
SECŢIUNEA 
DREPT PRIVAT I 


ÎNNOIREA LEGISLAŢIEI CIVILE - AȘTEPTĂRI ŞI REZULTATE. 
PRIVIRE SPECIALĂ ASUPRA UNOR INSTITUȚII DE DREPT SUCCESORAL 


Bogdan PĂTRAŞCU", Ilioara GENOIU* 


Abstract : The authors make a comparative assessment of succession law institutions, taking into account the 
Civil Code of 1864 and the Civil Code in force today. In this context, are also considered issues with wider coverage 
but with impact on one or other of the legal institutions. We refer, for example, to the monistic vision of private law, 
and also to the concepts of law, to the legal language in general. 


Key words: monistic vision; legal language; inheritance; succession indignity; succession representation; will; 
succession option. 


1. Precizări prealabile 

După anul 1989, a început un accelerat proces de înnoire legislativă. Dacă luăm în considerare doi factori ai 
acestuia şi anume dinamica şi adâncimea, profunzimea sa, încă este de reflectat care dintre ei prevalează. Altfel spus, 
prefacerile socio-economice notabile au determinat — este adevărat — o dinamică legislativă semnificativă. Sunt însă, 
cel puţin la acelaşi nivel, schimbările de structură, de profunzime, pe care le-au cunoscut reglementările juridice? Pare 
că răspunsul la această întrebare este afirmativ, dacă avem în vedere numai realitatea existenței noilor coduri (acte 
normative complexe, care reunesc regulile de drept cele mai importante, instituţiile juridice relevante, atât pentru 
domeniul penal, cât şi pentru cel civil, atât în plan procesual, dar şi în cel al dreptului material). De asemenea, că 
aceste acte normative complexe au, printre altele, menirea să confere coerenţă, să adune şi să ordoneze toate celelalte 
reglementări aparținând domeniilor reglementate. Demersul nostru priveşte numai ramura dreptului civil, mai precis 
numai o materie a acestuia, cea a succesiunilor. Vom încerca să evidenţiem prefacerile suferite de unele dintre 
instituţiile moştenirii şi să răspundem, din această perspectivă, sau măcar să ne punem întrebarea, dacă unele dintre 
aceste evoluţii sunt adecvate sau, dimpotrivă, ridică probleme teoretice, iar în perspectivă şi practice, în procesul de 
aplicare a dreptului. 

Fiind vorba despre o perspectivă cuprinzătoare, asupra unei întregi materii, este de înţeles că ne vom referi şi la 
aspecte asupra cărora, în timp, cu diferite prilejuri, am stăruit. Vom semnala, prin urmare, unele dintre sursele 
bibliografice ale acestor preocupări anterioare!. 


2. Câţiva factori de ordin general care exced cadrului instituţiilor juridice, dar care le modelează structura 
şi înfăţişarea 

Mai întâi, vom spune că principalele acte normative pe care le vom avea în vedere sunt cele două coduri civile: 
cel de la 1864, în prezent abrogat şi cel astăzi în vigoare”. Într-adevăr, înfăţişarea particulară a mai multor instituții 
semnificative de drept succesoral, în fiecare dintre cele două coduri civile, dă măsura dinamicii materiei juridice de 
care ne ocupăm. Vom începe, însă, cu unele observații de ordin terminologic. Care este, de pildă, accepțiunea noţiunii 
de drept civil: aceea de ramură de drept? În caz afirmativ, care-i sunt în prezent obiectul şi metoda de reglementare? 
Apoi, sunt raporturi de drept civil toate acelea în care părțile sunt în poziție de egalitate juridică, chiar şi când cel puțin 
una dintre ele are o anume calitate (de pildă, de rudă, de soț etc. sau de profesionist? — avem în vedere, în special, pe 


* Cercetător ştiinţific gr. II, Institutul de Cercetări Juridice „Acad. Andrei Rădulescu” al Academiei Române; Lector universitar doctor, 
Facultatea de Ştiinţe Juridice şi Administrative, Universitatea Creştină „Dimitrie Cantemir”, Bucureşti. 

** Conferenţiar universitar doctor, Facultatea de Drept şi Ştiinţe Administrative, Universitatea “Valahia” din Târgovişte; e-mail: 
ilioaragenoiu20(Qyahoo.fr 

1 Facem referire, în principal, la cele douăsprezece capitole pe care le-am realizat în Uliescu M., (coordonator), Noul Cod civil. Studii şi 
comentarii, vol. II, Editura Universul Juridic, Bucureşti, 2013, p. 567-700, p. 751-941 şi p. 961-982. Menționăm, de asemenea, câteva studii şi 
articole, în care au fost puse în discuţie unele instituții ale dreptului succesoral: Câteva propuneri de lege ferenda în legătură cu dispoziţiile 
noului Cod civil privind moştenirea legală, „Dreptul” nr. 1/2013, p. 22-32; Câteva propuneri de lege ferenda cu privire la devoluțiunea 
testamentară a moştenirii, în reglementarea Legii nr. 287/2009 (republicată), „Dreptul” nr. 3/2013, p. 49-61; Discuţii privitoare la unele 
aspecte ce au generat sau pot naşte controverse referitoare la opțiunea succesorală, „ Dreptul” nr. 4/2014, p. 54-66; Câteva reflecții în legătură 
cu funcțiile certificatului de moştenitor, inclusiv ale celui european, „Studii şi cercetări juridice”, nr. 2/2016, p. 171-186, Editura Academiei, 
Bucureşti; Câteva aspecte de interes în legătură cu vânzarea moştenirii, „Studii şi cercetări juridice”, nr. 4/2016, p. 503-517, Editura 
Academiei, Bucureşti; Despre particularităţile unor instituţii ale dreptului succesoral şi despre dificultăţile integrării lor în ansamblul materiei 
moştenirii, în volumul Sesiunii anuale de comunicări ştiinţifice “Intrarea în vigoare a noilor coduri. O primă evaluare”, organizată de Institutul 
de Cercetări Juridice “Acad. Andrei Rădulescu” al Academiei Române, Editura Universul Juridic, Bucureşti, 2016, p. 4-11; Abordarea 
dreptului la moştenire din perspectivă constituţională, „Dreptul” nr. 3 /2017, p. 83-94; Reflecţii cu privire la principiile generale ale 
devoluţiunii succesorale legale şi excepţiile de la acestea, „Dreptul ” nr. 2/2018, p. 67-78. 

2 Este vorba despre Legea nr. 287/2009 privind Codul civil, republicată, cu modificările şi completările ulterioare. 

3 Potrivit art. 3 C.civ. ”(I)Dispoziţiile prezentului cod se aplică şi raporturilor dintre profesionişti, precum şi raporturilor dintre aceştia şi 
orice alte subiecte de drept civil. (2)Sunt considerați profesionişti toți cei care exploatează o întreprindere. (3)Constituie exploatarea unei 

acei profesionişti care desfăşoară o activitate comercială)? În sfârşit, sunt sinonimi termenii de ramură de drept şi de 
domeniu al dreptului? Nu dezvoltăm cu acest prilej aceste aspecte, însă ele pun în discuţie utilitatea şi consecinţele 
viziunii moniste, împărtăşită de Codul civil în vigoare, de reglementare unică şi unitară a tuturor raporturilor de drept 
privat. Mai există, în prezent, de pildă, dreptul familiei, dreptul comercial şi dreptul internaţional privat, ca ramuri de 
sine stătătoare ale dreptului? Răspunsul este mai degrabă negativ. Aşa fiind, nu era mai adecvată existența unei 
pluralități de ramuri ale dreptului privat, iar, în aceasta construcție, dreptul civil să fie dreptul comun“? Nu era oare, 
într-o măsură mai mare, această relație general-particular, mai aptă să surprindă şi să satisfacă specificul fiecărui 
domeniu şi, în acelaşi timp, să fie păstrată unitatea şi coerenţa întregului sistem? 

Limbajul juridic reprezintă, de asemenea, un element definitoriu al construcţiei reglementării, grija pentru 
înnoirea sa este desigur necesară. În opinia noastră, contează aici, mai ales măsura acestei preocupări şi păstrarea 
specificităţii. Este bine, aşadar, că în Codul civil în vigoare nu se mai întâlnesc termenii arhaici din vechiul cod, este 
însă mai puţin bine că sunt folosiţi, uneori, termeni profani în locul unora juridic consacraţi”. Aceasta se observă, mai 
ales cu prilejul preocupării de a realiza o unitate terminologică, astfel încât să fie înlăturate din actele normative 
sinonimele, chiar dacă acestea aveau vechime şi consacrare juridică. Preocuparea, în principiu, este justificată, însă 
doar în ceea ce priveşte cuprinsul legilor lato sensu. Ni se pare greşit şi păgubos a avea această abordare şi la nivelul 
doctrinei, ori cu prilejul redactării hotărârilor judecătoreşti. Ar însemna, în acest caz, o sărăcire a zestrei lingvistice a 
dreptului, cu implicaţii grave nu doar de estetică a textului, ci chiar de claritate a conținutului său. Este, poate, o 
impresie a noastră - şi ne-ar bucura să fie aşa - cvasirenunţarea în literatura juridică la termeni ca succesiune, ereditate, 
erede, nevrednicie succesorală, exheredare etc. 

Preocupare ar fi trebuit să existe şi cât priveşte păstrarea unor formulări şi sintagme cu notorietate, pe drept cuvânt 
câştigată. Este cazul, de pildă, al celei din art. 651 Cod civil anterior. Textul de lege dispunea într-o manieră concisă şi 
inspirată: ”Succesiunile se deschid prin moarte”. În schimb, Codul civil în vigoare, în art. 954 alin. (1) prevede că 
”Moştenirea unei persoane se deschide în momentul decesului acesteia”. Formularea ultimului text de lege este doar 
aparent mai cuprinzătoare. Aceasta, deoarece se reţine doar momentul deschiderii moştenirii. Când se precizează însă 
“prin moarte”, este arătat, în plus şi faptul juridic care determină deschiderea moştenirii, anume moartea celui care o lasă. 
Rolul esenţial, am spune exclusiv, al decesului în deschiderea moştenirii este important a fi precizat chiar de legiuitor. 
Aceasta face să se înțeleagă rolul hotărâtor al acestui fapt juridic, stricto sensu, în deschiderea moştenirii şi în 
transmisiunea către moştenitori a patrimoniului devenit succesoral. Ținem să precizăm, în acest context, în mod lapidar, 
şi folosirea în Codul civil în vigoare a termenului ”transmitere” şi nu "transmisiune succesorală”, cum era îndeobşte 
cunoscut în doctrină. Deşi este vorba de sinonime, termenul juridic ni se pare a fi fost “transmisiune”, iar sinonimul său 
profan ”transmitere”. Poate este o impresie a noastră, urmare a obişnuinţei în utilizare, dar pare că transmisiune 
accentuează esența fenomenului în care greutatea specifică revine transferului patrimonial, fără a fi pusă problema 
existenţei voinţei lui de cujus sau a moștenitorilor în realizarea acestui transfer. Căci, o asemenea componentă volitivă 
nici nu există. Într-adevăr, după cum deja am precizat, moartea ca fapt material cu consecințe juridice determină 
transmisiunea succesorală. Cât priveşte subiectele de drept între care aceasta operează, ele sunt indicate de lege (în cazul 
moştenirii ab intestat) şi de testament, în ipoteza celei testamentare. Nu prin voinţa testatorului se produce transmisiunea 
moştenirii, căci acest act juridic este unul mortis causa, nici nu produce efecte până la decesul testatorului, iar când 
decesul intervine, legatul testamentar indică doar sensul transmisiunii, mai exact către cine anume se face transmisiunea, 
dar nu o determină. Singură, moartea are acest efect. În sfârşit, trebuie precizat că nici actul de opțiune succesorală nu are 
un asemenea rol translativ, căci natura sa juridică este de act declarativ de drepturi. De pildă, actul de acceptare doar 
consolidează în persoana acceptantului transmisiunea succesorală, deja produsă în momentul morţii şi, ca o consecință 
exclusivă, directă şi imediată a decesului“. 


3. Reflecţii cu privire la dinamica unor instituţii de drept succesoral 

Sunt numeroase instituţii juridice, cu privire la care există şi pot fi analizate diferenţe specifice, care se subscriu 
enunțului din subtitlu. Brevitatis causa, nu ne vom opri decât la unele dintre acestea. 

Moştenirea însăşi este privită de legiuitor din două perspective: aceea de transmisiune succesorală, prin urmare a 
unui patrimoniu ce aparţinea unei persoane acum decedată şi de obiect al acestei transmisiuni. Definiţia legală a 


întreprinderi exercitarea sistematică, de către una sau mai multe persoane, a unei activități organizate ce constă în producerea, administrarea 
ori înstrăinarea de bunuri sau în prestarea de servicii, indiferent dacă are sau nu un scop lucrativ”. 

4 A se vedea, în acest context, şi dispoziţiile art. 2 alin. (2) C.civ., potrivit cărora "Prezentul cod este alcătuit dintr-un ansamblu de reguli 
care constituie dreptul comun pentru toate domeniile la care se referă litera şi spiritul dispoziţiilor sale”. 

5 A se vedea, spre exemplu, Uliescu M., Despre legea civilă, în Uliescu M., (coordonator), Noul Cod civil. Studii şi comentarii, vol. I, 
Editura Universul Juridic, Bucureşti, 2012, p. 64. 

6 Cât priveşte numeroasele aspecte pe care le presupune opțiunea succesorală, a se vedea cu titlu de exemplu: Chirică D., Tratat de drept 
civil. Succesiunile şi liberalităţile, Editura C.H. Beck, Bucureşti, 2014475 şi urm.; Deak Fr., Popescu R., Tratat de drept succesoral, vol. II, 
Editura Universul Juridic, Bucureşti, 2014, p. 17 şi urm.; Stănciulescu L., Moștenirea. Doctrină şi jurisprudenţă, Editura Hamangiu, Bucureşti, 
2017, p. 317 şi urm.; Bob D.M., Probleme de moşteniri în vechiul şi în noul Cod civil, Editura Universul Juridic, Bucureşti, 2012, p. 188 şi urm.; 
Florescu D.c, Dreptul succesoral, Editura Universul Juridic, Bucureşti, 2011, p. 165 şi urm. 

moştenirii, dată de art. 953 C.civ.”, reţine însă numai prima accepţiune, deși s-ar fi impus, credem, ca legiuitorul, 
într-un alineat 2 al aceluiaşi articol, să prevadă că moştenirea reprezintă, de asemenea, însuşi patrimoniul transmis. O 
astfel de precizare era, în opinia noastră, cu atât mai importantă cu cât instituții semnificative de drept succesoral 
beneficiază în definițiile lor de sensul moştenirii, pe care îl avem în vedere. De pildă, rezerva succesorală, definită ca o 
parte a moştenirii (s.n.), ori sezina, care oferă, în esență, legitimitatea stăpânirii moştenirii (s.n.) din chiar momentul 
deschiderii ei. În amândouă situaţiile, sensul termenului moştenire este acela de patrimoniu transmis, de obiect al 
transmisiunii succesorale. 

Dintre condiţiile de observat pentru a putea moşteni, fără îndoială că aceea care a suferit schimbările cele mai 
semnificative, în reglementarea ce i-a fost dată de Codul civil azi în vigoare, este nedemnitatea succesorală. 

În esenţă, se poate spune că: 

- Nedemnitatea succesorală a rămas o condiţie negativă, dar nu şi una specială. Într-adevăr, ea şi-a extins 
incidenţa de la moştenirea legală’, şi la moştenirea testamentară; a devenit, altfel spus, o condiţie generală a dreptului 
de moştenire. 

- Se poate observa o reformulare şi, în acest context, o lărgire semnificativă a cazurilor de nedemnitate, aceasta, 
mai ales dacă luăm în considerare ambele nedemnităţi - şi cea de drept, şi cea judiciară. Această extindere a situațiilor 
în care intervine este bine-venită, căci, dintre cele trei cazuri ce atrăgeau nevrednicia succesorală, potrivit Codului 
civil de la 1864, numai unul mai producea - să le spunem - efecte depline, anume, cel care privea, în formularea art. 
655 pct. 1 din Codul civil de la 1864, "condamnatul pentru că a omorât sau a încercat să omoare pe defunct”. 

Acuzaţia capitală calomnioasă nu a mai fost caz de nedemnitate, odată cu abolirea pedepsei cu moartea, iar 
incidenţa cazului care viza nedenunțarea omorâtorului era întâlnit rar în practică şi aceasta, cu atât mai mult cu cât 
Codul civil de la 1864 prevedea şi situațiile în care nedenunţarea ucigașului era scuzabilă, aşadar nu-l înlătura pe 
acesta de la moştenire. 

Cât priveşte faptul menționat deja, al extinderii aplicării nedemnităţii în ambele sale forme — de drept şi judiciară 
- şi la succesiunea testamentară, se poate reflecta dacă soluţia este adecvată câtă vreme în materie testamentară exista 
deja o sancțiune, aceea a revocării judecătoreşti a legatului pentru ingratitudinea legatarului, sancţiune ce se regăseşte 
şi în Codul civil în vigoare. Se poate, prin urmare, observa în esență că un succesor ab intestat este pasibil de 
nedemnitate în ambele sale forme, iar legatarul, în plus, şi de a-i fi revocat legatul pentru ingratitudine. Altfel spus, 
generic vorbind, un moştenitor testamentar este privit mai aspru de legiuitor decât un moştenitor legal. În plus, 
examinarea cu atenţie a situațiilor ce pot atrage revocarea judecătorească a legatelor pentru ingratitudine, respectiv 
nedemnitatea judiciară relevă existenţa unor mari apropieri, chiar suprapuneri, care credem că vor îngreuna misiunea 
instanţelor în aplicarea textelor de lege incidente. 

Vom mai observa şi că nedemnitatea de drept şi cea judiciară, indiferent de felul moştenirii cu privire la care 
acționează, au regimuri juridice diferite, nu numai referitor la cazurile în care intervin, ci mai ales la faptul că 
nedemnitatea de drept este mai energică, acționează în puterea legii, spre deosebire de nedemnitatea judiciară unde 
instanţa este cea care apreciază, dacă se impune ori nu îndepărtarea de la moştenire. Aceasta, desigur, prin aprecierea 
gravităţii şi a altor elemente în legătură cu fapta invocată ca temei al nevredniciei. 

În sfârşit, vom arăta că, spre deosebire de reglementarea anterioară, în care nu puteau fi înlăturate efectele 
nedemnităţii prin voința celui care lăsa moştenirea, în prezent, acest efect se poate produce printr-un act juridic, îl 
numim de iertare a nedemnului, act întocmit în condiţiile art. 961 alin. (1) C.civ. şi care produce consecințele 
specifice, atât în cazul nedemnităţii de drept, cât şi a celei judiciare. 

O altă instituție de drept succesoral, al cărei regim Juridic s-a modificat substanţial este reprezentarea 
succesorală”. Potrivit art. 965 C. civ. "Prin reprezentare succesorală, un moştenitor legal de un grad mai îndepărtat, 
numit reprezentant, urcă, în virtutea legii, în drepturile ascendentului său, numit reprezentat, pentru a culege partea din 
moştenire ce i s-ar fi cuvenit acestuia dacă nu ar fi fost nedemn față de defunct sau decedat la data deschiderii 
moştenirii”. La rândul său, art. 967 alin. (1) C.civ. prevede că "Poate fi reprezentată persoana lipsită de capacitatea de 
a moşteni, precum şi nedemnul, chiar aflat în viață la data deschiderii moştenirii” (s.n.). 

Trebuie observat că legiuitorul a fost receptiv la criticile exprimate constant în doctrină, care se refereau la faptul 
că vechiul Cod civil nu permitea venirea la moştenire prin reprezentare a descendenților nedemnului, nici chiar ai 
nevrednicului mort la data deschiderii moştenirii. Se aprecia că, într-o astfel de situație, se extind nejustificat efectele 
unei pedepse civile, ale nedemnităţii, la alte persoane — descendenţii nedemnului — care nu au nicio culpă pentru fapta 
ascendentului lor. În consecință, după cum am arătat, în prezent, nedemnul poate fi reprezentat, mai mult, chiar dacă 
se află în viaţă. Cât priveşte pe nedemnul reprezentat au fost, aşadar, înlăturate ambele condiţii care, potrivit 


7 Potrivit acestui text de lege, "Moștenirea este transmisiunea patrimoniului unei persoane fizice decedate către una sau mai multe 
persoane în fiinţă”. 

8 În reglementarea vechiului Cod civil, nevrednicia succesorală reprezenta o condiţie specială şi negativă, cu incidență doar în materia 
moştenirii legale. Pentru cauzele care o atrăgeau, pentru regimul ei juridic şi efectele generate, a se vedea, spre exemplu, Deak Fr., Tratat de 
drept succesoral, Editura Actami, Bucureşti, 1999, p. 65 şi urm. 

° A se vedea şi Văduva D., Moștenirea legală. Liberalităţile, Editura Universul Juridic, Bucureşti, 2012, p. 39. 

reglementării anterioare, trebuiau observate pentru reprezentare în persoana reprezentatului: locul lăsat de acesta să fie 
vacant şi util. Nedemnul fiind în viaţă, locul său nu este vacant; nu este nici util, căci, urmare a nedemnității este 
înlăturat de la succesiune. Pe de altă parte, dacă admitem că, prin reprezentare succesorală, reprezentantul urcă în 
locul, gradul şi drepturile reprezentatului apare o contradicţie între aceste elemente şi posibilitatea acordată de lege 
descendenților nedemnului de a folosi reprezentarea succesorală. Prin felul în care este formulat art. 965 C.civ., ni se 
pare că legiuitorului creează pentru descendenții nedemnului mai mult decât un beneficiu, anume o ficțiune care să-i 
permită acestuia să culeagă ceea ce ascendentul său nedemn nu are şi anume drepturi cu privire la moştenire. Este de 
reflectat, dacă nu cumva Codul civil de la 1864 interzicea venirea la moştenire prin reprezentare a descendenților 
nedemnului, nu pentru că ar fi intenționat a-i trata mai drastic şi fără motiv, ci pentru a fi consecvent cu îndeplinirea, 
în toate cazurile, a condițiilor reprezentării succesorale în persoana reprezentatului — anume locul său să fie vacant şi 
util. 

În sfârşit, admițând că a fost înlăturat un tratament nedrept aplicat acestei categorii de descendenţi, ne întrebăm 
cum apare acum situația descendenților nedemnului în comparaţie cu alte două categorii de descendenți: ai 
renunțătorului şi ai persoanei străine de moştenire, prin decăderea din dreptul de opţiune succesorală neexercitat în 
termen. Niciuna dintre aceste ultime două categorii de descendenți nu poate moşteni prin reprezentare succesorală. 
Sunt aceşti descendenți vinovaţi cu ceva pentru faptul că ascendenții lor, fie pentru că au optat în sensul repudierii 
moştenirii, fie pentru că au lăsat să se scurgă termenul de opţiune, fără a se manifesta în vreun fel în această direcție? 

În privinţa testamentului, au intervenit şi aici schimbări importante ale reglementării. Anterior, critica cel mai 
adesea întâlnită privea definiţia dată testamentului de art. 802 C.civ. de la 1864 care, se spunea, reducea testamentul la 
legat, căci acest din urmă act juridic primea, în realitate, o definiţie, dar sub denumirea de testament!” Fiind astfel 
prea strâmtă, definiția nu permitea considerarea ca testament a unui act juridic mortis causa, ce conținea alte 
manifestări de voință, dar nu legate, nu dispoziţii cu privire la soarta averii. 

Codul civil în vigoare a căutat să răspundă acestei critici, să releveze carențele semnalate, adăugând în 
continuarea art. 1034, care cuprinde în prezent definiția testamentului! un alt text de lege, 1035, cu titlul indicativ 
"Conţinutul testamentului”, unde se precizează în mod expres că tot testament este acel act juridic care cuprinde, 
alături de legate sau chiar în lipsa acestora, alte manifestări de voinţă ale testatorului, alte acte juridice, precum 
dezmoşteniri, numirea de executori testamentari etc. S-a considerat, pesemne, că, procedând astfel, se înlătură 
caracterul restrictiv pe care-l conţinea vechea definiție a testamentului. Acest efect a fost într-adevăr obținut. A apărut, 
însă, un aspect contradictoriu, rezultat din faptul că actuala definiție, dată de art. 1034 C.civ., se aseamănă, în ai săi 
termeni-definiții, cu cea veche, din art. 802 Cod civil de la 1864, în timp ce dispoziţiile privind cuprinsul 
testamentului sunt mult mai largi şi exced termenilor-definiții. 

Problema se explică, prin faptul că aceeaşi definiţie a fost dată pentru testament, dar acesta poate avea două 
înfățişări, mult diferite: una când cuprinde legate şi alta când nu cuprinde astfel de acte, ci actele cu naturi juridice 
diferite. Soluţia, în opinia noastră, stă în precizarea într-un alineat separat din articolul 1034 C.civ., că este de 
asemenea testament şi acel act juridic mortis causa, care nu conţine dispoziţii referitoare la soarta averii, ci alte 
manifestări de voință ale testatorului. 

În sfârşit, este de observat că legatarii sunt tratați ca moştenitori în cadrul unui fel distinct de succesiune, cea 
testamentară. De altfel, moştenirea testamentară, alături de moştenirea legală, este cuprinsă în enumerarea Codului 
civil cu privire la modurile de dobândire a proprietăţii. Reamintim că legatul, şi nu moştenirea testamentară, era 
reținut ca mod de dobândire a proprietății. Este şi aceasta o dovadă, că legiuitorul tratează în planuri egale, cu 
diferenţele specifice, desigur, cele două feluri ale moştenirii: legală şi testamentară. A dispărut, astfel, deosebirea de 
tratament dintre moştenitorii legali, rude cu defunctul, moştenitori regulaţi, adevărații moştenitori, continuatori ai 
personalității defunctului şi simplii succesori la bunuri, cum erau socotiți soțul supraviețuitor, statul cu privire la 
moştenirea vacantă şi legatarii. 

În sfârşit, o ultimă instituţie juridică asupra căreia ne vom opri succint este cea a opțiunii succesorale. Şi cu 
privire la aceasta au intervenit elemente de noutate aduse de Codul civil în vigoare, care, în esență, pot fi rezumate 
astfel: 

- A fost consacrată, cu valoare de principiu, de regulă, răspunderea moştenitorului pentru pasivul moştenirii intra 
vires hereditatis. Ni se pare o reglementare adecvată, căci socotim a fi fost excesivă răspunderea moştenitorului cu 
propriile-i bunuri pentru datoriile care excedau activului succesoral, pentru simplul motiv că succesorul nu a avut 
precauţia să accepte sub beneficiu de inventar. 

- Aşa fiind, s-a renunţat şi la acceptarea beneficiară, căci aceasta a devenit inutilă, de vreme ce s-a consacrat, în 
materia întinderii răspunderii pentru pasiv, principiul amintit; 


10 Potrivit art. 802 din Codul civil de la 1864, "Testamentul este un act revocabil prin care testatorul dispune, pentru timpul încetării sale 
din viaţă, de tot sau parte din avutul său”. 

11 De lege lata, testamentul este definit drept ”actul unilateral, personal şi revocabil prin care o persoană, numită testator, dispune, în una 
dintre formele cerute de lege, pentru timpul când nu va mai fi în viaţă.” 

- Termenul de opţiune succesorală a fost dublat, fiind acum, nu 6 luni, ci un an de la data deschiderii succesiunii. 
Considerând însă soluțiile anterioare ale practicii judecătoreşti, au fost stabilite şi excepţiile cu privire la momentul de 
la care începe să curgă termenul de opţiune; 

- Termenului de opţiune succesorală i-a fost implicit, dar neîndoielnic recunoscută natura sa juridică reală, aceea 
de termen de decădere. A fost în continuare însă admis ca, pentru motive temeinic justificate şi pentru situaţii de forță 
majoră, să i se aplice termenului de opţiune, deşi de decădere, instituţiile specifice prescripţiei extinctive — repunerea 
în termen, respectiv suspendarea. 

- În sfârşit, a fost reglementată declaraţia de neacceptare a succesiunii!?, care nu înseamnă renunțare, ci care 
împiedică a fi socotite acte de acceptare tacită, unele demersuri, manifestări de voinţă etc., care, altminteri, în lipsa 
declarației de neacceptare, ar fi produs efectele însuşirii titlului de moştenitor. 


12 Art. 1111 C.civ. dispune astfel: ”Succesibilul care intenționează să îndeplinească un act ce poate avea semnificaţia acceptării moştenirii, 
dar care doreşte ca prin aceasta să nu fie considerat acceptant, trebuie să dea în acest sens, anterior îndeplinirii actului, o declarație autentică 
notarială”. 

Abstract: Although it brought together the historical provinces, the Great Union from 1918 did not mark as 
well the moment of a legislative unification in the matter of inheritance law. The territory of Romania resembled to a 
legislative mosaic consisting of the Romanian Civil Code from 1864, the Austrian Civil Code, the Hungarian 
customary law, the Hungarian laws and the Imperial patents as well as the Islamic law. This was the starting point of 
an evolution that, in terms of legislative unification, culminated with the extension of the civil legislation from the Old 
Kingdom to the other historical provinces. Since more than once the succession procedure is neglected by the heirs, 
even over several generations, the study of the succession over time of the regulations of substantive law applicable to 
the inheritances does not lack practical utility, still being encountered situations in which could be invoked 
dispositions of material law that ceased to be in force in Romania since the first half of the century or more recently, 
such as the case of the Romanian Civil Code from 1864. Remembering the past and looking into the future, the 
Regulation (EU) no. 650/2012 provides us a new perspective on what conflicts of laws mean in a world of the free 
movement of goods, service, people and capital, conflicts which may also lead to adaptations of the national 
regulations of substantive law applicable to the inheritance. 

Legea, inclusiv cea civilă, se aplică simultan sub trei aspecte, respectiv acţionează o anumită durată de timp, pe 
un anumit teritoriu şi cu privire la anumite persoane!. Prin urmare, în ceea ce priveşte legea aplicabilă moştenirii, 
avem aplicarea acesteia în timp, în spaţiu şi asupra persoanelor. 

În ceea ce priveşte succesiunea legilor în timp, Constituţia României”, prevăzând în art. 15 alin. (2) că „legea 
dispune numai pentru viitor, cu excepţia legii penale sau contravenţionale mai favorabile”, consacră principiul 
neretroactivităţii legii civile. Astfel, o lege, odată pusă în aplicare, produce efecte juridice numai pentru viitor, adică se 
aplică doar situaţiilor juridice ce intervin în practică după intrarea acesteia în vigoare, nu şi celor anterioare. Întrucât 
legea se adresează subiectelor de drept, permiţând, interzicând şi sancționând atitudinile deviante, principiul 
neretroactivităţii legii civile se justifică prin aceea că ar fi absurd a se pretinde unui subiect de drept să răspundă 
pentru o conduită avută anterior intrării în vigoare a unei legi ce reglementează respectiva conduită”. 

Scopul neretroactivităţii legii civile este acela de a asigura stabilitatea şi securitatea raporturilor juridice. O altă 
abordare legislativă ar determina nesiguranță în circuitul civil, precum şi lipsă de încredere în lege, tocmai datorită 
neretroactivităţii legii civile a fost preluat şi în Codul civil“, art. 6 alin. (1) teza a Il-a dispunând că legea civilă nu are 
putere retroactivă, regulă exprimată prin adagiul tempus regit actum. 

Un alt principiu ce guvernează aplicarea în timp a legii civile este principiul aplicării imediate a legii civile noi, 
principiu consacrat de art. 6 alin. (5) Cod civil, potrivit căruia „dispoziţiile legii noi se aplică tuturor actelor şi faptelor 
încheiate sau, după caz, produse ori săvârşite după intrarea sa în vigoare, precum şi situaţiilor juridice născute după 
intrarea sa în vigoare”, precum şi de alin. (6) care dispune că „dispoziţiile legii noi sunt de asemenea aplicabile şi 
efectelor viitoare ale situaţiilor juridice născute anterior intrării în vigoare a acesteia, derivate din starea şi capacitatea 
persoanelor, din căsătorie, filiaţie, adopție şi obligația legală de întreţinere, din raporturile de proprietate, inclusiv 
regimul general al bunurilor, şi din raporturile de vecinătate, dacă aceste situaţii juridice subzistă după intrarea în 
vigoare a legii noi”. 

Spre deosebire de principiul neretroactivităţii legii civile care priveşte domeniul temporal în care normele juridice 
nu-şi pot găsi aplicare, principiul aplicării imediate a legii civile noi determină domeniul temporal în care normele 
juridice îşi găsesc aplicarea, acesta din urmă decurgând din principiului activităţii legii prevăzut de art. 6 alin. (1) teza 


I Cod civil potrivit căruia „legea este aplicabilă cât timp este în vigoare”. 

! Boroi G., Anghelescu C. A., Curs de drept civil: partea generală, ediţia a Il-a, Editura Hamangiu, Bucureşti, 2012, p. 14. 

2 Republicată în M. Of. nr. 767 din 31 octombrie 2003. 

3 Muraru I., „Comentariu la art. 15”, în Muraru I., Tănăsescu E. S. (coord.), Constituția României: comentariu pe articole, Editura C.H. 
Beck, Bucureşti, 2008, p. 138. 

Principiul aplicării imediate a legii civile noi suferă o excepție, în unele situații legea civilă veche supraviețuind 
abrogării sale şi aplicându-se la unele situaţii determinate, deşi o nouă lege civilă a intrat în vigoare, excepţie 
cunoscută drept principiul supravieţuirii (ultraactivităţii) legii civile vechi. 

După aceste precizări prealabile, în cele ce urmează vom puncta succesiunea actelor normative cu incidență în 
materia moştenirii pe teritoriul actual al României având în vedere cele trei axe ale aplicării mai sus menționate. 


1. Mozaicul juridic de după Marea Unire 

Deşi a adus laolaltă provinciile istorice, Marea Unire de la 1918 nu a marcat şi momentul unei unificări 
legislative în materia dreptului succesoral, astfel că fiecare provincie istorică îşi avea propria legislaţie în materie 
succesorală. 

Vechiul Regat — Codul civil de la 18646, pus în aplicare de la data de 1 decembrie 1865, s-a aplicat moştenirilor 
din Vechiul Regat deschise începând cu această dată. Spre deosebire de actuala egalitate a acţiunii legii civile asupra 
moştenitorilor, perioada interbelică a cunoscut în această materie o scindare a aplicării legii civile asupra persoanelor, 
în sensul că vechiul Cod civil de la 1864 nu se aplica tuturor moştenirilor deschise în Vechiul Regat, populaţiei 
mahomedane din Dobrogea aplicându-i-se legislația musulmană în privinţa succesiunilor, organizării familiei, puterii 
părinteşti, căsătoriilor şi divorţurilor dintre mahomedani (art. 30 din Legea pentru organizarea Dobrogei)”. 

Astfel, pe acelaşi teritoriu, aplicarea legii civile opera în temeiul unui criteriu ce diferenția persoanele de religie 
musulmană din Dobrogea de restul subiectelor de drept civil, numai acestora din urmă aplicându-li-se prevederile 
Codului civil din 1864. Această diferenţiere se remarcă, de exemplu, în cazul concursului cu descendenţii lui de cuius, 
dreptul musulman acordând soțiilor supraviețuitoare, indiferent de numărul acestora, o optime din moştenirea ab 
intestată, situație mult mai bună decât cea a văduvei creştine, care, potrivit Codului civil de la 1864, nu avea calitatea 
de moştenitor legal, cu excepţia situaţiei în care ar fi fost săracă. 

Bucovina — La 1 ianuarie 1812, Codul civil general austriac (Allgemeines Bürgerliches Gesetzbuch: A.B.G.B.) a 
fost pus în aplicare în Bucovina prin Patenta Imperială nr. 496 din 1 iunie 1811. În materia moştenirilor, două 
Novelle, respectiv Ordonanţa Imperială din 12 octombrie 1914 şi cea din 19 martie 1916, au abrogat, completat şi 
modificat pentru Bucovina o serie de texte ale acestui cod. Potrivit Codului civil austriac astfel modificat prin Novela 
I din 1914 $68, în concurs cu descendenţii defunctului soțul supravieţuitor lua un sfert din moştenire în plină 
proprietate, situaţie chiar mai bună decât cea a văduvei musulmane din Dobrogea. 

Banatul şi Transilvania — La 1 mai 1853, Codul civil general austriac a fost pus în aplicare în Banat prin Patenta 
Imperială nr. 246 din 29 noiembrie 1852 iar la 1 septembrie 1853, prin Patenta Imperială nr. 99 din 29 mai 1853, 
acelaşi cod a fost pus în aplicare şi în Transilvania. În unele părţi ale Banatului şi Transilvaniei”, dreptul cutumiar 
maghiar a luat locul Codului civil austriac în anul 1861. Spre deosebire de Bucovina, Codul civil austriac aplicat în 
Banat şi Transilvania nu a fost modificat prin cele două Novelle din 1914 şi 1916, însă a fost completat şi modificat 
prin legile maghiare de la 1867 până la 18 oct. 1918, de la această dată adăugându-se decretele-legi române". 

Potrivit art. 567 Cod civil austriac, soțului supravieţuitor îi revenea în concurs cu descendenţii defunctului o parte 
din moştenire în uzufruct ce varia în funcţie de numărul copiilor: 1/4 dacă au rămas mai puţin de trei copii sau o parte 
cât cea a unui copil în celelalte cazuri. Astfel, chiar şi fără modificările aduse în Bucovina prin Novela I din 1914, 
soțul supravieţuitor transilvănean era mai avantajat decât cel din Vechiul Regat. 

Totuşi, în ceea ce-l priveşte pe soțul supravieţuitor, mai exact văduva, cea mai generoasă legislaţie din provinciile 
istorice nu este cea austriacă, acest merit revenind dreptului cutumiar maghiar care ocrotea văduva prin instituția 
uzufructului vidual având ca obiect întreaga avere, oricare ar fi fost succesorii defunctului!!. 

Astfel, precum a reieşit şi din exemplele oferite în acest sens, prevederile de drept material ce reglementau 
materia succesiunilor în perioada interbelică se aseamănă cu un mozaic juridic. Codul civil austriac se aplica în 
Bucovina însă cu modificări care nu au fost operate şi în cazul Banatului şi Transilvaniei, unde acest cod se aplica cu 
modificările aduse prin legi maghiare ce nu se aplicau şi în Bucovina. De asemenea, Codul civil austriac nu se aplica 
pe întregul teritoriu al Banatului şi Transilvaniei, în unele regiuni aplicându-se dreptul cutumiar maghiar. În plus, 
Codul civil de la 1864 nu se aplica în materia moştenirii ab intestat persoanelor de religie musulmană din Dobrogea. 


$ Codul civil din 1864, publicat în M. Of. nr. 271 din 4 decembrie 1864, nr. 7 din 12 ianuarie 1865, nr. 8 din 13 ianuarie 1865, nr. 8 din 14 
ianuarie 1865, nr. 11 din 16 ianuarie 1865, nr. 13 din 19 ianuarie 1865. 

7 Alexandresco D., Explicaţiunea teoretică şi practică a dreptului civil român în comparaţiune cu legile vechi şi cu principalele legislațiuni 
străine, tomul III - partea II: Succesiunile ab intestat, Atelierele Grafice Socec & Co., Bucureşti, 1912, p. 220. 

8 A se vedea Rădulescu A., Dreptul de moştenire al soțului supraviețuitor, Cultura Naţională, Bucureşti, 1925, p. 58. 

% Pentru împărţirea teritorială detaliată pe comune şi judecătorii, a se vedea Corjescu I. (trad.), Codul civil general austriac cuprinzând 
textul oficial, legile, novelele şi ordonanțele publicate pentru completarea şi modificarea acestuia sau privitoare la materiile cuprinse în el, 
aplicabile unele în Bucovina, altele în Transilvania, Imprimeria Statului, Bucureşti, 1921, p. V-VII (prefaţă). 

10 Dr. Anca (Leontin I.), Compendiu de drept civil cuprinzând codul civil austriac în vigoare în Transilvania, Cluj, 1924, p. 10, apud 
Plastara G., Curs de drept civil român pus la curent cu jurisprudenţa, legislaţia pozitivă, noile tendinţe juridice, dreptul comparat şi dreptul 
provinciilor alipite, volumul III, partea I: Succesiuni şi liberalităţi, Cartea Românească, Bucureşti, f.a., p. 269, n. 3. 

1! Pentru detalii privind dreptul vidual (jus viduale) a se vedea Docan G. P., Studii de drept civil comparat: legislația ungară şi austriacă 
din Transilvania în comparaţie cu legislaţia română, V, Editura „Curierul Judiciar”, Bucureşti, 1926, p. 265-269. 

2. Conflictele de legi locale 

În lipsa unor norme conflictuale de drept inter-provincial menite a soluţiona conflictul dintre normele materiale 
ce coexistau pe teritoriul României având ca obiect de reglementare materia moştenirii, apariția conflictului de legi 
locale era inerentă anterior unificării legislaţiei succesorale. Dacă în privinţa bunurilor mobile din masa succesorală se 
admisese că acestea erau guvernate de legea naţională a defunctului (lex personalis)”, legea aplicabilă bunurilor 
imobile nu făcea obiectul unei jurisprudenţe fixe. 

Într-o speţă în care un minor decedase la Orşova în anii '20, unde-şi avea domiciliul de fapt, adică reşedinţa 
(teritoriu de drept austriac), lăsând în succesiunea sa un imobil situat în Lugoj, unde-şi avea domiciliul de drept şi 
indigenatul!* (teritoriu de drept maghiar), trei instanțe de judecată au pronunţat patru soluții. 

Astfel, prima instanţă, tribunalul Caransebeş s-a pronunţat în anul 1923 pentru aplicarea legii situaţiei imobilului, 
adică pentru aplicarea dreptului maghiar. Ulterior, în anul 1925 Curtea de Apel Timişoara a admis în majoritate 
soluția domiciliului de fapt, adică aplicarea dreptului austriac, judecătorii în minoritate pronunțându-se însă pentru 
legea indigenatului, adică pentru aplicarea dreptului maghiar, iar Înalta Curte de Casaţie prin decizia nr. 39 din 8 
ianuarie 1926, casând decizia Curţii de Apel, nu s-a pronunţat hotărât asupra temeiului aplicării legii succesorale, ci 
s-a întemeiat atât pe legea domiciliului de drept, cât şi pe legea situaţiei imobilului, respectiv dreptul cutumiar 
maghiar pe al cărui teritoriu se aflau atât imobilul, cât şi domiciliul de drept al defunctului!*. 

În cazul imobilelor, potrivit doctrinei!5, atât legiuitorul român, cât şi Codul civil austriac au admis principiul că 
imobilele erau guvernate de legea teritorială (lex rei sitae). Astfel, dacă de cuius lăsa imobile atât în Vechiul Regat, cât 
şi în Transilvania, se aplicau moştenirii imobiliare două reglementări diferite, respectiv Codul civil de la 1864 pentru 
cele situate în Vechiul Regat şi dreptul cutumiar maghiar sau Codul civil austriac, după caz, pentru cele situate în 
Transilvania. 

Întrucât legea aplicabilă transmiterii averii mobiliare depindea de statutul personal al defunctului (lex personalis) 
care-şi putea avea domiciliul în teritoriul unde se aplica dreptul cutumiar maghiar, în timp ce imobilele sale din 
Transilvania erau situate în zona de aplicare a dreptului austriac, succesiunii sale urma a i se aplica nu mai puţin de 
trei reglementări distincte dacă defunctul mai deţinea şi imobile în Vechiul Regat, respectiv dreptul maghiar pentru 
bunurile mobile, dreptul austriac pentru o parte din imobile şi Codul civil din 1864 pentru celelalte imobile. 

Având în vedere dificultățile create de acest mozaic juridic, în privinţa conflictului de legi provinciale George P. 
Docan s-a exprimat astfel: „Succesorii vor fi siliți să se împartă după legile străine cari guvernează provinciile 
româneşti, legi toate deosebite între ele, dar toate presupuse că reprezintă voinţa defunctului. Se înţelege că defunctul 
nici nu cunoştea aceste legi şi că nici nu-şi putea închipui că succesiunea lui din ţară va fi tratată întocmai ca a unui 
străin, Căci, în treacăt fie zis, dacă ar fi bănuit că în ţara lui proprie, judecătorii îi vor căuta presupusa lui afecțiune în... 
Tripartitum-ul lui Werbőczy sau în manualul grecului Armenopol... şi-ar fi făcut de bunăseamă testament!” 

Pentru a se evita asemenea situaţii nefireşti, Legea nr. 389/1943", în ceea ce priveşte legea aplicabilă moştenirii, 
preciza în art. 19 că „succesiunile vor fi cârmuite de legea ultimului domiciliu (s.n.) al defunctului, oriunde ar fi 
situate bunurile care le compun”, adică o singură lege urmând a se aplica atât bunurilor mobile, cât şi celor imobile 
din masa succesorală, indiferent de locul unde se aflau. 

La o soluţie unitară ajunsese anterior şi legiuitorul francez, care a preferat însă să favorizeze nu legea ultimului 
domiciliu, ci legea guvernând statutul personal al defunctului (lex personalis). Astfel, pentru ca devoluţiunea 
succesiunii unui alsacian să nu se facă în temeiul a două legi, cea germană şi cea franceză, Legea din 24 iulie 1921 
privind prevenirea şi soluţionarea conflictelor dintre legea franceză şi legea locală din Alsacia şi Lorena în materia 
dreptului privat! prevedea în art. 5 că „Succesiunile sunt supuse, fără deosebire între masa mobiliară şi cea 
imobiliară, legii care determină starea şi capacitatea lui de cuius la momentul decesului. Totuşi, procedura lichidării şi 
cea a partajului şi orice alte proceduri, precum măsurile de publicitate, sunt determinate de legea locului situației 
bunurilor”. 


3. O unificarea legislativă ad-hoc: extinderea aplicării Codului civil de la 1864 în celelalte provincii 
istorice 

Precum am văzut, ulterior Marii Uniri din 1918, s-a menținut în vigoare legislaţia civilă existentă în provinciile 
unite cu Vechiul Regat, potrivit art. 137 alin. (1) din Constituția României din 1923 urmând a se revizui toate codurile 


2 A se vedea Docan G. P., op.cit., p. 288 (interpretare a contrario a art. 2 din Codul civil de la 1864), Alexandresco A., op. cit., p. 219 şi 
jurisprudenţa citată la n. 3. 

3 Prin indigenat se înțelegea apartenenţa la o localitate, o persoană putând avea indigenatul într-o singură localitate. 

+ Speţa este reprodusă după Docan G. P., op. cit., p. 289, n. 1. 

5 A se vedea Jdem, p. 288; Alexandresco A., op. cit., p. 218-219. 

é Docan G. P., op. cit., p. 288-289. 

7 Legea nr. 389 din 21 iunie 1943 privind extinderea legislației civile şi comerciale în România de peste Carpați, publicată în M. Of. nr. 
142 din 22 iunie 1943. 

8 Loi du 24 juillet 1921 prévenant et réglant les conflits entre la loi française et la loi locale d'Alsace et Lorraine en matière de droit privé, 
disponibilă la https://www.legifrance.gouv.fr. 

şi legile existente în diferitele părţi ale statului român spre a se asigura unitatea legislativă. Acest deziderat, deşi ar fi 
trebuit să se realizeze pe calea unui nou cod civil, s-a înfăptuit în cele din urmă nu printr-un nou cod civil unificat', ci 
prin extinderea în noile teritorii a legislaţiei civile din Vechiul Regat al României”. 

Bucovina — Cu începere de la 15 octomvrie 1938, prin Decretul-lege nr. 478/19387!, s-a extins în tot cuprinsul 
Bucovinei Codul civil român din 1864, cu toate modificările ce îi fuseseră aduse până la acel moment, fără nicio 
excepţie. Remarcăm că, spre deosebire de Basarabia”, unde, cu un deceniu înainte, în cazul drepturile succesorale ale 
soțului supravieţuitor fusese preferată soluţia menţinerii legislaţiei locale de origine bizantină întrucât soțul 
supraviețuitor se bucura de drepturi mult mai întinse şi mai bine reglementate decât în Codul civil român”, în cazul 
Bucovinei extinderea s-a realizat prin abrogarea în întregime a Codului civil austriac care, precum am văzut, era de 
asemenea mai generos decât Codul civil român în privinţa soţului supraviețuitor. Această inechitate va fi însă de 
scurtă durată, fiind asanată odată cu punerea în aplicare a Decretul-lege nr. 319/1944 pentru dreptul de moştenire al 
soţului supravieţuitor” ce acorda soțului supravieţuitor în plină proprietate o cotă-parte de un sfert din moştenire, 
indiferent de numărul descendenților cu care venea în concurs. 

Banatul şi Sudul Transilvaniei — Cum în urma dictatului de la Viena din 1940 România a pierdut Transilvania de 
Nord, extinderea legislaţiei civile a Vechiului Regat în teritoriile de peste Carpaţi nu a inclus iniţial şi acest teritoriu. 
Legea nr. 389/1943, pusă în aplicare pe data de 15 septembrie 1943, deşi a extins aplicarea Codului civil român din 
1864, totuşi, până la revizuirea codurilor române, a menținut în vigoare dispozițiile din dreptul local privitoare la 
dreptul de moştenire al soţului supravieţuitor din aceleaşi rațiuni precum în cazul Basarabiei. În ceea ce priveşte legea 
aplicabilă moştenirii, art. 23 prevede că succesiunile deschise înainte de intrarea în vigoare a Legii nr. 389/1943 sunt 
cârmuite de legile în vigoare la data deschiderii lor, adică de Codul civil austriac sau de dreptul cutumiar maghiar, 
după caz, aceasta dispoziţie constituind o manifestare a aplicării principiului neretroactivităţii legii civile. 

Transilvania de Nord — Ulterior redobândirii acestui teritoriu, prin Legea nr. 260/1945% s-a extins pe teritoriul 
Transilvaniei de Nord legislația României, inclusiv cea civilă, cu excepţiile rămase în vigoare în Transilvania precum 
legile, regulamentele sau ordonanțele privind cărţile funciare. Acest act normativ a desăvârşit unificarea legii 
aplicabile moştenirilor pe teritoriul României, toate moştenirile deschise după intrarea sa în vigoare fiind supuse 
exclusiv dispoziţiilor Codului civil de la 1864 ce fusese modificat între timp prin Decretul-lege nr. 319/1944. 


4. Aplicarea Codul civil din 2009 

Luând în considerare cele expuse mai sus, potrivit cărora a putut fi observată aplicarea unei legi prin extindere şi 
nu prin adaptarea ei la noua realitate, putem constata că o unificare cu caracter real şi efectiv a avut loc de abia prin 
Codul civil din 2009. 

Aplicarea în timp — Dispoziţiile tranzitorii şi de punere în aplicare a cărții a IV-a „Despre moştenire şi liberalități" 
a Codului civil conţinute de Legea nr. 71/2011” prevăd la art. 91 că „moştenirile deschise înainte de intrarea în 
vigoare a Codului civil sunt supuse legii în vigoare la data deschiderii moştenirii”, adică legea în vigoare la momentul 
decesului lui de cuius. 

Codul civil, potrivit art. 220 alin. (1) din aceeaşi lege, intrând în vigoare la data de 1 octombrie 2011, moştenirile 
legale sau testamentare deschise anterior acestei date nu sunt supuse dispoziţiilor Codului civil din 2009, aceasta 
constituind o aplicație a principiului neretroactivităţii legii civile. Astfel, în temeiul principiului aplicării imediate a 
legii civile noi, Codul civil se aplică numai moştenirilor deschise începând cu data de 1 octombrie 2011. 

Precizăm că deschiderea moştenirii nu se confundă cu deschiderea procedurii succesorale notariale la cererea 
moștenitorilor sau a altor persoane interesate”, aceasta din urmă neputând interveni decât ulterior decesului lui de 
cuius. Astfel, în situația moştenirilor deschise anterior intrării în vigoare a Codului civil din 2009, chiar dacă 
dezbaterea procedurii succesorale se desfăşoară ulterior intrării sale în vigoare, vor continua a fi aplicate dispoziţiile 


19 Amânarea sine die în ianuarie 1941 a intrării în vigoare a Codului civil Carol al II-lea, republicat în M. Of. nr. 206 din 6 septembrie 
1940, a întârziat cu 70 de ani aplicarea unui nou cod civil în România. 

20 Introducerea legislaţiei din Vechiul Regat în noile teritorii a fost considerat mijlocul cel mai potrivit pentru unificare, a se vedea şi 
Rădulescu A., Unificarea legislativă, Cultura Naţională, Bucureşti, 1927, p. 36. 

2! Decretul-lege nr. 478 din 30 septembrie 1938 pentru extinderea în Bucovina a legislaţiei din Vechiul Regat, publicat în M. Of. nr. 228 
din 1 octombrie 1938. 

% Legea pentru extinderea în Basarabia a unor dispozițiuni din legislaţia Vechiului Regat, promulgată prin Decretul regal nr. 876 din 29 
martie 1928, publicată în M. Of. nr. 77 din 4 aprilie 1928 şi pusă în aplicare la 1 iunie 1928. 

% Radulesco A., „LPintroduction de la législation roumaine en Bessarabie”, în Bulletin de la Societe de Législation comparée Roumaine, 
no. 5/1934, p. 111. 

24 Publicat în M. Of. nr. 133 din data de 10 iunie 1944. 

25 Legea nr. 260 din 4 aprilie 1945 privitoare la legislația aplicabilă în Transilvania de Nord, precum şi la drepturile dobândite în acest 
teritoriu, în timpul operațiunii ungare, publicat în M. Of. nr. 78 din 4 aprilie 1945. 

2 Legea nr. 71 din 3 iunie 2011 pentru punerea în aplicare a Legii nr. 287/2009 privind Codul civil, publicată în M. Of. nr. 409 din 10 
iunie 2011. 

27 Potrivit art. 234 alin. (1) din Regulamentul din 24 iulie 2013 de aplicare a Legii notarilor publici şi a activității notariale nr. 36/1995, 
publicat în Monitorul Oficial al României nr. 479 din data de 1 august 2013. 

de drept material prevăzute de legea veche, adică legea în vigoare la data deschiderii moştenirii, ceea ce constituie o 
aplicaţie a principiului ultraactivităţii legii vechi”. 

Aplicarea în spațiu — Cum potrivit art. 7 alin. (1) C. civ. „actele normative adoptate de autorităţile şi instituţiile 
publice centrale se aplică pe întreg teritoriul ţării, afară de cazul în care se prevede altfel”, în lipsa unei dispoziții 
contrare, sub aspect intern, Codul civil vizează raporturile civile stabilite pe teritoriul României între subiecte de drept 
civil de cetăţenie ori, după caz, naţionalitate română. Astfel, dispoziţiile Codul civil au vocaţia de a se aplica tuturor 
moştenirilor deschise pe întreg teritoriul țării. 

Aplicarea legii civile în spațiu prezintă nu numai un aspect intern, ci şi un aspect internaţional, care vizează 
ipoteza raporturilor civile cu element de extraneitate, situaţie prevăzută de art. 8 Cod civil. Determinarea legii civile 
aplicabile în cazul moştenirilor cu element de extraneitate se realizează avându-se în vedere, după caz, dispoziţiile 
Regulamentului (UE) nr. 650/2012%, sau normele conflictuale de drept internațional privat din materia moştenirii 
cuprinse în Capitolul IV al Cărţii a VII-a din Codul civil. 

Aplicarea asupra persoanelor — Codul civil, potrivit art. 2 alin. (1), reglementează raporturile patrimoniale şi 
nepatrimoniale dintre persoane, ca subiecte de drept civil. Prin urmare, raporturile dintre moştenitori vor fi guvernate 
în mod unitar de prevederile codului, moştenirea având ca sediu al materiei Codul civil. Astfel, nu se mai menţine 
excepția amintită anterior privind legea aplicabilă în perioada interbelică succesiunilor deschise în Dobrogea între 
mahomedani, în prezent soțului supravieţuitor, în concurs cu descendenții defunctului, revenindu-i în calitate de 
moştenitor legal un sfert din moştenire, reglementare preluată din Decretul-lege nr. 319/1944. 


5. Provocările integrării europene: Regulamentul (UE) nr. 650/2012 

Mozaicul juridic de după Marea Unire în materia reglementărilor de drept material aplicabile moştenirii nu este 
substanțial diferit de mozaicul existent la nivelul Uniunii Europene, căci fiecare stat membru are propria legislaţie în 
materie. Asemeni legiuitorului român şi celui francez care în perioada interbelică au căutat să supună moştenirea în 
ansamblul său unei singure legi, tot astfel a procedat şi legiuitorul european iar în data de 17 august 2015 s-a pus în 
aplicare Regulamentul (UE) nr. 650/2012 al Parlamentului European şi al Consiliului din 4 iulie 2012 privind 
competenţa, legea aplicabilă, recunoaşterea şi executarea hotărârilor judecătoreşti şi acceptarea şi executarea actelor 
autentice în materie de succesiuni şi privind crearea unui certificat european de moştenitor. 

Chiar şi aşa apreciem că în viitorul apropiat este puțin probabil să se ajungă la o unificare a dreptului civil la nivel 
european. Totuşi nu trebuie neglijat faptul că cetăţenii uniunii trebuie să aibă posibilitatea de a-şi organiza din timp 
succesiunea, în contextul european al liberei circulații a persoanelor. Astfel, dreptul succesoral românesc, păstrându-şi 
individualitatea proprie, va intra inevitabil în concurs cu legislaţia celorlalte state membre, Regulamentul (UE) nr. 
650/2012 conferind lui de cuius posibilitatea de a alege legea care să se aplice succesiunii sale, în ansamblu său. 

În principiu, potrivit art. 21 alin. (1) din Regulamentul (UE) nr. 650/2012, legea aplicabilă succesiunii în 
ansamblul său este cea a statului în care defunctul îşi avea reşedinţa obişnuită în momentul decesului. Totuşi, de cuius 
poate aleage ca legea care să se aplice succesiunii sale în ansamblu său să nu fie legea statului în care-şi avea reşedinţa 
obişnuită, ci legea statului a cărui cetăţenie o deţine în momentul alegerii legii sau la data decesului“. Astfel, professio 
juris ar putea permite lui de cuius să-şi avantajeze soţul supraviețuitor. De exemplu, dacă de cuius este cetățean 
german, reşedinţa sa obişnuită este în România şi este căsătorit sub regimul matrimonial german al comunităţii de 
achiziţii, prin alegerea dreptului german ca lege aplicabilă succesiunii, în concurs cu descendenţii defunctului, soțului 
supravieţuitor îi va reveni în calitate de moştenitor legal o cotă-parte de '/ din moştenire”!, spre deosebire de 
cota-parte de 1⁄4 pe care i-o acordă Codul civil român. 

În acest context, oarecum concurenţial, ar fi de dorit ca în perioada următoare doctrina românească să se aplece şi 
asupra eligibilităţii sistemului nostru succesoral în raport cu celelalte state membre în cadrul unor studii de drept 
comparat*?, ceea ce ar putea conduce şi la o posibilă revizuire a reglementărilor naţionale de drept material aplicabile 
moştenirii. Un prim demers în acest sens a fost realizat sub coordonarea profesorului Mircea Dan Bob în cadrul unui 


28 A se vedea şi Perju P., „Comentariu la art. 6”, în Baias F.-A., Chelaru E., Constantinovici R., Macovei I. (coord.), Noul cod civil: 
comentariu pe articole, ediţia a Il-a revizuită şi adăugită, Editura C.H. Beck, Bucureşti, 2014, p. 17. 

2? Regulamentul (UE) nr. 650/2012 al Parlamentului European şi al Consiliului din 4 iulie 2012 privind competenţa, legea aplicabilă, 
recunoaşterea şi executarea hotărârilor judecătoreşti şi acceptarea şi executarea actelor autentice în materie de succesiuni şi privind crearea unui 
certificat european de moştenitor, publicat în J.O. L 201 din data de 27.7.2012, p. 107-134. 

30 A se vedea, de exemplu, CJUE, hotărârea din 12 octombrie 2017, cauza C-218/18 - Kubicka, ECLI:EU:C:2017:755, publicată în 
Repertoriul electronic (Repertoriul general). 

31 A se vedea în acest sens CJUE, hotărârea din 1 martie 2018, cauza C-558/16 - Mahnkopf, ECLI:EU:C:2018:138, publicată în 
Repertoriul electronic (Repertoriul general). 

32 A se vedea de exemplu K. G. C. Reid, M. J. de Waal, R. Zimmermann (eds.), Comparative Succession Law, New York: Oxford 
University Press, volume I: Testamentary Formalities, 201 1; volume II: Intestate Succession, 2015, lucrare ca nu tratează şi sistemul succesoral 
românesc. 

proiect cu tema „Relevanţa evoluţiei conceptului de familie asupra ordinii succesorale în moştenirea legală — 


investigaţie socio-juridică, religioasă şi filosofică’. 


Concluzii 

Dreptul aplicabil moştenirilor pe teritoriul naţional, în cei 100 de la Marea Unire din 1918, a evoluat de la 
mozaicul juridic rezultat al alipirii provinciilor istorice, până la unificarea legislativă realizată pe calea extinderea 
legislaţiei civile din Vechiul Regat în celelalte provincii istorice, urmată la mai bine de jumătate de secol de adoptarea 
şi punerea în aplicare a Codului civil din 2009. 

Trebuie să subliniem că examinarea legilor aplicabile moştenirii, în succesiunea lor istorică nu este lipsită de 
utilitate practică. Nu de puţine ori, dezbaterea unei moşteniri este neglijată de moştenitori, chiar de-a lungul mai 
multor generaţii, astfel încât se mai pot întâlni situaţii în care vor putea fi invocate dispoziţii de drept material 
abrogate în prima jumătate a secolului trecut, precum Codul civil austriac sau dreptul cutumiar maghiar. 

La momentul actual, atât datorită impactului globalizării, cât mai ales ca urmare a integrării europene, se pune şi 
problema eligibilităţii sistemului nostru succesoral prin raportare la sistemele altor state membre ale Uniunii 
Europene, aspect ce nu poate fi lămurit decât prin studii de drept comparat menite a evalua valoarea soluțiilor 
legislative româneşti oferite de reglementările de drept material aplicabile moştenirii. 


33 A se vedea M. D. Bob (coord.), Familie și moştenire în România, Bucureşti: Editura Universul Juridic, 2016. Lucrarea a fost publicată la 
finele anului trecut şi în limba engleză: M. D. Bob (coord.), Family and inheritance in Romania, Bucharest: Universul Juridic, 2017. 


BUNURILE IMOBILE CU VALOARE UNIVERSALĂ - MOȘTENIRE, 

Abstract: Begining with the fact that the year 2018 had a double significance, being the European year of 
cultural heritage as well as the year of the centennial celebration of the Great Union of 1918, I believe that it is 
necessary to protect real estate with universal value. 

The simples definition of real estate is: the assets are, by their nature or by their destination, or by the object to 
which it applies, immovable. You find this definition in the internal or international legislation. 

The real estates with universal value are assets transmitted or inherited from one generation to the next. These 
assets must be proctected and exploited because of universal value. 

Both the internal legislation as well as internaţional legislation include a lot of rules about protection, 
preversation, restoration, and transfer of reale estate with universale value. These rules aim to protect reale estate 
with universal value in time of peace or war. 


Key words: cultural heritage; real estate with universal value; the protection of assets with universal value 


Bunuri imobiliare - definiţii 

Codul civil stipuleză în art. 535 despre bunuri în general definindu-le ca lucruri corporale sau necorporale, care 
constituie obiectul unui drept patrimonial. 

Bunurile imobiliare, sunt definite în art. 537 din Codul civil, ca fiind terenurile, izvoarele şi cursurile de apă, 
plantațiile prinse în rădăcini, construcțiile şi orice alte lucrări fixate în pământ cu caracter permanent, platformele şi 
alte instalații de exploatare a resurselor submarine situate pe platoul continental, precum şi tot ceea ce, în mod natural 
sau artificial, este încorporat în acestea cu caracter permanent. 

Codul civil mai defineşte în art. 538 bunurile ce rămân sau devin imobile astfel: „rămân bunuri imobile 
materialele separate în mod provizoriu de imobil, pentru a fi din nou întrebuințate, atât timp cât sunt păstrate în 
aceeaşi formă, precum şi părţile integrante ale unui imobil care sunt temporar detaşate de acesta, dacă sunt destinate 
spre a fi reintegrate. Materialele aduse pentru a fi întrebuințate în locul celor vechi devin bunuri imobile din momentul 
în care au dobândit această destinaţie.” 

Definiţii asemănătoare se regăsesc în Codul civil francez, în cel al provinciei canadiene, Quebec, precum şi în 
vechiul Cod civil rămân. 

Astfel, Codul civil francez, în cartea a doua, menționează că bunurile sunt imobile prin natura lor, sau prin 
destinaţia acestora ori prin obiectul la care se aplică!. O astfel de definiţie se regăsea şi în art.462 din Vechiul Cod 
Civil român, fiind preluată într-o altă formă în actualul Codul civil al României. 

Articolele 518, 519, 520 din Codul civil francez enumeră tipurile de bunuri imobile astfel: „bogăţiile pământului, 
clădirile/imobilele, morile de vânt sau apă fixate pe piloni/stâlpi ori ca şi părți integrate ale unei clădiri sunt bunuri 
imobile prin natura lor. 2 Recoltele care încă se țin de rădăcini, şi fructele din arbori, neculese încă, sunt asemenea 
bunuri imobile. Asemenea prevederi se regăseau şi în vechiul Cod civil român la art. 463-470, fiind preluate mai apoi, 
într-o formă cosmetizată în art. 537 din Codul Civil actual al României. 

Cartea a patra din Codul civil al provinciei canadiene Quebec, intitulată „Despre bunuri” în primul capitol 
referitor la „Distincția dintre bunuri”, clasifică bunurile astfel: bunurile imobiliare şi cele mobiliare, potrivit art.899. 

În art. 900 al aceluiaşi cod civil se menţionează că sunt bunuri imobile bogăţiile subsolului, chiar şi plantele şi 
mineralele care nu au fost recoltate sau extrase din pământ, construcțiile şi lucrările cu caracter permanent care se 
găsesc sau fac parte integrantă din acestea?. Bunurile mobiliare care fac parte intergrantă dintr-un bun imobiliar sunt 
incorporate în acesta, pierzându-și individualitatea lor şi asigurând utilitatea bunului imobil, potrivit art. 903 din Codul 
civil al provinciei Quebec. La fel ca şi în cazul normelor din Codul civil francez şi o parte din normele privind 
bunurile imobiliare ce se regăsesc în Codul civil al provinciei Quebec au fost preluate în actualul Codul civil al 
României. 


* Consilier juridic Terra Agri Farming SRL; consilier juridic definitiv Ordinul Consilierilor Juridici Timiş, Colegiul Consilierilor Juridici 
Timişoara; e-mail : adelapirlica(gmail.com 

! Cod civil francez, art. 517, ” Les biens sont immeubles, ou par leur nature, ou par leur destination, ou par l'objet auquel ils s'appliquent”. 

2 Cod civil francez, art. 518, 519, 520 ” Les fonds de terre et les bâtiments sont immeubles par leur nature; Les moulins à vent ou à eau, 
fixés sur piliers et faisant partie du bâtiment, sont aussi immeubles par leur nature.; Les récoltes pendantes par les racines et les fruits des arbres 
non encore recueillis sont pareillement immeubles.” 

3 Cod civil Quebec, art. 900 : ”Sont immeubles les fonds de terre, les constructions et ouvrages à caractere permanent qui s"y trouvent et 
tout ce qui en fait partie integrante.Le sont aussi les végétaux et les minéraux, tant qu’ils ne sont pas séparés ou extraits du fonds. Toutefois, les 
fruits et les autres produits du sol peuvent être considérés comme des meubles dans les actes de disposition dont ils sont l’objet.” 

Bunuri cu valoare universal — definiţie, începuturi, protecție 

Pornind de la aceste definiţii considerăm că monumentele de cultură, aici incluzând şi bunurile imobiliare cu 
valoare universală, sunt o expresie a creativității geniului uman, a aspirațiilor sale continue spre frumos şi spre 
identitate naţională“. 

Bunurile din patrimoniul cultural aparţin, atât prin valoare cât şi prin semnificaţia social-culturală a acestora, 
întregului popor şi din acest motiv este necesar să se ia toate măsurile pentru ocrotirea şi conservarea lor, pentru a se 
evita înstrăinarea sau deteriorarea acestora şi, nu în ultimul rând, pentru apărarea, păstrarea şi folosirea lor în interesul 
întregii naţiuni. Aceste bunuri sunt prin natura lor destructibile şi prin urmare ar trebui salvate, conservate şi transmise 
către generațiile viitoare, astfel acestea mai pot fi definite şi ca obiecte sau forme de expresie artistică, care contribuie 
la identitatea culturală a unei comunităţi”. 

Noţiunea de patrimoniu este una polisemantică, fiind necesară precizarea atât a sensului cât şi a domeniului de 
activitate al acesteia. Etimologic noţiunea de patrimoniu reprezintă, fără a avea un concept juridic, materia moştenită 
„bunul transmis de la o generaţie la alta”*, în timp ce în dreptul roman, res patrimonio erau susceptibile proprietății 
private, dar intrau în componenţa domeniului public. În anul 1694 Dicţionarul Academiei franceze definea noțiunea 
de patrimoniu ca fiind „bunul moştenit de la o generaţie la alta”. 

Convenţia UNESCO, semnată la Paris la data de 17 octombrie 2003, pentru protejarea patrimoniului cultural 
imaterial defineşte noţiunea de patrimoniu cultural imaterial făcând referire la practicile, reprezentările, expresiile şi 
cunoştinţele sârguincioase, astfel că instrumentele, obiectele, artefactele şi spaţiile culturale care sunt asociate 
(comunitățile, grupurile) în cazul în care indivizii le recunosc ca parte din patrimoniul lor cultural. Acel patrimoniu 
cultural imaterial transmis din generație în generaţie, care este recreat în permanentă pentru comunități şi grupuri în 
funcție de mediul lor, de interacțiunea acestora cu natura şi cu istoria care le procură un sentiment de identitate şi de 
continuitate, contribuind aşa la promovarea protecţiei patrimoniului cultural imaterial”. 

Referiri la patrimoniul cultural mondial se mai găsesc şi în Convenţia UNESCO de la Paris din 16 noiembrie 
1972 pentru protecția patrimoniului mondial cultural şi natural unde se face distincţie între cele două tipuri de 
patrimoniu, dar evidențiază unitatea protecției lor, considerând natura şi cultura ca fiind două valori comune ce 
constituie patrimoniul umanității. Tot aceasta mai prezintă componentele patrimoniului cultural mondial ca fiind 
următoarele: monumentele, ansamblurile arhitecturale şi siturile. 

Consiliul Europei de asemenea a elaborat politici privind protecția bunurilor culturale cu valoare universală. 
Dintre aceste politici putem aminti: Convenţia de la Haga privind protecţia bunurilor culturale în caz de conflict 
armat”, Convenţia europeană privind infracțiunile care vizează bunurile culturale, semnată la Delphes la 23 iunie 
1985, Convenţia pentru protecţia patrimoniului arhitectural al Europei, semnată la Grenada în 3 octombrie 1985, 
Convenţia privind protejarea patrimoniului cultural subacvatic semnată la Paris în 2 noiembrie 2001. 

Prin urmare, se poate conchide că noțiunea de patrimoniu se referă la bunurile moştenite din generaţie în 
generaţie, care în conformitate cu legislaţia internă şi internațională, reprezintă un interes pentru întreaga populație. 
Bunurile imobile şi nu numai ce aparţin patrimoniului cultural trebuie protejate atât pe timp de pace cât şi pe timp de 
conflict armat. În timpul unui conflict armat bunurile sunt protejate prin Convenţia de la Haga din 1954 privind 
protecția bunurilor culturale în caz de conflict armat, iar pe timp de pace prin legislația naţională a fiecărui stat şi prin 
Organizaţia Naţiunilor Unite pentru Educaţie, Ştiinţă şi Cultură (UNESCO). 


Bunurile cu valoare universal — norme interne 

În tara noastră, ideea de a proteja patrimoniul cultural, apare încă din primele secole ale erei noastre. De cele mai 
multe ori se regăseste în sensul de a reface, de a conserva şi chiar restaura vestigiile timpului, constituite îndeobşte din 
obiective cu caracter militar (cetăţi, castre, drumuri, fiind legată direct de penetraţia lumii romane la nord de Dunăre). 

Modul în care obiectivele, complexele de arhitectură şi celelalte monumente şi-au păstrat nealterate semnificaţia, 
specificul sau stilul se datorează într-o mare măsură şi felului în care această zestre monumentală a fost transmisă din 
generaţie în generaţie, atitudinii pe care diversele generaţii o manifestă, mijlocelor de protecţie de care dispun. 

Conştiinţa valorii bunurilor imobiliare culturale cu valoare universală a început să se propage tot mai constant în 
Țările Române odată cu deceniul al treilea al secolului al XIX-lea. Desigur asupra măsurilor ce vor fi luate acționau şi 


+ Marian Mihăilă, Protecția bunurilor culturale în dreptul internaţional public, Editura Lumina Lex, Bucureşti, 2003, p. 11; 

5 Anne Derout, La protection des biens culturels en droit communautaire, Editura Apogée, Rennes, 1993, p. 25; 

SA se vedea în acest sens J.Bouffartigue, A.M. Delrieu, Etymologies du francais, Les racines latines, volumul II, Berlin, 1996, p. 113 şi 
Romain Ollard, La protection penal du patrimoine, Editura Dalloz, Paris, 2010, p. 4-5; 

7 N. Meyghani şi M. Cornu, Interet culturel et mondialisation. Les aspects internationaux, volumul II, Editura Harmattan, Paris, 2004, p. 
197-218. 

8 A se vedea în acest sens Nicolas de Sadeleer, Charles-Hubert Born, Droit international et communautaire de la biodiversité, Editura 
Dalloz, Paris, 2004, p. 157 şi Dominique Audrerie, Raphael Souchier, Luc Vilar, Le patrimoine mondial , Editura PUF, Paris, 1998, p. 12. 

° Pentru mai multe detalii a se vedea Marco Sassoli, Antoine A. Bouvier, Susan Carr, Lindsez Cameron şi Thomas de Saint Maurice, How 
does law protect in war. Cases, Documents and Teaching Material on Contemporary Practice in International Humanitarian Law, volumul I şi 
volumul II, Editura International Committee of the red cross, Geneva, 2006, p.209-2010 (volumul I) şi p.525-540 (volumul II). 

modele utilizate în tările Europei apusene, preocupate tot mai mult în a-şi asigura păstrarea valorilor culturale. 
Comerţul, studiile în străinătate, războaiele napoleoniene, conflagraţiile celor trei imperii europene (rus, turc şi 
austriac), fac ca mulţi români să intre în contact cu sisteme social-politice noi, cu oameni şi idei mai înaintate, iar unii 
dintre ei să acumuleze o experiență remarcabilă. Aceasta mai ales în ceea ce priveşte arheologia şi muzeologia, aflate 
pe plan general încă într-un stadiu incipient din punct de vedere al organizării şi clasificării atribuţiilor şi scopului!”. 

Marile evenimente politice de la mijlocul secolului trecut (revoluția de la 1848 şi unirea principatelor române din 
1859) au avut o importanță deosebită în domeniul protecției patrimoniului cultural: se iniţiază noi lucrări de 
inventariere, se cercetează inventarele mănăstirilor, se iau măsuri împotriva risipirii bunurilor, începe să se dezvolte 
reţeaua muzeală, ale cărei instituţii vor avea din ce în ce mai mult un rol important în organizarea activităţilor de acest 
gen. O serie de personalități precum Nicolae Stoica de Haţeg, A.G. Golescu, Dumitru Papazoglu, Nicolae Creţulescu, 
C. Bolliac, G. Barițiu, A.T. Laurian, Alexandru Odobescu, Alexadru Papiu Ilarian, A. Şaguna ș.a., au stat în fruntea 
acțiunilor ce aveau să ducă la instituirea unui sistem de ocrotire a bunurilor culturale imobiliare şi mobiliare!!. 

Primul document juridic care a stat la baza sistemului românesc de ocrotire a bunurilor culturale cu valoare 
universală a fost Legea pentru conservarea şi restaurarea monumentelor publice promulgată prin Decretul 3658 din 17 
noiembrie 1892, la a cărei întocmire un aport apreciabil l-a adus şi Spiru Haret. Pentru a ține pasul cu cerinţele vremii, 
această lege a fost înlocuită, în anul 1913 cu Lege pentru conservarea şi restaurarea monumentelor istorice. 

La finele primului război mondial, dar mai ales în urma realizării unităţii naționale, România îşi regândeşte 
sistemul de ocrotire a bunurilor culturale. Decretul-Lege din 28 iulie 1919 a adus serioase îmbunătățiri legii din 1913. 
Reglementări în domeniu au mai apărut după anul 19302. 

După cel de-al doilea război mondial, legislația română în domeniu s-a îmbogăţit cu o serie de acte normative. O 
cât mai bună protecție a patrimoniului cultural naţional s-a încercat prin Legea nr. 63 din 30 octombrie 1974 privind 
ocrotirea patrimoniului cultural național”. Aceasta, încă din primele rânduri, stabilea elementele ce constituiau 
patrimoniul naţional cultural, acestea fiind: marile vestigii ale istoriei şi civilizaţiei făcute de-a lungul mileniilor pe 
teritoriul României; creațiile literar-artistice, ştiinţifice şi tehnice a căror valoare a fost consacrată de-a lungul 
timpului; valorile ce aparțin tezaurului cultural universal existent pe teritoriul țării noastre". 

Patrimoniul cultural naţional poate fi îmbogăţit şi completat permanent prin atragerea de noi bunuri 
literar-artistice, ştiinţifice, tehnice, care au o valoare deosebită şi care au fost create şi se vor crea în societatea 
românească!$. 

Potrivit Legii nr. 63/1974 patrimoniul național cultural cuprinde: bunuri de valoare artistică deosebită; bunuri cu 
valoare istorică şi documentară deosebită; bunuri de valoare ştiinţifică de document al naturii de importanţă 
deosebită!€. 

În anul imediat următor au fost votate şi adoptate celelalte acte juridice care formau sistemul juridic românesc de 
ocrotire a patrimoniului cultural naţional. Dintre acestea menționăm: Decretul nr.13/17 ianuarie 1975 privind sistemul 
instituţional prevăzut pentru aplicarea prevederilor Legii nr.63/1974!7; Decretul nr.53/1 aprilie 1975 privind 
categoriile de bunuri culturale şi criteriile de avizare pentru scoaterea lor peste graniță!$; H.C.M. nr.311/1975 şi 
nr.312/1975 privind stabilirea valorilor nominale şi a preţurilor de achiziţie a bunurilor din patrimoniul cultural 
național. 

După evenimentele din decembrie 1989, Legea nr.63/1974 a fost abrogată, iar protejarea bunurilor culturale 
naționale după acea perioadă a fost realizată prin Decretul C.F.S.N. nr.90 din 5 februarie 1990" privind înființarea 
Comisiei Muzeelor şi Colecţiilor, care a fost completat cu Ordonanţa de Guvern nr. 27 din 26 august 1992” privind 
unele măsuri pentru protecţia patrimoniului cultural naţional. 


0 loan Opriş, Ocrotirea patrimoniului cultural; tradiţii, destin, valoare, Editura Meridiane, Bucureşti, 1986, p. 91. 
! Ibidem, p. 95. 
2 Pentru detalii a se vedea Marian Mihăilă, Protecția bunurilor culturale în dreptul internaţional public, Editura Lumina Lex, Bucureşti, 
2003, p. 115; loan Opriş, Ocrotirea patrimoniului cultural, tradiții, destin, valoare, Editura Meridiane, Bucureşti, 1986, p. 113-114. 
3 Publicată în Buletinul Oficial al Republicii Socialiste România, nr. 137 din 2 noiembrie 1974. 
+ Marian Mihăilă, Carmen Suciu, Dan Stan, Iugoslavia - un ultim semnal de alarmă pentru salvarea bunurilor culturale cu valoare 
internațională, Câteva probleme actuale legate de protecția bunurilor culturale, material redactat de prof. univ. dr. Victor Duculescu, Editura 
V.I.S. PRINT, Bucureşti, 2000, p. 39-40. 
5 Ibidem, p. 39-40. 
é Pentru mai multe detalii a se vedea Marian Mihăilă, Protecția bunurilor culturale în dreptul internaţional public, Editura Lumina Lex, 
Bucureşti, 2003, p. 118-119 şi Legea nr. 63/1974 art. 2. 
7 Decretul nr. 13/17 ianuarie 1975 privind sistemul instituţional prevăzut pentru aplicarea prevederilor Legii nr. 63/1974 publicat în 
Buletinul Oficial al României nr. 15 din 23 ianuarie 1975. 
8 Decretul nr. 53/1 aprilie 1975 privind categoriile de bunuri culturale şi criteriile de avizare pentru scoaterea lor peste graniță publicat în 
Buletinul Oficial al României din 33 din 4 aprilie 1975. 
“Decretul C.F.S.N. nr. 90 din 5 februarie 1990 privind înființarea Comisiei Muzeelor şi Colecţiilor publicat în Monitorul Oficial al 
României nr. 20 din 6 februarie 1990. 

20 Ordonanţa de Guvern nr. 27 din 26 august 1992 privind unele măsuri pentru protecţia patrimoniului cultural naţional publicată în 
Monitorul Oficial al României nr. 215/ 28 august 1992. 

În anul 2000 a fost promulgată de către şeful statului Legea 182 privind protecţia patrimoniului cultural naţional 
mobil, care a intrat în vigoare la 25 octombrie 2000”!. Această lege a fost urmată la scurt timp de Ordonanţa de 


wiwt A 


2001 prin Legea nr. 422 privind protejarea monumentelor istorice”. 


Bunuri imobiliare cu valoare universală — norme actuale 

În sensul Legii 422 din 2001 actualizate, monumentele istorice fie bunuri imobile şi mobiliare, sunt construcții şi 
terenuri situate pe teritoriul României, semnificative pentru istoria, cultura şi civilizația națională şi universală. 

Regimul de monument istoric este conferit prin clasarea acestor bunuri imobile conform procedurii prevăzute în 
prezenta lege. Pot fi clasate ca monumente istorice bunurile imobile situate în afara granițelor, proprietăți ale statului 
român, cu respectarea legislației statului pe teritoriul căruia se află. 

Conform art.3, din prezenta lege, sunt stabilite următoarele categorii de monumente istorice, bunuri imobile şi 
mobiliare situate suprateran, subteran şi subacvatic: 

a) monument - construcție sau parte de construcţie, împreună cu instalațiile, componentele artistice, elementele de 
mobilare interioară sau exterioară care fac parte integrantă din acestea, precum şi lucrări artistice comemorative, 
funerare, de for public, împreună cu terenul aferent delimitat topografic, care constituie mărturii cultural-istorice 
semnificative din punct de vedere arhitectural, arheologic, istoric, artistic, etnografic, religios, social, ştiinţific sau 
tehnic; 

b) ansamblu - grup coerent din punct de vedere cultural, istoric, arhitectural, urbanistic ori muzeistic de 
construcții urbane sau rurale care împreună cu terenul aferent formează o unitate delimitată topografic ce constituie o 
mărturie cultural-istorică semnificativă din punct de vedere arhitectural, urbanistic, arheologic, istoric, artistic, 
etnografic, religios, social, ştiinţific sau tehnic; 

c) sit - teren delimitat topografic cuprinzând acele creaţii umane în cadru natural care sunt mărturii 
cultural-istorice semnificative din punct de vedere arhitectural, urbanistic, arheologic, istoric, artistic, etnografic, 
religios, social, ştiinţific, tehnic sau al peisajului cultural. 

Articolul 4 aduce informaţii privind regimul juridic al monumentelor istorice clasificându-le în funcţie de 
deţinătorul lor astfel: cele ce aparţin fie domeniului public sau privat al statului, al județelor, oraşelor sau comunelor, 
fie sunt proprietate privată a persoanelor fizice sau juridice; proprietate publică a statului sau a unităților 
administrativ-teritoriale sunt inalienabile, imprescriptibile şi insesizabile; aceste monumente istorice pot fi date în 
administrare instituţiilor publice, pot fi concesionate, date în folosință gratuită instituţiilor de utilitate publică sau 
închiriate, în condiţiile legii, cu avizul Ministerului Culturii şi Patrimoniului Naţional sau, după caz, al serviciilor 
publice deconcentrate ale Ministerului Culturii şi Patrimoniului Naţional; ce aparțin domeniului privat pot face 
obiectul circuitului civil în condițiile stabilite prin prezenta lege; aflate în proprietatea persoanelor fizice sau juridice 
de drept privat pot fi vândute numai în condițiile exercitării dreptului de preemțiune ale statului român, prin Ministerul 
Culturii şi Patrimoniului Naţional, pentru monumentele istorice clasate în grupa A, sau prin serviciile publice 
deconcentrate ale Ministerului Culturii şi Patrimoniului Naţional, pentru monumentele istorice clasate în grupa B, ori 
al unităţilor administrativ-teritoriale, după caz, potrivit prezentei legi, sub sancţiunea nulităţii absolute a vânzării. 

Proprietarii, persoane fizice sau juridice de drept privat, care intenţionează să vândă bunuri imobile ce sunt 
clasate ca şi monumente istorice, transmit serviciilor publice deconcentrate ale Ministerului Culturii şi Patrimoniului 
Naţional înştiinţarea privind intenția de vânzare, însoţită de documentaţia stabilită prin ordin al ministrului culturii şi 
patrimoniului național. 

Serviciile publice deconcentrate ale Ministerului Culturii şi Patrimoniului Naţional transmit Ministerului Culturii 
şi Patrimoniului Naţional înştiințarea, documentația şi propunerea de răspuns, în termen de 5 zile lucrătoare de la 
primirea acestora. 

Termenul de exercitare a dreptului de preemţiune al statului este de maximum 25 de zile de la data înregistrării 
înştiințării, documentaţiei şi a propunerii de răspuns la Ministerul Culturii şi Patrimoniului Naţional sau, după caz, la 
serviciile publice deconcentrate ale Ministerului Culturii şi Patrimoniului Naţional; titularii dreptului de preemţiune 
vor prevedea în bugetul propriu sumele necesare destinate exercitării dreptului de preemțiune; valoarea de 
achiziționare se negociază cu vânzătorul. 


21 Legea 182 privind protecţia patrimoniului cultural naţional mobil, care a intrat în vigoare la 25 octombrie 2000 publicată în Monitorul 
Oficial al României nr. 530/27 octombrie 2000 modificată în 2008 şi publicată în Monitorul Oficial, Partea I, nr. 828 din 9 decembrie 2008. 

22 Ordonanţa de Urgenţă nr. 228 din 24 noiembrie 2000 privind protejarea monumentelor istorice publicată în Monitorul Oficial al 
României nr. 616/30 noiembrie 2000. 

23 Legea nr. 422 din 2001 privind protejarea monumentelor istorice Publicată în Monitorul Oficial al României cu numărul 407 din data de 
24 iulie 2001, republicată în anul 2006 în Monitorul Oficial al României nr. 938 din 20 noiembrie 2006 care a fost modificată prin Legea nr. 468 
din 12 noiembrie 2003 privind modificarea şi completarea Legii 422/2001, publicată în Monitorul Oficial al României nr.820 din 19 noiembrie 
2003 şi prin Legea nr. 259/2006 privind modificarea şi completarea Legii nr. 422/2001, publicată în Monitorul Oficial al României nr.573 din 3 
iulie 2006, republicată în Monitorul Oficial al României nr. 938 din 20 noiembrie 2006. 

În cazul în care Ministerul Culturii şi Patrimoniului Naţional sau serviciile publice deconcentrate ale Ministerului 
Culturii şi Patrimoniului Naţional nu îşi exercită dreptul de preemţiune în termenul prevăzut la alin. (7), acest drept se 
transferă autorităţilor publice locale, care îl pot exercita în maximum 15 zile. 

Comunicările privind neexercitarea dreptului de preemţiune au termen de valabilitate pentru întregul an 
calendaristic în care au fost emise, inclusiv pentru situaţiile în care monumentul istoric este vândut de mai multe ori. 

În condiţiile legii, în vederea protejării monumentelor istorice se poate proceda, în cazuri extreme, la strămutarea 
acestora. 

Monumentele istorice care se află pe teritoriul României şi care sunt proprietatea altor state sunt protejate în 
condiţiile prezentei legi. 

Orice act privind înstrăinare, concesionare, închiriere, dare în administrare sau dare în folosință gratuită a 
monumentelor istorice va conţine informaţii privind regimul juridic precum şi obligaţia protejării conform normelor în 
vigoare. 

Obligaţia de Paza, întreţinerea, conservarea, consolidarea, restaurarea şi punerea în valoare prin mijloace 
adecvate a monumentelor istorice revine, după caz, proprietarilor sau titularilor altor drepturi reale asupra acestora. 

În cazul în care un monument istoric nu are proprietar cunoscut, obligaţiile decurgând din prezenta lege revin 
autorității administraţiei publice locale din unitatea administrativă pe al cărei teritoriu este situat monumentul istoric 
sau autorităților administrației publice centrale. 

Monumentele istorice se clasează astfel: în grupa A - monumentele istorice de valoare națională şi universal şi în 
grupa B - monumentele istorice reprezentative pentru patrimoniul cultural local. 

Clasarea monumentelor istorice în grupe se face prin ordin al ministrului culturii şi patrimoniului național, la 
propunerea Comisiei Naţionale a Monumentelor Istorice, conform procedurii de clasare prevăzute în legea 
antemenționată. 

Monumentele istorice clasate în grupele prevăzute anterior şi zonele de protecție a acestora, aflate în proprietate 
publică, pot fi declarate, potrivit legii, de interes public naţional sau local, după caz, prin hotărâre a Guvernului inițiată 
de Ministerul Culturii şi Patrimoniului Naţional, respectiv prin hotărâre a consiliilor locale, judeţene sau a Consiliului 
General al Municipiului Bucureşti, cu avizul Ministerului Culturii şi Patrimoniului Naţional. 


Concluzii 

În ceea ce priveşte definiţia bunurilor imobiliare singurele schimbări de-a lungul timpului sunt acelea de nuanță 
în ceea ce priveste identificarea şi compoziţia acestora. Consider că cea mai simplă definiţie pentru acestea este aceea 
că “bunurile sunt imobile prin natura lor, sau prin destinația acestora ori prin obiectul la care se aplică”. Definiţie ce se 
regăse în Vechiul Cod civil roman, iar în prezent se răgăseşte în Codul civil francez. 

Pot concloziona că bunurile imobiliare cu valoare universală sunt acele “bunuri moştenite de la o generaţie la 
alta”, iar pentru a putea benificia de acestea trebuie să le protejăm şi să le putem în valoare. Acest fapt se poate 
întâmpla prin amendarea legislaţiei interne astfel: adoptarea unui Cod al patrimoniului, astfel încât să nu mai existe 
posibilitatea “oportunității vidurilor legislative sau a interpretărilor în detrimentul bunurilor cultural cu valoare 
universală”, atragerea fondurilor europene pentru conservarea, restaurarea şi punerea în valoare a acestora, precum şi 
existență unor programe prin care deţinătorii bunurilor li se oferă consultanță şi spijin; acordarea de facilități fiscale 
pentru deținătorii de bunuri imobilare cu valoare universal, personae fizice; autorităţii central ar trebui să aibă în 
vedere un buget pentru conservare, restaurare şi punerea în valoare a acestor imobile. 

Spre deosebire de legislația românească sunt state precum Franţa, unde protecţia bunurilor imobiliare de 
patrimoniu se realizează prin Codul patrimoniului. Art. 621-1 din Codul patrimoniului al Franței, stipulează: 
„Imobilele a căror conservare prezintă din punct de vedere istoric sau al artei un interes public sunt clasate ca şi 
monumente istorice în totalitate sau în parte prin grija autorităților administrative. Sunt incluse în clasa imobilelor care 
ar fi susceptibile ca şi monumente istorice următoarele: monumente megalitice, terenuri care conţin depozite 
preistorice; imobile a căror clasare este necesară pentru izolarea, emanarea şi punerea în valoare a imobilelor clasate 
cu titlu de monumente istorice”. 

În prezent există un proiect privind adoptarea unui cod al patrimoniului pentru protejarea bunurilor culturale cu 
valoare universală care vizează protectia patrimoniului natural, imaterial, mobil si imobil. Reglementările privind 
protecția patrimoniului imobil se regăsesc în titul al patrulea fiind preluate integral, în genere, dispoziţiile din Legea 
nr.422/2001 privind protejarea monumentelor istorice prin OG nr.43/2000 privind protecţia patrimoniului arheologic 
şi declararea unor situri arheologice ca zone de interes national aprobată prin Legea nr.378/2001 care tratează 
chestiunile proprii arheologiei. Aspect insuficient fiindcă, daca legislaţia prezentă ar fi fost suficientă în prezent nu 
mai avem “bunuri imobiliare cu valoare universală în paragină”. 

Toate acestea conduc la concluzia că este necesară adoptarea unui Cod al patrimoniului, iar acesta reiese datorită 
multitudinii de bunuri culturale cu valoare universală ce trebuie protejate pentru a fi lasate mostenire generaţiilor 
viitoare. Concomitent sau în cadrul acestuia ar trebui să existe norme cu privire la modul de protetecţie şi punere în 

valoare a bunurilor imobiliare sau mobiliare cu valoare universală, modul de finanțare al lucrărilor de reabilitare şi 
restaurare, obligarea autorităţilor centrale şi locale de-a atrage fonduri europene pentru punerea în valoare a acestora. 

În ceea ce priveste proprietarii persoane fizice, se pot prelua prevederile din Codul de patrimoniu Francez în care 
autorităţiile centrale şi locale îi sprijină pe aceştia, iar în situaţia în care proprietarii refuză, autoritățile au dreptul şi 
obligația de-a executa lucrările din oficiu, îndreptându-se mai apoi împotriva proprietarului, acesta din urmă 
dându-i-se dreptul de-a plăti eşalonat contravaloarea lucrărilor. Alte prevederi ce ar putea ajuta proprietarii de bunuri 
culturale cu valoare universală ar fi un regim derogatoriu pentru proprietarii de imobile clasate cu titlul de monumente 
istorice, care nu au nici un venit. Acest regim se referă la faptul că dacă imobilul este deschis gratuit pentru public sau 
dacă proprietarul are dreptul la o subvenție pentru cheltuielile suportate, pentru a le putea obţine acesta trebuie doar 
sa-şi tină o evidentă a acestora şi să o prezinte în raportul final anual. În cazul în care proprietarul imobilului prezintă 
respectivul raport, o să i se acorde o reducere de 50% din impozit. 


MOȘTENIREA LEGALĂ. 
DREPTURILE SUCCESORALE ALE SOŢULUI SUPRAVIEȚUITOR 


Clarisa — Violeta BALUȚA* 


Abstract: To bring the notion of "right to the surviving spouse's inheritance" may appear to be a disreputable 
subject, but given that the law governing it dates back to 1944, the issue of inheritance law is a continuous struggle 
between the interests of the legitimate family and the surviving spouse, we hope that by analyzing it to motivate the 
existence of a succession in favor of the husband, the person who, without wickedness, must benefit from this help, 
which, after the death of one of the spouses, "embraces a new legality, that of the right to an inheritance." 


Keywords : surviving spouse; legittimate family; law governing; inheritance law. 


»L hérédité et | hcritage sont une donnée fondamentale de la nature, que le droit modele à sa maniere, variant 
selon les temps les lieux et les cultures. Le droit des successions est aussi le droit de la vie. La succession, c'est la 


transmission, de générations en générations”. 


1. Introducere 

Pentru a prezenta istoricul dreptului la moştenire, nu putem să facem vorbire doar despre cei 100 de ani de la 
Marea Unire din 1918, ci ar trebui să ne întoarcem mult în timp, la popoarele mai vechi ca romanii, chiar la Codul lui 
Hammurabi şi în Legea lui Manuc, poate cele mai vechi documente cunoscute pe această linie. 

În vechiul drept românesc, dreptul la moştenire este înfățișat şi în perioada în care viaţa poporului român era 
guvernată de obiceiul pământului, instituția familiei reflectând puternic, legătura omului cu pământul. 

Însă instituţia moştenirii cunoaşte cea mai mare reglementare odată cu intrarea în vigoare a vechiului Cod Civil 
din 1864, dar şi 80 de ani mai târziu prin Legea nr. 319/1944 pentru dreptul de moştenire al soţului supravieţuitor, acte 
normative ce recunosc soţului supravieţuitor o vocaţie succesorală, fiecare dintre ele într-o formă uşor diferită. 

Întodeauna legiuitorul a încercat să-i acorde o atenţie sporită acestui moştenitor, soţului supravieţuitor, din prisma 
relaţiilor pe care acesta le-a avut cu defunctul. 

Codul Civil impune acestuia o condiţie negativă, dar şi esenţială am putea spune, îndemnați de faptul că nu 
trebuie să existe o hotărâre de divorţ, pentru ca soţul supraviețuitor să vină la moştenire cu celelalte clase succesorale. 


2. Condiţii de succesiune 

Pentru a putea moşteni, soţul supravieţuitor trebuie să îndeplinească condiţiile generale prevăzute de Noul Cod 
Civil şi condiția specială de a fi căsătorit cu decedatul la data succesiunii (art. 970 Noul Cod Civil ), ceea ce 
presupune existența unui certificat de căsătorie valabil (articolul 289 NCC). Indiferent de durata, convieţuirea, 
parteneriatul între două persoane, nu conferă dreptul legal general în urmă succesorul decedatului”. 

Conform noului Cod civil, căsătoria este dizolvată de la data la care o instanţă a pronunţat prin hotărâre definitivă 
- divorţul; în cazurile în care divorțul este obținut prin înţelegere reciprocă între soţi, fie prin intermediul unei 
persoane procedura administrativă sau notarială, căsătoria este considerată dizolvată de la data la care a fost eliberat 
un certificat de divorț (articolul 375 şi art. 382 NCC), statutul de soț încetând la data respectivă. ” În cazul în care 
decesul de cujus a avut loc în timpul procedurilor de divorţ, căsătoria este dizolvată de drept prin moarte, iar soțul 
supravieţuitor are dreptul la succesiunea soţului decedat”. 

De asemenea, căsătoria poate fi dizolvată retroactiv pentru căsătoriile fără voie; în astfel de cazuri, se consideră 
că statutul de soţ nu a existat niciodată. În cazul căsătoriilor putative (articolul 304 NCC), soţul de bună credință la 
încheierea unei căsătorii nule sau anulate păstrează, statutul de soţ într-o căsătorie valabilă şi va avea dreptul la 
succesiune a soțului supravieţuitor, până la data când hotărârea judecătorească rămâne definitivă’. 


3. Drepturile soțului moştenitor prevăzute de legiuitor în Vechiul Cod Civil 
Vechiul Cod Civil recunoaşte soțului dreptul succesoral şi prezintă două situaţii distincte, şi anume: 


* Consilier juridric, Ofițer, Ministerul Afacerilor Interne; e-mail: clarisa.baluta(A yahoo.com 

1 Les successions. Les libéralités — Philippe Malaurie, Laurent Aynes editura lextenso, 2008: Ereditatea şi moştenirea sunt un fapt 
fundamental al naturii, aşa cum este modelul drept în felul său, variind în funcţie de timp şi de culturi. Legea moştenirii este şi dreptul la viaţă. 
Succesiunea este transmiterea de la o generaţie la alta. 

2 Art, 289 NCC:” Căsătoria este încheiată în momentul în care, după ce ia consimţământul fiecăruia dintre viitori soţi, ofițerul de stare civilă 
îi declară căsătoriți.” 

3 Macovei, D., Cadariu, I.E, Drept civil. Succesiuni. Ed. Junimea, laşi, 2005 

4 Idem? 

5 Liviu Stănciulescu, Curs de drept civil. Succesiuni. Ed. Hamangiu, 2012. 

e cea prevăzută de dispoziţiile art. 652 alin. 2 şi art. 679 Cod Civil, conform cărora moştenirea revine soțului 
supravieţuitor cu condiţia de a nu exista moştenitori legitimi sau naturali; 

e cea de-a doua condiţie este reprezentată de prevederile art. 684 Cod Civil, care recunosc văduvei sărace 
anumite drepturi succesorale pentru care vine în concurs cu celelalte clase de moştenitori ale defunctului. 

În prima ipoteză, prevederile art 679 Cod Civil2, arată că soţul supraviețuitor trebuie să îndeplinească condiţiile 
cerute oricărui moştenitor, iar defunctul să nu fi dispus de bunurile ce formau obiectul moştenirii prin testament, astfel 
dreptul acestuia rămânând fără obiect. 

Pe lângă acestea, legiuitorul a impus şi trei condiţii speciale: 

1. Ca defunctul să nu aibă rude în grad succesibil. 

Din interpretarea dispozițiilor putem înțelege că prima condiţie necesară a fi îndeplinită de către soţul 
supravieţuitor este ca defunctul să nu fi avut succesbili până la gradul al XII-lea. 

2. La momentul decesului, căsătoria să nu fi fost desfăcută prin divorţ. 

Această condiţie se subînţelege, deoarece odată cu desfacerea căsătoriei prin divorţ atrage pierderea calităţii de 
soț, condiţie îndeplinită doar prin existența unei hotărâri judecătoreşti definitive de pronunțare a divorțului şi prin 
înscrierea în registrele de stare civilă. 

3. La momentul decesului, căsătoria să fie valabilă. 

În acest caz ar lipsi condiţia esenţială, deoarece o căsătorie nulă sau anulabilă nu conferă soțului supravieţuitor 
calitatea de soţ. 


Prin prevederile art. 684 Cod Civil, legiuitorul recunoaşte dreptul de moştenire al văduvei sărace, dar acesta 
variază în funcţie de moştenitorii cu care vine în concurs şi de numărul acestora. 

"În concurs cu descendenţii, dreptul la moştenire al văduvei sărace este întotdeauna în uzufruct. Întinderea ei 
diferă în funcție de numărul descendenților cu care vine în concurs şi anume: dacă în urma decesului soţului au rămas 
mai mulți descendenți, văduva săracă va lua o parte virilă în uzufruct; dacă există un singur descendent, partea 
văduvei nu poate depăşi o treime din succesiune. Deci, o parte virilă şi o treime din moştenire formează limitele, între 
care poate varia dreptul văduvei sărace. 

Acest drept de moştenire al văduvei este general şi opozabil tuturor descendenților, fie că sunt rezultați din 
căsătoria cu văduva, fie din afara căsătoriei; suficient ca ei să fie descendenţi ai soțului, cu singura deosebire că față de 
primii, dreptul văduvei începe de la încetarea uzufrucului legal. 

În lipsa descendenților, când văduva vine în concurs cu ascendenţii colaterali, partea din succesiunea soţului 
defunct ce i se cuvine este o pătrime din plina prorprietate. 

Această cotă este fixă nefăcându-se distincţie între numărul moştenitorilor şi gradul lor de rudenie cu defunctu 

În cel din urmă caz, văduva trebuie să îndeplinească aceleaşi condiţii ca şi cele prevăzute pentru soţul 
supravieţuitor de art. 679, mai puţin condiţia privind lipsa rudelor succesibile. 

Cu toate acestea, observam faptul că, legiuitorul vine cu cea mai importantă condiție pentru a determina 
întinderea vocației succesorale a văduvei şi anume existența sărăciei. 

Deoarece această formă de moştenire a creat controverse, s-a simțit nevoia unei intervenţii a legiuitorului, care nu 
a întârziat să apară. Astfel la 10 iunie 1944 intră în vigoare Legea nr. 319/1944, lege care a îndepărtat inegalităţile care 
au fost create între soţi din punct de vedere succesoral. 

4. Dreptul de moştenire al soțului supraviețuitor prevăzut de Legea nr. 319/1944 

Reglementările vechiului Cod Civil, făceau nefavorabilă situația succesorală a soțului supraviețuitor. Însă, 
intrarea în vigoare a Legii nr 319/10 iunie 1944, reprezintă un nou început, iar interesele acestuia primesc o justă 
reglementare în dreptul român. 

Prin Legea nr 319/1944, legiuitorul acordă, faţă de reglementările anterioare prin care era soţul supravieţuitor 
tratat ca un succesor neregulat şi nerezervatar, drepturi succesorale speciale, dreptul de a veni în concurs cu oricare 
dintre cele patru clase de moştenitori, înlăturând astfel concepţiile învechite în care legatura de sânge era principalul 
temei al vocației sucesorale. 

Codul Civil prevede la articolele 654-658 condițiile speciale pe care soțul supravieţuitor trebuie să le 
îndeplinească pentru a putea moşteni: să aibă capacitate succesorală şi să nu fie nedemn, să aibă vocaţie succesorală şi 
la deschiderea moştenirii să aibă calitatea de soţ. 

Însă, leguitorul pe lângă aceste condiţii a considerat că soțul supravieţuitor pentru a putea accesa la dreptul la 
moştenire trebuie să accepte moştenirea lăsată de defunct, căci art. 686 Cod Civil prevedea că:” nimeni nu este obligat 
de a face acceptarea unei moşteniri ce i se cuvine” (nemos invictus heres). 


$ Art. 679 prevedea: "când defunctul nu are nici rude în grad succesibil, nici copii naturali, bunurile succesiunii trec la soţul în viaţă 
nedespărțit”. 
7 Prof. Univ.dr Veronica Stoica, Soțul supraviețuitor, moştenior legal şi tetamentar, editura Editas, Bucureşti, 2004, p.27. 

A. Pentru a putea înţelege mai bine prima condiție prevăzută, va trebui să interpretăm prevederile art. 654, alin. 
(1) Cod Civil şi să concluzionăm că are capacitatea de a dobândi moştenirea, orice persoană care la momentul morţii 
celui care lasă moştenirea, este în viață. 

În literatura de specialitate s-a reţinut că, noţiunea de capacitate de exerciţiu sau capacitate de folosinţă nu se 
identifică cu cea de capacitate succesorală, aceasta din urmă presupunând existenţa în viață la momentul deschiderii 
succesiunii a persoanei chemate la moştenirea celui decedat. Dovada existenţei soțului supravieţuitor revine, conform 
art. 1169 Cod Civil acestuia. 

Nu se poate moşteni prin reprezentare, pe cale de consecință nu se pune problema dovedirii existenței soțului 
supravieţuitor în cazul moştenirii prin reprezentare. 

Pornind de la dispoziţiile art. 19 din Decretul nr.31/1954: ”cel dispărut este socotit a fi în viață dacă nu a 
intervenit o hotărâre declarativă de moarte rămasă definitivă.”, înțelegem că în cazul soțului supravieţuitor declarat 
dispărut la momentul deschiderii succesiunii, subzistă acest drept până la rămânerea definitivă a hotărârii judecătoreşti 
prin care se stabileşte şi data morţii şi îndeplinirea condiţiei de a avea capacitate succesorală. 

Problema apare atunci când se constată că data morţii soțului declarat dispărut, este anterioară decesului soțului 
defunct, capacitatea succesorală se desfiinţează cu efect retroactiv, iar ce se primea prin moştenire va reveni 
moştenitorilor care au fost excluşi prin prezenţa soțului dispărut sau ale căror părţi au fost diminuate. 

Pentru a putea răspunde întrebării ce se intâmplă în cazul în care ambii soţi au decedat în acelaşi timp şi în 
aceleaşi împrejurări sau în acelaşi timp dar împrejurări diferite, prevederile art. 21 din Decretul nr.3 1/1954, lămureşte 
această problemă şi arată că ei sunt comorienţi sau codecedaţi. 

B. A două condiţie pe care legiuitorul o pune este cea privind nedemnitatea succesorală. 

Nedemnitatea succesorală reprezintă o condiţie esenţială a soțului supravieţuitor pentru a putea moşteni, 
reprezintă decăderea din acest drept dar şi din dreptul de a culege rezerva succesorală din moştenire. 

În acest sens, ne sunt de ajutor dispoziţiile art. 655 Cod Civil, potrivit cărora sunt nedemni: 

e  Condamnatul pentru că a încercat să omoare pe defunct; 

e Acela care a făcut în contradefunctului o acuzaţie capitală declarată de judecată calomnioasă; 

e  Moştenitorul major care, având cunoştinţă de omorul defunctului nu a denunțat aceasta justiției. 

Un caz aparte îl constituie şi omorul sau tentativa la omor, pentru care soțul supravieţuitor este declarat nedemn 
succesoral, însă cu îndeplinirea următoarelor condiţii: 

1. Omorul să fi fost săvârşit cu intenție; 

2. Moştenitorul să fi fost condamnat printr-o hotărâre judecătorească definitivă şi irevocabilă pentru tentativă la 
omor sau pentr omor, în calitate de autor, coautor, complice sau instigator; 

În cazul în care soțul supravieţuitor este condamnat, acesta este declarat nedemn, însă dacă ne aflăm în faţa unei 
scoateri de sub urmărire penală, dacă fapta a fost amnistiată sau dacă sancţiunea penală s-a prescris, el nu va fi 
considerat nedemn şi va putea să vină la moştenirea celuilalt soț. Cu toate acestea, în cazul în care, soţul condamnat 
este grațiat, amnistiat sau reabilitatea, nedemnitatea va opera, deoarece măsura nu înlătură intenţia de a ucide. 

O a doua ipoteză este aceea că, dacă subzistă circumstanţele atenuante, nedemnitatea nu este înlăturată. 

Actele încheiate cu terţe persoane, de la momentul deschiderii succesiunii şi cel al declarării ca fiind nedemn, şi 
amintim aici acte cu titlu oneros şi acte cu titlu gratuit, ridică o problemă care impune o serie de precizări; actele de 
dispoziţie făcute de soțul nedemn asupra bunurilor mobile corporale, se menţin cu condiţia ca dobânditorul să fie de 
bună-credinţă, actele de conservare şi administrare rămân valabil încheiate. 

C. Legea nr. 319/1944 conferă soțului supravieţuitor atât vocaţie succesorală generală, cât şi vocaţie succesorală 
concretă. 

Ca să înţelegem diferența dintre acestea, definim vocaţia succesorală generală ca acea vocaţie prin care soţul 
supraviețuitor vine la moştenire cu celelalte patru clase de moştenitori legali, iar în cazul vocației succesorale 
concrete, soțul supraviețuitor vine la moştenire cu oricare dintre cele patru clase de moştenitori legali, dar şi în cazul 
moştenirii testamentare, deoarece el beneficiază de un drept de rezervă succesorală. 

D. Calitatea de soţ este o altă condiţie cerută de către legiuitor, calitate de durează până la desființarea, desfacerea 
sau încetarea ei. Pentru ca această condiţie să fie îndeplinită, soțui trebuia să aibă la momentul decesului defunct, 
calitatea de soț. 

E. Poate cea mai importantă condiţie este acceptarea moştenirii. Într-adevăr, actul de acceptare reprezintă 
constatarea calității de moştenitor. 

Acceptarea poate fi tacită sau expresă, conform prevederilor art. 689 Cod Civil: "Acceptarea poate fi expresă sau 
tacită. Ea este expresă când se însuşeşte titlul sau calitatea de erede într-un act autentic sau privat; este tacită când 
eredele face un act, pe care n-ar putea să-l facă decât în calitatea sa de erede, şi care lasă a se presupune intenţia sa de 
acceptare”. 

”În ceea ce priveşte actele de administrare, care nu au caracter urgent şi angajează viitorul“, implică acceptarea 
pentru că susceptibilul s-a comportat ca un proprietar şi nu a putut săvârşi aceste acte fără să fi voit să accepte 
moştenirea. Actele de dipoziție comportă un act caracter şi anume, presupun intenţia neechivocă de a accepta 
moştenirea”. 

Cu titlu de exemplu: În cazul în care soțul supravieţuitor foloseşte bunurile comune dobândite în timpul căsătoriei 
cu defunctul, nu putem concluziona că acesta a acceptat moştenirea. Un alt caz, reţinut în practică este acela că, luarea 
din patrimoniul moştenirii a unei amintiri de familie, preluarea imedită după deces a unui singur bun de valoare 
redusă, nu constituie o acceptare tacită a moştenirii, sau dacă soţul foloseşte bunurile dobândite în timpul căsătoriei. 
Însă, ne aflăm în faţa unei acceptări tacite, dacă această folosire este completă şi cu acte din care să reiasă neîndoielnic 
intenţia soțulul supravieţuitor de a accepta tacit moştenirea. 

Putem exemplifica şi câteva acte de acceptare tacită a moştenirii: încasarea unei creanţe a moştenirii, ridicarea 
unei construcții pe terenul care face parte din masa succesorală, plata impozitelor pe clădiri, terenuri şi autoturisme, 
cererea de anulare a unui testament, acțiunea în revendicare a bunurilor succesorale, cererea de inventariere sau 
evaluare a bunurilor care compun masa succesorală. 

Codul Civil prevede două situaţii când soțul supravieţuitor poate fi forțat să accepte moştenirea, amintim aici 
prevederile art. 703 Cod Civil: ”erezii care au dat la o parte sau au ascuns lucruri ale unei succesiuni, nu mai au 
facultatea de a se lepăda de dânsa, cu toată renunțarea lor, ei rămân erezi şi nu pot lua nicio parte din lucrurile date la 
o parte sau ascunse”. 

În ceea ce priveşte a doua situaţie, ne-ar fi opozabile prevederile art. 712 Cod Civil, potrivit cărora: ”eredele care 
a ascuns obiecte ale unei sucesiuni sau care cu știință sau rea-credință nu a trecut în nventar efecte, nu se poate folosi 
de beneficiul de inventar”. Având în vedere aceste aspecte, legiuitorul stabileşte şi un termen de acceptare al 
moştenirii, conform art. 700 alin 1., Cod Civil:” dreptul de a accepta succesiunea se prescrie printr-un termen de 6 luni 
socotit de la data deschiderii succesiunii”. 

De aici, putem înţelege că termenul de 6 luni operează doar pentru transmisiunile universale sau cu titlu 
universal, iar în cazul legatelor cu titlu particupar, legiuitorul nu precizează, din această cauză putem conchide că se 
aplică termenul de 3 ani, cel al prescripției. 

Toate dispoziţiile Legii nr. 319/1944 se referă la dreptul de moştenire acordat soţului în viață. 

În reglementarea sa, dreptul la moştenireal soțului supravieţuitor nu diferă cu nimic de celelalte drepturi la 
moştenire, el fiind reciproc ţi transmisibil, ca orice drept de moştenire, cu atât mai mult cu cât este garantat printr-o 
rezervă. Dacă ar fi să analizăm dferența dintre dreptul la moştenire al soțului supraviețuitor şi celelalte clase 
succesorale, acesta ar consta în faptul că, dreptul soţului nu se bazează pe legatura de sânge, el moștenind tocmai în 
virtutea calității sale de sot. 

Cu alte cuvinte, soţul supravieţuitor are dreptul să vină la moştenire după deschiderea acesteia, are dreptul de a 
renunța la aceasta, se bcură de toate drepturile legale de calitatea de succesor, precum şi de toate obligațiile care 
grevează patrimoniul succesoral. 

Legea nr. 319/1944 vine cu două drepturi speciale şi anume: dreptul la abitaţie asupra casei de locuit, prevăzut de 
art. 4 şi dreptul de moştenire asupra imobilelor şi obiectelor aparţinând gospodăriei casnice şi asupra darurilor de 
nuntă când vine în concurs cu descendenții, prevăzut de dispoziţiile art. 5 din lege. 

"În încercarea de a evidenția cât mai bine drepturile succesorale ale soțului supravieţuitor, cred că putem face o 
analiză la nivel european şi compara acest drept cu cel prevăzut de legiuitorul român. 

1. Codul Civil german de la 1900, prin art. 1931 a recunoscut soțului supraviețuitor un drept la moştenire, în 
concurs cu oricare dintre moştenitorii din cele 2 ordine succesorale şi un drept de preciput asupra mobilelor şi 
obiectelor aparținând gospodăriei casnice. 

2. Sistemul de drept francez nu recunoaşte soțului supraviețuitor decât un drept de uzufruct variabil în funcție de 
clasa de moştenitori cu care vine în concurs şi doar în absenţa lor soțul vine la moştenire în plină proprietate. Însă, prin 
liberalităţile sale, soţul predecedat putea micşora sau suprima acest drept de uzufruct sau dacă era exagerat din punctul 
de vedere al celorlalți moştenitori putea fi convertit în rentă viageră, cu condiţia ca ei să fie de acord, să nu depăşească 
partea acestora, conversiunea să aibă loc înaintea partajului şi să nu fie rânduită decât cu asigurarea unor garanţii 
suficiente precum cauţiunea, gajul, ipoteca, a căror suficienţă o va aprecia judecătorul. De asemenea legea franeză 
recunoşte şi un drept de creanță alimentară al soțului. 

3. Codul Civil italian din 1942 modificat prin Legea nr 151/1975 recunoaşte, prin art. 581-583, un drept de 
moştenire soțului supraviețuitor în concurs cu oricare clasă de moştenitori cu care vine în concurs. 


8 Veronica Stoica, Dreptul de opțiune succesorală, în ”Moştenirea testamentară. Transmisiunea şi împărțeala moştenirii” de C. Toader, L, 
Stânciulescu, R.Popescu, Veronica Stoica, Editura Actami, Bucureşti, 1994, p.111. 
? Veronica Stoica, Soțul supravieţuitor, moştenitor legal şi testamentar, Editura Editas, Bucureşti, 2004, p.49. 

4. În dreptul englez, prin libertatea de a dispune de liberalităţi aproape absolută a defunctului, cu greu s-a ajuns 
la recunoaşterea unor drepturi succesorale soţului supravieţuitor. Acesta are dreptul la mobile personale şi un drept de 
creanţă asupra succesiunii de clasa de moştenitori cu care vine în concurs, deci nu un veritabil drept succesoral””!. 

Soţul supravieţuitor nu face parte din nicio clasă de moştenitori legali, însă acesta vine în concurs cu orice clasă 
de moştenitori şi beneficiază de o cotă-parte din moştenire a cărei întindere diferă în funcţie de casă cu care vine în 
concurs. 

Articolul 1 din Legea nr. 319/1944 prevede: 

e În concurs cu copiii defunctului sau cu descendenţii acestora, indiferent de numărul lor, soțul moşteneşte cota 
de 1⁄4 din moştenire; 

e În concurs cu părinţii defunctului sau numai unul dintre ei, cât şi cu fraţii şi surorile şi ascendenți acestora, 
indiferent de numărul ascendenţilor privilegiați sau colateralilor privilegiați, soţul moştenitor are dreptul la 1/3 din 
moştenire; 

e În concurs numai cu ascendenții privilegiați sau numai cu colateralii privilegiați, soțul are dreptul în ambele 
cazuri numai la Y din moştenire; 

e Dacă vine în concurs numai cu ascendenții ordinari, soțul are dreptul la %4 din moştenire; 

e  Darîn concurs cu colateralii ordinari, are dreptul la %4 din moştenire; 

e Şinu în ultimul rând, în absenţa rudelor în grad succesibil, soțul supravieţuitor va culege întreaga moştenire. 

Consider că aceste cote sunt cele potrivite organizării actuale a familiei, legiuitorul stabilind cote fixe pentru soțul 
supravieţuitor şi celelalte clase succesorale. 


5. Dreptul de moştenire al soţului supravieţuitor asupra mobilelor şi obiectelor aparținând gospodăriei 
casnice şi asupra darurilor de nuntă 

Legiuitorul de la 1944 nu putea să ia în considerare sentimentele ce leagă pe soți de bunurile şi obiectele 
aparținând gospodăriei, astfel că, prin dispoziţiile art. 5 din Legea nr. 319/1944 a reglementat faptul că aceste bunuri 
se cuvin soţului supraviețuitor, peste cota sa succesorală, din celelalte bunuri, ori de câte ori, acesta nu vine în concurs 
cu descendenții soțului decedat. 

Pe lângă condiţiile generale de a veni la moştenire, soţul supravieţuitor trebuie să îndeplinească şi alte două 
condiţii speciale: 

e Soțul să vină în concurs cu oricare dintre celelalte clase de moştenitori, exceptând clasa I; 

e Soțul decedat să nu fi dispus de partea sa din celelalte bunuri prin acte juridice între vii sau pentru cauză de 
moarte. 

În ceea ce priveşte prima condiție specială, legiuitorul a prevăzut că soţul supravieţuitor dacă vine în concurs cu 
clasa I, a descendenților, indiferent de numărul lor, bunurile vor fi incluse în masa succesorală şi va primi o pătrime 
din avere, când vine la succesiune cu copiii defunctului sau cu descendenţii lor, indiferent de grad. 

A doua condiţie pe care legiuitorul a avut-o în vedere presupune ca defunctul să nu fi dispus de aceste bunuri prin 
donaţie sau legate făcute prin testatament; atunci toate mobilele şi obiectele gospodăriei vor fi moştenite de soțul 
supravieţuitor conform art. 5 din Legea nr. 319/1944. 


6. Dreptul de abitaţie al soţului supravieţuitor 
Prin art. 4 din Legea nr. 319/1944, legiuitorul a prevăzut: "Soţul supravieţuitor care nu are o altă locuință 
proprie, va avea la executarea ieșirii din indiviziune, şi în orice caz, cel puțin un an de la încetarea din viață a soțului 
său, înafară de dreptul de moştenire potrivit dispoziţiilor de mai sus, un drept de abitaţie asupra casei în care a locuit, 
dacă aceasta face parte din succesiune”. 
Însă pentru a beneficia de acest drept, soțul supraviețuitor trebuie să îndeplinească condiţii care nu sunt 
prevăzute expres, dar le putem deduce din textul de lege, şi anume: 
1. Să nu aibă o locuinţă proprie; 
2. Casa care formează obiectul dreptului de abitaţie, să facă parte din succesiune; 
3. La data deschiderii moştenirii, soțul supravieţuitor să fi locuit în casa care face obiectul abitației. 
Având în vedere aceste considerente, menționăm faptul că, legea specială care stipulează dreptul de abitaţie al 
soțului supravieţuitor, a avut în vedere crearea unui regim de egalitate între soţi, nu crearea unei situaţii favorabile 
unuia dintre aceştia. 


7. *Legitima portio” a soţului supravieţuitor (cota de drept a soţului supravieţuitor) 


Faţă de prevederile Codului Civil anterior, noul Cod Civil reglementează în mod direct conceptul de legitima 
portio (art. 1086)!! ca parte a bunurilor incluse în moştenire, la care moştenitorii rezervatari au dreptul, chiar şi 


10 Veronica Stoica, Soțul supraviețuitor, moştenitor legal şi testamentar, Editura Editas, Bucureşti, 2004, p.57 

împotriva acestora, intenţia deliberată a defunctului, manifestată prin donații, daruri sau dezinerinţe în voinţă. Sunt 
consideraţi moştenitori rezervatari: soțul supravieţuitor, descendenții şi ascendenții privilegiați ai defunctului (articolul 
1087 NCC), iar partea rezervată este acordată moştenitorilor ca parte a intestării. Rezerva succesorală a soțului 
supraviețuitor, care reprezintă o parte fixă de jumătate din drepturile sale variabile, cota juridică a patrimoniului 
(articolul 1088 NCC), calculată în funcţie de clasa moştenitorilor pe care îi concurează, este: 

e "1/8 din avere, dacă va concura împotriva primei clase de moştenitori (descendenți); 

e 1/6 din avere, dacă va concura împotriva ascendenților preferenţiali şi a garanţiilor preferențiale; 

e 1/4 din avere, dacă acesta concurează numai cu ascendenţii preferenţiali sau numai cu garanţiile preferenţiale; 

e 3/8 din avere, dacă acesta concurează împotriva celei de-a treia clase de moştenitori (ascendenți obişnuiţi) sau 
cu a patra clasă de moştenitori (colaterali obişnuiţi); 

e 1/2 din avere, dacă nu există rude în mod succesiv sau, dacă există, nu sunt în stare (nedemnate) sau nu 
doresc (renunţă) la succesiune. 

Dacă el sau ea vine în succesiune în competiţie cu una dintre clasele de moştenitori legali, soțul supraviețuitor 
legitima portio se acordă cu o prioritate mai mare decât acțiunile de drept legal sau părțile rezervate ale altui 
moştenitor la care el sau ea vine cu succes. Cota legală legală a soțului supraviețuitor se calculează din intregul 
patrimoniu şi diminuează în consecință toate părțile legale de drept şi porțiunile rezervate ale celorlalți moştenitori”? 

Față de prevederile din Legea nr.319/1944, noul Cod civil nu modifică valoarea cotei părți a soţului 
supravieţuitor, însă elimină aspectele confuze privind legitima portio a acestuia, chiar dacă prioritatea şi modificarea 
corespunzătoare a acțiunilor alte clase primite au pierdut o parte din relevanţa pe care au avut-o în regulamentele 
anterioare, ca acțiuni de drept sunt stabilite separat pentru fiecare clasă şi pentru soțul supravieţuitor. 

Astăzi, dreptul la moştenire al soţului supraviețuitor este prevăzut de art. 970-974 Legea nr. 71/2011 pentru 
punerea în aplicare a Legii nr 287/2009 privind Codul Civil, însă fundamentul acestui drept este Legea nr. 319/1944, 
act normativ ce stabileşte de peste 74 de ani drepturile succesorale ale soțului supravieţuitor. 

Spre deosebire de Vechiul Codul Civil, noul Cod civil, în vigoare începând cu 1 octombrie 2011, reglementează 
în mod expres drepturile succesorale ale soțului supraviețuitor, pentru care au fost stabilite reglementări speciale într-o 
secțiune separată (art.970-974), care a preluat reglementările anterioare din Legea nr.319/1944 (în prezent abrogată). 
Soţul supraviețuitor beneficiază de un drept de interacțiune atunci când se află în concurenţă cu oricare dintre clasele 
moştenitorilor legali, un drept temporar de a locui avut anterior, în comun cu defunctul, un drept de succesiune special 
asupra articolelor de mobilier şi de uz casnic, drepturi care au fost clarificate pentru a rezolva problemele anterioare, 
ce au reprezentat surse de confuzie. În comparaţie cu reglementările anterioare, noul Cod civil nu modifică valoarea 
dreptului de drept legal al soţului supraviețuitor sau a legitima portio, ci explică mai degrabă că acestea sunt calculate 
cu prioritate mai mare decât acţiunile de drept legal sau părţile rezervate ale moştenitorului pe care el sau ea le 
concurează în succesiune. 


8. Concluzii 

Soţul supravieţuitor nu este un succesor ca toți ceilalți. Acest lucru a fost consacrat mai întâi prin dreptul familiei. 
Acesta vine la moştenire cu celelalte clase succesorale datorită afecțiunii şi nu a filiaţiei. 

Am încercat prin această lucrare să expun evoluţia juridică a dreptului la moştenire pe care soțul supravieţuitor îl 
primeşte după decesul defunctului şi am constat că prin Legea nr. 319/1944, legiuitorul a oferit acestuia drepturi net 
superioare față de cele din urmă cu 80 de ani, conferite de vechiul Cod Civil. Aceste drepturi ar consta în chemarea 
soțului supraviețuitor la moştenire prin împlinirea condițiilor generale impuse de către legiuitor, recunoaşterea 
dreptului de rezervă al soţului supravieţuitor, recunoaşterea dreptului de moştenire legală asupra mobilelor şi 
obiectelor aparţinând gospodăriei casnice şi a dreptului de abitaţie. 

Atât timp cât mediul social este supus unor schimbări din ce în ce mai pregnante în evoluţia societăţii, dreptul 
trebuie să cuprinsă soluţii noi, norme juridice noi care să satisfacă cerinţele actuale ale societății. 

Transmiterea prin moştenire este o instituție străveche pe care o întâlnim din cele mai vechi timpuri, această 
problemă preocupând specialiştii în drept care au încercat o analiză a evoluţiei dreptului la moştenire a soțului 
supravieţuitor, ceea ce ne duce negreşit cu gândul că, dreptul câştigat prin afecţiune este la fel de important ca şi 
dreptul stabilit prin filiaţie, că legătura sufletească, baza oricărei căsătorii, impun din cele mai vechi timpuri şi în mod 
cert foarte mult timp de acum înainte, recunoaşterea unui drept de moştenire pentru soțul în viaţă. 


11 Art. 1086 NCC: ”reserva succesorală este partea din bunurile moştenirii la care moştenitorii rezervatari au dreptul în virtutea legii, chiar 
împotriva voinţei defunctului, manifestată prin liberalități sau dezmoşteniri”. 
12 Ion Dogaru, Vasile Stănescu, Maria Marieta Soreaţă : Bazele dreptului civil. Volumul V. Succesiuni, Editura C.H.Beck, 2009. 


EVOLUȚIA CONTRACTULUI CA MIJLOC DE TRANSMITERE A 
PROPRIETĂȚII IN 100 DE ANI DE LA MAREA UNIRE 


Radu STANCU" 


Abstract : As it appears from the title, this paper proposes the chronological presentation of the contract in 
Romanian law during the 100th anniversary of the Great Union. 

The development of the subject is interwoven around the role of the middle contract of ownership and the 
particularities of its fulfillment in every historical period traversed from 1918 to the present day. At the same time, 
this paper brings to light the effects of new technology on the positive law and, above all, on the notion of contract. 


Keywords : evolution; contract; blockhain; smart contract. 


Studiul de faţă nu îsi propune o analiza exhaustiva a instituţiei contractului în fiecare perioadă istorică în ultimii 
100 de ani, ci doreşte, într-un prim timp, o scurtă trecere în revistă a evoluţiei contractuale (I) pentru ca, mai apoi, să 
prezinte un noul tip de contract numit „smart contract” sau contractul inteligent(I1). 

Acest nouă tehnică de transmitere a proprietății este unealta principală folosită în cadrul tranzacţiilor online cu 
valuta digitala, mai precis prin intermediul tehnologiei blockchain. 


I. Contractul în 100 de ani de la Marea Unire 

În cei 100 de ani de la Marea Unire, România a cunoscut mai multe regimuri politice, însă ne vom limitam la a 
descrie particularitătțile contractului doar in trei perioade istorice, astfel: (a) perioada Marii Uniri şi a marilor 
reformelor legislative (1918-1940); (b) perioada dictaturii totalitare (1940-1944) şi perioada comunistă (1948-1989); 
(c) perioada post-comunistă (1989-prezent). 


a. Perioada Marii Uniri şi a marilor reformelor legislative (1918-1940) 

Marea Unire de la 18 decembrie 1918 simbolizează nu doar sudarea celor trei provincii româneşti Tara 
Românească, Moldova şi Transilvania, dar şi o unificare legislativă. 

Această unificare legislativă s-a realizata prin extinderea legilor în vigoare în Ţara Românească pe teritoriul 
provinciilor unite. Un alt factor unificator a fost elaborarea de noi acte normative care aveau drept scop înlocuirea 
reglementarilor similare aflate în aplicare în provincii. 

În ciuda modificărilor juridice produse, fundamentul dreptului civil rămâne Codul civil din 1864, completat de o 
serie de legi speciale şi alte acte normative necesare realizării transformărilor ce aveau să aibă loc în viața economică 
şi socială a ţării”. 

O altă particularitate a acelei vremi a fost aplicarea unei politici de tranziție legislativă ce a durat până în anul 
1923. Pe durata acestei perioade au fost menținute anumite legi speciale ce aveau aplicare numai în Transilvania, 
Banat, Bucovina şi Basarabia înainte de 1918. 

Trebuie făcută menţiunea că, înainte de Unirea de la 1918, Transilvania era împărțită în două regiuni, consecință 
a organizării teritoriale Imperiului Habsburgic”. Aşadar, avem o regiune ce cuprindea centrul şi estul Transilvaniei, la 
care se adaugă ținuturile bănăţene. Acestor teritorii li se aplica Codul civil austriac de la 1811. Restul de teritorii 
transilvănene reprezenta a doua regiune, căreia 1 se aplica dispoziţiile dreptului cutumiar maghiar. Spre deosebire de 
Codul civil austriac care era unica sursă de drept, dreptul maghiar avea mai multe izvoare, cum ar fi: cutuma, legile 
maghiare elaborate între 1867-1919, ordonanţele regale şi ministeriale ale statului maghiar. 

De remarcat că, în ambele sisteme de drept, contractul era clasificat ca fiind un izvor creator de obligații. De 
asemenea, Codul civil austriac impunea, pentru validitatea contractului, pe lângă acordul de voinţă al părților, şi 
remiterea bunului. Astfel, principalele condiţii pentru încheierea contractului erau capacitatea persoanelor, 
consimțământul părților, dar şi posibilitatea prestaţiei. 

Aşadar, unificarea legislaţiei civile s-a realizat în mod treptat şi diferențiat de la o provincie la alta. Astfel, dacă la 
sfârşitul deceniului al treilea, în vechea Românie şi în Basarabia se aplicau aceleaşi norme de drept civil, în 
Transilvania au continuat să se aplice unele norme specifice până în timpul celui de al doilea război mondial“. 


* Lect. univ. dr., Universitatea „Danubius ” din Galaţi; e-mail: radu.stancu85(Q gmail.com 

! Pirtac G., Pascalu I., Bujor V., Istoria dreptului românesc, Universitatea de Studii Europene din Moldova — Facultatea de Drept, Chişinău, 
2013, p. 65. 

2 Negru I., Istoria dreptului românesc, NEGARD, Lugoj, 2014, p. 145. 

3 Ibidem, p. 135. 

+ Madescu L., Istoria dreptului românesc, Universitatea „Spiru Haret” - Facultatea de drept si administraţie publică, p. 168. 

In genere, in materie contractuala nu au fost aduse modificări radicale fata de dispoziţiile Codului civil de la 
1864. Totuşi, au exista o serie de masuri legislative ce au avut drept scop protejarea debitorilor, in deosebi a ţăranilor, 
in privinţa anumitor practici cum ar fi dobânzile uriaşe practicate de cămătari;. 

De pildă, legiuitorul, prin elaborarea Legei din 2 aprilie 1931 contra cametei, considera că, în realitate, o vânzare 
cu pact de răscumpărare ascunde de fapt un împrumut cu dobândă cămătărească garantată prin gaj. Astfel, cămătarul 
avea posibilitatea de a devinai proprietarul bunului gajat de împrumutător, atunci când acesta din urmă nu restituie 
suma la termenul stabilit. Pentru a preântâmpina aceste manopere, legiuitorul a considerat vânzarea cu pact de 
răscumpărare un instrument juridic periculos, înlăturându-l din rândul convențiilor licite. 

În privinţa dreptului proprietăţii, prin măsurile de unificare a legislației au loc cele mai importante modificări. 
Dacă, în lumina articolului 480 din Codul civil de la 1864 dreptului de proprietate i se dădea un caracter absolut, 
Constituţia de la 1923 și legislaţia civilă în materie au consacrat concepția proprietăţii ca funcţie socială”. Aceasta 
măsura a fost justificata de faptul că, în legislatia română anterioara Unirii, proprietarul terenului avea drepturi depline 
nu doar asupra solului, dar şi asupra subsolului şi asupra spaţiului aerian aflat deasupra terenului. 

Prin noile dispoziţiile s-a urmarit, în primul rând, ca toate bogăţiile subsolului sa treaca în proprietatea statului. 
Apoi, naţionalizarea spațiului aerian a servit intereselor unor societăților de navigaţie aeriană. 

Tododată, se dorea crearea unei dinamici a circulaţiei terenurilor. Mai precis, exproprierea terenurilor pentru 
cauză de utilitate naţională, cu plata unor despăgubiri substanțiale, avea ca efect final largirea patrimoniului 
persoanelor prin vânzarea de către stat a pământurile expropriate țăranilor. De remarcat că legile de împroprietărire 
impuneau țăranilor obligaţia de a nu vinde sau ipotecate înainte de stingerea datoriilor către stat. 

Se poate constata că, contractul, ca mijloc de transmitere a proprietăţii, a jucat un rol esenţial in procesul 
revoluţionar de împroprietărire al țăranilor. 

În perioada Marii crize economice dintre anii 1929-1933 cauzata de supraproducţie, contractul de 
vânzare-cumpărare a suferit de asemenea puternice modificări de substanță. 

După cum se ştie, contractul de vânzare-cumpărare este translativ de proprietate, fapt care, în condiţiile crizei, 
genera serioase inconveniente creditorilor. Mai precis, în momentul falimentului, bunurile aflate în magazinele 
comercianților erau vândute la licitaţie, iar suma rezultată era împărțită în mod proporțional între creditorii falitului. 

În practica relaţiilor comerciale, mărfurile erau procurate periodic prin contractul de vânzare-cumpărare, iar plata 
urma a se face la scadenţele prevăzute. Astfel, marii comercianţi deveneau proprietari ai mărfurilor în momentul 
primirii lor, chiar dacă prețul nu era plătit. Dacă mărfurile rămâneau nevândute iar comercianţi cu amănuntul dădeau 
faliment, în mod normal creditorii le scoteau bunurile la vânzare pentru a se despăgubi. 

Urmarea era că, industriaşii şi angrosiştii nu-şi mai puteau valorifica drepturile de creanţă născute din contractele 
încheiate cu micii negustori, aşa încât dădeau şi ei faliment. Pentru a se evita asemenea consecinţe s-a recurs la 
vânzarea bunurilor fără transferul dreptului de proprietate, dacă prețul nu era plătit în momentul remiterii mărfurilor. 

Astfel, creditorul micului comerciant nu mai putea sa scoată la licitație marfa acestuia căci proprietar al mărfii 
rămăsese tot angrosistul până la plata preţului cerut. 


b. Perioada dictaturilor totalitare de extremă dreapta (1938-1944) şi perioada comunistă (1948-1989) 

Perioada dictaturilor totalitare de extremă dreapta se poate împarți la rândul său în: perioada dictaturii regale a lui 
Carol al II-lea (1938-1940) şi perioada dictaturii antonesciene (1940-1944). 

Fără a dori a face o analiza socio-politica, prezentarea celor două perioade se va limita doar la particularităţile 
dreptului civil şi, mai cu seamă, ale contractului. 

Primo, la 24 februarie 1938 este adoptata o nouă Constituţie ce se fundamentează pe principiile corporatismul 
fascist italian”. Prin noua Constituţie se asigura conducerea autoritara a regelui şi supremație acestuia asupra 
executivului. 

Cât priveşte Codul civil, este păstrat cel din 1864, însă sunt aduse prin legi speciale o serie de reforme menite să 
răspundă epocii de dictatură carlistă aflată la puterea statului român. 

Un astfel de exemplu este articolul 27 al Constituţiei care dispunea că „numai cetăţenii români pot dobândi şi 
deţine imobile rurale în România”, deosebind pe „românii de origine, de cei naturalizați”. 


5 Bălănescu R., Băicoianu Al., Drept civil român. Studiu de doctrină şi jurisprudență. Teoria generală a obligaţiilor. Probele. Contractele 
speciale. Garanţiile personale şi reale, vol. II, SOCEC, Bucureşti, 1943, p.123 310. 

6 Luţescu G. N., Teoria generală a drepturilor reale. Teoria patrimoniului. Clasificarea bunurilor. Drepturile reale principale, Imprimeria 
Văcăreşti, Bucureşti, 1947, p. 113. 

7 Madescu L., op.cit., p. 167. 

8 Ibidem, p. 172. 

°? Corporatismul este o doctrină social-politică şi economică, apărută după Primul Război Mondial, care preconiza înlocuirea sindicatelor 
muncitoreşti cu corporații, organizații profesionale din care să facă parte atât muncitorii, cât şi patronii, precum şi înlocuirea parlamentului cu o 
reprezentantă națională a corporațiilor. 

Secundo, la 6 septembrie 1940, în împrejurările înrăutățirii situaţiei internaționale şi a crizei profunde a regimului 
politic al dictaturii regale a fost instaurată în România dictatura totalitară de către generalul lon Antonescu în 
colaborare cu Garda de Fier. 

Codul civil de la 1864 continuă să rămână în vigoare şi pe perioada dictaturii antonesciene, însă au fost luate 
măsuri cu caracter special împotriva anumitor categorii de personae, in principal evrei, şi a bunurilor lor. 

Putem cita Decretul-lege nr. 3347, publicat în Monitorul Oficial din 5 octombrie 1940, care dispunea interzicerea 
dreptului evreilor de a „stăpâni, dobândi sau deține proprietăți rurale în România, sub niciun titlu şi în nicio calitate, 
precum proprietari, uzufructuari, asociaţi, administratori”. 

Conform interpretării oferite de acest act normativ, prin proprietăţi rurale trebuiau înţelese „terenurile arabile, 
fânețele, izlazurile, terenurile neproductive, bălțile, iazurile, viile, conacurile, livezile de pomi fructiferi, pepinierele, 
crescătoriile de animale şi păsări, stupăriile, grădinile de zarzavat şi grădinile de flori în scop de comercializare, fără 
distincțiune, dacă aceste bunuri sunt situate în perimetrul municipiilor, comunelor urbane sau suburbane sau 
comunelor rurale”. 

In timpul perioadei comuniste, cu toate ca este păstrat in continuare Codul civil de la 1864, dispoziţiile Cărţii I 
din Codul civil cu privire la persoane, căsătorie, divorţ, paternitate, filiațiune, adopţie, tutelă şi emancipare au fost 
modificate. 

În afara măsurilor de colectivizare forţată aflate, ţăranii au beneficiat prin lege (art. 36 din Constitutia din 1965) şi 
de un drept de proprietate personală asupra veniturilor şi economiilor provenite din muncă, asupra casei de locuit şi 
gospodăriei auxiliare de pe lângă casă, precum şi asupra obiectelor casnice şi de uz personal. Inevitabil se observă 
restrângerea până la eliminare a dreptului de proprietate individuală mai cu seamă a proprietăţii imobiliare. 

Totodată, dreptul de proprietate personală asupra bunurilor imobile nu avea ca obiect decât casa de locuit, fiind 
interzis de lege deținerea mai multor locuinţe!”. Astfel, cel care dobândea în proprietate o altă locuință pe lângă cea 
deţinută deja, avea obligația de a înstrăina una din ele în termen de un an. 

Potrivit art. 13 din Decretul nr. 223/1974 terenurile de orice fel şi construcţiile puteau fi deținute numai de 
persoane care au domiciliul în România. Construcţiile persoanelor care plecau în mod fraudulos din ţară sau care, 
fiind plecare în străinătate, nu s-au mai întors la expirarea termenului stabilit pentru înapoierea în țară, treceau fără 
plată, în proprietatea statului împreună cu terenurile aferente. 


c. Perioada post-comunistă (1989-prezent) 

Cel mai important eveniment post-comunist în materia dreptului civil a fost adoptarea unui nou Cod civil la 1 
octombrie 2011. 

Cum era firesc, această schimbare majoră din viaţa juridică a făcut subiectul unei prezentări şi analize exhaustive 
în doctrina românească, fapt ce ne face să amintim doar câteva din modificările şi noutăţile aduse de legiuitor. 

Astfel, actualul Cod civil afirmă în conţinutul său principiul autonomiei de voinţă (art. 1169 C.civ.) şi principiul 
general al bunei-credințe atât în perioada formării contractului, cât şi pe toată durata executării sale (art. 1170 C.civ.). 

Codul delimitează faza precontractuală ca fiind o etapa distinctă în dinamica contractului şi recunoaşte libertatea 
părților de a se angaja în negocieri contractuale, de a încheia sau nu contracte, dar şi de a-i determina liber conținutul. 

Totodată, legiuitorul introduce o serie de noi instituţii juridice cum ar fi impreviziunea (art. 1271 C.civ.) ori 
fiducia (art. 773-791 C.civ.). 

În cele ce urmează, ne propunem să prezentăm ceea ce este considerat de o bună parte a doctrine o adevărata 
revoluţie a vremurilor noastre, tehnologia blockchain, şi efectele acesteia asupra dreptului pozitiv, în principal 
prezentarea conceptului de smart contract sau contract inteligent. 


II. Caracterizarea tehnologiei blockchain şi descrierea noțiunii de „contract inteligent” 

Tehnologia blockchain a ridicat o serie de întrebări în doctrina de specialitate, de la definirea conceptului de lanţ 
de blocuri de date, până la efectele juridice pe care le pot produce acordurile făcute prin această tehnologie şi modurile 
cum se produc aceste efectele. 

Înainte de toate ce este blockchain-ul şi care sunt avantajele unei asemene tehnologie ? 

Lanţul de blocuri sau blockchain este considerat ca fiind noua revoluţie numerică comparabilă cu cea produsă de 
apariţia internetului acum mai bine de 26 de ani!!. În acest sens, într-un viitor foarte apropiat, cumpărarea unei 
proprietăţi este posibil să se facă fără a mai se trece prin faţa notarului. Mai precis, programele („„soft-uri”) vor permite 
verificarea fiabilității părților înainte de validarea tranzacţiei. 

Prin blockchain se înţelege acea tehnologie de stocare şi de transmitere de informaţii, adică de registre 
distribuite”, funcţionând printr-un sistem de distribuţie şi de proceduri de criptografiere!5. 


10 Legea nr. 4/1973 privind dezvoltarea construcţiei de locuinţe şi vânzarea de locuinţe din fondul de stat către populație. 
11 Silguy S. De, Les blockchains, la nouvelle révolution numérique, RLDC nr. 138/2016, p. 39 si urm. 
12 Verbiest T., Technologies de registre distribué (blockchain): premières pistes de régulation, RLDI nr. 129/2016, p. 52. 


38 Dreptul românesc la 100 de ani de la Marea Unire. Dimensiuni şi tendinţe 


Avantajele tehnologiei ale lanțurilor de blocurilor sunt, în principal, reducerea de costuri şi realizarea de 
operațiuni financiare şi comerciale direct între părți, fără a mai fi nevoie sau obligatoriu implicarea anumitor terți (de 
exemplu: notarii, avocaţii, autorități financiare sau organe administrative). Astfel, interesul de a face tranzacții prin 
intermediul blockchain-ului este motivată de faptul că, pe lângă optimizarea financiară, această tehnologie are un grad 
ridicat de securitate prin crearea de relaţii automatizate. 

Aşadar, se creează o legătura directa şi sigură între părți, legătura care, în mod normal, pentru a avea un caracter 
de siguranţă, ar impune implicarea unui terț de încredere în raportul dintre părți!”. 

O a doua întrebare la care se impune un răspuns este modul de funcționare al blockchain-ului. 

Din punct de vedere tehnic, tehnologia informatică a lanţului de blocuri este o metodă de înregistrare a datelor pe 
blocuri în care fiecare bloc este legat şi depinde de precedentele blocuri. Astfel, fiecare bloc conţine o amprentă 
numerică a blocului precedent, permiţând corectarea imperfecţiunilor inerente oricărei reţea informatice şi, implicit, 
un grad ridicat de securitate!?. 

De o manieră concretă, fiecare utilizator, parte a rețelei, creează registre descentralizate de tranzacții 
(„decentralized ledger”). Prin tehnicile de criptografiere, utilizatorii partajează în reţea registrele create realizând un 
lanţ. Această tehnică de creare şi partajare de date scoate din rețea organul central de control (notarul, banca, 
administraţia, avocatul, etc.), reducând aşadar durata de realizare a tranzacţiilor şi optimizând costurile aferente 
regularizării operaţiunilor. 

Să luăm spre exemplu industria de diamante. Ca un diamant să facă obiectul unui contract de vânzare şi ajungă pe 
degetul unei logodnice fericite, trebuie să parcurgă un drum lung plin de hăţişuri legale, financiare, manufacturale şi 
practici comerciale. Pe toată durata acesei călătorii, furnizorul de diamante trebuie să aibă încredere în diferiți 
intermediari, de la funcţionari publici, avocaţi, contabili, dileri şi bănci. Toate acestea necesită timp şi costuri, 
dezavantaje ce le va resimți financiar, într-un final, temerarul logodnic. 

Prin aplicarea blockchain-ului, sunt înregistrate în lanţul de blocrui fotografii ale diamantului pe durata întregului 
proces de transformare şi distribuţie. Sunt stocate toate certificatele de autenticitate, fiecare plată efectuată cu privire 
la diamant încă de la extracția din mină, dar şi caracteristicile produsului cum ar fi numărul de tăieturi ale diamantului, 
claritatea şi culuarea acestuia, sau numerele de serie. Astfel, la capătul întregului şir de operaţiuni, există un dosar al 
diamantului complet, clar şi lipsit de orice viciu ce îi va permite cumpărătorului să cumpere în deplină cunoştintă. 

Aşa cum am menționat mai sus, tehnica blockchain face ca tranzacţiile înregistrate în reţea să fie grupate în 
blocuri, iar fiecare bloc să fie legat de precedentul prin semnătura numerică. În consecință, un bloc garantează data 
certa („time stamping”) a realizării manifestării de voință, cât şi imuabilitatea şi integralitatea registrului căci, fiecare 
adăugare, modificare sau ştergere a unei tranzacții invalidează amprenta criptografica a întregului şir. 

Putem deduce că, prin tehnica informatică a lanţului de blocuri, operațiunile virtuale, izvor de obligaţii, au o 
valoare certă, actuală şi sigură. 

Blockchain-ul se împarte în doua categorii principale: blockchain-ul public şi blockchain-ul privat. Blockchain-ul 
public se caracterizează prin deschidere în sensul că oricărei persoane îi este permis lecturarea şi scrierea (adăugarea, 
modificarea sau ştergerea) de conţinut în registre. Blockchain-ul privat sau de consorțium, contra celui public, 
condiționează accesul persoanelor la acceptul uneia sau a mai multor organe centrale. Acest tip de lanţ de blocuri se 
regăseşte, în principal, în practica bancară deoarece le permite băncilor să controleze operaţiunile. 

În viața cotidiană, blockchain-ul are o aplicare diversă, de la cumpărarea de criptomonedă (ex. Bitcoin-tul), la 
compensaţiile interbancare (ex.: Ripple, R3 consortium), la realizarea de contracte inteligente (smart 
contracts-Ethereum), la înregistrarea autentică de documente (ex: BitProof) sau chiar crearea de identității numerice 
(ShoCard). 

Având în vedere tema prezentului studiu, în continuare ne vom limita la prezentarea contractului inteligent 
(„smart contractele”), ca nou mijloc posibil de transmitere a proprietății. 

Contractul inteligent nu este un contract în adevăratul sens al cuvântului. Smart contractul este un cod informatic, 
un protocol, un program care permite realizarea unei acțiuni (transfer de monezi digitale, executarea unei obligații, 
stingerea unui act juridic) de o manieră autonomă și fără implicarea părtilor contractante!€. Programul informatic 
poate şi ar trebui să fie încadrat într-o convenție juridică distincă. Aceasta ar avea drept scop fixarea modalităților de 
funcționarea ale programului şi prevederea consecințelor juridice ce se nasc prin folosirea sau nefolosirea 
programului. 

Codul informatic ar avea rolul de a executa automat sarcinile programate, fiind aşadar o modalitate de executarea 
a contractului. 


13 Zolynski C., La blockchain: la fin de l'uberisation ?, Dalloz IP/IT, iulie-august 2017, p. 385. 

14 Charentenay S., Blockchain et Droit : Code is deeply Law, Gazette du Paials nr. 39/2017, p. 15. 

15 Chaptal S., Blockchain, une technologie révolutionnaire pour la banque de demain ?, Revue Banque nr. 796/2016, p. 48. 

16 Mekki M., Tout n'est pas contractuel dans le smart contract, https://actu.dalloz-etudiant.fi/le-billet/article/tout-nest-pas- 
contractuel-dans-le-smart-contract/h/e77de942a481a433555c5435df36c4d0.html. 

Acest protocol informatic se inserează într-un lanţ de blocuri şi va permite executarea automată şi eficientă a 
angajamentelor. De pildă, în cazul contractului de transport, prin implementarea contractului inteligent, toate 
întârzierile ar fi asigurate şi ar da naştere la plata de indemnizaţii automat. Astfel, demersurile necesare recuperării 
creanţei ar fi înlăturate şi, prin această măsură, partea contractantă ar avea un grad mai mare de securitate față de 
debitorul de rea-credință. 

De asemenea, smart contract poate servi la dezvoltarea obiectelor conectate cum ar fi închirierea unei maşini sau 
a unui apartament unde, în caz de neplată, cheia electronică ce deschide uşa apartamentului sau porneşte maşina, 
încetează să mai funcționeze (ex. Slock.it). 

Totodată, contractul inteligent poate servi la furnizarea de electricitate peer-to-peer (de la egal la egal) dintr-un 
cartier sau imobil. Este cazul societății Bouygues Immobilier care a lansat în 2017 un program pilot lângă Lyon ce 
urmăreşte construirea unui cartier alimentat cu energie solară, iar gestionarea furnizării de electricitate să se facă pe 
baza tehnologiei blockchain. Astfel, distribuţia şi modul de consum al energiei sunt monitorizate printr-un sistem de 
lanţ de blocuri de tranzacţii. Fiecare bloc înregistrează informaţii noi legate de consumul de energie pentru fiecare 
consumator în parte, dar şi momentele din zi când este necesar o supraalimentare ori o diminuare cu energie a rețelei. 
În acest fel, programul va crea un patent comportamental de consum de energie pentru fiecare consumator în parte şi 
va anticipa, totodată, eventualele pene de curent cauzate de supraalimentarea reţelei electrice. 

Pe baza blockchain-ului consumatorul va ştii exact, nemijlocit şi de o manieră transparentă fiecare operaţiune de 
furnizare de electricitate efectuată. Iar prin intermediul contractului inteligent executarea contractului de furnizare 
dintre producător şi consumator se face automat şi fără a mai fi nevoie de terți intermediari. 

Aşadar, prin trecerea informaţiilor înregistrate în blocurile de date prin filtrul programului ce defineşte contractul 
inteligent, verificarea modului de executare a obligațiilor de furniza electricitate se face automat şi în timp real iar, pe 
de alta parte, plata consumului este automat şi în conformitate cu volumul de consum. 

O altă întrebare ridicată de doctrină priveşte forţa juridică a acordului de voinţă făcut prin intermediul tehnologiei 
blockchain. 

Astfel, chiar dacă blockchain-ul se caracterizează prin deschidere totală şi descentralizare, aşa încât, toţi 
participanţii la reţea o pot accesa, pot efectua tranzacții şi încheie acorduri de voință prin această tehnologie”, lanţul 
de blocuri de date are totuşi o forță juridică incertă!5. 

Aşadar, tendonul lui Ahile al dezvoltării acestei tehnologii îl reprezintă modalitatea de a interconecta juridic 
contractele „criptate” cu contractele „fiat” (termen ce defineşte contractele fizice, încheiate în mod clasic) pentru a da 
naştere unui smart contract producător de efecte juridice. 

Doctrina a nuanțat soluţia la această situaţie juridică în funţii de următoarele două situaţii practice posibile!?. 
Înainte de toate, există posibilitatea de a înregistra în blockchain contractele încheiate conform modalităţilor clasice. 
Traducând astfel în limbaj informatic acordul de voință deja format, contractul inteligent este un mijloc de probă a 
încheierii contractului prin funcția de înregistrare cu dată certă în blocurile de inforaţii digitale. 

Al doilea caz posibil este generarea automată de contracte prin tehnologia blockchain. În acestă ipoteză, se pune 
întrebarea dacă contractele inteligente pot formaliza un acord de voinţă, pentru ca apoi să permită executarea automată 
a obligaţiilor asumate. Altfel spus, se pune întrebarea dacă este cu putință redactarea în limbaj informatic de contracte 
direct în blockchain, fără ca vreun acord de voinţă să fie fost format în prealabil potrivit modalităţilor obişnuite”. 

Pentru ca un smart contract să fie asimilat unui contract clasic, trebuie ca acesta să îndeplinească condiţiile de 
validitate prevăzute de Codul civil şi să respecte regulile relative regimului de angajare în executarea contractuală?!. 

Aşadar, pentru încheierea unui contract prin tehnologia lanțului de blocuri, trebuie verificat, înainte de toate, dacă 
protocolul informatic permite îndeplinirea condiţiilor proprii formarii unui raport de obligații”. De asemenea, trebuie 
luat în considerare posibilitatea implementării în codul informatic etapele ce guvernează întâlnirea ofertei cu 
acceptarea, cum este în cazul contractelor încheiate electronic”. 

Nu în ultimul rând, programatorii codului informatic trebuie să țină cont de particularităţile fazei de executare a 
contractelor. Astfel, una dintre dificultățile ce pot apărea este codificarea rezilierii unilaterale a contractului inteligent, 
căci tehnica blockchain se caracterizează prin imposibilitatea părților de a modifica ulterior tranzacţiile înregistrate în 
sistem. 


17 Silguy S. De, loc.cit., p. 40. 

18 Vauplan H. De, La Blockchain et la loi, RTDF nr. 1/2016, p. 81. 

19 Zolynski C., Blockchain et smart contracts : premiers regards sur une technologie disruptive, RDBF nr. 1/2017, p. 4. 

20 Geiben D., Jean-Marie O., Verbiest T., Vilotte J.-F., Bitcoin et Blockcjain. Vers un nouveau paradigme de la confiance numérique ?, RB, 
2016, p. 94. 

21 Zolynski C., loc. cit., p. 4. 

22 Giusti J., Les smart contracts sont-ils des contrats ?, https ://jeromegiustiblog.wordpress.com/2016/05/27/les-smart-contracts- 
sont-ils-des-contrats. 

2 Loiseau G., Le contrat électrnonique, l'indigent de la réforme du droit des contrats, Comm. com. électr. 15/2015, p. 4. 

O a patra întrebare ce se poate pune priveşte legea aplicabilă unui contract inteligent. O parte din doctrina 
franceză, citând un jurist america”, a considerat că regula aplicabilă unui contract inteligent este „Code is Law” 
(codul de programare este legea)”. Cu alte cuvinte, tehnologia însăşi prevalează normei juridice, iar comportamentul 
partilor este încadrată prin arhitectura tehnică a sistemelor de informatică. 

Totuşi, practicienii francezi, netăgăduind cele afirmate de colegul american, susțin că legea aplicabila unui lanţ de 
blocuri este legea prevăzută de părţi, adică legea locului unde principalii operatori ai lanţului îşi desfăşoară activitatea. 

În concluzie, contractul inteligent sau smart contractul este un protocol de informaţii care auto-execută termenii 
unui contract ale cărui caracteristici sunt standardizate. Caracterul numeric şi automatizat al contractului permite, cel 
puţin teoretic, ca între două părți să se nască o relaţie comercială fără a fi nevoie de o încredere prealabilă între părți, şi 
nici fără implicarea unei autorități. 

Astfel, prin aplicarea tehnicii blockchain părțile optimizează costurile şi reduc semnificativ timpul necesar 
producerii de efecte juridice, în deosebi prin eliminarea terţilor. 


24 Lessing L., Code is Law, Harvard Magazine, 2000. 
25 Silguy S. De, Joc.cit., p. 40. 


DESPRE OBLIGATIVITATEA FORMEI AUTENTICE LA ÎNCHEIEREA 
PROMISUNII DE VÂNZARE A UNUI BUN IMOBIL 
ÎN VEDEREA PRONUNȚĂRII UNEI HOTĂRÂRI CARE SĂ ȚINĂ LOC DE 
ACT AUTENTIC 

Abstract: The curent study has as main objective to analize a recent decision of the Romanian Supreme Court of 
Justice, ruled in order to solve a general legal issue, according with the provisions of article 520 paragraph 8 of the 
Civil procedure code and of article 27 paragraph 1 of the Regulation on organising and administrative functioning of 
the Supreme Court of Justice, republished, with further modifications. It is about Decision no.23/2017 by which the 
Supreme Court has stated that „in the interpretation and aplication of article 1.279 paragraph 3 first thesis and 
article 1.669 paragraph 1 of the Civil Code, the authentic form is not mandatory for the conclusion of a sell promise 
of an imobile good, in order to pronounce a decision which substitutes an authentic act. 

I. Consideraţii generale 

Deşi contractul de vânzare ia naştere din momentul realizării acordului de voinţă al părților asupra lucrului şi 
preţului, există şi situaţii în care părţile încheie un contract prin care îşi asumă doar obligaţia de a încheia în viitor un 
contract de vânzare. Această practică, deşi nu beneficia de o reglementare specifică în vechiul Cod civil de la 1864, 
era destul de răspândită, în sensul încheierii unor antecontracte la contractul de vânzare, acestea ridicând la rândul lor 
probleme specifice la nivel jurisprudențial. 

Actualul Cod civil s-a arătat receptiv la aceste evoluții ale practicii judiciare, încercând să le înglobeze într-un 
corp legislativ relativ compact şi detaliat, care să răspundă necesităţilor evidente de modernizare a cadrului legislativ 
aferent contractului de vânzare. 

Din acest punct de vedere, sub aspectul specific al manifestării de voinţă la încheierea contractului, se pune şi 
problema promisiunii bilaterale de vânzare!. 


II. Promisiunea de vânzare 


1. Aspecte generale 

Deşi Codul civil nu conţine o definiţie expresă a promisiunii de a contracta, din coroborarea art. 1.279 şi 1.327 C. 
civ. rezultă că promisiunea bilaterală de vânzare este un acord prin care ambele părţi se obligă să încheie în viitor un 
contract de vânzare, urmând ca fiecare să aibă atât calitatea de promitent, cât şi pe aceea de beneficiar. 

Promisiunea bilaterală de vânzare nu reprezintă un simplu angajament de a contracta în viitor, ci trebuie să 
conțină toate clauzele contractului care urmează a se încheia, în lipsa cărora părţile nu ar putea executa promisiunea. 

Ca natură juridică, promisiunea de vânzare nu reprezintă o vânzare, întrucât nu transferă dreptul de proprietate 
sau alt drept real, ci poate fi caracterizată drept un antecontract? care dă naştere la un drept de creanţă şi la o obligaţie 
corelativă de a face, întrucât promitentul se obligă să vândă în viitor un anumit bun către beneficiarul promisiunii, care 
poate opta între a-l cumpăra sau nus. Prin urmare, este de esența promisiunii stipularea unui termen suspensiv, de a 
cărui îndeplinire depinde naşterea ulterioară a raporturilor juridice specifice contractului de vânzare, pentru că 
altminteri, dacă părţile ar fi dorit sau ar fi putut, acestea nu ar fi încheiat o promisiune de vânzare, ci direct un contract 
de vânzare. 

Potrivit art. 1.669 C. civ., atunci când una dintre părțile care au încheiat o promisiune bilaterală de vânzare refuză, 
nejustificat, să încheie contractul promis, cealaltă parte poate cere pronunțarea unei hotărâri care să ţină loc de 
contract, dacă toate celelalte condiţii de validitate sunt îndeplinite“. Dreptul la acţiune se prescrie în termen de 6 luni 
de la data la care contractul trebuia încheiat. 


* 


Lect.univ.dr., Facultatea de Drept şi Ştiinţe Administrative, Universitatea Ecologică din Bucureşti; e-mail: 
victor _marcusohn@yahoo.com 

! Pentru amănunte, a se vedea V. Marcusohn, Drept civil. Contracte speciale, Ed. Universul Juridic, Bucureşti, 2016, p. 26. 

“A se vedea şi B. Dumitrache, Antecontractul de vânzare-cumpărare şi promisiunea sinalagmatică de vânzare-cumpărare, în Dreptul nr. 
2/2002, p. 53. 

3 Trib. Suprem, s. civ., dec. nr. 907/1989; Trib. Suprem, s. civ., dec. nr. 1604/1989; Trib. Suprem, s. civ., dec. nr. 95/1973, cit. de R.I. 
Motica, F. Moţiu, Contracte civile. Sinteză teoretică şi practică judiciară, Ed. Lumina Lex, Bucureşti, 1998, p. 31 şi p. 53-54. 

4 În acest sens, prin Decizia nr.12/2015, publicată în M.Of., partea I, nr. 678 din 07.09.2015, L.C.C.J., pronunţându-se asupra recursului în 
interesul legii formulat de Colegiul de conducere al Curţii de Apel Suceava referitor la admisibilitatea acțiunii privind validarea promisiunii de 
vânzare-cumpărare a unui bun imobil determinat, în situaţia în care promitentul-vânzător are doar o cotă-parte ideală din dreptul de proprietate 

Aşadar, în situaţia în care promitentul nu îşi execută obligaţia de a încheia contractul convenit, titularul 
promisiunii are fie posibilitatea de a se adresa instanței de judecată care va pronunţa o hotărâre ce va ţine loc de 
contract, fie va putea pretinde daune-interese. Dacă bunul ce a făcut obiectul promisiunii de vânzare a fost înstrăinat 
de către promitent altei persoane ori nu mai există, atunci beneficiarul promisiunii va putea solicita exclusiv 
daune-interese. Dacă însă bunul se mai găseşte în patrimoniul promitentului, instanţa va putea pronunţa inclusiv o 
hotărâre judecătorească care să ţină loc de contract de vânzare”. 

În lipsă de stipulație contrară, sumele plătite în temeiul unei promisiuni de vânzare reprezintă un avans din prețul 
convenit (art. 1.670 C. civ.). Aşadar, atât doctrina, cât şi jurisprudența au stabilit că în situaţia în care actul juridic 
încheiat între părți nu îndeplinea condiţiile prevăzute de lege la data încheierii lui, nefiind îndeplinite cerinţele de 
formă pentru a fi considerat translativ de proprietate, acesta urma să fie catalogat drept o promisiune de vânzare, un 
antecontract, părțile fiind obligate să-şi îndeplinească întocmai obligaţiile asumate, în baza principiului forței 
obligatorii a contractului€. 


2. Este forma autentică a promisunii de vanzare a unui bun imobil obligatorie, în vederea pronunțării unei 
hotărâri care să ţină loc de act autentic? 

Codul civil, aprobat prin Legea nr. 287/2009, a reglementat expres "Promisiunea de vânzare şi promisiunea de 
cumpărare", stabilind, conform art. 1.669, că atunci "(1) Când una dintre părțile care au încheiat o promisiune 
bilaterală de vânzare refuză, nejustificat, să încheie contractul promis, cealaltă parte poate cere pronunţarea unei 
hotărâri care să ţină loc de contract, dacă toate celelalte condiţii de validitate sunt îndeplinite. (2) Dreptul la acțiune 
se prescrie în termen de 6 luni de la data la care contractul trebuia încheiat. (3) Dispoziţiile alin. (1) şi (2) se aplică 
în mod corespunzător în cazul promisiunii unilaterale de vânzare sau de cumpărare, după caz. (4) În cazul 
promisiunii unilaterale de cumpărare a unui bun individual determinat, dacă, mai înainte ca promisiunea Să fi fost 
executată, creditorul său înstrăinează bunul ori constituie un drept real asupra acestuia, obligația promitentului se 
consideră stinsă." 

Referitor la sintagma "dacă toate celelalte condiții de validitate sunt îndeplinite", aceasta se referă la condiţiile 
esențiale pentru validitatea unui contract, conform art. 1.179 alin. (1) din Codul civil, respectiv : capacitatea de a 
contracta, consimțământul părților, un obiect determinat şi licit, precum şi o cauză licită şi morală, pentru că legea, aşa 
cum impune alin. (2) al art. 1.179 din Codul civil, nu prevede o anumită formă a contractului, decât cea a 
înscrisului sub semnătură privată, conform art. 1.241 din Codul civil. 

Prin urmare, forma autentică la încheierea unui antecontrat de vânzare nu este impusă de Codul civil, nefiind 
prevăzută expres, aşa cum impune art. 1.242 alin. (1) din Codul civil, potrivit căruia "este lovit de nulitate absolută 
contractul încheiat în lipsa formei pe care, în chip neîndoielnic, legea o cere pentru încheierea sa valabilă". 

Din acest punct de vedere, deşi majoritatea practicii judiciare aprecia, la rândul său, că nu este obligatorie forma 
autentică la încheierea promisiunii de vânzare a unui bun imobil, în vederea pronunțării unei hotărâri care să ţină loc 
de act autentic, existau şi opinii în sens contrar. 

Curtea Constituţională a stabilit, la rândul său, prin Decizia nr. 755 din 16 decembrie 2014”, că prevederile art. 20 
alin. (1) din Legea nr. 17/2014 privind unele măsuri de reglementare a vânzării-cumpărării terenurilor agricole situate 
în extravilan şi de modificare a Legii nr. 268/2001 privind privatizarea societăţilor comerciale ce dețin în administrare 
terenuri proprietate publică şi privată a statului cu destinaţie agricolă şi înființarea Agenţiei Domeniilor Statului 
referitoare la exceptarea de la aplicarea Legii nr. 17/2014 a antecontractelor autentificate la notariat anterior intrării în 
vigoare a acesteia sunt neconstituționale. Din acest punct de vedere, Curtea a reţinut că "antecontractul de vânzare 
(promisiunea de vânzare) constituie o obligaţie de a face care dă naştere la un drept de creanţă, una dintre părţi fiind 
obligată faţă de cealaltă parte să vândă în viitor un anumit bun. Aşadar, indiferent de forma antecontractului, acesta 
reprezintă un drept de creanţă"*. De asemenea, Curtea a mai constatat că "persoanele care au încheiat antecontracte 
de vânzare în formă autentică, pe de o parte, şi persoanele care au încheiat antecontracte de vânzare fie sub forma 
unui înscris sub semnătură privată, fie sub forma unui înscris atestat de către un avocat, pe de altă parte, având ca 
obiect terenuri agricole situate în extravilan, se află în aceeaşi situație juridică, întrucât natura juridică a actului - 


asupra acestuia, a statuat că: ,„ În interpretarea şi aplicarea dispoziţiilor art. 1073 şi art. 1077 din Codul civil de la 1864, art. 5 alin. (2) din titlul 
X al Legii nr. 247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările 
ulterioare, art. 1.279 alin. (3) teza I şi art. 1.669 alin. (1) din Codul civil, în situaţia în care promitentul-vânzător a promis vânzarea întregului 
imobil, deşi nu are calitatea de proprietar exclusiv al acestuia, promisiunea de vânzare nu poate fi executată în natură sub forma pronunțării 
unei hotărâri judecătoreşti care să ţină loc de contract de vânzare pentru întregul bun, în lipsa acordului celorlalți coproprietari ”. 

5 Conform art. 1.279 alin. (3) C. civ., „dacă promitentul refuză să încheie contractul promis, instanța, la cererea părții care şi-a îndeplinit 
propriile obligații, poate să pronunţe o hotărâre care să ţină loc de contract, atunci când natura contractului o permite, iar cerinţele legii pentru 
validitatea acestuia sunt îndeplinite (...)”.” 

6 A se vedea C.S.]., s. civ., dec. nr. 2376/1992; C.S.]., s. civ., dec. nr. 22/1993; C.S.]., s. civ., dec. nr. 765/1993 etc., cit. de R.I. Motica, F. 
Motiu, Contracte civile. Sinteză teoretică şi practică judiciară, op. cit., p. 74-19. 

7 Publicată în Monitorul Oficial al României, Partea I, nr. 101 din 9 februarie 2015. 

8 Paragraful 24, Decizia Curţii Constituţionale nr. 755/2014. 

antecontract de vânzare, efectele produse de acesta - obligația de a încheia în viitor contactul de vânzare, precum şi 
momentul încheierii antecontractelor - anterior intrării în vigoare a Legii nr. 17/2014, sunt identice. Singura 
diferenţă ce poate fi reținută între aceste două categorii de persoane se referă la forma încheierii antecontractului, 
aspect care nu este de natură de a crea situaţii juridice diferite pentru părţile acestor două tipuri de antecontract 
având în vedere faptul că, indiferent de forma acestuia, efectele produse sunt aceleaşi. Astfel, atât antecontractul 
încheiat în formă autentică, cât şi cel neautentificat nu realizau însuşi transferul dreptului de proprietate, generând 
doar obligaţia părților de a încheia în viitor contractul de vânzare. În legătură cu situaţia particulară a 
antecontractelor încheiate în formă autentică, (...), prin Legea nr. 127/2013 privind aprobarea Ordonanţei de urgenţă 
a Guvernului nr. 121/2011 pentru modificarea şi completarea unor acte normative, (...) a fost introdusă 
obligativitatea încheierii în formă autentică a promisiunii de a încheia un contract având ca obiect dreptul de 
proprietate asupra imobilului sau un alt drept real în legătură cu acesta, sub sancţiunea nulității absolute, însă, 
ulterior, art. II din Legea nr. 221/2013 privind aprobarea Ordonanţei de urgenţă a Guvernului nr. 12/2013 pentru 
reglementarea unor măsuri financiar-fiscale şi prorogarea unor termene şi de modificare şi completare a unor acte 
normative, (...) a abrogat în mod expres această obligaţie. Aşadar, în perioada 2 mai-19 iulie 2013 a existat obligaţia 
încheierii în formă autentică a antecontractelor de vânzare, sub sancţiunea nulităţii absolute a actului. Însă această 
obligație legală de încheiere a antecontractelor în formă autentică nu producea nicio consecinţă diferită sub aspectul 
efectului translativ de proprietate, având în vedere faptul că atât antecontractul încheiat în formă autentică, cât şi cel 
neautentificat la notariat nu realizau însuşi transferul dreptului de proprietate. 

Aşadar, (...) efectele generate de cele două tipuri de antecontracte, constând în obligația de a încheia în viitor 
contractul de vânzare, trebuie să fie guvernate de acelaşi act normativ, reprezentat de legea în vigoare la data 
realizării transferului dreptului de proprietate, şi anume Legea nr. 17/2014. În consecință, având în vedere că 
situaţiile juridice în care se află părţile antecontractului de vânzare încheiat în formă autentică, precum şi ale celui 
neautentificat nu diferă în esenţă, nu poate fi justificată nici aplicarea, în privinţa acestora, a unui tratamentul juridic 
diferit. Valorizarea diferențiată a antecontractelor de vânzare, respectiv în funcție de criteriul formei încheierii 
actului, are drept consecinţă consacrarea unui tratament juridic diferit între persoane care au încheiat antecontracte 
de vânzare având ca obiect terenuri agricole situate în extravilan, aspect în legătură cu care Curtea urmează a 
analiza dacă se întemeiază pe un criteriu obiectiv şi rațional”. 

În consecință, Curtea a reţinut că acordarea unei poziţii privilegiate dreptului de creanţă al persoanelor care au 
încheiat un antecontract de vânzare-cumpărare autentic contravine art. 16 alin. (1) în componenta sa referitoare la 
interzicerea privilegiilor raportat la art. 44 alin. (2) din Constituţie, teza referitoare la garantarea şi ocrotirea în mod 
egal a dreptului de proprietate privată. 

Pentru a clarifica modul în care trebuie interpretat art. 1.279 alin. (3) teza a treia din Codul civil, în sensul dacă 
textul de lege menţionat impune, în cazul demersului judiciar de obţinere a unei hotărâri care să ţină loc de contract de 
vânzare pentru un imobil, forma autentică la încheierea promisiunii sinalagmatice de vânzare, Înalta Curte de Casaţie 
şi Justiţie a pronunţat Decizia nr. 23/2017", în complet investit pentru dezlegarea unor chestiuni de drept, constitut 
conform dispoziţiilor art. 520 alin. (8) din Codul de procedură civilă şi ale art. 27° alin. (1) din Regulamentul privind 
organizarea şi funcționarea administrativă a Înaltei Curți de Casaţie şi Justiţie, republicat, cu modificările şi 
completările ulterioare. 

I.C.C.J. a arătat că, în primul rând art. 1.279 din Codul civil reprezintă dreptul comun în materia promisiunii de a 
contracta, cuprinzând dispoziţii comune aplicabile promisiunii unilaterale de a contracta, dar şi promisiunii 
sinalagmatice de a contracta, şi, totodată, constituie şi norma generală în raport cu normele speciale în diferite 
domenii, inclusiv în cel al vânzării!!. 

Sub acest aspect, trebuie avute în vedere şi dispoziţiile art. 1.669 alin. (1) din Codul civil (pentru situația 
promisiunii bilaterale de vânzare), care reiau textul art. 1.279 alin. (3) teza întâi din acelaşi cod în ceea ce priveşte 
executarea silită a obligaţiei de a încheia un contract de vânzare, asumată printr-o promisiune bilaterală. 

Potrivit ambelor texte de lege, când una dintre părţile care au perfectat o promisiune bilaterală, în cazul de față, de 
vânzare, refuză încheierea contractului promis, cealaltă parte, care şi-a îndeplinit toate obligaţiile rezultând din 
promisiune, poate solicita instanței pronunțarea unei hotărâri care să ţină loc de contract, condiționat de 
întrunirea tuturor cerinţelor de validitate ale vânzării, respectiv atât cele de fond, cât şi cele de formă. 

În ceea ce priveşte condiţiile esenţiale şi de fond, promisiunea de vânzare, fiind ea însăşi un contract, trebuie să 
îndeplinească condiţiile de validitate aplicabile contractelor în general”. Pe de altă parte, fiind o proiecţie a unui 
contract de vânzare viitor, promisiunea sinalagmatică de vânzare trebuie să îndeplinească şi condiţiile de validitate 
specifice acestui contract (de exemplu, consimțământul valabil exprimat să vizeze transmiterea, respectiv dobândirea, 


” Paragrafele 25-26, Decizia Curţii Constituţionale nr. 755/2014. 

10 Pronunţată în dosarul nr. 2996/1/2016, publicată în M.Of., Partea I, nr. 365 din 17.05.2017. 

11 Paragraful 105, Decizia I.C.C.J. nr.23/2017. 

12 Potrivit art. 1.179 alin. (1) din Codul civil: capacitatea de a contracta, consimțământul valabil exprimat, un obiect determinat şi licit, o 
cauză licită şi morală. 

în viitor, a dreptului de proprietate asupra unui bun imobil, acordul de voinţă al părţilor să privească elementele 
esențiale ale contractului prefigurat, şi anume lucrul vândut şi prețul). 

În concluzie, I.C.C.J. a statuat că „condiţiile de validitate de fond ale contractului de vânzare trebuie să existe 
încă de la momentul perfectării promisiunii de vânzare, întrucât, prin definiţie, promisiunea de vânzare presupune 
acordul de voințe la autentificarea, în viitor, a unei anumite vânzări. În caz contrar, fără îndeplinirea condiţiilor de 
fond ale vânzării chiar la data promisiunii, aceasta ar fi lipsită de conţinut, iar suplinirea, pe cale judiciară, a 
consimțământului părţii refractare, care nu înţelege să îşi îndeplinească obligaţiile asumate prin antecontract, ar fi 
lipsită de obiect”. 

Pe de altă parte, legea impune, ad validitatem, forma autentică, potrivit dispozițiilor art. 1.244 din Codul civil, în 
situația contractului de vânzare pentru un imobil teren. Acest formalism contractual reprezintă o normă specială, de 
strictă interpretare (exceptio est strictissimae interpretationis), în materia transmisiunii sau constituirii drepturilor 
reale imobiliare care vor fi supuse înscrierii în cartea funciară în raport cu principiul consensualismului care 
guvernează încheierea contractelor în general. Aşadar, în cazul imobilelor, drepturile asupra acestor bunuri se 
constituie sau se transmit numai prin înscrierea lor în cartea funciară, în baza actului sau faptului justificativ, care, 
bineînţeles, trebuie să îndeplinească toate condiţiile de valabilitate prevăzute de lege. 

Prin urmare, pentru încheierea valabilă a unui contract de vânzare vizând un imobil este necesară, sub sancţiunea 
nulității absolute, forma autentică. Deoarece dispozițiile art. 1.279 alin. (3) teza întâi şi art. 1.669 alin. (1) din Codul 
civil condiționează pronunțarea unei hotărâri care să țină loc de contract de vânzare de îndeplinirea tuturor condițiilor 
de validitate ale contractului în discuţie, apreciem că şi forma impusă de lege este necesară în vederea obţinerii unei 
soluţii favorabile demersului judiciar respectiv, aceasta referindu-se însă strict la contractul de vânzare, ale cărui 
condiţii de valabilitate trebuie îndeplinite pentru pronunţarea hotărârii care ține loc de contract, iar nu la promisiunea 
de vânzare, care urmează regulile principiului consensualismului. 

Mai mult, hotărârea care ţine loc de act autentic de vânzare reprezintă o hotărâre constitutivă de drepturi, care 
determină îndeplinirea condiţiei de autenticitate a contractului de vânzare, cerută de art. 1.279 alin. (3) teza întâi şi art. 
1.669 alin. (1) din Codul civil, întrucât dă naştere sau realizează transferul dreptului de proprietate. De altfel, şi în 
materia regulilor de carte funciară, dispoziţiile art. 888 din Codul civil stabilesc că hotărârea judecătorească rămasă 
definitivă reprezintă un act justificativ, care stă la baza înscrierilor în cartea funciară. 

Inexistenţa obligaţiei de a perfecta antecontractul de vânzare în formă autentică are la bază şi alte argumente în 
raport cu cele care vizează valoarea hotărârii judecătoreşti care ține loc de contract, respectiv: 

- antecontractul nu necesită formă autentică deoarece reprezintă o operaţiune juridică netranslativă de proprietate, 
care generează o obligaţie contractuală de a face, şi anume de a încheia contractul preconizat, susceptibilă de 
executare silită în natură în condiţiile art. 1.279 alin. (3) teza întâi şi art. 1.169 alin. (1) din Codul civil. 

- eventuala formă autentică a antecontractului nu ar asigura prin ea însăşi autenticitatea contractului de vânzare, 
dispozițiile enunțate mai sus condiționând pronunțarea unei hotărâri care ține loc de act autentic de vânzare de 
îndeplinirea cerinţelor de valabilitate, de fond şi de formă, ale contractului final. 

- dacă legiuitorul ar fi intenţionat, în scop preventiv, să prevadă forma autentică pentru promisiunea de vânzare, 
ar fi stabilit, în mod expres, această condiţie de formă, ca în cazul promisiunii de donaţie!”. 

- principiului conversiunii actelor juridice, conform căruia “un contract lovit de nulitate absolută va produce 
totuşi efectele actului juridic pentru care sunt îndeplinite condiţiile de fond şi de formă prevăzute de lege” (art.1.260 
alin. C.civ), garantează faptul că manifestarea de voință este calificată ca echivalentă unui anumit act juridic 
(promisiune de vânzare), chiar dacă nu este valabilă ca alt act juridic (contract de vânzare). 


IV. În loc de concluzii 

Având în vedere aspectele prezentate mai sus, conchidem şi noi în sensul că în interpretarea şi aplicarea 
dispoziţiilor art. 1.279 alin. (3) teza întâi şi art. 1.669 alin. (1) din Codul civil, nu este obligatorie forma autentică la 
încheierea promisiunii de vânzare a unui bun imobil, în vederea pronunțării unei hotărâri care să ţină loc de act 
autentic. 

Pe de altă parte, faţă de importanţa şi frecvenţa promisiunilor de vânzare, precum şi față de efectele pe care le 
produc astfel de convenţii, ar fi oportună, de lege ferenda, pentru asigurarea securității raporturilor juridice născute în 
baza acestor contracte, intervenţia legiuitorului în sensul prevederii exprese a încheierii acestor promisiuni de vânzare 
în formă autentică. 


15 Paragraful 115, Decizia I.C.C.J. nr.23/2017. 
14 Conform art. 1.014 alin. (1) din Codul civil: "Sub sancţiunea nulităţii absolute, promisiunea de donație este supusă formei autentice”. 

I. Acum, în anul sărbătoririi Centenarului Marii Uniri se cuvine a ne reaminti că de peste două milenii existăm pe 
aceste meleaguri şi că în toată această perioadă ființa naţională s-a menţinut prin lupta pentru apărarea teritoriului 
actual. Pământul țării nu este numai un bun imobil, cel mai important dintre bunurile imobile, dar acesta constituie şi 
parte a teritoriului naţional. Nu trebuie să uităm că suntem urmaşii daco-geților care mureau râzând şi adunau un 
pumn de pământ pe care şi-l puneau pe piept în clipa marii treceri către Zamolxis. De asemenea, nu trebuie să uităm 
că suntem urmaşii romanilor, care erau soldaţi, constructori, jurişti creatori ai dreptului privat, dar şi agricultori. Nu 
trebuie să uităm nici că împăratul Aurelianus a fost denumit pe monedele găsite din vremea sa imperator manu ad 
ferrum, împăratul cu mâna pe fierul sabiei, pentru apărarea pământului, dar şi cu mâna pe fierul plugului, pentru a 
lucra pământul. Tot astfel, nu trebuie să uităm nici jertfa voievodului Mihai Viteazul, care a plătit cu viaţa şi pentru că 
a unit pământurile din cele trei provincii româneşti şi nici exilul domnului Alexandru loan Cuza, omul care a făcut un 
pas mare pentru unirea tuturor românilor. Tot astfel, nu trebuie să uităm nici că în vara fierbinte a anului 1917, la 
trecătorile Carpaţilor soldații români au scrijelit cu baioneta pe stânci pe aici nu se trece, şi nu se trecea pentru că 
pământul țării trebuia apărat cu viața. 

II. Am arătat şi cu alte prilejuri! că actualul cadru juridic privind transmisiunea dreptului de proprietate privată 
asupra terenurilor este deficitar şi că se permite, cu mare uşurinţă, dobândirea dreptului de proprietate privată asupra 
terenurilor de către cetăţenii străini, apatrizi şi de către persoanele juridice străine. În forma sa modificată, Legea 
fundamental păcătuieşte prin aceea că, la art. 44 alin. (2), teza a Il-a, permite cetățenilor străini şi apatrizilor să 
dobândească dreptul de proprietate privată asupra trenurilor în condiţiile aderării României la Uniunea Europeană şi 
din alte tratate internaţionale la care România este parte, pe bază de reciprocitate, în condiţiile prevăzute de legea 
organică, de asemenea şi prin moştenire legală. 

Am criticat reglementările cuprinse în Legea nr. 17/2014, precizând că legiuitorul este preocupt numai de 
trasmisiunea dreptului de proprietate privată asupra terenurilor agricole aflate în extravilan prin act cu titlu oneros - 
contratul de vânzare -, fără a ţine seama de aceea că orice transmisiune a dreptului de proprietate poate opera între vii, 
în condițiile legii, prin acte cu titlu gratuit şi prin acte cu titlu oneros, iar contractual de vânzare este numai o specie de 


* Prof. univ. dr., Facultatea de Ştiinţe Juridice şi Administrative, Universitatea Creştină „Dimitrie Cantemir” Bucureşti; cercetător ştiinţific 
asociat, Institutul de Cercetări Juridice „Acad. Andrei Rădulescu” al Academiei Române, e-mail: jora.cristian(A gmail.com. 

! Cu privire la circulaţia juridică a terenurilor, a se vedea C. Jora, comunicarea ştiinţifică Unele consideraţii privind reglementătile legale 
referitoare la vânzarea terenurilor agricole din extravilan, prezentată la Sesiunea de comunicări ştiinţifice a Institutului de Cercetări juridice 
„Acad. Andrei Rădulescu” al Academiei Române din 17 aprilie 2015, publicată în volumul în format electronic Academia Română, Institutul de 
Cercetări Juridice „Acad. Andrei Rădulescu”, Simplificarea- imperativ al modernizării şi ameliorării calităţii dreptului, Ed. Universul Juridic, 
Bucureşti, 2015, p. 48-56; C. Jora, Vânzarea terenurilor agricole din extravilan, o problemă încă nerezolvată, în Rev. Dreptul nr. 9/2016, p. 
9-17; C. Jora, I. Ciochinî-Barbu, C.C. Corbu, Drept civil. Drepturile reale, ediţia a Il-a revăzută şi adăugită, Ed. Universul Juridic, Bucureşti, 
2015, p. 135-151; C. Jora, Drept civil. Drepturile reale în noul Cod civil, Ed. Universul Juridic, Bucureşti, 2012, p. 132-145; C. Jora, L. Uţă, 
Unele consideraţii cu privire la circulaţia juridică a terenurilor, în corelarea prevederilor Titlului X al legii nr. 247/2005 cu acelea ale Legii nr. 
312/2005 privind dobândirea dreptului de proprietate privată asupra terenurilor de către cetăţenii străini şi apatrizi, precum şi de către 
persoanele juridice străine, în Revista de Drept comercial nr. 1/2006, p. 74-86. 

acte translative de proprietate între vii, cu titlu oneros. Am mai criticat dispozițiile legale amintite şi pentru că 
legiuitorul nu a ţinut seama nici de existenţa, în dreptul românesc, a instituţiei simulației, aceasta fiind reglementată la 
art. 1289-1294 Cod civil?, instituţie ce permite, în mod legal, deghizarea unui contract de vânzare sub ”haina” altui act 
translativ de proprietate. De asemenea, legiuitorul creator al Legii nr. 17/2014 nu a avut în vedere nici posibilitatea 
dezmembrării dreptului de proprietate privată asupra terenurilor agricole din extravilan, ceea ce, în mod legal, în 
actuala reglementare este foarte posibil, nudul proprietar rămânând doar un simplu ”spectator” ce priveşte la 
exercitarea atributelor usus şi fructus de către titularul unui dezmembrământ al dreptului de proprietate privată. 

Am gândit că cel puţin aceste idei vor fi fost avute în vedere de către legiuitor cu prilejul unor noi reglementări, 
de natură să "îndrepte”, dacă mai este posibil acum, unele din inconsecvenţele cadrului legal actual. Din păcate, din 
analiza dispoziţiilor menţionate în Proiectul de modificare şi completare a Legii nr. 17/2014, constatăm că aspetele 
amintite au rămas — în linii generale- tot conform vechii reglementări şi legiuitorul, dacă va adopta Proiectul, va avea 
în vedere tot numai transmisiunea dreptului de proprietate privată asupra terenurilor agricole din extravilan prin 
contract de vânzare (numai prin contract de vânzare), nu va interzice operaţiunea simulației în cazul înstrăinării 
terenurilor agricole din extravilan şi nici nu va interzice transmisiunea dezmembrămintelor dreptului de proprietate 
privată asupra terenurilor agricole din extravilan sau o reglementare restrictivă, în raport de anumite elemente, cu 
privire la posibilitatea dezmembrării dreptului de proprietate privată asupra terenurilor agricole din extravilan. Astfel 
fiind, cel puţin cu privire la aspectele ce am semnalat anterior şi conform prevederilor Proiectului ce urmează a fi 
discutat în Camera Deputaţilor, lucrurile vor rămâne la fel, iar dispoziţiile legale (Legea nr. 17/2014, în forma ce o va 
avea după modificarea ce se preconizează) vor rămâne tot vulnerabile. Aici trebuie să amintim că Proiectul prevede, 
totuşi, la art. 16! că dispoziţiile Legii nr. 17/2014, în forma sa modificată, sunt aplicabile şi actelor de dare în plată, de 
constituire ca aport la capitalul social al unei societăți sau orice alt act juridic între vii prin care se transferă dreptul de 
proprietate sau se se constituie un drept real care să asigure posesia şi folosunţa terenurilor agricole situate în 
extravilan, "în măsura în care prin încheierea unor astfel de acte se eludează dispoziţiile prezentei legi”. Formularea 
este amplă, generoasă, dar lipsită de eficiență practică. De pildă, cum se poate analiza şi ce criterii pot fi folosite 
pentru a se dovedi că proprietarul unui teren agricol din extravilan a constituit un dezmembrământ al dreptului de 
proprietate privată (un drept de uzufruct, de exemplu) asupra unui teren, pentru că, din anumite motive, nu a dorit să 
încheie un contract de vânzare cu privire la acel teren. Voința internă nu avem cum să i-o cenzurăm, iar dreptul de 
uzufruct sau dreptul de uz sunt reglementate în Codul civil şi pot fi folosite de orice proprietar al un teren, dacă legea 
nu interzice aceasta, iar în cazul ce analizăm ar trebui dovedit în ce măsură prin constituirea unui asemenea 
dezmembrământ se urmăreşte eludarea dispoziţiilor legii. Aceeaşi discuţie se poate face şi cu privire la darea în plată, 
ca mod de stingere a unei obligaţii ori cu privire la constituirea ca aport la capitalul unei societăți a unei suprafețe de 
tren agricol din extravilan. 

Observăm că Proiectul prevede modificarea dispoziţiilor art. 4 din Legea nr. 17/2014, în ce priveşte exercitarea 
dreptului de preempțiune, instituind mai multe categorii de preemptori, în această ordine, la preţ şi în condiții egale, 
anume: 1. coproprietarii şi rudele până la gradul I; 2. arendaşii; 3. statul roman, prin Agenţia Domeniilor Statului; 4. 
proprietarii de terenuri agricole vecini. De aici ar rezulta că o primă categorie de preemptori este o "categorie mixtă”, 
format din coproprietari şi din rudele de gradul I. Ne întrebăm ce se întâmplă şi cum va fi rezolvată situaţia în care atât 
coproprietari, cât şi rude de gradul I îşi manifestă intenţia de a cumpăra terenul care se doreşte a fi vândut ? Opţiunea 
aparţine vânzătorului cu privire la care dintre preemptori încheie contractual, însă, din punct de vedere moral se 
creează situaţii delicate. Nu trebuie să uităm că, în forte multe cazuri, terenurile sunt stăpânite în indiviziune 
succesorală, ceea ce presupune un grad de rudenie şi între coindivizari şi face dificilă opţiunea vânzătorului. 

În privința arendaşilor care îşi manifestă intenţia de a cumpăra terenul ce se doreşte a fi vândut, alin. (2) al art. 4 
din Proiect prevede că aceștia trebuie să aibă calitatea de arendaşi cu privire la terenul în cauză, “stabilită printr-un 
contract de arendare valabil încheiat şi înregistrat potrivit dispoziţiilor legale, cu cel puţin un an înainte de data afişării 
ofertei de vânzare la sediul primăriei”. În legătură cu această propunere de modificare legislativă, trebuie observant că 
dacă un contract de arendare nu este încheiat în mod valabil, în formă scrisă, Codul civil, la art. 1838 alin. (1), instituie 
sancţiunea nulităţii absolute şi, deci, acesta nu va produce niciun efect, conform principiului statuat prin adagiul quod 
1838 alin. (2) din Codul civil ne spune că sub sancţiunea unei amenzi civile stabilite de către instanță, pentru fiecare zi 
de întârziere, arendaşului îi revine obligația de a depune un exemplar al contractului de arendare la consiliul local în a 
cărui rază teritorială se află bunurile agricole arendate, în scopul înregistrării într-un registru special ținut de secretarul 
consiliului local. 


2 Cu privire la simulaţie, a se vedea I. Ciochină-Barbu, C. Jora, Drept civil. Obligaţiile, Ed. Universitară, Bucureşti, 2016, p. 68-73; I. 
Ciochină-Barbu, C. Jora, Drept civil. Partea generală, Ed. Pro Universitaria, Bucureşti, 2015, p. 200-205. 
3 Pe care îl vom numi, în continuare Proiect. 

Reţine atenţia propunere de reglementare din Proiect, stabilită la art. 4 alin. (3), cu privire la modul de exercitare 
a dreptului de preempţiune de către proprietarii de terenuri agricole vecini. Astfel, în cazul exercitării dreptului de 
preempţiune de către aceştia, prioritatea la cumpărarea terenurilor agricole din extravilan o are, în primul rând, 
proprietarul de teren agricol vecin care are hotarul comun cu latura mare a terenului ce face obiectul ofertei de 
vânzare. Apoi, atunci când terenul ce face obiectul ofertei de vânzare are două laturi mari ori toate laturile egale, 
prioritate are proprietarul de teren agricol vecin tânăr fermier. Aici trebuie să facem unele observații, astfel: în primul 
rând, legea nu defineşte noţiunea de fermier, care dintre cei doi, trei sau patru vecini, care pot exista în ipoteza 
stabilită, vor avea prioritate invocând noţiunea de fermier. În al doilea rând, legea nu arată ce trebuie să înțelegem prin 
fermier tânăr, cum departajăm un fermier, dacă reuşim să aflăm că acesta are calitatea de fermier, faţă de alt fermier 
sau alţii, care înţeleg să-şi exercite dreptul de preempţiune şi care pretend că sunt şi ei tot tineri, şi au vocaţie la 
exercitarea unui asemenea drept. Când a dorit să dea o definiție a ceea ce, în accepțiunea legiuitorului, înseamnă 
fermier (fermier care desfăşoară activităţi independente), acesta a făcut-o expres, cum este cazul dispozițiilor din art. 2 
lit. d) din Legea nr. 312/2005 privind dobândirea dreptului de proprietate privată asupra terenurilor de către cetăţenii 
străini şi apatrizi, precum şi de către persoanele juridice străine (definiție asupra căreia nu ne oprim aici, 
mulțumindu-ne a semnala că aceasta este total neinspirată). Ne punem o întrebare firească: de ce legiuitorul nu a dat o 
definiție a ceea ce trebuie să înțelegem prin sintagma proprietar de teren agricol vecin tânăr fermier. Este firească 
dorinţa legiuitorului de a ajuta, de a sprijini tinerii care doresc să desfăşoare activităţi în agricultură sau zootehnie, dar 
acest deziderat nu ar trebui să creeze o discriminare. De pildă, un fermier în vârstă de 40 de ani, cu o experienţă în 
agricultură sau zootehnie de 25 de ani ar putea fi înlăturat de la posibilitatea de a dobândi dreptul de proprietate asupra 
unui teren agricol din extravilan care se doreşte a fi vândut, de către un alt fermier, care are 25 de ani vârstă, cu o 
experienţă în agricultură sau zootehnie de numai câțiva ani, cu motivarea că este mai tânăr. Asemenea criteriu de 
departajare între preemptori va da naştere la litigii şi va crea interpretări diferite, în lipsa unor precizări clare ale 
legiuitorului. Este adevărat că la art. 4! alin. (2) din Proiect se precizează că condiţiile prevăzute la alin. (1) al 
articolului amintit nu se aplică în cazul cumpărării terenurilor agricole situate în extravilan de către tinerii fermieri 
”definiți conform reglementărilor europene şi naţionale”, formulare foarte largă ce nu ne permite să stabilim care pot 
fi aceştia. Mai simplu ar fi fost să se dea o definiţie clară în cuprinsul legii, definiție la care să ne raportăm pentru 
exercitarea dreptului de preempțiune. 

În fine, tot cu privire la exercitarea dreptului de preempţiune de către proprietarii de terenuri agricole vecini, lit. c) 
a alin. (3) al art. 4 al Proiectului mai prevede că, în cazul în care latura mare sau una dintre laturile egale ale terenului 
ce constituie obiect al ofertei de vânzare are hotarul comun cu un teren situate pe raza altei unităţi 
administrative-teritoriale, are prioritate la cumpărarea terenului proprietarul de teren agricol vecin care are 
reşedința/domiciliul situate în raza unității administrative teritoriale unde este amplasat terenul. Domiciliul şi reşedinţa 
sunt reglementate la art. 86-97 din Codul civil“. Astfel, art. 86 Cod civil precizează că cetățenii români au dreptul să 
îşi stabilească ori să îşi schimbe liber domiciliul sau reşedinţa, cu anumite excepţii, persoana fizică putând avea în 
acelaşi timp numai un singur domiciliu şi o singură reşedinţă, chiar şi atunci când deţin mai multe locuinţe, iar 
conform prevederilor art. 88 Cod civil, reşedinţa persoanei fizice este locul unde aceasta îşi are locuinţa secundară. În 
legătură cu aceste elemente de identificare în spaţiu a persoanei fizice, elemente folosite pentru a departaja doi posibili 
preemptori, Proiectul nu are în vedere posibilitatea foarte uşoară a unei persoane fizice de a-şi schimba domiciliul sau 
reşedinţa dintr-o localitate în alta, atunci când are informaţii cu privire la vânzarea unui teren agricol din extravilan, 
dacă doreşte să-şi exercite dreptul de preempţiune. În asemenea situaţie, schimbându-și domiciliul sau reşedinţa, poate 
avea vocaţie la exercitarea dreptului de preempţiune, venind în concurs cu preemptorul (sau preemptorii) care are (sau 


+ Cu privire la domiciliu şi reşedinţă, a se vedea I. Ciochină-Barbu, C. Jora, Drept civil. Persoanele, Ed. Pro Universitaria, Bucureşti, 2015, 
p. 96-107. S-a stabilit că domiciliul reprezintă un atribut de identificare a persoanei fizice care o individualizează în spațiu, prin indicarea unui loc 
care are această semnificaţie juridică (T. Ţiclea Dreptul la domiciliu şi reşedinţă în Noul Cod civil. Studii şi comentarii, Vol. I, Cartea I şi Cartea 
a Il-a, art. 535-1163,Coordonator M. Uliescu, Editura Universul Juridic, Bucureşti, 2013, p.313-322; E. Chelaru, Domiciliul şi reşedinţa în Noul 
Cod civil. Comentariu pe articole, art. 1-2664,Cordonatori, FI.A.Baias, E.Chelaru, R. Constantinovici, I.Macovei, Editura C.H.Beck, Bucureşti, 
2012, p.97-107; L. Irinescu, Domiciliul şi reşedinţa în Colectiv, Noul Cod civil. Comentarii, doctrină şi jurisprudenţă, Vol. I Art. 1-952. Despre 
legea civilă. Persoanele. Familia. Bunurile. Editura Hamangiu, Bucureşti, 2012, p. 132-141; M.Paraschiv, în Colectiv.Noul Cod civil. Note. 
Corelaţii. Expicaţii. Editura C.H. Beck, Bucureşti, 2011, p.29-31; O.Ungureanu, C. Munteanu, Drept civil. Persoanele în reglementarea noului 
Cod civil, Ediţia a 3-a revăzută şi adăugită, Ed. Hamangiu, Bucureşti, 2015, p. 273-288; P.Truşcă, A. M. Truşcă, Drept civil. Persoanele, Ed. 
Universul Juridic, Bucureşti, 2013, p. 159-175.; C. T. Ungureanu, Drept civil. Partea general. Persoanele în reglementarea noului Cod civil, Ed. 
Hamangiu, Bucureşti, 2013, p.311-317.; I. Ciochina-Barbu, Drept civil. Persoanele în reglementarea noului Cod civil, Ed. PIM, laşi, 2012, p 
107-120). S-a stabilit că reşedinţa constituie un atribut de identificare în spaţiu a persoanei fizice, prin indicarea locuinței vremelnice ori 
temporare (C.Stătescu, Drept civil. Persoana fizică. Persoana juridică.Drepturi reale, Ed. Didactică şi pedagogică, Bucureşti, 1970, p.163; 
M.Mureşan, A. Boar, Drept civil. Persoanele, Editura „Cordial Lex”, Cluj-Napoca, 1997, p.65; P.Truşcă, Drept civil. Introducere în dreptul 
civil. Persoana fizică. Persoana juridică, Ediţia a III-a revăzută şi adăugită, Ed. Universul Juridic, Bucureşti, 2005, p.382; O.Ungureanu, 
C.Jugastru, Drept civil. Persoanele în reglementarea noului Cod civil, Ed. Hamangiu, Bucureşti, 2011, p.191; I.R.Urs, C.Todică, Drept civil. 
Persoana fizică. Persoana juridică, Ed. Universitară, Bucureşti, 2007, p.125 şi urm.) 

care au) deja domiciliul sau reşedinţa în localitatea unde se află amplasat terenul şi, în acest caz, nu avem un element 
de departajare dintre aceşti preemptori. 

Proiectul introduce două articole noi, anume art. 4! art. 4. Conform prevederilor art. 4! alin. (1), atunci când 
titularii dreptului de preempțiune nu îşi manifestă intenţia de a cumpăra terenul, vânzarea acestuia se face către 
persoane fizice, solicitându-se întrunirea mai multor condiții cumulative, după cum urmează: 

- Să aibă reşedința/domiciliul situate în raza unităţii administrative-teritoriale unde este amplasat terenul care 
constituie obiect al ofertei de vânzare, stabilit pe o perioadă de un an, anterior înregistrării ofertei de vânzare a 
terenurilor agricole situate în extravilan. În legătură cu această condiţie stabilită în Proiect, pentru vânzarea terenului 
către alte persoane fizice, altele decât preemptorii, atunci când aceştia nu îşi manifestă intenţia de a cumpăra terenul, 
trebuie observant că ea este prevăzută numai când terenul este vândut altor persoane, altele decât preemptorii, pentru 
că în cazul preemptorilor, astfel cum am arătat, în condiţiile art. 4 alin. (3) lit. c), în cazul în care latura mare sau una 
dintre laturile egale ale terenului ce face obiectul ofertei de vânzare are hotarul comun cu un teren situate pe raza altei 
unități administrative-teritoriale, prioritate la cumpărarea terenului are proprietarul de teren agricol vecin cu 
reşedinţa/domiciliul situate în raza unității administrative-teritoriale unde este amplasat terenul, fără vreo altă obligație 
de a fi dobândit reşedința/domiciliul cu o anume perioadă de timp înainte. 

- Desfăşurarea activităţilor agricole în raza unităţii administrative-teritoriale unde este amplasat terenul care 
constituie obiectul ofertei de vânzare, pentru o perioadă de cel puţin cinci ani, anterior înregistrării acestei oferte. 
Observăm că, pentru a putea cumpăra terenul pentru care preemptorii nu şi-au manifestat dorința de a-l dobândi, se 
impune asemenea condiție, însă ne întrebăm cum se va putea face dovada că cel ce doreşte să cumpere terenul a 
desfăşurat asemenea activitate. Dacă are exploatări agricole, viticole, zootehnice pe teritoriul acelei unități 
administrative-teritoriale se poate face o asemenea dovadă, dar dacă nu are, va fi mai greu să facă dovada acestei 
condiţii (spre exemplu, a lucrat în agricultură ca muncitor sezonier în acea unitate administrative-teritorială). Aici 
intervine şi discontinuitatea în muncă, cunoscut fiind că multe dintre activitățile din agricultură şi zootehnie au 
caracter sezonier. Şi atunci, se pune întrebarea, cum va putea fi calculat termenul de cinci ani prevăzut în Proiect. 

Cele două condiții pe care le-am discutat nu sunt aplicabile în cazul cumpărării terenurilor agricole situate în 
extravilan de către tinerii fermieri, astfel cum se precizează în Proiect, care sunt definiți conform reglementărilor 
europene şi naţionale, cu privire la care am făcut vorbire mai înainte. 

Pentru înstrăinarea prin vânzare a terenurilor agricole din extravilan către persoane juridice, atunci când 
preemptorii nu îşi manifestă intenţia de a cumpăra terenul, la art. 4!, alin. (3) din Proiect se cere respectarea mai ultor 
condiții cumulative, astfel: 

- Sediul social şi/sau sediul secundar să fie situat în raza unității administrative-teritoriale unde este amplasat 
terenul, stabilit pe o perioadă de un an, anterior înregistrării ofertei de vânzare; 

- Desfăşurarea activităţilor agricole în raza unității administrative-teritoriale unde este amplasat terenul, pentru 
o perioadă de cel puţin cinci ani, anterior înregistrării ofertei de vânzare; 

- Prezentarea înscrisurilor privind faptul că din venitul total al ultimilor trei ani fiscali, minim 75% reprezintă 
venit din activităţi agricole. 

În opinia noastră, asemenea cerinţe restrictive sunt utile cu privire la vânzarea terenurilor agricole din extravilan 
către persoane juridice, dar aceste condiţii ar fi trebuit extinse la toate actele juridice translative de proprietate cu 
privire la asemenea bunuri, nu doar în cazul contractului de vânzare. 

O ultimă discuţie mai dorim să facem cu privire la reglementarea din Proiect prevăzută la art. 4. Astfel, la alin. 
(1) se prevede că terenurile agricole situate în extravilan se pot înstrăina, numai după o perioadă de 15 ani de la data 
cumpărării, deci se doreşte instituirea unei inalienabilități legale temporare cu privire la aceste terenuri, ceea ce este 
foarte bine, în opinia noastră. Această inalienabilitate priveşte toate actele translative de proprietate între vii, cu titlu 
oneros ori cu titlu gratuit. 

Ne întrebăm dacă, în perioada aceasta de 15 ani, proprietarul terenului decedează, acesta poate transmite pe cale 
succesorală dreptul de proprietate asupra terenului agricl din extravilan? Răspunsul nu poate fi decât afirmativ. Dar, 
dacă proprietarul terenului doreşte să lase un legat având ca obiect terenul şi decedează în interiorul termenului de 15 
ani ? Credem că şi în asemenea situaţie transmisiunea dreptului de proprietate îşi va produce efecte. 

După scurgerea acestei perioade de timp, astfel cum rezultă din alin. (2) al articolului amintit, transferul dreptului 
de proprietate prin vânzare a acestor terenuri este posibil numai către statul român, reprezentat prin Agenția 
Domeniilor Statului. Proiectul ce discutăm foloseşte sintagma "transferul dreptului de proprietate”, de unde ar rezulta 
că are în vedere orice oct juridic translativ de proprietate între vii, cu titlu oneros sau gratuit. 

Proiectul instituie obligația proprietarilor terenurilor agricole din extravilan de a le utliliza, direct sau indirect, 
pentru desfăşurarea activităţilor agricole, adică este instituită obligaţia acestora de a nu lăsa pământul în nelucrare. 
Observăm că, în art. 74, Legea fondului funciar nr. 18/1991, cu modificările şi completările ulterioare, prevede 

obligaţia tuturor deţinătorilor de terenuri de a asigura cultivarea acestora şi protecţia solului, aceasta fiind o obligaţie 
propter rem. 

În fine, art. 4 alin. (4) din Proiect prevede că "terenurile agricole din extravilan nu pot face obiectul contractelor 
de împrumut, cu excepția contractelor de credit încheiate cu instituţiile de credit sau instituţiile financiare nebancare”. 
Formularea este greoaie, legiuitorul dorind să artate că nu se pot constitui garanții reale cu privire la terenurile agricole 
din extravilan, cu excepția contractelor de credit încheiate cu instituţiile de credit sau instituțiile financiare nebancare, 
deci, nu s-ar putea garanta împrumuturi cu persoane fizice sau cu prsoane juridice, altele decât instituţiile de credit sau 
instituţiile financiare nebancare, garantându-se acel împrumut cu terenul respectiv. 

Mai există şi ale dispoziții conținute în Proiectul amintit, care sunt de natură să dea naştere unor discuţii, însă nu 
vom mai face aceste discuţii la acest moment. 

Ca şi concluzie, deşi aduce unele modificări interesante şi utile Legii nr. 17/2014, Proiectul ce am analizat 
succinct nu aduce vigoare legii şi nici nu înlătură vulnerabilitatea prevederilor acesteia şi posibilitatea ”ocolirii” cu 
uşurinţă a unora dintre reglementările pe care le conţine. 


CÂTEVA ASPECTE PRIVITOARE LA CLASIFICAREA PREJUDICIULUI 
DIN PERSPECTIVA RĂSPUNDERII CIVILE DELICTUALE* 


Florin Octavian BARBU” 


Abstract : The issue of tort criminal liability must be analysed in a dynamic, evolutionary context, taking into 
account everything that is social actuality. Originally viewed from the point of view of its sanctioning function, civil 
liability has claimed and claimed new trends in its purpose. For practical reasons, the replanting of civil liability was 
questioned, not in relation to the author of the offense, but to the person injured by the civil offense. Thus, the centre 
of gravity of the tortuous civil liability is the victim of the illicit deed, the main person interested in the settlement of 
the civil dispute being this. 

Also in this respect, the hierarchical restructuring of the functions of the civil tort liability is necessary. Starting 
from the assumed assumption, that the pillar of tort liability is the person injured by the illicit act, we appreciate that 
the reparatory function of liability acquires correlative ground at the expense of its sanctioning function. Injuries can 
be classified according to several criteria. Thus, we distinguish according to some authors, the following criteria: the 
instinctive nature of the prejudices; the possibility of providing damages at the time of production; the degree of 
generality; the patrimonial or non-patrimonial character. 


Key words: classification; patrimonial damage; corporal injury; moral damage. 


După natura sau conţinutul lor, există două clasificări mai importante: una tradiţională şi alta modernă !. 

Astfel, după conţinutul economic, avem: prejudicii patrimoniale şi nepatrimoniale (morale), ? însă majoritatea 
autorilor ° în literatura de specialitate au considerat că prejudiciile se împart în trei categorii: prejudicii patrimoniale, 
prejudicii corporale şi prejudicii morale. 


1. Clasificarea tradițională a prejudiciilor 

După clasificarea tradițională: 

Prejudiciile patrimoniale pot fi evaluate în bani, concretizat în pierderi, ştirbiri, afectări ale patrimoniului 
(exemplu: prejudiciul suferit de o persoană care în urma unui accident şi-a pierdut total sau parţial capacitatea de 
muncă şi deci, venitul pe care îl avea anterior accidentului s-a micşorat). 

Prejudiciul patrimonial poate apărea prin atingerea patrimoniului, drepturilor/intereselor economice, dar şi prin 
atingerea adusă unei persoane, cu valoare economică, fiind evaluabilă în bani”. 

Pentru a exista dreptul la reparaţie rezultat din vătămările aduse patrimoniului persoanei nu este necesar să se facă 
evaluări suplimentare privind natura bunului- mobil/ imobil, corporal/ incorporal, public/privat sau asupra atingerilor 
aduse lucrului cu ocazia exercitării posesiei, folosinţei sau înstrăinării lui’. 

Aşa cum sublinia profesorul I. Dogaru, prejudiciul material nu presupune în mod necesar existența unui contact 
material, fizic, cum bine stipulat este că acesta se poate manifesta şi sub forma unui prejudiciu nerealizat”. 

Prejudiciile nepatrimoniale, atât în literatura de specialitate străină, cât şi în cea română constau în atingerea 
valorilor care privesc persoana şi personalitatea sa fizică, afectivă sau socială’. 

Au fost denumite şi daune morale, deoarece privesc patrimoniul moral al persoanelor fizice”. 

Astfel, prejudiciul moral reprezintă o afectare, un rău, o daună adusă unei valori care are legătură cu 
personalitatea umană într-o identitate inconfundabilă şi protejată de drept!". 


* Lucrarea este elaborată în perioada de sustenabilitate a proiectului cu titlul “Studii doctorale şi postdoctorale Orizont 2020: promovarea 
interesului național prin excelență, competitivitate şi responsabilitate în cercetarea ştiinţifică fundamentală şi aplicată românească”, număr de 
identificare contract POSDRU/159/1.5/S/140106. Proiectul este cofinanțat din Fondul Social European prin Programul Operaţional Sectorial 
Dezvoltarea Resurselor Umane 2007-2013. Investeşte în Oameni! 

** Doctorand, Şcoala de Studii Avansate a Academiei Române (SCOSSAR);, Avocat, Baroul Dâmboviţa; e-mail: 
florin_octavian2000(Q yahoo.com 

! Liviu Pop, Ionut- Florin Popa, Stelian Ioan Vidu, Curs de drept civil. Obligaţiile, Ed. Universul Juridic, Bucureşti, 2015, p.330. 

2 Ibidem. Ion Dogaru, Pompil Drăghici, op.cit., p. 321. 

3 Sache Neculaescu s.a., Instituţii de drept civil, Ed. Universul Juridic, Bucureşti, 2013, p.270; Liviu Pop, lonuţ-Florin Popa, Stelian loan 
Vidu, op.cit., p.331; Mona-Lisa Belu Magdo, Răspunderea civilă contractuală în noul Cod civil, Ed. Hamangiu, Bucuresti, 2017, p.198. 

4 Ion Dogaru, Pompil Drăghici, op.cit., p.321. 

5 Denisa Barbu, Drept procesual penal. Partea generală, Ed. Lumen, Iasi, 2016, p.103. 

é Spre exemplu, neaplicarea unor dispoziţii legale, declarate neconstituționale de către conducătorul unei autorităţi publice poate genera 
prejudicii patrimoniale, concrete lucrătorilor din subordine. 

7 Spre exemplu, incapacitatea totală sau parţială apărută după vătămarea corporală a victimei de a presta activităţi, pierzând astfel veniturile 
posibile a fi realizate. 

8 Ion Dogaru, Pompil Drăghici, op.cit., p.323. 

91. Albu, Răspunderea civilă contractuală pentru prejudicii nepatrimoniale, în Dreptul nr. 8/1992, p.33. 

Din acest punct de vedere, el nu poate fi reparat în aceeaşi manieră ca a celui patrimonial. Există opinii în 
doctrina!!, la care ne raliem potrivit cărora rezolvarea cea mai potrivită pentru prejudiciile morale ar fi existenţa unor 
remedii potrivite situației injuste a victimei, iar argumentele pe care se bazează sunt următoarele: 

Deşi prejudiciul nepatrimonial este o leziune a unor valori necomparabile referitoare la personalitatea omului, 
prin introducerea lui în cadrul răspunderii civile delictuale, acesta devine un drept de creanță, ca element al 
patrimoniului, ajungând să fie tratat ca cel patrimonial, ambele regăsindu-se în patrimoniu; 

În ceea ce priveşte dovada, prejudiciul moral se probează diferit de cel patrimonial, deoarece “pretium doloris” 
este doar prezumat, neputând fi supus cuantificării, lăsând mai mare libertatea de apreciere a judecătorului cu privire 
la existenţa, realitatea prejudiciului moral, şi a remediului potrivit situaţiei în cauză. 

Prejudiciile morale sunt prevăzute în Codul civil atât în materia apărării drepturilor nepatrimoniale, cât şi în 
materia vătămării integrității corporale sau a sănătății. Astfel, persoana prejudiciată ale cărei drepturi nepatirmoniale 
au fost incălcate “poate cere despăgubiri sau, după caz, o reparație patrimonială, pentru prejudiciul, chiar 
nepatrimonial, ce i-a fost cauzat, dacă vătămarea este imputabilă autorului faptei prejudiciabile”!?. 

În ceea ce priveşte vătămarea integrităţii corporale sau a sănătăţii, conform art. 1.391 Cod civil, se stipulează că 
restrângere nu implică doar prejudicii morale, ci şi materiale (spre exemplu, în cazul unei infirmităţi angajarea unui 
însoțitor reprezintă un prejudiciu material), precum şi o despăgubire ascendenților, descendenților pentru durerea 
provocată prin moartea victimei". 

Aceste dispoziţii legale dau naştere la o serie de întrebări referitoare la prejudiciile morale, şi anume ce alte 
prejudicii de acest gen, diferite de cele prezentate anterior, nu mai pot fi avute în vedere!5? Dacă ne raportăm la 
dispoziţiile art. 1.531 alin. (3) Cod civil, conform cărora “creditorul are dreptul şi la repararea prejudiciului 
nepatrimonial”, ceea ce înseamnă că în materie contractuală pot fi acordate despăgubiri pentru prejudiciile 
nepatrimoniale, răspunsul nu ar fi afirmativ, iar o asemenea întrebare nu şi-ar mai fi avut rostul dacă în dispoziţiile de 
la art. 1.357 alin. (1) Cod civil s-ar fi menţionat, expres, prejudiciul material. 

Prejudiciile nepatrimoniale sunt şi ele susceptibile de subclasificări: în prejudicii morale, rezultate din leziuni sau 
vătămări ale personalităţii fizice a victimei (componente ale prejudiciilor coporale) şi prejudicii morale independente 
de orice leziune fizică sau corporală (prejudicii afective)'. 


2. Clasificarea moderna a prejudiciilor 

După clasificarea modernă, tripartite: prejudiciile patrimoniale au valoare economică, putând fi evaluate în bani”. 

Prejudiciile corporale’? constau în “atingerile aduse sănătăţii şi integrităţii corporale unei persoane”!”. 

Acestea pot avea, sub aspectul structurii, o natură mixtă, cu o alcătuire duală: o latură patrimonială reprezentată 
de pierderi de valoare economică şi o altă latură morală concretizată în durerea suferită (pretium doloris), lezarea 
afecțiunii (pretium affectionis) etc.” Ambele laturi ale prejudiciului corporal sunt reparabile. Astfel, prejudiciul 
corporal sub componenta sa economică (patrimonială) se repară prin despăgubiri băneşti, iar sub componenta morală 
(nepatrimonială) se repară prin mijloace nepatrimoniale şi totodată, prin plata de sume de bani, cu titlu de compensații 
băneşti?!. 

Deşi există o preocupare aparte pentru prejudiciile corporale, mai ales ca urmare a afirmării în mod constant a 
drepturilor fundamentale ale omului, în Codul civil român nu este consacrată o altfel de clasificare. În literatura de 
specialitate străină, se întrevede apariţia unui drept european al prejudiciilor corporale”, în care să fie incluse 
dispoziţii referitoare la accidentele de circulaţie, la prejudiciile cauzate prin săvârşirea de infracțiuni contra persoanei, 
la prejudiciile cauzate de produsele defectioase, sau cele cauzate în cadrul transportului”. 


10 Sache Neculaescu, ș.a., op.cit., p.270. 

1 Ibidem, p.271. 

12 Conform art. 253 alin. (4), Cod civil. 

13 Sache Neculaescu s.a., op.cit., p.271 (prejudiciul de agrement). 

14 Ibidem. 

15 Denisa Barbu, Some Aspects Concerning the Civil Action in the Criminal Proceedings, Edited by: Sandu, A; Ciulei, T; Frunza, A 
Conference: 15th World LUMEN Congress - Logos Universality Mentality Education Novelty (LUMEN) Location: lasi, ROMANIA Date: APR 
12-17, 2016 WLC 2016: WORLD LUMEN CONGRESS. LOGOS UNIVERSALITY MENTALITY EDUCATION NOVELTY 2016 
(LUMEN 15TH ANNIVERSARY EDITION) Book Series: European Proceedings of Social and Behavioural Sciences Volume: 15 Pages: 
95-101 Published: 2016 . 

16 I, Urs, Repararea daunelor morale, Ed. Lumina Lex, Bucureşti, 2001, p.9-14; Liviu Pop, Ionuț-Florin Popa, Stelian Ioan Vidu, op.cit., 
p.414. 

17 Spre exemplu, dreptul de proprietate, drepturile de creanta, garantiile executarii obligatiilor, etc. 

18 Liviu Pop, Tabloul general al răspunderii civile în textele Noului Cod civil, R.R.D.P. nr.1/2010, p.194-196. 

19 Liviu Pop, Tratat de drept civil. Obligațiile. Vol. al II-lea. Contractul, Ed. Universul Juridic, Bucureşti, 2009, p.654. 

20 Sache Neculaescu s.a., op.cit., p.272. 

21 Liviu Pop, Ionut Florin Popa, Stelian Ioan Vidu, op.cit., p.414. 

22 Jy, Lambert- Faivre, Droit du dommage corporel. Systèmes d’ indemnisation, Ed. Dalloz, Paris, 2000, p.44. 

2 Sache Neculaescu, ș.a., op.cit., p.272. 

Ca atare, considerăm că ar trebui avute în vedere cele 19 principii referitoare la repararea prejudiciilor cauzate de 
limitele corporale şi de deces cuprinse în recomandările Rezoluției Consiliului Europei nr. 75- 7/14 martie 1975 
făcute statelor membre U.E. 

Principiile dreptului european al răspunderii delictuale pune bazele prejudiciului corporal, atât ca prejudiciu 
material, cât şi ca prejudiciu extrapatrimonial, în proiectul european “The European on Tort”, acestea subliniind 
suferinţa victimei ca urmare a atingerii sănătății fizice sau mentale”. 

În plan normativ, ca urmare a reformării dreptului obligaţiilor civile în Anteproiectul Catala se stabilesc 
“particulare de reparare a prejudiciilor rezultate din atingerile integrităţii fizice“ în cadrul unei prime secţiuni 
referitoare la regulile care s-ar aplica unor categorii de prejudicii reparabile, deosebit de cele privitoare la prejudiciile 
cauzate bunurilor, folosindu-se expresia “dommage corporal". 

Remarcăm faptul că, deşi în dispoziţiile Codului civil român nu se regăseşte prejudiciul corporal independent de 
celelalte prejudicii, totuşi există o reglementare specială stipulată în art. 1.387- 1.395 Cod civil, de unde rezultă o 
inconsecvenţă în ceea ce priveşte răspunderea delictuală atât de actuală şi de interes pentru dreptul european. 

Prejudiciile morale (daunele morale pure)" constau în dureri psihice cauzate prin atingerile aduse personalității 
afective ori personalităţii sociale”. Acestea alcătuiesc componenta morală a prejudiciilor corporale, fiind denumite şi 
daune morale pure, întrucât au în vedere durerile fizice şi psihice rezultate în urma atingerilor aduse personalității 
fizice a unei persoane.Daunele morale pure sunt reparabile în primul rând, prin mijloace nepatrimoniale”. 

În doctrina” prejudiciile morale indemnizabile se pot clasifica astfel: în atingeri aduse direct drepturilor morale 
ale persoanei; în consecinţe extrapatrimoniale ale lezării integrității corporale; în atingeri aduse prin îngrădirea unor 
drepturi sau vătămarea lor. 

Există şi alte clasificări ale prejudiciilor, dintre care reținem: prejudiciile previzibile şi prejudiciile imprevizibile, 
după cum au putut fi prevăzute la momentul săvârșirii faptei ilicite sau al producerii împrejurărilor care le-a cauzat“; 
prejudicii individuale, prejudicii colective şi prejudiciile de masă”!; prejudicii instantanee şi prejudicii succesive*?; 
prejudicii prezente, viitoare şi virtuale (potenţiale). 

-Prejudicii cauzate prin încălcarea drepturilor subiective şi prejudicii cauzate prin vătămarea unui interes. ** 

Prejudiciile previzibile sunt cele care puteau fi prevăzute la momentul producerii lor, iar prejudiciile 
imprevizibile sunt cele care nu puteau fi prevăzute“. 

Distincția este deosebit de importantă, deoarece face diferența dintre răspunderea delictuală unde reparația va 
cuprinde întreg prejudiciul cauzat, atât cel previzibil cât şi cel imprevizibil, şi răspunderea contractuală unde reparația 
se limitează doar la prejudiciile previzibile””. 

Prejudiciile individuale rezultă din atingerile/încălcările unui drept sau interes legitim individual al unei 
persoane“. 

Prejudiciile colective presupun atingeri aduse unei colectivităţi prin lezarea dreptului/ interesului acesteia privit 
independent de interesele individuale ale fiecărui membru al acelei colectivități”. 

Prejudiciile în masă sunt acelea cauzate unui număr mare de victime, care rezultă dintr-o faptă ilicită sau 
împrejurare unică“. 

Prejudiciile instantanee sunt acelea care se produc dintr-o dată sau într-o perioadă de timp foarte scurtă”. 


24 Ibidem. 

25 Art, 1. 379-2, Le dommage corporel doit être appreci€ sans qu’il soit tenu compte d'&ventuelles prădispositions de la victime dès lors que 
celles-ci n'avaient pas déjà eu de consequences prejudiciables au moment où s’est produit le fait dommageable. 

26 Liviu Pop, Ionuț Florin Popa, Stelian- Ioan Vidu, op.cit., p.414. 

27 Spre exemplu, moartea unei rude apropiate, atingerile aduse vieții private sau dreptului la propria imagine, etc. 

28 Art. 253- 257 Cod civil; Liviu Pop, Ionuț Florin Popa, Stelian Ioan Vidu, op.cit., p.332; Ibidem, p.565-568; Ion Dogaru, Pompiliu 
Drăghici, op.cit., p.322-323. 

% Liviu Pop, Florin Ionuț Popa, Stelian Ioan Vidu, op.cit., p.415; Sache Neculaescu ș.a., op.cit., p.272-274; I. Dogaru, Pompiliu Drăghici, 
op.cit., p.322-323. 

30 I. Dogaru, Pompiliu Drăghici, op.cit., p.323; Liviu Pop, Florin Ionuț Popa, Stelian Ioan Vidu, op.cit., p.332; Sache Neculaescu ș.a., 
op.cit., p.272. 

3! Liviu Pop, Florin Ionuț Popa, Stelian Ioan Vidu, op.cit., p.415. 

32 Ibidem. 

33 Sache Neculaescu, Răspunderea civilă delictuală. Examen critic al condițiilor şi fundamentării răspunderii civile delictuale în dreptul 
civil român, Ed. Şansa, Bucureşti, 1994, p.273. 

34 Ibidem, p.275. 

35 Spre exemplu, cele realizate din incapacitatea de muncă. 

36 Spre exemplu, cele rezultte din efectele secundare ale unor vătămări corporale. 

37 Sache Neculaescu ș.a., op.cit., p.272-273; A se vedea şi Art. 1. 533 Cod civil, respectiv culpa lata dolo alquiparatur. 

38 Liviu Pop, lonuţ-Florian Popa, Stelian Ioan Vidu, op.cit., p.415. 

39 Ibidem, Spre exemplu, un sindicat, asociaţie etc. 

40 Pentru o analiză cuprinzătoare a prejudiciilor în masă, a se vedea A. Guegan-Lecuyer, Dommager de masse et responsabilită civile, 
Librairie Generale de Droit et de Jurisprudence, Paris, 2006, în care autorul reține două trăsături ale prejudiciilor în masă: numărul mare de 
victime şi existenţa unui fapt prejudiciabil unic. Spre exemplu, o catastrofă naturală, accidente nucleare, acte de terorism etc. 

41 Spre exemplu, moartea unui animal prin împuşcare, mistuirea în flăcări a unui obiect confecţionat dintr-un material care arde repede. 

Prejudiciile succesive sunt acele consecințe dăunătoare care se produc continuu sau într-o perioadă lungă de 
timp”. 

În acest sens, trebuie să amintim opinia domnului profesor Mircea Duţu, cu privire la victimele poluării 
atmosferice“, şi anume ideea de a se avea în vedere natura afecțiunii, locul de rezidenţă şi durata acestei rezidenţe“, 
după modulul japonez. 

Prejudiciile prezente sunt cele care s-au produs efectiv. 

Prejudiciile viitoare sunt acelea care se produc în timp. O bună perioadă de timp, doctrina n-a admis repararea 
prejudiciilor viitoare, pornind de la ideea esențială rezultată din condiția certă a prejudiciului, atât în privința 
existentei, cât şi cu privire la întinderea lui“. 

Doctrina mai veche era consecventă principiului “pas d'interes, pas d'action”, afirmând că “ nu se pot cere 
despaguburi pentru o daună necertă, posibilă şi eventuală, adică ceea ce se poate întâmpla numai în viitor”. 

Subliniem faptul că la prejudiciul prezent, determinarea şi proba pierderii efective suferite (damnum emergens) şi 
a beneficiului nerealizat (lucrum cessant) nu prezintă dificultăți, la prejudiciul viitor nu pot fi anticipate toate 
consecinţele faptei prejudiciabile“. 

În doctrina actuală” se consideră cert prejudiciul viitor, care nu s-a produs încă, însă este sigur că se va produce, 
el fiind susceptibil de evaluare astfel“. 

Conform dispoziţiilor art. 1.386 alin. (4) Cod civil “în cazul prejudiciului viitor, despăgubirea, indiferent de 
forma în care s-a acordat, va putea fi sporită, redusă sau suprimată, dacă după stabilirea ei, prejudiciul s-a mărit, s-a 
micşorat ori a încetat”. 

Prejudiciul virtual sau potenţial, este acel prejudiciu care, deşi neprodus încă, prezintă toate condiţiile realizării 
sale, reprezentând prelungirea unei stări actuale directe, probabile, susceptibile de evaluare imediată, spre deosebire de 
prejudiciul esenţial care nu are aceste condiţii realizate. 5! Un exemplu concludent ar fi prejudiciul rezultat din 
pierderea şansei “situat la jumătatea drumului între prejudiciul pur eventual şi prejudiciul cert”. 

Din punctul de vedere al unor autori“, acest prejudiciu are două componente: una iniţială reprezentată de preţul 
irosirii şansei de a accede la un eveniment favorabil şi alta finală, concretă constând în avantajul de care a fost lipsită 
victima. 

Cum bine remarcă domnul profesor I. Dogaru, pierderea şansei poate conduce la angajarea răspunderii civile 
delictuale dacă sunt îndeplinite următoarele condiţii: şansa să fie reală; şansa să fie semnificativă - criteriul de 
distincţie constituindu-l gradul probabilității obiective de realizare a şansei"“; prejudiciul cauzat să rezulte prin 
pierderea unei şanse, consecință directă a comiterii faptei ilicite. 

Prejudiciile cauzate prin încălcarea unor drepturi subiective şi prejudiciile cauzate prin vătămarea unui interes 
sunt determinate de clasificarea făcută după incidenţa lor. Astfel, prejudiciile determinate prin încălcarea unor drepturi 
subiective reprezintă regula conform doctrinei clasice, iar cele cauzate prin vătămarea unui interes sunt recunoscute de 
actualul Cod civil”. 

Distincția dintre aceste două categorii de prejudicii este din ce în ce mai greu de realizat ca urmare a unei 
continue adaptări a societăţii cu privire la prejudiciile reparabile a căror indemnizaţie este tot mai permisivă. 

Repararea prejudiciului este legată de îndeplinirea a trei condiţii pe care trebuie să le îndeplinească interesul 
vătămat*€, şi anume: interesul să fie legitim; să fie ca urmare a atingerii unui interes serios; interesul să aibă aparența 
unui drept subiectiv. 

Ca atare, legitimitatea interesului reprezintă o condiţie de promovare a acţiunii în justiţie, principiu exprimat în 
Codul de procedură civilă român” potrivit căruia interesul trebuie să fie “determinat, legitim, personal, născut şi 
actual”. 


42 Spre exemplu, o infirmitate cronică permanentă, boală profesională etc. 

+3 Mircea Duţu, Andrei Duţu, Răspunderea în dreptul mediului, Ed. Academia Română, Bucureşti, 2015, p.133. 

4 S, Galand-Carval, La relation causale, in vol. G. Viney, B. Dubuisson (dir.), “Les responsabilites environnementales dans l’espace 
european. Point de vue franco-belge”, Ed. Bruylant, Bruxelles, 2006, p.- 84. 

45 Spre exemplu, vătămarea corporală poate cauza prejudicii viitoare concretizate în diferenţa dintre pensia de invaliditate şi venitul anterior 
obţinut. 

46 M. Eliescu, Răspunderea civilă delictuală, Ed. Academia Română, Bucureşti, 1972, p.92. 

+! D. Alexandresco, Explicaţiune teoretică şi practică a dreprului civil român în comparaţiune cu legile vechi şi cu principalele legislaţiuni 
străine, tomul al cincilea, Tipografia naţională, Iaşi, 1998, p.450. 

48 Sache Neculaescu, op.cit., p.273. 

® C, Stătescu, C.Bîrsan, Drept civil. Teoria generală a obligațiilor, ediţia a IX-a, Ed. Hamangiu, Bucureşti, 2008, p.155. 

50 Conform art. 1.385 alin. (2) Cod civil. 

51 Sache Neculaescu, ș.a., op.cit., p.274. 

52 X, Pradel, Le prejudice dans le droit civil de la responsabilitè, L.G.D.J., p.237; A se vedea şi art. 1. 385 alin. (4) Cod civil. 

53 Ibidem. 

54 X, Pradel, op.cit., p.238-240. 

55 Sache Neculaescu, ș.a., op.cit., p.275. 

56 Conform art. 1.359, Cod civil. 

57 A se vedea art. 32 Cod de procedură civilă român şi art. 31 Cod de procedură civilă francez. 

Legitimitatea apare tot mai mult ca o condiție a prejudiciului reparabil“s. 

Sub aspect terminologic, formula “interes legitim protejat juridic” a tost criticată, deoarece asociază două 
elemente dintre care unul se ataşază exigenţelor prealabile de primire a cererii, iar altul exigenţelor cerute pentru 
admiterea ei”. 

În ceea ce proveşte interesul serios, trebuie spus că această condiţie se referă la gravitatea leziunii suferite de 
victimă. În această interpretare, condiția de seriozitate priveşte prejudiciul cauzat şi nu interesul lezat. 

Pe de altă parte, în dreptul consumatorului, există o serie de situaţii în care, prejudiciul privit individual nu 
prezintă o mare importanță, în timp ce, privit din punctul de vedere al unei colectivități de consumatori, face aplicabil 
dreptul răspunderii. 

A treia condiţie impusă interesului de art.1.359 Cod civil, aparenţa unui drept subiectiv consacră soluţiile 
jurisprudenţei prin care au fost supuse reparației, şi prejudicii cauzate prin încălcarea simplului interes şi nu doar pe 
cele determinate de încălcarea unui drept subiectiv“. 

Aşadar, conform Cod civil“!, dreptul la reparaţie se naște din urma cauzării prejudiciului, când se naşte şi dreptul 
la acțiune pentru a obţine repararea prejudiciului, însă avem câteva rezerve, atât în ceea ce priveşte prescripția 
dreptului la acţiune, cât şi cu privire la terminologie. 

Astfel, considerăm că valorificarea în concret a dreptului la reparaţie se va putea face după parcurgerea 
procedurilor prevăzute de lege, când creanţa va deveni certă, lichidă şi exigibilă, în condiţiile în care hotărârea 
judecătorească are caracter constitutiv de drepturi. 

Soluţia de a evalua prejudiciul la data producerii lui este inechitabilă pentru victimă, deoarece se vorbeşte de 
evaluarea prejudiciului, ori valoarea prejudiciului poate creşte exponențial cu perioada parcursă între momentul 
producerii prejudiciului şi momentul pronunțării hotărârii de reparare. 

Soluţia pentru o mai eficientă protecţie a victimei ar fi evaluarea despăgubirilor în raport de data pronunțării 
hotărârii judecătoreşti, argumentul găsindu-se cel mai frecvent în cazul prejudiciilor corporale cu prioritate privind 
integritatea fizică şi morală a persoanei, însăşi reglementarea din Codul civil român fiind derogatorie de la dreptul 
comun. 


58 Principiile dreptului european al răspunderii civile califică legitimitatea prejudiciului în art. 2: 103 ca o condiţie a răspunderii civile. 
5 Sache Neculaescu, ș.a., op.cit., p.276. 

40 Ibidem. 

6l Art. 1.381 alin. (2) Cod civil român. 


MAREA UNIRE ŞI EVOLUȚIA ENERGICĂ A LEGISLAŢIEI 
ÎN MATERIA CĂRŢILOR FUNCIARE 

Abstract: The political unity achieved in 1918 was not doubled, at least in the immediately next period, by the 
legislative unity. Consequently, what happened in 1918 had a direct impact on the land registry legislation, as well. 
Legislative unification was an historical, political, but also legal imperative for contemporaries. 

The legislative unification process was done in time and with difficulty. The opposition took various forms, from 
peaceful ones, of intellectual type, to acts tolerated by excessive indulgence. 

Certain regulations of social relationships were considered more advanced, which resulted in taking over their 
essence in normative acts applicable throughout the unified Romanian territory. This is the case of the Decree-Law 
no. 115/1938 for the unification of the land registry provisions, by which the Transylvanian land registration system, 
much more rigorous than that of transcriptions and inscriptions borrowed from the Napoleonic Code and used in the 
Old Kingdom, was replaced. 

The theme of the influence of the European legislation on the Romanian legislation in the field of land registries 
is well known both from the recitals of the normative acts adopted, as well as from the specialized literature. 


Keywords: land registration, political unity, legislative unification process, foreign influences 


Consideraţii introductive 

Cărţile de publicitate funciară sunt rezultatul încercărilor de realizare a unui sistem unic de publicitate imobiliară 
prin cartea funciară, demarat în baza Legii nr. 23/1933 pentru organizarea cadastrului funciar şi pentru introducerea 
cărților funduare în Vechiul Regat şi Basarabia. 

Odată cu Marea Unire din anul 1918 şi consfinţirea ei internaţională prin tratate de pace, spaţiul juridic românesc 
s-a găsit într-o situaţie pe cât de inedită, pe atât de stânjenitoare. Astfel, în conformitate cu documentele actelor 
unirilor, în România erau în vigoare următoarele sisteme juridice: cel românesc (al Vechiului Regat), cel austriac 
(incident în Bucovina şi Banat), cel maghiar (în Transilvania), cel rusesc, precum şi „vechile legi şi obiceiuri 
moldoveneşti, rămase în vigoare acolo”! (în Basarabia). 

Dificultăţile generate de aplicarea acestora în paralel era apăsătoare atât din punct de vedere politic, cât şi din 
punct de vedere juridic. Din punct de vedere politic, expresia suveranității unui stat, dintr-o anumită perspectivă, 
„apare ca acea calitate a puterii de stat, ca acea caracteristică a ei, care constă în faptul că este supremă”; este vorba 
despre existența unei autorități de a impune o reglementare pe teritoriul său, precum şi „puterea de a modifica orice 
lege existentă”. Însă, perpetuarea unor sisteme legislative străine era clar percepută ca o continuare a exercitării deloc 
simbolice a autorităţii unui stat străin asupra unui teritoriu care nu mai făcea parte din acesta. 

Din punct de vedere juridic, situaţia era una şi mai complicată, deoarece, în acel moment, „Bucovina şi 
Transilvania integrau în viaţa Vechiului Regat legislaţia austriacă şi maghiară, care diferă ca principii şi ca spirit de 
legislaţia Vechiului Regat” *. Mai mult decât atât, în aplicarea cotidiană a dreptului erau frecvente conflicte de drept 
interprovincial’. 

Unificarea legislativă a fost percepută la momentul respectiv ca o necesară nu doar reparație față de un trecut 
mult mai unitar decât prezentul fărâmițat, ci şi un mod de consolidare a unităţii politice sau — după cum se afirma în 
epocă — „unitatea legilor, constituie o condiție a unității statului”. 

În consecință, Constituția din anul 1923 statua expres că „se vor revizui toate codicile şi legile existente în diferite 
părți ale Statului Român spre a se pune în armonie cu Constituţiunea de față şi asigura unitatea legislativă. Până atunci 


* Conferenţiar universitar doctor la Facultatea de Ştiinţe Juridice, Sociale şi Politice din cadrul Universităţii „Dunărea de Jos” din Galaţi; 
e-mail: nora.daghie(augal.ro 

! Unificarea legislativă. Expunere de motive, în Hamangiu C., „Din opera legislativă a Ministerului de Justiţie. Proiecte şi anteproiecte de 
legi cu expuneri de motive”, Monitorul Oficial şi Imprimeriile Statului, Imprimeria Naţională, Bucureşti, 1932, p. 3. 

2 Drăganu T., Drept constituţional şi instituţii politice, Editura Lumina Lex, Bucureşti, 1998, p. 204. 

3 Martin E.A., Dictionary of Law, ed. a 4-a, Oxford University Press, 1997, p. 437. 

4 Unificarea legislativă. Expunere de motive, loc. cit., p. 3. 

5 Berceanu B.B., Condiţia străinilor. Conflictul de legi. Dreptul interprovincial, în Firoiu D., Marcu L.P., „Istoria dreptului românesc”, vol. 
II, partea a Il-a, Editura Academiei RSR, Bucureşti, 1987, p. 348. 

6 Unificarea legislativă. Expunere de motive, loc. cit., p. 8. 

ele rămân în vigoare. Din ziua promulgării Constituțiunii, sunt însă desființate acele dispoziţiuni din legi, decrete, 
regulamente şi orice alte acte contrarii celor înscrise în prezenta Constituţiune””. 

Procesul de unificare legislativă a cuprins toate ramurile de drept (public şi privat), care a început din clipele 
unirii şi a continuat cu adoptarea unei legislații noi, inclusiv a unei constituţii moderne. 

Una dintre soluţiile juridice ale vremii a fost extinderea directă a legislaţiei în provinciile unite cu Vechiul Regat. 
Astfel, legislaţia de drept privat românească a fost extinsă în Basarabia în anul 1928, în Bucovina în anul 1938, iar în 
Transilvania, abia în anul 1943. 

Unificarea legislativă nu a însemnat doar extinderea legislaţiei Vechiului Regat asupra teritoriilor alipite, ci şi 
asimilarea unor reglementări de la nivel provincial şi extinderea lor la nivel național. Din punct de vedere obiectiv, 
anumite reglementări ale unor relații sociale au fost considerate mai evoluate, fapt ce a determinat preluarea esenței 
lor în acte normative cu aplicabilitate pe întreg teritoriul României întregite. Este cazul Decretului-lege nr. 115/1938 
pentru unificarea dispoziţiilor privitoare la cărţile funciare“, prin care sistemul transilvănean de publicitate imobiliară, 
mult mai riguros decât cel al transcripţiilor şi inscripțiilor împrumutate din Codul napoleonian şi utilizate în Vechiul 
Regat, a fost înlocuit’. 


Publicitatea imobiliară în dreptul românesc. Câteva consideraţii de ordin istoric 

Interesul statului de a-şi asigura informarea permanentă şi precisă asupra situației imobiliare a constituit 
dintotdeauna o preocupare majoră care ar putea fi explicată de următoarele raţiuni!: 

- exercitarea atributului integralității teritoriale, ca sumă a tuturor bunurilor imobile; 

- constituirea substanţială a resurselor de formare şi menținere a trezoreriei prin impozitarea deţinătorilor de 
terenuri; 

- asigurarea certitudinii tranzacţiilor de credit şi de transmitere a proprietății imobiliare. 

În Vechiul Regat, publicitatea modernă a fost introdusă în prima jumătate a secolului al XIX-lea, în anul 1832 în 
Moldova, prin Regulamentul organic, însă numai cu privire la ipoteci şi convenții matrimoniale, iar în anul 1848, 
printr-o circulară ministerială, în Muntenia s-a impus transcrierea donațiilor. 

Sistemul de publicitate imobiliară al registrelor de transcripțiuni şi inscripțiuni, inspirat din Codul Napoleon, a 
fost introdus în Vechiul Regat prin Codul civil de la 1864 şi prin Codul de procedură civilă. 

Iniţial, acest sistem prevedea utilizarea şi completarea a două registre: unul destinat transcrierii (prin copierea în 
întregime) a actelor translative sau constitutive de drepturi reale (registrul de transcripțiuni), iar altul destinat 
inscripției (prin preluarea în rezumat) a ipotecilor şi privilegiilor (registrul de inscripţiuni)!!. Prin Circulara nr. 1035 
din 28 aprilie 1950, ministrul justiţiei a dispus înlocuirea celor două registre de publicitate cu unul singur, în care să se 
facă numai menţiuni cu privire la transcrieri şi inscripţii (registrul de transcripțiuni şi inscripțiuni) ?. 

În Transilvania, primele evidențe funciare sub forma cărţilor funciare datează din secolele XV-XVI. Iniţial, au 
fost concepute ca baze de evidenţă fiscal-urbană, în oraşe precum Sibiu şi Braşov. Cel mai vechi registru de evidenţă 
fiscală este din 1475, conţinând însemnări până în anul 1492. Ulterior, aceste registre dobândesc şi funcție de 
publicitate imobiliară, prin introducerea treptată a principiilor evidenţei funciare moderne: principiul specialități, 
principiul publicității ete." 

Cărţile funciare au fost oficializate în teritoriile româneşti aflate sub ocupaţie habsburgică şi austro-ungară, 
treptat, prin mai multe reglementări: mai întâi în localităţile grănicereşti (1794), apoi în Banat, Crişana şi Maramureş 
(1855), în celelalte părţi ale Ardealului (1870) şi în Bucovina (1873). Din punct de vedere al dreptului material, 
regimul funciar era reglementat de Codul civil austriac. 

După Unirea din 1918, Statul Român a adoptat câteva decrete cu impact asupra activităţii de carte funciară ”?. 
Amintim Decretul nr. 1 din 24 ianuarie 1919 al Consiliului Dirigent despre funcționarea în mod provizoriu a 
serviciilor publice, aplicarea legilor, despre funcţionari şi întrebuinţarea limbilor. 


7 Art, 137 alin. (1)-(2) din Constituţia României din anul 1923. 

8 Decretul-lege nr. 115/1938 pentru unificarea dispoziţiilor privitoare la cărţile funciare, publicat în Monitorul Oficial nr. 95/27.04.1938. 

” Georgescu V.A., Sachelarie O., Unificarea legislativă, în Firoiu D., Marcu L.P., op. cit., p. 270. 

0 Stoica E., Publicitatea dobândirii drepturilor reale imobiliare, în Revista „Buletinul Notarilor Publici” nr. 3/1999, p. 4. Pe larg despre 
necesitatea şi rolul publicității imobiliare în Nicolae M., Tratat de publicitate imobiliară, vol. I, ediţia a Il-a revăzută şi adăugită, Editura 
Universul Juridic, Bucureşti, 2011, p.100 şi urm. 

! Nicolae M., Publicitatea imobiliară şi noile cărți funciare, Editura Press Mihaela S.R.L., Bucureşti, 2000, p. 112. 

? Rusu A., Acţiunile de carte funciară. Studiu de doctrină şi jurisprudență, Editura Hamangiu, Bucureşti, 2008, p. 19. 

3 Ibidem, p. 20. 

4 Cu privire la introducerea cărților funciare pe teritoriile româneşti, a se vedea Barbateiu P., Introducere în studiul cărții funciare, în 
Pandectele Române, 1942, partea a IV-a, pp. 163-164. 

5 Năsăudean P., Publicitatea imobiliară. Cartea funciară. Analiză comparativă a Legii nr. 7/1996 şi a Decretului-lege nr. 115/1938, ed. a 
2-a revăzută şi adăugită, Editura Hamangiu, Bucureşti, 2011, p. 9. 

În temeiul acestui decret a fost adoptată Ordonanţa nr. 121 din 6/19 februarie 1918, prin care s-a stabilit că limba 
oficială, care se va folosi în justiţie, procuratură, notariate este limba română. 

Un alt act normativ important este Decretul nr. VII, publicat în Gazeta Oficială nr. 13 din 15/28 februarie 1918. 
În primul articol se prevedea sancţiunea nulităţii absolute a oricărui act prin care Guvernul maghiar de la Budapesta, 
începând cu data de 1 decembrie 1918, a dispus, cu orice titlu, asupra bunurilor mobile sau imobile ale statului situate 
în ţinuturile unite cu Regatul României prin hotărârea Adunării naţionale din Alba-Iulia de la 1 decembrie 1918. 

De la data publicării acestui decret, niciun document dat de Guvernul maghiar din Budapesta sau de către 
organele sale nu putea servi drept titlu pentru înscrierea în cărțile funciare, dacă nu purta „clauzula” de confirmare din 
partea Consiliului Dirigent. 

Pentru punerea în executare a Decretului nr. VII a fost emisă Ordonanţa din 7/20 martie 1919 a Consiliului 
Dirigent. Prin aceasta, Tribunalul din oraşul Cluj a fost desemnat ca având competenţa de a soluţiona toate cauzele 
privitoare la înstrăinarea bunurilor statului prin Guvernul maghiar de la Budapesta. 

De asemenea, pentru îndeplinirea unor înscrieri în cartea funciară, reclamate de dispoziţiile cuprinse în Decretul 
nr. VII, a fost emisă şi Ordonanţa nr. 31 din 7 aprilie 1919. Prin aceasta s-a dispus înscrierea în favorul Statului 
Român a interdicţiei de înstrăinare şi grevare, în toate foile funciare care evidenţiau dreptul de proprietate sau alte 
drepturi ale fostului Stat Ungar. 

Decretul nr. VII a fost ratificat printr-o lege votată de Senat cu unanimitate de voturi (59), la data de 4 iulie 1921. 

Având în vedere faptul că, în urma Tratatului de pace de la Trianon, toate proprietăţile imobiliare ale fostului Stat 
Austro-Ungar care se aflau pe teritoriul alipit României au trecut în proprietatea Statului Român, a fost emisă 
Ordonanţa nr. 27067/1921 a Directoratului General din Cluj al Ministerului Justiţiei, prin care s-a ordonat intabularea 
dreptului de proprietate al Statului Român asupra tuturor imobilelor proprietatea Statului Maghiar. De asemenea, se 
ordona intabularea dreptului de proprietate în favoarea Statului Român asupra tuturor imobilelor fostului Regat 
Maghiar, a domeniilor Coroanei Maghiare şi a averii fostei dinastii Austro-Ungare. 

Prin Decretul-lege nr.3922/1918 a fost decretată reforma agrară din 1921, care a determinat măsurarea a peste 
10.000.000 hectare de teren'€. Lipsa unui plan cadastral de ansamblu, necorelarea, între ele, a planurilor de parcelare a 
moşiilor expropriate au făcut ca demersurile de realizare a unui cadastru ştiinţific să eşueze!. 

În contextul acestor împrejurări, Regele Carol al II-lea a adoptat Legea nr. 93 din 12 aprilie 1933 pentru 
organizarea cadastrului funciar şi pentru introducerea cărților funciare în vechiul regat şi Basarabia. 

Decretul-lege nr. 478 din 1 octombrie 1938 pentru extinderea în Bucovina a legislaţiei din Vechiul Regat este 
considerat un pas important în demersul legislativ al epocii!*. 

Acestui decret i-a urmat Decretul nr. 511/1938 pentru punerea în aplicare în Bucovina a Legii privind unificarea 
dispoziţiilor privitoare la cartea funciară. 


Decretul-lege nr. 115/1938 

Pe un teren năpădit de o legislaţie luxuriantă ce se înmulţea nestăvilit a apărut Decretul-lege nr. 115/1938 pentru 
unificarea dispoziţiilor privitoare la cărţile funciare. 

Astfel cum sugerează însăşi denumirea actului normativ, principalu-i obiectiv a fost acela de unificare prin 
simplificarea şi sistematizarea nenumăratelor reglementări în materie existente la acel moment, preluând principiile de 
carte funciară din Codul civil elveţian şi valorificând progresele realizate în celelalte țări europene care au adoptat 
sistemul german de publicitate imobiliară, în principal experienţa dobândită prin aplicarea sistemului real în Alsacia şi 
Lorena, anexate de Germania în anul 1871 în urma războiului franco-prusac şi redobândite de Franţa după primul 
război mondial prin pacea de la Versailles din anul 1919”, 

Decretul-lege nr. 115/1938 s-a preconizat să se aplice la nivelul întregii ţări, împreună cu Codul civil unificat din 
6 septembrie 1940, pe baza măsurătorilor care trebuiau efectuate în temeiul Legii nr. 93/1933 pentru organizarea 
cadastrului funciar şi introducerea cărților funciare în Vechiul Regat şi Basarabia, însă din cauza războiului, lucrările 
de cadastru au fost efectuate numai în Bucureşti şi în unele localități din judeţul Ilfov, situație în care, prin Legea nr. 


16 Decretul nr. 3922 din 3 ianuarie 1919 privind înfiinţarea Casei centrale de cooperare şi împroprietărire a sătenilor, cu o Direcţie a 
cadastrului şi lucrărilor tehnice constituie actul de naştere organizatorică a cadastrului general. Sarcina imediată a fost de realizare a reformei 
agrare, cea mai mare din Europa, cu 1 milion de împroprietăriți şi 6 milioane de hectare atribuite. A se vedea Boş N., Iacobescu O., Cadastru şi 
cartea funciară, Editura C.H. Beck, Bucureşti, 2009, p. 19. 

17 Năsăudean P., op. cit., p. 11. 

18 Conform art. 1 din Decretul-lege nr. 478 din 1 octombrie 1938: „Pe lângă dispozițiunile introduse până acum în vederea unificării, se 
extinde, cu începere de la 15 Octombrie 1938, în tot cuprinsul Bucovinei: Codul civil român din 4 Decembrie 1864, cu toate modificările ce i 
s-au adus până azi; Codul de procedură civilă din 14 Martie 1900, cu toate modificările aduse până azi; Codul comercial din 10 Mai 1887, cu 
toate modificările aduse până azi, precum şi toate legile, regulamentele şi dispozițiunile civile, comerciale, de procedură şi penale de orice natură, 
aşa cum sunt în vigoare azi în Vechiul Regat, fără nicio excepţie”. 

19 Dârjan T., Cartea funciară — cartea de identitate a imobilului, Editura Hamangiu, Bucureşti, 2013, pp. 30-31. 

242/1947, cărţile funciare provizorii întocmite aici au fost transformate în cărți de publicitate funciară, iar pentru 
cazurile în care în unele localităţi din cauza războiului cărțile funciare existente au fost distruse, sustrase sau pierdute, 
s-a adoptat Legea nr. 163/1946 pentru înlocuirea provizorie cu cărți de evidență funciară a cărților funciare distruse, 
sustrase sau pierdute, reglementându-se astfel cărţile de evidență funciară”. Cărţile de publicitate funciară şi cărțile de 
evidenţă funciară constituie un sistem intermediar de publicitate imobiliară”! 

Cărțile funciare reglementate de Decretul-lege nr. 115/1938 s-au întocmit într-un singur exemplar de către 
notariate în perioada 1960-1995, apoi de judecătorii până la preluarea lor de birourile de cadastru şi publicitate 
imobiliară, în temeiul Legii nr. 7/1996. Evidenţa se ţinea pe imobile, şi nu pe proprietar, fiecare imobil având cartea 
lui funciară în care erau trecute toate actele translative sau constitutive de drepturi reale, anumite drepturi de creanță, 
faptele şi raporturile juridice în legătură cu imobilul. Cărțile funciare erau întocmite şi numerotate pe comune, 
alcătuind registrul funciar al comunei, iar dacă o comună era alcătuită din mai multe sate, cărțile funciare se 
numerotau pe sate şi alcătuiau registrele funciare ale acestora [art. 2 alin. (3)]. 

Conform art. 6, cartea funciară se întregea cu planul, înscrierile privitoare la înscrisuri şi registrul de intrare. De 
asemenea, art. 9 prevedea că la fiecare notariat de stat se ţineau: registrul de intrare; repertorii alfabetice, care cuprindeau 
numele proprietarilor cu arătarea numărului de carte funciară în care erau înscrişi; repertorii parcelare, cu arătarea 
numărului parcelelor şi a cărților funciare în care erau înscrise; registrele şi condicile de evidenţă prevăzute de lege. 

Necesitatea realizării cadastrului funciar general, ca bază a unui sistem de publicitate imobiliară, unic şi unitar, a 
fost reconfirmată şi prin Legea nr. 59/1974 cu privire la fondul funciar, care a precizat, printre obiectivele ce urmau să 
se realizeze prin generalizarea sistemului cadastral, şi înscrierea în registrele cadastrale a posesorilor şi a titlurilor pe 
baza cărora aceştia posedă, precum şi a actelor juridice privind drepturile reale imobiliare”? Aceeaşi lege prevedea că 
organizarea sistemului de publicitate imobiliară şi procedura de înscriere a posesorilor de terenuri şi construcții, 
inclusiv a drepturilor reale asupra acestora, se vor reglementa printr-o lege specială. Această lege nu a fost, însă, 
aplicată până în anul 1989. Ulterior, Legea fondului funciar nr. 18/1991 a prevăzut în sarcina Guvernului întocmirea 
proiectului legii privind cadastrul general şi publicitatea imobiliară, această lege fiind adoptată abia în anul 1996. 


Concluzii 

Existenţa şi organizarea publicităţii imobiliare în ţara noastră îşi găseşte sorgintea în modul de constituire a 
statului unitar modem, justificat de faptul că unele teritorii s-au aflat sub administrarea unor puteri străine, care şi-au 
implementat propriile reglementări în materia evidenţei şi tranzacţiilor imobiliare”. Este vorba despre delimitarea 
normativă fundamentală trasată geografic între spaţiul extra şi intracarpatic care a influenţat reglementări ale instituţiei 
întemeiate pe principii şi trăsături diametral opuse. Astfel, pe de o parte, legislaţia civilă şi procesual civilă aplicabilă 
de la 1865 a determinat recunoaşterea în provinciile din Moldova, Muntenia, Oltenia şi Dobrogea — care au format 
Principatele Unite, inspirate normativ după reglementarea franceză — a publicităţii imobiliare după modelul codului 
napoleonian, care situează persoana proprietarului în centrul atenţiei (publicitate personală). De cealaltă parte, 
teritoriile din interiorul arcului carpatic au moştenit o evidență imobiliară din legislaţia austro-ungară, întemeiată pe 
factorul real imobiliar, în jurul căruia gravitează drepturile recunoscute titularului (publicitate reală)”. 

Opţiunea legiuitorului român de la 1938 pentru sistemul de publicitate al cărților funciare era justificată de 
trăsăturile specifice ale acestuia, total diferite de cele ale sistemului registrelor de transcripţiuni şi inscripțiuni, unanim 
criticat în doctrina acelor vremuri pentru dezavantajele sale (publicitatea era ţinută pe persoane şi nu pe imobile, fapt 
ce făcea ca verificarea registrelor să fie greoaie; publicitatea era parțială şi incompletă, fiind transcrise numai anumite 
categorii de acte; transcrierea şi înscrierea nu garantau dreptul transcris sau înscris, deoarece cu ocazia înregistrării nu 
era obligatorie verificarea valabilităţii şi legalităţii titlului prezentat de părți, nici existenţa dreptului). 
este, trăsăturile unui sistem real şi complet, prin faptul că se bazează pe identitatea topografică a imobilelor şi 
evidenţiază toate transmisiunile imobiliare. În acest sistem de publicitate imobiliară fiecare imobil are propria sa carte 
funciară, în care sunt evidenţiate toate operaţiunile privind situaţia sa materială şi Juridică, iar cărțile funciare sunt 
întocmite pe localităţi, oferind posibilitatea cunoaşterii în orice moment a stării juridice a imobilului”. 

Unitatea politică realizată la 1918 s-a dovedit totuşi neputincioasă faţă de dezideratul uniformizării rapide a 
legislaţiei în materia publicităţii imobiliare. Cu toate strădaniile meritorii depuse, abia Legea nr. 7/1996 a creat 


20 Cărţile de evidenţă funciară au avut caracter provizoriu, deoarece legea prevedea închiderea lor în momentul găsirii cărților funciare 
dispărute sau când se vor întocmi noile cărți funciare. 

21 Dârjan T., op. cit., p. 31. 

22 Tonaşcu T., Brădeanu S., Drepturile reale principale, Editura Academiei, Bucureşti, 1978, p. 208. 

3 Adam I., Drept civil. Drepturi reale, Editura All Beck, Bucureşti, 2002, p. 734. 

24 Cosma D.-M., Cartea funciară, Editura Hamangiu, Bucureşti, 2007, pp. 13-14. 

25 Ibidem, p. 17. 

premisa unei publicități imobiliare unitare?*. Această lege a reprezentat rezultatul unei evoluţii normative şi prin 
reglementările sale a preluat instituţii ale Decretului-lege nr. 115/1938. Astfel, identitatea cărților funciare 
reglementate de Legea nr. 7/1996 cu cele reglementate de Decretul-lege nr. 115/1938 este nu doar de noţiune, întreaga 
economie a Legii şi Regulamentului ilustrând asemănarea instituțională, organizatorică şi funcţională a acestor 
evidențe, conferind publicităţii imobiliare de sub imperiul Legii nr. 7/1996 caracterul fundamental al modelului din 
care s-a inspirat, cel al unui sistem real de publicitate imobiliară”. 

În final, reținem faptul că Decretul-lege nr. 115/1938 pentru unificarea dispoziţiilor privitoare la cărţile funciare 
se regăseşte printre principalele surse de inspiraţie ale noii reglementări — Legea nr. 287/2009 privind Codul civil”. 


2 Ibidem, p. 14. 
21 Ibidem, p. 22; Nicolae M., Tratat de publicitate imobiliară, op. cit., p. 351. 
28 Chiş A.-A., Publicitatea imobiliară în concepția noului Cod civil, Editura Hamangiu, Bucureşti, 2012, p. 8. 


PERSPECTIVELE CODIFICĂRII DREPTULUI PRIVAT EUROPEAN 
Andrei DUȚU-BUZURA 


Abstract: The project proposed in 2001 by the European Commission, regarding a possible conceptualization of 
European contract law has determined the emergence of a continental academic debate, on the theoretical and 
practical outcomes of such a codification project, encompassing a significant part of European private law. The 
scientific research structures thus created has proven to be extremely productive, by publishing a number of seven 
complex works, encompassed in a very concrete codification proposal. Next to the already existing “Principles of 
European Contract Law”, these can be considered to be a real and cohesive theoretical corpus that sooner or later 
will inevitably become a European Civil Code. 

This paper proposes a brief analysis of the implications of a “Project on a Common Frame of Reference” 
regarding private law and its frame of existence, enouncing several possible hypothesis on its emergence and 
evolution, given the present political and legal European context. 

1. Aspecte introductive 

Dezbaterea academică generată de proiectul codificării dreptului civil european a depăşit cu mult cadrul strict al 
documentelor adoptate în concret, pe motivul dorințelor atât academice, cât şi de ordin politic, de a dezvolta un 
ansamblu coerent de reglementări care se reflecte în mod autentic tradiția privatistă europeană, plecând de la 
codificările naționale ale statelor-membre ale Uniunii Europene şi de la acquis-ul european deja existent în domeniul. 

Instituţiile academice astfel implicate sunt departe, totuşi, de o viziune comună asupra unui asemenea demers, 
fapt care se reflectă, în egală măsură, la nivelul voinţei politice, astfel încât Comisia a fost nevoită să reducă ambițiile 
proiectului inițial, concentrându-se pe revizuirea acquis-ului strict în materia protecţiei consumatorilor”, lăsând astfel 
deschis, dar incert, viitorul Cadrului comun de referință. Şi aceasta în ciuda faptului că Parlamentul European a 
continuat să susţină, cu aceeaşi fermitate, necesitatea unui atare proiect. 

Perspectivele academice avute în vedere în analiza de față pot fi împărțite în trei categorii principale; astfel, cea 
mai ambițioasă dintre acestea priveşte procesul de codificare a dreptului civil ca o etapă inerentă constituirii unui stat 
pan-european; şi aceasta în condițiile în care există, deja, o legătură strânsă între viziunea clasică, ierarhică, a 


viziunea aşa-zis „ortodoxă”! a unui cod civil european, care să înlocuiască reglementările existente în sistemele 


naționale, pe de altă parte. 

La polul opus, cea de-a doua perspectivă se vrea a fi de orientare mai degrabă economică, arătând că un corpus 
unificat al normelor de drept privat poate contribui semnificativ la eliminarea piedicilor din calea raporturilor 
comerciale şi va reduce costurile de tranzacţionare”. În centru, regăsim opiniile conform cărora unificarea dreptului 
privat european nu constituie decât o contribuție — semnificativă, ce-i drept — la procesul de integrare 
unional-european în desfăşurare, proiect pe termen lung, care poate duce, la un moment dat, la adoptarea unei 
constituții, dar nu una care să ia şi să ţină locul constituţiilor naţionale“. 

Constatăm, prin urmare, că, în primul rând, o ordine juridică europeană în domeniul dreptului privat poate 
coexista cu dreptul civil naţional al statelor membre iar, în acelaşi timp, se menţine strânsa legătură dintre edificarea 
unei constituții europene şi crearea dreptului civil european. Sau, în formulările pe care le regăsim în doctrină, 
„pluralismul dreptului privat corespunde unui pluralism constituțional”, cu alte cuvinte, avem de-a face, pentru prima 
dată în istoria reglementărilor dreptului civil, cu „un drept privat dincolo de stat”? sau cu „o concurență în domeniul 


codificării europene”. 

4 Idem; 

2. Codificare, uniformizare, modernizare 

S-a constatat, pe bună dreptate, în opiniile doctrinare!” expuse în cadrul dezbaterii de față, că tot acest proces al 
uniformizării dreptului privat european, prin codificare, este dominat de un curent de modernizare profundă a 
dreptului civil, înțeleasă de cei implicați mai mult sau mai puțin direct în acest proiect ca afirmarea şi impunerea unor 
influenţe din afara dreptului privat tradiţional. Putem vorbi, deci, alături de uniformizarea reglementărilor printr-o 
codificare la nivel unional european, şi de o transformare a dreptului privat, proces lent, încă în curs de desfăşurare. 
Printre consecinţele acesteia putem regăsi, de pildă, tocmai recunoaşterea de competenţe noi ale Uniunii Europene în 
domeniul dreptului privat, în condiţiile în care, în reglementările actuale, ramuri sau subramuri precum dreptul 
telecomunicațiilor, al energiei, al transportului, al concurenţei, al pieţelor, al proprietăţii intelectuale, al practicilor 
loiale, securitatea alimentară, protecția investitorilor şi, nu în ultimul rând, standardizarea contractelor de prestări 
servicii şi dreptul societăţilor comerciale se bucură deja de o recunoaştere semnificativă. 

Reiese, deci, că tangenţele tradiţionale ale Uniunii Europene cu sfera de reglementare a dreptului privat pornesc 
de la competențele privind reglementarea pieţei comune; astfel, putem avea în vedere, ca exemplu semnificativ, faptul 
că dreptul naţional al contractelor a fost profund influenţat de aceste reglementări. S-a constatat!!, în acest context, că 
există două forțe motrice semnificative, anume politica concurenţială şi, respectiv, politica industrială, care se pot 
circumscrie laturii de „economizare” a dreptului privat european, în cadrul mai larg al globalizării neoliberale. La 
polul opus regăsim tendinţa de „politizare” a acestui domeniu, tradusă prin intervenţia sporită a aparatului statal şi a 
celui suprastatal, înțeles ca singurii legiuitori veritabili, grație tehnicilor normative tradiționale pe care, încă, le dețin. 
Astfel, o atare abordare ar impune un control sporit asupra tendinţelor de reglare şi autoreglare a pieţelor, ceea ce duce 
la un raport puţin spus problematic între aceasta, pe de o parte, şi viziunea economică, pe de alta. 


3. Raportul dintre dreptul civil naţional şi dreptul privat european 

Plecând de la perspectiva de „politizare” a dreptului privat, astfel cum a fost explicată mai sus, următoarea 
întrebare legitimă care se pune este dacă acest viitor drept civil european se va supune regulilor şi principiilor generale 
privind aplicarea dreptului Uniunii Europene, sau va avea un statut aparte, dat fiind specificul obiectului de 
reglementare. Un prim răspuns al doctrinei pleacă de la premisa că aşa-numitele „reguli generalizate”!?, extrase din 
reglementările deja existente, vor dobândi valoare de principiu şi vor fi consacrate în documentele cu valoare 
normativă ale dreptului privat european, în ansamblul său. Apoi, în ceea ce priveşte raportul concret cu reglementările 
statelor-membre, acelaşi autor citat îndeamnă la un „echilibru” între cele două ordini juridice, având în vedere 
particularităţile dezbaterii academice. 

Regăsim, şi de această dată, disensiunea specifică reglementării domeniilor percepute ca fiind sensibile în context 
unional-european; şi aceasta pentru că orice dezbatere, politică sau strict academică, va cunoaşte două mari tabere, 
anume, pe de o parte, cei care apără independenţa ordinilor juridice naționale, pe temeiul diversității culturilor şi 
tradițiilor juridice europene, şi, pe de altă parte, cei care consideră că diferenţele impuse de specificul național sunt 
insignifiante față de trunchiul comun al tradiţiei juridice europene, unice, de sorginte majoritar romano-germană, 
tradiție care poate completa şi sprijini, în mare măsură, procesul de integrare europeană. Această abordare nu este 
deloc străină tendinţelor expuse în secțiunea precedentă, în sensul că viziunea economică, axată pe libertatea pieţei, se 
suprapune pe abordarea uniformizantă a dreptului privat european, indiferentă la specificul tradiției fiecărui sistem 
juridic în parte, iar viziunea politizantă se pliază pe tendinţa conservatoare, a păstrării identităţii juridice a statelor 
membre prin reglementarea în mare măsură independentă a dreptului civil. 

Acest „conflict” s-a manifestat şi în trecut, cu privire la anumite aspecte problematice din perspective 
competenţelor Uniunii Europene. Astfel, intrarea în vigoare a directivelor 2005/29/CE privind practicile comerciale 
neloiale! şi 2008/48/CE privind contractele de credit pentru consumatori!, în ciuda faptului că s-a soldat cu o 
uniformizare aproape perfectă a celor două domenii la nivelul întregi Uniuni, a impus modificarea procedurilor de 
adoptare a actelor normative europene în materii sensibile, punându-se accentul mai degrabă pe contribuţii echilibrate 
din partea fiecărui stat-membru, mai degrabă decât pe impunerea unui aquis specific numai unuia dintre acestea, 
pentru a fi luat ca model!S de celelalte state. 

În ciuda ultraspecializării documentelor respective de reglementare, putem, prin analogie, să preluăm aceleaşi 
concluzii şi în privința dreptului privat european. Astfel, evitând în mod intenționat o abordare dihotomică, 
jurisprudenţa Curţii de Justiţie a Uniunii Europene a identificat principalele probleme la care va trebui să se răspundă 
în vederea corectei conturări a dreptului privat european: care sunt temeiurile unei armonizări totale; în ce limită vor fi 


10 H.-W. Micklitz, op. cit. 2014, p. 9; 

11 H.-W. Micklitz, F. Cafaggi, op. cit., p. 56; 

12 H.-W. Micklitz, op. cit., p. 11; 

13 Publicată în Jurnalul Oficial al Uniunii Europene nr. L-149 din 11.6.2005, p. 22-39; 

14 Publicată în Jurnalul Oficial al Uniunii Europene nr. L-133, 22.5.2008, p. 66-92; 

15 COM (2006) 7044: The Report on the Outcome of the Public Consultation on the Green Paper on the Review of the Consumer Acquis, 
http://eur-lex.europa.eu/legal-content/EN/ALL/?uri=CELEX:52006DC0744; 

recunoscute principiile provenind din cadrul unor sisteme naţionale specifice; în ce domenii s-ar impune o armonizare 
ad minima; şi, în ultimă instanţă, care este limita la care ideea de armonizare ar trebui respinsă, în favoarea unei 
concurente libere între sistemele de drept ale statelor membre sau, cel puţin, a unei autoreglări!€. 

Identificăm, în acest context, aceeaşi tendință de „economizare” sau de „mercantilizare” a dreptului privat 
european, dar dintr-o perspectivă neaşteptată. Dacă, mai devreme, aceasta constituia mai degrabă un mijloc de 
identificare a izvoarelor dreptului privat european sau, altfel spus, se propunea ca raporturile specifice pieţei libere să 
dea naştere normelor de drept privat, de această dată regăsim perspectiva mercantilă ca mecanism de reglementare, în 
sensul că s-ar crea o „piaţă europeană a ideilor juridice”, actorii cei mai importanţi fiind sistemele specifice fiecărui 
stat-membru al UE, sisteme care ar intra în concurență directă pe o atare piaţă, impunându-se şi dominând 
reglementarea dreptului privat european sistemul care se dovedeşte a fi cel mai util domeniului de reglementare. Şi 
aceasta în contextul în care, cum am arătat mai sus, Comisia Europeană a respins, pe viitor, posibilitatea impunerii 
directe a unui anumit model naţional spre a fi adoptat, prin directivă, şi de către celelalte state-membre, tocmai 
datorită inconvenientelor menţionate mai sus. S-a considerat că avem de-a face, cu influenţe profunde ale analizei 
economice a dreptului, concept de sorginte americană, puternic criticată în cadru european”, dar care influenţează în 
mod semnificativ cercetarea ştiinţifică în domeniul juridic şi economic, dar şi în ceea ce priveşte procesul de elaborare 
normativă, prin aşa-numita doctrină a eficacităţii dreptului. 

În fine, o problemă care a fost tratată, în opinia noastră, de manieră marginală şi nesemnificativă, devenită parțial 
desuetă, este cea a raportului dintre sistemul de common law şi cel de drept continental (romano-german). Spunem 
„parțial” desuetă deoarece, în ciuda schimbărilor de ordin politic care au dus la demararea procedurilor de ieşire a 
Marii Britanii din Uniunea Europeană („Brexit”), influenţa tradiţiei juridice britanice asupra dreptului UE îşi va face 
în continuare simțită prezenţa (putem invoca, în acest sens, chiar numai faptul că jurisprudenţa Curţii de Justiţie a 
Uniunii Europene constituie, după model common law, izvor de drept european). În domeniul dreptului privat, 
aspectele se extind atât asupra dreptului material, cât şi a dreptului procedural, astfel încât perspectiva mercantilistă 
expusă mai sus va constitui singurul instrument de armonizare a disonanţelor dintre cele două sisteme, pe de o parte, 
şi perspectiva normativa rigidă a Comisiei Europene, pe de altă parte. Mai mult decât atât, trebuie avute în vedere şi 
efectele aşa-numit dezintegratoare ale dreptului privat european, traduse prin faptul că acesta poate introduce elemente 
alogene în sistemele naţionale de drept civil; totuşi, în această problemă, răspunsuri au fost găsite atât în doctrină, cât 
şi în jurisprudența CJUE, astfel încât putem spune, pe bună dreptate, că avem de-a face cu o „distrugere creativă”!* a 
anumitor elemente ale ordinilor juridice naţionale, dat fiind că forţa dreptului european provine tocmai din logica sa 
de raționalizare sub-adiacentă, care oferă posibilitatea de a regândi fundamentele sistemelor naționale de drept în 
context supranațional, inclusiv în materia dreptului civil. 


4. Metode şi tehnici de reglementare 

Orientarea legiuitorului european către ceea ce doctrina a denumit abordarea „politizantă” sau „politicianistă”, 
focusată pe guvernanţă şi control al reglementării, mai degrabă decât pe autoreglare, este subliniată, în principal, prin 
schimbarea metodei de reglementare menţionată mai sus. În ciuda faptului că, de-a lungul timpului, noii actori care 
s-au manifestat în context unional-european au fost implicaţi, treptat, în procesul de creație normativă, sau că regulile 
de procedură au fost periodic revizuite, guvernanţa europeană a avut mereu în vedere trei principii fundamentale: 
legitimitatea, responsabilitatea şi transparenţa. În ceea ce priveşte directivele şi regulamentele, Comisia Europeană a 
dezvoltat, odată cu adoptarea Actului Unic European (1986), o procedură standardizată pe care o respectă mai mult 
sau mai puțin sistematic, în cadrul procesului de reglementare. Chiar dacă nu sunt întotdeauna avute în vedere în 
această ordine, indiferent de domeniul la care ne referim, etapele procedurale sunt: 1) Comisia caută să obțină din 
partea Consiliului un mandat politic; 2) acest mandat îi conferă posibilitatea de a formula o cerere de ofertă de 
recomandări şi studii din partea specialiştilor; 3) rezultatele studiilor stau la baza unei aşa-numite „Carte verzi”, unde 
Comisia reuneşte principalele linii şi mijloace de acţiune pe care le va avea în vedere; 4) adesea, se elaborează un 
studiu de impact de către o entitate specializată, care oferă principalele orientări cu privire la posibilele implicații 
politice şi/sau economice ale activității ce se doreşte a fi reglementată la nivel european; 5) pe baza Cartei verzi, 
Comisia demarează, prin intermediul site-ului oficial, procedura de consultare publică, deschisă oricărei persoane 
interesate, la care de cele mai multe ori sunt invitate expres să participe anumite grupuri afectate mai mult sau mai 
puţin direct de viitoarea reglementare; 6) uneori, procedura de consultare publică se finalizează printr-o masă rotundă 
organizată la Bruxelles, la care sunt invitate în principal părțile interesate; 7) rezultatele procedurii de consultare 
servesc drept bază fie pentru prezentarea publică a „Cartei albe”, care cuprinde variantele de intervenţie cele mai 
clare, fie pentru elaborarea directă (nemijlocită) a unei propuneri preliminarii de directivă sau de regulament. 


16 H, Uberath, A. Johnston, The Double-Headed Approach of the ECJ Concerning Consumer Protection, în „Common Market Law 
Review”, nr. 5/2007, p. 1237-1284, Kluwer Law International, p. 1237; 

17 Pentru perspectiva europeană asupra analizei economice a dreptului a se vedea: H.B. Schaeffer, C. Ott, Lehrbuch der oekonomischen 
Analyse des Rechts, ediţia a 5-a, Springer, 2012; 

18 H.-W. Micklitz, op. cit., p. 32; 

Procesul de „creaţie normativă” europeană a suscitat interesul cercetătorilor din domeniul politic, social şi juridic. 
S-a concluzionat că mecanismul actual urmăreşte o mai bună legitimare externă a activităţilor Comisiei, 
recunoscându-se şi faptul că aceasta a impus şi finanţat un surogat, în lipsa unei veritabile societăţi civile europene, 
surogat ce poate lua forma rețelelor de cercetare universitare europene, grupurilor naţionale de /obby, organizaţiilor 
nonguvernamentale europene şi naţionale, sau chiar a guvernelor statelor membre”. S-a acceptat ideea că această 
manieră oarecum bizară de consultare publică, anterioară elaborării unui proiect de act normativ european, facilitează 
impunerea concluziilor proprii ale Comisiei, aparenţa de participare ascunzând, de fapt, caracterul autoritar al întregii 
proceduri”. Într-o atare lumină, constatăm că, pe de o parte, această abordare ar favoriza, în anumite limite, dreptul 
privat european, iar pe de altă parte, se impun, totuşi, să fie avute în vedere şi alte instrumente de reglementare. 

Apreciem că, dat fiind specificul său, dreptul privat european constituie domeniul cel mai fertil pentru ca 
legiuitorul european să probeze teoria conform căreia linia de demarcație dintre reglementarea tradițională, în care 
legiuitorul beneficiază de o poziție dominantă şi autoritară, şi noile forme şi instrumente de reglementare, inclusiv 
autoreglarea normativă, devine din ce în ce mai flexibilă?’!. Din acest motiv, analiza academică este fundamentală în 
dezbaterea relativă la raporturile dintre formele de reglementare tradiționale, în contextul abordărilor 
mercantilist-economice şi, respectiv, politicianist-autoritare; şi aceasta pentru că interesul unei asemenea dezbateri nu 
este doar de a determina care sunt mijloacele de reglementare cele mai potrivite, în ce context, cine este în măsură să 
le elaboreze şi la cel nivel în ierarhia instituțională a Uniunii Europene, dar şi de a determina, într-un context mai 
degrabă teoretic, care va fi rolul dreptului şi al statului de drept într-un mediu juridic în continuă transformare şi 
evoluţie. 

Până la acest moment, dacă aplicăm prin analogie, extragem elementele utile din cercetările aferente altor ramuri 
de drept sau, pur şi simplu, aplicăm instrumentele specifice altor domenii adiacente, reiese că punctul central al 
preocupărilor în constituie implicaţiile constituționale ale unei noi guvernanţe care are lua naştere în urma creării unui 
cadru instituţional extins al dreptului privat european. O atare concluzie se justifică prin faptul că, date fiind, iarăşi, 
specificul şi implicațiile socio-economice ale dreptului privat, reglementarea unitară a acestuia, la nivelul întregii 
Uniuni, constituie un mijloc de constituționalizare a Uniunii Europene, în condițiile în care acest cadru legislativ se va 
baza pe principiile menţionate anterior, ale transparenţei, responsabilității şi participării. 


5. În loc de concluzii 

Constatăm că, în ciuda tendinţelor declarate de simplificare a dreptului european”, procesul de adoptare concretă 
a unui cadrul comun în materia dreptului civil pentru Uniunea Europeană se dovedeşte a fi unul excesiv de complicat. 
Diversitatea factorilor implicaţi — de natură juridică, economică, politică, istorică ş.a.m.d. — îi oferă domeniului o 
complexitate aparte, dublată numai de importanţa unei atari reglementări pentru destinul statelor-membre şi al 
Uniunii, în ansamblul său. Şi aceasta deoarece, după cum am arătat atât la începutul prezentării, cât şi la finalul 
acesteia, se consideră, pe bună dreptate, că adoptarea şi recunoaşterea existenţei unei reglementări unitare în domeniul 
dreptului privat la nivelul întregii Uniuni Europene nu constituie decât primul pas în direcţia adoptării unei constituţii, 
deci se creează, pe această cale, bazele unei statalități europene. Prin urmare, dacă un cod civil este considerat a fi, 
într-o formulare plastică, „constituţia civilă” a unei ţări, putem spune că un cod civil european constituie primul pas al 
unei veritabile constituții pentru Europa. 


19 A se vedea, în acest sens: F.W. Scharpf, Governance in Europe. Effective and Democratic, Oxford Scholarship Online, 2011, 
DOI:10.1093/acprof:0so/9780198295457.001.0001; 

2 H.-W. Micklitz, op. cit., p. 39; 

21 A se vedea şi G.-P. Calliess, P. Zumbansen, Rough Consensus, Running Code: A Theory of Transnational Private Law, Hart Publishing, 
Oxford, 2010; 

2 A. Duţu, Simplificarea Dreptului European al Contractelor. Contractul De Asigurare, în „Social Science Research Network”, 17 
septembrie 2015, http://papers.ssrn.com/sol3/papers.cfm?abstract_id=2662041; 


ASPECTE ALE EVOLUȚIEI DREPTULUI FAMILIEI 
DIN EPOCA MARII UNIRI ŞI PANA ASTAZI 

Abstract: Like any other area of the law, the evolution of the family law has recieved the influences which are 
inherent to the succession of the political regimes in Romania during the last century. 

If we analyze the essencial aspects with regard to marriage, the personal rapport and the patrimonial issues, as 
well as the relationship between the parents and their children, this evolution will reveal on one hand the perpetual 
importance that the family has in the Romanian society, and on the other hand the way that the social and political 
conception of every social class have influenced the aforementioned process. 

What is important is that Romania 's integrity during these times had been the fundament of the homogeneity of 
the reglementations concerning such a sensitive and fundamental area of the Romanian society. These 
reglementations have mostly kept the family’s conservative and protective nature as a foundation for the present and 
future society. 


Key Words: family; evolution; child; matrimonial regimes. 


I. Consideraţii introductive 

Încă de la adoptarea Codului civil din 1864, în dreptul românesc au fost reglementate aspectele esenţiale ale vieții 
de familie, care, de când omenirea a ieşit din stadiul primitiv al triburilorconstituindu-se în societăţi civilizate, a fost în 
mod constant considerată fundament al societății". 

Noţiunea de „familie” a fost definită diferit, în funcţie de domeniul al cărui obiect de studiu l-a constituit, ea fiind 
cadrul restrâns al vieţii sociale. Din punct de vedere juridic, familia este întemeiată pe căsătoria liber consimțită între 
soţi şi pe dreptul şi îndatorirea părinţilor de a asigura creşterea şi educarea copiilor lor.? 

Căsătoria, ca act constitutiv al familiei, a cunoscut la rândul său o evoluţie ce îi determină caracterul în raport cu 
concepțiile dominante în fiecare societate. 

Amprenta concepţiilor care au stat la baza fiecărei etape a evoluției societății se reflectă deosebit de pregnant în 
raporturile personale dintre soți; de la incapacitatea femeii căsătorite în epoca în care bărbatul, având rolul lui pater 
familias, deţinea întreaga putere de decizie şi până la emanciparea femeii şi egalitatea soţilor din dreptul actual se 
întind perioade lungi de timp al marilor schimbări. 

Nu mai puţin interesantă şi sinuoasă se dovedeşte evoluţia raporturilor patrimoniale dintre soți, trecând prin 
reglementări diverse, care, nu de puţine ori, conduc la dificultăți în gestionarea unor situaţii patrimoniale. 

Raporturile dintre părinţi şi copii au constituit întotdeauna un centru de interes al dreptului familiei, determinat de 
nevoia de protecţie a copilului, atât în cadrul familiei cât şi al întregii societăți. 

Având în vedere aceste coordonate, vom încerca să jalonăm câteva caracteristici fundamentale ale evoluţiei 
dreptului familiei în reglementările Codului civil de la 1864, Codului familiei şi actualului Cod civil. 


II. Căsătoria, instituţia fundamentală a dreptului familiei 

1. Căsătoria în reglementarea Codului civil de la 1864 

În economia reglementării Codului civil de la 1864,raporturile de familie se regăsesc în art. 127 — 458 şi art. 1223 
- 1293, cuprinzând dispoziţii referitoare la căsătorie, efectele personale şi patrimoniale ale căsătoriei între soți, precum 
şi cele dintre părinți şi copiii lor. Este prima reglementare în care căsătoria este laicizată, anterior caracterul său 
religios fiind conferit de faptul că numai celebrarea de către un ministru al cultului putea să dea persoanelor care se 
căsătoreau calitatea de soţi.” 


* Doctor în ştiinţe juridice; Cercetător ştiinţific asociat, Institutul de Cercetări Juridice “Acad. Andrei Rădulescu” al Academiei Române; 
e-mail: c_craciunescu(Ghotmail.com 

! C, Hamangiu, I. Rosetti-Bălănescu, Al. Băicoianu, Tratat de drept civil român, vol. I, Ed. All, Bucureşti, 1998, p. 182; D. Lupaşcu, C.-M. 

Căsătoria este definită în doctrina vremii ca fiind „un contract solemn, prin care bărbatul şi femeia stabilesc între 
ei o uniune sancţionată de lege, cu scopul de a trăi împreună”".Deşi natura juridică a căsătoriei a generat numeroase 
controverse, aceasta era considerată contractuală prin esenţa ei de cea mai mare parte a doctrinei româneşti antebelice. 

Condiţiile care trebuiau îndeplinite de cei care doreau să se căsătorească se refereau, în principal, la diferența de 
sex, vârsta matrimonială (15 ani pentru fete şi 18 ani pentru băieţi), consimțământul viitorilor soți şi al părinților 
acestora ori tutorelui, în cazul copilului natural, cu filiația nestabilită față de niciunul dintre părinţi (în caz de 
neînţelegeri între părinți, consimțământul tatălui era suficient). Întrucât căsătoria, considerată un contract civil, putea 
fi încheiată doar cu consimțământul viitorilor soţi (părți contractante), în lipsa unei reglementări exprese s-a considerat 
că nebunul sau alienatul mintal nu se putea căsători decât în cursul intervalelor de luciditate”.În ceea ce priveşte 
impedimentele la căsătorie, acestea se refereau la starea civilă de persoană căsătorită, termenul de văduvie (10 luni de 
la desfacerea, încetarea sau anularea căsătoriei precedente), rudenia (inclusiv cea izvorâtă din botez) sau alianța 
(inclusiv din adopție) şi tutela. Un alt impediment la căsătorie îl constituia divorţul anterior între aceleaşi persoane“, 
soţii odată divorțaţi nemaiputându-se recăsători. 

Publicaţiile privind proiectul de căsătorie se afişau la uşa primăriei şi a bisericii, iar persoanele prevăzute de lege 
ce aveau cunoştinţă de existența vreunei piedici la căsătorie puteau face opoziție, care putea fi anulată de tribunal. 
Celebrarea căsătoriei se făcea de către ofiţerul de stare civilă, într-un cadru solemn, în condiții de publicitate. 


2. Căsătoria în reglementarea Codului familiei 

Intrarea în vigoare a Codului familiei corespundeaepocii în care se schimbase orânduirea socială, fapt ce a atras 
după sine reflectarea concepțiilor socialismului în întreaga legislație românească. În acest context, reglementarea 
căsătoriei cunoştea noi coordonate, prin care laicizarea a devenit deplină, iar rolul statului esenţial. 

Prin urmare, doctrina românească a renunțat la caracterul contractual al căsătoriei, considerându-se că aceasta 
este un act juridic condiţie, „deoarece părțile pot decide numai ca dispoziţiile legale care stabilesc statutul legal al 
căsătoriei să li se aplice ori nu, fără posibilitatea de a le modifica”*. 

Noua viziune asupra căsătoriei aduce o liberalizare a raporturilor dintre viitorii soţi, desființând o serie de 
impedimente la căsătorie, respectiv: rudenia prin botez, termenul de văduvie, existenţa unui divorț pronunţat anterior 
între aceleaşi persoane. 

De asemenea, în scopul protecției familiei, în condiţiile în care vârsta majoratului a coborât de la 21 la 18 ani şi 
pentru bărbaţi şi pentru femei, legiuitorul Codului familiei a crescut vârsta matrimonială a femeii la 16 ani (cu 
dispensă pentru motive temeinice) şi a prevăzut obligaţia comunicării reciproce de către viitorii soți a stării sănătății 
lor. De asemenea, a fost oprit expres să se căsătorească „alienatul mintal, debilul mintal, precum şi cel lipsit vremelnic 
de facultăţile mintale, cât timp nu are discernământul faptelor sale”. 

În privinţa formalităţilor încheierii căsătoriei, constatăm o simplificarea acestora, prin publicarea declaraţiei de 
căsătorie doar la serviciul de stare civilă la care urma să aibă loc încheierea căsătoriei, precum şi prin soluţionarea 
opoziţiilor la căsătorie de către ofiţerul de stare civilă. 


3. Căsătoria în reglementarea actualului Cod civil 

Actualul Cod civil nu aduce schimbări esenţiale în privința naturii juridice a căsătoriei, care, în doctrina 
actuală, a conturat mai multe teorii. Dintre acestea, menționăm teoria contractuală — care consideră căsătoria fie un 
contract civil „sui generis”, fie un act juridic-condiţie, fie un act juridic-uniune; teoria instituțională — potrivit căreia 
căsătoria este o instituţie juridică, un statut reglementat de lege şiteoria mixtă (contractual-instituțională), dominantă 
în doctrina juridică occidentală. În opinia noastră, căsătoria este un act juridic sui generis de dreptul familiei, 
calificare datorată îndeosebi caracterelor sale juridice”. 

Codul civil actual menţine condiţiile pentru încheierea căsătoriei prevăzute de Codul familiei, cu posibilitatea 
încheierii unei convenții matrimoniale ce va fi aplicabilă în timpul căsătoriei, prin care viitorii soţi îți pot amenaja 
relaţiile patrimoniale dintre ei. 

Sub aspectul condiţiilor necesar a fi îndeplinite pentru încheierea căsătoriei nu se constată foarte mari diferențe 
față de Codul familiei. În privința vârstei matrimoniale, egalitarismul societăţii contemporane a impus egalizarea 
acesteia la 18 ani, atât pentru bărbaţi cât şi pentru femei, aceasta fiind şi vârsta majoratului. Cu toate acestea, se 


4C. Hamangiu, I. Rosetti-Bălănescu, Al. Băicoianu, op. cit., p. 184. Caracterul contractual al căsătoriei este relevat şi de alte definiţii date de 
doctrina epocii, cum ar fi: „un contract între două persoane de sex diferit, încheiat în mod indisolubil, în forma solemnă cerută de lege, cu scop de 
a crea o stare de familie legitimă”, aparținând lui Matei B. Cantacuzino, regăsită în Elementele dreptului civil, Ed. All, Bucureşti, 1998, p. 657. 

SHamangiu, I. Rosetti-Bălănescu, Al. Băicoianu, op. cit., p. 187. 

6 Art. 277 Cod civil de la 1864. 

"Hamangiu, I. Rosetti-Bălănescu, Al. Băicoianu, op. cit., p. 198. 

8 I. P. Filipescu, A. P. Filipescu, Tratat de dreptul familiei, ediţia a VIII-a, Editura Universul Juridic, Bucureşti, 2006, p. 24. 

° Art. 9 C. fam. 

10 În legătură cu natura juridică a căsătoriei, a se vedea, de exemplu, G. Miruţă, Dreptul familiei, Ed. „Scrisul Gorjan”, Târgu Jiu, 2002, p. 
21 şi D. Lupaşcu, C.-M. Crăciunescu, op. cit., p. 77. 

instituie posibilitatea pentru minorul de 16 ani, indiferent de sex, de a obține o dispensă pentru a se căsători, pentru 
motive temeinice, în temeiul unui aviz medical, cu încuviințarea părinților şi autorizarea instanței de tutelă. 
Observăm o reconsiderare a acordului părinţilor pentru minorul care doreşte să se căsătorească, după ce Codul 
familiei exclusese această condiţie. Alienatul şi debilul mintal nu pot încheia căsătorii valabile. 

Codul civil prevede, de asemenea, posibilitatea opozițiilor la căsătorie şi păstrează competenţa verificării 
îndeplinirii condiţiilor necesare încheierii acesteia la ofițerul de stare civilă care urmează să o celebreze. 

De asemenea, Codul civil actual reglementează cu multă precizie formalitățile de publicitate ale căsătoriei, în 
vederea asigurării opozabilităţii faţă de terţi a tuturor efectelor acesteia, necesară pentru siguranța circuitului civil în 
condiţiile pluralităţii regimurilor matrimoniale. 

În prezent, pe plan internaţional căsătoria cunoaşte o evoluție diferită, în sensul acceptării unor alte forme de 
parteneriat civil care să o substituie. În viziunea Curţii Europene a Drepturilor Omului, noțiunea de viaţă de familie 
şi-a extins, treptat, conţinutul, incluzând şirelaţiile de familie care există în fapt, ca, de exemplu, în cazul 
concubinilor!!.Este protejată astfel nu numai „familia legitimă” (bazată pe căsătorie), ci şi „familia naturală”, 
inclusiv „familia monoparentală ”. În spiritul tradiţiei şi credinţei poporului român, Codul civil interzice căsătoria şi 
parteneriatele dintre persoane de acelaşi sex, inclusiv în privinţa recunoaşterii celor încheiate de cetăţeni români în 
străinătate. 


III. Efectele personale şi patrimoniale ale căsătoriei între soţi 

1. Efectele căsătoriei între soți sub imperiul Codului civil de la 1864 

Raporturile din cadrul familiei erau reglementate conform tradiției creştine, în care soții îşi datorau reciproc 
credință, sprijin şi ajutor.Obligaţia de credință se referea la fidelitatea pe care şi-o datorau soţii, sancționată prin 
adulter, care constituia motiv de divorţ. Obligaţia de sprijin însemna îngrijire trupească şi sufletească!?, în timp ce 
ajutorul era concretizat în obligaţia de întreţinere pe care soţii şi-o datorau, mai ales atunci când erau separați în fapt. 

Totodată bărbatul, care avea rol de şef al familiei şi al asociaţiunii conjugale îi datora femeii protecţie, care, la 
rândul ei, avea obligaţia ascultării bărbatului. Prin urmare, prin căsătorie femeia era lovită de o incapacitate specială, 
care o subordona soțului său şi îi afecta puterea de decizie cu privire la actele sale de dispoziţie. Chiar dacă deciziile 
erau luate, de regulă, prin acordul ambilor soţi, în caz de neînțelegeri hotărârea bărbatului avea precădere, iar deciziile 
importante luate de femeie necesitau autorizarea soțului. 

Obligaţia de a locui împreună se concretiza în aceea că femeia îl urma pe bărbat, care, la rândul său, trebuia să îi 
ofere o locuinţă potrivită cu nivelul de trai şi condiţia ei socială. 

Această incapacitate a femeii căsătorite se reflecta şi în relaţiile patrimoniale dintre soţi. Regimul matrimonial 
legal era cel al separaţiei de bunuri”, în care fiecare dintre soți păstra administrarea, folosința şi dreptul de dispoziţie 
asupra bunurilor sale, în condiţiile legii. Bărbatul era obligat să îşi întrețină soţia, care, la rândul ei, trebuia să 
contribuie cu o parte din veniturile proprii (de regulă, o treime)la sarcinile căsătoriei. Însă, prin contract de căsătorie 
viitorii soţi îşi puteau alege regimul dotal sau puteau constitui o societate de achiziţii. În cadrul regimului dotal, 
femeia aducea dota constituită de părinţii săi, iar soțul o administra. Chiar pentru bunurile parafernale, actele de 
dispoziţie erau încheiate de femeie doar cu autorizarea bărbatului său. 

2. Efectele căsătoriei între soţi sub imperiul Codului familiei 

Intrarea în vigoare a Codului familiei impune egalitatea între soți, atât pe plan personal cât şi patrimonial!?. 

Prin urmare, în acea epocă soţii hotărau de comun acord în tot ce ţinea de căsătorie, însă obligaţiile personale nu 
mai erau prevăzute expres de lege, cu excepţia celei de a declara numele pe care îl vor purta în timpul căsătoriei. 
Celelalte aspecte ale relațiilor personale dintre soţi s-a considerat că intrau în sfera obligațiilor morale, cum ar fi 
prietenia şi afecțiunea reciprocă." 

Obligaţia de coabitare și obligaţia conjugală!€ erau de esenţa căsătoriei, conducând la consumarea acesteia. Deşi 
fidelitatea nu era menționată expres de lege, incriminarea adulterului în dreptul penal al vremii indică existenţa acestei 
obligaţii şi sub imperiul Codului familiei. 

Relaţiile patrimoniale dintre soți erau reglementate în spiritul creşterii coeziunii familiale, în condițiile egalității 
depline dintre soţi. Comunitatea de bunuri a soților devine regimul matrimonial legal, unic şi obligatoriu, reglementat 
în mod imperativ de Codul familiei, caracterizat prin caracterul comun în devălmăşie al bunurilor dobândite de soți în 
timpul căsătoriei, cu excepţia celor expres prevăzute de lege, care rămâneau bunuri proprii ale soților”. Dreptul de 
dispoziție cu privire la bunurile comune aparținea în egală măsură ambilor soţi, aceştia având posibilitatea de a se 


! Curtea Europeană a Drepturilor Omului, Hotărârea din 27 octombrie 1994 (Cameră), Seria A nr. 297-C, pronunţată în cauza Kroon c. 
Olandei. 

>Matei B. Cantacuzino, op. cit., p. 677. 

SArt. 1283 Codul civil din 1864. 

“Art. 25 C. fam. 

5 I. P. Filipescu, A. P. Filipescu, op. cit., p. 50. 

SA. Corhan, Dreptul familiei. Teorie şi practică, Ed. Lumina Lex, Bucureşti, 2009, p. 93. 

7Art. 30 şi art. 31 C. fam.. Pentru detalii, I. P. Filipescu, A. P. Filipescu, op. cit., pp.67 şi urm. 

servi şi de prezumția mandatului tacit reciproc al soţilor, pentru înlesnirea efectuării diferitelor acte de către soți şi 
pentru a conferi certitudine circuitului juridic civil'S. În aceste condiţii soţii nu mai puteau încheia contracte de 
căsătorie pentru a-şi amenaja relaţiile patrimoniale dintre ei. Uniformizarea raporturilor patrimoniale specifice 
căsătoriei a simplificat foarte mult formele de publicitate şi le-a conferit previzibilitate maximă. Totuşi, libertatea de 
decizie a soților în administrarea patrimoniului lor a suferit numeroase constrângeri. 

3. Efectele căsătoriei între soţi sub imperiul Codului civil actual 

Odată cu intrarea în vigoare a Codului civil actual, raporturile personale şi patrimoniale dintre soți cunosc 
reglementări mai ample, care, cel puţin pe plan patrimonial, le asigură o mai mare diversitate de opțiuni. 

Pe plan personal, egalitatea soților se păstrează, aceştia decizând împreună în tot ce ţine de căsătoria lor. Codul 
civil prevede expres şi o serie de îndatoriri ale soților unul față de celălalt, care ţin de dimensiunea morală şi socială a 
familiei. Astfel, soţii îşi datorează reciproc respect, fidelitate şi sprijin moral. Ei au obligația de a-şi respecta 
independenţa individuală!”, prin respectarea libertăţii corespondenţei, a relaţiilor sociale şi a alegerii profesiei 
fiecăruia. 

Pe plan material, soții îşi datorează sprijin material şi întreţinere în caz de nevoie, chiar dacă principiul 
independenței lor patrimoniale”, reglementat în Codul civil actual, ar putea slăbi coeziunea pe care gospodăria 
familială o cunoştea sub imperiul Codului familiei. În plus, prinlegiferarea obligaţiei soţilor de a locui împreună şi 
prin protecţia locuinţei familiei, cu regulile pe care le impune, uneori excesive, legiuitorul a dorit să aducă un plus de 
stabilitate şi coeziune căminului familial. Aceasta coeziune s-a dorit completată prin şi dreptul la informare stabilit în 
beneficiul şi fiecăruia dintre soţi cu privire la bunurile, datoriile şi veniturile celuilalt, chiar dacă apreciem că eficiența 
acestei prevederi nu este prea mare. 

Evident, aceste îndatoriri ale soților existau şi anterior în modul de funcționare a oricărei familii, însă nu se 
regăseau reglementate expres, ele ținând de normalitatea relațiilor specifice de familie. 
regimului matrimonial aplicabil fiecărei căsătorii. Codul civil prevede posibilitatea încheierii unei convenții 
matrimoniale, care era interzisă în epoca regimului comunist. Alegerea între aplicarea regimului matrimonial al 
comunităţii legale sau a unui regim matrimonial convenţional dintre cele reglementate de lege aparţine soților. Chiar 
dacă libertatea alegerii regimului matrimonial este limitată la regimurile matrimoniale reglementate, nefiind posibilă 
combinarea acestora (posibilitate existentă în alte sisteme de drept), progresul legislativ realizat în acest domeniu este 
unul foarte important. Mai mult decât atât, soţii îşi pot schimba regimul matrimonial adoptat, după trecerea unui an de 
la încheierea căsătoriei, prin încheierea unei convenții matrimoniale sub forma unui act autentic. 

Tot prin actualul Cod civil s-a reglementat posibilitatea încheierii oricăror acte juridice între soţi, care cunoştea 
limitări importante în vechile reglementări. Astfel, vânzarea între soţi devine posibilă, iar donațiile între soți sunt 
revocabile numai pe durata căsătoriei. Soții pot, de asemenea, să-şi acorde mandate convenţionale pentru exercitarea 
drepturilor conferite de regimul matrimonial ales. 


IV. Efectele personale şi patrimoniale ale căsătoriei între părinţi şi copii 

1. Efectele personale şi patrimoniale dintre părinţi şi copii în reglementarea Codului civil de la 1864 

În căsătorie, copiii erau întreţinuţi, crescuţi şi educați de părinți, tatăl având singur autoritate părintească”. 
Aşadar, tatăl avea puteri depline asupra copilului, dispunând de „mijloace de îndreptare” în cazurile în care avea 
motive de nemulțumire foarte grave cu privire la comportamentul acestuia. Cea mai dură măsură de îndreptare consta 
în a cere preşedintelui tribunalului de district un ordin de arestare, în baza căruia copilul era pus într-o casă de arest 
pentru o perioadă de până la o lună dacă era mai mic de 16 ani şi de până la şase luni dacă depăşea această vârstă, pe 
cheltuiala tatălui, care avea obligaţia de a-i asigura şi alimentele necesare. Mama avea drepturi de corecţiune asupra 
copiilor săi naturali, recunoscuţi conform legii. 

Bunurile copilului erau în folosința tatălui în timpul căsătoriei, iar după încetarea acesteia în folosinţa soțului 
supraviețuitor, până la împlinirea vârstei de 20 de ani de către copil sau până la emanciparea acestuia. Tatăl posesor 
avea sarcinile unui uzufructuar. Soţul împotriva căruia s-a pronunțat divorțul sau mama care intra în altă căsătorie nu 
aveau acest drept de folosință asupra bunurilor copiilor lor. Făceau excepţie de la această regulă bunurile copilului 
dobândite prin munca sa ori prin legat sau prin donaţie făcută cu condiţia expresă ca tatăl şi mama să nu se folosească 
de ea. Tatăl administrează întreaga avere personală a copiilor săi minori asupra căreia nu are drept de folosință, de 
care dă seama potrivit regulilor aplicabile tutelei”. 

La rândul lor, copiii erau datori să-şi întreţină părinţii, precum şi pe ceilalți descendenți aflaţi în nevoie. 


18. P, Filipescu, A. P. Filipescu, op. cit., p. 146. 

19 Pentru detalii, M. Avram, Drept civil. Familia, ediţia a 2-a, Ed. Hamangiu, Bucure;ti, 2016, p. 77. 
% Art. 309 şi 310 Cod civil actual. 

21 E, Florian, Dreptul familiei, ed. 5, Ed. C.H.Beck, Bucure;ti, 2016, p. 138.. 

22 Art. 327 Cod civil de la 1864. 

23 Art. 343 Cod civil de la 1864. 

2. Efectele personale şi patrimoniale dintre părinţi şi copii în reglementarea Codului familiei 

Codul familiei a prevăzut, inițial, egalitatea deplină a părinților în creşterea şi educarea copiilor, de care erau 
singurii responsabili.De asemenea, părinţii aveau obligaţia de a-şi întreţine, copiii. Bunurile copiilor erau administrate 
de părinți. 

Ori de câte ori se iveau neînţelegeri între părinţi cu privire la exerciţiul drepturilor părinteşti hotăra autoritatea 
tutelară, după ce îi asculta pe părinți, potrivit interesului copilului. 

Părinţii despărțițiaveau obligația să decidă, de comun acord, la care dintre ei locuia copilul, iar în caz de 
neînțelegere hotărârea aparținea instanţei judecătoreşti, care asculta şi punctul de vedere al autorității tutelare. 

Cu ocazia divorțului părinților, instanţa încredința copilul spre creştere şi educare unuia dintre aceştia, care 
exercita singur drepturile şi obligaţiile părinteşti, celălalt având doar posibilitatea să vegheze la modul în care copilul 
era crescut şi educat şi obligația de a contribui la cheltuielile privind creşterea, educarea şi pregătirea profesională a 
sa. 

Ulterior, dispozițiile Codului familiei au fost completate cu cele ale Legii nr. 272/2004 privind protecția şi 
promovarea drepturilor copilului, care a modernizat reglementările în acest domeniu, transpunând în dreptul românesc 
şi dispoziţiile tratatelor şi convențiilor internaţionale privind protecția copilului la care România era parte. Această 
lege reglementează exhaustiv drepturile copilului şi obligaţiile corelative ale părinților şi organismelor de protecția 
copilului care au rolul de a asigura respectarea interesului superior al copilului în toate domeniile vieţii sociale. Tot 
prin această lege au fost reglementate măsurile de protecţie specială pentru copiii lipsiţi de ocrotire părintească. În 
acest fel, drepturile părinteşti erau corelate cu atribuţiile tuturor organismelor şi instituțiilor responsabile cu asigurarea 
condiţiilor optime de protecţie a interesului superior al copilului. 

3. Efectele personale şi patrimoniale dintre părinţi şi copii în reglementarea Codului civil actual 

În timpul căsătoriei, soții au în continuare toate drepturile şi obligaţiile părinteşti, pe care le exercită împreună şi 
în mod egal. Faţă de terții de bună-credință îşi găseşte aplicabilitate mandatul tacit reciproc cu privire la existența 
consimțământului părintelui neparticipant la îndeplinirea actelor curente privind exercitarea drepturilor şi îndeplinirea 
obligațiilor părinteşti. 

Domiciliul copilului este părinții săi, care au îndatorirea de a-i oferi condițiile materiale şi morale necesare 
creşterii dezvoltării personalităţii sale. 

Principala schimbare pe care Codul civil actual o aduce cu privire la creşterea şi educarea copiilor constă în 
implicarea ambilor părinți, chiar când aceştia sunt separați în fapt sau divorțaţi. Soluţia legislativă constă în înlocuirea 
noțiunii de „încredințare spre creştere şi educare” a copilului către unul dintre părinţi, cu noţiunile de „autoritate 
părintească” şi „locuinţa copilului”, noţiuni inspirate din dreptul altor state europene şi nu numai”. 

Este indubitabil faptul că interesul superior al copilului, presupune, de principiu, implicarea ambilor părinţi în 
creşterea şi educarea acestuia. Or, stabilirea exerciţiului autorității părinteşti în comun de ambii părinţi ca regulă şi a 
exerciţiului exclusiv de către unul singur dintre părinți doar cu titlu de excepție schimbă în mod fundamental situația 
copiilor ai căror părinţi sunt separaţi.În acest sens, dispoziţiile Codului civil se completează cu cele ale Legii nr. 
272/2004 privind protecția şi promovarea drepturilor copilului, cu modificările şi completările ulterioare, care 
stabileşte o serie de criterii pentru aprecierea situaţiilor în care interesul superior al copilului necesită înlăturarea unuia 
dintre părinţi de la exercițiul autorității părintești.” 

Cât timp cei doi părinți căsătoriți locuiesc împreună, copilul este crescut şi îngrijit în mediul familial şi ambii soți 
îşi exercită autoritatea părintească în privința acestuia în mod egal. Dacă părinţii sunt separați şi nu se înțeleg cu 
privire la locuinţa copilului, prin hotărârea de divorţ sau prin hotărâre pronunțată la cererea unuia dintre părinți, a 
copilului sau a altui membru al familiei, a organismelor de protecţie a copilului sau a procurorului, aceasta este 
stabilită de instanţa de tutelă şi familie la părintele cu care acesta locuieşte în mod statornic sau la unul dintre părinți, 
ținând cont de interesul său superior.” Codul civil român nu a îmbrățișat soluția adoptată de tot mai multe sisteme de 
drept, a locuinţei partajate, în care copilul să petreacă intervale egale sau cât mai mari de timp la fiecare dintre părinți, 
acordând prioritate stabilității mediului în care copilul locuieşte. Aceasta nu exclude posibilitatea părinţilor ca, prin 
înțelegerea lor, să dea posibilitatea copilului să petreacă timp cât mai mult şi cu părintele la care nu locuieşte, prin 
relaţii personale cât mai extinse cu acesta din urmă. În cazuri excepționale, când niciunul dintre părinți nu poate 
exercita autoritatea părintească sau nu poate asigura locuinţa copilului, instanţa poate stabili locuinţa acestuia la alte 
persoane, cu delegarea unordrepturi şi îndatoriri părinteşti care privesc persoana copilului. 
fiecăruia dintre părinţi de a-i oferi condițiile materiale, afective şi morale cele mai bune, precum şi de disponibilitatea 
şi abilităţile parentale ale fiecăruia dintre aceştia. 

Tot în cazul existenței neînțelegerilor între părinți, instanța de tutelă stabileşte şi modalitățile de realizare a 
relaţiilor personale între copil şi părintele cu care acesta nu locuieşte sau cu alte persoane față de care el a dezvoltat 


24 În acest sens: art. 371 şi urm. Cod civil francez; art. 296 şi urm. Cod civil elveţian. 
25 Art. 36 (7) din Legea nr. 272/2004 privind protecţia şi promovarea drepturilor copilului. 
26 Art. 400 Cod civil. 

relații de ataşament”. Modalităţile în care se pot desfăşura aceste relaţii personale sunt diverse, acestea putând fi 
adaptate interesului superior al copilului, care trebuie să fie protejat în orice situaţie.” 


V. Consideraţii finale 

De-a lungul timpului constatăm că reglementarea instituţiei căsătoriei şi a relațiilor de familie cunoaşte o evoluţie 
sinuoasă, care se pliază, indubitabil, pe concepțiile şi ideologia specifice fiecărei orânduiri sociale pe care o 
traversează, înscriindu-se, totodată, într-un context european şi internaţional ale cărui influenţe se resimt întotdeauna, 
chiar dacă nu cu o intensitate constantă. 

Evoluţia relaţiilor de căsătorie, de la autoritatea familiei tradiționale bazată pe respect şi autoritatea tatălui, care 
organiza viața şi viitorul copiilor în spiritul valorilor creştine, până la libertatea individuală şi egocentristă din lumea 
actuală, societatea românească a traversat epoca în care concepțiile egalitariste proprii comunismului şi-au lăsat o 
amprentă foarte pregnantă în dreptul nostru. 

Constatăm, în acest sens, o abordare tot mai puţin responsabilă a căsătoriei, nu doar sub aspectul creşterii 
proporției concubinajelor şi al uniunilor libere în raport cu căsătoriile, dar şi prin faptul că soţii pot, cu mare uşurinţă, 
să se căsătorească şi să divorţeze între ei de câte ori doresc. 

Pe planul relațiilor personale, reglementarea Codului familiei aduce o aplatizare a raporturilor dintre soți şi dintre 
părinți şi copii. Înlăturarea oricărei ierarhii şi egalizarea puterii de decizie între ambii soţi, progres datorat emancipării 
femeii, conduce la necesitatea înțelegerii soţilor cu privire la toate problemele căsătoriei de pe poziţii egale. În dreptul 
actual al familiei, în care problematica relaţiilor dintre soţi şi dintre aceştia şi copiii lor cunoaşte o diversificare fără 
precedent, constatăm o sporire a rolului decizional al instanţei de tutelă şi familie în soluţionarea diferendelor ivite în 
acest context. 

Cu privire la evoluţia relaţiilor patrimoniale dintre soți, putem constata că, de la modelul arhaic tradiţional al 
familiei conduse de un pater familias cu drepturi de decizie foarte extinse în privinţa gestionării patrimoniului 
familiei, dar care oferea şi posibilitatea opţiunilor diferite cu privire la regimul matrimonial aplicabil fiecărei căsătorii, 
prin încheierea contractului de căsătorie, perioada comunistă aduce o abordare a supremaţiei legii, care impune o 
reglementare imperativă şi egalitaristă, fără nuanțări şi fără respectul opţiunilor şi intereselor individuale ale 
soților.Singura organizare patrimonială a familiei, comunitatea de bunuri a soţilor, transpunea în fapt ideologia 
egalitaristă şi uniformizantă a epocii. 

Intrarea în vigoare a Codului civil actual aduce o liberalizare a relaţiilor patrimoniale dintre soţi, foarte necesară 
în contextul relaţiilor economice şi sociale specifice societății contemporane. 

Pe planul relaţiilor dintre soţi şi copiii lor, de la puterea părintească aparţinând tatălui în epoca vechiului Cod 
civil, s-a progresat la egalitatea părinților în domeniul creşterii şi educării copiilor, sub imperiul Codului familiei. 
Comunitatea locală era cea care se implica în rezolvarea diferendelor dintre soți, cu privire la exercitarea drepturilor şi 
obligaţiilor părinteşti, atunci când se iveau. 

În epoca actuală, deşi părinţilor le revine în continuare autoritatea părintească, atât în privinţa drepturilor cât şi în 
cea a obligaţiilor părinteşti, implicarea organismelor pentru protecția copilului şi a instanţei de tutelă în soluţionarea 
oricăror neînţelegeri între părinţi, în controlul respectării drepturilor copilului şi în scopul protecţiei acestuia din urmă 
devine tot mai pregnantă. În acest mod, intruziunea statului în viaţa familiilor devine tot mai evidentă. 

Dincolo de orice evoluţie a familiei, fundamentale rămân valorile pe care soții se întemeiază, respectiv „pe iubire 
şi dăruire jertfelnică, pe moralitatea fiecăruia dintre ei, aceasta făcând posibilă înțelegerea deplină a rolului fiecăruia în 
unitatea familiei prin respectarea normelor religios-morale, o căsătorie cu adevărat fericită netrebuind să fie judecată 
după bogăţie sau frumuseţe, ci după virtute”. 


27 În acest sens, în art. 18 al Legii nr. 272/2004 sunt enumerate exemplificativ modalităţile în care pot fi dispuse relaţiile personale dintre 
copil şi părintele cu care acesta nu locuieşte. 

2?8Cu privire la modalităţile de realizare a relaţiilor personale dintre părinte şi copil, a se vedea art. 18 din Legea nr. 272/2004. 

%1. N. Gheberta, Nulitatea căsătoriei în dreptul român şi comparat, Ed. Universul Juridic, Bucureşti, 2017, p. 15. 

Résumé : Dans le contexte de l'anniversaire du centenaire de la Grande Union, nous avons proposé d'analyser 
les acceptations de la notion de famille ă partir du sens sociologique et étymologique du mot, mais aussi d'un point de 
vue juridique, des les premiers actes normatifs qui ont marqué leur empreintes sur les relations familiales à travers 
notre pays dans le siècle qui a suivi l'année mémorable de 1918. 


Mots clés: famille, mariage, famille de fait, famille de droit, centenar. 


De-a lungul timpului, familia a fost privită din punct de vedere sociologic, juridic dar şi moral-creştin cu o 
importanță deosebită, deoarece relațiile de familie au un caracter complex, pe care nu îl regăsim la alt tip de relații 
sociale. J.J. Rousseau afirmă că: „Familia este cea mai veche dintre toate societățile şi singura naturală”. Aşadar, 
trebuie să îi recunoaştem familiei şi caracterul istoric — fiind un fenomen social — ea se dezvoltă odată cu dezvoltarea 
societăţii şi se modifică în raport de aceasta. Familia, ca fenomen social, reprezintă o formă de relații sociale dintre 
oameni legați între ei prin căsătorie sau rudenie, care trăiesc după anumite obiceiuri, tradiţii sau reguli. Familia, formă 
istorică de comunitate umană, este un fenomen complex al cărui conţinut este dat de ansamblul de relații 
natural-biologice şi sociale, de funcţiile sale de perpetuare a speciei umane, economice, pedagogic-educative şi de 
solidaritate familială. În aceste funcţii se reflectă cel mai pregnant grija familiei şi a societăţii pentru om, pentru 
împlinirea lui la nivelul cerințelor mereu mai exigente ale societății". 

Definirea exactă a noţiunii de familie ridică dificultăți determinate, în primul rând, de faptul că ea constituie 
obiect de cercetare pentru multiple ştiinţe ca: sociologia, dreptul, psihologia, medicina, ştiinţele istorice, iar în al 
doilea rând, pentru că legiuitorul este inconsecvent, dând accepţiuni diferite — în diverse acte normative — noţiunii de 
„familie”?. Astfel, în diferite legi speciale, aceasta primeşte accepţiuni mai largi. 

Din punct de vedere lingvistic, termenul de familie provine din latinescul „familia”, care provine de la „famulus” 
— sclav de casă, servitor, ceea ce desemnează ansamblul sclavilor şi al servitorilor ce trăiau sub acelaşi acoperiş, iar, 
mai apoi, casa în întregime: stăpânul, soția, copiii şi servitorii. Prin extensie de sens, familia a ajuns să cuprindă 
„agnati” — rudele pe linie paternă şi „cognati” — rudele pe linie maternă şi să devină sinonimă cu „gens” — comunitate 
formată din toate rudele de sânge în limbajul curent, dar şi în cel juridic”. 

Din punct de vedere terminologic, dicționarul juridic defineşte familia ca fiind „un grup de persoane legate între 
ele prin căsătorie sau rudenie. Ea este formată din soți şi copiii lor, părinţii soţilor, precum şi din alte persoane cu care 
se află în relaţii de rudenie”. De asemenea, dicționarul UNESCO înţelege prin familie „forma de comunitate umană 
întemeiată prin căsătorie, care uneşte pe soți şi pe descendenţii acestora prin relaţii strînse de ordin biologic, 
economic, psihologic şi spiritual”. 

Termenul de familie este definit mai ales prin modul de organizare şi evoluţie a ființelor umane în societate încă 
de la începutul istoriei umanității. În trecut, familia era proprietatea bărbatului (pater familias), astfel că soţia, copiii, 
sclavii, împreună cu tot avutul, aparţineau bărbatului. Între aceştia nu existau relaţii familiale, ci familia era 
considerată o proprietate subordonată a tatălui, care era stăpân absolut al membrilor familiei sale şi al produsului 
muncii. Acesta avea drept de viaţă şi de moarte asupra lor, în virtutea autorităţii paterne, precum şi puteri discreţionare 
atât asupra persoanelor de sub autoritatea sa, cât şi asupra patrimoniului comun. 

Familia este o realitate biologică prin unirea dintre bărbat şi femeie şi procreaţie. Luând naştere prin căsătorie, 
familia începe prin a fi formată din soți. Din familie fac parte soții, părinții şi copiii, precum şi alte persoane între care 
există relaţii de rudenie. Şi soţii singuri, fără copii, formează o familie. În anii 1900, Mary Richmond, pionier 
american în domeniul social, angajată în cadrul primei organizaţii de caritate din Statele Unite, a dat o definiție 
interesantă familiei, în condiţiile în care societatea din zilele noastre a pierdut din semnificația cuvântului „familie”, şi 
anume: „Familia este alcătuită din toți cei care împart aceeaşi masă”. 

Privită sub aspect sociologic, familia poate fi definită ca o formă specifică de comunitate umană, compusă 
dintr-un grup de persoane unite prin căsătorie, filiație sau rudenie, care se caracterizează prin viaţa în comun, susținere 
şi întrajutorare. Astfel, se desprind, din punct de vedere sociologic, aspecte morale, fiziologice, psihologice şi 
economice — trăsături caracteristice distincte față de alte categorii de comunităţi umane. O familie reprezintă un grup 

de persoane care trăieşte după anumite obiceiuri, tradiții, reguli, care creează o atmosferă de comunitate. În chip 
firesc, familia trebuie să îndeplinească toate functiile care îi sunt proprii, atât cele sociale, cât şi cele biologice. 

Una dintre funcţiile familiei este aceea de procreaţie, de reproducere în vederea înmulțirii speciei umane, fără de 
care societatea nu ar mai putea exista. Această funcţie biologică este controversată, pe de o parte, deoarece ea depinde 
de fecunditatea soţiei şi a bărbatului, iar, pe de altă parte, pentru că, în prezent există şi alte moduri de perpetuare a 
speciei, cum ar fi cel de reproducere asistată cu tert donator. Totodată, o familie ori o persoană singură poate adopta 
copii, înlocuind, astfel, capacitatea de reproducere naturală cu o operaţiune juridică prin care se creează legătura de 
filiaţie între adoptator şi adoptat, precum şi legături de rudenie între adoptat şi rudele adoptatorului. 

Privită sub aspect moral-creştin, familia este o instituție de origine divină, stabilită chiar de la Creaţie. Fiind 
instituită de Dumnezeu, familia are un caracter sacru, fiind pus în evidență de trăsături specifice: iubire desăvârşită, 
comuniune, unitate şi egalitate între membrii acesteia. Principalele caracteristici ale familiei, din acest punct de 
vedere, sunt unitatea şi indisolubilitatea. Unii autori” au susţinut că în familie se desprind disciplina şi spiritul de 
inițiativă şi se cultivă sentimentul demnităţii, iubirii, al respectului şi ajutorului, sentimentul de sacrificiu şi de dăruire 
pentru semenii noştri. Tradiţia creştin-ortodoxă, transmisă din generaţie în generaţie, revendică familia ca fiind 
leagănul evoluţiei civilizaţiei, entitatea primară care dă conţinut configurării sociale, oricât de evoluată sau complicată 
ar fi aceasta. Orice societate care se respectă îşi face din familie elementul definitoriu al întemeierii şi evoluţiei ei. Ca 
leagăn al vieţii şi civilizației, mediul cel mai prielnic şi propriu al dezvoltării umane personale şi comunitare, familia a 
suferit numeroase transformări şi alterări. Familia tradiţională, având la baza întemeierii şi existenţei ei repere 
spirituale înalte, respectul şi prețuirea, dragostea şi dăruirea, pare astăzi ceva desuet pentru mulți tineri care preferă o 
relaţie „deschisă”, lipsită de prejudecăţi şi constrângeri, de responsabilități materiale şi obligaţii morale. Căsătoriile 
par a se întemeia tot mai rar şi tot mai târziu“. 

O frumoasă descriere a relaţiilor de familie o regăsim în Codul Calimach, la art. 63: „Legăturile familiei se 
alcătuiesc prin căsătoreasca tocmeală, prin care două persoane, partea bărbătească şi partea femeească, arată cu un 
chip legiuit a lor voinţă şi hotărîre de a vieţui într-o legiuită însoţire, cu dragoste, cu frica lui Dumnezeu, şi cu cinste, 
într-o tovărăşie nedespărțită, de a naşte prunci, a-i creşte şi a se ajuta între ei după putinţă la toate întâmplările”. 
Această definiţie, după Dimitrie Alexandresco”, este mult mai morală decât cea prevăzută de Codul Caragea, şi care 
sună în termenii următori: „Nunta este tocmeala unirii bărbatului cu femeea spre facerea de prunci”, despre care 
acelaşi autor susţine că „este brutală şi din cele mai greşite, pentru că procrearea copiilor nu este singurul scop al 
ei 100 de ani Privită sub aspect juridic, familia desemnează grupul de persoane între care există drepturi şi obligaţii ce 

Privită sub aspect juridic, familia desemnează grupul de persoane între care există drepturi şi obligaţii ce 
izvorăsc din căsătorie, rudenie (inclusiv adopţie), precum şi din alte raporturi asimilate relaţiilor de familie”. Aceste 
dispoziţii se desprind din ansamblul reglementărilor în vigoare privind familia. În acest sens, prevederile legii noastre 
fundamentale exprimă tocmai această realitate, asigurând protecție instituţiei juridice analizate, respectiv familiei. 

Astfel, Constituţia României! prevede, la art. 48, că: „Familia se întemeiază pe căsătoria liber consimțită între 
soți, pe egalitatea acestora şi pe dreptul şi îndatorirea părinţilor de a asigura creşterea, educaţia şi instruirea copiilor”. 
Totodată, Codul civil, preluând aproape în întregime reglementarea din textul Constituţiei, prevede, la art. 258 alin. 
(1) că: „Familia se întemeiază pe căsătoria liber consimțită între soți, pe egalitatea acestora, precum şi pe dreptul şi 
îndatorirea părinţilor de a asigura creşterea şi educarea copiilor lor”, iar la alin. (2), că: „Bărbatul şi femeia au dreptul 
de a se căsători în scopul de a întemeia o familie” (subl.ns.). Alin. (4) al aceluiaşi articol prevede că: „În sensul 
prezentului cod, prin soţi se înțelege bărbatul şi femeia uniți prin căsătorie”. 

Observăm că diferenţierea sexuală este subliniată şi prin art. 259 alin. (1) din Codul civil, care prevede: 
„Căsătoria este uniunea liber consimțţită între un bărbat şi o femeie, încheiată în condițiile legii”. Mai mult decât atât, 
pe lângă aceste prevederi imperative, legiuitorul român a considerat necesar să prevadă şi câteva interdicții cu privire 
la căsătorie, care sunt deopotrivă aplicabile şi în cazul logodnei. Astfel, art. 277 alin. (1) din Codul civil prevede că: 
„Este interzisă căsătoria dintre persoane de acelaşi sex”, iar la alin. (2): „Căsătoriile dintre persoane de acelaşi sex 
încheiate sau contractate în străinătate fie de cetăţeni români, fie de cetăţeni străini nu sunt recunoscute în România”. 
De asemenea, la alin. (3) al aceluiaşi articol, Codul civil prevede că: „Parteneriatele civile dintre persoane de sex opus 
sau de acelaşi sex încheiate sau contractate în străinătate fie de cetăţeni români, fie de cetăţeni străini nu sunt 


5 D. Stăniloaie, Teologia dogmatică ortodoxă, vol. III, Bucureşti, 1978, p. 180. 

7 D. Alexandresco, Explicaţiunea teoretică şi practică a dreptului civil român, Dreptul civil român în comparaţie cu legile vechi şi cu 
principalele legislațiuni străine, Tomul I, Titlul preliminar, Persoanele şi familia (I), exemplarul 121,ediţie anastasică, Editura Universul Juridic, 
Bucureşti, 2017, p. 534. 

recunoscute în România”. În astfel de cazuri se invocă excepţia de ordine publică în dreptul internaţional privat 
român!!, 

Prin aceste prevederi, reluate şi în capitolele referitoare la căsătorie, adopție şi reproducere umană asistată 
medical cu tert donator, se stabileşte expressis verbis că în sistemul nostru juridic nu se recunosc căsătoriile şi 
parteneriatele între persoane de același sex!?. Unii autori”? consideră că, în acelaşi timp, s-a pus capăt controverselor 
doctrinare, respectiv au rămas fără obiect susţinerile că, întrucât legea nu interzice expres aceste căsătorii, ele ar fi 
permise. 

Din analiza dispoziţiilor care reglementează relaţiile de familie, se desprind principiile generale ale dreptului 
familiei, a căror cunoaştere permite stabilirea soluţiei în acele materii în care legislaţia nu este suficient de clară sau nu 
conţine nici o reglementare, precum şi determinarea măsurii în care dreptul familiei se completează cu dreptul civil. 
Dintre principiile generale ale dreptului familiei, un loc aparte îl ocupă şi principiul interzicerii căsătoriei şi 
logodnei dintre persoanele de acelaşi sex. 

În plan internaţional, familia şi, în special, căsătoria, cunoaşte o evoluţie diferită. 

Gerard Cornu“, în Vocabulaire Juridique, defineşte familia abordând o clasificare amplă, care cuprinde, între 
altele, familia conjugală, nucleară, care este formată din părinți şi copiii lor minori care conviețuiesc cu ei, dar şi 
familia de fapt, desemnată dintr-un grup constituit de un individ şi persoanele pe care are obligația să le întrețină, 
familia biologică sau de origine care, prin opoziţie cu familia adoptivă, este cea formată prin legături de sânge, 
căreia îi aparținea copilul înainte de a fi adoptat, precum şi familia legitimă, care desemnează fie cei doi soți, fie 
părinţii şi copiii lor, fie ansamblul rudelor legitime dar şi familia naturală, care nu a fost fondată pe căsătorie, dar 
este constatată juridic prin fapte biologice, cum ar fi procreatia, sau descendența dintr-un autor comun. De asemenea, 
familia naturală, după G. Cornu, mai poate fi constituită fie din menajul de fapt (concubinii), fie din părinți naturali şi 
copilul lor natural, fie din ansamblul rudelor naturale. În opinia acestuia, şi copiii singuri, descendenți direct dintr-o 
mamă de familie numeroasă, reprezintă o familie. 

Există, însă, şi situația în care, deşi încetează relațiile de fapt (în sens sociologic), relaţiile de familie care 
cuprind, în accepțiunea juridică, unele drepturi şi obligații, subzistă. Este cazul desfacerii căsătoriei dintre soţi, cu 
privire la obligaţia de întreţinere, numele de familie sau bunurile comune care nu au fost împărțite cu ocazia 
divorţului. De aceea, credem că este necesar să facem distincţia între raporturile de familie faptice, sociologice, şi 
cele juridice, existenţa unora, neînsemnând, automat, şi prezenţa celorlalte. 

Codul civil de la 1864 a reglementat încă de la adoptare aspectele esențiale ale vieţii de familie, cuprinzând 
dispoziții referitoare la căsătorie, efectele personale şi patrimoniale ale căsătoriei dintre soți, precum şi cele dintre 
părinți şi copiii lor. În Codul civil de la 1864 căsătoria devine dintr-un contract religios, un contract pur civil!$, 
solemn, putând fi încheiată doar cu consimţământul viitorilor soţi şi cu îndeplinirea anumitor condiţii de formă şi de 
fond. Caracterul contractual al căsătoriei este consacrat de doctrină'S, concomitent cu reglementarea legislativă, prin 
definiţii de genul: „Căsătoria este un contract între două persoane de sex diferit, încheiat în mod indisolubil, în forma 
solemnă cerută de lege, cu scop de a crea o stare de familie legitimă”. 

Primul act normativ cu referiri la înțelesul noțiunii de familie, adoptat după Marea Unire, a fost Constituţia 
României din anul 1923, promulgată de Regele Ferdinand I. Aceasta a consfințit realizarea României Mari şi a 
contribuit la consolidarea Marii Uniri, creând cadrul democratic al vieţii politice din România, până când a fost 
adoptată Constituţia din anul 1938. De aceea, a mai fost numită şi Constituţia unificării. Deşi în conţinutul acesteia nu 
regăsim reglementări exprese privitoare la noțiunea de „familie”, totuşi principiul egalității între femei şi bărbați era 
garantat prin Constituţie, care la art. 6 alin. (2) prevedea că: „„...Drepturile civile ale femeilor se vor stabili pe baza 
deplinei egalități a celor două sexe”. Totodată, la art. 7 alin. (4) erau referiri la membrii de familie ai cetăţenilor 
străini, în ceea ce priveşte naturalizarea lor: „„...Soția şi copiii minori profită de naturalizarea soțului sau tatălui...”. 

Ulteriora fost adoptat Codul familiei, prin Legea nr. 4 din 1953, care a intrat în vigoare în anul 1954, în cadrul 
căruia familia desemnează fie pe soţi, fie pe aceştia şi copiii lor, fie pe toţi cei care se găsesc în relaţii de familie care 
izvorăsc din căsătorie, rudenie, adopție şi relaţiile asimilate, sub anumite aspecte, cu cele de familie. Potrivit 
doctrinei!” din vremea respectivă, se renunţă la caracterul contractual al căsătoriei, considerându-se că aceasta este „un 
act juridic condiţie, deoarece părțile pot decide numai ca dispoziţiile legale care stabilesc statutul legal al căsătoriei să 
li se aplice ori nu, fără posibilitatea de a le modifica”. Codul familiei a crescut vârsta matrimonială a femeii de la 15 la 
16 ani, iar vârsta majoratului a scăzut de la 21 la 18 ani, atât pentru bărbaţi, cât şi pentru femei. De asemenea, s-au 


! D. Lupaşcu, C.M. Crăciunescu, Dreptul familiei, ediţia a III-a, emendată şi actualizată, Editura Universul Juridic, Bucureşti, 2017, p. 13. 
2 Al. Bacaci, V.C. Dumitrache, C.C. Hageanu, Dreptul familiei, Curs universitar, Ediţia a 6-a, Editura C.H. Beck, Bucureşti, 2009, pp. 1-2, 
nota de subsol 3. 

3 Ibidem. 

4 G. Cornu, Vocabulaire Juridique, Association Henri Capitant, QUADRIGE/PUF, Paris, 2008, p. 401. 

5 D. Alexandresco, op. cit., p. 536. 

6 M.B. Cantacuzino, Elementele dreptului civil, Editura All, Bucureşti, 1998, p. 657. 

7 IP. Filipescu, A.P. Filipescu, Tratat de dreptul familiei, ediţia a VIII-a, Editura Universul Juridic, Bucureşti, 2006, p. 24. 

desfiinţat o serie de impedimente la căsătorie care erau prevăzute în Codul civil de la 1864 şi anume: existenţa unui 
divorţ pronunțat anterior pentru aceleaşi persoane, rudenia prin botez şi termenul de văduvie. 

După Constituţia din 1923 şi Codul familiei, au existat mai multe legi speciale cu referire la relațiile de familie. 
Astfel, Legea nr. 319/1944 privind dreptul de moştenire al soţului supraviețuitor, în prezent abrogată, a stabilit o 
sferă largă a moştenitorilor legali, care cuprindea descendenţii, ascendenții, rudele în linie colaterală până la gradul al 
patrulea inclusiv, precum şi soțul supravieţuitor. Prin Decretul nr. 212/1974, România a ratificat Pactul internaţional 
cu privire la drepturile economice, sociale şi culturale, adoptat de Adunarea generală a Naţiunilor Unite la data de 
16 decembrie 1966, care recunoștea, la articolul 10, că: „O ocrotire şi o asistență cât mai largă cu putinţă trebuie 
acordată familiei, elementul natural şi fundamental al societăţii, în special pentru întemeierea sa şi în răstimpul cât are 
responsabilitatea întreţinerii şi educării copiilor care sunt în sarcina sa”. 

Unele legi speciale au prevăzut dispoziţii comune privitoare la înţelesul noțiunii de familie, care se rezumau strict 
la enumerarea reglementată de Codul civil de la 1864, şi anume: soţii şi copiii lor necăsătoriți, dacă gospodăresc 
împreună cu părinţii lor (cum ar fi Legea 54/1998 privind circulaţia juridică a terenurilor, în prezent abrogată, şi Legea 
fondului funciar nr. 18/1991). Altele, dimpotrivă, au extins noțiunea de familie la soţi şi copii, dar şi la părinţii soţilor 
care locuiesc şi gospodăresc împreună cu aceştia, sau sunt aflaţi în întreținerea legală a acestora. Exemplificăm aici: 
Legea locuinţei nr. 114/1994 şi Legea nr. 80/1995 privind statutul cadrelor militare!5. Totodată, Legea nr. 119/1997 
privind alocaţia suplimentară pentru familiile cu copii prevede la art. 2 alin. (1) că: „În sensul prezentei legi, prin 
familie se înțelege: a) soțul, soţia şi copiii lor sau ai oricăruia dintre ei, având domiciliul comun; b) persoana singură, 
necăsătorită, văduvă sau divorțată şi copiii acesteia cu care domiciliază şi care se află în întreţinerea sa”, iar la alin. 
(2), că: „Sunt considerați ca făcând parte din familie şi copiii adoptați, copiii aflaţi în plasament familial sau 
încredinţaţi familiei definite la alin. (1), potrivit legii”. 

De asemenea, OUG nr. 105/2003 privind alocația familială complementară şi alocaţia de susţinere pentru familia 
monoparentală prevede, la art. 1, că „beneficiază de alocaţia familială complementară familiile formate din soţ, soție 
şi copiii în vârstă de până la 18 ani aflați în întreţinerea acestora, care locuiesc împreună”, iar la art. 5 prevede că 
„beneficiază de alocaţie de susținere familiile formate din persoana singură şi copiii în vârstă de până la 18 ani aflați 
în întreţinere şi care locuiesc împreună cu aceasta”, ultimele fiind denumite familii monoparentale. Prin art. 10, 
copiii adoptați, încredinţați sau aflați în plasament familial ori pentru care s-a instituit tutela, potrivit legi, reprezintă 
persoanele considerate ca făcând parte din famila definită la art. 1 şi 5. 

Cât priveşte Legea nr. 273/2004 privind regimul juridic al adopţiei, aceasta defineşte termenii şi expresiile de mai 
jos astfel: familie adoptatoare — soțul şi soția care au adoptat sau doresc să adopte, în condiţiile prezentei legi; 
familie — părinţii şi copiii aflați în întreţinerea acestora; familie extinsă — rudele copilului până la gradul al patrulea 
inclusiv; familie substitutivă — persoanele, altele decât cele care aparțin familiei extinse, care, în condițiile legii, 
asigură creşterea şi îngrijirea copilului. Considerăm că această lege consacră 4 tipuri de familie, şi anume: familia 
simplă, familia extinsă, familia adoptatoare şi familia substitutivă. 

Explicații ale termenului de familie le regăsim şi în Legea nr. 272/2004 privind protecţia şi promovarea 
drepturilor copilului, care prevede, la art. 4, că: „În sensul prezentei legi, termenii şi expresiile de mai jos au 
următoarea semnificație: ...b) familie — părinţii şi copiii acestora; c) familie extinsă — copilul, părinţii şi rudele 
acestuia până la gradul IV inclusiv; d) familie substitutivă — persoanele, altele decât cele care aparţin familiei extinse, 
inclusiv afinii până la gradul IV şi asistenții maternali care, în condiţiile legii, asigură creşterea şi îngrijirea copilului. 
Aşadar, Legea nr. 272/2004 face o clasificare a noţiunii de familie în trei categorii: familia, familia extinsă şi familia 
substitutivă. 

De asemenea, OUG nr. 51/2008 privind ajutorul public judiciar în materie civilă prevede, la art. 5 alin. (1), 
că: „... prin familie se înţelege soțul/soţia, copiii sau alţi descendenţi în linie dreaptă în vârstă de până la 18 ani aflați 
în întreținerea solicitantului, precum şi copiii sau alți descendenţi în linie dreaptă în vârstă de peste 18 ani, dar nu mai 
mult de 26 de ani, dacă se află în continuarea studiilor şi în întreținerea solicitantului” (subl.ns.). Observăm astfel, 
cum, nu doar copiii, ci şi alți descendenţi în linie dreaptă (cum este cazul nepoților sau al strănepoților) sunt 
considerați membri de familie în contextul legii menționate. 

Într-un mod cu totul deosebit ne-a atras atenţia Legea nr. 277 din anul 2010 privind alocaţia pentru susținerea 
familiei, care defineşte familia prin art. 2 alin. (1) ca fiind formată din soț, soție şi copiii aflaţi în întreținerea acestora, 
care locuiesc împreună, iar apoi observăm cum condiția căsătoriei nu mai este susținută în art. (2) alin. (3), care 
prevede că: „Se consideră familie... şi bărbatul şi femeia necăsătoriți, cu copiii lor şi ai fiecăruia dintre ei, care 
locuiesc şi gospodăresc împreună...”. 

În spiritul protejării drepturilor familiei, la art. 2 alin. (2) al Legii pentru susţinerea familiei, regăsim, de 
asemenea, şi definiția familiei monoparentale. Legiuitorul a considerat că o familie poate fi formată şi dintr-o 
persoană singură şi copiii aflaţi în întreţinerea acesteia şi care locuiesc împreună cu aceasta. În sensul acestei legi, la 


18 Tot astfel, ne-am putea referi la o lege în prezent abrogată: Legea nr. 5/1973 privind administrarea fondului locativ şi reglementarea 
raporturilor dintre proprietari şi chiriaşi. 

art. 4 alin. (1) sunt consideraţi ca făcând parte din familia definită la articolul 2 şi copiii încredințaţi în vederea 
adopției, cei aflați în plasament la o persoană sau familie ori pentru care s-a instituit tutela, potrivit legii. 

În final, semnificaţia termenului de „familie” o regăsim şi în Legea 196/2016 privind venitul minim de 
incluziune care prevede, la art. 6 alin. (1) lit. b), că persoanele aflate în una dintre următoarele situaţii constituie o 
familie: 

1. soţ şi soţie, căsătoriţi în condiţiile legii, care locuiesc împreună; 

2. soț şi soţie cu copiii lor necăsătoriți, aflaţi în întreţinere cu vârsta de până la 18 ani sau de până la 26 de ani 
pentru cei care urmează o formă de învățământ - cursuri de zi, organizată potrivit legii, cu domiciliul ori reşedinţa 
comună înscrisă în actele de identitate şi care locuiesc împreună; 

3. bărbatul şi femeia necăsătoriți care trăiesc şi locuiesc împreună...; 

4. bărbatul şi femeia necăsătoriți care trăiesc şi locuiesc împreună, cu copiii lor necăsătoriți şi/sau ai fiecăruia 
dintre ei, având vârsta de până la 18 ani sau de până la 26 de ani dacă urmează o formă de învățământ - cursuri de zi, 
organizată potrivit legii, care locuiesc împreună...; 

5. fraţii fără copii, care gospodăresc împreună şi au domiciliul sau reşedinţa comună, separat de domiciliul ori 
reşedinţa părinților; 

6. părintele/părinţii care locuieşte/locuiesc cu copiii lui/lor necăsătoriți aflaţi în întreținere, cu vârsta de peste 18 
ani şi care au certificat de persoană încadrată într-un grad de handicap/dizabilitate accentuat/ă sau grav/ă”. 

De asemenea, la articolul 6 la alin. (3) din legea analizată este prevăzut faptul că: „În înțelesul prezentei legi, 
persoana singură ..., în calitatea sa de beneficiar al venitului minim de incluziune, se consideră membru de 
familie”. În acest sens, alineatul (1) al art. 6, la litera a) prevede că o „persoană singură este persoana aflată în una 
dintre următoarele situaţii: 

1. persoana care a împlinit vârsta de 18 ani, locuieşte singură şi nu se mai află în întreţinerea părinților, precum şi 
persoana cu vârsta cuprinsă între 16 şi 18 ani, care locuieşte şi se gospodăreşte singură şi are capacitate de exercițiu 
anticipată, potrivit prevederilor art. 40 din Legea nr. 287/2009 privind Codul civil, republicată, cu modificările 
ulterioare; 

2. persoana cu vârsta de peste 18 ani care locuieşte împreună cu părinţii săi sau cu alte persoane singure ori 
familii şi care obţine/nu obţine propriile venituri din salarii şi/sau alte activități; 

3. fiecare soţ, în cazul soţilor despărțiți în fapt cu domicilii diferite...”. 

Aceeaşi lege defineşte şi semnificaţia noţiunii de familie monoparentală la art. 6 alin. (1) lit. c), ca fiind „familia 
formată din persoana singură şi copilul/copiii aflaţi în întreţinere, în vârstă de până la 18 ani sau de până la 26 de ani 
pentru cei care urmează o formă de învățământ - cursuri de zi, organizată potrivit legii, şi care locuiesc şi gospodăresc 
împreună”, iar în continuare, este definită noţiunea de familii separate, în cuprinsul articolului 6 alin. (2), care 
prevede că: „Părinții şi copiii lor necăsătoriți în vârstă de peste 18 ani care nu frecventează o formă de învățământ 
organizată potrivit legii sau părinții şi copiii lor necăsătoriți în vârstă de peste 26 de ani care frecventează o formă de 
învățământ organizată conform legii, care locuiesc şi/sau gospodăresc împreună, constituie familii separate” 
(subl.ns.). 

Dintr-o altă perspectivă este privită noțiunea de familie în contextul dispoziţiilor reglementate de Codul penal, 
fiind incluse toate persoanele între care există obligaţia legală de întreținere. Astfel, legiuitorul a avut în vedere într-un 
sens larg familia în dispoziţiile art. 177 alin. (1) Cod penal, care prevede că: „Prin membru de familie se înțelege: a) 
ascendenții şi descendenţii, frații şi surorile, copiii acestora, precum şi persoanele devenite prin adopţie, potrivit legii, 
astfel de rude; b) soţul; c) persoanele care au stabilit relaţii asemănătoare acelora dintre soți sau dintre părinţi şi copii, 
în cazul în care conviețuiesc”. Această prevedere indică două categorii de persoane care compun conceptul de 
„membru de familie”, şi anume: membrii propriu-ziși ai unei familii - art. 177 alin. (1) lit.a şi lit.b) - şi persoanele 
asimilate acestora - art. 177 alin. (1) lit.c). 

De la extinderea noţiunii de familie din reglementările cuprinse în dreptul penal, ne-a atras atenţia o decizie a 
Curţii Constituţionale prin care se cere recunoaşterea dreptului de a refuza să dea declaraţii în calitate de martor 
persoanelor care au stabilit relații asemănătoare acelora dintre soţi. Dispoziţiile art. 117 alin. (1) lit. a) şi lit. b) din 
Codul de procedură penală reglementează dreptul de refuz al audierii în calitate de martor pentru următoarele 
actegorii de persoane: soțul, ascendenţii şi descendenții în linie directă, precum şi frații şi surorile suspectului sau 
inculpatului, respectiv persoanele care au avut calitatea de soț al suspectului sau al inculpatului (deci şi fostul soţ). 
Problema supusă controlului de constituţionalitate, prin invocarea excepţiei de neconstituționalitate, potrivit motivării, 
constă în a decide dacă art. 117 alin. (1) lit. a) şi lit. b) este sau nu constituțional sub aspectul respectării principiului 
egalității de tratament juridic între persoanele care au calitatea de soţi, pe de o parte, şi cei care se găsesc în relaţii de 
familie „de facto” (de concubinaj) din perspectiva beneficiului de a refuza acordarea de declaraţii în calitate de 
martor”. 


19 Opinie separată semnată de judecător Valer Dorneanu la Decizia C.C. nr. 562 din 19 septembrie 2017. 

Decizia Curţii Constituţionale admite excepţia de neconstituţionalitate şi constată că soluţia legislativă cuprinsă în 
art. 117 alin. (1) lit. a) şi lit. b) din Codul de procedură penală, care exclude de la dreptul de a refuza să fie audiate în 
calitate de martor persoanele care au stabilit relații asemănătoare acelora dintre soți, este neconstituţională. Decizia 
este definitivă şi general obligatorie. Observăm că prin decizia Curţii, aceasta constată că deosebirea de tratament 
juridic între categoriile de persoane enumerate este discriminatorie, nefiind justificată în mod obiectiv şi rezonabil, 
interzicerea discriminării fiind prevăzută în Constituţie la art. 16 alin. (1) raportat la art. 26 alin (1) referitor la 
respectarea şi ocrotirea vieţii de familie. Din motivarea expusă, înțelegem că scopul care a stat la baza deciziei 
analizate este acela al protejării vieţii de familie şi al ocrotirii sentimentelor de afecțiune pe care membrii acesteia le 
au unii față de alţii, legiuitorul însuşi recunoscând valoarea socială a relaţiilor de familie în societate. 

Corelativ reglementărilor privitoare la relaţiile de familie din materia dreptului penal, legiuitorul a definit în mod 
cuprinzător familia şi prin dispozițiile cuprinse în Legea combaterii violenţei în familie nr. 217/2003 care, la art. 5, 
prevede că: „Prin membru de familie se înțelege: a) ascendenţii şi descendenții, fraţii şi surorile, copiii acestora, 
precum şi persoanele devenite prin adopţie, potrivit legii, astfel de rude; b) soţul/soţia şi/sau fostul soţ/fosta soţie; c) 
persoanele care au stabilit relații asemănătoare acelora dintre soți sau dintre părinți şi copii indiferent dacă 
convieţuiesc sau nu”(subl.ns.). Această completare apare ca urmare a deciziei Curţii Constituţionale nr. 264 din data 
de 27.04.2017, referitoare la excepţia de neconstituționalitate a sintagmei "în cazul în care convieţuiesc”. 

Reţinem, în acest sens, extinderea, potrivit articolului 177 alin. (1) Cod penal, a semnificației juridice a noţiunii 
de „membru de familie” şi la persoanele care au stabilit relaţii asemănătoare acelora dintre soți atât în cazul în care 
conviețuiesc, cât şi în cazul în care nu mai convieţuiesc. Constatăm, astfel, că noțiunea de „membru de familie” 
folosită de Codul penal este armonizată cu cea deja consacrată din Legea combaterii violenţei în familie nr.217/2003, 
dar şi cu reglementări existente în alte coduri penale europene, cum sunt Codul penal spaniol si Codul penal 
portughez. 

Legea nr. 217/2003 enumeră şi alte categorii de persoane considerate ca făcând parte din membrii familiei. 
Astfel, la litera d) este menționat „tutorele sau altă persoană care exercită în fapt ori în drept drepturile față de 
persoana copilului”, iar la litera e) „reprezentantul legal sau altă persoană care îngrijeşte persoana cu boală psihică, 
dizabilitate intelectuală ori handicap fizic, cu excepţia celor care îndeplinesc aceste atribuţii în exercitarea sarcinilor 
profesionale”. 


Concluzii 

Cu toate că, în principal, familia este constituită pe „frumoasa şi nobila instituţie a căsătoriei”, astfel cum o 
numeşte Dimitrie Alexandresco%, din înşiruirea textelor legale analizate, observăm cum legiuitorul reglementează 
mai multe tipuri de familii, unele dintre acestea neavând la origine căsătoria: familia propriu-zisă, familia extinsă, 
familia monoparentală, familia adoptatoare, familia separată, familia substitutivă. În înţelesul anumitor legi, 
sunt membri de familie şi foştii soți, concubinii, minori daţi în plasament sau în tutelă unui străin, străinul care 
îngrijeşte o persoană bolnavă, cei care doar gospodăresc împreună, sau chiar o persoană singură — majorul care 
trăieşte singur. 

Deşi Constituția nu defineşte noțiunea de „viață familială”, Curtea Europeană a Drepturilor Omului extins 
noţiunea de viaţă de familie şi la relaţiile care există în fapt. În acest sens, Curtea a reținut, în jurisprudenţa sa?”!, că 
noţiunea de „viaţă de familie” apărată prin art. 8 din Convenţie nu este restrânsă doar la familiile bazate pe căsătorie şi 
poate include alte relaţii „de facto”. În concluzie, putem afirma că există două tipuri de familie: familia de drept 
(bazată pe căsătorie) şi familia de fapt, care este reprezentată de persoanele care trăiesc şi gospodăresc împreună, fără 
a fi căsătorite. 


% D, Alexandresco, op.cit., p. 540. 
21 A se vedea Hotărârea din 3 aprilie 2012, pronunţată în Cauza Van der Heijden împotriva Olandei. 

I. Analiza dreptului românesc, din perspectiva istoricismului dreptului civil, în perioada Centenarului 
Marii Uniri. După cum s-a remarcat cu justă autoritate!, dreptul familiei, parte componentă a ramurii de drept civil 
român, se prezintă ca un organism viu în continuă schimbare, iar apariţia şi evoluția instituţiilor sale poate fi explicată 
şi înţeleasă doar în contextul social, politic şi cultural al fiecărei epoci. Dimensiunea istoricităţii, care impregnează şi 
instituția divorţului - specifică dreptului familiei permite cercetătorului în istoria dreptului să observe principalele 
cauze ale modificării şi evoluţiei dreptului românesc în ansamblul său. 

Premisele din sfera dreptului familiei, care sprijină derivarea tezei dinamismului adaptativ al dreptului civil 
român, sunt de ordin teoretic şi implică legătura cauzală dintre modificările relațiilor sociale intervenite în România 
sec. XIX - XXI - cu incidență directă asupra instituției familiei - şi reglementările care însoțesc respectivele relaţii. 
Apreciem că cercetarea istorică a instituţiei divorțului în contextul mai larg al evenimentelor istorice este utilă 
scopului propus datorită dimensiunii polivalente a relaţiilor pe care desfacerea căsătoriei le implică, precum şi a 
efectelor generate de existenţa instituţiei divorțului în cele mai diverse domenii socio-umane: al credinței religioase, 
psihologiei, sociologiei, economiei şi dreptului. 

Dimensiunea istorică, referitoare la succesiunea principalelor evenimente politice din perioada cuprinsă între 
anii 1918 şi 2018, se caracterizează prin multiple transformări, mai mult sau mai puţin democratice, care au afectat 
modul şi nivelul de trai al populaţiei şi implicit dezvoltarea societăţii. Faptele istorice, mai însemnate, ale ultimului 
secol cuprind: ieşirea României din Primul Război Mondial,” făurirea statului naţional unitar român prin Marea 
Unire?, unificarea legislativă prin extinderea, pe întreg teritoriul țării, a legislaţiei din Ţara Românească“, participarea 
românilor la cel de-al II-lea Război Mondial”, schimbări de regim politic“, cedări de teritorii şi modificarea 
frontierelor”, sfârşitul monarhiei constituţionale, abdicarea Regelui Mihai If şi instaurarea comunismului şi a 
Republicii Populare România — ulterior Republica Socialistă România, căderea regimului politic impus de Partidul 
Comunist Român”, trecerea la democraţie şi republică semi-prezidențială! şi aderarea României la Uniunea 
Europeană, în 2007, ca membru cu drepturi depline!!. 


* Lucrarea este elaborată în perioada de sustenabilitate a proiectului cu titlul „Studii doctorale şi postdoctorale Orizont 2020: promovarea 
interesului național prin excelență, competitivitate şi responsabilitate în cercetarea ştiinţifică fundamentală şi aplicată românească”, număr de 
identificare contract POSDRU-159/1.5/S/140106. Proiectul este cofinanțat din Fondul Social European prin Programul Operaţional Sectorial 
Dezvoltarea Resurselor Umane 2007-2001 3. Investeşte în Oameni! 

* Doctor în ştiinţe juridice; Cercetător postoctorat la Institutul de Cercetări Juridice „Acad. Andrei Rădulescu” al Academiei Române; 
e_mail: ispassoana@ gmail.com 

l! V, D. Zlătescu, Cuvânt înainte, Codul Familiei, Ed. Europress, Bucureşti, 1993, pp. 3-10. 

2 11 noiembrie 1918, Armistițiul dintre Germania şi Antanta, Compiegne Franța; 28 iunie 1919 Tratatul de la Versailles. 

3 1 decembrie 1918 Rezoluția de la Alba Iulia, Marea Adunare Națională de la Alba Tulia 

4 Aplicarea unitară a dreptului era îngreunată de existența vechilor legi speciale, nearmonizate între ele, care coexistau pe teritoriul 
României. Cu privire la dreptul civil, în provinciile din vechea Românie se aplica Codul civil 4. 7. Cuza, 1864, iar în Transilvania Codul civil 
Austriac, din 1811. 

5 26 iunie 1940 (Ultimatumul sovietic) sau 22 iunie 1941 (atacarea, alături de germani, a frontierei cu Uniunea Sovietică) - 23 august 1944 
Proclamația către Țară. 

é 14 septembrie 1940 - Statul Naţional-Legionar, 6 martie 1945 - Guvernul Petru Groza. 

730 august 1940, Dictatul de la Viena. 

8 30 decembrie 1947. 

°? 16 — 25 decembrie 1989, Revoluţia Română. 

10 Constituţia României din 1991. 

11 1 ianuarie 2007 în urma semnării Tratatului de aderare, 25 aprilie 2005 Luxemburg. 


Secţiunea Drept privat | 77 


Dimensiunea sociologică a schimbărilor dramatice anterior menționate evidențiază trei jaloane mari, ce 
marchează trei epoci diferite; epoci în care viaţa socială, juridică, economică şi culturală de zi cu zi a românilor a fost 
profund afectată. Distingem: 

1. perioada 1918-1947 (29 de ani) caracterizată, în ansamblu, prin deschidere către Europa occidentală şi SUA, 
prin efectele binefăcătoare ale realizării idealului de unitate naţională, de democraţie, înflorire culturală, dezvoltare 
economică şi industrială, recunoaşterea statului Român pe plan extern ca partener al marilor puteri monarhice, urmată 
de neajunsurile datorate stării de război; 

2. perioada 1947-1989 (42 de ani) caracterizată de dominaţia ideologiei comuniste, marcată de etatism, egalizare 
a păturilor sociale, centralizare, economie planificată, control instituţional riguros, dictatură comunistă, îngrădirea 
unor drepturi civile precum libera circulaţie, libera exprimare şi libera asociere, interzicerea mijloacelor de 
contraceptie, închiderea frontierelor de stat, pauperizare, încălcarea sistematică a drepturilor fundamentale ale omului; 

3. perioada 1989-2018 (29 de ani) caracterizată de revenirea la democraţie, marcată de redobândirea libertăților 
individuale pierdute: libertate de circulație, recâştigarea drepturilor civile, redeschiderea graniţelor, liberalizarea 
comerțului, aplicarea legilor privind economia de piață, planificarea familială şi aderarea statului la uniunea 
economică şi politică Uniunea Europeană, alături de alte 27 de ţări din Europa. 

Dimensiunea juridică a perioadei analizate se caracterizează în materia dreptului civil material, cu incidență 
asupra desfacerii căsătoriei, prin aplicarea în timp a trei mari acte normative: Codul civil de la 1864, Codul Familiei 
din 1954 şi noul Cod civil din 2011. 

1. Codul civil român!” de la 1864. La epoca Marii Uniri, Codul civil român, de inspirație preponderent franceză, 
se aplica de peste 50 ani. În materia relaţiilor de familie şi în special a divorțului, Codul a preluat selectiv, respingând 
instituţii necunoscute precum separaţia de corp'*, şi a păstrat numeroase norme din vechiul drept românesc, 
consolidând astfel tradiția pământeană considerată mai liberală. Spre deosebire de norma franceză, obiceiul românesc 
reglementat în epocă permitea femeii căsătorite să introducă acţiunea de despărțenie fără a fi cerute condiţiile 
restrictive din dreptul civil francez". 

2. Codul familiei! din 1954, desprins din Codul civil ale căror reglementări specifice le abrogă, s-a aplicat timp 
de 57 de ani, cu puţine modificări. Considerat un act normativ modern, progresit întrucât elimina instituţia dotei, 
instituia egalități juridice între membrii familiei şi consacra principiul exercitării drepturilor părinteşti în interesul 
superior al copilului, în materia divorțului noua linie politică de natură colectivistă impunea reguli stricte şi rigide 
pentru îngreunarea obţinerii divorţului, în scopul creşterii natalității", dar fără a proclama, însă, indisolubilitatea 
căsătoriei'%. Înlăturarea regimului comunist va produce efecte şi la nivelul dreptului familiei, printre altele, şi prin 
amendarea progresivă şi progresistă a condiţiilor procedurale de desfacere a căsătoriei prin divorţ. 

3. Noul Cod civil român”, din 2011, reuneşte în cartea a-II-a Despre familie, respectiv cartea a VII-a, cap. II, 
Familia, într-o manieră de reglementare monistă toate dispoziţiile privind dreptul familiei, tot astfel cum Codul civil 
al lui A. I. Cuza cuprindea în Cartea I-a, Titlurile V-XI, toate reglementările privind căsătoria, despărțenia, 
paternitatea, filiaţia, adopția, puterea părintească, minoritatea, tutela, emanciparea şi majoratul. Analizând din 
perspectivă formal-restauratoare, putem considera că prin adoptarea noului Cod civil român s-a realizat reparația 
firească de readucere a materiei dreptului familiei în cuprinsul dreptului civil. 


12 În mod privilegiat, România Unită, întregită pe baza legăturilor naturale de origine şi limbă, nu a cunoscut, în perioada de dupa Primul 
Război mondial, tulburările pe care le-au suportat statele vecine din Estul Europei, constituite prin alăturarea artificială a unor minorități 
incompatibile din punct de vedere cultural şi religios, ca urmare a Tratatului de la Versailles. P. Johnson, O istorie a lumii moderne, 1920-2000, 
Ed. Humanitas, Bucureşti, 2015, p. 45 şi urm. 

15 Codul civil a fost comandat şi adoptat din voinţa domnitorului A. I. Cuza, contribuţia sa în domeniul legislaţiei punând fundamentul 
celor mai importante legi. Pe lângă Codul civil, adoptă Codul de procedură civilă, Codul Penal şi Codul de procedură penală, Legea 
instrucțiunilor publice, Legea agrară. De asemenea a introdus bicameralismul adunărilor legislative şi a organizat Curtea de conturi. Pentru detalii 
P.P. Panaitescu, Istoria românilor, Ed. Didactică şi Pedagogică, Bucureşti, 1990, pp. 292 şi urm. 
+D. Lupaşcu, C. M. Crăciunescu, Dreptul familiei în noul Cod Civil, Ed. Universul Juridic, Bucureşti, 2012, p. 204, cu trimiterile arătate 
acolo; în Transilvania doar, regiune cu tradiţie de religie catolică, se cunoştea separația de corp ca reminiscență a istoriei sale, denumită separație 
de pat şi masă.. 

5 În Franţa sec. XIX, femeia măritată avea dreptul de a cere divorțul doar dacă adulterul săvârşit de bărbat avea loc in domiciliul conjugal. 
Pentru detalii a se vedea p. 251 si urm. E.Cernea, E. Molcuţ, Istoria statului şi dreptului românesc, E. Universul Juridic, Bucureşti, 2013. 

6 Codul familiei a fost adoptat prin Legea nr. 4 din 4 ianuarie 1953, la 6 ani de la instaurarea regimului comunist în România şi a intrat în 
vigoare la 1 februarie 1954. 

7 Se apreciază că în cadrul experimentului de inginerie socială la care a fost supusă populaţia română în perioada comunistă exista şi 
obiectivul sporului demografic constant până la atingerea valorii de 100 de milioane de locuitori, scop pentru care erau interzise programele 
contraceptive şi se aplicau politici discriminatorii celibatarilor şi cuplurilor fără copii. P. Johnson, O istorie a lumii moderne, op. cit., p. 135-737. 
8 Spre deosebire de dreptul românesc din perioada comunistă, state mai dezvoltate, de religie catolică ori romano-catolică interzic 
procedura divorţului chiar până spre zilele noastre: Italia, până în 1970, Spania până în 1981, Irlanda până în 1995, iar Malta legiferează divorțul 
abia în 2011. 

9 Noul Cod civil Român a fost pus în aplicare prin Legea nr. 71/2011 pentru punerea în aplicare a Legii 287/2009 privind Codul civil şi a 
intrat în vigoare la 01 octombrie 2011. 

Concluzie intermediară. Succinta privire istorică aţintită asupra stării României ultimului secol ne arată 
traversarea unei perioade de frământate transformări politice, uneori radicale, care cu siguranță, după cum vom arăta 
în continuare, şi-au făcut simţit ecoul până în miezul relaţiilor interumane, până în cadrul familiei, impunând 
adaptarea normei juridice la noile realități după cum va evolua societatea. 


Il. Analiza conținutului legal al instituţiei divorţului sub aspectul noţiunii, motivelor şi procedurii 
aplicabile, în dinamica ultimului secol. Observarea dimensiunii juridice a traseului urmat de instituția divorțului în 
perioada ultimului secol relevă, pe de o parte, felul în care tradiţia izvorâtă din vechile obiceiuri, credinţe religioase şi 
legiuiri” se translatează ca o constantă juridică în reglementările dreptului de la începutul modernității, iar pe de altă 
parte, felul în care acte normative incidente relațiilor de familie vor impune noi comportamente social-juridice, străine 
până atunci culturii autohtone. După cum vom arăta în continuare, analiza instituției divorţului ne permite concluzia 
că în sfera relațiilor de familie din dreptul românesc, confruntarea istorică dintre tradiția ideologiei culturale şi 
noutatea legislativă, impusă de ideologii politice, străine spiritului poporului român, se va tranşa în sec. XXI în 
favoarea revenirii la tradiţie alături de adaptarea la noile condiţii socio-culturale postmoderne. 


1. Începutul perioadei moderne”! găseşte reglementările asupra divorțului, în nou proclamatul stat național 
unitar România Mare, ca fiind supuse Codului civil român de la 1864, Cartea I-a, Titlul VI, Despre despărfenie, art. 
211-285. Codul civil român, deşi de inspirație franceză, nu va prelua tale quale toate reglementările din Codul civil 
napoleonian din 1806”, astfel că tradiția pământeană se impune în anumite aspecte: permisiunea divorțului”, 
interzicerea separaţiei de trup”, păstrarea reglementărilor privind egalitatea dintre soț şi soţie în a solicita divorțul, 
condiţii procedurale diferite, precum şi motive deosebite de despărțenie. Sub aspectul păstrării tradiţiei, trebuie să 
menţionăm aici că însăşi legalizarea desfacerii căsătoriei este o dovadă a valorilor române liberale, illo tempore. Aflat 
sub cultul religiei creştin-ortodoxe, poporul român a dezvoltat arhetipuri juridice din Biblie” şi prin urmare a 
cunoscut ab initio permisiunea divorţului bisericesc, spre deosebire de state europene moderne care il înterziceau sub 
orice motiv. În prezent, dreptul canonic al Bisericii Ortodoxe Române, prin art. 90 lit. i) din Statutul de organizare 
BOR, permite expressis verbis desfacerea căsătoriei religioase, statuând competenţa procedurală ca fiind atribuită 
Episcopului sau Arhiepiscopului”. 

Îndependent de originea reglementării, la nivel de definiţie, divorțul se prezenta ca fiind desfacerea căsătoriei în 
fața instanței de judecată fie pentru cauze strict determinate prin lege, fie la cererea concordantă a părților, prin 
consimțământ mutual. 

Divorțul pentru cauze determinate, de natură peremptorie, avea în vedere următoarele motive: adulterul, 
săvârşirea, de unul dintre soţi, de fapte excesive sau cruzimi asupra celuilalt, proferarea de insulte grave la adresa 
celuilalt soţ, atentatul la viaţa acestuia, precum şi condamnarea unuia dintre soți la muncă silnică sau recluziune. 

Divorțul prin consimțământ mutual, deşi permis in terminis în art. 214 Cod civil român”, nu prezenta interes 
pentru soți din pricina condiţiilor procedurale extrem de restrictive, impuse cu scopul de a nu se transforma libertatea 
de voințe din mutuus consensus în mutuus dissensus, adică în uşurătate față de instituția familiei şi în lipsă de 
responsabilitate față de căsătorie. Astfel, arătate pe scurt, condițiile cerute cumulativ, impuneau: împlinirea vârstei de 
21 ani pentru femeie, respectiv 25 ani pentru bărbat, acordul părinţilor celor doi soți sau al unor ascendenți ai acestora, 
căsătoria să nu fi durat mai mult de 20 ani, existenţa unui inventar al averii, lămurirea — prin acord scris preexistent 
cererii - a tuturor aspectelor privind încredințarea copiilor minori, a pensiei alimentare pentru femeia aflată în nevoie 
şi a altor drepturi de care soţii pot dispune. Procedural se cerea prezența ambilor soţi la judecătorie însoțiți de martori, 
iar ca termen de soluţionare divorțul se putea pronunța doar după repetate înfăţisări şi stăruinţe, conform unui calendar 
riguros, complicat şi în final descurajant”?. De asemenea, efectele divorțului se produceau numai după prezentarea 


20 Codul Calimach în Moldova (Codica Ţivilă a Moldovei) în vigoare între 1817-1865 şi Legiuirea Caragea în Țara Românească în vigoare 
între 1818-1865. 

21 În lucrarea sa, O istorie a lumii moderne, op.cit, p. 9, istoricul P. Johnson opinează începutul lumii moderne la o dată fixă: 26 mai 1919, 
datorită confirmării, prin observarea unei eclipse de Soare, a Teoriei Relativității în privinţa spațiu-timp-ului. 

22 B.Cernea, E. Molcuţ, Istoria statului şi dreptului românesc, E. Universul Juridic, Bucureşti, 2013, p. 252 şi urm. 

23 Deşi Codul civil napoleonian legifera divorţul, societatea catolică franceză era impotriva acestei permisiuni, astfel încât după 
îndepărtarea lui Napoleon de pe tron în 1816 divorțul a fost interzis, fiind restabillit abia în 1886. 

2 D, Alexandresco, Principiile Dreptului civil, vol I, Atelierele grafice SOCEC&Co., Bucureşti, 1926, p 269. 

25 E. Safta-Romano, Arhetipuri juridice în Biblie, Ed. Polirom, laşi, 1997, pp.138-152. 

26 În Franţa, legiuitorii codului civil, în special Portalis, pentru a justificat nevoia legiferării divorțului au invocat temeiul religios al 
dreptului acordat de Evanghelia după Matei pentru cauză de adulter, drept de natură divină care trebuia să se regăsească şi în dreptul laic. G. 
Plastara, Curs de drept civil român, Ed. Cartea Românească, Bucureşti, 1929. pp. 319-321. 

21I N. Floca, Drept canonic ortodox Legislaţie şi administraţie bisericească, vol.I, Ed. IBMBOR, Bucureşti, 1990, pp 101-111. 

28 „Consimţământul mutual şi stăruitor al soţilor, exprimat în chipul prescris de lege, în condiţiile şi după cercetările determinate de lege, 
va servi de dovadă suficientă că viaţa în comun este de nesuportat şi că în privinţa lor, este o cauză peremptorie de despărțire. ” 

29 C, Hamangiu, I. Rosetti Bălănescu, Al. Băicoianu, Tratat de Drept civil Român, vol I, reedit. Ed. All, Bucureşti,1996, pp. 233-276. 

hotărârii de divorț ofițerului de stare civilă pentru a se face menţiunea desfacerii căsătoriei pe actul de căsătorie, 
menţiune cu caracter constitutiv de drepturi, dar realizată printr-o procedură de publicitate față de terți. 

Concluzie intermediară. Observăm că primele reglementări unitare în materia divorţului conțin elemente liberale, 
în spiritul libertăţii de voinţă a soţilor: căsătoria, deşi se încheia sub conceptul consortium omnis vitae, putea fi 
desfăcută prin Biserică * astfel că tradiţia creştin-ortodoxă se impune în lege; divorțul prin acord este permis şi, deşi 
restrictiv, condiţiile ce trebuie îndeplinite țin de voinţa liberă a soților privind rezolvarea amiabilă a efectelor 
divorţului; soţia este egală în drepturi cu bărbatul, fiind liberă în a cere divorţul; se prevede doar procedura judiciară, 
însă implicarea autorităților este de nivel formal, cauzele determinate au natură peremptorie, judecătorul fiind ținut 
doar de constatarea lor. Totodată observăm, ca proceduri greoaie: prezenţa celor doi soți la infățisările de divorţ in 
personam, imposibilitatea desfacerii căsătoriei cu rapiditate, ci doar după stăruinţe şi termene obligatorii, precum şi 
prevederea condiţiei de vechime privind traiul în comun. Aceste prevederi au fost modificate, înăsprite în mare parte, 
prin adoptarea Codului familiei din perioada comunistă. 

2. Divorțul în reglementarea Codului familiei din 1954, cu modificările şi completările suferite până la 
abrogarea sa în 2011. Sub imperiul ideologiei politice comuniste s-a impus regelmentarea axată pe nevoia de 
maximă moralitate socială demonstrată şi susținută prin existenţa şi stabilitatea căsătoriei, celula de bază a societății, 
leagănul cel mai potrivit pentru creşterea şi educarea copiilor minori. În aceste condiţii, prevederile Codului civil nu 
corespundeau noilor cerințe ideologice şi demografice. În consecință, în vederea unei facile modificări — codul civil 
nu putea fi modificat la fel de uşor -, materia privind dreptul familiei a fost decupată din cuprinsul codului şi 
reglementată separat în Codul familiei, considerându-se dreptul familiei ca ramură de-sine-stătătoare distinctă de 
dreptul civil”!. Principalele modificări aduse au fost considerate de doctrina postrevoluţionară ca fiind neavenite în 
raport cu tradiția culturală, rigide şi restrictive, dovadă fiind completările şi modificările graduale până la adoptarea şi 
punerea în aplicare a noului Cod civil din 2011. Cu toate că instituţia căsătoriei continuă a fi pusă pe baze contractuale 
civile, fiind liber consimțţită de soți (art 1 alin 2 C. fam), condiţiile de fond şi de formă prevăzute pentru desfacerea sa 
implică autoritatea de stat, cu efecte constitutive în toate etapele desfăşurării acesteia. 

În primul rând, divorțul este privit ca o excepție”, concepția legiuitorului fiind ca uniunea maritală să fie 
considerată a fi încheiată pe viață, iar desfacerea acesteia să intervină doar datorită unor cauze temeinice; motivele de 
divorţ vor fi reglementate generic prin cadre generale, astfel încât răspunderea revenea integral judecătorului: de a 
supune şi integra cauzele concrete, cu care era investit, în sfera largă a “motivelor intemeiate”. Se renunţă aşadar la 
sintagma cauze determinate şi enumerarea acestora, în favoarea unei implicări directe a judecătorului care astfel preia 
sarcina unor investigații ample şi susţinute pentru a determina natura reală a motivelor de divorț’. Reperele de care 
acesta trebuia să ţină seama în admiterea unor motive de divorț erau, conform legii, cumulative: imposibilitatea 
continuării căsătoriei din pricina unor motive temeinice care ar face ca raporturile dintre soţi să devină deosebit de 
grav şi iremediabil vătămate“. 

În al doilea rând, în linii generale, devine prohibit divorțul prin consimțământ mutual, procedura divorțului 
continuă să fie greoaie, judecătorul fiind ținut de obligația de a stărui pentru împăcarea părţilor, de a acorda termene 
de impăciuire şi de gândire - cu durata prevăzută de lege -, acţiunea de divorţ este personală părţile trebuind să se 
prezinte personal la instanţa de fond, moştenitorii nu pot continua acţiunea nici în procedura judiciară începută într-o 
cale de atac, efectele divorțului se produc față de părți de la momentul rămânerii definitive a hotărârii, iar faţă de terți 
de la momentul efectuării menţiunii de desfacere pe actul de căsătorie. 

Concluzie intermediară. Motivele de divorţ suportă modificări de calificare, divorțul devine o excepţie 
îndepărtându-se astfel de dreptul legitim al persoanei de a-şi conduce viaţa personală; în cadrul procedurii, judecătorul 
devine responsabil de acordarea sau nu a divorțului prin interpretarea faptelor deduse judecății ca fiind, sau nu, de 
natură a fi deteriorat grav relaţiile dintre soți, astfel că factorul uman, mai uşor de constrâns prin pârghii statale, preia 
sarcina deciziei, spre deosebire de situaţia constatării existenţei cauzelor peremptorii din vechiul Cod civil. 

După înlăturarea regimului comunist, în anul 1989, Codul familiei a rămas în vigoare, iar principalele modificări 
intervenite i-au fost aduse prin Legea nr. 59/199355, Legea 202/2010% şi Legea 71/2011*, reglementări prin care au 


30 Permisiunea dată de Biserică, pentru despărţire din cauză de adulter este importantă şi din perspectiva îndepărtării de principalul telos al 
căsătoriei, cel de procreaţie. O dată îndepărtată viziunea procreării, prin desfacerea lui erunt duo, în carne una, la nivelul Bisericii au fost admise 
şi alte cauze de divorţ, toate legate de diverse feluri de a muri: moartea religioasă, moartea morală, moartea fizică parțială şi moartea civilă. 
I.N.Floca, op. cit., p.103. 

31 M. Avram, Drept civil, Familia, Ed. Hamangiu, Bucureşti, 2013, pp. 109-130. 

32 Decretul nr. 779/1966 privind modificarea unor dispoziţii legale privind divorţul. 

33 În epocă, răspunderea judecătorului pentru stăruința asupra cercetării adevăratelor cauze pornea de la o prezumție de nesinceritate a 
părților, care în încercarea de a desface căsătoria pentru simplul motiv de nepotrivire de caractere, interzis, disimulau sub alte cauze. Decizia de 
îndrumare Tribunalul Suprem, nr. 10 din 13 noiembrie 1969. 

34 1. P, Filipescu, Tratat de dreptul familiei, Ed. All, Bucureşti, 1993, pp. 225-249. 

35 Legea pentru modificarea Codului de procedură civilă, a Codului familiei, a Legii contenciosului administrativ şi a Legii privind 
organizarea şi funcționarea Curţii de Conturi, Monitorul Oficial, Partea I nr. 177 din 26 iulie 1993. 

36 Legea privind unele măsuri pentru accelerarea soluționării proceselor. Mica reformă a Justiţiei, Monitorul Oficial, Partea I nr. 714 din 
26 octombre 2010. 

fost relaxate din punct de vedere legislativ atât procedura de obţinere a desfacerii căsătoriei cât şi condiţiile privind 
motivele de divorţ. 

Prin Legea nr.59 din 26 iulie 1993 s-a renunţat la calificarea naturii juridice a divorţului ca fiind o situaţie 
excepţională, s-a reintrodus divorțul pronunţat numai pe baza acordului ambilor soți în anumite condiţii*”, divorțul 
se califică drept un remediu şi nu o sancțiune pentru culpă, se permite nemotivarea divorțului ca fiind din vina 
vreunuia dintre soți când e cerut prin acord, durata căsătoriei nu mai constituie element principal în decizia de 
pronunțare a divorţului“. 

Prin Legea nr.202/2010 se continuă măsurile de liberalizare a procedurii şi cauzelor de desfacere a căsătoriei, se 
reconfigurează arhitectura instituţiei divorțului prin reglementări care vor fi preluate ulterior în conținutul noului Cod 
civil, respectiv: se elimină condiţiile de obţinere a divorțului prin acord în fața instanței putând fi pronunțat indiferent 
de durata căsătoriei şi de existenţa copiilor minori, se introduce divorțul în procedura graţiosă, pe cale administrativă 
ce se poate constata de ofițerul Stării civile sau de Notarul public dacă din căsătorie nu au rezultat copii minori . 

3. Divorțul în reglementarea noului Cod civil român din 2011. Noul Cod civil, adoptat prin Legea 
nr.287/2009, pus în aplicare prin Legea nr.71/2011, preia toate dispoziţiile în vigoare la data adoptării sale în materia 
divorţului în art. 373-404, Cartea a I-a Despre familie, Titlul II Căsătoria, Capitolul VII - Desfacerea căsătoriei, 
precum şi dispozițiile Regulamentului (UE) 1259/2010 incidente divorțului în raporturile conflictuale de drept 
internațional privat, în art. 2597-2602, Cartea a VII-a, Titlul II - Conflicte de legi, Capitolul II Familia. Sub aspectul 
aplicării normei juridice în timp, prin legea de punere în aplicare se aduc amendamente importante: se completează 
materia privind divorţul pe cale notarială în sensul că poate fi constatat chiar dacă în cauză există copii minori [art. 
375 alin (2)], se permite continuarea acţiunii de divorţ de către moştenitori şi se adoptă o nouă modalitate de desfacere 
a căsătoriei “la cererea unuia dintre soţi, după o separare în fapt care a durat cel puțin 2 ani” din culpa exclusivă a 
soțului reclamant”. 

Noua viziune a legiuitorului român asupra instituţiei divorțului este armonizată în spiritul său cu politica Uniunii 
Europene. Se constată o mai mare deschidere spre autodeterminare şi pe cât posibil neamestecul în reglementarea 
relaţiilor de familie încheiate între cetăţeni ai diferitelor state ale Uniunii, precum şi tendința lipsei de intervenție a 
instituţiilor statelor în deciziile soților privind alegerea legislaţiei aplicabile desfacerii căsătorie. 

Regulamentul (UE) nr. 1295 din 20 decembrie 2010, Roma 11,” de punere în aplicare a unei forme de cooperare 
consolidată în domeniul legii aplicabile divorțului şi separării de corp”, constituie acordul a 14 state, iniţial 
semnatare“, care au dorit să li se aplice prevederile cuprinse în Cartea verde adoptată la 14 martie 2005 privind legea 
aplicabilă şi competenţa judiciară în materia divorțului. Declanşara proceduri a fost necesară deoarece propunerea 
unui proiect de Regulament pe această temă nu a întrunit unanimitatea voturilor la reuniunea din 5-6 iunie 2008 de la 
Luxemburg. 

Obiectivele stabilite în Preambulul Regulamentului (UE) 1295/2010, au în vedere, [alin. (15)] pe de o parte 
realitatea mobilității crescânde a cetăţenilor europeni şi încheierea de căsătorii mixte, iar pe de altă parte nevoia de 
flexibilitate judiciară, predictibilitate şi siguranţă juridică pentru toţi cetățenii, în scopul realizării cât mai rapide şi 
corecte a drepturilor lor subiective. 

Precum toate Regulamentele UE aplicabile în sfera relaţiilor de familie“ la care România a aderat sau la care este 
stat membru participant, şi normele obligatorii ale Regulamentului (UE) 1295/2010, transpuse în legislația națională 
prin Codul civil din 2011, acordă prioritate principiului Jex voluntatis. În materia divorțului, soţii vor putea alege, prin 
încheierea unei convenții de alegere a legii aplicabile (încheiată în formă scrisă, semnată şi datată), legea aplicabilă 
divorțului dintre ei, până cel mai târziu la primul termen de judecată la care au fost legal citați. Opțiunile privind legea 
căreia i se pot supune, stabilite în funcție de momentul depunerii cererii de divorţ, au în vedere în mod prioritar 
criteriul reşedinţei — fie reşedinţa comună actuală, fie cea avută în comun în trecut, dacă unul dintre ei mai locuieşte în 
acel stat -, urmat de criteriul legii statului de cetăţenie — fie cetăţenia comună avută de soți, fie legea ultimei cetăţenii 
comune dacă unul dintre soți mai deține respectiva cetăţenie -, opţiuni urmate de legea forului, în cazul cetăţenilor 


37 Legea de punere în aplicare a noului Cod Civil, Monitorul Oficial, Partea I nr. 409 din 10 iunie 2011. 

38 Redactarea art. 38 C. fam. devine afirmativă: “instanța poate desface ... atunci când... (s.n. OL.) 

3 Art. 38 alin. 2 Codul familiei, condiţia ca să fi trecut minim un an de la căsătorie şi să nu fi rezultat copii minori. 

40 Gh. . Stăniloaie, Dreptul familiei, Ed. Victor, Bucureşti, 2009, pp. 87-97. 

+1 Art. 373 lit. c) coroborat cu art 379 alin (2) Codul civil român. 

42 JO nr. L 343, 29.12.2010. 

+ Mecanismul de cooperare consolidată se declanşează în situaţia în care nu se întruneşte unanimitatea cu privire la anumite seturi de 
norme ce fac obiectul regulamentelor Consiliului European. În materia dreptului civil cu implicaţii transfrotaliere se susține cooperarea judiciară 
în scopul armonizării normelor privind conflictul de legi. Regulamentul 1295/2010 a deschis calea cooperării consolidate, pentru statele 
semnatare, dată fiind incidența cuplurilor cu cetățenii diferite care coabitează în statele uniunii europene. 

+ Belgia, Bulgaria, Germania, Spania, Franţa, Italia, Letonia, Luxemburg, Ungaria, Malta, Austria, Portugalia, România şi Slovenia. 

45 O. Ispas, Consideraţii privind aplicarea Regulamentelor Uniunii europene în materia regimurilor matrimoniale reglementate în dreptul 
românesc, lucrare susținută la sesiunea de comunicări ştiinţifice „10 ani de la aderarea României la Uniunea Europeană. Impactul asupra 
evoluţiei dreptului românesc, Institutul de Cercetări Juridice „Acad. Andrei Rădulescu” al Academiei Române, Bucureşti, 2017, text integral 
accesibil la adresa http://www.nos.iem.ro/handle/123456789/1099. 

români legea română, pentru oricare alte situații. Rațiunea instituirii cadrului legal unitar privind divorțul are ca scop 
asigurarea tratamentului nediscriminatoriu şi egalitatea soților în fața legii prin prevenirea unor situații în care “unul 
dintre soți solicită divorțul înaintea celuilalt pentru a se asigura că procedura este supusă unei anumite legi” 
[Preambul alin. (9)] 


Concluzii. Considerăm că inferarea concluziei finale, aceea că dreptul românesc a evoluat față de epoca Marii 
Uniri, din analiza particulară a evoluției divorțului, este pe deplin justificată prin rațiuni ce țin de sistematizarea 
dreptului - dreptul familiei fiind un mecanism juridic integrat ansamblului dreptului şi care se prezintă în coerență 
juridică față cu celelalte ramuri ale dreptului românesc. 

Astfel, bazandu-ne pe raționamentul gândirii critice privind inducția logică şi prin observarea relaţiei parte-întreg 
dintre dreptul familiei şi sistemul dreptului românesc, putem aprecia că ceea ce este câştigat de parte va profita şi 
întregului. 

În acest sens, am arătat că tradiţia socio-culturală a poporului român a stabilit în materia relaţiilor de familie o 
structură cadru: anumite constante - chiar dacă uneori doar sugerate sau aplicate într-o mică măsură - întemeiate pe 
principiile solide ale autonomiei de voinţă şi egalităţii dintre soți, adevărate repere culturale concretizate în norme 
juridice privind disolubilitatea căsătoriei, egalitatea soţilor în cadrul căsătoriei, libertatea desfacerii căsătoriei chiar şi 
pentru nepotrivire de caractere prin procedura acordului mutual. Aceste constante, datorită valorii lor universale, se 
regăsesc şi astăzi, la mai bine de un secol de istorie, printre ideologiile culturale şi normele juridice ale statelor din 
Uniunea Europeană. 

De asemenea, considerăm că dreptul românesc a evoluat în ultimul deceniu prin curajul şi înțelepciunea de care 
au dat dovadă legiuitorii, chiar dacă uneori la recomandarea instituţiilor de resort europene, de a se dezice de norme 
incompatibile cu aceste valori tradiționale, prin repudierea graduală, în timp, a condițiilor restrictive privind divorțul şi 
înlocuirea lor cu reglementări flexibile în acord cu contextul european. 

Şi nu în ultimul rând, nu putem ignora inovarea (specifică civilizației culturii occidentale către care trebuie să ne 
îndreptăm), schimbarea de paradigmă culturală, socială şi economică a civilizației postmoderne (caracterizată prin 
renunțarea la valorizarea prioritară a laturii materialiste, a consumerismului specific sfârşitului de sec. XX) şi 
orientarea individului către îmbunătăţirea sinelui, a autonomiei şi a libertății de exprimare. 


EXERCITAREA ȘI LIMITELE DE EXERCITARE ALE DREPTURILOR ŞI 
OBLIGAȚIILOR NEPATRIMONIALE ALE SOŢILOR 


Nicoleta Roxana ŞERBÂNOIU* 


Abstract : The evolution of contemporary private law is due to the recognition of the importance of human rights, 
knowing a real progress in the last period of time, which has led to the promotion and protection of the person's 
subjective civil rights. It is very important that, in addition to legal coercive values, society should accept the 
importance of civil subjective rights and respect them. Correspondences to civil subjective rights are the obligations, 
and in terms of family law, the personal obligations of spouses are of particular importance. 

1. Obligaţia de coabitare 

Potrivit art. 309 alin. 2 Cod civil, soții au obligaţia de a locui împreună.! În anumite situaţii aceştia pot locui 
separat, spre exemplu: exercitarea unei profesii, îngrijirea sănătăţii, pregătire de specialitate, etc.” Refuzul unuia dintre 
soţi de a locui împreună poate constitui motiv temeinic pentru divorţ. ° În mod tradiţional soţii au datoria de a locui 
împreună, deoarece scopul căsătoriei este acela de trăi o viață în comun. Această obligație nu presupune, însă, ca unul 
dintre soţi să poată fi obligat la coabitare, prin măsuri de constrângere. * 


1.1. Alegerea domiciliului 

Legiuitorul român a dat posibilitatea soților de a-şi alege domiciliul sau reşedinţa. Ca principiu juridic, locuinţa 
comună a soţilor este aceea unde aceştia locuiesc în mod constant, adică locuinţa pe care aceştia o aleg de comun 
acord. Domiciliul este, în principiu, rezultatul unui act voluntar. Dezacordul soţilor în alegerea domiciliului se poate 
materializa prin exprimarea voinței unuia dintre soți de a schimba locul de reşedinţă sau dorinţa de a stabili reşedinţe 
separate. ° 


1.2. Reşedinţa soţilor şi locuinţa familiei 

Locaţia efectivă unde se desfăşoară viaţa de familie este, probabil, mai importantă pentru majoritatea cuplurilor 
decât noţiunea de reşedinţă sau domiciliu.“ Prin proclamarea egalităţii soţilor în alegerea locuinței familiale, 
legiuitorul a trebuit să garanteze soţilor aceeaşi egalitate şi în ceea ce priveşte drepturile de proprietate asupra 
locuinţelor comune. Astfel că soţii nu pot, unul fără celălalt, să beneficieze de dreptul de proprietate asupra locuinței 
familiei sau asupra bunurilor care intră în componenţa acesteia. 

Această co-gestionare a drepturilor de asigurare a locuinţei familiei protejează astfel fiecare soț împotriva actelor 
pe care celălalt le poate încheia singur şi care ar pune în pericol proprietatea locuinţei comune. Prin urmare, această 
comunitate de viaţă pentru soţi (şi pentru copiii lor) este asigurată prin intermediul locuinţei comune. 

Prin art. 321 Cod Civil se defineşte termenul de locuinţa familiei ca fiind acea locuință comună soţilor sau, în 
lipsă, locuința soţului la care se află copiii. Aceste prevederi legale privesc locuinţa familiei din dublă perspectivă: 
aceea a imobil de locuit şi aceea a vieţii de familie. Consecința declarării imobilului drept locuință a familie este aceea 
că soţul care nu este proprietar se poate opune actelor de dispoziţie asupra imobilului, chiar dacă acesta este 
proprietatea exclusivă a celuilalt soţ. În această situaţie soţul proprietar nu poate dispune de drepturile sale asupra 
imobilului fără consimțământul celuilalt soț, în caz de: vânzare, ipotecă, gaj, uzufruct, renunțare la un drept, închiriere, 
etc. Există stipulate prevederi şi cu privire la bunurile ce mobilează locuinţa familiei. Pentru a putea fi preîntâmpinate 
eventualele abuzuri, soţul proprietar se poate îndrepta împotriva soţului care se opune, o astfel de acţiune fiind de 
competenţa instanţei de tutelă. 

Un alt aspect priveşte situaţia soților care locuiesc într-un imobil deţinut în baza unui contract de închiriere. 
Astfel că, în acest caz, fiecare soţ va avea un drept locativ propriu. În eventualitatea unui divorţ fiecare dintre soți va 
avea un drept propriu de a locui în locuinţa închiriată, urmând să se stabilească de către instanţa de judecată care 
dintre cei doi soți urmează să păstreze dreptul locativ, în funcţie de necesitățile fiecăruia. 


* Doctorand; Consilier juridic ; e-mail: roxanaserbanoiu(Gyahoo.com 

1.3. Evacuarea şi ordinul de protecție 

În practică s-au conturat mai multe situaţii dificile şi s-a pus problema dacă unul dintre soţi are posibilitatea de a 
obține, prin intermediul instanței de judecată, evacuarea celuilalt soț din locuinţa comună, însă opiniile au fost 
contradictorii. Considerăm, totuşi, că o acţiune în evacuare este admisibilă deoarece majoritatea situațiilor sunt critice 
şi impun protejarea soțului care a formulat acţiunea. Evacuarea” celuilalt soț poate fi solicitată pentru motive care duc 
la imposibilitatea continuării convieţuirii, cum sunt cele de violență domestică, care ar putea pune în pericol grav 
viaţa, integritatea corporală, sănătatea celuilalt soț sau a membrilor familiei. Soluţia evacuării este vremelnică şi nu 
are consecința pierderii dreptului de proprietate asupra locuinţei. 

Potrivit art. 23 din Legea nr. 217/2003 pentru prevenirea şi combaterea violenţei în familie, republicată”, persoana 
a cărei integritate fizică sau psihică este pusă în pericol, poate solicita instanţei un ordin de protecţie.” Această măsură 
are caracter provizoriu şi presupune anumite obligații şi interdicții impuse în vederea protejării soțului lezat. 


1.4. Consecințele patrimoniale ale absenței coabitării 

În ceea ce priveşte consecințele patrimoniale ale absenței coabitării ne vom referi la contribuţia soţilor la 
cheltuielile de uz casnic. Astfel, refuzul unuia dintre soţi de a coabita nu îl împiedică pe celălalt soţ să obțină de la 
soţul său o contribuţie la cheltuielile de uz casnic, cu atât mai mult cu cât aceştia au şi copii împreună. 

Dar dacă legătura dintre contribuţie şi reşedinţa comună nu este sau nu mai este obligatorie, instanțele vor avea 
tendinţa de a lega obligaţia de a contribui şi de legitimitatea acestui refuz al vieţii în comun. Prin urmare, ținând seama 
de circumstanţele cauzei, instanţele pot obliga soţul care refuză să coabiteze să contribuie şi la cheltuielile celuilalt 
soţ.|! 

1.5. Separarea in fapt a soților 

Un soţ poate refuza convieţuirea, atât în aspectul său conjugal, cât şi sub aspectul său material, acela al traiului în 
aceeaşi locuinţă. Separarea poate fi, de asemenea, rezultatul voinţei comune a soţilor. Cu toate acestea, pentru ca 
separaţia faptică să poată constitui motiv temeinic pentru divorț, este necesar să treacă o perioadă de doi ani .? 

Ca fenomen sociologic pe care legea nu-l poate ignora, separarea de facto poate fi amiabilă sau solicitată de unul 
dintre soţi. Aceasta se manifestă prin alegerea unei reședințe separate de către unul dintre soţi. Durata acesteia va 
depinde numai de voinţa soţilor. 


2. Obligaţia de fidelitate 


2.1. Noţiunea de fidelitate 

Obligaţia de fidelitate reprezintă un efect al căsătoriei. Această promisiune reciprocă a soților de a se respecta şi 
de a fi fideli unul altuia este de esența căsătoriei". Având în vedere că soții dispun de libertate în exprimarea voinței la 
încheierea căsătoriei, considerăm că este de datoria acestora să se respecte reciproc şi, implicit, să respecte obligația 
de fidelitate ulterior celebrării căsătoriei!?. 

Dacă analizăm, din punct de vedere etimologic, cuvântul fidelitate, putem observa că acesta vine din latinescul 
„fides”, care înseamnă credință’. Ideologia obligaţiei de fidelitate se bazează pe faptul că soții trebuie să fie 
credincioşi unul altuia. Încrederea reciprocă şi conştientizarea importanței iubirii purtate unul altuia sunt fundamentale 
unei căsătorii. 

Obligaţia de fidelitate prezintă doua aspecte importante: 

a) un aspect pozitiv, care presupune obligaţia pozitivă de a avea relaţii intime în interiorul căsătoriei, şi 

b) un aspect negativ, de a nu întreţine relații intime în afara căsătoriei. 

Nerespectarea acestei obligații poate duce chiar la desfacerea căsătoriei, pentru motive imputabile soţului infidel. 
Totuşi, este important de precizat că această obligaţie nu poate îngrădi libertatea individuală a fiecărui soţ, astfel că 
refuzul unuia dintre soți de a avea relații intime nu poate constitui motiv întemeiat pentru defacerea căsătoriei. 


7 Prof. univ. dr. Teodor Bodoaşcă, Dreptul familiei, ediţia a III-a, rev., Bucureşti, Editura Universul Juridic, 2015, p. 95 

8 Ion P. Filipescu, Andrei I. Filipescu, Tratat de dreptul familiei, ediţia a VI-a, Ed. All Beck, Bucureşti, 2001, p. 42 

? Legea nr. 217/2003 pentru prevenirea şi combaterea violenţei în familie, republicată, M. Of. nr. 205 din 24 martie 2014. 

10 Emese Florian, Dreptul familiei. Căsătoria. Regimurile matrimoniale. Filiaţia, ediţia 5, Ed. C. H. Beck, Bucureşti, 2016, p. 93. 

ll Practică judiciară instanţe fraceze: Civic 1, 8 mai 1979, Civil Bull I, No. 135, D. 1979. IR 495, Obs. D. Martin; Civ. 1, 16 Feb. 1983, D. 
1984. 30, nota J. Revel, şi jurisprudenţa citată; adde: Bordeaux, 8 ianuarie 1985, Cah. jur. Aquitaine 1985, 66; Civ. 1 7 noiembrie 1995, nr. 
92-21.276, Bull. Civ. I, nr. 394, Dr. şi Patr., 1996, p. 72, obs. A. Benabent, RTD civ. 1996. 227, obs. B. Vareille 

12 Emese Florian, Dreptul familiei. Căsătoria. Regimurile matrimoniale. Filiaţia, ediţia 5, Ed. C. H. Beck, Bucureşti, 2016, p. 94 

15 Aurelian lonaşcu, Mircea Mureşan, Mircea N. Costin, Victor Ursa, Familia şi rolul ei în societatea socialistă, Ed. Dacia, Cluj Napoca, 
1975, p. 106 

14 Prof. univ. dr. Teodor Bodoaşcă, Dreptul familiei, ediţia a II-a, rev., Bucureşti, Editura Universul Juridic, 2015, p. 94 

15 www,limbalatina.ro/dictionar.php 

2.2. Principiul monogamiei 

Deoarece căsătoria este monogamă! în dreptul civil român, obligaţia de fidelitate în aspectul său negativ este un 
corolar necesar. Principiul monogamiei se bazează pe faptul că încheierea căsătoriei produce efecte între cei doi soți, 
care îşi datorează reciproc iubire şi fidelitate. Datorită principiului monogamiei, în dreptul civil român, s-a conturat şi 
prezumția de paternitate a soţului mamei, nefiind nevoie să se probeze filiaţia copilului născut în interiorul 
căsătoriei.” 

Sancţiunea încălcării obligaţiei de fidelitate, respectiv a principiului monogamiei, era sancţionată în vechea 
legislaţie penală română. Deşi adulterul a fost dezincriminat, totuşi legislația permite soţului înşelat să promoveze o 
acțiune de divorţ pentru motive ce ţin de infidelitatea soţului, acestea constituind o cauză pentru desfacerea căsătoriei. 


2.3. Extinderea noțiunii de infidelitate 

Legata strâns de definiţia legală a căsătoriei, obligaţia de fidelitate părea a fi protejată direct de lege, însă fiind un 
domeniu foarte personal legiuitorul nu a dorit să intervină într-un mod limitativ în relaţiile dintre soţi. Considerăm 
însă că infidelitatea este un subiect de actualitate şi un motiv temeinic pentru divorţ, iar dezvoltarea acestui subiect se 
impune din punct de vedere practic. Deşi obligația de fidelitate impune ca soții să aibă relaţii conjugale numai cu 
celălalt soț, fiindu-le interzise relaţiile sexuale cu terţii, considerăm că această obligație nu se referă numai la obligații 
de ordin fizic, ci şi moral.!% Spre exemplu au existat în practică anumite cazuri de schimburi de corespondență care 
prin natura lor au încălcat din punct de vedere moral obligaţia de loialitate față de celălalt soţ. Având în vedere că ne 
regăsim într-o era a digitalizării, se pune întrebarea dacă mesajele virtuale pot constitui temei pentru divorţ. 
Considerăm că, în măsura în care acestea sunt făcute publice, iar obținerea lor nu încalcă secretul corespondenţei, pot 
constitui un motiv întemeiat pentru desfacerea căsătoriei. 


2.4. Constatarea infidelității 

Evaluarea in abstracto a infidelităţii este greu de dovedit, însă infidelitatea bazată pe o relaţie extraconjugală 
poate fi probată. 

Infidelitatea este apreciată in concreto de către judecător şi, prin urmare, se va face într-un mod subiectiv, 
personalizat. Pentru a stabili o vină într-o cauză de divorţ, judecătorul trebuie să aprecieze existenţa unei încălcări 
grave sau a unor încălcări continuate a obligaţiilor rezultate din căsătorie. În plus, încălcarea obligaţiei de fidelitate a 
făcut inacceptabilă menţinerea vieţii comune. Aceasta a permis judecătorului să-şi extindă în mod apreciabil libertatea 
de apreciere atât pentru gravitatea încălcării, cât şi pentru responsabilitatea unei asemenea încălcări. 


2.5. Responsabilitatea infidelității 

Pentru ca infidelitatea să poată fi invocată în apărarea unui dintre soţi, este necesar ca aceasta să poată fi 
imputabilă. În practică pot exista diferite cazuri care pot disculpa soţul infidel, cum ar fi: eroare de fapt, error in 
personam, violenţa exercitată asupra sa de către un terț pentru a-l obliga să întrețină relații intime extraconjugale, a 
crezut că este liber de legăturile căsătoriei, etc. În aceste cazuri soțul trebuie să fie de bună credință. 


2.6. Acorduri privind obligația de fidelitate 

Trebuie să avem în vedere că, deşi căsătoria comportă anumite aspecte ale unui contract civil, obligația de 
fidelitate nu poate fi stabilită în mod limitativ de către cei doi soți. Obligaţia de fidelitate nu poate fi considerată o 
simplă obligaţie contractuală de la care soții ar putea să se debaraseze. 

Avem în acest sens modelul Statelor unite ale Americii, unde soţii pot stabilii prin contract prenupțial anumite 
clauze pentru situaţia în care unul dintre ei este infidel. Aceste clauze pot conţine daune morale şi materiale. În Franţa, 
spre exemplu, au existat solicitări de a întocmi acorduri privind fidelitatea în cuplu. În acest sens, atât practica 
judiciară, cât şi doctrina franceză au opinat că un mariaj nu se poate încheia în forma unui contract de brokeraj, iar 
fidelitatea nu poate fi negociată. "° 


2.7. Obligaţia de fidelitate şi procedurile de divorţ 

Soarta datoriei de fidelitate în timpul procedurilor de divorț poate fi luată în considerare prin evaluarea de către 
judecător a culpei soţului din cauza căruia s-a ajuns la divorţ, în acest sens, judecătorul fiind un veritabil gardian al 
ordinii publice, în special în funcţia de protecţie a soților. 


16 Aurelian lonaşcu, Mircea Mureşan, Mircea N. Costin, Victor Ursa, Familia şi rolul ei în societatea socialistă, Ed. Dacia, Cluj Napoca, 
1975, p. 106. 

17 Aurelian lonaşcu, Mircea Mureşan, Mircea N. Costin, Victor Ursa, Familia şi rolul ei în societatea socialistă, Ed. Dacia, Cluj Napoca, 
1975, p. 106. 

18 Idem., p. 106. 

19 M.-T.-Calais Auloy, pentru o nunta în efecte limitate în mod convenţional, RTD civ . 1988. p. 255 

Considerăm, însă, că de la data depunerii cererii de divorț niciunul dintre soți nu mai poate opune celuilalt 
obligaţia de fidelitate. Odată cu solicitarea divorțului, respectiv, despărțirea în fapt a soților, efectele căsătoriei se 
suspendă până la soluţionarea definitivă a cererii de divorț, când acestea încetează de drept. 


2.8. Sancţiuni 

Sancţiunea va fi, fireşte, divorţul sau separarea pentru încălcarea obligaţiei de fidelitate rezultate din căsătorie. 
Gravitatea, imputabilitatea şi consecințele comportamentului infidel pe durata mariajului pot fi stabilite în cadrul 
procedurii de divorţ şi pot conduce la desfacerea căsătoriei din culpa soţului infidel. 


3. Obligaţia conjugală 


3.1. Noţiune 

Noul Cod Civil nu prevede expres această obligaţie, însă în literatura de specialitate” se acordă importanță 
îndatoririlor conjugale. 

Obligaţia conjugală este separată de cea privind locuinţa comună şi există indiferent dacă soţii au sau nu locuinţă 
comună sau locuiesc separat. 


3.2. Obligaţia conjugală este strict legată de căsătorie 

Este important de precizat, că, deşi Codul civil nu face referire la obligaţiile conjugale ale soților rezultate din 
căsătorie, în vechime existau anumite legi canonice care impuneau „copula carnalis”! ca fiind o condiţie de 
valabilitate a căsătoriei. Această ideologie a durat până în secolul al XII-lea şi susținea că este obligatoriu ca relația să 
fie consumată în căsătorie pentru a o face indisolubilă. Aceasta poate fi, de asemenea, justificată de faptul că 
încheierea căsătoriei a fost percepută ca un remediu pentru concupiscență. 


3.3. Nerespectarea obligaţiei conjugale 

În Codul nostru civil nu există precizată expres o sancţiune pentru nerespectarea obligaţiei de fidelitate sau a 
datoriei conjugale, totuşi nerespectarea acestora poate duce la divorț”, astfel că în acest caz judecătorul va trebui să 
stabilească limitele. 

În primul rând, din punct de vedere al divorţului, pentru ca obligația aceasta să constituie un motiv întemeiat 
pentru desfacerea căsătoriei unul dintre soți trebuie să fie în culpă, iar refuzul să reprezinte un comportament greşit al 
soțului în culpă. Putem discuta despre un motiv temeinic de divorţ în contextul încălcării obligaţiei comune prin 
negarea relaţiilor fizice sau prin aplicarea unui comportament de respingere a celuilalt soț în aceste relații. În apărarea 
sa, soţul în culpă poate invoca motive de ordin medical (spre exemplu impotenţa, etc.) sau moral (dorinţa de castitate, 
din motive religioase sau de alt fel). 


3.4. Lipsa consimţământului şi recunoaşterea legală a infracțiunii de viol între soţi 

Chiar dacă aceste aspecte ale obligaţiei de fidelitate au fost introduse pentru a stabili o normalitate a 
comportamentului conjugal, apare problema violului între soţi. În mod tradiţional, în trecut, exista posibilitatea ca 
soțul să-şi forțeze soția pentru a întreţine relații intime. Nu existau prevederi legale care să apere soţia de astfel de 
abuzuri, iar societatea nu considera că obligarea la întreţinerea de relaţii intime între soţi ca fiind viol. 

Deşi caracterul ilicit al coerciţiei în ceea ce priveşte raporturile sexuale între soți nu este stabilit expres, totuşi 
aplicarea dispoziţiilor art. 218 Cod penal se face şi în cazul violului având ca persoană vătămată soţia. 

Prin urmare, instanţele judecătoreşti admit noțiunea de viol între soţi, în acest sens existând jurisprudența 
europeană: CEDO 22 martie 1995, S.W. şi C.R. v. Regatul Unit, Civ. 1996, 512, obs. J.-P. Marguenaud: Curtea face o 
referire explicită "la o noţiune civilizată de căsătorie”. În practică, s-au înregistrat şi cazuri de viol cu violență. 
Prezumția de consimțământ a soţilor sau complicitatea în intimitatea vieţii conjugale poate fi valabilă numai până la 
dovada contrariului”. 

Considerăm că legislaţia penală actuală ar putea fi îmbunătățită, urmând modelul Codului penal francez, care 
prevede la art. 222-22 alin. 2 următoarele prevederi: " Violul şi alte agresiuni sexuale se constituie atunci când au fost 
impuse victimei în circumstanţele prevăzute în această secţiune, indiferent de natura relaţiei dintre agresor şi victima 
sa, unite de legăturile căsătoriei. În acest caz, prezumția consimțământului soţilor faţă de actul sexual este valabilă 
numai până la data dovezi contrare ". 

Se va remarca faptul că nu este un sistem de protecție numai pentru soți, ci pentru toate cuplurile, chiar şi cele 
necăsătorite. 


20 Prof. univ. dr. Teodor Bodoaşcă, Dreptul familiei, ediţia a III-a, rev., Bucureşti, Editura Universul Juridic, 2015, p. 95 
21 V, C. Saint-Alary-Houin, Sexualitatea în dreptul civil contemporan, Ann. Fac. Toulouse, t. 33, 1985, p. 7. 

22 Prof. univ. dr. Teodor Bodoaşcă, Dreptul familiei, ediţia a III-a, rev., Bucureşti, Editura Universul Juridic, 2015, p. 95. 
233 CEDO 22 martie 1995, S.W. şi C.R. v. Regatul Unit, Civ. 1996, 512, obs. J.-P. Marguenaud. 

Se constată că există o contradicţie, pe de o parte, se impune o datorie conjugală în cazul cuplurilor căsătorite şi, 
pe de altă parte, se reprimă orice constrângere în relaţiile sexuale dintre soți. 

Întrucât relaţiile sexuale trebuie să fie voluntare, ar trebui să se precizeze constrângerea pe care o poate folosi 
unul dintre soţi pentru ca celălalt să se achite de obligația legală conjugală. 

Problema trebuie studiată şi sub aspectul consimțământului acordat în momentul celebrării căsătoriei. Pentru a nu 
se afla în situaţia unei constrângeri, care să intre în sfera penalului, se pune întrebarea dacă este necesar ca acest 
consimțământ să fie întotdeauna repetat pentru fiecare act constituent al relațiilor sexuale dintre soţi. Astfel, ar trebui 
clarificate responsabilităţile fiecărui soţ în ceea ce priveşte obligaţia conjugală. O astfel de clarificare, însă, nu se poate 
face în mod obiectiv, ci trebuie avute în vedere particularităţile fiecărei relaţii de cuplu. 

În cazul în care se invocă o astfel de cauză într-un proces de divorț, ar trebui stabilit în principal dacă 
nerespectarea acestei obligaţii a dus la imposibilitatea continuării căsătoriei. În acest caz, putem considera că pe toată 
durata căsătoriei este valabil consimțământul exprimat la încheierea acesteia, relaţiile conjugale fiind parte 
constituentă a mariajului. 

Însă, atunci discutăm de o cauză penală, este evident că trebuie să avem în vedere dacă la momentul producerii 
faptei, respectiv, a violului, soțul avea consimțământul soţiei. Atunci când discutăm de relaţii conjugale obţinute prin 
violență, vom considera, cu just temei, că acel consimțământ exprimat la încheierea căsătoriei a fost dat pentru relații 
consensuale şi, în niciun caz, nu poate fi folosit de soț pentru a disculpa un comportament abuziv. 


4. Obligaţia de sprijin moral 


4.1. Conceptul de sprijin moral 

În realitate, întotdeauna a fost foarte dificil să se stabilească conţinutul juridic concret al acestei obligaţii. Ca efect 
al căsătoriei, obligaţia de sprijin moral se referă la asistenţa acordată de soți unul altuia în problemele cotidiene pe 
durata mariajului”. 

Soții sunt datori, din punct de vedere moral, să se consulte reciproc în ceea ce priveşte problemele căsătoriei. 
Anumiți autori?” consideră că un mariaj trebuie guvernat de principiul codeciziei. Acesta presupune ca soţii să 
hotărască împreună în vederea îndeplinirii unui act sau a luării unei decizii, alegând soluţia cea mai potrivită?€. 


4.2. Obligaţia de asistenţă în caz de boală 

În practică pot apărea anumite situaţii care extind efectele obligaţiei de sprijin moral reciproc de la o chestiune 
pur morală la o obligaţie de a face, care apare în mod esenţial atunci când unul dintre soţi se află în imposibilitatea de 
a produce un venit din motive neimputabile ori este bolnav sau infirm. 

Obligaţia de sprijin moral reciproc poate avea şi un caracter pecuniar, atunci când din motive neimputabile, unul 
dintre soţi nu poate produce un venit şi, astfel, nu-şi poate asigura existența. În această situaţie, putem considera că 
este de datoria soţului care produce un venit să asigure cele necesare traiului. Întreţinerea familiei este o obligaţie ce 
incumbă soţului care produce un venit. În practică sunt întâlnite nenumărate cazuri în care soţia este nevoită să se 
ocupe de unul sau mai mulţi copii minori, asigurându-le acestora creşterea şi educarea, situaţie în care soţul, 
producător de venit, este dator să întrețină atât copii minori, cât şi pe soţia sa. 


4.3. Obligaţia soţului culpabil de a acorda celuilalt soț sprijin moral în caz de divorţ 

Încălcarea obligaţiei de sprijin moral se poate produce în mai multe modalităţii, cum ar fi: lipsa de sinceritate, 
răbdare, solidaritate, onoare, curtoazie, respect reciproc, etc. Aceste valori morale sunt fundamentale oricărei relaţii şi, 
cu atât mai mult, unui mariaj. Este aproape imposibil să putem obliga un soț, culpabil de încălcarea acestei obligaţii pe 
durata căsătoriei, ca pe durata divorțului să o respecte. Ca o măsură coercitivă, soțul poate fi obligat la un 
comportament cel puţin civilizat, care să nu afecteze şi mai mult celălalt soț. În cazul în care se constată că 
nerespectarea acestei obligații aduce prejudicii grave, soțul afectat de comportamentul inadecvat poate cere eventuale 
daune morale. 


4.3. Sancţiuni 

Încălcarea obligaţiei de sprijin moral reciproc poate atrage răspunderea civilă, contravenţională sau penală a celui 
în culpă”. 

Art. 378 alin. 1 lit. a Cod penal prevede că săvârşirea de către o persoană a unei fapte de natură să pună în pericol 
viaţa unui membru al familiei constituie infracţiunea de abandon de familie. Aceste dispoziţii legale se aplică şi în 


24 Aurelian lonaşcu, Mircea Mureşan, Mircea N. Costin, Victor Ursa, Familia şi rolul ei în societatea socialistă, Ed. Dacia, Cluj Napoca, 
1975, p. 108. 

25 Emese Florian, Dreptul familiei. Căsătoria. Regimurile matrimoniale. Filiaţia, ediţia 5, Ed. C. H. Beck, Bucureşti, 2016, p. 95. 

26 Prof. univ. dr. Teodor Bodoaşcă, Dreptul familiei, ediţia a III-a, rev., Bucureşti, Editura Universul Juridic, 2015, p. 93. 

27 Prof. univ. dr. Teodor Bodoaşcă, Dreptul familiei, ediţia a III-a, rev., Bucureşti, Editura Universul Juridic, 2015, p. 93. 

cazul în care infracțiunea este săvârşită de unul dintre soți prin lăsarea celuilalt soț în stare de necesitate, expunându-l 
la anumite suferinţe fizice sau morale. 

Este sancționată, din punct de vedere penal, fapta de a lăsa un membru al familiei, respectiv soţul fără ajutor, cât 
şi fapta de a nu se achita de obligaţia legală de întreţinere. Deşi ambele fapte sunt săvârşite prin inacţiune, acestea pot 
avea consecinţe deosebit de grave. 


5. Obligaţia de respect reciproc 

5.1. Exercitarea obligaţiei de respect reciproc 

Obligaţia legală de respect poate îngloba mai multe tipuri de obligaţii. În afara obligaţiilor amintite mai sus, 
putem spune că soții sunt datori ca pe durata mariajului să aibă un comportament adecvat unul faţă de celălalt. 

Soții trebuie să respecte profesia celuilalt şi să se susțină reciproc în toate aspectele legate de aceasta. În acelaşi 
sens, este necesar ca soții să respecte pasiunile fiecăruia, obiceiurile, relațiile sociale, să-şi ofere afecțiune unul altuia. 


5.2. Sancţiuni 

Nerespectarea acestei obligații poate avea ca rezultat imposibilitatea continuării mariajului. Aceste deficienţe pot 
conduce la desfacerea căsătoriei în funcție gravitatea faptei săvârşite de soţ, putând ajunge chiar la fapte de natură 
penală. Acestea pot include vătămări fizice sau psihice ori agresiuni față de celălalt soţ. Cele mai comune sunt: lipsa 
loialității față de celălalt, încălcarea onoarei, lipsa de afecţiune, neglijarea, refuzul de a participa la activităţi de interes 
pentru celălalt soţ, interzicerea anumitor relații interumane, dezvoltarea anumitor vicii, etc. 

În practica judiciară pot apărea diverse situaţii, spre exemplu: alcoolismul sau refuzul de a se supune unui 
tratament medical pentru suprimarea dependenței’? pot constitui motiv de divorţ pentru încălcarea obligaţiei de 
respect reciproc, refuzul de a recurge la asistență medicală pentru procreare sau procrearea unui copil fără luarea în 
considerare a opoziţiei celuilalt soț’, faptul de a avea o intervenţie chirurgicală pentru a schimbarea sexului fără 
acordul soţului". 


6. Efectele căsătoriei asupra numelor soţilor 


6.1. Efectele asupra numelui soților pe durata mariajului 

Soții au la dispoziţie, conform art.282 Cod civil, mai multe variante: păstrarea numelor de dinaintea căsătoriei, 
purtarea numelui comun a oricăruia dintre soți, reunirea ambelor nume sau purtarea doar de către unul dintre soți a 
numelor reunite. 

Potrivit art.311 Cod Civil soții sunt obligaţi să poarte numele declarat la încheierea căsătoriei. Schimbarea 
numelui unuia dintre soți, atunci când aceştia au nume comun, este permisă pe cale administrativă, însă numai cu 
acordul celuilalt soţ. Considerăm că această soluţie ar putea fi modificată, în sensul că legea ar putea permite 
modificarea numelui fără acordul celuilalt soţ pentru motive temeinice (spre exemplu profesia soțului care doreşte 
să-şi modifice numele, începerea procedurilor de divorţ, atunci când păstrarea numelui comun afectează imaginea, 
demnitatea sau onoarea etc.). 

În doctrină“! au fost analizate câteva situaţii speciale în ceea ce priveşte numele soților. Unul dintre cazuri este 
acela al soţului supravieţuitor care poartă numele de familie al soţului predecedat. În situaţia în care acesta doreşte să 
se recăsătorească poate să păstreze numele soţului predecedat şi, mai mult de atât, poate să convină ca acesta să fie 
numele comun în noua căsătorie. Considerentele care au stat la baza acestei opinii se referă la faptul că dreptul la 
nume nu poate fi îngrădit, dar şi la situația că legiuitorul nu face diferenţa între modurile de dobândire a numelui, 
atunci când se referă la numele declarat de viitorii soți. 


6.2. Existenţa unui dreptul de folosință asupra numelui purtat pe durata căsătoriei 

Prin declaraţia dată la încheierea căsătoriei se conferă soţilor un drept de folosință asupra numelui purtat ulterior 
încheierii căsătoriei. În eventualitatea unui divorţ, soții pot decide revenirea la numele purtate anterior sau, cu acordul 
celuilalt soţ, păstrarea numelui purtat pe durat mariajului. 

Divorțul nu distinge între soţ şi soţie, motiv pentru care ambii soți îşi pierd, în caz de divorţ, utilizarea numelui 
soțului său. Utilizarea numelui se poate face numai cu acordul celuilalt soţ. Din punct de vedere practic s-a pus 
problema, dacă soţul este îndreptăţit să solicite revenirea soţiei la numele purtat anterior căsătoriei. Practica judiciară”? 


28 Aix-en-Provence, 27 februarie 2008, Dr. fam 2008. Comm. 142, obs. V. Larribau-Terneyre, D. 2009. Pan. 832, obs. L. Williatte-Pellitteri 
Bordeaux, 19 Martie 2008, Familie Dr. 2008. Com. 142, D. 2009. Pan., 832, L. Williatte-Pellitteri obs. 

29 Nimes, 21 martie 2007, JCP 2007. II, 10149, nota J. Vassaux, Dr. fam. , 2008. 91, Obs., J. Hauser. 

30 Nimes, 07 iunie 2000, Dr. fam 2001. Comm 4 Obs H. Lécuyer, RTD civ 2001 335 Obs J. Hauser. 

31 Alexandru Bacaci, Viorica Claudia Dumitrache, Cristina Codruța Hageanu, Dreptul familiei, ediţia a 6-a, Editura C.H. Beck, Bucureşti, 
2009, p. 40. 

3 CEDO, 22 februarie 1994, Burghartz c / Elveţia, seria a 280-B, D. 1995. 5, notează JP Marguenaud, a considerat contrar art. 8 şi 14 din 
Convenţia europeană privind drepturile omului ca legislația elveţiană să nu permită femeii purtarea numelui soțului ulterior încetării căsătoriei. 

a statuat că este contrar art. 8 şi 14 din Convenţia europeană privind drepturile omului, ca legislația naţională să 
stabilească numele de purtat de soți. 

O problemă din punct de vedere practic apare atunci când soţul, care a primit acceptul celuilalt soț pentru purtarea 
numelui comun, se recăsătoreşte, deoarece art. 282 Cod civil se aplică şi în acest caz. Altfel, soţul din a doua căsătorie 
poate hotărî purtarea numelui obținut de soțul său în urma primei căsătorii. Din punct de vedere legal această situație 
nu este prevăzută şi se pune problema dacă soţul al cărui nume este în discuţie poate intervenii în această situație. 
Considerăm că odată finalizat divorțul, soţul care şi-a dat acordul pentru purtarea numelui său de către celălalt soț nu 
mai poate revenii asupra acestui aspect. Există însă posibilitatea de solicita în această situaţie eventuale despăgubiri”, 
atunci când folosirea numelui poate afecta imaginea“*, spre exemplu în cazul unei persoane publice, sau pur şi simplu 
produce un disconfort fostului soţ al cărui nume este în discuţie. 


6.2. Efectele încetării căsătoriei asupra numelui purtat pe durata căsătoriei 

În cazul în care căsătoria se încheie prin moartea unuia dintre soți, alegerea de a menține utilizarea numelui purtat 
pe durata căsătoriei se realizează în mod automat. Aceasta este o consecință, în principal, a caracterului social al 
numelui purtat de soţi pe durata căsătoriei. În dreptul civil român, purtarea numelui soţului defunct ulterior încheierii 
căsătoriei are un caracter absolut. 

În practică au existat anumite situaţii în care familia defunctului s-a opus utilizării de către soțul supraviețuitor a 
numelui comun, deoarece au considerat ca aceasta abuzează prin diferite modalităţi de numele purtat. Acest aspect 
poate fi observat în concret în cazul în care soțul supravieţuitor alege să se recăsătorească“5. 

Spre deosebire de situaţia încetării căsătoriei prin deces, în cazul divorțului soțul care a luat numele comun nu 
poate păstra acest nume, decât cu acordul soţului al cărui nume îl poartă. 

Capacitatea de a folosi numele soțului poate rezulta din acordul acestuia sau din soluţia dată de instanță, însă 
numai în cazul în care solicitantul justifică un interes special pentru el sau pentru copii. 


33 TGI Briey, 30 iunie 1966, JCP 1967. IL. 15130, nota J. Carbonnier. 

34 Anne Claire Aune, Le phenomene de multiplication de droit subjectifs en droit de personnes et de la famille, Ed. Presses Universitaires 
d'aix Marseille, 2007, p. 247. 

35 C. Rondeau-Rivier, Recăsătoria, teza, Lyon, 1981, p. 173 şi următoarele. 


OPINII PRIVIND EXERCITAREA EXCLUSIVĂ A AUTORITĂȚII PĂRINTEȘTI 
ÎN CAZUL DECESULUI UNUIA DINTRE PĂRINȚI 


Marius Ionel NICOLAU 


Abstract: As a rule, the parental rights and duties — those related to the minor as well as those related to his/her 
property — are exercised by both parents jointly and equally by virtue of full equality of rights of the parents, which is 
an additional guarantee in regard to the protection of the best interest of the minor. Thus, on the basis of this 
fundamental principle, the parents do not act in a dispersed manner, each on his/her own, but in concert, as they are 
obliged to unite their efforts for an overall action. 

The rule that both parents exercise parental authority in common cannot lead to the conclusion that there can be 
no situations — whether in law or in fact — in which its exercise rests entirely with only one of the parents. Thus, if 
one of the parents is deceased, declared dead by a court order, declared mentally incompetent, is suspended from the 
exercise of parental rights or, if for any reason is unable to express his or her will, the other parent exercises parental 
authority alone. 

Interpreting the provisions of art. 110 par. (1) of the Civil Code, one can see that the death of one of the parents 
automatically leads to the exclusive exercise of parental rights and duties by the surviving parent without the need for 
the intervention of the Central Family Court respectively when the end of the parental rights and duties of the 
deceased spouse occurs. 

The transmission of the exercise of parental authority to the surviving parent is simple and complete in the sense 
that it is accomplished through the mere fact of the death of the parent exercising the parental authority in common 
and covers the entire ensemble of parental rights and duties. The ensemble of the prerogatives of parental authority is 
given to the remaining parent, under the sole reserve of the rights that could not have been withdrawn from the parent 
affected by a partial forfeiture. Intervening by virtue of law, the transmission is carried out in full and it is not 
necessary for the holder to request it in court 


Key words : the exclusive exercise of parental authority, deceased parents, minor 


I. Consideraţii generale 

Conform preambulului Convenţiei cu privire la drepturile copilului!, acesta trebuie să crească împreună cu 
părinţii săi, într-o atmosferă de fericire, dragoste şi înțelegere, pentru dezvoltarea armonioasă a tuturor aspectelor ce 
țin de personalitatea sa. În principiu, instituţia fundamentală prin care se realizează protecţia şi dezvoltarea copilului 
este mediul familial în cadrul căruia tatăl şi mama copilului sunt protectorii săi naturali”. 

Reglementările anterioare noului Cod civil în materia ocrotirii persoanei fizice minore respectiv a "ocrotirii 
părinteşti” şi implicit în materia drepturilor şi îndatoririlor părinteşti se regăseau, în principal, în Codul familiei”, 
respectiv în Legea nr. 272/2004" şi Legea nr. 273/2004; sub auspiciile Codului civil de la 18646, Titlul VIII din 
Cartea I - Despre persoane, poartă denumirea marginală "Despre puterea părintească”. 

Pe data intrării în vigoare a Codului civil” şi a Legii nr. 71/2011% pentru punerea în aplicare a Legii 287/2009 
privind Codul civil, aceste reglementări au fost abrogate total - Codul familiei- şi, parțial, -Legea nr. 272/2004-, noul 
Cod civil devenind principalul act normativ care reglementează în mod unitar domeniul ocrotirii persoanei fizice 


x» 


minore prin părinți sub denumirea de "autoritate părintească”. Astfel, ocrotirea persoanei fizice minore este 


* Judecător, Tribunalul Hunedoara; Doctorand, Universitatea "Lucian Blaga” Sibiu; e-mail mariusnicolau(Q yahoo.com 

! Convenţia cu privire la drepturile copilului a fost adoptată de Adunarea Generală a Organizaţiei Naţiunilor Unite a 20 noiembrie 1989 şi a 
fost ratificată de România prin Legea nr. 18/1990 publicată în Monitorul Oficial nr. 109 din 28 septembrie 1990 şi republicată în Monitorul 
Oficial nr. 314 din 13 iunie 2001. 

? Raportul celei de-a V-a sesiuni a Comitetului pentru Drepturile Copilului, ianuarie 1994, Anexa V, în Manualul pentru implementarea 
convenției cu privire la drepturile copilului, Ediţie revizuită, lucrare elaborată pentru UNICEF de Hodkin R., Newell P., Editura Vanemonde 
2004, p. 104. 

3 Codul familiei a fost adoptat prin Legea nr. 4/1953 (publicată în Buletinul Oficial, nr. 1/1954) şi abrogat expres prin art. 230 lit. m) din 
Legea nr. 71/2011 publicată în Monitorul Oficial, nr. 409/2011. 

+ Legea nr. 272/2004 a fost publicată în Monitorul Oficial, Partea I, nr. 557/2004. 

5 Legea nr. 273/2004 a fost publicată în Monitorul Oficial nr. 557/2004 şi, apoi, republicată în Monitorul Oficial, nr. 788/2009, nr. 
259/2012 şi nr. 739/2016, fiind ulterior modificată şi completată. Iniţial, Legea nr. 273/2004 a fost denumită: „privind regimul juridic al 
adopţiei”. Actuala denumire a fost stabilită de art. 50 pct. 1 din Legea nr. 76/2012. Noua denumire a Legii nr. 273/2004 a fost impusă de faptul 
că, în prezent, „regimul juridic al adopţiei” este reglementat de art. 451-482 C. civ. şi, urmare modificărilor suferite, această lege cuprinde doar 
norme de procedură în legătură cu încuviințarea adopţiei. 

é Codul Civil 1864 a fost decretat la 26 noiembrie 1864, promulgat la 04 decembrie 1864 şi a intrat în vigoare la data de 01 decembrie 
1865. Acest Cod a fost abrogat expres prin art. 230 lit. a) din Legea nr. 71/2011. 

7 Adoptat prin Legea nr. 287/2009 publicată în Monitorul Oficial nr. 511/2009. 

8 Publicată în Monitorul Oficial nr. 409/2011. 

regementată de dispoziţiile generale cuprinse în art. 483 - 512 din Legea nr. 287/2009 privind Codul civil precum 
precum şi de dispoziţiile speciale ale Legii nr. 272/2004. 

Prin definiţie, drepturile şi îndatoririle părinteşti au un caracter personal şi continuu exercitându-se de la naşterea 
copilului minor şi până la împlinirea de către acesta a vârstei de 18 ani” sau până la dobândirea capacităţii depline de 
exerciţiu anterior vârstei de 18 ani’. 

De regulă, drepturile şi îndatoririle părinteşti -atât cele privind persoana minorului cât şi cele referitoare la 
bunurile acestuia- se exercită de către ambii părinţi în comun şi în mod egal în virtutea deplinei egalităţi în drepturi ale 
părinţilor ceea ce constituie o garanţie în plus cu privire la ocrotirea interesului superior al minorului. Astfel, în baza 
acestui principiu fundamental, părinţii nu acţionează dispersat, fiecare cu partea lui, ci în mod concertat ei fiind datori 
să-şi unească eforturile pentru o acțiune de ansamblu. 

Regula că ambii părinţi îşi exercită în comun drepturile şi îndatoririle părinteşti nu poate conduce la concluzia că 
nu pot exista situaţii — de drept sau de fapt- în care exercitarea autorităţii părinteşti revine în totalitate numai unuia 
dintre părinți. 

Exercitarea doar de către unul dintre părinți a drepturilor şi îndatoririlor părinteşti nu este nouă"! în dreptul civil 
românesc fiind inspirată din dreptul francez!” şi al provinciei Quebec”, deși există în alte sisteme de drept precum cel 
spaniol!“, belgian", grecesc!S, norvegian”, suedez!5, polonez!?, italian”, austriac. 

Astfel, Codul civil român, în cap. III intitulat "exercitarea autorităţii părinteşti”, a instituit o serie de excepții de la 
regula exercitării de către ambii părinți în comun şi în mod egal a drepturilor şi îndatoririlor privind persoana 
minorului cât şi cele referitoare la bunurile acestuia. Astfel, unul dintre părinți exercită singur, total sau parțial, 
drepturile şi îndatoririle privind persoana şi bunurile minorului dacă celălalt părinte este decedat sau declarat mort prin 
hotărâre judecătorească definitivă, este pus sub interdicţie judecătorească respectiv este decăzut din exerciţiul 
drepturilor părinteşti sau, din orice motiv, se află în neputinţă de a-şi exprima voinţa cu privire la minor”. 

Bineînţeles că soluţia este aceeaşi şi în situația în care copilul din afara căsătoriei îşi are stabilită filiația numai 
față de un singur părinte sau în ipoteza în care un minor a fost adoptat doar de către o singură persoană. 


II. Exercitarea exclusivă a autorității părintești în cazul decesului unuia dintre părinți 

Moartea unei persoane este un fapt juridic care are marchează sfârşitul capacităţii de folosință a drepturilor şi 
obligaţiilor civile inclusiv capacitatea de folosinţă a drepturilor şi îndatoririlor părintești. În situaţia în care părinți sunt 
decedați sau declaraţi decedați se instituie tutela minorului’. Deşi tutorele îndeplineşte total sau parţial drepturile şi 
îndatoririle privind persoana minorului, aceasta nu înseamnă că aceste drepturi şi îndatoriri sunt identice cu cele ale 
părinţilor fireşti, fiind doar asemănătoare cu aceasta, întrucât în cazul instituirii tutelei nu are loc o transmitere a 
drepturilor şi îndatoririlor părinteşti în patrimoniul tutorelui”” ci doar o exercitare temporare în interesul minorului a 
acestora de către o altă persoană decât părinţii acestuia. 

Interpretând per a contrario dispoziţiile art. 110 alin. (1) Cod civil rezultă că decesul unuia dintre părinți conduce 
în mod automat la exercitarea exclusivă a drepturilor şi îndatoririlor părinteşti de către părintele supravieţuitor fără a fi 
nevoie de intervenția instanței de tutelă respectiv la încetarea definitivă a exerciţiului drepturilor şi îndatoririlor 
părinteşti de către soţul decedat. 

Transmiterea exercitării autorităţii părinteşti către părintele supraviețuitor este simplă şi integrală în sensul că se 
realizează prin simplul fapt al decesului părintelui care exercită în comun autoritatea părintească şi vizează întreg 
ansamblul al drepturilor şi îndatoririlor părinteşti. Ansamblul prerogativelor autorităţii părinteşti este conferit 


? Potrivit art. 38 alin. (1) Cod civil, persoana fizică dobândeşte capacitate de exerciţiu deplină la data când împlineşte 18 ani. 

0 Potrivit art. 39 alin. (1) şi (2) Cod civil, persoana fizică care nu a împlinit 18 ani dobândeşte, prin căsătorie, capacitate deplină de 
exercitiu. În situaţia în care căsătoria este anulată şi persoana fizică nu a împlinit vârsta de18 ani la data anulării căsătoriei, persoana fizică minoră 
care a fost de bună credinţă la încheierea căsătoriei anulate îşi menţine capacitatea deplină de exercițiu. 

! Reglementarea anterioară era reprezentată de art. 98 alin. (2) Codul familiei abrogat odată cu intrarea în vigoare a noului Codului civil şi 
a Legii nr. 71/2011. 

? Art. 373 Cod civil francez. 

3 Art. 606 alin. (1) Cod civil Quebec. 

4 Art. 170 Cod civil spaniol. 

5 Art. 388 Cod civil belgian. 

6 art. 1511 - 1648 Cod civil grecesc. 

7 Art. 60 alin. (1) Legea copilului Norvegia 1981. 

8 Capitolul 6 Codul suedez al copilului şi parintilor. 

° art. 109 Codul polonez al familiei şi al tutelei. 

% art. 371 alin. (1) Cod civil italian. 

21 Art. 507 alin. (1) Cod civil. 

22 Potrivit art. 110 alin. (1) Cod civil, tutela asupra minorului se instituie atunci când părintele față de care s-a stabilit legătura de rudenie cu 
minorul sau ambii părinți sunt, decedați, decăzuți din exerciţiul drepturilor părinteşti sau li s-a aplicat pedeapsa penală a interzicerii drepturilor 
părinteşti, puşi sub interdicţie judecătorească, necunoscuţi, dispăruți ori declarați judecătoreşte morți . 

2 Gavrilescu A.-Ghe., Ocrotirea minorului prin tutelă. Drepturile şi obligaţiile tutorelui şi drepturile şi obligaţiile părintești. Aspecte 
comparative în Analele Universităţii "Constantin Brâncuşi” Tg. Jiu, seria Ştiinţe Juridice, nr. 2/2010, p. 159. 

părintelui rămas, sub singura rezervă a drepturilor care ar fi putut să nu-i fie retrase părintelui afectat de o decădere 
parțială. Intervenind în virtutea legii, transmiterea se realizează de plin drept nefiind necesar ca titularul acesteia să o 
ceară în instanță. 

Astfel, în urma decesului unuia dintre părinți (în speța, mama) iar copilul minor locuieşte împreună cu bunicii 
materni, acțiunea tatălui de încredințare a copilului minor -întrucât mama acestuia a decedat- este inadmisibilă”?. 
Pentru valorificarea drepturilor părinteşti, tatăl are la îndemână calea acţiunii prevăzute de art. 103 Codul Familiei 
(art. 495 Cod civil)5. Pentru identitate de rațiune, bunicii nu pot pretinde în contra mamei minorului încredințarea 
copilului minor spre creştere şi educare întrucât, cu excepţia cazurilor enumerate de art. 113 Codul familiei (art. 110 
Codul civil), când copilul este ocrotit prin instituirea tutelei, acesta locuieşte şi va fi crescut de părinții săi, iar dacă 
unul este decedat, de părintele rămas în viaţă.” 

Pe cale de excepție”, atunci când părintele supraviețuitor este privat de exercițiul tuturor drepturilor şi 
îndatoririlor privind persoana minorului, instanţa de tutelă poate dispune plasamentul minorului la o terță persoană sau 
familie, aflate sau nu în legătură de rudenie cu minorul, sau la o instituţie de ocrotire care îndeplineşte drepturile şi 
îndatoririle care revin acestui părinte cu privire la persoana minorului’. Instanța de tutelă stabileşte măsura 
plasamentului, la cererea autorității publice cu atribuţii în domeniul asistenței sociale şi a potecţiei copilului, în 
situaţiile indicate de art. 65 alin. (2), respectiv” în situația minorului ai cărui părinți sunt morți sau declaraţi 
judecătoreşte morţi sau dispăruţi, sunt decăzuţi din exerciţiul drepturilor şi îndatoririlor părinteşti sau li s-a aplicat 
pedeapsa interzicerii acestora De asemenea, se instituie plasamentul copilului şi în situația în care părinţii acestuia 
sunt puşi sub interdicție precum şi în situația copilului necunoscuţi sau a copilului găsit sau copilul părăsit în unităţi 
spitaliceşti* 

Decesul persoanei fizice este un fapt juridic care se constată fizic, în mod direct, prin examinarea cadavrului şi se 
stabileşte prin certificat constatator întocmit şi semnat de un medic iar, în această ipoteză, nu se poate recurge la 
procedura declarării morţii, ci este necesar a se obține certificatul de deces conform legii privind actele de stare 
civilă*!. Totuşi, atâta vreme cât moartea persoanei nu a fost constatată şi nici nu a putut fi constatată în mod direct, 
calitatea de subiect de drept civil continuă să existe din punct de vedere juridic, oricât de incertă ar fi această calitate 
sub aspectul împrejurărilor de fapt. În acest sens, leguitorul a instituit prezumția potrivit căreia orice persoană 
dispărută este considerată a fi în viaţă cu excepţia cazului în care a intervenit o hotărâre judecătorească declarativă de 
moarte rămasă definitivă”. Prin urmare, în intervalul de timp scurs între dispariţia persoanei şi declararea definitivă a 
morţii prin hotărâre judecătorească, persoana fizică dispărută este considerată a fi în viaţă şi niciun efect din acelea pe 
care legea le leagă de un asemenea eveniment (moartea) nu se va produce încă”. 

Declararea judecătorească a morţii intervine, la solicitarea oricărei persoane interesate inclusiv a minorului, în 
cazul în care o părintele este dispărut şi există indicii ca a încetat din viață’. Nu orice absenţă a părintelui de la 
domiciliu acestuia (concediu, studii în străinătate, tratamente medicale prelungite în altă localitate sau în altă țară, 
plecarea la muncă în străinătate) conduce, prin ea însăşi, la pronunţarea unei hotărâri privind declararea 
judecătorească a morții”. Astfel, pentru introducerea cererii având ca obiect declararea judecătorească a morţii este 
necesar ca această absenţă să îndeplinească cumulativ două condiţii respectiv: să aibă o durată minimă de 2 ani de 
zile’ şi să existe presupunerea rezonabilă că persoana nu ar mai fi în viață. În esență”, ceea ce caracterizează 


24 Curtea de Apel București- Secţia civilă, Decizia nr. 938/1995 nepublicată. 

25 În reglementarea actuală potrivit art. 495 alin. (1) Cod civil, părinţii pot cere oricând instanţei de tutelă înapoierea copilului de la orice 
persoană care îl deține fără drept. 

26 Curtea de Apel Cluj — Secţia civilă, Decizia nr. 2790/2001, în Buletinul Jurisprudenţei. Culegere de practică judiciară pe anul 2001, 
Editura Lumina Lex, Bucureşti, 2002, p. 269-271. 

27 Potrivit art. 373-3 alin. (3) Cod civil francez atunci când judecătorul dispune după divorț (separarea părinţilor) cu privire la modalităţile 
de exercitare a autorității părinteşti, aceasta poate dispune, părinţii fiind în viaţă, că, în caz de deces a celui ce exercită autoritatea, copilul nu va fi 
încredințat supraviețuitorului, putând desemnna, în acest caz, persoana căreia îi va fi încredințat. Această excludere prin anticipare nu poate fi 
concepută decât dacă este justificată de situații excepționale. 

28 Art. 399 alin. (1) Cod civil. 

2 Gavrilescu A. Gh., Unele consideraţii în legătură cu exercitarea drepturilor şi îndeplinirea obligaţiilor părintești în cazul stabilirii măsurii 
de protecţie specială a plasamentului de către comisia pentru protecția copilului, Dreptul nr. 2/2011, p. 77. 

30 Art. 65 alin. (2) lit) a din Legea nr. 272/2004. 

31 Înalta Curte de Casaţie şi Justiţie — Secţia civilă, Decizia civilă nr. 2147/2004 apud. Terzea V., Noul Cod civil. Adnontat cu doctrină şi 
jurisprudenţă. Vol. I (Art. 1 — 1163), ediţia I, Editura Universul Juridic, Bucureşti, 2011, p. 86 

32 Art. 53 alin. (1) Cod civil. 

33 Chelaru E., Comentariu, în Noul Cod civil. Comentariu pe articole art. 1-2664, coord. Baias FI. A., Chelaru E., Constantinovici R., 
Macovei I., Editura C.H. Beck, Bucureşti, 2012, p. 58. 

34 Art. 49 alin. (1) Cod civil. 

35 Ungureanu O., Munteanu C., Drept civil. Persoanele în reglementarea noului Cod civil, ediţia a 3-a, revăzută şi adăugită, Editura 
Hamangiu, 2015, p. 171. 

36 Termenul de 2 ani reprezintă atât o condiţie pentru pronunțarea hotărârii declarative de moarte, cât şi o condiţie de exercitare a acţiunii, 
de unde rezultă că sesizarea instanței anterior împlinirii termenului de 2 ani atrage respingerea cererii introductive ca prematură. Beleiu Gh. , 
Drept civil român, Introducere în dreptul civil. Subiectele dreptului civil, Casa de Editură şi Presă ” Şansa” SRL, Bucureşti, 1992, p. 267. 

37 Dogaru I., Popa N., Dănişor D.C., Cercel S., Bazele dreptului civil. Vol. I, Editura C.H. Beck, Bucureşti, 2008, p. 543. 

”dispariția/absenţa paersoanei” este tocmai incertitudinea asupra exitenţei acestei persoane, sensul expresiei "dispărut” 
fiind acela izvorât din dreptul roman: qui ita absit, ut ignoretur ubi sit, et an sit’. 

În afară de cazul general în care o părintele dispărut poate fi declarat decedat, dacă sunt îndeplinite cerințele legii, 
leguitorul stabileşte alte două cazuri speciale privind declararea morţii pe cale judecătorească, respectiv: 

- dacă au trecut cel puţin 6 luni de la data dispariţiei, poate fi declarat mort cel dispărut în împrejurări deosebite, 
cum sunt acte de terorism, tsunamiuri, inundaţii catastrofale, erupții vulcanice, cutremure, catastrofe aeriene, navale, 
de cale ferată sau rutieră, acte de război, ce conduc la presupunerea rezonabilă a decesului; 

- atunci când faptul decesului este sigur iar cadavrul nu poate fi găsit sau identificat, instanţele de drept comun 
pot declara moartea părintelui fără a mai fi nevoie a se aştepta împlinirea vreunui termen de la dispariţie“. 

În privinţa datei decesului părintelui, leguitorul prevede că acesta a încetat din viață doar de la data stabilită de 
către judecător prin hotărârea judecătorească rămasă definitivă“. Data stabilită prin hotărâre judecătorească este doar 
o probabilitate“? şi, de aceea, instanţa va putea reveni asupra acesteia (nu intră în putere de lucru judecat), dacă se va 
dovedi că acea dată este una inexactă, întrucât, din probele administrate ulterior, reiese presupunerea rezonabilă că 
este mai aproape de adevăr o altă dată a decesului“. Dacă în hotărârea judecătorească se omite a se arăta ora morții, 
leguitorul a instituit prezumția că părintele declarat mort a încetat din viață la ora 24 a zilei indicate ca fiind aceea a 
decesului“. Astfel, hotărârea judecătorească de moarte are efecte retroactive care coboară în timp până la data stabilită 
ca fiind cea a decesului, dată care este întotdeauna anterioară aceleia a pronunțării hotărârii ori a rămânerii irevocabile 
a acesteia“. Această hotărâre are caracter constitutiv de drepturi, deoarece creează starea de persoană decedată a 
părintelui; ea produce efecte juridice atât pentru viitor (ex nunc), cât şi pentru trecut (ex tunc), începând cu data şi ora 
stabilită de instanță ca fiind a morţii. Efectele ei sunt declarative, dacă avem în vedere că ele se produc din trecut“. 

În ambele cazuri — moartea reală constatată printr-un acte de deces sau declararea judecătorească a morţii-, 
problema exercitării autorității părinteşti vizează numai copii concepuți până la data decesului care, în ipoteza morţii 
naturale, este data calendaristică a încetării din viaţă a părintelui respectiv, iar în ipoteza declarării judecătoreşti a 
morţii, este data stabilită prin hotărâre declarativă de moarte ca fiind cea a decesului. În cazul prezumţiei de 
paternitate a copilului conceput în timpul căsătoriei, dar născut la mai puţin de 300 zile de la încetarea, desfacerea sau 
desființarea căsătoriei (şi fără ca mama să se fi recăsătorit între timp), este suficient ca o singură zi din timpul legal al 
concepției, adică din intervalul de 121 zile, să se găsească în timpul căsătoriei, pentru ca filiaţia să fie stabilită, în 
temeiul legii, față de fostul soț al mamei“. 

În ceea ce priveşte copiii din căsătorie, concepuţi în perioada cuprinsă între data morţii şi aceea a rămânerii 
definitive a hotărârii judecătoreşti declarative de moarte, care beneficiau de prezumția de paternitate câtă vreme nu a 
intervenit hotărârea declarativă de moarte, aceştia încetează a mai fi socotiți ai bărbatului declarat mort“. 

Ocrotirea copiilor concepuţi ulterior datei morții stabilite prin hotărâre judecătorească se va face potrivit cu 
situaţia juridică în care aceştia se găsesc: copii din căsătoria subsecventă a mamei, copii din afara căsătoriei cu filiația 
paternă nestabilită”, copii din afara căsătoriei cu filiația față de tată legal stabilită prin recunoaştere sau hotărâre 
judecătorească“. 

În ipoteza în care moartea unuia dintre părinţi a fost declarată, data morții este aceea stabilită prin hotărârea 
instanţei, persoana în cauză fiind considerată în viaţă până la rămânerea definitivă a sentinţei în cauză. În fapt, 
exercitarea autorităţii părinteşti este asigurată doar de către un singur părinte atât în timpul cuprins între data stabilită a 


38 care lipseşte în aşa mod, încât nu se ştie unde se găseşte şi dacă mai există. 

39 Art. 50 alin. (1) Cod civil. 

40 Art. 50 alin. (3) Cod civil. 

4! Art, 52 alin. (1) teza I Cod civil. 

42 Răuschi Şt., Drept civil, Editura Fundaţiei "Chemarea”, Iaşi, 1993, p. 206. 

8 Fodor M. Drimer I.-C., Declararea judecătorească a morţii în reglementarea noului Cod civil şi a noului Cod de procedură civilă, 
Dreptul nr. 4/2013, p. 75. 

+ Art. 52 alin. (1) teza II Cod civil. 

4 Reghini I., Diaconescu Ş., Vasilescu P., Introducere în dreptul civil, Editura Sfera Juridică, Bucureşti, 2008, p. 114. 

46 Despre efectele hotărârilor judecătoreşti în reglementarea anterioară a se vedea, Leş. I., Principii şi instituții de drept procesual civil, 
Editura Lumina Lex, Bucureşti, 1998, p. 463. 

+ Florian E.., Dreptul familiei, Editura C.H. Beck, Bucureşti, 2008, p. 260. 

48 Tribunalul Regional Târgu Mureş, Decizia nr. 938/03.06.1957 în Legalitatea Populară nr. 3/1958, p. 98 apud Oprescu M.A., Ocrotirea 
părintească, teză doctorat Universitatea Lucian Blaga Sibiu, p. 215. 

4 Pentru promovarea acţiunii în stabilirea paternităţii este necesar ca reclamantul să nu aibă starea civilă de copil din timpul căsătoriei, 
adică să nu se bucure de prezumția de paternitate. Aşa fiind, în cazul în care se invocă împrejurarea că soțul mamei ar fi dispărut în cursul unor 
fapte de război, acţiunea în stabilirea paternității din afara căsătoriei este admisibilă numai dacă în prealabil, s-a obținut o hotărâre de declarare a 
morții, din care să rezulte că data decesului soțului mamei se situează în afara timpului legal al concepției. Tribunalul Judeţean Timiş, Decizia 
civilă nr. 1198/1971, în Revista Română de Drept nr. 11/1972, p. 162. 

50 Atunci când soțul mamei este declarat mort prin hotărâre judecătorească, căsătoria încetează la data morții stabilite prin hotărâre. Copilul 
născut la mai mult de 300 de zile de la încetarea căsătoriei nu mai are ca tată pe soțul mamei. El este considerat a fi copil din afara căsătoriei şi, 
prin urmare, poate să îşi stabilească filiația fie prin acțiune în stabilirea paternităţii, fie ca urmare a recunoaşterii făcute de un alt bărbat. A se 
vedea, Tribunalul Judeţean Timiş — Secţia Civilă, Decizia nr. 117/30.10.1987 în Revista Română de Drept nr. 11/1987, apud. Irimescu L., 
Filiația față de tată. Practică judiciară, Editura Hamangiu, Bucureşti, 2007, p. 2. 

morții şi rămânerea definitivă a actului instanței, cât şi ulterior rămânerii definitive a hotărârii, însă temeiul juridic este 
diferit: până în momentul rămânerii definitive a hotărârii, părintele aflat în viață va exercita singur ocrotirea 
părintească în temeiul art. 507 alin. (1) ipoteza finală Cod civil —neputința de a-şi manifesta voința- iar după acest 
moment, în temeiul art. art. 507 alin. (1) ipoteza I Cod civil, decesul unuia dintre părinți. 

Atunci când hotărârea declarativă de moarte este anulată ca urmare a reapariţiei celui declarat mort“!, acesta îşi 
recapătă drepturile şi îndatoririle părinteşti exercitate până atunci numai de către celălalt părinte, autoritatea 
părintească exercitându-se în comun în condiții de deplină egalitate”. 

O situaţie aparte neignorată de către leguitor o reprezintă cea în care soțul supravieţuitor s-a recăsătorit iar, 
ulterior, hotărârea declarativă de moarte este anulată. În aceste circumstanţe, art. 293 alin. (2) Cod civil prevede că 
noua căsătorie rămâne valabilă dacă soţul celui declarat mort a fost de bună credinţă. Dar dacă din prima căsătorie au 
rezultat copii se pune în discuţie cui va reveni exercitarea autorității părintești în ipoteza reapariției soţului declarat 
mort. Art. 404 Cod civil prevede că dispoziţiile referitoare la efectele divorțului se vor aplica prin asemănare. Aşadar, 
instanța poate să decidă, ţinând cont de interesul superior al copilului, fie exercitarea împreună şi în mod egal a 
autorității părinteşti fie exercitarea unilaterală, probabil, în favoarea soţului care a exercitat-o până la momentul 
anulării hotărârii judecătoreşti declarative de moarte. 


51 Potrivit art. 54 alin. (1) Cod civil dacă cel declarat mort este în viață, se poate cere, oricând, anularea hotărârii prin care s-a declarat 
moartea de către orice persoană interesată inclusiv de către persoana moartă. 
52 Oprescu M.A., Ocrotirea părintească, teză doctorat Universitatea Lucian Blaga Sibiu, p. 216. 

1. Considerații prealabile 

Clasificarea normelor de competenţă constituie un element important al cercetării instituțiilor procedurii civile. 
Identificarea criteriilor după care se realizează clasificările şi corecta calificare a categoriilor rezultate în urma 
aplicării acestuia constituie o preocupare tradiţională a doctrinei, care răspunde unor certe necesități practice. Astfel, 
determinarea caracterului de ordine publică, respectiv de ordine privată al normelor de competență are o importanță 
aparte pentru că, pe de o parte, configurează dreptul părților ca, printr-o convenţie atributivă de competenţă, să deroge 
de la normele de competență prevăzute de lege (determinând, în acest fel, o prorogare convenţională de competență), 
pe de altă parte, relevă posibilitatea instanţei de a invoca din oficiu necompetenţa, în cadrul verificărilor pe care 
aceasta trebuie să le facă, în debutul fazei de cercetare a procesului civil?. Reglementarea actuală prezintă anumite 
elemente de specificitate, prin raportare la soluțiile legislative adoptate anterior, în special în ceea ce priveşte regimul 
juridic al invocării necompetenţei de către instanţă şi criteriile pe baza cărora urmează a fi calificat caracterul de 
ordine publică ori, după caz, de ordine privată, al normelor de competenţă”. 

Distincția dintre cele două categorii de norme este făcută în contextul reglementării regimului juridic al excepţiei 
de necompetenţă. Sub chiar această denumire marginală, art. 129 C. pr. civ. precizează, la alin. (1) că „necompetența 
este de ordine publică sau privată”. Separaţia are, aşadar, în vedere, un scop funcţional, practic: acela al stabilirii 
participanților la proces care pot invoca necompetenţa şi a momentului până la care aceasta poate fi ridicată, pe cale 
de excepţie, în cursul procedurii. 

Cu privire la acest aspect, facem o scurtă observaţie: verificarea competenţei constituie o sub-etapă procedurală 
fundamentală şi obligatorie oricărei proceduri jurisdicționale. În redactarea actualului Cod de procedură civilă, această 
regulă de drept a fost reglementată expres la art. 131 alin. (1) C. pr. civ., care precizează că „,...judecătorul este 
obligat, din oficiu, să verifice şi să stabilească dacă instanța este competentă general, material şi teritorial să judece 
pricina... Această verificare are loc în procedură contradictorie, cu respectarea tuturor garanțiilor specifice acestui 


* Lector univ. dr., Universitatea „Alexandru loan Cuza” din Iaşi, Facultatea de Drept; e-mail: horia.tit(A gmail.com 

! Herovanu E., Principiile procedurei judiciare, Institutul de Arte Grafice „Lupta” N. Stroilă, Bucureşti, 1932, pp. 482-485; Vasilescu P., 
Tratat teoretic şi practic de procedură civilă, Vol. II — Jurisdicția — Acţiunea — Competența, Institutul de Arte Grafice A. Țerek, Iaşi, 1941, pp. 
396-414; Cădere V. G., Tratat de procedură civilă, ediţia a Il-a, Tipografiile Române Unite S.A., Bucureşti, f.a., pp. 131-157; Porumb G., Codul 
de procedură civilă comentat şi adnotat, Editura Ştiinţifică, Bucureşti, 1960, pp. 99-103 şi pp. 351-357; Stoenescu I., Porumb G., Drept 
procesual civil român, Editura Didactică şi Pedagogică, Bucureşti, 1966, pp. 79-81; Stoenescu I., Zilberstein S., Drept procesual civil, Teoria 
generală, Editura Didactică şi pedagogică, Bucureşti, 1977, pp. 180-184; Negru V., Radu D., Drept procesual civil, Editura Didactică şi 
Pedagogică, Bucureşti, f.a., pp. 89-90. 

2 Sub acest aspect, distincţia prezintă relevanță numai în procedura contradictorie. În cea necontradictorie, potrivit art. 529 alin. (1) C. pr. 
civ., „instanţa îşi verifică din oficiu competența, chiar dacă este de ordine privată, putând cere părții lămuririle necesare”. Prin urmare, distincția 
competență de ordine publică/de ordine privată este de o mai mică importanţă în această materie sau, altfel spus, în materie necontencioasă, 
regimul juridic al invocării necompetenţei este unul specific normelor de ordine publică, raportat la caracteristicile acestor proceduri şi, în 
special, la faptul că, în absenţa unui pârât, nu ar exista un actor procesual care să poată invoca nerespectarea unor norme de ordine privată. A se 
vedea Belegante V., Comentariu la art. 529 C. pr. civ., în Ciobanu V. M., Nicolae M., Noul Cod de procedură civilă, comentat şi adnotat, Vol. II 
— art. 527-1134, Editura Universul Juridic, Bucureşti, 2016, pp. 14-17; Boroi G., Stancu M., Drept procesual civil, ediţia a 4-a, revizuită şi 
adăugită, Editura Hamangiu, Bucureşti, 2017, p. 851; Răducan G., Drept procesual civil. Căile de atac. Procedura necontencioasă judiciară. 
Proceduri speciale, Editura Hamangiu, Bucureşti, 2017, pp. 279-280. 

3 Zidaru Gh.-L., Comentariu la art. 126 C. pr. civ., în Ciobanu V. M., Nicolae M., Noul Cod de procedură civilă, comentat şi adnotat, Vol. 
II — art. 527-1134, Editura Universul Juridic, Bucureşti, 2016, pp. 488-490; Idem, Competența instanţelor judecătoreşti în dreptul procesual civil 
român şi german, Editura Universul Juridic, Bucureşti, 2015, pp. 553-555; Constanda A., Comentariu la art. 126 C. pr. civ., în Boroi G. 
(coordonator), Noul Cod de procedură civilă. Comentariu pe articole, Vol. I. Art. 1-455, Editura Hamangiu, Bucureşti, 2016, pp. 381-383. 

4 Unii autori au remarcat o „lipsă de armonie” între dispoziţiile art. 131 C. pr. civ. şi cele de la art. 130 alin. (3) C. pr. civ., provenită din 
regimul juridic al invocării necompetenţei de ordine privată (a se vedea Leş I., Noul Cod de procedură civilă. Comentariu pe articole, art. 
1-1133, Editura C.H. Beck, Bucureşti, 2013, p. 218, Boroi G., Stancu M., op. cit., p. 295). Necorelarea este, însă, doar aparentă: chiar dacă 
instanța sesizată nu poate invoca din oficiu necompetenţa de ordine privată, aceasta nu înseamnă că nu îşi va verifica propria competență şi sub 
acest aspect. Spre deosebire însă de situaţiile de necompetență de ordine privată, în cazul în care constată o eventuală necompetenţă de ordine 
privată, instanţa va verifica dacă pârâtul a invocat, în termen, excepția în acest sens; în caz contrar, instanța se va declara competentă, ca urmare a 

principiu, dar înainte de a fi efectuate alte acte de procedură specifice etapei de cercetare a procesului (art. 131 C. pr. 
civ. precizează, la alin. (1), că verificarea competenţei se realizează la primul termen de judecată la care părțile sunt 
legal citate, iar la alin. (2) se subliniază că amânarea judecății în vederea verificării competenţei poate avea loc numai 
„în mod excepţional” şi doar o singură dată). Verificarea competenţei se materializează, ca act de procedură, într-o 
încheiere interlocutorie“; prin alte cuvinte, instanţa nu va mai putea reveni asupra soluţiei prin care s-a declarat 
competentă, urmând a soluţiona cauza, iar partea eventual nemulțumită de soluţia instanţei cu privire la competenţă va 
putea formula o cale de atac numai în măsura în care hotărârea prin care se finalizează judecata îi este nefavorabilă 
(condiţionat, în majoritatea situațiilor, şi de invocarea necompetenței pe cale de excepţie în fața instanței care s-a 
declarat competentă)”. 

Revenind la distincția făcută de art. 129 alin. (1) C. pr. civ., textul de lege fructifică o soluție legislativă devenită 
tradițională şi anticipată de modificările aduse Codului de procedură civilă anterior prin Legea nr. 202/2010. 
Determinarea cazurilor de necompetență de ordine publică pare a fi făcută, la o primă lectură, în mod expres, în cele 
trei puncte ale art. 129 alin. (2), situaţiile în care necompetenţa are caracter de ordine privată rezultând, potrivit alin. 
(3), prin excludere. Se remarcă menţinerea de către legiuitor a soluţiei legislative ce consacră caracterul de ordine 
publică al normelor ce guvernează competența generală şi competența materială a instanțelor judecătoreştis. 
Problematica determinării criteriilor în funcţie de care se poate stabili caracterul de ordine publică ori, după caz, de 
ordine privată al normelor de competență vizează, prin urmare, doar pe cele referitoare la competenţa teritorială. În 
legătură cu acest aspect, analizând dispoziţiile art. 129 alin. (2) pct. 3 C. pr. civ. („în cazul încălcării competenţei 
teritoriale exclusive, când procesul este de competenţa unei alte instanţe de acelaşi grad şi părţile nu o pot înlătura”), 
constatăm că stabilirea caracterului de ordine publică a normelor care guvernează competenţa teritorială presupune 
determinări şi calificări suplimentare, punându-se problema identificării ipostazelor în care părțile pot înlătura (sau 
nu) regulile de competență prevăzute de lege. 


decăderii pârâtului din dreptul de a mai invoca excepția, care produce efect de prorogare de competență. Prin urmare, verificarea competenţei se 
va face indiferent de caracterul de ordine publică sau de ordine privată al normelor care o reglementează şi chiar dacă, în a doua situaţie, instanța 
nu ar putea invoca, din oficiu, necompetenţa, instanța urmând a se declara competentă dacă pârâtul nu a invocat excepția potrivit art. 130 alin. (3) 
C. pr. civ. A se vedea, în acest sens, Zidaru Gh. L., Comentariu la art. 131 C. pr. civ., în Ciobanu V. M., Nicolae M., Noul Cod de procedură 
civilă, comentat şi adnotat, Vol. II — art. 527-1134, Editura Universul Juridic, Bucureşti, 2016, p. 534, nota de subsol nr. 3. 

5 A se vedea, pentru detalii, Boroi G., Stancu M., op. cit., pp. 294-299; Constanda A., Comentariu la art. 131 C. pr. civ., în Boroi G. 
(coordonator), Noul Cod de procedură civilă. Comentariu pe articole, Vol. I. Art. 1-455, Editura Hamangiu, Bucureşti, 2016, pp. 392-395; 
Zidaru Gh. L., Comentariu la art. 131 C. pr. civ., loc. cit., pp. 533-539. 

é Art. 131 alin. (1) teza a I-a C. pr. civ. menţionează în mod expres caracterul interlocutoriu al încheierii de verificare a competenţei, fiind 
înlăturate astfel orice controverse cu privire la posibilitatea judecătorului de a reveni asupra soluţiei date cu privire la competenţa instanţei. 
Aceeaşi concluzie se desprinde şi din dispoziţiile art. 106 alin. (1) C. pr. civ. şi art. 107 alin. (2) C. pr. civ., eventuala modificare, pe parcursul 
judecății, a unor elemente de fapt pe baza cărora instanţa şi-a verificat şi stabilit competenţa (cuantumul valorii cererii de chemare în judecată, 
domiciliul sau sediul pârâtului), neputând atrage consecința declinării de competență. 

7 Din acest punct de vedere, menţionarea, la art. 200 C. pr. civ. în legătură cu elementele supuse analizei în sub-faza de verificare şi 
regularizare a cererii de chemare în judecată, a competenţei, ca urmare a modificărilor intervenit prin Legea nr. 138/2014, este de natură să 
creeze confuzii cu privire la momentul şi contextul procesual în care această verificare trebuie să aibă loc. Folosirea, la art. 200 alin. (1) şi (2) C. 
pr. civ., a noțiunii de „competenţă” este, în opinia noastră, nefericită, ba chiar incorectă; în cadrul acestei proceduri (care are caracter 
necontencios, cererea de chemare în judecată urmând a fi comunicată pârâtului doar ulterior parcurgerii sale), instanța nu îşi va verifica 
competenţa, ci va analiza doar chestiunile referitoare la normele de organizare judiciară şi internă referitoare la stabilirea secţiei, or, după caz, a 
completului specializat care va soluţiona cauza (ceea ce, în practică, de multe ori, în mod incorect, este desemnat prin folosirea noțiunii de 
„competenţă funcţională”). Rezultatul acestei verificări nu va putea fi altul decât cel prevăzut de art. 200 alin. (2) C. pr. civ.: „trimiterea dosarului 
completului specializat competent sau, după caz, secţiei specializate din cadrul instanței sesizate”. Regulile referitoare la necompetență şi la 
conflictele de competenţă se aplică doar „prin asemănare” (aspect precizat şi la art. 136 alin. (1) C. pr. civ.), tocmai pentru că ceea ce se verifică 
în etapa de regularizare nu sunt norme de competenţă. Verificarea competenţei nu se va face de instanță decât la momentul indicat de art. 131 C. 
pr. civ., adică după parcurgerea etapei scrise, de sesizare a instanței şi după îndeplinirea actelor de procedură prevăzute de art. 201 C. pr. civ. Cu 
alte cuvinte, etapa scrisă va fi întotdeauna efectuată de instanţa sesizată de reclamant, aceasta urmând a se declara competentă sau, după caz, a-şi 
declina competenţa ulterior, la începutul fazei de cercetare a procesului, cu respectarea principiului contradictorialității (a se vedea, în acest sens, 
Theohari D. N., Comentariu la art. 200 C. pr. civ., în Boroi G. (coordonator), Noul Cod de procedură civilă. Comentariu pe articole, Vol. I. Art. 
1-455, Editura Hamangiu, Bucureşti, 2016, pp. 569-572). 

8 În legătură cu competența materială, s-a remarcat că există legislații care consacră posibilitatea unei prorogări convenţionale de 
competență şi în legătură cu aceasta. Astfel, dreptul german consacră dreptul părților de a stabili competența instanței, sub aspect material şi 
teritorial, cu excepţia cazurilor în care competenţa are caracter exclusiv (a se vedea Zidaru Gh.-L., Competența instanțelor judecătoreşti ..., pp. 
494-498). 

Sub aspectul necompetenţei, deci al regimului juridic al invocării normelor de competenţă, calificarea expresă a celor referitoare la 
competența materială ca fiind de ordine publică nu este, însă, suficientă pentru a configura regimul juridic al invocării excepţiei; valorificând 
soluţia legislativă anticipată de Legea nr. 202/2010, Codul de procedură civilă limitează temporal posibilitatea judecătorului de a invoca 
necompetenţa, creând, astfel, un regim juridic sui generis, care împrumută anumite elemente specifice competenţei materiale. Soluţia legislativă 
a fost criticată în doctrină, afirmându-se că este de natură să „bulverseze logica intrinsecă a normelor de competență” (Deleanu I., Tratat de 
procedură civilă, Vol. I, Editura Universul Juridic, Bucureşti, 2013, p. 600). 

2. Stabilirea criteriilor de determinare a caracterului de ordine publică sau de ordine privată al normelor 
de competenţă teritorială a instanţelor judecătoreşti 

Redactarea art. 129 alin. (2) pct. 3 C. pr. civ. tinde să conducă, la o primă lectură, la identificarea cazurilor de 
necompetenţă de ordine publică cu cele de încălcare a competenţei teritoriale exclusive. Situațiile în care părţile nu pot 
înlătura competenţa unei instanţe de acelaşi grad, par a fi, în redactarea textului, cele în care competența teritorială are 
caracter exclusiv”. Această interpretare ar fi de natură să confere demersului de stabilire a cazurilor de competenţă de 
ordine publică un caracter circular: sunt de ordine publică cazurile de necompetenţă în care sunt încălcate situaţiile de 
competență exclusivă, iar acestea sunt cele care presupun că părțile nu au dreptul de a înlătura dispozițiile de 
competenţă prevăzute de lege, adică în cazurile în care competenţa are caracter de ordine publică. 

În realitate, analiza dispoziţiilor art. 129 alin. (2) pct. 3 C. pr. civ. trebuie realizată prin raportare la criteriile 
enumerate de art. 126 alin. (1) C. pr. civ., calificarea normelor de competență ca fiind de ordine publică prin raportare 
la caracterul exclusiv al acestora nefiind singurul şi, putem spune, nici măcar cel mai important. Din contră, textul de 
lege pare a consacra, cu caracter prioritar, un alt criteriu de stabilire a ordinii publice în materie, anume acela al 
obiectului şi al naturii juridice a drepturilor deduse judecății prin cererea de chemare în judecată. 

Înainte de a purcede la analiza criteriilor prevăzute de art. 126 alin. (1) C. pr. civ., se impune a fi făcută o 
distincţie necesară, pentru a prefața argumentele pe care le vom arăta mai jos. Art. 126 C. pr. civ. poartă denumirea 
marginală „alegerea de competență”, instituție care nu trebuie confundată cu cea la care se referă art. 116 C. pr. civ., a 
cărei denumire marginală este „alegerea instanţei”!0. Aceasta din urmă se referă la dreptul reclamantului de a alege 
„între mai multe instanțe deopotrivă competente”, prin urmare corespunde situațiilor de competenţă teritorială 
alternativă, prevăzute de lege. Posibilitatea conferită, în acest sens, reclamantului, constituie opusul competenţei 
exclusive (care, prin definiție, exclude un astfel de drept de alegere), dar nu are, în acelaşi timp, valenţe de 
incompatibilitate cu noțiunea de competenţă de ordine publică. Din contră, aşa cum vom arăta şi mai jos, pot fi 
identificate situații în care competența alternativă are caracter de ordine publică. Dreptul conferit, prin lege, 
reclamantului, de a alege între mai multe instanţe pe care tot legea le stabileşte ca fiind competente, nu presupune, 
aşadar, o prorogare de competenţă; în plus, alegerea instanţei, în cazurile de competenţă alternativă, este făcută 
exclusiv de către reclamant, dreptul său fiind, sub acest aspect, potestativ!!. 

Alegerea de competență presupune, pe de altă parte, o derogare de la normele de competenţă prevăzute de lege, 
care poate interveni numai prin acordul de voinţă al părţilor, manifestat în condiţiile legii”. Altfel spus, dacă în cazul 
prevăzut de art. 116 C. pr. civ., alegerea este făcută prin simpla manifestare de voinţă a reclamantului care, sesizând 
una dintre instanţele prevăzute de lege ca fiind competente, exercită şi epuizează, în acelaşi timp, dreptul său de 
alegere, în situaţiile care intră sub incidenţa art. 126 C. pr. civ., asistăm la o derogare de la dispoziţiile de competenţă 
prevăzute de lege, făcută în baza acordului de voinţă al părţilor, şi care conduce la o prorogare convenţională de 
competenţă, adică la situaţia în care pricina va fi soluționată de o altă instanță decât cea sau cele pe care legea le indică 
drept competentă sau competente. Aşa cum vom arăta în urma identificării şi analizării criteriilor de stabilire a 
caracterului de ordine publică ori privată a normelor de competenţă teritorială, cele care reglementează situații de 
competenţă alternativă pot fi, la rândul lor, norme de competenţă de ordine publică sau privată, cu consecința că, în 
prima situație, dreptul de alegere al reclamantului nu poate fi înlăturat printr-un acord de voinţă al părților, în timp ce, 
în cea de-a doua situaţie, acest drept va fi înlăturat, părțile stabilind prin acordul lor instanţa ce urmează să soluţioneze 
procesul. 

Art. 126 alin. (1) C. pr. civ. prevede, în scopul determinării situaţiilor în care părțile, printr-o convenţie de alegere 
a forului, pot stabili competenţa unei alte instanţe decât cea care ar deveni competentă să le soluţioneze litigiul prin 
aplicarea regulii impuse prin lege, două seturi de criterii: pe de o parte, teza întâi se referă la „procesele privitoare la 
bunuri şi la alte drepturi de care acestea pot să dispună”, în cazul acestora fiindu-le permis părților ca, prin convenţie, 
să dispună ca litigiul să fie judecat de altă instanță decât cea care, potrivit legii, ar fi competentă teritorial; per a 
contrario, în cazul litigiilor care nu se referă la bunuri ori la drepturi de care părțile pot să dispună, o astfel de 
manifestare de voință a părţilor este prohibită, ceea ce echivalează cu calificarea normei de competență ca fiind de 
ordine publică; pe de altă parte, teza a doua distinge între cazurile în care legea stabileşte reguli de competență 
teritorială cu caracter de drept comun ori, după caz, reguli de competenţă alternativă şi cele în care competenţa are 
caracter exclusiv, acestea din urmă având, în toate cazurile, caracter de ordine publică. 


? Majoritatea opiniilor exprimate în doctrină consideră, în acest sens, că noţiunea de competenţă teritorială absolută sau de ordine publică 
este sinonimă cu cea de competență teritorială exclusivă: Constanda A., Comentariu la art. 126 C. pr. civ., loc. cit., pp. 381-382, Zidaru Gh. L., 
Comentariu la art. 126 C. pr. civ., loc. cit. p. 488. 

10 Denumirea marginală a art. 126 C. pr. civ. — „alegerea de competenţă” — a fost criticată în doctrină, apreciindu-se că mai potrivită ar fi 
fost denumirea de „prorogarea convenţională a competenţei” sau „convenţia atributivă de competență”. A se vedea I. Deleanu, Noul Cod de 
procedură civilă. Comentariu pe articole, Vol. I (art. 1-621), Editura Universul Juridic, Bucureşti, 2013, p. 213. 

11 Frențiu G. L., Băldean D.-L., Noul Cod de procedură civilă, Editura Hamangiu, Bucureşti, 2013, p. 226. 

12 Pentru o analiză detaliată a condiţiilor prorogării convenţionale de competenţă a se vedea Zidaru Gh.-L., Comentariu la art. 126 C. pr. 
civ., loc. cit. pp. 490-497; Idem, Competența instanțelor judecătoreşti... pp. 556-567. 

Topografia textului de lege conduce la concluzia că, în operaţiune de aplicare a acestuia, cel de-al doilea criteriu 
are caracter subsidiar: în măsura în care interpretatorul stabileşte, pe baza primului criteriu, că norma are caracter 
absolut (litigiul se referă la drepturi de care părțile nu pot să dispună), recurgerea la cel de-al doilea criteriu devine 
inutilă; caracterul exclusiv al normei de competenţă teritorială va fi analizat, aşadar, numai în cazul în care, recurgând 
la primul criteriu, chestiunea referitoare la calificarea normei de competenţă ca fiind de ordine publică nu este încă 
lămurită!5. Această metodă de determinare a caracterului de ordine publică a normelor de competenţă teritorială 
conduce la rezultate practice care dezavuează concluzia la care s-ar putea ajunge la o primă lectură a art. 129 alin. (2) 
pct. 3 C. pr. civ., anume aceea a suprapunerii totale a noțiunii de competenţă teritorială de ordine publică (absolută) cu 
cea de competenţă teritorială exclusivă; din contră, aplicarea celor două etape ale raționamentului, impuse de 
redactarea art. 126 alin. (1) C. pr. civ., configurează existența unor situaţii în care norme de competenţă teritorială de 
drept comun ori alternative au caracter absolut, raportat la natura non-dispozitivă a drepturilor care intră în conţinutul 
raportului juridic litigios". 


3. Criteriul referitor la obiectul cererii de chemare în judecată şi natura dreptului dedus judecății 

Prima categorie de criterii în funcție de care urmează a fi determinat caracterul de ordine publică ori de ordine 
privată al normelor de competență teritorială aplicabile într-o cauză civilă este, aşa cum am arătat, cel care priveşte 
elementele raportului juridic dedus judecății, respectiv posibilitatea părților de a dispune cu privire la aceste elemente. 

În legătură cu aplicabilitatea acestui criteriu se impun a fi făcute două observaţii cu caracter prealabil. Astfel, în 
primul rând, este de remarcat că redactarea art. 126 alin. (1) teza I C. pr. civ. este sensibil diferită de cea a textului 
corespondent din reglementarea anterioară (art. 19 din Codul de procedură civilă 1865), care făcea referire, exclusiv, 
la „pricini privitoare la bunuri”. Textul actual, valorificând interpretări doctrinare şi tendinţe jurisprudenţiale, consacră 
dreptul părților de a încheia o convenţie atributivă de competenţă şi în cazul în care litigiul priveşte „alte drepturi de 


x» 


care acestea pot să dispună”, sfera de aplicare a textului de lege fiind, în acest fel, în mod explicit, lărgită. 

În al doilea rând, textul art. 126 alin (1) teza I C. pr. civ. relevă o anumită inconsecvenţă a legiuitorului, deoarece 
referirea la bunuri pare că vizează obiectul acțiunii, iar cea la „drepturi de care acestea pot să dispună” conduce, mai 
mult, spre dreptul subiectiv dedus judecății, adică spre temeiul pe care reclamantul îl invocă (dreptul încălcat, 
nerespectat de către pârât). În plus, redactarea pare că face o confuzie deranjantă între obiectul raportului dedus 
judecății (bunuri) şi conţinutul raportului juridic dedus judecății (drepturi), folosirea sintagmei „alte drepturi” fiind 
inexactă, bunurile, nefiind, în mod evident, drepturi şi nici invers. 

În realitate, apreciem că ambele criterii menţionate de art. 126 alin. (1) teza 1 C. pr. civ. (bunuri, respectiv drepturi 
de care părţile pot să dispună) vizează elementele raportului juridic dedus judecății, astfel cum sunt descrise în 
motivarea cererii de chemare în judecată. Prin urmare, în vederea stabilirii caracterului de ordine publică sau de ordine 
privată al normelor de competenţă teritorială aplicabile în cauză, instanţa va califica dreptul subiectiv care intră în 
conținutul raportului juridic dedus judecății şi obligaţia corelativă acestuia, punându-se problema de a stabili dacă şi în 
ce măsură acesta poate face obiectul unei tranzacții, adică dacă intră în sfera disponibilităţii părţilor. În măsura în care 
dreptul pe care reclamantul îşi întemeiază pretenția este unul cu privire la care părțile pot să dispună, acestea pot 
deroga, prin acordul lor de voințe, şi de la normele de competență teritorială aplicabile!5. Criteriul de determinare a 


13 Spre exemplu, raportat la primul criteriu, o cauză având ca obiect un bun imobil ar putea fi guvernată de o normă de competență 
teritorială de ordine privată; aplicând criteriul din teza a doua, în măsura în care cauza se încadrează în ipotezele de la art. 117 C. pr. civ., norma 
de competenţă va fi calificata ca fiind de ordine publică. 

14 Cel mai la îndemână exemplu, în acest sens, este oferit de art. 113 alin. (1) pct. 1 C. pr. civ., care instituie o regulă de competență 
teritorială alternativă în materia cererilor privitoare la stabilirea filiației. Conţinutul raportului juridic litigios este, în această situație, unul care nu 
ar permite părţilor să recurgă la o tranzacţie, drept pentru care situaţia nu ar putea fi încadrată în ipoteza art. 126 alin. (1) teza I C. pr. civ. 
Aplicând per a contrario această teză, rezultă că, în cererile privitoare la filiaţie, părțile nu ar putea stabili, prin acordul lor de voințe, o altă 
instanță competentă teritorial decât cea indicată de lege; or, legea prevede pentru această categorie de litigii, o competenţă alternativă care, prin 
urmare, are caracter de ordine publică. 

Această calificare atrage două consecinţe: pe de o parte, părțile nu ar putea stabili competența unei alte instanțe decât cele indicate de art. 
113 alin. (1) pct. 1 C. pr. civ. (instanţa stabilită potrivit regulii de competenţă teritorială de drept comun şi, alternativ, instanța domiciliului 
reclamantului); pe de altă parte, părțile nu ar putea, prin acordul lor de voințe, să înlăture sau să limiteze dreptul de alegere al reclamantului între 
instanţele stabilite de lege ca fiind deopotrivă competente. În cazul sesizării unei alte instanţe decât cele stabilite de lege, instanța va putea invoca 
din oficiu necompetenţa, chiar dacă acesta nu provine din încălcarea unei norme de competenţă exclusivă (aşa cum, în mod incorect, ar putea fi 
interpretat art. 129 alin. (2) pct. 3 C. pr. civ.), cu consecinţa declinării către instanța stabilită potrivit regulii de drept comun, deoarece, pe de o 
parte, doar reclamantul are dreptul de alegere dintre mai multe instanțe deopotrivă competente (art. 116 C. pr. civ.), pe de altă parte, ca urmare a 
sesizării unei instanţe necompetente, reclamantul este decăzut din acest drept. 

A se vedea Boroi G., Stancu M., op. cit., p. 180, nota de subsol nr. 1; Constanda A., Comentariu la art. 126 C. pr. civ., loc. cit., p. 382. 
Autorii citați consideră că regula prevăzută de art. 113 alin. (1) pct. 1 C. pr. civ. este, în acelaşi timp, una de competență alternativă şi exclusivă, 
rămânând tributari concepției asimilării noțiunii de competenţă absolută sau de ordine publică cu cea de competenţă exclusivă. 

15 Concluzia se impune şi prin prisma argumentului a fortiori: dacă părţile ar putea încheia, în astfel de situaţii, o convenţie arbitrală, prin 
care litigiul să fie dat în jurisdicţia alternativă a arbitrajului, cu atât mai mult vor putea să stabilească, prin acordul lor, o altă instanţă de acelaşi 
grad care să le soluţioneze litigiul decât cea indicată de norma prevăzută de lege. Între sfera de aplicare a regulilor de competență relativă, 
potrivit art. 126 alin. (1) C. pr. civ., şi cele referitoare la obiectul arbitrajului (art. 542 alin. (1) C. pr. civ.) nu există, însă, o suprapunere deplină. 
Astfel, părţile nu ar putea încheia o convenţie de alegere a forului în cazurile în care dreptul dedus judecății este unul de care nu ar putea dispune, 

caracterului de ordine publică al normelor de competenţă va fi, aşadar, în principal, unul de drept substanţial, pentru 
că presupune calificarea elementelor raportului juridic dedus judecății, astfel cum sunt descrise prin cererea de 
chemare în judecată. Şi din aceste motive, spre deosebire de soluţia legislativă a Codului de procedură civilă 1865, 
descrierea situației de fapt (adică identificarea, în cuprinsul cererii de chemare în judecată, a elementelor raportului 
juridic dedus judecății) constituie, în actuala reglementare, unul dintre elementele intrinseci esențiale ale cererii de 
chemare în judecată, prevăzut de lege sub sancţiunea nulităţii (art. 196 C. pr. civ.)!€. 

Elementele raportului juridic de drept material configurează regimul juridic al normelor de procedură 
referitoare la competență". Formularea de către reclamant a unei pretenţii, prevăzută de lege drept condiţie de 
exercitare a acțiunii civile (art. 32 alin. (1) lit. c) C. pr. civ.), precum şi obligaţia de a indica motivele de fapt ale 
acesteia (art. 196 alin. (1) C. pr. civ.), constituie „resursele” pe care judecătorul le va avea în vedere pentru calificarea 
necesară determinării caracterului absolut sau relativ al normelor de competență. Această calificare va fi făcută, aşa 
cum am arătat şi mai sus, în debutul fazei de cercetare a procesului, prin urmare ea va avea în vedere aproape exclusiv 
descrierea elementelor raportului juridic făcută de reclamant în cuprinsul cererii de chemare în judecată'*. Ipoteza 
administrării de probe pentru verificarea competenţei este una marginală şi prevăzută în mod excepțional (art. 131 
alin. (2) C. pr. civ.). 

Prin urmare, instanța va avea în vedere, pentru stabilirea în concret a caracterului normelor de competență 
elementele din cuprinsul cererii de chemare în judecată, acestea fiind, de altfel, şi cele care configurează cadrul 
procesual de care judecătorul, ca regulă, este ținut. Potrivit art. 22 alin. (4) C. pr. civ., judecătorul are obligaţia de a da 
sau de a restabili calificarea juridică a actelor şi faptelor deduse judecății; calificarea elementelor raportului juridic 
dedus judecății prin cererea de chemare în judecată şi stabilirea de către instanță a încadrării sau neîncadrării acestora 
în ipotezele art. 126 alin. (1) teza I C. pr. civ. corespunde pe deplin acestei obligaţii, reglementată în sfera mai largă a 
prerogativelor instanţei referitoare la aflarea adevărului. 


4. Criteriul referitor la caracterul exclusiv al normei de competenţă teritorială 

Aşa cum am arătat şi mai sus, criteriul prevăzut de art. 126 alin. (1) teza a doua C. pr. civ. vizează determinarea 
caracterului exclusiv al normei de competenţă teritorială. Aplicarea acestui criteriu va fi făcută cu caracter subsidiar, 
numai în situațiile în care primul criteriu, cel referitor la calificarea naturii dispozitive a elementelor raportului juridic 
dedus judecății se dovedeşte insuficient pentru stabilirea caracterului de ordine publică sau de ordine privată al 
normelor de competenţă teritorială. 

Reglementarea actuală a abandonat sistemul desemnării exprese a situațiilor de competenţă exclusivă (art. 19 C. 
încheia o convenţie atributivă de competență, în ipoteza pricinilor privitoare la bunuri, configurau situaţiile de 
competenţă teritorială exclusivă), acestea fiind recognoscibile prin analiza redactării textelor de lege. Astfel, cazurile 
de competenţă teritorială exclusivă sunt „marcate” de legiuitor prin folosirea sintagmei „numai la” (art. 117, art. 121 
C. pr. civ.) ori a sintagmei „sunt de competenţa exclusivă” (art. 118, art. 119, art. 120 C. pr. civ.). Această metodă de 
legiferare creează, prin urmare, posibilitatea edictării a nenumărate situaţii în care regulile de competenţă teritorială să 
aibă caracter exclusiv, fără a fi necesară intervenţia asupra art. 126 alin. (1) C. pr. civ. 

Pe lângă modul de redactare a textului de lege, trebuie avute în vedere ca situații de competenţă teritorială 
exclusivă şi cele în care intenţia legiuitorului a fost de a stabili jurisdicţia unei anumite instanţe, chiar dacă aceasta nu 
este marcată în mod expres prin folosirea uneia dintre sintagmele sus menţionate. În doctrină a fost reţinută o astfel de 
situaţie în legătură cu competența Tribunalului Bucureşti de a soluţiona anumite cereri în materia proprietăţii 
intelectuale (spre exemplu, cererea de anulare a mărcii, potrivit art. 47 alin. (1) din Legea nr. 84/1998 privind mărcile 
şi indicaţiile geografice)!” ori cu competenţa Tribunalelor Constanţa şi Galaţi în cauzele maritime şi fluviale (art. 42! 
din Legea nr. 304/2004 privind organizarea judiciară)”. Prin urmare, din analiza reglementărilor care configurează o 
soluție legislativă cu caracter special în ceea ce priveşte determinarea competenţei teritoriale a instanței de judecată 


afirmaţie valabilă şi în cazul convenției arbitrale. Pe lângă această categorie de situații, art. 542 alin. (1) C. pr. civ. scoate din sfera de litigii 
arbitrabile şi pe cele referitoare la starea civilă, capacitatea persoanelor, dezbaterea succesorală, relaţiile de familie (pentru detalii, a se vedea 
Briciu Tr. C., Comentariu la art. 542 C. pr. civ., în Ciobanu V. M., Nicolae M., op. cit., pp. 65-75). Prin urmare, categoria de litigii cu privire la 
care părțile nu ar putea încheia o convenţie arbitrală este mai largă decât cea a litigiilor cu privire la care părțile ar putea încheia o convenţie 
atributivă de competenţă. 

* Theohari D. N., Comentariu la art. 196 C. pr. civ., în Boroi G. (coordonator), op. cit., p. 537; Leş I., Noul Cod de procedură civilă..., p. 
330). 
7 Aşa cum s-a remarcat în doctrină, „astfel privite lucrurile, posibilitatea părţilor de a proroga competenţa teritorială apare ca o prelungire, 
în plan procesual, a autonomiei de voință specifice dreptului privat” (Gh.-L. Zidaru, Comentariu la art. 126 C. pr. civ., loc. cit., p. 489). 

8 În doctrină s-a reținut că „obiectiv, (...) competența de atribuţiune şi competenţa teritorială ale instanțelor judecătoreşti sunt 
predeterminate prin lege, pe baza unor criterii generale şi impersonale. Subiectiv însă, cererea de chemare în judecată — ca element al acţiunii 
civile — individualizează instanţa.” (Deleanu I., Zratar..., p. 607). 

° Gh.-L. Zidaru, Comentariu la art. 126 C. pr. civ., loc. cit., p. 489, nota de subsol nr. 4. 

20 Tăbârcă M., Drept procesual civil, Vol. I, Teoria generală, ediţia a Il-a, Editura Solomon, Bucureşti, 2017, pp. 801-802. 

poate rezulta concluzia stabilirii unor norme de competenţă teritorială exclusivă, ceea ce implică, în mod automat, că 
respectiva normă specială are caracter de ordine publică. 

Cu toate acestea, simpla reglementare a unei reguli de competenţă teritorială derogatorie de la norma de 
competenţă de drept comun nu trebuie să conducă, în mod automat, la concluzia că aceasta este exclusivă şi, prin 
urmare, de ordine publică?! În lipsa unei reglementări exprese în acest sens (prin folosirea unor sintagme precum cele 
utilizate la art. 117-121 C. pr. civ.) şi în absenţa unei intenţii clare a legiuitorului de supune cauze jurisdicției unei 
anumite instanțe, singurul criteriu în funcţie de care se va face aprecierea caracterului de odine publică sau privată al 
normelor de competență nu ar putea fi decât cel enunțat de teza I a art. 126 alin. (1) C. pr. civ. (calificarea elementelor 
raportului juridic dedus judecății). 

Având în vedere redactarea actuală a acestuia, apreciem, spre exemplu, că se impune reconsiderarea calificării ca 
norme de competenţă teritorială absolută a celor aplicabile în cazul divorțului”. Consacrarea unei largi disponibilități 
a părţilor cu privire atât la desfacerea căsătoriei, cât şi la cererile accesorii şi incidentale specifice divorțului (art. 919 
C. pr. civ.), impune o astfel de reconsiderare, respectiv scoaterea divorțului din paradigma regulilor de competență de 
ordine publică. Aceasta se impune cu atât mai mult cu cât, în ipoteza prevăzută de art. 915 alin. (2) C. pr. civ., 
legiuitorul a înţeles să recurgă la voinţa părţilor drept criteriu prioritar de stabilire a instanței competente; or, este greu 
de închipuit o justificare pentru care regula de competenţă teritorială ar avea caracter de ordine publică în situaţiile 
enunțate de alin. (1), dar ar da părților libertatea de a stabili instanța competentă în situaţiile de la alin. (2)”. 

Calificarea regulilor de competenţă teritorială prevăzute de art. 915 alin. (1) C. pr. civ. ca fiind de ordine publică 
este, în mare parte, un reflex necondiționat dobândit sub imperiul reglementării anterioare, care permitea părților să 
deroge de la regulile de competenţă teritorială prevăzute de lege numai în „pricinile privitoare la bunuri” (art. 19 C. pr. 
civ. 1865). Or, în actuala reglementare, aşa cum am arătat şi mai sus, dreptul părţilor de alegere a forului este 
consacrat în toate situaţiile în care părţile pot să dispună cu privire la drepturile deduse judecății. Atât timp cât legea 
consacră dreptul de dispoziţie al părţilor cu privire la majoritatea cererilor cu care este învestită instanţa de divorţ, ca o 
prelungire a dispoziţiei lor cu privire la obiectul judecății, trebuie recunoscut şi dreptul de a dispune cu privire la 
instanța competentă să le soluţioneze litigiul, din punct de vedere teritorial. 

Un argument în plus rezultă din interpretarea art. 126 alin. (1) C. pr. civ. prin comparație cu art. 542 alin. (1) C. 
pr. civ., referitor la obiectul arbitrajului. Acesta din urmă stabileşte că nu pot face obiectul unei convenţii arbitrale 
litigiile referitoare la „starea civilă, capacitatea persoanelor, dezbaterea succesorală, relațiile de familie, precum şi 
drepturile asupra cărora părțile nu pot să dispună”. Textul de lege face o distincţie clară între situațiile în care litigiul 
vizează starea civilă şi relaţiile de familie şi cele referitoare la drepturi de care părțile nu pot să dispună (ipoteză 
reglementată şi de art. 126 alin. (1) C. pr. civ.), rezultând cu claritate că cea de-a doua categorie nu o include, în mod 
necesar, pe prima. Din contră, formularea textului de lege este clară, substantivul „drepturile” fiind folosit la plural 
articulat cu articol hotărât, ceea ce are semnificaţia că teza finală a art. 542 alin. (1) C. pr. civ. se referă la alte situații 
decât cele enumerate anterior. Situaţia ar fi fost complet diferită dacă textul ar fi precizat, în partea sa finală, că nu 
poate face obiectul arbitrajului un litigiu referitor la „alte drepturi de care părțile nu pot să dispună”, pentru că o astfel 
de redactare ar fi presupus o asimilare a situaţiilor anterioare în categoria mai largă a acestor drepturi. Or, din moment 


x» 


ce legiuitorul s-a referit la „drepturile asupra cărora părțile nu pot să dispună”, înseamnă că această categorie este 


21 Gh.-L. Zidaru, Comentariu la art. 126 C. pr. civ., loc. cit., pp. 489-490; Idem, Competența instanțelor judecătoreşti... p. 555. În sens 
contrar, Tăbârcă M., op. cit., p. 801. 

22 Majoritatea autorilor califică normele de competenţă teritorială prevăzute de art. 915 C. pr. civ. ca fiind de ordine publică, făcând 
trimitere la dispoziţiile art. 126 şi 129 C. pr. civ.: Boroi G., Stancu M., op. cit., p. 860; Eftimie M., Comentariu la art. 915 C. pr. civ., în Boroi G. 
(coordonator), op. cit., pp. 729-730; Frențiu G. L., Băldean D.-L., op. cit., p. 1277. Într-o opinie mai nuanţată (Baias FI. A., Comentariu la art. 
915 C. pr. civ., în Ciobanu V. M., Nicolae M. (coordonatori), op. cit., pp. 1110-1111) s-a reţinut că normele de competență teritorială prevăzute 
de art. 915 sunt absolute în anumite situaţii (atunci când competenţa aparţine judecătoriei în a cărei circumscripție se află ultima locuință comună 
a soților, iar unul dintre ei sau amândoi locuiesc, în continuare, în aceeaşi circumscripție; atunci când pârâtul are locuinţa în străinătate, iar 
instanțele române sunt competente internaţional; în ipoteza de la art. 915 alin. (2) teza finală, când competenţa revine în mod exclusiv 
Judecătoriei Sectorului 5 Bucureşti) şi relative în altele (în cazul în care soţii nu au avut o locuinţă comună sau niciunul dintre ei nu mai locuieşte 
în circumscripția judecătoriei unde se află ultima locuință comună, deoarece, susține autorul citat „în această situaţie, practic, se revine la 
competenţa teritorială de drept comun (...) şi nu există nicio rațiune pentru a considera că norma instituie o competenţă teritorială exclusivă...”; 
în situația reglementată de art. 915 alin. (2) teza I C. pr. civ., respectiv aceea în care niciuna dintre părți nu are domiciliul în țară, ipoteză în care 
legea permite ca părţile să convină asupra competenţei oricărei judecătorii din România). Pentru opinia conform căreia în situația prevăzută de 
art. 915 alin. (2) teza I C. pr. civ. competenţa are caracter de ordine privată, a se vedea, de asemenea, Dinu C. C., Proceduri speciale în noul Cod 
de procedură civilă, Editura Universul Juridic, Bucureşti, 2013, p. 22. Pentru opinia conform căreia şi în această situaţie competenţa are caracter 
absolut, cu consecinţa că „în cazul în care, în prezența unui acord al soților de alegere a unei instanțe competente teritorial, reclamantul sesizează 
o altă instanță, instanţa astfel sesizată va putea invoca din oficiu necompetența sa teritorială şi va declina competența în favoarea instanței 
stabilite prin acordul părţilor”, a se vedea Boroi G., Stancu M., op. cit., p. 860. 

23 Prin Decizia nr. 20/2016 a Înaltei Curți de Casaţie şi Justiţie — Completul competent să judece recursul în interesul legii (publicată în 
Monitorul Oficial nr. 1049 din 27 decembrie 2017) s-a stabilit că, în interpretarea şi aplicarea art. 915 alin. (2) C. pr. civ., „acordul părţilor cu 
privire la alegerea instanţei care urmează să soluţioneze acțiunea de divorţ trebuie să fie exprimat expres”. Motivarea deciziei lasă deschisă, în 
opinia noastră, calea reconsiderării caracterului de ordine publică al competenţei teritoriale a instanței de divorţ, deoarece reţine că interpretarea 
dată „este similară soluţiei legislative conținute de art. 126 din Codul de procedură civilă, privitoare la alegerea competenţei în pricinile privitoare 
la bunuri şi la alte drepturi de care părţile pot să dispună” (par. 76). 

complet distinctă de cea a litigiilor referitoare la, inter alia, starea civilă şi relaţiile de familie. Atât timp cât legea nu 
prevede o limitare a dreptului de dispoziţie al părților cu privire la această categorie de litigii şi la art. 126 alin. (1) C. 
pr. civ., înseamnă că acestea nu trebuie excluse, de plano, din categoria litigiilor cu privire la care s-ar putea încheia o 
convenție atributivă de competenţă, urmând ca instanţa să analizeze acest lucru în funcţie de posibilitatea ca părțile să 
dispună cu privire la drepturile deduse judecății prin cererea de chemare în judecată. În cazul divorțului, aşa cum am 
arătat, legea consacră, la momentul de faţă, o largă disponibilitate a părților cu privire la obiectul judecății, care, în 
opinia noastră, ar trebui să se răsfrângă şi asupra stabilirii caracterului de ordine privată a normelor de competență. 


5. Concluzii 

Determinarea caracterului de ordine publică sau de ordine privată al normelor de competență teritorială se 
realizează prin aplicarea a două seturi de criterii, prevăzute de art. 126 alin. (1) C. pr. civ. 
părților de a dispune cu privire la obiectul acțiunii sau la dreptul subiectiv dedus judecății; o astfel de posibilitate se 
prelungeşte, în planul dreptului procesual, prin dreptul de a încheia o convenţie atributivă de competenţă, care să aibă 
drept efect o prorogare convențională de competență. 

Al doilea set de criterii vizează identificarea cazurilor de competenţă teritorială exclusivă care au, prin definiţie, 
caracter absolut. Acestea, fie sunt „marcate” de legiuitor prin folosirea unor sintagme specifice în redactarea textului 
de lege (precum cele folosite la art. 117-121 C. pr. civ.), fie rezultă din intenţia legiuitorului de supune cauzele dintr-o 
anumită categorie jurisdicției unei anumite instanţe. 

În absenţa unei determinări exprese sau implicite a unui caz de competenţă teritorială exclusivă, singurul criteriu 
aplicabil pentru determinarea caracterului de ordine publică al normelor de competenţă rămâne cel referitor la 
caracterul dispozitiv al drepturilor deduse judecății, în aplicarea căruia, anumite situaţii pe care doctrina şi practica 
tinde să le considere de ordine publică ar trebui reconsiderate (spre exemplu, în cazul divorțului). 


ARHITECTURĂ PROCESULUI CIVIL DIN PERSPECTIVA DOCTRINEI 
CIVILE, A CODULUI CIVIL ŞI A CODULUI DE PROCEDURĂ CIVILĂ 


Pavel FILIP* 


Abstract : The Civil Code and Code of Civil proceedings, in force, have configured a new architecture of civil 
trial by valuing some of the opinions expressed in the legal papers, related to the definition of notion of civil action, 
by three significations, procedural, material and as a range of proceeding means, by express ruling of litigious legal 
report and thus by a logic connection between two elements of civil trial. 

Therefore, the material signification of civil field was ruled in the form of a material right to action with own 
scope, by art. 2500 of Civil Code, whereas the procedural signification was ruled in the form of a procedural right to 
action with own scope, by art.30 of Code of civil proceedings, and consists in the notification of competent court by 
filing a summons. 

The overall signification of procedural means of civil action was ruled by art. 29 of code of civil proceedings. 

The ruling of material right to action in the civil code has entailed the analysis of it comparatively to what is 
called subjective civil right in the specialised legal literature, when noticed differences between actual civil subjective 
right and material right to action as well as the similarities to the right of notification of court. 

The code of civil proceedings rules expressly, by art.36, the basic element from the architecture of civil trial, 
respectively the litigious legal report, the occurrence of which give the holder of subjective civil right the possibility to 
exercise, concomitantly, the material right to action and the procedural right to notify the competent courts. 

By the new ruling of architecture of civil trial, connecting logically the constitutive elements of civil trial, we 
believe that it is no longer justified to express a different opinion in the legal literature about what is defined by the 
notions of civil action, material right to action and right to notification. 


Key words: Architecture of civil trial, Civil Code; Code of Civil proceedings; constitutive elements of civil trial 


Introducere 

Anterior adoptării actualului Cod civil şi al actualului Cod de procedură civilă în literatura de specialitate juridică 
a existat o controversă cu privire la definirea elementelor constitutive ale procesului civil. Prezentăm unele din 
opiniile care ni se par cele mai reprezentative. 

S-a susţinut!că sunt elemente ale acţiunii civile părţile,obiectul şi cauza. 

Despre noţiunea de acțiune civilă s-a susținut că desemnează,„,ansamblul mijloacelor procesuale prin care se poate 
realiza protecţia judiciară a drepturilor şi intereselor civile ocrotite de lege” şi că „atunci când se apelează la acțiune 
aceasta se individualizează şi devine proces?”. S-a arătat că acţiunea civilă este legată de dreptul subiectiv şi că nu 
poate exista fără existenţa unei persoane care să fie interesată în protecția unui drept subiectiv sau a unui interes. 

Ar rezulta,din aceste susţineri, că elementele acțiunii civile sunt şi elementele procesului civil. 

Despre noţiunea de drept la acţiune s-a susţinut că desemnează „posibilitatea de a pune în mişcare mijloacele 
procesuale ce alcătuiesc acțiunea civilă, în scopul realizării protecţiei judiciare a unui drept sau interes pretins 
(afirmat)”” şi că „(....) în toate aceste cazuri de excepţie, dreptul la acţiune rezultă din lege, care arată în mod expres 
condiţiile şi eventual termenul în care se poate exercita. Dreptul la acţiune rezultă, de asemenea, din lege în cazul 
organelor şi persoanelor fizice care nu sunt titulari ai unui drept subiectiv(...)“ 

Despre noțiunea părţi în procesul civil s-a susținut: a) „vorbind de părți avem în vedere persoanele între care s-a 
legal raportul juridic dedus judecăţii(...)"şi b) părțile legate iniţial prin acţiune (...)? iar prin expresia „obiect al 
acțiunii, s-a înţeles, fie protecția dreptului subiectiv, fie protecția unui interes. 

Diferit de obiectul acţiunii civile a fost definită expresia „obiect al procesului, care ar desemna „ceea ce părțile 
înţeleg să supună judecății, ceea ce ele pretind ca judecătorul să verifice, să aprecieze, să constate, să judece“”. 


De asemenea, a fost definită expresia „obiect al cererii de chemare în judecată” care ar desemna "pretenția 


concretă a reclamantului”. 

S-a făcut deosebirea dintre ceea ce este denumit prin noţiunea „cauza petendi” şi ceea ce este denumit prin 
noțiunea „cauza debendi”. 

Prin noțiunea „cauza acțiunii civile”, denumită şi „cauza petendi” s-a înţeles „scopul către care se îndreaptă 
voinţa juridică a celui care reclamă sau se apără (scop) explicat prin împrejurările şi motivele speciale care au 
determinat partea să acționeze*”. 

Prin noţiunea „cauza debendi”, considerată cauză a raportului juridic sau a obligaţiei puse în discuţie, s-a înţeles 
fundamentul dreptului invocat de cel ce formulează pretenția. 

Cauza raportului juridic sau a obligaţiei puse în discuţie este şi cauza cererii de chemare în judecată. Aceasta din 
urmă — cererea de chemare în judecată - este considerată unul din mijloacele procedurale care intră în conţinutul 
acțiunii civile”. 

Sintetizând, arhitectura unui proces civil ce rezultă din literatura de specialitate juridică are următoarele elemente: 
a) raportul juridic dedus judecății, b)cauza raportului juridic dedus judecății, c) părţile raportului juridic dedus 
judecății care sunt şi părțile legate inițiate prin acțiune, d) acţiunea civilă, e) dreptul la acţiune, f) cauza acțiunii civile, 
g) obiectul acţiunii civile sau procesului civil ori a cererii de chemare în judecată. 

Cercetarea dispozițiilor actualului Cod civil şi al actualului Cod de procedură civilă relevă existenţa unei noi 
arhitecturi a procesului civil, formată din: raportul juridic litigios, drept material la acțiune cu obligația sa corelativă, 
drept de sesizare a instanței cu obligaţie sa corelativă, acţiune civilă înțeleasă ca un ansamblu de mijloace procesuale, 
scop al procesului civil, părțile procesului civil. 

Argumentele existenței noii arhitecturi ale procesului civil sunt dispoziţiile art.2 alin.2'0, art.26''art.1164”, 
art.2500 alin.1 şi 2”, art.2545 alin.2!* din Codul civil art.1'5, art.29' art. 30!şi art.5515 din Codul de procedură civilă. 

Textele de lege citate scot în evidenţă ceea ce în doctrina civilă este cunoscut sub numele: drept obiectiv, drept 
subiectiv, obligaţie, drept material la acţiune, acţiune civilă, dreptul de a sesiza instanța de judecată. De asemenea, 
scot în evidenţă definiţia legală doar a ceea ce este numit drept material la acţiune, a ceea ce este numit obligație, 
(definiţie la care aveam o obiecţie), şi ceea ce este numit acţiune civilă. 

Examinarea practicii judiciare constituită, prin prisma soluţiilor pronunţate, atât pe temeiul vechiului Cod de 
procedură civilă cât şi pe temeiul noului Cod de procedură civilă, a permis observaţia potrivit căreia, fie s-a admis 
acțiunea şi se dispune o sancţiune, cum ar fi obligarea pârâtul la o prestație sau anularea, rezoluţiunea, etc., a unui act 
juridic, fie doar se respinge acţiunea. 

În acest din urmă caz şi având în vedere definirea noţiunii de acţiune civilă, ni se pare o soluţie ilogică, de vreme 
ce, cel puţin o parte din mijloacele procesuale au fost încuviinţate şi administrate ca fiind legale. 

Acest exemplu dar şi definirea legală a unor noţiuni au determinat efectuarea cercetării arhitecturii procesului 
civil şi a legăturilor care se stabilesc între elementele ce compun această arhitectură din perspectiva noului Cod civil, a 
noului Cod de procedură civilă şi a literaturii de specialitate juridică, pentru conturarea realităţilor juridice desemnate 
prin noțiunile drept obiectiv, drept subiectiv civil şi obligaţie civilă, drept material la acţiune, drept de sesizare a 
instanţei, acţiune civilă, scop şi parte în proces. 

Despre dreptul obiectiv 

În literatura de specialitate juridică dreptul obiectiv civil a fost definit ca „ansamblul normelor juridice care 
reglementează raporturile patrimoniale şi nepatrimoniale stabilite între persoane fizice şi persoane juridice aflate pe 


poziții de egalitate'”. 


8 V, M. Ciobanu, op.cit., p. 263. 

? G. Boroi, D. Rădescu, op.cit., p.96: „Mijloacele procedurale care intră în conținutul acțiunii civile au şi ele o cauza specifică. Astfel, cauza 
cererii de chemare în judecată este fundamentul pretenţiei formulate, deci cauza raportului juridic dedus judecății (cauza debendi). 

10 Codul civil, art. 2 alin.2. „Prezentul cod este alcătuit dintr-un ansamblu de reguli care constituie dreptul comun pentru toate domeniile 
la care se referă litera sau spiritul dispozițiilor sale”. 

11 Codul civil art.26 „Drepturile şi libertăţile civile ale persoanelor fizice,precum şi drepturile şi libertăţile civile ale persoanelor juridice 
sunt ocrotite şi garantate de lege”. 

12 Codul civil art.1164 „Obligaţia este o legătură de drept în virtutea căreia debitorul este ţinut să procure o prestație creditorului, iar acesta 
are dreptul să obțină prestaţia datorată”. 

13 Codul civil art.2500 alin. 1 :"Dreptul material la acţiune, denumit în continuare drept la acțiune, se stinge prin prescriptie, dacă nu a 
fost exercitat în termenul stabilit de lege”; alin.2: „În sensul prezentului titlu, prin drept la acțiune se înţelege dreptul de a constrânge o 
persoană, cu ajutorul forței publice, să execute o anumită prestație, să respecte o anumită situaţie juridică sau să suporte orice altă sancțiune 
civilă, după caz”. 
4 Codul civil art.2545 alin.2: „Neexercitarea dreptului subiectiv înăuntrul termenului stabilit atrage pierderea lui, iar în cazul actelor 
unilaterale, împiedicarea, în condiţiile legii, a săvârşirii lor”. 
5 Cod procedură civilă art.1 : „Codul de procedură civilă, denumit în continuare codul, stabilește regulile de competenţă şi de judecare a 
cauzelor civil, precum şi cele de executare a hotărârilor instanţelor şi a altor titluri executorii, în scopul înfăptuirii justiţiei în materie civilă”. 
é Cod procedură civilă art. 29: „Acţiunea civilă este ansamblul mijloacelor procesuale prevăzute de lege pentru protecția dreptului 
subiectiv pretins de către una dintre părţi sau a unei alte situații juridice, precum şi pentru asigurarea apărării părților în proces”. 
7 Cod procedură Civilă art.30 alin.1 : Oricine are o pretenţie împotriva unei alte persoane ori urmăreşte soluţionarea în justiţie a unei 
situaţii juridice are dreptul să facă o cerere înaintea instanţei competente. 
8 C. pr. civilă art.: Sunt părţi reclamantul şi pârâtul, precum şi, în condiţiile legii, terţele persoane care intervin voluntar sau forţat în proces. 
° G. Boroi, C. A. Anghelescu, Curs de Drept civil, Partea generală, Ed. Hamangiu, ediţia 2, Bucureşti 2012, p. 2. 

Credem că, includerea în definiţia doctrinară a expresiei „aflată pe poziții de egalitate” nu corespunde concepției 
Codului civil, pentru că principiul egalităţii reglementat de art.30 din Codul civil nu priveşte egalitatea în raportul 
juridic patrimonial sau nepatrimonial ci, egalitatea din perspectiva capacității civile, respectiv a capacităţii de a 
dobândi drepturi subiective şi obligații corelative, a capacităţii de a-şi exercita drepturile şi obligaţiile civile prin 
încheierea de acte juridice. 

Dacă anterior constituirii unui raport juridic patrimonial sau nepatrimonial se poate vorbi de existența unei poziţii 
de egalitate juridică, din momentul naşterii raportului juridic poziţia de egalitate a părților poate să nu existe, pentru că 
valoarea obiectului prestației la care s-a obligat fiecare parte poate fi diferită. 

Apoi, în raporturile juridice patrimoniale şi nepatrimoniale un subiect este titularul dreptului subiectiv iar celălalt 
titularul unei obligaţii, corelative dreptului subiectiv. Această poziţie a părților raportului juridic exclude existența 
poziției de egalitate şi demonstrează existența unei poziții de subordonare a titularului obligaţiei faţă de titularul 
dreptului subiectiv. În virtutea acestei subordonări juridice titularul dreptului subiectiv poate apela la dreptul material 
la acțiune. 

Codul civil şi Codul de procedură civilă nu definesc expres noțiunea de drept obiectiv. Totuşi, din dispozițiile 
art.2 alin.2 din Codul civil şi dispoziţiile art. 1 din Codul de procedură civilă rezultă că prin noţiunea de drept obiectiv 
se desemnează un ansamblu de reguli care guvernează constituirea, desfăşurarea şi stingerea raporturilor juridice 
patrimoniale şi nepatrimoniale, stabilirea competenţei instanțelor de judecare a cauzelor civile, executarea hotărârilor 
pronunţate de instanţe şi a altor titluri executorii. 

Regulile stabilite prin Codul civil şi prin Codul de procedură civilă, odată instituie,dobândesc o existență 
independentă față de persoanele la care se referă, motiv pentru care au primit denumirea de drept obiectiv”. 


Despre dreptul subiectiv civil, despre obligaţia subiectivă civilă şi despre corelativitatea dintre dreptul 
subiectiv civil şi obligaţia subiectivă civilă 

Codul civil, deşi foloseşte noțiunea de drept subiectiv, nu are o definiţie legală a acestei noţiuni. 

În literatura de specialitate juridică există formulate mai multe definiții ale dreptului subiectiv civil, din care 
reluam câteva?!. 

Definiţia dreptului subiectiv formulată de profesorul I. Deleanu are la bază teoria conjuncţiei dintre voinţă şi 
interes. 

Celelalte două definiţii ale dreptului subiectiv par a avea la bază doar teoria voinţei. 

Se observă, din ultimele două definiţii ale dreptului subiectiv,prezența elementului de coerciţie, prezenţă specifică 
definiției dreptului subiectiv formulată anterior adoptării noul Cod civil. 

Credem că, în condiţiile reglementării distincte a dreptului material la acţiune, apelarea la forța de 
constrângere a statului se face prin exercitarea dreptului material la acţiune şi nu prin apelarea directă la forţa de 
constrângere a statului, care nici nu ar fi posibilă. Din acest motiv apreciem că în locul expresiei „de a solicita 
concursul forței coercitive a statului” ar fi mai adecvat a se menţiona expresia „de a apela la dreptul material la 
acțiune”. 

Codul civil defineşte noţiunea de obligaţie dar, în opinia noastră, este deficitar formulată. 

Astfel, din cercetarea art.1 164 din Codul civil rezultă că ceea ce este desemnat prin vocabula „obligaţie, ar fi „o 
legătură de drept,,. „Obligaţia este o legătură de drept”, spune legiuitorul. 

În această exprimare se pune semnul de egalitate între ceea ce este desemnat prin vocabula „obligaţie, şi ceea ce 
este desemnat prin sintagma „legătură de drept”. 

Apoi legiuitorul spune că în virtutea legăturii de drept,„debitorul este ţinut să procure o prestație creditorului iar 
acesta din urmă are dreptul să obțină prestaţia datorată”. 

În această parte a textului se regăseşte ceea ce este desemnat prin termenului obligație,respectiv în expresia 
„debitorul este ținut să procure o prestație creditorului” şi ceea ce este desemnat prin termenul drept, în expresia „iar 
acesta din urmă (creditorul s.n.) are dreptul să obțină prestaţia datorată. 


2 I, Deleanu, Drepturile subiective şi abuzul de drept, Ed. Dacia, Cluj-Napoca, 1988, p.8: „Dreptul nu este o obiectivitate în sine. El 
reprezintă esenţa obiectivată a intereselor agregate aparținând unor grupuri sociale sau întregii colectivități. În sens larg vorbind, legea socială, 
care implică şi necesitatea reglementării comportamentale, deşi obiectivă, este produsul activității oamenilor şi acționează numai prin intermediul 
lor”. 

211. Deleanu, op.cit., p.49 : "Dreptul subiectiv ar putea fi definit ca prerogativă conferită de lege în temeiul căreia titularul dreptului poate 
sau trebuie să desfăşoare o anumită conduită ori să ceară altora desfăşurarea unei conduite adecvate dreptului său, în scopul valorificării unui 
interes personal, direct, născut şi actual, legitim şi juridic protejat, în acord cu interesul obştescşi cu normele de convieţuire socială”; A. Pop; Gh. 
Beleiu, Drept civil, Teoria generală a dreptului civil, Universitatea Bucureşti, 1980, p.137 : Dreptul subiectiv constă în „posibilitatea, 
recunoscută de normele dreptului civil, subiectului activ-persoană fizică sau persoană juridică - în virtutea căreia aceasta poate avea el însuşi o 
anumită conduită - în limitele determinate de dreptul obiectiv - sau poate pretinde subiectului pasiv să aibă o conduită corespunzătoare - să dea să 
facă sau să nu facă ceva - în caz de nevoie, putând face apel la forța coercitivă a statului”; G Boroi, C.A. Anghelescu, Curs de drept civil, Partea 
generală, Ed. Hamangiu, 2012, p.56 : Dreptul subiectiv constă în „posibilitatea subiectului activ, în limitele determinate de normele juridice 
civile, de a avea o conduită, de a pretinde subiectului pasiv o conduită corespunzătoare, iar în caz de nevoie, de a solicita concursul forței 
coercitive a statului”. 

Examinând denumirea marginala a textului art. 1164 din Codul civil, care are următorul conţinut „Conţinutul 
raportului obligațional” se observă că ceea ce s-a dorit a se defini în art. 1164 din Codul civil a fost raportul 
obligațional şi nu obligaţia ca element al raportului obligaţional. Dacă în locul vocabulei „obligaţia, s-ar folosi 
expresia „raportul obligațional”, atunci întregul text al articolului ar avea sens. 

Textul art.1164 din Codul civil reglementează un raport juridic abstract. 

Dreptul subiectiv, obligaţia subiectivă civilă şi raportul de corelativitate sunt elementele componente al unui 
raport obligațional concret. 

Drepturile şi obligaţiile sunt „Subiective nu în sensul că ele ar fi opuse obiectivului, nu în sensul existenţei lor 
exclusiv în conştiinţa subiectului şi depinzând numai de el, ci ca atribute care, aparțin subiecţilor de drept, derivă din 
normele juridice, care sunt creaţii ale voinţei clasei sau întregii colectivități ...”2? 

Drepturile subiective „desemnează prerogativele care, derivând din normele juridice şi fondându-se pe ele aparțin 
persoanelor, subiecţilor de drept determinaţi”, 

Credem că această înţelegere a drepturilor şi a obligaţiilor subiective corespunde înțelesului celor două noţiuni. 

Ideea de drept subiectiv derivă din dispoziţiile art. 1164 din Codul civil şi constă în atributul/prerogativa 
creditorului de a obține prestaţia datorată de către debitor, iar ideea de obligație subiectivă constă în prestaţia de care 
este ținut debitorul. 

Ideea de corelativitate derivă din acelaşi text de lege şi constă în aceea că atât dreptul subiectiv cât şi obligația 
subiectivă poartă asupra aceluiaşi obiect. 

În doctrina civilă s-a făcut distincţia între drepturi subiective propriu zise, numite şi drepturi dobândite sau 
individuale, şi drepturi-facultăţii, „care garantează drepturile dobândite în mod valabil prin exerciţiul acestor 
facultăți”. 

În Codul civil vocabula „facultate, este înlocuită cu sinonimul „aptitudine”. Drepturile-facultăţi/aptitudini se 
circumscriu noţiunii de „capacitate juridică a persoanei,,. 

Potrivit art. 34 din Codul civil, „Capacitatea de folosinţă este aptitudinea (facultatea) persoanei de a avea drepturi 
şi obligaţii civile”. 

Potrivit art.56 alin.1 Cod procedura civilă „Poate fi parte în judecată orice persoană care are folosinţa drepturilor 
civile”. 

Textul art. 34 din Codul civil permite distincția între facultatea/aptitudinea de a avea drepturi şi obligații şi 
drepturile şi obligațiile, ca elemente ale capacităţii de folosinţă. 

Expresia „facultatea de a avea drepturi şi obligaţii” ar desemna categoria de drepturi/facultății, iar expresia 
„drepturi şi obligaţii” ar desemna ceea ce s-au numit drepturi subiective şi obligații subiective, propriu zise. 

Drepturile-facultăți se caracterizează prin trăsăturile: a)nu pot fi evaluate pecuniar, b) nu pot fi elemente 
componente ale patrimoniului unei persoane şi c) nu pot fi transmise prin acte juridice. 

Drepturile şi obligațiile subiective patrimoniale propriu-zise se caracterizează prin trăsăturile:a)pot fi evaluate 
pecuniar prin bunul asupra cărora se exercită prerogativele sale,b) pot fi elemente componente ale patrimoniului unei 
persoane şi c) pot fi transmise prin acte juridice. 

De exemplu, aptitudinea unei persoane de a cumpăra un drept de proprietate asupra unui imobil constituie un 
drept/facultate. Dreptul de proprietate asupra imobilului dobândit în urma unei operaţiuni de vânzare-cumpărare este 
un drept subiectiv propriu zis. 

La fel, dreptul de creanţă pe care un subiect îl deţine este un drept subiectiv-propriu zis. 

Drepturile şi obligațiile nepatrimoniale subiective propriu-zise se caracterizează prin trăsăturile: a) fie este 
interzisă evaluarea pecuniară prin bunul asupra cărora se exercită prerogativele sale, cum ar fi în cazul drepturilor care 
privesc, viața, sănătatea şi integritatea fizică şi psihică a persoanei, fie nu este posibilă evaluarea pecuniară, cum este 
cazul atributelor de identificare a persoanei (art. 59 din Codul civil), b) este interzisă transmiterea prin acte juridice, 
cum ar fi în cazul drepturilor personalității (art.58 din Codul civil) şi c) nu pot fi elemente componente ale 
patrimoniului unei persoane, însăşi termenul „nepatrimoniale” arată că nu pot fi elemente de patrimoniu. 

Textul art.2545 alin. 2 din Codul civil reglementează sancţiunea decăderii dreptului subiectiv propriu-zis dacă nu 
a fost exercitat înăuntrul termenului stabilit. Din text transpare ideea exercitării dreptului subiectivîn afara unui proces 
civil, dar sancţiunea decăderii nu este la îndemâna debitorului, fiind de competenţa instanţelor de judecată. Totuşi, 
debitorul poate refuza îndeplinirea obligaţiei corelative prin invocare pierderii dreptului subiectiv propriu-zis ca 
urmare a operării decăderii. 

De principiu, termenul de decădere nu poate fi suspendat şi nici întrerupt. 

Termenul de decădere curge de la data la care se consideră îndeplinit termenul stabilit pentru exercitarea 
dreptului subiectiv propriu-zis. Termenul curge de decădere curge şi pentru cumpărătorul dreptul subiectiv propriu-zis 
de la data stabilită de fostul titular al dreptului. 


21. Deleanu, op.cit., p.15. 
BI, Deleanu, op.cit.,, p.14. 
4M. Djuvara, Ceva despre ideea de drept subiectiv şi de obligaţia, Ed. Institutul de Arte Grafice Marvan S.A.R. Bucureşti, 1939, p.9. 

Refuzul expres sau tacit de îndeplinire a obligaţiei corelative sau încălcarea dreptului subiectiv transformă 
raportul obligaţional concret într-un raport juridic litigios şi astfel este posibil să se apeleze la dreptul material la 
acțiune şi la acţiunea în justiție. 

Raportul juridic litigios este prezentat în partea din cererea de chemare în care se arată motivele de fapt şi de 
drept. 

Raportul juridic litigios, şi nu simplul raport juridic, stă la baza arhitecturii procesului civil. 


Opinii exprimate în literatura de specialitate juridică cu privire la înţelesul noțiunii de acţiune civilă 

Într-o opinie s-a susținut că „Acţiunea este mijlocul legal prin care o persoană cere instanței judecătoreşti fie 
recunoaşterea dreptului său, fie realizarea acestui drept, prin încetarea piedicilor puse în exercitarea sa de o altă 
persoană sau printr-o despăgubire corespunzătoare. În rezumat, acţiunea constă în dreptul de a urmării în justiţie ceea 
ce ţi se datorează (jus perseguendi judicio quod sibi debetur)”. 

Cei doi autori arată că noţiunea de acțiune a fost şi este folosită în două accepţiuni. 

Într-o primă accepțiune, în care acţiunea ar avea un sens procesual, se arată că ”ar reprezenta posibilitatea 
titularului dreptului subiectiv de a sesiza instanța de judecată, solicitându-i să hotărască asupra cererii sale, indiferent 
dacă această cerere este sau nu justificată în drept?*”. În această accepţiune „acţiunea ar fi însăşi cererea adresată 
instanţei de judecată pentru apărarea unui drept subiectiv?7”. 

Despre acțiunea în sens procesual autorii arătă că s-ar putea perima ori partea ar putea renunța la acţiune şi că, în 
aceste cazuri,titularul dreptului subiectiv continuă să aibă posibilitatea de a sesiza din nou instanța de judecată. 

Într-o a doua accepţiune, considerată mai largă, în care acțiunea ar avea un sens material, aceasta ar cuprinde, „pe 
lângă posibilitatea sesizării instanţei de judecată, dreptul de a obţine ca ea să acorde protecţie dreptului dedus 
judecăţii”*”. În această accepțiune „acțiunea ar fi cererea adresată, prin intermediul instanței, pârâtului pentru ca acesta 
să-şi execute obligaţia corelativă dreptului subiectiv”. 

Se arată de autori, ca în această a doua accepţiune, „acțiunea apare ca o manifestare a dreptului subiectiv, a cărui 
existență o implică, în sensul că fiind titularul unui drept, reclamantul are acțiune iar dacă dreptul său este iluzoriu, 
acțiunea nu există”. 

Autorii citați arată că acțiunea în sens material poate fi respinsă de instanța de judecată pentru că a constatat 
întemeiată excepţia de prescripţie ori partea ar putea renunţa la însăşi dreptul subiectiv pretins. 

În aceste cazuri, partea nu va mai avea în viitor o acţiune în sens material şi că acţiunea cu privire la acest drept 
subiectiv va fi respinsă pe fond. 

În raport de aceste accepțiuni ale noțiunii de acţiune civilă s-a făcut şi distincţia între dreptul la acţiune în sens 
procesual, care ar desemna „dreptul de a te adresa instanței (dreptul la intentarea acţiunii)”, şi dreptul la acţiune în 
sens material, care ar desemna „dreptul reclamantului de a cere de la pârât, prin intermediul instanţei, executarea 
obligaţiilor sale (dreptul la satisfacerea ori admiterea acţiunii) 2”. 

Opinia a fost criticată în sensul că „Această divizare, cu care nu suntem de acord, se face pentru a explica 
mecanismul prescripţiei*?. (...) Pentru că „ceea ce se stinge prin prescripţie nu este dreptul la acțiune în întregul său, ci 
numai anumite componente ale acestuia, anume posibilitatea de a obţine condamnarea pârâtului şi posibilitatea de a 
obține executarea silită”. 

În această opinie se susţine că trebuie să se vorbească de drept la acţiune şi nu, simplu, de acţiune civilă pentru că 
„acţiunea civilă fiind o noţiune abstractă, uniformă, în momentul la care se apelează la ea,(...) se individualizează, 
devine proces, iar această transformare se realizează prin intermediul dreptului la acţiune...”. Autorii definesc dreptul 
la acțiune ca „posibilitatea de a pune în mişcare mijloacele procesuale ce alcătuiesc acțiunea civilă, în scopul realizării 
protecţiei judiciare a unui drept sau interes civil pretins (afirmat).E1 duce la transformarea unei noţiuni abstracte, aceea 
de acțiune civilă, într-o acţiune concretă, aceea de proces civil”. 

Autorii susțin că obiectul acţiunii este protecția unui drept subiectiv sau a unui interes protejat. Cauza acţiunii 
(cauza petendi) este scopul către care se îndreaptă voinţa celui care reclamă sau se apără şi nu temeiul juridic al 
cererii(fundamentul legal al dreptului) sau neînţelegerea conflictului existent între reclamant şi pârât. 

O definiţie asemănătoare dată acțiunii civile o găsim şi la profesorul Viorel Mihai Ciobanu. 


25 L.Stoenescu, S.Zilberstein, Tratat de drept procesual civil, Ed. Universitatea din Bucureşti Facultatea de drept, Bucureşti, 1975, vol. I, 
p.208. 

26 T, Stoenescu, S. Zilberstein, op.cit., p. 209. 

21 I, Stoenescu, S. Zilberstein, op.cit., p. 210. 

28 Idem. 

2 Idem. 

30 Idem. 

31 Idem. 

32 Idem. 

33 G. Boroi, D. Rădescu, Codul de procedură civilă, comentat şi adnotat, Ed. All, Bucureşti, 1994, p.95. 

34 Idem. 

Potrivit acestuia, acţiunea civilă constă din „ansamblul mijloacelor procesuale prin care, în cadrul procesului 
civil, se asigură protecţia dreptului subiectiv civil —prin recunoaşterea sau realizarea lui, în cazul în care este încălcat 
sau contestat - ori a unor situaţii juridice ocrotite de lege*” 

Profesorul V. M. Ciobanu arată că noţiunile de drept subiectiv şi de acţiune civilă aparţin unor domenii diferite de 
reglementare, noţiunea de drept subiectiv aparţine domeniului reprezentat de dreptul civil, iar noţiunea de acțiune 
civilă aparține domeniului reprezentat de dreptul procesual civil, ambele existând mai înainte de cererea de chemare în 
judecată. 

El mai arată că, deşi noțiunea de acțiune civilă este folosită, uneori, ca sinonimă cu cererea de chemare în 
judecată cele două noțiunii sunt distincte şi cu funcţii diferite. În timp ce acţiunea civilă desemnează un ansamblu de 
mijloace procesuale organizate de lege, cererea de chemare în judecată este numai una din formele de manifestare a 
acțiunii aceea prin care se declanşează procesul civil. 


Despre dreptul material la acţiune 

Ideea de drept material la acţiune îşi are izvorul în literatura de specialitate juridică. 

Dreptul material la acţiune a cunoscut consacrare legislativă prin în art.2500 din noul Cod civil. Până la 
reglementarea sa expresă dreptul material la acţiune a fost considerat că: a) este unul şi acelaşi cu dreptul la acţiune, 
caz în care ar intra în conținutul capacității de folosinţă a persoanei, b) este însăşi acțiunea civilă, c) este o parte 
componentă a dreptului subiectiv civil şi ar consta în posibilitatea de a apela la forţa de constrângere a statului. În 
această ultimă accepţiune dreptul material la acțiune ar fi un drept complex, cuprinzând dreptul de a sesiza instanța de 
judecată, dreptul de a propune probe, dreptul de a exercita căile de atac, dreptul de a cere executarea hotărârii, etc.". 

Examinând dispoziţiile art.2500 din Codul civil, constatăm utilizarea unei terminologii diferite pentru denumirea 
dreptului material la acţiune. Astfel, acelaşi drept este numit, inițial, drept material la acţiune pentru ca apoi să fie 
numit, mai simplu, drept la acțiune. 

Folosirea unei terminologii diferite poate crea confuzii, în condiţiile în care noţiunea „drept la acțiune”, a fost 
folosită, atât în sens material — ca facultate a titularului dreptului subiectiv de a se adresa organului de jurisdicție 
pentru a obține recunoaşterea şi valorificarea acelui drept(...)cât şi în sens procesual —ca fiind îndreptățirea şi, 
totodată posibilitatea de a sesiza organul de jurisdicție şi de a pune în mişcare activitatea pentru înfăptuirea justiţiei 
într-un raport juridic concret”. 

Posibilitatea de confuzie poate apărea şi din definirea, în literatura de specialitate juridică, a dreptului la acţiune, 
considerat că îşi are izvorul în lege, ca posibilitate de a pune în mişcare mijloacele procesuale ce alcătuiesc acţiunea 
civilă. 

Până la folosirea unei terminologii identice, ori de câte ori în Codul civil sau în Codul de procedura civilă, se va 
folosi noţiunea „drept la acțiune, trebuie văzut, din context, dacă este vorba de dreptul material la acţiune ca 
prerogativă de a cere aplicarea forţei publice de constrângere sau de dreptul la acţiune ca prerogativă de a pune în 
mişcare mijloacele procesuale ale acţiunii civile sau de sesizare a instanţei de judecată. 

Prin natura sa dreptul material la acţiune se încadrează în categoria de drepturi facultăți, pentru că: a) nu poate fi 
evaluat pecuniar, b) nu este element component al patrimoniului unei persoane şi c) nu poate fi transmis prin acte 
juridice. 

Credem că aceste trăsături au determinat, doctrina constituită în raport de vechiul Cod de procedură civilă, să 
înțeleagă „dreptul la acțiune” în sens procesual şi în sens material. 

Specificul dreptului material la acțiune face specifică şi obligaţia sa corelativă care este o obligaţie —facultate şi 
care: a)nu poate fi evaluată pecuniar, b)nu poate fi element al vreunui patrimoniu şi c) nu poate fi transmisă prin acte 
juridice. 

Din examinarea dispozițiilor art. 2500 alin. 2 din Codul civil rezultă că obligația corelativă dreptului material la 
acţiune este o prestație a instanței,care constă în aplicarea unei sancţiuni civile debitorului. 

Ideea de corelativitate constă în aceea că atât dreptul material la acţiune cât şi obligaţia instanței poartă asupra 
aceluiaşi obiect,respectiv ceea ce este desemnat prin obiectul cererii de chemare în judecată şi care ar putea consta în 
obligaţia debitorului, obligaţia debitorului împreună cu obiectul acestei obligaţii după caz, actul juridic civil. 

La fel ca şi dreptul material la acțiune obligaţia corelativă este o obligaţie-facultate pentru că: a) nu poate fi 
evaluată pecuniar, b) nu este element component al patrimoniului unei persoane şi c) nu poate fi transmisă prin acte 
juridice. 

Dreptul material la acţiune se diferenţiază de dreptul subiectiv civil propriu-zis şi prin sancţiunea aplicabilă, 
pentru cazul neexercitării în termenul stabilit. Astfel, dacă dreptul subiectiv civil propriu-zis poate fi sancționat cu 
sancţiunea decăderii, pentru că nu a fost exercitat în termenul stabilit, în cazul dreptului material la acțiune sancţiunea 
aplicabilă este prescripția, pentru cazul în care nu a fost exercitat în termenul stabilit. 


35V, M. Ciobanu, Tratat Teoretic şi Practic de Procedură Civilă, Ed. Naţional, Bucureşti, 1996, p.250 
36A se vedea G. Boroi, D. Rădescu, Codul de procedură civilă comentat şi adnotat, Ed. All, Bucureşti, 1994, p. 94. 
37 M. N. Costin, M. C. Costin, Dicţionar de drept civil, vol. II, Ed. Lumina Lex, Bucureşti, 1997, p. 204. 

De regulă, termenul de prescripţie al dreptului material la acţiune începe să curgă, potrivit art.2523*% din Codul 
civil de la data când titularul dreptului material la acţiune a cunoscut sau după împrejurări, trebuia să cunoască,apariția 
raportului juridic litigios. 

Textul art. 2523 din actualul Cod civil pare o prelucrare deficitară a dispoziţiilor art.7 alin.1* şi art. 8 alin.1“ din 
Decretul nr.167 din 21.04.1958 privitor la prescripţia extinctivă, pentru că nu este vorba de naşterea dreptului material 
la acțiune. 

„Expresia „trebuia să cunoască naşterea lui” credem că este deficitară, în contextul în care dreptul material la 
acțiune există, în primul rând, ca drept obiectiv, independent de orice persoană, în al doilea rând, dreptul material la 
acțiune exercitat este un drept derivat din dreptul obiectiv. 

Credem că legiuitorul ar fi trebuit să prelucreze, mai degrabă, dispoziţiile art. 7 alin.2 din Decretul nr.167/1958 
privitor la prescripţia extinctivă, în sensul că, de regulă, termenul de prescripţiei curge de la momentul apariţiei 
raportului juridic litigios, moment pe care titularul dreptului subiectiv sau al interesului protejat l-a cunoscut sau 
trebuia să-l cunoască. 

În cazul transmiterii,prin acte juridice, a dreptului subiectiv propriu-zis vătămat, termenul de prescripţie 
curge,pentru cumpărător, tot de la data apariţiei raportului juridic litigios, vânzătorul având obligația să-l informeze pe 
cumpărător de momentul apariției raportului juridic litigios. 

Dreptul material la acţiune, obligația corelativă acestui drept şi obiectul acestora fac parte din arhitectura 
procesului civil. 

Dreptul material la acțiune este un drept principal. El poate fi însoțit de drepturi accesorii cum ar fi dreptul de a 
pretinde cheltuielile de judecată. 

Dreptul material la acţiune însoțit de drepturile accesorii, obligația corelativă a instanței şi obiectul acestei 
obligaţii se asociază cu obiectul cererii de chemare în judecată. 


Despre dreptul la sesizare a instanţei 

Ideea de drept la sesizarea instanței îşi are izvorul în literatura de specialitate juridică. 

Spre deosebire de opiniile exprimate în literatura de specialitate juridică, constituită pe temeiul vechiul Cod de 
procedură civilă, potrivit cărora dreptul de sesizare a instanţei ar face parte din conținutul dreptului material la acţiune, 
în actualul Cod de procedură civilă dreptul la sesizarea instanţei este reglementat distinct în art.30 alin. 1 ca un drept 
cu un conţinut propriu (dreptul să facă o cerere înaintea instanței competente) şi independent de orice alt drept. 

Corelativ dreptului de sesizare a instanţei este obligaţia reglementată în art.5 alin.1 din Codul de procedură civilă, 
potrivit căreia „Judecătorii au îndatorirea să primească şi să soluţioneze orice cerere de competența instanțelor 
judecătoreşti”. 

Ideea de corelativitate se explică prin acea că atât dreptul de sesizare a instanţei cât şi obligaţia de a primi şi 
soluţiona cererea de chemare în judecată poartă asupra aceluiaşi obiect, care consta în sancţiunea solicitată. 

Dreptul la sesizarea instanţei face parte din categoria drepturilor facultăți, pentru că nu poate fi evaluat pecuniar, 
nu poate fi element constitutiv al unui patrimoniu şi nu poate fi transmisibil prin acte juridice. La fel ideea de obligație 
corelativă dreptului de sesizare a instanţei este o obligaţie/facultate. 

Cercetând dispozițiile Codului de procedură civilă se poate constata că nu există reglementat un termen de 
sesizare a instanţei de judecată, caz în care acest drept poate fi exercitat oricând. 

Procedând la examinarea comparativă a conţinutului obligaţiei corelative a dreptului material la acțiune cu 
conținutului obligaţiei corelative a dreptului de sesizare a instanței se constată că, în cazul dreptului material la 
acțiune, obligaţia constă în aplicarea forţei publice de constrângere sub forma unei sancţiuni, în timp ce în cazul 
dreptul de sesizare a instanţe, obligaţia corelativă este complexă şi constă în primirea şi soluţionarea cererii. 

Dreptul de sesizare a instanţei se leagă atât de dreptul material la acțiune cât şi de dreptul subiectiv civil, 
propriu-zis. 

Legătura dintre dreptul de sesizare a instanţei şi dreptul material la acțiune se realizează prin obligațiile lor 
corelative. Astfel, aplicarea forței de constrângere publice sub forma sancțiunii reprezintă un mod de „soluționare a 
cererii”. Sancţiunea solicitată apare în acest fel ca obiect al obligaţiei de soluționare a cererii. 

Soluţionarea cererii se poate realiza în două moduri: fie în sensul aplicării sancţiunii solicitate, fie în sensul 
respingerii sancțiunii solicitate. 

Legătura dintre obligația de a soluţiona cererea de chemare în judecată şi obligaţia de a aplica sancţiunea 
solicitată se înfăptuieşte numai în ipoteza în care se aplica sancţiunea solicitată. 


33Codul civil, art.2523 Prescripţia începe să curgă de la data când titularul dreptului la acțiune a cunoscut sau, după împrejurări, trebuia să 
cunoască naşterea lui”. 

Decretul 167/1958 art. 7 alin.1 „Prescripţia începe să curgă de la data când se naşte dreptul la acţiune sau dreptul de a cere executarea 
silită”. 

Decretul 167/1958 art. 7 alin.1 „Prescripţia dreptului la acţiune în repararea pagubei pricinuită prin fapta ilicită, începe să curgă de la data 
când păgubitul a cunoscut sau trebuia să cunoască, atât paguba cât şi pe cel care răspunde de ea”. 

Legătura dintre dreptul de sesizare a instanţei şi dreptul material la acțiune,pe de-o parte, şi dreptul subiectiv civil 
propriu zis, pe de altă parte,se înfăptuieşte prin ceea ce este denumit obiectul“! cererii de chemare în judecată, care se 
constituie în obiect al sancțiuni. 

Din modul de precizare a obiectului cererii de chemare în judecată, pare că s-a avut în vedere ceea ce în literatura 
de specialitate juridică s-a numit obiect derivat al raportului juridic civil. 

Prin expresia „obiectul cererii şi valoarea lui” susţinem că trebuie avut în vedere atât obligația corelativă dreptului 
subiectiv civil propriu zis cât şi obiectul obligaţiei, ceea ce în literatura de specialitate juridică s-a numit obiectul 
derivat al raportului juridic civil. Când sancţiunea solicitată este îndreptată împotriva unui act juridic civil, obligația 
corelativă dreptului subiectiv civil este obligaţia încălcată iar obiectul derivat este actul juridic civil. 

Este improprie soluţia instanţelor de judecată atunci când se menţionează, în minută sau în dispozitivul 
hotărârii pronunțate, că s-a admis acțiunea ori s-a respins acțiunea pentru că,printr-o asemenea menţiune se afirmă, fie 
că se mai admit încă odată toate mijloacele procesuale ce fuseseră deja încuviinţate, fie că se resping mijloacele 
procesuale care deja fuseseră încuviinţate. 

Ceea ce se admite, prin minută şi prin dispozitivul hotărârii, este cererea de chemare în judecată prin care se 
pretinde soluţionarea cererii prin aplicarea sancțiunii solicitate la obiectul asupra căruia se aplică sancţiunea. 

Respingerea cererii de chemare în judecată se poate dispune atunci când s-a admis excepția prescripţie dreptului 
material la acţiune, excepţie care se constituie în motivul de respingere a cererii. 

De asemenea se poate dispune respingerea cererii, atunci când dreptul subiectiv s-a pierdut, fie prin admiterea 
excepţiei decăderii, fie în orice alt mod stabilit de lege, cum ar fi prescripția achizitivă. În acest caz, cererea de 
chemare în judecata se respinge ca nefondată pentru că lipseşte raportul juridic litigios, care reprezintă fondul 
procesului. 

Dreptul la sesizarea instanţei se poate perima (stinge), dacă cererea de chemare în judecată a rămas în nelucrare 
timp de 6 luni (art.416). Titularul dreptului poate renunţa la sesizarea instanţei (art.406). 

Titularul dreptului material la acţiune care este şi titular al dreptului subiectiv vătămat are însă posibilitatea de a 
sesiza din nou instanța de judecată. 


Despre acțiunea civilă 

Noţiunea de acţiune civilă a primit o definiţie legală în art. 29 din noul Cod de procedură civilă”. 

Definiţia legală a acţiunii civile este o prelucrare a definiţiei date de literatura de specialitate juridică, din 
domeniul dreptului procesual civil. Definiţia legală a acţiunii civilă cunoaşte o îmbunătăţire pentru că are în vedere 
atât acţiunea reclamantului cât şi reacţiunea pârâtului. Într-un proces civil pot exista una sau mai multe acţiuni 
civile(reclamant, intervenient principal) dar şi reacțiuni civile, corespunzător părților din proces. 

Deşi există una sau mai multe acţiunii în justiţie,precum şi reacțiuni, despre un proces simplu se poate vorbi 
atunci când că la baza sa se află un singur raport juridic litigios. 

Despre un proces complex se poate vorbi atunci când la baza sa se află mai multe raporturi juridice litigioase dar 
care se leagă prin acelaşi obiect derivat al raporturilor juridice litigioase. 

Specificul fiecărui raport juridic litigios determină un ansamblu specific de mijloace procesuale. De exemplu, 
când raportul juridic litigios priveşte un drept de proprietate imobiliar proba dreptului subiectiv se face cu înscrisuri şi 
extrase de carte funciare. În schimb fapta cu care a fost vătămat dreptului de proprietate imobiliară se face cu orice 
mijloc de probă. 


Despre scopul procesului civil 

Ideea de scop în procesul civil se leagă de obligaţia corelativă a dreptului de sesizare a instanței, de obligația 
corelativă dreptului material la acţiune şi de obiectul cererii de chemare în judecată. 

Vorbim de un scop imediat care constă în prefigurarea mintală a soluționării cererii de chemare în judecată prin 
obținerea sancțiunii solicitate şi de un scop mediat care ar consta în prefigurarea mintală de obținerea a ceea ce este 
desemnat prin obiectul cererii de chemare în judecată, ca urmare a obținerii sancţiunii solicitate. 

Scopul procesului civil nu trebuie confundat cu scopul unei părţi la încheierea unui act juridic civil. 


Despre părți în procesul civil 

Potrivit art.55din Codul de procedură civilă sunt părți în proces reclamantul şi pârâtul, precum şi în condițiile 
legii, terțele persoane care intervin voluntar sau forțat în proces. 

Aparent, potrivit art.55 din Codul de procedură civilă, parte poate fi orice persoană care a exercitat dreptul de 
sesizare prin formularea unei cereri de chemare în judecată. 


4C, pr. civilă. art.194 alin.1 lit. c : „Cererea de chemare în judecată va cuprinde: lit. c. obiectul cererii şi valoarea lui( ...)”. 
42C, pr. civilă art. 29 : „Acţiunea civilă este ansamblul mijloacelor procesuale prevăzute de lege pentru protecţia dreptului subiectiv pretins 
de către una dintre părți sau a unei situaţii juridice,precum şi pentru asigurarea apărării părților din proces”. 

În realitate părți în procesul civil, potrivit art.56 Cod procedură civilă,pot fi persoanele care au folosința drepturile 
civile. Drepturi civile sunt drepturile subiective propriu-zise dar şi drepturi-facultăți. 

Potrivit art.35 din Codul civil, capacitatea de folosință (a persoanelor fizice s.n.) începe la naşterea persoanei şi 
încetează odată cu moartea acesteia, iar potrivit art.205 şi 206 din Codul civil persoanele juridice au capacitatea de a 
avea drepturi şi obligaţii (de folosință) de la data înregistrării sau de la data actului de înființare. 

De regulă generală, parte în proces pot fi persoanele fizice în viaţă, inclusiv persoana concepută atunci când este 
vorba de drepturile sale, şi persoanele juridice recunoscute, conform normelor legale, care au folosința drepturilor 
subiective propriu-zise şi a drepturilor facultăți. 

De la această regulă există excepția prevăzută în dispozițiile din art.37 din Codul de procedură civilă, potrivit 
cărora, în cazurile şi condiţiile prevăzute exclusiv de lege pot avea calitatea de parte, persoane, organizaţii, instituții şi 
autorități care deşi nu justifică un interes propriu acționează pentru apărarea drepturilor şi intereselor legitime ale unor 
persoane aflate în situaţii speciale sau în scopul ocrotirii unui interes de grup sau general. 

Calitatea de parte se transmite legal ori convenţional doar de la transmiţătorul dreptului subiectiv civil propriu-zis 
sau a interesului ocrotit către dobânditorul dreptului subiectiv civil propriu-zis sau a interesului protejat. 


Importanţa cunoaşterii elementelor din arhitectura procesului civil 

Cunoaşterea arhitecturii procesului civil reprezintă o garanție a cuprinderii, într-o cerere de chemare în judecată, a 
tuturor elementelor cu care se sesizează o instanţa de judecată, a rolului pe care aceste elemente îl au în procesul civil, 
precum şi o folosire corectă şi eficientă a instrumentelor juridice puse la dispoziţia părților de Codul de procedură 
civilă, pentru realizarea drepturilor şi intereselor lor. 

Sunt necesare câteva observaţii. 

În art.196 din Codul de procedură civilă se arată, sub sancţiunea nulităţii cererii de chemare în judecată, care sunt 
elementele obligatorii din arhitectura procesului civil ce trebuie menţionate într-o cerere de chemare în judecată şi 
anume: subiectele/părţile, obiectul cererii, motivele de fapt şi semnătura titularului cererii. 

Textul omite însă să vorbească despre raportul juridic litigios sau a situaţiei juridice litigioase, omite, de 
asemenea, să vorbească despre dreptul material la acțiune, despre sancţiunea raportului juridic sau a situaţiei juridice 
litigioase. 

Un exemplu care face dovada importanţei cunoaşterii arhitecturii procesului civil îl reprezintă folosirea corectă şi 
eficientă a instrumentelor juridice, cum ar fi invocarea excepţiei lipsei calităţii active, după caz, pasive. Pentru 
invocarea excepţiei lipsei calităţii procesual active, după caz, a excepţiei lipsei calității procesual pasive, se au în 
vedere subiectele menţionate în cererea de chemare în judecată şi subiectele din raportul juridic litigios. Numai atunci 
când nu există o relație de identitate între persoana titulară a cererii de chemare în judecată şi titularul dreptului 
subiectiv ori a interesului dedus judecății se poate vorbi de lipsa calităţii procesuala active. La fel, numai atunci când 
nu există o relație de identitate între persoana chemată în judecate în calitate de pârât şi persoană ţinută în raportul 
juridic litigios se poate vorbi de lipsa calității procesual pasive. 

Când cele două relaţii de identitate există invocarea excepţiei vreuneia dintre cele două excepții va fi ineficientă. 

Un alt exemplu îl reprezintă alegerea mijloacele procesuale care să ducă la realizarea scopurilor procesului civil. 

Alegerea mijloacelor procesuale este un proces complex pentru că implică, în prealabil, stabilirea raportul juridic 
litigios, faptele/motivele ce trebuie dovedite, alegerea sancțiunii. 

Alegerea sancţiunii este un proces rațional care presupune stabilirea unei relaţii adecvate cu raportul juridic 
litigios de natură să ducă a soluționarea acestuia. Alegerea unei sancțiunii neadecvate raportului juridic litigios va 
genera o lipsă de eficiență a sancțiunii. 

De asemenea, presupune, o relație de cauzalitate cu motivele ce au generat raportul juridic litigios. Sub acest 
aspect, este de observat că nu orice motiv/fapt generează efectul/sancţiune şi că specificitatea motivelor determină 
specificitatea sancțiunii ce se aplică unui raport juridic litigios. 

Cunoaşterea arhitecturii procesului civil permite identificarea elementelor din structura procesului civil care 
trebuie dovedite cu ajutorul mijloacelor procesuale dar şi rolului pe care îl îndeplineşte fiecare în dinamica procesului 
civil. 

De exemplu, elementul sancțiune din arhitectura procesului civil este doar obiect al acțiunii de alegere nu şi 
obiect al acţiunii de a dovedii existenţa sa. 

Cu ajutorul mijloacelor procesuale se face dovada raportului juridic litigios după caz a situației juridice litigioase 
şi dovada motivelor raportului juridic litigios. 

Fiind realizată dovada raportului juridic litigios şi a motivelor care au determinat apariţia raportului juridic 
litigios, prin operaţii logice, se ajunge la aplicarea sancțiunii şi la soluţionarea raportului juridic litigios sau a situaţiei 
juridice litigioase deduse judecății. 


COMPLETAREA HOTĂRÂRII JUDECĂTOREŞTI CIVILE. 
ÎNCĂLCAREA DREPTULUI LA UN PROCES ECHITABIL 

Abstract: The article analyses the stage of the deliberation and the pronouncement of the court decision, the 
divergences appeared, the clarifications and completions of the pronounced decision, the contradictions occurred and 
the subsequent completion of the decision. 

În cadrul procesului civil un loc important îl ocupă etapa deliberării şi pronunțării hotărârii judecătoreşti, acesta 
fiind momentul în care judecătorii stabilesc situația de fapt la care aplică normele juridice corespunzătoare, această 
etapă reprezentând însăşi esenţa actului jurisdicţional!, fiind elaborat cel mai important act procedural care duce la 
finalizarea dosarului civil prin pronunțarea unei hotărâri judecătoreşti. 

Deliberarea reprezintă operaţiunea care intervine după administrarea tuturor probelor şi soluţionarea excepțiilor 
de procedură, în cadrul căreia judecătorii se pronunţă cu privire la litigiu şi stabilesc soluția ce urmează sa fie 
pronunțată cu privire la cauza dintre părți. 

La deliberare iau parte numai membrii completului care au luat parte la dezbaterile finale, care se retrag în 
camera de consiliu, unde îşi exprimă, pe rând, opinia, începând cu cel mai nou în funcție. 

Deliberarea are loc imediat după închiderea dezbaterilor, insă judecătorii pot amâna pronunţarea pentru 15 zile, 
iar în funcție de obiectul cererii pronunțarea poate fi amânată de exemplu şi 24 de ore în cazul ordonanţei 
preşedinţiale. 

În situaţia în care completul este compus dintr-un singur judecător, acesta va lua singur decizia, însă atunci când 
din complet fac parte mai mulţi judecători întâlnim mai multe situații, ca de exemplu înlocuirea unui membru al 
completului, sau existenţa unor opinii diferite cu privire la cauză. 

Înlocuirea unui membru al completului care a luat parte la dezbateri nu este posibilă, însă Codul de procedură 
civilă stabileşte că dacă există situații în care un judecător este împiedicat să participe la soluționarea cauzei după ce 
s-a dat cuvântul în fond părţilor, cauza se repune pe rol.? 

De asemenea, judecătorul care a luat parte la judecată trebuie să se pronunţe chiar dacă nu mai este judecător al 
instanţei respective, cu excepția cazului în care, în condiţiile legii, i-a încetat calitatea de judecător sau este suspendat 
din functie’. 

Dacă există acestă situaţie, atunci dosarul se repune pe rol, se vor cita părților, pentru ca acestea să pună din nou 
concluzii în fața completului nou de judecată legal constituit. 

Hotărârea se ia cu majoritatea membrilor completului de judecată, atunci când există mai multe opinii, iar 
unanimitatea nu poate fi realizată aşa cum prevede art.398 din Codul de procedură civilă. 

În situaţia unor opinii diferite în cadrul unui complet format din doi sau mai mulţi judecători, cu privire la luarea 
hotărârii în cauză, cauza va fi repusă pe rol şi se va judeca în complet de divergență, prin includerea în completul 
iniţial şi a preşedintelui instanței sau a vicepreşedintelui, a preşedintelui de secţie ori a unui judecător desemnat de 
preşedinte“. 

Dezbaterile se vor relua de la punctele rămase în divergență, care sunt anunţate părților în şedinţă, fapt nou în 
noul Cod de procedură civilă, întrucât în vechea reglementare părerile diferite se motivau anterior judecării 
divergențe, iar dacă după judecarea divergenței, vor exista mai mult de două păreri, pentru a se constitui o majoritate 
şi pentru a se lua hotărârea finală, judecătorii ale căror păreri se apropie mai mult, sunt datori să se reunească într-o 
singură opinie. 

De asemenea, completul poate administra noi dovezi sau să ordone orice alte măsuri legale, dar acestea trebuie să 
fie în legătură cu obiectul divergenţei, pentru lămurirea situaţiei care a condus la opinii diferite. 

După deliberare, se întocmeşte minuta, care va cuprinde soluția scrisă de judecător cu privire la toate cererile 
formulate, dar şi opinia separată a judecătorului aflat în minoritate, care va fi semnată pe fiecare pagină de către 
judecători şi, după caz, de magistratul-asistent, după care se va consemna într-un registru special, ținut la grefa 
instanţei. 


* jurist 

** avocat, Baroul Bucureşti, e-mail: av.marianastan (gmail.com 

! Gabriel Boroi, Codul de procedură civilă comentat şi adnotat, vol. I, Editura All Beck, Bucureşti, 2001 
2 Art. 214, Codul de procedură civilă 

3 Art.395 alin.3, Codul de procedură civilă. 

4 Art.398 alin.3, Codul de procedură civilă. 


Secţiunea Drept privat II 113 


Lipsa semnăturii judecătorului atrage nulitatea hotărârii, neputându-se acoperii prin semnarea sa ulterioară, iar 
dacă minuta are mai multe pagini, este necesară semnarea tuturor, în caz contrar aceasta este nulă. 

Minuta va alcătui dispozitivul hotărârii care va fi redactată, dispozitivul, fiind reproducerea fidelă a minutei, în 
cadrul căreia se răspunde pentru fiecare capăt de cerere ale pretențiilor formulate. Dacă apar contradicții între 
dispozitiv şi minută, acestea vor fi remediate prin confruntarea minutei care este de fapt deliberarea. 

Instanţa se va pronunţa doar în limitele cererii formulate, fiind datoare să nu acorde mai mult decât s-a solicitat, 
în funcție de obiectul cererii. De exemplu, în cazul unui divorţ cu copii minori, chiar dacă nu este formulată cerere 
pentru contribuţia părinților la cheltuielile copiilor minori, instanţa este obligată se se pronunțe asupra acestui lucru, 
aşa cum trebuie să se pronunţe şi asupra numelui purtat de soți. 

Hotărârea judecătorească, fie ea sentință, decizie sau încheiere, reprezintă actul de dispoziţie al instanţei de 
judecată cu privire la pretenţiile părţilor şi actul final al judecății”, care consfințeşte drepturile părţilor, care 
soluţionează litigiul dintre părți şi cuprinde trei părți: partea introductivă, denumită şi practicaua, considerentele 
denumită şi motivarea şi dispozitivul. 

Hotărârea se redactează de judecător, când din complet face parte un singur judecător, sau de către unul dintre 
judecătorii care au soluţionat dosarul, potrivit desemnării preşedintelui. 

În practică, dacă există anumite contradicții între minută şi dispozitiv, au fost exprimate mai multe opinii. Unii 
susțin că hotărărea este lovită de nulitate, alţii susțin că nulitatea ar putea fi evitată, întrucât minuta cuprinde soluţia, 
iar dispozitivul doar o reproduce, de aici şi necesitatea ca dispozitivul să fie pus în accord cu minuta“. 

Există de asemenea, situaţii, în practică, în care hotărârea judecătorească conţine anumite greşeli, care pot fi 
îndreptate, fie din oficiu de către instanță, dacă se autosesizează instanța cu privire la acestea, fie prin cerere de 
îndreptare de eroare materială formulate de către una din părți. Legiuitorul la art.442 din Cod foloseşte sintagma de 
“eroare materială” pentru a exprima şi ulterior a îndrepta greşelile apărute în redactarea hotărârii de natură să nu 
afecteze legalitatea şi temeinicia acesteia. 

Astfel, instanţa, care judecă în aceeaşi componență de complet care s-a pronunțat iniţial, se va pronunţa prin 
încheiere, în camera de consiliu cu privire la erorile privind numele, calitatea şi susținerile părților sau cele de calcul, 
dar şi orice alte erori materiale” pentru care părţile pot fi citate dacă instanţa socoteşte că este necesar ca ele să dea 
anumite lămuriri. Practic, instanța va corecta erorile materiale apărute în redactarea minutei, practicalei, 
considerentelor sau a dispozitivului. 

Această încheiere de îndreptare din primă instanţă, în situaţia în care hotărarea iniţială a fost dată cu drept de 
apel, recurs, sau contestaţie, va putea fi atacată, după comunicarea sa părţilor, cu aceeaşi cale de atac ca şi hotărârea 
inițială. De asemenea cererea de îndreptare poate fi formulată oricând, legiuitorul neprecizând un termen pentru 
aceasta, deşi în practică au existat mai multe păreri cu privire la prescripţia dreptului de a solicita acest lucru. 

Totuşi prin procedura de îndreptare de eroare materială nu pot fi avute în vedere unele omisiuni vădite prin care 
nu au fost rezolvate unele capete de cerere principale sau accesorii şi care pot fi remediate doar prin calea de atac şi nu 
prin procedura instituită prin art.442 din Codul de procedură civilă. 

În ceea ce priveşte necesitatea unor lămuriri cu privire la înțelesul, întinderea sau aplicarea dispozitivului 
hotărârii sau dacă aceasta cuprinde dispoziţii contradictorii, părțile pot cere instanţei care a pronunţat hotărârea să 
lămurească dispozitivul sau să înlăture dispoziţiile potrivnice“, însă cererea priveşte doar caracterul neclar sau 
dispoziții contrare, fiind lipsită de suport formularea unei astfel de cereri pentru neconcordanţe dintre considerente sau 
dispozitiv, aceste probleme putând fi rezolvate doar prin calea de atac. Tot pentru aceleaşi considerente, nu se poate 
formula o cerere de lămurire al cărui scop să fie modificarea hotărârii. 

Cererea de lămurire poate fi formulată oricând, neexistând un termen, în principiu, însă doar de către părţile 
dosarului şi nu de către instanță din oficiu. Instanţa va soluţiona cererea prin încheiere în camera de consiliu, cu 
citarea părților, de urgență. 

Articolul 444 din Codul de procedură civilă stipulează că după pronunțarea şi comunicarea hotărârii se poate 
cere de către părți, completarea acesteia în situația în care instanţa, prin hotărârea pronunţată, a omis să se pronunțe 
asupra unui capăt de cerere principal sau accesoriu sau asupra unei cereri conexe sau incidentale. 

Acest lucru este posibil, conform textului de lege menţiont şi când este vorba despre situaţia în care instanţa a 
omis să se pronunţe asupra cererilor martorilor, experţilor, traducătorilor, interpreţilor sau apărătorilor, cu privire la 
drepturile lor. 

Chiar dacă exercitarea prevederilor noului Cod de procedură civilă cu privire la completare apare utilă, întrucât 
prin aplicarea ei s-ar înlătura exercitarea unei căi de atac pentru repararea omisiuni efectuate de instanță la momentul 
pronunțării hotărârii, totuşi aceeaşi lege stabileşte prin dispozițiile art.429 că “după pronunțarea hotărârii, instanţa se 
dezinvesteşte ”. 

Dezinvestirea este modul legal prin care încetează activitatea judiciară într-o cauză, iar judecata a fost terminată 
prin pronunțarea unei soluţii. 

Întâlnim mai multe situaţii în care continuarea activității judiciare în acea cauză nu mai este posibilă din mai 
multe motive ca de exemplu: instanța a dispus declinarea competenţei, existența conflictului de competență şi 
judecarea cauzei de o altă instanță, strămutarea cauzei sau terminarea judecății şi soluţionarea cauzei, urmată de 
întocmirea minutei, pronunţarea hotărârii şi comunicarea acesteia. 

În urma terminării judecării unei cauze, judecătorii nu mai pot reveni asupra hotărârilor prin efectul dezinvestirii, 
situaţie care este antagonică celor expuse în prevederile art.444 C.pr.civ, prin care se permite aceluiaşi judecător să 
completeze hotărârea prin care s-a pronunţat deja. 

Astfel, considerăm că s-ar ajunge la situaţia în care judecătorul ar putea să completeze orice sentință sau decizie, 
situaţie care ar încălca, în contextul expus mai-sus, dreptul la un proces echitabil şi principiul imparțialităţii justiţiei, 
întrucât instanța este chemată să se pronunţe asupra cauzei, iar în situația completării hotărârii s-ar ajunge la situaţia ca 
instanța să se pronunțe de două ori, ingorând dispozițiile privind dezinvestirea, chiar dacă avem la îndemână 
exercitarea unor căi de atac, în unele situaţii. 

Practic, prin completarea hotărârii, judecătorul care s-a pronunţat, care a întocmit minuta şi apoi a redactat 
hotărârea, reia dosarul şi se mai pronunţă asupra unor chestiuni care vizează fondul problemei sau chestiuni accesorii, 
pe care le-a omis sau pe care, pur şi simplu, a uitat să se pronunţe. 

În acest context se pune problema încălcării drepturilor civile, a libertăţilor fundamentale care constituie chiar 
temelia justitiei conferite prin art. 6 din Convenţia europeană a drepturilor omului, şi dar şi a prevederilor art. 20-21 şi 
a art. 53 din Constituția României. 


DESPRE POSIBILITATEA TRIBUNALELOR ARBITRALE DE A ADRESA 
ÎNTREBĂRI PRELIMINARE CURŢII DE JUSTIŢIE A UNIUNII EUROPENE — 

Abstract: At a national and international level, the arbitral tribunals are acknowledged and accepted as being 
judicial bodies having a similar activity with the one of a national court or tribunal. In spite of this, at the level of the 
European Union, these are not seen as being very similar, given their conventional nature. 

At first, the point of view of the CJEU was that an arbitral tribunal cannot be seen as a ‘court or tribunal of a 
Member State”, today the rule seems to also know some exceptions in several specific cases. În this manner, it can be 
observed that in a few situations an arbitral tribunal has been considered as being a ‘court’, as for in other situations 
this quality has been denied. 

In the present context, the CJUE analyses in deciding whether an arbitral tribunal can make a referral for a 
preliminary ruling, among other factors, the domestic law of the Member Sate of the specific arbitral tribunal. Taking 
into consideration the provisions of Art. 146, d) of the Romanian Constitution, it would be interesting to see if a 
request for a preliminary ruling coming from a Romanian arbitral tribunal would be solved by the CJEU, or it would 
be rejected, for the arbitral tribunals are not “courts or tribunals of a Member-State”. 

1. Considerații introductive 

Interacțiunea dintre ordinea juridică de drept intern şi ordinea juridică de drept internațional nu reprezintă o 
chestiune de noutate pentru entitățile care acționează în comunitatea internațională. Astfel, atât la nivel internațional, 
cât şi la nivel național, tribunalele arbitrale sunt recunoscute şi acceptate ca fiind organisme cu atribuţii jurisdicționale, 
similare (dar nu identice) cu instanțele de judecată. 

În ceea ce priveşte statele aparținând Uniunii Europene apare o a treia ordine juridică, anume aceea de drept 
european, ordine juridică în cadrul căreia s-a avut în vedere multă vreme la sublinierea diferențelor care există între o 
instanță de judecată şi un tribunal arbitral, acestea din urmă fiind, ca regulă, excluse din cadrul activităților pe care o 
instanță națională le poate desfăşura la nivelul Uniunii Europene. Aceeaşi este şi situația în care un tribunal arbitral 
aflat pe teritoriul unui stat-membru al Uniunii Europene şi aplicând legea statului pe teritoriul căruia se află s-ar găsi 
în situația de a avea nevoie de interpretarea unei norme de drept european, căci acesta ar trebui să se adreseze Curții 
de Justiţie a Uniunii Europene (în continuare, CJUE), posibilitate care nu îi este recunoscută, după cum reiese din 
jurisprudența acesteia. Totuşi, dată fiind frecvența tot mai mare a diferendelor soluționate pe cale arbitrală, o 
modificare a poziției CJUE ar putea aduce numeroase beneficii. 


2. Scopul articolului 267 al Tratatului privind funcționarea Uniunii Europene 

În primul rând, trebuie amintit faptul că, de-a lungul ultimei jumătăți de secol, a fost încercată unificarea 
legislativă a statelor membre a fostei Comunități Europene prin crearea unei Constituţii Europene ori prin crearea unui 
Cod civil european. Cum din diverse considerente, unele de natură istorică, altele de natură politică, statele europene 
nu au dorit să renunțe la suveranitatea proprie în favoarea unei legislații comune, a fost găsită soluția conferirii 
autorității de lucru interpretat anumitor tipuri de hotărâri, pentru ca cel puțin anumite acte normative suprastatale să fie 
interpretate şi ulterior aplicate în mod unitar. 

În al doilea rând, sistemul trimiterilor întrebărilor preliminare către Curtea de Justiţie a Uniunii Europene 
reprezintă „un mecanism fundamental al dreptului Uniunii Europene, mecanism menit să confere instanţelor naţionale 
mijloace de a asigura o interpretare şi o aplicare uniforme a acestui drept în toate statele-membre”!. În acest sens sunt 
şi prevederile art. 267 ale Tratatului privind funcționarea Uniunii Europene (în continuare, TFUE), potrivit cărora 
„Curtea de Justiţie a Uniunii Europene este competentă să se pronunțe, cu titlu preliminar, cu privire la:(a) 
interpretarea tratatelor, (b) validitatea şi interpretarea actelor adoptate de instituțiile, organele, oficiile sau agențiile 
Uniunii”. În continuare, în cadrul aceluiaşi articol este făcută distincție între situația în care o instanță a unui stat 

membru are posibilitatea? de a se adresa CJUE şi situaţia în care instanţa are obligaţia? de a se adresa CJUE. Astfel, se 
poate observa faptul că CJUE este autoritatea competentă pentru a interpreta dreptul Uniunii Europene, iar instanțele 
naționale (în sens larg, s.n.) sunt subiectele de drept care au competența de a adresa întrebări preliminare. Totuşi, 
trebuie subliniat că prin intermediul dispozițiilor art. 267 nu s-a urmărit interzicerea interpretării dreptului european de 
către instanțele naționale, ci doar evidențierea competenţei exclusive a CJUE de a oferi o interpretare oficială, general 
valabilă şi obligatorie pentru toate statele Uniunii Europene. 

Cu referire la tribunalele arbitrale, după cum a fost arătat şi în cauza Nordsee, „dacă apar neclarităţi legate de 
interpretarea dreptului comunitar într-o procedură arbitrală care se desfăşoară pe baza unei convenţii a părților, 
instanţele naţionale se pot pronunţa asupra acestora în contextul colaborării lor cu tribunalele arbitrale, cu precădere 
pentru a le asista referitor la anumite chestiuni procedurale, în vederea interpretării legii aplicabile sau a punerii în 
executare a hotărârii arbitrale”. Totuşi, trebuie subliniat că „activitatea instanţelor naţionale în situaţia în care acordă 
asistenţă unui tribunal arbitral este de obicei limitată doar la tribunalele arbitrale aflate în jurisdicția respectivei 
instanțe”. Pe baza acestor considerente, CJUE a dat practic dreptul tribunalelor arbitrale de a adresa întrebări 
preliminare pe cale indirectă. Totuşi, chiar dacă acestea ar proceda în acest sens, instanţele naţionale nu au o obligaţie 
în a transmite CJUE întrebarea preliminară ce se vrea a fi lămurită. Mai mult, în ipoteza în care dispozițiile legii 
naţionale ale unui stat nu reglementează un asemenea mecanism de cooperare între instanţele naționale şi tribunalele 
arbitrale, soluţia avută în vedere de CJUE rămâne doar una cu caracter teoretic. 

Totuşi, acest aspect nu diminuează importanţa interpretării făcute de CJUE în baza dispoziţiilor art. 267 al TFUE, 
căci aceasta constă în asigurarea stabilităţii sistemului dreptului Uniunii Europene şi a asigurării independenței ordinii 
juridice de drept european, după cum aceasta a fost stabilită prin cele două Tratate“. 

Dat fiind faptul că pe teritoriul Uniunii Europene anumiţi termeni juridici au înțelesuri diferite în dreptul intern al 
statelor-membre ale acesteia sau că o anumită instituţie de drept are anumite particularități în cadrul unui sistem legal 
național, scopul interpretării oferite de CJUE prin intermediul mecanismului chestiunilor preliminare este acela de a 
se asigura că dreptul Uniunii Europene este înţeles şi aplicat într-o manieră unitară, fără a se crea diferenţe de la stat la 
stat. Pe această cale se creează un set de definiţii, concepte şi principii care trebuie avute în vedere de toate 
statele-membre. 

Totuşi, chiar dacă jurisprudența CJUE este obligatorie pentru instanțele statelor-membre, aceasta nu este 
obligatorie pentru CJUE însăşi. În mod evident, este de preferat ca practica judiciară a acesteia să aibă un parcurs 
unitar şi un anumit grad de previzibilitate, dar trebuie avut în vedere şi faptul că o anumită dispoziţie legală poate fi 
interpretată diferit de la caz la caz sau că schimbările care apar la nivelul societăţii pot influența modalitatea de a 
înțelege sau de a aplica acea dispoziţie. Din aceste motive, jurisprudența CJUE trebuie să rămână flexibilă, fără a-şi 
pierde autoritatea. 


3. Înţelesul noțiunii de „instanţă a unui stat-membru” 

Formularea utilizată în cadrul art. 267 al TFUE pentru a determina sfera subiectelor de drept care pot utiliza 
sistemul trimiterilor preliminare, anume „instanță a unui stat-membru”, este una generală şi largă, astfel încât 
colaborarea între CJUE şi aceste instanţe la care norma citată face trimitere să poată fi cât mai eficientă. Totuşi, 
indiferent de limba în care este examinată dispoziţia amintită, tribunalele arbitrale nu sunt excluse în mod expres, dar 
nici acceptate în mod implicit. În acest context, dat fiind faptul că au existat unele situaţii în care au fost trimise CJUE 
întrebări preliminare de către tribunalele arbitrale, CJUE a creat pe bază jurisprudenţială anumite condiții prin 
raportare la care un organism cu atribuţii jurisdicționale poate fi (sau nu poate fi) o „instanţă a unui stat-membru”. 

Prin raportare la tribunalele arbitrale, condiţiile au fost stabilite printr-o hotărâre deja istorică a CJUE, pronunțată 
în cauza Nordsee. Deliberând în respectiva cauză şi având în vedere poziţia Comisiei de la data respectivă, Curtea de 
Justiţie a Comunităţilor Europene nu a putut să nu observe asemănările existente între instanţele de drept comun şi 
tribunalele arbitrale; astfel aceasta a statuat că „atâta timp cât procedura arbitrală este prevăzută de către lege (pentru 
situația respectivă), arbitrul trebuie să soluţioneze cauza potrivit legii, hotărârea lui are, pentru părți, autoritate de lucru 
judecat şi poate fi pusă în executare”, tribunalul arbitral este considerat a fi „instanţă a unui stat-membru”. Totuşi, în 
respectiva cauză, dat fiind faptul că tribunalul arbitral fusese stabilit exclusiv pe baza convenției părților, Curtea de 


2 Art. 267, parag. 2 - În cazul în care o asemenea chestiune se invocă în fața unei instanţe dintr-un stat membru, această instanță poate, în 
cazul în care apreciază că o decizie în această privinţă îi este necesară pentru a pronunţa o hotărâre, să ceară Curţii să se pronunțe cu privire la 
această chestiune. 

3 Art. 267, parag. 3 - În cazul în care o asemenea chestiune se invocă într-o cauză pendinte în fața unei instanţe naţionale ale cărei decizii nu 
sunt supuse vreunei căi de atac în dreptul intern, această instanţă este obligată să sesizeze Curtea. 

4 C-102/81, Nordsee v. Reederei Mond, ECLI:EU:C:1982:107, parag. 14 

5 Basedow, J., EU Law in International Arbitration: Referrals to the European Court of Justice. Journal of International Arbitration (J.Int'l 
Arb.), Vol. 32, No. 4, p. 375, 2015; Max Planck Private Law Research Paper No. 15/16, disponibil la SSRN: https://ssrn.com/abstract=2642805, 
consultat la 20.02.2018. 

6 Este vorba despre Tratatul Uniunii Europene şi Tratatul privind Funcționarea Uniunii Europene. 

7 C-102/81, Nordsee v. Reederei Mond, ECLI:EU:C:1982:107, parag. 10. 

Justiție a Comunităţilor Europene a considerat că trimiterea preliminară nu provine de la un organ competent să o 
formuleze. 

În jurisprudenţa mai recentă, analizând dacă organul care a formulat trimiterea preliminară este sau nu „instanță a 
unui stat-membru” potrivit dispoziţiilor art. 267 ale TFUE, CJUE a avut în vedere criterii similare, „precum originea 
legală a organului, caracterul său permanent, caracterul obligatoriu al jurisdicției sale, natura contradictorie a 
procedurii, aplicarea de către organ a normelor de drept, precum şi independenţa acestuia”. Aceste condiții, astfel 
cum au fost stabilite de către CJUE trebuie îndeplinite în mod cumulativ. 

După cum se poate observa, primul criteriu avut în vedere este originea legală a organului investit cu soluționarea 
unui litigiu, origine în baza căreia tribunalul arbitral face trimiterea preliminară. În acest sens, CJUE trebuie să 
constate că „originea tribunalelor arbitrale care au soluţionat cauza nu este convenţia părţilor, ci este legea națională”. 
Referitor la această observaţie, trebuie avut în vedere faptul că nu este făcută distincție între arbitrajul ad-hoc şi 
arbitrajul instituționalizat. Totuşi, o lege națională poate să prevadă soluţionarea unui anumit tip de litigiu de către un 
tribunal arbitral fără indicarea expresă a acestuia. O astfel de prevedere regăsim, de exemplu, în legislația românească; 
astfel, potrivit dispoziţiilor art. 57 al Legii nr. 101/2016", „părţile pot conveni ca litigiile în legătură cu interpretarea, 
încheierea, executarea, modificarea şi încetarea contractelor să fie soluționate prin arbitraj”. 

În continuare, pentru a putea fi o „instanță a unui stat-membru”, un tribunal arbitral trebuie să aibă un caracter 
permanent. Aceasta înseamnă că arbitrii nu trebuie să fie numiţi în exclusivitate de către părți, fără nicio implicare din 
partea unei autorități publice, pentru că „această condiție este menită să excludă posibilitatea părților de a alege în 
mod discreționar arbitrii, fără nicio influenţă din partea statului”!!. 

În al treilea rând, jurisdicția tribunalului arbitral trebuie să fie obligatorie. Cu toate acestea, luând în considerare 
jurisprudenţa recentă a CJUE, aprecierea jurisdicției ca obligatorie prezintă anumite dificultăți, căci în unele situații 
CJUE a interpretat condiția obligativității ca fiind îndeplinită când jurisdicţia tribunalului arbitral este expres 
prevăzută de lege şi este o jurisdicție exclusivă (de exemplu, în cauza Merck Canada). În alte situaţii, CJUE a 
considerat condiția ca îndeplinită atunci când legea prevede arbitrajul ca pe o alternativă la instanţele naţionale, fără a 
exista însă o jurisdicție exclusivă (de exemplu, în cauza Ascendi). 

Având în vedere cele menționate mai sus, „criteriile pentru determinarea caracterului obligatoriu şi permanent al 
jurisdicției (tribunalului arbitral, s.n.) ar fi trebuit să fie formulate şi dezvoltate într-o manieră mai clară”!?. Totuşi, ca 
regulă generală, „este important să nu se insiste pe modalitatea de stabilire a acestuia (tribunalului arbitral, s.n.) în 
legătură cu un anumit litigiu, ci mai degrabă să se reţină că tribunalele arbitrale au o competență generală referitoare la 
anumite tipuri de litigii”!:. 

Analizând caracterul contradictoriu al procedurii, CJUE nu a putut identifica situații în care procedura desfăşurată 
în faţa tribunalului arbitral să nu fi fost contradictorie. 

Ca o altă condiţie, tribunalul arbitral trebuie să soluţioneze litigiul în baza legii, fie că aceasta este stabilită de 
către părţi, fie că este stabilită de către tribunal. Noţiunea de lege trebuie interpretată însă în sens larg, în cadrul 
acesteia fiind cuprinse şi tratatele internaţionale. Din acest punct de vedere, problematică rămâne situaţia în care 
tribunalul arbitral trebuie să soluţioneze cauza ex aequo et bono ori acţionând ca amiable compositeur, căci astfel 
condiţia nu poate fi considerată ca fiind îndeplinită. 

Ca un ultim aspect, CJUE analizează independenţa arbitrilor. Dat fiind faptul că aceştia trebuie să dea o declarație 
de independență şi imparţialitate înaintea fiecărei proceduri arbitrale la care iau parte, trimiterile preliminare venind 
din partea tribunalelor arbitrale nu au fost respinse din acest motiv. 

În continuare, „trebuie amintit faptul că trimiterile preliminare au autoritate de lucru judecat şi sunt obligatorii nu 
numai pentru instanța care a efectuat trimiterea, ci pentru toate instanţele statelor-membre”!“. Presupunând că un 
tribunal arbitral formulează o întrebare preliminară şi aceasta este soluționată de către CJUE, ar avea această decizie 
acelaşi efect ca în cazul soluționării unei întrebări provenind de la o instanţă naţională, dat fiind faptul că tribunalele 


8 C-394/11, Belov, ECLI:EU:C:2013:48, parag. 38. 

% Paschalidis P., Arbitral Tribunals and Preliminary References to the EU Court of Justice (March 17, 2016). Arbitration International, 
2016, 0, 1-23 doi: 10.1093/arbint/aiw026, p. 9, disponibil la SSRN: https://ssrn.com/abstract=2990241, consultat la 25.02.2018. 
0 Este vorba despre Legea nr. 101/2016 privind remediile şi căile de atac în materie de atribuire a contractelor de achiziție publică, a 
contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcționarea 
Consiliului Naţional de Soluţionare a Contestaţiilor. 
! Von Papp, Konstanze, Clash of 'Autonomous Legal Orders!: Can EU Member-States Courts Bridge the Jurisdictional Divide between 
Investment Tribunals and the ECJ? - A Plea for Direct Referral from Investment Tribunals to the ECJ (May 16, 2013). Common Market Law 
Review 50 (2013) 1039-1081 (pre-edited version), p. 21, disponibil la SSRN: https://ssrn.com/abstract=2267045, consultat la 19.02.2018. 
2 Toma-Bianov, A., ICSID Arbitral Tribunals And The Direct Referrals To The Court Of Justice Of The European Union, available at 
https://www.lexislegalnews.com/articles/12051/commentary-icsid-arbitral-tribunals-and-the-direct-referrals-to-the-court-of-justice-of-the-europe 
an-union, consultat la 27.02.2018. 
3 C-109/88, Danfoss, ECLI:EU:C:1989:383, Opinia Avocatului General Lenz, parag. 21. 
+ Toma-Bianov, A., ICSID Arbitral Tribunals And The Direct Referrals To The Court Of Justice Of The European Union, available at 
https://www.lexislegalnews.com/articles/12051/commentary-icsid-arbitral-tribunals-and-the-direct-referrals-to-the-court-of-justice-of-the-europe 
an-union, consultat la 27.02.2018. 

arbitrale nu sunt permanente, în timp ce instanţele naționale sunt? Apreciem că răspunsul la această întrebare ar trebui 
să fie unul afirmativ, dat fiind faptul că CJUE este singura autoritate care poate face o interpretare obligatorie şi 
oficială a dispoziţiilor de drept al Uniunii Europene. Deşi arbitrul (sau tribunalul arbitral) nu este ţinut de hotărârea 
CJUE, părțile sunt, căci aceasta este o hotărâre a unei instanţe şi nu poate fi ignorată fără niciun motiv. De asemenea, 
considerăm că un tribunal arbitral nu ar face o trimitere preliminară în ipoteza în care nu ar dori să şi ţină seamă de 
soluția oferită de către CJUE, căci riscul ca hotărârea arbitrală să fie anulată ulterior, pe motivul nerespectării ordinii 
publice a Uniunii Europene, ar fi unul foarte mare. 


4. Limitele articolului 267 al Tratatului privind funcţionarea Uniunii Europene 

Condiţiile menţionate în secțiunea anterioară nu pot fi trecute cu vederea de la caz la caz, în funcţie de trimiterea 
preliminară ce trebuie soluționată de către CJUE; astfel, un tribunal arbitral nu este considerat ca fiind „instanță a unui 
stat-membru” atâta vreme cât nu îndeplineşte cele şase condiţii menționate în secţiunea anterioară. 

Păstrând o anumită poziţie, CJUE nu a instituit doar limite cu privire la propria competenţă, ci a limitat şi 
subiectele de drept care pot adresa o întrebare preliminară. Astfel, CJEU poate da o hotărâre doar atunci când 
trimiterea este făcută de către o „instanţă”, aceasta aparține unui „stat-membru”, iar chestiunea de drept al Uniunii 
Europene a apărut într-o cauză pendinte în fața instanţei care face trimiterea. Mai mult, instanţa trebuie să funcţioneze 
în baza unei legi naţionale şi să aplice dreptul Uniunii Europene. 

Aceste limite funcționează însă şi invers, căci nu toate organele cu atribuții jurisdicționale sunt „instanţe”, chiar 
dacă îndeplinesc criteriile CJUE. Ele trebuie să aparţină unui stat-membru al Uniunii Europene. 

Stabilind aceste limite, CJUE nu a făcut distincție între diferite tipuri de tribunale arbitrale, nefiind important dacă 
trimiterea este efectuată de către un tribunal arbitral comercial, un tribunal arbitral pentru anumite taxe sau orice alt tip 
de tribunal arbitral. 

De exemplu, posibilitatea de a face trimiteri preliminare nu este recunoscută tribunalelor arbitrale comerciale, în 
ciuda numărului tot mai mare de litigii ce sunt soluționate de către acestea, poziţia CJUE fiind stabilă începând cu 
cauza Nordsee şi până în prezent. Astfel, chiar dacă trimiterea ar fi făcută de un tribunal arbitral naţional, atâta timp 
cât el nu este stabilit prin lege, ci doar potrivit voinței părților, ea (trimiterea, s.n.) nu este acceptată. Dată fiind această 
situație, riscul ca o bună parte din dreptul Uniunii Europene să fie aplicat fără nicio indicație a CJUE este foarte mare, 
pentru că litigiile care apar în domeniul comercial între părți provenind din diferite state-membre pot afecta buna 
funcționare a pieţei comune. 

Un alt exemplu este reprezentat de cauza Denuit şi Cordenier!5, cauză în care Colegiul de arbitraj al Commission 
de Litiges Voyages (Belgia) nu a fost considerat ca fiind „instanţă a unui stat-membru”, pe cale de consecinţă, pentru 
a putea cere CJUE interpretarea unor dispoziţii de drept european, părțile au trebuit să reia întreaga procedură în fața 
unei instanţe naționale, chiar dacă clauza compromisorie existentă în contractul semnat de către acestea era parte a 
condiţiilor generale impuse de agenţia de turism şi nu fusese negociată. 

În două cauze mai recente, CJUE a acceptat şi a soluţionat două trimiteri preliminare venind de la tribunale 
arbitrale, fără a renunţa la poziţia generală arătată anterior, ci doar prin procedarea la reinterpretarea condițiilor 
stabilite. 

Astfel, în cauza Merck Canada, CJUE a observat că Tribunal(ul) Arbitral necessário are o origine legală, nu este 
stabilit doar prin voinţa părților şi că este competent să soluţioneze, în primă instanță, litigiile din domeniul drepturilor 
de proprietate industrială. Mai mult, jurisdicția acestuia în materie este obligatorie. Cum arbitrii îndeplineau condiția 
de independenţă şi imparţialitate, iar procedura era una contradictorie, singura chestiune problematică era aceea a 
caracterului permanent al tribunalului arbitral, căci arbitrii erau totuşi aleşi de către părți şi, după soluționarea 
litigiului, tribunalul se dizolva. Totuşi, CJUE a considerat că, „dat fiind că acest tribunal a fost instituit în baza legii, 
că dispune, în mod permanent, de competenţă obligatorie şi că, în plus, legislația națională defineşte şi reglementează 
normele procedurale pe care le aplică, trebuie să se considere că, în speță, condiţia privind caracterul permanent este 
de asemenea îndeplinită”!€. 

Calificarea cauzei citate ca fiind o excepție de la regulă ar fi excesivă, dat fiind faptul că CJUE nu a renunțat la 
practica ei constantă; după cum ea însăşi a explicat, interpretarea condiţiei referitoare la natura permanentă a 
tribunalului arbitral a fost efectuată dintr-o altă perspectivă, şi anume, considerând că toate celelalte cinci condiții au 
fost îndeplinite în mod direct, a şasea a fost îndeplinită în mod indirect, prin efectul celorlalte. 

Un mecanism similar de argumentare poate fi observat şi în cauza Ascendi. Aici, originea Tribunal(ului) Arbitral 
Tributârio a fost considerată ca fiind legală, cu menţiunea că, deşi legea portugheză prevede posibilitatea şi nu 
obligativitatea soluționării conflictului pe calea arbitrajului, tribunalul arbitral nu are o origine strict convențională. 
Tribunalul) Arbitral Tributário a fost considerat ca având caracter permanent, tot pe cale indirectă, ca şi în cauza 
Merck Canada. CJUE a ţinut astfel să sublinieze că „deşi compunerea completelor de judecată ale Tribunal(ului) 


15 C-125/04, Denuit and Cordenier, ECLI:EU:C:2005:69. 
16 C-555/13, Merck Canada, ECLI:BU:C:2014:92, parag. 24. 

Arbitral Tributário este efemeră, iar activitatea acestora se încheie după ce s-au pronunțat, nu este mai puțin adevărat 
că, în ansamblul său, Tribunal Arbitral Tributário are, ca element al sistemului menţionat, un caracter permanent”. 
Restul condiţiilor impuse de CJUE fuseseră îndeplinite, iar trimiterea preliminară a fost acceptată. 

Nici acest caz nu poate fi considerat ca fiind o excepţie de la regulă, căci, ca şi în cauza anterior menționată, 
CJUE nu s-a abătut de la propria jurisprudenţă, ci a ales să dea efect unei condiţii pe cale indirectă. 


5. Ipoteza unei trimiteri preliminare făcute de un tribunal arbitral comercial provenind din România 

După cum am putut observa, pentru a decide dacă un tribunal arbitral este sau nu o „instanţă a unui 
stat-membru”, CJUE analizează legislaţia naţională a statului respectiv şi modalitatea în care acesta este prevăzut de 
către lege. În cele două cauze amintite, Merck Canada şi Ascendi, analiza CJUE a plecat de la prevederile Constituţiei 
Portugaliei, care, prin art. 209, include tribunalele arbitrale printre organismele cu activitate jurisdicțională care pot 
funcționa pe teritoriul Portugaliei. 

O referire la tribunalele arbitrale comerciale este făcută şi în Constituţia României unde, în art. 146, lit. d) este 
statuat că „Curtea Constituţională are următoarele atribuții: (...)d) hotărăşte asupra excepțiilor de neconstituţionalitate 
privind legile şi ordonanţele, ridicate în faţa instanţelor judecătoreşti sau de arbitraj comercial; (...)”. Pe cale de 
interpretare, un tribunal arbitral comercial poate fi subiect de sezină atunci când în faţa lui este ridicată o excepţie de 
neconstituţionalitate. În acest caz particular, se poate observa că legiuitorul român a plasat tribunalele arbitrale 
comerciale pe aceeaşi poziție cu instanţele naţionale, în ciuda naturii lor convenționale şi fără a face distincție între 
arbitrajul ad-hoc şi cel instituționalizat. 

Totuşi, simpla prevedere în acest context nu înseamnă că o posibilă trimitere preliminară făcută de un tribunal 
arbitral comercial din România ar fi considerată ca venind din partea unei „instanţe a unui stat-membru”, aceasta 
trebuind coroborată cu alte dispoziţii legale. Aceasta constituie însă un argument pozitiv, căci astfel tribunalele 
arbitrale sunt avute în vedere ca fiind parte componentă a sistemului de organisme cu activităţi jurisdicționale. Din 
jurisprudenţa CJUE analizată în cauzele citate, reglementarea generală a activităţii tribunalelor arbitrale ce poate fi 
regăsită în Codul de procedură civilă al fiecărui stat-membru în parte nu reprezintă nici ea un argument suficient 
potrivit căruia să se considere că tribunalul arbitral respectiv are o origine legală. 

În ceea ce priveşte celelalte două condiţii care sunt analizate cu precădere de către CJUE, şi anume competența 
obligatorie şi caracterul permanent al organului care soluţionează cauza, trebuie amintită opinia Avocatului General 
Lenz în cauza Danfoss, în care acesta a explicat faptul că referitor la aceste două condiţii nu este importantă legarea 
unei anumite proceduri de o anumită instituţie, ci faptul că astfel de organe judiciare au o jurisdicție generală, care nu 
este întotdeauna strict definită în privința unui anumit tip de litigiu. 

În plus, se poate susţine că alţi factori apreciaţi de CJUE, precum „independenţa tribunalului, luarea hotărârilor în 
conformitate cu normele de drept şi caracterul contradictoriu al procedurii sunt cu siguranță caracteristici ale unui 
litigiu de natură judiciară”!*. Apreciem, prin urmare, că, în ipoteza prezentată, CJUE nu a putut argumenta, ca în 
cauza Nordsee, faptul că o instanţă de arbitraj comercial din România ar fi insuficient legată de sistemul de protecție 
judiciară din statul membru şi în consecință, să respingă trimiterea preliminară exclusiv pe acest motiv. 

Deşi până în prezent nu au existat trimiteri preliminare făcute de către un tribunal arbitral provenind din 
România, considerăm că o trimitere preliminară venind din partea unui tribunal arbitral (comercial) din România ar fi 
acceptată de către CJUE, atunci când părţile unui litigiu au recurs la soluționarea pe cale arbitrală a acestuia în baza 
art. 57 al Legii nr. 101/2016. Situaţia rezultată ar fi similară cu cea din cauza Ascendi, căci dispoziția legală anterior 
citată, prevăzând posibilitatea şi nu obligativitatea soluționării conflictului pe calea arbitrajului conferă tribunalului 
arbitral o origine legală, în mod indirect. Atâta timp cât tribunalul arbitral ar soluţiona cauza în baza legii, procedura 
ar fi contradictorie iar arbitrii ar îndeplini cerința de independență şi imparțialitate, în lumina jurisprudenţei recente a 
CJUE tribunalul arbitral nu ar putea să nu fie asimilat pe bază de interpretare unei „instanțe a unui stat-membru”. În 
toate cazurile însă, decizia finală este realizată de către CJUE. 


6. Concluzii 

Soluţionarea litigiilor pe calea arbitrajului este într-o continuă creştere. După cum se poate observa chiar şi din 
jurisprudenţa CJUE, tribunalele arbitrale au reuşit, în anumite condiţii, să formuleze direct o trimitere preliminară, 
atâta timp cât acestea aveau o origine legală şi nu doar convenţională. Cu toate acestea, cea mai mare parte a 
tribunalelor arbitrale (în special cele comerciale) rămân în afara noţiunii de „instanță a unui stat-membru”, ceea ce 
cauzează dificultăți în aplicarea corectă a dispoziţiilor legale ale dreptului Uniunii Europene sau în ceea ce priveşte 
executarea sau executarea arbitraj. 


17 C-377/13, Ascendi, ECLI:EU:C:2014:1754, parag. 26. 

18 Basedow, J., EU Law in International Arbitration: Referrals to the European Court of Justice. Journal of International Arbitration 
(Intl Arb.) Vol. 32, No. 4, p. 375, 2015; Max Planck Private Law Research Paper No. 15/16, disponibil la 
SSRN: https://ssrn.com/abstract=2642805, consultat la 20.02.2018. 

În plus, trebuie remarcat că, deşi posibilitatea de a formula o întrebare preliminară pe cale indirectă, prin 
intermediul unei instanţe naționale este recunoscută tribunalelor arbitrale, instanţele naţionale nu au nicio obligaţie de 
a transmite o astfel de întrebare CJUE şi nici de a face ele însele interpretarea unei dispoziţii de drept european, atâta 
timp cât cauza nu este pendinte în fața lor. 

Prin urmare, considerăm că, atâta timp cât tribunalele arbitrale nu sunt „instanțe ale unui stat-membru”, 
dezvoltarea unui mecanism similar pe care acestea ar putea să îl utilizeze ar fi foarte util, pentru a avea hotărâri 
arbitrale care pot fi executate pe teritoriul unui stat-membru şi care să nu poată fi foarte uşor anulate pe motiv că ar fi 
contrare ordinii publicii de drept al Uniunii Europene. 

Totuşi, dat fiind faptul că nu există certitudinea că un astfel de mecanism va exista la nivel european, ar fi de dorit 
ca legiuitorul român, ţinând cont de ultimele tendinţe, să introducă un mecanism prin care tribunalele arbitrale să se 
poată adresa instanțelor naționale atunci când se impune efectuarea unei trimiteri preliminare către CJUE. 

for optimal resolution of disputes in high professional conditions. 

Introducere 

Realitatea actuală înfruntă o dezvoltare progresivă, o evoluţie şi revoluţie continuă, care îndeamnă la străduința 
tuturor instituţiilor arbitrale de a promova un sistem arbitral sustenabil pentru viitor. În ultimele două decade s-a putut 
observa o dezvoltare şi reformare a arbitrajului internaţional care se confruntă din ce în ce mai acut cu noi domenii de 
interes pentru a ține pasul cu cerințele potențialilor utilizatori de arbitraj care şi-au diversificat nevoile. Deci instituțiile 
arbitrale sunt chemate să reflecte şi să îmbrăţişeze situaţia actuală pentru a fi receptive la nevoile ce derivă din 
asemenea idei în tendinţe din domenii de interes diverse, interconectate şi care devin din ce în ce mai adaptate la 
revoluţia tehnologiei şi informaticii, mai liberale, flexibile şi totodată care tind spre atenuarea preconcepțiilor 
formalistice. 

Arbitrajul, ca o alternativă la instanţele naţionale pentru soluţionarea litigiilor, este utilizat în întreaga lume în 
prezent şi a încurajat armonizarea dreptului internațional, în special în ceea ce priveşte comerțul internaţional. Din 
nefericire, utilizatorii se plâng că, în ultima perioadă, arbitrajul a devenit o procedură din ce în ce mai complexă, 
prelungită şi mai costisitoare pentru statutul său de metodă preferențială de soluționare a litigiilor comerciale 
internaţionale, deoarece este deja necontestat faptul că arbitrajul reprezintă una dintre formele preferate de soluționare 
a litigiilor dintre comercianți de naționalități diferite, datorită unor aspecte precum rolul neutru al arbitrului, al sediului 
arbitrajului şi dorinţa de a evita instanțele judecătoreşti cu judecători care au aceeaşi cetățenie ca a părţilor. 

Provocările esențiale ale epocii moderne au condus la o creştere fără precedent în număr şi diversitate a 
reformelor la nivel instituţional, pentru fiecare din acestea fiind o oportunitate de a se promova ca loc al arbitrajului 
prin implementarea inovaţiilor celor mai semnificative şi râvnite de utilizatori. 


Tendintele de reformare la nivel internaţional 

Este oricum de remarcat reforma masivă care a avut loc în ultimii doi ani la nivel internaţional în actualizarea şi 
remodernizarea regulilor arbitrale de către instituţiile arbitrale cele mai cunoscute, leaderi ai momentului. Mai multe 
instituţii, cum ar fi ACICA (Australia), SIAC (Singapore) şi KCAB (Coreea), şi-au actualizat regulile de arbitraj în 
2016, în timp ce ICC (Paris), SCC (Stockholm) şi ICAC (Rusia) au introdus noi reguli pentru 2017, urmate deja şi de 
alte organizații. SIAC a lansat, de asemenea, regulile de arbitraj privind investiţiile, urmate de consultare publică, 
pentru a fi apoi introduse în regulile noi. Mai multe instituții au publicat note practice şi statistici detaliate: HKIAC 
(Hong Kong), SIAC, LCIA (Londra), SCC, iar ICC şi-au actualizat nota ghid privind desfăşurarea arbitrajului care se 
dovedeşte extrem de utilă pentru toți cei implicați în derularea şi finalizarea procedurii arbitrale. 

Aşadar, trebuie înţeleasă năzuinţa fiecărei instituţii de a introduce strategii şi noi creaţii juridice impuse de 
piaţa internaţională spre a se menține în topul de atractivitate a alegerii de către utilizatori a respectivului loc ca fiind 
potrivit pentru arbitraj, sub auspiciile utilării instituţiei cu cele mai actuale inovaţii în materie. Este prin urmare o 
tactică, un obiectiv şi un efort continuu al instituţiilor arbitrale de a rămâne viabile pe piaţă în competiţia din ce în ce 
mai acerbă care s-a instaurat, pentru a veni în întâmpinarea părților mai sofisticate care ar putea dori şi vor avea astfel 

posibilitatea de a recurge la respectiva instituţie pentru soluţionarea prin arbitraj a disputelor, beneficiind astfel de cele 
mai inovative practici în cadrul procesului lor. 


Reforma pe plan naţional 

În M. Of. nr. 1025 din 27 decembrie 2017 a fost publicată Decizia CCIR nr. 27/2017 din 17 noiembrie 2017 
privind adoptarea Regulilor de procedură arbitrală ale Curţii de Arbitraj Comercial Internaţional de pe lângă Camera 
de Comerţ şi Industrie a României (Regulile CACCIR). Noile reguli au un puternic accent modern, internaţional, 
suplu şi flexibil, fiind elaborate după cele mai bune practici existente în materie. Ele propun îmbunătățirea funcționării 
arbitrajului comercial din Romania prin facilitarea soluționării litigiilor în mediul de afaceri prin acest mecanism al 
arbitrajului, oferind o procedură eficientă, flexibilă, mai rapidă, propunând şi o variantă accelerată, fără a îi sacrifica ci 
spori calitatea. 

Deşi cu pronunţat caracter internațional, în acord cu regulile principalelor instituții arbitrale din Uniunea 
Europeană, UNCITRAL şi nu numai, Regulile adoptate nu s-au putut depărta de dispoziţiile legale aplicabile ale 
noilor Coduri Civil şi de Procedură Civilă, fiind în acord cu cele mai prestigioase opinii doctrinare din România şi din 
mediul arbitrajului. Dar se distinge în mod deosebit faptul că Regulile au devenit într-adevăr internaţionale, pentru a 
evita stilul pur adaptat numai după legislaţia naţională, fiind nevoie de o deschidere şi accentuarea a utilizării 
instrumentelor mai noi, flexibile şi uşor de adaptat la spaţiul virtual, la mijloacele moderne de comunicare. 

Desigur, Regulile arbitrale din 2014 au constituit o bază bună de plecare, dar cele în vigoare de la începutul 
acestui an vin să aducă noi elemente în atenţia utilizatorilor. Principalele noutăţi aduse de Reguli vizează sublinierea 
principiului autonomiei procedurale a parţilor şi a arbitrilor, cu accentuare a rolului pro-activ al celor din urmă, 
introducerea unei delimitări clare între faza scrisă şi cea orală a procesului arbitral, cu accentuarea importanţei fazei 
scrise, îmbunătăţirea conducerii şi gestiunii cauzei de către tribunalul arbitral, prin fixarea cerinței de stabilire a unui 
calendar procedural provizoriu sau complet, posibilitatea bifurcării procedurii, facilitarea administrării probelor şi 
numirii experţilor, reglementarea unei proceduri accelerate simplificate, introducerea instituției arbitrului de urgență, 
dar mai ales estomparea diferenței de tratament dintre arbitrajul internaţional şi cel naţional. Astfel, utilizatorii sunt 
confruntaţi cu noi terminologii, instrumente şi proceduri care sunt mai mult decât binevenite şi utile în desfăşurarea 
procedurii arbitrale într-un mod cât mai apropiat de nevoile fiecărui caz şi în acord cu practica internaţională 
cunoscută deja de utilizatorii mai experimentați. S-a urmărit ca noul pachet de reguli arbitrale să se transpună într-un 
instrument suplu, simplu şi eficient de soluţionare a disputelor comerciale. 


Noutăţile aduse de noile Reguli arbitrale pentru eficientizarea procedurii 

Important de remarcat este că se păstrează esența convenției părților pentru alegerea instanţei arbitrale şi a 
procedurii. Regulile se aplică în virtutea convenției arbitrale, păstrându-se caracterul contractual şi încurajând 
atitudinea de cooperare şi înțelegerea părților în promovarea şi conducerea arbitrajului (a se vedea de exp. art. 3 alin 
ultim sau art. 26 alin. 2 şi 6, prevederi piatră de temelie în acest sens). Deci principiul autonomiei de voinţă a fost o 
preocupare constantă pentru menţinerea acestui principiu, recunoscut în arbitraj dintotdeauna. Astfel abordarea se 
doreşte mai liberală, dinamizând înțelegerea şi alegerea propriilor reguli de către părți. 

Totodată, este util de precizat că redactarea noilor Reguli nu s-a realizat fără investigații, cerându-se părerea 
asupra tuturor chestiunilor mai sensibile mediului de afaceri, avocaţilor, arbitrilor, practicienilor şi specialiştilor din 
mediul academic în domeniu, pentru a se afla părerile profesioniştilor, dezideratele diverșilor utilizatori şi a răspunde 
cerințelor acestora de întărire a avantajelor arbitrajului, cum ar fi confidențialitatea, flexibilizarea, confirmarea şi 
consolidarea autorităţii tribunalului arbitral şi, în genere, satisfacerea intereselor părţilor. Se observă astfel că 
principalele principii ale arbitrajului au constituit spiritul şi esenţa Regulilor. 

Vom încerca în continuare să conturăm numai câteva aspecte mai relevante privind noile Reguli, fără a avea 
posibilitatea aici de a le epuiza pe toate. 

Aşadar, cel mai important de subliniat din nou, a fost reafirmarea principiului autonomiei procedurale a părților şi 
a arbitrilor. Drept urmare, este posibilă adoptarea oricărei proceduri se consideră potrivită în raport de specificul 
cauzei, chiar dacă aceasta este diferită față de procedura urmată de instanțele judecătoreşti sau cea stabilită de regulile 
de procedură arbitrală, câtă vreme nu se încalcă dreptul la apărare, ordinea de drept şi normele imperative ale legii. 

S-a optat pentru reglarea ritmului de soluționare a litigiului prin scindarea procedurii în două părți, similar 
procedurii internaţionale, extrem de binevenită şi întâlnită cu precădere în litigiile de o complexitate mai mare. Există 
şi posibilitatea de a depune memorii dezvoltătoare, un element lăsat la latitudinea părților care aleg dacă consideră 
potrivit să depună o cerere de arbitrare completă, de la început, sau doresc să o dezvolte ulterior. În contractele mai 
complexe (cum sunt cele de construcţie, de tip FIDIC) este nevoie de o investigarea suplimentară, o pregătire şi 
colectare a informaţiei de administrat în dosar pentru probatoriu, martori, expertize, care nu se poate realiza dintr-un 
început. Desigur că se pot pune şi probleme de jurisdicție (competenţa tribunalului arbitral) sau de considerarea inițial 

a stabilirii unor proceduri de urgenţă sau stabilirea întinderii răspunderii pentru ca ulterior să se clarifice întinderea 
prejudiciului. Deci, în general, această problemă a determinării în etape este utilă când este necesar să se statueze cu 
precădere anumite aspecte într-un termen relativ scurt, fără administrarea întregului probatoriu pentru cauza care se 
dovedeşte mai complexă. 

Se observă că întâmpinarea se numeşte de acum răspuns, pentru a se evita conotaţiile, efectele şi înțelesul 
procedural din Codul de procedură civilă care îl are pentru participanții la viaţa juridică. 

Astfel sensul şi consecințele sunt diferite, se evită să se depindă de decăderi conform legii şi, în general, 
momentele procedurale devin mai permisive în arbitraj pentru flexibilizarea procedurii, respectându-se însă limitele 
normelor imperative ale legii. Deci se evidenţiază cererea completă de cea sumară, răspunsul devine o formă mai 
simplificată de apărare sumară la cerere. 

Astfel devine un beneficiu scindarea procedurii, căci memoriile dezvoltătoare (art. 32) nu sunt o obligaţie pentru 
pârât ci o tactică optimă de la caz la caz, în funcţie de poziţia reclamantului, care poate face o cerere completă şi 
renunța la memoriul dezvoltător sau dimpotrivă, alege să formuleze o cerere sumară şi apoi să adopte dezvoltarea sa. 
Aici este chemat şi tribunalul arbitral să guverneze desfăşurarea procedurii în mod optim, stabilind prin conferința 
privind administrarea cauzei (noutate terminologică, art. 31) cum este mai potrivit să se organizeze şi programeze 
toate etapele care pot fi prevăzute în procedură, cu stabilirea acestora în mod optim şi a unui calendar procedural 
circumstanţiat cauzei. 

Notăm că Regulile sunt construite pe experienţa internaţională, care foloseşte demult această abordare. De data 
acesta s-a întreprins un pas mai departe, s-a intrat în rândul lumii în materie, propunându-se nu numai soluţii adaptate 
legislaţiei naționale, ci şi unele care să reflecte practica internaţională, pentru a permite aplicarea Regulilor şi în cadrul 
arbitrajelor internaţionale ce vor fi guvernate de aceste Reguli şi gestionate de CACCIR. De aceea s-a adoptat 
termenul de conferință, similar noțiunii folosite internaţional, şi nu şedinţă, pentru a accentua posibilitatea utilizării 
tuturor mijloacelor moderne de comunicare, flexibile şi uşor de adaptat la spațiul virtual. Termenul de şedinţă este 
tributar trecutului, Regulile doresc să înfrunte viitorul, cu deschidere internațională. Desigur, numai în timp se va 
demonstra utilitatea lor şi modalitatea mai potrivită de administrare. 

Şi pe plan naţional exista înainte o încercare de planificare a paşilor de urmat în cadrul procedurii, dar utilizarea 
sa expresă nu era facilitată şi îndemnată prin reguli pentru a se şi produce efectiv efectele scontate. Acestea ar fi ca 
prin această conferinţă, pe baza cererii şi respectiv a memoriilor, să se identifice principalele puncte în discuţie şi 
stabilite în derularea procesului. Este o agendă de lucru pentru a se putea previziona etapele de urmat. Desigur că nu 
s-a putut reglementa complet orice metodă de eficientizare în acest sens, dar aici intervine rolul activ al arbitrilor. 

De exemplu, în cauze complexe, din bune practici a reieşit că este mai eficient ca arbitrii să comunice de îndată 
după constituirea tribunalului cu părțile, înainte de conferinţă şi tocmai pentru organizarea şi buna sa desfăşurare şi 
pentru a se putea găsi cea mai bună formulă de urmat, pentru a se putea percepe punctele sensibile şi astfel a putea 
propune tribunalul o agendă de lucru a discuţiilor astfel încât toţi participanţii la conferință să fie cât mai pregătiți. Se 
poate crea un cadru optim pentru audierea conferinței şi fără întâlnirea fizică efectivă, întrucât se pot utiliza mijloace 
moderne de comunicare la distanţă, tele sau videoconferință, eficiente mai ales pentru distanţe mai mari, când este util 
să se evite pierderea de timp si cheltuieli adiționale. 

Este important de precizat importanţa juridică a acestei conferinţe, deoarece constituie primul termen de arbitrare, 
cu toate consecinţele legale ce derivă din acest aspect. Se întăreşte marja de apreciere a tribunalului comparativ cu 
procedura clasică în fața instanţelor statale, prin introducerea unei text supapă (art. 33) care dă ocazia tribunalului 
arbitral să aprecieze decăderea. Lăudăm din nou desprinderea de formalismul excesiv ce guvernează procedura 
statală, dar toată această flexibilizare să nu uităm că se află sub umbrela unor principii existente în arbitraj, cum ar fi 
buna-credinţă, celeritatea, eficiența, flexibilitatea procedurală, posibilitatea alegerii arbitrului, autonomia de voință a 
părților etc. Acest articol, are menirea, ca toate cele care se referă la eficientizarea procedurilor (aici incluzându-se nu 
numai anexa nr. 4 ci toate prevederile noi care consacră şi contribuie la stabilirea unor metode de eficientizare a 
procedurii arbitrale) să evite potenţialele incidente procedurale legate de manevre dilatorii (denumite internaţional 
guerrilla tactics) şi să creeze instrumente operaționale la îndemâna arbitrilor care astfel să poată judeca eficient şi să 
găsească o soluţie care să intervină şi să corecteze atitudinea părților în funcţie de circumstanțele cauzei. 

Articolul 27 alin. 3 se referă la încheierile care pot fi date între termenele procedurale, cu consultarea prealabilă a 
părţilor, şi prin mijloace electronice (acele ordine procedurale cum sunt cunoscute la nivel internaţional) fără 
întâlnirea fizică a părţilor şi a tribunalului arbitral. S-a procedat astfel pentru eliminarea termenelor în general (şi noul 
Cod de procedură civilă a încercat dar nu a reuşit pe deplin) şi mai ales a acelora luate numai pentru amânare, pentru a 
lua cunoştinţă de acte, de probatoriu şi pentru asemenea momente când deplasarea cu costurile aferente, desigur, poate 
fi evitată şi deciziile intermediare de conducere a procedurii pot fi luate fără a fi necesară defel prezenţa fizică, fiind 
suficiente schimburile de corespondență electronică (prin email). Desigur că implementarea eficientă va depinde de 

felul în care va reuşi tribunalul arbitral să se impună în procedură, să fie determinat să aplice toate acele practici care 
conduc la eficientizarea procedurii, deoarece Regulile creează de acum premisele evitării acestei practici şi eliminarea 
prezenței fizice, cu eliminarea întregului deficit de timp şi costuri suplimentare de deplasare aferente. 


Alte prevederi ale Regulilor arbitrale care reflectă tendinţele de eficientizare 

Întrucât redactarea proiectului de reguli a durat aproximativ doi ani de zile, pe parcurs corpul de arbitrii s-a 
întrunit de mai multe ori şi a fost invitat în nenumărate rânduri să îşi spună opiniile şi să revizuiască prin propuneri de 
clarificare versiunile care s-au discutat. Opiniile tuturor celor care au considerat util să intervină şi să contribuie au 
fost luate în considerare şi s-a ținut seama de cele mai potrivite şi pertinente amendamente care au fost astfel adoptate. 
S-a accentuat mult nevoia de internaționalizare, uniformizare şi armonizare cu tendințele actuale şi mai ales nevoia 
aceasta de creare şi implementare a unor instrumente suplimentare de disciplinare şi suport al părţilor, astfel încât s-au 
adoptat sub forma de anexe câteva mecanisme care să contribuie în plus la eficientizare. 

Anexa nr. 2 conține o noutate legată de instituirea arbitrului de urgenţă şi a procedurii respective. Necesitatea 
unor măsuri provizorii de urgenţă apare adesea înaintea sau simultan cu litigiul, poate chiar până când cererea arbitrală 
este redactată şi transmisă instituției arbitrale pentru ca aceasta să poată începe organizarea cazului, inclusiv numirea 
şi constituirea tribunalului arbitral. Acest lucru se datorează faptului că, în practică, poate dura săptămâni sau luni 
pentru a desemna un tribunal arbitral. În cazul în care o parte are nevoie de ajutor de urgență în această perioadă, ea 
poate solicita instanțelor locale numai măsuri provizorii, cu excepţia cazului în care convenţia arbitrală a părților 
include dispoziţii pentru numirea unei astfel de arbitru de urgență. Acest lucru a fost depăşit şi realizat prin 
încorporarea de către instituţii a regulilor arbitrului de urgență în procedura lor arbitrală, specificând în mod expres 
modul în care trebuie să se desfăşoare o astfel de procedură. 

Prin urmare, convenţia arbitrală a părților menţionează reguli specifice de arbitraj, care de acum includ şi permit 
ca cererile de măsuri provizorii să fie acordate de un arbitru de urgență desemnat cu celeritate în mod neutru de către 
Preşedintele Curţii (autoritate de nominare în general în cuprinsul Regulilor pentru orice incidente procedurale sau 
când această atribuţie îi revine expres) pentru a se ocupa de o cerere de urgenţă înainte de constituirea unui tribunal 
regulat constituit. Competența unui arbitru de urgenţă se limitează la deciziile privind măsurile provizorii şi nu se 
extinde la nicio decizie cu privire la fondul cauzei. În plus, decizia unui arbitru de urgență nu leagă arbitrii obişnuiţi şi 
aceştia pot modifica, suspenda sau denunța orice încheiere acordată de arbitrul de urgență, care are efect temporar 
până la pronunţarea hotărârii finale de către tribunalul ce va fi constituit. Normele acestei instituţii speciale a arbitrului 
de urgenţă se aplică automat odată ce convenția părților se referă la Reguli, astfel că derogarea de la ele are regim de 
opt-out (renunțare), adică se aplică în cazul în care părţile specifică în mod expres că nu doresc aplicarea lor şi convin 
altfel. Urgenţa este evidentă, având în vedere că el este propus în maxim 48 ore de către instituție şi este chemat să se 
pronunţe în 10 zile de la numirea sa. Şi pe plan internațional se derulează rapid, statisticile arătând un interval între 
10-18 zile. 

Anexa nr. 4 este dedicată procedurilor de eficientizare la care ne-am referit în mod deosebit pe parcursul acestei 
lucrări, iar anexa nr. 5 introduce un nou tip de procedură simplificată, accelerată, prin care părțile pot soluţiona litigii 
mai puţin complexe, de o valoare mai redusă printr-o procedură la rândul ei redusă, în care să nu fie nevoie de toți 
paşii din procedura standard, pentru a diminua astfel costurile şi timpul până la pronunţarea hotărârii. Se poate 
observa că şi în faţa instanţelor statale noul Cod de procedură civilă a încercat să construiască o asemenea procedură 
scrisă, cea privind cererile de valoare redusă, care se desfăşoară în întregul ei în camera de consiliu, cu termene scurte 
şi într-o formulă cât se poate de eficientă. 

Procedura simplificată instituită de Reguli are tot regim de opt-out, dar ea se aplică nu odată cu intrarea în vigoare 
a Regulilor, ci numai pentru litigiile ce au drept temei convenţii arbitrale încheiate după intrarea în vigoare a 
Regulilor. Dar dreptul de opțiune nu este limitat, procedura se poate utiliza oricând ambele părți agreează să o aplice, 
indiferent de îndeplinirea condițiilor şi suma în discuţie, în măsura în care doresc să accelereze procedura pentru 
litigiul lor. S-a considerat că este mai nimerit să se stabilească anumite condiţii prag pentru evitarea abuzurilor şi astfel 
regulile speciale se aplică atunci când valoarea litigiului arbitral este până în 50.000 lei şi complexitatea este mai 
redusă, deoarece se judecă de către un arbitru care va pronunța o hotărâre în maxim 3 luni de la data primului termen 
de arbitrare (conferinţa). Desigur că există şi reversul medaliei, chiar dacă prima facie procedura simplificată este 
aplicabilă, există o supapă de siguranță (art. 3 alin. 4 din Anexa nr. 5) prin care să se revină la procedura standard în 
măsura în care se constată că deşi valoarea este redusă şi se încadrează în prag, litigiul se dovedeşte a fi mai complex 
decât se estima (de exp. este nevoie de un probatoriu mai cuprinzător, care să includă expertize sau în general 
cheltuieli disproporționate). Şi aceasta deoarece. mai ales sub auspiciile arbitrajului, principiul aflării adevărului 
trebuie să primeze şi atunci este necesară o investigare mai amănunțită care nu se poate efectua în cadrul procedurii 
simplificate şi se revine la procedura standard. 

Tot pentru eficientizarea în general a procedurii arbitrale s-au instituit prevederi mai clare privind posibilitatea 
participării terţilor (art. 16), precum şi a alegerii arbitrilor în cazul arbitrajului multi-partit (art. 19 alin 4 şi 6), 
nelipsind reglementarea pentru conexarea procedurilor (art. 17). 

În final, revenind la noutăţile impuse de nevoia de eficientizare a procedurii arbitrale, îndreptându-ne mai atent 
atenția asupra anexei nr. 4, alături de aspectele deja prezentate mai sus ca metode de eficientizare şi care sunt cuprinse 
în anexă, mai distingem încă câteva demne de evidențiat. Printre acestea este posibilitatea ca tribunalul să emită 
hotărâri parţiale, în măsura în care este posibil din punct de vedere legal şi se justifică, în general pentru a decide 
asupra unor probleme de fond asupra cărora situaţia s-a lămurit şi nu mai sunt supuse discuţiei ulterioare, pentru a se 
putea continua judecata asupra restului de probleme. Acestea pot fi hotărâri legate de competență, lege aplicabilă, alte 
chestiuni prealabile, determinare definitivă asupra unei chestiuni de fond cum ar fi stabilirea răspunderii pentru ca mai 
apoi să se decidă şi asupra cuantumului despăgubirilor, de obicei ca urmare a bifurcării. Hotărârile parțiale se pot 
dovedi utile în cazul în care arbitrii ar putea dori să „blocheze” în mod ireversibil (final) o decizie specială privind o 
creanță sau altă problemă ce urmează a fi stabilită. Acest lucru poate avea avantajul de a simplifica şi reduce etapele 
ulterioare ale arbitrajului, economisind astfel timp şi bani, precum şi evitând repetarea argumentelor deja invocate. De 
asemenea, procedurile nu trebuie să mai fie reluate în cazul în care un arbitru trebuie înlocuit în timpul unui arbitraj 
care se întrevede de lungă durată şi există acest pericol. Mai se poate dovedi utilă o astfel de hotărâre şi pentru a bloca 
eventual accesul la proceduri paralele în faţa instanţelor statale. 

Alte aspecte în sensul eficientizării procedurii se referă în mod expres la diverse pârghii care erau adesea folosite 
de arbitrii în practică, dar care acum sunt reliefate pentru a sublinia rolul lor de eficientizare a procedurii: identificarea 
problemelor ce pot fi soluționate prin acordul părților sau al experților-parte; identificarea problemelor asupra cărora 
se poate decide numai pe bază de materiale scrise, fără a fi necesare audierea orală de martori sau experți sau 
prezentarea de pledoarii orale din partea avocaților, iar la prezentarea înscrisurilor sunt prevăzute diverse posibilități 
de gestionare cât mai eficientă (cum ar fi: părţile să fie invitate să depună odată cu memoriile înscrisurile probatorii pe 
care se întemeiază; evitarea cererilor de prezentare a înscrisurilor, dacă aceasta se justifică pentru controlarea duratei 
şi a costurilor procedurii; în acele cazuri în care cererile de prezentare a înscrisurilor sunt considerate justificate, 
limitarea întinderii unor astfel de cereri la acele înscrisuri sau categorii de înscrisuri care sunt pertinente şi utile pentru 
rezolvarea litigiului arbitral; stabilirea de termene rezonabile pentru prezentarea înscrisurilor; utilizarea unui calendar 
de prezentare a înscrisurilor în scopul de a facilita soluţionarea divergenţelor cu privire la prezentarea înscrisurilor). 

O altă abordare interesantă preluată din practica internaţională şi care s-a dovedit a da roade în cazul avocaţilor şi 
consilierilor părților extrem de prolifici în transmiterea unor materiale, expertize, probatorii sau alte documente, mai 
ales memorii extrem de lungi şi voluminoase, a fost posibilitatea restricționării numărului de pagini şi a întinderii 
problematicilor abordate mai ales în concluziile finale post audiere; utilizarea mijloacelor de comunicare la distanță de 
câte ori se dovedesc eficiente; alegerea experților cu adevărat potriviţi pentru problemele dezbătute; soluționarea 
amiabilă, în tot sau în parte, a litigiului; stabilirea în genere de termene rezonabile prin utilizarea bifurcării, a 
conferințelor şi a calendarului procedural. 

Aşadar, pe lângă încurajarea arbitrilor (şi nu numai, ci a tuturor participanților la procedură) de a recurge la 
tehnici de eficientizare a procedurii arbitrale, enumerate cu titlu exemplificativ în anexa nr. 4, se mai remarcă 
introducerea unei delimitări clare între faza scrisă şi cea orală a procesului arbitral, cu accentuarea importanţei fazei 
scrise; responsabilizarea suplimentară a membrilor tribunalului arbitral prin renunţarea la instituția arbitrului supleant 
si întărirea rolului de administrare a procedurii deţinute de supraarbitru; facilitarea administrării probelor, cu precădere 
în domeniul probei cu martori şi a celei cu expertiză, care pricinuiau mari întârzieri; în cazul neplăţii taxelor arbitrale, 
înainte cauza era lăsată în nelucrare, acum s-a revenit la restituirea cauzei reclamantului. 


Concluzii 

Considerăm că, pentru a produce efectele dorite, noutăţile survenite prin adoptarea şi intrarea în vigoare a noilor 
Reguli arbitrale vor avea nevoie de timp pentru a fi corect, efectiv asumate şi aplicate de participanţii la procesul 
arbitral. 

Probabil că implementarea în practică nu se va putea realiza imediat, ci doar treptat, va exista recul şi inerție în 
aplicarea noilor Reguli, aşa se întâmplă întotdeauna în orice domeniu în care se adoptă noutăți, dar aici devine 
important rolul instituției de a promova şi face înţelese intențiile de eficientizare ale procedurii care vin de fapt exact 
în întâmpinarea părților. Alături de instituție şi arbitrii vor trebui să informeze şi să educe atât părțile cât mai ales 
reprezentanții săi convenţionali (avocați, consilieri juridici). lată de ce devine un pas de o strategie semnificativă 
alegerea unor arbitrii care să fie în cunoştinţă de cauză. Sfătuim deci părțile să se îndrepte spre acei care nu rămân 
tributari vechilor obiceiuri, care sunt deschişi şi pregătiți să-şi asume rolul activ, să se informeze la rândul lor continuu 
în materie şi să se perfecţioneze printr-o formare profesională continuă. Desigur că şi avocații este nevoie să 

întreprindă aceste eforturi şi să aplice aceleaşi diligente prin perseverență, pentru a putea asigura clienților lor cele mai 
competente şi eficiente sfaturi profesionale în materie. 

Toate aceste nu sunt suficiente şi nu se vor putea efectiv aplica dacă părțile nu se vor instrui în a înţelege şi 
deprinde rostul şi totodată a aprecia avantajele arbitrajului. Este de dorit ca părțile şi avocaţii lor să accepte că 
formalismul excesiv trebuie depăşit, să respecte, sa aprecieze şi să încurajeze rolul activ al arbitrilor, să dea dovadă de 
cooperare şi disciplinare, să cunoască organizarea şi reglementarea arbitrajului, ceea ce înseamnă realmente acest 
mecanism alternativ, pentru a putea folosi optim beneficiile sale. 

Aplicarea Regulilor în timp va constitui un efort susținut de către toţi jucătorii implicaţi în procedura arbitrală, cu 
speranţa şi convingerea că se vor dovedi mai adaptate realității economice, sociale şi tehnologice actuale. Tendinţa 
accentuată internaţională de remodelare a regulilor instituționale a fost preluată şi de CACCIR în vederea optimizării 
şi armonizării cu inovațiile existente în materie, pentru a asigura mediului de afaceri o mai bună relaţie comercială, 
chiar cu facilitarea înţelegerii între părți şi astfel a continuării colaborării şi drept urmare pentru soluționarea optimă a 
litigiilor ce pot apărea din raporturile lor comerciale. 


O PRIVIRE COMPARATIVĂ ASUPRA CAUZELOR DE DESFIINŢARE A 
CONTRACTULUI DE VÂNZARE ÎN LEGIUIREA CARAGEA ŞI CODUL CIVIL 
ROMÂN 


Andra-loana ALEXE" 


Abstract : The drafting of this study started from the finding that the regulations in the Caragea Code and the 
current Romanian Civil Code in the matter of the causes of the dissolution of the sale are strikingly similar. 

The present study aims to analyze cases from both regulations in order to better understand the tradition of our 
civil law, which has been largely preserved since 1818 to the present. Of course, the current Romanian Civil Code 
regulates the cases of abolition of the sale in an evolved way to Caragea Law, being adapted to the social reality of 
our day. 


Key words: the nonexistence of legal acts; the rescission of the contract; the nullity of the contract; the Romanian 
Civil Code; the Law of Caragea. 


1. Introducere 

Legiuirea Caragea, intrată în vigoare în anul 1819, a reprezentat primul cod de legi al Ţării Româneşti şi a urmărit 
eliminarea insuficiențelor dreptului nescris de la acea vreme. Aceasta a reglementat în mod amplu contractul de 
vânzare în Partea a III-a, capitolul 2. În tot cuprinsul codului este folosit cuvântul Ystrică” pentru a desemna 
desființarea oricărui act juridic, iar art. 44 care reglementează cazurile de desființare a vânzării nu face excepţie. Acest 
lucru a dat naştere unei dezbateri doctrinare cu privire la întelesul acestui cuvânt. Pe de-o parte, s-a afirmat că ”strică” 
semnifică nulitatea convenției! iar pe de altă parte s-a susținut că acesta desemnează inexistența? contractului. De 
asemenea, legiuitorul de la 1818 nu deosebea între nulitate şi rezoluţiune şi folosea aceeaşi expresie "se strică” pentru 
a denumi ambele sancțiuni. 

2. Comparaţie între dispoziţiile din materia desființării vânzării din Codul Caragea şi actualul Cod civil 
român 

În continuare voi face o prezentare a cazurilor în care vânzarea astfel cum era reglementată în Legiuirea Caragea 
„să strica” şi le voi compara cu cazurile de încetare a contractului de vânzare din actualul Cod civil pentru a stabili 
dacă există asemănări între cele două reglementări. Astfel, ”se strică vânzarea şi cumpărătoarea”*: 

1. Cînd se vor tocmi vînzătorul şi cumpărătorul să o strice. Expresia ”se vor tocmi” semnifică "au convenit” şi 
consider că reprezintă echivalentul încetării contractului de vânzare prin acordul părților din actualul Cod civil. În 
materie de vânzare se aplică regula generală prevăzută de art. 1178 din Codul civil. Astfel este suficient simplul acord 
de voințe al părților pentru încheierea contractului. Prin excepţie de la principiul consensualismului, potrivit art. 1244 
C.Civ. "trebuie să fie încheiate prin înscris autentic, sub sancţiunea nulităţii absolute, convențiile care strămută sau 
constituie drepturi reale care urmează a fi înscrise în cartea funciară”. În doctrină, este consacrat principiul mutuus 
consensus-mutuus dissesnsus conform căruia actele juridice bilaterale sau plurilaterale pot fi revocate de comun acord 
de către părți printr-un act simetric celui de constituire. Prin urmare, în prezent, contractul de vânzare poate fi 
desființat prin simplul acordul de voințe al părților sau prin înscris autentic dacă are ca obiect strămutarea sau 
constituirea de drepturi reale ce urmează a fi înscrise în cartea funciară. 

2. Cînd vor vinde sau cumpăra cei ce nu sunt slobozi să vânză ori să cumpere. Acest punct reglementează 
desființarea vânzării în cazul în care una dintre părţi nu a avea capacitatea de a încheia contractul. Potrivit Cap. 3 pct. 
1 şi pct. 2 din Partea I, atât femeile, cât şi bărbaţii dobândeau capacitate deplină de exerciţiu la vârsta de 25 de ani şi 
puteau de la acestă vârstă să îşi administreze averea cum doreau cu respectarea dispozițiilor legale. Până la 25 de ani, 
averea le era administrată de către tată” sau tutore. Cu toate acestea, "după legiuirea Caragea minorii pot accepta 
donațiuni, chiar fără autorizarea părinţilor şi tutorilor, întrucît acele donațiuni le sunt spre folos — Cas. Civ., dec. II, 8 
martie 1877, Bul. Cas., 1877, p.1 16%. În continuare, legiuirea prevede că cei "fără minte”, adică ”cei ce sunt întru 
adevăr nebuni sau lipsiţi de minte, şi smintiţi”” nu au capacitatea de a încheia contracte, iar în cazul în care nu respectă 

dispoziţiile legii, convenţia ”se socoteşte drept nimic şi se strică’. De asemenea, conform Cap. 5 din Partea I, 


”risipitorii sunt câţi îşi prăpădesc fără cuvânt averea lor”. Expresia "fără cuvânt” semnifica în chip nesocotit'0, iar 
actul juridic încheiat de astfel de persoane, fără încuviințarea epitropilor lor, "drept nimic se socotește şi să strică”!!. 
În ceea ce priveşte statutul juridic al femeilor, acesta era unul special. Potrivit Cap. 1 pct. 3 Partea I, "femeile sunt 
depărtate de la toate cinurile politiceşti, stăpâniri şi sujbe publice”!?. Aceasta însemna că femeile aveau interdicţia de a 
avea "cin politicesc, împuternicire sau slujbă publică”!5. Femeile măritate puteau avea bunuri proprii, diferite de cele 
ale soților, iar ansamblul acestor bunuri se numea ”exoprică”. Cu privire la aceste bunuri proprii, Legiuirea Caragea 
acorda în Cap. 16 din Partea a III-a, secțiunea "Pentru exoprica”, dreptul femeii de a dispune de ele după cum doreşte, 
"adică să o vânză, să o închirieze, să o zălojească, să o împrumute şi să o dăruiască”!?. O categorie de persoane 
reglementată în mod distinct de Legiuirea Caragea în Cap. 7 Partea I era reprezentată de țigani. Potrivit pct. 1 din 
acest capitol, țiganii din Ţara Românească erau robi. Țiganii puteau aparține domnului Țării Româneşti, mănăstirilor 
sau boierilor. Ţiganii domneşti, adică aceia care nu aveau "stăpân cu dovadă”!* erau liberi să circule pe teritoriul țării 
şi principala lor activitate era aceea de comerț cu diferite bunuri. Situaţia juridico-fiscală a țiganilor domneşti era 
reglementată, fiindu-le stabilit un bir separat de acela al locuitorilor romîni cu îndeletniciri similare”!S. Ţiganii 
boierilor şi cei ai mănăstirilor aparțineau stăpânilor lor şi nu aveau capacitate juridică, spre deosebire de cei domneşti 
care puteau încheia acte juridice precum vânzarea, schimbul etc, cu condiţia de a plăti bir statului. În prezent, din 
coroborarea art. 1180 C.Civ. şi a art. 43 C.Civ. rezultă că pentru a încheia un contract de vânzare trebuie ca părţile să 
fie majore şi să nu facă parte din categoria interzişilor judecătoreşti. Persoanele cu vârstele cuprinse între 14 şi 18 ani 
sau mai mici de 14 ani pot încheia singure acte de dispoziţie precum vânzarea doar dacă acestea au o valoare mică, 
caracter curent şi se execută la data încheieirii lor!”. De asemnea, articolele 1653 şi 1654 din Codul civil inserează 
incapacități speciale de a cumpăra. 

3. Cînd se vor vinde lucruri oprite de pravilă a nu se vinde. Expresia "oprite de pravilă a nu se vinde” se referă la 
lucrurile pe care legea le oprește a se vinde!$. Aşadar, acest punct instituie condiţia ca obiectul vânzării să fi fost în 
circuitul civil’. Această condiţie se regăseşte în prezent în art. 1657 C. Civ care prevede că "orice bun poate fi vândut 
în mod liber, dacă vânzarea nu este interzisă ori limitată prin lege sau prin convenţie ori tertament”. Vânzarea unui 
bun care nu este în circuitul civil este sancționată cu nulitatea absolută. 

4. Cînd nu se va plăti preţul la soroc sau la locul unde s'a tocmit şi va vrea vînzătorul să strice vînzarea. Acest 
alineat reglementează dreptul vânzătorului de a solicita desfiinţarea vânzării pentru neplata preţului la termenul şi 
locul "hotărât"? în contract. În prezent, art. 1720 C. Civ. stipulează obligaţia cumpărătorului de a plăti prețul la locul 
în care bunul se află la momentul încheierii contractului şi de îndată ce proprietatea a fost transmisă. În cazul în care 
preţul nu este plătit în aceste condiţii, art. 1724 C. Civ acordă printre altele vânzătorului dreptul de a solicita 
rezoluţiunea vânzării. 

5. Cînd nu se va da lucrul la soroc şi la locul unde s-a sorocit şi va vrea cumpărătorul să strice cumpărătoarea. 
Acest punct normează obligaţia vânzătorului de a preda?! bunul la locul indicat în contract şi stabileşte totodată 
dreptul cumpărătorului de a solicita desființarea vânzării în cazul în care vânzătorul nu îşi îndeplineşte obligația. 
Actualul Cod civil reglementează în articolele 1687 şi 1688 obligația vânzătorului de a preda bunul imobil prin 
punerea acestuia liber de orice alte bunuri la dispoziția cumpărătorului, iar bunul mobil prin remiterea titlului 
reprezentativ sau a oricărui alt document care îi permite cumpărătorului preluarea în orice moment. Referitor la locul 
predării, art. 1689 stabileşte că predarea lucrului individual determinat trebuie făcută la locul unde bunul se afla în 
momentul încheierii contractului. Bunul trebuie predat în momentul încheierii contractului sau la un alt termen 
convenit de părți, iar potrivit art. 1693 C. Civ. "în lipsa unui termen, cumpărătorul poate cere predarea bunului de 
îndată ce preţul este plătit”. În caz de neexecutare a obligaţiei de predare, cumpărătorul poate invoca excepția de 

neexecutare sau are posibilitatea de a solicita executarea în natură a contractului ori rezoluțiunea acestuia”? Prin 
urmare, şi în caz de neexecutare a obligaţiei de predare a bunului de către vânzător, dispozițiile din cele două acte 
normative sunt similare şi indică faptul că expresia strică” din legiuirea mai veche semnifică rezoluţiunea 
contractului. 

6. Cînd nu se va păzi legătura ce se coprinde în vînzare. În acest alineat este reglementată obligația de 
conservare a bunului până la predare şi statuează desființarea vânzării în caz de nerespectare. Spre deosebire de 
aceasta, în actualul Cod civil, obligaţia de conservare este cuprinsă în obligaţia de predare a bunului şi are acelaşi 
regim juridic ca aceasta în caz de nerespectare. Aceasta înseamnă că persoana care cumpără va avea dreptul de a 
solicita executarea în natură a contractului ori rezoluțiunea acestuia. 

7. Cînd se va găsi că are sminteală lucrul cel cumpărat, şi nu o va spune vînzătorul, şi va vrea cumpărătorul să 
strice vînzarea. Obiectul de reglementare al acestui punct pare a fi obligaţia de garanţie a vânzătorului contra viciilor 
bunului. Se remarcă faptul că viciul trebuia să fie ascuns, adică să nu fie cunoscut de către cumpărător la momentul 
încheierii contractului. De asemenea, viciul trebuia să existe când convenția a luat naştere. Pe lângă aceste două 
condiţii ale garanţiei contra viciilor, pare să existe si o a treia condiţie, aceea ca vânzătorul să cunoască existenţa 
viciului şi să nu îl aducă la cunoştinţa cumpărătorului. În situaţia în care viciul îndeplinea aceste condiţii, 
cumpărătorul putea solicita desființarea contractului. În prezent, din interpretarea art. 1707 C. Civ. rezultă că nu orice 
viciu al lucrului vândut atrage răspunderea vânzătorului, ci doar acela care îndeplineşte următoarele trei condiţii. 
Viciul trebuie să fie ascuns, adică să nu poată fi descoperit, la momentul predării, fără asistență de specialitate de către 
un cumpărător prudent şi diligent. De asemenea, viciul nu trebuie să fie adus la cunoştinţa cumpărătorului de către 
vânzător. A doua condiţie este ca viciul să fi existat la momentul predării lucrului sau dacă viciul apare ulterior, cauza 
acestuia să fi existat anterior acestui moment. Ultima condiţie este ca viciul să fie grav, adică să afecteze bunul vândut 
în asemenea măsură încât să îl facă impropriu a fi utilizat scopului pentru care a fost cumpărat. Mai mult, se cere ca 
persoana care cumpără să nu mai fi făcut acest demers în cazul în care ar fi cunoscut viciul”. Dacă aceste trei condiții 
sunt îndeplinite, conform art. 1710 alin. 1 C. Civ., cumpărătorul poate solicita instanţei: înlăturarea viciilor de către 
vânzător sau pe cheltuiala acestuia, înlocuirea bunului vândut cu un bun de acelaşi fel lipsit de vicii, reducerea 
corespunzătoare a prețului sau rezoluţiunea vânzării. Se observă că ambele coduri acordă posibilitatea încetării 
contractului pentru vicii ascunse, însă actualul Cod civil oferă mai multe variante de sancţionarea a contractului de 
vânzare ce are ca obiect un bun afectat de vicii ascunse, fiind în concordanță cu realitatea juridică şi economică 
actuală. 

8. Cînd se va găsi că are robire lucrul cel nemişcător vîndut, şi nu o va spune vînzătorul, iar cumpărătorul va 
vrea sa strice cumpărătoarea. Acest punct reglementează situaţia în care vânzătorul nu aduce la cunoştinţa 
cumpărătorului faptul că bunul imobil este grevat de sarcini. Acesta pare a institui o formă incipientă a ceea ce astăzi 
numim obligaţie de garanţie contra evicţiunii rezultând din fapta unui terț. Astfel cum reiese din aceste dispoziţii, 
pentru a se putea cere rezoluțiunea de către cumpărător, trebuiau îndeplinite mai multe condiții. În primul rând, era 
necesar ca lucrul vândut să fie imobil. În al doilea rând, la momentul încheierii vânzării, bunul trebuia să fie grevat de 
cel puţin o sarcină, indiferent dacă această sarcină afecta cumpărătorul în stăpânirea netulburată a bunului vândut. În 
al treilea rând, vânzătorul trebuia să cunoască existența sarcinii şi să nu o aducă la cunoştinţa cumpărătorului. În 
prezent, Codul civil nu mai păstrează condiţia ca bunul vândut să fie imobil pentru a opera obligaţia contra evicţiunii, 
ci se cer a fi întrunite următoarele trei condiţii. Potrivit art. 1695 C. Civ., trebuie să fie vorba despre o tulburare de 
drept, cauza evicțiunii să fie anterioară vânzării şi să nu fi fost cunoscută de către cumpărător. Se remarcă 
similitudinea condițiilor prevăzute de cele două coduri pentru obligația de garanţie contra evicțiunii rezultând din 
fapta unui tert. Pe lângă aceasta, Codul civil actual reglementeză şi garanţia contra evicţiunii din partea vânzătorului 
ce operează dacă ”provine din fapte imputabile vânzătorului, chiar dacă acestea s-au ivit ulterior vânzării”. Conform 
art. 1700 C. Civ., în caz de evicţiune totală cumpărătorul poate solicita rezoluţiunea vânzării nu doar în cazul în care a 
fost evins de întregul bun, ci şi dacă a fost evins de o parte îndeajuns de însemnată a acestuia încât nu ar fi cumpărat 
dacă ar fi cunoscut evicţiunea. 

9. Cînd lucrul ce se vinde, străin fiind, se va cere prin judecată şi se va lua. Acest punct reglementează situația în 
care se vinde un bun de către o persoană care nu este proprietarul acestuia. Din aceste dispoziţii reiese că o astfel de 
vânzare desființată de instanță ca urmare a cererii adevăratului proprietar de a i se înapoia bunul. Într-o speţă din anul 
1865, Înalta Curte de Casaţie şi Justiţie afirma că ”articolul acesta se poate invoca numai când se va pune în 
discuţiune actul de cumpărătoare, iar nu când instanţa de fond statuiază asupra altor împrejurări”?5. Articolul 1683 din 


22 A se vedea art. 1549 alin. 1 C. Civ. 

25 A se vedea Boroi G., Stănciulescu L., Instituţii de drept civil în reglementarea noului Cod civil, Editura Hamangiu, Bucureşti, 2012, pp. 
383-384. 

24 Art, 1695 alin. 3 C. Civ. 

25 Palade I., Codul Caragea reprodus după manuscrisul original Românesc: adnotat cu jurisprudenţa Înaltei Curți de Casaţie şi Justiţie de 
la 1862-1905, îmbogățit cu un apendicecompus din XVI anexe: legi, regulamente, decrete şi circulari; un tablou de termenii juridici vechi şi 
uzuali, cu accepțiunea lor în limba modernă ; un index alfabetic; un studiu istoric (introducere asupra legiuirii), Editura Leon Alcalay, 
Bucureşti, 1907, p. 28, nota de subsol nr. 3. 

actualul Cod civil consideră valabilă vânzarea bunului altuia sub condiția ca vânzătorul să asigure transmiterea 
dreptului de proprietate de la titularul său către cumpărător. Acestă transmitere poate fi executată prin dobândirea de 
către vânzător a bunului sau prin ratificarea vânzării de către proprietar, caz în care proprietatea se strămută de drept 
cumpărătorului din momentul dobândirii bunului de către vânzător sau al ratificării contractului de vânzare de către 
proprietar. De asemenea, transmiterea mai poate fi asigurată prin orice alt mijloc direct sau indirect, care procură 
cumpărătorului proprietatea asupra bunului. Dacă vânzătorul nu asigură transmiterea dreptului de proprietate asupra 
bunului, cumpărătorul are dreptul de a solicita rezoluțiunea vânzării, restituirea preţului şi, dacă este cazul, 
daune-interese. 

10. Cînd se va face vînzare spre stricăciunea_împrumutătorilor şi împrumutătorii vor da jalbă. Acest punct 
reglementează situația în care vânzarea bunului este făcută în "paguba”% creditorilor. Vânzarea nu se desființa la 
cererea cumpărătorului, ci dacă împumutătorii o reclamau” în instanță. Prezentele dispoziţii reglementează acțiunea 
revocatorie (pauliană)* din Codul civil actual şi Codul civil Cuza. Spre deosebire de acțiunea din Legiuirea Caragea 
care avea ca efect desființarea vânzării, admiterea acțiunii revocatorii conduce la declararea ca inopozabilă a vânzării 
faţă de creditor. Pentru ca vânzarea să îi fie declarată inopozabilă, creditorul trebuie să dovedească faptul că aceasta 
s-a încheiat în frauda drepturilor sale şi i s-a creat un prejudiciu, iar cumpărătorul a cunoscut că vânzătorul îşi creează 
sau îşi măreşte o stare de insolvabilitate”. 

11. Cînd vînzătorul va vinde silit de altul mai cu putere. Acest punct sugerează situaţia în care vânzătorul încheia 
contractul împotriva voinţei sale şi prin urmare avea consimțământul viciat prin violență, fapt ce conducea la 
desființarea vânzării. În prezent, potrivit art. 1216 alin. 1 C.Civ. ”poate cere anularea contractului partea care a 
contractat sub imperiul unei temeri justificate induse, fără drept, de cealaltă parte sau de un terț”. Se observă că în 
cazul în care una din părţi are consimțământul viciat prin violenţă, vânzarea va fi lovită de nulitate relativă. 

12. Cînd prin neştiinţă va vinde vînzătorul lucrul cu preţ mai jos de jumătate de cît se obişnueşte. Această 
reglementare are în vedere consimțământul vânzătorului afectat de viciul numit în prezent leziune” deoarece preţul 
vânzării este "mai jos de jumătate din prețul obişnuit oficial, în mod public”*!. Şi în această situaţie, contractul de 
vânzare era desființat. În prezent, din coroborarea art. 1221 alin. 1 C. Civ şi a art. 1222 alin. 2 C. Civ. se observă că 
există leziune şi atunci când una dintre părți, profitând de lipsa de cunoştinţe a celeilalte părți, stipulează în favoarea 
sa ori a unei alte persoane o prestație care depăşeşte jumătate din valoarea pe care o avea propria prestație la data 
încheierii contractului. Existenţa leziunii determină anularea contractului la cererea persoanei cu consimțământul 
viciat. Având în vedere nivelul de dezvoltare al societăţii în anul 1818, Legiuirea Caragea nu a instituit şi condiţia ca o 
parte să profite de lipsa de cunoştinţe, ci era necesară numai dovada valorii reale a bunului şi a neştiinței vânzătorului. 
Cu privire la acest aspect, Înalta Curte de Casaţie şi Justiţie a statuat că "preţul eşit la o vânzare silită, fie oricât de 
minim nu se poate invalida. Numai vânzările de bună voie, făcute cu preţ mai puţin de jumătate se strică’. De 
asemenea, instanța supremă considera că "un contract aleatoriu nu se poate ataca pentru vilitatea preţului cu care s'a 


cumpărat speranța”*?. 


13. Cînd vînzătorul şi cumpărătorul se vor ului, unul gîndind că vinde alta, iar celălalt că cumpără alta. Aceste 
dispoziţii evocă viciul de consimțământ al erorii” deoarece ambele părți greşesc’ asupra identităţii obiectului vândut. 
Actualul Cod civil stabileşte că nulitatea relativă este sancţiunea unui contract în care o parte are consimțământul 
afectat de o eroare esențială. Reamintesc că sunt considerate erori esenţiale cele care poartă asupra naturii sau 
obiectului contractului, cele asupra identității obiectului prestației sau asupra unei calităţi a acestuia considerată de 
părți esenţială şi cele care poartă asupra identităţii persoanei sau asupra unei calităţi a acesteia în absenţa căreia 
contractul nu s-ar fi încheiat. 


Faţă de cele expuse mai sus, trebuie precizat că intrarea în vigoare în anul 1865 a Codului civil Cuza, care a 
abrogat de altfel Legiuirea Caragea, a marcat individualizarea sancţiunilor de drept civil. Astfel, s-a eliminat expresia 
”se strică” pentru a denumi generic desfiinţarea contractului, indiferent de cauza ce stătea la baza oricărei ineficacități. 
Codul civil Cuza prevedea în art. 961 că dacă într-o convenție consimțământul uneia dintre părți a fost viciat prin 
eroare, dol sau violență, aceasta poate solicita nulitatea relativă a respectivei convenţii. De asemenea, potrivit art. 1310 


26 Colectivul pentru vechiul drept românesc al Academiei R.P.R. condus de academician Andrei Rădulescu, op. cit., p. 36, nota rând 29. 

21 Colectivul pentru vechiul drept românesc al Academiei R.P.R. condus de academician Andrei Rădulescu, op. cit., p. 36, nota rând 30. 

28 A se vedea Alexandresco D., op. cit., p. 219 

29 A se vedea art. 1562-1565 C.Civ. 

30 A se vedea Alexandresco D., op. cit., p. 94, nota de subsol nr. 4. 

31 Colectivul pentru vechiul drept românesc al Academiei R.P.R. condus de academician Andrei Rădulescu, op. cit., p. 36, nota de subsol 
nr. 2. 

32 Palade I., op. cit., p. 28, nota de subsol nr. 4a). 

33 Palade I., op. cit., p. 29, nota de subsol nr. 4c). 

34 A se vedea Alexandresco D., op. cit., p. 47. 

35 Colectivul pentru vechiul drept românesc al Academiei R.P.R. condus de academician Andrei Rădulescu, op. cit., p. 38, nota rând 1. 

C. Civ. Cuza, bunul trebuia sa fie în circuitul civil, iar în cazul în care obiectul contractului nu respecta această 
condiţie, vânzarea era lovită de nulitate absolută. În ceea ce priveşte sancţiunea pentru nepredarea bunului la termenul 
stabilit, art. 1320 C. Civ. Cuza acordă posibilitatea cumpărătorului de a cere rezoluţiunea contractului sau punerea sa 
în posesia bunului. Sancţiunea pentru neplata preţului era rezoluţiunea contractului la cererea vânzătorului, fiind 
prevăzută în art. 1365 C. Civ. Cuza. În cazul în care cumpărătorul era evins de bun, vânzătorul în temeiul obligaţiei de 
garanție contra evicţiunii putea fi obligat la restituirea către cumpărător a preţului, a fructelor pe care acesta din urmă 
a fost obligat să le dea proprietarului care l-a evins şi a cheltuielilor de judecată în procesul cu acesta, precum şi 
daune-interese şi spezele contractului de vânzare“. Dacă se descoperea că bunul era afectat de vicii, vânzătorul în 
temeiul obligaţiei de garanţie contra viciilor putea fi obligat la restituirea prețului şi a cheltuielilor făcute cu ocazia 
încheierii contractului, iar în cazul în care cunoştea viciile la momentul vânzării, putea fi obligat la achitarea de 
daune-interese“. 


3. Concluzie 

Din aceată comparație efectuată între dispozițiile Legiuirii Caragea şi ale actualului Cod civil român cu privire la 
cauzele de desființare a contractului de vânzare se poate trage concluzia că există similaritate între cazurile 
reglementate de ambele legislații. Cu toate acestea, există şi deosebiri între cele două deoarece Legiuirea Caragea, 
intrată în vigoare în anul 1819, nu deosebea între nulitatea şi rezoluţiunea contractului şi folosea pentru ambele 
sancțiuni cuvântul ”strică”. Astfel cum este normal, Codul civil a înglobat aspectele evoluate ale dreptului civil, a 
diferențiat cazurile de nulitate faţă de cele de rezoluţiune şi a continuat tradiția începută sub imperiul Codului civil 


Cuza. 


36 A se vedea art. 1341 C. Civ. Cuza. 
37 A se vedea art. 1356 şi art. 1357 C. Civ. Cuza. 


MANIFESTĂRI ALE AUTONOMIEI DE VOINȚA 
IN CAZUL CONTRACTELOR ALEATORII: 

Abstract: The essence of private Romanian law itself, the autonomy of the will was elevated to the standard of a 
principle, transposing abstract legal relations into the plan of social reality. The theory of autonomy of will, closely 
related to freedom of contract, knows, aş any other right or freedom, boundaries and fencing, not being absolute. 
These occur, however, due to its need to adapt to the new economic and social realities and manifests through the 
supremacy of law or a part, who imposes certain conditions, detrimental to contractual equality. 


Key words: autonomy of will; random contracts; constraints. 


1. Precizări cu caracter general 

În încercarea unei prezentări cronologice, trebuie menţionat ca vechea codificare, în cuprinsul art. 947 alin. 1 
prevedea cu titlu de definiţie ca un „contract cu titlu oneros este comutativ atunci când obligaţia unei părți este 
echivalentul obligaţiei celeilalte”, în timp ce alineatul 2 al aceluiaşi text legal definea contractul aleatoriu ca fiind 
atunci „când echivalentul depinde, pentru una sau toate părțile, de un eveniment incert”. 

Cu toate că este cunoscut ca reglementarea anterioară a preluat şi pe alocuri chiar a redat fidel dispoziţiile codului 
civil francez, în cazul reglementării contractelor aleatorii asistăm la o îndepărtare de legislaţia franceză, acesta 
materializându-se în faptul că spre deosebire de aceasta, unde caracterul aleatoriu al unui contract presupunea o 
repartizare egală a şanselor de câştig/pierdere între co-cotractanți, legiuitorul român a validat ipoteza unui contract 
aleatoriu unde şansele de câştig sau cele de pierdere priveau doar una dintre părți!. 

În acelaşi sens, art. 1635 din Codul civil de la 1964 statua că ne aflam în prezenţa unui contract aleatoriu atunci 
când producerea efectelor „în privința beneficiilor şi a pierderilor pentru toate părțile, sau pentru una sau mai multe 
din ele, depinde de un eveniment necert.” 

Noul Cod civil nu a reformat această materie, ducând mai departe vechiul concept, în cuprinsul art. 1173, alin. 1 
prevăzându-se că „este comutativ contractul în care, la momentul încheierii sale, existenţa drepturilor şi obligaţiilor 
părților este certă, iar întinderea acestora este determinată sau determinabilă“, în timp ce alineatul 2 defineşte 
contractul aleatoriu ca fiind „contractul care, prin natura lui sau prin voinţa părților, oferă cel puţin uneia dintre părți 
şansa unui câştig şi o expune totodată la riscul unei pierderi, ce depind de un eveniment viitor şi incert“. 

Reglementând astfel, legiuitorul părea a se fi inspirat din dispoziţiile art. 1382 alin. 1 din Codul civil Quebec, 
conform căruia „contractul este comutativ dacă, în momentul când este încheiat, întinderea obligaţiilor părților şi 
avantajelor primite în schimb este certă şi determinată”, cu mica deosebire că a renunţat la sintagma „primite în 
schimb”. 

La nivel semantic, în literatura de specialitate s-a precizat că noţiunea de alea înseamnă zar, joc cu zaruri, ludus 
tesserarum, şansă, risc (substantiv feminin în acuzativ) şi, mai larg, sfera semantică include aleatoriul, aleatoris, care 
desemnează jucătorul de zaruri, precum şi aleatorius, cu semnificaţia de joc (de noroc)?. 

Această clasificare a contractelor în aleatorii sau comutative, departe de a fi una caracterizată de formalism, 
prezintă importanţă îndeosebi practică, întrucât poate determina o serie de efecte ale contractelor, aplicabilitatea sau 
nu a anumitor sancțiuni ca urmare a reţinerii incidenței unor vicii de consimțământ şi chiar posibilitatea de a fi 
afectate sau nu de anumite vicii de consimțământ, toate acestea fiind aspecte ce urmează a fi dezvoltate în cele de 
urmează. 

Astfel, art. 1224 NCC stipulează în mod clar că „nu pot fi atacate pentru leziune contractele aleatorii”, făcând 
deci inaplicabile sancțiunile ce pot interveni în cazul existenţei acestui viciu de consimțământ, soluţia legislativă 
evidentă şi corelată, având în vedere că aceasta sancţionează tocmai dezechilibrul prestaţiilor, or în cazul contractelor 


* Lucrarea este elaborată în perioada de sustenabilitate a proiectului cu titlul “Studii doctorale şi postdoctorale Orizont 2020: promovarea 
interesului național prin excelență, competitivitate şi responsabilitate în cercetarea ştiinţifică fundamentală şi aplicată românească”, număr de 
identificare contract POSDRU/159/1.5/S/140106. Proiectul este cofinanțat din Fondul Social European prin Programul Operaţional Sectorial 
Dezvoltarea Resurselor Umane 2007-2013. Investeşte în Oameni! 

* Doctorand, Institutul de Cercetări Juridice „Acad. Andrei Rădulescu” , Şcoala de Studii Avansate a Academiei Române (SCOSSAR); 
e-mail: andreea.sima89(yahoo.com 

! Deşi prevederea legală era previzibilă, în literatura de specialitate au apărut controverse în ceea ce priveşte împărţirea şanselor de 
risc/câştig, conturându-se pe de o parte opinia potrivit căreia acestea nu trebuie ăfie repartizate egal (a se vedea D. Alexandresco, Explicațiunea 
teoretică şi practică a dreptului civil român, t. X, Atelierele grafice Socec, Bucureşti, 1911, p. 76.) şi de pe altă parte opinia contrara (a se vedea 
Fr. Deak, Tratat de drept civil. Contracte speciale, Universul Juridic, Bucureşti, 2001, p. 444, nr.1). 

2 M.M. Pivniceru, Efectele juridice ale contractelor aleatorii, Ed. Hamangiu, Bucureşti, 2009, p. 7. 

aleatorii, ab initio, părțile contractează acceptând riscul sau şansa unui câştig şi deci supunându-se intenţionat şansei 
de câştig şi riscului de pierdere”. 

Dacă în privinţa leziunii lucrurile sunt clare, devine discutabilă compatibilitatea contractelor aleatorii cu instituția 
impreviziunii astfel cum este reglementată de Noul Cod civil, mai cu seamă cu cât art. 1271 alin. 3 lit. c Cod civil, 
enumeră printre alte condiţii şi aceea ca debitorul obligaţiei excesiv de oneroase să nu îşi fi asumat riscul schimbării 
împrejurărilor sau să nu poată fi considerat, în mod rezonabil, că şi-ar fi asumat acest risc. 

Aparent, condiția mai sus redată pare să se suprapună peste chiar definiția contractelor aleatorii, însă considerăm 
că în mod judicios s-a apreciat că trebuie făcută distincția între, pe de o parte riscul schimbării împrejurărilor şi pe de 
altă parte, riscul unei pierderi, sau şansa unui câştig care sunt de esenţa contractelor aleatorii. 

De ajutor în acest sens sunt considerentele deciziei CCR nr. 623/2016 (publicată în Monitorul Oficial nr. 53 din 
18 ianuarie 2017), care amintesc că „contractul în sine presupune un risc inerent asumat în mod voluntar de cele două 
părți ale contractului, în baza autonomiei lor de voință, principiu care caracterizează materia încheierii contractului, şi 
unul supra-adaugat, care nu a putut face obiectul în concreto al unei previzionări de către niciuna dintre acestea, risc 
care trece dincolo de puterea de prevedere a cocontractanţilor şi care ţine de intervenirea unor elemente ce nu puteau 
fi avute în vedere la momentul a quo; impreviziunea vizează numai riscul supra-adaugat şi, în condițiile intervenirii 
acestuia, este menită săreamenajeze prestațiile la care părțile s-au obligat în condiţiile noii realități 
economice/juridice””. 

Cum în mod judicios s-a arătat că în cazul impreviziunii interesează nu riscul inerent al contractului, ci cel 
supra-adaugat, provenit dintr-o schimbare excepționala „a împrejurărilor care ar face vădit injustă obligarea 
debitorului la executarea obligaţiei“, ne raliem opiniei conform căreia teoria impreviunzii este aplicabilă şi în cazul 
contractelor aleatorii”. 

De altfel, această soluţie este prefigurată chiar în legea de punere în aplicare a Codului Civil, unde se prevede că 
nu este împiedicată „aplicarea în cazul contractului de rentă viageră a art. 1271 NCC în privinţa împrejurărilor 
survenite pe parcursul executării contractului, care nu sunt determinate de durata vieții până la decesul căreia a fost 
constituită renta“. 

Acest text de lege conferă legitimitate opiniei conform căreia teoria impreviziunii este aplicabilă şi în cazul 
contractelor aleatorii, punând accent încă o dată asupra faptului că împrejurările excepţionale nu trebuie să „cadă“ 
asupra elementului alea, ci asupra unor împrejurări ivite în timpul executării contractului, ce nu puteau fi în mod 
rezonabil prevăzute de părți. 


2. Autonomia de voință şi contractul de rentă viageră 

Definiţia contractului de rentă viageră pretabilă atât reglementării din vechiul, cât şi din actualul Cod civil se 
rezumă la faptul că „o parte, numită debirentier, se obligă să efectueze în folosul unei anumite persoane, numită 
credirentier, prestații periodice, constând în sume de bani sau alte bunuri frugifere“”. 

De asemenea, Codul Civil instituie şi durata contractului, astfel că, renta viageră se constituie pe durata vieții 
credirentierului dacă părţile nu au stipulat constituirea acesteia pe durata vieții debirentierului sau a unei terțe persoane 
determinate”. 

Această prevedere se impune parţilor drept o restrângere a autonomiei de voinţă, întrucât presupunând că acestea 
au omis stipularea unei durate determinate, legiuitorul s-a substituit acestora, impunând un caracter viager 
contractului, trecând astfel peste voința părților. 

Referitor la modurile de constituire, putem constata faptul că renta viageră poate fi constituită cu titlu oneros, în 
schimbul unui capital de orice natură, sau cu titlu gratuit, ca urmare a unei donații sau legat, părțile fiind libere să îşi 
manifeste autonomia de voinţa sub aspectul obiectului contractului, atât timp cât acesta rămâne licit şi îndeplineşte 
toate condițiile a căror încălcare a putea atrage sancţiunea nulităţii absolute. 

Cu privire la situația terţului, Codul Civil!” a prevăzut faptul că atunci când renta viageră este stipulată în 
favoarea acestuia, chiar dacă acesta o primeşte cu titlu gratuit, contractul nu este supus formei prevăzute pentru 
donație. 

De remarcat, astfel, cu incidență asupra principiului autonomiei de voinţă, aspectul că legiuitorul nu a prevăzut în 
cazul contractului de rentă viageră un caracter solemn, ci a ales să nu deroge de la principiul consensualismului, acesta 
fiind una din cele mai importante garanţii ale libertăţii contractuale. 


3 Pop L., Tratat de drept civil. Obligatiile - Vol. II Contractul, Ed. Universul Juridic, Bucuresti, 2009, pag. 109-110. 

4 Decizia CCR nr. 623/2016 (publicată în Monitorul Oficial nr. 53 din 18 ianuarie 2017), paragraful 96. 

5 Art, 1271 alin. 2 Noul Cod Civil. 

6 A se vedea in acest sens Gheorghe Piperea, Comutativ şi aleatoriu în contractele comerciale, disponibil pe 
https://juridice.ro/essentials/ 1 124/comutativ-si-aleatoriu-in-contractele-comerciale!t_ftn7, accesat ultima dată la 19.02.2018. 
7 Art, 148 din Legea nr. 71/2011 pentru punerea in aplicare a Legii nr. 287/2009 privind Codul civil. 

8 F, Motiu, Contracte speciale, Ed. Universul Juridic, Bucureşti, 2011. 

9 Art. 2244 Noul Cod civil. 

10 Art. 2243 alin. 2 Noul cod civil. 

În situația în care contractul de rentă viageră este constituit pe durata vieţii mai multor persoane, în lipsa 
de stipulație contrară, obligaţia de plată a rentei încetează la data la care intervine decesul ultimei persoane!!, soluţie 
legislativă cu caracter preventiv, dar care oferă din nou posibilitatea legiuitorului de a interveni în contract, acesta 
dobândind noi valenţe nu ca urmare a acordului comun al părţilor, ci prin efectul legii. 

Noul Cod Civil este destul de restrictiv astfel că impune ca sancțiune nulitatea absolută a rentei viagere în cazul 
în care contractul este constituit pe durata vieții unui tert care era decedat în ziua încheierii contractului!?, întrucât în 
ciuda faptului că este un contract aleatoriu, într-un astfel de caz echilibrul şanselor ar fi disproporționat încă de la 
momentul încheierii contractului, urmărindu-se în fapt o îmbogăţire fără justa cauza. 

În mod similar, chiar şi în situaţia în care constituirea rentei are loc pe durata vieţii unei persoane afectate de o 
boală letală, de asemenea, nu produce niciun efect contractul prin care s-a constituit cu titlu oneros o rentă, dacă la 
data încheierii contractului, persoana suferea de o boală din cauza căreia a murit în interval de cel mult 30 de zile de la 
această dată". 

Cu privire la plata ratelor de rentă în lipsa de stipulație contrară, acestea se plătesc trimestrial în avans şi indexate 
în funcție de rata inflației’. 

De asemena, atunci când credirentierul decedează înainte de expirarea perioadei pentru care renta s-a plătit în 
avans, debirentierul nu poate cere restituirea sumei plătite aferente perioadei în care creditorul nu a mai fost în viața”, 
soluţie legislativă ce vine în dezacord cu principiul autonomiei de voință şi care, spre deosebire de prevederea anterior 
menționată nu este una supletivă, părțile neputând deroga de la aceasta. 


3. Autonomia de voință şi contractul de întreţinere 

Spre diferenţă de vechea codificare, unde contractul de întreţinere nu beneficia de reglementare, fiind un contract 
nenumit, Noul cod civil, adaptându-se cerințelor şi dinamicii raporturilor juridice, dar şi frecvenţei din practică a astfel 
de contracte, a prevăzut o secțiune dedicată acestui tip de contract. 

În acest fel, au fost eliminate dificultăţile ivite anterior legate pe de o parte de calificarea contractelor ce 
conţineau clauze tipice contractelor de întreţinere şi pe de altă parte legate de efectele produse. 

În ciuda impedimentelor legislative existente anterior Noului Cod Civil, când se aplicau „regulile generale 
aplicabile în materie de contracte, cu anumite particularităţi ce se desprind din carateristicile acestuia!®”, faptul că era 
un contract nenumit conferea părților contractante posibilitatea manifestării autonomiei de voinţă într-un grad mai 
ridicat, aceastea nefiind constrânse de respectarea anumitor cerite legal impuse. 

Libertatea contractării era însă supusă anumitor limite ce exced principiilor generale de drept în situația des 
întâlnită în timpul existenţei vechiului Cod civil, când contractele de întreţinere erau „inserate“ în contracte numite, 
spre exemplu contractele de vânzare-cumpărare cu clauză de întreţinere, fiind necesar a fi îndeplinite toate condiţiile 
de fond şi formă necesare pentru încheierea valabilă a unui contract de vânzare-cumpărare. 

În această din urmă situaţie devenea dificilă în practică stabilirea voinţei reale a părților, întregul probatoriu fiind 
concentrat asupra calificării convenției încheiate între părți. 

Cu titlu de exemplu, practica judiciară conturată sub imperiul vechiului Cod civil a statuat că „dacă înstrăinarea 
bunului se face numai în schimbul întreţinerii, cu toate că se foloseşte uneori noţiunea de vânzare-cumpărare cu 
clauză de întreţinere, contractul nu poate fi confundat cu vânzarea-cumpărarea, din moment ce înstrăinarea bunului nu 
se face în schimbul unui preț în bani, convenția constituind eventual un contract nenumit, permis de lege, în virtutea 
principiului libertății convențiilor. Problema delimitării față de vânzare se pune însă în cazul în care bunul se 
înstrăinează în schimbul întreţinerii şi al unei sume de bani (...) Pentru rezolvarea problemei naturii juridice a 
contractului, trebuie să se stabilească obligaţia principală, scopul principal urmărit de către părți la încheierea 
contractului. Astfel, întrucât raportul dintre preţul în bani şi cel în natură nu poate fi calculat, valoarea întreținerii fiind 
aleatorie, în lipsă de alte criterii, urmează că prestaţia în bani să fie raportată la valoarea bunului; contractul va fi de 
întreținere dacă prestaţia în bani reprezintă mai puţin de jumătate din valoarea bunului înstrăinat, iar în caz contrar va 
fi de vânzare-cumpărare. Dacă obligația principală a dobânditorului este prestarea întreţinerii, contractul va fi de 
întreținere, chiar dacă în contract s-a stipulat prețul imobilului înstrăinat, această împrejurare fiind irelevantă şi 
neputând modifica natura juridică a contractului!“ 


11 Art. 2244 alin. 2 Noul cod civil. 

12 Art. 2246 Noul cod civil. 

13 Art. 2247, Noul cod civil. 

14 Art. 2248, alin.1, Noul cod civil. 

15 Art. 2248, alin.2, Noul cod civil. 

16 C. Toader, Drept civil. Contracte speciale, Ed. All Beck, Bucuresti, 2005. 

17 Trib. Bucureşti, s. a III-a civ., dec. nr. 370R din 11 februarie 2011, nepublicată. A se vedea în acelaşi sens şi T.S., dec. nr. 
1114/23.06.1976 publicată în Repertoriu de practică judiciară în materie civilă a Tribunalului Suprem şi a altor instanțe judecătoreşti pe anii 
1975-1980, Ed. Ştiinţifică şi Enciclopedică, 1982, Bucureşti, p. 920, potrivit căreia, contractul prin care o persoană înstrăinează un bun al său în 
schimbul obligaţiei luate de către dobânditor de a o întreţine este un contract nenumit. 


Secţiunea Drept privat II 135 


Astfel, sub imperiul vechiului Cod civil, simpla intitulare a unui contract de întreținere aşa cum acesta era 
configurat conform voinţei reale, interne a parţilor, drept contract de vânzare-cumpărare, pe lângă dificulatile 
calificării, îndepărta părțile de la o autonomie de voinţa autentică în primul rând prin faptul că în cazul bunurilor 
imobile, acesta devenea brusc dintr-un contract nenumit, consensual, unul solemn. 

Fiind în prezent un contract numit, acesta beneficiază de o definiţie legală, art.2254 alin.1 Cod civil prevăzând că 
este acea convenţie prin care „o parte se obligă să efectueze în folosul celeilalte părți sau al unui anumit terț prestațiile 

Actualmente, contractul de întreţinere se caracterizează prin aceea că este un contract solemn, legiuitorul 
reliefând prin aceasta importanța contractelor şi alegând să deroge de la principiul consensualismului formelor, 
prevăzând că acordul de voinţă al părţilor trebuie în toate cazurile să îmbrace forma solemnă a înscrisului autentic!$, 
cerința prevăzută de art.2255 Cod civil sub sancţiunea nulităţii absolute, aceasta fiind deci o condiţie de validitate a 
actului juridic. 

Aşa cum în mod corect s-a arătat, „forma autentică se impune datorită importanţei actului dată de efectele 
produse faţă de părţi ducând la ieşirea din patrimoniul creditorului a unor bunuri de valoare mare şi la grevarea 
patrimoniului debitorului pentru viitor cu o obligaţie ce poate depăşi emolumentul cules!” 

Impunerea formei autentice, deşi oferă un element de securitate şi protecţie părților, nu este singura restrângere a 
autonomiei de voința în cazul contractelor de întreţinere, însă considerăm că aceastea sunt minore comparativ cu 
beneficiul adus de reglementarea acestui tip de contract, ceea ce presupune că o data stabilită voința reală a părților 
contractante şi tipul de contract pe care acestea au dorit să îl încheie, devin automat aplicabile dispoziţiile incidente în 
această materie. 

Un exemplu în acest sens este prevederea legată de durata contractului, soluția legislativă propusă prin art.2254 
alin.2 Cod civil stipulând că „dacă prin contract nu s-a prevăzut durata întreținerii ori s-a prevăzut numai caracterul 
viager al acesteia, atunci întreţinerea se datorează pentru toată durata vieţii creditorului întreținerii“, lipsa menţionării 
de către părți a unui termen fiind asimilată în mod automat de către legiuitor drept o intenție de a contracta pentru 
toată durata vieţii creditorului întreținerii. 

Fiind de interes pentru aceasta analiză, se impune a fi făcută precizarea că în literatura de specialitate s-a 
vehiculat părerea conform căreia în cazul contractului de întreţinere la încheierea căruia părțile au prevăzut o durată 
determinată, caracterul aleatoriu nu mai subzistă”, apreciere justă dacă avem în vedere că, de regulă, caracterul 
aleatoriu provine pe de o parte, din necunoaşterea la momentul contractării a duratei de viață a creditorului, iar pe de 
altă parte din faptul că nu pot fi în mod rezonabil preconizate nevoile creditorului întreţinerii, acestea putând fluctua. 

Aceeaşi prezumție legală că părțile au dorit să contracteze de o anumită maniera este reluată şi de art.2256 alin.2 
Cod civil, unde se prevede că „în lipsa unei stipulaţii contrare, obligaţia de întreţinere este indivizibilă atât în privința 
creditorilor, cât şi în privinţa debitorilor“. 

Aceasta „adăugire“ a legiuitorul la voința partilor trebuie privită ambivalent, ca semnificând pe de o parte o 
înfrângere a principiului autonomiei de voință, iar pe de altă parte un avantaj adus parţilor prin aceea că oferă 
stabilitate circuitului civil prin previzibilitate şi îndepărtarea arbitrariului. 

Fără a mai aminti dispozițiile specifice contractului de rentă viageră ce sunt aplicabile şi celui de întreținere şi ce 
au fost analizate în secţiunea precedentă, se impune a fi menţionat cazul special de revocare prevăzut de art.2260 Cod 
civil, care prevede posibilitatea persoanelor care sunt îndreptățite la întreţinere din partea creditorului să solicite 
revocarea contractului prin care acesta s-a lipsit de mijloacele necesare îndeplinirii obligaţiei de a asigura alimentele, 
chiar şi în lipsa unei intenţii de fraudă. 

Trebuie precizat în primul rând, sub acest aspect, faptul că spre deosebire de obligaţia de întreținere specifică 
contractului analizat, ipoteza analizată mai sus are în vedere o obligaţie legală de întreţinere, calitate procesuală 
putând avea doar persoanele prevăzute expres de dispoziţiile art.516 Cod civil, respectiv (fostul) soțul/soţia, rudele în 
linie dreaptă, fraţii şi surorile. 

Revocarea contractului pentru acet caz special poate fi evitată în situaţia în care debitorul este de acord în mod 
expres să ofere alimente persoanelor îndreptățite a solicita aceasta de la creditorul întreţinerii, fără însă ca prestațiile 
sale să fie diminuate, caz în care asistăm la o adaptare judiciară a contractului. 

În plus, este binevenită aplecarea legiuitorului de a prevede în mod expres întinderea obligaţiei de întreținere în 
cuprinsul art.2257 Cod civil, unde se menționează că aceasta va cuprinde „hrană, îmbrăcăminte, încălțăminte, menaj, 
precum şi folosinţa unei locuinţe corespunzătoare (...) îngrijirile şi cheltuielile necesare în caz de boală“, iar în situaţia 
în care întreţinerea are caracter viager, aceasta va cuprinde şi cheltuielile de înmormântare. 


18 C, Macovei/Dobrilă, în Noul Cod civil. Comentariu pe articole, (coordonatori F.A. Baias, E. Chelaru, R. Constantinovici, I. Macovei), 
Ed. C.H. Beck, Bucureşti, 2012, p. 2201. 

19 Mihaela Mihai, Ana-Maria Nistor, Contractul de întreţinere - act numit în proiectul codului civil, publicat în Revista de ştiinţe juridice, 
2006, nr.1, pp. 210-215, p.1. 

20 A se vedea F. Moţiu, Contracte speciale, ediţia a VI-a, revăzută şi adăugită, Ed. Universul Juridic, Bucureşti, 2015, p. 330; Ioana 
Nicolae, Scurte consideraţii asupra contractului de întreţinere, în Revista Universul Juridic, nr. 6, iunie 2017, pp. 29-39, pag. 32. 


136 Dreptul românesc la 100 de ani de la Marea Unire. Dimensiuni şi tendinţe 


4. Concluzii 

Concluzionând, după o scurtă prezentare a celor mai uzuale contracte aleatorii, se poate afirma că acestea nu se 
deosebesc de alte categorii de contracte în ceea ce priveşte principiul autonomiei de voință, care este în continuare 
supus la restrângeri ce provin în special din prevederi legale ce impun părților să adopte o anumită conduită, de multe 
ori cu consecinţa încheierii nevalabilă a convenției, în cazul nerespectării prerogativelor. 

Din nou, dorinţa legiuitorul de a asigura circuitului raporturilor juridice mai multă stabilitate, previzibilitate şi 
siguranţă a intrat în contradicție cu principiul autonomiei de voinţă şi a fost tradus printr-o reglementare excesivă, 
greoaie şi de multe ori împovărătoare pentru părți. 

Ca atare, categoria contractelor aleatorii a fost considerată de legiuitor ca fiind una importantă, fapt ce a condus la 
îndepărtarea de la principii ce erau în strânsă legătură cu cel al autonomiei de voință, printre care cel al 
consensualismului, multă părți fiind descurajate de a mai contracta din cauza costurilor implicite. 


NOI EVOLUȚII LEGISLATIVE PRIVIND ACŢIUNEA DIRECTĂ A 
LUCRĂTORILOR ÎMPOTRIVA BENEFICIARULUI, ÎN CONTRACTUL DE 
ANTREPRIZA (ART. 1.856 NCC) 


Dumitru DOBREV“ 


Abstract: The study presents recent developments in the direct action regulations in Romanian law under the 
impact of the transposition rules of the EU Directive no. 2014/24. 


Keywords: EU Directive no. 2014/24; Law no. 98/2016; Government Decision no. 395/2016; construction 
service, contract; subcontractor. 


I. Istoria acţiunii directe. Noţiune. Clasificări. In ciuda venerabilei lor existenţe, acţiunile directe!, numite 
pentru prima dată astfel, în al doilea deceniu al secolului XIX, de către unul din întemeietorii şcolii exegetice - 
Alexandre Duranton?, reprezintă încă o inepuizabilă sursă de controverse pentru doctrinari. Această denumire 
împreună cu conceptul doctrinar a fost preluate în ştiinţa juridică din Principatele Unite odată Codul civil Cuza la 
1865. 

În afară de cele trei acţiuni directe „clasice” create de Codul Napoleon (art. 1994 alin. 2, art. 1799 şi art. 1753 C. 
civ. fr.) legiuitorul francez a creeat, nu foarte des şi alte acţiuni directe cum ar fi acţiunea armatorului contra 
sub-navlositorului pentru plata navlului introdusă prin Legea n° 66-420 din 18 iunie 1966 precum şi acțiunea directă a 
subcontractantului contra beneficiarului lucrării prin Legea n° 75-1334 din 31 decembrie 1975. 

Considerând-o într-o accepţiune largă, acţiunea directă, reprezintă posibilitatea recunoscută unui creditor de a 
acţiona în propriul său nume şi beneficiu contra debitorului debitorului său, altfel spus contra unei persoane cu care nu 
are o relație contractuală. În acest mod creditorul titular al acţiunii directe are posibilitatea de a evita concursul 
celorlalți creditori ai debitorului intermediar (inclusiv în ipoteza extremă a unei proceduri de insolvenţă) şi să obţină 
plata de la subdebitor care este la rândul său debitor al debitorului său. Acest mecanism triunghiular este asemănător 
cu cel al executării silite prin poprire, motiv pentru care acțiunea directă este mai rar utilizată în practică deoarece se 
preferă destul de des obţinerea unui titlu executoriu împotriva debitorului principal după care se trece la poprirea 
terţilor debitori ai acestuia. Totuşi instituţia este extrem de utilă atunci cînd din cauza unei proceduri concursuale nu 
mai e posibilă obținerea unui titlu împotriva debitorului principal iar înscrierea la masa credală nu oferă perspective, 
mai ales în cazul chirografarilor. 

În doctrina română există controverse cu privire la natura juridică a acţiunii directe, unii autori” considerând-o 
excepţie autentică de la principiul relativităţii efectelor contractului iar alţii“, excepţie aparentă, deoarece se naşte 
direct din lege şi nu din acordul de voință al părţilor. Alţi autori” evită să se pronunţe, mărginindu-se să enumere 
opiniile din literatura de specialitate. 

Credem că Noul cod civil va pricinui o reaşezare a poziţiilor doctrinarilor, unii dintre ei reconsiderându-şi deja 
poziţiile anterioare în problema naturii juridice a acţiunii directe“. 

În ceea ce ne priveşte, ne raliem opiniei profesorului Paul Vasilescu în sensul că acţiunea directă este o adevărată 
excepție de la principiul relativităţii raportului obligaţional, fiind totodată un beneficiu legal acordat unor anumite 


* Doctor în ştiinţe juridice; Cercetător ştiinţific, Institutul de Cercetări Juridice “Acad. Andrei Rădulescu” al Academiei Române. 

După cum rezultă din art. 162 a Cutumei din Paris (a doua redactare) acțiunea directă a proprietarului unui imobil contra sublocatarului 
este o creatie jurisprudențială a vechiului drept francez din care s-au inspirat redactorii art. 1753 Cod civil francez. Pentru detalii a se vedea 
Ambroise Colin, Henri Capitant, Cours elementaire de droit civil français, tome II, Librairie Dalloz, Paris, 1921, p.35. 

2Alexandre Duranton cu al său Commentaire du Code Napoléon a fost alături de Désiré Dalloz (1795-1869), Dupin aîné (1783-1865) şi 
Pierre Antoine Berryer (1790-1868) unul dintre pionierii curentului exegetic, predominant în doctrina civilistă franceză din prima jumătate a 
secolului al XIX-lea. Duranton a propus textele art. 1753, 1798 şi 1992 din Codul civil francez şi a conceptualizat doctrinar mecanismul acțiunii 
directe “dans certains cas d'exceptions le créancier peut agir en son nom contre le tiers, débiteur du son debiteur saisi, et son action a le même 
effet que si elle etait née directement d'un contrat fait entre lui et le tiers saist’, a se vedea şi Ion Deleanu, Părţile şi terții. Relativitatea şi 
opozabilitatea efectelor juridice, Editura Rosetti, Bucureşti, 2002, pag. 53 şi doctrina citată la notele de subsol 3 şi 4. 

3C. Stănescu, C. Bîrsan, Drept Civil. Teoria generală a obligaţiilor, ediția a VIII-a, Editura All-Beck, Bucureşti, 2002, p. 83, în acelaşi sens 
a se vedea Florin Ciutacu, Cristian Jora, Drept Civil. Teoria generală a obligațiilor, Editura Themis Cart, Bucureşti, 2003, p. 107. 

“Liviu Pop, Drept Civil Român. Teoria Generală a Obligaţiilor, Editura Lumina Lex, Bucureşti, 2000, p.106-107, pentru aceeaşi opinie a 
se vedea şi lon Dogaru, Pompil Drăghici Drept Civil. Teoria generală a obligaţiilor, Editura All-Beck, Bucureşti, 2002, p. 142. 

SRadu Motica si Ernest Lupan, Teoria Generală a Obligaţiilor Civile, Editura Lumina Lex, Bucureşti, 2005, p.107. 

“Pentru opinia că acţiunea directă este o falsă excepţie de la principiul relativităţii efectelor contractului a se vedea Liviu Pop, Tratat de 
drept civil. Obligaţiile, Editura C.H. Beck, Bucureşti, 2006, p. 416 iar pentru opinia că “acţiunile directe se înfăţişează ca o excepție reală de la 
principiul relativității” a se vedea Liviu Pop, Ionuț Florin Popa, Stelian loan Vidu, Tratat elementar de drept civil. Obligațiile, Ed. Universul 
Juridic, Bucureşti, 2012, p. 199. 

categorii de creditori şi care poate fi explicat nu doar printr-un capriciu al legiuitorului ci mai degrabă prin „recursul la 
echitate ca fundament al justiţiei comutative””. 

Cât priveşte dezbaterea din doctrina franceză între partizanii aşa numitei teorii “legaliste” în sensul că 
acțiunile directe trebuie să fie în mod obligatoriu prevăzute de o normă de drept pozitiv datorită cunoscutului adagiu 
“pas de privilege sans texte” şi cei ai teoriei ““moderniste” care admit că acţiunea directă poate apărea şi pe cale 
pretoriană, nu credem că ea are ecouri prea mari în doctrina românească. Motiv pentru care şi redactorii Noului cod 
civil au înţeles să legifereze acţiunea directă de o manieră explicită, folosind terminologia consacrată doar în cazul 
celor trei acțiuni directe “clasice” din Codul Napoleon şi a acțiunii beneficiarului stipulaţiei pentru altul (în baza art. 
1284 alin 2 NCC). Pentru raţiuni doctrinare pe care le vom detalia în continuare, considerăm în continuare discutabilă 
calificarea acțiunii beneficiarului stipulaţiei pentru altul drept o veritabilă acţiune directă’. Existenţa celorlalte acțiuni 
directe (în materie de leasing, asigurări şi răspundere pentru produsele cu defect de fabricaţie) poate fi întradevăr 
dedusă pe cale de interpretare din legi speciale (anterioare Noului cod civil) şi care nu au beneficiat de rigoarea şi 
acribia acestui text. În Franţa dintre toate proiectele de reformă doar ante-proiectul Catala!’ propune o abordare 
radicală: să se insereze în Codul civil un articol (1168) cu următoarea redactare: 

„Anumiți creditori sunt investiţi de către lege cu dreptul de a acţiona direct pentru plata creanței lor contra unui 
debitor al propriului lor debitor, în limita celei mai mici din cele două creanţe. Acţiunea directă este în mod egal 
permisă atunci când e singura cale de a evita sărăcirea injustă a creditorului, ținând cont de legătura ce uneşte 
contractele.” 

Cu adevărat revoluționar este cel de-al doilea alineat care impune două condiţii pentru promovarea acțiunii 
directe: 

- să fie singura posibilitate de a evita sărăcirea injustă a creditorului,; 

- să se țină cont de legătura ce uneşte contractele; 

Referinţa la sărăcirea injustă a creditorului trimite la teoria îmbogăţirii fără justă cauză, deoarece Casaţia franceză 
(secţia a III-a) a stabilit printr-o decizie din 9 decembrie 19921! că cel ce are la îndemână o acţiune directă nu are 
deschisă calea acţiunii în îmbogăţire fără just temei. Ca urmare, am putem asista dacă legiuitorul francez îşi va însuşi 
această propunere de lege ferenda la apariţia unui text general al acţiunii directe e drept cu caracter subsidiar şi dacă se 
demonstrează o „sărăcire injustă”. 

Exemplul cel mai ilustrativ este dat de o decizie temerară a primei camere civile a Casaţiei Franceze din 4 
octombrie 1988! : Într-o speţă Curtea de Apel Versailles a pronunţat rezoluțiunea unei vînzări de imobil şi a obligat 
le vînzătorul la plata de daune-interese. Prin acceaşi hotărâre, Curtea de apel s-a pronunțat şi asupra chemării în 
garanție formulată de vânzător contra antreprenorului obligându-l pe acesta din urmă să garanteze pe vânzător. 
Neobţinând de la vânzător daunele-interese datorate, cumpărătorul a decis să acționeze pe calea executării silite direct 
contra antreprenorului, pînă la concurența sumei datorată de acesta vînzătorului cu titlu de garanţie. Demersul ar fi 
putut să pară temerar, deoarece antreprenorul a fost obligat să îl garanteze pe vînzător, ceea ce nu-l făcea pe acesta din 
urmă debitor al cumpărătorului, în absenţa unui text care să autorizeze acțiunea directă. 

Cu toate acestea judecătorii fondului au admis cererea de plată contra antreprenorului iar Casaţia Franceză a 
menţinut-o cu următoarea: « Les sommes étant dues par l'entrepreneur condamne à garantir le vendeur en vertu d'une 


Paul Vasilescu, Drept Civil. Obligaţii, Editura Hamagiu, Bucureşti, 2012, p. 114. 

SA se vedea Chr. Larroumet, Droit civil, tome 4, Les Obligations. Régime general, Economica, Paris, 2000, p. 276 şi J. Ghestin, Chr. 
Jamin, M. Billiau, Traité de droit civil. Les effets du contrat, Librairie Générale de Droit et de Jurisprudence, Paris, 2001, p. 1180 apud Liviu 
Pop, Tratat de drept civil. Obligaţiile, Editura C.H. Beck, Bucureşti, 2006, p.416, notele de subsol 3 şi 4. 

Calificarea acţiunii beneficiarului stipulaţiei pentru altul drept o veritabilă sau o pseudo-acţiune directă este controversată în doctrină. În 
sensul că ar fi o pseudo acţiune directă a se vedea Liviu Pop, Tratat de drept civil. Obligațiile, Editura C.H. Beck, Bucureşti, 2006, pag. 174-175 
iar în sens contrar : - Gabriel Tiţa-Nicolescu, Promisiunea faptei altuia şi stipulația pentru altul în reglementarea noului Cod civil, Pandectele 
Române nr. 10/2012, publicată pe site-ul internet www.idrept.ro :,Prin urmare, faţă de prevederile clare şi exprese ale art. 1.284 noul C. civ., 
stipulaţia pentru altul creează o situaţie evidentă de acțiune directă, prin care beneficiarul stipulației are dreptul la acţiune împotriva stipulantului. 
Aceasta este o excepţie veritabilă de la principiul relativităţii efectelor contractului, întrucât, privind raportul juridic complex astfel creat din 
perspectiva celui care îşi asumă obligația de a îndeplini o prestație. 

'Avant-projet de reforme du droit des obligations et du droit de la prescription (ante-proiectul Catala) a fost publicat pe site-ul internet : 
http://www. justice.gouv.fr/art_pix/ RAPPORTCATALASEPTEMBRE2005.pdf 

O parte din acest proiect a devenit Legea nr. 2008-561 din 17 iunie 2008 asupra reformei prescripției în materie civilă, publicată în JORF 
nr. 0141 du 18 iunie 2008. Cu toate acestea, se pare că proiectul Fr. Terre (projet du groupe de travail de l'Académie des Sciences morales et 
Politiques) va avea o contribuție majoră la legea de reformă a dreptului obligaţiilor. Ultimul document de lucru al Senatului Franței din 23 
octombrie 2014, pare a fi tributar proiectului Terre întrucât conține doar o normă de trimitere (art. 234) ce permite legiuitorului ca în anumite 
cazuri strict determinate să legifereze acţiunea directă a creditorului împotriva sub-debitorului. A se vedea pentru detalii “avant-projet de reforme 
du droit des obligations — document de travail- 23 octobre 2013” publicat pe site-ul internet http://w ww .lesechos.fr/economie-politique/france/ 
document/0203242436733-document-avant-projet-de-reforme-du-droit-des-contrats-643031.php 

!1Cour de Cassation, 3% Chambre civile, Audience publique du 9 décembre 1992 N° de pourvoi: 91-12097, publié au Bulletin des arrêts 
des chambres civiles 1992 II, N° 321 p. 198. 

12 Cour de Cassation, 1 Chambre civile, Audience publique du 4 octobre 1988, N° de pourvoi: 86-16726, Bulletin des arrêts des 
chambres civiles 1988 I, N° 263, p. 181. 

decision devenue irrevocable seulement à raison de la dette de celui-ci à l'égard de l'acheteur, ce dernier disposait d'un 
droit direct sur ces sommes. » 

Cu toate că doctrina nu a remarcat în mod particular această decizie, Curtea a ținut să o sublinieze, consacrîndu-i 
un articol în raportul anual al Casaţiei. 

Consilierul autor al raportului afirmă tranşant că acţiunea directă este justificată chiar şi fără text expres « par le 
lien de connexite qui existe entre la créance du titulaire de l'action et celle du débiteur de son propre debiteur...I]l 
importe de remarquer que dans cette affaire, il n'existe pas seulement un lien de connexite étroit entre la créance du 
titulaire de l'action et celle du débiteur, qui a le droit de se faire garantir, mais c'est la créance même du titulaire qui est 
garantie.» "?. 

Afirmația este plină de învățăminte — autorul raportului se focalizează pe o ipoteză ce apare în multe 
circumstanțe : cea în care sub-debitorul nu e ţinut de o datorie oarecare ci de una calchiată după cea a debitorului 
principal ca şi cum ar fi o garanţie personală (fidejusiune). Afirmă raportorul că această circumstanţă ar justifica 
existența unei acţiuni directe — pentru că sub-debitorul este ţinut de aceeaşi obligaţie ca şi debitorul principal. 

Din motivele arătate mai sus, nu putem să fim de acord cu opinia!“ exprimată în doctrina recentă „dacă legiuitorul 
s-ar fi rezumat la reglementarea excepțiilor „legale” de la principiul relativităţii efectelor contractului (adică la textul 
art. 1280 partea finală NCC), n-ar mai fi rămas loc decât pentru acţiunile directe reglementate expres. În afara unei 
asemenea acțiuni, expres reglementate (cazul mandatului, antreprizei, locaţiunii şi transportului), nicio acțiune directă 
nu ar mai fi fost posibilă. Din fericire există şi o a doua soluţie — art. 1282 alin. 2 NCC oferă calea unei excepţii de 
anvergură. Textul reprezintă un temei suficient pentru acțiunile directe în răspundere în toate lanțurile de contracte 
translative de proprietate asupra unui bun.” Comparând textul art. 1282 alin. 2 NCC cu cel al propunerii din 
anteproiectul Catala observăm că îi lipseşte acestui alineat reglementarea subsidiarității cât şi o anumită dimensiune 
procedurală, caracteristică normei ce ar reglementa acţiunea directă ca „gen proxim”. Deşi reprezintă, incontestabil, o 
premisă din perspectiva dreptului material, totuşi, credem că textele noastre nu au atins „masa critică” pentru a 
considera că Noul cod civil român conţine o reglementare cu caracter general pentru acţiunile directe. 

II. Clasificarea acţiunilor directe. La fel ca în doctrina franceză!” acţiunile directe se clasifică în acțiuni perfecte 
care permit blocarea creanței intermediare de la naşterea acesteia, astfel încît sub-debitorul nu poate plăti debitorului 
intermediar până când acesta nu l-a dezinteresat pe titularul acțiunii directe. Aceste acțiuni directe perfecte sunt rare: 
acțiunea victimei prejudiciate împotriva asiguratorului de răspundere civilă delictuală (RCA), acţiunea directă a 
creditorului cu garanţie reală asupra unui bun asigurat împotriva societății de asigurări. 

Acţiunea directă este imperfectă în ipoteza creanței unui sub-debitor ce nu e afectată exclusiv pentru plata 
titularului acțiunii directe. Sub-debitorul nu are nici o obligaţie față de titularul acţiunii directe până când acesta nu 
iese din pasivitate şi nu intentează acţiunea. Rezultă că în această ipoteză sub-debitorul se poate libera valabil plătind 
în mîinile debitorului intermediar. Exemplul clasic de acțiune directă imperfectă este cea prevăzută de art. 1.856 NCC 
(acţiunea introdusă de subantreprenori împotriva beneficiarului construcției). 

În funcţie de criteriul reglementării acţiunile directe se clasifică în acţiuni în plată şi în răspundere sau garanţie. 
Acţiunile directe în plată sun acele acțiuni care odată exercitate sting două raporturi obligaţionale. Plate pe care o face 
sub-debitorul stinge atît obligaţia sa către debitorul intermediar cât şi obligaţia acestuia din urmă către creditorul 
titular al acţiunii directe. 

Acţiunile directe în răspundere sau garanţie sunt acordate, de regulă pentru ca subdobânditorii să obțină repararea 
prejudiciilor cauzate de fabricanți sau de vânzătorii originari prin neândeplinirea obligațiilor de garanție pentru vicii 
ascunse sau de conformitate a lucrului fabricat/vândut. Aceste acțiuni se întîlnesc în cazurile grupurilor de contracte 
sau al contractelor succesive. 


III. Condiţii pentru introducerea acţiunii directe. Pentru a introduce o acţiune directă, creanţa creditorului 
trebuie să fie exigibilă, fără a fi necesar să fie şi lichidă sau să existe un titlu executor. De asemenea, este necesar ca 
debitorul principal sa fie el însuşi creditor al terțului urmărit. În principiu, nu este necesar ca debitorul să fie neglijent 
cu propriile afaceri şi/sau insolvabil. 

Desigur, creditorul acționează în limita drepturilor debitorului său. Este însă relevant faptul că pârâtul va putea 
să-i opună excepţiile!€, pe care le-ar fi putut opune propriului sau creditor dar în principiu, nu cele ivite după începerea 
urmaririi, cum ar fi, de exemplu, o compensație după introducerea acțiunii. 


BA se vedea Phillipe Briand, L'action directe, p. 9 în lucrarea Lionel Andreu (coord.) La reforme du regime général des obligations, 
Dalloz, Paris, 2011. 

"4onuţ Florin Popa, Geometria grupurilor de contracte — Testul Codului civil, Curierul Judiciar, nr. 6/2013, p. 315. 

'SPhilippe Malaurie, Laurent Ayn&s, Philippe Stoffel-Munck (trad. Diana Dănişor), Drept civil. Obligaţiile, Ed. Wolters Kluwer, Bucureşti, 
2009, p. 683. 

'SJurisprudenţa franceză e împărțită în privința opozabilității clauzelor contractuale (inserate într-un contract dintre fabricantul de materiale 
şi antreprenor) proprietarului unui imobil care exercită acțiunea directă contra fabricantului. Astfel clauzele limitative de garanție invocate de 
fabricant au fost considerate opozabile proprietarului construcției, iar clauza de alegere a instanței competente nu, a se vedea Philippe Malaurie, 
Laurent Aynès, Cours de Droit Civil. Les Obligations, tome IV, 7e édition, Éditions Cujas, Paris, 1996, p. 614. 

Spre deosebire de acţiunea directă, în cazul actiunii oblice, creditorul suferă concurenţa celorlalți creditori 
asupra valorii ce a fost introdusă în patrimoniul debitorului, în ipoteza admiterii acestei acţiuni. Se întelege astfel 
interesul pe care l-ar avea creditorul de a introduce o acțiune directă împotriva unui tert debitor al debitorului sau, în 
temeiul căreia valoarea urmarită să treacă din patrimoniul terţului direct în patrimoniul creditorului urmăritor, fără a 
suporta riscul concursului. 


IV.Efectele acţiunii directe. Dacă analizăm mecanismul acțiunilor directe rezultă că le putem cataloga în 
mijloace de conservare a unui activ patrimonial al debitorului intermediar cu funcţie de garanţie. Astfel sunt acțiunile 
directe perfecte cum ar fi acţiunea directă a victimei contra asigurătorului de răspundere civilă delictuală. Ele 
imobilizează creanţa astfel încît sub-debitorul nu se poate libera valabil decât plătind creditorului titular al acţiunii 
directe. Mecanismul e asemănător unui sechestru simplificat sau unei popriri. Dimpotrivă acţiunile directe imperfecte 
sunt mai fragile deoarece sub-antreprenorul sau locatorul nu pot indisponibiliza creanţa decât atunci când exercită 
acțiunea directă. Până în acel moment creanţa contra sub-debitorului rămâne în patrimoniul debitorului principal, ea 
putând fi stinsă printr-o plată sau cesionată către un ter. 

Analizată ca un mijloc de executare, exercitarea acțiunii directe are efect atributiv”, deoarece creditorul poate 
exercita dreptul debitorului principal împotriva subdebitorului cu toate accesoriile, garanţiile şi privilegiile. 

Un alt efect este că acțiunea directă nu are efecte novatoare în sensul că nu stinge vechiul raport obligațional 
pentru a da naştere unuia nou cu un alt debitor. Această acţiune îi mai dă creditorului un debitor fără al libera ce cel 
principal. Motiv pentru care subscriem la opinia că cei doi debitori sunt ţinuţi in solidum faţă de creditor!5. 

Acţiunea directă este prescriptibilă extinctiv cu specificitatea că termenul de prescripţie este dat de natura creanţei 
propriuzise ce se plăteşte. De exemplu pentru serviciile prestate în baza unui contract de servicii de arhitectură, 
inginerie, geodezie, prescripţia este de 1 an potrivit art. 2520 NCC şi ne putem imagina situații în care aceştia să fie 
angajați de antreprenorul general şi nu direct de către beneficiarul supraedificatului. Ca urmare, dacă nu există un 
termen special de prescripţie, se aplică termenul de 3 ani prevăzut de art. 2517 NCC. 

De asemenea, la fostul art. 1488 Cod civ. (Cuza) corespunzător art. 1799 Cod civ. fr. este prevăzut “dreptul 
zidarilor, lemnarilor şi celorlalți lucrători folosiți la clădirea unui edificiu sau la o lucrare dată în intreprindere, de a 
introduce o acţiune directă împotriva aceluia pentru care a fost facută lucrarea, pentru a obtine plata ce [i se datorează, 
dacă sumele respective nu au fost plătite antreprenorului”. În dreptul francez articolul 12 din Legea! nr. 75-1334 din 
31 decembrie 1975 a extins această acţiune în favoarea oricăror subantreprenori, indiferent de specificul 
activităţii, îndreptată împotriva beneficiarului construcţiei dacă antreprenorul principal nu plăteşte o lună 
după ce a fost pus în întîrziere, suma datorată în baza contractului de subantrepriză. O copie a notificării de 
punere în întîrziere trebuie adresată şi beneficiarului final. Aceeaşi extindere a cîmpului de aplicare al acţiunii 
directe a avut loc şi în dreptul belgian, articolul echivalent - 1798 din Codul civil Belgian fiind modificat printr-o 
lege din 19 februarie 1990, ce acordă oricărui subcontractant o acţiune directă contra beneficiarului construcţiei”. 
Orice clauză de renunțare la acţiunea directă va fi considerată nescrisă. 

Noul cod civil prevede în art. 1.856 acţiunea introdusă de subantreprenori împotriva beneficiarului 
construcției: 

- în măsura în care nu au fost plătite de antreprenor, persoanele care, în baza unui contract încheiat cu acesta, au 
desfăşurat o activitate pentru prestarea serviciilor sau executarea lucrării contractate au acţiune directă împotriva 
beneficiarului, până la concurenţa sumei pe care acesta din urmă o datorează antreprenorului la momentul introducerii 
acţiunii. 

Deficiența textului rezultă tocmai din titlul marginal al articolului "Acţiunea directă a lucrătorilor”. Semnalăm că 
noua redactare ar putea avea însemnate avantaje deoarece, spre deosebire de vechiul art. 1844 din Codul civil Cuza, 
nu se mai poate interpreta că titularul acțiunii directe este doar salariatul unui antreprenor, în momentul de faţă fiind 
fără dubiu că acţiunea directă este pusă la îndemâna tuturor subantreprenorilor indiferent dacă sunt persoane fizice sau 
juridice, parte într-un contract individual de muncă sau unul comercial. Ca urmare, credem că Înalta Curte de Casaţie 
şi Justiţie, Secţia a Il-a civilă ar trebui să renunţe la orientarea conservatoare în această materie: - Decizia nr. 
3741/25.11. 2014 pronunţată în dosarul nr. 10779/63/20137! şi care tinde la interpretarea literală a art. 1488 C. civ. 


"Liviu Pop, Tratat de drept civil. Obligaţiile, Editura C.H. Beck, Bucureşti, 2006, p. 432. 

'SIbidem 

19Legea nr. 75-1334 din 31 decembrie 1975 a fost modificată prin Legea nr. 94-475 din 10 iunie 1994 şi a intrat in vigoare la 1 octombrie 
1994. Alineatul 4 al articolului 12 din Legea nr. 75-1334 conţine o trimitere expresă la art. 1799 Cod civ. fr. 

20Cour d'arbitrage (Curtea Constituţională a Belgiei) l'arrêt n° 111/2006 du 28 juin 2006, numeros du rôle : 3788 et 3829, publicată pe 
site-ul http://staatsbladclip.zita.be/moniteur/lois/2006/09/15/loi-2006202916.html 

2'Redăm extras din considerentele deciziei Deciziei nr. 3741/25.1 1. 2014 pronunţată în dosarul nr. 10779/63/2013 de către Secţia a II-a a 
ÎCCJ: ”Raportat la cele de mai sus rezultă că subantreprenoarea SC P. I. SRL şi beneficiarul U.C. se găsesc în raporturi juridice diferite (una 
numai în raporturi de subantrepriză, iar cealaltă numai în raporturi de antrepriză), motiv pentru care contractul de subantrepriză nu produce efecte 
faţă de beneficiar în raport cu care apare ca fiind "res inter alios acta”. 

(Cuza) în sensul că aria semantică a expresiei zidarii, lemnarii şi ceilalți lucrători..” se referă la ”salariat” şi 
nicidecum la ”subantreprenor”. Această interpretare restrictivă a ÎCCJ scotea din sfera de aplicare a ar. 1488 C. civ. 
(Cuza) pe oricine nu era titularul unui contract individual de muncă. Or, realitatea economică ne arată că mulți din cei 
de contribuie la finalizarea unui contract de antrepriză de mare anvergură sunt specialişti: topografi-geodezi, arhitecţi, 
urbanişti, ingineri proiectanți cu diferite specialităţi (instalaţii, inginerie seismică şi structuri), specialişti în studii 
geotehnice, diriginţi de şantier care preferă să colaboreze în baza unor contracte încheiate între profesionişti folosind 
diverse forme de organizare profesională (persoană fizică autorizată, societate comercială cu răspundere limitată cu 
asociat unic) care exclud calificarea activității ca dependentă. Ca urmare, există posibilitatea ca interpretarea 
restrictivă a textului să aibă în continuare adepţi datorită denumirii marginale a art. 1856 NCC şi practicii ÎCCJ. Cu 
toate acestea, tendinţa legiuitorului european este de a extinde aria de aplicare a acţiunii directe, cel puţin în sfera 
contractelor de achiziţie publică. Dreptul subcontractanților de a fi plătiți direct de către autoritatea contractantă a fost 
reglementat de legiuitorul român prin art. 218 alin. 1-3 din Legea nr. 98/2016 a achiziţiilor publice”? care reprezintă o 
transpunere a art. 71 alin. 7 din Directiva nr. 2014/24/UE - „Statele membre pot să prevadă în dreptul intern norme 
(...) sau să le aprofundeze pe cele referitoare la plăţile directe către subcontractanți, stipulând, de exemplu, ca aceste 
plăți să fie efectuate fără ca subcontractanţii să fie nevoiţi să solicite o astfel de plată directă.”. 

Reglementările cuprinse în Legea nr. 98/2016 au fost completate prin normele de aplicare a acesteia, respectiv 
art. 150 din HG nr. 395/2016 dar care nu clarifică neapărat art. 218 din Legea nr. 98/2016 deoarece se referă la 
"clauze contractuale obligatorii privind cesiunea de creanță în favoarea subcontractanţilor”*”. Regretabila lipsă de 
consecvență a legiuitorului secundar face ca art. 150 din HG nr. 395/2014 să vină cu o inovaţie ce se îndepărtează 
atît de textul art. 218 din Legea nr. 98/2016 cît şi de scopul avut în vedere de Directiva nr. 2014/24/UE statele 


membre ar trebui, de asemenea, să aibă libertatea de a pune la dispoziţie mecanisme pentru plăţile directe către 


subcontractori””” întrucât se referă la mecanismul juridic al cesiunii de creanţă (de la contractantul principal la 


subcontractant). Acest mecanism este străin de abordarea legiuitorului primar şi comunitar, care s-a orientat spre 
dreptul la plată directă al subcontractanților văzut ca beneficiu legal acordat unor anumite categorii de creditori. 
Opţiunea legiuitorului secundar nu este doar o inconsecvenţă teoretică, ea are şi consecințe practice. Cesiunea de 


Acţiunea directă a lucrătorilor, reglementată prin art. 1488 Cod Civil din 1864 conferă, prin excepţie de la principiul relativităţii efectelor 
contractului prevăzut de art. 973 Cod Civil, posibilitatea ca lucrătorii (aşa cum rezultă chiar din formularea din cuprinsul textului “zidarii, 
lemnarii şi ceilalți lucrători... ”) să poată să se îndrepte direct împotriva beneficiarului lucrării doar pentru plata lor (adică pentru drepturile 
corelative muncii prestate) şi numai în măsura în care acesta este dator antreprenorului. 

Persoana juridică, subantreprenor nu poate fi asimilată noțiunii de lucrător la care se referă art. 1488 Cod Civil din 1864 deoarece 
această persoană juridică nu desfăşoară activitatea de contrucție propriu-zisă ci ea reprezintă entitatea în cadrul căreia activitatea se 
realizează prin lucrători angajați sau alte persoane cooptate în scopul aducerii la îndeplinire a activităţii contractate, iar plata la care se referă 
textul de lege aparţine doar lucrătorilor (“plata lor”) pentru munca personală prestată şi nu societăţii subantreprenoare. 

Aceasta are la îndemână acțiunea în răspundere contractuală împotriva antreprenorului pentru plata drepturilor corelative obligaţiilor 
asumate prin contractul de subantrepriză şi nu se poate îndrepta împotriva beneficiarului pentru realizarea drepturilor din contractul în care 
acesta nu este parte, aşa cum se solicită prin acțiunea dedusă judecății. 

Prin dispoziţiile art. 1488 Cod Civil din 1864 s-a instituit o excepție de la principiul relativităţii efectelor actelor juridice în scopul de a 
proteja drepturile lucrătorilor, al salariaţilor pentru munca prestată şi nu de a conferi subantreprenorului, în realitate antreprenor la rândul 
său, posibilitatea de a-şi îndestula creanța decurgând dintr-un contract printr-o acțiune directă împotriva unui debitor al debitorului său, o 
atare acțiune nefiind posibilă în condiţiile art. 1488 Cod Civil din 1864. 

Faţă de considerentele ce preced, Înalta Curte reţine că instanța de apel a făcut o greşită aplicare a dispoziţiilor art. 1488 Cod Civil, în 
sensul că, prin interpretarea pe care a dat-o acestei interpretări, a inclus în mod greşit în sfera noțiunii de lucrător şi persoana juridică a 
subantreprenorului, care prin acțiunea promovată tinde la realizarea creanței ce decurge din contractul de subantrepriză încheiat cu antreprenorul, 
contract față de care pârâta este tert.” 

Art. 218 din Legea nr. 98/2016 alin. 1-3 are următorul conţinut: Autoritatea contractantă efectuează plăţi corespunzătoare părții/părților 
din contract îndeplinite de către subcontractanții propuşi în ofertă, dacă aceştia solicită, pentru servicii, produse sau lucrări furnizate 
contractantului potrivit contractului dintre contractant şi subcontractant în conformitate cu dispoziţiile legale aplicabile, atunci când natura 
contractului permite acest lucru şi dacă subcontractanții propuşi şi-au exprimat opțiunea în acest sens. 

(2)În sensul alin. (1), subcontractorii îşi vor exprima la momentul încheierii contractului de achiziţie publică sau la momentul introducerii 
acestora în contractul de achiziție publică, după caz, opțiunea de a fi plătiți direct de către autoritatea contractantă. Autoritatea contractantă 
efectuează plăţile directe către subcontractanţii agreați doar atunci când prestaţia acestora este confirmată prin documente agreate de toate 
cele 3 părți, respectiv autoritate contractantă, contractant şi subcontractant sau de autoritatea contractantă şi subcontractant atunci când, în 
mod nejustificat, contractantul blochează confirmarea executării obligaţiilor asumate de subcontractant. 

(3)Atunci când un subcontractant îşi exprimă opțiunea de a fi plătit direct, autoritatea contractantă are obligaţia de a stabili în cadrul 
contractului de achiziție publică clauze contractuale obligatorii ce prevăd transferul de drept al obligaţiilor de plată către 
subcontractant/subcontractanţi pentru partea/părțile din contract aferentă/aferente acestuia/acestora, în momentul în care a fost confirmată 
îndeplinirea obligaţiilor asumate prin contractul de subcontractare, în conformitate cu prevederile alin. (2). 

23 Art. 150 din HG nr. 395/2016 are următorul conținut: (1) În aplicarea prevederilor art. 218 din Lege, autoritatea contractantă are obligația 
de a stabili clauze contractuale obligatorii privind cesiunea de creanță în favoarea subcontractanţilor legată de partea/părțile din contract care sunt 
îndeplinite de către aceştia. 

(2)În vederea determinării valorii creanţei, ofertantul are obligaţia de a cuprinde în oferta sa denumirea subcontractanților şi datele de 
contact ale acestora, partea/părțile din contract care urmează a fi îndeplinite de către aceştia, valoarea la care se ridică partea/părțile 
respective, precum şi acordul subcontractanților cu privire la aceste aspecte. 

24A se vedea art. 78 din preambulul Directivei nr. 2014/24/UE. 

creanţă spre a fi eficace pentru subcontractant, implică o serie de formalităţi (e.g. existenţa unei solicitări din 
partea subcontractantului de a fi plătit direct, acceptată de autoritatea publică beneficiară, notificarea către debitorul 
cedat, dată certă, existenţa unui proces verbal de recepție tripartit care atestă executarea întocmai şi la timp a obligaţiei 
de către subantreprenor). Neîndeplinirea acestor formalități — care presupun colaborarea dintre beneficiarul-autoritate 
publică, antreprenor principal şi subantreprenori — conduc în final la ineficacitatea art. 150 din HG nr. 395/2016 din 
perspectiva subantreprenorului care şi-a îndeplinit obligaţiile dar care nu găseşte înțelegere nici la antreprenorul 
principal şi nici la beneficiarul autoritate publică şi trebuie să recurgă la justiţie. Din perspectiva acestui 
subantreprenor art. 150 din HG nr. 395/2016 nu e decât o nouă mostră de balast legislativ. 


V. Aspecte de drept internațional privat. Această acțiune directă subzistă chiar dacă antreprenorul principal este 
în procedură colectivă sau lichidare voluntară. Totuşi Casaţia franceză” nu consideră Legea nr. 75-1334 o normă de 
ordine publică” în dreptul internațional privat francez. Aceasta anihilează în cauzele cu element de extraneitate 
avantajele subantreprenorului reclamant. Problema s-a pus într-o speţă, în care o societate franceză ce era 
subantreprenor al unei societăți germane, pe un şantier aflat în Franţa, a introdus o acțiune directă pentru plata preţului 
lucrărilor, împotriva beneficiarului final — o altă societate franceză, după deschiderea procedurii colective în Germania 
împotriva antreprenorului principal. O astfel de situaţie este perfect imaginabilă şi în contextul Noului cod civil 
român, mai ales că sunt din ce în ce mai multe contracte de antrepriză cu element de extraneitate, mai ales în domeniul 
lucrărilor publice, de infrastructură cu clauză compromisorie în favoarea arbitrajului internațional şi care include, de 
regulă, alegerea lex contractus. 


25Cour de cassation, 3° Chambre civile, 8 novembre 2006 (N° de pourvoi : 05-18.482). 

4Casaţia franceză a avut a se pronunţa asupra lex contractus pentru a determina dacă acţinea directă prevăzută de Legea nr. 75-1334 poate 
fi admisă. Legea aleasă de părțile contractului de subantrepriză era legea germană, ce nu admite acțiunea directă a subantreprenorului, ceea ce nu 
este cu nimic contrar ordinii publice în dreptul internaţional privat francez. Astfel, Curtea a decis că “avînd în vedere că atît contractul de 
antrepriză cît şi cel de subantrepriză erau supuse legii germane alese de părți, lege ce nu conferă subantreprenorului o acţiune directă ce i-ar fi 
permis să obțină de la beneficiarul lucrării, plata în tot sau în parte a creanţelor pe care le deținea împotriva antreprenorului principal, Curtea de 
apel a decis în mod correct printr-o decizie motivată că legea germană nu este contrară ordinii publice în dreptul internațional privat francez şi că 
art. 12 al Legii din 31 decembrie 1975 referitoare la subantrepriză nu e o normă de ordine publică aplicabilă în mod direct situaţiei de fapt în 
sensul articolului 7-2 din Convenţia de la Roma din 16 iunie 1980, astfel că motivul de recurs e nefondat ”(Civ. 1*, 23 janvier 2007). 


RECALIFICAREA UNUI CONTRACT CIVIL CA AVÂND NATURA JURIDICĂ 
A UNUI CONTRACT DE MUNCĂ 

Abstract: Re-qualification of a civil contract as an employment contract is the work of unlocking its true legal 
nature, by removing the improper terms used by the parties and bringing into light the true agreement between them. 
The re-qualification can be done by a fiscal control body, by a labor inspection body, or it can be done by the courts 
themselves, most often at the request of the worker, who thus seeks to benefit from the protective labor law rules 
inaccessible to the person who concludes a simple civil contract. 

This paper aims at highlighting the situations in which the re-qualification of the civil contract, as a labor 
contract, by the different state authorities, the relationship between their competences and their methodology of each 
of them and the effects of the re-qualification. The paper is finalized with a series of conclusions and proposals meant 
to improve the legal provisions and to bring added consistency to the current legislative structure in the field. 


Key-words: Employment contract, civil contract; legal will; simulation 


1. Prioritatea voinţei reale a părților 

Un contract individual de muncă se caracterizează în mod decisiv prin relaţia de subordonare statornicită între 
părți, care îl deosebeşte în mod esenţial de contractul civil. Raportul de muncă nu este un raport de muncă încheiat 
între doi egali; dimpotrivă, el este un contract caracterizat printr-un deficit democratic pe care numai intervenţia 
legislativă îl poate limita, restabilind, fie şi în parte, echilibrul dintre părţile contractante. Contractul de muncă nu 
este singurul în temeiul căruia se munceşte, ci există şi contracte civile în executarea cărora una dintre părți 
prestează o activitate în beneficiul celeilalte, care o plăteşte - părţile pot oculta caracterul de contract de muncă al 
raportului încheiat între ele, deghizându-l într-un contract civil. 

În cazul în care există neconcordanță între denumirea dată de părţi contractului încheiat şi adevărata sa natură 
juridică, dreptul civil operează cu două nivele conceptuale: 

a) Ca regulă de interpretare a contractului, potrivit art. art. 1.266 din Codul civil român, având denumirea 
marginală “Interpretarea după voința concordantă! a părţilor”: 

“(1) Contractele se interpretează după voinţa concordantă a părților, iar nu după sensul literal al termenilor. 

(2) La stabilirea voinţei concordante se va ține seama, între altele, de scopul contractului, de negocierile purtate 
de părţi, de practicile statornicite între acestea şi de comportamentul lor ulterior încheierii contractului”. 

Astfel, contractul este prezumat a avea natura juridică ce corespunde denumirii conferite de părţi, dar această 
prezumție poate fi răsturnată prin proba voinței reale a părților. Este vorba despre ipoteza în care părțile au utilizat în 
mod greşit anumite noțiuni sau au avut o exprimare necorespunzătoare juridic, existând o nepotrivire între reala lor 
voinţă juridică şi cuvintele utilizate; de principiu aceasta este doar o greşeală, lipsind intenţia de induce pe cineva în 
eroare. Adevărata natură juridică a contractului nu este deliberat ascunsă, doar că ea nu se devoalează de îndată din 
exprimarea — deficitară — a părților, ci trebuie să fie scoasă la lumină prin opera de interpretare a contractului. Când 
sensul cuvintelor utilizate de părți şi scopul contractului ori modul de executare a acestuia nu converg, prioritate se va 
acorda voinţei reale, față de voinţa exprimată de părți; 

b) Ca operaţie de ascundere a adevăratei naturi juridice a contractului — prin intermediul deghizării sale. În acest 
caz este vorba despre o formă a simulaţiei, caracterizată prin existența unui contract real, dar ocult şi a unui contract 
public, dar mincinos. 

În dreptul nostru, nu dispunem de instrumente specifice de dreptul muncii de combatere a contractelor de muncă 
astfel deghizate. Dacă utilizăm instrumentele conceptuale specifice dreptului civil, am putea spune că această 
operaţie juridică are configurația juridică a unei simulaţii relative obiective prin deghizare totală”. Într-adevăr: 

e este vorba despre o simulaţie, deoarece există între părți un contract secret (contractul de muncă), un contract 
aparent, public (contractul civil) şi un acord simulatoriu (înţelegerea intervenită între părți cu privire la secretul 
existenţei relației de muncă); 

e  simulaţia are caracter relativ, şi nu absolut, deoarece între părţi a intervenit cu adevărat un contract în baza 
căruia urmează să se presteze munca. Simulaţia absolută intervine în cazul în care prin actul simulatoriu părțile ar 
conveni că actul public nu există. Or, aici, raportul juridic există, doar că are o altă natură juridică decât cea declarată 
public de către părți; 


* Cercetător ştiinţific grd. I, Institutul de Cercetări Juridice „Andrei Rădulescu” al Academiei Române; e-mail: rdimitriu 100(Q gmail.com 

! Tar nu “intenţia comună” cum prevedea art. 977 al Codului civil de la 1864. 

2 Cu privire la felurile simulaţiei, a se vedea FI. Baias, Simulaţia, Studiu de doctrină şi jurisprudenţă, Ed. Rosetti, Bucureşti, 2003, 
p. 97 — 128. 

e  simulaţia constând în încheierea unui contract civil, în locul celui de muncă, este obiectivă, deoarece priveşte 
contractul, iar nu identitatea părților; 

e simulaţia intervine prin deghizare totală, deoarece acordul simulatoriu nu priveşte numai unul dintre 
elementele contractului, ci însăşi natura juridică a acestuia.” 

În literatura juridică s-a atras atenţia în mod repetat asupra faptului că regula interpretării contractului în acord cu 
voinţa reală a părților şi instituţia simulaţiei nu se confundă.“ 

Indiferent cine ar realiza opera de recalificare a contractului, distincţia dintre regula de interpretare a contractului 
prevăzută la art. 1266 din Codul civil şi instituția simulaţiei — nu produce consecinţe practice. Fie că părțile şi-au 
denumit în mod deliberat contractul “contract civil”, fie că au făcut-o din greşeală sau necunoaştere, recalificarea va 
produce acelaşi efect. 


2. Recalificarea contractului de către instanţele de judecată 

Pentru lucrător, încheierea unui contract civil în locul unuia de muncă poate fi fie o eroare, fie rezultatul unui 
acord simulatoriu, având drept scop, de exemplu, fraudarea intereselor creditorilor — adică a bugetului de stat, prin 
neplata contribuţiilor datorate. Fireşte, sustragerea de sub umbrela protectivă a dreptului muncii (salariu minim, 
concediu de odihnă, drepturi colective etc.) este în detrimentul celui care lucrează; el va accepta un astfel de acord 
simulatoriu pe fondul unei vicieri a consimțământului său. De aceea, el este cel mai frecvent cel care va introduce 
acțiune în instanță în vederea recalificării contractului şi recunoaşterii calităţii sale de salariat. O va face când va 
realiza că, prin încheierea contractului civil, el a fost lipsit de o serie de beneficii la care ar fi fost altminteri îndrituit. 

Instanţa competentă să recalifica un astfel de contract şi să constate calitatea de salariat este instanţa de drept al 
muncii, iar nu cea de drept civil, deşi art. 1 lit. p) din Legea dialogului social nr. 62/2011” nu enumeră această acţiune, 
în mod explicit, între cele de competenţa instanțelor de drept al muncii. 

În fața unei astfel de acțiuni în constatare, instanţa are a se întreba: 

- dacă este admisibilă? 

- după ce criterii poate fi identificat contractul individual de muncă, şi deosebit de cel civil? 

- ce probe trebuie să facă lucrătorul în acest caz? 

- care sunt efectele admiterii unei astfel de acțiuni? 

Cu privire la prima întrebare, trebuie arătat că aplicarea principiului prevalenței voinţei reale a părţilor şi 
recalificarea contractului a fost o perioadă de timp dificilă, din pricina caracterului ad validitatem al contractului 
individual de muncă. Într-adevăr, în mod tradiţional, contractul individual de muncă făcea parte din categoria celor 
consensuale, ceea ce a permis instanţelor“ să identifice esenţa raportului juridic în discuţie şi, pe baza caracteristicilor 
sale, să îl califice drept civil sau de dreptul muncii, indiferent de denumirea pe care o vor fi dat părţile contractului lor. 

Dar, în 2011, Codul muncii a fost modificat introducându-se în mod neinspirat condiția de validitate a formei 
scrise. 

Astfel, sub imperiul reglementărilor în vigoare între 2011-2017, un contract de muncă încheiat verbal era nul. 
Chiar dacă, potrivit art. 57 alin. (2) din Codul muncii, constatarea nulității contractului individual de muncă produce 


3 Pentru detalii, a se vedea, R. Dimitriu, Contractul de muncă deghizat într-un contract civil, în “Studii şi Cercetări Juridice” nr. 1/2015, p. 
83-84. 

4 Astfel, s-a arătat, “discordanţele ce pot apărea între voinţa reală şi forma în care ea a fost exprimată, discordanţe ce pot pune unele 
probleme de interpretare a contractului, nu trebuie să fie confundate cu simulaţia contractului, când părțile, în mod intenționat, urmăresc să 
mascheze existența unui act juridic real, dar secret, printr-un act juridic prefăcut, simulat” - C. Stătescu, C. Bîrsan, Tratat de drept civil, Ed. 
Academiei, 1981, p. 71. “Intenţia de a simula se deosebeşte de discordanța ce poate apărea spontan între voința declarată şi voința reală, care se 
va rezolva prin interpretarea contractului” - L. Pop, Teoria generală a obligaților, Ed. Lumina Lex, 2000, p. 123. “În primul caz, părţile, fără a 
intenționa acest lucru, nu au reuşit să exprime prin termeni contractuali ceea ce şi-au dorit în realitate. Ele au încheiat un singur contract, ai cărui 
termeni însă, în mod neintenţionat nu coincid cu reala lor intenție. Lipsesc cele două elemente de bază ale simulaţiei, anume existenţa a două acte 
juridice (unul secret, dar care reflectă adevărata voinţă a părților şi unul pu, aparent, dar care este simulat, neadevărat) şi intenția părților de a 
masca adevărata lor voinţă” - B. Pătraşcu, I. Genoiu, Interpretarea contractului, în “Noul Cod civil. Studii şi Comentarii” (coord. M. Uliescu), 
vol. III. partea I, Ed. Universul juridic, Bucureşti, 2014, p. 202. 

5 Republicată în Monitorul Oficial al României, Partea I, nr. 625 din 31 august 2012. 

6 Tată un exemplu: Înalta Curte de Casaţie şi Justiţie, Secţia I civilă, prin Decizia nr. 8661/2011 — a calificat ca fiind de muncă un contract în 
temeiul căruia reclamantul se obliga să practice jocul de handbal pentru clubul sportiv pârât. Din analiza clauzelor contractuale a rezultat că acest 
contract prezintă caracteristicile speciale ale unui contract de muncă, deşi părțile denumiseră remuneraţia “primă de joc”, iar nu salariu, salariatul 
nu avea calitatea de sportiv de performanță profesionist, iar contractul era nenumit şi neînregistrat la inspectoratul teritorial de muncă. 
(http://legeaz.net). Dar chiar şi înainte de impunerea formei scrise ca o condiţie de validitate a contractului de muncă, a dovedi în instanță că o 
anumită muncă avea caracter de dependență nu era uşor. S-a decis, spre exemplu, că „implicarea unei persoane în activitatea soţiei sale salariate, 
de comercializare a mărfurilor, constituie o activitate voluntară şi nu se încadrează ca activitate în favoarea angajatorului”. (Curtea de Apel 
Bucureşti, s. a VII-a civilă, conflicte de muncă şi asigurări sociale, decizia nr. 4702/R din 4 noiembrie 2010, în F. Rotaru, S. Cristescu, Lifigii de 
muncă. Jurisprudența relevantă a Curţii de Apel Bucureşti pe semestrul II 2010, Ed. Hamangiu, 2011, p. 6 şi urm. În speţă, reclamantul se 
implicase în activitățile şi responsabilitățile soţiei, în activităţile de vânzare de la punctul de desfacere unde lucra soţia sa şi chiar în transportul 
materialelor cumpărate, dar nu s-a putut proba că a făcut-o din dispoziţia sau cu acordul societăţii.) 

7 Prin Legea nr. 40/2011, publicată în Monitorul Oficial al României, Partea I, nr. 225 din 31 martie 2011. 

efecte numai pentru viitor, un salariat încheiat fără forme scrise ar fi putut cu dificultate să obțină în instanță 
recunoaşterea calității sale de salariat, pentru trecut. 

Pentru a rezolva această situaţie, vădit nefavorabilă salariatului, Înalta Curte de Casaţie şi Justiţie a intervenit prin 
Decizia 37/20168, arătând că “în ipoteza neîndeplinirii de către părţi a obligaţiei de încheiere a contractului 
individual de muncă în formă scrisă, persoana fizică care a prestat muncă pentru şi sub autoritatea celeilalte părți 
are deschisă calea acţiunii în constatarea raportului de muncă şi a efectelor acestuia şi în situaţia în care respectivul 
raport de muncă a încetat anterior sesizării instanței”. Soluţia are caracter novator, în literatura juridică apreciindu-se 
chiar că aceasta “adaugă la lege”. 

Dar efectele acestei decizii nu au mai apucat să se resimtă, deoarece a intervenit o modificare legislativă în 
materie, care a rezolvat problema prin revenirea contractului individual de muncă la caracterul său consensual. 
Într-adevăr, prin Ordonanţa de urgență a Guvernului nr. 53/2017! s-a revenit la caracterul consensual al contractului 
de muncă, în paralel cu majorarea sancţiunilor contravenţionale pentru lipsa formei scrise.!! 

În prezent, încă şi mai mult decât în perioada anterioară în care contractul de muncă a fost un contract solemn, se 
poate afirma că o acţiune în constatarea existenței unui astfel de contract este admisibilă. 

Constatarea că, uneori, contracte denumite civile de către părți pot ascunde contracte de muncă nu este de dată 
recentă. Fiecare sistem de drept a căutat, legal sau jurisprudenţial, să identifice şi să expună aceste criterii menite să 
înlăture falsa „etichetare” a contractelor de muncă. 

Organizaţia Internaţională a Muncii, pe baza experienţei practicilor întâlnite în multe sisteme de drept, a realizat o 
sinteză a acestor criterii după care raportul de muncă ar putea fi identificat, chiar dacă el a fost denumit de către părți 
raport civil şi le-a inclus în Recomandarea 198/2006. Considerăm că instanțele de dreptul muncii ar putea utiliza cu 
succes aceste criterii în identificarea contractului de muncă şi în distingerea lui de contractul civil. Sesizate cu o 
acțiune în constatarea contractului de muncă, ele ar putea analiza realitatea relației dintre părţi, fără a pretinde 
lucrătorului să facă proba contractului secret sau a acordului simulatoriu, ci mărginindu-se să aprecieze în ce măsură 
criteriile indicate corespund contractului efectiv intervenit între părți. 

De asemenea, probaţiunea poate ridica probleme. Mai întâi, dacă este adevărat că acesta este un conflict 
individual de muncă (şi fără această premisă nu am fi putut admite competenţa instanței de dreptul muncii), urmează 
să fie deplin aplicabile prevederile art. 272 din Codul muncii, potrivit cărora sarcina probei în conflictele de muncă 
revine angajatorului, acesta fiind obligat să depună dovezile în apărarea sa până la prima zi de înfăţişare. 

Cu toate acestea, lucrătorul este cel care va face măcar o probă preliminară, de natură a justifica aplicarea grilei 
de criterii cazului expus judecății. El ar trebui să probeze că a încheiat un contract ce are măcar aparenţa unui contract 
de muncă, pentru ca instanţa să meargă de aici mai departe, analizând şi celelalte criterii. Răsturnarea sarcinii probei 
presupune recunoaşterea calității de angajator a beneficiarului muncii, or tocmai această problemă este în discuţie aici. 
Abia după ce s-a conturat aparenţa unui contract de muncă, beneficiarului muncii i se va putea cere să dovedească 
faptul că, dimpotrivă, contractul încheiat este un contract civil. “Voința reală trebuie să fie dovedită. Până la această 
dovadă, manifestarea — declarația — de voinţă, forma în care aceasta se prezintă, este singura realitate dovedită: până la 
proba contrarie se consideră că ea corespunde pe deplin voinţei reale”!?. 

Să fie însă suficient ca lucrătorul să facă proba faptului că unele criterii de identificare a contractului corespund 
unui contract de muncă pentru ca instanța să recalifice contractul? Pentru că există aici o obiecție de fond, şi anume 
nemo auditur propriam turpitudinem allegans. 

Într-adevăr, dacă lucrătorul a agreat inițial forma juridică deghizată în care urma să îşi desfăşoare activitatea, 
el a consimţit la deghizarea contractului său de muncă parțial pentru un motiv ilicit, anume neplata contribuţiilor 
datorate. 

Sigur, lucrătorul ar putea proba faptul că a avut în intenție să încheie un contract de muncă, dar cealaltă parte a 
profitat de starea de necesitate în care se găsea (art. 1.218 din Codul civil) pentru a-l constrânge la încheierea unui 
contract civil. Consimţământul său a fost viciat la încheierea contractului simulatoriu; aceasta va atrage şi 
anulabilitatea contractului civil, ca act subsecvent. Lucrătorul ar putea proba faptul că s-a aflat în eroare de drept (art. 
1.207 alin. (3) din Codul civil), neştiind că contractul încheiat, prin clauzele sale, ar trebui să aibă forma unei relații de 
muncă'?, ori că cealaltă parte l-a indus în eroare prin manopere dolosive (art. 1.214 din Codul civil), determinându-l să 
încheie un contract cu o altă natură juridică decât cea la care se aştepta. Dar dacă nu va putea face astfel de probe — 


8 Publicată în Monitorul Oficial al României, Partea I,nr. 114 din 10 februarie 2016. 

91. T. Ştefănescu, Tratat teoretic şi practic de dreptul muncii, Ed. Universul juridic, 2017, p. 284. 

10 Publicată în Monitorul Oficial al României, Partea I, nr. 633 din 7 august 2017. 

11 Am formulat anterior propunerea de revenire la caracterul consensual al contractului individual de muncă în R. Dimitriu, Dreptul muncii. 
Anxietăţi ale prezentului, Ed. Rentrop şi Straton, Bucureşti, 2016, p. 49. 

12 C. Stătescu, C. Bîrsan, op. cit., loc. cit. 

15 Art. 4 lit. a) din Recomandarea nr. 198/2006 prevede că statele, prin politicile naționale adoptate, vor oferi îndrumare pentru părțile 
interesate, în special angajatori şi lucrători, pentru stabilirea în mod efectiv a existenței unei relații de muncă şi cu privire la distincția dintre 
lucrătorii salariați şi cei independenţi. 

mai curând dificile — cum va putea el obține avantajul protecţiei oferite de dreptul muncii, după ce deja a consimțit la 
eludarea dispozițiilor acestuia? 

În absența unor asemenea excepții, instanța ar trebui să discearnă între situaţia lucrătorului care a acceptat 
încheierea acordului simulatoriu aflat în starea de necesitate, de care cealaltă parte a profitat, de situaţia 
lucrătorului oportunist, ce încheie un contract civil, pentru a plăti contribuţii mai mici, solicitând apoi recalificarea 
acestuia, pentru a beneficia de drepturile oferite de legislaţia muncii. 

Odată admisă, acțiunea în constatare ridică o serie de întrebări privind efectele sale. De principiu, recalificarea 
contractului civil ca fiind de muncă ar trebui să producă efecte retroactive; se constată astfel că lucrătorul a avut 
calitatea de salariat de la momentul încheieri contractului. 

Unele drepturi, cum sunt dreptul la asociere sindicală, dreptul la grevă sau dreptul la negocieri colective nu pot 
fi, prin natura lor, acordate retroactiv. În schimb, dreptul la vechime în muncă, recunoaşterea stagiului de cotizare — 
care va presupune şi plata retroactivă a contribuţiilor — dreptul la concediu de odihnă — vor putea fi acordate încă de 
la momentul încheierii contractului 


3. Reconsiderarea veniturilor de către organele de control fiscal 

Organele de control fiscal pot realiza reconsiderarea veniturilor obținute de către lucrător, potrivit dispoziţiilor 
Legii nr.227/2015 privind Codului fiscal. Astfel, chiar dacă părțile denumesc contractul încheiat ca fiind un contract 
de prestări servicii sau un contract de colaborare, dacă din conținutul acestuia rezultă că în fapt este vorba despre „o 
relație de angajare” - organele de control fiscal vor putea reconsidera veniturile obținute în baza acelui contract ca 
fiind venituri de natură salarială. Consecința acestei recalificări va fi posibilitatea stabilirii contribuţiilor la nivelul 
datorat în cazul unui contract de muncă. 

Potrivit art. 7 pct. 3 din Codul fiscal, activitate independentă — orice activitate desfăşurată de către o persoană 
fizică în scopul obținerii de venituri, care îndeplineşte cel puţin 4 dintre următoarele criterii: 

- persoana fizică dispune de libertatea de alegere a locului şi a modului de desfăşurare a activităţii, precum şi 
a programului de lucru; 

- persoana fizică dispune de libertatea de a desfăşura activitatea pentru mai mulţi clienți; 

- riscurile inerente activităţii sunt asumate de către persoana fizică ce desfăşoară activitatea, 

- activitatea se realizează prin utilizarea patrimoniului persoanei fizice care o desfăşoară; 

- activitatea se realizează de persoana fizică prin utilizarea capacității intelectuale şi/sau a prestaţiei fizice 
a acesteia, în funcţie de specificul activității; 

- persoana fizică face parte dintr-un corp/ordin profesional cu rol de reprezentare, reglementare şi supraveghere 
a profesiei desfăşurate, potrivit actelor normative speciale care reglementează organizarea şi exercitarea profesiei 
respective; 

- persoana fizică dispune de libertatea de a desfăşura activitatea direct, cu personal angajat sau prin colaborare 
cu terțe persoane în condiţiile legii." 

Aceste criterii sunt prevăzute nu de legislaţia muncii, ci de cea fiscală, iar scopul recalificării contractului nu 
este respectarea drepturilor celui care prestează munca şi aplicarea regimului instituit de Codul muncii, ci plata 
retroactivă a contribuţiilor datorate la stat de către părţi şi aplicabilitatea normelor dreptului securităţii sociale. 

Criteriile enumerate în Codul fiscal, deşi imperfecte, sunt totuşi folositoare, ele fiind singurele criterii legale ce 
ar putea fi utilizate în recalificarea unui contract civil ca fiind de muncă. Instanţele de drept al muncii, sesizate cu o 
acțiune în constatare, ar putea să le aibă în vedere, corelat cu criteriile cuprinse în Recomandarea Organizaţiei 
Internaţionale a Muncii. Dar, încă şi mai mult, dacă un contract a fost deja recalificat de către organul de control 
fiscal, iar lucrătorul solicită şi instanţei de drept al muncii constatarea existenței unui contract de muncă, instanţa 
poate privi cu atenţie soluția dată de organele fiscale. Recalificarea venitului având o natură salarială nu atrage 
automat recalificarea contractului ca fiind de muncă, dar constituie totuşi o prezumție pe care numai probe clare în 
favoarea naturii juridice civile a contractului (cu deosebire proba egalității juridice dintre părțile contractante) ar 
putea-o răsturna. 


4. Recalificarea contractului de către inspectorul de muncă 

Cu privire la competenţa de recalificare, o Hotărâre a Guvernului adoptată anul trecut atrage atenția prin efectele 
sale. Este vorba despre Hotărârea Guvernului nr. 488/2017 privind aprobarea Regulamentului de organizare şi 
funcţionare a Inspecţiei Muncii", care prevede în art. 12 alin. (1) B. că inspecția muncii are, între altele, următoarele 
atribuţii: 

“d) constată dacă activitatea prestată în baza unui alt tip de contract decât cel de muncă se desfăşoară în 
condiţiile unui raport de muncă; 


14 Am realizat analiza acestor criterii în Contractul de muncă deghizat..., op. cit., p. 80 şi urm. 
15 Publicată în Monitorul Oficial al României, Partea I, nr. 594 din 25 iulie 2017 

e) dispune încheierea contractelor individuale de muncă şi transmiterea acestora în registrul general de evidenţă 
a salariaţilor pentru lucrătorii identificaţi că prestează activitate fără contract individual de muncă”. 

Aşadar, inspectorul de muncă se va putea pronunța asupra însăşi naturii juridice a contractului încheiat de părți, 
constatând că acesta corespunde unui raport de muncă. Nu se prevăd însă criteriile după care ar putea-o face, după 
cum nu se prevăd nici efectele unei astfel de recalificări. Cum munca prestată în temeiul unui contractul de muncă 
neîncheiat în scris!€, sau încheiat în scris dar neînregistrat!” constituie muncă nedeclarată, se înţelege că şi munca ce 
corespunde unui raport de muncă, dar în baza unui contract având o altă denumire constituie tot muncă nedeclarată. 
După recalificarea contractului ca fiind de muncă, inspectorul de muncă ar putea aplica sancțiunile contravenţionale 
corespunzătoare muncii nedeclarate. 

Problema este însă — în baza căror criterii va constata inspectorul de muncă împrejurarea că „activitatea prestată 
în baza unui alt tip de contract decât cel de muncă se desfăşoară în condițiile unui raport de muncă”? După cum am 
văzut, stabilirea caracteristicilor unui raport de muncă se face cu o balanță foarte fină, luând în considerare foarte 
multe nuanţe şi fără ca identitatea de raport de muncă a unui raport juridic să fie de îndată vizibilă. Or, de vreme ce 
nici nu există criterii legale, este greu de înţeles cum anume vor realiza în concret inspectorii de muncă o atare 
recalificare. 

Dar cea de a doua atribuţie dintre cele citate ridică încă şi mai multe probleme. Astfel, inspectorul de muncă este 
chemat să dispună încheierea unui contract. Este vorba, credem despre încheierea contractului în sens de 
instrumentum, anume a unui contract scris, deoarece în sens de negotium acesta se va fi încheiat deja, de vreme ce 
inspectorul a identificat lucrători că prestează activitate la locul de muncă respectiv. Dar cum ar putea un terț să 
impună părţilor încheierea contractului? Angajatorul, care a încadrat în mod nelegal salariaţi fără respectarea 
formalitățile impuse de Codul muncii, va putea fi fireşte obligat la plata amenzii contravenţionale corespunzătoare. 
Dar el ar putea refuza ca, pe viitor, să încheie un contract scris cu persoana angajată “la negru”, căci prin săvârşirea 
unei contravenţii nu îşi va fi pierdut dreptul la exerciţiul libertăţii contractuale. Mai mult, se poate ca însuşi lucrătorul 
să refuze încheierea contractului în scris, caz în care cum ar putea inspectorul de muncă să dispună angajatorului 
îndeplinirea unei astfel de măsuri? 


5. Concluzii şi unele propuneri de lege ferenda 

Constatând neconcordanţa dintre voința exprimată a părților şi realitatea raportului juridic încheiat între 
acestea, atât instanțele cât şi unele organe de control pot realiza recalificarea contractului (respectiv a veniturilor 
obţinute în temeiul lui). Ele pot constata că, deşi intitulat contract civil, contractul respectiv este de fapt de muncă 
(sau, în exprimarea Codului fiscal, este o „relaţie de angajare”). Pe baza analizei întreprinse în cele ce preced se 
poate afirma că: 

- Un contract este prezumat a avea natura juridică ce corespunde denumirii date de părți. Abia prin proba 
contrară se poate răsturna această prezumție; 

-  Recalificarea a fost facilitată de renunţarea la forma scrisă cerută ad validitatem şi revenirea la caracterul 
consensual al contractului individual de muncă; 

-  Răsturnarea prezumțţiei se poate realiza pe baza unor criterii, pe care în dreptul nostru numai legislaţia 
fiscală le consacră expres. Instanţele de drept al muncii pot însă folosit — poate chiar cu mai multă îndreptățire — 
criteriile cuprinse în Recomandarea Organizaţiei Internaţionale a Muncii nr. 196/2006; 

- Operația de recalificare nu diferă după cum părțile au urmărit să ascundă adevărata natură juridică a 
contractului (cazul simulaţiei) sau au încheiat din greşeală un alt contract decât cel care ar fi corespuns adevăratei 
lor voințe juridice (cazul interpretării contractului după voința concordantă a părților); 

-  Recalificarea operată de către organul de control fiscal nu vizează contractul însuşii, ci veniturile obținute în 
temeiul lui. Decizia organului fiscal nu este opozabilă nici instanţei de drept al muncii şi nici inspectorului de muncă. 
Totuşi ea instituie un indicator extrem de important pentru instanța de drept al muncii chemată să se pronunţe într-o 
acțiune în constatarea contractului de muncă, şi cu atât mai mult pentru inspectorii de muncă; 

-  Recalificarea se poate realiza în ambele sensuri, dar mult mai rar se poate întâlni situaţia în care persoanele 
să încheie un contract civil, pe care să îl denumească contract de muncă. 

Actualul ansamblu de reglementări în materia recalificării contractului de muncă este departe de a fi ideal. De 
aceea, o serie de îmbunătăţiri care să asigure coerență sistemului, ar fi binevenite. 

În primul rând, ar trebui consacrate expres o serie de criterii de identificare a contractului de muncă — în paginile 
legislaţiei muncii. Recomandarea Organizaţiei Internaţionale a Muncii nr. 196/2006 poate constitui o bună sursă de 
inspiraţie, dar criteriile enumerate în cuprinsul acesteia vor trebui adaptate specificului pieţei româneşti a muncii, ca şi 
la evoluţiile recente ale raporturilor de muncă în general. Pe de altă parte, ar fi util să se prevadă în concret raportul 


16 Art. 15! lit. a) din Codul muncii. 
17 Art. 15! lit. b) din Codul muncii. 

dintre recalificarea realizată de diferitele organisme ale statului, pentru a se evita situaţia în care un anume raport este, 
sub aspect fiscal, relaţie de angajare dar, din punctul de vedere al instanțelor de muncă, este un contract civil. 

Ar trebui să se renunţa la posibilitatea inspectorului de muncă de a identifica el raportul de muncă, operaţie care 
necesită subtilitate şi pe care numai instanța de drept al muncii ar putea-o realiza. Şi, în orice caz, ar trebui să se 
renunţe la dreptul inspectorului de muncă de a dispune încheierea unui contract de muncă. 

Cât priveşte posibilitatea acţiunii în simulaţie, ar fi utilă reglementarea unei acţiuni speciale în declararea 
simulaţiei care să poată fi introdusă de către lucrător, prin derogare de la dreptul civil, cu luarea în considerare a 
particularităţilor relaţiei de muncă. Aici s-ar putea prevedea expres o derogare în favoarea lucrătorului de la principiul 
nemo auditur propriam turpitudinem allegans, pentru că altminteri nu poate fi surmontat obstacolul de fond al unei 
acțiuni introduse de lucrător, după ce acesta a consimțit la încheierea unui contract civil în locul celui de muncă!*. 


18 În dreptul comparat, unele sisteme europene tratează problema în mod direct, prevăzând excepţii de la principiul nemo auditur...; spre 
exemplu, Curtea Supremă Austriacă a decis că, prin excepţie față de principiile generale de drept, un salariat poate invoca adevăratul său statut 
legal chiar dacă a fost iniţial de acord cu falsa calificare a acestuia: Österreich Oberster Gerichtshof, 11.10.2007, 8 ObA 49/07z. S-a 
contraargumentat însă că o astfel de soluţie a fost împotriva principiului bona fide, deoarece prin eludarea dispoziţiilor legale şi încheierea unei 
simulaţii, salariatul nu se expune niciunui risc. 


SOLUTIONAREA CONFLICTELOR DE MUNCĂ. DREPTUL LA GREVĂ 

Abstract: The article analyses the right to strike and the strike as an instrument of exercising the right to strike, 
history and development, internal provisions, limitations on the exercise of this right, and strike conditions. 

1. Preliminarii 

Conflictele de muncă sunt disensiunile apărute între salariați şi angajatori în legătură cu desfăşurarea relaţiilor în 
cadrul unui contract colectiv de muncă, care privesc interesele economice, profesionale şi drepturile rezultate din 
desfăşurarea raporturilor de muncă. Conflictele colective de muncă sunt reglementate ca un drept al angajaților, iar 
când drepturile angajaţilor sunt încălcate, acestea sunt apărate prin declanşarea conflictelor, care dacă nu sunt 
rezolvate se recurge la exercitarea dreptului la grevă, care are drept efect suspendarea contractelor de muncă.! 

Dreptul la grevă este un drept fundamental al salariaţilor prin care sunt apărate interesele economice şi sociale, 
fiind prevăzut în Constituţia României la art.43 care stipulează că salariaţii au dreptul la grevă pentru apărarea 
intereselor profesionale, economice şi sociale?, text care a fost preluat şi de Codul Muncii prin art.233, legea fiind cea 
care stabileşte condiţiile şi limitele exercitării acestui drept. 

Prin grevă sunt apărate interesele sociale şi economice, chiar dacă acesta este reglementată ca un drept, este 
necesar ca acest drept să fie exercitat în conformitate cu legile din fiecare țară,” aşa cum reiese din prevederile 
Pactului Internaţional referitor la drepturile economice, sociale şi culturale, adoptat de Organizaţia Naţiunilor Unite la 
16 decembrie 1966, semnat de România în 1968 şi ratificat prin Decretul nr.212/1974, prin care ţările semnatare au 
înțeles să asigure şi ocrotirea intereselor economice, dreptul de a se afilia, precum şi cel de a forma organizații 
sindicale. 

Carta socială europeană adoptată la Strasbourg în 1996, ratificată de România prin Legea nr. 74/1999 stabileşte 
dreptul lucrătorilor şi al patronilor de a iniţia acţiuni colective în cazul conflictelor de interese, inclusiv dreptul la 
grevă. 

Pe aceeaşi linie a statuat şi Comitetul pentru Libertatea Sindicală din cadrul Convenţiei Organizației 
Internaţionale a muncii nr. 87 din 1948 privind libertatea sindicală şi protecţia dreptului sindical, potrivit căruia 
dreptul la grevă este un drept fundamental al lucrătorilor, mijloc de apărare a intereselor economice şi sociale dar şi un 
mijloc esențial prin care lucrătorii şi organizaţiile lor îşi pot promova interesele” şi îşi pot apăra interesele economice 
şi sociale, chiar dacă dreptul la grevă nu a fost consacrat expres în Convenţie. 


2. Scurt Istoric 

Greva este o instituție modernă care s-a dezvoltat şi îmbunătățit în secolul al XX-lea, în primul rând datorită 
dezvoltării economice care a generat folosirea muncii salariate, extinderea acesteia, adoptarea unei legislații specifice 
care s-a adaptat nevoilor pieţei muncii, intrând în rândul instituţiilor juridice ca un mijloc de presiune pentru 
revendicările salariaţilor, reprezentând în acelaşi timp faza finală a conflictului de muncă pentru apărarea intereselor 
colective cu caracter economic, profesional sau social”. 

Chiar dacă acest drept a fost folosit cu precădere începând din secolul al XIX lea, totuşi forma de protest în sine, 
soldată cu încetarea muncii, este cunoscută din antichitate. Astfel, în Egiptul aflat sub conducerea lui Ramses al II-lea 
muncitorii necropolei regale care lucrau în Valea Regilor la construirea mormintelor faraonilor au declanşat încetarea 
lucrului, organizând prima grevă cunoscută în istorie datorită condiţiilor grele de lucru”. Evenimentul a fost descris pe 
un papirus care se află la Torino. 

Prima mare grevă a fost organizată la 1 Mai 1866, în SUA, la Chicago prin care s-a cerut reducerea timpului de 
lucru la 8 ore, dar care a fost sângeros reprimată, motiv pentru care mai tărziu, în 1889 ziua de 1 Mai a fost proclamată 
zi a solidarității internaţionale a muncitorilor. 

Prima grevă de pe teritoriul țării noastre a fost consemnată în anul 1733 în Banat, la Ciclova, iar în anul 1929 a 
avut loc greva minerilor din Lupeni declanşată datorită condiţiilor de muncă, în timp ce în 1977 a avut loc greva 
minerilor din Valea Jiului care a fost considerată una dintre mişcările de protest cele mai ample din perioada 
comunistă, când a fost necesară prezenţa preşedintelui Ceauşescu pentru a negocia cu muncitorii nemulțumiți de 
condiţiile de muncă şi ca aceştia să înceteze greva. 

În perioada 1944-1990 nu a existat nicio reglementare privind declanşarea sau desfăşurarea unei greve. Dreptul 
la grevă a fost abrogat expres prin Codul Muncii din 1950. 

După 1990, odată cu trecerea României la economia de piaţă, dreptul la grevă este recunoscut din nou ca un drept 
fundamental al salariaţilor, fiind în prezent consacrat în Constituţia României şi reglementat prin Codul Muncii şi 
Legea dialogului social. 


3. Definiţie, declanşare şi tipuri de grevă 

Greva este instrumentul juridic prin care se exercită dreptul la grevă, iar potrivit Codului Muncii, greva constituie 
o încetare colectivă si voluntară a lucrului într-o unitate şi poate fi declarată pe durata desfăşurarii conflictelor de 
muncă, însă doar dacă au fost epuizate, în prealabil, fără succes, modalităţile de soluţionare a conflictului colectiv de 
muncă, numai după desfăşurarea grevei de avertisment şi dacă momentul declanşării acesteia a fost adus la cunoştinţa 
angajatorilor de către organizatori cu cel puţin două zile lucrătoare înainte*, acesta fiind ultima soluție pentru 
revendicările salariaţilor. 

Dreptul la grevă se exercită în mod colectiv, chiar dacă acest drept aparține fiecărui lucrător în parte, iar 
declararea grevei intervine după ce a fost epuizată procedura prealabilă obligatorie, fiind considerată ultima soluţie. 

Dreptului la grevă este limitat legal pentru a se asigura starea normală de sănătate a populaţiei, bunul mers al 
activităților economico-sociale şi garantarea intereselor de ordin umanitar”. 

Regula principală este soluţionarea conflictelor de muncă pe cale paşnică pentru protejarea angajatorului, care nu 
trebuie să fie luat prin surprindere prin declararea unui conflict de muncă, legiuitorul dându-i posibilitatea de a lua 
măsuri pentru diminuarea pierderilor societăţii pe durata grevei, prejudicii atât pentru producătorul direct afectat, dar 
şi pentru clienții acestuia, sau beneficiarii serviciilor. 

Dreptul la grevă se exercită în limitele legale, doar cu scopul de apărare a intereselor profesionale, economice şi 
sociale ale angajaţilor, orice alt scop fiind ilegal, inclusiv cel politic. Greva se declanşează, cu acordul a cel puţin 
jumătate din numărul membrilor organizațiilor sindicale în situaţia în care angajatorul refuză începerea negocierilor 
unui contract sau acord colectiv de muncă, dacă nu este încheiat un contract sau dacă cel anterior a încetat, în situația 
în care negocierea este obligatorie şi unitatea are peste 20 de angajaţi, iar în lipsa acesteia prin solicitare scrisă de 
începere a negocierii din partea organizaţiei sindicale reprezentative sau a reprezentanților angajaților, dacă 
angajatorul nu acceptă revendicările formulate de angajați sau dacă părțile nu ajung la o înţelegere privind încheierea 
unui contract colectiv de muncă până la data stabilită de comun acord pentru finalizarea negocierilor!”. 
conflictului colectiv de muncă prin procedurile obligatorii şi numai după desfăşurarea grevei de avertisment !!, după 
ce anterior declanşării acesteia a fost adus la cunoştinţă angajatorului, în scris hotărârea de a declara grevă”, cu cel 
puţin două zile lucrătoare înainte, termen care constituie un preaviz, astfel încât greva să se desfăşoare cu respectarea 
prevederilor legii referitoare la protejarea bunurilor angajatorului, a instalaţiilor şi utilajelor a căror oprire ar prezenta 
un pericol de deteriorare sau pentru viața oamenilor, dar şi protejarea intereselor salariaților care nu vor să participe la 
grevă, având în vedere că există şi drepturile celorlalți angajaţi de a nu participa la grevă, drept recunoscut oricărui 
angajat existând de asemenea şi posibilitatea retragerii de la grevă sau de a refuza să adere la un conflict de muncă. 
dovada că declanşarea grevei a fost adusă la cunoştinţa conducerii angajatorului, în termenul prevazut de lege”, dar şi 
înscrisuri din care să rezulte că s-a adus la cunoştinţa conducerii instituţiei declanşarea grevei, în alt mod decât prin 
menţiunile efectuate în condica de prezență şi în tabelele nominale despre declanşarea grevei puse la dispoziția 
instanței’. 


8 Art. 181, Legea dialogului social nr.62/2011 

% Ion Traian Stefanescu, Tratat teoretic şi practice de dreptul muncii, Universul Juridic, 2012. 

10 Art.161, Codul Muncii. 

11 Art.182 din Legea dialogului social nr.62/2011. 

12 Art.183 din Legea dialogului social nr.62/2011. 

15 Sentinta civila nr.5102/14.06.2010 pronunțată de Tribunalul Bucureşti - Sectia a VIII-a Conflicte de Muncă şi Asigurări Sociale. 

14 În speţă este vorba de greva cadrelor didactice, care au pus la dispoziţia instanței comunicatul de presă, instanţa stabilind că acesta nu ţine 
loc de înscris înregistrat la unitatea angajatoare în condiţiile în care instanța a reținut că mai multe federaţii sindicale au trimis un comunicat de 
presă prin care anunțau că declanşează acțiuni de protest. 

În situația amânării grevei, trebuie reluată toată procedura de declanşare a conflictelor colective de muncă. 

Legal, singura etapă a cărei iniţiere este obligatorie o constituie concilierea. Greva se poate declanşa fie după 
concilierea nereuşită, fie după concilierea şi medierea nereuşite. Declanşarea grevei după arbitraj este exclusă, 
deoarece hotărârea de arbitraj este obligatorie pentru părți şi pune capăt conflictului colectiv de muncă. 

Legea dialogului social prevede că greva propriu-zisă poate fi declanşată, legal, numai dacă a avut loc o grevă de 
avertisment care nu poate avea o durată mai mare de două ore şi care trebuie să preceadă cu cel puţin două zile 
lucrătoare greva propriu-zisă. 

Legea dialogului social reglementează trei tipuri de grevă: de avertisment, de solidaritate şi propriu-zise. Greva 
de avertisment precede mereu greva propiu-zisă cu cel puţin două zile lucrătoare şi nu poate avea o durata mai mare 
de două ore, ! dacă se face cu încetarea lucrului, însă numărul grevelor de avertisment nu este limitat de legiuitor. 
Este o formulă de avertisment pentru declanşarea grevei propriu-zise, în situaţia în care nu sunt satisfăcute cerințele 
angajaților. 

În legătură cu condiţiile care trebuie îndeplinite de organizaţiile sindicale în situaţia declarării grevei, fie de 
avertisment sau generală, există două condiţii care se impune a fi îndeplinite cumulativ. Astfel, potrivit art.183 din 
Legea nr.62/2011, hotărârea de a declara greva se ia de către organizatiile sindicale reprezentative participante cu 
acordul scris a cel puţin jumătate din numărul membrilor sindicatelor respective, iar aceasta se comunică în scris 
angajatorului, în termenul prevazut la art. 182, împreună cu tabelul conţinând numele membrilor de sindicat care şi-au 
exprimat acordul scris de a participa la grevă. 

Fără înaintarea notificării de declarare a grevei, însoţită de dovada reprezentativităţii sindicatului şi a tabelului de 
adeziune, cu numele membrilor de sindicat, împreună cu termenul stabilit de legiuitor la art.182, instanţa de judecată 
poate să declare greva ca ilegală. 

Instanţa va verifica, înainte de a da cuvântul părţilor, îndeplinirea acestor condiţii, şi dacă va constata 
neîndeplinirea uneia dintre cele două, va declara ilegalitatea declanşării grevei. 

Necesitatea acordului scris al salariaţilor pentru declararea grevei, este necesar întrucât salariaţii trebuie să se 
exprime în mod liber, neconstrânşi, asupra modului de a-şi exercita drepturile, dacă vor sau nu să participe la grevă, 
dar şi pentru a se face dovada numărului lucrătorilor care participă la grevă din numărul total al membrilor, întrucăt la 
acesta se va raporta instanţa când va stabili că o grevă este sau nu legală. 

Legea nu mai impune, în noua reglementare, ca votul să fie secret în cazul inexistenţei sindicatului reprezentativ. 

În lipsa acordului majorității salariaţilor liber exprimat declanșarea grevei nu este posibilă, iar încălcarea 
dreptului liber exprimat consituie infracțiune. 

În acelaşi timp participarea la o grevă declanșată legal nu poate fi urmată de sancţionarea disciplinară a 
salariaţilor sau a organizatorilor.!€ 

Greva de solidaritate este declarată cu acordul a cel puţin jumătate din numărul membrilor pentru susținerea 
revendicărilor formulate de angajaţii din alte unităţi din acelaşi sector de activitate în situaţia în care cei din urmă au 
declarat deja grevă. Greva de solidaritate trebuie anunţată în scris conducerii unităţii cu cel puţin două zile lucrătoare 
înainte de data încetării lucrului. 

În timpul grevei, organizatorii acesteia au obligatia de a continua negocierile cu conducerea unitatii pentru 
soluționarii revendicărilor care formează obiectul conflictului colectiv de muncă. 


4. Limitări ale exercitării dreptului la grevă 

Legea dialogului social stabileşte interdicții în declanşarea grevelor pentru anumite categorii de angajaţi. Astfel, 
conform art.202, interdicţia îi vizează pe: procurori, judecători, personalul militar şi personalul cu statut special din 
cadrul Ministerului Apărării Naţionale, al Ministerului Administraţiei şi Internelor, al Ministerului Justiţiei si din 
instituţiile şi structurile din subordinea sau coordonarea acestora, inclusiv al Administraţiei Naţionale a 
Penitenciarelor, al Serviciului Român de Informaţii, al Serviciului de Informaţii Externe, al Serviciului de 
Telecomunicaţii Speciale, personalul angajat de forţele armate străine staționate pe teritoriul României, transporturi 
aeriene, navale sau terestre aflate în misiune. 

Totuşi, au existat greve ale magistraţilor care s-au prezentat la şedinţele de judecată, dar s-au abținut să judece 
cauzele de pe ordinea de zi, preferând să acorde un nou termen în cauzele aflate pe rolul instanțelor, în 2009, 
protestând în acest mod faţă de proiectul de salarii. 

Anii 2016-2017 au fost marcați de acţiuni de protest ale sindicatelor din Administraţia Naţională a 
Penitenciarelor, ai căror membrii au încetat să mai facă ore suplimentare şi au blocat activitatea din penitenciare, 
aceştia având totuşi interdicţie de a declanşa grevă, nemulțumirile sindicaliştilor referindu-se la asigurarea unor 
condiții de muncă decente, datorită faptului că guvernul a refuzat să facă investiţii pentru îmbunătăţirea 
condițiilor de muncă, a blocat concursurile de ocupare a funcţiilor vacante şi a adoptat legi care restrâng 
drepturile salariale şi scad pensiile. 


15 Art.185 din Legea nr.62/2011. 
16 Art.235 din Codul Muncii şi art. 196 din Legea 62/2011. 

În 2010, gardienii au protestat față de tăierile salariale din sistemul bugetar şi au prezentat situaţia în care se află 
unii dintre ei şi a faptului că din cauza dificultăților materiale sunt tot mai mulţi cei care îşi pun capăt zilelor, situație 
care s-a îmbunătățit între timp, însă condiţiile de muncă sunt similare cu condiţiile în care sunt cazați deținutii, pentru 
care Statul Român este condamnat să plătească. 

Personalul îmbarcat pe navele marinei comerciale sub pavilion românesc poate declara grevă numai cu 
respectarea normelor stabilite prin convenţii internaţionale la care România este parte. 

În acelaşi timp, în unitățile sanitare, de telecomunicații, în transporturile pe căile ferate şi transportul în comun, 
precum şi în unitățile responsabile cu aprovizionarea populaţiei cu gaze, energie electrică, caldură şi apă, greva poate 
fi declarată dar cu condiția asigurării serviciilor la nu mai puţin de o treime din activitatea normală, iar angajații din 
unitățile sistemului energetic naţional, din unitățile operative de la sectoarele nucleare sau din cele cu foc continuu, 
pot declara grevă doar dacă se asigură cel puţin o treime din activitate, pentru a nu pune în pericol viaţa şi sănătatea 
oamenilor şi să asigure funcționarea instalaţiilor în siguranță. 

În prezent legea nu mai impune, aşa cum era prevăzut în vechea reglementare, asigurarea serviciilor estenţiale, ci 
doar a serviciilor care sunt în obiectul de activitate, în timp Constituţia prin alin.2 al art. 43, face referire expresă la 
asigurarea serviciilor esenţiale pentru societate. 

De altfel, interdicția pentru militari şi poliţişti este în acord cu normele internaționale”, inclusiv Curtea 
Constituțională a statuat că interdicţia exercitării grevei nu însemnă imposibiltatea apărării drepturilor şi intereselor 
profesionale şi sociale, având la îndemănă organizațiile precum Corpul Naţional al Poliţiştilor, care folosesc mijloace 
de mediere fără a apela la grevă pentru rezolvarea conflictelor de muncă'*, în condiţiile în care funcţiile acestora sunt 
importante pentru asigurarea siguranţei naţionale, în primul rând. 

Chiar şi Convenţia Organizaţiei Internaționale a Muncii nr.87/1948 prevede determinarea de fiecare legislație 
naţională asupra drepturilor militarilor şi poliţiştilor!?. 


5. Suspendarea şi încetarea grevei 

Greva poate fi suspendată amiabil”, prin voința părților, pe perioada negocierilor pentru rezolvarea 
revendicărilor, iar dacă părțile ajung la un consens greva poate înceta definitiv şi se va încheia contractul colectiv de 
muncă. 

Greva mai poate fi suspendată legal pe durata în care revendicările formulate sunt supuse medierii şi arbitrajului, 
dar în situația în care părţile nu se înţeleg greva se poate relua, fără parcurgerea etapelor procedurale preliminare. 

Totuşi, în situaţia arbitrajului, greva se suspendă doar în perioada efectuării procedurii şi încetează prin hotărârea 
comisiei de arbitraj, care este obligatorie pentru părti, completează contractele colective de muncă şi este executorie 
din momentul pronunțării”! 

Greva încetează prin renunțare în situaţia în care mai mult de jumătate din numărul angajaţilor care au declanşat 
greva au renunţat la grevă. Renunțarea poate fi adusă la cunoştinţa angajatorului în scris sau chiar în instanță cu ocazia 
soluționării cererii de suspendare a grevei”. 

De asemenea, reluarea activităţii de către salariați, fără a anunţa în scris constituie o încetare a grevei. 

Greva mai poate înceta cu ocazia desfăşurării negocierilor revendicărilor, iar în situaţia în care se ajunge la un 
acord cu conducerea unităţii. 

O altă modalitate de încetare a grevei este situaţia în care angajatorul formulează la instanță cerere pentru 
încetarea grevei, pe care o consideră ilegală, iar acesta stabileşte prin hotărâre judecătorească ilegalitatea declanşării 
grevei. 

Greva mai încetează şi prin hotărârea comisiei de arbitraj, care este obligatorie şi executorie. 


17 Ovidiu Macovei, Aspecte privind interdicția dreptului la grevă pentru poliţişti, în Revista română de dreptul muncii nr.2/2008. 
18 Decizia Curţii Constituţionale nr.1225/2007. 

19 Convenţia Organizaţiei Internaţionale a Muncii nr.87/1948 privind libertatea sindicală şi protecţia dreptului sindical. 

2 Art.197 alin.3 din Legea dialogului social nr.62/2011. 

21 Art.179 din Legea dialogului social nr.62/2011. 

22 Decizia nr.747/1996 a Curţii Supreme de Justiţie. 


EVOLUȚIA REGLEMENTĂRII CONTRACTULUI DE UCENICIE 
LA LOCUL DE MUNCĂ: 


Anca-Verginica LĂCRARU* 


Abstract : The apprenticeship apprenticeship at the workplace begun to be regulated at the legislative level since 
1884, successively until 2005. Throughout the legislative changes the parties to the apprenticeship contract have 
experienced various changes during the evolution of legislation, from employer and student to apprentice and 
apprentice. Also, the minimum age a person had to have to be able to work as an apprentice ran from 11 to 16. 
However, in general, the components of apprenticeship (work combined with vocational training), the rights and 
obligations of the parties to the apprenticeship contract, have always been the same, even though the conditions of 
exercise have changed over the years, adapting to the new changes at the social level. 


Key-words: apprenticeship contract; legislative evolution; patron/employer, student/ journeyman/apprentice. 


Prima reglementare legislativă 

Privind retrospectiv reglementarea uceniciei la locul de muncă, observăm că ucenicia în ţara noastră cunoaşte 
primele prevederi normative! în Legea nr. XVII, numită şi Codul industriei, aplicabilă în Transilvania în anul 1884, 
lege care cuprindea şi câteva dispoziţii cu privire la contractul de ucenicie, ocupându-se de pregătirea ucenicilor, 
cursurile profesionale fiind obligatorii. 


Legea pentru organizarea meseriilor din 5 martie 1902 

La începutul secolului XX, odată cu adoptarea Legii pentru organizarea meseriilor din 5 martie 1902, denumită şi 
Legea Missir, sunt reglementate şi raporturile dintre patroni, elevi şi lucrători. 

Potrivit Capitolului II al acestei legi, un tânăr putea intra, cu plată sau fără plată la un patron pentru învăţarea unei 
meserii de la vârsta de 12 ani”, perioada de ucenicie dura între 3 şi 5 ani, iar la sfârşit patronul era obligat să dea 
elevului o dovadă pentru perioada cât a învăţat meseria. Contractul dintre dintre elevi, lucrători şi patroni era supus 
obligatoriu unei perioade de probă, denumită „termen de încercare”, de o lună pentru elevi şi de 15 zile pentru 
lucrători. Elevul (ucenicul) era supus disciplinei părinteşti a patronului sau a lucrătorului pe lângă care învăţa meserie. 
În ceea ce priveşte timpul de lucru (de formare profesională), elevii care nu aveau vârsta de 14 ani împliniți nu puteau 
fi obligați să lucreze mai mult de 8 ore pe zi, iar cei cu vârsta între 14-16 ani nu puteau fi obligați să lucreze mai mult 
de 10 ore zilnic, timp în care erau incluse şi orele de şcoală. Acest timp de lucru nu se putea realiza continuu, ci 
întrerupt, cu o perioadă de repaus de cel puţin o oră. Ulterior promovării perioadei de ucenicie de 3 sau 5 ani, după 
caz, elevul dobândea calitatea de lucrător față de patron. 

Legea meseriilor din 1902 prevedea expres şi cazurile în care patronul sau ucenicul putea rezilia contractul. 
Astfel, patronul avea dreptul să înceteze contractul cu elevul după trecerea unui termen de 15 zile în următoarele 
situații: elevul nu îşi îndeplinea îndatoririle impuse prin lege sau stabilite prin contract; elevul era incapabil să înveţe 
meseria; elevul se îmbolnăvea de o boală care dura mai mult de două luni; ori patronul dorea să înceteze exercițiul 
activităţii sale. În acest din urmă caz însă, patronul era dator să îl despăgubească pe elev cu cheltuielile efectuate de 
acesta din urmă, până la încheierea unui nou contract cu un alt patron. 

La rândul său, elevul sau reprezentatul său legal putea rezilia fie imediat contractul atunci când: patronul abuza de 
dreptul său de disciplină părintească, patronul comitea acte imorale sau pedepsite de lege împotriva elevului, ori 
atunci când viaţa sau sănătatea elevului ar fi fost compromisă dacă ar fi continuat lucrul; fie cu un praviz de 15 zile în 
cazurile în care: patronul nu îşi îndeplinea datoriile pe care legea sau contractul i le impunea față de elev, patronul s-a 
mutat cu meseria sa în altă localitate, patronul se îmbolnăvea de o boală care dura mai mult de două luni şi nu îşi 
punea un locţiitor, patronul era declarat în stare de faliment, ori elevul dorea să îmbrăţişeze o altă meserie sau o altă 
carieră. 


* Lucrarea este elaborată în perioada de sustenabilitate a proiectului cu titlul “Studii doctorale şi postdoctorale Orizont 2020: promovarea 
interesului naţional prin excelenţă, competitivitate şi responsabilitate în cercetarea ştiinţifică fundamentală şi aplicată românească", număr de 
identificare contract POSDRU/159/1.5/S/140106. Proiectul este cofinanțat din Fondul Social European prin Programul Operaţional Sectorial 
Dezvoltarea Resurselor Umane 2007-2013. Investeşte în Oameni! 

* Doctorand, Institutul de Cercetări Juridice „Acad. Andrei Rădulescu”, Şcoala de Studii Avansate a Academiei Române (SCOSSAR); 
Avocat, Baroul Bucureşti; e-mail: anca.aldescu(Q yahoo.com 

! Top D., Unele consideraţii teoretice privind contractul de ucenicie la locul de muncă, în Pandectele Române nr. 5/31.10.2005, p. 
204-205. 

2 În meseriile însă care puteau fi vătămătoare sănătăţii sau nepotrivite pentru forțele fizice ale copiilor, aceştia nu puteau fi primiţi ca elevi 
decât de la 14 ani împliniţi. (Art. 16 alin. 3 din Legea din 5 martie 1902 pentru organizarea meseriilor). 

Încă de pe atunci legea recunoștea posibilitatea obţinerii unei meserii şi de către un străin cu condiţia să 
dovedească că există în ţara străină dreptul la reciprocitate pentru români sau să obțină autorizaţia prealabilă de la 
Camera de Comerţ şi Industrie. În toate cazurile, nu se putea deroga sub nicio formă de la Convenţiile internaţionale 
în această materie. 

Prin urmare, Legea pentru organizarea meseriilor din 5 martie 1902 este primul act normativ care creionează 
detaliat raportul dintre patron (angajator) şi elev (ucenic), precum şi regulile aplicabile acestui raport, reguli care se 
vor regăsi în toate textele normative ulterioare de reglementare. În viziunea acestei legi, pentru a dobândi calitatea de 
ucenic trebuia să ai vârsta de 12 ani împliniţi, iar timp de 3 sau 5 ani, după caz, să fii supus disciplinei părinteşti a 
patronului sau a lucrătorului pe lângă care se învăţa meserie. 


Legea pentru organizarea meseriilor, creditului şi asigurărilor sociale din 27 ianurie 1912 

Următoarea reglementare a contractului de ucenicie apare în anul 1912 când a fost elaborată Legea pentru 
organizarea meseriilor, creditului şi asigurărilor sociale din 27 ianurie 1912, denumită şi Legea Neniţescu, care a dat o 
nouă organizare învățământului meseriilor. 

În viziuna acestei legi puteau deține calitatea de ucenic, sub ascultarea şi cârmuirea părintească a patronului, 
tinerii care aveau împlinită vârsta de 11 ani. După trecerea perioadei de ucenicie de cel puţin 3 şi de cel mult 5 ani, 
ucenicul ajungea călfiță sau practicant sau simbriaş pe timp de unul sau doi ani. Dacă ucenicul şi-a făcut toată 
învăţătura la un singur patron, termenul de călfiță era de un an; iar dacă a schimbat doi sau mai mulți patroni, acest 
termen se prelungea la doi ani. La, fel ca în veche reglementare, contractele dintre ucenici, călfiţe, lucrători, muncitori, 
calfe, meşteri şi patroni erau suspuse obligatoriu unui timp de încercare de o lună pentru ucenici şi călfiţe şi de 15 zile 
pentru ceilalți. 

În ceea ce priveşte drepturile şi obligaţiile dintre părți, dacă în cazul ucenicilor, călfițelor, calfelor şi muncitorilor 
sau lucrătorilor, drepturile şi obligaţiile acestora față de patron se schimbă după împlinirea vârstei de 18 ani, în 
drepturile şi îndatoririle dintre calfă şi patron, în cazul patronului însă obligaţiile sala legat de învățătura meşteşugului, 
rămân aceleaşi, chiar dacă ucenicul, călfiță calfa, muncitorul sau lucrătorul are o vârstă mai mare de 18 ani. 

Referitor la timpul de formare profesională, persoanele cu vârsta între 11 şi 15 ani nu pot fi obligate să lucreze în 
fabrici, întreprinderi industrriale sau ateliere, mai mult de 8 ore pe zi; iar persoanele cu vârsta între 15 şi 18 ani nu pot 
fi obligate să lucreze peste 10 ore pe zi. De asemenea, timpul de muncă nu se realiza continuu, ci munca trebuia 
întreruptă în cursul zilei cu cel puţin o oră pentru odihnă. 

Contractul de ucenic sau de călfiță putea fi desfăcut oricând de către patron dacă: în urma plângerii patronului, 
preşedintele breslei constata că ucenicul nu poate învăţa meşteşugul, ucenicul insulta sau lovea pe patron sau pe 
orcine din familia patronului sau ucenicul era atins de o boală molipsitoare. Patronul putea desface contractul de 
ucenic sau călfiță, cu o înştiinţare de 15 zile dacă: ucenicul sau călfiță era bolnav mai mult de două luni sau meşterul 
înceta exercițiul meseriei sale, dator fiind în acest caz a despăgubi pe ucenic sau călfiță de cheltuielile pricinuite prin 
intrarea lui la alt patron. 

Ucenicul, călfiţa, părinţii sau cei care îl îngrijesc puteau oricând desface contractul de ucenic sau călfiță atunci 
când: patronul abuza de dreptul său de putere părintească; patronul sau cineva din ai casei sau atelierului săvârşeau 
acte imorale asupra ucenicului sau călfiței sau sănătatea ucenicului ori călfiţei era amenințată prin continuarea 
lucrului. Totodată, aceştia puteau desface contractul cu o înştiinţare premergătoare de 15 zile, în cazurile în care: 
patronul nu-şi îndeplinea îndatoririle legale şi contractuale față de ucenic; patronul cădea în stare de faliment, în acest 
caz şi judecătorul sindic putea desface contractul de ucenic sau călfiţă; patronul îşi străumuta atelierul în altă localitate 
sau patronul era atins de o boală care ţine mai mult de o lună, sau de o boală molipsitoare, şi nu avea înlocuitor. 

Şi această lege prevedea posibilitatea ca străinii să poată exercita în România o meserie dacă şi românii se 
bucurau de aceleaşi drepturi în statul de care aparțineau acei străini. În schimb, străinii care nu se bucurau de nicio 
protecție erau scutiți de această dovadă. 
dintre patroni şi ucenici, prevăzând expres obligaţiile ucenicului şi pe cele ale patronului”, a scăzut vârsta minimă 
pentru ucenici de la 12 la 11 ani, a adus şi o nouă denumire ucenicului, aceea de călfiță şi a prevăzut pentru prima dată 
cazurile de încetare de drept a contractului de ucenicie. 


Legea asupra contractelor de muncă din data de 5 aprilie 1929, modificată în 1932 

În anul 1929 se publică în Monitorul Oficial nr. 88 din data de 5 aprilie 1929 Legea asupra contractelor de 
muncă, modificată în 1932, care reglementa în mod distinct, în titlul I, art. 1-36, contractul de ucenicie, dând o 
reglementare mai amplă condiţiilor în care se putea încheia acest contract, drepturile şi obligațiile părților, precum şi 
sancțiunile ce se aplicau în cazul încălcării contractului încheiat. 


3 Top D., op. cit., p. 204. 
4 Ibidem, p. 204. 

Pentru prima dată în istoria reglementării contractului de ucenicie, Legea asupra contractelor de muncă, îi oferă 
acestuia, în art. 1, o definiţie, considerându-l ca fiind: „convenţia prin care o persoană fizică sau juridică, din ramura 
industrială sau comercială, denumită patron, se obligă să dea în chip metodic unei alte persoane, denumită ucenic 
(ucenicul propriu zis din industrie, elevul sau practicantul din comerț), o pregătire profesională practică şi pe cât cu 
putinţă teoretică, în schimbul muncii, ce acesta din urmă este obligat să presteze în timpul şi condițiile convenite.” 

Conform art. 5 din lege, pentru ca cineva să poată fi primit ca ucenic, trebuia să îndeplinească condiţiile de vârstă 
şi sănătate prevăzute la Cap. II (art. 5-8) din Legea pentru ocrotirea muncii minorilor şi femeilor, promulgată cu nr. 
1048 din 9 Aprilie 1928. 

Legea „pentru ocrotirea muncii minorilor şi femeilor şi durata muncii“ din 1928, deşi prevedea că în industrie şi 
comerț nu puteau fi folosiţi minorii decât de la vârsta de 14 ani, totuşi admitea folosirea minorilor începând de la 12 
ani. Apoi, deşi prin art. 9 din aceeaşi lege se prevedea că muncă de noapte este interzisă tinerilor sub 18 ani, totuşi 
aceasta era admisă în minele de cărbuni şi lignit, celor în vârstă de 16-18 ani”. 

În noua viziune normativă din Legea asupra contractelor de muncă din 1929, durata contractului de ucenicie nu 
putea fi mai mare de 4 ani, chiar şi atunci când părţile ar fi prevăzut contrariul. Totodată termenul de încercare nu mai 
este unul fix, ci a fost lăsat la latitudinea părților, neputând depăşi însă o durată de 4 luni, termenul de încercare fiind 
inclus în durata uceniciei. 

Astfel, prin această lege s-a menţinut vârsta minimă la care se putea dobândi calitatea de ucenic la 12 ani 
împliniți, s-a limitat durata contractului la maxim 4 ani, iar denumirea persoanei care urma o pregătire profesională 
practică şi pe cât cu putință teoretică, devine cea folosită până în prezent, aceea de ucenic. 


Codul muncii din 8 iunie 1950 

Următoarea lege care reglementează contractul de ucenicie, din păcate foarte vag, este primul Cod al muncii 
adoptat în țara noastră, din 8 iunie 1950, care a încercat să fie o lege cadru a raporturilor de muncă. Acest cod 
cuprindea dispoziţii cu privire la ucenici în Capitolul X, art. 78-83 şi definea ucenicii ca fiind persoanele care învaţă o 
meserie în şcoli profesionale şi ateliere, precum şi aceia care îşi însuşesc individual o meserie lucrând în producție sub 
conducerea unor persoane calificate. Dispoziţiile privind pregătirea profesională a ucenicilor, planul general de 
pregătire a ucenicilor, drepturile şi îndatoririle ucenicilor, precum şi ale acelora care-i angajează, controlul şi 
supravegherea aplicării măsurilor de ocrotire prevăzute de lege pentru ucenici au fost lăsate însă în seama 
reglementării la nivel de ministere. 

Acest cod din păcate, fiind foarte eliptic în reglementare, nu a adus niciun plus raportului angajator-ucenic. 


Legea nr. 13/1968” cu privire la exercitarea meseriilor de către meşteşugari în ateliere proprii 

La 16 ani de la adoptarea primului cod al muncii, pregătirea ucenicilor în ateliere aparținând meşteşugarilor 
individuali a fost reglementată prin Legea nr. 13/1968* cu privire la exercitarea meseriilor de către meşteşugari în 
ateliere proprii, precum şi prin instrucţiunile nr. 170013/1971%, emise în aplicarea legii. Aceste acte normative 
cuprindeau prevederi generale privind conţinutul contractului de ucenicie, drepturile şi obligaţiile părților. 

Astfel, în conformitate cu art. 6 din Legea nr. 13/1968, meşteşugarii aveau dreptul să pregătească ucenici, care se 
bucurau de toate drepturile şi aveau toate obligațiile prevăzute în dispoziţiile legale referitoare la ucenicia la locul de 
muncă - ce li se aplicau în mod corespunzător - precum şi în contractul de ucenicie. În contractul de ucenicie se 
prevedea şi perioada în care cei care au făcut ucenicia în atelierele meşteşugarilor pot lucra ca angajaţi după 
terminarea uceniciei în aceste ateliere, această perioadă neputând depăşi 3 ani. Numărul ucenicilor care puteau fi 
pregătiți în acelaşi timp de meşteşugari în atelierele lor şi, totodată, numărul ucenicilor care aveau posibilitatea de a 
lucra în atelier după terminarea uceniciei era de 1-3 persoane, în raport de specificul meseriei şi mărimea atelierului. 
Salarizarea ucenicilor era stabilită luând drept bază de calcul elementele de remunerare a muncii aplicabile în 
cooperativele de producție meşteşugărească la lucrări similare. Şcolarizarea ucenicilor în atelierele meşteşugarilor se 
asigura prin formele de învățământ prevăzute de dispoziţiile legale referitoare la ucenicie, iar probele practice 
necesare obținerii certificatului de muncitor calificat se susțineau în fața comisiilor care examinau şi pe ucenicii 
pregătiți în unitățile cooperaţiei meşteşugăreşti. 

Conform Instrucțiunii nr. 170013/1971, puteau fi ucenici la meşteşugarul cu atelier propriu tinerii absolvenţi ai 
şcolii generale în vârstă de până la 18 ani împliniţi în cursul anului în care are loc încheierea contractului de ucenicie. 
Odată dobândită, calitatea de ucenic îi conferea acestuia o serie de obligaţii, precum: să-şi însuşească temeinic meseria 
pentru care se pregătesc, în timpul fixat; să respecte programul de lucru fixat de meşteşugar, să fie disciplinaţi, corecți 
şi respectuoşi;, să execute cu conştiinciozitate lucrările ce li se repartizează; să păstreze în bune condiţii sculele, 


5 Ionescu D., Tuţui Gh., Matei Gh., Dezvoltarea constituțională a statului român, Editura ştiinţifică, Bucureşti, 1957, p. 257. 
ó Legea nr. 3/1950, publicată în Buletinul Oficial nr. 50 din 8 iunie 1950. 

7 Publicată în Buletinul Oficial, nr. 64 din 15 mai 1968. 

8 Publicată în Buletinul Oficial, nr. 64 din 15 mai 1968. 

° Publicate în Buletinul Oficial, nr. 24 din 23 februarie 1971. 

materialele, utilajele şi alte bunuri din atelierul meşteşugarului sau care le sunt încredințate; să urmeze cu regularitate 
cursurile de pregătire teoretică la care sunt înscrişi, dându-și toată silința pentru a-şi însuşi cunoştinţele ce se predau şi 
să lucreze, după terminarea uceniciei, la acelaşi meşteşugar, ca angajat, timpul convenit prin contractul de ucenicie. 
Nerespectarea acestor obligații putea duce chiar la încetarea contractului de ucenicie. 

lată că în viziunea legiuitorului de la nivelul anilor 1971 limita minimă de vârstă pentru a fi ucenic a crescut 
considerabil la 18 ani împliniţi şi deşi se vorbeşte despre deprinderea unui meşteşug, în realitatea este vorba tot despre 
învăţarea unei meserii. 


Codul muncii din 23 noiembrie 1972 

O reglementare mai nuanţată a contractului de ucenicie o găsim în Codul muncii adoptat în anul 1972, care în art. 
160 alin. (1) arată următoarele: „calificarea profesională prin ucenicie al locul de muncă se face pe baza contractului 
de ucenicie şi se realizează prin pregătire practică desfăşurată în unități de producţie sau de servire a populaţiei şi prin 
pregătire teoretică”. În perioada pregătirii, ucenicii primeau burse sau indemnizaţii pentru munca prestată în producţie 
şi alte drepturi prevăzute de lege, beneficiind gratuit de manuale şcolare, materiale de studiu şi de vacanțe şcolare. Ei 
beneficiau, de asemenea, în toată perioada uceniciei de echipament de protecţie, de ajutoare materiale în cadrul 
asigurărilor sociale, de asistență medicală şi medicamente în mod gratuit. Ca formă de pregătire profesională, 
ucenicia la locul de muncă a fost prevăzută şi în art. 189 din Legea nr. 28/1978"! privind educaţia şi învăţământul. 

Ucenicia ca modalitate de formare profesională iniţială se putea realiza prin: şcoli de ucenicie, de sine stătătoare 
sau încorporate unor şcoli profesionale, sau ucenicie la locul de muncă. 

În Codul muncii din 1972 vârsta minimă a scăzut din nou şi s-a oprit de această dată la 14 ani împliniţi, iar în 
ceea ce priveşte celelalte aspecte ale contractului de ucenicie, acest cod cuprinde referiri mai mult decât sumare. 


Codul muncii din 5 februarie 20031? 

Această lege s-a ocupat de contractul de ucenicie, în titlul 7, capitolul 3 al Codului muncii şi s-a străduit să 
acopere posibilitatea organizării efective a uceniciei la locul de muncă, situație care nu era posibilă prin prisma 
reglementării din art. 160 din vechiul Cod al muncii, cu toate încercările de revigorare a acestui text după 1990, în 
principal prin Legea nr. 84/1995!5, a învățământului, care consacra posibilitatea organizării uceniciei la locul de 
muncă şi a Ordonanţei Guvernului nr. 129/2000!“ privind formarea profesională a adulților." 

Astfel, art. 205 alin. (1) din Codul muncii definea contractul de ucenicie la locul de muncă ca fiind contractul 
individual de muncă de tip particular, în temeiul căruia angajatorul persoană juridică sau persoană fizică se obligă ca, 
în afara plății unui salariu, să asigure ucenicului formarea profesională într-o anumită meserie iar ucenicul se obligă să 
urmeze cursurile de formare profesională şi să muncească în subordinea angajatorului respectiv.!€ 

Contractul de ucenicie, ca modalitate de pregătire profesională s-a bucurat de o mai mare atenţie, în condițiile 
modificării şi completării Codului muncii prin OUG nr. 65/2005". Articolul 205 a căpătat următorul cuprins: 
„Ucenicia la locul de muncă se organizează în baza contractului de ucenicie. 

Contractul de ucenicie la locul de muncă este contractul individual de muncă de tip particular, în temeiul căruia: 
a) angajatorul persoană juridică sau persoană fizică se obligă ca, în afara plății unui salariu, să asigure formarea 
profesională a ucenicului, într-o meserie potrivit domeniului său de activitate; b) ucenicul se obligă să se formeze 
profesional şi să muncească în subordinea angajatorului respectiv. Contractul de ucenicie la locul de muncă se încheie 
pe durată determinată.” 

Neprecizându-se durata maximă posibilă, în reglementarea Codului muncii, pentru contractul de ucenicie la locul 
de muncă, s-a spus’? că s-a estompat şi mai mult diferenţierea sa faţă de contractele speciale de formare profesională 
organizată de angajator, contracte de calificare sau de adaptare profesională. 

Au fost abrogate expres şi dispoziţiile articolelor 210, 211, 212 privind conţinutul contractului de ucenicie, 
maistrul de ucenicie şi verificarea la care urma fi supus ucenicul. Prin abrogarea unei întregi serii de texte legale 
referitoare la contractul de ucenicie la locul de muncă, legiuitorul a accentuat concepția originară care a stat la baza 
elaborării Codului muncii, respectiv contractul colectiv de muncă şi contractul de ucenicie să fie reglementate prin 
Cod doar la nivel de lege-cadru!?. 


0 Țop D., op. cit., p. 205. 

! Publicată în Buletinul Oficial nr. 113 din 26 decembrie 1978. 

2 Legea nr. 53/2003, publicată în Monitorul Oficial, Partea I, nr. 75 din 5 februarie 2003. 

3 Republicată în Monitorul Oficial, Partea I, nr. 606 din 10 octombrie 1999. 

+ Republicată în Monitorul Oficial, Partea I, nr. 711 din 30 septembrie 2002. 

5 Top D., Idem, p. 205. 

é Ibidem, p. 205. 

7 Publicată în Monitorul Oficial, Partea I, nr. 576 din 5 iulie 2005. 

8 Ştefănescu I. T., Modificările Codului muncii, comentate, Editura Lumina Lex, Bucureşti, 2005, p. 107. 
° Beligrădeanu Ş., Ştefănescu I. T., Considerații critice referitoare la proiectul noului Cod al muncii, în Revista română de dreptul muncii, 
nr. 1/2002, p. 9-21. 

Aşa cum justificat s-a apreciat în doctrină” se impun, în continuare o serie de clarificări în viitoarea lege cu 
privire la contractul de ucenicie la locul de muncă pentru a nu se crea confuzii cu alte contracte de formare 
exprese a contractului de ucenicie până la durata maximă în cazul insuccesului profesional al ucenicului pe parcursul 
pregătirii sale”. 


Ultima reglementare 

În prezent, încheierea, executarea, modificarea, suspendarea şi încetarea contractului de ucenicie se fac în 
condiţiile respectării reglementărilor din Legea nr. 53 din 24 ianuarie 2003 privind Codul Muncii - Republicată”? 
(Titlul VI: Formarea profesională, Capitolul III: Contractul de ucenicie la locul de muncă, art. 208 -210), iar 
organizarea, desfăşurarea şi controlul activităţii de ucenicie sunt reglementate prin Legea specială nr. 279 din 5 
octombrie 2005 privind ucenicia la locul de muncă — Republicată, cu modificările şi completările ulterioare” şi prin 
Hotărârea Guvernului nr. 855 din 6 noiembrie 2013 pentru aprobarea Normelor metodologice de aplicare a 
prevederilor Legii nr. 279/2005 privind ucenicia la locul de muncă”. 

Conform art. 208 alin. (2) din Codul muncii şi art. 6 alin. (1) din Legea nr. 279/2005, contractul de ucenicie la 
locul de muncă este contractul individual de muncă de tip particular, în temeiul căruia angajatorul persoană juridică 
sau persoană fizică se obligă ca, în afara plăţii unui salariu, să asigure formarea profesională a ucenicului într-o 
meserie potrivit domeniului său de activitate, iar ucenicul se obligă să se formeze profesional şi să muncească în 
subordinea angajatorului respectiv. 

Contractul de ucenicie la locul de muncă se încheie pe o durată determinată — stabilită în funcţie de nivelul de 
calificare pentru care urmează să se pregătească ucenicul şi care nu poate fi mai mică de 12 luni (în cazul în care 
contractul de ucenicie se încheie pentru dobândirea competenţelor corespunzătoare unei calificări de nivel 2), de 24 de 
luni (în cazul în care contractul de ucenicie se încheie pentru dobândirea competenţelor corespunzătoare unei calificări 
de nivel 3), de 36 de luni (în cazul în care contractul de ucenicie se încheie pentru dobândirea competenţelor 
corespunzătoare unei calificări de nivel 4). Art. 9 alin. (2) din Legea nr. 279/2005 statorniceşte că ucenicul poate fi 
supus unei perioade de probă care nu va depăşi 30 de zile lucrătoare (fără o diferenţiere legală în funcţie de durata 
contractului de ucenicie).?5 Durata timpului de muncă este de 8 ore pe zi şi 40 de ore pe săptămână, iar în cazul 
tinerilor cu vârsta într 16 - 18 ani, durata timpului de muncă este de 6 ore pe zi şi 30 de ore pe săptămână”. 

În prezent poate dobândi statutul juridic de „ucenic”, potrivit art. 7 alin. (1) din Legea nr. 279/2005, persoana 
fizică încadrată în baza unui contract de ucenicie care întruneşte cumulativ următoarele condiții”: a împlinit vârsta de 
16 ani; face demersuri pentru a-şi găsi un loc de muncă, prin mijloace proprii sau prin înregistrare la agenţia pentru 
ocuparea forţei de muncă în a cărei rază teritorială îşi are domiciliul sau, după caz, reşedinţa ori la alt furnizor de 
servicii de ocupare, acreditat în condiţiile legii; nu are calificare pentru ocupaţia în care se organizează ucenicia la 
locul de muncă; şi îndeplineşte condițiile de acces la formare profesională prin ucenicie la locul de muncă, pe niveluri 
de calificare, conform prevederilor Ordonanţei Guvernului nr. 129/2000, republicată, cu modificările şi completările 
ulterioare”. 

Dacă îndeplinesc aceste condiţii, se pot încadra în muncă în calitate de ucenici şi cetăţenii străini, precum şi 
apatrizii care au obținut permis de muncă în România, conform reglementărilor legale în vigoare, dar şi cetăţenii 
statelor membre ale Uniunii Europene, ai statelor semnatare ale Acordului privind Spaţiul Economic European şi 
membrii de familie ai acestora”. 

Evaluarea finală a pregătirii ucenicului, organizată de anagajator, coincide cu momentul epuizării efectelor pe 
care le conferă statutul de ucenic, a drepturilor şi obligaţiilor reciproce ale părților asumate prin semnarea contractului 
de ucenicie la locul de muncă. 

După terminarea peroadei de ucenicie, dacă ucenicul doreştă să rămână la angajator, acesta poate opta la 
încheierea contractului de ucenicie, potrivit art. 10 alin. 2 din Legea nr. 279/2005 ca, la încetarea acestuia, activitatea 
să poată continua prin încheierea unui contract individual de muncă pentru exercitarea ocupației în care ucenicul va fi 
calificat, caz în care calitatea de ucenic şi implicit statutul, va fi înlocuit de cel de salariat. 


20 Ştefănescu I. T., Tratat de dreptul muncii, Editura Lumina Lex, vol. I, Bucureşti, 2003, p. 268. 

21 Țop D., Opinii în legătură cu reglementarea contractului de ucenicie în proiectul noului cod al muncii, în Revista română de dreptul 
muncii, nr. 2/2002, p. 26. 

2 Publicat în Monitorul Oficial al României, cu numărul 345 din data de 18 mai 2011. 

Diferenţa dintre statutul de salariat şi cel de ucenic este dată chiar de natura prestaţiilor angajatului. Dacă la 
contractul individual de muncă salariatul prestează muncă pentru şi sub autoritatea angajatorului, la contractul de 
ucenicie, ucenicul se obligă să se formeze profesional şi să muncească în subordinea angajatorului respectiv. 

Din istoricul reglementării contractului de ucenicie observăm că în toate legile era obligatorie încheierea 
contractului în formă scrisă, ucenicul era întotdeaua sub ocrotirea şi subordonarea angajatorului, iar vâsta minimă era 
o condiţie obligatorie. 

O comparaţie a legilor anterioare cu reglementările în materia dreptului muncii din prezent nu poate decât să 
sublinieze existenţa unei realităţi sociale complet diferite în Romania anilor 1884-2018, pornind de la vârsta minimă 
de la care un minor putea începe munca şi terminând cu strictele condiții, în special în ceea ce privea durata zilei de 
muncă." Cu toate acestea, observăm cu uşurinţă că cea mai complexă reglementare la nivel legislativ a contractului 
de ucenicie la locul de muncă, deşi pe alocuri insuficientă, este cea actuală. 


30 Gheorghieş Ş., Legislaţia muncii în România anilor 1859-1918, Articol publicat pe site-ul www.blog.wolterskluwer.ro la data de 1 
noiembrie 2012, accesibil publicului la următorul link: https://blog.wolterskluwer.ro/legislatia-muncii-in-romania-anilor-1 859-1918/. 


PRINCIPIUL CONSENSUALISMULUI ŞI REGLEMENTAREA CONTRACTULUI 
DE MUNCĂ IN DREPTUL ROMÂN 


Dan TOP*, Lavinia SAVU” 


Abstract: Although not explicitly expressive in the Civil Code from 1864, the existence of the principle of 
consensualism has not been questioned, being present in the first regulations of the individual labour contract in our 
country. The regulation of the individual labour contract did not have adequate legislative provisions at the beginning 
of the 20th century, it was rather regulated by the provisions of art. 1470, 1471 and 1472 of the Civil Code. The 1929 
labour contract law involved consensualism as a rule with regard to the individual labour contract. The consensual 
character was also preserved by the Labour Code of 1950 or 1972. Even though the 2003 Labour Code provided the 
written form for the conclusion of the individual labour contract, the consensual character was not at all mitigated, 
the written form being required only ad probationem. The regulation of the written form as a condition for the validity 
of the individual labour contract as a result of the amendment of the Labour Code in 2011 led to the mitigation until 
the consensual character of the individual labour contract, the return to functioning of the principle of consensualism 
as a fundamental principle of labour law being again enshrined as a result of the changes in 2017. 


Keywords: consensualism; individual employment contract; Labour Code; written form 


Principiul consensualismului reprezintă regula de drept potrivit căreia simpla manifestare de voinţă este nu numai 
necesară, ci şi suficientă pentru ca actul juridic civil să ia naştere în mod valabil sub aspectul formei care îmbracă 
manifestarea de voinţă făcută în scopul de a produce efecte juridice!. 

Acest principiu este menit să concretizeze „principiul libertăţii actelor juridice care iau naştere în procesul 
desfăşurării muncii, în sensul că părțile raportului juridic de muncă, pot să dea actului pe care îl încheie conţinutul voit 
de ele, de a stabili regulile după care se vor conduce în derularea contractelor de muncă, fără îndeplinirea nici unei 
formalități, fiind suficient acordul de voință, exprimat desigur în condițiile generale de valabilitate ale 
consimțământului la încheierea actelor juridice'?. 

Deşi neconsacrat expres cu caracter general în Codul civil de la 1864, existenţa sa nu a fost pusă la îndoială, fiind 
prezent şi în primele reglementări ale contractului individual de muncă din ţara noastră. 

Reglementarea contractului individual de muncă nu a cunoscut prevederi corespunzătoare legislative la începutul 
secolului XX, el era mai degrabă reglementat de dispoziţiile art. 1470, 1471 şi 1472 din Codul civil, ceea ce a dus la 
concluzia că „fîn dreptul românesc, contractul individual de muncă îşi are originea în contractul de locaţiune de 
servicii”, 

Potrivit art. 1470 din Codul civil de la 1864 se considera că există trei modalități de locațiunii a lucrărilor, prima 
fiind „aceea prin care persoanele se obligă a pune lucrările lor în serviciul altora”, iar în art. 1471° se arăta că „nimeni 
nu poate pune în serviciul altui lucrările sale decât pentru o întreprindere determinată sau pe un timp mărginit’. 

Prevederile art. 1472 Cod civil menționau că „patronul se crede pe cuvântul său: pentru câtimea salariului; pentru 
plata salariului anului expirat şi pentru aconturile date pe anul curgător”, text implicit abrogat prin art. 43 al Legii 
asupra contractelor de muncă - promulgată prin Decretul nr. 990 din 1929. 

Aceste prevederi subliniau, fără a face referire expres, caracterul consensual al unui asemenea contract, întrucât 
nu prevedeau nici o condiţie de formă în privinţa încheierii sale, deoarece „în dreptul român — ca de altfel şi în 
dreptul altor state —, la baza încheierii actelor juridice se afla principiul consensualismului, părțile având — de regulă 
— deplina libertate de a alege forma actelor juridice” 

Nici Legea din 1912 privind organizarea meseriilor, creditului şi asigurărilor muncitoreşti nu reglementa 
contractul individual de muncă, prestarea muncii făcându-se în baza prezentării unei cărți de calfă sau de lucrător. 

Cu privire la forma scrisă s-a subliniat că „în concepția inițială a legiuitorului român de dreptul muncii, această 
obligație era doar ad probationem...astfel, timp de aproape 100 de ani, începând cu primul Cod al muncii din 1912, 

forma scrisă a contractului individual de muncă era solicitată numai pentru a proba înțelegerea dintre pârți şi nu pentru 
validitatea contractului.” 

Legea contractelor de muncă din 1929, despre care s-a spus că „prin conţinutul său, a constituit, un prim Cod al 
muncii în condiţiile economiei de piață”, cu privire la contractul individual de muncă, arăta în art. 43 că acesta 
„poate fi făcut verbal sau în scris”. 

O asemenea exprimare demonstrează, fără nici o îndoială, că încheierea contractului individual de muncă 
încheierii contractului individual de muncă şi în formă scrisă nu se avea în vedere decât preconstituirea unui înscris 
care să facă dovada conţinutului contractului, respectiv al drepturilor şi obligaţiilor pârților, forma scrisă ad 
probationem în privința contractului individual de muncă, fiind prezentă şi în reglementările care au urmat. 

Legea nr. 3/1950!!, primul cod al muncii din România, cu privire la contractul de muncă prevedea în art. 12, că 
este „înțelegerea scrisă sau verbală potrivit căreia o parte — angajatul - se obligă a presta munca, unei alte pârţi - 
aceluia care” angajează - în schimbul unei remuneraţii”. 

Textul art. 12 a fost parţial modificat prin Legea nr. 1/1970 privind organizarea şi disciplina muncii în unitățile 
socialiste de stat!?, prin dispoziţia cuprinsă în art. 6 din această lege, potrivit căreia „contractul de muncă se încheie în 
formă scrisă; el concretizează, în măsura necesară, drepturile şi obligațiile părților prevăzute de lege şi de contractul 
colectiv de muncă“. O asemenea prevedere expresă a formei scrise a ridicat problema dacă forma scrisă constituie o 
condiţie ad validitatem sau ad probationem a contractului individual de muncă” . 

S-a ajuns la concluzia că Legea nr. 1/1970 nu prevedea că nerespectarea formei scrise impusă de art. 6 are drept 
consecință nulitatea contractului de muncă. Astfel fiind, dispoziţiile privind întocmirea contractelor de muncă în 
forma scrisă nu sunt prevăzute ad validitatem, ci ad probationem!“ argumentându-se următoarele „cu privire la 
contractele de muncă, neîndeplinirea formei scrise nu lezează nici interesele generale şi nici cele ale pârților, dat fiind 
că ansamblul de norme juridice care constituie dreptul muncii conţine suficiente prevederi pentru asigurarea 
respectării drepturilor şi obligaţiilor ambelor pârți din contractul de muncă, chiar şi în lipsa formei scrise a 
contractului de muncă”!?. 

Codul muncii adoptat în anul 1972!€ stabilea în art. 64 alin. 1 următoarele: „Contractul individual de muncă se 
încheie în scris şi va cuprinde clauze privind obligaţia persoanei încadrate în muncă de a-şi îndeplini sarcinile ce-i 
revin, cu respectarea ordinii şi disciplinei, a legilor, îndatorirea unității de a asigura condiţii corespunzătoare pentru 
buna desfăşurare a activităţii, de a o remunera în raport cu munca prestată şi de a-i acorda celelalte drepturi ce i se 
cuvin, precum şi alte clauze stabilite de pârţi”. 

Deşi art. 64 din Codul muncii, impune încheierea contractului în formă scrisă, nu se poate spune că prin aceasta 
contractul individual de muncă s-a transformat într-un contract solemn, căci forma scrisă este reglementată numai în 
interesul pârților, ad probationem şi nu ad validitatem, adică pentru a-şi asigura un mijloc de probă privind încheierea 
şi conținutul contractului. 

După 1989, „parcurgându-se un proces complex şi dificil de trecere la economia de piaţă... Codul muncii a rămas 
aplicabil, numai cu privire la contractul individual de muncă”, o nouă societate impunea, în mod necesar, un nou tip 
de Cos al muncii!*. 

Codul muncii din 2003" prevedea în art. 10 despre contractul individual de muncă, că este 

„contractul în temeiul căruia o persoană fizică, denumită salariat, se obligă să presteze munca pentru şi sub 
autoritatea unui angajator, persoană fizică sau juridică, în schimbul unei remunerații denumită salariu”. 

Contractul de muncă are astfel „o existenţă juridică, prin simpla forță a voinţei pârților sale; aceste contracte sunt, 
de regulă, consensuale, şi numai prin excepţie se cere legal o anumită formă pentru validarea lor””. 

Potrivit art. 16 alin. 1 din Codul muncii, contractul individual de muncă se încheie în baza consimțământului 
pârților, în formă scrisă, în limba română. Obligaţia de încheiere a contractului individual de muncă în formă scrisă 
revine angajatorului. 

Contractul individual de muncă, având un caracter consensual, se consideră încheiat „solo consensu”, la şi de la 
data realizării acordului de voinţă al părţilor, fără efectuarea vreunei formalităţi. Este concluzia care decurge din faptul 
că nici o normă legală nu stipulează că lipsa formei scrise atrage drept sancţiune nulitatea contractului de muncă'?!. 

Lipsa formei scrise nu duce la nulitatea contractului individual de muncă, ci, un asemenea contract, potrivit alin. 
2 al art. 16, se consideră încheiat pe o durată nedeterminată, pârțile putând face dovada prestaților efectuate, şi implicit 
a existenţei convenției, prin orice alt mijloc de probă”. 

Prin Legea nr. 40/2011” au fost aduse ample modificări şi completări art. 16 alin. 1 din Codul muncii, prin 
precizarea că forma scrisă este obligatorie pentru încheierea valabilă a contractului se înlătură posibilitatea de a se 
prezuma, în lipsa unui înscris constatator, că un asemenea contract este încheiat pe perioadă nedeterminată, iar pe de 
altă parte considerăm că forma scrisă se impune ca o cerinţă ad validitatem şi nu ad probationem, lipsa formei scrise 
ducând la inexistenţa raportului de muncă. 

Curtea Constituţională a stauat, în repetate rânduri, ulterior modificării Codului Muncii că „forma scirsă 
contractuluui individual de muncă reprezintă o garanţie esenţială a drepturilor şi obligaţiilor asumate prin contract”. 

Potrivit noilor prevederi din art. 16 alin. 1 din Codul muncii, forma scrisă era obligatorie pentru încheierea 
valabilă a contractului fiind înlăturată posibilitatea de a se prezuma, în lipsa unui înscris constatator, că un asemenea 
contract este încheiat pe perioadă nedeterminată, iar pe de altă parte că forma scrisă se impunea ca o cerință ad 
validitatem şi nu ad probationem, lipsa formei scrise ducând la nulitatea absolută a contractului individual de muncă, 
luând naştere un raport juridic de muncă imperfect”. Aşa cum s-a arătat în mod judicios în doctrină, forma scrisă a 
contractului individual de muncă — condiţie ad validitatem — era recunoscută”* şi de Curtea Constituţională. 

Reglementarea formei scrise ca o condiţie de valabilitate a contractului individual de muncă s-a afirmat în 
doctrină” „constituie, eo ipso, o derogare de la principiul consensualismului”, derogare care, „în ultimă analiză în 
cazul dat, reprezintă însăşi negarea acestui principiu”. S-a susținut că, „se impune chiar înlăturarea din rândul 
principiilor fundamentale ale relațiilor de muncă a principiului consensualismului, având în vedere faptul că 
principalele acte juridice prin care se nasc, se modifică şi se sting raporturile de muncă (contractele individuale de 
muncă şi contractele colective de muncă precum şi actele prin care acestea se modifică sau încetează) sunt guvernate 
de cerinţe de formă (forma scrisă, iar în cazul contractelor colective de muncă şi înregistrarea) pentru a fi valabil 
încheiate. în acest context, principiul consensualismului ar putea funcționa cel mult ca un principiu de drept comun, 
însă în niciun caz nu mai constituie un principiu fundamental al dreptului muncii” şi că principiul consensualității, 
„nu mai este aplicabil, întrucât potrivit art. 16 alin. 1 din Codul muncii forma scrisă este obligatorie pentru încheierea 
valabilă a contractului”. 

Cerinţa formei scrise ad validitatem a fost apreciată ca „inechitabilă şi că rigidizează excesiv contractul de muncă 
contrar spiritului protectiv pe care normele dreptului muncii trebuie să le asigure...antrenarea răspunderii 
contravenţionale şi penale dar fără sancțiuni de ordin civil — nulitatea contractului de muncă este o soluţie dezirabilă 
pentru o reglementare viitoare”. 

S-a mai spus şi că „urmare a modificării Codului muncii prin Legea nr. 40/2011, consensualismul a fost practic 
înlăturat, deoarce atât contractele individuale de muncă, cât şi actele de modificare a acestora trebuie încheiate în 
formă autentică ad validitaem”*!. 

S-a fomulat şi opinia contrară, potrivit căreia „caracterul solemn al contractului (individual de muncă s.n.) nu 
trebuie înţeles ca opunându-se principiului consensulaităţii. Acest principiu are o dimensiune generică, care vizează 
esența stabilirii raportului juridic şi nu forma de exprimare a acestuia. In fond şi forma scrisă este rezultatul acordului 
de voință al părților, iar consesnul există şi atunci când cerința legală privitoare la formă nu este îndeplinită...” 

Cu toate acestea, Înalta Curte de Casaţie şi Justiţiei, prin Decizia nr. 37/2016% privind examinarea sesizării 
formulate de Curtea de Apel laşi a stabilit că în interpretarea şi aplicarea dispoziţiilor art. 16 alin. 1 şi art. 57 alin. 5 şi 
6 din Codul muncii, combinat cu art. 211 lit. b din Legea nr. 62/2011, art. 35 din Codul de procedură civilă şi art. 6 
din Convenţia europeană pentru apărarea drepturilor omului, în ipoteza neîndeplinirii de către părți a obligaţiei de 
încheiere a contractului individual de muncă în formă scrisă, persoana fizică care a prestat muncă pentru şi sub 
autoritatea celeilalte pârţi are deschisă calea acţiunii în constatarea raportului de muncă şi a efectelor acestuia şi în 
situaţia în care respectivul raport de muncă a încetat anterior sesizării instanței. 

Cu privire la o asemenea soluţie s-a spus“ că „dispoziţiile art. 16 alin. 1 C. muncii trebuie coroborate cu cele ale 
art. 57 din acelaşi cod, care reglementează nulitatea contractului Dacă un contract individual de muncă nu a fost 
încheiat în formă scrisă, deşi nul în mod absolut, contractul există (este în ființă), dar nulitatea îşi produce efectele din 
momentul constatării acesteia (ex nunc), iar nu şi pentru trecut (ex tunc)”. 

Ordonanţa de urgență a Guvernului nr. 53/2017% a adus modificări şi completări Codului muncii prin care se 
renunţă la teza finală a art. 16 alin.l potrivit căreia „forma scrisă este obligatorie pentru încheierea valabilă a 
contractului”. 

Astfel se consacră revenirea la funcţionarea principiului consensualismului ca principiu fundamental al dreptului 
muncii, iar opiniile amintite mai sus nu se mai justifică dat fiind că prin modificarea în anul 2017 art. 16 alin.1 din 
Codul muncii se consacră revenirea la funcționarea principiului consensualismului ca principiu fundamental al 
dreptului muncii, forma scrisă a contractului individual de muncă fiind cerută doar ad probationem. 

TRANSFORMĂRILE DIN ULTIMUL SECOL 
ÎN MATERIA LEGISLAŢIEI BREVETĂRII INVENȚIILOR DIN ROMÂNIA 


Paul POPOVICI" 


I. Prolegomene 

România a adoptat relativ târziu o lege privind protecția brevetelor de invenţie, respectiv în anul 1906. Până 
atunci, invențiile fuseseră ocrotite prin decrete domneşti sau regale ori legi speciale, emise în urma unor cereri care 
imitau procedura franceză în materie, chiar dacă nu exista o legislaţie care să le prevadă. Întârzierea s-a datorat 
reticenţei justificate de aceea că o astfel de protecţie ar fi avantajat mai degrabă inventatorii străini datorită avansului 
tehnologic şi ar fi prejudiciat firava industrie românească prin limitarea accesului neîngrădit la invenţii şi inovaţii în 
mod gratuit!. O asemenea situaţie însă nu putea fi perpetuată la nesfârşit, astfel încât la un moment dat, la presiune 
externă, România a inclus în sistemul ei legislativ o lege în legătură cu brevetele de invenţii”. Adoptarea actului 
normativ nu s-a făcut fără opoziţie, încercând-se din răsputeri întârzierea unui astfel de moment: „o lege a brevetelor 
de invenţie ar constitui un adevărat pericol căci ea ar proteja inventatorii străini în contra producătorilor români. 
Industriile noastre ar fi silite să-şi întrerupă anumite ramuri de fabricaţie sau să-şi încarce cheltuielile de fabricaţie cu 
plata dreptului de a exploata brevetele”. După cum se ştie, aceeaşi „Uniune a industriaşilor din România” a susţinut 
încă din anul 1900 ca soluţie juridică următoarele: „brevetarea invențiunilor nu este nici legitimă, nici oportună la noi, 
rămânând ca invenţiunile merituoase să se breveteze prin legi speciale şi după un examen prealabil”. 

Deşi aparent nu se încadrează ca moment al apariţiei în titlul articolului, vom analiza pe scurt principalele 
prevederi ale Legii privind brevetele de invenţiuni din anul 1906 întrucât perioada în care a fost în vigoare este inclusă 
în intervalul de timp care ne interesează. 

În doctrina românească de specialitate s-a afirmat că această lege nu ar fi primul act prin care creaţiile industriale 
beneficiază de o protecţie. Deşi pare că ar excede cadrul articolului, o scurtă analiză a problematicii nu este lipsită de 
legătură deoarece astfel se clarifică dacă legea incidentă în urmă cu o sută de ani a reprezentat sau nu prima măsură 
legală în materie, cu toate consecinţele care decurg din aceasta. 


II. Istoric 


1. Scurt istoric al protecţiei invențiilor pe teritoriul actual al României 

În literatura de specialitate autohtonă s-a afirmat că istoria protecției invențiilor pe teritoriul actual al României ar 
debuta odată cu privilegiile domneşti pentru diferite exploatări ori exercitarea unor meşteşuguri. Însă, o asemenea 
interpretare a respectivelor acte domneşti, ca forme incipiente de protecţie acordate beneficiarilor” nu poate fi primită. 
Este adevărat că opinia nu este singulară, în doctrină susținându-se că „apariţia proprietăţii industriale s-a produs în 
Evul Mediu, odată cu procesul de urbanizare care a permis afirmarea breslelor, începând cu secolul al XIII-lea”*. Evi- 
dent, nu toţi autorii cad de acord cu privire la „data” naşterii proprietății industriale, unii dintre ei considerând secolele 
al XV-lea şi al XVI-lea ca germinatoare ale unei idei de protecţie a proprietății industriale”, însă, cu o singură 
excepție, cea venețiană, paradigma juridică era alta în epocă’. 

Aflate în sincronie în acel moment cu ceea ce se întâmpla în Europa, privilegiile domneşti erau acte care priveau 
domeniul public şi nu cel privat, prin ele domnul certifica faptul că activitatea respectivă era permisă, deci legală. 
Astfel, este indiscutabilă consemnarea unor privilegii (cel mai vechi atestat este din 1291, în Transilvania, dat de 


* Conf. univ. dr. la Universitatea Creştină „Dimitrie Cantemir”, Facultatea de Drept din Cluj-Napoca; e-mail: paul_avocat(Qyahoo.com 

! Al. C. Ştrenc, Istoricul protecţiei invențiilor în România, în Al. C. Ştrenc, B. Ionescu, Gh. Gheorghiu, „Dreptul brevetului. Tratat”, Edit. 
Lumina Lex, Bucureşti, 2005, p. 25 şi urm. 

2 Şt. Iancu, Istoria protecției invențiilor în România, Editura Academiei Române, Bucureşti, 1998, pp. 65-66; A. R. Bădărău, N. M. 
Mihăilescu, Scurtă istorie a brevetării invențiilor în România, vol. I, Edit. OSIM, Bucureşti, 2005, pp. 43-44. 

De altfel, şi alt act normativ anterior privind tot „proprietatea industrială”, respectiv Legea privind mărcile de fabrică şi comerţ, a fost 
adoptată tot la presiuni externe, în anul 1879. Apariţia acestei legi s-a datorat încheierii unei convenții cu Austro-Ungaria în anul 1876 şi prin 
care, între altele, România s-a obligat să adopte o asemenea lege — F. Porescu, V. V. Longhin, P. I. Demetrescu, Legea mărcilor de fabrică şi de 
comerț. Convenţiile diplomatice şi internaţionale. Comentar şi jurisprudenţă, Institutul de Arte Grafice şi Editură „Eminescu” SA, Bucureşti, f. 
a., p. 9. 

3 „Buletinul Camerei de industrie şi comerț din Bucureşti”, şedinţa din 8 ianuarie 1900, citat după Şt. Iancu, op. cit., p. 63. 

4 A. R. Bădărău, N. M. Mihăilescu, op. cit., vol. I, p. 66. 

5 Al. C. Ştrenc, op. cit., pp. 25 şi urm. 

é P. O. Long, Invention, Authorship, Intellectual Property and the Origin of Patents. Notes towards a Conceptual History, în „Technology 
and Culture”, 4/1991, pp. 846-884, citat şi de Al. C. Ştrenc, B. Ionescu, Gh. Gheorghiu, op. cit., vol. I, p. 17. 

7 Şt. Iancu, Istoria protecției invențiilor în România, Edit. Academiei Române, Bucureşti, 1998, p. 15. 

8 Pentru detalii, a se vedea S. Bottomley, The British Patent System During the Industrial Revolution 1700-1852. From Privilege to 
Property, Cambridge University Press, Cambridge, 2014 

regele Andrei al Ungariei; pentru Ţara Românească, primul păstrat datează din 1391 şi îi aparține domnitorului 
Mircea cel Bătrân; sincronic apare şi cel al domnitorului Alexandru cel Bun, în 1402, în Moldova)’. 

Însă, în opinia noastră, nu se poate vorbi în perioada respectivă de un drept al proprietăţii intelectuale (industriale) 
pentru că lipseau elementele necesare unui sistem juridic care să conţină dispoziții măcar asemănătoare cu cele 
moderne. Or, până la acordarea unei ocrotiri legale moderne, invențiile sau inovațiile au fost protejate prin păstrarea 
secretului şi nu prin dispoziţii legale care să interzică utilizarea acestora fără consimţământul autorului sau a titularului 
dreptului de exploatare etc. 

Sistemul privilegiilor, întâlnit de altfel şi în domeniul tipăriturilor, este altceva ca natură juridică şi ca 
reglementare decât un drept de proprietate intelectuală (sau industrială). Respectivul sistem feudal poate fi considerat 
cel mult un punct de pornire pentru dreptul de proprietate intelectuală (industrială), însă unul foarte îndepărtat şi 
esențialmente diferit față de reglementarea modernă. 

Reglementarea juridică a invențiilor a apărut relativ târziu în comparaţie cu alte dispoziții de drept (de pildă cele 
care priveau dreptul de proprietate, contractele etc.)'". La început, au fost acordate privilegii!! în vederea fabricării 
unui produs nou sau a utilizării unei tehnologii noi, însă ocrotirea avea un caracter de drept public, derivată din 
raporturile de subordonare ale timpului'?. Actul prin care se permitea exploatarea prevedea exact limitele dreptului, 
precum şi condițiile în care se putea beneficia de exclusivitate. lată de ce nu pare surprinzător că mult timp 
modalitatea de protejare a invențiilor a fost păstrarea secretului (individual sau în cadrul confreriei / breslei). 

Cea mai veche reglementare cunoscută a unui brevet este Decretul din 19 martie 1474 al Republicii Venețiene. 
Prin acest act, drepturile erau conferite în mod impersonal, adică oricărei persoane; aici este deosebirea majoră față de 
privilegiile acordate până atunci, care erau individuale. În esență, inventatorii primeau dreptul de a exploata în mod 
exclusiv invenţia proprie; cel care încălca această prerogativă, la cererea celui îndreptățit, putea fi amendat cu 100 de 
ducați!” şi să i se distrugă dispozitivul piratat!”. Reglementarea venețiană a fost, în mod surprinzător, modernă, 
conţinând elementele fundamentale care vor putea fi găsite câteva sute de ani mai târziu în legislația internațională şi 
în cele naţionale!?. 

Transformarea sistemului juridic în favoarea inventatorilor a fost un proces îndelungat şi sinuos, prezent în statele 
avansate din punct de vedere industrial. Însă schimbarea legislaţiei nu s-a datorat doar schimbării operate în mentalul 
politic, de înlăturare a societăţii vechi, bazate pe subordonări ierarhice antice sau feudale. Un factor obiectiv l-a 
constituit totodată şi faptul că la sfârşitul secolului al XIX-lea, înmulţirea cererilor a îngreunat atât de mult sistemul 
privilegiilor încât a reieşit nevoia unui sistem nou de a asigura ocrotirea drepturilor rezultate din invenții. Astfel s-au 
impus brevetele, care au preluat conţinutul vechiului sistem, dar pe care l-a adaptat în forme mult mai eficiente. 

Pe teritoriul României, perioada modernă va aduce după sine abolirea privilegiilor de tip feudal prin 
Regulamentele organice (1831-1832), după a căror intrare în vigoare au fost solicitate şi acordate privilegii exclusive 
„printr-o interpretare judicioasă a conceptului de monopol”!€. 

Mult mai târziu însă va fi legiferată prima reglementare modernă a brevetelor de invenţie (1906). Ulterior, 
abolirea monarhiei şi instaurarea comunismului au determinat în timp adoptarea unui alt cadru legislativ, specific 
tipului de societate nouă, la care însă, în mod firesc se va renunţa după revenirea la sistemul politic democratic. 

Crearea statului național unitar român la 1918 a determinat însă situații juridice noi în materia regimului 
brevetelor de invenție tocmai datorită Marii Uniri. 


2. Implicaţiile Marii Uniri în materia legislaţiei proprietăţii intelectuale 

Marea Unire din anul 1918 a adus după sine nu doar mărirea teritoriului şi a populaţiei statului român, ci şi o 
pluralitate de regimuri juridice moştenite din legislaţia statelor din care s-au desprins provinciile româneşti unite cu 
Vechiul Regat, nu mai puţin de patru la număr. Astfel, cel românesc (al Vechiului Regat), austriac (incident în 


? Şt. Iancu, Istoria protecţiei invențiilor în România, Edit. Academiei Române, Bucureşti, 1998, pp. 22-25; în același sens: V. Roş, Dreptul 
proprietăţii intelectuale. Curs universitar, Edit. Global Lex, Bucureşti, 2001, pp. 290-291. 
0 Ideea protejării unei noutăţi este însă foarte veche. În secolul VII-VI î. Hr., în cetatea grecească Sybaris s-a statuat că rețeta unui nou fel 
de mâncare nu poate fi utilizată timp de un an de altă persoană decât inventatorul ei — Fr. Pollaud-Dulian, Propriété intellectuelle. La propriété 
industrielle, Economica, Paris, 2011, pp. 89-90. 
! Pentru o sinteză a problematicii, a se vedea M. Bloch, Societatea feudală, vol. II, Clasele şi cârmuirea oamenilor, trad. C. Macarovici, 
Edit. Dacia, Cluj-Napoca, 1998. 
2 „Ideea de inferioritate şi servitute era ataşată exerciţiului muncii a dominat mult timp organizarea publică, ca şi în moravuri” — A.-Ch. 
Renouard, Traité des brevets d'invention, 3° édition, rev. et augm., Guillaumin et Ci“, Paris, 1865, p. 35. 
3 Echivalentul astăzi a 7.000 USD — L. Molă, The Silk Industry of Renaissance Venice, Johns Hopkins University Press, Baltimore, 
Maryland, 2000, p. 187. 
4 G. Mandich, Venetian Patents (1450-1550), în „Journal of the Patent Office Society”, nr. 3/1948, pp. 166 şi urm. 
5 P, Torremans, Holyoak and Torremans Intellectual Property Law, T* Ed., Oxford University Press, Oxford, 2013, p. 45. 
6 A se vedea art. 157 din Regulamentul organic al Ţării Româneşti (1831) şi art. 151 din Regulamentul organic al Moldovei (1832) — Şt. 
Iancu, op. cit., pp. 29-30, V. Roş, Dreptul proprietății intelectuale, pp. 292-293. 

Bucovina şi Banat), maghiar (în Transilvania), rusesc, precum şi „vechile legi şi obiceiuri moldoveneşti, rămase în 
vigoare acolo” [în Basarabia]!”, deşi pe teritoriul reîntregit majoritatea populaţiei era una de naţionalitate română!5. 

Este adevărat că Marea Unire nu a determinat în mod direct adoptarea unei noi legislații în materia proprietății 
intelectuale. Legislaţia privind mărcile şi invențiile a fost considerată ca răspunzând necesităţilor social-economice 
existente, iar cea privind dreptul de autor fiind vetustă oricum trebuia „adusă la zi”. Ceea ce a adus însă nou Legea 
proprietăţii literare şi artistice a fost un nou regim juridic unitar la nivelul întregii ţări, aplicabil deci şi provinciilor 
unite cu România în anul 1918”. 

În ceea ce priveşte legislaţia în materia brevetelor de invenţie, aceasta s-a unificat nu prin adoptarea unei noi 
reglementări, ci prin extinderea aplicării legii româneşti din 1906, însă în etape: legislaţia de drept privat românească a 
fost extinsă în Basarabia abia în anul 1928”, în Bucovina în 19387!, iar în Transilvania (câtă mai era în graniţele 
statului român), abia în anul 19437. 


3. Schimbările de regim politic şi impactul asupra legislaţiei în materia brevetelor de invenţie 

S-ar putea crede că schimbarea de regim politic nu ar trebui să afecteze sub nici o formă legislaţia în materia 
brevetelor de invenţie datorită caracterului ei eminamente tehnic. Însă voinţa politică nu trebuie niciodată subestimată, 
mai ales când în joc sunt mize propagandistice mari. Dacă până în 1945 influenţa franceză a fost pregnantă, dar şi 
benevolă în materia legiferării, după 1945 paradigma sovietică a fost impusă în mod indiscutabil. Astfel, dacă 
invențiile aparțineau statului sovietic în conformitate cu cel dintâi decret al lui Lenin, dispoziția a fost preluată şi în 
legislația românească”, desprinsă aşadar de principiile sistemului juridic anterior prin orice mijloace. 

Pe scurt, după anul 1945 legislaţia va dobândi un anumit specific, socialist, inclusiv în materia proprietăţii 
intelectuale. Astfel, Legea asupra brevetelor de invenții, cu modificările ulterioare din 19062, a fost abrogată prin 
Decretul nr. 884/1967 privind invențiile, inovațiile şi raţionalizările”, la rândul său abrogat prin Legea nr. 62/1974 
privind invențiile şi inovațiile”. Prin respectiva legislaţie s-a instituit o preeminență a anumitor persoane juridice 
(întreprinderi de stat, cooperatiste sau obşteşti) asupra dobândirii şi utilizării brevetelor de invenție”. 

La rândul ei, schimbarea regimului politic în 1989, a determinat modificarea profundă a sistemului legislativ, 
inclusiv, şi de această dată, în materia proprietății intelectuale. 

În prezent, cadrul legislativ intern este instituit de Legea nr. 64/1991 privind brevetele de invenţie? şi 
Regulamentul de aplicare a Legii nr. 64/ 1991%. 


III. Analiză diacronică în materia brevetului de invenţie 

1. Analiza primei Legi privind brevetelor de invenţie din România (1906) 

Legea reglementa pentru prima dată modalitatea de acordare a unui brevet de invenţie. Conform dispoziţiilor ei, 
aplicarea legii s-a realizat printr-un Regulament“. Pornind de la principalele elemente ale legii din 1906, vom face o 


17 Unificarea legislativă. Expunere de motive, în C. Hamangiu, „Din opera legislativă a Ministerului de Justiţie. Proiecte şi anteproiecte de 
legi cu expuneri de motive”, Monitorul Oficial şi Imprimeriile Statului, Imprimeria Naţională, Bucureşti, 1932, p. 3. 

18 Pentru amănunte, a se vedea P. Popovici, Marea Unire şi dinamica legislativă în materia proprietății intelectuale, în „Revista română de 
dreptul proprietății intelectuale”, nr. 4/2017, pp. 163-171. 

19 Ibidem. 

20 Lege pentru extinderea în Basarabia a unor dispoziţiuni din legislaţia Vechiului Regat, promulgată prin Decretul Regal nr. 876 din 29 
martie 1928, publicat în „Monitorul oficial al României”, partea I, nr. 77 din 4 aprilie 1928. 

21 Art. 1 din Legea nr. 3406/1938 pentru extinderea în Bucovina a legislaţiei din Vechiul Regat, publicat în „Monitorul oficial”, nr. 228 din 
1 octombrie 1938. 

22 Art. 1 pct. 7 din Legea nr. 389/1943 privind extinderea legislaţiei civile şi comerciale în România de peste Carpaţi, publicată în 
„Monitorul oficial” nr. 142 din 22 iunie 1943. 

23 Y, Eminescu, Legea brevetelor de invenţie. Comentariu, Edit. Lumina Lex, Bucureşti, 1993, p. 7. 

24 Odată cu Legea asupra brevetelor de invenţii din 1906, în mod necesar a fost abrogat şi Regulamentul pentru aplicarea legii brevetelor de 
invenţii din 17 ianuarie 1906, publicat în „Monitorul oficial”, nr. 16 din 21 aprilie 1906. 

25 Decretul nr. 884/1967 privind invențiile, inovațiile şi raţionalizările, publicat în „Buletinul oficial al RSR”, partea I, nr. 85 din 30 
septembrie 1967, a fost aprobat prin Legea nr. 31/1967, publicată în „Buletinul oficial al RSR”, partea I, nr. 115 din 30 decembrie 1967. 

26 Legea nr. 62/1974 privind invențiile şi inovațiile, publicată în „Buletinul oficial al RSR”, partea I, nr. 137 din 2 noiembrie 1974. 

27 Legislaţia în materie mai cuprinde şi alte acte normative, asupra cărora însă nu insistăm: Decretul nr. 93/1976 privind normele pentru 
calcularea recompenselor băneşti cuvenite autorilor invențiilor aplicate în economia națională, publicat în „Buletinul oficial al RSR”, partea I, nr. 
38 din 27 aprilie 1976, Decretul nr. 363/1976 privind taxele pentru cererile de brevete de invenții şi pentru brevetele de invenţii acordate, publicat 
în „Buletinul oficial al RSR”, partea I, nr. 102 din 16 noiembrie 1976, Decretul nr. 383/1984 privind perfecționarea sistemului de stimulare a 
oamenilor muncii şi a întreprinderilor, publicat în „Buletinul oficial al RSR”, partea I, nr. 81 din 29 octombrie 1984, Regulamentul privind 
organizarea şi funcționarea Comisiei pentru soluționarea contestaţiilor privind invențiile din cadrul OSIM, publicat în „Buletinul pentru Invenţii 
şi mărci”, nr. 6/1985 etc. 

28 Legea nr. 64/1991 privind brevetele de invenţie, republicată în „Monitorul oficial al României”, partea I, nr. 613 din 19 august 2014, 
modificată cel mai recent prin Legea nr. 83/ 2014 privind invențiile de serviciu, publicată în „Monitorul oficial al României”, partea I, nr. 471 din 
26 iunie 2014. 

2 Regulamentul de aplicare a Legii nr. 64/1991 a fost adoptat prin Hotărârea Guvernului nr. 547/2008, publicată în „Monitorul oficial al 
României”, partea I, nr. 456 din 18 iunie 1998. 

analiză comparată a legilor care s-au succedat în timp, tocmai pentru a surprinde ceea ce s-a menţinut, modificat sau 
adăugat, într-o încercare de a găsi constantele şi variabilele „dreptului brevetului” în România ultimilor 100 de ani. 

Aşadar, prin intermediul Legii din 1906 se dispuneau următoarele: 

(a) Brevetul „se va acorda fără nică o examinare prealabilă (sublin. ns., P. P.), fără nică o garanţie de oră-ce natură 
din partea Statului”, răspunderea privind originalitatea şi chiar realitatea invenției ori a exactităţii descrierii revenind 
doar solicitantului”!; cu alte cuvinte era instituit brevetul declarativ (şi nu atributiv, în baza unei examinări)*?; 

(b) Erau excluse de la brevetare următoarele categorii de invenţii: 

i. Ilegale, imorale, dăunătoare sănătății sau „cară tind evident la amăgirea publicului”; 
ii. Cele al căror obiect era rezervat Statului; 
iii. Mijloace şi produse alimentare pentru oameni „şi de nutreţ pentru vite”; 
iv. Medicamentele sau dezinfectantele; 
v. Metodele de învățământ, control şi de contabilitate“? 

(c) Termenul pentru care se acorda protecţia era stabilit la 15 ani de la data depunerii cererii pentru o invenţie şi 
cel puţin 10 ani pentru cele de perfecționare? 

(d) Regimul juridic aplicat străinilor era identic cu acela al cetăţenilor români; 

(e) Pierderea dreptului la brevet era determinată de: 

i. Neplata taxelor corespunzătoare; 
ii. Renunţare; 
iii.  Neexploatarea timp de patru ani de la data solicitării sau o întrerupere de doi ani în exploatare; 
iv. Observarea neîndeplinirii condiţiilor de formă (pentru aceste patru prime situaţii nulitatea se pronunţa de 
către ministerul de resort); 
v. Lipsa noutăţii brevetului în România (exploatarea comercială înainte de data legală a brevetului sau 
publicarea acestuia); 

vi. Omiterea sau indicarea inexactă a unei părți care reprezintă secretul invenției; 

vii. Existenţa unui brevet anterior în România sau în străinătate (pentru cazurile V-VII nulitatea se pronunța 

de către instanţa de judecată)” 

(f) Formalităţile obţinerii brevetului: 

i. Limba în care se formulează cererea era stabilită ca fiind româna; 

ii. Cererea împreună cu anexele se întocmea în dublu exemplar, după un formular tipizat; 

iii.  Indicarea numărului de ani pentru care se solicita brevetul (solicitare fără consecinţe practice deoarece 
prin neplata taxei anuale corespunzătoare sau neutilizarea invenţiei în anumite condiţii, se pierdea dreptul 
asupra brevetului); 

iv. Plata anticipată a unei taxe; 

v. Descrierea invenției trebuia să fie suficient de clară astfel încât „orice om competent să fie în stare de a 
produce obiectul invenţiunei, servindu-se de mijlocele cunoscute până atunci”, cu indicarea 
revendicărilor; 

vi. Un exemplar chiar şi miniaturizat al respectivei invenții’ 

(g) Efectele brevetului de invenţie: 

i. Dobândirea exclusivităţii de exploatare a invenției, precum şi posibilitatea transmiterii inter vivos sau 
mortis causa a acesteia; 

ii.  Beneficierea de facilitățile legii privind încurajarea industriei naţionale dacă a fost înființată o 
întreprindere comercială cu scopul exclusiv de a produce obiectul brevetat?” 

iii. Dreptul de a putea inscripționa obiectul brevetat şi firma comercială „însoţit de armele României” (sublin. 
legii), adică stema oficială a României?’ 

(h) Taxele datorate pentru menţinerea protecției erau anuale şi creşteau treptat?’ 


30 Art. 41 din Legea asupra brevetelor de invenţiune (1906), conform căruia s-a adoptat un Regulament pentru aplicarea legii brevetelor de 
invenţiune, aprobat prin Decretul nr. 1577 din 12 aprilie 1906 şi publicat în „Monitorul oficial”, nr. 16 din 21 aprilie 1906. 

31 Brevetul de invenţie nefiind supus unei examinări de fond, nu conferea nici o garanţie cu privire la exclusivitate şi prin aceasta nu 
împiedica pe cei îndreptăţiți să se adreseze instanţei de judecată în vederea anulării pentru similaritate anterioară. În formularea prețioasă a 
timpului: „fără prejudiciul drepturilor eventuale ale celor care se vor crede jigniţi” — art. 3 din Lege (1906). 

32 Sistemul era în vigoare la acea dată în Franţa, Belgia şi Italia — A. R. Bădărău, N. M. Mihăilescu, op. cit, vol. I, p. 45. 

33 Art. 4 din Lege (1906). 

34 Art. 6 şi 7 din Lege (1906). 

35 Art. 10 din Lege (1906). 

36 Art. 15 din Lege (1906). 

37 Facilităţile constau bunăoară în scutiri de taxe vamale, scutiri de impozite — a se vedea Decizia nr. 371/1906 Consiliului de miniştri, 
publicată în „Monitorul oficial”, nr. 2 (15) aprilie 1906. 

38 Art. 11 din Lege (1906). 

3 Art. 17 din Lege (1906). 

(1) Serviciul de brevete: era înfiinţat ca organism specializat cu atribuţii privind înregistrarea şi constatarea 
anumitor nulități a brevetelor de invenţie. 

(j) Competența materială a judecării cauzelor legate de brevet aparținea tribunalului de la domiciliul 
deţinătorului brevetului”. 


În vederea aplicării legii a fost adoptat trei luni mai târziu şi regulamentul corespunzător acesteia“!. Mai laborios? 
şi cu dispoziții explicative, actul respectiv detaliază prevederi laconice sau principii ale legii, justificându-şi menirea. 
Cu modificări neesenţiale el a fost în vigoare până în anul 1950. 


Modificările Legii asupra brevetelor de invenţiune (1906) 

Departe de a fi o lege perfectă (de parcă ar şi exista aşa ceva, cel puţin teoretic), legea a suferit mai multe 
modificări până la instaurarea regimului comunist şi, evident, după instaurarea acestuia. În prima etapă modificările 
nu sunt de substanţă, în a doua căutându-se, până la înlocuirea sa cu un act normativ corespunzător noii orientări 
politico-juridice, ajustări semnificative. 

În prima categorie s-au înscris modificări privind chestiuni formale, cum sunt cele cu privire la plata taxelor 
corespunzătoare, suspendarea drepturilor acordate supușilor altor state cu care România era în stare de beligeranţă sau 
extinderea legislaţiei „Vechiului regat în România de peste Carpaţi”. 

În cea de a doua categorie sunt cuprinse acte normative prin care se dorea impunerea unui alt spirit, nou, socialist. 
Însă modificarea legii s-a făcut printr-un regulament de aplicare, ceea ce, în opinia noastră, constituia un exces de 
putere chiar şi în raport cu exigenţele ierarhiei actelor normative a timpului“. 

Dat fiind faptul că prin respectivul regulament s-a schimbat esenţial brevetabilitatea, vom analiza distinct 
modificările apărute odată cu instaurarea regimului comunist. 


2. Decretul nr. 214/1950 şi HCM nr. 943/1950 în raport cu Legea din 1906 

Din raţiuni care nu le desluşim, Legea asupra brevetelor de invenţiuni a fost modificată semnificativ printr-un nou 
regulament de punere a ei în aplicare. După cum s-a observat în literatura de specialitate, introducerea „certificatului 
de autor” a determinat „interpretări şi chiar confuzii”. Acesta era acordat persoanelor care ofereau statului invențiile 
realizate“, care dacă le accepta suporta toate cheltuielile corespunzătoare brevetării şi punerii în aplicare a invenţiei“. 
În fond, nu dispoziţiile nu erau altceva decât o transcriere locală a prevederilor ideologice şi legislative sovietice în 
materie, în conformitate cu care proprietatea asupra mijloacelor de producţie nu poate aparține decât „întregului 
popor”. 

„Certificatul de autor” reprezenta în conformitate cu legislaţia în vigoare nu un titlu de protecţie a invenţiei, ci o 
formă de recunoaştere oficială a calităţii de inventator al unei invenţii, de recompensare morală a cedării brevetului de 
invenţie statului“. 

Un alt element de noutate absolută pe care îl aduce regulamentul este examinarea invenţiei „din punct de vedere 

ilității ”*. Dispoziţia are sens, deşi modifică fundamental natura brevetului de 
invenţie, care devine astfel atributivă, deoarece erau supuse analizei prevăzute de actul normativ invențiile care erau 
cedate statului şi care prelua astfel toate cheltuielile, riscurile (dar şi beneficiile) aferente. 

Tot absolută era şi politizarea fără precedent a legislației în materie (ea fiind însă o constantă recurentă a 
sistemului juridic totalitar) prin consemnarea unor slogane sau, după cum s-a observat în literatura de specialitate, 
„lipsite de un conținut juridic real”: între sarcinile Comitetului pentru Invenţiuni şi Descoperiri fiind „schimbul de 
experiență în domeniul inovațiunilor cu Uniunea Republicilor Socialiste Sovietice” etc.5!, ceea ce consuma şi la nivel 
legal obedienţa strictă faţă de protectorul regimului. 

De asemenea, în doctrină, s-a discutat despre omisiunea legiuitorului din 1950 cu privire la indicarea autorităţii 
care urma să dispună asupra eliberării brevetelor de invenţie. Astfel, s-a opinat că odată cu abdicarea şi desființarea 


40 Art. 24 din Lege (1906). 

4! Art. 41 din Lege (1906). 

42 Regulamentul cuprindea 66 de articole comparativ cu 42 ale legii. 

4% Pentru sinteza modificărilor în materie, a se vedea A. R. Bădărău, N. M. Mihăilescu, op. cit., vol. I, pp. 67-68. 

+ T. Drăganu, Considerations théoriques concernant le principe de la légalité socialiste, în „Studia Universitatis Babeş-Bolyai. Series 
Iurisprudentia”, 1969, pp. 11-25. 

45 A. R. Bădărău, N. M. Mihăilescu, op. cit., vol. I, p. 105. 

46 Art. 7 din Decretul nr. 214/1950. 

47 Art. 11 alin. (1) din Decretul nr. 214/1950. 

48 Cu toate că inventatorul putea fi nominalizat ca atare în brevetul de invenţie, la cererea sa expresă şi cu avizul conform al Comitetului 
pentru Învenţiuni şi Descoperiri (art. 9 din Decretul nr. 214/1950). Probabil că măsura fusese luată întrucât brevetul de invenţie nu se elibera 
inventatorului. 

® Art. 5 alin. (1) lit. (a) din Decretul nr. 214/1950. 

50 Y, Eminescu, Legea brevetelor de invenţie, p. 7. 

51 Art. 5 alin. (1) lit. j) din Decretul nr. 214/1950. 

instituţiei regelui „Oficiul Proprietății Industriale nu mai putea elibera brevetele de invenţie”?. Raționamentul este 
însă incorect din punct de vedere juridic. Desființarea instituţiei monarhice, datorate abdicării fostului suveran, a 
determinat adoptarea unui act normativ care stabilea în mod tranzitoriu succesiunea instituțională în acest sens, astfel 
încât nu poate fi conceput nici în fapt şi nici în drept existenţa unui vid în materie de exercitare a autorității publice”. 
Ulterior, prin Constituţia din anul 1948 s-au reglementat în detaliu structura puterii executive şi atribuţiile acesteia, 
împărţite între guvern” şi Prezidiul Marii Adunări Naţionale a Republicii Populare Române". Mai târziu, preluând 
tale quale tiparul din 1906, s-a stabilit în anul 1952 că brevetele de invenții vor fi acordate printr-o hotărâre de 
guvern", în mod just considerată în literatura noastră de specialitate ca fiind „o soluţie neoperativă [...] care în 


continuare a îngreunat procedura de eliberare a brevetelor”. 


3. Comparaţie între prevederile Decretul nr. 214/1950 şi HCM nr. 943/1950 şi cele ale Decretului nr. 
884/1967 

În mod evident, Decretul nr. 884/1967 a reprezentat din multe puncte de vedere un progres faţă de Legea asupra 
brevetelor de invenţiuni din anul 1906. În fond, această constatare nu trebuie să mire pentru că este vorba în cele din 
urmă de nu mai puţin de şase decenii nu doar de practică, ci şi de teorie în materie. Regresul evident pe care l-ar fi 
înregistrat reglementarea ulterioară ar fi fost reprezentat de dreptul întreprinderilor de stat de a-şi însuşi brevetul de 
invenţie în dauna inventatorului. O asemenea critică ar fi fost de neconceput în epocă, ea aducându-se abia odată cu 
căderea vechiului regim. Însă, la puţin peste două decenii de la schimbarea de paradigmă juridică, legiuitorul român a 
revenit asupra dreptului aproape absolut al inventatorului de a deveni şi titularul dreptului de brevet, stabilind o 
preeminență a angajatorului de a obţine un brevet de invenţie pentru o invenţie considerată a fi „de serviciu”s5. Este 
adevărat că reglementarea din 1967 nu lăsa de cele mai multe ori posibilitatea angajatorului de a opta sau nu pentru 
însuşirea unui brevet de invenţie ori, în situația în care angajatorul refuza (adică întreprinderea de stat), „Direcţia 
Generală pentru Metrologie, Standarde şi Invenţii” desemna, „cu acordul ministerului în a cărui ramura de activitate 
poate fi aplicată invenţia, întreprinderea căreia urmează sa i se elibereze brevetul de invenţie”"?. Desigur că 
prevederea era de fapt o etatizare şi a fost reparată din punct de vedere al drepturilor materiale abia după abolirea 
regimului comunist“. 

Însă, cu tot acest inconvenient, legea aduce foarte multe noutăţi, remarcabile în raport cu vechea reglementare: 

— Definirea invenției“!; 

— Reglementarea coautoratului, cu excluderea celor care doar au contribuit practic numai la executarea 
invenției’; 

— Institvirea certificatului de inventator (pentru cei care nu erau titularii brevetelor de invenţie); 

— Instituirea depozitului reglementar“; 

— Transformarea brevetului într-unul atributiv prin introducerea examinării prealabile pentru toate cererile de 
brevet de invenție; 

— Mărirea explicită a competențelor instanțelor de judecată în legătură cu litigiile privind brevetele de 
invențieć*. 


Concluzii privind comparația dintre cele două acte normative 

Orice comparaţie între cele două acte normative, cu excepția în primul rând a preeminenței întreprinderilor de stat 
în obținerea brevetului de invenție, denotă o reglementare superioară a decretului în comparație cu legea. De la 
numărul de articole (65 vs. 11), la conținutul reglementării, mult mai laborios şi mai aplicat necesităților brevetării, 
reglementarea posterioară constituie un evident progres normativ. În afara punerii în litera legii a ideologiei politice 
tipice formei de stat a perioadei, noua reglementare a corespuns mult mai bine decât vechea reglementare. După cum 


52 A. R. Bădărău, N. M. Mihăilescu, op. cit., vol. I, p. 108. 

53 A se vedea în acest sens dispoziţiile art. 2 şi art. 6 din Legea nr. 363 din 30 decembrie 1947 pentru constituirea Statului Român în 
Republica Populară Română, publicată în „Monitorul oficial” nr. 300 bis din 30 decembrie 1947. 

54 „Organul suprem executiv şi administrativ al RPR este guvernul” — art. 66 alin. (1) din Constituţia Republicii Populare Române, 
publicată în „Monitorul oficial”, nr. 87 bis din 13 aprilie 1948. 

55 A se vedea îndeosebi art. 44 alin. (4) şi urm. din Constituţia RPR (1948). 

56 Art. 1 din Decretul nr. 86/1952. 

57 A. R. Bădărău, N. M. Mihăilescu, op. cit., vol. I, p. 108. 

58 Legea nr. 83/2014 privind invențiile de serviciu, publicată în „Monitorul oficial al României”, partea I, nr. 471 din 26 iunie 2014. 

59 Art. 8 din Decretul nr. 884/1967. 

60 Art, art. 71 alin. (3) din Legea nr. 64/1991. 

él Art. 4 din Decretul nr. 884/1967. 

62 Art. 5 alin. (2) şi (3), precum şi art. 9 din Decretul nr. 884/1967. 

6 Art. 12 din Decretul nr. 884/1967. 

6% Y. Eminescu, Legislaţia invențiilor, inovaţiilor şi raţionalizărilor. Texte comentate, Edit. Ştiinţifică, Bucureşti, 1969, pp. 6 şi urm. A se 
vedea bunăoară dispoziţiile art. 43 şi 44 din Decretul nr. 884/1967. 

am spus deja, între cele două momente au trecut puţin peste 60 de ani, ceea ce, din această perspectivă, a reprezentat 
un progres evident necesar. 


4. Comparaţie între prevederile Decretul nr. 884/1967 privind invențiile, inovatiile şi raţionalizările şi cele 
ale Legii nr. 62/1974 privind invențiile şi inovațiile 

O comparare atentă a dispozițiilor celor două acte normative atestă faptul că între acestea nu există deosebiri 
majore. Ceea ce aduce nou actul subsecvent este un rol sporit al instituţiilor publice (de cercetare, proiectare şi de 
învățământ), „precum şi celelalte organizaţii socialiste” care „au obligaţia de a stimula şi îndruma activitatea cadrelor 
ştiinţifice şi tehnice pentru realizarea de invenţii care să asigure promovarea largă a progresului tehnic şi a concepţiei 
proprii în economie şi de a lua toate măsurile pentru valorificarea eficienta a lor în producție, în activitatea 
social-culturală”*?. 

O deosebire majoră cu privire la obiectul brevetabilităţii față de actul normativ anterior a fost includerea în 
categoria de invenții brevetabile a metodelor de diagnosticare şi tratament medical“, dispoziţie singulară în economia 
redactărilor autohtone cel puţin şi care, prin urmare, nu se va mai regăsi în legislaţia posterioară. Este de notat că 
asemenea invenţii nu puteau să aparțină decât organizaţiilor socialiste de stat“. 

Un alt element de noutate îl reprezenta avizul conform emis de institutele centrale de cercetare, academiile de 
ştiinţe sau institutele de cercetare şi proiectare de profil, obligatoriu pentru obţinerea brevetului de invenţie“. Din câte 
cunoaştem, această dublă modalitate de analiză a invenţiei nu a fost decât expediată laconic în literatura de specialitate 
din acea vreme, consemnându-se că respectivele organe „datorită profilului lor sunt cele mai apte pentru a asigura un 
control efectiv şi fundamentat al noutăți şi progresului pe care le reprezintă invenţia”. În opinia noastră era vorba de 
o dublare a sarcinilor de serviciu care masca lipsa unui personal de specialitate la nivelul organismului însărcinat cu 
analiza invențiilor supuse brevetării””. 

O prevedere de neimaginat astăzi înfrângea dreptul exclusiv de exploatare conferit de brevetul de invenţie: „In- 
vențiile brevetate pentru care sînt titulare organizațiile socialiste din Republica Socialistă România pot fi folosite 
gratuit şi fără îndeplinirea vreunei formalităţi de oricare organizație socialistă română”, acestora din urmă 
incumbându-le doar obligaţia de a anunţa OSIM cu privire la utilizarea respectivei invenţii”!. În fond, era vorba de o 
reflectare a ideologiei politice în spiritul şi litera legii, după cum s-a menționat supra. 

Alte dispoziții care erau noi, dar care nu afectau în esenţa lor dispoziţiile de fond ale brevetabilității şi ocrotirii 
acesteia priveau bunăoară obligativitatea pentru organizația socialistă titulară de brevet de a experimenta, întocmi 
proiectele de execuţie şi de a aplica „invenţia în cel mult un an de la desemnarea sa ca titular””?, plafonarea 
recompenselor materiale pentru inventatorii ai căror invenţii au fost preluate de către organizaţiile socialiste şi, pentru 
simplificarea calculelor şi în spiritul egalitarismului vremii, cuantumul recompensei era acelaşi, indiferent de numărul 
coinventatorilor”*, incriminarea ca infracțiune... „înainte de a fi înregistrată în ţară”, precum şi clasificarea 
invențiilor ca „secrete de stat până secrete de stat pînă la brevetarea şi publicarea lor în Buletinul pentru invenții şi 
mărci sau pînă la expedierea lor în străinătate de către Oficiul de Stat pentru Invenţii şi Mărci, în vederea brevetării în 
alte state”'5. 

În concluzie, cu o diferență nesemnificativă de articole în plus, Legea nr. 62/1974 consolidează caracterul tot mai 
centralizat şi mai complicat al funcționării sistemice al unei economii hipercentralizate şi obsedate de control. 


65 Art. 3 din Legea nr. 62/1974. 

66 În tăcerea legii, prevederea era incidentă atât pentru medicina umană, cât şi pentru cea animală — Y. Eminescu, Tratat de proprietate 
industrială, vol. I, Creaţii noi, Edit. Academiei RSR, Bucureşti, 1982,p. 65. 

67 Art. 14 lit. (b) din Legea nr. 62/1974. 

68 Art, 22 alin. (1) din Legea nr. 62/1974. 

© A. Petrescu, L. Mihai, Drept de proprietate industrială. Introducere în dreptul de proprietate industrială. Invenţia. Inovația, 
Universitatea din Bucureşti, Facultatea de Drept, 1987, p. 77. 

70 S-a observat că această prevedere legală a „complicat procedura de brevetare, în special, a invențiilor româneşti, care presupunea 
circulaţia documentaţiei cererii de brevet în regim secret” — A. R. Bădărău, N. M. Mihăilescu, op. cit., vol. I, p. 120. 

71 Art. 29 alin. (1) din Legea nr. 62/1974. 

72 Doar pentru cazuri „temeinic justificate”, termenul respectiv putea fi prelungit sine die „de institutele centrale de cercetare, academiile de 
ştiinţe sau organele centrale tutelare” — art. 26 din Legea nr. 62/1974. 

75 Autorilor, în exprimarea greşită a legiuitorului — art. 38 alin. (1) - (3) din Legea nr. 62/1974. 

74 Textul complet al incriminării dispunea astfel: „Depunerea unei cereri de brevet în străinătate, în scopul obţinerii brevetului de invenţie, 
înainte de a fi înregistrată în țară, precum şi valorificarea invenției în străinătate de persoane neîmputernicite în acest scop, constituie infracţiune 
şi se pedepseşte cu închisoare de la 6 luni la 2 ani sau cu amendă, în afară de cazurile în care constituie o infracțiune mai gravă” — art. 79 din 
Legea nr. 62/1974. 

75 Art. 61 alin. (1) din Legea nr. 62/1974. O analiză pe larg a dispoziţiilor Legii nr. 62/1974, a se vedea la A. R. Bădărău, N. M. Mihăilescu, 
op. cit., vol. I, pp. 119-120 

5. Comparaţie între prevederile Legii nr. 62/1974 privind invențiile şi inovațiile şi cele ale Legii nr. 64/1991 
privind invențiile 

Căderea regimului comunist a avut efecte şi în ceea ce priveşte regimul juridic al brevetării invențiilor datorită 
politizării normelor juridice şi a nedreptăţilor create prin lege. Bunăoară, indiferent de avantajele economice aduse şi 
de numărul invențiilor aplicate la un moment dat în practică, cuantumul recompensei anuale era plafonat ca pentru 
orice altă invenţie singulară“; în mod evident o expresie concretă a faptului că „în Republica Socialistă România 
statul asigură dezvoltarea continua a activităţii de creaţie ştiinţifică”. 

Însuşirea abuzivă a invențiilor de către stat / organizaţiilor socialiste de stat, neplata drepturilor salariale băneşti 
sau plăți derizorii în raport cu avantajele economice ale aplicării în industrie, în esență reglementări de tip sovietic, 
străine de soluţiile juridice caracteristice unui stat de drept, au determinat, nu la foarte mult timp după schimbarea 
regimului politic, schimbarea legislaţiei în materia obținerii brevetelor de invenție printr-o reglementare modernă, cu 
soluții juridice noi şi cu o mai detaliată a procedurii de brevetare”. 

Deşi reglementarea în vigoare, spre deosebire de cea anterioară, nu mai defineşte invenția, ci „numai condiţiile de 
calificare a invenţiei brevetabile””?, soluţia este judicioasă şi conformă standardelor de redactare a unei legi moderne. 

Ar mai fi de precizat că prin noua reglementare durata protecției unei invenţii brevetate este de 20 de ani, „cu 


începere de la data de depozit”*. 


6. De la SIBE la OSIM 

Legea din 1906 a creat un organism special cu atribuţii în domeniul înregistrării brevetelor în cadrul Ministerului 
Agriculturii, Industriei, Comerţului şi Domeniilor; titulatura acestuia nu pare a fi stabilă pentru legiuitor: capitolul al 
VI-lea al legii se intitulează „serviciul de brevete”, în text se menţionează „serviciul industriei şi al brevetelor”*!, iar în 
regulament există un capitol distinct denumit întocmai ca şi în lege „serviciul de brevete”, însă în text se vorbeşte de 
„Serviciul industriei şi al brevetelor de invenţiuni”?. Denumirea din regulament, deşi pare mai greoaie, respectă 
obiectul de activitate al respectivei instituţii. Deşi nu credem că s-ar fi produs vreo confuzie cu alte brevete”, acribia 
regulamentului este binevenită şi deloc exagerată, mai ales că este vorba de reglementarea legală a unui organ de 
specialitate. În doctrină s-a impus însă denumirea prescurtată chiar de legiuitor şi anume „serviciul de brevete”*?. 

Denumirea nu avea să fie păstrată însă până în zilele noastre. Ea se va schimba de câteva ori, mai ales în cursul 
primelor două decenii ale instaurării regimului comunist în România, inconstanța denumirii fiind dublată de cea a 
subordonării ierarhice a respectivei instituţii. 

Restructurându-se guvernul Dimitrie A. Sturdza, în sensul că Ministerul Agriculturii, Industriei, Comerţului şi 
Domeniilor a fost scindat în Ministerul Agriculturii şi Domeniilor şi în Ministerul Industriei şi Comerţului, în mod 
firesc, serviciul a trecut în subordinea celei din urmă autorități ministeriale“. Reorganizarea din anul 1920 a 
ministerului în subordinea căruia se afla conduce la transformarea „Serviciului de brevete” în „Serviciul Proprietății 
Industriale”, şi, din acelaşi an, în „Oficiul Proprietății Industriale”. La rândul ei, reorganizarea Ministerul Industriei şi 
Comerţului în Ministerul Economiei Naţionale nu a creat nici probleme de fond, nici de formă, „Oficiul Proprietății 
Industriale” rămânând în mod natural în subordinea acestuias. 

Reorganizările ministeriale succesive până în anul 1950 nu au afectat nici atribuţiile, nici subordonarea ierarhică 
față de ministerul de resort. Reforma realizată în materia protecției invențiilor prin Decretul nr. 214/1950 şi Hotărârea 
Consiliului de Miniştri nr. 943/1950 au consfințit şi subordonarea „Oficiul Proprietății Industriale” în „siajul” 
Consiliului de Miniştri prin intermediul unor comitete sau direcții direct subordonate guvernului”. Actuala denumire, 
respectiv Oficiul de Stat pentru Invenţii şi Mărci, a fost stabilită prin Decretul nr. 542/1969, prin care a fost înființat 
Consiliul Naţional al Cercetării Ştiinţifice în sarcina căruia intrau şi atribuţii de coordonare a OSIM“. Astăzi OSIM 


76 Art. 38 alin. (3) din Legea nr. 62/1974. 

77 Art. 1 din Legea nr. 62/1974. 

18 Pentru amănunte, a se vedea Y. Eminescu, Legea brevetelor de invenție, pp. 7 şi urm. 

791. Macovei, Tratat de dreptul proprietății intelectuale, Edit. CH Beck, Bucureşti, 2010, p. 47. 

80 Art. 30 alin. (1) din Legea nr. 64/1991. 

8! Art. 18 din Legea din 1906. 

82 Art. 27 din Regulamentul de aplicare a legii. 

83 Cele de pilot de avion, bunăoară. 

84 Cu titlu de exemplu, A se vedea în acest sens, G. Fratostitzeanu, Contribuţiuni teoretice şi practice la studiul brevetelor de invențiuni, 
Institutul de Editură „Samitca” Societate Anonimă, Craiova, 1916, p. 83. 

85 1. Mamina, I. Bulei, Guverne si guvernanţi: 1866-1916, Edit. Silex, Bucureşti, 1994,p. 227. 

8 A. R. Bădărău, N. M. Mihăilescu, op. cit., vol. I, pp. 132-133. 

87 În perioada 1948-1989, dat fiind regimul de economie dirijată, au existat şi alte „organe şi instituţii de stat, organizaţii socialiste” şi chiar 
„persoane fizice având atribuţii şi răspunderi în materia invențiilor şi inovaţiilor”, fără a încălca însă competența exclusivă a OSIM-ului de 
atunci. Pentru amănunte, a se vedea V. Ursa, Drept de proprietate industrială, Universitatea din Cluj-Napoca, Facultatea de Drept, 1987, pp. 
13-17. 

8 Art. 13 lit. (a) din Decretul nr. 542/1969, publicat în „Buletinul oficial”, partea I, nr. 81 din 29 iulie 1969. Pentru amănunte privind 
inclusiv sediul, a se vedea A. R. Bădărău, N. M. Mihăilescu, op. cit., vol. I, pp. 132-134. 

„este organ de specialitate al administraţiei publice centrale în subordinea Guvernului”*” al cărui rol este singular, 


fiind „autoritate unică pe teritoriul României în asigurarea protecţiei proprietății industriale”. 

Trebuie remarcat creşterea treptată a rolului serviciului în legătură brevetele de invenţii. De la simplu oficiu de 
înregistrare şi depozitare în anul 1906 şi până la autonomie deplină în materia acordării brevetelor, singura în măsură 
să cenzureze eliberarea brevetelor fiind autoritatea judecătorească”! Astfel, iniţial brevetul se acorda în baza unui 
decret regal, procedură cu iz de stat medieval în care privilegiile erau acordate de suveran, şi preluată în primii ani de 
autoritățile „noului regim”? în mod just considerată în literatura noastră de specialitate ca fiind „o soluţie neoperativă 
[...] care în continuare a îngreunat procedura de eliberare a brevetelor”. De aceea, această soluţie greoaie a fost 
înlocuită mai târziu prin posibilitatea Oficiului de Stat pentru Standarde şi Invenţii de a elibera în mod direct brevete 
de invenţii”, dispoziţie păstrată până astăzi în legislaţie şi care reprezintă în fond o procedură standard, adaptată 
dinamicii moderne a brevetării invențiilor. 

7. De la „Monitorul oficial” la „Buletinul oficial al proprietăţii industriale” 

Iniţial, conform Legii din anul 1906, consacrarea brevetelor de invenţii se publica în „Monitorul oficial”, aceasta 
realizându-se prin intermediul unui decret regal”. O asemenea procedură nu era văzută ca fiind greoaie şi excesivă 
prin implicarea şefului statului ca formalism dată fiind înapoierea tehnologică. Însă o asemenea publicare era 
insuficientă pentru exigenţele timpului, astfel încât s-a stabilit prin regulament faptul că „descripţiunile brevetelor se 
vor publica textual sau în rezumat de către serviciul respectiv întrun buletin special”. 

Iniţial descrierile s-au publicat în „Buletinul Ministerului Agriculturii, Industriilor şi Domeniilor”, conform 
subordonării în care se găsea serviciul de brevete. Ulterior, datorită schimbărilor serviciului, şi publicațiile 
corespunzătoare au cunoscut varii denumiri şi egide. Mai mult, nu a existat o singură publicație cu apariție 
neîntreruptă, ci mai multe, apărute în funcție de diverse împrejurări astfel: între 1906 şi 1939 în cadrul „Revistei 
industriale” au fost publicate listele brevetelor de invenţie, între 1907 şi 1908, listele brevetelor au fost publicate şi în 
„Foaia de informaţiuni comerciale” (a Ministerului Industriei şi Comerţului) ş.a.m.d. 

Aderarea în anul 1920 la Convenţia de la Paris a determinat editarea începând cu 1921 a „Buletinului oficial al 
proprietăţii industriale” până în anul 1932. Alte sincope şi denumiri au ilustrat din plin schimbările de regim politic, 
inconstanța lor nefiind tocmai un punct forte cel puţin pentru documentare retroactivă. 

Din anul 1991 însă există o constanță impusă de rigorile domeniului, revenindu-se la mai vechea denumire — 
„Buletinul oficial al proprietăţii industriale”, care publică în secțiunea „Invenţii” atât cererile corespunzătoare 
depozitului naţional reglementar, cât şi brevetele de invenţie acordate”. 


Concluzii finale 

Legislaţia în materia brevetelor de invenție a cunoscut o diacronie sinuoasă în România mai ales prin ingerința 
nepermis de adâncă a factorului politic în principii şi reglementări care ar fi trebui să aibă un caracter echilibrat sau 
tehnic. 

Legislaţia actualmente în vigoare, cu toate imperfecţiunile inerente, reprezintă totuşi un progres real în legiferarea 
în materie, racordarea la dispozițiile internaţionale sau receptarea problemelor din practică determinând elaborarea 
unor dispoziţii legale coerente, unitare şi actualizate inclusiv la nivel terminologic şi al procedurii de înregistrare. 

Ultima sută de ani în materia legislaţiei brevetelor de invenţie a reprezentat un interval de timp în care s-au 
produs modificări de cele mai multe ori calitativ-pozitive, ajungându-se astăzi la un sistem de reglementare eficient 
racordat la imperativele unui stat de drept”. 


89 Art. 1 alin. (1) din Hotărârea Guvernului României nr. 573/1998 privind organizarea şi funcţionarea Oficiului de Stat pentru Invenţii şi 
Mărci, publicată în „Monitorul oficial al României”, partea I, nr. 345 din 11 septembrie 1998. 

% Art. 1 alin. (2) din Hotărârea Guvernului României nr. 573/1998. 

9! Art. 52 şi art. 54 din Legea nr. 64/1991. 

%2 Preluând tale quale tiparul din 1906, s-a stabilit în anul 1952 că brevetele de invenţii vor fi acordate printr-o hotărâre de guvern — art. | 
din Decretul nr. 86/1952. 

% A. R. Bădărău, N. M. Mihăilescu, op. cit., vol. I, p. 108. 

%4 Art. 8 din Decretul nr. 120/1955 privind organizarea Oficiului de Stat pentru Standarde şi Invenţii, publicat în „Buletinul oficial”, nr. 8 
din 30 aprilie 1955. 

95 În conformitate cu regulile limbii române, „titlurile publicaţiilor se scriu cu inițială majusculă numai la primul cuvânt: România liberă 
(ziar)” — Îndreptar ortografic, ortoepic şi de punctuație, ediţia a V-a, Edit. Univers Enciclopedic, Bucureşti, 1995, p. 38. 

% Art. 10 din Lege (1906). 

97 Art. 38 din Regulamentul Legii (1906). 

% Pentru amănunte, a se vedea A. R. Bădărău, N. M. Mihăilescu, op. cit., vol. I, pp. 69-71. 

% I, Macovei, op. cit., p. 57. 


ADMINISTRATORUL SOCIETĂȚII — PRIVIRE RETROSPECTIV ISTORICĂ, 
EVOLUȚIE LEGISLATIVĂ, REPERE CONTEMPORANE 


Dragoş DAGHIE" 


Abstract : Our regulation in the field of companies has faced and undergone numerous changes both in terms of 
ideology but especially in terms of circumstances. Without making an exhaustive and complete historical presentation 
of the evolution of company regulations in Romania, we mention only the provisions of the Commercial Code and of 
Law no. 31/1990 as the contemporary benchmarks with regard to the relevant provisions of the regulations on 
(commercial) companies with legal personality but also in the matter of the administration of companies. 

These two pieces of legislation have successively undergone changes as a result of the need to adjust them to the 
current social reality and then as a result of need to align them with the standards imposed by the Community law in 
the matter of companies and that of the administration of companies. 

The Commercial Code, in its initial form, mentioned the position of administrator at art. 90 par. (8) when 
specifying the content of the instruments of incorporation or the statutes of anonymous companies and those of limited 
partnerships. This form of the article was preserved until 23.08.1940 when it was modified by the Commercial Code 
of Carol II - Decree-Law no. 2773/1940 for the implementation of the Carol II Commercial Code. 

This form of the Commercial Code, except for the provisions regarding the company and administration 
abrogated by the Law no. 31/1990, remained in force until the entry into force of the new Civil Code. 


Keywords: company, administration, evolution, director 


1. Consideraţii introductive 

Reglementarea noastră în materie societară a cunoscut şi a parcurs nenumărate schimbări atât ideologice dar mai 
ales conjuncturale!. Fără a face o prezentare istorică exhaustivă şi completă a evoluţiei reglementărilor societare în 
România, menţionăm doar dispoziţiile Codului comercial şi ale Legii nr.31/1990 ca fiind reperele contemporane în 
ceea ce priveşte sediul materiei reglementărilor societăţilor (comerciale) dar şi în ceea ce priveşte administrarea 
societăţii. 

Aceste două acte normative au cunoscut, succesiv modificări ca urmare a necesității de actualizare la realităţile 
sociale curente şi apoi ca urmare a necesității ralierii lor la standardele impuse de acquis-ul comunitar în materia 
societăților comerciale dar şi al administrării. 

Codul comercial, în forma sa iniţială, menţiona funcția de administrator la art. 90 alin. (8) atunci când specifica 
conţinutul actelor constitutive sau statutele societăţilor anonime şi acelea ale societăților în comandită prin acţiuni. 
Această formă a articolului s-a păstrat până la data de 23.08.1940 când a fost modificat de Codul comercial al lui 
Carol al II-lea - Decretul-lege nr. 2773/1940 pentru punerea în aplicare a Codului Comercial Carol al II-lea. 

Prin modificarea adusă Codului comercial 1887 prin Decretul-lege nr.2773/1940 pentru punerea în aplicare a 
Codului Comercial Carol al II-lea, dispoizţiile anterioare, de la art. 90 alin. (8) au fost mutate la art. 135. 

Această formă a Codului comercial, cu excepția dispozițiilor referitoare la societate şi administraţie abrogate prin 
Legea nr.31/1990, au rămas în vigoare până la data intrării în vigoare a noului Cod civil. 


2. Despre administrare şi administratori în decursul istoriei 


În forma Codului Comercial de până la modificarea survenită prin Decretul-lege nr.2772/1940, exista o regulă cu 
privire la administratori, regulă ce s-a păstrat şi în forma inițială a Legii nr.31/1990, potrivit căreia unicul 
administrator sau cel puţin o treime din numărul acestora trebuiau să fie români, în cazul societăţii în comandită. 

Aceeaşi regulă s-a păstrat şi în cazul societății anonime, cu precizarea în plus că în societățile ale căror statute 
permiteau dobândirea de imobile rurale, altele decât cele destinate la construcţia unui stabiliment industrial, sau la o 
exploatare industriala, şi dependinţele lor, jumătate plus unul din numărul administratorilor trebuiau să fie români, o 
teză care arăta caracterul puternic tradițional al societăților din acea perioadă. 

Art. 121 din Codul comercial 1887 stipula, în cazul societăţilor anonime un număr minim de 7 asociaţi, 
administrarea realizându-se de mai mulți mandatari temporali, revocabili, asociați sau nu. Numărul de acţionari ai 


* Lect.univ.dr., Universitatea „Dunărea de Jos” Galaţi, Facultatea de Ştiinţe Juridice, Sociale şi Politice, Departamentul de Ştiinţe Juridice; 
e-mail: dragos.daghie(Qugal.ro. 

! Pentru o prezentare amănunţită a evoluţiei reglementărilor în materia societăţilor, a se vedea St.D. Cărpenaru, Tratat de drept comercial 
român, ed. a V-a, Ed. Universul Juridic, Bucureşti, 2016, pag. 119 şi urm. 

societăţii pe acțiuni s-a redus la 5 în forma iniţială a Legii nr.31/1990 urmând ca, după modificarea acesteia prin 
Legea nr.441/2006 numărul minim să se reducă la 2 acționari. 

Cu privire la puterile administratorilor, Codul comercial 1887 prevedea, în art. 107 referitor la societatea în 
comandită, că dispoziţiile prezentului cod se vor completa cu art.1514 — 1517 C.civ. 1864, dispoziţii ce nu se mai 
regăseau la societatea anonimă şi la societatea în comandită. 

Aceste prevederi nu se mai regăsesc în Codul comercial 1940 care modifică substanțial materia societăților prin 
introducerea societății cu răspundere limitată şi a societăţii în comandită simplă şi pe acţiuni. 

De asemenea, această reglementare dedică ample secţiuni societăţii pe acțiuni, funcționării societății, adunărilor 
generale şi administrării societăţii — art.234-252. 

De altfel, lectura Codului comercial 1940 ne conduce la concluzi că structura dar şi multe dintre instituțiile 
cuprinse în acesta se regăsesc în Legea nr.3 1/1990 atât în forma inițială cât şi în forma actuală 

În ceea ce priveşte reglementarea contemporană cu privire la administrator, potrivit art. 72 din Legea nr.3 1/1990: 
„Obligatiile şi răspunderea administratorilor sunt reglementate de dispozițiile referitoare la mandat şi de cele special 
prevăzute în această lege”. Această dispoziţie o regăsim şi în art.175 C.com. 1940, fără a fi prezentă în C.com. 1887. 

În doctrină? problema naturii juridice a raporturilor dintre societate şi administrator este prezentată în mod diferit. 

Opinia clasică susţinea calificarea acestor raporturi juridice ale societăţii cu administratorul ca izvorând dintr-un 
contract de mandat de drept comun’. Această concepţie se baza pe dispoziţiile Codului comercial român care exprima, 
în art.122 şi 123%, că societatea anonimă se administrează de unul sau mai mulți mandatari temporari iar aceştia 
răspund de executarea mandatului lor. 

Această concepție clasică îşi avea sorgintea în dispoziţiile franceze ale Codului comercial (art.31) şi Legea din 24 
iulie 1867 (art.22) care, în mod identic, prevedea posibilitatea administrării societății anonime de unul sau mai mulți 
mandatari temporari”. 

Doctrina modernă‘, într-una dintre opiniile formulate, a considerat că ideea de mandat este absorbită de conceptul 
mai larg al reprezentării, avându-se în vedere faptul că funcția administratorului este marcată de exigenţele ordinii 
publice. Ca atare, natura juridică a mandatului ar fi cu un conţinut legal, asemănător tutorelui”. 

Potrivit unei alte opinii inspirată de curentul organicist, s-a considerat că administratorul este un organ prin care 
societatea îşi realizează activitatea, extrăgându-şi puterea din lege şi nu din contractul cu societatea sau cu asociaţii“. 
Acestei opinii i se opune teoria contractualistă care priveşte funcția de administrator ca un simplu mandatar al 
societăţii, revocabil ad nutum’. 


2 St.D. Cărpenaru, Drept comercial român, ed. a 8-a, Ed. Universul Juridic, Bucureşti, 2008, pag. 238-240 (citat în continuare Cursul VIII); 
I.L. Georgescu, Drept comercial român, vol. II, Ed. All Beck Restitutio, București, 2002, pag. 397-406; Gh. Piperea, Societăți comerciale, piață 
de capital. Acquis comunitar, Ed. All Beck, Bucureşti, 2005, pag. 124-125 (citată în continuare Societăţile), N. Dominte, Organizarea şi 
funcționarea societăților comerciale, Ed. C.H. Beck, Bucureşti, 2008, pag. 241-251; C. Gheorghe, Societăți comerciale. Voința asociaților şi 
voința socială, Ed. All Beck, Bucureşti, 2003, pag. 94-99 (citat în continuare Voința); Gh. Piperea, Obligațiile şi răspunderea administratorilor 
societăților comerciale. Noţiuni elementare, Ed. All Beck, Bucureşti, 1998, pag. 60-67 (citat în continuare Răspunderea); S. Angheni, M. 
Volonciu, C. Stoica, Drept comercial, ed. a 4-a, Ed. C.H. Beck, Bucureşti, 2008, pag. 116-117; S. Popa, Drept comercial. Teorie şi practică 
judiciară, Ed. Universul Juridic, București, 2008, pag. 166-175 (citat în continuare Comercial 2008); S. Cristea, Dreptul afacerilor pentru 
învățământul economic, Ed. Universitară, Bucureşti, 2008, pag. 163-197; D. Şandru, Societăţile comerciale în Uniunea Europeană, Ed. 
Universitară, Bucureşti, 2006, pag. 236-259.; Gh. Piperea, Drept comercial, vol. I, Ed. C.H. Beck, Bucureşti, 2008, pag. 201-204 (citat în 
continuare Cursul); St.D. Cărpenaru, S. David, C. Predoiu, Gh. Piperea, Legea societăților comerciale. Comentariu pe articole, ediția a 3-a, 
Editura C.H. Beck, Bucureşti 2006, pag. 232-236 şi 430 şi urm (citat în continuare LSC3); I. Schiau, T. Prescure, Legea societăților comerciale 
nr. 31/1990. Analize şi comentarii pe articole, Ed. Hamangiu, Bucureşti, 2007, pag. 235-237 (citat în continuare Legea 2007); C. Cucu, M. 
Gavriş, C. Bădoiu, C. Haraga, Legea societăților comerciale nr. 31/1990, repere bibliografice, practică judiciară, decizii ale Curții 
Constituţionale, adnotări, Ed. Hamangiu, Bucureşti, 2007, pag. 136-137; C. Roşu, Natura juridică a raporturilor dintre administrator şi 
societatea comercială, în în Revista de drept comercial, nr. 4/2001, pag. 80; C. Roşu, Natura juridică a funcției administratorilor societăților 
comerciale în dreptul francez, în Revista de drept comercial, nr. 10/2002, pag. 162 şi urm.; C. Roşu, Contractele de mandat şi efectele lor în 
dreptul civil şi comercial, Ed. Lumina Lex, Bucureşti, 2003, pag. 216 şi urm. 

3 D.D. Gerota, Curs de societăți comerciale, Ed. Fundaţia Culturală Regele Mihai I, Bucureşti, 1928, pag. 85-86. 

4 Art. 122 şi 123 C.com au fost abrogate de art. 287 din Legea nr. 31/1990. 

5 Ph. Merle, Droit commercial. Sociétés comerciales, 1le édition, Ed. Dalloz, Paris, 2007, pag. 412-413. Inovaţiile au fost aduse în 
legislația franceză de către Legea din 24 iulie 1966, lege care a oferit posibilitatea de a opta între sistemul clasic de administrare societății 
comerciale (consiliul de administraţie şi un preşedinte) şi sistemul nou, inspirat din dreptul german, directoratul şi consiliul de supraveghere. 

6 Opinii regăsite în St.D. Cărpenaru, Cursul VIII, pag. 239 şi I.L. Georgescu, op. cit., vol. II, pag. 397 

7 LL. Georgescu, op. cit., vol. II, pag. 397. 

8 S. David, F. Baias, Răspunderea civilă a administratorului societății comerciale, în Dreptul, nr. 8/1992, pag. 13 şi urm.; E. Munteanu, 
Unele aspecte privind statutul juridic al administratorilor societăților comerciale (II), în Revista de drept comercial, nr. 4/1997, pag. 76-82. În 
acest sens administratorul nu este considerat ca fiind un subiect de drept distinct de societate, ci este o parte integrantă a societăţii acționând în 
temeiul puterilor conferite de lege. 

9 LL. Georgescu, op. cit., vol. II, pag. 399; St.D. Cărpenaru, Administrarea societăţilor comerciale în reglementarea Legii nr. 31/1990, în 
Revista de drept comercial, nr. 2/1993, pag. 33; O. Căpăţână, Caracteristicile generale ale societăţilor comerciale, în Dreptul, nr. 9-12/1990, 
pag. 14; Codul comercial adnotat, Ed. Tribuna Craiova, Craiova, 1994, pag. 170, nota 2; M. Juglart, B. Ippolito, Les sociétés commerciales. 
Cours de droit commercial, 2e volume, 10e édition, Ed, Montchrestien, Paris, 1999, pag. 167-170; I. Schiau, T. Prescure, Legea 2007, pag. 

O altă părere’, în calificarea raporturilor dintre administrator şi societate, porneşte de la faptul că administratorul 
desfăşoară o activitate permanentă şi retribuită pentru societate considerându-se astfel că raportul juridic dintre 
administrator şi societate este un contract de muncă. Totuşi, ponderea funcţiei de administrator este dată de actele 
juridice şi nu de actele materiale ca în cazul contractului de muncă'!. 

În calificarea raporturilor juridice dintre administrator şi societate trebuie plecat de la dispoziţiile Legii 
nr.31/1990 care în art.72 dispune: „Obligatiile şi răspunderea administratorilor sunt reglementate de dispoziţiile 
referitoare la mandat şi de cele special prevăzute în această lege”. 

Interpretarea art.72 nu poate fi alta decât calificarea raporturilor juridice dintre administrator şi societate ca fiind 
raporturi de mandat. Bineînţeles că nu poate fi vorba decât despre un mandat comercial (profesional) şi nu civil 
(neprofesional)!?, deoarece parte în contractul de mandat este o societate!?. În reglementarea anterioară obiectul 
mandatului comercial era reglementat în cuprinsul Codului comercial, unde potrivit art.374 alin. (1) C.com. se 
prevedea: „Mandatul comercial are de obiect tratarea de afaceri comerciale pe seama şi socoteala mandatului”, ceea ce 
înseamnă că administratorul va încheia acte juridice, va face fapte juridice şi va executa operaţiuni materiale în 
numele şi pe seama societăţii'“. Prevederile actuale, respectiv art.2009 şi urm. C.civ. nu fac o distincţie expresă între 
contractul de mandat civil şi comercial. Cu toate acestea, din formularea textului art.2010 C.civ. se deduce existenţa 
acestei clasificări, având în vedere faptul că mandatul dat pentru acte de exercitare a unei activităţi profesionale se 
prezumă a fi cu titlu oneros. 

Mandatul administratorului ordinar este un mandat comercial profesional acesta având atribuţii în a gestiona 
afacerile societății!5. 

Raporturile juridice dintre administrator şi societate sunt socotite a fi raporturi juridice de mandat profesional 
comercial şi nu de reprezentare legală!€, reprezentarea fiind un raport accesoriu mandatului!”, mandatul putând fi cu 
sau fără reprezentare!5. Astfel, se consideră că puterile mandatarului comerciantului sunt mai mari decât cele ale 
mandatului civil neprofesional, mandatarul comerciantului putând îndeplini toate operaţiunile comerțului şi se poate 
întinde până la limita acestuia”. 

Mandatul pe care îl primeşte administratorul provine de la o entitate colectivă, persoana juridică”. 


233-234. Oponenții teoriei organiciste argumentează că administratorul nu poate fi organ al societății întrucât el nu contribuie la formarea voinței 
sociale, ci la executarea acesteia. În acest sens, a se vedea şi C. Gheorghe, Voința, pag. 95; I.L. Georgescu, op. cit., vol. II, pag. 397, 408-411. 

10 S. Popa, Comercial 2008, pag. 171; B. Ştefănescu, I. Ştefănescu, Corelaţia între răspunderea administratorilor - salariaţi potrivit Legii 
nr. 31/1990 şi răspunderea acestora conform Legii nr. 53/2003 - Codul muncii, în Dreptul, nr. 2/2006, p. 68; Şt. Beligrădeanu, Noul statut legal 
al conducătorilor agenţilor economici al căror capital aparține în întregime sau majoritar statului şi unei unități administrativ-teritoriale, în 
Dreptul, nr. 8/2001, pag. 3. 

11 St.D. Cărpenaru, Cursul VIII, pag. 239; St.D. Cărpenaru, S. David, C. Predoiu, Gh. Piperea, LSC3, pag. 234-235. Este adevărat că 
temeiul mandatului încredinţat administratorului poate avea un fundament diferit, putându-se grefa pe calitatea de asociat sau plecând de la un 
contract de muncă încheiat între societate şi administrator, când acesta nu are calitatea de asociat, în situația de față contractul de muncă se va 
suspenda, în temeiul art. 137! alin. (3) din Legea nr. 31/1990. 

12 St.D. Cărpenaru, Administrarea societăților comerciale în reglementarea Legii nr. 31/1990, în Revista de drept comercial, nr. 2/1993, 
pag. 33; O. Căpăţână, loc. cit., pag. 14. Aceste opinii se refereau la reglementarea anterioară Noului Cod civil, principii care pot fi însă aplicate şi 
actualmente. 

15 Potrivit reglementării anterioare, art. 56 C.com.: „Dacă un act este comercial numai pentru una din părți, toti contractanții sunt supuşi, 
încât priveşte acest act, legii comerciale, afară de dispoziţiile privitoare la persoana chiar a comercianților şi de cazurile în care legea ar 
dispune altfel”. Mandatul este comercial şi datorită atribuţiilor specifice administratorului de a gestiona afacerile societăţii - Gh. Piperea, 
Societăți, pag. 125. Fireşte că nu mai putem vorbi despre un mandat comercial şi civil, în reglementarea actuală, putându-se face referire la un 
mandat profesional şi unul neprofesional. 

14 Gh. Piperea, Societăţi, pag. 125; Tratarea de afaceri comerciale înseamnă săvârşirea de activităţi de producţie, comerţ sau prestări 
servicii. Acestea nu sunt numai acte juridice, ci şi fapte juridice şi operațiuni materiale, deoarece legiuitorul a dorit să supună legii comerciale nu 
numai raporturile juridice izvorâte din acte juridice ci şi raporturile juridice rezultate din fapte juridice - St.D. Cărpenaru, Tratat de drept 
comercial român, Ed. Universul Juridic, Bucureşti, 2009, pag 33-34 (citat în continuare Tratat 2009). 

15 Gh. Piperea, Societăți, pag. 125; S. Popa, Comercial 2008, pag. 170. 

16 S. David, F. Baias, loc. cit., pag. 21 şi urm.; E. Munteanu, loc. cit. II, pag. 77. Autorii consideră administratorul ca făcând parte integrantă 
din societate, nefiind un subiect de drept distinct, acționând în temeiul puterilor conferite de lege. A se vedea şi I. Ştefănescu, Ş. Beligrădeanu, 
Natura raportului juridic dintre societăţile comerciale şi administratorii sau directorii acestora, în Revista română de drept privat, nr. 1/2009, 
pag. 47 şi urm. 

17 C, Bîrsan, V. Dobrinoiu, Al. Țiclea, M. Toma, Societăţile comerciale. Organizarea, funcţionarea, răspunderea, T.V.A., Casa de editură 
şi presă „Şansa” S.R.L., Bucureşti, 1993, pag. 82. Reprezentarea este numai de natura mandatului nu şi de esenţa sa - Fr. Deak, St.D. Cărpenaru, 
Contracte civile şi comerciale, Ed. Lumina Lex, Bucureşti, 1993, pag. 155 şi 318. Pentru natura juridică a contractului de mandat a se vedea şi N. 
Chera, Obligaţiile comerciale. Studiu de doctrină şi jurisprudenţă, Ed. Hamangiu, Bucureşti, 2008, pag. 311 şi urm. 

18 St.D. Cărpenaru, Cursul VIII, pag. 239. 

19 Fr. Deak, St.D. Cărpenaru, op. cit, pag. 319. Potrivit reglementării aterioare, art. 395 C.com. dispunea: „Faţă cu cei de al treilea, 
mandatul tacit al prepusului se socoteşte general, şi cuprinde toate actele necesare exerciţiului comerțului pentru care este dat. Patronul nu 
poate opune celor de al treilea vreo restricțiune a mandatului tacit, dacă nu probează că ei o cunoşteau în momentul contractării obligațiunii ”. 

2% C, Gheorghe, Voința, pag. 95. Autorul propune în acest sens două situaţii de fapt: „Procura dată în numele unei persoane juridice este 
privită nu ca un act personal al semnatarilor - persoane fizice - ci ca un act emanat de la însuşi mandant, persoană juridică (...) ea îşi conservă 
valabilitatea chiar după expirarea delegaţiei persoanelor semnatarea (...) cât timp nu a fost revocată” - Curtea de Casaţie, s. a III-a, dec. nr. 
351/1928, în Practică judiciară în materie comercială, vol. II, Ed. Lumina, Bucureşti, 1991, pag. 104; actele juridice încheiate de administratori 

Conţinutul mandatului este în primul rând contractua?! deoarece obligaţiile administratorului sunt rezultanta 
împuternicirii date de către asociaţi prin manifestarea de voință a acestora materializată în actele constitutive sau 
hotărârile adoptat de adunarea generală a asociaţilor. Este, de altfel, şi specificul relațiilor raporturilor de mandat, 
acțiunea mandatarului fiind circumscrisă voinței mandantului care se manifestă prin numirea mandatarului, fixarea 
împuternicirii acestuia şi sferei acţiunii sale, revocarea acestuia”. 

Totuşi, conţinutul mandatului nu este exclusiv contractual”, deoarece interesul de ordine publică a funcţie de 
administrator deteremină reglementarea unor obligaţii prin lege. Astfel art.72 din Legea nr.31/1990, teza finală, 
stabileşte că pe lângă aplicarea regulilor mandatului obligaţiilor şi răspunderii administratorilor, mai există şi 
dispoziții legale speciale referitoarea la obligaţii şi răspundere cuprinse în prezenta legiferare. 

Prin urmare, specificitatea raporturilor juridice dintre societate şi administrator sunt de mandat profesional 
comercial cu o dublă natură juridică - contractuală şi legală. 

Administratorul este purtătorul voinţei sociale, deşi nu participă la formarea ei, el este cel ce o exprimă direct în 
raporturile cu terții, el nu este un simplu mandatar (cu obligaţii pur contractuale) ci este purtătorul voinţei sociale, 
exprimând-o şi executând voinţa socială”. 

În doctrină?” s-a exprimat opinia similitudinii dintre contractul de administrare cu contractul de management. 
Astfel s-a arătat, pertinent faptul că în mod asemănător contractul de administrare are aceleaşi caracteristici cu 
contractul de management, acesta din urmă fiind o varietate a contractului de mandat. Totuşi, nu este adminisbilă 
concluzia exprimată conform căreia managerul ar dobândi calitatea de comerciant/profesionist pe timpul exercitării 
funcţiei spre deosebire de administrator care nu dobândeşte această calitate”. 


3. Concluzii 

Noutăţile aduse prin modificarea Legii nr.31/1990 de către Legea nr. 441/2006 au fost unele de sorginte 
anglo-saxonă (guvernarea corporativă, capitalul autorizat) sau de origine romano-germanică, toate având în principal 
ținta îndreptată către societăţile pe acțiuni. 

De altfel, astfel cum am precizat, multe dintre instituţiile introduse prin Decretul-lege nr.2773/1940 pentru 
punerea în aplicare a Codului Comercial Carol al II-lea se regăsesc şi acum în Legea nr.31/1990 ceea ce ne 
îndreptăţeşte să ajungem la concluzia că multe dintre inovațiile legislative introduse în trecut încă îşi mai găsesc 
aplicabilitatea. 


rămân valabile şi dacă aceştia au fost revocaţi pentru că „cel ce se obligă în momentul când administratorul însărcinat cu conducerea societăţii 
semnează un contract, nu este persoana administratorului ci societatea” - Curtea de Casaţie, s. a III-a, dec. nr. 1602/1935, în Practică judiciară în 
materie comercială, vol. II, Ed. Lumina, Bucureşti, 1991, pag. 106. 

21 St.D. Cărpenaru, S. David, C. Predoiu, Gh. Piperea, LSC3, pag. 235; St.D. Cărpenaru, Cursul VIII, pag. 240; I. Schiau, T. Prescure, 
Legea 2007, pag. 236. Trebuie subliniat fapul că autorii din urmă citați se rezumă la a califica natura juridică a mandatului doar ca fiind 
contractuală deşi întinderea sa este conturată şi prin incidența unor dispoziţii legale. Opozabil acestei păreri, se susținea în doctrină doar 
caracterul legal al contractului de mandat comercial profesional al administratorului societății, prin aceea că se raporta regimul juridic al acestuia 
la dispoziţiile legale incidente, respectiv art. 374 şi urm. C.com. completat, în temeiul art. 1 C.com., cu art. 1532 şi urm. C.civ. - C. Cucu, M. 
Gavriş, C. Bădoiu, C. Haraga, op.cit., pag. 137. Actualmente, raționamentul poate fi păstrat cu înlocuirea însă a temeiului invocat cu dispozițiile 
art. 2010 alin. (1) C.civ. 

22 St.D. Cărpenaru, Cursul VIII, pag. 240. Potrivit art. 137! alin. (4) din Legea nr. 31/1990: „Administratorii pot fi revocaţi oricând de către 
adunarea generală ordinară a acţionarilor”. 

23 Gh. Piperea, Societăţile, pag. 124; St.D. Cărpenaru, Cursul VIII, pag. 240; St.D. Cărpenaru, S. David, C. Predoiu, Gh. Piperea, LSC3, 
pag. 235; N. Dominte, op. cit., pag. 245; 

24 C, Gheorghe, Voința, pag. 95; Gh. Piperea, Societăţile, pag. 124; I.L. Georgescu, op. cit., vol. II, pag. 375 

25 Gh. Piperea, Cursul, pag. 207-208, N. Dominte, op. cit., pag. 245-247. 

26 N. Dominte, op. cit., pag. 245. Nici în cazul managerului acesta nu săvârşeşte fapte de comerţ (activităţi de producţie, comerţ sau prestări 
de servicii — potrivit art. 3 C.civ.) în nume propriu, ca o profesie sau în exploatarea unei întreprinderi, acesta neasumându-şi riscul afacerii. 

Abstract : Man is also an "aestiman", a being who inherently chooses. The value implies a relationship between 
"something" worthy of prize and "someone" able to give appreciation, a relationship between the valorized object and 
the valorizing subject. Introducing the notion of value into the center of legal theory means to appreciate precisely the 
way in which the law defends individual and collective interests. A value-based, minimal and open value system could 
include: legal truth, freedom, justice, legal security, public good. The concentrated expression of this system, its 
paradigm could be human dignity, in the broadest sense, as respect for the human condition in all its variety. 

In contemporary societies, in democratic states, the establishment of law is made by the recipients of legal norms 
by citizens by promoting the interests and values shared by them in democratic processes that confer lawfulness and 
legitimacy to law (J. Habermas). This process is not exempt from disruptions, manipulations, perverse effects, in 
which the law is always imperfect but perfect, and social values guide that. Romania makes the historical experience, 
in specific ways, of the value dimension of law. 

The overcoming of negative, crisis phenomena can not be done outside the promotion of culture as a patrimony 
of humanity. The culture of time and of society is the factor that, ultimately, gives value to democratic processes and 
controls the law. Also, education, social innovation processes, where technology and the information society are 
value-oriented, protect the identity and dignity of the human being, their right to a decent life, fundamental rights and 
freedoms, where law has a prime role rank and in which Justice as a value is the principle of coordination among 
human beings that tends towards harmony, congruence, proportionality, emerges as the original value of law, in 
solidarity with other social values. 


Key words: axiology; law; juridical values; romanian society; contemporaryity, 


]. Coordonate cardinale ale valorii.Valoare şi contemporaneitate 

Universul filosofic al valorii atrage, repugnă sau provoacă reticenţe dar se vădeşte de neocolit de către ființa 
umană în perpetua sa tentativă de autodefinire şi “construire”. 

Relaţia omului cu lumea valorilor nu este pur şi simplu un “exerciţiu cultural” mai mult sau mai puţin opțional. 
Lumea valorilor este chiar lumea sa, omul este şi un “aestimans”, o ființă care alege în mod inerent. El alege nu numai 
pentru că preferă să aleagă ci şi pentru că se află neîncetat şi efectiv în tot felul de situaţii în care trebuie să aleagă, 
resimțind acut nevoia unei ghidări apreciative, a unei opţiuni valorice. 

În contemporaneitate se poate remarca coexistența marilor tradiții axiologice, nuanţarea extrem de diversă a 
acestora, apariția unor puncte de vedere noi, axiologia înregistrând “zone” certe dar şi controversate, probleme 
soluționate dar şi probleme rămase deschise, aspecte perene dar şi efemere, elucidate sau încă necunoscute, pline de 
mister, ca însăşi condiția umană!. 

Valoarea poate fi definită ca o “relație socială în care se exprimă prețuirea acordată unor obiecte sau fapte 
(naturale, sociale, psihologice), în virtutea unei corespondențe a însuşirilor lor cu trebuinţele sociale ale unei 
comunităţi umane şi cu idealurile acesteia. Deşi valoarea se constituie prin raportarea obiectelor la trebuinţele sociale, 
istoriceşte determinate de practică, se atribuie denumirea de valoare chiar lucrurilor, ideilor sau acţiunilor cărora 
anumite comunități umane le acordă preţuire şi către care ele aspiră”. Valoarea, ca fenomen, prezintă o triplă 
determinare: 

a. actul valorizator se desfăşoară la nivelul conştiinţei sociale; 

b. aprecierea umană deşi e subiectivă are premise obiective; 

c. valoarea se stabileşte pe anumite criterii condiţionate istoriceşte şi socialmente de praxis’. 

Încercând să conchidem cu privire la aspectele semnalate în această scurtă incursiune în lumea valorii incluzând 
şi alte note definitorii, fără a viza însă o prezentare exhaustivă care să excludă controversa, ci doar o posibilă schiță a 
unui “tablou referenţial axiologic” cu intenţia de a o valorifica în analiza fenomenului juridic sintetizăm:* 

- pentru a sesiza faptele sociale în genere, omul trebuie să aibă o conştiinţă teleologică, adică o conştiinţă a 
scopului şi a valorii (P. Andrei); 


* Prof. univ.dr., Cercetător ştiinţific de onoare, Institutul de Cercetări Juridice “Acad. Andrei Rădulescu ” al Academiei Române; e-mail: 
icraiovan(A yahoo.com 

! Culic, N. Valoarea — dimensiune a existenţei umane, Editura Ştiinţifică şi Enciclopedică, Bucureşti, 1988. 

2 Dicționar de filosofie, Editura Politică, Bucureşti, 1978, p. 759. 

3 Alexandrescu I., Persoană, Personalitate, Personaj, Editura Junimea, laşi, 1988, p. 316. 

+ Grunberg L., Axiologia şi condiția umană, Editura Politică, Bucureşti, 1972. 

- însuşirea existenţei de către conştiinţa umană se realizează printr-un demers discursiv, rezultat al actului de 
cunoaştere rațională, care constituie o tentativă cognitivă de dezvăluire a structurilor lumii “ca atare” dar şi printr-o 
atitudine valorizatoare prin care omul instituie semnificații, conferă lucrurilor şi acțiunilor un statut preferenţial; 

- un fapt devine valoric de îndată ce intră în câmpul dinamic al intereselor şi aprecierilor noastre; 

- valoarea implică un raport între “ceva” demn de prețuit şi “cineva” în măsură să acorde preţuire, un raport între 
obiectul valorizat şi subiectul valorizator. Acest raport are un caracter social întrucât subiectul valorizator acordă 
prețuire acelor obiecte, activități sau creaţii care, prin însuşirile lor obiective, se dovedesc apte să satisfacă trebuințe, 
necesităţi, aspirații umane iar aceste trebuințe, necesităţi, aspirații sunt istoriceşte şi socialmente condiţionate de 
practică. Există deci o corespondenţă inalienabilă între însuşirile unui fapt valoric şi trebuinţele şi idealurile umane; 

- actul de valorizare, constituindu-se la nivelul conştiinţei sociale, are prioritate față de actele de preferință, care 
au loc la nivelul conştiinţei individuale deşi se realizează numai prin acestea. Altfel spus, actul de valorizare este o 
preferinţă validată de o comunitate umană; 

- există un sistem de valori pentru fiecare comunitate umană, schimbările istorice şi sociale antrenând modificări 
ce privesc criteriile de valorizare cât şi pe cele de înlănţuire şi ierarhizare ale valorilor şi imprimând o anumită 
dinamică a valorilor; 

- poate fi remarcată existenţa unor valori general-umane, valori care răspunzând unor trebuinţe (nevoi şi aspirații) 
universale ale tuturor oamenilor, aceştia le-au valorizat (prețuit şi dorit) şi valorificat indiferent de timpul istoric; 

- fiecare valoare are o finalitate intrinsecă, ceea ce echivalează cu a spune că valorile sunt ireductibile, neputând fi 
raportate la o categorie mai largă. În acest sens, Kant arată că există trei manifestări ale sufletului omenesc producător 
de cultură — adevărul, binele, frumosul — ce rezultă din trei energii speciale ale sufletului uman: adevărul — din ceea ce 
numeşte rațiunea pură; binele — din raţiunea practică şi frumosul — din sentiment. Demersul axiologic trebuie să releve 
funcţia specifică ireductibilă a fiecărei valori în viaţa socială şi a individului“; 

- omul creează valori şi se creează prin valori, care devin coordonate ale acţiunii umane şi determinanții 
ontologice ale condiției umane. Valorile motivează, orientează, oferă criterii de apreciere, modele şi sisteme de 
referință, principii de evaluare, pentru acțiunea umană. Ele propun individului un complex de soluţii codificate care 
““memorează” experienţa colectivă a grupului din care face parte, anticipează şi umanizează creaţiile sale; 

- valorile contribuie la cooperarea indivizilor, având o funcţie integratoare în societate, fiind în acelaşi timp 
“fermenti” în procesele de anticipare şi creativitate socială. 

Încercările contemporane de surprindere a diferitelor configurații valorice şi a unor posibile ierarhii, relevă 
semnificaţia valorilor filosofice, morale, ştiinţifice, politice, juridice, religioase, economice, artistice€. 

Se argumentează poziţia privilegiată a filosofiei, aptă să soluţioneze “deruta axiologică”, să deţină un rol 
coordonator, ordonator şi de călăuză, în condiţiile pluralismului de idei, prin acele concepții de viaţă care ies 
învingătoare dintr-o confruntare loială dusă cu forța argumentelor convingătoare 7. Pentru realizarea acestui deziderat 
nobil dar plin de riscuri şi responsabilităţi, filosofia trebuie să fie o instanță capabilă să “regândească” problemele 
umane şi deopotrivă, aptă să ofere şi modul de rezolvare a acestora”. 


II. Drept şi valoare 

Introducerea noțiunii de valoare în centrul teoriei juridice, apreciază M. Virally, nu este o operă inutilă, nici 
orientare spre idealism, nici lansare în speculaţii de ordin filosofic sau moral. Din contră, înseamnă a aprecia cu 
exactitate maniera în care dreptul apără interesele individuale şi colective’. 

Conceperea complexă a dreptului include dimensiunea axiologică, dreptul, fiind produsul faptelor sociale şi al 
voinţei omului, un fenomen material şi un ansamblu de valori morale şi o ordine normativă, un ansamblu de acte de 
voință şi de acte de autoritate, de libertate şi de constrângere”. Dreptul, remarcă Fr. Rigaux, este în indisolubilă 
legătură cu valorile supreme ale societăţii noastre. Rehbinder propune o teorie tridimensională a cunoaşterii dreptului 
ca ştiinţă a valorilor, ştiinţă a normelor, ştiinţă a realității, cu privire la care s-a remarcat caracterul complex al 
conceperii dreptului!!. 

Însuşi procesul de constituire a normei juridice implică o dimensiune valorică inerentă, deoarece acesta se 
raportează la plenul posibilității şi al virtualităţii, reţinându-se selectiv ceva din sfera posibilității, voinţa raportându-se 
la ceea ce nu este încă, la un ideal spre care trebuie să tindă o realitate. 


5 Stroe C., Despre ierarhia valorilor şi criteriile sale, în Revista de filosofie nr. 1/1993, p. 26 

é Ibidem, p. 156. 

7 Parfait N., Heidegger et la politique, Fermermeneutique et revolution în Le Cahier de college internationale de philosophie, nr. 8, 
Editions Osiris, Paris, oct. 1989, p. 113. 

8 Witt-Hansen]., Le futurologue, în Le temps et le philosophes, P. Ricoeur, Paris, 1978, p. 235-248. 

9 Virally M., La pense juridique, LGDJ, Paris,1960, p. 30. 

10 Bergel I.L., Theorie generale du droit, Dalloz, Paris,1985, p.13. 

11 Carbonnier J., Sociologie juridique, PUF, Paris,1978, p.18-19. 

Astfel selecţia împrejurărilor evocate de ipoteza normei juridice are un temei valoric, nefiind o simplă prezentare 
ale unor elemente factuale, dispoziția se dă în numele unor valori, care o legitimizează, iar sancţiunea este şi ea 
indisolubil legată de raţiuni axiologice. 

Se poate constata primatul valorii asupra normei juridice, aceasta din urmă “fixând” valoarea ca atare, 
conferindu-i o dimensiune juridică, “operaţionalizând” instituind prescripţii care în diverse maniere, prin prohibiţii, 
obligații, variante comportamentale permise, apără valoarea. 

Normele juridice pot fi concepute ca ““modele abstracte şi generale de intervenţie în relațiile interindividuale şi de 
grup, astfel încât să se obţină coordonarea conduitelor individuale cu aspiraţiile valorice obiective estimate şi totodată 
să fie satisfăcute şi interesele materiale şi spirituale ale marii majorități a indivizilor din comunitate”!?. 

Dreptul, “el însuşi un fapt social” (E. Durkheim) nu preia în mod mecanic faptele, semnificaţia fiind atribuită prin 
referință la valori”. 


III. Valorile care orientează dreptul 

Valorile ca “entități preţuite” sunt preferate prin excelență pentru a exprima ceea ce este dezirabil în 
drept, ceea ce “trebuie să fie”. 

Dreptul implică o ierarhie de valori fără de care consistenţa sa va fi inexplicabilă, însă cât priveşte găsirea valorii 
unice şi ultime, dar şi a ansamblului “construcției valorice”, filosofia şi doctrina juridică relevă un adevărat 
caleidoscop. În acest sens, M.F. Puy prezintă o enumerare a cărei dezvoltare este considerată instructivă: binele 
(Platon), justiția (Aristotel), ordinea (Cicero), pacea (Sf. Augustin), binele comun (Sf. Thomas), puterea (Machiaveli), 
certitudinea (Bacon), securitatea (Hobbes), egalitatea-democraţia (Rousseau), libertatea (Kant), utilitatea generală 
(Bentham), statul (Hegel), previziunea (Comte), solidaritatea (Duguit)'*. 

Comentând rolul valorilor sociale ca factori de configurare a dreptului, prof. I. Ceterchi preciza că valorile care 
ghidează dreptul nu sunt de natură strict şi exclusiv juridică, dimpotrivă, ele au o dimensiunea mai largă de natură 
morală, politică, socială, filosofică în general. Aceste valori trebuie înțelese în dinamica lor istorico-socială. Deşi 
unele dintre ele pot fi regăsite în toate sistemele de drept ca, de pildă, justiţia, totuşi specificul şi particularităţile 
istorice îşi pun amprenta asupra lor. Valorile sociale ale unei societăţi trebuie deduse primordial din filosofia (socială, 
morală, politică, juridică) ce prezidează şi orientează forţele sociale din societatea respectivă. 

Referindu-se la valorile sociale care orientează dreptul în perioada posttotalitară în România, autorul menționat, 
enumera, alături de justiţie, democrația, demnitatea umană, securitatea (siguranţa) juridică, statul de drept, 
proprietatea în formele ei multiple, societatea civilă, suveranitatea națională". 

Un sistem valoric, minimal şi deschis care orientează dreptul ar putea cuprinde: adevărul juridic, libertatea, 
justiţia, securitatea juridică, binele public. Expresia concentrată a acestui sistem, paradigma sa ar putea fi demnitatea 
umană, în sensul cel mai larg, ca respect al condiţiei umane în toată varietatea sa. Într-adevăr, adevărul juridic este şi o 
chestiune de demnitate umană; libertatea permite exprimarea demnității umane, afirmarea sa plenară; justiția este şi 
recunoaşterea şi echilibrul demnităţii umane regăsită şi recunoscută în alții; securitatea juridică protejează demnitatea 
umană; binele public autentic nu poate fi decât binele demnităţii umane la scara societății. 

În condiţiile pluralismului cultural al societăţii contemporane se remarcă tot mai mult necesitatea reconsiderării 
principiului demnităţii umane a demnităţii omului — omul înţeles ca sistem unitar — probleme care nu numai că preced 
aprecierile ştiinţifice, ci acționează subteran sau deschid în miezul problematicii ştiinței'S. 

Ca expresie a consubstanţialității, afinități, interdependențelor între valorile propuse, demnitatea umană nu 
anihilează caracterul ireductibil al acestor valori. Ea este însă în măsură să ofere principiul director, axul structural al 
sistemului valoric care ghidează dreptul: Dreptul este pentru om, pentru persoana umană în diversitatea nevoilor şi 
manifestărilor sale. Aceasta înseamnă că dreptul trebuie să contribuie prin climatul său normativ specific la 
conservarea şi dezvoltarea omului ca ființă bio-psiho-socială; la normalitatea asigurării satisfacerii nevoilor 
fiziologice; la realizarea siguranţei civice; la instituirea şi dezvoltarea cadrului social, în care fiecare este cu alţii şi 
libertăţile trebuie să coexiste; să ofere repere legitime în competiția pentru afirmarea personalității umane; să asigure 
climatul juridic necesar realizării de către fiecare a idealului creator. M. Djuvara preciza: „ideea fundamentală care stă 
la baza dreptului este (...) respectul demnităţii omeneşti, respectul omului faţă de om, cu simpatia faţă de semeni, prin 


urmare respectarea tuturor drepturilor lui legitime, adică a acelora care nu reprezintă încălcarea libertăţii celorlalți”!?. 


12 Dobrinescu I., Dreptatea şi valorile culturii, Editura Academiei Române, Bucureşti, 1992, p. 35. 

15 Virally M., op.cit., p. 24. 

14 Batiftol H., Problemes de base de philosophie du Droit, LGDI, Paris,1979, p.394-397. 

1SCeterchi I., Craiovan I., Introducere în teoria generală a dreptului, Editura ALL, Bucureşti,1993, p. 23-24. 

16 Morin E., Piattelii-Palmarini M., Unitatea omului ca fundament şi abordare interdisciplinară în volumul Interdisciplinaritatea şi ştiinţele 
umane, Editura Politică, Bucureşti, 1986, p. 273. 

17Djuvara M., Teoria generală a dreptului,vol. II, Editura Librăriei SOCEC, Bucureşti, 1930, p.78. 

4. Dimensiunea axiologică a dreptului, România şi societatea globală 

Dimensiunea axiologică a dreptului este inerentă. La modul originar ea se configurează prin opțiunea pentru 
principiile valorice: honeste vivere, alterum non laedere, sumum quique tribuere. Chiar dacă dreptul s-a configurat, 
mai ales la începuturi, ca sistem normativ imperativ, susceptibil de constrângere, instrument în mâna forțelor sociale 
care dețin puterea, trăsătură definitorie şi astăzi, cu menţiunea exerciţiului democratic al puterii, în majoritatea 
statelor, el nu a putut fi lipsit de o anumită idealitate, de finalitate valorică, care să îi confere legitimitate şi sens, fiind 
dat în numele ideii de justiţie, aşa cum a fost aceasta concepută într-un timp şi spaţiu istoric. Societatea contemporană 
încearcă la nivel statal, instituirea dreptului, cu câteva excepţii, de către destinatarii normelor juridice, de către 
cetăţeni, prin promovarea intereselor şi valorilor împărtăşite de aceştia în procesele democratice, care conferă 
legalitate şi legitimitate dreptului (J. Habermas). Proces care nu este scutit de dereglări, manipulare, efecte perverse, în 
care dreptul este mereu imperfect dar perfectibil, iar valorile sociale ghidează în acest sens. România face experiența 
istorică, în modalităţi specifice, a dimensiunii valorice a dreptului. Această dimensiune, deşi a cunoscut întruchipări 
valorice, economice, ştiinţifice, culturale, a fost sufocată în societate totalitară,factor, care a condus, între altele, la 
schimbarea radicală a sistemului social, la opţiunea fermă pentru valorile democraţiei occidentale, euro-atlantice. 
Această opțiune nu a fost şi nu este scutită,într-o perioadă de tranziție,mereu perpetuată,uneori la modul 
nonnecesar,de fenomene nocive, de nonvaloare,de derută axiologică,care nu pot fi ocolite nici de societatea 
occidentală,considerată uneori, într-o profundă criză valorică. Nici integrarea în Uniunea Europeană, relația drept 
național- drept al Uniunii Europene (drept prioritar,conform competenţelor atribuite) nu sunt scutite de contradicții, de 
nevoia acută de raportare la valori. Depăşirea acestei crize nu poate fi făcută în afara promovării culturii-ca patrimoniu 
al umanităţii. Cultura unui timp şi a unei societăţi este factorul care, în ultimă instanţă,dă conţinut valoric proceselor 
democratice şi controlează dreptul. De asemenea, educaţia, procesele sociale de inovare, în care tehnologia şi 
societatea informațională, să fie orientate valoric,să protejeze identitatea şi demnitatea ființei umane, dreptul acestia la 
viaţă decentă, la drepturile şi libertățile fundamentale, au un rol de prim rang. Entitățile esenţiale ale societăţii globale, 
nu pot promova conflictul major în relațiile dintre ele fără riscul pieirii tuturor. Rămâne ca unică alternativă viabilă 
calea recunoaşterii identităţii celorlalți, a acceptării, corelării, toleranței şi cultivării acţiunii şi speranței comune. 
Unitatea globală într-o diversitate, minimal măcar, armonică. Toate resursele societății globale trebuie valorificate în 
acest sens. Natura profundă a dreptului configurează o asemenea resursă. Dreptul este prin excelență un fenomen 
social care presupune ființa umană în relaţie cu alta. Capacitatea sa antientropică, de a se opune dezagregării, 
dezordinii şi conflictelor sociale, de a fi un factor reglator şi ordonator în societate, de a conferi certitudine şi protecţie 
persoanelor ce îi respectă prescripţiile sunt cunoscute. Dreptul — să ne amintim faimoasa abordare kantiană — 
corelează libertăţile şi constrânge în numele unui principiu universal al libertăţii. Desigur, este vorba despre un drept 
legitim, validat democratic, care are o dimensiune valorică, el fiind generat, structurat şi direcționat în indisolubilă 
legătură cu constelația de valori a timpului istoric în care este elaborat, în care Justiţia ca principiu de coordonare între 
ființele umane ce tinde spre armonie, congruență, proporţionalitate apare ca valoare originară a dreptului, solidară cu 
alte valori sociale. 

Abstract : In the last hundred years, starting with the year of the fulfillment of the forever dream - the union of all 
Romanians - and the exertion of our country’s sovereignty for the first time, both internally and externally, among the 
incontestable Romanian achievements in the fields of politics, poetry, prose, criticism, mathematics, medicine, 
philosophy and history, philosophers and jurists, prominent representatives of Romanian creativity, have made 
themselves noticed. 

The Romanian philosophers of law, during the period mentioned, were numerous. The space allocated to this 
study can not encompass all (or most of them). 

Through this paper, we want to highlight the ideas, conceptions, theories of the Romanian authors, their real 
contribution to the development and affirmation of the philosophy of law in the attempt to explain and evaluate the 
principles on which one of the major dimensions of human existence is based: the normative dimension (ethical and 
juridical). To the consistent questions about the basis, the role and the importance of the law in society, the Romanian 
authors have found relevant, well-reasoned answers. What is the Encyclopedia of Law? What is the relationship 
between the Encyclopedia of Law, the Philosophy of Law, and the General Theory of Law? What is the law? What is 
the relationship between norm and normativity? But between subjective right and objective right? Is it, as Jhering 
said, a kind of "Horn head" of the philosophy of law, the relationship between law and morality? What are the 
coordinates of the modern doctrine of punishment? 

These fundamental questions were answered, among others, by Alexandru Vălimărescu, Traian lonaşcu, Petre 
Pandrea, Dumitru Drăghicescu, Eugeniu Speranţia, Mircea Djuvara. 

Alături de ştiinţă, artă şi religie, filosofia reprezintă o parte a efortului uman de înțelegere a lumii, a 
universului infinit în spaţiu şi etern în timp, adică existenţa în ansamblu ,... considerată în integritatea ei, adică în 
unitatea dintre lumea externă şi lumea interioară a omului”!. 

Fundament al culturii şi civilizaţiei, filosofia şi marile sisteme filosofice au fost meditații despre natura, esenţa şi 
scopul existenței umane (rostul ființei umane în lume). Cunoştinţa filosofică este întemeietoare, în sensul 
atotcuprinderii şi al atotlegitimării; ea reprezintă bunul şi valoarea supremă, nădejdea unei lumi prin care trăim 
edificați universal ori, cel puţin, ca ființe cărora ne este dat să edificăm, prin felul nostru de a fi, cu măsura 
universului’. 

Dacă ştiinţa generează filosofia științei, în particular, ştiinţa dreptului a dat naştere filosofiei dreptului. 

Reprezentând reflecția filosofică având ca obiect dreptul — înțeles atât în sens obiectiv, ca ansamblu de reguli ce 
reglementează viața socială, cât şi în sens subiectiv, ca prerogative, posibilitate, facultate atribuită unui individ, în 
interesul său — filosofia dreptului are drept scop punerea în lumină, explicitarea şi evaluarea principiilor pe care 
se fundamentează dreptul. 

În România, începuturile Filosofiei dreptului coincid cu deşteptarea sentimentului național unitar, întemeiat pe 
ideea originii române a națiunii (G. del Vecchio). Putem considera drept repere importante în naşterea, evoluţia şi 
dezvoltarea filosofiei dreptului în România, următoarele: operele cronicarilor secolelor XVII şi XVIII (din care unii 
au fost adevărați filosofi ai dreptului public); prima codificare a dreptului privat (în Muntenia şi Moldova) prin opera 
diferiților jurişti, printre care: C. Flechtenmacher, C. Bosianu, V. Boerescu; „Etica şi dreptul firii” (1800), - traducer 
a lui Samuil Micu după Baumeister; 1861 — „Logica judecătorească urmată de logica conştiinţei” (autor Alexandru 
Aman); Simion Bărnuţiu (1808-1864), profesor de filosofie a dreptului la Iaşi, fondator al sistemului său de drept 
natural public şi privat; Timotei Cipariu — „Elemente de filosofie” — traducere, în două volume (1861-1863) după 
W.T. Krug;1869, Ştefan Şendria a predat un curs de „Drept natural şi al ginţilor”; 1883, Christodul Suliotis publică 
„Elemente de drept natural sau filosofia dreptului”;1898, Teodor Păcătianu scrie „Scopul în drept, după Jhering”; 
Titu Maiorescu (1840-1917), autor al unor opere filosofice, studii juridice şi politice care au avut un mare ecou la 
timpul lor, C. Dissescu, scrieri de filosofie juridică în 1899, 1911, 1915; Paul Negulescu, autor care, la începutul 
secolului XX, iar ulterior, în perioada interbelică, în scrierile sale juridice, a introdus elemente de filosofia dreptului; 

P. Misir, a scris (în 1904), „Filosofia dreptului şi dreptul natural”; G. Mironescu — autor reprezentativ al primei 
jumătăţi a secolului XX în materia filosofiei dreptului;până în Primul Război Mondial, s-au situat pe poziţiile unor 
analişti şi filosofi ai dreptului şi următorii: E. Erbiceanu, Lupu Dichter, D. Negulescu, C. Dumitrescu-laşi, Spiru 
Haret, Felix Somolo, lorgu Radu, Cassin Marin. 

Epoca interbelică aduce o tot mai accentuată afirmare a preocupărilor închinate filosofiei dreptului în 
România,reţinând atenţia autori, precum: G. Drăgnescu, G. Leon, C. Botez, Al. Oteteleşanu, P. Costea, V.V. Pella, P. 
Andrei, I. Petrovici, A. Rădulescu, M. Ralea, F. Sion, Gr. Tauşan, G. Taşcă, A. Teodorescu, N. Titulescu, M. 
Cantacuzino, P.I. Ghiaţă, Şt. Zeletin, V. Veniamin, P.P. Negulescu, Ghe. Băileanu. 

Cei mai reprezentativi au fost însă, Alexandru Văllimărescu, Traian lonaşcu, Petre Pandrea, Radu Goruneanu, 
Dumitru Drăghicescu, Octavian Ionescu. 

Gânditor de primă mărime şi adevărat spirit enciclopedic a fost Eugeniu Speranţia, autor al unei impresionante 
opere în domeniul filosofiei dreptului. 

Mai presus de toţi autorii români care şi-au consacrat viaţa şi opera scrierilor filosofico-juridice este Mircea 
Djuvara, personalitate reprezentativă a culturii româneşti, întemeietor al unui sistem de gândire original, de certă 
valoare teoretică şi metodologică. 

Din epoca postbelică şi până în contemporaneitate, pot fi reţinute drept contribuţii majore la dezvoltarea şi 
afirmarea filosofiei dreptului în România, scrierile unor autori, precum: Anita Naschitz, Mircea Manolescu, Nicolae 
Popa, Sofia Popescu, Ion Craiovan, loan Humă ş.a. 

În acest studiu, din cauza cerințelor de publicare, nu putem include decât o parte dintre aceştia. I-am ales pe 
Alexandru Văllimărescu, Traian lonaşcu, Petre Pandrea, Dumitru Drăghicescu, Eugeniu Speranţia şi Mircea Djuvara. 
Cu alt prilej, vom continua prezentarea contribuţiilor altor filosofi români ai dreptului. 


O 
.. 


I. Alexandru Văllimărescu 

Ce este enciclopedia dreptului? 

Preocupându-se de a răspunde la întrebarea “Ce este enciclopedia dreptului, care este importanța sa, şi cum a 
evoluat?”, Văllimărescu face o incursiune ştiinţifică în rândul teoriilor care concep într-un fel sau altul enciclopedia 
dreptului. Din această perspectivă, există cinci importante teorii: 

a) teoria care consideră enciclopedia ca un studiu rezumativ al diferitelor ramuri ale dreptului, studiu pur 
dogmatic, fără nici un caracter critic; 

b) a doua concepție este aceea care vede în enciclopedia dreptului un studiu introductiv la ştiinţa dreptului; 

c) cea de-a treia concepţie susține că enciclopedia dreptului se confundă cu filosofia dreptului. 

Văllimărescu îşi precizează din acest punct de vedere poziția, susținând că între enciclopedia şi filosofia dreptului 
nu pot exista raporturi ca între două discipline diferite, ci simple raporturi de la parte la tot, enciclopedia înglobând şi 
filosofia dreptului. Cele două discipline au evoluat în mod deosebit şi au corespuns multă vreme unor necesităţi 
diferite. Enciclopedia mult timp, n-a fost decât un compediu al cunoştinţelor juridice. Dimpotrivă, filosofia dreptului a 
început prin a fi înglobată în filosofia generală: în antichitate filosofia dreptului făcea parte din ştiinţele etatice sau 
practice, confundându-se cu morala. În Evul Mediu, filosofia dreptului, ca şi etatica, era absorbită de teologie. De-abia 
din secolul XVII-lea, filosofia dreptului dobândeşte caracterul unei discipline distincte prin deosebirea pe care 
Thomasius o face între drept şi morală. Din acel moment ea îşi dobândeşte autonomia, devenind studiul dreptului 
natural, adică al acelei părți a dreptului eternă, invariabilă şi universală, fiind impusă de rațiunea omenească. 

În realitate, susține Văllimărescu, filosofia dreptului nu se identifică cu teoria şcolii dreptului natural, care, 
pe acea vreme constituia teoria dominantă în filosofia dreptului. 

Văllimărescu concluzionează şi apreciază că “filosofia se cuprinde în enciclopedia dreptului, aceasta având de 
obiect studiul dreptului sub toate aspectele lui, deci şi cel filosofic”. 

d) al patrulea sistem susţine că enciclopedia dreptului, concepută ca un studiu de ansamblu al tuturor ramurilor 
dreptului, şi filosofia dreptului, concepută ca ştiinţă care caută bazele dreptului în noţiuni a priori, se vor confunda 
într-o a treia, care, luând din metodele fiecăreia dintre ele, vor forma o disciplină nouă, teoria generală a dreptului. 
Aceasta va studia datele istorice şi pozitive ale dreptului, va generaliza ca filosofia, fără însă a mai admite concepte a 
priori, va studia instituțiile, ca enciclopedia, dar nu le va mai trece pe toate în revistă. Teoria generală a dreptului va 
întrebuința o metodă dogmatico-critică. 

e) ultima teorie, consideră enciclopedia ca pe o ştiinţă specială, o ştiinţă autonomă (teoria organică). 

După prezentarea acestor concepții, Alexandru Văllimărescu îşi expune propriul punct de vedere, potrivit 
căruia, mare parte din controversele expuse sunt datorate neînţelegerii asupra termenilor întrebuinţaţi, de 
aceea trebuie definiţi cu claritate. Astfel: 


3 Pe larg, vezi Văllimărescu A., Tratat de Enciclopedia Dreptului, Ed. Lumina Lex, Bucureşti, 1999, p.18 şi urm. 
+ Ibidem, p. 23. 

- enciclopedia, în sens etimologic, reprezintă studiul unui ciclu de cunoştinţe ; 

- filosofia, spre deosebire de știință- care procedează prin observaţie directă şi prin constatarea obiectivă a 
faptelor, deci prin experiență- se serveşte de o metodă total subiectivă, căutând prin reflexie şi apreciere critică să 
găsească explicaţii de ordin general fenomenelor; 

- filosofia este o disciplină care consistă în cercetarea prin reflexie a cauzelor prime şi a principiilor generale care 
cârmuiesc fenomenele şi în aprecierea lor critică; 

- filosofia dreptului va fi deci cercetarea originii dreptului, a fundamentului său şi a principiilor generale după 
care se stabilesc şi evoluează normele de drept; 

- într-un sens mai restrâns, filosofia dreptului se concepe în sensul de metafizică juridică şi în această 
dimensiune ea va fi cercetarea absolutului, a realităţii, a ideii ce se ascunde în spatele fenomenelor; metafizica juridică 
va cerceta ideea dreptului în absolut, pe când ştiinţa sau sociologia o va studia în timp şi în spaţiu, deci în mod 
relativ; 

- enciclopedia dreptului este ştiinţa dreptului. Toate celelalte ramuri ale dreptului se ocupă cu dreptul la care se 
adaugă un atribut, dreptul civil, dreptul comercial, dreptul roman, dreptul internațional, am putea spune deci, că au ca 
obiect dreptul calificat, cu epitet, căci se ocupă cu instituţiile, regulile unei materii determinate a dreptului; 

- enciclopedia dreptului se ocupă de Drept, fără atribut, adică de drept în general, în esenţa lui; 

- dreptul de care se ocupă enciclopedia se găseşte, este inerent, s-ar putea spune, în subconştientul oricărei 
manifestări speciale ale dreptului, într-una din ramurile sale; de aceea disciplina se numeşte “enciclopedie” pentru că 
priveşte dreptul sub toate aspectele lui, urmăreşte ce este permanent în drept şi cum acest element permanent se 
manifestă în formele trecătoare ale dreptului. 

După Văllimărescu, problemele generale ale dreptului sunt trei: 

e  Ceeste dreptul? Care este definiţia şi natura lui?; 

e Cum se elaborează dreptul? Altfel spus, care sunt izvoarele şi metodele de creare ale normei de drept? 

e Care este conținutul său? sau Care sunt principiile sale fundamentale? 

Dreptul, în concepția lui Văllimărescu, este o disciplină tripartită: este în acelaşi timp şi ştiinţă şi filosofie şi 
artă. Având drept scop stabilirea unor norme de comportament social, pentru elaborarea acestor norme trebuie 
îndeplinită o întreită operă: 7 

e o operă ştiințifică- prin care să se studieze, după metode ştiinţifice, diferiții factori care determină producerea 
fenomenului juridic, care construiesc substratul social al dreptului, factori de ordin social propriu-zis, economic, 
politic, psihologic, biologic sau moral, în timp şi spațiu; 

e o operă metafizică - prin care rațiunea umană caută principiile superiore care trebuie să domine orice organism 
social; 

e o operă tehnică, graţie căreia materialul ştiințifico-filosofic, să fie tradus în reguli adecvate scopului urmărit. 

Ținând seama de toate acestea, “enciclopedia dreptului va studia dreptul sub aceste trei aspecte ale lui, în 


principiile lor şi în acelaşi timp, în integrarea lor în diferitele instituţii, în timp şi în spaţiu”*. 


II. Traian lonaşcu 

Ce este enciclopedia dreptului? 

Pentru reputatul profesor, enciclopedia juridică” este „o încoronare a studiilor de drept, ceea ce este egal cu 
filosofia dreptului.... Studiile de drept trebuie sfârşite cu filosofia dreptului, care este forma cea mai superioară de 
investigaţie.” 

Dreptul este o disciplină prin excelenţă care are ca obiect stabilirea ordinii în societate prin reguli (precepte) a 
căror respectare de către indivizi este asigurată prin mijloace de constrângere materială, exercitată în numele unei 
autorități constituite. 


* Cuvântul enciclopedie este de origine greacă şi înseamnă studiul unui ciclu de ştiinţe, en Kzklos paidiea. Prin urmare, enciclopedia 
cuprinde mai multe ştiinţe, sau, mai bine zis, mai multe discipline. La greci, cuvântul desemna învăţământul ştiinţelor, şi artelor care se predau 
unui tânăr. Romanii îl numeau orbis doctrinarum (Quintilian). Enciclopedia poate fi generală, cuprinzând un ciclu de ştiinţe, o expunere 
sistematică a tuturor conoştiințelor, sau specială, cuprinzând o expunere sumară a tuturor ramurilor unei ştiințe.In acest sens este înțeleasă 
expresia „enciclopedia dreptului”. 

5 Hubert, Science du droit, sociologie juridique et philosophie du droit, Archives de philosophie, 1931, 1-2, p.63. 

6 Picard E., Le droit pur, p. 12. 

7 Fr.Geny nu vede decât două aspecte ale dreptului: un aspect ştiinţific şi un aspect tehnic, el înglobând în ştiinţă şi filosofia dreptului (vezi, 
Science et technique, t.l, p.96); Bonnecase vede alături de ştiinţă şi tehnică, metoda. (Introduction a 1'etude du droit, p.96); Dabin, distinge 
filosofia şi tehnica înglobându-le în filosofia ştiinţei (La phil. de l’ordre jurid. positif...., p.98). 

8 Vălimărescu A., Tratat...., p.29. 

* Autorul ne învederează că termenul „enciclopedie”, este format din două cuvinte: enciclo şi pedia, care înseamnă învățământ/învățare 
circular(ă), însuşirea „unui tot de cunoştinţe închise, care formează un singur tot, sau elemente ce se cuprind într-un singur tot.” (lonaşcu T., 
Introducere în studiul dreptului. Enciclopedie juridică, Institutul de Arte Grafice <<PRESA BUNĂ>>. Iaşi, 1929-1930, p. 11). 

° Ibidem, p. 11-12. 

Dreptul are misiunea de a asigura ordinea în societate. Dar existența disciplinei este ceva pur raţional sau dreptul 
este un fapt material şi sociologic? La această întrebare, lonaşcu afirmă că „existența dreptului pentru raţiunea noastră 
ne indică că trebuie să fie o ordine în societate şi că societatea fără ordine nu poate exista.” Şi sociologia şi rațiunea 
ne indică necesitatea unei ordini în viaţa socială. Astfel, este justificată şi raţiunea şi sociologia. „... Individul nu poate 
trăi decât în societate. Persoana nu poate exista decât numai în cadrul vieţii sociale. Numai prin contactul cu semenii 
săi ... personalitatea omenească ia cunoştinţă de însuşirile ce o deosebesc de celelalte fiinţe. Dacă individul nu poate 
trăi decât în societate, societatea stabileşte relaţii de la individ la individ.”!! 


Subiectiv şi obiectiv în drept 

Aceste două teme - subiectivismul şi obiectivismul juridic — se răsfrâng nu numai în drept, dar şi în filosofie, în 
teoria conştiinţei, în etică şi oriunde avem de a face cu analiza fenomenului gândirii. 

În filosofie, teoria subiectivă pleacă încă de la Platon care distinge în teoria ideilor, lumea ideilor de realitate, 
realitatea nefiind decât o reprezentare a subiectului gânditor. 

Teoria obiectivă, dimpotrivă, consideră lumea teoretică şi practică ca pe două realități obiective oferite 
subiectului gânditor. Pe de altă parte, opoziţia dintre voluntarism şi obiectivism îşi are originea încă din gândirea 
Evului Mediu, unde diferendul nominaliştilor <<universalia sunt nomina — nomina flatus vocis>> şi al realiştilor 
<<universalia sunt realia>>, consacrau astfel dezacordul între aceste două teze. 

Prin urmare, această chestiune conţine în germenii săi, opoziţia dintre idealism şi realism, dintre raţionalism şi 
empirism, dintre dogmatism şi scepticism. 

Teoria subiectivă a valorii 

Teoria subiectivă a valorii implică de la început, respingerea unui drept natural obiectiv, respingerea ca atare a 
posibilității unui drept internaţional, precum şi respingerea unor principii fundamentale superioare de care societatea 
are nevoie pentru armonia pe care o urmăreşte. De asemenea, originea comună a valorii subiective nu permite o 
diferențiere specifică a categoriilor diferitelor norme (în norme juridice, etice, economice şi sociologice etc.), ci le 
confundă, după o singură origine şi un singur scop, lucru inadmisibil.? 


Teoria obiectivă a valorii 

Contrară teoriei subiective, teoria obiectivă a valorii consideră valoarea ca o calitate inerentă obiectului, care 
determină starea subiectului, fiind o consecință a acelei valori. Valoarea obiectului există şi se raportează unui scop, 
unei finalități. 

Obiectul are existenţă obiectivă, în afara subiectului, prin fenomenul cauzalității, după cum tot acel obiect are o 
valoare obiectivă în afară de subiect, prin fenomenul finalității. Existenţa obiectului este arătată de indicativ, ceea ce 
este, este şi va mai fi, iar valoarea obiectului este arătată de imperativ, ceea ce trebuie să fie. O cauză se poate finaliza, 
un mijloc se poate cauzaliza numai în conştiinţa omului. Indicativul şi imperativul se pot întâlni numai aici. 

Prin obiectivarea valorii care nu va mai depinde de particularitățile fiecărui individ în parte, ea îşi va găsi o 
universalitate şi o permanență hotărâtă, în raport cu finalitatea pe care o urmăreşte. 

Finalitatea dreptului în raport cu judecata de valoare juridică 

Pentru T. lonaşcu, prima întrebare care se pune în problema „finalismului juridic” este de a şti precis, care este 
distincția dintre drept şi morală. 

Sunt multe norme juridice care sunt norme morale învestite cu sancţiune. Pentru a ierarhiza normele morale față 
de normele juridice, şi pentru a spune, în consecință, că primele sunt supraordonate celor din urmă, vom apela la 
concepţia obiectivă a valorii după care normele se ataşează unui scop determinat. Scopul acesta va urmări în concepția 
valorilor morale, să perfecționeze ființa individuală, de unde valorile morale asigură progresul individual, iar în 
concepția valorilor juridice, să perfecționeze ființa socială, de unde valorile juridice asigură progresul social.” 

În general, valorile practice, ale moralei practice ca şi ale dreptului, caută să satisfacă pe cât posibil nevoile de 
prim ordin ale omului, apoi pe cele intelectuale, economice, politice, estetice etc. Desigur că această preferință a unor 
nevoi asupra celorlalte este direct proporțională cu gradul de educaţie, de cultură şi de civilizaţie al individului. 

Omul, potrivit calităţilor sale, are două idealuri fundamentale: este, totodată, o fiinţă individuală şi o fiinţă 
socială. O ființă individuală, adică este o ființă în el însuşi, prin el însuşi şi pentru el însuşi, făcând abstracţie de 
semenii săi. Este o fiinţă socială, adică este ceva prin şi pentru semenii săi. Din aceste două calităţi, rezultă două 
idealuri distincte: unul constituit din plenitudinea ființei individuale care trebuie să fie, şi altul, din plenitudinea ființei 
sociale care de asemenea, trebuie să fie. 

Ce înseamnă această plenitudine? Această plenitudine înseamnă a da un conținut acestor idealuri fundamentale. 
În concepția empirico — raţională, finalitatea acestor idealuri este o simplă sistematizare a experienţei noastre asupra 


10 Ibidem. 
1! Tbidem. 
12 Ibidem, p. 197. 
13 Ibidem. 

oamenilor şi asupra lucrurilor. În concepţia opusă, metafizico — ideală, finalitatea este stabilită în cunoaşterea ființei 
umane degajând perfecțiunea sa ultimă.!* 

Din aceste două idealuri se naşte judecata de valoare, ideea de valoare, care există, ca atare, în măsura în care 
poate înfăptui aceste idei fundamentale. 

În consecință, se pot distinge două feluri de valori: valorile individuale constituite prin apropierea de idealul 
individual şi valorile sociale constituite prin apropierea de idealul social. Acestor două valori le corespunde morala 
pentru realizarea progresului individual şi dreptul pentru cel social. Vom avea deci, două finalităţi: finalitatea 
individuală cu valori morale şi finalitatea socială cu valori juridice. 

Conceptul şi ideea de justiție 

Conceptul de justiție şi ideea de justiție, sunt unul şi acelaşi lucru? — se întreabă cu just temei prof. lonaşcu. 
Pentru a încerca să găsească un răspuns la această întrebare, Ionașcu îl citează pe Jaquel Chevalier 15 care arată că 
„nu trebuie să zicem ca Platon: justiţia este, ci trebuie să spunem: aceasta este just. Justiţia nu este un subiect, ci un 
atribut; ea nu este un subiect individual ci un concept.” !° 

Conceptul este general şi necesar, eliminând contingentul şi individualul, ceea ce face să ne întrebăm, cum vom 
putea cunoaşte prin el realităţile care sunt individuale. 

După logicieni, care acordă ideii o existență pur logică, ideală şi posibilă, nu reală şi actuală, se ridică ideii 
caracteristica sa primordială: realitatea. Dimpotrivă, după psihologi, care studiază forma stărilor noastre de conştiinţă, 
diferenţa dintre concept şi idee va fi luată în seamă în raportul subiectului cu această realitate. 

Îmbrăţişând opinia lui Chevalier în materie, Traian lonaşcu admite că ideea de drept este ideea de justiţie. Ideea 
de drept are mai multe categorii, pe când ideea de justiţie este unitară." 

Problema” dreptului subiectiv 

Profesorul T. lonaşcu abordează şi problematica dreptului subiectiv, de altfel, destul de discutată în doctrina de 
specialitate. 

Faţă de teoria lui Windscheid, Traian lonaşcu are o serie de critici şi rezerve. Astfel, „plasarea dreptului subiectiv 
în voinţa titularului conduce la consecinţe inadmisibile.”!* 

Este de neadmis, pentru că ar urma, din punct de vedere logic — şi tehnica juridică lucrează cu logica — ca să nu se 
poată recunoaşte drepturi subiective decât acelor ființe ce sunt capabile de voință conştientă; adică, copiii, nebunii, 
colectivitățile, aşezămintele ce nu au, din punct de vedere metafizic o voinţă conştientă nu pot fi subiecte de drept 
subiectiv? „Este inutil a zice că lucrurile acestea trebuie să se petreacă poate astfel, dar interesele practice reclamă a 
recunoaşte copiilor, nebunilor şi așezămintelor o anumită capacitate de a fi titulari de drepturi subiective.”!? 

Pentru a evita această inadvertență logică, Windscheid îi consideră, pe aceştia, subiecte de drepturi fictive. 
„Aceasta ar urma — consideră lonaşcu — dacă, după Windscheid am face din voinţă un element primordial al dreptului 
subiectiv ... apoi nu s-ar putea zice că aceste ficțiuni s-ar justifica prin aceea că oricum subiectele fictive recunoscute 
ca atare, deşi nu au voinţă proprie dintr-un început, dar sunt recunoscute ca subiecte fictive, pentru că avem speranţa 
că o vor dobândi în viitor.” 

Această speranță — afirmă lonaşcu — nu se poate aplica decât la copil care-şi va căpăta o voinţă conştientă proprie 
la majorat, nu însă şi la alienatul ori debilul mintal, care nu se ştie dacă se poate îndrepta.?! 

Dacă dreptul obiectiv recunoaşte drepturi unor persoane care nu sunt subiecte de voinţă conştientă, atunci şi 
copilul născut este un subiect de drepturi. De aceea, copilul chiar în vârstă de o zi, va fi moştenitorul tatălui, fără totuşi 
să aibă voinţa conştientă.” 

Voința nu poate constitui substanța dreptului subiectiv (Jhering), pentru că voinţa singură nu prezintă niciun 
interes de a fi protejată de către ordinea juridică. În dreptul obiectiv, desigur că voinţa poate fi substanţa dreptului. 
Este un imperativ a cărui realizare este asigurată. Dacă pentru dreptul obiectiv elementul substanţial este voinţa, atunci 
ca să deosebim dreptul obiectiv de dreptul subiectiv, trebuie neapărat să vorbim de un drept subiectiv cu un conținut 
care să fie neapărat sensul regulii de drept?” 

Organul care joacă rolul de izvor formal al regulii de drept, face un act de voinţă, vrea ceva, are un obiect şi un 
scop, reflectat în lege sau în cutumă, adică regula de drept are un conținut pentru un anumit scop. „Şi, pentru dreptul 
subiectiv, ar urma ca voinţa să fie şi ea luată cu un conţinut care, după Jhering, este interesul, căci doctrina, 
jurisprudenţa şi practica extrajudiciară nu recunosc drepturi care să beneficieze de sancţiuni coercitive decât pentru că 


14 Ibidem. 

15 Chevalier J., Le concept et l’idée, 1929. 
16 Ionașcu T., op. cit., p. 200. 

17 Tbidem, p. 201. 

18 Ibidem, p. 233. 

19 Jbidem. 

20 Tbidem. 

21 Ibidem. 

2 Ibidem. 

2 Ibidem, p. 234. 

satisfac interesele şi nevoile oamenilor pentru viaţa lor.” Dacă destinaţia oricărui drept este satisfacerea acestor 
interese omeneşti, iar dreptul obiectiv le recunoaşte acestora posibilitatea ca ei să-şi atingă scopul lor în legătură cu 
interesele lor, atunci dreptul subiectiv nu poate fi considerat ca voinţă abstractă, ci ca un interes protejat de către 
ordinea juridică.” 

Pentru Jhering, dreptul subiectiv este interesul juridiceşte protejat. Interesul, fie moral, fie material, fie actual sau 
viitor este protejat prin mijloacele de constrângere ale regulii de drept continuată în dreptul obiectiv. Dreptul subiectiv 
este un interes protejat de regula de drept obiectiv prin sancţiunea ce este ataşată acesteia.Cele două idei care 
alcătuiesc dreptul subiectiv (la Jhering) sunt: ideea de interes, adică elementul material al dreptului şi ideea de 
proteguire a lui de către dreptul obiectiv, adică elementul formal al dreptului. 

Teoria lui Jhering — arată lonaşcu — a fost criticată de Hans Kelsen.% În această critică — adusă lui Jhering şi lui 
Windscheid — Kelsen pleacă de la ideea că dreptul obiectiv este construit de o voință, însă, „voinţa organului comun, 
este izvorul formal al dreptului obiectiv specific acestuia, emițând ordine prin care să se tranşeze conflictele dintre 
voinţele particulare, pentru ca un particular să-şi impună voinţa sa față de voinţele recalcitrante ..."77 

Dar regula de drept nu se aplică decât prin voinţa subiectului de drept. Rezultă, astfel, că nu pot fi drepturi 
subiective decât numai dacă subiectul de drept este un subiect de voinţă „care să mişte interesul asigurat de către 
regula de drept.”?* 

Interesul — admite lonaşcu — nu poate ajunge la aplicarea regulii de drept care-l protejează, dacă n-are în spatele 
lui elementul de voinţă conştientă care să-l reprezinte şi să pună în mişcare regula dreptului obiectiv ce-l protejează.” 

În concluzie, dreptul subiectiv nu este nici o putere de voinţă, nici un interes juridiceşte protejat. El se bazează pe 
aceste două elemente. El este interesul protejat de ordinea juridică, prin aceea că recunoaşte titularului, puterea de 
voinţă de a realiza acel interes. Titularul voinţei va putea fi altul decât titularul interesului, dar titularul voinţei trebuie 
să fie persoana în serviciul titularului interesului." 


III. Petre Pandrea 

Doctrina modernă a pedepsei — contribuţie majoră a lui Petre Pandrea la dezvoltarea filosofiei dreptului 

De ce se pedepseşte? Ce exprimă criminalitatea sintetică? Cum se manifestă psihologia răzbunării? Care sunt 
limitele pedepsei? Şi alte asemenea întrebări, sunt pentru Petre Pandrea coordonate majore circumscrise 
conceptului de doctrină modernă a pedepsei, cuprinse în lucrarea sa cu acelaşi nume . 

De ce se pedepseşte? se întreabă — în lucrarea sa - mai întâi, Petre Pandrea. Există, din acest punct de vedere, în 
doctrină (Sergius Hessen) două tipuri de justificări ale pedepsei: 

e justificarea kantiană a autonomiei pedepsei, pedeapsa fiind corelatul infracțiunii („aşa cum copacul însorit 
aruncă umbra sa”), altfel spus, pedeapsa nu are scop, ci este o valoare de sine stătătoare; 

e justificarea eteronomă a pedepsei, categorie în care vom distinge între teoriile privitoare la valoarea socială a 
pedepsei şi utilitatea ei pedagogică. 

Textele străvechi ale Bibliei, Cartea egipteană a morţilor, ca şi textele civilizaţiei elino-romane sau ale teologiei 
medievale — ne asigură Pandrea — cuprind răspunsuri la întrebarea de mai sus. 

Epocile în care se nasc întrebări asupra cauzelor, legitimărilor şi fundamentelor unor instituții sunt epoci 
revoluţionare sau reformiste. Acelaşi lucru se întâmplă şi în cazul întrebării De ce se pedepseşte? Pedeapsa există în 
societate şi era considerată ca un fenomen natural „aproape ca ploaia, lumina soarelui şi întunericul nopții”, însă, 
spiritul iluminist ” - care a prefaţat revoluțiile burgheze de la 1789 şi 1848 — cercetările minuțioase asupra genezei 
criminalității, au pus la îndoială sistemul existent de pedepsire. 

Este pedeapsa autonomă sau eteronomă? — se întreabă Pandrea, care admite că pedeapsa este privită în raport cu 
valoarea socială şi utilitară a acesteia. 

Citându-l pe Welcker, Pandrea prezintă cele şapte „efecte” ale pedepsei: 


24 Ibidem. 

25 Ibidem. 

26 În „Hauptprobleme der staatslehre”. 

27 Ionașcu T., op. cit, p. 235. 

28 Ibidem. 

2 Ibidem. 

30 Ibidem. 

* A se vedea, Pandrea P., Doctrina modernă a pedepsei (Extras din „Pandectele române”, nr. 3/1941), Imprimeria Naţională, 1941. În 
acelaşi sens şi de acelaşi autor, cităm: „Infracţiuni de socialitate în art. 393 c.p.” (1939), „Exner şi biologia criminală” (1940), „Nota 
criminologică despre 5 regularități în materia sinuciderilor ” (1941). 

* Îi datorăm lui Cesare Beccaria şi altor scriitori iluminişti inițiativa cercetării amănunțite a sistemului punitiv al epocii, care s-au ridicat 
împotriva legislaţiei penale plină de cruzime şi a lipsei de umanitate a dreptului penal feudal (Despre teoria pedepsei în concepția lui Beccaria, a 
se vedea, Bădescu M., Sancțiunea juridică în teoria, filosofia dreptului şi în dreptul românesc, Ed. Lumina Lex, Bucureşti, 2002, p. 138-145 şi 
Stroe C., şi Culic N., Momente din istoria filosofiei dreptului, Ed. Ministerului de Interne, Bucureşti, 1994, p. 164 şi urm.). 

e ameliorarea morală a infractorului; 

e ameliorarea politică; 

e restabilirea încrederii celorlalți cetăţeni în legea încălcată prin infracţiune; 

e intimidarea celor care ar fi dispuşi să urmeze exemplul infractorului; 

e restabilirea onoarei părții vătămate; 

e restabilirea încrederii în lege şi supunerea paşnică faţă de lege a părții vătămate, care renunță la răzbunarea 
individuală; 

e purificarea statutului de infractorii care sunt izolați prin faptul pedepsirii. 


Limitele şi eficacitatea pedepsei 

După Pandrea, există trei categorii de teorii referitoare la pedeapsă: teoriile absolute, teoriile relative şi teoriile 
sincretiste (eclectice sau mixte). 

Potrivit teoriei absolute, infracțiunea este însăşi motivarea pedepsei, pedeapsa este o valoare în sine, născută 
automat în momentul consumării infracţiunii, reprezentând răzbunarea societăţii împotriva individului care încalcă 
norma. 

Pentru Kant — unul dintre filosofii care au conturat teoria absolută a pedepsei (alături de Hegel şi Stahl) — norma 
juridică este un imperativ categoric, mai precis, un postulat al rațiunii practice. Fundamentul pedepsei este răzbunarea 
organizată juridic”. 

„De ce se pedepseşte?” — se întreabă Pandrea, şi tot el răspunde: fiindcă s-a comis o nedreptate şi s-a încălcat o 
lege.” Nu interesează nevoile societăţii de a pedepsi sau de a ierta . 

Societatea umană — arată Pandrea — pedepseşte din două necesităţi: necesitatea justiției şi a domniei legii în sânul 
societăţii şi necesitatea expiaţiunii pentru psihologia individuală a infractorului şi a lui ius talionis pentru psihologia 
colectivelor. 

Pe aceeaşi poziţie cu Kant se situează şi Hegel, pentru care pedeapsa este o necesitate dialectică, dar şi Julius 
Stahl, în concepţia căruia pedeapsa este arma divinității pentru organizarea ordinei etice pe Pământ. 

Teoriile relative, în opinia lui Pandrea, caută fundamentul pedepsei în necesități utilitare: fie pentru utilitatea 
societăţii, fie pentru corijarea infractorilor. Finalităţile lor sunt finalităţi de politică criminală”?. 

Sincretismul amalgamează cele două poziţii de contemplare şi explicare a fenomenului pedepsei. 

Limitele instituţiei penitenciare 

În demersul său — de studiere şi reevaluare a doctrinei pedepsei — Petre Pandrea aduce în discuţie şi limitele 
instituţiei penitenciare. 

Ca instrument de represiune în mâna statului, instituţia penitenciară are două limite naturale:** 

e  prevenţia generală nu poate fi fixată în date statistice şi nu întotdeauna pedepsele privative de libertate ispăşite 
în penitenciare sunt instrumente de prevenţie generală şi nici de prevenţie specială. Fără dubla funcție preventivă, 
conţinutul instituției se goleşte; 

e orice infracţiune presupune o agresiune, dar nu orice agresiune infracțională presupune un simptom de 
morbiditate socială. Instinctele de agresiune sunt fenomene originare. „Pe aceste instincte se sprijină declanşarea şi 
conducerea războiului, iar războaiele sunt departe de a fi considerate ca o <<criminalitate colectivă a statelor>> 
(propunerea V.V. Pella)”. Pe instinctele agresive — continuă Pandrea — se grefează majoritatea activităţilor creatoare 
umane. Progresul în sine este act de agresiune, act de violentare a concepțiilor sau a tehnicilor anterioare”. 

În afara acestor două limite — penitenciarul nu corespunde prevenţiei speciale sau generale şi nu orice agresiune 
pedepsită cu închisoarea este substanțialmente antisocială, instituţia penitenciară — în concepția lui Pandrea -, în sine, 
suportă patru critici: 

1. dispariția sentimentului de onoare din penitenciare din pricina promiscuităţii care scade nivelul moral; 

2. apariţia complexelor antisociale; 

3. capacitatea de adaptare la mediu se diminuează în penitenciare din cauza atmosferei artificiale; 

4. penitenciarul se transformă prea lesne în „şcoala crimei” *€. 


* Teoria kantiană a pedepsei de aceea poartă numele de teoria răzbunării juridice (Ibidem, p. 33). 

31 Ibidem. 

* Chiar dacă o societate este pe cale de dizolvare, ultimul criminal trebuie pedepsit cu spânzurătoarea, dacă prescrie legea, înainte de 
dizolvarea societății, pentru a împlini imperativul categoric al legii şi postulatul rațiunii practice” (Ibidem, p. 34). 

32 Ibidem. 

33 Ibidem, p. 35. 

34 Ibidem. 

35 Ibidem. 

36 Ibidem. 

Condiţiile pedepsei în concepţia lui P. Pandrea 

Pentru ca pedeapsa să-şi atingă scopul — ne spune Pandrea — este necesar ca aceasta să îndeplinească anumite 
condiţii care ţin de esenţa oricărei pedepse. 

Condiţiile (trăsăturile) pedepsei sunt“: legalitatea, personalitatea, proporționalitatea, dozabilitatea (elasticitate şi 
divizibilitate), aflictivitatea, exemplaritatea (moralizare şi intimidare), justiţia, conformismul, reparabilitatea 
(remisibilitatea). 

1. Legalitatea pedepselor, în sensul egalităţii în faţa legilor penale este o cucerire a legislației Revoluţiei franceze 
de la 1789, concretizată în preceptul juridic nulla poena sine lege. Pedeapsa trebuie să atingă pe oricare dintre cei care 
încalcă legea. 

2. „Personalitatea pedepselor — scrie Pandrea — a fost cucerirea cea mai zgomotoasă a dreptului penal 
iluminist... Ce înseamnă că pedepsele sunt personale? Că nu ating în efecte averile, ci numai persoanele. Patrimoniul 
este decretat sacrosanct. Codul penal apără cu tărie averile, chiar dacă proprietarul intră la puşcărie. I se ia libertatea, 
dar nimeni nu se atinge de avere, care aparţine firmei sau familiei”. 

3. Proporţionalitatea unei pedepse este cerința naturală a lui ratio aplicat în represiune. „Scara pedepselor este în 
funcţie de stilul de gândire şi emoție al epocii”. 

Termenul de <<proporționalizare>> în materie de pedeapsă a fost promovat de Beccaria. Pedepsele severe 
medievale se refereau la superstiţiile vrăjitoreşti, la erezii şi la infracţiuni considerate ca atare de bigotism. Dreptul 
penal pozitiv a răsturnat poziţiile teoretice, preconizând pedepsele pe termen lung şi abolirea celor pe termen scurt, 
înmulţirea pedepselor sever aflictive, precum şi o altă selectare a criteriilor de proporționalizare a pedepselor”. 

Totodată, nu trebuie omis faptul că „un minimum de normalitate este premisa oricărei pedepse”. A pedepsi 
înseamnă a inflige o suferință unui individ care a încălcat norma juridică. Individul care primeşte pedeapsa trebuie să 
aibă nu numai capacitatea penală pentru a se pronunța o pedeapsă împotriva lui, o pedeapsă plină în conformitate cu 
elemente constitutive ale infracțiunii, ci şi sensibilitatea necesară pentru a primi şi asimila suferința. Premisa sănătății 
infractorului este premisa oricărei pedepse. Aplicarea pedepsei unui condamnat bolnav sau insensibil nu atinge 
teleologia ordinară a oricărei pedepse şi se transformă automat, în măsură de siguranță”. 

4. Dozabilitatea pedepselor are doua aspecte: divizibilitatea şi elasticitatea“. 

Dozabilitatea derivă din proporţionalizare. Este o proporţionalitate a pedepsei gândită întâi abstract şi apoi 
aplicată concret de judecător. 

Legiuitorul fixează cadrul dozării între un minimum şi un maximum. Judecătorul chibzuieşte aplicarea între 
aceste două limite. Între maximum şi minimum, o bună pedeapsă trebuie să fie divizibilă. Idealul pedepsei divizibile 
este pedeapsa pecuniară. 

Elasticitatea pedepsei este o noţiune care se referă la capacitatea pedepsei de a individualiza. Nu se judecă 
infracțiunea, căreia i se cuvine un prototip de pedeapsă, ci infractorul. Individualizarea se face în două etape: o 
individualizare judiciară, cu prilejul condamnării şi o individualizare penitenciară, cu prilejul comportării în 
penitenciar“. 

Individualizarea şi elasticitatea pedepsei sunt operaţiuni calitative. 

5. Aflictivitatea este de esența pedepsei. O pedeapsa îmbucurătoare sau o pedeapsă indiferentă îi înlătură 
caracterul de pedeapsă. Prin aflictivitatea pedepsei se urmăresc cele două efecte: exemplaritatea şi intimidarea. „O 
pedeapsă — conchide Pandrea — are efecte publice”. Societatea ia cunoştinţă de pedeapsă. Cei care sunt predispuşi să 
comită infracțiuni (criminalitate larvată) sunt opriţi printr-un proces de inhibiţie” să mai purceadă la consumarea 
infracţiunilor iminente sau posibile. Însuşi criminalul condamnat este intimidat, prin aflictivitatea pedepsei ispăşite în 
penitenciar, să mai repete infracțiunea. Teoretic, aflictivitatea ar trebui să joace rol de recidivă, anihilând-o prin 
intimidare“. 

6. „Justiţia unei pedepse înseamnă pronunţarea ei în condiţii care să nu lezeze sentimentul de echitate”*. 

O hotărâre nedreaptă — afirmă Pandrea — compromite noţiunea de pedeapsă şi surpă temeliile justiţiei. Aureola 
creată în jurul unei pedepse injuste se răsfrânge şi asupra pedepselor similare, răpindu-le eficacitatea“. 


37 Ibidem. 

38 Ibidem. 

3 Ibidem. 

4 Ibidem, p. 23. 
4! Ibidem, p. 24. 
42 Ibidem, p. 43. 
8 Ibidem. 

* Asupra căruia a atras atenţia cu insistență Fenerbach în „Teoria constrângerii psihice”. 
+ Ibidem, p. 45. 
45 Ibidem. 

46 Ibidem. 


190 Dreptul românesc la 100 de ani de la Marea Unire. Dimensiuni şi tendinţe 


7. Conformismul unei pedepse se referă la afinitatea ei structurală cu mediul din care iese şi unde se aplică. O 
pedeapsă nu trebuie să ofenseze bunele moravuri, nu trebuie să fie de o originalitate stridentă, nu trebuie să rămână în 
urmă sau să depăşească obişnuita capacitate de înțelegere a societății. 

„Nu numai pedeapsa cidului este conformă cu bunele moravuri. Judecătorul care împarte şi dozează pedepsele 
trebuie să sesizeze cu subtile antene ceea ce este <<mijlociu>> şi plăcut societății în numele căruia împarte justiția 
penală”*. 

8. Reparabilitatea şi remisibilitatea pedepselor sunt corectivele erorilor judiciare, reglementate prin două 
instituţii juridice: revizuirea şi reabilitarea. 

Pedeapsa cu moarte este iremisibilă. Rămâne pentru aceste cazuri unica posibilitate în reabilitarea post mortem, 
deschisă rudelor şi prietenilor. În reabilitare, străbate ideea creştină a reînvierii”. 


IV. Dumitru Drăghicescu 

Raportul dintre individ şi mediul social sau raportul între libertate şi determinism. Problema fundamentală 
de la care a plecat Drăghicescu a fost raportul dintre individ şi mediul social, care adâncit se prezintă ca un raport 
între libertate şi determinism“. 

Plecând de la înţelegerea rolului activ al individului în societate, Drăghicescu a evidențiat o parte dintre 
caracteristicile vieţii psihice specifice omului şi activităţile social-umane“!; potrivit concepției sale, individul dispune 
de capacitate de inițiativă, de acţiune autonomă, liberă, conştientă: „nici o faptă de ordin istorico-social nu se 
realizează decât prin intermediul eforturilor umane întotdeauna conştiente, prevăzute, premeditate...”S?; 


realizarea lor”s3. 


Drăghicescu a fost preocupat de relevarea determinismului social asupra naturii umane, de relaţia acestuia cu 
determinismul biologic şi cu specificul determinării social-culturale la nivel uman**. În acest sens, el sublinia că, în 
structura individualităţii umane, „e social tot ceea ce nu este transmisibil, tot ce nu este înnăscut; e biologic tot ce este 
înnăscut, transmisibil”?. 

Identitatea între legile sociale şi legile juridice 

În contextul în care sociologii căutau să descopere legile ce stau la baza activităţii juridice, al cărei produs este 
dreptul pozitiv (legislaţia), sociologi pentru care dreptul pozitiv este obiect de studiu al sociologiei, Drăghicescu 
admite că: 


e „legile juridice pozitive sunt adevăratele legi ale societăților, căci în afară de ele nu există legi naturale care să 


guverneze societățile”5*; 


e „ştiinţele sunt codurile naturii cum codurile noastre [de legi] sunt ştiinţele societăţii noastre”; 


e „nimănui până acum nu i-a venit în minte să privească legile juridice pozitive ca fiind adevăratele legi 


sociologice”; 


e a abandona legile — cum fac sociologii pentru a căuta legile legilor — înseamnă să fii asemenea câinelui „care 


a lepădat bucata din gură pentru umbra ei pe care o vedea în apă”, să fii „filosoful care a căzut în puț tot căutând la 


stelele cerului”; 


e sociologia obiectivă ocupându-se de legi „a comis o inversare supărătoare, luând legile ca fenomene 
elementare cărora ea trebuie să le descopere regulile”, prezentându-se ca „o ştiinţă care se ocupă, fără ştirea sa, de 


legile legilor”. Această metodă îndreaptă eforturile dincolo de obiectiv, ea „pune astfel un obstacol, o obscuritate 


completă, între investigație şi scopul său”. 


47 Ibidem. 

48 Ibidem. 

% Ibidem, p. 48. 

5% Bagdasar N., op. cit., p. 410 şi urm. 

5! Pe larg, Constantinescu-Stoleru P., Contribuțiile lui Dumitru Drăghicescu privind determinismul social, la nivelul vieții psihice şi al 
personalităţii umane, Ed. Hamangiu, Bucureşti, 2013. 

52 Drăghicescu D., Du Rôle de l'Individu dans le Determinisme Social, Paris, Felix Alcan, 1904, p. 12. 

53 Ibidem, p. 15. 

54 Drăghicescu D., Le Probleme du Determinisme Social. Determinisme Biologique — Determinisme Social, Editions de la Grande France, 
1903. 

55 Ibidem, p. 84. 

5% Drăghicescu D., Raporturile dintre drept şi sociologie, Tip. Gutenberg, J. Găbe, Bucureşti, 1904, p. 8. 

57 Idem, Droit, morale et religion, în „Archives de philosophie du droit et de sociologie juridique”, nr. 1-2, 1932, p. 243. 

58 Idem, Raporturile..., p. 8. 

59 Ibidem, p. 8 şi 10. 

& Idem, La réalité de l'esprit. Essais de sociologie subjective, Libr. Felix Alcan, Paris, 1928, p. 77 (cit. de Berceanu B.B., Aspecte juridice 
din opera lui Dumitru Drăghicescu, în Rev. „Studii de drept românesc ”, serie nouă, 4, anul 6 (39) octombrie-decembrie, 1994, Ed. Academiei 
Române, p. 403-412). 

Drept, morală, religie 

Pentru Dumitru Drăghicescu, „un fenomen juridic nu este altceva decât determinarea raporturilor sociale sau 
economice ale membrilor societăţii.”! 

În privința aspectului economic, idealul legilor juridice e acela de a reglementa „distribuţia economică a 
bunurilor” astfel încât „forţele productive să satisfacă necesităţile, apetiturile [...], legile juridice, ce garantează viaţa 
economică, nu numai că nu fac nimic spre a proporţiona energiile producătoare cu cele consumatoare, dar le lasă în 
aşa anarhie încât forțele consumatoare mor de inaniție”®. 

Relativ la raportul dintre drept, morală şi religie, reținem cele mai importante idei, potrivit concepției 
autorului: 

e religia inspiră morala şi aceasta dreptul”, iar „Dumnezeu este [...] modelul, idealul regulilor de drept”; 

e Dumnezeu nu este altceva decât conştiinţa colectivă a omenirii, divinizată““, una dintre expresiile demnității 
speciei umane, contrarul a ceea ce ştim că se numeşte religie; 

e între drept şi morală sunt, desigur, diferenţe, unul fiind fapt exterior, celălalt fapt al conştiinţei: „legea ca 
intenţie şi program de acţiune individuală e un act volitiv care se raportează la o categorie, la o generalitate şi la 
situații schimbătoare”, ceea ce face ca legea generală să fie contingentă, în timp ce principiile morale sunt legi 
„universale, imuabile, adică eterne [...] putând imprima o formă particulară tuturor materiilor istorice”, legi 
compunând „codul etern”, „codul model”, „legislaţia limită”5; 

e morala are o esență comună cu dreptul: „legea etico-socială cea mai incontestabilă, care conduce 
raporturile exterioare ale indivizilor, e justiţia, şi prin urmare egalitatea şi solidaritatea, care sunt negația însăşi a 
legilor naturale: selecţia, concurenţa, inegalitatea”; 

e dreptul depinde de etică; fie obiect de studiu ştiinţific, fie considerată psihologic, viaţa juridică nu se poate 
dispensa de noțiunile morale, care servesc drept criteriu la analiza faptelor ; 

e scopul dreptului e binele, binele comun, interesul general, rezultat la care se ajunge numai „graţie ideii de 
justiţie care realizează o egală libertate a tuturor, nu Justiție ca egalitate mecanică, ci egalitatea între egali care e 
proporționalitatea cu serviciul şi cu nevoia”; 

e „dreptul se prezintă ca logicizare a moralei, cuantificare şi raționalizare a elementelor pur calitative şi 
iraționale, înghețarea căldurii activităţii creatoare în schematismul judecăților”; în acelaşi timp, funcția dreptului fiind 
de „a transforma cantitatea în calitate, spaţialul şi materialul în spiritual”%; 

e între drept şi morală sunt interdependenţe, complementarităţi: „dreptul nu se poate realiza fără morală, 
tot astfel cum etica se concretizează în formule juridice [...] ceea ce lipseşte legilor juridice este caracterul de 
universalitate, iar ceea ce lipseşte prescripţiilor morale este caracterul de sancțiune”; 

e „ceeace morala câştigă în elevaţie, pierde în puterea de realizare [...] realitatea nu comportă decât o oarecare 
doză de moralitate, atât cât poate impune legi, drept””9; 

e dreptul se diferenţiază de morală prin caracterul de exterioritate şi de constrângere, dar se identifică ei 
prin aceea că nu e decât expresia ei exterioară, concretă şi prin aceea că forța sa de constrângere, sancţiunile concrete, 
el le atribuie prescripțiilor morale, într-atât cât acestea se exprimă în reguli de drept, pentru a fi realizate efectiv”!; 

e dreptul şi morala tind către un concept comun: „idealul tuturor principiilor juridice este să devină tot atât 
de generale ca şi unele prescripţii ale moralei, iar idealul prescripțiilor morale este să devină tot atât de sigure şi 
obligatorii ca şi legile juridice”; 

e raportul dintre drept şi morală capătă apropieri, dacă nu identitate, cu raportul dintre dreptul pozitiv şi 
dreptul ideal, dintre lege şi justiție („adică între justiţia legii şi legea justiţiei”), dintre justiţie şi iubire, dintre dreptul 
istoric şi dreptul natural sau raţional, dintre obligaţie şi libertate”; dacă principiile eticii s-ar putea aplica direct, 
dreptul n-ar mai avea raţiunea de a fi”; 


6l Drăghicescu D., Raporturile..., p. 7. 

%2 Ibidem, p. 27. 

& Idem, Droit, morale..., p. 230. 

%4 Ibidem, p. 238. 

65 Tbidem, p. 231-232. 

6&6 Idem, Le Problème..., p. 39; Idem, Droit, morale..., p. 237. 

* De această concepție, Drăghicescu leagă împărțirea juriştilor dintre „dat” şi „construit” (Geny), dintre regulile juridice normative şi 
regulile constructive (Duguit). 

6&7 Idem, Droit, morale ..., p. 234-235. 

68 Ibidem, p. 236. 

© Idem, Raporturile..., p. 6. 

70 Idem, Droit, morale..., p. 232. 

7! Ibidem, p. 24. 

12 Idem, Raporturile..., p.6. 

n Idem, Droit, morale..., p. 231 şi pentru raportul justiție — iubire, p. 237. 

74 Ibidem, p. 233. 

e dreptul nu se poate depărta de etică până la gradul imoral: „dreptul ca util”, ca „expresie legală a 
economicului”, poate fi amoral, niciodată însă imoral, formulă care corespunde raportului dintre util şi moral”; 
dreptul este totdeauna legat de morală — de multe ori, printr-o legătură subtilă, complicată sau profundă — căci, „o lege 
care a încetat de a fi morală, pentru a deveni amorală, a devenit pur şi simplu imorală”; devenind astfel un drept — 
cadru, el nu se mai poate menţine decât printr-o intervenţie de reformare”. 


V. Eugeniu Speranţia 

Rolul şi importanţa filosofiei dreptului 

Eugeniu Speranţia a fost unul dintre cei mai fervenţi susținători ai filosofiei dreptului. Pentru el: 

e filosofia dreptului este singura care poate aduce o întemeiere corespunzătoare Dreptului; 

e filosofia dreptului capătă conotaţii practice; 

e dreptul are o întemeiere epistemologică, ceea ce permite o atitudine, o situare în raport cu experienţa, cu 
rațiunea, cu lumea”. Aceste idei sunt cu atât mai meritorii cu cât ele au fost scrise într-o epocă în care, aşa cum 
proceda printre alţii şi Kelsen, valorile erau scoase pe uşa din spate din teoria dreptului. Este evident că Speranţia 
împărtăşea ideile neokantianismului, care apăruseră tocmai ca o reacţie la spiritul pozitivist în ascensiune. Speranţia, 
în spirit kantian, va susține că Filosofia dreptului “trebuie să cerceteze deci, care sunt fundamentele apriorice sau 
transcedentale ale dreptului în genere”. 

e filosofia dreptului trebuie să aibă în vedere — pe lângă aceste fundamente apriorice — şi influența factorilor 
exteriori, extrinseci, importanţi în elaborarea ordinii juridice; 

e „finalitatea dreptului ca mijloc tehnic de spiritualizare progresivă a omenirii. ..”, se constituie într-un al treilea 
factor cu rol deosebit în funcționarea dreptului. „Aceste trei feluri de probleme...alcătuiesc scheletul logic” al 
filosofiei dreptului aşa cum o vedea el; 

e filosofiei dreptului îi aparține şi ideea justiției, care justiţie „nu poate fi numai conformitatea cu legea în sine. 
Există atâtea cazuri când simţul justiției impune chiar schimbarea legii, pentru că el stăruie deasupra legilor. Sunt 
norme, sunt imperative pe care nu le-a decretat niciodată un legiuitor, dar din care legiuitorul se inspiră în mod expres, 
chiar fără să ştie ce sau cine i le impune”. 

e pentru că o filosofie a dreptului trebuie încadrată într-o viziune largă despre lume, ea trebuie să fie precedată 
de o filosofie a Spiritului. Cum „funcţia caracteristică şi primordială a spiritului este aceea de a confecționa norme”, 
înseamnă că dreptul are o întemeiere spirituală, iar problematica legată de spirit trebuie să se regăsească, în mod 
specific, în problematica dreptului. Filosofia dreptului concepută de Speranţia are ca scop deci, fundamentarea 
spirituală a dreptului, care, înglobând ştiinţa, îi oferă posibilitatea să urce spre principii, sau primele cauzet!. 


Definirea dreptului 

Eugeniu Speranţia încorporează dreptul într-o viziune universală despre lume. Pentru el, dreptul este o realitate 
unitară, distinctă de alte realități, sens în care filosoful afirmă următoarele: „Filosofia dreptului are să considere 
dreptul ca un tot unitar, în ceea ce are el identic cu sine însuşi întotdeauna şi pretutindeni, - ceea ce îl face să fie o 
realitate unitară, în ceea ce-l distinge de orice altă realitate şi în ceea ce-i desemnează un loc şi un caracter propriu 
înlăuntrul întregii lumi imaginabile şi cugetabile”*?. 

Analizând dreptul, Speranţia reuşeşte să-i surprindă elementele caracteristice — esenţialitatea - adică ceea ce-l 
distinge în însăşi idealitatea şi realitatea sa. 

Prima distincţie — şi principala de altfel — este cea dintre ştiinţa vieţii sociale (sociologia) şi ştiinţa dreptului şi, 
corelativ, dintre filosofia socială şi filosofia dreptului. 

„Sociologia, susține Eugeniu Speranţia, constată unele fenomene, le caută explicarea cauzală şi regularitatea 
raporturilor lor, pe când punctul de vedere juridic nu este acel al explicării cauzale, ci acel al justificării logice”®. 


75 Ibidem, p. 230. 

75 Ibidem, p. 231. 

71 Ibidem, p. 235. 

* „În toate ramurile de cercetare ştiinţifică devine tot mai greu de contestat adevărul că între concepția filosofică a lumii şi soluția 
problemelor de detaliu, este o atât de intimă corelaţie încât orice măruntă descoperire sau ipoteză verosimilă poate determina o modificare în 
orientarea filosofică, dar poartă totodată într însa, cu siguranţă, unele răsunete dintr-o privire de ansamblu”. (Speranţia E., Principii...op. cit., 
p. 11). 

** „Cu atât mai puțin se poate evita reflexiunea filosofică în domeniul dreptului unde avem de-a face cu adevăruri şi raporturi de alt ordin 
decât cel material, cu atitudini ale sufletului omenesc şi cu motivaţiuni ale activităţii. Problema genezei şi esenței dreptului nu poate fi atinsă, 
nici rezolvată fără o referire cât de rapidă la teleologia, la scopurile şi valorile vieţii noastre.” (Ibidem, p. 11). 

18 Popa N., Dogaru I., Dănişor Gh., Dănişor D.C., op. cit., p. 266. 

79 Speranţia E., Principii...op. cit., p. 15. 

80 Ibidem, p.12. 

81 Popa N., Dogaru I., Dănişor Gh., Dănişor D.C, op. cit., p. 266. 

82 Speranţia E., Principii...op. cit., p.1. 

83 Ibidem, p.4. 

Exemplificarea concretă a acestei afirmații Speranţia o face spunând că, la mai multe popoare, o instituție socială 
poate fi din punct de vedere sociologic identică, “dar dacă la fiecare popor ea este în chip divers justificată prin 
normele de drept şi prin principiile organizatoare ale vieții locale, atunci ea nu mai este juridiceşte aceeași”. 

Conceptul de constrângere este, de asemenea, analizat de către Speranţia, asupra căruia face următoarele 
precizări: 

e sancţiunea sau nesancțiunea nu caracterizează numai normele de drept, ea se exercită sub toate aspectele 
vieţii sociale; 

e societatea însăşi este o realitate care ne constrânge şi ne obligă să ne subordonăm modului ei de a fi; 

e morala- la rândul ei — este şi o constrângere, o constrângere internă; 

e  constrângerea' este o modalitate a imitaţiei, „prin ea procesul de uniformizare, deci de imitațiune, se gene- 
ralizează şi se înlesneşte”55; 

Consecvenţa este cea mai generală nevoie a spiritului omenesc, susţine Speranţia. 

Normă şi normativitate 

Preocupat de înţelegerea unei dimensiuni sociale extrem de importantă, normativitatea — Speranţia îşi propune 
încadrarea normei juridice într-un cadru normativ universal. În concepţia sa: 

e norma este un fapt natural, social, mintal şi juridic; 

e domeniul juridic apare — în acest context — ca un fenomen ce se desfăşoară în continuarea unei normativități, 
altfel spus, îşi găseşte întemeierea in cadrul unei normativități extinsă în mod universal; 

e nevoia de normă apare la om în mod involuntar şi nereflectat — adică la nivelul impulsurilor naturale — ceea ce 
înseamnă că viața însăşi — în esenţa ei — este normativă®ć; 

e normele în general şi cele juridice în special sunt mijloace tehnice în vederea realizării unor scopuri; normele 
— crede Speranţia — sunt respectate de către oameni prin consens, adică omul nu respectă normele pentru că urmăreşte 
anumite finalităţi, ci din nevoia de conformitate cu ceilalți. 

e  normativitatea este o manifestare involuntară, naturală a psihicului omenesc, pentru că întreaga activitate 
umană rațională nu este posibilă . 

Drept obiectiv — drept subiectiv 

Pentru Eugeniu Speranţia, dreptul obiectiv se supune unui comandament precis: afirmarea şi garantarea 
spiritului omenesc. 

În privința dreptului subiectiv — corelativ dreptului obiectiv — importantă mai întâi, este precizarea conceptului 
de interes. În legătură cu aceasta, Speranţia admite următoarele: 

e interesele nu sunt altceva decât cerinţele de posesiune ale anumitor valori; 

e interesele sunt motorul activității practice, indiferent la ce nivel s-ar desfăşura acestea; 

e orice persoană urmăreşte realizarea anumitor interese; 

e pentru că unele interese pot fi în dezacord cu valorile juridice consacrate de legiuitor, nu orice interes este şi 
legitim (în conformitate cu Dreptul) şi, ca atare, just. „Pentru ca un interes să constituie <<un drept>>, el trebuie să 
fie un <<interes drept>>"*7; 

e orice interes poate aparţine unor valori de apartenenţă nelimitată, însă acestea se subordonează unor norme 
care nu aparțin juridicului; normele juridice intervin în situaţia în care este necesar să se dirijeze şi să se delimiteze 
acele acţiuni care urmăresc valori de apartenență limitatăss; 

e „normele cu care un interes trebuie să-şi păstreze conformitatea logică pentru a fi considerat ca <<interes 
drept>>, vor fi norme sociale, norme consacrate în interiorul colectivităţi”; 

e interesul particular este subordonat interesului colectiv, în numele socialităţii; dacă nu ar exista o asemenea 
subordonare, ordinea de drept nu ar fi posibilă; 

e pentru a face posibilă ordinea de drept, este necesar ca orice interes particular să fie în conformitate cu o 
normă, normă care are rolul de a selecta interesele particulare pentru a le pune în concordanță cu interesul social. 
Altfel, dacă i s-ar acorda fiecăruia tot ce ar dori pentru a-şi realiza interesul său, ar însemna să se desființeze însăşi 
normarea, lucru care nu este stabil pentru că el „ar echivala cu proclamarea unei norme sociale care să anuleze 


84 Ibidem. 

* Tarde considera că nu numai constrângerea este motorul vieţii sociale, ci şi imitaţia. În contradicţie cu acesta, Speranţia admite că în 
cazul imitaţiei, chiar dacă nu suntem în prezenţa unei constrângeri exterioare, totuşi ea este rezultatul unui impuls interior, involuntar, care de 
fapt, constrânge la o anumită adaptare la mediu. 

85 Ibidem, p. 5. 

8% Potrivit Popa N., Dogaru I., Dănişor Gh., Dănişor D.C., op. cit., p. 266-267. 

87 Speranţia E., Introducere...op. cit., p. 352. 

88 Popa N., Dogaru I., Dănişor Gh., Dănişor D.C., op. cit., p. 273. 

8 Ibidem, p. 274. 

respectarea oricărei norme şi, deci, în loc să contribuie cât de puţin la asigurarea conviețuirii sociale, ar comanda 


tocmai întreţinerea acelor condițiuni care o subminează”; 


Spirit şi drept în opera lui Speranţia 

Dreptul, afirmă Speranţia, se înfăţişează „întotdeauna ca un produs spiritual sintetic ce tinde spre un maximum de 
armonie... 

Spiritul îşi creează anumite imperative cărora înţelege să li se supună, deoarece ele exprimă însăşi viaţa spiritului 
şi, mai mult, o face posibilă. Sunt conservate de către filosofi ca exigenţe universale şi necesare, fără de care spiritul 
însuşi n-ar putea ființa, următoarele”: 

e spiritul se concepe pe sine însuşi ca universal; 

e spiritul se gândeşte pe sine ca suficient sieşi; 

e spiritul este şi se cere să fie întotdeauna supus unei norme universale decretate de el însuşi; 

e exigența universalităţii este condiţia raționalității; 

e orice îngrădire a universalităţii unei norme constituie pentru spirit o înfrângere a exigenţei sale fundamentale 
şi primordiale; 

e experiența sensibilă este o serie de înfrângeri ale aspirației spiritului către universal; 

e orice înfrângere a aspiraţiei către universal constituie o negaţie a identităţii realului cu spiritualul şi raţionalul, 
deci o contradicție a principiului identităţii; 

e oroarea de contradicţie, impulsul de a respinge şi evita orice contradicţie, este atitudinea defensivă a spiritului, 
care tinde să-şi conserve identitatea sa cu sine însuşi şi aspiraţia sa către norma universală; 

e spiritul individual („eul”), aşa cum îl cunoaştem în conştiinţa subiectivă, postulează existenţa obiectivă a 
spiritului; 

e grație exigenţei de universalitate, „eul” concepe pe „alter” ca pe o exteriorizare a sa proprie; 

e eul” atribuie oricărui „alter” aceeaşi poziţie de scop în sine şi aceeaşi cerință de a se supune unei norme 
universale; 

e ca şi consecințe ale identităţii spiritului obiectiv şi a aplicării unei aceleiaşi norme decurg: exigența egalității 
de „drepturi”, exigenta „reciprocităţii” şi exigenţa „compensației”; 

e adevăratul „conflict social” se reduce la conflictul subiectiv, interior, dintre tendinţele afective şi normele 
raționale; 

e orice interdicție care porneşte din conştiinţa morală este o formă a imperativului necontradicției, este un refuz 
al logicii noastre, tot cum orice exigenţă a conştiinţei morale este, de fapt, tot o exigență logică”. 

Speranţia nu numai că se mulţumeşte să stabilească imperativele juridice care sunt, aşa cum am văzut, exigențe 
ale spiritului, ci arată, la fel de sistematic, şi înfăţişarea pe care o iau aceste imperative în contingenţa socială.” 


VI. Mircea Djuvara 

Caracterul social al dreptului 

„Dreptul se aplică în mod direct şi exclusiv numai faptelor sociale” — afirmă cu multă siguranță Mircea 
Djuvara”. Orice alte realităţi — psihice, biologice, fizice etc. — nu interesează dreptul decât prin intermediul celor 
sociale. 

Pentru Mircea Djuvara concepțiile privitoare la realitățile psihologice, biologice, geofizice, despre care vorbeşte 
uneori dreptul (Şcoala clasică a dreptului natural, naturalismul obiectiv”, dreptul internaţional şi chiar dreptul 
public”) sunt inexacte pentru că ele trec cu vederea faptul că dreptul se aplică numai relaţiilor sociale. Numai în 
cadrul existenţei unor relaţii sociale, a unor relaţii între oameni, aceştia au, unii față de alţii, drepturi şi obligaţii. Fără 
asemenea activități sociale pe care, după caz, le impun, le interzic, le permit, drepturile (subiective) şi obligaţiile 
juridice (corelative) nici nu pot fi concepute. 

Principiul consacrat ubi societas, ibi jus, invederează, o dată în plus, că nu poate exista drept decât acolo unde 
există relaţii sociale, unde există societate. 


% Ibidem. 

9! Idem, Principii..., p. 16. 

% Pe larg, Bagdasar N., op. cit., p. 347. 

% Speranţia E., Principii..., p. 17-30. 

%4 Ibidem, p. 31 şi urm. 

% Djuvara M., Precis de filosofie juridică (Tezele fundamentale ale unei filosofii juridice), Bucureşti, Tipografia Ziarului „Universul”, 
1941, p. 49. 

* Şcoală care fundamentează dreptul de cele mai multe ori, pe natura omului ca ființă individuală bio-psihică. 

** Care uneori, explică dreptul prin realităţi geofizice, prin fenomene biologice sau psihologice. 

“** Ramuri de drept care încearcă să explice dreptul, uneori, fie prin mediul fizic, fie prin fenomenele biologice, fie numai prin voința 
psihologică a conducătorilor popoarelor. 

Ideea de societate joacă în realitate acelaşi rol pe care îl joacă ideea de univers în fizică, ori aceea de organism în 
biologie şi psihologie. Activităţile sociale sunt de o extraordinară complexitate. Fiecare dintre ele este influențată 
într-o măsură mai mică sau mai mare de toate celelalte care se produc în societate. Drept pentru care, a considera 
fenomenele sociale în mod izolat înseamnă a trunchia realitatea lor. Fenomenele sociale se leagă între ele prin natura 
lor într-un tot unitar şi nu se explică integral decât fiecare prin toate celelalte. „În fiecare din ele — afirma Djuvara — 
aflăm concentrate ca într-un microcosmos toate relaţiile din societatea respectivă.” 

Ideea de societate se întinde la orice grupare socială posibilă; orice grupare reală, atâta timp cât poate fi pusă în 
relaţie cu alta, face parte din societate. Ideea de societate are astfel un caracter universal, grupând toate structurile 
sociale reale, cele existente şi posibile, cele trecute, prezente şi viitoare”. 

Dreptul nu ia în considerare nimic din ceea ce nu aparține realităţii sociale; el se aplică direct şi imediat 
realităţilor sociale. În afara societăţii, nu poate fi vorba de drept. Pe cale de consecință, dreptul nu reglementează în 
privinţa lucrurilor ori a animalelor. 

Mircea Djuvara este preocupat în egală măsură şi de definirea noţiunii de societate juridică deosebită de 
societatea de fapt. 

Dreptul — în accepțiunea sa — constituie şi instituie o ordine rațională, existând de sine stătătoare şi nu numai sub 
forma unor „conflicte”, aşa cum putem crede în mod obişnuit. „Prezenţa dreptului — afirmă filosoful — este însă de 
cele mai multe ori neştiută şi ea nu apare în conştiinţa noastră decât numai în cazurile unor conflicte, întocmai după 
cum nu aflăm despre anumite funcţii sau organe biologice ale noastre decât în cazul unei maladii... 

Ideea de societate aplicată la un anumit grup social, admite Djuvara, exprimă noțiunea de „comunitate” a unei 
societăţi date, considerând acea societate sub ambele ei aspecte: atât cel social, cât şi cel juridic”. 

Mircea Djuvara admite că dreptul are un caracter social datorat faptului că orice cunoştinţă juridică are în 
mod necesar la bază fapte sociale. Analiza relaţiei dintre drept şi sociologie este importantă pentru a ajunge la o 
asemenea concluzie, dar nu şi suficientă, susține filosoful. De aceea, el crede că analizând relaţia dintre drept, 
morală şi sociologie, am fi în faţa unei complete concluzii. Cum îşi explică autorul relaţia tridimensională expusă? 
Dreptul — afirmă el — se aplică în mod direct şi imediat realităţilor sociale şi nu altor realităţi (psihice, biologice etc.) 
care sunt luate în considerare în drept numai prin intermediul celor sociologice. „Aplicarea dreptului la realitățile 
sociale se face, contrar primelor aparențe, nu în mod direct, ci numai prin intermediul moralei. Morala constituie 
astfel, în ierarhia ştiinţelor treapa imediat superioară sociologiei şi imediat inferioară dreptului”. 

Faptul că dreptul — potrivit lui Djuvara — se întemeiază pe morală devine evident dacă admitem că esenţa însăşi a 
dreptului, în general, şi a dreptului pozitiv în special, stă în ideea de justiţie. „Justiţia — concluzionează Djuvara — nu 
poate fi imorală; ceea ce e obiectiv just, nu poate fi imoral”!!. 

Obiectul de reglementare al ştiinţelor juridice este unul cu o natură specifică, care nu poate fi confundat cu 
cel al sociologiei. 

Prin aplicarea propoziţiilor normativ-juridice la realitățile sociale, acestea din urmă îşi pierd natura lor proprie 
dobândind o natură nouă pe care le-o conferă cunoştinţa juridică 1%. 

Ideea de justiţie şi cunoaşterea juridică” 

Obiectul cunoștinței juridice este, în această privinţă, exact în aceeaşi situaţie ca obiectele ştiinţelor despre 
natură şi, „în măsura în care reuşim să ne îndreptăm în mod real spre adevăr, cunoştinţele noastre despre justiţie au 
aceeaşi obiectivitate ca şi cele despre natură”!9%. 

Această constatare îl determină pe Djuvara să afirme că morala şi dreptul pot constitui în principiu ştiinţa, oricât 
ar fi ele încă de înapoiate în fapt „faţă de perfecţia ideală spre care trebuie să tindă”'%. Aşadar, dreptul poate exista şi 
el ca ştiinţă, întocmai la fel ca ştiinţele despre natură, însă, atrage atenţia Djuvara, „trebuie să se înţeleagă că știința 
dreptului nu stă numai în studiul dreptului pozitiv... dispoziţiile schimbătoare ale acestuia din urmă sunt numai simple 
fapte, pe care, bineînţeles, ştiinţa dreptului trebuie să le cunoască cu precizie, dar de la care ea trebuie să se înalțe mai 
departe, ca oricare altă ştiinţă, spre adevăratele <<legi>> ale realităților specific juridice”. 


% Ibidem, p. 38. 

9 Ibidem, p. 44. 

% Ibidem, p. 60. 

% Ibidem, p. 61. 

100 Ibidem, p. 63. 

101 Jbidem. 

102 Tbidem, p. 66. 

* Problematica pe care o analizăm aici, a făcut obiectul unor prelegeri ale lui Djuvara în cursul lunii ianuarie 1942, la facultățile de drept ale 
universităților din Berlin, Viena şi Marburg, şi cuprinse în lucrarea autorului intitulată „Contribuţie la teoria cunoaşterii juridice. Spiritul 
filosofiei kantiene şi cunoaşterea juridică”, Tipografia Ziarului „Universul” — Brezoianu 23-25, Bucureşti, 1942, p. 25-66. 

103 Tbidem. 

104 Jbidem. 

105 Tbidem. 

Ierarhia ştiinţelor vădeşte că realităţile naturale, în frunte cu cele sociale, suferă o prelucrare esențială spre a da 
naştere „eticului”, şi anume mai întâi moralului şi apoi juridicului. „Justiţia, ca şi obiectele ştiinţelor despre natură, 
izvorăşte viu din activitatea însăși a cunoaşterii obiective”, 

Cunoştinţele noastre despre realitățile naturale pornesc de la aşa-zisele simţuri, dar — afirmă Djuvara — spre a se 
putea constitui ca obiective, ele trebuie să depăşească printr-o operaţie a minţii, constatările sensibile: altfel, nu am 
avea nicio experienţă obiectivă!%. 

La fel se întâmplă şi în privinţa cunoştinţelor juridice, căci nici acestea nu pot apărea fără să derive din nimic; şi 
ele sunt produsul activităţii cunoștinței noastre care lucrează prin diferențieri succesive asupra concretului originar'%. 

În acest mod explică Djuvara şi existenţa unei „experienţe” a justului, adică o experiență specific juridică. 

Experienţa juridică nu poate avea numai un caracter social sau numai caracterul vreunei alte ştiinţe despre 
natură, „deşi ea presupune şi închide în ea, prefăcându-le, date experimentale sociale şi prin aceasta şi date ale 
celorlalte ştiinţe fără care o cunoştinţă socială nu poate exista”!%. Oricare cunoştinţă „generală” din drept nu ar putea 
totuşi avea nimic juridic în cuprinsul ei, dacă nu ar fi extrasă din date experimentale care trebuie să aibă şi un caracter 
juridic!!0. 

Mai departe, referindu-se în continuare la rolul pe care-l joacă experienţa în cunoaşterea juridică, Mircea Djuvara 
exprimă următoarele idei!!!: 

e noțiunile generale nu se pot forma niciodată decât prin extragerea unor elemente comune constatate într-o 
serie de date experimentale; 

e nu pot fi extrase elemente juridice — care sunt cuprinse în cunoştinţele noastre generale din drept — decât din 
date experimentale care posedă şi ele acelaşi caracter de juridicitate; 

e experiența juridică, cu caracterele ei proprii juridice, este şi ea „construită”, fiind condusă de „ideea” ei 
specifică, întocmai ca şi experienţele pe care le reuşim a le avea în ştiinţele despre natură; 

e nu putem „alege” din datele brute prezentate şi constitui o experiență proprie a unei ştiinţe, decât dacă 
urmărim realizarea punctului de vedere specific al acelei ştiinţe, adică ideea ei; 

e această idee, în ceea ce are mai general, reprezintă tocmai adevărul obiectiv spre care tindem în mod 
necesar în orice act de cunoaştere; 

e ideea de justiţie — ca idee specifică a cunoștinței juridice — reprezintă astfel valoarea absolută şi obiectivă 
de adevăr care conferă fiecăreia din cunoştinţele noastre juridice reale, valoarea de adevăr pe care ea o poate avea; 

e această idee directoare a tuturor cunoştinţelor juridice are ca obiect totalitatea absolută a experienţelor 
juridice care sunt posibile în principiu Relaţia dintre drept şi morală 

Unul dintre reperele fundamentelor concepţiei lui Mircea Djuvara îl reprezintă, fără îndoială, raportul dintre 
drept şi morală. 

Concepţia lui Mircea Djuvara privitoare la raportul dintre drept şi morală se sprijină pe următoarele idei de 
bază: 

e dreptul şi morala fac parte din acelaşi grup de discipline, cu o strânsă legătură între ele; 

e orice judecată asupra valorii raționale a unei activităţi poate fi de ordin moral sau de ordin juridic, în funcție de 
natura activităţii luate drept obiect al judecății: când această activitate este pur interioară, când este un sentiment, o 
pură intenţie, o tendință non-exteriorizată, ne aflăm în domeniul moralei; dimpotrivă, orice acţiune exteriorizată şi 
manifestată printr-un gest material al agentului în raport cu celelalte, intră în domeniul dreptului şi poate, în funcţie de 
circumstanţe, să devină drept pozitiv!!?; 

e în morală, judecata se face asupra unui act interior, fiind scopul subiectiv al agentului care trebuie să fie însuşi 
binele, pe când în cazul dreptului, dimpotrivă, judecata se face asupra acţiunii exteriorizate în integralitatea ei, inclusiv 
asupra scopului său. Acest act exteriorizat, în totalitatea şi finalitatea sa obiectivă, trebuie să constituie dreptatea! "°; 

e dreptul nu trebuie conceput ca acționând împotriva moralității, ci, dimpotrivă, dreptul are ca scop însăşi 
moralitatea; întregul drept nu este altceva decât punerea în acțiune a moralității, în aşa fel încât fiecare personalitate 
să-şi poată desfăşura activitatea nestânjenită şi în condiţiile cele mai prielnice în societate; 

e morala, care conţine totalitatea aspirațiilor ideale ale conştiinţei, este fundamentul dreptului şi îl explică; dacă 
la baza lui nu ar sta ideile moralei, atunci dreptul nu ar mai exista, şi el s-ar identifica cu forţa. 


% Ibidem, p. 58. 

% Ibidem, p. 59. 

98 Jbidem. 

% Ibidem, p. 60. 

10 Ibidem, p. 61. 

11 Ibidem, p. 61-62. 

12 Ştir S., Fundamentul moral şi religios al dreptului, Ed. Risoprint, Cluj-Napoca, 2014, p. 297. 

13 Djuvara M., Drept şi morală, în „Eseuri de filosofie a dreptului”, Ed. Trei, Bucureşti, 1997, p. 59-60. 

Acestea au fost, în sinteză, cele mai relevante contribuţii româneşti la dezvoltarea şi afirmarea filosofiei dreptului 
ale autorilor asupra cărora ne-am oprit. 

Ca o concluzie generală, nu putem să afirmăm decât că, marii noştrii gânditori şi-au făcut datoria, au ţinut 
pasul cu alți filosofi de elită ai vremii, contribuind în mod substanţial la dezvoltarea filosofiei dreptului. Cel puţin, 
dintr-un anumit punct de vedere, credem că avem dreptate, dacă luăm în considerare extraordinara apreciere pe care, 
un ilustru filosof al dreptului — Giorgio del Vecchio — a făcut-o la adresa lui Mircea Djuvara: ,......trebuie să fie 
recunoscut nu numai ca cel mai mare gânditor român, dar şi unul dintre cei mai mari gânditori contemporani în 
domeniul Filosofiei juridice”. 

Abstract: This paper briefly presents some aspects regarding the evolution of the concept of legal culture in 
Romanian legal thinking in the last century. Legal culture is a concept that has no precise definition, although it is of 
relevance to understanding the formation and evolution of legal phenomena. In the general theory of Romanian law, 
the concept of legal culture has an important role in analyzing the elements that contribute to the configuration of 
law, being influenced by the system of law and in turn influencing this system. The idea of legal culture entered the 
Romanian legal doctrine in the first decades of the century. XX, later being developed in several specialized works. At 
present, legal culture cannot exist in the Romanian legal system as a completely independent concept of European 
and international legal cultural, given the current tendencies of normalization of the legislation, especially at the level 
of the European Union. 

Introducere 

Cultura juridică este un concept care se subsumează conceptului mai larg al culturii, considerat de unii cercetări 
similar conceptului de civilizație’. J.J. Rousseau evidenția legătura dintre cultură şi natură”. Nu în ultimul rând, cultura 
a fost analizată şi prin antiteză cu anarhia, în acest sens Matthew Arnold arătând că expresia culturii este posibilă doar 
prin articularea anarhiei’. 

Cultura a izvorât din diferite practici sociale“, având printre altele rolul de a crea fundamentul unor rețele sociale”. 
O definiție mai inedită a culturii ne arată că aceasta înseamnă tot ceea ce membrii unui grup cunosc, dar persoanele 
externe grupului nu. Cultura, în această viziune, se relaționează cu aspectele simbolice ale vieţii persoanelor, ale 
locurilor în care se constituie sensuri şi identități“. Cultura poate fi considerată drept o componentă a sistemului social, 
iar cultura juridică poate fi considerată o componentă a sistemului social normativ. Între conceptul de cultură şi 
conceptul de cultură juridică există o relație de la întreg la parte, deoarece cultura juridică este parte a unui sistem 
cultural integrat alături de alte culturi, precum cultura economică, socială etc. Pe de altă parte, cultura juridică este 
parte a sistemului social normativ, fiind în directă şi permanentă interacţiune cu sistemul dreptului, pe care-l îl 
influenţează indirect. Noţiunea de cultură juridică nu poate fi analizată fără luarea în considerare a sistemului social 
normativ, astfel că încă din antichitate, cultura juridică a fost analizată în corespondență cu sistemul social normativ”, 
iar în prezent ea poate fi considerată o componentă? a sistemului social normativ împreună cu celelalte categorii de 
norme care în mod tradiţional sunt incluse în acest sistem : norme etice”, norme tehnice!?, norme morale!! etc. 
Contribuţii valoroase cu privire la cultură regăsim şi în literatura românească, iar printre autorii care au abordat acest 
subiect se numără P.P. Negulescu, Petre Andrei, Eugen Lovinescu, Dimitrie Gusti, Lucian Blaga, Tudor Vianu!?. 


Scurte consideraţii privind cultura juridică 

În literatura de specialitate cultura juridică a fost definitivă drept un ansamblu juridic complex de modalităţi prin 
care operatorii dreptului aplică legea în exercitarea atribuţiilor proprii”, în timp ce în lucrarea Dictionnaire 
Encyclopsdique de Théorie et de Sociologie du Droit!“ se arată că nu trebuie confundat conceptul de cultură juridică 

cu alte concepte precum : gândire juridică, dogmatică juridică sau doctrină juridică. În acelaşi dicţionar se diferenţiază 
între cultura juridică externă, care reprezintă ansamblul opiniilor publicului cu privire la sistemul juridic şi cultura 
juridică internă, reprezentând cunoaşterea specializată a operatorilor dreptului (specialişti ai dreptului, precum 
magistrați, avocaţi etc.). Şi alți autori au teoretizat existenţa a două sub-componente ale culturii juridice — cultura 
juridică internă şi cultura juridică externă!5. Pe lângă această diferențiere, în doctrină s-a mai încercat creionarea unor 
idei privind dezvoltarea culturilor juridice, diferențiată în funcție de mediul rural sau urban!€. Cultura juridică poate fi 
privită şi ca un sistem cultural propriu fiecărei persoane, alcătuind matricea culturală a acestei persoane, fiind 
identificată prin atribute proprii ale persoanei, chiar dacă această persoană este la rândul său parte a unui grup sau 
comunităţi, participând şi cultivând idei şi obiceiuri comune”. În doctrină s-a sesizat imprecizia definirii conceptuale 
a culturii, arătând că acest concept se situează într-un crepuscul ideatic ce poate dăuna politicilor multiculturale care 
au încercat să consolideze identitatea culturală!*. Mai mult decât atât, unii autori au arătat că se poate discuta şi despre 
o contra-cultură juridică, fundamentată pe disensiune şi gândire anarhică!”, amintind în acest sens de ideile enunțate 
de Mathew Arnold, cu privire la relaţia dintre cultură şi anarhie. 

Potrivit altui cercetător, Volkmar Gessner, cultura juridică include comportamente, atitudini şi valori elaborate şi 
de asemenea, forme instituţionalizate ale unor reacţii individuale, concretizate prin modul în care întreprinderile, 
organizațiile profesionale sau instituţiile de stat sunt organizate”. 

Cultura juridică se manifestă atât la nivel internaţional, cât şi la nivel local, atât în ceea ce priveşte dreptul 
substanțial, cât şi în ceea ce priveşte dreptul procesual. La nivel european, fiecare cultură juridică este considerată a fi 
prin ea însăşi o formaţiune epistemologică distinctă?!. Însăşi implementarea dreptului comunităţii europene în 
sistemele de drept naţionale este obstrucţionată de existenţa unor diferențe între cultura juridică a Uniunii Europene şi 
culturile juridice naționale”. 

În acelaşi sens, la nivel european, cultura juridică devine din ce în ce mai puţin formală, iar diferenţele între 
culturile juridice naţionale şi cea europeană îşi vor pierde treptat din strictețea delimitări”, deşi în ceea ce priveşte 
interacțiunea dintre dreptul continental şi dreptul anglo saxon, în literatura s-a arătat că în timp ce specialiştii dreptului 
continental tind către stabilirea unui drept comun, cultura juridică internă a dreptului anglo-saxon urmăreşte valenţe 
opuse”. 

Cultura are o relație specială şi cu izvoarele de drept. Cunoscutul cercetător L. Friedman arăta că, în sistemul 
anglo-saxon, cel mai apropiat izvor de cultură este doctrina. Dar, cultura este mai mult decât o simplă sursă a 
doctrinei, deşi doctrina reflectă în principiu cultura juridică. Doctrina la rândul său este o proiecție a principiilor 
dreptului, în a căror construcție putem regăsi axiome juridice, cât şi valori juridice fundamentale”. Cultura este o 
atmosferă construită, un mod de gândire, ce dă viaţă doctrinei, o interpretează şi o pune în locul său, dându-i vitalitate 
empirică”. Pe de altă parte, în sistemul de drept american, dimensiunile ideologice, instrumentale şi instituționale ale 
puterii sunt absolut necesare pentru înţelegerea caracterului culturii juridice. Unele norme juridice se resping reciproc, 
altele fuzionează relativ uşor, în timp ce altele se combină pentru a forma valori hibride”. Cultura juridică îşi extinde 
influenţa şi în materia dreptului comparat, acesta fiind considerat de unii autori drept o componentă indispensabilă a 
culturii juridice”. Potrivit aceluiaşi autor, unul dintre scopurile principale ale dreptului comparat este de a clasifica 
sisteme juridice, culturi juridice şi tradiţii juridice. Tot în aceeaşi direcție, s-ar putea aprecia că pe de o parte, dreptul 

comparat se diferențiază de această subramură a sociologiei dreptului, iar pe de altă parte s-ar putea sublinia 
complementaritatea dintre cele două”. Nu în ultimul rând, cultura juridică include şi elemente de semiologie şi 
semiotică juridică, având în vedere că dreptul se poate constitui în forme de reprezentare simbolică“. 


Conceptul de cultură juridică în gândirea juridică românească 

Prima conceptualizare a culturii juridice a apărut odată cu discursul de recepție al Academicianului Andrei 
Rădulescu, ținut în Aula Academiei Române, la data de 3 iunie 1922, intitulat „Cultura juridică românească în ultimul 
secol”. Cu ocazia acestui discurs, reputatul cercetător a analizat cultura juridică românească, începând cu perioada 
1814-1818%.. Ulterior, în anul 1942, a publicat un volum, intitulat „Cultura juridică românească”, conținând valenţe 
ştiinţifice similare celor propuse de şcoala istorică a dreptului”?. 

Cultura juridică la acel moment era, fără îndoială influenţată de marii jurişti care au stabilit şi structurat realitatea 
juridică românească interbelică. La acel moment, filosofia dreptului românesc începea să prezinte caracteristici 
proprii, să obţină o identitate proprie şi să privească în mod critic mimetismul juridic. Acest mimetism juridic a fost 
criticat de Andrei Rădulescu, care arăta că în legiferare, au fost preluate legile străine, uneori traduse, alteori 
superficial adaptate la realitatea juridică românească’. Acest aspect nu este nici izolat nici singular în ziua de astăzi, 
când numeroase voci pun în discuție modul de adaptare a legislaţiei româneşti la corpul legilor Uniunii Europene, deşi 
în doctrină s-a arătat că dincolo de mimetismul juridic, între două sisteme de drept naţionale care se află în contact 
permanent, se poate produce un fenomen de aculturaţie juridică“. Pe de altă parte, un cercetător al începutului de sec. 
XX arăta că dimpotrivă, Codul penal din 1864 trebuia să împrumute mai mult din Codul penal francez şi Codul penal 
prusac, respectiv să înăsprească pedepsele’. 

Cultura juridică a fost mai puţin studiată în perioada comunistă, deşi cu toate limitările, au existat cercetări care 
au abordat, chiar şi tangenţial problematici referitoare la cultura juridică, sens în care amintim lucrări ale reputatei 
cercetătoare Anita Naschitz, precum Conştiinţa juridică socialistă, publicată în anul 1964 sau Contribuții la studiul 
formării şi dezvoltării conştiinţei socialiste în țara noastră, publicată în anul 1957. Chiar dacă asemenea lucrări 
prezintă anumite limitări datorate regimului social care s-a caracterizat printr-o puternică limitare a drepturilor, 
aspectele ştiinţifice evidenţiate în lucrarea respectivă nu trebuie date uitării. Ulterior şi alți cercetători în teoria 
generală a dreptului au propus definiţii ale culturii juridice. În opinia unui reputat cercetător, cultura juridică 
reprezintă printre altele o conştiinţă operantă a dreptului, o anume mentalitate juridică a justițiabililor, dar şi a 
judecătorilor, a celor ce „spun” dreptul, a celor ce „fac” dreptul, dar şi al celor ce administrează interesul şi bunul 
public, conform dreptului şi justului.*€. 

În literatura de specialitate“ s-a mai arătat că dreptul constituie unul din mijloacele prin care se realizează 
funcţiile sociale ale culturii. În acelaşi sens, valorile culturale şi modelele culturale exercită, în cadrul evoluţiei lor 
istorice, o puternică influență asupra vieţii sociale, în spaţiul reglementat de norme juridice. Valorile culturale sunt 
supuse unui proces interesant de transformare, prin integrarea în practica socio-umană. Produsul finit realizat în urma 
acestui proces de transformare îl constituie componentele vieţii de zi cu zi, în toate manifestările sale. Acest proces 
contribuie la transpunerea valorilor culturale în fapte de civilizație. În majoritatea literaturii de specialitate, cultura 
juridică a fost desemnată drept un concept cheie?’ cu puternice implicaţii juridice sau un ansamblu de cunoştinţe 
referitoare la drept”. 

Un alt autor recunoscut în domeniul teoriei generale a dreptului defineşte cultura drept un sistem de momente 
constitutive, funcţii, dimensiuni şi menţionează elementele definitorii ale conceptului de cultură. În opinia reputatului 

specialist în teoria generală a dreptului, „cultura este un sistem deschis, dar integrat şi coerent de valori, în timp ce 
civilizaţia este sensul activ al culturii şi vocaţia universală a omului”. Totodată, funcția civilizatoare a culturii este 
tehnica, ea însăşi o valoare culturală” “0. 

Nu în ultimul rând, în actualitate problematica privind cultura juridică a fost cercetată în mod extensiv şi în alte 
lucrări valoroase de specialitate, în care a fost explicat în mod comprehensiv conceptul de cultură juridică şi 
relaționarea dintre cultura şi cercetarea ştiinţifică juridică”. 

În perioada 1918-2018 au fost enunțate teorii valoroase cu privire la cultura juridică românească, acest concept 
căpătând o importanță deosebită în cercetarea ştiinţifică juridică. Pornind de la reflecțiile expuse în anul 1922 de către 
Academicianul Andrei Rădulescu şi până la teoriile dense de substanţă juridică expuse în prezent, conceptul de cultură 
juridică a cunoscut o evoluţie crescândă, primind din ce în ce mai multă atenţie din partea specialiştilor dreptului, care 
formează cultura juridică internă. 


Concluzii 

În prezenta lucrare am încercat să abordez unele aspecte privind evoluţia conceptului de cultură juridică în 
gândirea juridică românească. Din analiza prezentată în acest articol, rezultă că acest concept se bucură de o atenţie 
deosebită în mediul ştiinţific juridic internațional, în care numeroşi teoreticieni de prestigiu ai dreptului, dar şi 
practicieni încearcă să definească şi să stabilească trăsăturile culturii juridice. În cercetarea ştiinţifică românească, 
acest concept a primit de asemenea atenţie sporită, mai ales în ultimii ani. În acest sens, tot mai multe personalități ale 
dreptului îşi apleacă atenţia asupra acestui concept, aducând contribuţii valoroase la cristalizarea şi individualizarea 
acestui concept, precum şi la plasarea lui corectă în cadrul sistemului normativ. Fără îndoială că o analiză coerentă a 
culturii juridice româneşti în contemporaneitate nu se poate realiza fără a se avea în vedere şi integrarea acesteia în 
cultura juridică europeană, cu atât mai mult cu cât integrarea culturii româneşti în marea familie culturală europeană a 
reprezentat un deziderat secular al întregii intelectualități româneşti, atât din domeniul juridic, cât şi din celelalte 
domenii sociale şi ştiinţifice. 

PARADIGME ȘI CURENTE ALE DREPTULUI ÎN GÂNDIREA J URIDICĂ 
ROMANEASCA: ȘCOALA DREPTULUI NATURAL ȘI ȘCOALA ISTORICA 
A DREPTULUI 

Abstract : The concepts that helped describing the juridic reality have not always been the same, over the course 
of the entire history of law science: the concepts have either been used in different periods, different juridic concepts, 
either there have always been used the same concepts, but with a different signification from a period to another. The 
recognized research on the way law schools have been reflected in the romanian juridic thinking — as an example, the 
one from the first half of the XX century until the end of the world war two — has represented an owed restitution afier 
1990. 

Cu toate că unele şcoli şi curente de gândire juridică îşi au originea încă din Antichitate sau Evul Mediu, ele sunt 
consecința preocupărilor moderne de abordare ştiinţifică a societăţii şi a socialului, paralel (sau după modelul) 
ştiinţelor naturii. Astfel că, deşi unele şcoli, precum, şcoala dreptului natural, îşi au germenii în filosofia antică greacă 
(Heraclit, Sofocle, Aristotel) şi romană (Cicero), precum şi în cea medievală (Augustin, Toma d Aquino) numai 
odată cu perioada modernă şi contemporană, când precouparea petru ştiinţele sociale devine o prioritate pentru 
cunoaştere, putem vorbi de încadrarea unor idei sau teorii în spațiul mai larg al unor şcoli şi curente, chiar în sensul 
actual de „paradigmă”. De altfel, practic există o unitate de abordare a acestei problematici, fixând începuturile şi 
evoluţia acestor şcoli juridice de gândire în perioaa modernă şi contemporană.? 

Conceptele cu ajutorul cărora este descrisă realitatea juridică nu au fost întotdeauna aceleaşi, pe parcursul întregii 
istorii a ştiinţei dreptului: fie au fost utilizate în perioade diferite, concepte juridice diferite, fie au fost utilizate mereu 
aceleaşi concepte, dar cu o semnificaţie diferită de la o perioadă la alta. 

Cercetarea consacrată modului în care s-au reflectat şcolile dreptului în gândirea juridică românească — şi o avem 
în vedere pe cea din prima jumătate a secolului al XX-lea, practic până la sfârşitul celui de-al doilea război mondial — 
a reprezentat după 1990 o restituire datorată. 

Mai întâi pentru că era un act de dreptate faţă de cei care s-au străduit să cunoască în profunzime şi, în acelaşi 
timp, să facă şi la noi cunoscute marile curente ale filosofiei dreptului şi ale căror contribuţii, de cele mai multe ori 
remarcabile, au fost date uitării, deformate, trunchiate sau scoase din circuitul ştiinţific în perioada 1945-1990. 

Apoi, pentru că reînnoirea în domeniul dreptului implică o valorificare autentică a ceea ce a fost mai de preț şi 
mai înaintat în istoria gândirii juridice româneşti. 

În sfârşit, este datorată, în continuare, şi pentru reintegrarea, fără complexe, a culturii juridice naţionale în cultura 
juridică europeană, potrivit unui model care să respecte tradițiile naţionale, particularităţile care diferențiază între ele 
culturile juridice din această zonă geografică. Cercetarea, fie ea şi incompletă, incipientă, a reflectării şcolilor 
dreptului în gândirea juridică românească a perioadei la care ne-am referit, atestă integrarea ei cu demnitate, în 
circuitul mondial, în special european, al valorilor ştiinţifice, capacitatea ei de recepționare şi fructificare a influențelor 
benefice ale altor culturi juridice; maturitate în înţelegerea diferitelor şcoli ale dreptului, spirit critic, libertate în 
alegerea criteriilor de apreciere, creativitate, discernământ ştiinţific în asimilarea ideilor, o serioasă pregătire 
intelectuală, ca premisă a unei mature deliberări şi, de maximă semnificație pentru zilele noastre, pluralismul 
poziţiilor, originalitatea fiecăreia din diversele analize făcute chiar uneia şi aceleiaşi şcoli. 


1. Şcoala dreptului natural 

Deosebit de reprezentativă apreciem a fi ampla cercetare dedicată de Alexandru Văllimărescu acestei şcoli şi ale 
cărei rezultate s-au concretizat în lucrarea sa Teoria dreptului natural în lumina istoriei şi a doctrinelor filosofice, 
apărută la Bucureşti, în 1930, la Editura Al. Doicescu. Autorul lucrării şi-a concentrat atenția asupra evoluţiei şcolii, a 
fazelor ei de ascensiune, apogeu, criză şi renaştere, şi, în special, asupra individualismului ei funciar. i 


* Lect.univ. dr., Facultatea de Științe Juridice, Politice şi Administrative, Universitatea "Spiru Haret”, Bucureşti; e-mail: 
viorelmiulescu( yahoo.com 

"on Craiovan, Filosofia dreptului şi dreptul ca filosofie, Editura Universul Juridic, Bucureşti, 2010, pp. 238-239. 

2 Nicolae Popa, Ion Dogaru, Gheorghe Dănişor, Dan Claudiu Dănişor, Filosofia dreptului. Marele curente, Editura All Beck, Bucureşti, 
2005, pp. 97-113, 152-178, 203-218, 357-382, Ştefan Georgescu, Filosofia dreptului. O istorie a ideilor în ultimii 2500 de ani, Editura All Beck, 
Bucureşti, 2001, pp. 60-138. 

3 Sofia Popescu, Reflectarea şcolilor dreptului în gândirea juridică românească, o restituire datorată, în „Studii de Drept Românesc”, an 
7(40), nr. 4, p. 301-305, Bucureşti, octombrie-decembrie 1995, pp. 301-305. 

+ Alexandru Văllimărescu, Teoria dreptului natural în lumina istoriei şi a doctrinelor filosofice, Editura Al. Doicescu, Bucureşti, 1930. 

„Dreptul natural — scrie el — este absolutismul ideilor față de absolutismul oamenilor şi acelora care guvernează, 
care au rolul de a impune reguli de drept. Or, aceste reguli de drept nu trebuie să fie expresia forței celor care 
guvernează, ci trebuie să fie reflexul unor principii superioare care se impun chiar legiuitorului. lată problema 
dreptului natural”. 

Şcoala dreptului natural este caracterizată ca expresie a drepturilor individuale, a drepturilor omului pe care statul 
trebuie să le respecte şi se ajunge la concluzia următoare: cu cât statul este mai absolutist şi cu cât respectă mai puţin 
drepturile individuale, cu atât trăsătura individualistă a dreptului natural este mai pronunțată. 

Alexandru Văllimărescu este foarte personal în înlăturarea obiecţiei ce se aduce, de obicei, dreptului natural şi 
anume, imposibilitatea de a fi dovedită existența unui drept natural, permanent, universal, neschimbător. Ceea ce 
există într-adevăr, ca ceva permanent, universal, neschimbător, conform naturii omeneşti este — în opinia sa — nevoia 
permanentă a unui drept natural. „Nu putem afirma că ne naştem cu drepturi naturale, dar putem, sublinia el, afirma că 
ne naştem cu imperioasa necesitate a acestor drepturi”. 

Examinarea comparativă a diferiților reprezentanți ai şcolii dreptului natural este frecventă. De pildă, Hobbes este 
caracterizat, în opoziţie cu Locke, drept adversar al dreptului natural şi pozitivist, deoarece nu recunoaşte alt drept, 
decât dreptul derivat din forță, deci dintr-un factor variabil şi material. Sau, potrivit aprecierilor lui Al. Văllimărescu, 
comparativ cu Grotius, Locke a insistat mai mult asupra drepturilor omului, fiind cel mai aprig teoretician al 
individualismului. Şi, contrar unor estimări, potrivit cărora Montesquieu s-ar îndepărta de tezele clasice ale dreptului 
natural, acesta — considera Văllimărescu — a jucat, în ciuda metodei sale pozitiviste, un rol incontestabil, în edificarea 
teoriei clasice a dreptului natural, cu bază individualistă, elaborând cea mai completă teorie a drepturilor omului. 

Reţine atenţia şi paralela dintre Montesquieu şi Rousseau. Cel din urmă se revoltă, ca şi Montesquieu, împotriva 
absolutismului şi porneşte de la premisa existenţei dreptului natural, inerent naturii umane, dar ajunge la concluzii 
contrare principiilor dreptului natural, adică la „sugrumarea” drepturilor individuale de către societate, la tirania 
voinţei generale, adică absolutismul monarhic. 

În cadrul analizei cauzelor crizei dreptului natural, analiză ce prezintă substanţiale elemente de creativitate, 
Văllimărescu dezvăluie substratul atacului pozitivismului împotriva şcolii dreptului natural. în aprecierea sa, 
pozitiviştii nu au urmărit să distrugă metoda metafizică, folosită de şcoala dreptului natural, ci conţinutul acesteia, 
adică individualismul care o caracterizează, din moment ce nu a făcut altceva, decât să înlocuiască metafizica 
individualistă, cu o altă metafizică şi anume „socialistă”, cum o denumea el, precizând că foloseşte cuvântul în sens 
ştiinţific şi nu politic. 

Ocupându-se de rolul covârşitor pe care l-a avut şcoala istorică a dreptului în provocarea crizei dreptului natural, 
impută şcolii istorice că înlocuieşte absolutul dreptului natural cu un alt absolut: conştiinţa colectivă din care izvorăşte 
dreptul şi care nu este ceva schimbător, ci fix, o noţiune vagă, abstractă. 

Examinând, printre factorii care au determinat criza dreptului natural şi utilitarismul, Alexandru Văllimărescu 
afirmă că, deşi neagresiv, curentul menţionat a reuşit să nimicească complet iusnaturalismul, neglijând ideea de 
justiție, prezentând ca drept ceea ce legiuitorul consideră a asigura maximum de fericire pentru indivizi, despărțind 
dreptul de rațiune şi făcându-l dependent de utilitate, ceea ce conduce inevitabil la absolutism. Atunci când analizează 
renaşterea dreptului natural şi factorii care au determinat-o, acelaşi autor atrage atenţia că dreptul natural nu a reînviat 
sub forma lui extremistă, ci sub forma unui neoindividualism mai puțin pronunţat decât individualismul clasic, dar 
suficient totuşi pentru a pune stavilă hipertrofiei socialului. 

Şi pentru a încheia cu contribuţiile esențiale ale lui Alexandru Văllimărescu, amintim interesul său pentru teoriile 
favorabile dreptului natural, contemporane lui. 

Un alt jurist, care s-a ocupat de şcoala dreptului natural, este C. C. Damian, profesor la Facultatea de Drept din 
Cernăuţi, care publică în 1937, la Bucureşti, lucrarea Sisteme de filosofie juridică”. Regăsim şi în lucrarea amintită o 
abordare comparativă şi critică. De exemplu, se fac comparații între Grolius şi Aristotel sau Hobbes şi Hegel. Există o 
raportare critică la teoria lui Grotius privind contractul social, căreia îi reproşează de a nu fi precizat conţinutul 
acestuia şi inconsecvenţa de raționament. Pe de o parte, el susține că statul se creează pentru a garanta respectul 
dreptului natural, în favoarea tuturor dintr-o comunitate rațională şi paşnică, pe de altă parte, pentru ca suveranitatea 
lui să nu fie folosită pentru folosul şi multumirea arbitrară a unui om irevocabil substituit lui, concluzia la care ajunge 
Grolius fiind contrară premiselor de la care porneşte. Se mai ridică şi dramatica întrebare: „...admiţând că legile ar 
putea fi votate de adunarea directă a poporului, în scopul de a obţine voinţa generală — referirea este, desigur, la teoria 
contractualistă a lui Rousseau —, în majoritatea cazurilor, hotărârile acestei adunări nu pot fi luate în unanimitate, ci cu 
o majoritate”, dar, „care va fi în acest caz, garanţia că legile majorităţii vor da minorității, minimum respectului 
libertăţii personale şi civile, şi majorităţii nu i se va acorda decât acest minimum şi nu mai mult”? 


5 C.C. Damian, Sisteme de filosofie juridică, Bucureşti, 1937. 

Recunoaşte, totuşi că deşi teoria contractului social este criticabilă, deoarece porneşte de la premise greşite şi nu 
reuşeşte să garanteze fiecăruia libertatea şi egalitatea, din ea se degajă respectul libertăţii, egalităţii, rațiunii şi 
suveranităţii poporului. 

Spiritul critic este prezent şi cu prilejul tratării de către C.C. Damian a pozitivismului ştiinţific, în calitate de 
sistem de filosofic juridică, opus şcolii dreptului natural. Astfel, el respinge concepţia lui Auguste Comte, pe care o 
califică drept „pozitivism social şi autoritar”, în principal, pentru că neagă existența dreptului individual, privit ca 
entitate metafizică şi admite numai existenţa unor simple îndatoriri reciproce. 

Respingând tezele şcolii dreptului natural, în forma sa clasică, Mircea Djuvara arăta, în a sa lucrare Teoria 
generală a dreptului (Enciclopedie juridică)” că nu există stare naturală în care, fericiţi şi idealizaţi, oamenii să fie 
identici. Nu a existat un contract social, în înțelesul şcolii dreptului natural. El adăuga că nu poate să existe o legislaţie 
universală pentru toate timpurile şi toate locurile. Nu poate să existe pentru că dreptul nu este un produs abstract al 
raţiunii noastre.” 

Dacă față de datele sociale ale unei ţări simţim nevoia de a face o lege, aceasta nu înseamnă că acea lege este 
bună, în altă vreme. De aceea, este greşită concluzia pe care o trage şcoala dreptului natural, afirmând că se pot 
constitui legi universale şi necesare pentru orice împrejurări. 

Totuşi, având o orientare filosofică neokantiană, Mircea Djuvara acceptă ideea unui drept natural cu conținut 
variabil care coexistă cu dreptul rațional. 

Mircea Djuvara se arata îngrijorat, pentru că pozitivismul lui Comte îl conduce la negarea existenţei dreptului 
subiectiv, care stă la baza oricărei construcţii juridice şi, în cele din urmă, la o formă periculoasă, autocratică de drept. 
„Pentru concepțiunea juridică a lui Comte — scria Mircea Djuvara — ideea de drept se evaporează cu desăvârşire şi este 
înlocuită cu ideea de datoric.... Admiţând că dreptul subiectiv nu este, cu adevărat, ceva concret care să se poată pipăi 
şi care să se poată simți în experienţa materială externă şi dacă ideea de drept este o idee metafizică, atunci şi ideea de 
datorie este un fel de idee metafizică”. 

Pentru raţiuni asemănătoare, critică şi teoria solidarității sociale — de asemenea pozitivistă — aparținând lui Leon 
Duguit, potrivit căreia acțiunea individuală, contrară solidarității sociale nu este recunoscută ca acţiune juridică şi, 
astfel, nici un drept nu aparţine în întregime individului, ajungându-se în situaţia ca toate drepturile pe care le avem să 
fie considerate funcții sociale. 


2. Şcoala istorică a dreptului 

Mircea Djuvara, în Teoria generală a dreptului (Enciclopedie juridică)“ a dat o înaltă apreciere şcolii istorice a 
dreptului, considerând că îşi are germenele în filosofia hegeliană. 

El arăta că în ştiinţa juridică putem da, uneori, o explicaţie cauzală, ca, de exemplu, cea istorică, pentru a ne da 
seama, din punct de vedere social, cum a apărut şi cum a evoluat o instituţie juridică. În acest caz, suntem călăuziţi de 
ideea de determinism. Dar o astfel de explicaţie este considerată de Djuvara ca ajutătoare. Insistă asupra ideii că 
„instituţiile juridice nu se pot explica decât în lumina istoriei”, că „este vagă pretențiunea legislatorilor de a crea. în 
realitate, ei nu fac altceva, decât să oglindească, de cele mai multe ori realităţile existente... Pretenţiunea de a constitui 
un drept universal şi necesar prin mijlocirea unui pur joc raţional este contrară faptelor”. 

Mircea Djuvara considera că marele merit al şcolii istorice este faptul de a fi arătat ca dreptul este relativ: el nu 
poate exista decât pentru un popor dat şi o epocă dată, dreptul variind în funcţie de loc şi timp, aşa cum oamenii 
variază în loc şi timp. 

Dreptul nu poate fi decât un produs al nevoilor de fapt naționale. Poporul îşi creează, în ultimă analiză, dreptul 
său, pentru că dreptul este un produs al cooperării comune şi, de aceea, el nu este posibil decât acolo unde există o 
comunitate de simţăminte, idei şi tendinţe. El are un caracter naţional şi evoluează cu acest caracter, cu nevoile şi 
mentalitatea poporului care 1-a creat. 

Mircea Djuvara evidenția însă şi unele limite ale şcolii istorice a dreptului. Astfel, el îi reproşa că nu a explicat 
îndeajuns ce trebuie să se înțeleagă prin conştiinţă colectivă. Reproşul se baza pe aprecierea că izvorul material al 
dreptului îl constituie conştiinţa juridică a societăţii date, atunci când este vorba despre legea scrisă, dar şi când este 
vorba despre dreptul cutumiar. 

Totodată, Mircea Djuvara critica şcoala istorică a dreptului pentru că s-a mărginit doar la o pură constatare a 
faptului social care, ca atare nu este încă un fenomen juridic, eliminând orice element logic de evaluare care este 


é Mircea Djuvara, Teoria generală a dreptului (Enciclopedie juridică), vol. III, Bucureşti, Librăria Socec, 1930, p. 23-24, 30, 188-199, 
202-206. 

7 Apud Sofia Popescu, Din nou despre reflectarea şcolilor dreptului în gândirea juridică românească., în Studii de drept românesc, nr. 4, 
anul 7(40), 1995. 

8 Mircea Djuvara, op.cit., p. 26, 28, 29. 30. 32, 35, 238. 

esențial pentru drept; că a înlăturat orice intervenţie raţională în legătura dintre drept şi starea de fapt, nereuşind să 
ofere o explicaţie suficientă fundamentului dreptului, problemă pe lângă care a trecut, fără a o atinge. 

Eugeniu Speranţia. Se ştie că Şcolii istorice a dreptului i s-a reproşat ca a opus elementul instinctiv, emoțional, 
mistic, rațiunii şi că elemente ale „spiritului poporului” au fost preluate şi speculate de doctrina naţional-socialistă, 
servind justificare a arbitrarului regimului nazist. Acestui reproş i s-a alăturat şi Eugeniu Speranţia”, care a criticat 
„teoriile mistice naţionale” — astfel cum le caracteriza el — potrivit cărora sursa dreptului s-ar afla în „felul de a fi” al 
unei rase sau națiuni omogene. 

Speranţia avea în vedere teorii care, inspirându-se din tezele şcolii istorice a dreptului, în anii de după primul 
război mondial, au pregătit, în Germania, terenul pentru viitoarele teorii fasciste despre drept. 


” Eugeniu Speranţia, Introducere în filosofia dreptului, Tipografia „Cartea Românească”, Cluj, 1946, p. 341-345. 


PRAVILA DE LA GOVORA - ÎNTÂIUL IZVOR DE DREPT ROMÂNESC 


Ion RISTEA* 


Abstract: “Pravila de la Govora” represents the first collection of legal-canonical and civil laws, written in 
Romanian and using a Cyrillic alphabet. It represents a code of laws punishing the violation of the Romanian 
traditions and customs, it also represents a synthesis of the byzantine law applied in the traditional Romanian area. 

The princeps edition of the paper has been printed in 1640 at the Govora Monastery from Valcea County. 

In 1884 the Romanian Academy published a second edition of this paper in Romanian, by using the Latin 
alphabet. 

The third edition, published in 2016 with the blessing of the Ramnicu Valcea Archdiocese. In fact, the launching 
of this paper, event to which I took part, together with other national and local personalities, in the presence of a 
large audience, represents the reason for which I am writing the current article. 


Key words: Matei Basarab Prince, typography, collection of laws, church rules, laic law. 


Pravila de la Govora, denumită şi Pravila mică (având în vedere dimensiunile acesteia), sau „Dreptatoriu de lege” 
sau „Pravila bisericească” a fost tipărită în anul 1640 la Mânăstirea Govora de către tipografii Meletie Macedoneanul 
şi Ştefan de la Ohrida, din ordinul domnitorului Matei Basarab şi cu binecuvântarea preasfinţitului arhiepiscop 
Theofil- mitropolitul Ungrovlahiei!. 

Izvorul de bază al pravilei a fost versiunea în limba slavă a nomocanonului grecesc (culegere de norme juridice) 
al lui Jean Baptiste Cotelerius tradus de călugărul Mihail Moxa de la Mânăstirea Bistriţa. Autorul s-a inspirat şi din 
conținutul unor pravile bisericeşti din țările române cum ar pravilele de la Neamţ (1557), Putna (1581) şi Bistriţa 
(1618). 

Tipografia de la Govora s-a întemeiat din porunca şi cu cheltuiala domnitorului Matei Basarab, fiind adusă de la 
Kiev de către Meletie Macedoneanul, fiind dăruită de către mitropolitul Petre Movilă. Această tipografie este a II-a 
din Ţările Române; prima a fost la Mânăstirea Dealul, unde în anul 1508 tipograful sârb Macarie a tipărit în limba 
slavonă prima carte tipărită în Tara Românească şi anume „Liturghierul”. 

Pravila de la Govora reprezintă prima culegere de legi juridico-canonice şi civile, în limba română cu alfabet 
chirilic. Este un cod de legi care pedepseşte încălcarea cutumelor şi a tradiţiei româneşti. Practic reprezintă o sinteză 
de drept bizantin aplicată spaţiului românesc tradiţional. 

Analizând această primă ediţie a Pravilei, constatăm că stema Țării Româneşti este reprezentată de un corb ce 
poartă în cioc o cruce, având în partea de sus o coroană. Stema este înconjurată de inițialele domnitorului Matei 
Basarab, iar stihurile scrise în limba slavonă dedicate stemei şi lui Matei Basarab sunt semnate de cărturarul Udişte 
Năsturel care era şi cumnatul domnitorului. 

Pagina de titlu evidențiază faptul că este vorba de un îndreptar de legi întocmite de Sfinţii Apostoli, rânduite de 
Ungrovlahiei, în mânăstirea Govora în anul 7149 de la facerea lumii şi 1640 de la naşterea lui Hristos. Cuvintele sunt 
încadrate de un chenar ce reprezintă o poartă cu stâlpi decoraţi cu motive arhitectonice. În partea de sus a chenarului 
se află trei îngeri dintre care cei doi din părțile laterale țin un lanț pe care se află o cruce. 

Predoslovia (prefața) aparţine lui Teofil, arhiepiscopul şi mitropolitul Ţării Româneşti, care se adresează 
arhiepiscopilor, mitropoliţilor, episcopilor, preoților şi tuturor duhovnicilor. Se menţionează că „în ce mână va cădea 
această sfântă carte, acela să o ţină cu mare cinste şi să învețe din ea în mare taină cum se vindecă sufletele oamenilor 
de păcate”. În continuare, în limba slavonă, Meletie Macedoneanul, egumenul comunității viețuitorilor din Mânăstirea 
Govora afirmă că a tipărit cartea din ordinul prealuminatului domnitor Matei Basarab, cu binecuvântarea 
preasfinţitului Teofil, arhiepiscop şi mitropolit în toată Ţara Ungrovlahiei’. 

Este important să menţionăm că o ediție asemănătoare a Pravilei a apărut şi în Transilvania, cu deosebirea că 
prefața nu a mai fost făcută de Teofil, ci aparţine lui Ghenadie — arhiepiscop şi mitropolit al Ardealului. 

Tipărirea ediţiei pentru Transilvania se explică prin faptul că, bisericile din Țara Românească şi Transilvania 
depindeau canonic de Patriarhia Constantinopolului iar mitropolitul Ungrovlahiei îi avea în grijă pastorală şi pe 
ortodocşii din Transilvania, ierarhii lor fiind hirotonosiţi la Târgovişte“. Deci, încă de pe atunci, exista o strânsă 


* Prof-univ. dr., Universitatea ” Agora”, Oradea; Cercetător ştiinţific asociat, Institutul de Cercetări Juridice „Acad. Andrei Rădulescu” al 
Academiei Române; e-mail : ristea_m_ion(Qyahoo.com 

1 În teascurile tipografiei de la Mânăstirea Govora au mai fost tipărite şi alte cărți dintre care amintim: Psaltirea Slavonească (1638) şi 
Evanghelie învățătoare (1642). 

2 Emil Cernea, Istoria statului şi dreptului roman, Tipografia Universităţii din Bucureşti, 1976, p.253. 

3 Emil Catrinoiu, Argumentul editorului, Pravila de la Govora, Editura Fortuna, Râmnicu Vâlcea, 2016, p.18-19. 

4 Idem, p.20. 

legătură şi comuniune între cetățenii celor două provincii, exprimând existenţa istorică a unității de neam şi credință a 
românilor. 

Pravila este foarte importantă prin conţinutul ei. Cuprinde atât dispoziții de drept bisericesc cât şi dispoziții de 
drept laic. 

Astfel, găsim reglementări privind comportamentul preoților şi călugărilor, exemplificând în acest sens 
următoarele norme: 

- preotul care se va însura cu două femei, să fie alungat din preoție; 

- orice călugăr care va lovi cu un lemn pe egumenul lui, să i se taie mâna. 

Se interzicea laicilor judecarea preoților, statornicind că pentru orice vină, trupească sau sufletească, preotul 
trebuie supus judecății bisericii. Numai pentru procesele privind locurile lor de „arătură” sau de „vie”, preoţii erau 
supuşi justiţiei laice, dar şi în acest caz, cu întrebarea arhiereului. 

Sub sancţiunea destituirii, se interzicea clericilor (episcopi, preoţi, diaconi) să se adreseze domnului cu reclamaţii, 
fără a avea încuviințarea mitropolitului şi a soborului;. 

În pravilă, găsim prevederi privind dreptul familiei, astfel: 

- erau interzise relaţiile dintre tată şi fiică, între mamă şi fiu, între mamă şi soră, între veri până la gradul 3, între 
ginere şi soacra sa, pedeapsa constând în pocăință pe o perioadă determinată şi facerea unui anumit număr de mătănii. 

- cuvântul părinţilor şi al moşilor (bunicilor) reprezintă rânduială şi trebuie respectat; 

- cine se va însura într-o altă credinţă - fetele şi feciorii - să aibă pocăință 5 ani iar popii ce îi va cununa, să aibă 
pocăință 3 ani afară de biserică; 

- ceremonialul de nuntă era complex şi trebuia respectat, iar căsătoria se făcea respectând reguli stricte de 
rudenie; 

- vârsta pentru căsătorie era prevăzută pentru bărbat la minim 15 ani iar pentru femei la 12 ani, iar tinerii trebuiau 
să primească binecuvântarea părinților; 

- familia era sfântă, spaţiul familial era sacralizat, trebuia păstrat neîntinat, iar soția trebuia să întrețină focul 
dragostei; 

- naşii erau considerați părinți sufleteşti şi trebuiau respectaţi, chiar mai mult decât părinții fireşti. 

- erau menţionate căsătoriile interzise; nu se puteau căsătorii: naşul cu fata lui cea botezată, cu mama ei şi cu sora 
ei; fina cu fiul naşului; rubedeniile trupeşti: părinţii feciorii, frații cu fraţi, verii primari, verii de-al doilea, verii de-al 
treilea. Feciorii celor de-al treilea veri se puteau căsătorii. 

Pedepsele constau în expulzare din comunitate pe o perioadă determinată. 

Pravila de la Govora conţine şi alte elemente de drept civil, cu ar fi de pildă: 

- cine ară cu plugul în loc străin să se pocăiască 4 ani şi să facă 16 mătănii pe zi; 

- erau stabilite trei grade de rudenie: spre cei de sus, adică cei ce au născut şi anume, părinții, moşii şi strămoşii 
; spre cei de jos, adică cei ce se nasc şi anume feciorii, fetele, nepoţii şi nepoatele; spre cei de mijloc, adică fraţii şi 
surorile. 

De asemenea, găsim în Pravila de la Govora reglementări de natură penală, acestea fiind elaborate în forma 
concepției religioase asupra infracțiunilor şi pedepselor. Infracțiunea era socotită păcat, iar pedeapsa era considerată 
ispăşire. Redă exemplificativ astfel de norme: 

- femeia ce-şi va ucide feciorii la naştere, să aibă pocăință şi să se căiască; 

- cine fură din biserică să dea mai mult decât a furat şi să-l bată pe spate cu 30 toioage şi pe tălpi cu 24 toioage, 
ca să nu mai fure; 

- copiii care nu-şi respectă părinţii erau trimişi la moarte, deoarece părinții le-au dat lumină şi viață; 

- cine dezgroapă trupurile morţilor şi îi va dezbrăca de haine şi le va fura, să se pocăiască 5 ani şi să facă în 
fiecare zi câte 100 mătănii; 

-  mărturisitorul mincinos să se pocăiască 3 ani şi să facă 20 mătănii; 

- cine fură găini să se pocăiască un an şi să facă 36 mătănii; 

- cine fură dobitoc să se pocăiască 5 ani şi să facă 300 mătănii; 

- cine primeşte furtul să se pocăiască 5 ani şi să facă 300 mătănii; 

- cine bagă apă în vin şi îl vinde, să se pocăiască 5 ani şi să facă 66 mătănii; 

- cine va fura un om al oricăruia sau vre-un cucon al oricăruia şi-l va vinde, mâinile lui să se taie; 

- omul mirean de se va îmbăta şi de va face horă, să se pocăiască 60 zile. 

Constată că pedepsele, în raport cu prevederile pravilei, pot fi clasificate în pedepse fizice (bătaia, mutilarea, 
moartea) şi pedepse duhovniceşti (mătănii, rugăciuni, posturi)€. 

Găsim în Pravilă şi elemente de procedură penală, fiind reglementată proba orală, adică mărturia simplă, jurătorii 
şi jurământul cu brazda, aceasta din urmă fiind înlocuită ulterior cu „cartea de blestem”. 


5 Vladimir Hanga şi colab., Istoria dreptului românesc, Vol.1 , IL, Editura Academiei Române, 1980, p.392. 
6 Gabriela Păsărin, Receptarea Pravilei de la Govora — perspectivă comparativă, http:/hwww.lisr.ro/14-pasarin.pdf. 

Pravila de la Govora este importantă şi prin faptul că reprezintă întâiul izvor de drept românesc. Când analizăm 
izvoarele de drept românesc, în sens formal, totdeauna trebuie început cu Pravila de la Govora. După aceea facem 
referire la celelalte izvoare de drept care sunt, în ordine următoarele; Îndreptarea legii (Pravila lui Vasile Lupu)-1640; 
Cartea românească de învăţătură (Pravila lui Matei Basarab-1652; Pravilniceasca Condică (Alexandru Ipsilanti)- 1780; 
Sobornicescu Hrisov (Constantin Mavrocordat)-1785; Manualul juridic al lui Andronache Donici-1813; Codul 
Calimach-1817; Legiuirea Caragea — 1818; Condica lui Sturdza -1820; Regulamentul organic al Moldovei -1831; 
Regulamentul organic al Valahiei — 1832; Codul penal Barbu Stirbei — 1850; Codul penal (Codul lui Cuza) — 1864; 
Codul de procedură penală — 1865; Codul de procedură penală (C.Rătescu) - 1930; Codul penal Carol al II-lea -1936; 
Codul de procedură penală -1936; Codul penal 1948; Codul penal 2004 (Legea nr.301/2004); Codul penal 2009 
(Legea nr.246/2009). 

Pravila de la Govora a mai fost tipărită şi publicată de Academia Română în anul 1884 cu litere latine. 

În acest sens, menţionăm că în anul 1866 a luat ființă Societatea literară română, care s-a transformat în anul 1867 
în Societatea Academică Română, iar în anul 1879 aceasta a devenit Academia Română. Deci, Academia Română, 
după numai 5 ani de la înființarea sa, a editat Pravila de la Govora, aspect care evidenţiază importanța deosebită a 
acestui document. 

În anul 2016, Pravila de la Govora a fost editată pentru a treia oară la Râmnicu Vâlcea. Lucrarea s-a realizat cu 
binecuvântarea IPS Varsanufie - Arhiepiscopul Râmnicului, fiind diortosită de către preotul Petre Mateiescu - 
profesor de limbi clasice la Seminarul Teologic Ortodox „Sfântul Nicolae” din Râmnicu Vâlcea şi publicată la Editura 
Fortuna. Evenimentul privind lansarea volumului, la care a fost invitat şi a participat şi subsemnatul, a fost sărbătorit 
la data de 16 septembrie 2016 la Arhiepiscopia Râmnicului cu prilejul celei de-a XXIV-a ediţii a Zilelor Europene ale 
Patrimoniului când a avut loca manifestarea culturală denumită „Rolul determinant al comunităţilor locale în 
activitatea de definire şi protejare a patrimoniului cultural”. 

Participanţii, în cuvântul lor au evidenţiat importanța deosebită a evenimentului. Astfel, IPS Varsanufie a arătat 
că lucrarea reprezintă „un corpus referențial nu numai pentru dreptul canonic bisericesc sau jurisprudența românească 
de tradiţie bizantină, ci şi pentru îndrumarea duhovnicească”. Emil Catrinoiu, directorul general al Editurii Fortuna, a 
afirmat că Pravila de la Govora face parte din Tezaurul Ortodoxiei Române, fiind una dintre cele mai valoroase lucrări 
al umanismului românesc, cea mai veche culegere de legi preponderent bisericeşti cât şi laice din Ţara Românească”. 
Diortositorul cărții, preotul profesor Petre Mateiescu a făcut referire la efortul depus pentru realizarea acestei lucrări, 
strădania sa pentru a aduce „un umil omagiu spiritualităţii, culturii şi limbii româneşti”. Profesorul universitar doctor 
Radu — Ştefan Vergatti a evidenţiat contextul istoric al apariţiei lucrării şi caracterul preponderent creştin-ortodox al 
acesteia, iar subsemnatul am prezentat conţinutul juridic al Pravilei şi importanţa acesteia pentru viitorul ştiinţei 
dreptului românesc. 

Anul acesta, când se celebrează centenarul Marii Uniri de la 1918, reprezintă un bun prilej de a ne reaminti de 
izvoarele de bază ale dreptului românesc, printre care se află şi Pravila de la Govora. 

MOTTO : 

„Avem datorii sacre pe care ni le impune trecutul şi sufletul poporului nostru şi pe care trebuie să ni le 

amintescă mareu numele lui mândru. După cum trebuie să ne păstrăm limba, tot aşa trebuie să ne apărăm dreptul. 
Nu există neamuri mai pregătute pentru drept ca neamurile latine. Orice am face, să nu ne abatem din drumul istoric 
al neamului şi să clădim, cât de frumos, dar pe temelii romane. ” 

Andrei Rădulescu 


Abstract : the happy context of preparing the country for an exceptional national event - Celebration of the Great 
Union, Commemorative Year of the Makers of the Great Union of 1918 and the Homage Year of Unity of Faith and 
Nation throughout Romania and the territories inhabited by Romanians - may also be for Romanian law, the moment 
of its relaunch, our legal culture. The harmony and consistency of the legal culture, its viability and originality, its 
romantic and democratic character are expressed in the way that the Romanian scholars, throughout the centuries, 
from the chroniclers to the exegetes today, comprehensible to their pioneering mission, the creators and leaders of the 
progress of culture, art and science, have understood to make their political and practical actions - manifested by the 
establishment of publications, educational institutions and national-cultural societies, with a primary role in the 
development of the Romanian people's self-consciousness, his great aspirations - a belief in their general activity - 
creative for the public benefit. Of course, the militant character of our legal culture has often been spoken of as a 
specific feature, highlighted in all the crucial moments in the history of the Romanian people, a history linked by a 
nation and a national state, to a particular territory where the earth leaves its way the soul of those who break it. 


Keywords: Romania; Great Union; Romanian law; European Union law; national state; nation 


1. Argumentum. Stat naţional, naţiune şi drept naţional 

În contextul fericit al pregătirii Ţării pentru un eveniment național de excepţie — Sărbătorirea Marii Uniri, Anul 
comemorativ al făuritorilor Marii Uniri din 1918 şi Anul Omagial al unităţii de credinţă şi de neam pe tot cuprinsul 
României şi al teritoriilor locuite de români - poate fi şi pentru dreptul românesc momentul relansării sale, dar şi al 
culturii noastre juridice. Armonia şi coerenţa culturii juridice, viabilitatea şi originalitatea ei, caracterul romanic şi 
democratic al acesteia sunt exprimate în modul în care cărturarii români, de-a lungul secolelor, de la cronicari până la 
exegeţii de azi, comprehensivi la misiunea lor de pionieri, de creatori şi îndrumători ai progresului culturii, artei şi 
ştiinţei, au înțeles să facă din acțiunile lor politice şi practice — manifestate prin înfiinţarea de publicaţii, instituţii de 
învățământ şi societăți naţional — culturale, cu rol primordial în dezvoltarea conştiinţei de sine a poporului român, la 
realizarea marilor lui aspirații — un crez al activităţii lor general - creatoare în folosul obştesc. S-a vorbit adesea, pe 
bună dreptate de caracterul militant al culturii noastre juridice ca de o trăsătură specifică, reliefată în toate momentele 
cruciale din istoria poporului român, istorie legată ombilical de naţiune şi stat naţional, de un teritoriu anume, unde 
pământul lasă dâre întinse în sufletul celor ce-l calcă. Pentru ţara noastră fizionomia simplă a pământului a determinat 
în bună parte înfăţişarea spirituală a poporului. O împăcare între înclinarea spre contemplație şi aceea spre acţiune. Un 
punct original de despărțire şi împreunare a celorlalte lumi. Chipul acesta de român legat de pământ se găseşte în tot 
arealul geto-danubino-pontic, acolo unde se întâlnesc şi tipurile cele mai autentice de români, acolo se descoperă şi 
formele mai caracteristice de viaţă şi cultură sau artă folclorică autohtonă. Pe colinele dealurilor şi sub profilul ridicat 
al munţilor s-au zămislit primele noastre tipare sufleteşti. Sunt unele locuri unde poţi simți clar cum mâna tare a 
pământului a înfăşurat destine şi a împins pe drumuri largi sau generoase.! 

Aşa este România unde şi-au construit treptat viața oamenii, atât de caracteristici pentru noile tipuri româneşti. În 
față este şesul, dar în spate urcuşul porneşte peste dealuri. De aici gândul hotărât al omului plin de putere căci 
pământul acesta te cheamă la faptă, îți dă rezistenţa şi bucuria necesară pentru a trece piedicile. Aşa este pământul 
patriei. Rasa de oameni zdraveni cu mintea limpede care a ţinut trează conştiinţa neamului se întâlneşte încă în satele 
acestor meleaguri. Apele destrămării nu au ajuns până aici, nu au atins spațiul sufletesc al rezistenței noastre 
naţionale.? Aici şi-au trăit viaţa românii adevăraţi din care au coborât cei de azi. Înaintaşii acestora aparţineau micii 


* Cercetător ştiinţific asociat, Institutul de Cercetări Juridice „Acad. Andrei Rădulescu” al Academiei Române; e-mail : 
valentinbadescu(Q yahoo.com 

! Mihail Stoica, Sarmiza Bilcescu - Alimăneştianu. Viaţa exemplară a unei românce, Editura Cartea Românească, Bucureşti, 2017. 

Cartea este o cronică încântătoare şi evocatoare a unei călătorii făcute în România interbelică, în care se redă viaţa în satele acesteia, unde 
brazda românească apare în vigoarea ei nealterată, în căutarea unui stil de viață rural care dispăruse rapid în Europa de Vest. Donald Hall, 
Romanian Farrow, Bene Factum Publishing, 2007. 

boierimi care rămasă în contact permanent cu şuvoiul mare al poporului s-a ridicat de la începuturile secolului XIX 
lea voind să zidească o ţară neatârnată şi liberă. Din 1821 când micii boieri moldoveni prezentaseră domnitorului Ion 
Sturza proiectul de constituție emancipatoare şi când mişcarea lui Tudor Vladimirescu devenise cunoscută, această 
clasă de oameni este continuu frământată de visurile şi nădejdile unei renaşteri naționale, prin scuturarea jugului străin 
şi a primitivităţii organizării sociale. Râurile acestea ale românismului care se deşteaptă străbat din ce în ce mai mult 
țara. Căpeteniile mişcării încep să se ridice din toate părțile. Fraţii Ion şi Dumitru Brătianu, Ion Câmpineanu, Frații 
Goleşti, Bălcescu, Kogălniceanu, A. D. Xenopol sau, ceva mai încolo, Andrei Rădulescu despre a cărui operă vom 
face câteva dezvoltări. 

Voința micii boierimi este dârză şi inteligenţa ei iscusită. Incendiul revendicărilor naţionale se aprinde sub 
înfăţişarea inofensivă a societăților culturale, prin manifestele şi broşurile trecute din mână în mână, cu agitația şefilor 
desprinşi din cadrele acestei pături active. În spatele personalităților conducătoare stă toată mica boierime, aducând cu 
aceeaşi intensitate dacă nu cu aceeaşi strălucire serviciile ei cauzei comune. Dreptul românesc, aşa cum era amenajat 
în acele vremuri, alături de cultura națională, făceau parte din rânduielile ce luptau în tranşeele bătăliei pentru 
emanciparea poporului, pentru politica naţională. După cum în alte state tonalitatea politică specială a fost dată de 
nobili, negustori sau burghezi, tot astfel la noi caracterul structurii moderne a statului s-a aşezat pe categoria aceasta a 
micilor boieri în jurul şi după modelul cărora se directiva şi pătura țărănească. Politica românească autentică a păstrat 
întotdeauna mirosul şi ţară şi de democraţie rurală.” Stabilitatea naţiei este dată şi astăzi de stabilitatea legislaţiei. 
Această elită intelectuală românească de intelectuali valahi era adepta bunei rânduieli, a unei reforme fără pripeli, 
întemeiată pe tradiționalism şi modernism, respingând extremele şi întemeindu-şi legile pe o morală sănătoasă chiar 
dacă tradiţiile, arta, istoria sau dreptul „creat” pot părea nişte paradoxuri. Acestea nu s-au creat propriu-zis din nimic, 
dar s-au utilizat într-un mod total diferit în perioada modernă, în primul rând prin promovarea lor ca specifice pentru 
un întreg teritoriu naţional. 

După secole de ocupaţie străină, dar mai ales după Unirea cea Mare, noii lideri români au încercat să creeze un 
viitor european pentru noua lor țară, şi totodată să promoveze un trecut național. În timp ce ţara se moderniza rapid, se 
descopereau şi istoria ei, faptele de vitejie şi monumentele ridicate de vechii domnitori, dar şi standardul unui concept 
nou: dreptul românesc. Tradițiile, arta, istoria sau dreptul „creat”? Acestea nu s-au creat propriu-zis, dar s-au utilizat 
într-un mod total diferit în perioada modernă, în primul rând prin promovarea lor ca specifice pentru întreg teritoriul 
naţional. În cazul nostru, legislaţia românească, operă cu autor necunoscut, dar făurită pentru România Mare, a fost 
văzută ulterior ca o operă specifică întregului popor român de la acea vreme. Modul cum tradiții, istorii, opere artistice 
sau norme juridice locale ori regionale au fost apropriate şi promovate ca fiind reprezentative pentru un întreg teritoriu 
național a făcut pe mulți cercetători cunoscuţi să vorbească chiar şi de un drept românesc, un element de artefact, 
invenţie şi inginerie socială care contribuie la formarea naţiunilor sau că „naționalismul nu reprezintă deşteptarea şi 
afirmarea culturilor dezvoltate de-a lungul timpului, aşa-zis fireşti şi necesare. El constituie, din contra, cristalizarea 
unor unități noi, adecvate condițiilor de acum”. Istoricul român Lucian Boia este încă şi mai categoric: „Nu o 
anumită istorie face națiunea, ci națiunea, odată constituită, îşi inventează istoria care, aparent, ar fi întemeiat-o. Nu o 
anumită limbă împărtăşită îi reuneşte pe oameni în națiune, ci națiunea, odată constituită, elaborează o limbă 
standard'”. 

„Precum limba, dreptul trăieşte în conştiinţa poporului şi de dezvoltă în mod organic prin forțe interioare care 
lucrează în tăcere, şi nu prin voinţa arbitrară a unui legiuitor care să impună prin decizie politică rezultatul unor 
speculaţii raţionale despre natura umană şi despre drepturile inalienabile ale individului considerat in abstracto: iată 
punctul de plecare al bine-cunoscutei doctrine istorice a dreptului în formularea lui Friedrich Carl von Savigny, 
fondatorul ştiinţei juridice moderne în propriul şi adevăratul sens al acestui termen“. În aceeaşi logică putem continua 
şi cu o legislație naţională, în cazul nostru dreptul românesc. Acesta nu a existat dintotdeauna în forma lui modernă, 
cu o serie de caracteristici standard, comunicat prin scrieri şi care, foarte important, să fi fost perceput ca reprezentativ 
pentru întreg, teritoriul României. Au fost legiuiri locale, legate de un anumit domnitor, o anumită dinastie sau un 
anumit moment. În secolul al XIX-lea a devenit însă marca unei întregi ţări, simbolul juridic al întregii Valahii, 
Moldovei şi cetăţenilor ei. Tot acest proces are la bază un element fundamental de noutate care a apărut de atunci şi 
care ne creionează viaţa şi în prezent: statul național. Diviziunea teritorială a lumii în state naționale pe criterii dintre 
cele mai arbitrare, dar în general etnice şi lingvistice, a separat şi a apropiat totodată, a creat aşteptări, dorințe, un 
trecut, dar şi un viitor imaginar. De aceea vom vorbi în egală măsură despre naţiune, naționalism, stat național: 
cuvinte atât de des pronunţate şi cu o puternică încărcătură simbolică şi emoţională. Dar ce înseamnă ele de fapt ? 
Reflectă o realitate obiectivă, sau sunt mai curând expresia unei mitologii materializate ? Definesc permanențe, sau 
doar o fază istorică recentă pe cale de a se încheia ? Nu ne propunem să răspundem la aceste întrebări în spaţiul 


3 M. Stoica, op. cit., p. 15. 

4 Eric John Ernest Hobsbawm (1917-2012 istoric britanic adept al socialismului şi naţionalismului remarcat pentru abilitatea sa de a 
combina cercetarea istorică în profunzime cu talentul literar a introdus ideea de „tradiţii inventate”. 

5 Pentru detalii, a se vedea, Lucian Boia, Două secole de mitologie naţională, Editura Humanitas, Bucureşti, 2011. 

6 Andrei Rădulescu, Dreptul românesc în Basarabia, Editura Universul Juridic, Bucureşti, 2017, p. 51. 

restrâns al acestui studiu, ci numai să oferim un prilej de meditație asupra ultimelor două secole, marcate de o 
adevărată religie a națiunii, dar şi prilej de bilanţ, acum, la marea noastră sărbătoare aniversară. 

Amintim aici, în aceeaşi cheie de argumentare, într-un scurt excurs istoric al culturii juridice naţionale, de o 
„trinitate” de personalităţi, legate nu numai prin formația juridică universitară şi succesiunea academică, ci mai ales 
prin contribuțiile excepţionale la cunoaşterea trecutului nostru istorico-juridic şi dezvoltarea culturii naţionale. Avem 
în vedere pe Andrei Rădulescu”, cel ce se înscrie în tradiţia inaugurată de Mihail Kogălniceanu (1817-1891) şi 
continuată strălucit de A. D. Xenopol (1847-1920). Sub influenţa lui Savigny, la a cărui şcoală s-a format, M. 
Kogălniceanu introduce în studiul istoriei şi pe cel al instituțiilor şi dreptului, în dorinţa de a „înfățoşea acea veche 
întocmire guvernamentală, acea adunare de pravili fundamentale cunoscute sub numele de obiceiul pământului, subt 
care patria noastră s-au păstrat mai multe veacuri tare şi puternică.” În acelaşi timp, deschiderea spre Occident şi 
integrarea în sistemul lui de valori şi opţiuni democratice presupunea, înainte de toate, racordarea la structurile 
juridico-statale moderne: „Europa nu-şi dă simpatiile şi sprijinul decât țărilor care aspirează a-şi potrivi instituţiile cu 
instituţiile lumii civilizate. Cum „toate instituţiile noastre sunt putrede suntem chemaţi de a găsi o nouă organizaţie”, 
iar unirea presupunea „unificarea instituţiilor şi a legilor principatelor unite”. 

Pe aceeaşi filiaţie intelectuală şi preocupare academică, dar cu inversarea perspectivei de abordare, în sensul că la 
el dominantă devine istoria dreptului şi a instituţiilor, iar istoria, fundalul general, pe care se grefează şi prima, Andrei 
Rădulescu va desăvârşi opera începută de Kogălniceanu şi continuată de A. D. Xenopol de căutare şi exprimare a 
elementelor unei culturi juridice româneşti. Adept al tezei lui Xenopol potrivit căreia „La noi cultura este mult mai 
strâns legată cu viaţa naţională decât la alte popoare, dreptul la trai al poporului român se întemeiază pe cultură”, A. 
Rădulescu a considerat cultura juridică „o parte a culturii naţionale, o formă de cultură” care la români s-a strecurat pe 
un fond popular puternic, cu precădere în secolul al XIX-lea. În plus, civilizația şi cultura găseau în viaţa juridică 
românească o osmoză impresionantă. Sub influența ideilor şi acțiunii lui Kogălniceanu, elita politică a timpului a 
înțeles imperativul istoric excepțional şi, recurgând la „scurtarea progresului” în condițiile precipitării conjuncturilor 
internaţionale, nu a mai aşteptat desăvârşirea evoluţiei economice şi a trecut la construcţia rapidă a unui stat român 
modern, ceea ce presupunea nu numai crearea quasi ex nihilo a unor instituţii politice, ci şi confruntarea ordinii 
tradiționale a societății româneşti cu ordinea juridică specifică unui stat modern”. O atitudine negativă față de marea 
operă de codificare din 1864, similară celei exprimate de Savigny în 1814 în apărarea unui drept istoric izvorât din 
straturile profunde ale conştiinţei populare şi care nu putea fi în niciun caz nesocotit prin deciziile unui legiuitor ghidat 
după principii raţionale, nu putea fi aşteptată din partea lui Andrei Rădulescu profund îndatorat Şcolii Istorice a 
Dreptului din Germania, însă nu mai puţin conştient de raţiunile politice a căror contestare radicală ar fi însemnat 
punerea sub semnul întrebării a întregului eşafodaj care legitima şi la acea vreme dreptul românesc modern. De aceea, 
soluția la care el recurge pentru a aprecia modernizarea juridică din secolul al XIX-lea este cea a evidenţierii unui 
compromis constând în adoptarea unor dispoziţii din legile străine numai în măsura în care se potriveau la starea țării: 
juriştii români „se osteneau să potrivească firii noastre ceea ce luau de la străini, să lege organizarea nouă de cea 
veche, s-o încadreze în sistemul aflător aici, a cărui îmbunătăţire se caută; să nu năruiască dintr-o dată ceea ce a fost, 
să nu rupă firul tradiţiei şi culturii existente.” 

Ca istoric, Andrei Rădulescu explică astfel parcursul culturii juridice româneşti până la Primul Război Mondial, 
un parcurs pe care însă, ca jurist, îl doreşte schimbat începând cu propriul său timp. „Este o datorie să avem legi 
izvorâte din nevoile şi sufletul neamului românesc, să avem doctrina şi jurisprudența noastră, să avem cultura care 
să poarte în toate manifestările ei expresia românismului. Ea trebuie să fie contribuţia noastră, originală pentru 
cultura universală şi titlu de mândrie ale celor ce amintesc numele Romei aci în Răsărit”. Alături de istorici precum 
Nicolae Iorga şi de jurişti precum Mircea Djuvara, Andrei Rădulescu se situează fără echivoc pe poziţiile unui 
naționalism cultural destinat să furnizeze energiile necesare afirmării pe plan intern şi extern a unui naționalism politic 
sprijinit pe „dreptul istoric” al naţiunii române. Perioada interbelică devine, astfel, perioada în care cultura juridică 
românească depăşeşte orizontul unei culturi mai ales istorice pentru a deveni parte a culturii politice. Din nefericire, 
această perioadă a fost prea scurtă pentru a permite consolidarea şi dezvoltarea acestei direcţii. Experienţa dezastrului 
suferit de cultura juridică românească de-a lungul dictaturilor succedate în România, începând din 1938 şi până în 
1989, l-a determinat pe Andrei Rădulescu să se reîntoarcă la istoria dreptului, căreia îi va dedica ultima perioadă a 
vieții. Într-o epocă în care dreptul era transformat într-un instrument politic destinat să impună societăţii o ordine 
fundamental străină acesteia, însă proclamată autoritar ca fiind „mai bună şi mai dreaptă”, cultura juridică autentică nu 
se putea manifesta decât prin conservarea monumentelor istoriei dreptului. A fost principala formă de rezistență prin 
cultură a dreptului românesc al vremii, de păstrare a unui minimum de subsistență de cultură şi cercetare ştiinţifică 


7 Personalitate de prim rang a vieţii juridice românești, cu o importantă contribuție adusă magistraturii şi activităţii academice din România, 
Andrei Rădulescu (1880-1959) a fost fondatorul Școlii de cercetare în domeniul istoriei dreptului din România, Preşedinte al Înaltei Curți de 
Casaţie şi Justiţie din România, Preşedinte al Academiei Române, Profesor la Academia de Înalte Studii Comerciale şi Industriale din Bucureşti. 

8 A se vedea, pentru detalii, Mircea Duţu, Andrei Rădulescu în cultura juridică românească, articol preluat de pe site/ul: 
https://juridice.ro/essentials/341/andrei-radulescu-in-cultura-juridica-romaneasca. 

” Ibidem. 

juridică într-o epocă în care dreptul devenea pură ideologie şi puternic instrument de represiune ale cărui urme se 
resimt şi astăzi astfel cum vom încerca să argumentăm în continuare. 


2. Dreptul şi Justiţia în România comunistă 

Pentru istoricii trecutului recent, studierea dreptului şi a sistemului judiciar, adică ansamblul instituţional şi legal 
însărcinat cu împărțirea dreptăţii în societatea românească, a reprezentat o preocupare marginală!”. Istoricii dreptului 
nu au realizat nici ei cercetări sistematice asupra sistemului judiciar din perioada comunistă, doar relativ recent au 
apărut primele cercetări semnificative asupra sistemului judiciar, însă studiile sistematice asupra acestei teme nu au 
fost încă realizate!!. Numeroase alte cercetări, de mai mică amploare, analizează cu predilecție sistemul judiciar din 
perspectiva rolului său în represiunea împotriva „duşmanilor regimului”. Interesul dominant în istoriografia juridică a 
fost acordat fenomenului represiv, fiind analizate instrumentele pentru aplicarea politicii penale (legislaţia oficială ori 
secretă, Securitatea şi Miliția) ori formele şi consecinţele aplicării pedepselor (situaţia din sistemul penitenciar)”. 

Lipseşte evaluarea de ansamblu a sistemului judiciar nu doar ca structură cu o responsabilitate esențială în 
politicile represive, ci şi în reglementarea litigiilor civile din societatea românească. Situaţia îşi găseşte mai multe 
explicații. Arhivele ministerului Justiţiei nu sunt puse la dispoziția cercetării istorice, iar cele ale penitenciarelor sunt 
foarte dificil de accesat. Informaţiile esenţiale despre cariera magistraţilor, cuprinse în aşa-numitele „mape 
profesionale”, sunt şi ele prohibite în acest moment pentru cercetare. Istoricii au avut la dispoziţie pentru studierea 
sistemului judiciar mai multe tipuri de surse: legislația principală, inclusiv cea secretă; deciziile politice şi 
administrative luate de Partidul Muncitoresc/Partidul Comunist Român; documente produse de Securitate, respectiv o 
bună parte din procesele politice; presa şi alte publicaţii; literatura memorialistică ş.a. Şi aceasta întrucât secretomania 
ce a dominat conducerea Ministerului Justiției, indiferent de orientarea politică a titularului portofoliului 
guvernamental, poate fi explicată tocmai prin „tranziţie liniştită” a magistraților de la regimul comunist la cel 
democratic. O altă posibilă explicaţie poate fi găsită în dinamica fenomenului decomunizării din întreaga Europă de 
Est. Din dispozitivul așa-numitei „justiţii de tranziţie”, în forma ei radicală, lustraţia, a lipsit sistemul judiciar”. 
Aparatul de conducere al partidelor totalitare împreună cu personalul serviciilor secrete, considerate a fi poliţii 
politice, au fost subiectul central al acţiunilor de „democratizare prin decomunizare. Asumpţia esenţială a fost aceea 
că sistemul de justiţie s-a aflat sub controlul nemijlocit al partidului comunist, magistraţii fiind doar „instrumentul 
pasiv” în aplicarea politicii penale, fiind exoneraţi astfel de stigmatul „vinovăţiei colective totalitare”. 

În „Raportul final al Comisiei Prezidenţiale pentru Analiza Dictaturii Comuniste din România (decembrie 
2006)”, sistemul judiciar nu este considerat a avea o responsabilitate pentru încălcările drepturilor şi libertăților 
fundamentale ale omului!*. A fost însă sistemul judiciar ingenuu față de încălcările drepturilor omului, chiar şi potrivit 
legislaţiei comuniste? Dacă plecăm de la premisa că Securitatea şi Miliția au fost instrumente ale represiunii motivate 
ideologic, sub controlul partidului-stat, atunci responsabilitatea trebuie extinsă, fie şi într-o măsură mai mică, asupra 
Procuraturii şi judecătorilor. Au vegheat judecătorii, în baza legislației comuniste, la apărarea prezumțţiei de 
nevinovăție, prin respectarea tuturor garanțiilor procesuale acordate cetăţenilor ? Au dat judecătorii pedepse orientate 
spre maxim, ori spre minim, în procesele cu un evident caracter politic ? În matricea regimului democratic, 
răspunsurile individuale la aceste întrebări ar putea fi date prin reluarea proceselor penale. Or, o asemenea ipoteză a 
fost considerată inacceptabilă pentru a fi transformată într-o nouă politică penală de către statul democratic. În 
România nu s-a realizat o revizuire (rejudecare) sistematică a proceselor penale individuale sau de grup considerate în 
istoriografie a avea caracter politic, iar reabilitarea judiciară a victimelor a fost posibilă în foarte puține cazuri. Un 
astfel de caz a fost cel al lui Petre Ţuţea (1902-1991), dublu condamnat de Tribunalul Militar în 1958 şi 1959, căruia 
Curtea Supremă de Justiţie i-a anulat pedepsele, în urma recursurilor în anulare, prin deciziile nr. 15 din 1997 şi nr. 4 
din 199815. „Nea Petrică aşa cum i-a spus cu gingăşie şi respect maestrul Dan Puric sau „Moş Petrache” cum l-a 
alintat Aurel Dragoş Munteanu nu avea nevoie de reabilitare, istoria l-a repus în drepturi. O schimbare importantă s-a 
realizat prin Legea nr. 221/2009!€. Recent Secţia Parchetelor Militare din cadrul Parchetului de pe lângă ICCJ 
cercetează „acţiunile represive şi sistematice” desfăşurate de regimul comunist împotriva participanților la revolta 
muncitorească anticomunistă de la Braşov. În dosarul cunoscut opiniei publice sub denumirea de „Crimele 


10 Florin Abraham, Justiția în România comunistă: între control politic şi autonomie, în „Arhivele Totalitarismului” nr. 3-4/2016, p. 
181-201. 

1! Florian Banu, Organele judecătoreşti ale RP.R/RS.R., în România 1945-1989; Iuliu Crăcană, Dreptul în slujba puterii. Justiţia în 
regimul comunist din România (1944-1958), I.N.S.T., Bucureşti, 2015; Corneliu Pintilescu, Justiție militară şi represiune politică în România 
comunistă (1948-1956); Sorin Popescu, Dan Lupaşcu, Sistemul judiciar din România. Culegere de acte normative (1859-1989), Editura 
Universul Juridic, Bucureşti, 2008. 

12 Florian Banu, Instrumentalizarea justiției de către regimul comunist (1945-1958), în „Caietele CNSAS”, nr. 2/2009. 

13 Pentru problematica justiţiei de tranziţie, vezi Lavinia Stan, Transitional Justice in Eastern Europe and the Former Soviet Union 
Reckoning with the communist past, Routledge, London, 2009. 

14 https://rww.wilsoncenter.org/sites/default/files/R APORTY20FINAL_%20CADCR.pdf. 

15 A se vedea, pentru detalii, http://roncea.ro/2015/09/03/petre-tutea-a-fost-reabilitat-de-doua-ori-de-justitia-romana-doc 

16 Legea nr. 221/2009 privind condamnările cu caracter politic şi măsurile administrative asimilate acestora, pronunţate în perioada 6 martie 
1945 - 22 decembrie 1989 a fost publicată în Monitorul Oficial nr. 396 din 11 iunie 2009. 

comunismului”, instrumentat de procurori militari, se efectuează cercetări sub aspectul săvârşirii de infracțiuni contra 
umanităţii cu privire la acţiunile represive şi sistematice desfăşurate de regimul comunist împotriva participanților la 
revolta muncitorească anticomunistă de la Braşov din 1987. Mult prea puțin faţă de întreaga perioadă, de o jumătate 
de secol, în care în temniţele comuniste a fost distrusă elita românească. 

Adaptarea sistemului judiciar la condiţiile societății democratice, respectiv transformarea justiţiei într-un garant al 
democrației prin instaurarea statului de drept, s-a realizat cu prioritate prin schimbarea legilor şi multiple reorganizări 
administrative. Personalul din sistemul judiciar al vechiului regim nu a fost afectat după 1989 de epurări sau excluderi 
din rațiuni politice, sub argumentul că prin instituirea ipotezei vinovăţiei colective a corpului magistraţilor s-ar 
produce noi nedreptăți. Magistraţii perioadei comuniste nu au fost supuşi unor evaluări instituţionale în privința 
valorilor şi comportamentului, pentru a vedea dacă ei sunt compatibili cu rigorile unei justiţii democratice, deoarece 
s-a considerat că se adaptează la democraţie împreună cu întreaga societate. În România „noua justiție” s-a construit 
judecătorilor în funcţie, indiferent de activitatea lor din perioada comunistă. Judecătorii şi procurorii din perioada 
comunistă şi-au continuat fără oprelişti activitatea după 1989, singura barieră morală şi legală fiind colaborarea cu 
Securitatea ori apartenenţa la aceasta, şi doar dacă au încălcat drepturi şi libertăţi fundamentale, respectiv au denunţat 
activități şi atitudini potrivnice regimului comunist, în urma unei decizii definitive a justiției. Ca şi magistraţii, în mod 
covârşitor elitele politice guvernamentale din regimul democratic s-au recrutat din nomenclatura comunistă, dar şi din 
tehnocraţie și nou-veniţi!”. 

Subiectul este prea amplu pentru a fi dezbătut în puţinele pagini ale unui studiu, de aceea cred că „Enciclopedia 
Juridică Română” - un proiect iniţiat recent, un vis mai vechi al lumii juridice româneşti — trebuie să conțină şi astfel 
de elemente ale istoriei dreptului nostru, să cuprindă toată informaţia ştiinţifică şi culturală, fundamentală, relevantă, 
din domeniul ştiinţelor juridice româneşti. Trebuie realizată o operă fundamentală pentru ştiinţa, cultura şi civilizația 
românească, o lucrare majoră care să rămână peste generaţii. O operă importantă pentru domeniul ştiinţelor juridice, 
pentru specialiştii şi profesioniştii dreptului, dar nu numai pentru ei.!* Enciclopedia trebuie să fie o sursă ştiinţifică de 
informare, de studiu şi cercetare, un izvor de informaţie autorizată, semnată de specialişti în domeniu, un instrument 
de lucru pentru universitari, pentru cercetători din domenii diverse, pentru mediul de afaceri, antreprenori, pentru un 
public foarte larg care să ofere informaţie autorizată tuturor celor interesaţi, o poartă deschisă către un univers 
fascinant, de dimensiuni impresionante: dreptul, ştiinţele juridice. Prin urmare, ca lucrare holistică, Enciclopedia are o 
adresabilitate atât specializată, cât şi generală. Acest lucru este cu atât mai valabil astăzi, când paradigma cunoaşterii 
se schimbă, când modelul studiului limitat la specialitate este, treptat, substituit de modelul cercetării interdisciplinare, 
multidisciplinare şi transdisciplinare. Enciclopedia Juridică Română va fi o lucrare necesară, oportună şi utilă pentru 
paradigma cunoaşterii din prezent şi din viitor, o necesitate şi o datorie istorică a ştiinţei dreptului, a culturii şi 
civilizației româneşti, inclusiv această perioadă aflată încă mult timp sub lupa istoriei, prin care să ne asumăm 
adevărul, fără patimi, fără remuşcări, întrucât numai adevărul ne poate elibera în contextul european şi internaţional 
supus unei mondializări forțate. 


3. Despre contextul european şi internaţional actual 

Noua ordine mondială se dezvoltă într-un ritm foarte rapid. Sistemul lent, stabil, divizat al Războiului Rece care 
dominase politica internaţională începând din 1945 a fost înlocuit ferm de un sistem nou, foarte bine uns şi 
interconectat, numit globalizare. Globalizarea, ca fenomen social al zilelor noastre, nu este nouă. Omenirea a mai 
trecut prin experienţa unei ere a globalizării, cum a fost cea de la mijlocul secolului al XIX- lea şi până la sfârşitul 
anilor 20 ai secolului XX. Evenimentele şi procesele de natură politică, economică, financiară, tehnologică ne dă 
posibilitatea să putem „spune cu certitudine că această primă eră a globalizării de dinaintea Primului Război Mondial 
a făcut ca lumea să treacă de la măsura „L” la măsura „M”!. Prima eră a globalizării şi a capitalismului financiar 
global a primit loviturile succesive ale Primului Război Mondial, Revoluţiei ruse din 1917, marii crize din 1929, al 
căror efect conjugat a dus la împărțirea lumii, deopotrivă geografic şi ideologic. Reîmpărţirea lumii în urma celui 
de-al Doilea Război Mondial a rămas în vigoare din cauza Războiului Rece, şi el tot un sistem internaţional. A dăinuit 
din 1945 până în 1989 când, odată cu căderea Zidului Berlinului, a fost înlocuit de un alt sistem: noua eră a 
globalizării, în care ne aflăm acum, „a doua eră a globalizării”. 

Între precedenta eră şi cea în care ne aflăm acuma există o mulţime de similitudini, dar şi multe deosebiri. La o 
analiză mai atentă, similitudinile şi deosebirile sunt atât de ordin cantitativ cât şi de ordin calitativ. Ceea ce este nou în 
actuala etapă este: ritmul, intensitatea cu care lumea s-a contopit într-o singură piață globalizată, numărul mare de 


"Laurenţiu Ştefan, Who Governs Romania? Profiles of Romanian Political Elites before and after 1989, Editura Institutului de Ştiinţe 
Politice şi Relaţii Internaţionale, Bucureşti, 2012. 

18 Proiectul se bucură de susţinerea şi de girul Academiei Române, prin parteneriatul realizat între Universitatea Titu Maiorescu şi Institutul 
de Cercetări Juridice „Acad. Andrei Rădulescu”. http://vww.tribunainvatamantului.ro. 

19 Thomas L. Friedman, Lexus şi măslinul, Polirom, 2008, p. 16. 

% Ibidem, p.17. 

persoane şi țări capabile să participe la acest proces şi să fie afectate de el?!. Calitativ, actuala eră a globalizării diferă 
față de precedenta, atât sub aspect tehnologic, cât şi politic. Noile tehnologii au capacitatea de a conecta lumea prin 
legături şi mai puternice. Aceste tehnologii permit nu numai statelor şi corporațiilor să ajungă în toate colţurile lumii 
mai ieftin şi mai profund decât înainte, ci şi indivizilor. Politic, noua eră a globalizării este dominată de puterea, de 
cultura, de armata şi de dolarul american în raport cu precedenta, care a fost dominată de puterea, de moneda şi 
marina britanică. Instituţiile create pentru susținerea, directă sau indirectă, a acestei supremaţii în plan internațional au 
facilitat deschiderea de noi piețe şi au încurajat comerțul în lume. La acestea s-a alăturat şi Flota americană care a ţinut 
deschise căile maritime pentru aceste pieţe, în vederea facilitării legăturilor. S-a creat o structură de putere globală 
care a încurajat şi intensificat toate tendinţele, unele întâlnite şi înainte, unele pe care nu le-am mai văzut niciodată, 
dar şi situații atât de noi, încât deocamdată nici nu le înţelegem. Rezumând diferenţa dintre cele două ere ale 
globalizării, Thomas L. Friedman aprecia că „dacă prima a redus lumea de la măsura „L” la măsura „M”, cea de-a 
doua reduce lumea de la măsura „M” la măsura” S””. 

Actuala eră a globalizări este un sistem internațional similar, cu propriile atribute unice, care contrastează 
puternic cu cele ale Războiului Rece. Integrarea şi nu divizarea specifică Războiului rece este trăsătura unificatoare a 
noului sistem internațional. Lumea a devenit un loc tot mai interconectat, iar astăzi, indiferent dacă este vorba de o 
țară sau de o companie, amenințările şi oportunităţile vin de la cei cu care eşti conectat. De asemenea, este caracterizat 
de un singur cuvânt: Web. Toate acestea determină multe alte deosebiri între sistemul globalizării şi sistemul 
Războiului Rece. Comparativ cu acesta, sistemul globalizării nu este un proces îngheţat, ci un sistem dinamic şi 
continuu. Atributele unice ale globalizării se regăsesc în conţinutul diferitelor definiţii date acestui proces global”. 
Globalizarea are propria cultură dominantă, care este şi cauza acțiunii ei omogenizatoare până la un anumit 
grad-americanizarea globului; are propriile tehnologii-computerizarea, miniaturizarea, digitalizarea, comunicarea prin 
satelit, fibrele optice şi Internetul, care consolidează perspectiva definitorie a globalizării; are măsura definitorie 
viteza-viteza comerțului, călătoriilor, comunicării şi inovației; are propria esență economică-modelul de afaceri al 
capitalismului globalizat, în care, din cauza breşelor tehnologice, viteza cu care cea mai recentă invenție poate deveni 
depăşită atinge astăzi viteza luminii, iar acele ţări care permit capitalismului să lichideze rapid întreprinderile 
ineficiente, eliberând astfel capitalul imobilizat şi orientându-l spre ramuri inovatoare, vor prospera în era globalizării; 
are propriul model demografic-accelerarea rapidă a migrării populaţiei din mediul rural şi de la un stil de viață agrar în 
mediul urban, cu un stil de viață mai strâns legat de tendinţele globale din alimentație; are propria structură de putere 
cu mult mai complexă decât cea a Războiului Rece construit exclusiv în jurul statelor naţionale, a statelor care se 
confruntă cu alte state, a statelor care menţin un echilibru şi care se aliniază ca sistem. 

Structura de putere a sistemului globalizării este construit pe trei echilibre de forță, care se intersectează şi se 
influențează reciproc: primul este echilibrul dintre satele naționale, în care Statele Unite reprezintă acum singura 
superputere dominantă, toate celelalte naţiuni fiindu-i subordonate într-o măsură mai mare sau mai mică, iar echilibrul 
de forţe dintre acestea şi celelalte state are o mare importanță pentru stabilitatea sistemului internațional; al doilea 
echilibru îl constituie cel dintre statele naționale şi piețele globale, acestea din urmă concentrate la un loc în centre 
financiare globale de maximă importanță-superpieţe-care, împreună cu milioanele de investitori uniţi printr-un simplu 
click pe mouse, pot avea un impact uriaş asupra statelor naţionale, mergând până la a provoca răsturnări de guverne; 
cel de-al treilea echilibru este cel dintre indivizi şi statele naţionale. Astăzi, mai mult ca oricând, reţeaua care a cuprins 
comunicarea şi deplasarea oamenilor le conferă indivizilor mai multă putere de a influenţa deopotrivă pieţele şi statele 
naționale decât a fost posibil vreodată de-a lungul istoriei. Indivizii pot acționa direct din ce în ce mai mult pe scena 
mondială, fără medierea unui alt stat. Avem de-a face cu indivizi superputernici. Astăzi, noul sistem mondial nu va 
putea fi înţeles dacă nu vom privi totul ca pe o interacţiune complexă între toți aceşti trei actori: statele în luptă cu 
statele, statele în luptă cu superpiețele şi superpiețele şi statele în luptă cu indivizii superputernici. Globalizarea 
generează şi o serie de fenomene, mai puţin vizibile, dar foarte periculoase pentru ceea ce înseamnă siguranța 
naţiunilor, a lumii în ansamblu: distrugerea sistemului clasic de valori, fragmentarea şi slăbirea coeziunii sociale; 
creşterea inegalităților sociale atât pe plan intern, cât şi între state, crize economico-financiare, proliferarea nucleară, 
emigrația ilegală, exacerbarea ataşamentului din punct de vedere identitar la comunitatea locală şi naţională, terorism, 
infracționalitatea transfrontalieră şi multe altele. Nevoia de a colabora pentru rezolvarea problemelor colective este la 
fel de evidentă ca şi dificultatea de a găsi soluții. Instituţiile multilaterale ale lumii sunt relicve ale Războiului Rece, 
descrise mai degrabă ca disfuncţionale decât indispensabile. Violenţa intrinsecă proiectului însuşi al globalizării, este 
structurală”. 

Analiza succintă atât a primei ere a globalizării, dar şi a celei actuale ne arată că violența-fie în forma sa fizică, 
simbolică sau virtuală-este un însoțitor permanent şi este implicată, direct şi indirect, în toate procesele politice, 
economice, sociale etc. Indiferent de forma sa de exprimare, ea va fi „violența sau forța încastrată în lege” care se află 


21 Aron Liviu Deac, Cultura violenţei în era globalizării, material preluat de pe site-ul: http://www.arduph.ro. 

2 T.L. Friedman, op.cit., p. 18. 

3 A. L. Deac, op.cit., 5. 

înapoia tuturor acţiunilor unui stat, guvern; de fapt „orice guvern-afirma Alvin Toffler-se bazează pe armată şi poliție 
pentru a-şi impune voința. Această amenințare omniprezentă şi necesară a violenţei oficiale în societate ajută la 
menţinerea sistemului în funcţiune, făcând să fie aplicabile contractele de afaceri curente oferind maşinării pentru 
rezolvarea paşnică a disputelor. În acest sens paradoxal, ameninţarea voalată cu violenţa este aceea care ajută ca viaţa 
cotidiană să decurgă nonviolent”. Ea este generată de tensiunea dintre globalizare, acumulare de capital sau 
implicațiile noii economii electronice şi forțele ancestrale ale culturii, geografiei, tradiției şi comunităţii, în ciuda 
eforturilor de a realiza un echilibru între cele două tendinţe. Numeroasele lucrări şi eseuri care încercau să explice 
modul în care noua eră a globalizării modelează politica internă şi relaţiile internaţionale ale tuturor statelor nu au 
ocolit conflictul social. În lucrările respective sunt încercări de previzionare a modelului în care conflictele se vor 
desfăşura. În Ciocnirea civilizaţiilor şi refacerea ordinii mondiale, Samuel P. Huntington a observat conflictele de 
natură culturală la nivel mondial şi le-a extins exagerat, făcând din ele, în noua eră a globalizări, un conflict între 
civilizații de lungă durată şi violent, mergând până acolo încât să declare că viitorul război mondial „va fi un război al 
civilizaţiilor”. Civilizaţia modernă, ca rezultat al globalizării, naşte speranța că va stăpâni războaiele şi violența de 
grup. Această speranţă nu este confirmată de războaiele moderne şi de violențele de tipul purificator etnic chiar dacă 
astăzi UE a dat startul unui proiect al cooperării întărite în domeniul securităţii şi apărării. Poate fi un proiect al 
relansării, dar şi unul care ar pune sub semnul întrebării coerenţa şi coeziunea NATO, cu referire substanțială la relația 
transatlantică?€. 


4. Concluzii 

Trăim în Romania. Este, în realitate, o datorie să ne cunoaştem istoria, limba şi dreptul nostru strămoşesc. Limba 
însuşită corect, dreptul să ne statornicească viața, hotarele şi tiparele milenare. Pentru că istoria bate la uşă şi nu vrem 
ca viitorul copiilor noştri să aibă de suferit doar pentru că sunt români şi pentru eliminarea celui mai mare handicap: 
necunoaşterea principalelor aspecte specifice istoriei şi dreptului nostru, care ar trebui să facă parte din zestrea 
informațională a fiecărui român şi pentru a elimina derapajele dreptului românesc, acumulate în decursul anilor, am 
scris această lucrare cu argumentele cercetătorului pasionat de istoria statului şi dreptului său. Faţă de realităţile unei 
epoci marcate de mondializare, credem însă că în egală măsură se cuvin amintite cuvintele scrise de Savigny: „dreptul 
creşte împreună cu poporul, se cristalizează cu el şi, în final, moare, atunci când poporul îşi pierde caracterul specific.” 
Nu mai puţin actuale sunt şi susținerile lui Mircea Djuvara: „dreptul este relativ, el nu poate exista decât pentru un 
popor dat şi o epocă dată, variind în funcţie de loc şi timp, având un caracter naţional şi evoluând odată cu acest 
caracter, cu nevoile şi mentalitatea poporului care l-a creat”. 

Rămâne în sarcina juriştilor români de astăzi ca adevărul acestei formule universale a culturii juridice să fie 
verificat integral prin raportare şi la cultura juridică românească şi, treptat, trebuie să ne alăturăm şi noi marilor 
popoare chiar dacă viaţa nu ne permite să facem tot ce vrem. Dar în momentul când ajungem în fața unor evenimente 
prin care ni se oferă posibilitatea de a ne întâlni cu asemenea mari momente aniversare, trebuie să simţim cui îi 
datorăm viaţa, activitatea şi scrisul nostru. Noi avem o erminie ca titlu general. Vă ofer următorul exemplu: în 
momentul în care ai văzut un sat a-i zice că satul acela este centrul pământului. Dacă te-ai urca pe un deal a-i vedea şi 
alte sate, oraşe etc. Deci, cu cât vezi mai multe sisteme de drept, cu atât mai multe interpretări din diferite perioade 
istorice, prin curentele, prin inteligenţa fiecărui creator, atunci se produce o îmbogăţire. Erminia are rolul de a indica 
nişte lucruri. Ea nu se foloseşte pentru a copia nişte elemente, ci aceasta oferă linia directoare. Dreptul nostru are un 
specific aparte, s-a dezvoltat în perioade diferite, în ținuturi diferite. Întrucât eu sunt un tradiționalist, arăt faptul că 
mişcarea actuală de afirmare a specificului național nu este rigidă, după cum nici arhitectura acesteia nu este fixă, este 
înglobată într-un context euroatlantic. În funcţie de timpul istoric se creează şi se formează concepte care vin să 
completeze marele ansamblu al monumentalității bizantine din dreptul nostru românesc. Deci, compoziţia şi ideea 
aceasta de a reconceptualiza sistemul de drept are menirea de a-l face pe acesta să vină la locul său, să vină acasă. De 
aceea, consider că dreptul românesc este o artă pentru că aceasta nu poate fi copiată, ci reinventată, legea oferind 
posibilitatea maximă de a introduce teme noi. Atunci când am propus această temă, rezultatul final a fost rodul 
adaptării erminiei pe măsura provocărilor. Pentru întreaga legislaţie românească îmi doresc să existe o grijă aparte, o 
conservare cu responsabilitate a tuturor lucrărilor din patrimoniul nostru juridic. Văzută din perspectiva celui care a 
trăit deja aproape treizeci de ani de capitalism românesc, de un fel aparte între capitalismele lumii, fluctuația legislaţiei 
noastre în această perioadă mi-a dezvăluit sensuri pe care nu mi le imaginam. Capitalismul emite regulat astfel de legi, 
menite a inocula speranțe false milioanelor de amărâţi ai sorții prin născocirea de realități juridice artificiale, prin 
nimic deosebite în deraierea lor de cele create de legislaţiei străine spiritului nostru marcat de o puternică morală 
iudeocreştină. 

În concluzie, organizarea de către Institutul de Cercetări Juridice „Acad. Andrei Rădulescu” al Academiei 
Române a Sesiunii anuale de comunicări ştiinţifice Dreptul românesc la 100 de ani de la Marea Unire. Dimensiuni şi 
tendinţe, în anul Centenarului, marchează aşa cum se cuvine anul 1918, un an binecuvântat de Dumnezeu pentru 


25 Ibidem, p.23. 
2 A. L. Deac, op.cit., 9. 

România şi are o relevanță deosebită prin faptul că actul de acum este un act de recunoaştere pe care Institutul nostru 
îl aduce celei mai înalte instituții culturale a României, pentru că Academia Română alături de Biserică şi Armată are 
cea mai mare încredere a românilor. Sesiunea este un eveniment ştiinţific de anvergură naţională, cu impact major 
care nu încercă să recupereze ezitările sau lipsa de preocupare a unora pentru eveniment şi este dedicată dreptului 
nostru la o aniversare cu semnificaţii deosebite. Marea Unire şi desăvârşirea procesului de constituire a statului 
naţional unitar român au reprezentat un moment hotărâtor în modernizarea, occidentalizarea şi dezvoltarea dreptului 
românesc, în spiritul tradiţiilor sale. În cei 100 de ani de atunci el a cunoscut mari transformări în consonanță cu 
evoluţiile istorice, prezentându-se astăzi ca un sistem juridic complex care se confruntă cu provocările integrării 
europene şi afirmării mondializării. Se impune astfel, o radiografie multidimensională a stării dreptului românesc, prin 
identificarea marilor principii fondatoare, trăsăturilor şi evoluţiilor definitorii, stabilirea conexiunilor şi 
interdependențelor cu dreptul Uniunii Europene, influențelor dreptului comparat şi metamorfozelor datorate 
impactului globalizării. Este normal ca şi dreptul contemporan ce se revendică din filonul medieval ce se baza intens 
pe fenomenul religios, să aibă şi o esenţă religioasă,. Legea şi justiția românească din vremurile medievale se 
suprapuneau aproape perfect pe cultura medievală. Evident este şi acel aspect modern care ne aduce dreptul românesc 
în centrul preocupărilor zilnice al căutărilor laice moderne. De aceea, dorinţa noastră a fost ca prin studiul de față să 
reînviem dragostea față de România, pentru cei care au uitat-o sau pierdut-o, mai ales că direcția imprimată culturii 
juridice româneşti de Andrei Rădulescu în perioada interbelică a redevenit actuală. Să ne amintim de poporul evreu, 
care a rezistat 2000 de ani fără nici un metru pătrat de pământ al său, mizând pe carte, pe spirit, pe ataşament real față 
de familie şi de națiune. 


ASPECTE SELECTIVE PRIVIND EVOLUŢIA REGLEMENTĂRILOR 
REFERITOARE LA PUTEREA JUDECĂTOREASCĂ ÎN CONSTITUȚIILE 
ROMANE ȘI IN DREPTUL ROMANESC LA 100 DE ANI DE LA MAREA UNIRE 


Nicolae PAVEL” 


Abstract: This study has the following title: Selective aspects regarding the evolution of the regulations regarding 
the judiciary in the Romanian constitutions and in the Romanian law 100 years after the great union 

Using a Key- Scheme, the following parts of the study are analyzed successively, called: 1. Preamble. 2. The 
identification of the constitutional regulations on the judicial power in the Romanian constitutional system - selective 
aspects. 3. Romanian doctrinal references on the judicial power. 4. Judicial references on the judiciary in the 
decisions of the Constitutional Court of Romania. 5. Conclusions. 

1. Preambul 

Obiectul de studiu al demersului ştiinţific va fi circumscris analizei ştiinţifice a celor patru mari părţi ale acestuia 
respectiv: 1. Identificarea reglementărilor constituționale privind puterea judecătorească în sistemul constituţionale 
român — aspecte selective. 2. Repere doctrinare române privind puterea judecătorească. 3. Repere jurisprudenţiale 
privind puterea judecătorească, în deciziile Curţii Constituţionale a României. 4. Concluzii. 

Ceea ce ni se pare relevant a evidenția pentru studiul de față, este abordarea reglementărilor privind puterea 
judecătorească în sistemul constituțional începând cu primul document cu valoare constituţională, respectiv Statutul 
dezvoltător al Convenţiei de la Paris din 7/18 august 1858 şi până astăzi, respectiv Constituția României din 2003, 
forma republicată a Constituţiei României din 1991. 

Având în vedere tratarea acestui subiect generos de studiu de peste 145 de ani de evoluţie constituțională a 
reglementărilor privind puterea judecătorească în România se impune să precizăm, încă din faza de debut, necesitatea 
abordării diacronice a acestui subiect prin identificarea tuturor Constituţiilor Române care au reglementat regimul 
constituțional în această perioadă. 

Mai mult. trebuie să precizăm că în perioada menţionată, România a trecut prin mai multe forme de guvernământ, 
respectiv, monarhie, republică populară, republică socialistă şi republică semi-prezidențială. 

Pentru acoperirea integrală dar nu exhaustivă a domeniului de studiu, sunt prezentate selectiv repere doctrinare şi 
jurisprudenţiale referitoare la puterea judecătorească. 

Din domeniul dreptului românesc am selectat Cursurile universitare din domeniul Dreptului constituţional şi din 
domeniul Istoriei dreptului românesc, cursuri care analizează acest subiect. 

De asemenea, se impune să menționăm, că jurisprudenţa Curţii Constituţionale a României, a contribuit la 
constituționalizarea puterii judecătoreşti, chiar de la înfiinţarea acesteia. 

Aşa cum rezultă din cercetarea bibliografică efectuată, puterea judecătorească este nouă în formularea ei, dar, nu 
este nouă în existența sa. Pornind de la această axiomă, şi, parafrazându-l pe K. Mbaye! putem afirma că: „Istoria 
puterii judecătoreşti se confundă cu istoria oamenilor”. 

Prin această abordare, studiul propus deschide o viziune complexă şi completă, dar nu exhaustivă în sfera actuală 
privind puterea judecătorească. 

În opinia noastră, domeniului studiat este important pentru doctrina constituțională, pentru doctrina dreptului 
parlamentar, pentru doctrina dreptului comparat, pentru teoria generală a dreptului, pentru activitatea legislativă de 
elaborare a actelor normative, pentru tehnica legislativă, precum şi, pentru activitatea de cercetare în domeniul 
acoperit de tematica studiului. 

Chiar dacă reglementarea şi teoretizarea puterii judecătoreşti, se întoarce în timp la primele constituţii scrise din 
România, interesul teoretic pentru reluarea ei este determinat de faptul că în literatura de specialitate deja existentă, nu 
totdeauna s-a acordat atenție suficientă celor trei aspecte, normative, teoretice şi jurisprudenţiale privind puterea 
judecătorească, analizate în cuprinsul studiului. 

Am utilizat sintagma putere judecătorească amintind celebra teorie a separatiei puterilor în stat care a fost 
enunțată de John Locke (Traité du gouvernement civil, 1690). Ea este elaborata apoi pe larg şi consacrată de 
Montesquieu în lucrarea De l'esprit des lois (1748), lucrare pentru care autorul este considerat părintele teoriei clasice 
a separaţiei puterilor în stat. 


* Conf. univ. dr., Facultatea de Ştiinţe Juridice Politice şi Administrative, Universitatea Spiru Haret Bucureşti, Cercetător asociat la 
Institutul de Certări Juridice „Acad. Andrei Rădulescu” al Academiei Române; e-mail : nicolaepavelO(yahoo.com 
1 Baye K. M., Les droits de l'homme en Afrique, Manuel UNESCO, A. Pedone, Paris, 2002, p.651. 

1. Identificarea reglementărilor constituţionale privind puterea judecătorească în sistemul constituţionale 
român — aspecte selective. 


1.1.Statutul dezvoltator al Convenţiei de la Paris din 7/9 august 1858 

O discuţie aparte se impune a fi făcută în legătură cu Statutul dezvoltător al Convenţiei din 7/19 august 1858. 
Statutul, În opinia noastră, Statutul poate fi considerat o Constituţie, având în vedere prevederile art. XVII care 
stabilesc că: "Toţi funcţionarii publici, fără excepțiune, la intrarea lor în funcțiune, sunt datori a jura supunere 
Constituţiunii şi legilor țării şi credință Domnului”. 

Din analiza sistematică a conţinutului normativ al Statutului rezultă că acesta nu conține nici o reglementare 
privind puterea judecătorească. 


1.2. Constituţia română adoptată la 29 iunie 1866: 

Trebuie să precizăm că Legea fundamentală a Belgiei din anul 1831 a constituit un izvor de inspirație pentru 
constituţiile altor state printre care menţionăm şi Constituţia română adoptată la 29 iunie 1866. 

Din analiza sistematică a conţinutului normativ al Constituţiei, rezultă că aceasta în cuprinsul Titlului III, intitulat 
Despre puterile statului, consacră următorul principiu fundamental referitor la puterea judecătorească, sub următoarea 
formulare: "Puterea judecătorească se exercită de Curți şi Tribunale. Hotărârile şi sentințele lor se pronunță în virtutea 
legei şi se execută în numele Domnului". 


1.3. Constituţia României din 29 martie 1923* 

În partea de debut a studiului se impune să precizăm că Legea fundamentală a României din anul 1866, a rămas 
în vigoare 57 de ani, perioadă în care sau produs transformări economice şi politice importante. 

Din analiza sistematică a conţinutului normativ al Constituţiei, rezultă că aceasta în cuprinsul Capitolului IV al 
Titlului III, intitulat Despre puterea judecătorească, consacră următoarele principii fundamentale referitoare la puterea 
judecătorească, sub următoarele formulări: 

1. Art. 101. - Nici o jurisdiscţiune nu se poate înființa decât numai în puterea unei anume legi. 

Comisiuni şi tribunale extraordinare nu se pot crea sub nici un fel de numire şi sub nici un fel de cuvânt în 
vederea unor anume procese, fie civile, fie penale, sau în vederea judecării unor anume persoane. 

2. Art. 102. - Pentru întregul Stat român este o singură Curte de casație şi justiţie. 

3. Art. 103. - Numai Curtea de casaţie în secțiuni unite are dreptul de a judeca constituţionalitatea legilor şi a 
declara inaplicabile pe acelea cari sunt contrarii Constituţiunii. Judecata asupra inconstituţionalității legilor se 
mărgineşte numai la cazul judecat. 

Curtea de casaţie se va rosti ca şi în trecut asupra conflictelor de atribuţiuni. 

Dreptul de recurs în casare este de ordin constituțional. 

4. Art. 104. - Judecătorii sunt inamovibili în condițiunile speciale pe cari legea le va fixa. 

5. Art. 105. - Juriul este statornicit în toate materiile criminale şi pentru delictele politice şi de presă, afară de 
cazurile statornicite prin Constituţiunea de faţă. 

Acţiunea pentru daune-interese rezultând din fapte şi delicte de presă nu se poate intenta decât înaintea acelecaşi 
jurisdicţiuni de competinţa căreia este delictul. 

6. Art. 106. - Justiţia militară se organizează prin osebită lege. 

7. Art. 107. - Autorităţii speciale de orice fel, cu atribuţiuni de contencios administrativ, nu se pot înfiinţa. 

Contenciosul administrativ este în căderea puterii judecătoreşti, potrivit legii speciale. 

Cel vătămat în drepturile sale, fie printr-un act administrativ de autoritate, fie printr-un act de gestiune făcut cu 
călcarea legilor şi a regulamentelor, fie prin rea voinţă a autorităților administrative de a rezolva cererea privitoare la 
un drept, poate face cerere la instanțele judecătoreşti pentru recunoaşterea dreptului său. 

Organele puterii judiciare judecă dacă actul este ilegal, îl pot anula sau pot pronunța daune civile până la data 
restabilirii dreptului vătămat, având şi căderea de a judeca şi cererea de despăgubire, fie contra autorității 
administrative chemate în judecată, fie contra funcţionarului vinovat. 

Puterea judecătorească nu are cădere de a judeca actele de guvernământ, precum şi acele de comandament cu 
caracter militar. 


1.4. Constituţia României din 28 Februarie 1938” 
In partea introductivă a studiului se impune să precizăm că Legea fundamentală a României din anul 1923, a 
rămas în vigoare 15 ani. 


Muraru I., lancu G., Constituțiile române, Texte, Note. Prezentare comparativă, Editura Actami, Bucureşti, 2000, pp. 7-27. 
3 Ibidem, pp. 29-60. 

+ Ibidem, pp. 61-92. 

5 Ibidem, op. cit. 93-119. 

În condiţiile istorice ale anului 1938, noul Proiect de Constituţie a fost supus plebiscitului la 24 februarie 1938. 
Constituţia este promulgată and was published in the Official Gazette Part I, no. 48, from February 27, 1938. 

Din analiza sistematică a conţinutului normativ al Constituţiei, rezultă că aceasta în cuprinsul Capitolului V al 
Titlului III, intitulat Despre puterea judecătorească, consacră următoarele principii fundamentale referitoare la puterea 
judecătorească, sub următoarea formulare: 

1. art. 56. - Nici unul din membrii uneia sau celeilalte Adunări nu poate fi urmărit pentru opiniunile şi voturile 
emise de el emise în cursul exerciţiului mandatului. 

2. art. 57. - Niciun membru al uneia sau celeilalte Adunari nu poate, in timpul sesiunii, sa fie urmarit sau arestat 
pentru vine penale, decat cu autorizarea Adunarii din care face parte, afara de cazul de flagrant delict. 

Detentiunea sau urmarirea vreunuia din membrii Adunarilor este suspendata in tot timpul sesiunii, daca Adunarea 
o cere. 

Comparativ cu reglementarea imunității parlamentare din Constituţia Română din anul 1923, observăm că în 
Constituţia României din 1938 a fost eliminat alin. (2) al art. 55 care reglementează situația arestării preventive sau 
urmăririi penale a unui membru al Adunărilor în timpul când sesiunea era închisă. 


1.5. Constituţia din 13 aprilie 19486 

Din analiza sistematică a conţinutului normativ al Constituţiei, rezultă că aceasta în cuprinsul Titlului VII, 
intitulat Organele judecătoreşti şi parchetul, consacră următoarele principii fundamentale, având următoarele 
formulări: 

1. Art. 86. - Instanţele judecătoreşti sunt: Curtea Supremă, una pentru întreaga ţară, Curțile, tribunalele şi 
judecătoriile populare. 

2. Art. 87. - .Se pot înfiinţa prin lege, instanţe speciale pentru anumite ramuri de activitate. 

3. Art. 88. - La toate instanţele, cu excepția Curţii Supreme, judecarea are loc cu asesori populari, afară de 
cazurile când legea dispune altfel. 

4. Art. 89. - Primul preşedinte, preşedinţii şi membrii Curţii Supreme sunt numiţi de Prezidiul Marii Adunări 
Naţionale a R.P.R., la propunerea guvernului. 

5. Art. 90. - Curtea Supremă supraveghează activitatea judiciară a instanţelor şi organelor judiciare, în condițiile 
legii. 

6. Art. 91. - La toate instanţele de judecată dezbaterile sunt publice, afară de cazurile şi condiţiunile prevăzute de 
lege. 

7. Art. 92. - Dreptul de apărare în faţa tuturor instanţelor este garantat. 

8. Art. 93. - Judecătorii de orice grad se supun în exercitarea atribuțiilor lor numai legii şi aplică legile egal față 
de toţi cetățenii. 

9. Art. 94. - O lege va determina organizarea şi modul de funcționare a instanţelor judecătoreşti, precum şi modul 
de numire şi îndepărtare a judecătorilor de orice grad. 

10. Art. 95. - În Republica Populară Româna, parchetul supraveghează respectarea legilor penale, atât de către 
funcţionarii publici cât şi de către ceilalți cetăţeni. 

11. Art. 96 - Parchetul veghează îndeosebi la urmărirea şi pedepsirea crimelor împotriva ordinei şi libertăţii 
democratice, a intereselor economice, a independenţei naționale şi a suveranității Statului Român. 

12. Art. 97 - Parchetul se compune dintr-un procuror general al Republicii Populare Române şi mai mulți 
procurori. 

Prin lege se vor determina modul de organizare, atribuţiile şi funcționarea parchetului. 

13. Art. 98, - Procurorul general al Republicii Populare Române se numeşte de Prezidiul Marii Adunări Naţionale 
a R.P.R., la propunerea guvernului. 


1.6. Constituţin din 24 septembrie 1952” 

Din analiza sistematică a conţinutului normativ al Constituţiei, rezultă că aceasta în cuprinsul capitolului VI, 
intitulat Instanţele judecătoreşti şi procuratura consacră următoarele principii fundamentale, având următoarele 
formulări: 

1. Art. 64. - Justiţia în Republica Populară Romană se înfăptueşte de către Tribunalul Suprem al Republicii 
Populare Romane, Tribunalele regionale şi Tribunalele populare, precum şi de către instanțele judecătoreşti speciale, 
înființate prin lege. 

Organizarea, competenţa şi procedura tribunalelor sunt stabilite prin lege. 

2. Art. 65. - Tribunalele apară regimul de democratie populara si cuceririle poporului muncitor; asigura 
legalitatea populara, proprietatea obsteasca si drepturile cetatenilor. 


ó Ibidem, op. cit. 123-139. 
7 Ibidem, op. cit. 143-166. 

3. Art. 66. - Judecarea proceselor la toate instanțele se face cu participarea asesorilor populari, afară de cazurile 
când legea dispune altfel. 

4 Art. 67. - Tribunalul Suprem al Republicii Populare Romane este ales de Marea Adunare Naţională pe termen 
de cinci ani. 

Judecătorii şi asesorii populari sunt aleşi în conformitate cu procedura stabilită prin lege. 

Prin lege este stabilită şi numirea judecătorilor în instanţele speciale. 

5. Art. 68. - În Republica Populară Română, procedura judiciară se face în limba română, asigurându-se în 
regiunile şi raioanele locuite de populaţie de altă naţionalitate decât cea româna folosirea limbii materne a acelei 
populaţii. 

Părţilor, care nu vorbesc limba în care se face procedura judiciara, li se asigură posibilitatea de a lua cunoştinţă, 
prin traducător, de piesele dosarului, precum şi dreptul de a vorbi în instanţă şi a pune concluziuni în limba maternă. 

6. Art. 69. - În toate instanțele judecata este publică, în afară de cazurile prevăzute de lege. 

Acuzatului i se garantează dreptul de apărare. 

7. Art. 70. - Judecătorii sunt independenţi şi se supun numai legii. 

8. Art. 71. - Tribunalele pronunță hotărârile lor în numele poporului. 

9. Art. 72. - Tribunalul Suprem al Republicii Populare Române exercită supravegherea activității judiciare a 
tuturor instanţelor judecătoreşti din Republica Populară Română. 

10. Art. 73. - Procurorul General al Republicii Populare Române exercită supravegherea superioară a respectării 
legilor de către Ministere şi celelalte organe centrale, de către organele locale ale puterii şi administrației de stat, 
precum şi de către funcționari şi ceilalți cetățeni. 

11. Art. 74. - Procurorul General al Republicii Populare Române este numit de Marea Adunare Naţională pe 
termen de cinci ani. 

Locţiitorii Procurorului General al Republicii Populare Romane şi procurorii unităților locale ale Procuraturii sunt 
numiţi de Procurorul General pe termen de patru ani. 

12. Art. 75. - Procurorul General răspunde față de Marea Adunare Naţională a Republicii Populare Române, şi - 
în intervalul dintre sesiuni - faţă de Prezidiul Marii Adunări Naţionale şi față de Consiliul de Miniştri. 

13. Art. 76. - Organele Procuraturii sunt independente de organele locale, subordonându-se numai Procurorului 
General al Republicii Populare Romane. 


1.7. Constituţia din 21 august 1965, republicată* 

Din analiza sistematică a conţinutului normativ al Constituţiei, rezultă că aceasta în cuprinsul Titlului VI, intitulat 
Organele judecătoreşti şi al Titlului VII, intitulat Organele procuraturii, consacră următoarele principii fundamentale, 
având următoarele formulări: 


I. Titlul VI — Organele judecătoreşti 

1. Art. 101. - În Republica Socialistă România justiţia se înfăptuieşte, potrivit legii, prin Tribunalul Suprem, 
tribunalele judeţene, judecătorii, precum şi prin tribunalele militare. 

2. Art. 102. - Prin activitatea de judecată, tribunalele şi judecătoriile apară orânduirea socialistă şi drepturile 
persoanelor, educând cetăţenii în spiritul respectării legilor. 

Tribunalele şi judecătoriile, aplicând sancţiuni penale, urmăresc îndreptarea şi reeducarea infractorilor, precum şi 
prevenirea săvârşirii de noi infracțiuni. 

3. Art. 103. - Tribunalele şi judecătoriile judecă pricinile civile, penale şi orice alte pricini date în competența lor. 

În cazurile prevăzute prin lege, tribunalele şi judecătoriile exercită controlul asupra hotărârilor organelor 
administrative sau obşteşti cu activitate jurisdicţională. 

Tribunalele şi judecătoriile judecă cererile celor vătămaţi în drepturile lor prin acte administrative, putând să se 
pronunţe, în condițiile legii, şi asupra legalităţii acestor acte. 

4. Art. 104. - Tribunalul Suprem exercită controlul general asupra activității de judecată a tuturor tribunalelor şi 
judecătoriilor. Modul de exercitare a acestui control se stabileşte prin lege. 

În vederea aplicării unitare a legilor în activitatea de judecată, Tribunalul Suprem emite, în plenul său, decizii de 
îndrumare. 

5. Art. 105. - Tribunalul Suprem este ales de Marea Adunare Naţională pe durata legislaturii, în prima sesiune a 
acesteia. 

Tribunalul Suprem funcționează până la alegerea noului Tribunal Suprem în legislatura următoare. 

6. Art. 106. - Tribunalul Suprem răspunde pentru activitatea sa în fata Marii Adunări Naţionale, iar între sesiuni, 
în fata Consiliului de Stat. 


8 Republicare în temeiul art. 11 din Legea nr. 19 din 23 octombrie 1986, publicată în Buletinul Oficial al Republicii Socialiste România, 
partea l, nr. 64 din 27 octombrie 1986. 

7. Art. 107. - Organizarea judecătoriilor şi a tribunalelor, competenţa lor şi procedura de judecată sunt stabilite 
prin lege. 

Judecarea proceselor în primă instanţă la judecătorii, la tribunalele judeţene şi la tribunalele militare se face cu 
participarea asesorilor populari, afară de cazurile când legea dispune altfel. 

8. Art. 108. - Judecătorii şi asesorii populari sunt aleşi în conformitate cu procedura stabilită prin lege. 

9. Art. 109. - În Republica Socialistă Romania procedura judiciară se face în limba română, asigurându-se, în 
unitățile administrativ-teritoriale locuite şi de populaţie de altă naționalitate decât cea româna, folosirea limbii materne 
a acelei populații. 

Parţilor care nu vorbesc limba în care se face procedura judiciară li se asigură posibilitatea de a lua cunoştinţă, 
prin traducător, de piesele dosarului, precum şi dreptul de a vorbi în instanță şi a pune concluzii în limba maternă. 

10. Art. 110. - Judecata se desfăşoară în şedinţă publică, cu excepţia cazurilor prevăzute prin lege. 

11. Art. 111. - În activitatea de judecată, judecătorii şi asesorii populari sunt independenţi şi se supun numai legii. 


II. Titlul VII — Organele procuraturii 

1. Art. 112. - Procuratura Republicii Socialiste România exercită supravegherea activităţii organelor de urmărire 
penală şi a organelor de executare a pedepselor şi veghează, în condițiile legii, la respectarea legalităţii, apărarea 
orânduirii socialiste, a drepturilor şi intereselor legitime ale organizaţiilor socialiste, ale celorlalte persoane juridice, 
precum şi ale cetăţenilor. 

2. Art. 113. - Procuratura este condusă de procurorul general. Organele Procuraturii sunt: Procuratura Generală, 
procuraturile judeţene, procuraturile locale şi procuraturile militare. 

Organele Procuraturii sunt subordonate ierarhic. 

3. Art. 114. - Procurorul general este ales de Marea Adunare Naţionala pe durata legislaturii, în prima sesiune a 
acesteia, şi funcționează până la alegerea noului procuror general în prima sesiune a legislaturii următoare. 

Procurorii sunt numiți potrivit legii, cu excepția celor prevăzuţi in Art. 87 pct. 6. 

4. Art. 115. - Procurorul general răspunde în fața Marii Adunări Naţionale de activitatea Procuraturii, iar în 
intervalul dintre sesiuni, în fata Consiliului de Stat. 


1.8. Constituţia României din 8 decembrie 1991” 

Din analiza sistematică a conţinutului normativ al Constituţiei, rezultă că acesta, în Capitolul VI, din Titlul III, 
intitulat Autoritatea judecătorească, consacră următoarele principii fundamentale referitoare la: Instanţele 
judecătoreşti — Secţiunea I, la Ministerul Public — Secţiunea a 2-a, şi, la Consiliul Superior al Magistraturii — Secțiunea 
a 3-a, având următoarele formulări: 


I. Secţiunea 1 Instanţele judecătoreşti 

1. Art. 123: - Înfăptuirea justiţiei 

(1) Justiţia se înfăptuieşte în numele legii. 

(2) Judecătorii sunt independenți şi se supun numai legii. 

2. Art. 124: - Statutul judecătorilor 

(1) Judecătorii numiţi de Preşedintele României sunt inamovibili, potrivit legii. Preşedintele şi ceilalți judecători 
ai Curții Supreme de Justiţie sunt numiţi pe o perioadă de 6 ani. Ei pot fi reînvestiţi în funcţie. Promovarea, 
transferarea şi sancţionarea judecătorilor pot fi dispuse numai de Consiliul Superior al Magistraturii, în condiţiile legii. 

(2) Funcţia de judecător este incompatibilă cu orice altă funcție publică sau privată, cu excepția funcțiilor 
didactice din învățământul superior. 

3. Art. 125: - Instanţele judecătoreşti 

(1) Justiţia se realizează prin Curtea Supremă de Justiţie şi prin celelalte instanțe judecătoreşti stabilite de lege. 

(2) Este interzisă înființarea de instanțe extraordinare. 

(3) Competența şi procedura de judecată sunt stabilite de lege. 

4. Art. 126: - Caracterul public al dezbaterilor 

Şedinţele de judecată sunt publice, afară de cazurile prevăzute de lege. 

5. Art. 127: - Dreptul la interpret 

(1) Procedura judiciară se desfăşoară în limba română. 

(2) Cetăţenii aparținând minorităţilor naționale, precum şi persoanele care nu înțeleg sau nu vorbesc limba 
română au dreptul de a lua cunoştinţă de toate actele şi lucrările dosarului, de a vorbi în instanţă şi de a pune concluzii, 
prin interpret; în procesele penale acest drept este asigurat în mod gratuit. 


” Textul Constituţiei Rumâniei a fost publicat în Monitorul Oficial al României, Partea I, nr. 233 din 21 noiembrie 1991. 

6. Art. 128: - Folosirea căilor de atac 

Împotriva hotărârilor judecătoreşti, părțile interesate şi Ministerul Public pot exercita căile de atac, în condițiile 
legii. 

7. Art. 129: - Poliţia instanţelor 

Instanţele judecătoreşti dispun de poliţia pusă în serviciul lor. 


II. Secţiunea a 2 — a - Ministerul Public 

1. Art. 130: Rolul Ministerului Public 

(1) În activitatea judiciară, Ministerul Public reprezintă interesele generale ale societății şi apără ordinea de drept, 
precum şi drepturile şi libertăţile cetăţenilor. 

(2) Ministerul Public îşi exercită atribuţiile prin procurori constituiți în parchete, în condiţiile legii. 

2. Art. 131: Statutul procurorilor 

(1) Procurorii îşi desfăşoară activitatea potrivit principiului legalităţii, al imparțialității şi al controlului ierarhic, 
sub autoritatea ministrului justiției. 

(2)Funcţia de procuror este incompatibilă cu orice altă funcție publică sau privată, cu excepţia funcţiilor didactice 
din învăţământul superior. 


III. Secţiunea a 3 — a — Consiliul Superior al Magistraturii 

1. Art. 132: Componenţa 

Consiliul Superior al Magistraturii este alcătuit din magistrați aleşi, pentru o durată de 4 ani, de Camera 
Deputaţilor şi de Senat, în şedinţă comună. 

2. Art. 133: Atribuţii 

(1) Consiliul Superior al Magistraturii propune Preşedintelui României numirea în funcție a judecătorilor şi a 
procurorilor, cu excepția celor stagiari, în condiţiile legii. 

În acest caz, lucrările sunt prezidate, fără drept de vot, de ministrul justiției. 

(2) Consiliul Superior al Magistraturii îndeplineşte rolul de consiliu de disciplină al judecătorilor. În acest caz, 
lucrările sunt prezidate de preşedintele Curţii Supreme de Justiţie. 

1.9. Constituţia României din 2003, forma republicată a constituţiei României din 1991. 

Din analiza sistematică a conţinutului normativ al Constituţiei, rezultă că acesta, în Capitolul VI, din Titlul III, 
intitulat Autoritatea judecătorească, consacră următoarele principii fundamentale referitoare la: Instanţele 
judecătoreşti — Secţiunea I, la Ministerul Public — Secţiunea a 2-a, şi, la Consiliul Superior al Magistraturii — Secțiunea 
a 3-a, având următoarele formulări: 

Atenţionare. Observăm că față de Constituţia din 1991 s-a făcut o renumerotare a articolelor, şi în cazul acestei 
secțiuni art. 123 din Constituţia veche a devenit 124, şi, în continuare se menţine această numerotare pentru acest 
Capitol. 

Mai observăm la acest Capitol, că s-au efectuat modificări şi completări pe care le vom opera în text. 


I. Secţiunea 1 Instanţele judecătoreşti 

1. Art. 124: - Înfăptuirea justiţiei 

(1) Justiţia se înfăptuieşte în numele legii. 

(2) Justiţia este unică, imparțială şi egală pentru toți. 

(3) Judecătorii sunt independenți şi se supun numai legii. 

2. Art. 125: - Statutul judecătorilor 

(1) Judecătorii numiţi de Preşedintele României sunt inamovibili, potrivit legii. 

(2) Propunerile de numire, precum şi promovarea, transferarea şi sancţionarea judecătorilor sunt de competența 
Consiliul Superior al Magistraturii, în condiţiile legii sale organice. 

(3) Funcţia de judecător este incompatibilă cu orice altă funcţie publică sau privată, cu excepţia funcţiilor 
didactice din învățământul superior. 

3. Art. 126: - Instanţele judecătoreşti 

(1) Justiţia se realizează prin Înalta Curte de Casaţie şi Justiţie şi prin celelalte instanţe judecătoreşti stabilite de 
lege. 

(2) Competenta instanțelor judecătoreşti şi procedura de judecată sunt prevăzute numai prin lege. 

(3) Înalta Curte de Casaţie şi Justiţie asigură interpretarea şi aplicarea unitară a legii de către celelalte instanțe 
judecătoreşti, potrivit competenţei sale. 

(4) Compunerea Înaltei Curți de Casaţie şi Justiţie şi regulile de funcționare a acesteia se stabilesc prin lege 
organică. 


10 Textul Constituţiei României a fost publicat în Monitorul Oficial al României, Partea I, nr. 767 din 31 Octombrie 2003. 

(5) Este interzisă înființarea de instanţe extraordinare. Prin lege organică pot fi înfiinţate instanţe specializate în 
anumite materii, cu posibilitatea participării, după caz, a unor persoane din afara magistraturii. 

(6) Controlul judecătoresc al actelor administrative ale autorităţilor publice, pe calea contenciosului administrativ, 
este garantat, cu excepţia celor care privesc raporturile cu Parlamentul, precum şi a actelor de comandament cu 
caracter militar. Instanţele de contencios administrativ sunt competente să soluţioneze cererile persoanelor vătămate 
prin ordonanțe sau, după caz, prin dispoziţii din ordonanțe declarate neconstituționale. 

4. Art. 127: - Caracterul public al dezbaterilor 

Şedinţele de judecată sunt publice, afară de cazurile prevăzute de lege. 

5. Art. 128: - Folosirea limbii materne şi a interpretului în justiție 

(1) Procedura judiciară se desfăşoară în limba română. 

(2) Cetăţenii români aparținând minorităţilor naţionale au dreptul să se exprime în limba maternă în fața 
instanţelor de judecată, în condiţiile legii organice. 

(3) Modalităţile de exercitare a dreptului prevăzut la alineatul (2), inclusiv prin folosirea de interpreţi sau 
traduceri, se vor stabili astfel încât să nu împiedice buna administrare a justiţiei şi să nu implice cheltuieli 
suplimentare pentru cei interesați. 

(4) Cetăţenii străini şi apatrizii care nu înţeleg sau nu vorbesc limba română au dreptul de a lua cunoştinţă de 
toate actele şi lucrările dosarului, de a vorbi în instanţă şi de a pune concluzii, prin interpret; în procesele penale acest 
drept este asigurat în mod gratuit. 

6. Art. 129: - Folosirea căilor de atac 

Împotriva hotărârilor judecătoreşti, părțile interesate şi Ministerul Public pot exercita căile de atac, în condițiile 
legii. 

7. Art. 130: - Poliţia instanţelor 

Instanţele judecătoreşti dispun de poliţia pusă în serviciul lor. 


II. Secţiunea a 2 — a - Ministerul Public 

Rolul Ministerului Public 

1. Art. 131: Ministerul Public 

(1) În activitatea judiciară, Ministerul Public reprezintă interesele generale ale societăţii şi apără ordinea de drept, 
precum şi drepturile şi libertăţile cetăţenilor. 

(2) Ministerul Public îşi exercită atribuţiile prin procurori constituiți în parchete, în condiţiile legii. 

(3) Parchetele funcţionează pe lângă instanțele de judecată, conduc şi supraveghează activitatea de cercetare 
penală a poliţiei judiciare, în condițiile legii. 

2. Art. 132: Statutul procurorilor 

(1) Procurorii îşi desfăşoară activitatea potrivit principiului legalităţii, al imparțialităţii şi al controlului ierarhic, 
sub autoritatea ministrului justiției. 

(2) Funcţia de procuror este incompatibilă cu orice altă funcţie publică sau privată, cu excepția funcțiilor 
didactice din învățământul superior. 


III. Secţiunea a 3 — a — Consiliul Superior al Magistraturii 

1. Art. 133: Rolul şi structura 

(1) Consiliul Superior al Magistraturii este garantul independenţei justiţiei. 

(2 Consiliul Superior al Magistraturii este alcătuit din 19 membri, din care: 

a) 14 sunt aleşi în adunările generale ale magistraţilor şi validaţi de Senat; aceştia fac parte din două secţii, una 
pentru judecători şi una pentru procurori; prima secţie este compusă din 9 judecători, iar cea de-a doua din 5 
procurori; 

b) 2 reprezentanți ai societății civile, specialişti în domeniul dreptului, care se bucură de înaltă reputație 
profesională şi morală, aleşi de Senat; aceştia participă numai la lucrările în plen; 

c) ministrul justiţiei, preşedintele Înaltei Curți de Casaţie şi Justiţie şi procurorul general al Parchetului de pe 
lângă Înalta Curte de Casaţie şi Justiţie. 

(3) Preşedintele Consiliului Superior al Magistraturii este ales pentru un mandat de un an, ce nu poate fi reînnoit, 
dintre magistrații prevăzuţi la alineatul (2) litera a). 

(4) Durata mandatului membrilor Consiliului Superior al Magistraturii este de 6 ani. 

(5) Hotărârile Consiliului Superior al Magistraturii se iau prin vot secret. 

(6) Preşedintele României prezidează lucrările Consiliului Superior al Magistraturii la care participă. 

(7) Hotărârile Consiliului Superior al Magistraturii sunt definitive şi irevocabile, cu excepția celor prevăzute la 
articolul 134 alineatul (2). 

2. Art. 134: Atribuţii 

(1) Consiliul Superior al Magistraturii propune Preşedintelui României numirea în funcţie a judecătorilor şi a 
procurorilor, cu excepţia celor stagiari, în condiţiile legii. 

(2) Consiliul Superior al Magistraturii îndeplineşte rolul de instanță de judecată, prin secţiile sale, în domeniul 
răspunderii disciplinare a judecătorilor şi a procurorilor, potrivit procedurii stabilite prin legea sa organică. În aceste 
situaţii, ministrul justiţiei, preşedintele Înaltei Curți de Casaţie şi Justiţie şi procurorul general al Parchetului de pe 
lângă Înalta Curte de Casaţie şi Justiţie nu au drept de vot. 

(3) Hotărârile Consiliului Superior al Magistraturii în materie disciplinară pot fi atacate la Înalta Curte de Casaţie 
şi Justiţie. 

(4) Consiliul Superior al Magistraturii îndeplineşte şi alte atribuţii stabilite prin legea sa organică, în realizarea 
rolului său de garant al independenţei justiţiei. 

2. Repere doctrinare române privind puterea judecătorească. 

Din doctrina română vom selecta opiniile unor autori consacraţi cu prestigiu recunoscut, care au studiat puterea 
sau autoritatea judecătorească. 

2.1. O primă opinie!! menţionată pentru acest studiu analizează Autoritatea judecătorească. 

Termenul justiţie are două sensuri. Într-un sens, prin justiție înțelegem organele judecătoreşti, iar într-un al doilea 
sens înțelegem activitatea de soluționare a proceselor civile, administrative, comerciale, penale , de muncă etc. de 
aplicare de sancțiuni, de restabilire a drepturilor şi intereselor legitime încălcate. În limbajul obişnuit a face justiție 
înseamnă a face dreptate. 

Dacă viaţa socială trebuie să se desfăşoare potrivit constituţiei şi legilor, în mod firesc trebuie să existe o funcție 
(o putere, o autoritate ) care să le cunoască şi să le poată interpreta şi aplica concret atunci când sunt încălcate, când 
drepturile şi libertăţile sunt încălcate, când drepturile şi libertăţile cetăţenilor sunt periclitate, neglijate. 

Exprimarea autoritate (putere) jurisdicţională nu diminuează rolul justiţiei,ci evidențiază similitudinea de conținut 
şi principii între mai multe activități care se impun atunci când legile nu sunt executate. Justiţia rămâne partea 

Principiile fundamentale potrivit cărora se realizează justiţia sunt următoarele: 1. Principiul legalității, 2. Justiţia 
este unic, imparţială şi egală pentru toţi. 3. Folosirea limbii oficiale şi a limbii materne în justiţie. 4. Dreptul la apărare. 
5. Prezumția de nevinovăție. 6. Independenţa judecătorului şi supunerea lui numai legii. 7. 

Organele autorităţii judecătoreştii judecătoreşti sunt stabilite de Titlul VI din Constituţia României, denumit 
Autoritatea Judecătorească. 

2.2. O a doua opinie!? menţionată pentru acest studiu analizează Autoritatea judecătorească. 

Constituţia României în Capitolul VI (art. 124-134) tratează sub denumirea "Autoritatea judecătorească" trei 
instituții diferite: instanţele judecătoreşti, Ministerul Public şi Consiliul Superior al Magistraturii, care împreună 
formează autoritatea judecătorească. 

Instanţele judecătoreşti sunt reprezentate în România de către a) Înalta Curte de Casaţie şi Justiţie; b) curţile de 
apel; c) tribunalele; d) tribunalele specializate; e) instanţele militare; şi f) judecătoriile. 

1. Noţiunea de justiţie are două sensuri. Într-un sens larg noțiunea de justiţie desemnează ideea de dreptate, de 
echitate şi egalitate în faţa legii. 

În sens restrâns, prin justiţie se înțelege totalitatea instituţiilor prin intermediul cărora se exercită actul de justiţie: 
instanţe de judecată, magistrați, avocați,executori judecătoreşti, etc. din această perspectivă, justiţia este un serviciu 
public exercitat de instituţii specializate ale statului. 

2. Prin putere judecătorească se înțelege doar judecătorii cd funcționează la instanţele de judecată. 

3. Inamovibilitatea judecătorilor este cea mai puternică garanţie a independenţei justiţiei, a independenţei 
judecătorului şi a bunei administrări a actului de justiţie. 

4. Principiile pe baza cărora se realizează justiţia, sunt următoarele: a) Principiul legalităţii. b) Principiul 
independenţei justiției. c) Principiul accesului liber la justiție. d) Principiul unicității, imparțialităţii şi egalităţii justiției 
pentru toate persoanele. e) Principiul dreptului la apărare. f) Principiul prezumţiei de nevinovăție. g) Principiul 
utilizării limbii oficiale şi a limbii materne în justiţie. h) Principiul justiţiei ca monopol de stat. i) principiul publicității 
şedinţelor. j) Principiul funcționării justiției pe criteriul ierarhiei. 

2.3. O a treia opinie”? menţionată pentru acest studiu analizează Autorităţile jurisdicţionale 

1. Terminologie şi noţiuni privind autoritatea judecătorească 

În partea de debut a cursului se impune să reliefăm locul autorităților judecătoreşti în triada separaţiei puterilor în 
stat. Referitor la acest aspect în doctrina constituțională este exprimată următoarea opinie: 


1! Ioan Muraru, Elena Simina Tănăsescu, Drept constituțional şi instituții politice, Ediţia 14, volumul II, Editura C. H. Beck, Bucureşti, 
2013, p. 286-295. 

12 Ştefan Deaconu, Instituţii politice, Editura C. H. Beck, Bucureşti, 2012, p. 365-393.. 

15 Nicolae Pavel, Drept constituțional şi instituţii politice, Partea a II-a Instituţii politice, Editura Fundaţiei România de Mâine, Bucureşti, 
2013, p. 92-97. 

"Evoluţia teoriei clasice a separaţiei puterilor a implicat şi evoluția explicaţiilor şi practicilor privind puterea 
judecătorească. Aceasta explică chiar terminologia diferită sub care această putere este exprimată în constituții şi 
doctrină şi anume: puterea judecătorească, putere jurisdicțională. Denumirea de autoritate judecătorească evocă clar 
justiţia, ca funcţie distinctă şi ca sistem distinct”.!* 

Mai mult, termenul justiţie este receptat în sens dual, „Într-un sens prin justiţie înţelegem sistemul organelor 
judecătoreşti, iar într-un al doilea sens înțelegem activitatea de soluţionare a proceselor civile, administrative, 
comerciale, penale, de muncă, et., de aplicare de sancțiuni, de restabilire a drepturilor şi intereselor legitime 
încălcate” .15 

În plus, „această funcţie a fost şi este încredinţată unei autorități (puteri) distincte, învestită cu puteri statale care-i 


dau eficienţă şi care trebuie să fie independentă şi imparţială”.!$ 


poată înfăptui misiunea ea cunoaşte o anumită organizare anumite principii. Organizarea justiţiei se face pe grade de 
jurisdicţie”.!” 

2. Principiile fundamentale potrivit cărora se realizează justiţia 

Referitor la principiile fundamentale potrivit cărora se realizează justiția, în doctrina constituţională este 
exprimată următoarea opinie: „Justiţia trebuie să răspundă unor exigenţe fundamentale. În cadrul acestor exigente se 
enumeră în general următoarele: legalitatea, buna administrare a justiţiei; accesul la un tribunal; garanţia unui proces 
echitabil; publicitatea procesului; imparțialitatea judecătorului; proporţionalitatea în stabilirea sancţiunilor etc.”. 1 

Principiile fundamentale potrivit cărora se realizează justiţia, trebuie să îndeplinească două condiţii: să fie 
principii stabilite de Constituţie, sau să derive din principiile constituționale. 

Principiile fundamentale potrivit cărora se realizează justiţia, sunt următoarele: 1. principiul legalității. 2. justiţia 
este unică, imparţială şi egală pentru toți. 3. folosirea limbii oficiale şi a limbii materne în justiţie. 4. dreptul la apărare. 
5. prezumția de nevinovăție. 6. independența judecătorului şi supunerea lui numai legii. 

3. Organele autorităţii judecătoreşti 

Din analiza sistematică a conţinutului normativ al Constituţiei, rezultă că autoritatea judecătorească este 
nominalizată în Capitolul VI, al Titlului III, intitulat Autoritatea Judecătorească, şi sunt reglementate în următoarea 
ordine: 1. Instanţele judecătoreşti. 2. Ministerul public. 3. Consiliul Superior al Magistraturii. 

3. Repere jurisprudenţiale privind puterea judecătorească, în deciziile Curţii Constituţionale a României — 
Aspecte selective. 


3.1. DECIZIA Nr. 611 din 3 octombrie 2017 referitoare la cererile de soluţionare a conflictelor juridice de natură 
constituţională dintre Parlamentul României, pe de o parte, şi Ministerul Public — Parchetul de pe lângă Înalta Curte 
de Casaţie şi Justiţie, pe de altă parte, cereri formulate de preşedinţii Senatului şi Camerei Deputaţilor. 

Publicată in Monitorul Oficial nr. 877 din 07 noiembrie 2017 

l. Pe rol se află examinarea cererilor de soluționare a conflictelor juridice de natură constituțională dintre 
Parlamentul României, pe de o parte, şi Ministerul Public — Parchetul de pe lângă Înalta Curte de Casaţie şi Justiţie, 
pe de altă parte, cereri formulate de preşedinţii Senatului şi Camerei Deputaţilor. Sesizările se întemeiază pe 
prevederile art. 146 lit. e) din Constituţie şi ale art. 11 alin. (1) pct. A lit. e), ale art. 34, 35 şi 36 din Legea nr. 47/1992 
privind organizarea şi funcționarea Curţii Constituţionale, au fost înregistrate la Curtea Constituţională sub nr. 9.686 şi 
nr. 9.687 din 13 septembrie 2017 şi formează obiectul Dosarului nr. 2.428E/2017, respectiv al Dosarului nr. 
2.429E/2017. 

2. Prin Cererea cu nr. I 2.480 din 13 septembrie 2017, Preşedintele Senatului a solicitat Curţii Constituţionale să 
se pronunțe asupra existenței unui conflict juridic de natură constituţională dintre Parlamentul României, pe de o 
parte, şi Ministerul Public, componentă a autorităţii judecătoreşti, pe de altă parte. 

3. Curtea examinând cererile de soluţionare a conflictelor juridice de natură constituțională dintre Parlamentul 
României, pe de o parte, şi Ministerul Public — Parchetul de pe lângă Înalta Curte de Casaţie şi Justiţie, pe de altă 
parte, cereri formulate de preşedinţii Senatului şi Camerei Deputaţilor, punctele de vedere ale Camerei Deputaților, 
Ministerului Public — Parchetul de pe lângă Înalta Curte de Casaţie şi Justiţie şi Ministerul Public — Parchetul de pe 
lângă Înalta Curte de Casaţie şi Justiţie — Direcţia Naţională Anticorupţie, actele depuse la dosar, raportul întocmit de 
judecătorul-raportor, susținerile reprezentanţilor părților prezente, prevederile Constituţiei şi ale Legii nr. 47/1992 
privind organizarea şi funcționarea Curţii Constituţionale, reţine următoarele: 


14 Ioan Muraru, Elena Simina Tănăsescu, Drept constituțional şi instituţii politice, Ediţia 14, volumul II, Editura C. H. Beck, Bucureşti, 
2013, p. 284-295. 

15 Ibidem, p. 267. 

16 Ibidem, p. 267-268. 

17 Ibidem, p. 269. 

18 Ibidem, p. 269-270. 

Curtea 
1. Constată că există un conflict juridic de natură constituțională între Parlamentul României, pe de o parte, şi 
Ministerul Public— Parchetul de pe lângă Înalta Curte de Casaţie şi Justiţie, pe de altă parte, generat de refuzul 
procurorului şef al Direcției Naţionale Anticorupţie de a se prezenta în fața Comisiei speciale de anchetă a Senatului şi 
Camerei Deputaţilor pentru verificarea aspectelor ce ţin de organizarea alegerilor din 2009 şi de rezultatul scrutinului 
prezidenţial. 
Definitivă şi general obligatorie. 


4. Concluzii 

În considerarea celor expuse în studiul de mai sus reținem, următoarele idei pe care le menționăm mai jos: 

4.1. Obiectivul studiului privind Aspecte selective privind evoluţia reglementărilor referitoare la puterea 
judecătorească în constituţiile române şi în dreptul românesc la 100 de ani de la marea unire, după opinia noastră a 
fost realizat. 

4.2. În opinia noastră, domeniului studiat este important pentru doctrina constituțională în materie, pentru 
doctrina drepturilor omului şi pentru doctrina istoriei statului şi dreptului românesc. 

4.3. Au fost identificate succesiv reglementărilor constituţionale privind evoluţia reglementărilor referitoare la 
puterea judecătorească în constituţiile române şi în dreptul românesc la 100 de ani de la marea unire. 

4.4. Cele trei părți ale studiului pot fi considerate o contribuţie la extinderea cercetărilor în materia evoluția 
reglementărilor referitoare la puterea judecătorească în constituțiile române şi în dreptul românesc la 100 de ani de la 
marea unire, în concordanţă cu trendul actual în materie. 

4.5. De asemenea, precizăm că studiul de mai sus, deschide o viziune complexă şi completă, dar nu exhaustivă în 
domeniul analizat. 

4.6. Schema — cheie propusă, având în vedere abordarea selectivă a evoluţiei reglementărilor referitoare la 
puterea judecătorească în constituţiile române şi în dreptul românesc la 100 de ani de la marea unire, poate fi 
multiplicată şi extinsă pentru alte studii în materie. 


DIMENSIUNILE ŞI TENDINŢELE INTERPRETĂRII NORMEI JURIDICE 
ÎN DREPTUL ROMÂNESC DIN PERIOADA 1918 — 2018 


Iosif FRIEDMANN — NICOLESCU 


Abstract : The interpretation of the legal norm in the Romanian Law has seen new dimensions and tendencies 
after the Great Union of 1 December 1918 in the European and global geo-political and geo-strategic context of the 
last 100 years. 

I. Prolegomene 

Dreptul românesc într-un răstimp de 100 de ani a parcurs un drum sinuos, de la un drept aflat sub influenţa 
franceză napoleoniană, sistem răspândit pe o arie largă a Europei, descinzînd din Dreptul Roman. 

Urmată de un drept compozit, prin recompunerea elementelor disparate din ”provinciile istorice” ale României 
Mari, având diferite origini şi influenţe determinate de zonele limoitrofe geografic şi care s-au aflat sub diferite 
influenţe ale sistemelor juridice, de la sud la nord şi de la est la vest, după administraţiile statale tradiţionale sau 
preluate din legislațiile vecinilor. 

Momentul 1 Decembrie 1918 este punctul de plecare către reconsolidarea sistemului de drept românesc, ce se va 
aplica pe întregul teritoriu al ROMÂNIEI MARI, stat unitar național. 

Ulterior, noua ideologie a deceniului trei al Secolului XX dominantă în unele state din Europa, va influența şi 
sistemul de drept autohton, prin preluarea unor matrice de acte normative dictatorial autoritariste, având ca justificare 
marea conflagrație mondială care a debutat cu un şir de atacuri injuste în diferite zone ale globului. 

Cel e al doilea Război Mondial şi axa Berlin — Roma — Tokio influențînd şi sistemul de drept naţional, prin 
adoptarea unor acte normative militariste, cu încălcarea unor acte juridice internaţionale şi caracterizată prin încălcări 
ale drepturilor şi libertăţilor cetăţeneşti pe criterii arbitrare. 

Practic asistăm la o formă de "terorism de stat” îndreptat împotriva cetăţenilor civili, culminând cu exterminarea 
unor grupuri sociale” defavorizate sau a unor grupuri etnice, care devine un act legal, justificat de conjunctura 
mondială sau prin apariția unor teorii pseudo-ştiințifice a raselor. 

Ulterior datelor de 9 Mai 1945, de 6 August 1945 şi de 9 August 1945, România Mare este sfârtecată şi trecută 
într-o “sferă de influență” cu un sistem de drept mult diferit de Dreptul românesc străvechi şi de cel vechi, 
adoptându-se acte normative care consacrau elemente ideologice, total străine de "sufletul românesc”, care justifică 
"Statul de Democraţie Populară” şi rupe cu tradiția Dreptului românesc. 

După 25 Decembrie 1989 se încearcă reînnodarea tradițiilor naționale şi trecerea către o nouă formulă numită 
generic "Statul de Drept”, care însă debutează printr-un simulacru de proces, urmat de "evenimente juridice” care nu 
aveau legătură cu un nou sistem de Drept, elemente străine conceptului de stat democratic. 

Un alt moment, din "drumul sinuos” al Dreptului românesc contemporan, este 1 Ianuarie 2007, când România a 
aderat la Uniunea Europeană, ca membru cu obligații depline față de această construcţie politico-economică, dar nu şi 
cu drepturi depline. 

În linii mari, acesta este ”fundalul” pe care s-a proiectat întregul Drept românesc al ultimei sute de ani, cu suişuri 
şi coborîşuri inerente unei ţări aflate la intersecția intereselor unor puteri mondiale cu interese divergente de cele ale 
României. 

Astăzi constatăm că dimensiunile complexe ale Dreptului din România şi tendinţele ”centrifuge” cunosc în planul 
interpretării normei juridice în procesul de aplicare a dreptului, aspecte care în urmă cu două decenii nu erau 
previzibile, pe fondul globalizării relaţiiloe social economice şi mondializării Dreptului, consecință directă a 
globalizării relațiilor economice mondiale. 


* Doctor în ştiinţe juridice; Cercetător ştiinţific asociat, Institutul de Cercetări Juridice ”Academician Andrei RĂDULESCU” 
Departamentul de Drept Public ” Vintilă DONGOROZ”;, Avocat şi Membru al Consiliului Baroului Bucureşti, Membru în Consiliului director — 
Societatea Română de Criminologie şi Criminalistică; Membru în Consiliul director al Asociaţiei Române de Filosofie a Dreptului (Secţia 
națională a Asociaţiei Internaţionale de Filosofie a Dreptului şi Filosofie Socială), Membru — Asociaţia Română de Drept şi Afaceri Europene; 
Membru — Asociaţia Română de Ştiinţe Penale; Membru al Asociaţiei Române de Drept Umanitar, Cercetător ştiinţific — Centrul de studii şi 
cercetări juridice şi socio-administrative a Universităţii Petrol şi Gaze — Ploieşti; Membru asociat — Filiala Argeş a Comitetului Român pentru 
Istoria şi Filosofia Ştiinţei şi Tehnicii, Arbitru — Curtea de Arbitraj Comercial Internaţional de pe lângă Camera de Comerţ şi Industrie a 

România anului 2018 între tradiţie şi metamorfozele sistemelor juridice mondiale, trebuie să ţină cont în procesul 
de interpretare a normelor juridice de regimul său ”tripartit” determinat în mod obiectiv de apartenență ca membru 
fondator la Organizaţia Naţiunilor Unite, ca membru la Uniunea Europeană şi membru al alianţei politico-militare 
N.A.T.O., cu consecinţe asupra ”primordialităţii” sistemului de Drept căruia i-ar aparține. 

Studiul de față, face o trecere în revistă din perspectivă constituțională a evoluţiei interpretării normei juridice, 
ulterior prin alte studii vom dezvolta acest subiect generos şi din perspectiva altor criterii; posibile analize teoretice 
din perspectiva teoriei normei juridice! sau din cea a evoluţiei dreptului şi a exegezei legii”, fără a neglija şi alte 
dimensiuni ale evoluţiei dreptului. 


II. Dimensiunile interpretării normei juridice din perspectiva 


Constituţiilor României în perioada 1918 — 2018 

Evoluţia sistemelor constituționale din perimetrul românesc a determinat în mod major şi elementele 
fundamentale ce au stat şi stau la baza interpretării normei juridice în amplul proces de aplicare al legii. 

Cronologic statul naţional modern a avut ca primă Constituţie care a fost în vigoare la momentul 1 Decembrie 
1918, Constituţia adoptată la 1 Iulie 1866. 

Ulterior, consacrând noile realități teritoriale de după 1 Decembrie 1918 a fost Constituţia din 29 Martie 1923. 

Evoluţia statului prin trecerea la dictatura regală a avut la bază Constituţia din 1938. 

În perioada regimului autoritar militar, România a cunoscut o scurtă perioadă în care normele constituţionale au 
fost teoretic suspendate. 

Ulterior actului istoric de la 23 August 1944 este repusă în vigoare Constituţia din 1923 pentru o scurtă perioadă 
de timp. 

Ulterior, într-o perioadă istorică care a cunoscut mutații social-politice şi economice rapide, avem trei Constituţii, 
respectiv în anii 1948, 1952 şi 1965 corespunzător unor etape economice şi a unor schimbări pe plan internațional cu 
influenţe determinante în domeniul interpretării normei juridice. 

Ulterior după evenimentele din Europa anului 1989, la 8 Decembrie 1991 s-a adoptat prin referendum național o 
nouă Constituţie, care în anul 2003 a fost modificată în concordanță cu perspectiva aderării României la Uniunea 
Europeană. 

Astfel că, în perimetrul Statului Naţional România într-o scurtă perioadă istorică avem mai multe "regimuri 
constituționale”. 

Constituția din 1866 avea un text imperativ, anume Art. 34, cu următorul conţinut: 

"Interpretaţiunea legilor cu drept de autoritate, se face numai de puterea legiuitoare.” 

Constituția din 1923 reia acelaşi text constituţional în Art. 36, cu un conținut identic. 

Constituția din 1938, cunoscută şi sub denumirea de Constituţia Carol II, are un art. 31, cu un conţinut compozit, 
între care se regăseşte şi un text cu referire la interpretarea legii: 

"Puterea legislativă se exercită de Rege prin Reprezentaţiunea Naţională care se împarte în două Adunări: 
Senatul şi Adunarea Deputaţilor. 

Regele sancționeaza şi promulgă legile. Înainte de a i se da sancţiunea regală, legea nu e valabilă. Regele poate 
refuza sancţiunea. Nici o lege nu poate fi supusă sancţiunii regale, decât după ce va fi fost discutată şi votată de 
majoritatea ambelor Adunări. Promulgarea legilor votate de ambele Adunări se va face prin îngrijirea Ministrului de 
Justiție care este şi păstrătorul Marelui Sigiliu al Statului. Iniţiativa legilor este dată Regelui. Fiecare din cele două 
Adunari pot propune din inițiativă proprie numai legi în interesul obştesc al Statului. Interpretaţiunea legilor cu 
drept de autoritate se face numai de puterea legiuitoare. Nici o lege, nici un regulament de administrațiune 
generală sau comunală nu pot fi îndatoritoare decât dupa ce se publică în chipul hotărit prin ele.” 

Legile fundamentale ale statului romîn postbelic conţin şi ele texte constituționale consacrate interpretării 
normelor juridice. 

Astfel Constituţia din 1948, stabileşte în Art. 44. ca atribuţie a Prezidiul Marii Adunari Nationale a Republicii 
Populare Romine, la pct. 3, că: "Interpretează legile votate de Marea Adunare Naţională a Republicii Populare 
Române;”. 

Constituţia din 1952, are o prevedere asemănătoare în Art. 37: 

"Prezidiul Marii Adunări Naţionale a Republicii Populare Romiîne are următoarele atribuțiuni: ... c) 
interpretează legile în vigoare în Republica Populară Romînă; ...” 

Desigur importanța interpretării normelor juridice, obligatorii în activitatea de aplicare a legilor, nu va fi omisă 
din prevederile Constituţiei Republicii Socialiste Romînia, adoptată în anul 1965. Astfel, legea legilor stabileşte în art. 
Art. 64 printre atribuţiile principale ale Consiliul de Stat: 

”...4. Dă legilor în vigoare interpretarea general-obligatorie; ... 


1 Manolescu I. Mircea, Teoria normei juridice, Monitorul Oficial, 1946, Bucureşti. 
2 Lungulescu I. N., Evoluția dreptului și Exegeza legii, Tipografia Românească, 1934, Timişoara. 

„.. 6. Controlează aplicarea legilor şi hotărîrilor Marii Adunări Naţionale, activitatea Consiliului de Miniştri, 
a ministerelor şi a celorlalte organe centrale ale administraţiei de stat, precum şi activitatea Procuraturii; ascultă dări 
de seamă ale Tribunalului Suprem şi controlează deciziile sale de îndrumare; ...”. 

Evident, după schimbările funcţionale fundamentale consecință a evenimentelor din Decmbrie 1989, Constituţia 
adoptată prin referendumul din 8 Decembrie 1991 şi ulterior modificările din anul 2003 apar alte dimensiuni în 
interpretarea normei juridice, fiind marcate profund de fenomenul globalizării relaţiilor sociale şi economice. 

Epoca actuală cunoaşte totodată fenomene anterior inexistente, determinate de o migrație fără precedent a unor 
mari grupuri de persoane care vin din zone cu sisteme juridice, morale şi religioase mult diferite de sistemul european 
de gândire, astfel că în prezent suntem martorii unor mutații fără precedent în ultimile sute de ani pe teritorii întinse 
din Europa. 

Astfel, avem 

"Art. 11: Dreptul internaţional şi dreptul intern 

Statul român se obligă să îndeplinească întocmai şi cu bună-credinţă obligaţiile ce-i revin din tratatele la care 
este parte. 

Tratatele ratificate de Parlament, potrivit legii, fac parte din dreptul intern.” 

Acest text trebuie să fie coroborat cu dispozițiile 

"Art. 20: Tratatele internaţionale privind drepturile omului 

Dispoziţiile constituţionale privind drepturile şi libertăţile cetățenilor vor fi interpretate şi aplicate în 
corcondanţă cu Declaraţia Universală a Drepturilor Omului, cu pactele şi celelalte tratate la care România este 
parte. 

Dacă există neconcordanţe între pactele şi tratatele privitoare la drepturile fundamentale ale omului, la care 
România este parte, şi legile interne, au prioritate reglementările internaţionale.” 


III. Perspective privitoare la interpretarea normei juridice în Dreptul românesc actual 

Aspectele Statului de Drept reprezintă o preocupare constantă a societății contemporane, astfel a apărut noţiune 
de "democraţie participativă”? total diferită de perioadele anterioare în care "”democraţia” era concepută în mod static, 
ca un dat, numită în anumite perioade şi "democraţie populară”. 

Imediat după cel de al doilea război mondial, sub imperiul presiunii forţelor de stânga care controlau sindicatele 
în state ca Franţa sau Italia şi în Spania post franchistă, au renăscut ideile iluministe ale statului ”social” care printre 
altele se sprijinea exclusiv pe un sistem de drept şi pe valori morale care aveau la bază "doctrina” romano-catolică. 

Astfel apare "construcția europeană” actuală, ca un sistem economic care va determina latura socială şi sitemele 
politice, implicit gândirea juridică materializată printr-un anumit sistem de Drept. 

Încercări de unificare ale naţiunilor Europei, care să preceadă statele moderne, au fost numeroase de-a lungul 
istoriei continentului nostru, a existat iniţial un impediment determinat de varietatea multilingvistică şi multiculturală“, 
la care a concurat şi diferența dintre economiile naționale şi resursele economice. Aceste diferențe au condus la 
numearoase conflicte armate regionale sau continentale, care în prezent — fără a fi dispărut potenţiale primejdii — 
printr-un sistem de acte juridice internaţionale s-a ajuns la această construcție numită Uniunea Europeană. 

Din punctul de vedere al ideilor filosofiei juridice care fundamentează dreptul Uniunii Europene nu există 
diferenţe majore în statele numite non U.E. din Europa sau din lume, fiindcă au la bază sistemul de gândire al "epocii 
iluministe” care stă la temelia statelor dezvoltate din punct de vedere cultural”. Totodată subliniem că actuala 
"construcție europeană” trebuie să facă față unei puternice influenţe determinate de “criza refugiaților” care din 
perspectiva valorilor etico-juridice are alte dimensiuni, spre exemplu dinspre cele ale relaţiilor de familie şi ale 
devoluţiunii succesorale ori a celor care se raportează la alte valori cetăţeneşti raportate la cultura tradițională care a 
cunoscut alte evoluţii istorice. 

Pentru o evaluare ştiinţifică a procedeelor de interpretare unitară a normelor juridice, chiar şi din perspectivă 
constituțională, ar fi trebuit ca noţiunile juridice să fie cel puțin echivalente în spaţiul comunitar, adică fiecare "termen 
juridic” să poarte aceeaşi încărcătură ”istorică” şi chiar etimologică“. 

Trecerea bruscă de la un sistem juridic la unul diferit de cel anterior, dar ambele rupând tradiţiile de etnologie 
juridică şi de antropologie juridică naţională sunt de natură a aduce dezvoltarea în salturi a societăţii umane, ceea ce 
face ca mentalitatea socială să adopte cu reticenţă siteme de drept diferite de "cel în care s-a născut” sau în care s-au 
născut părinții actualilor "cetăţeni europeni”. 


3 Ciongaru Emilian, Participatory democracy — connotation in the rule of law (Democraţia participativă — conotaţie în Statul de drept), în 
Administraţia Publică în Europa celor 28 — Dimensiune juridică şi managerială, Editura Universitară, Bucureşti, 2014, pag. 153 şi urm. 

4 Inclusiv sitemul religios dominant din diferite state ale Europei. 

5 Ciongaru Emilian, Juridical and philosophical considerations, in public law, on the concept of liberty and concept of constraint 
(considerente juridice şi filosofice, în dreptul public, privind conceptul de libertate şi conceptul de constrângere), în Tendinţe actuale în dreptul 
Public — Abordare juridică şi filosofică, Editura Universitară, 2014, Bucureşti, pag. 127 şi urm. 

$ Craiovan Ion, About the statusof legal knowledge: Legal doctrine and/or legal science ? (Despre statutul cunoştinţelor juridice: doctrină 
juridică şi/sau ştiinţă juridică ?) în Revue Europene du Droit Social, SuplimentEditura Bibliotheca, Târgovişte, 2015, pag. 92 


230 Dreptul românesc la 100 de ani de la Marea Unire. Dimensiuni şi tendinţe 


"Transplanturile” concepțiilor ideologice de la dreapta la cele de stânga nu au fost niciodată benefice statului 
nostru naţional unitar. Astfel reformele” au fost abandonate şi de fiecare dată se reia totul de la început. Spre 
exemplu Virgil Madgearu ilustru economist, propovăduia "statul național țărănesc”” iar o parte din ”aliații” care îi 
împărtăşeau ideile, la 27 Noiembrie 1940 l-au ucis în pădurea Snagov, înainte cu câteva ore de uciderea prof. Nicolae 
Iorga care împărtăşea altă ideologie. 

Într-o perioadă istorică extrem de scurtă perimetrul numit ”spaţiul românesc” sau "spaţiul național” al României 
ultimilor 100 de ani, a cunoscut influenţe determinante a unor sisteme de drept diverse, în care interpretarea normei 
juridice din perspectiva Constituţiei nu a reprezentat o constantă dar nici o evoluție fericită. 

”... România a avut de suferit veacuri de-a rândul? ...” din cauza schimbărilor constituţionale şi a legilor. 

Desigur, aplicarea sistemului numit "Dreptul Uniunii Europene” este un sistem dinamic şi modern la acest 
moment, însă România nu trebuie să accepte existenţa unei "Europe cu două viteze”, fiindcă avem experienţele 
trecute. Să nu amintim decât că românilor din Principatele Unite care studiau în special în Franţa sfârşitului de Secol 
XIX şi a începutului de Secol XX primeau așa zisele "”Diplome” cu mențiunea "Bon pour Orient” 

Nu trebuie să uităm eforturile înaintaşilor noştri pentru existenţa unei legislații naţionale unitare, care au cultivat 
tradiţiile! Dreptului românesc. 

Academicianul Andrei Rădulescu sublinia cu toate ocaziile "că nu este de prisos ... să vorbim din nou de cod'!, 
„.”. Evocând cu mândrie trecutul Curţii de Casație!’ în numeroase lucrări şi comunicări şţiințifice, instituţie pe care a 
şi condus-o cu competenţă ca şi perioada în care a condus Academia Română. 


IV. În loc de concluzii 

Succinta trecere în revistă a "evoluţiei sistemelor constituționale ™” cu incidență asupra interpretării normei 
juridice reprezintă o analiză absolut necesară în fundamentarea teoretică în amplul proces de cunoaştere a esenței 
legilor aplicabile în evoluţia aplicării legii în timp din perspectivă a legii fundamentale ale Statului Român. 

Normele constituţionale sunt fundamentale în interpretarea normei juridice şi reprezintă cadrul general de 
delimitare a valorilor social-economice a sistemului de valori socio-morale raportate la un sistem matricial determinat. 

Constituţia este Legea-legilor sau Legea fundamentală, reprezentând expresia trăsăturilor definitorii a societăţii 
naţionale la un anumit moment istoric. 

7 Madgearu Virgil, Românizarea vieţii economice şi utilizarea tineretului în statul naţional — țărănesc , Editura "Bucovina”, I.E. Toronţiu, 
Bucureşti, 1937. 

8 Tufescu Victor, Rolul economic al României în cadrul Europei noi, extras din Lucrările Institutului de Geografie al Universităţii Regele 
Ferdinand I din Cluj, la Timişoara, vol. VII, 1942, pag. 3. 

” Bun pentru Orient. Adică pentru cetăţenii din statele europei de est. 

10 Possa Mircea, ” După opzeci de ani de aplicare a Codului Civil”, Tipografia Curierul Judiciar, Bucureşti, 1946, pag. 3 ; Procuror General 
al Înaltei Curți de Casaţie şi Justiţie, Discurs cu ocazia deschiderii anului judecătoresc 1946. 

11 Rădulescu Andrei, Codul nostru civil în anii 1925 — 1945, Academia Română, M. Oficial, 1946, pag. 2. 

12 Rădulescu Andrei, Din trecutul de 80 de ani al Curţii de Casaţie, M. oficial, 1943. 

15 Expresie folosită de regretatul Prof. univ. dr. Mihai T. Oroveanu. 


CÂTEVA REF LECŢII PRIVIND CONSOLIDAREA ȘI EFICIENTIZAREA 
SISTEMULUI JUDICIAR 


Andrei CONSTANTIN" 


Abstrat: Within the judiciary, legislative reform measures are a priority in making the whole activity more 
efficient. A stable and predictable regulatory framework is an indispensable requirement for increasing the quality of 
justice in general. Legislative and institutional reforms must be coupled to lead to irreversible guarantees in ensuring 
full independence and impartiality. 


Keywords:Legislative reform; stability; predictability; independence; impartiality; unitary practice. 


I. Aspecte preliminare generale 

Sistemul judiciar românesc a parcurs un amplu proces de reformare, atât în plan legislativ cât şi instituțional — 
fapt ce a impus îndeplinirea unor cerințe, condiții şi termene pe care țara noastră şi le-a asumat a le îndeplini prin 
Acordul european de asociere!. Măsurile de reformă ce au survenit în perioada postaderării, au vizat şi vizează 
atingerea unor obiective şi exigențe impuse de Comunitatea europeană, respectiv îndeplinirea recomandărilor făcute 
de Comisia europeană. 

Începând cu 01 ianuarie 2007 — data aderării țării noastre la Uniunea Europeană, a fost instituit şi Mecanismul de 
Cooperare şi Verificare (MCV al cărui scop prioritar constă în remedierea deficienţelor sistemului judiciar în 
ansamblu şi pentru combaterea corupției. 

Prin rapoartele întocmite de către Comisia europeană, au fost prezentate o serie de evaluări ale rezultatelor 
măsurilor de reformă în vederea remedierii unor deficienţe — sens în care s-au făcut multiple recomandări. 

În cei zece ani de monitorizare, Comisia a urmărit progresele înregistrate în atingerea unor obiective majore, 
precum: independenţa şi eficientizarea sistemul judiciar, integritatea şi lupta împotriva corupției. Potrivit Comisiei, în 
Raportul din 25 ianuarie 2017 se subliniază necesitatea unei combinări a măsurilor legislative cu cele instituţionale 
precum şi faptul că, acestea ”pot fi evaluate pe deplin numai verificându-se dacă efectele lor sunt resimţite în 
practică”. 

Nu în ultimul rând, acestea să fie ireversibile. Adică, să aibă o dinamică pozitivă susținută, să înregistreze 
progrese constante, sustenabile / consolidate. 

De subliniat faptul că, în cadrul Mecanismului de Coopereare şi Verificare, nu au fost impuse nici termene, nici 
ce reglementări sau coduri să adoptăm, ci doar atingerea unor standarde şi obiective, în acord cu legislaţia şi normele 
europene. 

Exemplificăm câteva din recomandările constante ale Comisiei europene: 

- transparenţă; 

- previzibilitate; 

- responsabilizare; 

- eficientizarea activităţii aparatului judiciar în ansamblul său; 

- creşterea calităţii înfăptuirii actului de justiţie; 

- practică unitară; 

- independență şi imparţialitate; 

- creşterea responsabilității sistemului judiciar în general şi a responsabilizării magistratului în particular; 

- combaterea corupției la toate nivelurile; 

- garantarea dreptului la apărare; 

- celeritate în soluționarea cauzelor; 

- stabilitate legislativă, ş.a. 


Cercetător ştiinţific gr.II la Institutul de Cercetări Juridice "Acad. Andrei Rădulescu” al Academiei Române; e-mail: 

andrei.constantin.avocat(a gmail.com 

! În luna decembrie 1991 au început la Bucureşti discuţiile cu experții comunitari asupra acestui acord, încheiat la 17 noiembrie 1992. 

2 În privinţa acestui mecanism, au fost exprimate — atât în spaţiul public şi nu numai, mai multe puncte de vedere critice — între care: 

- faptul că instituirea mecanismului s-a făcut întrun mod discriminatoriu, acesta neaplicându-se şi celorlalte state membre — ci doar 
României şi Bulgariei ?!.. 

- pe de altă parte, acest mecanism a fost caracterizat a fi mai mult de ”verificare” şi mai puţin de ”cooperare”, iar rapoartele de țară 
întocmite nu au reflectat întotdeauna cu fidelitate şi întrutotul realităţile româneşti; 

- chiar dacă progresele României au fost evidenţiate în rapoartele întocmite, invocarea necesității intensificării luptei împotriva corupției, nu 
a lipsit niciodată. 

II. Scurtă radiografie a sistemului judiciar 

Întregul proces legislativ ce a fost adoptat în acest domeniu, a constituit o prioritate în cadrul strategiei naţionale 
de reformă şi reprezintă o necesitate ce decurge în primul rând din însăşi opțiunea tării noastre, iar pe de altă parte a 
devenit o obligaţie asumată prin Acordul european de asociere. 

Măsurile de reformă ce au fost întreprinse au avut drept scop nu numai atingerea unor standarde şi obiective 
asumate, ci deopotrivă îmbunătăţirea legislației în ansamblul ei, inclusiv în plan instituțional, a cadrului organizatoric 
şi funcţional care să conducă în final la eficientizarea întregii activități. 

România a parcurs un amplu proces de reformare în direcţia atingerii acestor standarde, exigenţe şi principii 
impuse de comunitatea europeană şi în strict acord cu convențiile europene şi internaționale pe care țara noastră le-a 
ratificat, cu exigenţele Consiliului Europei şi ale CEDO. 

Putem spune că au survenit astfel modificări importante şi de substanţă în toate componentele sistemului judiciar 
— fapt ce a condus la obţinerea multor rezultate notabile. 

Nu ne-am propus a face nicio exemplificare în acest sens, dat fiind faptul că, practica judiciară a relevat 
deopotrivă multiple deficienţe la nivelul întregului sistem — multe semnalate inclusiv în rapoartele anuale întocmite de 
Comisia europeană. 

Vom puncta aşadar doar aspecte care pun în evidenţă cauze şi neajunsuri constatate în aplicarea unor măsuri de 
reformă, şi nu în ultimul rând, unele vulnerabilităţi de natură a constitui pericole reale la adresa statului de drept, a 
democraţiei”. 

Prin exemplificările ce le vom face, vor rezulta şi propuneri de lege ferenda, altele le vom face în mod direct. 

De subliniat mai întâi faptul că, strategia de reformă a sistemului judiciar în ansamblul său, măsurile întreprinse 
nu s-au dovedit a fi satisfăcătoare, neatingându-se toate obiectivele propuse sau impuse şi nici rezultatele scontate. 

Aşa cum am menţionat, nu toate acestea au fost semnalate în mod concret atât de Comisia europeană, de 
magistrați, asociaţiile profesionale, reputați jurişti, dar în primul rând practica judiciară a reflectat multiple 
disfuncționalități şi carențe. 

Nici la nivelul percepţiei populaţiei, lucrurile nu stau diferit. Ceea ce este mai grav, dincolo de controverse — mai 
mult sau mai puţin justificate, constă în slăbirea încrederii în actul de justiţie, în instituţii, în sistemul judiciar şi al 
respectului faţă de lege. 

Aceste neîmpliniri se datorează unei palete mai largi de cauze, între care de amintit - cadrul legislativ — care 
ocupă un loc central pentru toate palierele sistemului (instituţional, structural, organizațional, funcțional). 


a) Cu privire la cadrul legislativ 

> Pentru multe reglementări, nu s-a manifestat o voință politică în înfăptuirea unei reforme reale, începând cu 
strategia naţională, dar şi cu modul de adoptare a textelor de lege. 

> Sub pretextul necesităţii măsurilor de reformă, a urgenţei“, s-au adoptat în grabă ori nejustificat — multe 
reglementări şi texte de lege deficitare sub multiple aspecte, atât în privinţa conţinutului cât şi oportunității acestora. 
Alteori, legi importante au fost fie ”uitate”, iar altele votate de urgenţă sau ”la pachet” prin asumarea răspunderii, 
netransparent, fără dezbatere ori consultări prealabile. 

> În susţinerea unor interese politice, economice, fie de grup ori individuale, au fost elaborate şi adoptate 
reglementări efemere, care nu au vizat nimic altceva decât atingerea acestor interese şi nicidecum îmbunătăţirea 
cadrului legislativ care să conducă la o eficientizare a sistemului. 

> Nu de puţine ori s-au făcut schimbări legislative în mod nejustificat, fără ca acestea să constituie oportunitate, 
care nu au reclamat urgenţă ori care să fi fost impuse de Comisia europeană. 

> Multiple modificări legislative s-au făcut conjunctural şi fragmentat, ceea ce a îngreunat o corelare a 
legislaţiei în ansmablul său. 

> Pe de altă parte, multiple carenţe ale cadrului legislativ” a creat o serie de efecte în dezacord cu scopurile 
avute şi care în final au condus la o practică judiciară neunitară. 

> Acest lucru se datorează în principal incoerenței, instabilității şi imprevizibilităţii, dar şi calităţii 
reglementărilor. 

Referitor la acest aspect, se cuvine a menţiona: 

e mecanismele defectuoase de elaborare a textului; 

e ignorarea dispoziţiilor privind tehnica legislativă“ şi de sistematizare a actelor normative; 


3 A se vedea pe larg, Sofia Popescu, Probleme ale existenței contemporane ale statului de drept. Pericole care îl ameninţă. Concretizări şi 
aprofundări, în Statul de drept în dezbaterile contemporane, Editura Academiei Române, Bucureşti, 1998, pp.146-160. 

4 Exemplificăm pretinsa necesitate şi ”urgență” a revizuirii Constituţiei, a Regionalizării, ş.a. — subiecte care astăzi nu mai sunt ”urgenţe”, 
fiind uitate şi despre care nu se mai vorbeşte. 

5 La scurt timp după adoptarea şi intrarea în vigoarea unor texte de lege, s-a constatat neconstituţionalitatea acestora şi în urma cărora au 
urmat nelipsitele ordonanţe de urgență, modificări, completări, metodologii, norme, instrucţiuni, regulamente — multe contradictorii ori care au 
denaturat textul inițial. 

6 A se vedea Legea nr. 24/2000. 

nerespectarea normelor de codificare; 

reguli specifice obligatorii şi particularități de care nu s-a ținut cont; 

texte defectuoase, lipsite de rigoare; 

terminologii nespecifice domeniului juridic, uneori în dezacord şi cu limba română. 

Toate acestea au creat confuzii, contradicții, ambiguitate şi multe dificultăţi în aplicare. 

> Mai mult, excesul de legiferare şi instabilitatea reglementărilor, inconsecvenţa - au bulversat întreaga lume 
juridică. 

b) Sub aspect instituţional 

Organizarea şi funcționarea aparatului judiciar şi nu numai, al oricărei instituţii în general — porneşte şi depinde în 
primul rând tot de la cadrul de reglementare a activităţii, în afara instrumentelor de lucru legislative ce-i sunt puse la 
dispoziţie, de calitatea acestora. 

Prin urmare se impune stabilirea unor legi de organizare şi funcționare clare la nivelul fiecărei instituţii ale 
sistemului, în care să se regăsească: 

- atribuţii şi competenţe precise; 

- criterii obiective de selecţie, numire şi promovare a factorului uman, după competenţe şi nu după algoritm 
politic; 

- mecanisme de control şi sancţionare eficiente. 

De subliniat şi faptul că, multiplele disfuncţionalităţi în plan legislativ şi-au pus amprenta inclusiv în funcționarea 
instituţională. 

Se constată, din păcate, o accentuare a unor tendințe şi practici de instrumentalizare a dreptului, ingerințe şi 
influenţe în sensul creării a tot felul de structuri instituționale(Comisii, Agenţii, Consilii), cu competenţe şi atribuții 
paralele aparatului judiciar”. 

Substituirea şi preluarea unor competenţe ale aparatului judiciar de către astfel de organisme, contravine 
dispozițiilor constituționale şi sunt de natură a deveni "instrumente politice”, ce reprezintă un pericol grav la adresa 
ststului de drept. 

Extinderea criteriilor arbitrare de selecție şi numire a factorului uman la conducerea unor instituții importante şi la 
baza cărora nu stă compenetenţa — ci clientelismul politic, de asemenea reprezintă derapaje ce afectează grav bună 
funcționare a acestora. 

Nu în ultimul rând, se poate constata o accentuare a cazurilor de încălcare şi nerespectare a hotărârilor 
judecătoreşti şi a dispoziţiilor legale, lipsa sancţiunilor ori aplicarea arbitrară a acestora, nerespectarea termenelor 
legale şi a celor procedurale, imixtiuni între puterile statului — fapt ce afectează echilibrul şi separaţia acestora. 


III. Concluzii şi propuneri 

Din succinta prezentare, apreciem că s-ar impune în cadrul reformării şi eficientizării sistemului judiciar, 
următoarele: 

+ În primul rând, o regândire a strategiei şi măsurilor de reformă în acord cu efectele reflectate de practica 
judiciară. 

+ Angrenarea specialiştilor în procesul legislativ, a practicienilor direct implicaţi, întrun mod transparent şi prin 
dezbateri reale. 

+ Obligativitatea studiilor de impact pentru legile organice în faza de elaborare şi verificarea textelor privind 
constituționalitatea, înainte de intrarea lor în vigoare. 

Acelaşi lucru îl putem spune şi în privința expunerilor de motive din care să reiasă clar oportunitatea şi 
necesitatea unor reglementări. 

+ Înlăturarea ”algoritmului politic” la nivel instituţional şi elaborarea unor criterii de competenţă şi selecţie 
obiectivă — la baza cărora să primeze competiţia, performanţa şi nu ”clientelismul politic”. 

+ Clarificarea problemei privind poziţia şi rolul Ministerului Public, respectiv al procurorului în cadrul puterii 
judecătoreşti. 

+ Creşterea competenţei Consiliului legislativ în elaborarea textelor de lege. Conferirea acestei instituții 
prerogative decizionale, cel puţin în privinţa tehnicii legislative şi sistematizării legislaţiei. 

+ Eliminarea oricăror ingerințe şi criterii de selecție, numire şi promovare arbitrară a magistratului — inclisiv în 
componenţa şi organizarea C.S.M. 


7 Să ne amintim de fostul Parchet Naţional Anticorupţie (P.N.A.), de "Comisia de avizare a cercetării unor foşti şi actuali demnitari”, etc. 

Abstract: The sovereignty of the people can remain a simple fiction when the people as a whole do not become 
aware or not aware of the complete and complex role they have as the sole sovereign title holders of the right of state 
power. 

In the chronology of international stages, sovereignty was understood to be the quality of not being the object or 
"subject" to any other matter of law. It therefore presupposes the independence of the state and the fullness of its 
competences in the sphere of international relations. 


Keywords: sovereignty, European construction, the Treaty of Lisbon 


Suveranitatea ca trăsătură a puterii de stat, se exprimă în sensul acesteia de a se organiza şi exercita, de a-şi stabili 
şi rezolva problemele interne şi externe în mod liber şi conform voinţei sale, fără nici o imixtiune, respectând 
suveranitatea altor state precum şi normele dreptului european şi internaţional. 

Suveranitatea poporului poate să rămână o simplă ficțiune în condiţiile în care poporul, în ansamblul său, nu 
devine sau nu este conştient de rolul complet şi complex pe care îl are ca unic titular suveran al puterii de stat. 

O asumare dar şi o exercitare a acestui rol de către popor presupune nu numai dreptul său de a participa la 
conducere, care de fapt este un aspect esențial al democraţiei dar şi îndatorirea fundamentală de a realiza o 
prosperitate socială, economică însoţite de o dezvoltare culturală care să-i asigure acea libertate de care are nevoie 
pentru a-şi îndeplini obligaţiile şi îndatoririle cetăţeneşti. 

Din această perspectivă statul are scopul de a concretiza aşteptările sociale ale poporului, cerinţele formulate de 
diverse grupuri sau categorii sociale în decizii de exercitare puterii de stat. 

Chiar dacă, în ceea ce priveşte conceptul de suveranitate, acesta constituie obiect al dezbaterilor încă din Evul 
Mediu, fără însă ca utilizarea conceptului de suveranitate, în această perioadă, să aibă aceiaşi semnificaţie 
politico-juridică cu ceea ce înțelegeau medievalii prin sensul etatic al noțiunii. 

Carré de Malberg nota, de altfel, că, în perioada medievală, termenul de suveranitate designa mai degrabă, 
comparativ utilizat, un anume nivel al Puterii!. Fie ca adjectiv (predicat al unei noţiuni), fie ca substantiv, 
suveranitatea,conceptul de suveranitate expresionează o anume Putere ce nu admite o altă Putere superioară în raport 
cu sine. Astfel, în Cutumiarul de Beauvaisis, Beaumanoir, juristul ce redactase culegerea în discuţie, adnotând, afirma 

ă „Dumnezeu deţine această calitate de suveran ca părinte suveran”, calitatea de suveran al ființei divine 
reprezentând modelul teologic al calităţii politice de suveran. Nu de puţine ori se cita, în literatura juridico-politică 
medievală, preceptul „fiecare baron este suveran în baronia sa; regele este însă suveran peste toţi în baronia sa”, 

Aşadar, conceptul de suveranitate traduce, noetic, un imperativ exclusiv ce exprimă o relație ierarhică, chiar dacă, 
în Evul Mediu, orice baron reclama o egalitate de putere cu monarhul, relația de vasalitate neexclusând permanenta 
dispută dintre baron şi monarh, ținând cont de prerogativele de care se bucură, sub aspectul de ius gladii, orice feudal. 

Destul de controversat, conceptul de suveranitate, din perspectiva impunerii şi a configurării sale istorice, 
presupune cel puțin două conotații de natură a determina o polemică activă şi permanentă în literatura de specialitate - 
o simplă afirmaţie şi un concept politico-juridic. 

Atitudinea destul de ambigua pe care construct ia europenană a avut-o fat a de conceptul de „suveranitate” 
a avut ca început, de la scopul de a depa s i conflictele europene prin promovarea, i ntr-o prima faza ,a unei 
oarecare interdependent ă economică i n domenii destul de delicate cu privire la suveranitatea statului, cu privire la 
direcția capacităţii de act iune, cum au fost la început ca rbunele s i ot elul, baza materialelor prime ale 
ra zboiului tocmai ce se îcheiase. 

I n cronologia etapelor internat ionale, suveranitatea a fost i nt eleasa ca fiind acea calitate de a nu fi 
subiectul sau "supusul" niciunui alt subiect de drept.Ea presupune deci independent a statului s i plenitudinea 
competent elorsalei n sfera relat iilor internat ionale. 


* Conf.univ.dr. , Universitatea “Bioterra”, Bucureşti; Cercetator ştiinţific asociat, Institutul de Cercetări Juridice “Acad. Andrei 
Rădulescu” al Academiei Romane; e-mail: emilian.ciongaru(Gyahoo.com 

** Lect. univ. dr. Facultatea de Drept, Universitatea "Titu Maiorescu” Bucuresti; Cercetător ştiinţific asociat, Institutul de Cercetări 
Juridice „Acad. Andrei Rădulescu” al Academiei Române; e-mail: avocatniemesch(Gyahoo.com 

! Carré de Malberg, Contribution à la théorie générale de l’État, tome I, Paris, ....... „p. 74. 

2 H. Quartisch, Souveränität. Entstehung und Entwicklung des Begriffin Frankreich und Deutschland vom 13 Jb. bis 1806, Berlin, Duncker 
u. Humblot, 1986, p. 33. 

3Coutumes (rééd. A. Salmon), tome 2, Paris, 1899, no. 1043, 23- 24. 

Pe plan intern suveranitatea este definita de doctrina constitut ionalista drept caracter suprem al puterii 
statale, acest lucru fa ca nd din suveranitate un criteriu definitoriu al statului. 

Intr-o lucrarede specialitate se defines te“ europenizarea ca fiind procesul de transcendent a a granit elor 
statului nat iune i nurma ca ruia a rezultat un proces de „de-diferent iere” a formelor de organizare statala 
Cu alte cuvinte europenizarea s-a dorit a fi un proces de permisivitate sporita sau/şi de sla bire a 
granit elorexterne ale sistemelor teritoriale, i n particular a statului nat iune. 

O serie de autori au argumentat faptul ca suveranitatea statului nat ional este s tirbita de procesul de 
integrare a statelor membre în Uniunea Europeană iar procesul de europenizare face ca regiunile s i oras ele sa 
aiba o oarecare capacitate de a se elibera de constra ngerile s i ierarhiile sistemelor politice nat ionale, i n 
sensul i n care det in mai multe resurse, mai multa legitimitate s i spat iu de manevra la nivelul guverna rii 
europene, s i, implicit, la nivelul relat iei cu statul nat ional. 

Uneori, pentru a desemna „puterea de stat” se utilizează termenul de „suveranitate”. Numeroase constituţii şi 
documente internaţionale nu echivalează noţiunea de „suveranitate” cu cea de „puterea e stat”, ci o consideră un 
atribut al „poporului” sau al „naţiunii”. Deseori însă „suveranitatea” este utilizată pentru a sublinia calitatea supremă a 
puterii de stat.” 

Suveranitatea este dreptul statului de a conduce societatea, de a stabili raporturi cu alte state. În acest sens 
suveranitatea poate fi de două feluri: 

Suveranitatea internă subliniază faptul că în interiorul statului nici o altă utere socială nu este superioară puterii 
statului. acest aspect al suveranităţii este numit şi supremaţia puterii de stat. 

Suveranitate externă — însuşirea autorităților publice de a reprezenta statul în raporturile sal cu alte subiecte de 
drept internaţional în condiţii de egalitate şi fără vreun amestec din afară. Se manifestă în dreptul de a încheia 
convenții şi tratate internaționale, de a trimite şi a primi reprezentanți diplomatici. 

Conceptul de suveranitate este corelativ cu conceptul de stat. Un stat nu există, sau cel puţin nu este perfect dacă 
îi lipseşte suveranitatea. Aşa zisele state semisuverane, state sub protectorat sau state vasale reprezintă figuri 
imperfecte de stat. 

Statele membre i ntret in relat ii externe cu U.E., cas ii ncazulorica reialte organizat ii, guvernate de 
dreptul internat ional, dar au, i n plus, s irelat ii institut ionalizate- ca rmuite de dreptul comunitar (care este 
dreptul intern al U.E.), statele membre se raporteaza as adar, la doua ordini juridice. Ca urmare a participa rii 
lori ntr-o organizat ie internat ionala cu caracter suprastatal, statele membre ale U.E. s i-au asumat o serie de 
angajamente cu repercusiuni asupra i ntinderii suveranita t ii lor de stat; un tablou ca t de ca t ilustrativ cu 
privire la atributele de suveranitate pe care nu le mai exercita a fost prezentat mai sus; preciza mca nu este vorba 
de simpla asumare de ca tre statele membre a unor i ndatoriri oarecare (care este normala pentru orice stat 
membru), ci de o subordonare a lor care, trebuie sa -i spunem pe nume, reduce esent ialmente din suveranitate s i 
le aduce la un statut de state cu suveranitate limitata , chiar daca virtual, aceasta ar putea redeveni completa (i n 
cazul retragerii din U.E.). 

Maii nta ide toate, statele membre coexista cu U.E.i nviat a internat ionala ;ea a devenit,ala turi de 
statele sale membre, un subiect de drept internat ional; chiar daca se prezinta ca o asociere de state - 
organizat ie internat ionala , ea este o uniune de state constituita cu atribute statale, o entitate multmai 
i nchegata ,complexa s imai puternica „cu o pondere mai mare i n raporturile cu statele membre, dar s i cu 
o influent a sporita i n viat a internat ionala , U.E. ava nd alte dimensiuni s i impact general; statele 
membre sunt subsumate U.E.s ira ma ni numbra ei (la unele tratate, U.E. este partei n numele lor). 

Ca atare, U.E., prin competent ele care i s-au acordat, afla ndu-se uneori, ala turi sau i n competit ie, iar 
alteori, chiari n locul statelor sale membre; i n cazuli n carei s iexercita competent ele exclusive, apare ca 
partener de prim ordin s i cu un ascendent. 

Se produce astfel, un raport de diminuare invers proport ional: existent a s i extinderea activita t ii U.E. 
implica i n mod inevitabil, o reducere a jurisdict iei nat ionale, inclusiv a dimensiunii internat ionale a statelor 
membre (devin state cu un statut special); sfera domeniilor de reprezentare, la care participa , i ntinderea 
activita t ilor desfa s urate, existent as ipondereai n influent area (inclusiv i n stabilirea ordinii de drept) 
se reduce i n mod corespunza tor; sfera participa rii statelor membre ale U.E. la viat a internat ionala i n 
ansamblul ei, este i n mod indubitabil i ngustata s i dirijata spre zona mai put in importanta a politicii 
internat ionale. 


Tratatul de la Lisabona de modificare a Tratatului privind Uniunea Europeană şi a Tratatului de instituire 
a Comunității Europene“ 


4Stefano Bartolini, Æ Comparative Approach to the EU Formation, 
SDrăganu T., Drept constituțional şi instituții politice, vol. I, Lumina Lex 2000, p. 204. 
6 A se vedea pe larg, Mihail Niemesch, Teoria Generală a dreptului, ediţia a 2-a „Ed. Hamangiu, Bucureşti 2016, pp.219-226. 

Semnat la 13 decembrie 2007, la Lisabona, acest nou tratat este un tratat prin care statele membre recunosc 
de comun acord că tratatele existente nu îi ofereau Uniunii Europene instrumentele de care avea nevoie pentru a face 
față noilor provocări şi pentru a înfrunta schimbările. 

e Tratatul de la Lisabona modifică şi actualizează tratatele Uniunii Europene anterioare; 
simplifică şi eficientizează procesul decizional european; 
asigură protecţia drepturile prin Carta drepturilor fundamentale; 
consolidează rolul Parlamentului European şi acordă noi puteri parlamentelor naţionale; 
acordă personalitate juridică Uniunii; 

e asigură mai multă coerență pe plan extern prin crearea postului de Înalt Reprezentant al Uniunii pentru 
Afaceri Externe şi Politică de Securitate; 

e protejează drepturile fiecărui stat membru, în special în domenii sensibile, precum fiscalitatea şi apărarea. 

După cum arată profesor Camelia Toader, respingerea Tratatului Constituțional prin referendum în unele state 
membre ale Uniunii Europene nu reprezintă o încetare a procesului de constituționalizare a dreptului Uniunii 
Europene, fiind vorba de un proces cuprinzător, a cărui origine se află în natura însăşi a dreptului comunitar 
(actualmente, al Uniunii Europene-n.a.), iar discuţiile de la Lisabona pe marginea unui Tratat de reformă sunt doar 
etapa cea mai recentă a unei evoluții care nu a fost una lineară şi care este probabil să continue în viitor. 

Constituţionalizarea vieţii politico-juridice comunitare (actualmente, a Uniunii Europene-n.a.) se datorează în 
mare măsură jurisprudenţei Curţii cu privire la echilibrul instituţional şi la delimitarea competenţelor pe orizontală, 
între instituţiile comunitare (actualmente, ale Uniunii Europene-n.a.), şi pe verticală, între Comunitate (actualmente, 
Uniunea Europeană-n.a.) şi statele membre. În controlul judiciar exercitat, Curtea s-a raportat la dreptul primar ca la o 
adevărată cartă constituțională, prin interpretarea dată acestuia ea anticipând şi determinând de multe ori reforme 
ulterioare ale tratatelor. Democratizarea şi transparenţa instituţională atinse între timp la nivel comunitar sunt şi 
rezultatul activităţii Curții.” 

Potrivit opiniei regretatului profesor Victor Duculescut, elemente noi şi deosebit de importante în ceea ce priveşte 
constituționalizarea dreptului Uniunii Europene au fost aduse de Tratatul de la Lisabona, dintre care enumerăm 
câteva: 

- Primul Protocol cu privire la rolul parlamentelor naţionale în cadrul Uniunii Europene consacră principiul, 
potrivit căruia toate proiectele de acte legislative adresate Parlamentului European şi Consiliului se transmit 
parlamentelor naționale, care pot elabora un aviz motivat privind conformitatea acestora cu principiul subsidiarității; 

- Cel de-al doilea Protocol, referitor la aplicarea principiilor subsidiarităţii şi proporționalității, prevede motivarea 
tuturor proiectelor de acte legislative, în raport de principiul subsidiarităţii şi proporționalității; 

- Se constată şi unele dispoziţii noi, care denotă luarea în considerare a unor interese şi elemente naționale 
specifice. Astfel, potrivit prevederilor noului tratat, între 1 noiembrie 2014 şi 31 martie 2017, în cazul în care membrii 
Consiliului reprezentând: 

a)  celpuţin trei sferturi din populație, sau 

b) cel puţin trei sferturi din numărul statelor membre, necesare pentru a constitui o minoritate de blocare, 
anunță opoziţia lor la adoptarea unui act de către Consiliu cu majoritate calificată, Consiliul va delibera asupra 
problemei în cauză, urmărindu-se ajungerea, într-un termen rezonabil şi fără a aduce atingere limitelor obligatorii de 
timp stabilite de dreptul Uniunii, la o soluție satisfăcătoare, care să răspundă îngrijorărilor exprimate de membrii 
Consiliului care au constituit minoritatea de blocaj. 

În opinia profesorului Jean Paul Jacque, chiar dacă reține esenţialul din reformele aduse prin Constituţia Europei, 
Tratatul de la Lisabona marchează o întoarcere la procesul tradiţional de revizuire a tratatelor, în funcție de voinţa de ,, 
deconstituţionalizare” manifestată de statele membre. 

În cadrul procesului de ,„ deconstituționalizare” care a caracterizat negocierea Tratatului de la Lisabona a părut 
dificil de păstrat termenul de „lege” care era marcat de o conotaţie prea etatică. S-a revenit la vechea clasificare a 
actelor, dar termenul de „procedură legislativă” a fost păstrat pentru a face referire la procesul de elaborare a actelor. 
Singura modificare faţă de vechea clasificare constă într-o modificare a sensului noţiunii de „decizie”. În Tratatul 
Comunităţii Europene, decizia este un act individual adresat unui destinatar identificat (unul sau mai multe state 
membre, unul sau mai mulți particulari). Noţiunea conservă acest sens în Tratatul de la Lisabona, dar categoriei de 
decizii individuale i se adaugă deciziile cu vocaţie generală. 

Procedura codecizei constituie procedura legislativă ordinară care se aplică în cele mai multe cazuri, iar prin 
derogare, Tratatul de la Lisabona prevede şi utilizarea procedurilor speciale. ° 


7 Camelia Toader, Constituţionalizarea dreptului comunitar. Rolul Curţii de Justiţie a Comunităţilor Europene, în Revista Română de 
Drept Comunitar, nr. 2/2008, Sursa Internet, site-ul www.clr.ro 

8 A se vedea, Victor Duculescu, Câteva consideraţii în legătură cu „internaționalizarea ” Dreptului constituțional şi „constituționalizarea ” 
Dreptului internaţional, în DREPTUL mai presus de toate ( ubi societas, ibi ius), Editura Junimea laşi, 2008, p. 96-109. 

° A se vedea, Jean Paul Jacque, Le traite de Lisbonne. Une vue cavalière, în Revue trimestrielle de droit européen, n° 3, juillet-septembre 
2008, Dalloz, Paris, 2008, p 439-484. 

Importanţa acestui tratat nu trebuie neglijată, atâta timp cât acesta preia aproape în întregime dispoziţiile din 
Tratatul constituţional, chiar dacă unele texte preluate au fost reformulate sau au fost interpretate într-o manieră mai 
precisă. 

Potrivit opiniei autorului Andrei Popescu „Din perspectiva traducerii în limba română a denumirii, Tratatul de la 
Lisabona este, după caz, tratat de modificare (limba franceză) sau tratat reformator (limba engleză). Deşi cei doi 
termeni pot fi considerați sinonimi, în realitate, pe fond, în opinia noastră, Tratatul de la Lisabona le realizează 
deopotrivă, pe amândouă: modifică tratatele Uniunii Europene, dar reformează şi instituţiile Uniunii Europene.”!0 

În baza noului art. 6 TUE, Uniunea aderă la Convenţia europeană pentru apărarea drepturilor omului şi 
libertăţilor fundamentale. 

Tratatul de la Lisabona a fost ratificat de Parlamentul României la 4 februarie 2008, România devenind al 
patrulea stat membru al Uniunii Europene care a ratificat Tratatul. 


Raporturile dintre dreptul internaţional, dreptul Uniunii Europene şi dreptul intern. 


Particularitățile raportului dintre dreptul Uniunii Europene şi dreptul internaţional sunt justificate şi de faptul că, 
prin crearea Comunităţilor Europene, respectiv a Uniunii Europene, statele membre au înțeles să transfere inițial 
acestora şi ulterior acesteia, competenţe exclusive sau comune, autolimitându-şi suveranitate şi dând naştere unei noi 
ordini juridice. 

Dreptul internațional public, pe de o parte, şi dreptul intern, pe de altă parte, reprezintă sisteme normative 
distincte, acţionând diferit, având obiecte diferite de reglementare şi un mod de formare propriu. 

Pe parcursul timpului au apărut două teorii care s-au referit la raportul dintre dreptul internaţional şi dreptul 
intern. Astfel, doctrina cuprinde pe de o parte teoriile moniste care consideră că dreptul intern şi dreptul internaţional 
sunt componentele unui singur sistem juridic. Potrivit teoriilor moniste se afirmă fie primatul dreptului intern, fie 
primatul dreptului internațional. 

În schimb, teoria dualistă apreciază că atât dreptul intern, cât şi dreptul internaţional reprezintă sisteme 
normative independente. 

În ceea ce priveşte raportul dintre legile României şi dreptul internaţional trebuie să ne raportăm la Constituţia 
României. În materia drepturilor omului, legea noastră fundamentală prevede în art. 20 „ (1) Dispoziţiile 
constituționale privind drepturile şi libertăţile cetăţenilor vor fi interpretate şi aplicate în concordanță cu Declaraţia 
Universală a Drepturilor Omului, cu pactele şi cu celelalte tratate la care România este parte.” 

În concluzie, chiar şi dispoziţiile constituţionale care prevăd numeroase drepturi şi libertăţi ale omului, vor fi 
interpretate şi aplicate în raport de legislaţia internaţională în domeniu. 

Art. 20 (2) din Constituţia României prevede că ,„ Dacă există neconcordanțe între pactele şi tratatele privitoare la 
drepturile fundamentale ale omului, la care România este parte, şi legile inteme, au prioritate reglementările 
internaţionale, cu excepţia cazului în care Constituţia sau legile interne conţin dispoziţii mai favorabile.” 

Din cuprinsul textelor mai sus indicate, reținem că, legea fundamentală a României consacră primatul 
reglementărilor de drept internaţional la care România este parte şi care se referă la drepturile şi libertățile 
fundamentale ale omului, asupra legislaţiei interne. 

Sub aspectul aplicării în timp, vor fi avute în vedere — în concordanță cu Declaraţia Universală a Drepturilor 
Omului- numai legile adoptate ulterior intrării în vigoare a Constituției României din 1991. 

Din punct de vedere practic, acest lucru înseamnă că, orice cetățean român îşi poate întemeia pretențiile şi îşi 
poate justifica drepturile, în baza tratatelor internaționale care reglementează drepturile omului şi la care România este 
parte. De pildă, instanţele române decid în prezent, în baza Convenţiei Europene a Drepturilor Omului. 

Legătura dintre dreptul internaţional şi dreptul intern este reglementată de art. 11 din Constituţie care prevede că ,, 
(1) Statul român se obligă să îndeplinească întocmai şi cu bună-credință obligațiile ce-i revin din tratatele la care este 
parte. 

(2) Tratatele ratificate de Parlament, potrivit legii, fac parte din dreptul intern. 
(3) În cazul în care un tratat la care România urmează să devină parte, cuprinde dispoziţii contrare Constituţiei, 
ratificarea lui poate avea loc numai după revizuirea Constituţiei.” 

Tratatele internaționale devin parte a dreptului intern prin ratificarea lor de către Parlament, care, ca organ 
legiuitor, adoptă legea de ratificare (aderare), ca lege ordinară. Însă, procedura ratificării, inclusiv legea de ratificare, 
reprezintă continuarea, în plan intern, a unui proces mult mai complex şi îndelungat, ale cărui faze anterioare au avut 
loc pe plan internațional şi care au dus la formarea, adoptarea, autentificarea şi semnarea tratatului de către 
reprezentanţii împuterniciți ai statului.!! 


10 Andrei Popescu, Tratatul de la Lisabona-un tratat modificator şi reformator al Uniunii Europene, în Buletin de informare legislativă, nr. 
1/2008, Sursa Internet, site-ul www.clr.ro. 
1! D, Popescu, A. Năstase, Drept internațional public, Casa de Editură şi Presă Şansa SRL, Bucureşti, 1997, p. 223-234. 

Raportul dintre dreptul intern şi dreptul Uniunii Europene trebuie analizat din perspectiva creării Uniunii 
Europene, incluzând tot parcursul de la instituirea Comunităţilor Europene, a determinat dezvoltarea unui sistem 
juridic distinct, cu consecinţe directe şi în planul ordinii juridice naţionale. 

Regulile generale care guvernează sistemul juridic al Uniunii nu au fost impuse prin tratatele originare sau 
tratatele constitutive şi nici ca urmare a unor legi naţionale. Curtea de Justiţie, instituţie a Uniunii Europene, este cea 
care, în activitatea ei a cristalizat regulile de urmat de către o instanță naţională dintr-un stat membru care este 
confruntat cu un litigiu implicând elemente de drept al Uniunii Europene. 

Astfel, ca urmare a jurisprudenţei Curţii de Justiţie se poate vorbi în prezent despre: 

Prioritatea normelor Uniunii Europene faţă de normele naţionale contrare; 

Efectul direct al normelor Uniunii Europene în faţa instanţelor naţionale!?; 

Obligaţia de interpretare a dreptului intern, conform dreptului Uniunii Europene; 

Autonomia procedurală naţională în aplicarea dreptului Uniunii Europene; 

Repararea prejudiciilor cauzate persoanelor prin încălcarea normelor Uniunii Europene de către stat. 

Din perspectiva aderării României la Uniunea Europeană şi raportat la prioritatea normelor Uniunii Europene 
trebuie amintite dispoziţiile art. 148 din Constituţia României republicată potrivit cărora „ (1) Aderarea României la 
tratatele constitutive ale Uniunii Europene, în scopul transferării unor atribuții către instituţiile comunitare, precum şi 
al exercitării în comun cu celelalte state membre a competenţelor prevăzute în aceste tratate, se face prin lege adoptată 
în şedinţa comună a Camerei Deputaţilor şi Senatului, cu o majoritate de două treimi din numărul deputaţilor şi 
senatorilor. 

(2) Ca urmare a aderării, prevederile tratatelor constitutive ale Uniunii Europene, precum şi celelalte reglementări 
comunitare cu caracter obligatoriu, au prioritate față de dispozițiile contrare din legile interne, cu respectarea 
prevederilor actului de aderare (s.n.) . 

(3) Prevederile alineatelor (1) şi (2) se aplică, în mod corespunzător, şi pentru aderarea la actele de revizuire a 
tratatelor constitutive ale Uniunii Europene. 

(4) Parlamentul, Preşedintele României, Guvernul şi autoritatea judecătorească garantează aducerea la îndeplinire 
a obligațiilor rezultate din actul aderării şi din prevederile alineatului (2). 

(5) Guvernul transmite celor două Camere ale Parlamentului proiectele actelor cu caracter obligatoriu înainte ca 
acestea să fie supuse aprobării instituţiilor Uniunii Europene.” 

De asemenea, potrivit art. 5 din Noul Cod civil în materiile reglementate de Codul civil, normele dreptului 
Uniunii Europene se aplică în mod prioritar, indiferent de calitatea sau statutul părților (s.n.). O dispoziţie similară 
regăsim şi în art. 4 din Noul Cod de procedură civilă care statuează că în materiile reglementate de Codul de 
procedură civilă, normele obligatorii ale dreptului Uniunii Europene se aplică în mod prioritar, indiferent de calitatea 
sau de statutul părților (s.n.). 


VvvyYvyY 


Concluzii 

Considerăm că este extrem de actual subiectul unei suveranităţi a Uniunii Europene echivalentă cu suveranitatea 
unui stat. În acest moment, din perspectivă juridcă, subiectul este extrem de controversat cel puţin pentru simplul fapt 
că U.E. are atât caracteristici de federație de state, confederație de stat, dar chiar şi trăsături de organizație 
internațională. 

Apreciem că dezideratul Statele Unite ale Europei nu este chiar deloc departe a.î., pentru atingerea acestui ideal 
este nevoie de voință politică bazată pe trăsăturile comune ale statelor europene. 


12 Conform opiniei profesorului Jean-Victor Louis, prioritatea şi efectul direct reprezintă bazele ordinii juridice comunitare. A se vedea în 
acest sens, Jean-Victor Louis, L'ordre juridique communautaire, 5 *** édition revue et mise à jour, Bruxelles: Commission des communautés 
européennes, Office des publications officielles des communautés européennes, 1990 (Perspectives européennes), p. 105. 


MAGISTRATUL MILITAR GENERAL ALEXANDRU PETRESCU: 
CURSUS HONORUM 


Iuliu CRĂCANĂ* 


Abstract: Alexandru Petrescu was the president of the law courts that imposed the heaviest sentences for political 
offences in the 1950s. Petrescu 's inclination towards corruption and compromise, his versatility and the ability to get 
in contact with people at the highest political level, made him a reliable man during all the political regimes. Thus, he 
was selected for the highest offices. 

Until 1942 Petrescu imposed heavy political sentences on legionnaires and communists. Between 1942 and 1944 
he was appointed Director General of the Directorate for Prisons by lon Antonescu. Although he was accused of war 
crimes, after 1944 he became pawn in the communists’ attempt to annihilate the Romanian elite through judicial 
procedures. 

Finally, the general was appointed President of the Military Court of M.A.I. departments, the highest court of 
appeal for political trials. Petrescu 's political obedience did not prevent him from delivering favorable verdicts to 
some defendants in exchange for favors. For that reason he was called the “black market of justice”. 


Keywords: Alexandru Petrescu; magistrate; justice; political trial; corruption 


Într-un clasament al celor mai abjecte personaje din istoria justiţiei româneşti, Alexandru Petrescu ar ocupa de 
departe primul loc. A fost preşedintele completelor de judecată care au pronunțat cele mai dure sentinţe politice. De-a 
lungul carierei sale a fost preşedintele completului care a judecat în procesul lotului Tămădău şi l-a condamnat la 
închisoare grea, pe viaţă, pe Iuliu Maniu, a fost preşedinte al completelor de judecată care au judecat în aşa-numitul 
„proces al trădătorilor şi spionilor titoişti” (august 1950), al primului lot „de sabotori şi diversionişti de la canal”, din 
august-septembrie 1952, al doilea lot de la Canal, procesul Sumanelor Negre, procesul Nunțiaturii, cel al Bibliotecii 
engleze, cel al Legaţiei franceze şi Legaţiei turce, al lui Eugen Ţurcanu, din 1954, procesele lui Ion Ioanid, Gheorghe 
Calciu-Dumitreasa şi multe altele!. S-a spus despre el că dobândise o placiditate, un automatism în a rosti aceste 
sentinţe la 5 minute de la începerea audierii şi că putea prezida câte 5-6-10 asemenea procese pe zi’. Între 1954 şi 
1956 a condus Tribunalele M.S.S. (M.A.[.)., care aveau în competenţă faza de recurs a tuturor proceselor politice. 
Potrivit actelor normative care le reglementau organizarea, Tribunalele M.S.S. aveau triplă subordonare, față de 
ministrul Justiţiei, ministrul Forţelor Armate şi ministrul Securităţii Statului, care stabileau de comun acord numărul 
angajaților, al sediilor şi circumscripțiilor de judecată, statele de organizare, numirea în funcție a judecătorilor şi 
mişcarea acestora, numărul asesorilor populari ai tribunalului, precum şi numirea lor. În realitate, cel mai greu cuvânt 
îl avea Alexandru Drăghici. 

Procesele prezidate de Alexandru Petrescu sunt cunoscute, dar ele nu spun nimic despre personajul nostru, cu 
privire la care istoria justiției încă păstrează tăcerea. A fost comunist? A pronunţat acele sentinţe din convingere 
politică şi din ură de clasă? 

În cele ce urmează ne vom referi la aspecte mai puţin cunoscute ale vieţii şi carierei magistratului Alexandru 
Petrescu, omul tuturor regimurilor, care, pentru propria bunăstare, a fost în stare de cele mai mari compromisuri 
posibile. 

Este greu de crezut că un om cult poate fi o canalie! Când, pe deasupra, acesta mai are şi pregătire juridică de 
înaltă clasă, te aştepţi să îşi urmeze conştiinţa. Pe lângă obedienţa politică, întâmplător sau nu, magistratul Alexandru 
Petrescu a fost un om profund corupt, în sensul mercantil al cuvântului. 

Informaţiile din dosarele de urmărire ale lui Alexandru Petrescu duc către următoarea concluzie: Alexandru 
Petrescu înțelegea ce se întâmplă. Avea conştiinţă dar a ales să nu o urmeze. Iar cei care aveau nevoie de serviciile 
sale ştiau asta. 

Deşi în autobiografiile depuse la dosarul de cadre afirmă că a fost comunist încă de dinaintea războiului, 
magistratul Petrescu nu a fost un apropiat al comuniştilor decât după anul 1945, când a devenit unealta lor perfectă. 
Calitățile care îl recomandau pentru aceasta erau, pe de o parte, carierismul şi oportunismul şi, pe de altă parte, faptul 
că era şantajabil. Corupţia de care dăduse dovadă în toată cariera sa îl făceau controlabil. În istoria justiţiei româneşti, 
Alexandru Petrescu întruchipează justiția fără morală, corupţia şi obedienţa politică. 


* Doctorand, Şcoala de Studii Avansate a Academiei Române (SCOSSAR); Doctor în istorie, Consiliul National pentru Studierea Arhivelor 
Securitătii; e-mail: iuliucracana(A yahoo.com 

! Titică Predescu, Justiția comunistă ca mijloc de represiune, în „Experimentul Piteşti — Reeducarea prin tortură: Opresiunea culturii 
tradiţionale române din timpul dictaturii comuniste”, Editura Fundaţiei Culturale „Memoria”, 2006, p. 92. 

2 Doina Jela, Lexiconul negru: unelte ale represiunii comuniste, Bucureşti, Editura Humanitas, 2001, pp. 221-223. 

Născut la 3 iunie 1895, în Focşani’, al doisprezecelea născut într-o familie cu paisprezece copii, Alexandru Iancu 
Petrescu a absolvit Şcoala Militară de Infanterie, în anul 1914. În anul 1916 avea gradul de sublocotenent. În 1927 a 
absolvit Facultatea de Drept, domeniu în care a obținut, în 1937, doctoratul“. O perioadă nu a profesat ca jurist, ci a 
lucrat multă vreme în diverse domenii militare activând, pe rând, în corpul jandarmeriei rurale, la Comenduirea Pieței 
Piteşti, la Consiliul de Război al Corpului V Armată, a fost substitut de Comisar Regal al Consiliului Permanent de 
Revizie al Armatei, apoi în serviciul Justiţiei Consiliului de Război al Corpului I Armată. 

Deşi lucra în justiţia militară încă din anul 1929, a intrat ca magistrat abia la 1 noiembrie 1938, când a fost 
înaintat la gradul de locotenent-colonel. La 10 mai 1941 a fost avansat la gradul de colonel“. 

A fost ajutat în cariera sa de o calitate a personalităţii sale, aceea de a cultiva prietenii şi a intra în reţele de 
complicităţi cu personaje sus-puse. Unele dintre acestea au ocupat ulterior funcţii importante. De pildă, încă de la 
începutul anilor '30 era prieten cu Istrate Micescu” şi Ion C. Marinescu’, care, ulterior, au ajuns miniștri ai Justiţiei şi 
care l-au ajutat în carieră”. În anul 1935 era urmărit îndeaproape de Siguranţă (Direcţia Poliţiei de Siguranţă). Se ştia 
că avea legături cu Istrate Micescu, la acea vreme avocat, pe care îl vizita acasă’. 

După intrarea în magistratură, Alexandru Petrescu s-a remarcat prin obediența față de puterea politică. A 
funcționat ca Preşedinte al Secţiei a II-a a Tribunalului Militar al Capitalei, funcție din care a dat pedepse mari 
loturilor de comunişti şi, după rebeliunea din ianuarie 1941, loturilor de legionari. În subsidiar, însă, era un maestru al 
jocurilor de culise. Accepta diverse intervenţii, în urma cărora îşi schimba fundamental atitudinea, şi pronunța 
pedepse mici în raport cu infracţiunea, aşa cum s-a întâmplat, în 1941, în cazul lui Teohari Georgescu şi lui Iosif 
Chisinevschi, condamnaţi la numai zece ani închisoare. 

În această perioadă de început a războiului, pe timpul cât era Preşedinte al Curţii Marţiale, i se spunea în cercurile 
magistraților şi avocaţilor „bursa neagră a justiţiei”, considerându-se că, „cu cât plăteai mai mult, cu atât ieşeai mai 
nevinovat”. 

La finalul anului 1941, situația penitenciarelor din România era dezastruoasă. După cedarea Ardealului de 
nord, administrația românească a fost nevoită să evacueze deţinuţii din douăzeci şi şapte de penitenciare. A urmat 
cutremurul din 1940, care a avut drept consecință evacuarea a încă cinci penitenciare afectate grav. Între acestea se 
aflau cele mai mari penitenciare din ţară: Doftana, Mărgineni şi Mislea. Toţi deţinuţii evacuaţi au supraaglomerat 
penitenciarele rămase funcționale care, la începutul anului 1941, au fost nevoite să primească încă cca. 4000 de 
deţinuţi condamnaţi după rebeliunea legionară '?. 

În aceste condiţii, la începutul anului 1942, Ion Antonescu l-a numit pe It. col. Alexandru Petrescu în funcția de 
director general al Direcţiunii Penitenciarelor şi Institutelor de Prevenţie din Ministerul Justiţiei, cu misiunea de a 
pune ordine în penitenciare, atât din punct de vedere al nivelului de siguranţă al acestora, cât şi a stării materiale a 
deţinuţilor. Conducătorul statului era mulțumit de sentințele pronunţate de magistratul militar în procesele legionarilor 
şi, probabil, l-a trimis acolo pentru a-şi continua misiunea, aceea de a-i ține bine pe legionari în închisori. Alexandru 
Petrescu s-a achitat de sarcinile primite, dispunând măsuri mult mai restrictive decât predecesorul său, Alexandru 
Racoviceanu. A procedat, însă, în felul său. Primul pas după numire a fost acela de a se deplasa personal în închisori, 
unde a instalat ca directori magistrați militari, relaţii apropiate, fini, prieteni. 

Cu această ocazie a putut cunoaşte în mod direct situaţia, constatând, de exemplu, că la închisorile Deva şi 
Ocnele Mari paza era aproape inexistentă”. 

Potrivit unor informări ale serviciilor secrete, Alexandru Petrescu a descoperit personal într-o celulă la Aiud un 
şanţ-tunel mascat sub pardoseala celulei, prin care ar fi putut evada toți deţinuţii în 3-4 săptămâni, deoarece mai erau 
doar 2 metri şi jumătate până după zidul exterior al închisorii. Potrivit unei note a SSI — ului, șanțul era săpat de 
„condamnaţi pentru spionaj şi comunism” !*. 

Relatările ulterioare ale lui Alexandru Nicolschi contrazic aceste informații: „Înainte de a sta noi în celula aceea 
de la Aiud, au stat acolo nişte deţinuţi de drept comun şi ei au încercat să evadeze. Şi noi am aflat aceasta mai târziu. 
Iar directorul penitenciarului aşa a arătat, că nu noi am fost aceia care au început să sape sub podea la baza zidului 
celulei ci acei deţinuţi de drept comun” !$. 


3 AC.N.S.A.S, fond Informativ, dosar nr. 549561, v. 1, f. 2 

+ A.C.N.S.A..S., fond Cadre M.A.I, dosar nr. 57, f. 6. 

5 Ibidem, f. 65. 

6 Ibidem, v. 2, f. 79. 

7 Ministru al Justiţiei între 24 nov 1939 - 11 mai 1940. 

8 Ministru al Justiţiei între 14 august 1942 - 23 august 1944. 

9 A.C.N.S.A.S, fond Informativ, dosar nr. 549561, vol. 2, f. 80. 

10 Ibidem, f. 58 

11 Jbidem, f. 296. 

12 A.N.I.C., fond Vornicia Temniţelor (Direcţia Generală a Penitenciarelor), dosar nr. 1/1942, passim. 

13 A.C.N.S.A.S, fond Informativ, dosar nr. 549561, vol. 2, f. 59. 

14 Ibidem, v. 2, f. 59 

15 Lucian Popescu, Mihnea Măruţă, Generalul de Securitate Nicolski mărturiseşte în „Nu”, nr. 53, 14-20 octombrie 1991, p. 12, apud 
Mihai Burcea, Marius Stan, Alexandru Nicolschi, spion sovietic, deținut şi general de securitate, p. 9 (http://www.iiccr.ro/pdf/ro/alexandru _ 
nicolschi.pdf, accesat în 8 aprilie 2014). 


Secțiunea Drept Public 241 


Directorul penitenciarului, maiorul magistrat Munteanu, considerat de Nicolschi „un om drept”, a fost ajutat la 
rândul lui de acesta atunci când a fost arestat pentru crime de război: „Am făcut depoziţie pentru el la Tribunalul 
Poporului şi în aceeaşi zi a fost pus în libertate. Am spus acuzatorului public să se poarte cu el cum s-a purtat el cu 
mine în închisoare. Vă dau un amănunt: întâmplarea face ca acuzatorul public în acel proces să fie Alexandru 
Drăghici. Eu am dat toate amănuntele comportării sale”!€. 

Cert este că, cel puţin în prima parte a perioadei în care a exercitat această funcție, It. col. magistrat Alexandru 
Petrescu a avut rezultate în reforma sistemului penitenciar, activitate în care a fost sprijinit de Ion Antonescu, cu care 
se spunea că avea telefon direct. A reuşit, imediat după numirea sa, să îl convingă pe mareşal de bunele lui intenţii şi 
de intransigența necesară funcţiei îndeplinite prin prezentarea în scurt timp a unui raport, în care i-a detaliat gravele 
probleme constatate în penitenciare. 

Încă din primele zile ale mandatului său, Alexandru Petrescu a instituit un regim sever. A interzis vizitarea 
deținuților de către familii şi chiar de avocaţi. Probabil pentru a-i face pe plac lui Antonescu, în privinţa deținuților 
legionari a impus măsuri şi mai severe, instituind interdicția ca aceştia să mai primească alimente de la familii şi a dat 
ordin direct ca legionarii să fie ținuți izolați în celule cu încălcarea legii sau peste durata maximă legală de şase luni”. 

Deşi Direcţia Generală a Penitenciară era subordonată direct Ministerului Justiției, Alexandru Petrescu a ignorat 
în mod intenționat subordonarea ierarhică. A preferat să îl informeze direct pe lon Antonescu şi s-a legat prin telefon 
direct cu Ministerul de Interne şi Siguranţa Statului, cu care colabora fără ştirea sau împotriva ordinelor ministrului 
Constantin Stoicescu. Din acest motiv, nu a trecut mult timp până când cei doi au intrat într-un conflict deschis. 
Deranjat de protecţia şi de încrederea de care se bucura directorul penitenciarelor în raport cu mareşalul, lovit în 
orgoliul său că nu mai avea nici o autoritate asupra unui subordonat, Constantin Stoicescu i-a cerut lui Ion Antonescu 
să îl desărcineze din funcția de Ministru al Justiţiei sau, cel puțin, să transfere Direcţia Generală a Penitenciarelor la 
Ministerul de Interne sau la Ministerul Apărării Naţionale!S. 

La rândul său, Alexandru Petrescu nu doar că îl ignora în exercitarea funcției pe şeful său direct, dar afirma 
frecvent în public că, până să vină el ca director, nu se făcuse altceva decât să se fure. 

Ceea ce nu putea, însă, să îi reproşeze ministrul Justiţiei era lipsa de rezultate ca şef al penitenciarelor. Cu scopul 
de a găsi nereguli, ministrul Stoicescu a vizitat în mai 1942 mai multe penitenciare, unde nu a găsit nimic de reproşat: 
„ordine, curățenie, hrană îngrijită, nici o plângere de la deţinuţi”. A constatat doar că „personalul administrativ şi 
gardienii trăiau sub teroarea unei severități nu totdeauna justificate” "°. Era ştiut, de altfel, că îşi ameninţa subalternii 
că îi trimite în lagăr sau că îi ridică cu lanţuri la picioare. 

Performer ca administrator şi ca jurist, Alexandru Petrescu şi-a arătat şi în această funcţie cealaltă latură a sa. 
Potrivit serviciilor de informaţii, Alexandru Petrescu era un funcționar profund corupt. Sub pretextul inspecțiilor, 
descindea în penitenciarele din ţară cu scopul de a lua mită, atenții şi mese la restaurant. De pildă, vizita în mod 
frecvent Aiudul, unde avea relaţii apropiate cu A.I. Stoica, proprietar al unor întreprinderi care lucrau cu deţinuţi. Pe 6 
martie 1943, o astfel de masă, plătită de Stoica cu suma de 15.000 de lei la restaurantul Seidl, s-a transformat într-un 
chef de mari proporții, cu muzicanți, la finalul căruia, aflat sub influenţa alcoolului, Alexandru Petrescu a bătut un 
chelner. Era de notorietate că relaţiile cu Stoica se consolidaseră atunci când Alexandru Petrescu îl ajutase pe acesta, 
care la un anumit moment fusese închis pentru că lucrase ilegal cu deţinuţi legionari, să fie internat în lagăr şi nu 
închis în penitenciar”. 

Faptele de corupţie săvârşite de Alexandru Petrescu au ajuns şi la urechile lui lon Antonescu. Acesta a primit o 
notă informativă prin care Siguranţa îl informa că Alexandru Petrescu patrona un întreg grup infracţional. Îşi numise 
mai mulți fini directori de penitenciare, îşi angajase fiul în subordinea sa, îşi promovase soţia, pe Maria Petrescu, în 
funcția de şefă a Serviciului Contabilităţii, Administrării şi Exploatării Muncii Penale. 

Faptele de corupţie era expuse pe 21 de puncte, dintre care redăm doar câteva. Alexandru Petrescu achiziționase 
din fondurile Administraţiei Penitenciarelor, cu o sumă mare, un autoturism pentru folosinţa penitenciarului, 
autoturism care nu era în stare de funcționare, luase cauciucuri din cota Direcţiei pentru maşina sa personală, folosea 
la muncă deţinuţi care lucrau în folosul său personal, primea de la toți directorii de penitenciare atenţii sub formă de 
alimente, păsări, porci, mătăsuri etc. L-a numit pe fiul său, la acea dată student, în funcția de profesor la şcoala de 
gardieni şi la şcoala de sanitari, deşi nu avea încă studiile necesare. Din fericire, lipsa de pregătire a acestuia nu putea 
dăuna prea mult, căci nu efectua orele, ci ridica doar salariul. 

Tot pentru fiul său, student la medicină, înființase un spital aferent penitenciarului Văcăreşti. Acolo acesta efectua 
operaţii grele, „făcând experienţe pe pielea deţinuţilor”. Întreţinea relaţii amoroase cu deţinutele și cu rudele 
deținuților, iar Siguranţa aprecia că spitalul, căruia îi făcuse o intrare separată, fusese „transformat într-un bordel”. La 


16 Ibidem.. 

17 A.N.I.C., fond Vornicia Temniţelor (Direcţia Generală a Penitenciarelor), dosar nr. 1/1942, ff. 12-13. 
18 Ibidem, f. 8. 

19 Ibidem, f. 12. 

2 A.C.N.S.A.S, fond Informativ, dosar nr. 549561, v. 2, f. 61. 

rândul său, Tomis Petrescu beneficia de munca deținuților din penitenciarul Văcăreşti. Aceştia îi lucrau mobilă, sobe 
de fier, uşi lămpi forjate ş.a. 

Obiceiul de a întreține relații amoroase cu deţinutele îl „moştenise” de la tatăl său, care, potrivit raportului, 
împreună cu maiorul Munteanu, numit de el director delegat al penitenciarului de la Aiud, avea obiceiul să le 
„batjocorească”, în incinta penitenciarului sau la hotelurile şi restaurantele din localitate, pe soțiile sau surorile 
deţinuţilor. Când acestea au încercat să facă un memoriu, cei doi au inventat o pretinsă rebeliune şi o tentativă de 
evadare a deţinuţilor în cauză, cărora le-au fost înscenate noi procese, urmate de condamnări, excluderi de la grațieri 
sau suspendări de pedeapsă, iar apoi au fost trimişi din penitenciar în penitenciar, cu regimuri din ce în ce mai aspre. 
Nu erau singurele abuzuri în închisori, unde erau semnalate bătăi şi schingiuiri discreționare”!. 

Alexandru Petrescu făcea deplasări fictive de inspecţie peste 20 de zile pe lună pentru a încasa diurna. Deşi nu 
erau atât de numeroase şi nu durau atât cât erau umflate în actele contabile, Alexandru Petrescu era, în realitate, un 
director activ şi făcea multe deplasări. Se ducea des în inspecții pentru a încasa cota parte din veniturile de la muncile 
deţinuţilor. 

Raportul către lon Antonescu avea 11 pagini, în care, pe lângă cele de mai sus, erau descrise nenumărate fapte de 
corupţie, de la folosirea tuturor automobilelor instituţiei în folosul familiei, trafic de influenţă, favorizarea sau 
eliberarea temporară a unor deţinuţi în schimbul avantajelor materiale, falsificarea actelor contabile pentru însuşirea 
unei părţi din salariile deținuților care munceau, achiziții suplimentare de mobilier pentru penitenciare şi revinderea în 
folos personal, cumpărarea la preţuri mai mari decât pe piaţă a alimentelor pentru deţinuţi ş.a. Pe lângă toate acestea, 
erau detaliate şi faptele complicilor lui, rude, fini sau prieteni, numiţi de Alexandru Petrescu în funcția de directori de 
penitenciar, care, sub protecţia acestuia, se comportau identic, în beneficiul lor şi al protectorului. 

Ion Antonescu l-a destituit pe Alexandru Petrescu din funcţia de Director General al închisorilor la data de 6 iulie 
1944, pentru motivul că s-ar fi descoperit mari fraude în penitenciare”, şi l-a trimis pe front”. 

Totodată, a ordonat o anchetă care urma să fie condusă de generalul Aramă. Ancheta şi-a urmat cursul şi după 23 
august 1944 iar, în 12 februarie 1945, cercetarea cazului a fost preluată de o nouă comisie, condusă de V. Chiru, 
consilier la Înalta Curte de Conturi”. Ancheta a fost contopită cu o altă anchetă privind gestiunea Direcţiei 
Penitenciarelor, începută la 25 octombrie 1944, în urma unei reclamaţii anonime, astfel că, la finalizarea cercetărilor, 
dosarul conţinea 11 volume, din care s-au păstrat în dosarul personal al lui Alexandru Petrescu peste 800 de file”, în 
care regăsim diferite date în măsură să acopere acțiunile lui Alexandru Petrescu din perioada în care a fost director al 
penitenciarelor. 

În aprilie 1946, Avram Bunaciu, la acea dată secretar general în Ministerul Afacerilor Interne, gira clasarea 
anchetei de către It. col. Damian Ilimai, şeful Biroului 8 Interior M.A.N., care stabilea completa nevinovăție din punct 
de vedere „penal, moral şi pecuniar”” a lui Alexandru Petrescu. Se motiva că nu s-au găsit registrele contabile şi de 
prezenţă, iar sumele însuşite ilegal, sume mari, au fost restituite, astfel că, odată ce nu mai exista prejudiciu, 
delapidările erau clasate. Pe de o parte Alexandru Petrescu ştiuse să se acopere de acte, fiind, de altfel, autorul unui 
curs de economie politică şi financiară?$. Pe de altă parte, în mod evident, în acel moment nu se dorea ca Alexandru 
Petrescu să fie găsit vinovat. Având în vedere contextul politic dificil în care se afla, era clar că Alexandru Petrescu 
avea un protector. 

După 23 august 1944, cariera profesională şi chiar libertatea şi viața magistratului militar Alexandru Petrescu se 
aflau într-un pericol iminent. Funcţiile deţinute şi sentințele pronunțate împotriva comuniştilor făceau din el nu doar 
unul dintre viitorii epuraţi din magistratură şi din armată, dar şi un candidat sigur la o condamnare potrivit legislaţiei 
împotriva criminalilor de război şi a celor vinovaţi de dezastrul țării. 

Soarta lui Alexandru Petrescu se îndrepta accelerat către acest deznodământ. Pentru început, a fost suspendat din 
armată „pentru atitudine antidemocratică”, iar ulterior a fost trecut în rezervă din oficiu”, în baza legii nr. 186/ 194550. 
Totodată, Tribunalul Poporului a început cercetarea potrivit legii nr. 312 din 21 aprilie 1945 pentru urmărirea si 
sancţionarea celor vinovați de dezastrul țării sau de crime de război. Curtea Specială pentru Crime de Război iar apoi 
Tribunalul Poporului lucrau deja la dosarul nr. 60/1945, strângând probe pentru condamnarea sa". 


21 Ibidem, ff. 150-161. 

22 Ibidem, f. 80. 

2 Ibidem, f. 235. 

24 Ibidem, f. 310. 

25 În dosarul Informativ nr. 549561 au fost intregrate în volumele 2, 3 şi 5 (în volumul nr. 2 un număr de 206 file, în volumul nr. 3 un 
număr de 288 file iar în volumul nr. 5 un număr de 355 file). 

26 A CN.S.A.S, fond Informativ, dosar nr. 549561, v. 2, f. 162. 

27 Ibidem, ff. 163-164. 

28 A.C.N.S.A.S., fond Cadre M.A.I, dosar nr. 57, f. 115v. 

2 Alexandru Petrescu a fost trecut în rezervă din corpul ofițerilor magistrați alături de alţi zece ofiţeri magistrați la 31 martie 1945 (M.O. nr 
75 din 31 martie 1945, p. 2.611). 

30 A.C.N.S.A.S, fond Informativ, dosar nr. 549561, v. 2, f. 79. Este vorba de legea nr. 186 pentru trecerea din oficiu în rezervă a 
personalului activ al armatei care prisoseşte peste nevoile de încadrare (M.O. nr. 65 din 20 martie 1945, p. 2082). 

31 A.C.N.S.A.S., fond Cadre M.A.I, dosar nr. 57, f. 51. 

Cu comuniştii, ca şi cu legionarii, Alexandru Petrescu avea o istorie personală sinuoasă. În 1941, ca preşedinte al 
Secţiei a III-a a Curţii Marţiale din Bucureşti, Alexandru Petrescu prezidase completul de judecată care judecase lotul 
de „sabotori de război” Paneth-Kormnhauser-A da Marinescu, pe care îi condamnase la moarte. 

Pe de altă parte, în acelaşi an, le dăduse pedepse mici, de numai zece ani închisoare, lui Teohari Geogescu şi lui 
Iosif Chisinevschi“?. Pentru ei comuniştii interveniseră la Alexandru Petrescu prin intermediul lui Ion Gheorghe 
Maurer, care a vorbit pentru micşorarea pedepsei”. 

Potrivit mărturiilor lui Avram Bunaciu, în toamna lui 1941 magistratul militar începuse să fie mai cooperant cu 
comuniştii. În procesul lui Vâlcu, „încadrat la moarte”: „Atunci col. Petrescu, care a fost în legătură cu Şraier şi care 
a purtat legătură chiar tot timpul războiului — trebuie să recunoaştem, deşi avea multe alte motive, căci el judecase şi 
condamnase la moarte pe Ada Marinescu şi Dr. Conhaimer, în 1941, cred; era destul de abil şi-şi dădea seama că 
războiul se sfârşeşte prost pentru ei. În tot cazul a avut o purtare bună şi am cerut să stau de vorbă cu Vâlcu, să mi-l 
aducă la închisoare pentru proces, dar mai înainte de acesta. Am cerut preşedintelui, care era col. Petrescu să stau de 
vorbă cu Vâlcu; a fost foarte prompt; mi-a fixat o oră d.m. şi la el în birou, la preşedintele Curţii Marţiale, a chemat pe 
Vâlcu, el a ieşit din birou şi am putut să stau de vorbă cu Vâlcu; am făcut o prezentare, m-am interesat de comportarea 
celor 4 condamnaţi: Ada Marinescu şi frații... ."5. 

Acelaşi comportament este relatat şi de Teohari Georgescu, potrivit căruia, când a venit în funcţia de director 
general al Penitenciarelor, colonelul Petrescu a arătat o oarecare bunăvoință față de deţinuţii politici comunişti. „Era 
un om inteligent şi vedea cum merg lucrurile pe front şi, pe de altă parte, pentru a-şi micşora vinovăția lui prin 
condamnarea la moarte a grupului lui Paneth, din 1942-1943, el fiind preşedintele tribunalului, chiar după 
condamnare el a devenit directorul general al penitenciarelor şi sunt convins că i-a convenit acest post în locul 
preşedintelui de tribunal unde ar fi trebuit mai departe să facă condamnări. Spun aceasta pentru că în revistele pe care 
le-a făcut, în controalele pe care le-a făcut în închisoare, s-a arătat gata de a satisface unele revendicări pe care 
deţinuţii le aveau şi avea o atitudine de a sfătui pe director să meargă mai departe pe linia aceia care a mers”s€. 

După unele surse, ulterior, Teohari Georgescu a fost unul dintre protectorii lui Alexandru Petrescu după 1944. 
Fostul deținut Teohari Georgescu i-a încredinţat în 1947 procesul liderilor ţărănişti, în frunte cu Maniu si Mihalache, 
ca o consecință a faptului că, în 1943, când inspectase Caransebeşul, dăduse undă verde activităţilor comuniste din 
închisoare”. 

După preluarea puterii, în câțiva ani, comuniştii i-au eliminat din magistratură pe toți juriştii vechi, înlocuindu-i 
cu tinere cadre, exponente ale clasei muncitoare, dar fără studii juridice. În magistratura militară, magistraţii care 
judecaseră în curțile marţiale pe frontul antisovietic şi în procesele politice, au fost cu atât mai mult epuraţi. Aici 
înlocuirea s-a făcut cu ofițeri cu origine socială sănătoasă, care au fost chemaţi din alte arme pentru a fi magistrați. 
Nici aceştia nu erau jurişti şi, în general, aveau o educaţie precară. 

Dar, ca şi în alte domenii, şi în justiție, regimul a menţinut în funcţie o serie de specialişti, cu care unii dintre 
liderii comunişti avuseseră relații înainte de preluarea puterii şi care dovedeau obediență. Alexandru Petrescu se 
intersectase în cariera sa cu Teohari Georgescu şi Ion Gheorghe Maurer, şi se afla, după informaţiile Siguranţei, sub 
protecția Generalului Mihail Lascăr, viitor ministru de război. 

Acesta a fost motivul pentru care, deşi avea un dosar în curs de soluţionare la Tribunalul Poporului, reputaţia de 
judecător fidel faţă de orice putere politică putea determina chemarea colonelului Alexandru Petrescu în cadrele active 
ale armatei. Era nevoie doar de o conjunctură favorabilă. În anul 1945, preşedinte al instanței care urma să judece în 
procesul oranizației „T” şi Tinerimea Liberă fusese numit generalul Creţulescu dar acesta a refuzat. Procesul avea un 
vădit caracter politic astfel că, la rândul său, colonelul magistrat Gicoveanu, preşedintele Secţiei a IV-a a refuzat să 
judece în procesul lotului respectiv, pretextând că este bolnav“, astfel că „a trebuit să fie numit Alexandru Petrescu”, 
considerat drept „un element capabil de orice”*. Acest refuz l-a costat pe Gicoveanu libertatea, peste trei zile fiind 
arestat de Tribunalul Poporului. Alexandru Petrescu a acceptat fără rezerve să condamne la comandă politică, fapt 
care a dus la reluarea în forță, sub noul regim, a cursului carierei sale profesionale. A fost concentrat din ordinul 
Ministrului de Război şi numit Preşedinte al Secţiei a IV-a de pe lângă Curtea Marţială a Corpului II Armată“ şi astfel 
a început lungul şir de sentinţe politice pronunțate de magistratul militar Alexandru Petrescu. 


32 Lavinia Betea, Răsplata complicităţii, în „Jurnalul Naţional”, 13 septembrie 2005, vezi http://jurnalul.ro/stire-istoria-comunismului/ 
rasplata-complicitatii-37395.html, accesat la 12 12.2014. 

3 A.NI.C., fond C.C. al P.C.R., colecţie nr. 60, dosar nr. 663, f. 151. 

34 Iosif Sraier — avocat, apărător în multe procese intentate comuniştilor în perioada interbelica. De exemplu, a apărat în procesul de la 
Atelierele C.F.R. Griviţ. Între 1945-1946 a deţinut funcția de secretar general al M.A.I., iar între 1946-1952 a fost adjunctul ministrului Teohari 
Georgescu la M.A.I., după care a emigrat în Occident. 

35 ANI.C., fond C.C. al P.C.R., colecţie nr. 60, dosar nr. 410, f. 31. 

36 Idem, dosar nr. 663, ff. 151-152. 

37 Lavinia Betea, op. cit. 

Într-o notă a S.S.I. din 30 noiembrie 1945 Alexandru Petrescu era caracterizat drept un „arivist şi oportunist”, 
care, în timpul guvernului Antonescu, din funcția de preşedinte de tribunal „a contribuit la condamnarea din ordin a 
câtorva zeci de indivizi”. Era privit cu ochi răi de camarazi, care îl acuzau că, „pentru a scăpa de a fi trimis în judecată 
pentru abuzurile făcute în trecut, a primit să ocupe post unde condamnă şi în prezent tot din ordin” şi că „pentru a-şi 
pune la adăpost pielea bagă pe alţii la apă”. Deşi nu avea încredere că regimul va dura, îşi oferise serviciile pentru că, 
afirma el, „cu stăpânirea trebuie să te pui bine întotdeauna”. Pe de altă parte, se ştia că face un joc dublu, astfel că „era 
un tampon între inculpaţi, de la care de câte ori putea primea bani în schimbul menajamentelor în cercetările pe care le 
avea de făcut şi le dădea sugestii pentru tergiversarea lucrurilor sau motivarea actelor ce li se incumbau”. Afirmase 
față de unul dintre avocaţii apărători ai celor implicați în organizaţia „T” că „nu mai poate face nimic pentru clientul 
său deoarece sentinţa o are cu anticipație în buzunar”. 

Alexandru Petrescu era iniţiatorul şi liderul unor grupuri infracţionale, care conţineau judecători, procurori şi 
avocați. Avocaţii intermediau mita, iar el avea grijă ca dosarul să fie instrumentat de anumiţi procurori şi să formeze 
în aşa fel completul de judecată încât să iasă sentinţa dorită. 

Potrivit unui lung şir de informaţii, în 1947, din funcţia de şef al secţiei a IV-a de la Curtea Marţială, colabora 
foarte bine cu maiorul magistrat Iorgu Popescu, procuror la Curtea Marţială a Corpului II armată. Împreună „aranjau 
prețurile” în diferite procese, primind în schimb sume de bani sub formă de monede de aur”. 

Mita era sub toate fermele. De exemplu, de la celebrul şef de bandă Burdujel, care terorizase Bucureştii timp de 
mai mulți ani, a luat în toamna anului 1946 suma de 40.000.000 lei. În schimbul sumei l-a salvat pe acesta de 
închisoare. În loc să dispună arestarea lui, Alexandru Petrescu a trimis dosarul la Curtea Marţială Braşov, dându-i lui 
Burdujel suficient timp pentru a dispărea. Nu de acelaşi tratament au beneficiat, însă, ceilalţi membri ai bandei, care 
au fost arestaţi şi condamnaţi”. 

Atunci când mita consta în bani, cuantumul sumelor varia. De multe ori mita era prea mică, dar acest lucru putea 
fi trecut cu vederea de către beneficiarul sumei pentru că cel mai important lucru era să rămâi pe piaţă. Atunci când 
s-a certat de la o sumă cu avocatul Ionel Tăbăcaru, unul dintre intermediarii mitei de la infractori, acesta s-a orientat 
spre un alt magistrat militar, colonelul Gregorian”. 

Nu era genul lui Alexandru Petrescu, care, pentru a creşte sumele încasate, îşi consolidase reputația de judecător 
intransingent cu cei care nu dădeau mită. În rapoartele serviciilor de informaţii se avertiza că, pentru a creşte preţul, 
dădea pedepse foarte mari celor care nu dădeau mită neţinând seama de dovezi şi probe de nevinovăție, dar îi salva 
fățiş pe cei care plăteau gras. De exemplu, potrivit informaţiilor, Alexandru Petrescu a apreciat procesul inginerului 
Petre Onică la câteva milioane, l-a numit ca preşedinte al completului de judecată pe cpt. mag. Mănescu, apoi a dictat 
pedepsele în funcție de sumele primite. Deşi făceau parte din acelaşi lot iar faptele erau similare, cei care nu cotizaseră 
au primit pedepse disproporționat de aspre, iar ceilalți pedepse foarte mici sau au fost achitaţi. Pentru adunarea 
banilor, a prelungit procesul care se desfăşura, „câte un ceas pe zi” iar apoi a amânat pronunţarea sentinţei mai bine de 
o săptămână, să aibă timp clienţii să strângă sumele. Potrivit informaţiilor, acestea erau: 300.000 de lei pentru Vasile 
Gheorghiasa pentru reducerea pedepsei de la 12 ani temniţă grea la 10 luni închisoare, 500.000 dăduse Herman 
Wexler pentru achitare de la 1 an, 500.000 dăduse Moise Posmantir pentru achitare de la 2 ani, 500.000 dăduse Adolf 
Gross pentru reducerea pedepsei de la 10 ani temniţă grea la un an închisoare, 500.000 dăduse Iosif Gross pentru 
reducerea pedepsei de la 15 ani temniţă grea la 3 ani temniţă grea, iar Mauriciu Donefeld plătise 400.000 pentru 
reducerea pedepsei de la 20 de ani temniță grea la 1 an închisoare“. 

Cum corupția magistratului era de notorietate, în martie 1947, în urma unei anonime despre abuzurile lui 
Petrescu, demarează o altă anchetă a comandantului Corpului II Armată“. 

Nu doar de anchetele pentru corupţie se temea Alexandru Petrescu. Odată cu sentințele politice, devenise 
subiectul a numeroase presiuni şi amenințări sub formă de comunicate din partea legionarilor“”. Ştia că era urmărit de 
serviciile secrete iar cea mai mare teamă a sa era că noul regim nu va dura prea mult şi că va plăti pentru sentinţele 
pronunțate. 

Faptul că Alexandru Petrescu mai profesa încă şi că avea o funcţie atât de importantă producea stupoare pentru 
serviciile de informaţii, care, în notele lor, semnalau trecutul său Marelui Stat Major şi altor factori decidenți“. 
Existau informaţii că în timpul războiului ar fi fost omul englezilor, că s-ar fi aflat sub influenţa It. col. Băluță, pentru 
a influenţa pe judecătorii din tribunalele militare în cazul în care unul dintre agenţii lor ar urma să fie condamnat”. 

Pe lângă condamnarea mai multor membri de partid pentru activitatea din ilegalitate”, Siguranța deţinea 
informaţii că, lui Alexandru Petrescu, i se putea imputa, de către comunişti, comportamentul din prima parte a 
perioadei în care deținuse funcția de director general al Penitenciarelor. În 14 iulie 1942 le ceruse tuturor 
penitenciarelor din ţară să raporteze numele şi identitatea exactă a tuturor persoanelor care se prezentau în închisori 
pentru a-i ajuta pe comuniştii închișis!. În timpul bombardamentelor aeriene a dat ordin de a nu se dispersa deținuții 
politici din închisori, în special comuniştii, astfel că s-au înregistrat mulți morţi şi răniţi în închisorile Ploieşti, 
Văcăreşti, Braşov, Turnu Severin, iar în timpul unei conferințe desfăşurate la Direcţiunea Generală a Penitenciarelor 
s-ar fi exprimat astfel: „(...) totul este organizat ca în timp de 4 ore să nu rămână nici picior de comunist în 
penitenciare” *. Potrivit unor mărturii, Alexandru Petrescu îi trata rău pe deţinuţii comunişti şi bine pe deținuții 
legionari, care aveau dreptul de a ţine şedinţe de cuib. Potrivit unor mărturii, deținuții comunişti erau bătuţi chiar de el 
personal“. Mai multe surse declarau că bătuse personal sau prin interpuşi pe comunişti, astfel că ancheta Tribunalului 
Poporului a demarat cu citarea unor martori’. 

Atunci când fiul său, Tomis Petrescu, a greşit operația unei paciente deținute, aceasta s-a plâns la gardiana care o 
supraveghea, Paula Şovar, care a făcut greşeala să reclame. Drept răzbunare, Alexandru Petrescu i-a înscenat un 
proces pentru comunism, drept pentru care Paula Şovar a fost arestată de Siguranţă şi bătută”. 

Serviciile semnalau că avusese dosar la Tribunalul Poporului, dar că scăpase de judecată „din împrejurări ce nu se 
cunosc”s€. Informau, totodată, că Alexandru Petrescu avea relaţii cu fruntaşii partidelor politice“. În noiembrie 1947, 
după ce îl judecase pe Maniu, magistratul Petrescu îl atenționase pe avocatul Ghiţă Dobrescu, că, până la sfârşitul 
anului, vor fi arestaţi şi fruntaşii Partidului Naţional Liberal. 

Se ştia cu certitudine că se pregătea să fugă din țară”. Îi era teamă că va fi deportat în Uniunea Sovietică, unde 
era sigur că va fi împuşcat“. Nu se temea doar de represiunea regimului de democraţie populară, dar şi de ceea ce s-ar 
putea întâmpla cu el dacă regimul pentru care lucra avea să cadă. Era convins că va fi un război, iar ruşii îl vor pierde. 
Deoarece graniţele erau închise, pe 17 iulie 1948 a încercat chiar să găsească o gazdă în Ardeal, unde să se ascundă 
până va putea fugi din țară“!. 

În mod evident, având în vedere circumstanţele nefavorabile în care se afla din cauza trecutului şi a profesiei sale, 
faptul că Alexandru Petrescu rezista încă în funcţie şi că nu era condamnat se datora protecției unei persoane de la cel 
mai înalt nivel politic. Informările Siguranţei dădeau ca certă protecția generalului Mihail Lascăr, ministru de război 
între 29 noiembrie 1946 şi 5 noiembrie 1947%, când a fost succedat de Emil Bodnăraş. Drept urmare, Alexandru 
Petrescu se afla din nou pe muchie de cuţit. Problemele au revenit. A fost din nou trecut în rezervă iar procesul pentru 
crime de război era iminent. În 4 iunie 1948 a fost anunţat în Monitorul Oficial, ca fiind infractor la legea 291 din 
1947 şi deferit parchetului Cluj“. 

Între timp, însă, Alexandru Petrescu reintrase în grațiile puterii“. Epurarea sa făcuse parte din măsura de epurare 
masivă a magistraților militari, începută în forță de Emil Bodnăraş după preluarea Ministerului Apărării Naţionale, şi 
a avut rolul să îl sperie şi mai mult. Alexandru Petrescu avea, însă, o istorie personală şi cu Emil Bodnăraş, la procesul 
căruia participase înainte de a fi magistrat, în 1934, în calitate de comisar regal“. A fost reprimit în cadrele armatei, 
înaintat la gradul de general maior, la 1 mai 1948%, cu funcţia de Preşedinte al Tribunalului Militar al regiunii a II-a 
militară. Deşi funcţia era inferioară celei pe care o avusese, se lăuda prietenilor că în curând va prelua şefia Direcţiei 


50 În 1942, ca preşedinte al curţii marţiale care a judecat procesul lotului Dr. Kornhauser şi al soţilor Paneth, membri ai Partidului 

Superioare a Justiţiei Militare“. Noul general avea o atitudine care denota că se afla din nou sub protecţie politică. Îşi 
permitea conflicte cu ofiţerii de contrainformaţii, a căror influență în epocă era de natură să îi curme din nou 
ascensiunea. 

Instanţele militare aveau câte un ofiţer de contrainformaţii care se ocupa cu păstrarea secretului, iar Alexandru 
Petrescu, din funcția de Preşedinte al Tribunalului Militar Bucureşti, a intrat în conflict cu doi astfel de ofiţeri: în 1949 
cu maiorul Kuzniţov (Cuzneţov) şi, în 1950, cu locotentul Dumitru Armeanu. Aceştia au trimis superiorilor mai multe 
rapoarte despre atitudinea generalului față de păstrarea secretului şi atitudinea față de ei. La rândul lor, aceştia au fost 
reclamaţi conducerii M.A.N. de Alexandru Petrescu, care considera că aceştia îi îngrădesc libertatea şi nu ştiu să se 
poarte cu un general“. Nu de puţine ori, Alexandru Petrescu i-a apostrofat şi chiar i-a dat afară din biroul său. 

lată ce scria, în 19 ianuarie 1949, maiorul Cuzneţov în fişa individuală a urmăritului: „Este bine pregătit 
profesional dar această valoare nu este împletită cu valoarea politică din cauza lipsei celei din urmă (...). Mitul creat 
că fiind doctor în drept cu o bogată experiență juridică şi că se achită conştiincios de sarcinile primite în ce priveşte 
procesele politice mari şi că nu poate fi înlocuit neavând un înlocuitor de talia sa, ar dispărea odată cu schimbarea 
sa”, Totodată, se atrăgea atenţia asupra averii sale, care nu îl putea face un apropiat al partidului”. 

Având în vedere contextul politic, conflictele cu ofiţerul de contrainformaţii puteau avea urmări grave. La cel mai 
înalt nivel se raporta că magistratul nu primea sugestiile aparatului politic”!. La finele anului 1948, într-o notă către 
Ministrul Apărării Naţionale semnată, de Petre Borilă, la acea vreme Şeful Direcţiei Superioare Politice, şi de şeful 
Direcției Cadre, V. Cuţoiu, se informa amănunţit despre sumele încasate drept mită în procese politice în care ar fi 
trebuit să manifeste maximă intransigență”?. 

Dar Alexandru Petrescu se bucura de protecție. In 1950, locţiitorul său politic de la Tribunalul Militar era convins 
că are încă un cabinet la M.A.I. unde nu putea fi controlat şi în majoritatea timpului era acolo”. Raporta că, din cauza 
programului de lucru de la M.A.I., preşedintele tribunalului nu putea să stea la Tribunal decât 2-3 ore'f. Şi generalul 
se arăta foarte deranjat de notele informative despre el, pe care le reproşa în public celor care le dădeau. Afirma că i se 
arată „la Interne”. 

Generalul nu ezita să facă publică relația sa privilegiată cu M.A.I., de unde pretindea că primeşte normative 
secrete pentru a-şi justifica pedepsele uşoare pe care le dădea unor inculpați. Dezvolta conflicte profesionale, care se 
transformau în ostilități personale cu asesori populari, sau ofiţeri care aveau opinii diferite de ale sale în ceea ce 
priveşte sentințele, având neînţelegeri permanente cu magistrați şi asesori populari inflexibili în ceea ce priveşte 
aplicarea urii de clasă în justiţie. În preajma procesului Bandei Bujoiu, a ameninţat cu demisia din armată dacă It. col. 
Dumitru Constantinescu, asesor popular, nu va fi mutat de la tribunalul condus de el”. 

În ianuarie 1949, Serviciul de Informaţii al Armatei a început o altă anchetă. Şeful serviciului, It. col. Gheorghe 
Evulescu, s-a sesizat la o notă informativă care informa că Alexandru Petrescu a trimis un plutonier major din 
Serviciul Administrativ o săptămână la Poiana Țapului pentru însămânţări, în notă precizându-se că acolo are o 
„moşie””. 

La sfârşitul anului 1948, după înființarea DGSP, aceasta a preluat şi urmărirea lui Alexandru Petrescu. 
Magistratul a fost lucrat informativ în special de către Direcţia a V-a, care s-a ocupat între anii 1952-1955 de 
tribunalele militare pentru unitățile M.A.I., pe care le-a condus atât timp cât acestea au funcționat”. 

Noua instituție a pus între paranteze informaţiile despre Alexandru Petrescu din perioada de până la 23 august 
1944, deoarece şi cele despre activitatea sa ulterioară se dovedeau la fel de grave. De exemplu, se ştia că în 1951 
„aranjase” dosare de evaziune în schimbul unor avantaje materiale”? şi existau informaţii de primă mână că făcuse 
parte din masonerie“ chiar în anii 1948-1949 când a judecat în procese ale unor masoni cu grad înalt. Potrivit 
informaţiilor Securităţii, în 1947 primise un inel de platină cu briliant pentru a achita pe motiv de iresponsabilitate un 
învinuit de trecere frauduloasă a frontierei, altă dată primise un ceas de aur cu capac dublu, în 1950 luase mită 
250.000 lei ş.a.m.d.*?. 

Avantajele materiale pentru intervenția în anumite procese le primea prin diverse cunoştinţe şi prieteni. Unul 
dintre aceştia declara în 1950 că, în schimbul unor intervenţii, îl mituise cu sumele de 150.000 şi 40.000 de lei’. În 
anii 1947-1951, magistratul se afla în relaţii cu ceasornicarul Moscovici, fost proprietar al unui atelier de ceasornicărie 
care, în schimbul unor bijuterii şi ceasuri de aur, reparații şi modificări gratuite, intervenise de mai multe ori pe lângă 
el pentru soluţii favorabile în procesele unor rude sau cunoştinţe“. 

Potrivit unor surse credibile, în anul 1950, din calitatea de Preşedinte al Tribunalului Bucureşti, Alexandru 
Petrescu dădea soluţii favorabile pentru inculpaţi politici precum pentru trecere frauduloasă a frontierei sau evaziune. 
Banii îi primea în general prin intermediul avocaţilor, dar şi personal sau prin intermediul soţiei sale Marianas. 

După cum era obiceiul, aceste informări erau urmate de anchete penale. Astfel, în timp ce Alexandru Petrescu 
judeca şi condamna în procesele de la Canal, Securitatea lua interogatorii despre el, care pregăteau un proces judiciar 
în care, de data aceasta, urma să fie victimă şi nu călău. Au fost strânse numeroase procese verbale de interogatoriu 
care îl încriminau pe Alexandru Petrescu. Acestea erau luate de la arestaţi în alte speţe, de pildă de la Cristea 
Atanasiu, fost militar de carieră şi prieten cu acesta încă din anul 1915-1916, când se aflau în școala militarăs6. 

În anul 1953, aflat în anchetă, Ştefan Mănescu, fost magistrat militar procuror în mai multe procese judecate de 
Alexandru Petrescu, a „dezvăluit” afacerile oneroase pe care le făcuseră împreună în anii 1947-1948, afaceri constând 
în schimbarea încadrării, favorizarea prin aplicarea unor pedepse mai mici sau chiar eliberarea prin declararea ca 
iresponsabili în fața legii a unor duşmani ai poporului, totul în schimbul unor sume de bani şi alte avantaje materiale 
pe care le împărțeau, bani care proveneau de la un avocat, Ştefan Demetriad*”. Dealtfel, în acei ani, în toate procesele 
în care apăra Demetriad inculpaţii primeau pedepse mici sau erau achitaţi“. Informaţiile date sub anchetă trebuie 
preluate cu un mare semn de întrebare, fiind foarte probabilă aplicarea metodei de constituire a unui dosar cât mai 
voluminos pentru şantajarea magistratului, care să judece în continuare cu aceeaşi „intransigență” în procesele 
politice. 

În cazul în care ancheta avea o astfel de motivaţie, aceasta era inutilă deoarece magistratul dovedise şi nu se 
dezminţise niciodată în privinţa obedienței față de putere şi nici în privința profesionalismului cu care transpunea 
ordinele politice în sentințe judecătoreşti. Îşi pregătea procesele în detaliu“ iar motivările sentințelor în procesele 
politice erau bine elaborate şi complexe. 

Sursele spuneau că generalul Petrescu îşi ducea viaţa în desfrâu cu femei, cheltuind sume care depăşeau cu mult 
veniturile salariale”. Ca şi în timpul când conducea penitenciarele, promiscuitatea sa se extindea şi la nivelul 
subalternilor. 

La 6 noiembrie 1954, într-o notă a Direcţiei a II-a către Direcţia a V-a a M.A.I. era sesizată corupția din 
interiorul Tribunalului M.A.I. Bucureşti, condus de Alexandru Petrescu. Pe lângă aceasta se atrăgea atenţia că sunt 
delegate la recurs avocate tinere stagiare, fapt care nu era în acord cu legea: „Pe sălile tribunalului sunt observate 
avocate stagiare tinere, care de foarte multe ori procurorii militari întrețin relații intime cu acestea, fac fel de fel de 
glume şi acestea au loc în văzul familiilor inculpaţilor care îşi fac impresie proastă”. 

Chiar debutul celei de-a doua căsătorii a lui Alexandru Petrescu vădea un caracter de o moralitate îndoielnică, 
fiind pus pe seama unei intervenţii. O tânără, Viorica, a venit la magistrat pentru a interveni pentru punerea în libertate 
a logodnicului său. Alexandru Petrescu i-a promis că va face tot posibilul, acesta a fost eliberat, dar magistratul a 
divorțat de soția sa şi s-a căsătorit cu Viorica, mai tânără cu 29 de ani”. Cu Viorica Petrescu, care, ulterior, a ajuns 
actriță la teatrul „I.L. Caragiale”, a avut două fiice, născute în 1951 şi 1955%. După moartea lui Alexandru Petrescu, 
a emigrat în SUA. 

A menţinut relaţiile cu fosta soție, Mariana, care, în legătură cu situația pe muchie de cuțit în care se afla 
magistratul, afirma că: „Petrescu ştie ce-l aşteaptă, este pregătit şi, când va fi cazul, în câteva clipe dispare (moarey” *. 

Situaţia fără întoarcere în care se afla Alexandru Petrescu a fost mărturisită de acesta prietenului său col. Mihai 
Chiriac, pensionar, fost prim-procuror la Tribunalul Suprem. Acesta a povestit la rândul său unui informator care, în 
19 noiembrie 1954, a scris o notă informativă. Deşi informaţia este la mâna a doua, credibilitatea sursei este întărită de 
veridicitatea situației prezentate. Alexandru Petrescu mărturisea că era conştient de situaţia sa. Despre regimul politic 
magistratul avea credinţa „că lucrurile se vor schimba în orice caz acum, peste un an, peste doi sau peste nouă”. lar 


83 Ibidem, ff. 67-68. 

84 Ibidem, ff. 80-81. 

85 Ibidem, ff. 164-165. 
86 Ibidem, ff. 1-20. 

87 Ibidem, vol. 2, ff. 129-138. 
38 Ibidem, f. 208 

39 Ibidem, vol. 5, f. 384. 
% Jbidem, vol. 1, f. 171. 
9! Jbidem, vol. 2, f. 110. 
% Ibidem, f. 123. 

9% Ibidem, vol. 1, f. 2. 

%4 Ibidem, vol. 6, f. 16. 
95 Ibidem, vol. 1, f. 171. 


248 Dreptul românesc la 100 de ani de la Marea Unire. Dimensiuni şi tendinţe 


despre situația sa, se justifica spunând: „Că el a fost silit de împrejurări să admită postul ce-l ocupă şi în prezent. Că 
ştie că soarta lui este pecetluită, că chiar dacă scapă de justiţie nu va scăpa de un glonţ ce i se va da pe la spate, tras de 
cineva (căci şi-a cauzat mulți duşmani). Că alta este justiţia noului regim care nu este ca cea sovietică. Că a fost forțat 
să accepte postul întrucât avea 2 procese, pe când era director al Penitenciarelor şi că dacă era contra procesul se 
redeschidea şi ar fi fost în închisoare. I-a spus că el vrea să mai ajute pe câte unul care are vreun proces şi ca atare să 
vină pe la el să îi dea cazurile astea. Însă ce va putea face, căci şi el este supravegheat. Chiriac nu s-a manifestat contra 
regimului spunând însă că dacă mai şedea în armată ar fi căzut pe el pacostea de a fi magistrat militar”. 

În treacăt fie spus, generalul trebuia să protejeze nu doar libertatea şi cariera lui, ci şi pe cele ale fiului său. Deşi 
simpatia sa pentru legionari era de notorietate, Tomis Petrescu, s-a înscris în Partidul Comunist imediat după 23 
august 1944, dar a fost exclus în 1946. Cu sprijinul tatălui său, deşi foarte tânăr încă, în 1948 a fost numit director al 
Spitalului Combinatului Siderurgic Hunedoara. În 1950 a fost arestat pe motiv că a efectuat o operaţie chirurgicală 
greşită, în urma căreia un muncitor decedase. În urma intervenţiei tatălui său a fost pus în libertate, a fost încadrat în 
M.A.I. şi numit director al Spitalului M.A.I. din Săvârşin”. 

Interesantă dorinţa magistratului de a-i ajuta doar pe cei care veneau la el cu intervenții şi nu de a-i judeca în mod 
corect pe nevinovaţi. Practic, îi propunea prietenului său, constituie o filieră de corupţie. Criminal „cu suflet”, 
condamna oameni pe bandă rulantă dar ar fi ajutat să scape câțiva în schimbul unor avantaje materiale. 

Aceasta era cea mai importantă informație pentru Securitate, că ajuta „pe câte unul” în procesele politice, cu atât 
mai mult cu cât existau nenumărate cazuri de sprijin evident şi incontestabil. Cel mai uşor de probat dintre ele, sesizat 
de Direcţia de Contrainformaţii, era cel al lui Matei Cojocaru, fost conducător al garnizoanei legionare Brăila. Acesta 
fusese condamnat în anul 1949, de Tribunalul Militar Galaţi, la 7 ani închisoare pentru activitate legionară, dar s-a 
sustras pedepsei fugind de la domiciliu. În anul 1954 a fost prins şi încarcerat. A făcut contestaţie, judecată de 
Tribunalul Teritorial Bucureşti, care i-a menţinut pedeapsa. A făcut recurs la instanţa superioară şi, totodată, o cerere 
de punere în libertate. Alexandru Petrescu a respins recursul, dar, ulterior, l-a pus în libertate fără nici o justificare”. 

În urma acestor informaţii, Securitatea a făcut un plan de acţiune. Trebuia să probeze cazurile în care „intervine 
pentru punerea în libertate a elementelor duşmănoase””. A fost încadrat cu informatori. Norocul, importanța 
serviciilor prestate, un protector politic sau toate acestea au la un loc, au făcut ca Alexandru Petrescu să scape. 

Cu un trecut dubios, într-o perioadă în care foştii magistrați au fost epuraţi incorpore, în prima decadă comunistă 
nu doar că a rămas în libertate, dar a deținut cele mai importante funcții în sistemul judiciar comunist. Sentinţe aspre 
la comandă politică putea să dea orice judecător absolvent de patru clase şi al şcolii juridice. Diferenţa între Alexandru 
Petrescu şi ceilalți „judecători populari” o constituia, însă, inteligenţa sa, care îl făcea să înțeleagă, dincolo de justiția 
de clasă, interesul puterii politice de la un moment dat, şi, mai ales, interesul anumitor factori politici, pregătirea sa 
juridică şi faptul că era vulnerabil şi putea fi oricând exclus din justiție şi închis. 

În privinţa protectorului său, deşi aceste informaţii nu sunt expuse cu claritate în documentele vremii, în primul 
rând ne-am gândit la Emil Bodnăraş, care, după cum am văzut, l-a reactivat în anul 1948. Tot Emil Bodnăraş l-a 
rechemat din rezervă şi în septembrie 1951 după ce două luni a avut calitatea de rezervist!%, şi în anul 1952, când 
fusese pentru a patra oară trecut în rezervă. Probabil în urma deciziei politice de la începutul anului 1952, de a elimina 
vechii magistraţii militari, prin Decretul nr. 117 din 3 iunie 1952, Prezidiul Marii Adunări Naţionale a R.P.R. îl trecea 
în rezervă pe Generalul Maior de Justiţie Iancu Alexandru Petrescu'"!. Acelaşi Ministru al Forţelor Armate, Emil 
Bodnăraş, care, aşa cum cerea procedura, propusese trecerea în rezervă!%, l-a rechemat, însă, în luna următoare în 
cadrele active, pentru a conduce ca preşedinte al completului de judecată al procesului „sabotorilor de la canal”. 
Procesul s-a desfăşurat în lunile august şi septembrie, dar Alexandru Petrescu a rămas activ, preluând funcția de 
Preşedinte al Tribunalului Militar pentru unităţile M.A.I." instanţa ultimei căi de atac în procesele politice. 

Având în vedere vechile relații cu acesta expuse mai sus, precum şi cu losif Schraer, adjunctul său, a cărui 
înclinaţie către corupție era de notorietate, la fel de posibil este ca protectorul său să fi fost Ministrul Afacerilor 
Interne, Teohari Georgescu. Pe lângă informațiile că avea încă un birou la M.A.I. în timpul ministeriatului acestuia, 
este varianta cea mai credibilă, dată fiind înclinația acestora spre corupție şi bani, comună cu a magistratului 
Alexandru Petrescu. Eliberarea şefului de bandă interlopă, Bujoiu, de notorietate în lumea justiţiei de după război, ne 
duce cu gândul la o intervenţie a lui Teohari Georgescu, având în vedere legăturile ministrului cu diverşi lideri ai 
lumii interlope. 


% Ibidem, vol. 2, f. 118. 

Dealtfel, se pare că Teohari Georgescu avea aceleaşi metehne cu Alexandru Petrescu. Potrivit unui referat 
întocmit de Alexandru Drăghici şi Augustin Alexa după mazilirea acestuia, fostul ministru de Interne practica punerea 
în libertate a unor arestaţi în schimbul legăturilor intime cu soțiile lor. Lui Teohari Georgescu i se imputa şi relația cu 
Iosif Schraer pe care nu doar că nu l-a arestat la indicațiile lui Gheorghe Gheorghiu — Dej, ba chiar îi facilitase fuga 
din țară", 

Nu în ultimul rând, Alexandru Petrescu s-a bucurat de protecția lui Alexandru Drăghici. În calitate de acuzator 
public, Drăghici a fost anchetatorul său la sfârşitul anului 1944. Imediat după ce a făcut anticameră la acesta, nu doar 
că a fost scos de sub urmărire, dar s-a interzis să se mai scrie ceva în presă referitor la calitatea sa de criminal de 
război'%5. În anul 1952, la înființarea Tribunalelor Militare pentru Unităţile M.A.I (M.S.S.), Alexandru Petrescu a fost 
numit în fruntea lor. Coincidenţă sau nu, aceste tribunale au fost înființate imediat după mazilirea lui Teohari 
Georgescu, atunci când Emil Bodnăraş dăduse ordin expres ca Alexandru Petrescu să fie trecut în rezervă. Deşi făceau 
parte dintre organele judiciare militare, aveau o subordonare multiplă. În fapt, ele se subordonau în mod direct lui 
Alexandu Drăghici, şeful Securităţii, care l-a luat în mod direct în subordinea şi sub protecţia sa, astfel încât, deşi 
informaţii despre favoritismele făcute de Alexandru Petrescu în schimbul unor sume de bani'% au continuat până când 
s-a pensionat, în anul 19581, generalul a fost de neatins. 

Aşa cum era de aşteptat, Alexandru Petrescu a fost urmărit de Securitate şi după trecerea definitivă în rezervă. 
Rapoartele şi notele de după anul 1960 conţineau informaţii din timpul războiului şi după!%. În anul 1965 Alexandru 
Petrescu era urmărit de Securitate pentru activitatea sa din trecut. Se reluau aceleaşi informaţii: că a luat măsuri 
represive împotriva deținuților politici comunişti, ceea ce dusese la exterminarea lor şi că în 1948 se afla într-un grup 
de masoni pe care, din funcţia de Preşedinte al Tribunalului Bucureşti, i-a favorizat prin achitări şi reduceri de 
pedepse!%. 

Dar magistratul militar Alexandru Petrescu se strecurase prea bine printre pericolele carierei sale şi făcuse prea 
multe servicii regimului comunist pentru ca să nu se bucure de pensia frumoasă fără a fi deranjat de autorităţi şi fără a 
părea cel puţin că ar fi avut mustrări de conştiinţă pentru vieţile distruse şi nedreptăţile comise. Personalitate 
tenebroasă, în deplinătatea facultăților intelectuale, dar fără facultăți morale, Alexandru Petrescu şi-a petrecut 
bătrâneţile făcând plimbări lungi în parcul Herăstrău'!, în vecinătatea căruia locuia!!! Apreciat în mod deosebit de 
statul comunist pentru serviciile aduse!!?, a murit în Bucureşti, în 1977, ca pensionar respectabil. 


04 Gheorghe Onişoru, Pecetea lui Stalin: cazul Vasile Luca, Târgovişte, Cetatea de Scaun, 2014, p. 289. 

Interne se concluziona: „generalul — maior în rezervă Alexandru Petrescu are o activitate îndelungată în aparatul de stat iar după 23 august 1944 
şi-a adus o contribuţie însemnată la întărirea ordinii sociale şi de stat în țara noastră” (idem, fond Cadre M.A.I, dosar nr. 57, f. 43). 

Abstract : The supremacy of the Constitution is a reality also because of the role of the Constitutional Court, as 
defined in art. 142 paragraph (1) of the Constitution. The Constitutional Court's powers contribute essentially to the 
rule of law and, therefore, a historical analysis of the evolution of this important constitutional institution is likely to 
highlight the legitimacy of the constitutionality control of the laws in Romania, but also its perspectives. 

In our analysis, we are arguing for the concept of constitutional justice, from a historical point of view, which 
includes the main attribution of a constitutional court, namely the control of the constitutionality of the laws. From 
this perspective, we point out the main evolutive moments of the constitutional control of the laws in Romania, 
analyzing briefly the particularities of the constitutional regulations during the evolution of the constitutional justice 
in our country. At the same time, we emphasize the contemporary features of the constitutionality control of the laws 
in Romania, and we argue that guaranteeing the supremacy of the Constitution, through constitutional control, must 
be seen in the broad sense and in terms of the attributions of the judicial courts in this field. 

We believe that the role of the Constitutional Court must be amplified by new powers, including through future 
revisions to the Fundamental Law, as this creates new guarantees regarding the reality of the principle of separation 
and balance of power in the state, and obviously guaranteeing the supremacy of the Fundamental Law. 


Keywords : Constitutional justice ;constitutional control of laws ; historical stages of its constitutional control of 
laws in Romania ; contemporary features of constitutional justice; possible new powers of the Constitutional Court. 


I. Semnificaţii şi trăsături ale justiţiei constituționale 

Supremaţia Constituției ar rămâne o simplă chestiune teoretică dacă nu ar exista garanţiile adecvate. 
Incontestabil, justiția constituțională şi forma ei particulară, controlul de constituţionalitate al legilor, reprezintă 
principala garanţie a supremaţiei Constituţiei, aşa cum de altfel se stipulează şi în mod expres în Legea fundamentală 
a României. 

Profesorul lon Deleanu aprecia că „Justiţia constituţională poate fi considerată, alături de multe altele, o 
paradigmă a acestui secol”. Apariţia şi evoluţia justiţiei constituţionale este determinată de mai mulți factori, la care 
doctrina se referă, printre care menționăm: omul, în calitatea sa de cetățean, devine un reper axiologic cardinal al 
societăţii civile şi politice, iar drepturile şi libertăţile fundamentale numai reprezintă un simplu discurs teoretic, ci o 
realitate normativă; se realizează o reconsiderare a democrației, în sensul că protecția minorităţii devine o cerință 
principală a statului de drept şi, în acelaşi timp o contrapondere la principiul majorităţii; „suveranitatea parlamentară” 
este supusă supremaţiei legii şi, în special, a Constituţiei, prin urmare legea nu mai este un act infailibil al 
Parlamentului, ci condiţionat de normele şi valorile Constituţiei; nu în ultimul rând, reconsiderarea rolului şi locului 
constituţiilor în sensul calificării lor, mai ales că „aşezăminte fundamentale ale guvernaţilor şi nu ale guvernanților, ca 


act dinamic, în continuare modelare, şi ca act al societății”. 


Termenii de „justiţie constituţională” şi „jurisdicție constituțională” sunt controversati în literatura de specialitate, 
preferându-se mai ales acela de control de constituţionalitate a legilor,în sensul de instituție juridică de drept 
constituțional Cu toate acestea, noţiunea de „justiţie constituțională” apare în opera lui Kelsen sub forma „garanția 
jurisdicţională a Constituției”. De asemenea, Eisenmann o consideră ca fiind „acea formă de justiţie sau mai exact de 
jurisdicție care priveşte legile constituționale”, fără de care Constituţia nu ar fi decât „un program politic, obligatori 
numai moralmente”. Acelaşi autor face distincția dintre justiția constituţională şi jurisdicția constituţională. „Justiţia 
constituțională” este forma prin care se garantează repartizarea prerogativelor între legislația ordinară şi legislația 
constituțională, iar „jurisdicția constituţională” se referă la autoritatea prin care se realizează justiţia constituţională”. 

În literatura română, noţiunea de „justiție constituţională” s-a încetățenit în special datorită contribuţiei în materie 
a profesorului Ion Deleanu’. Fără a face o analiză minuțioasă a acestui concept, considerăm că justiţia constituțională 
este o categorie juridică cu o semnificație specială a cărei componente constituţionale sunt următoarele: a) 
desemnează ansamblul instituţiilor şi al procedurilor prin intermediul cărora se realizează supremaţia Constituţiei.;b) 
un organ statal competent să o realizeze cu atribuţiile prevăzute de Constituţie şi de lege; c) un ansamblu de mijloace 

tehnice şi forme de înfăptuire care să prezinte elemente specifice şi exclusive;d) scopul justiției constituționale este 
acela de a asigura supremaţia Constituţiei. 

Nu există identitate între conceptele de justiţie constituţională şi, respectiv, control de constituţionalitate al 
legilor. Acesta din urmă este numai o parte componentă a primului. 

În sensul definiţiei propuse mai sus pot fi identificate trăsăturile generale ale justiției constituționale: este o 
veritabilă jurisdicție comportând însă unele particularități faţă de alte forme de jurisdicție având în vedere scopul 
acesteia; poate utiliza reguli procedurale comune dar şi reguli procedurale proprii înscrise în Constituţie, legi şi 
regulamente determinate de natura litigiului constituţional; poate fi realizată de către un organ statal specializat 
(politic, jurisdicțional, sau cu o dublă natură), sau de către instanţele judecătoreşti de drept comun; este o justiție 
exclusivă deoarece are monopolul contenciosului constituţional. nu este întotdeauna concentrată pentru că instanţele 
judecătoreşti de drept comun pot avea perspective în domeniul contenciosului constituţional: independența justiţiei 
constituționale constă în existența unui „statut constituţional” al organului care înfăptuieşte acest tip de jurisdicție, 
constând în autonomia statutară şi administrativă independentă față de orice autoritate publică; verificarea propriei 
competenţe, preeminența abuzurilor justiţiei constituţionale față de orice alte decizii jurisdicţionale: independenţa şi 
inamovibilitatea judecătorilor şi, în unele cazuri, desemnarea acestora folosind alte criterii decât cele privitoare la 
recrutarea, numirea şi promovarea magistraţilor de carieră; 

Controlul de constituționalitate al legilor este principala formă a justiției constituționale şi constituie o bază a 
democraţiei garantând realizarea unui guvernământ democratic, care să respecte supremaţia legii şi a Constituţiei. 

George Alexianu considera că legalitatea este un atribut al statului modern. Ideea de legalitate în concepția 
autorului este formulată după cum urmează: toate organele statului funcționează în baza unei ordini de drept statuată 
de legiuitor şi care trebuie respectată. 

Acelaşi autor, referindu-se la supremaţia Constituţiei, afirma cu deplin temei şi în raport cu realităţile de astăzi: 
„Când statul modern îşi organizează noua sa înfăţişare, cea dintâi idee care-l preocupă este aceea a stăvilirii abuzului 
administrativ, de aici invenţiunea constituțiilor şi pe cale jurisdicțională instituirea unui control al legalității. Odată 
acest abuz stabilit apare unul nou, mult mai grav, acela al Parlamentului. Se inventează atunci supremația Constituţiei 
şi diferite sisteme pentru garantarea ei. Ideea de legalitate dobândeşte astfel o puternică pârghie de întărire”. 

În doctrină, controlul de constituționalitate a legilor a fost definit ca fiind: „Activitatea organizată de verificare a 
conformităţii legii cu constituţia, iar din punct de vedere al dreptului constituţional cuprinde reguli privitoare la 
autoritățile competente a face această verificare, procedura de urmat şi măsurile ce pot fi luate după realizarea acestei 
proceduri”. În esenţă, controlul constituționalității legilor presupune verificarea conformităţii legii ca act juridic al 
Parlamentului, dar şi a altor categorii de acte normative cu normele cuprinse în Constituţie. Conformitatea trebuie să 
existe atât sub aspect formal (competenţa organului emitent şi procedura de elaborare), cât şi din punct de vedere 
material (conţinutul normei din legea ordinară trebuie să fie conform normei constituționale). 


II. Aspecte ale apariţiei şi evoluţiei controlului de constituţionalitate 

Dacă se are în vedere caracterul cronologic, verificarea constituţionalității legilor a fost realizată pentru prima 
dată în Anglia de către Eduard Cohe prin hotărârea sa din 1610 în cazul Bonham, în calitatea sa de chief justice. 
Utilitatea controlului de constituţionalitate a fost apoi învederată de Alexander Hamilton în S.U.A. în 1780: „Dacă 
s-ar întâmpla să existe o diferență preconciliabilă între legi şi Constituţie ar trebui desigur să fie preferată aceea care 
are o valabilitate şi o obligativitate superioară sau, cu alte cuvinte, constituţia trebuie preferată legii... Niciun act 
legislativ contrar Constituţiei nu poate fi valid”. 

Acela care pune însă în mod frecvent problema controlului constituționalităţii legilor de către un organ politic 
este renumitul jurist şi om politic francez Si&yes. În discursul său din Convenţia Franţei din anul 1791, cere crearea 
unui organ de natură politică, care să anuleze din oficiu sau la cererea celor interesaţi, orice act sau orice lege care ar fi 
contrară Constituţiei. Mai mult, acest organ avea chiar un rol de Adunare Constituantă. 

Din perspectivă istorică, o importanță aparte prezintă controlul judecătoresc de constituționalitate instaurat în 
S.U.A. la începutul secolului al XIX-lea, deşi Constituţia nu îl prevedea Curtea supremă se pronunţă în afacerea 
Marbury vs. Madison, pentru prima dată într-o speţă de natura aceasta, declarând Constituţia federală ca fiind lege 
supremă a statului şi înlăturând un act al Congresului contrar Constituţiei federale. Decizia Curţii este redactată de 
judecătorul John Marshall şi formează baza pe care se fundamentează jurisprudența americană în materia controlului 
de constituţionalitate. 

Raționamentul pe care l-a atribuit judecătorul american este următorul: judecătorul are menirea să aplice şi să 
interpreteze legile. Constituţia este legea supremă a unui stat care trebuie să fie aplicată cu prioritate față de oricare 

M., Puran A., Drept constituțional. Teoria generală a statului , ediţia a Il-a, Ed. Ch.Beck, Bucureşti, pp. 205-206. 

7 Alexianu G, Drept constituțional, Ed. Casei Şcoalelor, Bucureşti, 1930, p. 71 

8 Muraru I, Tănăsescu E.S., Drept constituțional şi Instituţii politice, Ed. Ch.Beck, 2014,Vol. IL, p.191 

° Alexianu G, op.cit., p.72 


252 Dreptul românesc la 100 de ani de la Marea Unire. Dimensiuni şi tendinţe 


altă lege. Constituţia fiind o lege, urmează să fie interpretată şi aplicată de judecător inclusiv la un caz particular care 
formează obiectul judecății. În cazul în care legea nu este conformă cu normele constituționale, acestea din urmă se 
vor aplica dat fiind caracterul suprem al Constituţiei. 

Modelul european de justiţie constituţională se caracterizează din punct de vedere instituţional în curţi sau 
tribunale constituţionale. 

În perioada interbelică acest model s-a remarcat în: Austria (1920), Cehoslovacia (1979), Spania (1931) şi Irlanda 
(1938).După al Doilea Război Mondial se înființează curți şi tribunale constituționale în majoritatea statelor europene: 
Italia (1948), Germania (1949), Turcia (1961), Portugalia (1976), Spania (1978) etc.Printre ţările est-europene care au 
acest model de justiţie constituțională menţionăm: România, Polonia, Ungaria, Cehia, Croaţia, Macedonia, Rusia, 
Ucraina, Lituania, etc. În cazul Franţei controlul de constituționalitate este realizat de către un organ cu dublă natură, 
politic şi jurisdicţional, Consiliul Constituţional francez. 

În ţara noastră, controlul de constituţionalitate a legilor a cunoscut o evoluţie marcată de particularităţile naţionale 
şi de aplicarea succesivă a celor două modele mai sus prezentate. 

Astfel, statutul lui Cuza stabilea în art. 12 că statul şi legile constituţionale sunt puse sub ocrotirea corpului 
ponderator. Prin urmare, această cameră a parlamentului putea să verifice conformitatea unei legi cu Constituţia. 

Constituția din 1866 nu reglementa controlul de constituţionalitate al legilor. 

Cu toate acestea, pot fi menţionate dispoziţiile art. 93 din Constituţie, potrivit cărora Domnul „sancţionează şi 
promulgă legile” şi că el „poate refuza sancţiunea sa”. În consecinţă, şeful statului putea refuza promulgarea unei legi, 
dacă o considera neconstituţională. Evident, nu este un veritabil control de constituționalitate a legilor, dar este o 
modalitate premergătoare unei astfel de verificări. În perioada cât a fost în vigoare Constituţia din 1866, şeful statului 
nu a recurs niciodată la această procedură. 

Controlul de constituționalitate al legilor realizat de o instanţă judecătorească şi nu de o instituţie specializată, 
diferită de puterea judecătorească a fost acceptat şi pe continentul european. Istoria constituțională menționează o 
prioritate românească în acest caz. Astfel, în perioada 1911-1912 mai întâi Tribunalul Ilfov şi apoi Înalta Curte de 
Casaţie şi Justiţie şi-au arogat dreptul de a verifica conformitatea constituțională a legilor în litigiul cunoscut sub 
numele de „afacerea tramvaielor” din București. 

Este interesant raţionamentul folosit de către Tribunalul Ilfov şi de către Înalta Curte de Casaţie şi Justiţie în 
considerentele au fost următoarele: 1) Instanţa nu şi-a asumat, din oficiu, competenţa de a se pronunţa asupra 
constituționalităţii unei legi şi de a o anula, deoarece o asemenea procedură ar fi constituit un amestec al puterii 
judecătoreşti în atribuţiile puterii legiuitore. În consecință, instanța şi-a asumat această competență, deoarece a fost 
sesizată cu verificarea constituționalității unei legi; 2) În baza atribuţiilor care sunt date, puterea judecătorească are ca 
principală misiune interpretarea şi aplicarea tutore legilor, fie ordinare sau constituţionale. Dacă o lege invocată este 
contrară Constituţiei, instanţa nu poate refuza soluţionarea cauzei; 3) Nu exista nicio dispoziţie în Constituţia din 1866 
prin care să se interzică expres dreptul puterii judecătoreşti de a verifica dacă o lege este conformă cu Constituţia. 
Sunt invocate dispozițiile art. 77 din Constituţie, potrivit cărora un judecător, conform jurământului depus, este obligat 
să aplice legile şi Constituţia ţării; 4) Spre deosebire de legile ordinare, Constituţia este permanentă şi nu poate fi 
revizuită decât în mod excepțional. Fiind legea cu forță supremă, Constituția se impune prin autoritatea sa tuturor şi de 
aceea judecătorul este obligat să o aplice cu prioritate, inclusiv în ipoteza în care legea în baza căreia se soluţionează 
litigiul este contrară Constituţiei!”. 

Deciziile pronunţate de Tribunalul Ilfov şi Înalta Curte de Casaţie şi Justiţie au fost bine primite de către 
specialiştii vremii. lată un scurt comentariu: „Această deciziune a fost o mare satisfacțiune pentru toţi oamenii de 
drept. Ea reprezintă un mare pas în propăşirea acestei țări spre progres, fiindcă ea consacră principiul că Constituţia 
acestui stat, temelia lui, paladiul drepturilor şi libertăţilor noastre, nu trebuie nesocotite de nimeni. Suntem mândri că 
i-a fost dat justiţiei noastre să arate chiar justiţiei din țările occidentale adevărate cale a progresului în materie de drept 
public”!!. 

Pentru prima dată, controlul de constituţionalitate al legilor a fost reglementat de Constituţia României din 1923, 
prin art. 103, fiind adoptat modelul american. „Numai Curtea de Casaţie în secții unite are dreptul de a judeca 
constituționalitatea legilor şi a declara inaplicabile pe acelea care sunt contrare Constituţiunii. Judecata asupra 
inconstituționalităţii legilor se mărgineşte numai la cazul judecat”. 

Prin urmare, controlul constituționalităţii legilor era de competenţa exclusivă a Curții de Casaţie în secții unite. El 
se putea exercita numai pe calea excepţiei de neconstituționalitate invocată cu ocazia judecării unui litigiu. Totodată, 
hotărârea pronunțată producea efecte juridice numai între părţile din proces şi avea putere de lucru judecat decât 
asupra speţei soluționate. 

De asemenea, constituţionalitatea legilor se judeca după ce litigiul a străbătut toate gradele de jurisdicție. Această 
procedură constituia o cale extraordinară de atac a unei hotărâri. Dispoziţiile art. 29 din Legea Curţii de Casaţie 


10 A se vedea „Curierul Judiciar”, Nr. 32, din 29 aprilie 1912, pp.373-376 
11 Comşa N.D, Notele din „Curierul Judiciar”, Nr.32, din 29 aprilie 1912, p.378 

prevedeau o singură excepţie, atunci când reclamantul acceptă suspendarea judecății fondului procesului pentru a se 
decide în prealabil de către Curtea de Casaţie asupra constituționalităţii legii a cărei aplicare se cerea. 

Totodată, prin aceste reglementări constituționale se realiza trecerea de la controlul judecătoresc „difuz”, asumat 
de către toate instanţele judecătoreşti, la un control judecătoresc „concentrat”, atribuit unei singure instanțe, şi anume 
Curţii de Casaţie, în secțiuni unite. De asemenea, decizia pronunțată în această procedură producea efecte numai cu 
privire la cazul judecat şi între părțile litigiului, neputând produce efecte juridice „erga omnes”. 

Controlul de constituționalitate al legilor a fost reglementat identic de Constituţia României din 1938, prin 
dispozițiile art. 75. 

În perioada postbelică, controlul de constituţionalitate al legilor practic nu mai era reglementat. Dispoziţiile art. 
24 lit. j) din Constituţia din 1952 stabileau că organul reprezentativ suprem, Marea Adunare Naţională are în 
competenţa sa „controlul general asupra aplicării Constituţiei”, ceea ce includea şi dreptul de a examina conformitatea 
legii cu constituţia. 

La fel, dispoziţiile art. 43 pct. 5 din Constituţia adoptată în 1965 stabileau competenţa Marii Adunări Naţionale 
pentru exercitarea controlului general al aplicării Constituţiei, dar aceste dispoziții reglementau mai precis competența 
organului reprezentativ suprem în privinţa controlului de constituționalitate al legilor: „Numai Marea Adunare 
Naţională hotărăşte asupra constituționalității legilor”. 

Legiuitorul constituant din perioada postbelică a statului totalitar renunță la modelul american, ca de altfel şi la 
principiul separaţiei puterilor în stat şi încredinţează controlul de constituționalitate unui organism politic. 

Constituţia României din 1991 care restabileşte valorile democraţiei şi ale statului de drept reglementează inițial 
controlul de constituţionalitate al legilor în art. 140-145, conform modelului european, competenţa revenind Curţii 
Constituţionale, aceasta fiind constituită ca autoritate publică independentă. 


III. Realităţi şi perspective ale justiţiei constituționale în România 

În România, justiţia constituţională este realizată concentrat de către Curtea Constituţională. Sediul materiei îl 
reprezintă dispoziţiile cuprinse în art. 142-147 din Constituţie şi cele cuprinse în Legea nr. 47/1992 privind 
organizarea şi funcţionarea Curţii Constituţionale!7.Totuşi, aşa cum vom arăta mai jos, justiţia constituţională nu este 
un atribut exclusiv al Curţii Constituționale, ci numai componenta sa cea mai importantă controlul de 
constituționalitate al legilor la care se adaugă competențele exclusive conferite de Constituţie şi de legile speciale. 

Dispoziţiile constituționale prin care Curtea Constituțională a României a devenit o realitate a fost acceptată după 
ample dezbateri parlamentare, cu ocazia discutării proiectului de constituţie. Este util demersului nostru ştiinţific de a 
menționa în mod succint matura acestor discuții parlamentare în urma cărora instanța constituțională a devenit o 
realitate. Comisia parlamentară de redactare a Legii fundamentale a produs ca Titlu IV să fie consacrat „Consiliului 
constituțional”sub influenţa sistemului constituțional francez. 

Dezbaterile din adunarea constituantă pot fi sistematizate, aşa cum s-a arătat în literatura de specialitate, în patru 
mari idei: „şi anume a) eliminarea instituţiei, fără nicio variantă; b) eliminarea consiliului constituțional, cu 
încredințarea misiunii sale de control instanţelor judecătoreşti; c) încredințarea controlului de constituționalitate unei 
comisii; d) acceptarea controlului constituționalităţii legilor, exercitat de către o autoritate distinctă, consiliu, curte, sau 
tribunal constituțional”. 

În final, Adunarea Constituantă a hotărât crearea unui organ specializat, judiciar, respectiv Curtea 
Constituțională. Esenţa argumentării acestei decizii a fost următoarea: „Adunarea Constituantă a decis să 
instituționalizeze această formă de control a constituţionalității legilor. Un astfel de control este inerent statului de 
drept şi democratic. În perioada postbelică, toate statele europene care şi-au adoptat constituții au încredințat controlul 
constituționalităţii legilor, nu instanţelor judecătoreşti, ci unui organ special şi specializat, aşa încât modelul oferit în 
proiect este un model european. Prin modul ei de alcătuire şi prin atribuţiile ce îi revin, Curtea constituţională nu este 
„O supraputere”, nici nu este costisitoare — față de alte instituţii — prin cei nouă membri ai săi. Încredințarea controlului 
constituționalității legilor Curţii Supreme de justiţie ar avea drept consecință transformarea organului jurisdicţional 
într-un organ politic, supraordonarea autorităţii judecătoreşti, stimularea arbitrariului din partea acesteia, revenirea la o 
formă de control desuetă, de mult depăşită, în majoritatea covârşitoare a ţărilor democratice din lume”. 

Doctrina a sintetizat următoarele trăsături şi funcții ale Curţii Constituţionale!*: a) Nu este o altă putere în stat şi 
nici nu preia vreuna din funcțiile celor trei puteri; b) Are o dublă natură: politică şi jurisdicţională; c) Rolul Curții 
Constituţionale ca autoritate publică este acela de a fi garantul supremaţiei Constituţiei, d) Este autoritatea publică ce 
sprijină buna funcţionare a puterilor publice în cadrul raporturilor constituționale, de separație, echilibru, colaborare şi 
control reciproc; e) Curtea Constituţională este singura autoritate de jurisdicție constituțională din România [art. 1 alin. 


12 Republicată în M.Of. nr. 807 din 3 decembrie 2010 

13 Muraru I, Tănăsescu E.S. (coordonatori), Constituţia României. Comentariu pe articole, Ed. C.H.Beck, Bucureşti, 2008, p.1370 

14 Ibidem, p.1373 

15 Pentru dezvoltări a se vedea : Ionescu C., Dumitrescu C.A., Constituţia României. Comentarii şi explicații, Editura Ch. Beck, Bucureşti , 
2017, pp. 1533-1594; Muraru I., Tănăsescu E.S., Constituţia României. Comentarii pe articole, op.cit., pp. 174-1379. 


254 Dreptul românesc la 100 de ani de la Marea Unire. Dimensiuni şi tendinţe 


(2) din Legea nr. 47/1992, republicată]; f) Organizarea, funcționarea şi exercitarea atribuţiilor se realizează cu respec- 
tarea principiului legalității, g) Componenţa Curţii Constituţionale este stabilită de Constituţie şi de Legea nr. 
47/1992; h) În exercitarea atribuţiilor sale Curtea Constituţională reglementează o operă de interpretare a legii şi a 
Constituţiei, i) Curtea Constituţională „sprijină buna funcţionare a puterilor publice în cadrul raporturilor 
constituționale de separație, echilibru şi control reciproc”; j) Curtea Constituţională este un garant al respectării 
drepturilor şi libertăţilor fundamentale. 

Controlul judecătoresc reprezintă o importantă modalitate de garantare a supremaţiei legii fundamentale, 
deoarece prin natura atribuțiilor pe care le au instanţele judecătoreşti interpretează şi aplică legea, ceea ce implică şi 
obligația de a analiza conformitatea actelor juridice supuse controlului judecătoresc cu normele Constituţiei. Prin 
urmare instanțele judecătoreşti au competenţe în materia justiției constituționale. Avem în vedere nu numai obligația 
generală a judecătorului de a respecta şi aplica normele Constituţiei sau atribuțiile conferite de lege pentru a sesiza 
instanța constituţională cu o excepţie de neconstituţionalitate, ci în mod deosebit posibilitatea de a cenzura un act 
juridic sub aspectul constituţionalității 

Doctrina şi jurisprudenţa recentă în materie analizează competenţa instanțelor judecătoreşti de a verifica unele 
acte juridice sub aspectul conformităţii cu normele constituționale. Un act juridic neconstituțional este un act emis cu 
exces de putere. 

Neconstituţionalitatea unui act juridic poate fi constată de către o instanță de judecată, dacă sunt îndeplinite 
cumulativ următoarele condiţii: L.instanţa să îşi exercite atribuţiile în limitele competenţei prevăzute de lege;2.actul 
juridic poate fi individual sau normativ, poate avea un caracter obligatoriu ori facultativ;3.să nu existe în cauză 
competenţa exclusivă a Curţii Constituţionale de a se pronunţa asupra constituționalității actului juridic;4. soluționarea 
cauzei să depindă de actul juridic ce este criticat pentru neconstituționalitate;5.să existe o motivaţie pertinentă, 
suficientă şi rezonabilă a instanţei privind neconstituționalitatea actului juridic. 

În cazul îndeplinirii cumulative a acestor condiţii nu sunt depășite limitele atribuţiilor instanţelor judecătoreşti, ci, 
dimpotrivă, se aplică principiul supremaţiei Constituţiei şi se dă eficienţă rolului judecătorului de a aplica şi interpreta 
corect legea. O astfel de soluţie este justificată şi în raport cu rolul judecătorului în statul de drept: acela de a interpreta 
şi aplica legea. 

Realizarea acestei misiuni constituționale, deosebit de importante şi dificile în acelaşi timp, impune judecătorului 
să aplice legea respectând principiul supremaţiei Constituţiei, prin urmare de a controla constituţionalitatea actelor 
juridice care formează obiectul litigiului dedus judecății sau care se aplică soluționării cauzei. Aplicarea actelor 
juridice se realizează de judecător ținând cont de forța lor juridică şi cu respectarea principiului supremaţiei 
Constituţiei. În acest sens trebuie menţionate şi dispoziţiile art. 4 alin. (1) din Legea nr. 303/2004 care obligă 
magistrații ca prin întreaga lor activitate să asigure supremația legii. 

O altă problemă este aceea de a şti care sunt soluţiile pe care instanţele judecătoreşti le pot pronunța, cu 
respectarea condițiilor mai sus arătate, atunci când constată neconstituționalitatea unui act juridic. Pot exista două 
situaţii: Într-o primă ipoteză, instanţele pot fi învestite direct cu verificarea legalității unui act juridic, aşa cum este 
cazul instanţelor de contencios administrativ. În acest caz, instanțele judecătoreşti pot constata prin hotărâre nulitatea 
absolută a actelor juridice, pe motiv de neconstituționalitate. Cealaltă situație are în vedere ipoteza în care instanţele 
nu sunt învestite în mod nemijlocit cu verificarea actului juridic criticat pentru neconstituționalitate, dar acel act 
juridic se aplică în soluţionarea cauzei dedusă judecății. În acest caz, instanţele nu mai pot dispune anularea actului 
juridic neconstituțional, însă nu îl vor mai aplica pentru soluţionarea cauzei. 


IV. Unele concluzii 

În opinia noastră este necesar ca rolul Curţii Constituţionale de garant al Legii fundamentale să fie amplificat prin 
noi atribuții cu scopul de a limita excesul de putere al autorităților statului. Nu suntem de acord cu cele afirmate în 
literatura de specialitate că o posibilă ameliorare a justiţiei constituţionale s-ar putea realiza prin reducerea atribuţiilor 
instanţei de contencios constituțional!“ Este adevărat, Curtea Constituţională a pronunţat unele decizii discutabile sub 
aspectul respectării limitelor exercitării atribuţiilor care îi revin potrivit Constituţiei „prin asumarea rolului de legiuitor 
pozitiv”. Reducerea atribuțiilor instanței constituționale pentru acest motiv nu este o soluţie cu fundament juridic. 
Desigur reducerea atribuţiilor unei autorităţi a statului are ca şi consecință eliminarea riscului de exercitare 
defectuoasă a acelor atribuţii. Nu în acest mod se realizează într-un stat de drept perfecționarea activității unei 
autorități a statului „ci prin căutarea unor soluţii juridice de realizare în condiții mai bune a atribuţiilor care se 
dovedesc a fi necesare sistemului statal şi social. 

Proporţionalitatea este un principiu fundamental al dreptului consacrat explicit în reglementări constituționale, 
legislative şi instrumente juridice internaţionale. Este bazat pe valorile dreptului rațional ale justiţiei şi echităţii şi 


16 Vrabie G.,Natura juridică a curților constituţionale şi locul lor în sistemul autorităților publice, în Revista de Drept Public,nr.1/2010 
p. 33. 
17 Ne referim cu titlu de exemplu la Decizia nr.356/2007,publicată în M.Of.nr.322din 14 mai 2007 şi la Decizia nr.98/2008 publicată în M. 
Of. nr. 140 din 22 februarie 2008. 

exprimă existența unui raport echilibrat sau adecvat între acțiuni, situații, fenomene, fiind un criteriu pentru limitarea 
măsurilor dispuse de autorităţile statului la ceea ce este necesar pentru atingerea unui scop legitim, în acest fel fiind 
garantate drepturile fundamentale şi evitat excesul de putere al autorităţilor statului. Proporționalitatea este un 
principiu de bază al dreptului Uniunii Europene fiind consacrat expres de dispoziţiile art. 5 din Tratatul privind 
Uniunea Europeană!S. 

Apreciem că reglementarea expresă a acestui principiu numai în conţinutul dispozițiilor art.53 din Constituţie, cu 
aplicare în domeniul restrângerii exerciţiului unor drepturi este insuficient pentru a pune în valoare întreaga 
semnificaţie şi importanţa a principiului pentru statul de drept. 

Este util, într-o viitoare revizuire a legii fundamentale, ca la art. 1 din Constituţie să se adauge un nou alineat care 
să prevadă că „Exercitarea puterii statale trebuie să fie proporțională şi nediscriminatorie”. Această nouă reglementare 
constituțională s-ar constitui ca o veritabilă obligaţie constituțională pentru toate autoritățile statului, de a-şi exercita 
atribuțiile în aşa fel încât măsurile adoptate să se înscrie în limitele puterii discreționare recunoscute de lege. Totodată 
se creează posibilitatea pentru Curtea Constituţională de a sancţiona pe calea controlului de constituționalitate al 
legilor şi ordonanţelor excesul de putere în activitatea Parlamentului şi a Guvernului, folosind drept criteriu principiul 
proporționalității. 

În atribuţiile Curţii Constituţionale poate fi inclusă aceea de a se pronunţa asupra constituţionalităţii actelor 
administrative exceptate de la controlul de legalitate al instanțelor de contencios administrativ. Această categorie de 
acte administrative, la care se referă art.126 alin.6 din Constituţie şi dispoziţiile Legii nr. 544/2004 a 
contenciosului-administrativ sunt deosebit de importante pentru întregul sistem social şi statal. Prin urmare este 
necesar un control de constituționalitate deoarece în lipsa acestuia puterea discreționară a autorității administrative 
fundamentale sau a încălcării unor valori constituţionale importante. Pentru aceleaşi argumente ar trebui ca instanța 
noastră constituțională să poată controla sub aspectul constituționalităţii şi decretele Preşedintelui de instituire a 
procedurii referendumului. 

Înalta Curte de Casaţie şi Justiţie are competenţa, să adopte decizii în procedura recursului în interesul legii care 
sunt obligatorii pentru instanţe. În lipsa oricărui control de legalitate sau constituționalitate practica a demonstrat că în 
numeroase situaţii instanța supremă şi-a depăşit atribuţia de a interpreta legea, şi prin astfel de decizii a modificat sau 
completat acte normative comportându-se ca un veritabil legiuitor încălcând astfel principiul separaţiei puterilor în 
stat!”. În aceste condiţii, cu scopul de a evita excesul de putere al instanţei supreme, considerăm că se impune a se 
atribui Curţii Constituţionale competenţa de a se pronunţa asupra constituţionalităţii deciziilor Înaltei Curți de Casaţie 
şi Justiţie adoptate în procedura recursului în interesul legii. 


18 Pentru dezvoltări a se vedea Andreescu M., Proporționalitatea, principiu al dreptului Uniunii Europene în Curierul Judiciar nr. 10/2010, 
pp. 593-598. 

19 Pentru dezvoltări a se vedea Andreescu M., Constituționalitatea recursului în interesul legii şi ale deciziilor pronunțate, în Curierul 
Judiciar nr. 1/2011, pp.32-36. 

Abstract: Since its earliest manifestations, Romanian constitutionalism demonstrated over time, flexibility 
and adaptability to social and political changes that occurred. Constitution as an instrument of achieving the state of 
law, transposed in its rules, historical doctrinal developments, being connected to the needs of the political 
class. Although the communist period destabilized native constitutional institutions, with the reaffirmation of 
democracy, national fundamental values successfully abolished totalitarian tendencies. Thus, modern 
constitutionalism connected permanently to the requirements and realities of Romanian society. 

Odată cu apariția statului național democratic, prin separarea puterilor statale şi alegerea conducătorilor au fost 
create premisele implementării elementelor constituţionale primare, sens în care evoluţia constituționalismului a 
reprezentat o condiţie esenţială pentru dezvoltarea naţională contemporană! 

Conform definiţiei”, Constituţia reprezintă legea fundamentală a statului, aflat în diferite stadii ale dezvoltării 
sociale, economice şi politice, prin care, pe baza drepturilor şi obligaţiilor personale garantate, sunt stabilite forma de 
guvernare şi organizarea instituţională. În acest sens, fiecare etapă istorică a influenţat soluționarea şi proiectarea 
tendințelor existente la acel moment în societate, constituționalismul devenind, treptat, elementul central pentru 
dezvoltarea naţională, nu numai în plan politic, dar şi în plan juridic’. 

De aceea, Actul fundamental naţional nu a fost elaborat ca un atribut universal valabil pentru toate epocile, ci a 
trebuit să răspundă cerinţelor prezente la un moment dat în existenţa naţiunii, exigenţe ce au înglobat atât starea 
politico-economică a ţării, cât şi dezideratele sociale şi tradiţiile naționale. În plus, Constituţia a oglindit permanent 
legătura dintre factorii ce au influenţat dezvoltarea societății şi forțele şi interesele din cadrul comunității, condiții 
generate de contextul internaţional existent, ce s-au regăsit în cadrul fiecărui stadiu al constituţionalismului. 

Studiind Constituţiile României“, putem afirma că documentele asimilează evoluţia istorică a statului, preluând 
valorile, tradițiile naţionale şi limitele funcționării instuţionale, care au fost integrate treptat în procesul sinuos al 
dezvoltării şi impunerii structurilor democratice în societatea autohtonă. 


Începuturile constituţionalismului românesc 

Necesitatea stringentă de modernizare, resimțită la începutul secolului XIX, a vizat integrarea statului român, atât 
pe palierul politico-economic, cât şi din perspectivă culturală, într-o Europă guvernată de aspirații naționale. 
Identificând noi instituţii politico-juridice, în jurul cărora se putea reforma structura statală, societatea românească a 
manifestat un interes vădit pentru elaborarea unor documente cu rol constituțional prin care să se garanteze 
dezvoltarea şi stabilitatea naţională în concordanţă cu influenţele vremii. 

În contextul în care Principatele Române se aflau sub protecţia Rusiei, prin Tratatul de la Adrianopol din 1829, 
iar Imperiul Otoman îşi menținea suzeranitatea, în anii 1831-1832, în Ţara Românească şi în Moldova, au intrat în 
vigoare primele Regulamente Organice. Actele cu rol constituţional au fost elaborate de către două comisii boiereşti 
sub coordonarea consulului general rus Minciaki, în conformitate cu indicaţiile Curţii Imperiale de la Petersburg şi 
sub conducerea generalului Kisseleff, guvernatorul militar al Principatelor Române. Documentele erau similare, 
conținând unele noutăţi privind modernizarea şi organizarea statală, cu respectarea anumitor limite, iar domnitorii care 
au condus Principatele potrivit Regulementelor erau denumiți domnitori regulamentari?. 

În afara celor două Regulamente Organice cu caracter constituțional au mai fost redactate şi alte documente. 
Actele au rămas fie la stadiul unor declaraţii de principii, precum Cererile norodului românesc din 1821, ori al unor 
declaraţii de drepturi, ca Proclamaţia de la Islaz din 1848, fie la nivelul unor proiecte de reformă, precum Constituţia 
Cărvunarilor din 1822, redactată de Ionică Tăutu sau Osăbitul Act de numirea suveranului românilor din 1838, 
redactat de Ion Câmpineanu“. 

! Principiile fundamentale ale democrației, http:/hwww.e-scoala.ro/cultura_ civica/democrat2.htmml. 

2 https://dexonline.ro/definitie/constitu%C8%9Bie. 

3 Sofia Popescu, Regimul politic şi constituțional din România, http://www.rsdr.ro/Art-1-2-2009.pdf. 

“Modernizarea României şi Constituţiile sale de-a lungul timpului; 

https://cersipamantromanesc.wordpress.com/ 2016/05/18/modernizarea-romaniei-si-constitutiile-sale-de-a-lungul-timpului/. 
5 http://www.ebacalaureat.ro/c/constitutiile-din-romania/827. 

6 http://eseuribac.ro/eseu-constitutiile-din-romania/. 

După înfrângerea Rusiei în Războiul Crimeii (1853-1856), purtat împotriva Imperiului Otoman, mutaţiile 
survenite în situația internațională după anul 1856 au creat climatul prielnic constituirii statului român modern. 
Problema românească a intrat în atenția puterilor garante care înlocuiau protectoratul rusesc (Franța, Anglia, Prusia, 
Sardinia, Austria, Rusia şi Imperiul Otoman), context în care, în anul 1858, reprezentanţii Marilor Puteri au redactat 
Convenţia de la Paris. Documentul răspundea însă parţial dorinţei de unire a românilor”. 

Cu toate acestea, primele proiecte constituţionale au fost create pe fondul unei constituţionalități caracteristice 
regimurilor parlamentare europene. Treptat, documentele şi-au corelat conţinut cu realitățile specifice societăţii 
româneşti, construind cadrul legislativ necesar elaborării Constituţiei din 1866. 

Prima Lege fundamentală a României a fost generată de influenţele monarhiei constituţionale de după Unirea 
Principatelor Române din 1859, fiind întocmită de reprezentanții legitimi ai statului român. Actul a avut la bază 
principiul lui Alexandru I. Cuza, prin care se recunoștea suveranitatea interioară a României, precum şi Constituţia 
belgiană din 1831, al cărui model a fost agreat în elaborarea primei Constituţii româneşti, Legea fundamentală 
belgiană fiind esența modelelor francez, englez şi american, devenită la acea vreme un model de constituţionalism 
european. 

Aşadar, reflectând realitățile socio-politice statale, precum şi stadiul dezvoltării sociale, Constituția din 1866 a 
evoluat dintr-un un sistem codificat de reguli, într-o lege fundamentală, prin care au fost stabilite principiile 
organizării statale, precum şi drepturile, libertățile şi îndatoririle cetăţeneşti”. 

Contextul a transformat România în primul stat constituţional al Europei de Sud-Est, iar modificările aduse prin 
Legea fundamentală au creat premisele înfăptuirii Marii Uniri din 1918 şi au generat dezvoltarea unei culturi 
constituționale româneşti proprii, a cărei evoluţie şi dinamică a fost influenţată, însă, de etapele istorice în care s-a 
regăsit statul român. 


Constituţionalismul românesc în perioada interbelică 

Adaptarea României la realitățile socio-politice şi economice generate de Marea Unire din 1918, atunci când, 
odată cu alipirea teritoriilor româneşti, au fost asimilate şi minoritățile naţionale şi religioase, a influenţat şi doctrina 
constituțională națională. 

Odată cu înfăptuirea Unirii, a fost introdus votul universal exercitat prin intermediul Colegiilor Electorale, care a 
înlocuit sistemul cenzitar, iar în 1921, a fost realizată reforma agrară, acțiune contrară principiului constituțional 
implementat de Cuza, conform căruia proprietatea reprezenta un drept absolut. În urma aplicării noii măsuri, marile 
moşii au fost expropriate pentru cazuri de utilitate publică". 

Toate aceste mutații au condus la apariția necesității elaborării noii Constituţii din 1923, care să cuprindă ideile 
inovatoare privind ordinea socio-economică a vremii. Deşi documentul s-a axat pe necesităţile dezvoltării sociale 
într-un stat de drept, fiind un instrument juridic superior Constituţiei din 1866, Actul fundamental din 1923 a preluat 
peste jumătate din reglementările anterioare, prin menținerea principiilor generale. Cu toate că, oficial, regele 
Ferdinand I a promulgat o nouă Constituţie, neoficial s-a realizat o amplă revizuire a celei vechi. 

Principiile constituționale integrate în document au preluat concepțiile, superior elaborate, cu privire la progresul 
social şi la unitatea națională, prevederi care au oferit, însă, nu numai afirmarea unui regim democratic-parlamentar 
liberal, dar şi cadrul juridic necesar evoluţiei şi consolidării puterii burgheziei româneşti, servind astfel intereselor 
acestei clase în perioada interbelică!!. 

Dincolo de toate observaţiile critice, prin aplicarea principiilor consacrate de Constituţia din 192317, 
constituționalismul epocii a contribuit semnificativ la consolidarea statului de drept şi a condus la dezvoltarea națiunii 
pe direcţia liberalismului şi progresului social. Denumită şi Constituţia Unificării României Mari, documentul a 
reprezentat unul dintre cele mai democratice Acte fundamentale din Europa interbelică, marcând o nouă etapă în 
evoluţia statală românească, prin consolidarea nu numai a unității naționale, dar şi a progresului în toate fazele sale. 
România a reuşit astfel să reziste tendinţelor autoritariste şi revizioniste apărute în dinamica europeană. 

Însă, odată cu declanșarea crizei dinastice din anul 1925”, constituţionalismul românesc a trebuit să găsească 
soluţii de reglementare a vidului de putere generat de renunţarea la tron a principelui Carol al II-lea. În consecinţă, 
prin proclamarea regelui Mihai prinţ moştenitor, în pofida minorității acestuia, şi instaurarea Regenţei, perioada anilor 


7 https://istoriiregasite.wordpress.com/201 1/02/1 5/conventia-de-la-paris-719-august-1 858/. 

8  Adriana-Diana Grigore, Constituția din 1866 adoptată sub suzeranitate otomană,  hitps://www.historia.ro/sectiune/ 
/articol/constitutia-din-1866-adoptata-sub-suzeranitate-otomana. 

? https://ro.wikipedia.org/wiki/Constitu%C8%9Bie. 

10 http://istorie-bacalaureat-manual.ro/cuprins/constitutiile-din-romania.html. 

11 Ioan Turc, Modernizarea ţării în doctrina liberalismului românesc, Universitatea „Babeş-Bolyai” Cluj-Napoca, 2011, (rezumat), 
p.15-16; 

http://doctorat.ubbcluj.ro/sustinerea_publica/rezumate/201 1/filosofie/ TURC_IOAN_RO. pdf. 

12 Constituția României din 1923; http://www.cdep.ro/pls/legis/legis_pck.htp_act_text?idt=1517. 

15 Florin Olteanu, Constituția din 1923 — apogeul unui sistem poilitic; 

http://adevarul.ro/cultura/istorie/constitutia-1923-apogeul-unui-sistem-politic-1_5151983e00f5182b8552b59d/index.html. 

1927-1930 a fost marcată nu numai de actul renunțării la domnie, dar mai ales de lipsa de autoritate şi stabilitate a noii 
forme de guvernare. Prin motivele personale şi politice ale principelui Carol al II-lea a fost creată o puternică 
instabilitate constituţională şi un major precedent de anticonstituționalitate statală. 

Acutizarea crizei politice şi economice de la începutul anilor '30 a contribuit la crearea condiţiilor prielnice 
revenirii în ţară a prinţului Carol, la 08 iunie 1930. Încheierea crizei dinastice, prin adoptarea actului „restauraţiei”!?, a 
reprezentat o desconsiderare a Constituţiei din 1923 şi o degradare importantă a democraţiei româneşti. 

În acest context politic intern, precum şi pe fondul tendinței europene de instaurare a unor doctrine dictatoriale, 
precum totalitarismul sovietic ori hitlerismul din Germania, prin adoptarea Constituţiei din 1938, regele Carol al II-lea 
a vizat impunerea unui regim monarhic autoritar. Astfel, odată cu adoptarea documentului prin plebiscit, exercițiul 
puterilor constituţionale a trecut în mâinile monarhului, acesta având şi atributul revizuirii Constituţiei. De asemenea, 
regele a căpătat puteri statale sporite, iar cetăţenilor le-au fost restrânse drepturile constituționale anterioare". 

Relevant pentru scopul impunerii noii doctrine este şi faptul că la redactarea Constituţiei au contribuit 
personalități apropiate regelui Carol al II-lea, precum juriştii Istrate Micescu şi Mircea Cancicov, ori politicienii 
Armand Călinescu, Constantin Argetoianu şi Gheorghe Tătărescu, transformând constituţionalismul românesc într-un 
instrument juridic al monarhiei autoritare, prin care continuitatea constituţională a fost degradată semnificativ!€. Deşi 
Constituţia din 1938 a consolidat puterea şi autoritatea regelui, noua ideologie a fost acceptată de clasa politică a 
vremii, care, însă, ulterior a fost dizolvată. Cu toate acestea, odată cu desfiinţarea vechilor organizaţii democratice, 
monarhia autoritară instaurată nu a reuşit să creeze instituţii statale viabile. Mai mult, prin sporirea autorității 
monarhului şi escaladarea cultului personalității în societatea românească, întregul regim politic al vremii a fost 
compromis rapid, aducându-i decăderea la începutul anilor '40!. 

După abdicarea regelui Carol al II-lea şi succesiunea la tron a principelui Mihai, regimul antonescian a limitat 
prerogativele monarhului în comparaţie cu tradiţia constituţionalismului românesc. Pe lângă funcțiile guvernării şi 
legiferării, Generalul Antonescu a mai deținut şi dreptul de a încheia convenţii şi tratate ori de a declara război şi de a 
încheia pacea. Regimul politic al vremii s-a mai caracterizat şi prin discriminarea evreilor, suspendarea activităților 
politice, guvernarea prin decrete-legi şi cultul personalității. 

Astfel, doctrina antonesciană poate fi asimilată ideologiilor fascist-corporatiste, ce a avut la bază 
antiparlamentarismul şi autoritarismul autohton al epocii, în baza căreia puterea comunistă a acţionat împotriva 
constituţionalismului românesc şi a structurilor democratice din perioada interbelică!5. 

Constituţionalismul românesc în perioada comunistă 

Mutaţiile survenite în societatea românescă după instaurarea regimului comunist au condus la destabilizarea 
constituționalismului autohton, pe fondul susținerii politico-militare a Uniunii Sovietice, influență care a generat 
modificarea nucleului inspiraţiei constituționale româneşti. Ca şi consecință, organizarea statală şi socială a fost 
conformă normelor sovietice, întemeiate pe ideologia marxist-leninistă, fapt care a condus la îndepărtarea naţională de 
principiile anterioare ale democraţiei constituţionale liberale, centrate pe separaţia puterilor în stat şi pe garantarea 
drepturilor şi libertăţilor cetăţeneşti. 

Pentru legitimarea şi reglementarea juridică a transformărilor statale în direcția marxism-leninismului, la 13 
aprilie 1948 a fost adoptată prima Constituţie din perioada comunistă, fundamentată pe Constituţia sovietică din 
1936!%. Legea fundamentală din 1948 a Republicii Populare Române a marcat ruptura cu tradiționalul 
constituționalism democratic românesc, înlăturând principiul separaţiei puterilor în stat ori pluralismul politic. De 
departe cea mai importantă influență a Constituţiei din 1948 a reprezentat-o încălcarea drepturilor fundamentale 
cetăţeneşti, precum dreptul la proprietate. Astfel, articolele reglementând bunurile comune ale poporului au stat la 
baza măsurilor de naţionalizare. În conţinutul normelor constituționale se prevedea că apărarea şi dezvoltarea 
bunurilor era sarcina fiecărui cetăţean, iar proprietarea reprezenta un atribut al statului. 

Deşi, formal, Actul fundamental din 1948 garanta drepturile şi libertăţile personale, prin voinţa arbitrară a 
reprezentanților clasei politice, acestea nu au fost respectate, normele constituționale fiind aplicate abuziv. În plus, 
prin înlăturarea separaţiei puterilor statale, Marea Adunare Naţională a devenit organul suprem al statului, față de care 
răspundeau toate instituţiile naţionale, reformă care a marcat tranziția către un regim monopartidic şi autoritarist, cu o 
economie centralizată şi dirijată pe criterii politice”!. O altă consecință a Constituţiei din 1948 a reprezentat-o 


4 Criza dinastică din România, 

http://enciclopediaromaniei.ro/wiki/Criza_dinastic%oC4%83_din_ RomYC3%A?nia. 

SOvidiu  Maican, Evoluția constituțională a României.  Constituţiile din 1923 şi 1938; http://romanialibera.ro/opinii/ 
comentarii/evolutia-constitutionala-a-romaniei--constitutiile-din-1923-si-1938-363507. 

“Florin Grecu, Regimul şi principiile Constituţiei de la 1938; http://arww.sferapoliticii.ro/sfera/1 72/art08-Grecu.php. 

7 https://sites.google.com/site/repereistoriaromaniei/4-romania-in-timpul-monarhiei- 1866-1947. 

8 [dem 6. 

% http://ww.rador.ro/2015/12/08/documentar-constitutia-romaniei-un-act-fundamental-care-trebuie-revizuit/. 

2 Constituţia Republicii Populare Române din 1948; 

http://www.edep.ro/pls/legis/legis_pck.htp_act_text?idt=1574. 

2! Constituţia de la 1948 şi efectele sale; http://www.scritub.com/istorie/CONSTITUTIA-DE-LA-SI-EFECTELE-44716.php. 

naționalizarea principalelor întreprinderi industriale, miniere, bancare şi de transport, precum şi a clădirilor şi 
locuinţelor, acțiune menită să asigure mijloacele necesare planificării strategiilor viitoare, precum şi să destabilizeze 
resursele economice ale adversarilor politici. Prin confiscarea rezervelor de numerar s-a înfăptuit o nouă reformă 
monetară, iar agricultura a trecut printr-un proces de colectivizare socialistă. 

Totala aservire a țării în faţa Uniunii Sovietice a survenit odată cu adoptarea Constituţiei din 1952, document ce a 
consacrat la baza existenţei naţionale depedenţa față de puterea sovietică, precum şi dictatura proletariatului prin 
implementarea regimului democrației populare, formă a totalitarismului exercitat de Partidul Comunist, în cadrul 
căruia statul era preponderent în fața drepturilor şi îndatoririlor personale, accentuându-se mai mult obligațiile 
cetăţenilor decât drepturile acestora. Normele constituționale din 1952 au introdus termenul de proprietate socialistă 
care a constituit mijlocul de aservire a cetățeanului, precum şi rolul conducător al partidului”. 

Implementarea noii Legi fundamentale a fost favorizată şi de agravarea climatului internaţional, care a determinat 
consolidarea puterii sovietice asupra liderilor comunişti din Europa centrală şi de răsărit ca măsură de evitare a 
disidențelor din sfera de influență stalinistă. Prin implementarea normelor constituţionale din 1952, statul român s-a 
conformat presiunilor dominatoare exercitate de Moscova, adoptând o atidune slugarnică şi oportunistă în faţa puterii 
staliniste, generată atât de lipsa de legitimitate naţională şi de experienţă politică, cât şi de conflictele şi diviziunile 
existente la nivelul conducerii de partid. 

Urmarea politicii naţionale din acea perioadă a constituit-o transformarea României într-unul dintre cei mai 
supuşi sateliți ai Uniunii Sovietice, factor ce a contribuit la menţinerea aspirațiilor şi loialității față de modelul 
bolşevic chiar şi după moartea lui Stalin, atunci când au fost identificate primele demersuri privind distanțarea de 
regimul sovietic al cărui totalitarism, la nivel internaţional, începuse să se destabilizeze. 

În acest context, sensibil pentru Uniunea Sovietică, regimul politic din România a decis adoptarea Declaţiei din 
aprilie 1964, considerată şi actul programatic al independenţei româneşti în cadrul blocului comunist. Documentul a 
marcat începerea unei noi etape în evoluţia regimului comunist autohton, prin care statul român redevenea suveran şi 
îşi redefinea propriile necesităţi politico-economice. 

În consecință, pentru stabilizarea statală, internă şi internaţională, a fost adoptată Constituţia din 21 august 1965, 
act prin care clasa politică românească nu mai răspundea presiunilor externe şi îşi proclama independenţa faţă de 
Moscova. Deşi avea la bază aceste deziderate, normele constituționale nu s-au îndepărtat de concepţiile regimului 
comunist, rămânând în natura ideologiei marxist-leninistă, de inspirație sovietică, prin care constituționalismul 
românesc era condiţionat de factorul politic, partidul comunist reprezentând puterea conducătoare a societății”. 

Legea fundamentală din 1965 a proclamat nu numai independenţa şi suveranitatea Republicii Socialiste România, 
dar mai ales monopolul pregnant al regimului totalitar, nerecunoscând separaţia puterilor în stat şi neîncorporând 
tradiţiile constituționale româneşti. În plus, în anul 1974, prin modificarea Constituţiei, s-a introdus funcția de 
Preşedinte al Republicii, rang suprem al statului care cumula atribuţiile transferate atât de la forul legislativ, cât şi de 
la cel administrativ-central, conferind astfel şefului statului puteri dictatoriale. Nu în ultimul rând, Actul constituţional 
din 1965 a generat o ruptură semnificativă faţă de constituționalismul modern autohton şi, mai ales, față de aspiraţiile 
sociale româneşti”. 


Constituţionalismul românesc contemporan 

Acutizarea totalitarismului dictatorial şi escaladarea cultului personalităţii în societatea românească de la sfârşitul 
anilor '80 au declanşat decăderea abruptă a comunismului, evenimente care, deşi au avut o manifestare violentă, au 
condus la reaşezarea României în rândul țărilor democratice europene după jumătate de secol de dominație. 

Procesul democratizării statului român a survenit pe fondul mutațiilor prezente în cadrul blocului comunist, sens 
în care statele aflate sub influența doctrinei sovietice s-au aflat în faţa unor alegeri liberale, prin care 
constituționalismul democratic a reuşit reconceptualizarea arhitecturii sistemului politic în ţările post-comuniste, 
tendinţe care au survenit odată cu prăbuşirea puterii economice a Uniunii Sovietice şi cu dezmembrarea lagărului 
socialist. 

Acest context politic a reconstituit identitatea națională, transformând constituționalismul românesc într-un 
instrument de tranziţie, prin care Constituţia redevenea prioritară pentru garantarea democraţiei şi a liberalismului 
statal în cadrul procesului de tranziție către un nou sistem de reguli menit să împiedice reinstaurarea arbitrară a 
dictaturilor. Nesiguranţa societăţii româneşti, apărută după căderea regimului dictatorial, şi-a pus amprenta asupra 
constituționalismului de la acea vreme, conducând la apariţia unor ambiguități şi neclarități în procesul reorganizării 
statale”. 


22 https://istoriiregasite.wordpress.com/201 1/07/27/constitutiile-din-romania/. 

23 Gheorghe Sbârnă, Constituţiile României. Studii, Ed. Cetatea de Scaun, Târgovişte, 2012, p.74-104; http:/www.isjmm 
.ro/download/1-mdc/2016-2017/legislatie/2016-1 1-29-constitutiile-romaniei-sbarna.pdf. 

24 http:/Awww .afaceriardelene.ro/altepagini/referat-despre-constitutiile-comuniste. 

25 Cristian Pârvulescu, Todor Arpad, Reforma constituțională în România. Aspecte teoretice şi istorice legate de evoluţia constituţiilor, 
Asociaţia Pro Democrația, Bucureşti 2008, p.21-28; http://legislatie.resurse-pentru-democratie.org/constitutie/reforma-constitutionala- 
in-romania.pdf. 

Un rol primordial în implementarea sistemului democratic occidental l-a avut definirea şi întemeierea juridică a 
principalelor formaţiuni politice, constituite pe baza principiului ordinii de stat şi de drept, cu respectarea suveranității, 
independenței şi integrităţii teritoriale, precum şi a drepturilor şi libertăților cetăţeneşti. Deşi etapa s-a finalizat odată 
cu organizarea primelor alegeri democratice din mai 1990, societatea românească a fost marcată de o criză internă 
majoră, survenită pe fondul memoriei colective marcată de rolul conducătorului clasei muncitoare din ultima jumătate 
de secol. 

Incertitudinea politică românească a încetat odată cu coagularea constituţionalismului democratic la nivel statal 
prin adoptarea Constituţiei din 1991, menită să ofere un climat de stabilitate noului regim. Legea fundamentală a fost 
elaborată de Adunarea Constituantă, formată din deputaţi, senatori şi experţi în drept constituțional, care au avut 
sarcina de a oglindi, în cele 152 de articole, realităţile societății româneşti post-comuniste, prin corelarea valorilor 
democratice moderne cu idealurile naţionale concentrare pe respectarea şi promovarea drepturilor personale, pe 
solidaritatea şi justiția socială şi, nu în ultimul rând, pe egalitatea în faţa legii. 

Odată cu adoptarea Constituţiei, prin referendumul din 08 decembrie 1991, au apărut primele instituţii 
democratice româneşti, ancorate obiectivelor strategice naționale, precum securitatea internă şi externă, politica 
economico-socială, întărirea societăţii civile ori integrarea europeană şi euroatlantică. Consfinţirea acestora în Actul 
fundamental a consacrat valorile constituționalismului românesc modern, axat atât pe vechile repere democratice, 
recunoscute prin Constituţia din 1923, cât şi pe dezvoltarea societăţii contemporane, conferind Legii fundamentale din 
1991 statutul de act fondator al statului român democratic”. 

Documentul, considerat cel mai important act normativ național post-revoluţionar, a reflectat reinstaurarea 
statului de drept şi a regimului democratic, prin consacrarea separaţiei puterilor şi prin revenirea la pluripartidism, cu 
garantarea şi respectarea drepturilor şi libertăților personale, deziderate prin care se asigura funcționarea licită a 
instituțiilor statului şi protejarea cetăţenilor de excesul de autoritate, prin girarea unei justiţii independente. S-a 
remarcat şi o mai mare aplecare a textului constituţional asupra drepturilor omului, introducându-se protecţia statului 
asupra cetăţenilor români din străinătate, a străinilor şi apatrizilor aflaţi pe teritoriul României. De asemenea, legislația 
constituțională naţională s-a conformat normelor internaționale în privința garantării drepturilor personale, în acest 
sens fiind înființată instituţia Avocatului Poporului, dedicată tuturor cetăţenilor”. 

Contextul socio-politic internațional de la începutul anilor 2000 a constituit premisa revizuirii Constituției din 
1991, prin racordarea constituţionalismului național la condițiile aderării României la Uniunea Europeană, obiectiv 
central pentru asigurarea temeiului legislativ specific privind ralierea la tradiţiile constituționale comune țărilor 
europene, precum şi armonizarea dispozitivului normativ. Modificarea Legii fundamentale a reprezentat un moment 
de referință pentru evoluţia constituţionalismului românesc, nu numai prin conectarea legislativă la dreptul Uniunii 
Europene, dar mai ales prin implicarea societății civile la elaborarea documentului, ca prerogativă a statului 
democratic. 

Odată cu adoptarea Constituţiei din 2003, supremaţia actului a fost consolidată prin implicarea pro-activă a Curţii 
Constituționale a României în garantarea normativelor specifice şi în valorificarea şi apărarea drepturilor şi libertăților 
fundamentale cetăţeneşti, Legea fundamentală adaptându-se constant realităților complexe care au influenţat întreg 
sistemul de drept naţional. Astfel, controlul constituţional exercitat de Curte a reprezentat o consecință a evoluției 
societăţii româneşti, ca urmare a consolidării jurisprundenţei europene în materia protejării drepturile cetăţenilor, 
instituția câştigând treptat autoritate în realizarea prerogativei constituţionale de garant al Legii fundamentale. 

Deşi controlul de constituţionalitate a prezentat constant transformări la nivel european şi internațional, 
demersurile de garantare a principiilor constituționalismului democratic românesc modern au fost supuse presiunilor 
interne generate de impactul deciziilor de impunere a normelor constituționale în raporturile inter-instituţionale. Cu 
toate acestea, crearea unităţii europene în materie constituțională şi apărarea principiilor fundamentale au armonizat 
legislaţia naţională cu principiile democraţiei şi ale Constituţiei, conducând la canalizarea eforturilor normative 
româneşti, ca stat membru al Uniunii Europene, către valori constituţionale comune, menite să întărească democrația, 
principiile statului de drept şi, mai ales, protecţia drepturilor şi libertăţilor fundamentale”. 

Contrar eşecurilor constituționale survenite în evoluţia statală, datorate tendinţelor arbitrare, specifice fiecărui 
regim politic, constituţionalismul românesc modern a înregistrat o continuă reformă şi evoluţie democratică, întârind 
importanța Constituţiei ca normă superioară, independentă de influențele regimurilor politice. Rolul primordial pe 
care l-a avut legislația constituțională în menţinerea stabilităţii naționale post-comuniste s-a concretizat prin limitarea 
tendințelor autoritariste prezente în politica anterioară, democraţia românească devenind, astfel, consolidată şi 
eficientă, în raport cu echilibrul politic național. 


26 Gheorghe Sbârnă, Constituţiile României. Studii, Ed. Cetatea de Scaun, Târgovişte, 2012, p.106-147; http://www.isjmm.ro/download/1- 
mdc/2016-2017/legislatie/2016-11-29-constitutiile-romaniei-sbarna.pdf. 

27 Constituţia României 1991; https://www.cer.ro/constitutia-romaniei- 1991. 

28 Tudorel Toader, Marieta Safta, Evoluția constituționalismului în România. Studiu, Revista de drept constituţional, 2015, p.161-205; 
http://rww .revistadedreptconstitutional.ro/p-content/uploads/nr_revista/2015_1/ro/2015_1_5 Tudorel TOADER EVOLUTIA CONSTITU 
TIONALISMULUI_ro.pdf. 


CONSIDERAȚII PRIVIND EVOLUȚIA REGIMULUI MINORITĂȚILOR 

Abstract: In the last century, the Romanian regime of national minorities made possible the preservation of most 
of the communities of citizens differing from the rest of the population in respect to ethnical belonging, language or 
religion. Despite of long time spans of hostile or even aggressive minority policies, national minorities survived on a 
greater scale and today the status of minorities is deemed to be superior to the European average. This is explicable 
by the relative stability of state structures, which even during the political cataclysms of the 20th Century conserved a 
limited space of togetherness and fulfilled the elementary tasks of any polity. 

Protecţia minorităţilor, în sensul reglementării, într-o manieră compatibilă cu principiul democratic al egalităţii, a 
situației juridice a cetăţenilor diferiți sub aspect etnic, religios sau lingvistic de majoritatea locuitorilor statului de care 
aparţin a apărut de cel puţin un secol şi jumătate. Deşi la prima vedere evoluţia a fost constantă, în sensul recunoaşterii 
şi apoi a extinderii graduale a anumitor drepturi ale cetăţenilor diferiți față de majoritate prin etnie, limbă sau religie, 
contextul în care au fost afirmate drepturile respective şi coordonatele ordinii în care acestea urmau să se încadreze au 
cunoscut mai multe schimbări fundamentale. 

Astfel, în epoca antebelică, drepturile minorităţilor erau parte a unei ordini internaționale eurocentrice, având ca 
model statul constituțional bazat pe democrația reprezentativă şi pe drepturile omului. Recunoaşterea drepturilor 
minorităţilor constituia un caz particular al respectării drepturilor omului şi al principiului egalităţii, iar justificarea 
acestui regim derogatoriu consta în temerea că egalitatea în drepturi ar putea fi negată sau eludată de statele nou 
apărute şi insuficient familiarizate cu instituțiile şi procedurile democrației moderne. Această atitudine atesta implicit 
un anumit scepticism față de capacitatea noilor state de a se situa la standardele civilizaţiei europene, ceea ce impunea 
dispoziţii exprese în tratatele internaţionale în favoarea minorităţilor. 

Sistemul Societăţii Naţiunilor de protecție a minorităților din epoca interbelică a operat în aceeaşi parametri, dar 
contextul era diferit. Aici exista o preocupare constantă de a soluţiona problemele majore ale relațiilor internaționale 
în cadrul unui cadru instituţional organizat, cu speranţa de a evita pe această cale repetarea unui nou război mondial. 
Egalitatea statelor era recunoscută în principiu, ceea ce provoca dificultăți în justificarea regimului derogatoriu al 
minorităților. Protecţia minorităților era privită ca o componentă importantă a mecanismelor de soluționare paşnică a 
litigiilor între state şi de evitare a apariției de noi conflicte. 

Epoca postbelică este marcată inițial de un pronunţat scepticism în privința minorităţilor. Cuvântul de ordine era 
mai degrabă „protecția împotriva minorităţilor” şi nu „protecţia minorităţilor”. Ulterior, ideea consacrării drepturilor 
minorităților câştigă teren, astfel încât dispoziții exprese apar în Pactul internațional privind drepturile civile şi politice 
(art. 27), iar în 1992 Adunarea generală a ONU adoptă „Declaraţia asupra Drepturilor persoanelor aparținând 
minorităților naţionale sau etnice, religioase şi lingvistice.” 

La nivel regional european, interesul pentru protecția minorităților creşte spectaculos după 1989. Documentul 
final al Reuniunii de la Copenhaga privind dimensiunea umană a CSCE (29 iunie1990),* Carta de la Paris pentru om 
nouă Europă (21 noiembrie 1990), Carta Europeană a limbilor regionale şi minoritare (5 noiembrie 1992), 
Convenţia-cadru pentru Protecția Minorităţilor Naţionale (1995) jalonează această cotitură în privinţa atitudinii față de 
minorități. Sfârşitul războiului rece şi prăbuşirea regimurilor comuniste au oferit statelor din centrul şi estul Europei 
posibilitatea de a se integra în structurile regionale europene: Consiliul Europei şi Comunitățile europene (din 1992, 
Uniunea Europeană). Întrucât trebuiau găsite standarde şi criterii în raport cu care să fie determinată admisibilitatea 
noilor candidaţi, astfel încât organizaţiile regionale menţionate să poată funcționa în mod efectiv şi la noii parametrii, 
atitudinea față de minorităţi devine un element important — alături de statul de drept, independenţa Justiţiei, 
regiune cu instituțiile europene. 

Evoluţia regimului minorităţilor naţionale din România este marcată de aceste schimbări de paradigmă. În ciuda 
acestor mutații, în România pot fi decelate anumite elemente de stabilitate. Comunitățile cetăţenilor aparținând 
minorităţilor naționale s-au menţinut în mare parte din 1918 până în prezent, dacă facem abstracție de pierderile 


* Conf-univ. dr., Universitatea „Alexandru loan Cuza” din laşi — Facultatea de Drept; e-mail: balan(Quaic.ro 

Bruegel J.-W. A Neglected Field the Protection of Minorities, în “Human Rights Journal”, vol. IV, 1971, pp. 413-422. În formularea 
autorului, în acel moment sloganul era mai degrabă „protection from minorities ” decât „protection of minorities”. 

30Pentru o discuţie asupra semnificației acestui document, vezi Kimminich O., Ansätze für ein europäisches Volksgruppenrecht în „Archiv 
für Völkerrecht”, vol. 28 (1990), pp. 1 şi urm. 

teritoriale şi de fenomenul emigrării masive a germanilor şi evreilor, după 1945. Acest fapt este în mare măsură 
independent de natura regimurilor politice care s-au succedat din 1918 şi până în prezent, de agenda politică diferită a 
acestora, precum şi de atitudinea lor faţă de minorităţi. În cele ce urmează, vom face o scurtă trecere în revistă a 
situaţiei minorităților naţionale din țara noastră”! în anii care au trecut de la formarea României Mari, pentru a încerca 
în final să evidenţiem trăsăturile specifice ale regimului minorităților din statul român şi cauzele care au determinat 
această situaţie. 

După stabilirea noilor frontiere prin tratatele de pace de la Saint-Germain şi Trianon, situația minorităților era 
mult mai tensionată decât în prezent. Numărul mare de cetățeni aparținând minorităţilor (peste 25%), sentimentul de 
insecuritate în privinţa noilor frontiere şi al provinciilor recent dobândite, concepția pronunţat centralistă a clasei 
politice, care echivala prea des patriotismul cu centralizarea, abuzurile frecvente ale autorităţilor executive, fraudele 
electorale, dar şi frustrarea unor grupuri minoritare care nu se împăcau cu noul statut au contribuit la manifestarea 
unor nemulțumiri, de multe ori justificate’. 

Conform rezultatelor recensământului care a avut loc în România în anul 1930% — pentru multă vreme cel mai 
obiectiv şi detaliat recensământ realizat în ţara noastră — la o populaţie totală de 18.057.928 de locuitori, 12.981.324 
(71,9%) erau români, 1.425.507 (7,9%) erau maghiari, 745.421 (4,1%) erau germani, 728.115 (4,0%) erau evrei, 
582.115 (3,2%) erau ruteni şi ucraineni, 409.150 erau (2,3%) ruşi, 366.384 (3,0%) erau bulgari, 262.501 (1,5%) erau 
romi (țigani), 154.772 (,9%) erau turci, 105.750 (4,0%) erau găgăuzi, 51.842 (0,3%) erau cehi şi slovaci, 51.062 
(0,3%) erau sârbi, croaţi şi sloveni, 48.310 (0,3%) erau polonezi, 26.495 (0,1%) erau greci, 22.141 (0,1%) erau tătari, 
15.544 (0,1%) erau armeni, 12.456 erau huţuli şi 4.670 albanezi. 56.355 s-au declarat de altă naţionalitate iar 7.144 au 
refuzat să declare vreuna. 

Spre deosebire de alte state, precum Polonia sau Cehoslovacia, proporția mare a cetăţenilor aparţinând 
minorităților nu reprezenta totuşi un factor important de instabilitate politică şi nici o ameninţare serioasă pentru 
integritatea teritorială a ţării. Cei peste 5 milioane de cetăţeni aparținând minorităților naţionale erau divizați în 
numeroase grupe relativ mici (sub 5% din populaţie), dacă facem abstracție de maghiari, care, cu aproape 8% din 
populaţie, nu treceau „pragul psihologic” de 10 procente. Populaţia maghiară locuia compact, ca şi în prezent, în 
ținutul secuiesc, adică în acea parte a Transilvaniei care se găsea la distanță maximă de noua frontieră 
româno-maghiară. Atitudinea generală a autorităţilor statului român față de minorităţi poate fi caracterizată printr-o 
anumită duritate, rigiditate şi chiar prin arbitrariu. De multe ori, minoritățile erau lezate sau ofensate fără să fie 
necesar, nici chiar din perspectiva centralistă şi naționalistă a autorităţilor. Drept consecință, alături de Polonia şi 
Grecia, țara noastră era una din țările contra cărora erau adresate cele mai multe petiţii din partea minorităţilor către 
Secretariatul Societății Naţiunilor. Petiţiile minorităților din România proveneau, în cele mai multe cazuri, de la 
minoritatea maghiară şi priveau probleme legate de învățământ şi de regimul proprietăţii, în urma reformei agrare"*. 

Ca şi în prezent, administraţia era grevată de fenomenul corupţiei, care, paradoxal, atenua o parte din celelalte 
deficienţe. Autorul unei importante lucrări despre minorități, britanicul Carlyle Aylmer Macartney, scria, referindu-se 
la acest aspect: „mita poate rezolva o mulțime de lucruri. «Corupţia românilor», mi-a spus cu cinism un bătrân evreu, 
«este Geneva noastră». Mai mult decât atât, românul mediu e un tip de treabă. Natura sa nu-l îndeamnă la brutalitate; 
nici măcar nu solicită sume foarte mari. Este uimitor cât de departe poţi ajunge cu doar câțiva lei. Chiar nemituit, el va 
ezita adesea să aplice unele reguli mai aspre, în special dacă punerea lor în practică îi va cauza un disconfort. Îi 
lipseşte complet tenacitatea de fier a cehilor sau brutalitatea sârbilor. Oferă-i suficient cât să trăiască, mai adaugă şi o 
minimă păstrare a aparenţelor şi nu-i cauza probleme reale, iar el se va mulțumi să-i lase pe oameni în plata 
Domnului. Rămâi uimit adeseori în Transilvania de tonul cinic şi amical cu care românii localnici se adresează, spre 
exemplu, naționaliștilor maghiari fanatici. Este vorba în mare măsură de superficialitate, însă rămâne faptul că, în 
anumite privinţe, cel puţin în primii ani după război, în Transilvania viața a fost mai tolerabilă pentru minorităţi decât 
în mult mai bine condusa Cehoslovacie”s5. 

O judecată de ansamblu în privința situaţiei reale a minorităţilor din România interbelică este greu de făcut. În 
primul rând, ineficienţa şi corupția clasei politice şi a administraţiei au afectat neîndoielnic minoritățile. Totuşi, aceste 
deficienţe nu îi vizau în mod special pe minoritari; uneori ei s-au adaptat chiar mai bine situaţiei. Au existat şi 
persecuții care-i vizau direct, mai ales în domeniul învățământului. Dar ele nu au luat caracterul de război civil mocnit 


SlAm preluat în cele ce urmează unele pasaje din lucrarea noastră: Balan M., Statutul minorităților naţionale, Editura Universităţii 
„Alexandru Ioan Cuza”, Iaşi, 2013, pp. 126-142. 

32 Vezi, printre altele: Ivan A.L., Stat, majoritate şi minoritate naţională în România (1919-1939). Cazul maghiarilor şi germanilor din 
Transilvania, ediţia a 2-a, CA-Publishing, Cluj-Napoca, 201 1. Pentru o critică deloc prietenoasă: Elemer Illyés, National Minorities in Romania, 
Boulder (Colorado), East European Monographs, 1982, pp. 73-94. 

33 Vezi Mănuilă S., Recensământul general al populației Rommâniei din 29 Decembrie 1930, Vol. 2. Neam, limbă maternă, religie, 
Monitorul Oficial, Bucureşti, 1938, cu o prezentare detaliată a structurii populaţiei pe provincii istorice, judeţe şi plăşi. 

34 Vezi Veatch R., The Minorities and the League of Nations, în The league of Nations in Retrospect / La Société des Nations: 
Retrospective, Walter de Gruyter, Berlin, 1983, pp. 369-383, la p. 386. 

35 Macartney C.A., National States and National Minorities, Oxford University Press, London, 1934, p. 289. Citatul a fost preluat integral 
după Leuştean L., România şi Ungaria în cadrul „Noii Europe” [1920-1923], Editura Polirom, laşi, 2003, p. 130, la nota 217. 

între autorități şi populaţia locală, pe care l-a avut, de exemplu, regimul minoritar din Galiţa poloneză. Până în 1940, 
când România a intrat în raza de acţiune a unor forţe politice externe covârșitoare, situaţia economică de ansamblu a 
minorităților nu a avut de suferit. Nici nu s-a înregistrat o emigrație semnificativă a cetăţenilor aparţinând vreuneia 
dintre minorități. 

Situația se va schimba dramatic în timpul războiului; primele simptome îngrijorătoare apar deja în ianuarie 1938, 
prin legea de „revizuire a naționalității”, prin care un mare număr de evrei pierd cetăţenia română. Analiza 
persecuțiilor sistematice care au urmat, culminând cu asasinarea în masă a evreilor din Europa — inclusiv a unui mare 
număr de evrei români —, excede limitele tematice şi metodologice ale unei lucrări consacrate statutului minorităților. 
Una din primele măsuri legislative importante luate după armistițiul încheiat cu Naţiunile Unite la 13 septembrioe 
1944 a fost adoptarea unei legi a naționalităților care a pus capăt discriminării’. 

În perioada comunistă, regimul a avut o atitudine oportunistă faţă de minorități. În prima parte a dominaţiei 
comuniştilor, acestea au fost cultivate în mod special, în condiţiile în care un regim de ocupaţie sovietică nu avea 
şanse prea mari să dobândească adepți în rândul populației majoritare, înclinată să vadă în vecinul de la răsărit cel mai 
periculos duşman al statului naţional român. Totodată, unul din aspectele pe care doctrina marxist-leninistă le 
evidenția în mod special era rezolvarea problemei naționalităților, pe care regimurile „burgheze” erau incapabile să o 
soluţioneze. Învățământul în limbile minorităților (mai ales maghiară şi germană) s-a extins şi au fost publicate 
manuale în aproape toate limbile minorităților trăitoare în România. 

Totuşi, aceste ameliorări vizibile şi chiar ostentative ale statutului minorităţilor nu au fost atât de benefice pe cât 
par la prima vedere, în condiţiile unui regim totalitar, care controla strict orice manifestare în spațiul public, în presă, 
literatură şi artă şi reprima implacabil orice tentativă de atitudine independentă. Represiunea comunistă îi viza până la 
urmă şi pe minoritari. Este semnificativ faptul că evreii — persecutați frecvent în România înainte de 1940 şi expuşi 
pericolului exterminării după 1941 — pleacă masiv din ţară abia după 1948. Regimul comunist român a permis 
emigrarea evreilor în Israel (spre deosebire de cel din URSS) şi, mai târziu, a germanilor. În ultimii ani ai regimului 
comunist, discursul naționalist, prin care conducătorii încercau să abată atenţia de la eşecul economic şi de la scăderea 
continuă a nivelului de trai, a determinat formarea unei imagini foarte întunecate despre situația minorităților din 
România. Restricţiile şi abuzurile autorităţilor comuniste afectau însă întreaga populație. Chiar şi limitate la nivelul 
retoricii pompoase, derapajele naţionaliste creau o atmosferă nefavorabilă menţinerii şi promovării identității 
naționale şi culturale a minorităţilor. 

După 1989, situaţia s-a modificat radical prin apariţia premiselor formării unui regim constituţional axat pe 
valorile democraţiei şi ale statului de drept. Situaţia a evoluat lent dar constant, în condiţiile în care chiar şi foştii 
comunişti au început să înveţe, la început doar la nivelul declaraţiilor formale şi complezente, limbajul democraţiei şi 
al statului de drept. 

Progresul este vizibil şi în textul Constituţiei adoptate în 1991. 

În conformitate cu art. 1, alin. 1, al Constituţiei, România este stat naţional. Această dispoziţie nu implică în nici 
un fel negarea identității minorităţilor naţionale. Termenul de „națiune” din acest text poate fi privit în sens politic şi 
nu neapărat etnic. Argumente pentru această teză pot fi deduse din art. 4 al legii fundamentale, care dispune că: 

„(1) Statul are ca fundament unitatea poporului român; 

(2) România este patria comună şi indivizibilă a tuturor cetăţenilor săi, fără deosebire de rasă, de naţionalitate, de 
limbă, de religie, de sex, de opinie, de apartenenţă politică, de avere sau de origine socială”. 

În acelaşi titlu al Constituţiei consacrat principiilor generale, art. 6 stabileşte că: 

„(1) Statul recunoaşte şi garantează persoanelor aparținând minorităților naţionale dreptul la păstrarea, la 
dezvoltarea şi la exprimarea identităţii lor etnice, culturale, lingvistice şi religioase; 

(2) Măsurile de protecţie luate de stat pentru păstrarea, dezvoltarea şi exprimarea identității persoanelor 
aparținând minorităților naţionale trebuie să fie conforme cu principiile de egalitate şi de nediscriminare în raport cu 
ceilalți cetățeni români”? . 

În şedinţa din 12 martie 1991% a Adunării Constituante se propusese adaptarea unei formulări a articolului 6 în 
care se garantau şi drepturile „individuale şi colective ale minorităţilor naționale, astfel cum acestea sunt definite în 
înțelegerile internaţionale la care România este parte sau în principiile dreptului internaţional unanim admise”. Acest 
amendament a fost însă respins. 

În formularea art. 6, întâlnim prima menționare expresă a „minorităţilor naţionale” în textul unei legi 
fundamentale din ţara noastră. Coroborând dispoziţiile acestui text cu cele ale art. 13 (privitor la limba de stat) şi ale 
art. 127 (referitor la folosirea unui interpret în faţa autorităţilor judiciare), se poate conchide că „măsurile de protecție 


36 Prin Legea nr. 86 din 7 februarie 1945 privind Statutul naționalităților (M. Of., nr. 30, din 7 februarie 1945). 

37 Pentru detalii, vezi Selejan-Guţan B., Comentariu la art. 6, în Muraru I. şi Tănăsescu E.S., Constituţia României — Comentariu pe 
articole, C.H. Beck, Bucureşti, 2008, pp. 58-75, precum şi Toader T., Constituţia României reflectată în jurisprudența constituțională, Editura 
Hamangiu, Bucureşti, 2011, pp. 9-10; 

38 M. Of., partea a II-a, Nr. 4, din 14 martie 1991. 

luate de stat nu vor putea să creeze drepturi speciale persoanelor aparținând acestor minorităţi”. Este semnificativ 
pentru evaluarea importanţei pe care legiuitorul nostru constituţional o acordă statutului minorităților — faptul că 
dispozițiile menţionate mai sus se găsesc în cuprinsul titlului I, consacrat principiilor fundamentale ale statului, şi nu 
în cuprinsul celui de-al doilea titlu consacrat drepturilor, libertăților şi îndatoririlor fundamentale ale cetățenilor. 
Această structurare a textului constituțional este de natură a sublinia rangul înalt acordat de legea fundamentală 
statutului minorităţilor. 

În proiectul de revizuire a Constituţiei iniţiat de Preşedintele României la propunerea Guvernului, se propunea 
printre altele adăugarea unui nou alineat la art. 6, cu următorul conţinut: „autoritățile publice vor consulta organizaţiile 
cetățenilor aparţinând minorităţilor naţionale în legătură cu deciziile privind păstrarea, dezvoltarea şi exprimarea 
identității lor etnice, culturale şi religioase”. 

În opinia CCR, o asemenea dispoziţie care dă expresie obligaţiei statului de recunoaştere şi garantare a dreptului 
la păstrarea, la dezvoltarea şi la exprimarea identității minorităţilor, fără a încălca limitele materiale ale revizuirii 
Constituţiei din art. 152, „nu este de domeniul Constituţiei, ci al legii, ridicarea la rang de principiu constituţional a 
uneia dintre aceste garanţii negăsindu-și justificarea. În situaţia în care se va menţine această reglementare, pentru ca 
deciziile organizaţiilor cetățenilor aparținând minorităţilor naționale privitoare la păstrarea, dezvoltarea şi exprimarea 
identității lor etnice, culturale şi religioase să nu contravină principiilor de egalitate şi nediscriminare față de ceilalți 
cetățeni români, ar trebui să se prevadă şi obligația acestor organizaţii de a consulta în scris autoritățile publice în 
legătură cu deciziile pe care urmează să le adopte”. 

Dispoziţiile de principiu consacrate în art. 6 sunt „detaliate şi asigurate de un sistem de garanţii constituționale 
care le asigură efectivitatea”"!, dintre care se pot enumera: 

- egalitatea cetăţenilor în faţa legii şi a autorităților publice (art. 16); 

- reprezentarea de drept în Camera Deputaţilor a organizațiilor cetăţenilor aparținând minorităţilor naționale care 
nu întrunesc în urma alegerilor numărul de voturi pentru a fi reprezentate în Parlament (art. 62, alin. 2); 

- consacrarea principiului autonomiei locale şi a principiului descentralizării şi deconcentrării serviciilor publice 
(art. 120, alin. 1); 

- instituționalizarea inițiativei legislative populare pentru toate categoriile de legi (ordinare şi organice — art. 74, 
alin. 1 — şi pentru legile constituţionale, în art. 150, alin. 1); 

- recunoaşterea dreptului la cultivarea limbii materne şi la folosirea acesteia în faţa organelor de urmărire penală 
(art. 23, alin. 8) şi a justiţiei (art. 128, alin. 2); 

- recunoaşterea dreptului la instruire în limba maternă (art. 32, alin. 3); 

- garantarea dreptului la asociere, inclusiv în partide politice, fără nici un fel de restricții de factură etnică (art. 40, 
alin. 1); 

- consacrarea libertăţii de conştiinţă şi a autonomiei cultelor religioase față de stat (art. 29, alin. 1 şi alin. 5); 

- asigurarea libertăţii învăţământului religios în şcolile de stat, potrivit cerinţelor fiecărui cult (art. 32, alin. 7); 

- obligativitatea interpretării şi aplicării dispoziţiilor constituționale privitoare la drepturile şi la libertățile 
cetăţenilor în concordanţă cu Declaraţia Universală a Drepturilor Omului, cu pactele şi cu celelalte tratate la care 
România este parte (art. 20, alin. 1); 

- stabilirea priorităţii reglementărilor internaționale față de cele interne în cazul unor neconcordanţe între pactele 
şi tratatele privitoare la drepturile omului la care România este parte şi legile interne (art. 20); 

- reglementarea prin lege organică a statutului minorităților naționale (art. 73, alin. 3, lit. q). Ce-i drept, legea 
respectivă nu a fost încă adoptată; odată adoptată, calitatea de lege organică o face mai puţin accesibilă unor 
modificări survenite prin schimbările bruşte de dispoziţie ale unor majorităţi parlamentare fluctuante. 

Ansamblul acestor dispoziţii constituţionale impune concluzia că legiuitorul român a considerat protecția 
minorităților ca parte componentă a sistemului protecției drepturilor omului şi — fără a exclude măsuri de discriminare 
pozitivă“? — fundamentul statutului minorităţilor în țara noastră îl constituie principiul nediscriminării. 

România a ratificat — destul de târziu — Carta Europeană a Limbilor Regionale şi Minoritare, prin Legea nr. 282, 
din 24 octombrie 2007.* Conform articolului 2 din această lege, prevederile Cartei devin aplicabile unui număr de 20 
de limbi vorbite în România şi anume: albaneză, armeană, bulgară, cehă, croată, germană, greacă, italiană, idiş, 
macedoneană, maghiară, poloneză, romani, rusă, ruteană, sârbă, slovacă, tătară, turcă şi ucraineană. Experiența 


39 Ibidem, loc. cit. 

4 Decizia CCR nr. 799/2011 (M. Of., nr. 440, din 23 iunie 2011). Vezi şi decizia CCR nr. 80/2014 (M.Of. I, nr. nr. 246 din 7 aprilie 2014), 
tradiționale”, ca subdiviziuni administrative ale regiunilor (care urmau a fi instituite prin legea de revizuire), este neconstituțională, încălcând 
limitele revizuirii stabilite în art. 152 alin.(1), întrucât contravine caracterului național şi unitar al statului. Recunoaşterea „zonelor tradiționale” ar 
fi făcut posibil ca „Ținutul Secuiesc” să capete un statut juridic distinct. 

41 Deleanu I, Drept constituțional şi instituţii politice. Tratat, Edit. Europa Nova, Bucureşti 1996, p. 17. 

4 Cum sunt cele privitoare la reprezentarea în Camera Deputaţilor a organizaţiilor minorităţilor naţionale 

8 M. Of. I, nr. 752, din 6 noiembrie 2007. 

ultimilor ani arată că obligaţiile asumate prin Carta Europeană a Limbilor Regionale şi Minoritare au fost transpuse în 
practică; cel puţin pe planul mijloacelor de comunicare, acest lucru este vizibil pentru oricine. 

Legea a administraţiei publice locale“ a stabilit că, în unităţile administrativ-teritoriale locuite de cel puţin 20% 
de cetăţeni aparținând minorităților naţionale, autorităţile locale, instituțiile publice aflate în subordonarea lor, precum 
şi serviciile publice deconcentrate vor asigura folosirea, în raporturile cu aceştia, şi a limbii materne, în conformitate 
cu prevederile Constituţiei, ale legii administraţiei locale şi ale tratatelor internaționale la care România este parte. 
Dacă la nivelul unei unități administrativ-teritoriale există cel puţin 20% de cetăţeni aparţinând minorităţilor naţionale, 
la şedinţele consiliilor locale se poate utiliza şi limba maternă a acelei minorităţi, iar convocatoarele pentru aceste 
şedinţe şi actele normative adoptate vor fi emise şi în limba acelei minorități. De asemenea, în aceste localităţi, în 
raporturile cu autoritățile administrației publice, cetăţenii aparținând minorităţii se pot adresa acestora oral şi în scris şi 
în limba maternă şi vor primi răspunsul atât în limba română, cât şi în limba maternă. Autorităţile locale au obligația 
de a asigura inscripționarea denumirii localităţilor şi a instituțiilor publice de sub autoritatea lor, precum şi afişarea 
anunţurilor de interes public şi în limba maternă a cetăţenilor aparținând minorităţii respective (art. 90, alin. 1 şi 3 din 
Legea administraţiei publice locale). 

Problema-cheie a statutului minorităţilor pe plan administrativ o reprezintă însă instituția autonomiei. Principiul 
autonomiei locale“ ca atare figurează în constituţie încă din 1866; a rămas însă numai pe hârtie. Reorganizarea 
administrativă a ţării şi crearea unei adevărate autonomii (care nu trebuie neapărat să fie exclusiv teritorială) constituie 
o prioritate — poate insuficient conştientizată — a întregii societăţi româneşti şi unul din reperele esențiale ale mult 
discutatei reforme a statului român. Faţă de minorități, acordarea în sine a autonomiei teritoriale sau personale“ este o 
chestiune de înțelepciune politică, şi nu o obligaţie juridică a statului român. Totuşi, acte internaţionale precum 
Recomandările de la Lund (1999) pot constitui elemente care să contribuie treptat la formarea unui drept cutumiar în 
materie. În orice caz, procesul anevoios şi riscant al instituirii unei autonomii reale pe plan administrativ trebuie să 
aducă în principiu beneficii considerabile majorităţii şi minorității deopotrivă. 

Noua legea a educaţiei naționale“ stabileşte, printre principiile „care guvernează învățământul preuniversitar şi 
superior, precum şi învăţarea pe tot parcursul vieţii din Romania” „principiul recunoaşterii şi garantării drepturilor 
persoanelor aparținând minorităţilor naţionale, dreptul la păstrarea, la dezvoltarea şi la exprimarea identităţii lor 
etnice, culturale, lingvistice şi religioase” (art.3, lit.i). În concepţia noii legi, învăţământul este serviciu de interes 
public care „se desfaşoară (...) în limba română, precum şi în limbile minorităților naţionale şi în limbi de circulație 
internațională” (art.10, alin.1). Pentru a asigura în cazul fiecărui elev şcolarizarea în limba sa maternă, legea prevede 
fie unități de învățământ în limba română“ sau limba minorităţilor, formaţiuni de studiu în limba română sau în limba 
minorităţilor, fie asigurarea şcolarizării fiecărui elev în limba sa maternă în cea mai apropiată localitate posibil (art.10, 
alin.2). 

Relevantă pentru statutul minorităților mai este şi legislația anti-discriminare. Prin OUG nr. 137/2000 a luat 
naştere Consiliul Naţional pentru Combaterea Discriminării, cu rolul de a implementa principiul egalității între 
cetățeni”. O altă expresie a preocupării României faţă de situaţia minorităților a constituit-o crearea, în 1993, a 
Consiliului Minorităţilor Naţionale,“ organ consultativ al Guvernului, având printre atribuţii şi formularea de 
propuneri pentru elaborarea unor proiecte de legi şi de hotărâri ale Guvernului sau a unor propuneri privind adoptarea 
unor măsuri cu caracter administrativ referitoare la probleme care țin de domeniul minorităților. 

Statutul minorităţilor naţionale în România poate fi apreciat pe ansamblu ca fiind satisfăcător. Paşi semnificativi 
în direcţia îmbunătățirii statutului minorităţilor au fost făcuţi începând cu anul 1997, iar în primii ani ai acestui secol — 
în contextul efortului pentru aderarea la UE — au fost înregistrate progrese considerabile. În formularea unui autor 
recent, România a parcurs drumul de la „codaş”, la model de urmats!. 

La această oră lipseşte încă o lege-cadru a minorităţilor naționale”, dar a fost ratificată Carta Europeană a 
Limbilor Regionale şi Minoritare, iar problema învățământului în limbile minoritare este în bună măsură rezolvată. 


+ Legea nr. 215 din 13 aprilie 2001, publicată în M. Of., nr. 204, din 23 aprilie 2001. 

45 Pentru detalii, vezi Manuel Guţan, Istoria administrației publice româneşti, ediţia a 2-a, Hamangiu, Bucureşti, 2006. 

16 Vezi Gentimir A.M., Care formă de autonomie este favorabilă României?, în” Noua Revistă de Drepturile Omului”, vol. 6, nr. 1 (2010), 
pp. 20-31; Andreescu G., Răspuns la întrebarea: care formă de autonomie?, în acelaşi număr din “Noua Revistă de Drepturile Omului”, pp. 
31-40. 

+7 Legea nr. 1/2011, publicată în M. Of., nr. 18, din 10 ianuarie 2011. 

48 Această prevedere are în vedere ipoteza unor români care locuiesc într-o zonă locuită preponderent de o minoritatea națională, mai precis 
în cazul județelor Harghita şi Covasna. 

®# M. Of., nr. 431, din 12 septembrie 2001, republicată cu modificările ulterioare în M. Of., nr. 99, din 8 februarie 2007 (ultima modificare, 
prin OUG nr. 19/2013, publicată în M. Of., nr. 183, din 2 aprilie 2013). Vezi şi M.R. Prisacariu M.R., Statutul minorităților naţionale, C.H. Beck, 
Bucureşti, 2010, pp. 167-171. 

5% Prin HG nr. 137/1993 (M. Of., nr. 156, din 9 iulie 1993), abrogată prin HG nr. 17/1997 (M. Of., nr. 17, din 5 februarie 1997). 

SRam M.H., Romania: from laggard to leader?, în Rechel B. (ed.), Minority Rights in Central and Eastern Europe, Routledge, London 
and New York, 2009, pp. 180-194. 

52 Acest aspect, împreună cu situaţia încă nesatisfăcătoare a integrării minorităţii rome este subliniat în ultimul raport al Comitetului 
Consultativ al Consiliului Europei privind implementarea Convenţiei Cadru pentru Protecţia Minorităţilor Naţionale, care a şi făcut recomandări 

Semnificativ pentru regimul minorităţilor din România este faptul că acesta a permis menţinerea majorității 
comunităţilor minoritare din ultimul secol, într-o epocă istorică marcată de violenţă, într-un spaţiu geopolitic extrem 
de instabil. Sub acest aspect, situaţia din ţara noastră se deosebeşte mult de cea din unele țări din regiune, unde 
diversitatea etnică a fost eliminată sau redusă considerabil. Catastrofele umanitare fără precedent din timpul celui 
de-al doilea război mondial şi din primii ani postbelici au afectat mai puţin ţara noastră, nu în ultimul rând datorită 
menţinerii structurii statale, fie ea şi dictatorială. Masacrarea în masă a celor indezirabili (pe criterii de rasă, religie, 
etnie sau clasă) reclamă un spațiu extra-statal sau „liber de stat”, în care agenda politică a unei ideologii totalitare să 
poată fi aplicată fără restricţii. Dreptul în general poate fi înțeles mai bine din perspectivă spaţială: el constituie o 
ordine eminamente terestră“ şi acest lucru este valabil şi în privința statutului minorităţilor. Stabilitatea, relativa 
prosperitate şi dezvoltarea în timp a comunităţilor diferite sub aspect etnic religios sau lingvistic depind în mare 
măsură de existenţa unui spaţiu al convieţuirii: persistența unei structuri statale stabile, capabilă să asigure permanența 
unor funcţii elementare ale statului, în ciuda mutațiilor, răsturnărilor sau catastrofelor politice, şi aceasta indiferent de 
agenda politică sau de competenţa conducătorilor politici succesivi. Existenţa unui asemenea spaţiu al convieţuirii nu 
este neapărat meritul conducerii politice, al bunei guvernări şi al spiritului de toleranță — de multe ori chiar ineficiența 
politică şi administrativă lasă comunităţilor minoritare spații de manevră vitale pentru supravieţuire şi conservarea 
identității etnice, lingvistice şi culturale. 


în acest sens. Vezi Advisory Committee on the Framework Convention for the Protection of National Minorities, ACFC/OPAV(2017)005: 
Fourth Opinion on Romania, adopted on 22 June 2017, published on 16 February 2018, pp. 44-45. 

53 Vezi în acest sens Snyder T., Bloodlands: Europe Between Hitler And Stalin, Basic Books, New York, 2010 şi mai ales Baberowski J., 
Räume der Gewalt, Fischer Verlag, Frankfurt am Main, 2015. 

54 Schmitt C., Der Nomos der Erde im Völkerrecht des Jus Publicum Europaeum, Vierte Auflage, Duncker & Humblot, Berlin, 1997. 


DELEGAREA LEGISLATIVĂ — NECESITATE SAU OPORTUNITATE 
PENTRU GUVERNUL ROMÂN? 


Oana ŞARAMET" 


Abstract: One of the simplest definition of the notion of constitution (politeia) says that this represents “on 
orderly distribution of power”, as a way of organizing the offices of the city-state, particularly the sovereign office, in 
Politics, Aristotel added that a constitution must be the foundation of the state organization which has to include the 
organization of the sovereign power, a state can function well only if it is organized in three components 
corresponding to three public powers provided by the modern constitutions: legislative power, executive power and 
judicial power. But Aristotle also underlined that the settlement of any government, perfection must not be achieved, 
but the government must be practicable. Throughout time, the political and constitutional history of states has shown 
that the organization of the state can not only involve a separation of these three powers, the mutual cooperation and 
control between them must ensure their equilibrium. Not even in an ideal, utopian society, those three powers could 
not function separately, their constitutional role and attributions forcing them to relate each other. In this context, 
nowadays, a practicable, a practicable government must provide viable solutions for situations when, for example, 
the legislative power cannot, for objective reasons, exercise its legislative function, and this solution is the legislative 
delegation, as it has been identified and written in the modern constitutions. Thus, the constitutional lawmakers have 
regulated a legal institution that allows the government to "legislate" temporarily in place of the legislature. 
However, "legislating" without going through the parliamentary steps of this procedure, with a weak or almost 
non-existent parliamentary control, encourages any government to take full responsibility for the law-making. 


Keywords: principle of the separation and balance of powers; executive power, legislative delegation 


1. Aspecte generale privind delegarea legislativă 

Constituţiile statelor moderne recunosc şi consacră ca atare caracterul reprezentativ al Parlamentului, al autorității 
legiuitoare, ori chiar prevăd că acesta reprezintă „organul reprezentativ suprem al poporului”, astfel precum o face 
Constituţia republicată, în vigoare, a României, în art. 61 alin. (1). „În virtutea atribuţiei de reprezentare, 


Parlamentului i se acordă dreptul de legiferare într-un stat”!, aşadar inclusiv în statul român acesta poate exercita 


funcţia de legiferare ca o consecinţă a „delegării putere suverane a poporului către aleşii săi”. Practic, prin acest 


mecanism, poporul a delegat un atribut al puterii sale — legiferarea unei autorităţi legislative, legea fundamentală 
consacrând, de regulă, expressis verbis, că doar Parlamentul legiferează, sau deţine puterea legislativă, sau că adoptă 


legi”, limitând astfel „exerciţiul dreptului delegat numai titularului desemnat de el pentru a exercita acest drept”, orice 


eventuală subdelegare putând afecta orice stat de drept. 

Cu toate acestea, statele moderne au consacrat, în special după primul război mondial’, prin constituţiile lor“, 
delegarea legislativă despre care se poate afirma că „a fost inventată ca substitut al activităţii legislative a 
Parlamentului în perioade deosebit de critice, mai ales în cele de războaie”, oferind, astfel, un cadru constituțional 
pentru emiterea de către executiv, de regulă de către Guvern, a actelor de legislaţie delegată. 

Privită iniţial ca o „excepţie* de la principiul delegata potestas non delegatur”, delegarea legislativă s-a răspândit, 
contaminând juridic, sistemele constituționale ale mai tuturor statelor moderne, fapt dovedit de înscrierea în constituții 


* Lector dr., Universitatea Transilvania din Braşov, Facultatea de Drept, oana.saramet(Qunitbv.ro 

! Deaconu Ş., Instituții politice, Editura C. H. Beck, Bucureşti, 2012, p.278. 

2 Ibidem 

3 Astfel, potrivit art. 61 alin. (1) teza a II-a din Constituţia României, republicată, Parlamentul este „unica autoritate legiuitoare a țării”, sau, 
prin art. 59, Constituţia Estoniei prevede că „puterea legislativă aparține Parlamentului”, sau, Constituţia Irlandei, prin art. 15 alin. (2) pct. 1), 
stabileşte că „Parlamentului îi este conferită prin prezenta [Constituţie] competenţa exclusivă de a elabora legi ale statului: nicio altă autoritate 
legislativă nu dispune de competenţa de a elabora legile statului”. 

4 Deaconu Ş., op. cit., p.278. A se vedea în acest sens, spre exemplu, şi: Negulescu P., Tratat de drept administrativ, vol.I, Principii 
generale, ed. a IV-a, Institutul de Arte Grafice „E. Marvan”, Bucureşti, 1934, p. 337, sau Ionescu C., Raporturile Parlamentului cu Guvernul şi 
Prşedintele României. Comentarii constituționale, Editura Universul Juridic, Bucureşti, 2013, p. 312. 

5 Ionescu C., op. cit, p. 291. 

$ De altfel, în doctrină, se subliniază că „este de esenţa democraţiei constituţionale ca delegarea legislativă să fie consacrată în textele 
constituționale”. Ionescu C., op. cit, p. 291. 

7 Muraru I., Tănăsescu E. S., coordonatori, Constituţia României. Comentariu pe articole, Editura C. H. Beck, Bucureşti, 2008, p. 
1085-1086. 

8 Doctrina reține şi o opinie contrară atunci când apreciază că delegarea legislativă este o „intervenție a puterii executive în domeniul 
legislativ”, fiind, în acelaşi timp, „una dintre cele mai puternice negări ale principiului separaţiei puterilor în stat”. Vida I., Puterea legislativă, 
Editura Crater, Bucureşti, 1999, p. 137-138. În acelaşi sens a se vedea şi Negulescu P., Curs de Drept Constituţional Român, Editat de Alex. Th. 
Doicescu, Bucureşti, 1928, p. 483. 

? Idem, p. 1086. 

a acestei instituţii de drept constituţional”, astfel precum am menţionat în cele ce preced, dar, am aprecia noi, şi de 
drept administrativ, flexibilizarea principiului separaţiei şi echilibrului puterilor în stat fiind previzibilă şi de 
neconceput a nu exista în prezent. 

Despre delegarea legislativă s-a afirmat, în doctrină, că „rezumă, în esenţă, posibilitatea acordată de Parlament 
Guvernului!! ca, în anumite limite şi cu respectarea unor condiţii, să adopte acte ce conţin norme cu putere de lege 
care, în sistemul juridic românesc, poartă denumirea de ordonanțe”!?. 

Curtea Constituţională a României a definit delegarea legislativă ca fiind „o instituţie specifică dreptului 
constituțional ce presupune transferul de atribuţii de la Parlament către executiv în anumite condiţii prevăzute de legea 
de abilitare ori de Constituţie, fiind, prin urmare, o limitare a monopolului parlamentar în materia legiferării, care însă 
îşi găseşte o justificare unanim acceptată ce izvorăşte din principiul separaţiei şi al colaborării puterilor în stat”!5. 

Din cele menționate mai sus, desprindem elementele constituţionale!“ ale delegării legislative, astfel precum a 
conturat-o legiuitorul constituțional român, prin prevederile art. 108 alin. (1), (3) şi (4) coroborate cu cele ale art. 115. 
Astfel, se poate vorbi despre consacrarea constituțională a două!’ forme distincte, concret şi special prevăzute prin 
normele legii fundamentale, ale regimului constituţional al ordonanţelor, anume un regim constituţional normal, 
acesta fiind cel al ordonanţelor emise în baza unei legi de abilitare, respectiv un regim constituţional de excepţie 
reprezentat de cel al ordonanţelor de urgenţă!“ 

Astfel, cât priveşte ordonanţele simple, cele prin care este reflectat regimul constituțional normal al ordonanțelor, 
conform prevederilor art. 108 alin. (1), (3) şi (4) coroborate cu cele ale art. 115 alin. (1) — (3), pentru ca un guvern să 
poată adopta astfel de ordonanţe are nevoie de o „împuternicire” din partea Parlamentului, care va îmbracă „haina 
juridică” a unei legi de abilitare şi prin care Guvernul va fi transformat „într-un veritabil participant la realizarea 
puterii legislative specifice Parlamentului”!”. Prin legea de abilitare, Parlamentul „va trebui să stabilească, în mod 
obligatoriu, domeniul şi data până la care se pot emite ordonanţe, având posibilitatea de a prevedea sau nu obligația 
supunerii acestor ordonanțe aprobării sale, potrivit procedurii legislative, până la împlinirea termenului de abilitare”. 
Prevederile constituţionale mai menționează că o astfel de abilitare „nu poate fi acordată pentru adoptarea de 


10 Deaconu Ş., op. cit., p.279. 

11 În doctrină s-a apreciat că în România ar trebui să se distingă între două forme ale delegării legislative, anume delegarea legislativă către 
Guvern, consacrată constituțional de prevederile art. 108 coroborate cu cele ale art. 115, pe de o parte, şi delegarea legislativă către Preşedintele 
României, caz în care sediul materiei este reprezentat de prevederile art. 73 coroborate cu cele ale art. 93 din Constituţie. A se vedea în acest 
sens, Deaconu $., op. cit., p. 279 -282. 

12 Muraru I., Tănăsescu E. S., coordonatori, op. cit., p.1086. Într-o altă opinie, s-a apreciat că, prin intermediul acestei delegări, „Guvernul 
se substituie în mod excepțional Parlamentului, astfel încât, prin ordonanţă, el poate să reglementeze primar, să modifice sau să abroge 
reglementarea existentă”. Selejan-Guţan B., Drept constituțional şi instituţii politice, vol. I, Editura Hamangiu, Bucureşti, 2015, p. 12. Aţi autori 
au apreciat că delegarea legislativă este o „instituţie prin care, fie direct Constituţia, fie Parlamentul prin lege, în baza unui text din Constituţie, 
acordă executivului prerogative de a adopta acte normative cu caracter primar”, Constantinescu M., Iorgovan A., Muraru I., Tănăsescu S. E., 
Constituţia României revizuită — comentarii şi explicaţii, Editura All Beck, Bucureşti, 2004, p. 221. Pentru alte definiții, a se vedea, spre 
exemplu, Deaconu Ş., op. cit., p. 279, sau Safta M., Drept constituțional şi instituţii politice, vol. II, Editura Hamangiu, Bucureşti, 2015, p. 297. 

13 Pet, 1 din Decizia Curţii Constituţionale nr. 1438 din 04 noiembrie 2010 referitoare la excepţia de neconstituţionalitate a dispoziţiilor art. 
17 lit. c) din Legea nr. 78/2000 pentru prevenirea, descoperirea şi sancţionarea faptelor de corupţie, precum şi a dispozițiilor Ordonanţei de 
urgenţă a Guvernului nr. 124/2005 privind modificarea şi completarea Legii nr. 78/2000 pentru prevenirea, descoperirea şi sancţionarea faptelor 
de corupție, publicată în M. Of., Partea I, nr. 16 din 17.01.2011. Astfel Curtea Constituţională şi-a redefinit şi nuanţat aprecierea asupra a ceea ce 
înseamnă delegarea legislativă pe care o considera, printr-o decizie mai veche a sa, ca fiind „o procedură excepțională de substituire a Guvernului 
în prerogativele legislative ale Parlamentului, astfel încât prin ordonanță, Guvernul poate să reglementeze primar, să modifice sau să abroge 
reglementarea existentă.” A se vedea în acest sens: Decizia nr. 102 din 31 octombrie 1995 privind pronuntarea asupra recursului declarat de 
Societatea Comerciala "Agapia" - S.R.L. Suceava impotriva Deciziei Curtii Constitutionale nr. 52 din 23 mai 1995, publicată în M. Of., Partea I, 
nr. 287 din 11.12.1995. 

14 Delegarea legislativă este o instituţie a dreptului constituțional recunoscută şi consacrată ca atare şi prin constituţiile altor state. În unele 
dintre constituţii reglementarea este una mai dezvoltată şi mai detaliată, astfel precum este cazul unor prevederi precum cele din: Constituţia 
Croaţia (art. 88), Constituţia Greciei (art. 44 alin.1), Constituţia Estoniei (art. 109), Constituţia Finlandei (art. 80) - în cazul acesteia este necesar a 
sublinia că aspectele privind publicarea şi intrarea în vigoare a decretelor şi a altor norme juridice, adoptate în baza delegării legislative, sunt 
stabilite prin lege, Constituţia Italiei (art. 77), Constituţia Portugaliei (art. 161 lit.h), art. 165, art. 168, art. 198), Constituţia Sloveniei (art. 108), 
Constituţia Spaniei (art. 82), sau Constituţia Suediei (art. 3, art. 4, art. 5, art. 6, art. 8). Pe când în cazul altor legi fundamentale, soluţia 
constituțională apreciată de legiuitor şi ca atare înscrisă în constituţie, a constat în recunoaşterea unei astfel de competenţe de „legiferare” primară 
în domeniile legii în sarcina executivului, şi de regulă a Guvernului, printr-o normă cu caracter general sau cu un conţinut concis care are în 
vedere situaţii precis identificate sau identificabile, după caz. Astfel sunt, spre exemplu, prevederile din Constituţia Irlandei [art. 15 alin. (1) pct. 
2)] sau din Constituţia Letoniei (art. 62). Constituţiile au fos consultate la: https://www.constituteproject.org/search?lang=en, accesat la data de 
08.03.2018. 

15 Printr-o decizia a sa, şi Curtea Constituţională a României distinge între cele două forme ale regimului constitutional al ordonanţelor şi, 
implicit, între cele două tipuri de ordonanţe prevăzute de normele constituționale. Astfel, Curtea precizează că “Guvernul are o competență 
normativă derivată fie dintr-o lege de abilitare, fie din însăşi Constituţie, cu un caracter special şi limitat, specific unei competenţe de atribuire. 
Exercitarea acestei competențe se include tot în sfera puterii executive şi constă în posibilitatea de a emite două categorii de acte normative: 
ordonanțe simple şi ordonanţe de urgență”. A se vedea Decizia Curţii Constituţionale nr. 1189 din 20 septembrie 2011 referitoare la excepţia de 
neconstituționalitate a dispozițiilor art. 7 lit. f) din Ordonanţa de urgență a Guvernului nr. 91/2003 privind organizarea Gărzii Financiare, 
publicată în M. Of., Partea I, nr. 808 din 16.11.2011. 

16 Iorgovan A., Tratat de drept administrativ, vol. I, Editura All Beck, Bucureşti, 2001, p. 401. 

17 Deleanu I., “Instituții şi proceduri constituționale în dreptul comparat şi în dreptul român”, Editura C. H. Beck, Bucureşti, 2006, p. 613. 

ordonanțe simple în domeniul legii organice”, astfel precum este acesta identificat conform prevederilor art. 73 alin. 
(3) din Constituţie, precum şi implicit, în baza acestui text constituțional, de alte prevederi din aceeaşi lege 
fundamentală, precum şi faptul că, în situaţia în care „legea de abilitare a impus supunerea ordonanțelor aprobării 
Parlamentului, nerespectarea termenului”, menţionat de art. 108 alin. (3) din Constituţie, va avea drept consecință 
„încetarea efectelor ordonanţei”. 

Cât priveşte ordonanţele de urgenţă, prevederile constituţionale ale alin. (4) — (6) ale art. 115, acestea „pot fi 
adoptate de Guvern numai în situaţii extraordinare a căror reglementare nu poate fi amânată, având obligaţia de a 
motiva urgenţa în cuprinsul acestora”, textul constituţional neoferind o definiție a acestei sintagme „situații 
extraordinare”! sau criterii de identificare clară a acestora. Cu toate acestea, Constituţia prevede câteva limitări în 
demersul de „legiferare” de către Guvern prin aceste ordonanţe de urgenţă specificând, expressis verbis, acele domenii 
sau situații constituţionale în care această autoritate nu poate interveni în acest mod, anume: „legile constituționale, nu 
pot afecta regimul instituțiilor fundamentale ale statului, drepturile, libertăţile şi îndatoririle prevăzute de Constituţie, 
drepturile electorale şi nu pot viza măsuri de trecere silită a unor bunuri în proprietate publică”. Faţă de reglementarea 
constituțională referitoare la ordonanţele simple, legiuitorul constituţional a prevăzut când intră în vigoare ordonanţele 
de urgență, anume „numai după depunerea lor spre dezbatere în procedură de urgenţă la Camera competentă să fie 
sesizată şi după publicarea lor în Monitorul Oficial al României”, iar în situaţia în care Camerele „nu se află în 
sesiune, se convoacă în mod obligatoriu în 5 zile de la depunere sau, după caz, de la trimitere”!?. 

Atât ordonanţele simple, cât şi cele de urgenţă se publică în Monitorul Oficial al României, astfel precum prevede 
atât art. 108 alin. (4), cât şi art. 115 alin. (5), sancţiunea nepublicării fiind inexistenţa actului în cauză, iar, conform art. 
115 alin. (7) şi (8), „ordonanţele cu care Parlamentul a fost sesizat se aprobă sau se resping printr-o lege”, prin care 
“se vor reglementa, dacă este cazul, măsurile necesare cu privire la efectele juridice produse pe perioada de aplicare a 
ordonanţei”. 

Din succinta prezentare a cadrului constituțional românesc dedicat ordonanțelor, nu ar trebui să omitem 
prevederea constituțională din art. 146 lit.d) potrivit căreia şi aceste acte juridice pot fi supuse controlului de 
constituționalitate în faţa Curţii Constituţionale, mai precis controlului a posteriori de constituționalitate. 


2. Delegarea legislativă — necesitate pentru Guvernul român? 

Realitatea socială de astăzi, cu precădere cea care reclamă reglementarea juridică cu caracter primar, evoluția sau 
involuţia, după caz, a relaţiilor sociale guvernate de astfel de norme, ne demonstrează imposibilitatea practică de a mai 
recunoaşte absolut exclusiv atributul legiferării Parlamentului. Astfel, procedurile legislative complexe, dar şi 
stufoase, mai ales cât priveşte componenta parlamentară a acestora, dificultățile mai ales politice apărute în formarea 
unei majorități parlamentare în sistemele multipartide, care tind să se extindă şi în sistemele bipartide clasice, precum 
cel britanic şi american, ulterior scrutinelor parlamentare, iar ulterior în menţinerea pe durata întregului mandat a 
majorităţii greu construite, sunt doar unele dintre argumentele care susțin înscrierea şi menţinerea în constituții a 
acestei instituţii juridice cu valoare constituţională, anume delegarea legislativă. 

Pe de altă parte, nici nu considerăm că ar trebui să negăm existența şi funcționarea principiului separaţiei şi 
echilibrului puterilor în stat prin reconfigurarea rolurilor puterii legislative şi a celei executive astfel încât funcția 
legislativă să revină în exclusivitate puterii executive care, oricum, poate fi afectată, de asemenea, de instabilitate, 
lupte politice, pierderea susținerii majorităţii politice, dar care funcționează mai eficient decât un legislativ 
considerabil mai numeros, dar şi mai greoi procedural. 

Inspirată din experienţa constituţională a altor state, precum cel francez sau cel spaniol, delegarea legislativă o 
apreciem a reprezenta o necesitate în sistemul nostru constituţional, însă cu condiția respectării regimului 


x ee, 


18 Curtea Constituțioanală a subliniat, prin jurisprudența sa, că “potrivit dispoziţiilor constituționale menționate [ale art. 115 alin. (4), s.n.], 
Guvernul poate adopta o ordonanță de urgență în următoarele condiții, întrunite în mod cumulativ: existența unei situații extraordinare; 
reglementarea acesteia să nu poată fi amânată; urgenţa să fie motivată în cuprinsul ordonanţei”. A se vedea în acest sens Decizia nr. 255 din 11 
mai 2005 privind sesizarea de neconstituționalitate a Legii pentru aprobarea Ordonanţei de urgență a Guvernului nr. 100/2004 privind trecerea 
unor terenuri forestiere din proprietatea publică a statului şi din administrarea Regiei Naţionale a Pădurilor - Romsilva în proprietatea 
Arhiepiscopiei Sucevei şi Rădăuţilor, publicată în M. Of., Partea I, nr. 511 din 16.06.2005. De asemenea, Curtea „a statuat în mod constant că 
situaţiile extraordinare exprimă un grad mare de abatere de la obişnuit sau comun, aspect întărit şi prin adăugarea sintagmei "a căror reglementare 
nu poate fi amânată" (A se vedea în acest sens, spre exemplu, Decizia nr. 188 din 02 martie 2010 referitoare la excepţia de neconstituționalitate a 
dispozițiilor Ordonanţei de urgență a Guvernului nr. 71/2009 privind plata unor sume prevăzute în titluri executorii având ca obiect acordarea de 
drepturi salariale personalului din sectorul bugetar, publicată în M. Of., Partea I, nr. 237 din 14.04.2010). Nu în ultimul rând, Curtea a stabilit că 
“pentru emiterea ordonanţei de urgență este necesară existența unei stări de fapt obiective, cuantificabile, independente de voința Guvernului, 
care pune în pericol un interes public” (A se vedea în acest sens, spre exemplu, Decizia nr. 1008 din 07 iulie 2009 referitoare la obiecţia de 
neconstituționalitate a Legii privind aprobarea Ordonanţei de urgenţă a Guvernului nr. 224/2008 pentru modificarea art. 5 alin. (2) din Legea nr. 
415/2002 privind organizarea şi funcționarea Consiliului Suprem de Apărare a Ţării, publicată în M. Of., Partea I, nr. 507 din 23.07.2009). 

19 De altfel, Constituţia, prin art. 115 alin. (5), instituie şi o sancţiune în cazul în care „Camera sesizată nu se pronunță asupra ordonanţei în 
termen de cel mult 30 de zile de la depunere”, aceasta constând în „considerarea ca adoptată a acelei ordonanţe de urgenţă şi trimiterea acesteia 
către cealaltă Cameră care va decide, de asemenea, în procedură de urgență”, astfel precum va trebui să procedeze şi prima Cameră sesizată. 

20 Cum legiuitorul constituţional nu distinge în cadrul acestor prevederi neconstituţionale între cele două tipuri de ordonanţe, apreciem că 
nu o putem face nici noi, în virtutea adagiului ubi tex non distinguit, nec nos distinguere debemus. 

constituțional stabilit acesteia şi, mai ales, a limitelor în care „se poate manifesta” această delegare să fie respectate 
strict. Printr-o astfel de afirmaţie nu trebuie să se înţeleagă că această construcţie constituțională a delegării legislative 
din sistemul nostru este una perfectă, în cel mai bun caz este una perfectibilă. Astfel delegarea legislativă nu trebuie 
înțeleasă, în special de către orice guvern, ca „o negare a rolului constituțional şi a puterii legislative a 
Parlamentului”?! „adoptarea legilor fiind şi rămânând de competenţa exclusivă a Parlamentului, dar în anumite 
situaţii expres prevăzute de Constituţie şi Guvernul poate adopta acte normative cu putere de lege, fără însă a fi 
denumite legi, ci ordonanţe de Guvern”. Mai mult decât atât, delegarea legislativă nu poate avea nici „efectul unei 
dezînvestiri de atribuţii legislative din partea Parlamentului”, precizare valabilă, de asemenea, pentru orice guvern. 

Nu putem a nu recunoaşte că dobândirea acestei competenţe delegate de „a legifera” a fost şi este un câştig pentru 
un guvern, dar acesta nu poate uza de această competență decât în limitele stabilite prin Constituţie. În acest sens, 
putem observa că, potrivit art. 115 alin. (1), Parlamentul poate adopta o lege specială de abilitare a Guvernului pentru 
a emite ordonante în domenii care nu fac obiectul legilor organice, nefiind aşadar obligat a adopta o astfel de lege, 
fiind recunoscut la nivel constituţional un drept exclusiv de apreciere asupra oportunității şi necesităţii adoptării unei 
asemenea legi. Pe când, Parlamentului nu-i mai este recunoscută o astfel de putere nelimitată discreţionară atunci când 
prevede, în mod obligatoriu, conform art. 115 alin. (2) din Constituţie, domeniile şi perioada în care acordă această 
abilitare. În acest ultim caz, dreptul său de apreciere este limitat la a selecta dintre domeniile legii ordinare pe cele în 
care va permite Guvernului să reglementeze cu caracter primar, precum şi la a identifica perioada în care Guvernul se 
poate bucura de acest privilegiu al delegării legislative, perioadă pe care practica de stat a încadrat-o în limitele 
vacanţelor parlamentare, prevederile constituţionale tăcând sub acest aspect. Oricum nu ni s-ar părea nicidecum 
justificat ca Parlamentul să acorde o astfel de abilitare Guvernului pentru a emite ordonanțe simple pe perioada 
sesiunilor parlamentare pentru că ar ajunge în situaţia de a-şi nega sau, cel puţin, refuza singur funcţia legislativă, 
precum şi exercitarea acesteia, ştiut fiind faptul că această autoritate publică are posibilitatea ca în situaţii urgente să 
recurgă la alte modalităţi constituționale de adoptare a unei legi, precum este adoptarea acesteia în procedură de 
urgență. 


3. Delegarea legislativă — oportunitate pentru Guvernul român? 

Categoric Guvernul român a perceput delegarea legislativă ca o oportunitate de care se poate folosi pentru a 
reglementa, printr-un act normativ cu forța juridică a unei legi, prompt, rapid şi precum apreciază a fi cel mai optim 
pentru a-şi îndeplini inclusiv rolul constituțional consacrat prin art.102. Însă, nici Guvernul, nici Parlamentul nu pot şi 
nu trebuie să uite că statul de drept, una dintre caracteristicile statului nostru conform art. 1 alin. (3) din Constituţie, 
poate fi explicat, în cel mai simplu mod prin domnia legii care „implică subordonarea statului față de drept, asigurarea 
acelor mijloace care să permită dreptului să cenzureze opțiunile politice şi, în acest cadru să pondereze eventualele 
tendinţe abuzive, discreţionare ale structurilor etatice”?, nefiindu-le astfel permis a supraevalua oportunitatea faţă de 
legalitate şi, mai ales, față de supremaţia Constituţiei. 

De altfel, prin jurisprudenţa sa, Curtea Constituţională a statuat că aprecierea unei situaţii extraordinare avută în 
vedere de un guvern pentru a adopta o ordonanţă de urgenţă prin "invocarea elementului de oportunitate, prin definiție 
de natură subiectivă, căruia i se conferă o eficiență contributivă determinantă a urgenţei, ceea ce, implicit, îl 
converteşte în situaţie extraordinară, impune concluzia că aceasta nu are, în mod necesar şi univoc, caracter obiectiv, 
ci poate da expresie şi unor factori subiectivi”25. Or, subliniază Curtea Constituţională, „asemenea factori [anume cei 
referitori la oportunitate, s.n.] nu sunt cuantificabili, [iar] afirmarea existenţei situaţiei extraordinare, în temeiul lor sau 
prin convertirea lor într-o asemenea situație, conferă acesteia un caracter arbitrar, de natură să creeze dificultăți 
insurmontabile în legitimarea delegării legislative. S-ar ajunge, astfel, ca un criteriu de constituționalitate - situația 
extraordinară -, a cărui respectare este prin definiţie supusă controlului Curţii, să fie, practic, sustras unui atare control, 
ceea ce ar fi inadmisibil". Aşadar, aprecierea subiectivă, prin luarea în considerare doar a unor aspecte de 
oportunitate, a unei situații extraordinare fără considerarea criteriilor constituționale obiective, remarcate şi de Curtea 
Constituţională, prin jurisprudenţa sa, astfel precum am menționat în cele ce preced, va oferi instanței constituționale 
suficiente motive întemeiate pentru a declara neconstituţională o astfel de ordonanţă, în cazul în care va fi sesizată, 
conform prevederilor constituţionale şi legale în vigoare. 

Dacă privim din altă perspectivă această oportunitate, am putea aprecia că delegarea legislativă trebuie să fie 
valorificată de Guvern atât în cazul adoptării unei ordonanţe simple, cât şi în cel al adoptării unei ordonanţe de 
urgență. Odată primită abilitarea din partea Parlamentului, mai ales atunci când prin legea de abilitare nu se prevede 


2! Ionescu C., op. cit, p. 318. 

22 Oniga T., Delegarea legislativă, Editura Universul Juridic, Bucureşti, 2009, p. 28. 

% Ibidem. 

24 Decizia nr. 70 din 19 iulie 2000 referitoare la excepţia de neconstituționalitate a dispoziţiilor art. IV pct.7 din Ordonanţa Guvernului nr. 
18/1994 privind măsuri pentru întărirea disciplinei financiare a agenţilor economici, aprobată, cu modificări, prin Legea nr. 12/1995, publicată în 
M. Of. al României, Partea I, nr. 334 din 19 iulie 2000. 

25 Decizia nr. 255 din 11 mai 2005 a Curţii Constituţionale. A se vedea Supra nota de subsol 18. 

26 Ibidem. 

obligativitatea supunerii spre aprobarea acestuia a ordonanţelor adoptate pe perioada abilitării, Guvernul are 
posibilitatea ca, în limitele constituționale amintite succint în cele de mai sus, să aprecieze în sensul adoptării unei 
ordonanţe sau nu, să aprecieze şi să aprobe ca atare conţinutul acesteia, fără riscul ca voinţa sa transpusă prin normele 
juridice să fie modificată, completată sau abrogată de Parlament prin legea de aprobare sau de respingere a ordonanţei. 
Atunci când este vorba despre o ordonanţă de urgenţă, Guvernul se bucură de o asemenea libertate dacă: identifică 
obiectiv situaţia extraordinară ce reclamă reglementare, motivând în acelaşi sens urgenţa reglementării, protejându-şi 
astfel actul adoptat de o posibilă modificare, completare sau repsingere în Parlament sau, dacă totuşi majoritatea 
parlamentară aprobă o ordonanţă de urgență „şubredă” constituțional, de posibilitatea declarării ca neconstituțională 
de către Curtea Constituţională; identifică situaţia extraordinară şi-şi construieşte reglementarea astfel încât să nu 
aducă atingere limitărilor constituționale impuse prin prevederile art. 115 alin. (6); nu „atentează” la domeniile în care 
reglementarea prin ordonanţă de urgenţă nu este permisă, astfel precum le prevde art. 115 alin. (6) din Constituție. 

Pe de altă parte, considerăm că este necesar a se înțelege raţiunea pentru care şi-au găsit consacrarea juridică în 
Constituţia noastră, ordonanţele de urgență, sens în care apreciem că este afectat caracterul urgent al unei astfel de 
reglementări, şi implicit nu este respectată prevederea constituţională în acest sens, atunci când aceasta poate intra în 
vigoare şi la o altă dată ulterioară celei publicării în Monitorul Oficial al României, Partea I, sub condiţia depunerii 
prealabile a acesteia la Camera competentă să fie sesizată, dacă o astfel de dată este prevăzută în conţinutul ei, astfel 
precum prevede art. 12 alin. (2) din Legea nr. 24/2000 privind normele de tehnică legislativă penru elaborarea actelor 
normative, republicată, cu modificările şi completările ulterioare. În opinia noastră urgenţa unui act nu reclamă doar 
adoptarea acestuia de îndată, ci inclusiv intrarea în vigoare a acestuia cât mai curând posibil, iar textul constituţional al 
art. 115 alin. (1) anterior menţionat, oferă soluţia optimă în acest sens. 

De asemenea, identificarea, inclusiv consacrarea constituțională ca atare, a unui mecanism de control a priori de 
constituționalitate şi cât priveşte ordonanţele, ar putea preveni intrarea în vigoare a unor ordonanțe neconstituţionale. 

De altfel, de la intrarea în vigoare a actualei Constituţii a României, guvernele au ignorat” delegarea legislativă 
sau s-au folosit, poate chiar abuziv”%, de această instituţie juridică, profitând, chiar şi doar temporar, de posibilitatea 
„de a legifera” fără intervenţia legislativului. 


4. Concluzie 

Astfel precum am afirmat deja, prevederile constituţionale în vigoare care reglementează instituţia delegării 
legislative sunt, cu siguranță, perfectibile, dar oricât s-ar strădui legiuitorul constituțional practica guvernelor cât 
priveşte delegarea legislativă arată clar şi evident că „legiferarea prin intermediul ordonanţelor....este o problemă de 
practică a guvernării, dincolo de reglementările constituţionale existente”. 

A legifera prin intermediul delegării legislative este uneori o necesitate, este, de asemenea, o oportunitate pentru 
Guvern, dar „Parlamentul deşi transferă acestuia prin voință constituantă exerciţiul unor prerogative ale sale, păstrează 
pentru sine delegarea pe care a primit-o de la Națiune”, Guvernului oferindu-i-se doar posibilitatea ca, temporar şi 
determinat de situaţii obiective, certe, urgente, să reglementeze primar situaţiile sociale ce impun o astfel de 
reglementare pe care, din motive obiective, autoritatea legiuitoare nu o poate adopta într-un termen rezonabil, cu 
respectarea strictă a condiţiilor impuse de Constituţie. 


27 Statisticile întocmite în acest sens de Consiliul Legislativ reflectă fie ignorarea delegării legislative, astfel precum s-a întâmplat cu 
precădere până în anul 1997 când sunt adoptate 97 de astfel de ordonanţe față de doar 13 adoptate în anul anterior, fie dezvoltarea „unei veritabile 
pasiuni” pentru acest tip de ordonanţe, astfel precum s-a întâmplat în anul 2000, când au fost adoptate 290 de ordonanțe de urgență, sau, mai 
recent, în anul 2008 când au fost adoptate „doar” 240 de astfel de acte. A se vedea în acest sens statisticile amintite care au fost consultate la: 
http://arww.clr.ro/Statistici/Web_Server_Chart.aspx?pmy_Catee=O0UG;&pmy_Radio_Emis=INTERVAL&pmy_Anul=0&pmy_Anul_INI=199 
2&pmy_Anul_FIN=2018&pmy_Radio_Grafic=PIE, accesat la data de 08.03.2018. 

28 A se vedea în acest sens, spre exemplu, Muraru I., Tănăsescu E. S., coordonatori, op. cit., p. 1103. 

30 Ionescu C., op. cit, p. 319. 

Abstract: The concept of a public position represents a central notion of the public law, in general, and, 
especially, of the administrative law, being in a imperishable connection with the concept of authority, administrative 
activity, etc. 

The judicial institution stated that the constitutional perspective over the concept of a public position is a 
minimalist one, very reminiscent, without any description. In accordance with the in force provisions, it can be stated, 
in principle, that the public positions are established as an assembly of responsibilities and duties for the law in order 
to accomplish the prerogatives of the public power by the central public administration, the local public 
administration and the independent administrative authorities. 

The civil servant represents a complex institution, being considered an institution of the public law since the 19” 
century. The identity of the civil servant, from the perspective of the provisions, consists in the accomplishment of the 
prerogatives of the public power, the juridical system of the report of the civil servant with the institutions or the 
public authorities, arousing a permanent interest all the time, generating complex debates and controversies in 
juridical literature. 

Noţiunea de funcţie publică constituie o noţiune centrală a dreptului public, în general şi a dreptului administrativ, 
în special, fiind într-o legătură indestructibilă cu noţiunea de autoritate, organ, activitate administrativă, etc!. 

Dispoziţiile Constituţiei României prevăzute la art. 16 alin. (3) şi la art. 73 alin. (3) lit j), dar şi dispoziţiile 
Legii nr. 188/1999 privind Statutul funcţionarilor publici reprezintă temeiul constituțional, dar şi cadrul legal pentru 
regimul juridic general al funcției publice.? 

Constituţia României cuprinde dispoziţii care reprezintă cadrul principal de reglementare a răspunderii juridice a 
funcționarilor publici. În accepțiunea dispoziţiilor legii fundamentale privind egalitatea în drepturi, respectiv art. 16 
alin. (3) : „Funcţiile şi demnităţile publice, civile sau militare, pot fi ocupate, în condițiile legii, de persoane care au 
cetăţenia română şi domiciliul în ţară, statul român garantând egalitatea de şanse între femei şi bărbați pentru ocuparea 
funcțiilor şi demnităților publice”, iar raportat la dispoziţiile art. 73 alin. (3) lit. j), privind legiferarea: „Reglementarea 
Statutului funcţionarilor publici se face numai prin lege organică”. 

Statutul funcționarilor publici a fost adoptat prin Legea nr. 188 din 8 decembrie 1999, lege care a suportat 
numeroase adaptări, modificări şi completări, cele mai importante fiind cele aduse prin Legea nr. 161/2003 privind 
unele măsuri pentru asigurarea transparenţei în exercitarea demnităților, a funcțiilor publice şi în mediul de afaceri, 
prevenirea şi sancţionarea corupției, care a determinat o primă republicare a Statutului şi, ulterior, prin Legea nr. 
251/2006 pentru modificarea şi completarea Legii nr. 188/1999 privind Statutul funcționarilor publici, care a 
determinat şi a doua republicare a Statutului, fiind adoptată, ulterior şi legislaţia secundară necesară punerii în aplicare 
a legii. 

Funcțiile publice sunt instituite sub forma unui ansamblu de responsabilități şi atribuţii, în temeiul legii, în 
vederea realizării prerogativelor de putere publică, de către administrația publică centrală, administraţia publică locală 
şi autorităţile administrative autonome”. Funcţia publică este o instituţie a dreptului administrativ, raportat atât la 
regimul juridic aplicabil, respectiv un regim de drept public derogatoriu de la regimul de dreptul muncii, dreptul 
comun în materie fiind Statutul funcționarilor publici, dar şi raportat la deferirea litigiilor privind contenciosul funcției 
publice, spre competenţă, instanţelor de contencios administrativ. 

Regimul juridic al raportului funcţionarului public cu instituțiile sau autoritățile publice a suscitat un real şi 
continuu interes, de-a lungul vremii, generând ample dezbateri şi controverse în literatura juridică de specialitate.“ 
Funcţionarul public reprezintă o instituție complexă, fiind tratat ca o instituţie a dreptului public încă din secolul al 

XIX-lea, situată la graniţa dintre deptul administrativ şi dreptul muncii, identitatea funcţionarului public, inclusiv din 
perspectiva dispoziţiilor Legii nr. 188/1999 privind Statutul funcţionarilor publici decurgând din realizarea 
prerogativelor de putere publică.” 

Statutul funcționarilor publici defineşte funcţionarul public prin dispoziţiile art. 2 alin. (2) ca fiind „persoana 
numită, în condiţiile legii, într-o funcţie publică”. Potrivit dispozițiilor statutare, persoana care a fost eliberată din 
funcția publică şi se află în corpul de rezervă al funcţionarilor publici îşi păstrează calitatea de funcționar public. 
Funcţia publică reprezintă, porivit dispozițiilor art 2 alin. (1) din Statut „ansamblul atribuţiilor şi responsabilităților, 
stabilite în temeiul legii, în scopul realizării prerogativelor de putere publică de către administraţia publică centrală, 
administrația publică locală şi autorităţile administrative autonome”*. 

În literatura juridică de specialitate au fost formulate mai multe definiţii ale funcţionarului public, pornind de la 
ipoteza că o persoană, numită de o autoritate publică sau aleasă în condițiile legii şi învestită într-o funcție publică 
devine funcționar public. 

Astfel, într-o opinie, funcţionarul public este persoana legal învestită prin numire într-o funcție publică din 
structura unui serviciu public administrativ, în scopul îndeplinirii competenţei acesteia.” 

Potrivit unei alte opinii, funcţionarul public este persoana fizică învestită, în mod legal, prin actul de voinţă 
unilaterală al unei autorităţi publice sau al cetăţenilor, cu sarcina îndeplinirii, pe un timp limitat sau nelimitat, a unei 
funcţii publice, în vederea realizării competenţei organului din structura căruia face parte funcţia respectivă.!0 

Într-o altă opinie, funcţionarul public este acea persoană juridică învestită, prin numire, într-o funcţie publică, cu 
respectarea dispoziţiilor cerute de lege, pentru a desfăşura, contra unui salariu, o activitate continuă şi ritmică.!! 

În acord cu dispoziţiile Statutului, raporturile de serviciu se nasc şi se execută în temeiul actului admnistrativ de 
numire, emis conform legii. Funcţionarul public se află într-un raport de serviciu față de autoritatea publică, în 
structura căreia acesta îşi exercită funcția publică. Raportul de serviciu reprezintă un complex de relaţii sociale, legal 
instituite, între titlularul funcției publice, autoritatea publică în structura căreia acesta îşi exercită funcția publică şi 
subiectele de drept cu privire la care se realizează competenţa autorității publice." 

Din perspectiva dispoziţiilor statutare, Statutul funcţionarilor publici nu se aplică „corpului magistraților, cadrelor 
didactice, persoanelor numite sau alese în funcții de demnitate publică, personalului contractual salariat din aparatul 
propriu al autoritaţilor şi instituțiilor publice, care desfăşoară activităţi de secretariat, administrative, protocol, 
gospodărire, întreţinere-reparaţii şi de deservire, pază, personalului salariat încadrat, pe baza încrederii personale, la 
cabinetul demnitarului, precum şi altor categorii de personal care nu exercită prerogative de putere publică.” 
Persoanele care ocupă aceste funcţii nu au calitatea de funcţionar public şi li se aplică legislaţia muncii." 

Totodată, în accepțiunea dispoziţiilor statutare, pot beneficia de statute speciale funcționarii publici care îşi 
desfăşoară activitatea în cadrul următoarelor servicii publice: structurile de specialitate ale Parlamentului României, 
structurile de specialitate ale Administrației Prezidentiale, structurile de specialitate ale Consiliului Legislativ, 
serviciile diplomatice şi consulare, autoritatea vamală, poliţia şi alte structuri ale Ministerului Internelor şi Reformei 
Administrative (Ministerul Afacerilor Interne, în prezent —n.n.), alte servicii publice stabilite prin lege. 

Analizând dispoziţiile statutare, rezultă că există funcționari publici cărora legea le permite adoptarea unor statute 
legea-cadru sau funcţii publice specifice dar şi categorii de personal din cadrul serviciilor şi instituțiilor publice căruia 
statutul consacrat prin legea-cadru nu le este aplicabil. Una dintre excepţiile reglementate de Statutul funcţionarilor 
publici este reprezentată de categoria persoanelor numite sau alese în funcţii de demnitate publică, printre care se 
numără Preşedintele României, primul - ministru, miniştrii, secretarii şi subsecretarii de stat, primarii, viceprimarii, 
preşedinţii consiliilor judeţene, Avocatul Poporului, etc, ceea ce denotă că respectivele persoane sunt subordonate 
jocului politic. Statutele persoanelor numite sau alese în funcții de demnitate publică sunt reglementate prin 
Constituţie, în cazul Preşedintelui României, prin Constituţie şi Legea nr. 90/2001 privind organizarea şi funcţionarea 
Guvernului României şi a ministerelor, în cazul primului-ministru, miniştrilor, secretarilor şi subsecretarilor de stat 
sau prin Legea nr. 215/2001 a administraţiei publice locale în cazul primarilor, viceprimarilor, preşedinţilor consiliilor 
judeţene, etc. 

Statutul funcţionarilor publici nu defineşte nici demnitarul, dar nici funcția de demnitate publică, literatura de 
specialitate fiind chemată să ofere o definiţie atât demnitarului cât şi funcției de demnitate publică. Astfel, potrivit 
doctrinei juridice, sunt funcţii de demnitate publică cele ocupate în temeiul unui mandat obținut în mod direct, prin 

8 Legea 188/1999 privind Statutul functionarilor publici, republicat in Monitorul Oficial, al României, nr. 365 din 29.05.2007. 

”Vedinaş V., op.cit., 2014, p. 516. 

10 Iorgovan A., Tratat de drept administrativ, vol I, ed. a 4-a, Editura All Beck, Bucureşti, 2005, p.587. 

11 Prisacaru V.I., Tratat de drept administrativ român. Partea generală, ed. a 3-a, Editura Lumina Lex, Bucureşti, 2002, p. 265. 

12 Mihăilescu M. E., op.cit., p. 412. 

13 Legea 188/1999 privind Statutul functionarilor publici, republicată in Monitorul Oficial, al României, nr. 365 din 29.05.2007. 


274 Dreptul românesc la 100 de ani de la Marea Unire. Dimensiuni şi tendinţe 


alegeri sau în mod indirect, prin numire, urmarea organizării alegerilor, iar demnitarii publici sunt persoanele alese 
sau numite într-o funcţie de demnitate publică, urmare a alegerilor locale sau generale. !* 

Noţiunea de funcționar public, în accepțiunea legii penale are o sferă de cuprindere mult mai mare, în raport cu 
noțiunea de funcționar public, consacrată prin dispoziţiile Statutului funcţionarului public. 

Noul Cod penal defineşte prin dispoziţiile art 175 funcţionarul public. Funcţionarul public, în sensul dispoziţiilor 
art 175 alin. (1), este „persoana care, cu titlu permanent sau temporar, cu sau fără o remunerație exercită atribuţii şi 
responsabilități, stabilite în temeiul legii, în scopul realizării prerogativelor puterii legislative, executive sau 
judecătoreşti, care exercită o funcţie de demnitate publică sau o funcţie publică de orice natură sau care exercită, 
singură sau împreună cu alte persoane, în cadrul unei regii autonome, al altui operator economic sau al unei persoane 
juridice cu capital integral sau majoritar de stat, atribuţii legate de realizarea obiectului de activitate al acesteia”!$. 

Potrivit dispoziţiilor art. 175 alin. (2) din noul Cod penal, este considerat funcţionar public, în sensul legii penale 
şi „persoana care exercită un serviciu de interes public pentru care a fost învestită de autoritățile publice sau care este 
supusă controlului ori supravegherii acestora cu privire la îndeplinirea respectivului serviciu public.” În accepțiunea 
legii penale, prin termenul public se înţelege tot ce priveşte autoritățile publice, instituţiile publice sau alte persoane 
juridice care administrează sau exploatează bunurile proprietate publică. 

Raportat la sfera funcționarilor publici, în accepțiunea noului Cod penal, se pune problema încadrării anumitor 
profesii juridice, precum avocaţi, notari, executori judecătoreşti, mediatori, etc., în sfera de cuprindere a funcționarilor 
publici, din perspectiva angajării răspunderii penale. 

În materia dreptului penal, există posibilitatea utilizării unor termeni într-un alt sens decât sensul acestor termeni 
în exprimarea extra-penală. O astfel de situaţie o întâlnim şi în ceea ce priveşte noţiunea de funcționar public, noțiune 
care, în accepțiunea dispozițiilor art. 175 noul Cod penal, are o semnificaţie care nu se suprapune peste semnificația 
pe care respectiva noţiune o are în alte materii, respectiv materia dreptului administrativ, care beneficiază de propriile 
dispoziții incidente în materie, stipulate în Legea cadru nr. 188/1999, privind Statutul funcționarilor publici. 

În expunerea de motive întocmită în susţinerea proiectului noului Cod penal, se arată că revizuirea manierei de 
definire, în sensul legii penale, a conceptului de funcționar public vizează punerea de acord a legislaţiei româneşti în 
domeniu cu „soluțiile în materie din alte legislații". Astfel, vor continua să fie apreciați, din perspectivă penală, drept 
funcționari publici, cu valoare de exemplu, miniştrii, deputații şi senatorii, euro-parlamentarii, primarii şi preşedinţii 
de consilii judeţene, membrii consiliilor locale şi judeţene, toate persoanele ocupând funcţii sau demnități în structura 
aparatului administrativ central sau local (secretari de stat, şefi de cabinete ministeriale sau parlamentare, angajați ai 
Administraţiei Prezidențiale, ai Parlamentului sau Guvernului, ai primăriilor, consiliilor locale sau judeţene, prefecţii 
şi bugetarii din structura instituţiei Prefectului etc.), directorii de regii autonome, companii naţionale, persoane 
juridice având capital integral/majoritar de stat şi salariaţii acestora care exercită atribuţii specifice legate de realizarea 
obiectului de activitate al instituției/persoanei juridice respective ş.a.m. 

Dincolo de sfera funcționarilor publici propriu-zişi, în accepțiunea legii penale, este reglementată prin dispozițiile 
art 175 alin. (2) şi o categorie asimilată acestora, respectiv acele persoane care nu intră sub incidența dispozițiilor art 
175 alin. (1) din noul Codul penal şi care au fost învestite de autorităţi publice să exercite un serviciu de interes public 
ori care, exercitând un asemenea serviciu, chiar fără a fi fost necesară învestirea de către o autoritate publică pentru 
aceasta, sunt totuşi supuse controlului sau supravegherii autorităţilor publice în ceea ce priveşte îndeplinirea 
respectivului serviciu public. În expunerea de motive sus invocată, se fac trimiteri, cu titlu de exemplu, la persoanele 
care exercită profesia de notar public sau de executor judecătoresc, cu posibilitatea includerii şi a mediatorilor 
autorizați, a medicilor cu drept de liberă practică care îşi desfăşoară activitatea pe cont propriu în cadrul unor cabinete 
medicale private, a experţilor independenţi autorizaţi în variate domenii ş.a.m.d., în lista domeniilor, în exercitarea 
cărora, anumite categorii de persoane ar putea fi incluse în această sferă asimilată, din punct de vedere penal, 
funcţionarilor publici." 

Determinarea exacta a sferei de aplicare a dispoziţiilor din art. 175 alin. (2) noul Cod penal, reclamă stabilirea 
naturii juridice de normă penală generală a textului care le consacră, fiind astfel posibilă derogarea expresă de la 
dispoziţiile sale, prin norme speciale. Pe cale de consecinţă, se impune o atentă analiză a cadrului normativ incident în 
domeniul de activitate care tinde a se integra în tiparul activităților prevăzute de dispoziţiile art. 175 alin. (2) noul Cod 
penal, în vederea excluderii incidenţei acestuia, în fiecare caz în parte. 

În ceea ce priveşte profesia de avocat, deşi se putea ridica problema dacă activitatea persoanelor care exercită 
profesia de avocat nu ar putea intra sub incidența dispoziţiilor art. 175 alin. (2) noul Cod penal, dispoziţii speciale 
recente din Legea nr. 51/1995 privind organizarea şi exercitarea profesiei de avocat, respectiv dispozițiile art. 39 vin 
să statueze expres în sensul că „în exercitarea profesiei, avocații sunt parteneri indispensabili ai justiției, ocrotiți de 
lege, fără a putea fi asimilați funcționarilor publici, cu excepţia situațiilor în care atestă identitatea părților, a 
conţinutului sau datei unui act”. Pe cale de consecință, regula instituită este excluderea persoanelor care exercită 

profesia de avocat de sub incidenţa art. 175 alin. (2) noul Cod penal, însă nu în mod absolut, avocaţii fiind asimilați 
funcționarilor publici, în limita desfăşurării uneia dintre activitățile expres şi limitativ indicate de lege, respectiv 
atestarea identităţii părţilor, a conținutului sau datei unui act.!” 

Odată cu abrogarea Codului penal din 1969 şi intrarea în vigoare a noului Cod penal, raportat la sfera noțiunii de 
funcționar public, din perspectiva dreptului penal, au fost numeroase tentative a legiuitorului de modificare 
substanțială, în sensul restrângerii domeniului de incidență a acestei noțiunii, prin extragerea unor categorii 
profesionale de sub statutul de funcţionar public în accepțiune penală, demersuri finalizate prin declanşarea unor 
controale, a priori, de constituționalitate, finalizate prin pronunţarea unei decizii de neconstituţionalitate a textelor 
modificatoare. 

În acest sens este Decizia nr. 582/2016 a Curţii Constituţionale a României referitoare la admiterea excepţiei de 
neconstituționalitate a dispoziţiilor art. II pct. 1, pct. 5 şi pct. 15 din Legea pentru completarea Ordonanţei de urgență a 
Guvernului nr. 119/2006 privind unele măsuri necesare pentru aplicarea unor regulamente comunitare de la data 
aderării României la Uniunea Europeană, precum şi pentru modificarea şi completarea Legii notarilor publici şi a 
activităţii notariale nr. 36/1995. În motivarea sesizării de neconstituționalitate, cu privire la neconstituționalitatea art. 
II pct. 1, care vizează introducerea unui nou alineat, alin. (6), în cuprinsul art. 3, cu următorul cuprins: „Notarul public 
nu poate fi asimilat funcţionarului public din punct de vedere al răspunderii penale pentru deciziile şi activitatea 
organizatorică şi administrativă depusă la biroul notarial şi în cadrul celorlalte structuri ale organizaţiei notariale”, s-a 
susținut că activitățile efectuate de notar se circumscriu celor reglementate de art. 175 alin. (2) din noul Cod penal, 
astfel că acesta trebuie să îşi asume răspunderea pentru faptele sale la fel ca celelalte persoane care exercită un 
serviciu de interes public. Se arată, în continuare că, deşi aceste persoane nu sunt propriu-zis funcționari publici în 
sensul art. 175 alin. (1) din Codul penal, ele exercită atribute de autoritate publică, ce le-au fost delegate printr-un act 
al autorităţii statale competente şi sunt supuse controlului acesteia, ceea ce justifică asimilarea lor cu funcționarii. Aşa 
cum rezultă din cuprinsul părții speciale a Codului penal, atunci când anumite incriminări nu sunt compatibile cu 
statutul acestor persoane, ori nu s-a dorit aducerea lor sub incidenţa unui anumit text de incriminare, a fost prevăzută 
în mod expres neaplicarea textului cu privire la persoanele menţionate. Or, dispozițiile în discuție creează un regim 
privilegiat pentru o anumită categorie profesională (notarii publici), în raport cu celelalte profesii liberale pentru care 
este aplicabilă în continuare prevederea cuprinsa la art. 175 alin. (2) din Codul penal, fără însă a avea o justificare 
rațională şi obiectivă. Astfel, modificarea propusă poate fi considerată ca fiind vădit discriminatorie în raport cu 
criteriul avut în vedere de legiuitor, şi anume calitatea de notar public. În acest sens, se apreciază că instituirea unor 
reguli de procedură diferite, justificate de apartenenţa la o anumită categorie profesională contravine prevederilor art. 
16 alin. (1) din Constituţie privind egalitatea în drepturi, întrucât reglementează diferit modalitatea de desfăşurare a 
procesului penal.!* 

Odată cu intrarea în vigoare a noului Cod penal, s-au înregistrat o serie de sesizări prin care Înalta Curte de 
Casaţie şi Justiţie este chemată să pronunţe hotărâri prealabile pentru dezlegarea de principiu a unei probleme de 
drept, respectiv dacă, în sensul legii penale, diferiți funcţionari sunt funcţionari publici, în accepțiunea dispozițiilor art. 
175 alin. (2) din Codul penal. În acest sens este şi Decizia nr. 18/2017 a Înaltei Curți de Casaţie şi Justiţie privind 
examinarea sesizării formulate de Curtea de Apel Bucureşti — Secţia I penală, prin care se solicită pronunţarea unei 
hotărâri prealabile pentru dezlegarea de principiu a unei probleme de drept, respectiv dacă, în sensul legii penale, 
funcţionarul bancar, angajat al unei societăți bancare cu capital integral privat, autorizată şi aflată sub supravegherea 
Băncii Naţionale a României, este funcţionar public, în accepțiunea dispoziţiilor art. 175 alin. (2) din Codul penal”. 
Prin decizia sus menţionată, Înalta Curte de Casaţie şi Justiţie a admis sesizarea formulată de Curtea de Apel 
Bucureşti — Secția I penală şi, în consecință, a stabilit că în sensul legii penale, funcţionarul bancar, angajat al unei 
societăţi bancare cu capital integral privat, autorizată şi aflată sub supravegherea Băncii Naţionale a României, este 
funcționar public, în accepțiunea dispozițiilor art. 175 alin. (2) din Codul penal, argumentat de faptul că Banca 
Naţională a României reprezintă o autoritate publică, în sensul art. 175 alin. (2) din Codul penal, putând exercita 
controlul sau supravegherea cu privire la îndeplinirea unui serviciu de interes public. 

Invocăm, totodată, existenţa unor decizii ale Completului pentru dezlegarea unor chestiuni de drept în materie 
penală al Înaltei Curți de Casaţie şi Justiţie, respectiv Decizia nr. 20/2014, prin care s-a inclus în sfera persoanelor 
considerate funcționari publici în sensul legii penale, conform dispoziţiilor art. 175 alin. (2) din Codul penal, expertul 
tehnic judiciar, iar cea de-a doua, Decizia nr. 26/2014, care a stabilit că medicul angajat cu contract de muncă într-o 


17 Legea nr. 51/1995 privind organizarea şi exercitarea profesiei de avocat, republicată în Monitorul Oficial, nr. 98 din 7 februarie 2011. 

18 Decizia nr.582 din 20 iulie 2016 referitoare la obiecţia de neconstituţionalitate a dispoziţiilor art.II pct. 1, pct.5 şi pct.15 din Legea pentru 
completarea Ordonanţei de urgenţă a Guvernului nr.1 19/2006 privind unele măsuri necesare pentru aplicarea unor regulamente comunitare de la 
data aderării României la Uniunea Europeană, precum şi pentru modificarea şi completarea Legii notarilor publici şi a activităţii notariale 
nr.36/1995, publicată în Monitorul Oficialal României, nr.731 din 21.09.2016. 

19 Decizia nr. 18/2017 a Înaltei Curți de Casaţie şi Justiţie publicată în Monitorul Oficial al României nr. 545 din 11 iulie 2017. 

unitate spitalicească din sistemul public de sănătate are calitatea de funcționar public în accepțiunea dispoziţiilor art. 
175 alin. (1) lit. b) teza a II-a din Codul penal”. 

Totodată, prin Decizia Înaltei Curți de Casaţie şi Justiţie nr. 8/2017 prin care Completul pentru dezlegarea unor 
chestiuni de drept în materie penală a luat în examinare sesizarea formulată de Curtea de Apel Bucureşti — Secţia I 
penală de a pronunţa o hotărâre prealabilă pentru dezlegarea chestiunii de drept, respectiv dacă în sensul legii penale, 
profesorul din învățământul preuniversitar de stat este funcționar public în accepțiunea art. 175 alin. (1) lit. b) teza 
a Il-a din Codul penal sau în accepțiunea art. 175 alin. (2) din Codul penal”, s-a admis sesizarea şi s-a stabilit că 
profesorul din învățământul preuniversitar de stat este funcționar public în accepțiunea art. 175 alin. (1) lit. b) teza 
a II-a din Codul penal.” 

Înalta Curte de Casaţie şi Justiţie statuează, în ceea ce priveşte diferenţa între noțiunea de „funcționar public” în 
sensul art. 175 alin. (1) şi aceeaşi sintagmă în sensul art. 175 alin. (2) din Codul penal în sensul că, potrivit art. 175 
alin. (2) din Codul penal nu este suficient ca persoana să exercite un serviciu de interes public, ci trebuie să şi fie 
învestită sau controlată, după caz, supravegheată, de autorităţile publice cu privire la îndeplinirea respectivului 
serviciu public. În plus, învestirea, controlul sau supravegherea din partea autorităţilor publice vizează exclusiv 
exercitarea de către funcționar a serviciului public, iar nu dreptul de practicare a profesiei în domeniul de competență 
necesar pentru îndeplinirea serviciului public respectiv. Mai mult, rezultă că între autoritatea publică şi persoana care 
exercită serviciul de interes public nu există raporturi de serviciu, stabilite în baza unui contract individual sau colectiv 
de muncă, pentru că, în acest din urmă caz, respectiva persoană ar fi avut obligaţia să presteze munca sub autoritatea 
angajatorului, urmând a fi încadrată fie în categoria funcţionarilor publici prevăzuţi de art. 175 alin. (1) din Codul 
penal — dacă angajatorul este o persoană de drept public, fie în cea reglementată de art. 308 alin. (1) din Codul penal — 
dacă angajatorul era o persoană de drept privat”. 

În contextul evoluţiilor legislative, doctrinare şi jurisprudenţiale, în materia regimului juridic al funcţiei publice, 
apreciez că trasarea sferei noțiunii de funcționar public va genera, în continuare, ample dezbateri şi controverse atât în 
literatura juridică de specialitate cât şi în jurisprudenţă. 


2 Decizia nr. 26/2014 a Înaltei Curți de Casaţie şi Justiţie publicata in Monitorul Oficial al României nr. 24 din 13 ianuarie 2015. 

21 Decizia nr. 8/ 2017 a Înaltei Curți de Casaţie şi Justiţie publicată în Monitorul Oficial al României nr. 290 din 25 aprilie 2017. 

22 https:/Awww.legalis.ro/2017/04/26/decizia-icej-nr-82017-statutul-de-functionar-public-al-profesorului-din-invatamantul-preuniversitar- 
de-stat/ 

Abstract : The issue of establishing the relationship between domestic and international law which is the 
prerogative of the sovereign State is still present, although the crystallization of the doctrines in this regard were 
mainly the concern of authors in Public International Law in the nineteenth century. In the context of Romania's 
accession to the European Union, the relationship between national and EU rules has been very clearly established 
by the Romanian Constitution, revised in 2003. 

The effective respect of the rules of international law by States includes the process of enforcement of obligations 
which they have assumed by treaties to which they are a party or by a certain conduct as part of a customary rule. 

Adopting a conduct in order to give effect to the rules of international law or a conduct contrary from the rules 
and principles concluded by States has an influnece on the issue of relantionship between the international law and 
the domestic law. În this context, it may be of interest to examine whether between international law and the norms of 
domestic law emerges a relationship of subordination or interdependence. 


Keywords: rule of international law; execution of international obligations; interdependence 


1. Noţiuni generale 

Pentru a se da efect dreptului internațional, conţinutul normelor sale trebuie pus în aplicare de către subiecţii 
dreptului internațional public, în primul rând de state, potrivit principiului pacta sunt servanda, iar o parte 
semnificativă a aplicării acestui principiu este reprezentat de efectele pe care le produce dreptul internațional în 
sistemul juridic al statelor!. 

În această privință, dreptul internațional nu conţine reguli stricte ori rigide, astfel că nu se poate afirma că 
problema raportului dintre normele de drept internațional şi cele de drept intern se rezolvă în funcție de un cadru 
prestabilit. Totuşi, în decelarea unei anumite relații dintre norma internaţională şi cea națională, pot fi avute în vedere 
două perspective: cea a dreptului internaţional pe de o parte şi cea a dreptului intern, pe de altă parte. 

Dincolo de doctrinele tradiţionale în acest domeniu, reprezentate de dualism şi monism?, un punct de plecare al 
discuţiei privind raportul dintre cele două ordini juridice este reprezentat de două dispoziții ale Convenţiei de la Viena 
din 1969 cu privire la dreptul tratatelor, articolul 27 şi articolul 46. În conformitate cu dispoziţiile articolului 27 din 
Convenţia privind dreptul tratatelor de la Viena din 1969, „O parte nu poate invoca dispozițiile dreptului său intern 
pentru a justifica neexecutarea unui tratat. Această regulă nu prejudiciază aplicarea articolului 46”. Iar articolul 46 
prevede: „Faptul că consimțământul unui stat de a fi legat printr-un tratat a fost exprimat cu violarea unei dispoziţii a 
dreptului său intern privitoare la competenţa de a încheia un tratat nu poate fi invocat de acest stat ca viciu de 
consimțământ, afară numai dacă această violare n-a fost vădită şi nu priveşte o regulă de o importanță fundamentală a 
dreptului său intern”. 


2. Distincţii între perspectiva dreptului internaţional şi cea a dreptului intern asupra raportului dintre 
dreptul internaţional şi dreptul intern 

Din coroborarea acestor dispoziții, ce descriu perspectiva dreptului internaţional asupra dreptului intern, ar rezulta 
o relaţie de subordonare a dreptului intern al statelor față de dreptul internaţional. 

În privinţa relaţiei dintre cele două ordini juridice, în 1926, Curtea Permanentă de Justiţie Internaţională a afirmat 
următoarele: 


„Din perspectiva dreptului internaţional şi a Curţii care este organul său, legile naţionale sunt simple fapte, 


manifestări de voinţă ale statelor, la fel ca şi hotărârile judecătoreşti sau măsurile administrative”. 


* Lector univ. dr., Universitaea „Al. I. Cuza” din laşi, Facultatea de Drept; e-mail: carmen.moldovan(Quaic.ro 

1 Dupy P. —M., Kerbrat Y., Droit international public, Editions Dalloz, 2016, p. 447-449; Miga-Beşteliu R., Drept internațional public, 

Cu alte cuvinte, ordinea juridică internaţională şi soluţionarea unui diferend dintre state de către o instanţă 
internațională nu este influențată de normele juridice interne adoptate şi aplicate pe teritoriul unui stat şi care nu 
constituie sursă a dreptului internaţional public. 

Pe de altă parte, cu privire la raportul dintre dreptul internaţional şi cel intern, în acord cu tendinţa statelor, Curtea 
Internaţională de Justiţie a afirmat, în Avizul consultativ din 1988, cu privire la aplicarea obligaţiei de a arbitra”, "(...) 
principiul fundamental în dreptul internaţional al preeminenţei acestui drept asupra dreptului intern”. 

În privința acestui raport dintre cele două sisteme, stabilit în anul 1926, nu au intervenit modificări la nivelul 
dreptului internaţional public. De altfel, astfel cum am menţionat şi anterior, în general, regulile dreptului internaţional 
nu au ca obiect de reglementare trasarea unei anumite relaţii între normele internaționale şi cele interne, aceasta fiind 
preocuparea sistemului juridic intern al statelor, care pot opta pentru o anumită poziţionare a regulilor adoptate 
conform jurisdicției lor exclusive faţă de standardele internaţionale pe care şi le-au asumat prin acceptarea unor reguli 
internaționale, indiferent dacă acestea sunt scrise, inserate în textul unui tratat internaţional la care statul este parte sau 
sunt de natură cutumiară. 

Deşi în aparenţă s-ar putea afirma că regulile dreptului internaţional public nu privesc deloc sistemul național de 
drept, întrucât reglementează alte raporturi juridice, în realitate, în situaţii concrete, se poate pune problema aplicării 
în mod direct a regulilor de drept internaţional de către autorități interne, la cererea unor particulari, în funcţie de 
instituţia juridică aplicabilă ori poate fi pus în aplicare mecanismul protecţiei diplomatice“ sau cea angajării 
răspunderii internaţionale a statului care prin conduita autorităților naţionale, a încălcat o normă a dreptului 
internaţional. 

Din perspectiva dreptului naţional, în privința raportului dintre dreptul internaţional public şi dreptul intern, au 
fost elaborate două doctrine principale: dualismul şi monismul. Achiesăm la opiniile din doctrina de specialitate care 
subliniază că niciuna dintre aceste teorii nu trebuie absolutizată”, că în decelarea relaţiei dintre dreptul intern şi dreptul 
internaţional ar trebui adoptată o abordare care să aibă în vedere realitatea şi conținutul concret al sistemului juridic al 
fiecărui stat, precum şi rezultatul obţinut prin norma în cauză. Din acest motiv, în cuprinsul prezentei lucrări nu vor fi 
tratate elementele caracteristice ale celor două doctrine. 

Pe de altă parte, se poate afirma că dreptul internațional este superior dreptului național, deoarece prin adoptarea 
tratatelor internaţionale statele părți şi-au asumat obligaţia de a respecta anumite standarde în garantarea drepturilor şi 
libertăţilor fundamentale, astfel încât legislaţia internă a statului nu poate veni în contradicţie cu dispozițiile 
internaționale. Mai mult, respectarea drepturilor şi libertăţilor fundamentale este un principiu fundamental al dreptului 
internațional public, cu caracter imperativ (jus cogens), de la care statele nu pot deroga. 

Determinantă în privinţa aplicării normelor dreptului internaţional de către state este problema receptării de către 
acestea a regulilor de drept internațional, în cadrul ordinii lor juridice interne şi a stabilirii raportului dintre cele două 
categorii de reguli, în ipoteza existenţei unui conflict între ele. 


3. Necesitatea receptării dreptului internaţional în ordinea juridică internă 

În privinţa punerii în aplicare de către state a regulilor dreptului internaţional public, regula este necesitatea 
implementării (receptării sau transpunerii) regulilor internaţionale la nivel intern, pentru a putea fi puse în executare 
de către autorităţile statului şi particulari’. 

Trebuie subliniat faptul că dreptul internaţional nu conţine reguli stricte în privinţa modalității de receptare sau de 
transpunere a normelor dreptului internaţional în cadrul sistemului juridic intern al unui stat, alegerea mijloacelor 
concrete prin care un stat înțelege să dea aplicare normelor dreptului internaţional aparţine acestuia şi depinde de 
modul în care se raportează dreptul intern la tratatele internaţionale, precum şi de factori ca domeniul de reglementare 


5 ICJ, Applicability of the Obligation to Arbitrate under Section 21 of the United Nations Headquarters Agreement of 26 June 1947, 
Advisory Opinion, 26 April 1988, I.C.J. Reports 1988, p. 12, parag. 57, http://rww.icj-cij.org/files/case-related/77/077-19880426-ADV- 
01-00-EN.pdf [accesată la 26 februarie 2018]. 

é Buergenthal Th.,. Maier H.G, Public International Law, 2nd ed. West Publishing Company, 1990, p. 5. Autorii dau un exemplu concret 
care poate descrie această ipoteză, pornind de la regulile dreptului mării care prevăd ca pe timp de pace, statele riverane să permită accesul liber 
în marea lor teritorială navelor comerciale străine. O navă comercială sub pavilionul statului X şi aparţinând domnului B, cetățean al statului X, 
este oprită în apele teritoriale ale statului Y, de către paza de coastă, cu încălcarea acestei reguli şi confiscată. În această situaţie, sunt identificate 
două abordări care implică invocarea regulii de drept internaţional menţionate. Într-o primă variantă, ar putea avea loc o dispută între statul X şi 
statul Y, întrucât dreptul de liberă trecere prin marea teritorială şi obligația de a acorda acest drept privesc cele două state care au calitate de 
subiecți de drept internaţional, iar confiscarea navei aparținând domnului B poate fi considerată ca o încălcare a obligaţiei ce revenea statului Y 
faţă de statul X. O altă posibilă abordare este ca domnul B să se adreseze direct instanțelor statului Y, cu o cerere de a-i predată nava şi de a fi 
obligat statul Y la plata de despăgubiri. În cazul în care regula menţionată anterior a fost încorporată în sistemul de drept intern al statului Y, 
domnul B are dreptul să o invoce în mod direct pentru a susține nelegalitatea confiscării navei sale. În acest caz, domnul B ar invoca încălcarea 
unui drept de care beneficiază în baza dreptului internațional într-o manieră similară cu o cerere în care ar invoca răspunderea civilă delictuală, 
dacă ar fi fost lipsit de folosința bunurilor care sunt proprietatea sa, în statul Y. 

7 Shaw M.N., International Law, seventh edition, Cambridge University Press, 2014, p. 94; Quoc Dinh N., Daillier P., Pellet A., Droit 
international public, 5e édition, LGDI, Paris, 1994, p. 95. 

al normelor respective şi natura lor. Relevanţă în această problemă prezintă şi caracterul de norme self executing sau 
de directă (imediată) aplicare în dreptul intern” al unor reguli cuprinse în tratate internaţionale, în lipsa unor demersuri 
din partea statelor care şi-au asumat obligaţii internaționale. 

Cu titlu de exemplu, poate fi menţionată atitudinea statelor în legătură cu normele Pactului internaţional cu 
privire la drepturile civile şi politice!” şi recomandarea Comitetului ONU pentru Drepturile Omului ca acesta să fie 
încorporat în dreptul intern. Acest tratat internațional nu conţine prevederi referitoare la modul concret de receptare al 
normelor sale de către statele părţi!!, însă acestora le revine obligaţia de a respecta dispoziţiile Pactului şi de a le pune 
în aplicare, obligaţie din care derivă o serie de consecinţe pentru state: modalitatea de implementare aleasă de către un 
stat parte trebuie să fie adecvată pentru a se asigura îndeplinirea obligațiilor stabilite în Pact; trebuie luate în 
considerare modalităţile care şi-au dovedit deja eficienţa în protejarea altor drepturi ale omului în statul respectiv, 
luând în considerare diferitele categorii de drepturi fundamentale; încorporarea directă în dreptul intern are ca efect 
evitarea problemelor referitoare la interpretarea întinderii şi conţinutului obligaţiilor ce revin statului în cauză şi 
permite invocarea directă a drepturilor prevăzute de Pact în faţa instanţelor naţionale. 

Potrivit Comitetului ONU pentru Drepturile Omului, statele au adoptat poziţii diferite în privința raportului dintre 
Pact şi dreptul lor intern. Unele state nu au luat nicio măsură, în timp ce altele au ales să transforme dispoziţiile 
Pactului în norme de drept intern prin modificarea sau completarea legislaţiei existente fără să menționeze dispoziţiile 
acestuia, iar altele au ales să îl încorporeze în dreptul intern, de multe ori prin intermediul dispozițiilor constituționale 
care au stabilit prioritatea dispozițiilor din tratatele internaționale care reglementează drepturi fundamentale ale 
omului modalitate în care prevederile Pactului rămân intacte, dar dobândesc validare formală în ordinea juridică 
internă!?. 

Uneori tratatele internaţionale prevăd în conținutul lor obligația pentru statele părți de a adopta legislaţie internă 
pentru implementarea dispoziţiilor lor (sau a unor dispoziţii). În acest sens, pot fi menţionate dispoziţii ale 
Convenţiilor de la Geneva din 1949 cu privire la victimele de război, Convenţia cu privire la prevenirea şi reprimarea 
crimei de genocid din 1948, Convenţia cu privire la interzicerea tuturor formelor de discriminare rasială din 1965, 
Convenţia cu privire la interzicerea torturii din 1984, Statutul Curţii Penale Internaţionale din 1998 (prevede pentru 
state obligația de a asigura proceduri în dreptul intern pentru toate formele de cooperare precizate în textul 
Statutului)!5. 


4. Modalităţi de receptare a dreptului internaţional în dreptul intern al statelor 

Stabilirea unei anumite relaţii între dreptul intern şi dreptul internaţional public revine în principiu statului, 
subiect primar de drept internaţional, care are libertatea de a alege mecanismul de implementare a regulilor dreptului 
internațional public, dar din practica statelor, mai ales începând cu cea de-a doua jumătate a secolului al XX-lea, 
rezultă mai multe modalităţi, dintre care predomină două!*. 

Una dintre modalitățile de receptare a dreptului internaţional în cadrul sistemului de drept intern este încorporarea 
automată permanentă, care are loc prin prevederea inserată în cuprinsul Constituţiei sau al altei legi că reprezentanții 
statului, precum şi cetăţenii şi celelalte persoane aflate sub jurisdicţia sa, au obligația de a respecta anumite reguli ale 
dreptului internațional existente sau viitoare, fără să fie necesară adoptarea unei legi speciale de către autoritățile 
statului!5. Din momentul exprimării consimţământului statului de a deveni parte la acel tratat şi apariţia sa în 
publicația oficială a statului respectiv, efectele tratatului se produc, iar autoritățile publice şi particularii au obligația de 
a-l respecta. Această modalitate permite statului să se adapteze în mod continuu regulilor de drept internațional, în 
funcţie de apariţia unor reguli noi sau ieşirea din vigoare a unora dintre regulile existente!€. 

O altă modalitate de implementare este încorporarea legislativă ad-hoc a normelor internaționale, care implică 
adoptarea unei legi speciale de către autoritatea competentă a statului, pentru receptarea în sistemul juridic naţional a 
normelor internaţionale, care poate avea loc fie prin traducerea textului tratatului şi stabilirea obligațiilor, 
prerogativelor ce derivă din respectivul tratat, fie prin emiterea unui act normativ din partea autorității competente 
care să prevadă aplicabilitatea automată a regulii internaționale în sistemul juridic național, în mod direct, fără vreo 
altă formalitate!”. 


9 Combacau J., Sur S, Droit international public, 12e édition, L.G.D.]., 2016, p. 182; Dupy P. —M., Kerbrat Y., op. cit., 445; Alland D., op. 
cit., p. 196. 
0 Pactul internațional cu privire la drepturile civile şi politice a fost adoptat şi deschis spre semnare de către Adunarea Generală a 
Națiunilor Unite la 16 decembrie 1966. A intrat în vigoare la 23 martie 1976, conform art. 49, pentru toate dispozițiile cu excepția celor de la art. 
41; la 28 martie pentru dispozițiile de la art. 41. 
! Seibert-Fohr A., Domestic Implementation of the International Covenant on Civil and Political Rights pursuant to its article 2 para 2, 
Max Planck Yearbook of United Nations Law, Volume 5, 2001, Kluwer Law International, p. 399-472. 
2 Seibert-Fohr A, op. cit., p. 420-443. 
3 Cassese A., op. cit., 2005, p. 218. 
4 Cassese A., op. cit., 2005, p. 220. 
5 Cassese A., op. cit., 2005, p. 220; Gâlea I., op. cit., p. 336. 
é Cassese A., op. cit., 2005, p. 220. Gâlea I., op. cit., p. 337 
7 Cassese A., op. cit., 2005, p. 221. 

În general, discuţiile referitoare la raportul dintre dreptul intern şi dreptul internaţional public privesc poziţia 
normelor cuprinse în tratatele internaţionale încheiate de state şi față de care acestea şi-au exprimat consimțământul de 
a deveni parte la ele în acea formă stabilită în însăşi dispoziţiile tratatului şi nu conțin referiri la modul în care ar trebui 
stabilit raportul dintre normele cutumiare şi dreptul național al statului, probabil şi datorită intensificării procesului de 
codificare a regulilor dreptului internațional public. 

În această situaţie, opinia noastră este că pentru a stabili în mod concret într-un anumit caz, raportul dintre dreptul 
internaţional şi dreptul intern, pot fi aplicate aceleaşi dispoziţii sau standarde stabilite în privinţa regulilor consensuale 
cuprinse în tratatele internaționale, deoarece nu există vreo regulă generală sau specială a dreptului internaţional 
public care să excludă aplicarea aceloraşi criterii în cazul regulilor cutumiare. În plus, afirmarea principalelor doctrine 
în acest domeniu a avut loc începând cu secolul al XVIII-lea, când numărul tratatelor internaţionale era mult mai 
redus decât cel din prezent, iar dreptul internaţional cutumiar constituia un element esenţial de reglementare a 
raporturilor dintre state. 


5. Perspectiva dreptului intern român 

În stabilirea raportului dintre dreptul intern şi dreptul internaţional, Legea fundamentală a României, prevede mai 
multe posibile ipoteze şi rezolvări ale eventualelor neconcordanțe dintre norma juridică internă şi cea de drept 
internaţional, în funcție de caracterul universal sau regional al regulii dreptului internaţional şi în funcție de domeniul 
reglementat. 

Conform alin. (2) al articolului 11 din Legea fundamentală, sunt incluse în dreptul intern tratatele față de care au 
fost îndeplinite procedurile de exprimare a consimțământului de a fi parte la tratat, prin ratificare, care este prerogativa 
Parlamentului. 

Cu privire la formularea acestui text normativ pot fi făcute o serie de observaţii. 

În primul rând, includerea în dreptul intern a tratatelor reprezintă receptarea tratatului în cauză de sistemul juridic 
român şi dispoziţiile sale urmează să fie puse în aplicare în mod direct, de către autorităţile statului român, cu caracter 
obligatoriu, ca toate celelalte norme care compun ordinea juridică română, ca sursă a sistemului juridic naţional, ceea 
ce se aplică fiind dispoziţiile tratatului internaţional, nu legea de ratificare!$. 

În al doilea rând, dispoziţia analizată prevede receptarea în dreptul intern şi posibilitatea aplicării directe, doar 
pentru tratatele care au fost ratificate, fără să cuprindă vreo referire la tratatele care prevăd ca formă de exprimare a 
consimțământului alte modalităţi, cum sunt acceptarea, aprobarea sau semnarea. De asemenea, lipseşte orice precizare 
în legătură cu tratatele încheiate în formă simplificată. 

Având în vedere că din momentul intrării lor în vigoare, tratatele urmează să producă efecte juridice obligatorii 
pentru statele părți (cele care au efectuat formalitățile de exprimare a consimțământului), indiferent de forma 
prevăzută în textul tratatului internațional pentru exprimarea consimțământului de a fi legat de tratat, în aparenţă, 
textul constituţional realizează o diferenţiere de tratament în funcţie de acest criteriu. 

În tăcerea Legii fundamentale, răspunsul ar putea fi afirmativ. Însă, dacă acceptăm această posibilitate, s-ar 
ajunge la o consecință absurdă: cea a modificării de către statul român a dispoziţiilor unor tratate internaționale 
adoptate prin voinţa statelor, ceea ce contravine regulilor generale cutumiare. Prin urmare, dispoziţia alin. (2) al art. 11 
din Constituţia României trebuie interpretată în sens extensiv, ca făcând referire la toate tratatele internaţionale la care 
statul român este parte, indiferent de forma de exprimare a consimţământului!”. 

În al treilea rând, dispoziția analizată nu face distincţie între tratatele bilaterale şi cele multilaterale, astfel că ea se 
aplică în cazul tuturor tratatelor internaționale, fără să prezinte importanţă numărul de părți. 

Potrivit dispozițiilor art. 20 alin. (2), „Dacă există neconcordante între pactele şi tratatele privitoare la drepturile 
fundamentale ale omului, la care România este parte, şi legile interne, au prioritate reglementările internaţionale, cu 
excepția cazului în care Constituţia sau legile interne conţin dispoziții mai favorabile”. 

Din interpretarea acestei prevederi rezultă, aparent, consacrarea unei duble soluţii, în domeniul protecției 
drepturilor şi libertăților fundamentale. Aparent, raportul stabilit este de preeminenţă a dreptului internaţional asupra 
dreptului intern, ca regulă, în cazul existenţei de neconcordanțe. Însă, în această privinţă, a fost afirmată ideea că acest 
caz nu constituie adoptarea teoriei moniste, ci că judecătorul român va da aplicare reglementării internaţionale în baza 
unei reguli de drept intern — art. 20 din Constituţia României”. De asemenea, este prevăzută şi preeminenţa dreptului 
intern asupra dreptului internaţional, în cazul în care conţine prevederi mai favorabile. Această abordare este expresia 
aplicării principiului subsidiarităţii mecanismelor dreptului internaţional de protecţie a drepturilor şi libertăților 
fundamentale, în sensul că revine în primul rând, în sarcina autorităților publice şi instanțelor judecătoreşti, 


18 Aurescu B., Constitutional Landmarks and de lege ferenda Proposals on the Relationship between International Law and Domestic Law 
in Romania, în Revista Română de Drept Internaţional nr. 16/2016, http://rrdi.ro/wp-content/uploads/2017/02/REVISTA-16-nov.pdf [accesată la 
26 februarie 2018], Gâlea I., op. cit., p. 340 

19 Aurescu B., op. cit., 2016. 

2 Balan, M. Drept constituţional şi instituţii politice. vol. I. Teoria generală a statului şi a constituţiei. Constituţia română în context 
european, Ed. Hamangiu, Bucureşti, 2015, p. 362. 

respectarea drepturilor şi libertăților fundamentale garantate de tratate internaţionale la care statul este parte şi, în caz 
de eşec în asigurarea protecţiei prevăzute, se poate iniția procedura în fața unei instituții internaționale competente, cu 
atribuții jurisdicționale sau nu. 

În plus, trebuie subliniat că trăsătura comună a tratatelor internaţionale în materie de protejare a drepturilor şi 
libertăţilor fundamentale este că ele stabilesc standarde minime pe care statele trebuie să le respecte, standarde la care 
statul poate adăuga prevederi sau garanţii suplimentare, situație în care, acestea devin aplicabile, iar nu reglementările 
internaţionale. 

Din formularea textului, rezultă în mod neechivoc că se referă doar la tratatele internaționale care au ca obiect de 
reglementare drepturile şi libertăţile fundamentale, nu priveşte toate categoriile de tratate internaționale şi nici nu 
stabileşte un raport între normele de drept intern şi cutuma internațională. 

În privința raportului dintre dreptul intern şi dreptul Uniunii Europene, relevante sunt dispoziţiile art. 148 
alin. (2), potrivit cărora „Ca urmare a aderării, prevederile tratatelor constitutive ale Uniunii Europene, precum şi 
celelalte reglementări comunitare cu caracter obligatoriu, au prioritate faţă de dispoziţiile contrare din legile interne, 
cu respectarea prevederilor actului de aderare”. 

Din această dispoziţie, rezultă în mod clar poziţia de superioritate a dreptului Uniunii Europene cu caracter 
obligatoriu față de dreptul naţional român, în caz de neconcordante, soluţie firească având în vedere poziția dreptului 
Uniunii Europene faţă de regulile interne ale statelor membre. 

Având în vedere că România nu este parte la Convenţia de la Viena din 1969 cu privire la dreptul tratatelor, în 
privinţa tratatelor internaţionale, sediul materiei este reprezentat de Legea nr. 590/2003 privind tratatele?! având ca 
obiect de reglementare tratatele internaționale încheiate de statul român. Dispoziţiile legii române în materia tratatelor 
internaţionale realizează în realitate o preluare a multor reguli ale Convenţiei din 1969 şi a celor de drept internaţional 
cutumiar, dar în anumite privinţe prezintă şi abordări diferite — spre exemplu, din coroborarea art. 1% şi art. 2% din 
Legea nr. 590/2003, rezultă că tratatele se încheie la nivel de stat, la nivel guvernamental şi la nivel departamental, în 
funcție de autoritatea care participă la încheierea sa. 

Astfel, relevanță în privinţa stabilirii raportului dintre dreptul internaţional public şi dreptul naţional, prezintă şi 
dispoziţiile Legii nr. 590/2003 privind tratatele. Astfel, art. 31 alin. (4) din Legea nr. 590/2003, prevede: „Dispoziţiile 
tratatelor în vigoare nu pot fi modificate, completate sau scoase din vigoare prin acte normative interne ulterioare 
intrării lor în vigoare”. 

Această dispoziție trebuie corelată cu art. 11 alin. (2) din Legea fundamentală, care include tratatele ratificate în 
dreptul intern român, în ceea ce priveşte excluderea modificării sau abrogării tratatelor la care România este parte, 
prin voinţa unilaterală a autorităţilor statului român. În aceste probleme, legate de modificarea, completarea sau 
abrogarea textului unui tratat internaţional în integralitatea lui sau doar parţial, a unora dintre clauzele conținute de 
acesta, urmează să se aplice regulile generale în materie de tratate şi dispoziţiile tratatului respectiv. 

O altă dispoziţie relevantă pentru această problemă este art. 31 alin. (5) din Legea nr. 590/2003, potrivit căruia: 
„Prevederile legislative interne nu pot fi invocate pentru a justifica neexecutarea dispoziţiilor unui tratat în vigoare”. 

Această dispoziţie preia conţinutul art. 27 (cu nota marginală „Dreptul intern şi respectarea tratatelor”) din 
Convenţia de la Viena din 1969 cu privire la dreptul tratatelor”, care în mod neechivoc nu permite invocarea dreptului 
intern pentru neexecutarea obligaţiilor asumate prin tratatele internaționale şi care aşează, în concret, dreptul 
internațional public deasupra dreptului național, fără să mai facă vreo distincție în funcție de domeniul de 
reglementare al tratatului sau de forma de exprimare a consimțământului statului de a deveni parte la un tratat 
internațional. În plus, neexecutarea obligațiilor asumate la nivel internaţional poate fi considerată o încălcare a 
dreptului internaţional şi determina antrenarea răspunderii internaționale a statului. 

În consecință, se poate afirma că raportul dintre normele de drept internaţional public şi cele aparținând dreptului 
intern nu este în toate cazurile prestabilit şi se poate să nu fie evident, astfel încât, este necesară efectuarea unei analize 
in concreto a conţinutului celor două categorii de norme aflate în conflict pentru a se identifica relația dintre cele două 
reglementări. 


2! Legea nr. 590/2003 privind tratatele a fost publicată în M. Of. nr. 23 din 12 ianuarie 2004 şi a intrat în vigoare la data de 11 februarie 
2004. 

22 Art. 1 lit. a) din Legea nr. 590/2003 prevede: „Pentru scopurile prezentei legi, prin: a) tratat se înţelege actul juridic, indiferent de 
denumire sau de formă, care consemnează în scris un acord la nivel de stat, la nivel guvernamental sau la nivel departamental, având scopul de a 
crea, de a modifica ori de a stinge drepturi şi obligaţii juridice sau de altă natură, guvernat de dreptul internațional public şi consemnat într-un 
instrument unic ori în două sau în mai multe instrumente conexe”. 

25 Art. 2 din Legea nr. 590/2003 prevede: „(1) România, Guvernul României, precum şi ministerele şi alte autorităţi ale administraţiei 
publice centrale, pentru care această atribuţie este expres prevăzută de legislaţia în vigoare, pot încheia tratate la nivel de stat, tratate la nivel 
guvernamental, respectiv tratate la nivel departamental. (2) Tratatele prevăzute la alin. (1) se încheie cu respectarea principiilor fundamentale şi a 
celorlalte norme imperative ale dreptului internaţional, a dreptului comunitar, a normelor cutumiare internaționale, a Constituţiei (...)”. 

24 Art. 27 din Convenţia de la Viena din 1969 cu privire la dreptul tratatelor prevede: „O parte nu poate invoca dispoziţiile dreptului său 
intern pentru a justifica neexecutarea unui tratat. Această regulă este fără prejudiciu în ce priveşte aplicarea articolului 46”. 

Din formularea textelor analizate, rezultă ca legislația română a reglementat doar relația dintre norma internă şi 
normele cuprinse în tratatele internaționale, în anumite domenii (protejarea drepturilor şi libertăţilor fundamentale şi 
dreptul Uniunii Europene), nefiind precizată poziția față de o eventuală contradicţie între normele de drept intern şi 
normele internaţionale cutumiare. De asemenea, este în mod clar prevăzută aplicarea cu prioritate a dreptului Uniunii 
Europene (luând în considerare ierarhia surselor dreptului Uniunii Europene), însă nu este stabilită nicio relaţie între 
normele interne şi cele internaţionale în cazul tratatelor care nu au ca obiect de reglementare protejarea drepturilor şi 
libertăţilor fundamentale, urmând ca în privinţa acestora să se dea aplicare dispoziţiilor art. 11 alin. (2) din Constituţia 
României. 


Concluzii 

Având în vedere evoluţia şi dezvoltarea dreptului internaţional, acesta nu mai constituie în prezent un sistem 
separat şi distinct de dreptul naţional al statelor, iar în unele cazuri se pune problema aplicării directe a dispoziţiilor 
dreptului internaţional public în ordinea juridică internă a statelor, deoarece produc efecte în mod direct faţă de 
particulari, fără să fie necesară intermedierea dreptului național. Este cazul acelor situaţii în care tratate internaţionale 
impun în mod direct obligaţii particularilor — cum sunt regulile dreptului internațional penal — sau stabilesc în mod 
direct, drepturi şi libertăţi fundamentale în beneficiul lor — dintre care face parte şi dreptul de a se adresa instanţelor 
internaţionale”. 

Ideea preeminenței dreptului internațional asupra dreptului intern poate fi susținută şi prin prisma sancţiunilor 
dreptului internaţional şi a particularităților acestora, deoarece, în situaţia în care un stat adoptă în legislaţia sa internă 
reglementări contrare angajamentelor internaţionale pe care şi le-a asumat, principala sancțiune ce poate opera este 
angajarea răspunderii sale internaţionale?€. 


25 Cassese A., op. cit., 2005, p. 217. 
26 Quoc Dinh N., Daillier P., Pellet, A. op. cit., p. 97. 

Abstract: During the period preliminary to the adherence of Romania to the EU in 2007, it was agreed that 
further efforts were required in key areas to address weaknesses in the judicial reform and in the fight against 
corruption. This led to the creation of a framework to support Romania and monitor progress recorded in these 

reports by the Commission and a continuation of the mechanism till the achievement of the CVM aims and a 
satisfactory fulfillment of all four main targets. 

În perioada premergătoare aderării României la UE în 2007, s-a convenit că erau necesare eforturi suplimentare 
în domenii-cheie pentru a soluţiona deficiențele existente în reformarea sistemului judiciar şi în combaterea corupției. 
Acest lucru a dus la crearea unui cadru pentru a sprijini România şi a monitoriza progresele înregistrate în aceste 
domenii, şi anume mecanismul de cooperare şi verificare (MCVY. Au fost stabilite obiective de referință în patru 
domenii: reforma sistemului judiciar, integritatea, combaterea corupției la nivel înalt, precum şi prevenirea şi 
combaterea corupţiei din sectorul public. Decizia impunea prezentarea periodică de rapoarte de către Comisie şi 
prevedea că mecanismul va continua până la atingerea obiectivelor MCV şi îndeplinirea satisfăcătoare a tuturor celor 
patru obiective de referință. 

De-a lungul anilor, au existat perioade de progres şi de regres, momente în care cooperarea a funcţionat bine şi 
momente în care mecanismul s-a confruntat cu atitudini ostile şi a întâmpinat rezistenţe. 

La data aderării României, 1 ianuarie 2007, persistau unele deficienţe în domeniul reformei judiciare şi al luptei 
împotriva corupției, care ar fi putut obstrucționa punerea în aplicare eficientă a legislației, a politicilor şi a 
programelor Uniunii Europene şi să-i împiedice pe cetăţenii României să beneficieze pe deplin drepturile lor în 
calitate de cetăţeni ai Uniunii Europene. În aceste domenii au fost incluse prevederi speciale în Tratatul de aderare 
(articolul 37 - Clauza de salvgardare privind Piaţa internă, şi articolul 38 - Clauza de salvgardare cu privire la justiţie 
şi afaceri interne). 

Deci, clauza de salvgardare poate fi invocată direct de Comisia Europeană şi aplicată pentru neîndeplinirea 
obligaţiilor asumate (este şi cazul României, ameninţată cu activarea clauzei de salvgardare pe Justiţie din cauza 
întârzierilor în reforma acesteia, în special în lupta împotriva marii corupții)”. 

Comisia Europeană a identificat în raportul său din 26 septembrie 2006° chestiuni rămase nerezolvate, în special 
în ceea ce priveşte responsabilizarea şi eficienţa sistemului judiciar şi ale organelor de aplicare a legii, domenii în care 
sunt necesare progrese suplimentare pentru a garanta capacitatea acestor organe de a aplica măsurile adoptate pentru a 
institui piața internă şi spaţiul de libertate, securitate şi justiţie“. 

Chestiunile nerezolvate în ceea ce priveşte responsabilizarea şi eficienţa sistemului judiciar şi ale organelor de 
aplicare a legii justifică instituirea unui mecanism de cooperare şi de verificare a progreselor realizate de România în 
vederea atingerii anumitor obiective de referință specifice în domeniul reformei sistemului judiciar şi al luptei 
împotriva corupției”. Acest mecanism a fost instituit pentru a îmbunătăţi funcţionarea sistemului legislativ, 
administrativ şi judiciar şi pentru a remedia deficienţele grave în lupta împotriva corupției. Scopul mecanismului de 
cooperare şi verificare este de a asigura adoptarea acelor măsuri care să garanteze românilor şi celorlalte state membre 

că deciziile, normele şi practicile administrative şi judiciare din România corespund cu cele din restul Uniunii 
Europene. Progresele în domeniul reformei sistemului judiciar şi în domeniul luptei împotriva corupției vor permite 
cetăţenilor şi întreprinderilor din România să se bucure de drepturile care le revin în calitate de cetăţeni ai Uniunii 
Europene. În cazul în care România nu ar reuşi să atingă obiectivele de referință în mod corespunzător, Comisia poate 
aplica clauzele de salvgardare în temeiul articolelor 37 şi 38 din Actul de aderare, în special suspendarea obligaţiei 
statelor membre de a recunoaşte şi executa, în condiţiile stabilite de legislația comunitară, hotărârile judecătoreşti şi 
deciziile judiciare din România, precum mandatele de arestare europene. 

Astfel, obiectivele de referință pe care România trebuie să le atingă sunt prevăzute Anexa la Decizia Comisiei 
Europene, după cum urmează: 

1. Garantarea unui proces judiciar mai transparent şi mai eficient? totodată, în special prin consolidarea 
capacităţilor şi a responsabilizării Consiliului Superior al Magistraturii. Raportarea şi evaluarea impactului noilor 
coduri de procedură civilă şi administrativă. 


adopta decizii obligatorii care să poată duce la aplicarea unor sancțiuni disuasive. 

3. Continuarea, în baza progreselor realizate deja, a unor cercetări profesioniste şi imparțiale cu privire la 
acuzaţiile de corupție la nivel înalt. 

4. Adoptarea unor măsuri suplimentare de prevenire şi combatere a corupţiei, în special în cadrul administraţiei 
locale. 

Rapoartele Comisiei în cadrul MCV cuprind patru părți, după cum urmează: 

1. introducere în problematica MCV; 

2. analiza procesului de reformă din România, pornind de la realizările şi provocările domeniului, abordând 
aspectele presupuse de reforma sistemului judiciar şi lupta împotriva corupției; 

3. concluziile evaluării; 

4. recomandările formulate pentru fiecare domeniu. 

De la aderarea României la Uniunea Europeană, anual, în perioada iunie-iulie, au fost publicate Rapoarte ale 
Comisiei către Parlamentul european şi Consiliu privind progresele realizate de România în cadrul MCV, precum şi 
Rapoarte intermediare, în perioada februarie - martie. 

Primul Raport al Comisiei Europene” concluzionează că, în ceea ce priveşte reforma judiciară şi lupta împotriva 
corupției, România trebuie să îşi continue eforturile de a atinge obiectivele specifice şi, în special: 

e să finalizeze adoptarea noului Cod de procedură civilă, să continue procesul de adoptare a noului Cod de 
procedură penală şi să consolideze noul Cod penal; 

e să rezolve problemele legate de personal şi organizaționale cu care sistemul judiciar din România se confruntă 
în prezent şi să utilizeze rezultatele studiilor şi proiectelor-pilot în vederea stabilirii unor indicatori de performanță 
pentru sistemul judiciar; 

e să demonstreze eficacitatea Agenţiei Naţionale de Integritate; 

e să asigure stabilitatea juridică şi instituţională a cadrului anticorupţie, inclusiv a instituţiilor-cheie precum 
DNA, şi să promoveze decizii disuasive în cazurile de corupţie la nivel înalt. Trebuie întreprinse măsuri disuasive mai 
severe, precum înăsprirea condiţiilor legale de aplicare a suspendării condiţionate a executării pedepsei, şi trebuie 
organizate măsuri de formare judiciară corespunzătoare; 

e să stabilească o strategie anticorupţie coerentă la nivel naţional care să vizeze cele mai vulnerabile sectoare şi 
administrația locală şi să monitorizeze punerea în aplicare a acesteia; 

Cea mai apreciată măsură a fost crearea Agenţiei Naţionale de Integritate!" al cărei scop e acela de asigurare a 
integrităţii în exercitarea demnităților şi funcţiilor publice şi prevenirea corupției instituționale, prin exercitarea de 


Cadea EA 


prevăzute de lege, pe perioada îndeplinirii funcțiilor şi demnităţilor publice!!. 
Raportul Comisiei Europene din 2011" constată că România a luat măsuri semnificative în vederea îmbunătăţirii 
eficienței procedurilor judiciare şi a continuat pregătirile pentru intrarea în vigoare a celor patru noi coduri, care 


8 Pentru detalii a se vedea Trocan, L. M., Garantarea dreptului la apărare în lumina dispozițiilor tratatelor internaţionale specializate în 
materia drepturilor omului şi jurisprudenţei CEDO, Analele Universităţii Constantin Brâncusi din Târgu-Jiu, Seria Ştiinţe Juridice, nr. 4/2010. 

°? Raportul Comisiei către Parlamentul European și Consiliu privind evoluţia măsurilor de acompaniere în România după aderare, 
Bruxelles, 27.6.2007 COM(2007) 378 final. 

10 Legea nr. 144/2007 privind infiintarea, organizarea si functionarea Agentiei Nationale de Integritate a fost publicata in Monitorul Oficial, 
Partea I nr. 359 din 25/05/2007. 

11 Vachudova, M. A., Spendzharova, A., The EU's Cooperation and Verification Mechanism: Fighting Corruption in Bulgaria and 
Romania after EU Accession, European Policy Analysis, March Issue 2012, p. 11. 

12 Raport al Comisiei către Parlamentul European şi Consiliu privind progresele înregistrate de România în cadrul mecanismului de 
cooperare şi verificare, Bruxelles, 20.7.2011, COM(2011) 460 final. 

reprezintă baza unui act de justiţie modern. Înainte de punerea în aplicare a noilor coduri, Legea micii reforme în 
justiție a adus îmbunătăţiri în ceea ce priveşte celeritatea actului de justiție. De asemenea, România a răspuns prompt 
la recomandarea Comisiei, adoptând un nou cadru juridic pentru Agenţia Naţională de Integritate. ANI a devenit 
operațională în temeiul noului cadru juridic şi anchetele pe care le-a desfăşurat au început să dea din nou roade. 
Autoritățile române au hotărât să revizuiască sistemul judiciar şi procedurile de achiziţii publice şi să facă o evaluare a 
politicii de combatere a corupției, deşi această revizuire nu se numără printre obiectivele de referinţă ale MCV. În 
aceeaşi perioadă, Direcţia Naţională Anticorupție (DNA) a avut o activitate tot mai convingătoare în ceea ce priveşte 
anchetarea cazurilor de corupţie la nivel înalt. 

România şi-a îmbunătăţit eficiența actului de justiţie, prin simplificarea anumitor proceduri judiciare şi 
introducerea unor instrumente juridice noi, cum ar fi sporirea posibilităților de care dispune procuratura în ceea ce 
priveşte închiderea dosarelor în care dovezile existente nu justifică investigații suplimentare sau posibilitatea ca 
inculpatul să pledeze vinovat în instanță, accelerându-se astfel procedurile de judecată. Aceste modificări la nivel 
juridic au contribuit la creşterea eficienței fazei de urmărire penală şi la accelerarea judecării câtorva cazuri aflate pe 
rol în justiție. 

Prin Legea micii reforme în justiție, România a revizuit competențele Înaltei Curți de Casaţie şi Justiţie, pentru a 
permite acestei instanţe să îşi îndeplinească într-un mod mai eficace rolul de curte de casaţie. Totuşi, aceste reforme 
nu merg suficient de departe în găsirea unei soluţii eficace la problema jurisprudenţei neuniforme. Noile coduri de 
procedură introduc un nou mecanism menit să asigure caracterul uniform al jurisprudenţei, hotărârea preliminară”, 
care va completa mecanismul existent, şi anume recursul în interesul legii. 

Deşi raportul constată măsuri semnificative de îmbunătăţire a eficacității justiţiei, Comisia Europeană a formulat 
o serie de recomandări care să ajute România să îşi concentreze eforturile în vederea evaluării generale a progreselor 
pe care o va efectua Comisia în cadrul MCV, în vara anului 2012, recomandări ce vizează: reforma şi răspunderea 
sistemului judiciar, eficacitatea acţiunii judiciare, integritatea şi lupta împotriva corupției. 

Raportul din 2012! a fost adoptat într-un moment în care se puneau întrebări importante legate de respectarea 
statului de drept şi de independenţa sistemului judiciar din România, Comisia considerând că progresele globale 
trebuiau evaluate în contextul unei recunoaşteri sociale mai ample a unor principii esenţiale cum ar fi statul de drept şi 
independenţa actului de justiţie, ca parte a echilibrului puterilor într-o democraţie care funcționează în mod 
corespunzător, un sistem judiciar funcțional şi independent, precum şi respectarea instituţiilor democratice fiind 
elemente indispensabile pentru existența unui climat de încredere reciprocă în cadrul Uniunii Europene şi pentru a 
câştiga încrederea cetăţenilor şi a investitorilor. 

Cu toate eforturile României din perioada 2007-2012, Comisia Europeană a considerat că progresele necesare 
pentru atingerea obiectivelor de referință, astfel încât să se decidă încetarea MCV, nu sunt încă prezente. De aceea, au 
fost formulate o serie de recomandări!“ cu privire la: 

- Respectarea statului de drept şi a independenţei sistemului judiciar (abrogarea Ordonanţei de Urgenţă nr. 
38/2012 şi a Ordonanţei de Urgenţă nr. 41/2012 şi asigurarea respectării deciziilor Curţii Constituţionale referitoare la 
cvorumul pentru referendum şi la domeniul de responsabilitate al Curții; respectarea, pe viitor, a prevederilor 
Constituţiei la emiterea ordonanţelor de urgenţă; punerea în aplicare a deciziilor Curții Constituţionale; asigurarea 
publicării fără întârziere a tuturor actelor, inclusiv a deciziilor Curţii Constituționale, în Monitorul Oficial etc.); 

- Reforma sistemului judiciar (adoptarea şi punerea în aplicare a unui plan comun şi cuprinzător de asigurare a 
punerii în aplicare a tuturor celor patru coduri şi a tuturor aspectelor relevante ale reformei structurale şi procedurale; 
restructurarea instanţelor şi a parchetelor, precum şi refacerea echilibrului dintre numărul de angajaţi şi volumul de 
muncă; crearea unui grup de monitorizare a reformei judiciare, din care să facă parte reprezentanţi ai tuturor puterilor 
în stat, ai asociațiilor profesionale şi ai societăţii civile.) 

- Consecvenţa şi transparenţa actului de justiție; 

- Eficacitatea acţiunii judiciare (elaborarea şi punerea în aplicare în cadrul instanţelor a unor ghiduri clare de bune 
practici în ceea ce priveşte aplicarea pedepselor, gestionarea cazurilor şi analizarea probelor în procesele penale; 
introducerea unor reforme pentru publicarea motivărilor instanțelor la cât mai scurt timp după pronunțarea hotărârilor; 
continuarea măsurilor adoptate de Înalta Curte pentru accelerarea proceselor având ca obiect cazuri de corupție la 
nivel înalt etc.). 

Astfel, Raportul Comisiei Europene!€, din ianuarie 2013, face bilanţul recomandărilor specifice prezentate de 
Comisie cu privire la respectarea statului de drept şi a independenţei sistemului judiciar la şase luni după prezentarea 


13 În cadrul acestei noi proceduri, judecătorii pot solicita Înaltei Curți de Casaţie şi Justiţie ICCJ) o hotărâre preliminară într-un dosar în 
curs de judecare, în cazul în care constată existența unor contradicții în jurisprudenţa existentă. 

14 Raport al Comisiei către Parlamentul European şi Consiliu privind progresele înregistrate de România în cadrul mecanismului de 
cooperare şi verificare, Bruxelles, 18.07.2012, COM(2012) 410 final. 

15 Guvernul României a confirmat Comisiei că va pune în aplicare aceste recomandări prin scrisorile din 16 iulie şi 17 iulie 2012. 

16 Raport al Comisiei către Parlamentul European şi Consiliu privind progresele înregistrate de România în cadrul mecanismului de 
cooperare şi verificare, Bruxelles, 30.01.2013, COM(2013) 47 final. 

ultimului raport. Evaluarea arată că România a pus în aplicare doar unele dintre recomandările Comisiei care vizau 
restabilirea statului de drept şi a independenţei sistemului judiciar. Deşi Constituţia şi rolul şi hotărârile Curţii 
Constituţionale au fost respectate, angajamentele privind independenţa sistemului judiciar şi privind răspunsul la 
hotărârile în materie de integritate nu au fost puse în aplicare în mod corespunzător. 

În raportul MCV din ianuarie 2017, Comisia a evaluat şi a trecut în revistă realizările din ultimii 10 ani şi etapele 
care mai trebuie parcurse în vederea îndeplinirii obiectivelor MCV. Comisia a formulat 12 recomandări, axate în 
majoritate pe responsabilitatea şi pe răspunderea autorităților române, precum şi pe garanţiile interne necesare pentru a 
asigura ireversibilitatea rezultatelor. Raportul a evidenţiat faptul că rapiditatea procesului va depinde de cât de repede 
va putea România să pună în aplicare recomandările într-un mod ireversibil şi, de asemenea, de evitarea evoluţiilor 
negative care ar putea pune sub semnul întrebării progresele din ultimii 10 ani. 

Potrivit raportului publicat în 15 noiembrie, s-au realizat progrese în privința unora dintre cele 12 recomandări 
formulate de Comisie în luna ianuarie; este vorba, în special, despre recomandarea de a institui un sistem pentru 
verificarea conflictelor de interese din domeniul achiziţiilor publice (PREVENT), care a fost pusă în aplicare în mod 
satisfăcător. Comisia a constatat, de asemenea, că s-au înregistrat progrese şi în privinţa altor recomandări, sub rezerva 
aplicării lor în practică. În acelaşi timp, Comisia a constatat că ritmul global al reformelor a stagnat în cursul anului 
2017, ceea ce a dus la încetinirea punerii în aplicare a recomandărilor restante, cu riscul redeschiderii unor chestiuni 
care, în raportul din ianuarie 2017, au fost considerate închise. Provocările la adresa independenței sistemului judiciar 
reprezintă o serioasă sursă de îngrijorare”. 

Pe această bază, deşi progresele înregistrate au adus unele obiective de referință mai aproape de îndeplinire, 
Comisia nu poate încă să concluzioneze că, în această etapă, vreunul dintre obiectivele de referință este îndeplinit în 
mod satisfăcător. Comisia rămâne de părere că, prin cooperarea loială între instituţiile statului, printr-o orientare 
politică ce menține cu fermitate realizările anterioare şi prin respectarea independenţei sistemului judiciar, România 
va fi în măsură, în viitorul apropiat, să pună în aplicare recomandările restante din cadrul MCVIE. 

În România s-au înregistrat progrese considerabile în ceea ce priveşte îndeplinirea tuturor criteriilor de referință 
ale MCV, iar în prezent se consideră că sistemul judiciar funcționează în conformitate cu liniile generale europene. 
Rapoartele Comisiei din 2014, 2015, 2016 şi 2017 privind MCV evidenţiază o tendință pozitivă care indică o 
ireversibilitate tot mai accentuată a reformelor. Progresele legislative şi instituţionale au dat rezultate, înregistrând un 
parcurs pozitiv, în principal datorită angajamentului părților interesate la nivel național şi cooperării pozitive dintre 
autoritățile române şi Comisie. Implicarea activă şi contribuția societăţii civile au fost, de asemenea, esenţiale în ceea 
ce priveşte încurajarea reformei sistemului judiciar şi adoptarea unor măsuri cheie de combatere a corupţiei. Cu toate 
acestea, rapoartele privind MCV arată că ritmul progresului înregistrat în atingerea obiectivelor MCV a fost în mod 
inevitabil lent în unele etape, în principal din cauza câtorva domenii în care reforma a fost dificilă sau a întâmpinat 
rezistență. Unele dintre aceste probleme includ punerea sub semnul întrebării a independenţei judecătoreşti şi a 
autorității hotărârilor judecătoreşti, precum şi încercările de inversare a reformelor care erau evidente la începutul 
acestui an în Parlamentul României. Per ansamblu, în prezent există un număr limitat de măsuri esenţiale care trebuie 
adoptate pentru asigurarea îndeplinirii depline a obiectivelor MCV. 

Comisia a subliniat importanţa consolidării reformelor realizate până în prezent pentru a evita regresul şi pentru 
menţine evoluţia pozitivă prin abordarea tuturor recomandărilor principale formulate în cadrul MCV. De asemenea, 
mecanismele de raportare şi responsabilizare trebuie menținute şi după încheierea MCV. Având în vedere situația în 
care se află ţara în prezent în raport cu alte state membre în ceea ce priveşte criteriile de referință ale MCV, nu mai 
este atât de imperios ca ea să fie menţinută „în vizor”. Prin urmare, deşi reformele ar trebui să vizeze atingerea 
obiectivelor lor în viitorul apropiat, ar trebui să se aibă în vedere încheierea MCV înainte de sfârşitul mandatului 
actualei Comisii. Reformele viitoare ar trebui continuate în cadrul politicilor şi programelor adecvate ale UE care se 
aplică tuturor statelor membre ale UE, precum şi în contextul cadrelor şi instrumentelor naționale existente (de 
exemplu, Strategia anticorupţie pe perioada 2016-2020). În acelaşi timp, ar trebui luate măsuri pentru înlocuirea 
mecanismului MCV cu un cadru de monitorizare (mai puternic), care să fie gestionat chiar de autorităţile române. În 
caz contrar, există riscul încetinirii sau chiar al regresului procesului de reformă. 

În ceea ce priveşte continuarea, pe viitor, a MCV pentru România, aşa cum a fost prevăzut, țara noastră ar trebui 
să vizeze, ca termen pentru punerea în aplicare a recomandărilor din ianuarie 2017, sfârşitul mandatului actualei 
Comisii. În caz contrar, ar trebui să se evalueze dacă se va închide MCV, dacă acesta va continua fără modificări sau 
dacă va fi adoptată o abordare cu totul diferită. 

Există mai multe motive întemeiate pentru care, din punctul de vedere al instituțiilor europene, ar trebui să se 
monitorizeze în continuare, într-un fel, eforturile depuse în Bulgaria şi în România în ceea ce priveşte reforma 
justiţiei. Din perspectivă geopolitică, este importantă apropierea celor două țări de un standard european general, fără 
a le antagoniza şi a le împinge în braţele puterilor externe. Din punctul de vedere al pieţei unice, este important să se 


17 https://ec.europa.eu/romania/news/20171511_raport mecanism cooperare si verificare romania 2017_ro 
18 Raport al Comisiei către Parlamentul European şi Consiliu privind progresele înregistrate de România în cadrul mecanismului de 
cooperare şi verificare, Bruxelles, 15.11.2017, COM(2017) 751 final. 

asigure faptul că aceasta nu este afectată de criminalitatea organizată şi de corupţia la nivel înalt, lucru care ar 
submina, de asemenea, interesele investitorilor din alte state membre ale UE în cele două ţări. În plus, UE are interesul 
să se asigure că corupţia nu duce la fraude legate de fondurile UE plătite prin fonduri structurale şi alte mecanisme. În 
cele din urmă, o integrare europeană mai strânsă în domeniul justiției, de exemplu în domeniul recunoaşterii reciproce 
şi al executării hotărârilor judecătoreşti!” în statele membre va găsi sprijin doar atât timp cât în UE-28 poate fi 
demonstrat în mod credibil un nivel minim comun al independenței judiciare. La modul mai general, o integrare 
politică mai strânsă în UE se bazează pe instituţii naţionale puternice şi capabile, care pot justifica, de asemenea, 
asistenţa tehnică şi financiară acordată Bulgariei şi României în cadrul MCV. 

În cazul în care MCV continuă, o opţiune este renegocierea obiectivelor/criteriilor de referință cu guvernele 
naționale, pentru ca apoi Comisia să elaboreze recomandări specifice cu termene fixe. O perioadă de doi ani ar putea 
reprezenta un termen realist pentru punerea în aplicare a acestor recomandări. Ca alternativă, pentru ca urmărirea în 
continuare a reformelor MCV să fie mai acceptabilă şi pentru a remedia deficienţele din alte state membre, ar putea fi 
luată în considerare lansarea unei versiuni „simplificate” a MCV în întreaga UE. Aceasta ar putea veni în 
întâmpinarea solicitării PE privind un „Pact al UE pentru democraţie, statul de drept şi drepturile fundamentale”, 
care nu a fost încă preluată de Comisia Europeană, şi, eventual, ar putea fi ajutată prin revigorarea mecanismului UE 
de raportare în materie de combatere a corupţiei, lansat pentru prima dată în 201 1, dar care nu a fost invocat recent. 

Un alt cadru care ar putea inspira o monitorizare mai sistematică a corupţiei este cel al semestrului european, 
utilizat în prezent pentru coordonarea politicilor economice în întreaga UE şi care ar putea fi adaptat în domeniul 
reformei justiţiei. În plus, modelul actual aplicat în mod similar Bulgariei şi României (deşi există criterii de referință 
diferite) ar putea fi înlocuit cu o abordare mai adaptată, care să ţină seama de diferențele dintre cele două ţări şi de 
prioritățile pentru viitor. Bulgariei i-ar putea fi acordat sprijin suplimentar în vederea punerii în aplicare a reformei 
sale judiciare şi a strategiilor anticorupţie?! 

O lecţie de învăţat din experiența MCV în Bulgaria şi România este că ar putea fi oportun ca un sistem similar 
MCV să fie un element pentru viitoarele negocieri de aderare la UE. Aceasta ar contribui la garantarea faptului că 
țările candidate nu numai că transpun acquis-ul comunitar, ci şi reformează instituţiile într-un mod care să le permită 
să atingă, la data aderării, standardele europene generale pentru sistemele lor judiciare şi să evite rămânerea în vigoare 
a sistemelor de monitorizare după această dată. 


19 http://ec.europa.eu/justice/civil/commercial/judgements/index_en.htm 

20 http://Awww.europarl.europa.eu/sides/getDoc.do?pubRef=-//EP//TEXT+T A+P8-TA-2016-0409+0+DOC+XML+V0//RO 

21 European Parliament, Assessment of the 10 years’ Cooperation and Verification Mechanism for Bulgaria and Romania, Directorate 
General for Internal Policies of the Union PE 603.813, Brussels, January 2018. 

Abstract: The history of the Romanian-American bilateral diplomatic relations begins officially 135 years ago. 
On June 14, 1880, US President Rutherford B. Hayes signed the letter informing Prince Carol I about the 
appointment of Eugene Schuyler as a diplomatic agent / US general consul in Romania, this time marking the 
establishment of bilateral diplomatic relations. The first meeting of the members of the Romanian diplomatic mission 
with the American officials took place on 15 January 1918, when Dr. Constantin Angelescu was received in the White 
House Diplomats Salon, where he presented his letters of credence to President Woodrow Wilson. 

The relationship between Romania and the US defines the entire foreign policy strategy of our country and, more 
than anything else, received special attention from every government. Romania is currently pursuing a broad and 
successful diplomatic activity aimed at new relations between states, equality and respect among nations, security, 
thus contributing significantly to the creation of a proper geopolitical climate. 


Keywords: The Romanian-American bilateral diplomatic relations; the first diplomatic mission, foreign policy 
strategy. 


Introducere 

Diplomaţia a apărut în adâncă antichitate. Germenii ei existau încă în societatea gentilică. Totuşi despre 
diplomaţie, în adevăratul înţeles al cuvântului, se poate vorbi abia de la începutul dezvoltării statului. Caracterizând 
dezvoltarea relaţiilor sociale, Marx scria “ În producţia socială a vieţii lor, oamenii intră în relații determinate, 
necesare, independente de voinţa lor — relaţii de producţie — care corespund unei trepte de dezvoltare determinate a 
forţelor de producție materiale. Totalitatea acestor relaţii de producție constituie structura economică a societății, baza 
reală pe care se înalță o suprastructură juridică şi politică şi căreia îi corespund forme determinate ale conştiinţei 
sociale”. 

În istoria diplomaţiei Pacea din Westfalia marchează, în mod obişnuit, începutul istoriei congreselor europene. 
Definind graniţele statelor europene, Tratatul din Westfalia a constituit punctul de plecare al tuturor tratatelor 
ulterioare, până la revoluţia burgheză din Franţa de la sfârşitul secolului al XVIII-lea?. 

Istoria relaţiilor diplomatice bilaterale româno-americane începe oficial cu 135 de ani în urmă. La 14 iunie 1880, 
preşedintele SUA, Rutherford B. Hayes, a semnat scrisoarea prin care îl informa pe domnitorul Carol I asupra numirii 
lui Eugene Schuyler în calitate de agent diplomatic/consul general al SUA în România, acest moment marcând practic 
stabilirea relaţiilor diplomatice bilaterale. Colonelul Sergiu Voinescu este primul diplomat român primit de 
preşedintele SUA, Rutherford Hayes, la 18 noiembrie 1880. Iar apoi, printr-o scrisoare din 20 noiembrie 1880, SUA 
confirmă recunoaşterea independenței României. Relaţia dintre cele două state s-a dezvoltat semnificativ pe toate 
planurile — politico-militar, economic, educaţional, cultural, social. Relaţia dintre România şi SUA defineşte întreaga 
strategie de politică externă a ţării noastre şi, mai mult decât altele, a primit o atenţie deosebită din partea fiecărui 
guvern. În prezent, România desfăşoară o activitate diplomatică vastă şi de succes îndreptată spre noi relaţii între state, 
egalitate şi respect între națiuni, securitate, contribuind astfel în mod semnificativ la crearea unui climat geopolitic 
corect. 

Relația româno-americană în timpul primului război mondial, în contextul unei politici globale, este determinată 
de evoluţia operaţiunilor militare şi de orientarea politică a statelor beligerante. În acel moment, SUA acreditează 
primul consul din România. Până la izbucnirea primului război mondial, relaţiile dintre cele două țări au constat în 
discuţii, tratate şi convenţii inițiate de consulat şi mai târziu a continuat să se dezvolte în timpul războiului. Când a 
izbucnit războiul, România şi SUA s-au aflat în poziţii similare de neutralitate, deşi din diferite motive. 


1. Relaţiile dintre România şi SUA în timpul războiului 
Activitatea diplomatică va rămâne dominată de urmărirea succesului, dar nu este de sperat că va fi şi de stabilire a 
unor relaţii de cooperare între națiuni. Există loc pentru o viziune îndrăzneață a rolului internațional al statului, 

mediatorul unei mişcări uriaşe şi puternice care, prin apropierea mai mult a intereselor şi culturilor, ar depăşi 
identitățile naţionale diferite, originale şi respectabile, dar localizate şi determinate de progres”. 

SUA şi-a declarat intenția de a construi o nouă ordine mondială aplicând întregii lumi valorile sale interne. Către 
sfârşitul celui de-al doilea război mondial, Franklin Delano Roesevelt şi Truman păreau a fi în măsură să remodeleze 
întregul glob conform modelului american”. 

Toate contactele dintre România şi SUA au fost inițiate în timpul primului război mondial, iar dezvoltarea 
relaţiilor dintre cele două ţări a fost intensificată, diversificată şi consolidată. România, cu lupta ei, cu problemele ei şi 
cu poporul ei care îşi revendica drepturile, a fost un subiect de dezbatere atât în ziarele americane, cât şi la Casa Albă. 

Izbucnirea primului război mondial a schimbat relaţiile internaţionale dintre state. Semnificaţia relațiilor 
interstatale s-a schimbat sub impactul evenimentelor militare, unele au fost perturbate sau întrerupte grav, altele au 
continuat, dar cu coordonate şi intensitate diferite, ducând la noi conexiuni. "Neutralitatea" ambelor state a avut 
ambele capitale, Bucureşti şi Washington, pe aceeaşi poziție internațională în raport cu conflictul. Această situație a 
evidenţiat în mod inevitabil convergenţa intereselor şi a creat relații mai strânse între cele două state. În primele două 
luni de după război, relaţiile economice şi comerciale dintre România şi Statele Unite au crescut. Atât dezvoltarea 
rapidă a comerțului româno-american în anii 1910-1913, cât şi condițiile generale de afaceri au promis o dezvoltare 
favorabilă. Cererea de pe pieţele naţionale din spatele frontului a crescut brusc şi pretutindeni comerțul american a 
ieşit din criză între anii 1912-1913 şi a început să ia o metodă de creditare pe termen scurt, mai convenabilă pentru 
partenerii comerciali. Astfel, exportatorii americani au ajuns în atenţia pieţelor din Orientul Îndepărtat şi din Europa 
de Sud-Est. În august 1914 Avram Tetian, un om de afaceri din Boston, se grăbea să viziteze capitala României. El a 
remarcat în acest sens că acela a fost cel mai bun moment pentru ca România să facă schimburi şi să creeze legături 
directe cu producătorii americani, înlocuind intermediarii germani şi francezi”. 

Întrucât puterile europene - foşti concurenţi ai SUA, nu au putut oferi produsele necesare pentru aceste pieţe, 
inclusiv pentru români, datorită problemei de a-şi satisface propriile nevoi, oportunitatea de substituție a apărut pentru 
furnizorii americani. Cercurile de afaceri americane au devenit rapid conştiente că războiul a deschis calea pentru ca 
SUA să devină lider mondial în comerțul internațional şi viaţa financiară. O ofensivă economică puternică americană, 
cu o rată tot mai mare pe tot parcursul războiului, a cuprins România ca parte a relaţiilor economice dintre SUA şi 
Europa. 

În perioada 1914-1916, cercurile comerciale şi financiare din SUA au discutat despre o evaluare a nevoilor 
economice în statele balcanice înainte de pacea viitoare, deoarece numărul tot mai mare de ţări europene a trimis 
comisia de achiziţii către SUA pentru a primi împrumuturi diferite, anticipând unele dintre necesităţile postbelice. 
Anii de neutralitate din România au coincis cu o perioadă de interes crescut pentru problemele economice, în primul 
rând problema rezolvării lor în viitor. 

Preocupările privind pregătirea militară - ca intrarea României în evenimentul de război, paralel cu pregătirea 
diplomatică care a început în toamna anului 1914, a oferit, de asemenea, legături economice favorabile cu Statele 
Unite. Astfel, interesul crescând al companiilor şi comercianților americani mari este de a creşte exporturile şi 
achiziționarea de noi poziţii economice în România. Cererile adresate Departamentului de Stat din Washington pentru 
informaţii despre condiţiile economice din România au început să se înmulțească în 1914 şi multe companii mari 
precum Baldwin Locomotive Works, Studebacker, Kellogg Switchboard & Supply Co. şi altele au explorat diferitele 


contactelor politice româno-americane, odată atât de scăzute. Acestea vor creşte, după cum vom vedea, ca activităţile 
politice şi diplomatice ale celor două ţări şi vor deveni mai intense, în funcţie de evoluţia războiului şi de poziţia lor 
faţă de conflictul mondial. 

Neutralitatea pentru România şi Statele Unite a marcat o nouă etapă în realizarea solidarității spirituale a 
poporului român din Statele Unite pentru cauza națională. Iniţial, absenţa consulatelor româneşti a împiedicat pe unii 
dintre cetăţenii români să-şi exprime dorinţa de a se întoarce imediat în ţară "pentru a ne îndeplini datoria", după cum 
le-a scris majoritatea. 

În ceea ce priveşte relaţiile României cu Statele Unite în termeni politici, deşi nu au fost apropiaţi, deoarece cele 
două guverne au vizat un obiectiv special, chiar faptul că războiul a devenit un obiect obişnuit de atenție pentru 
ambele ţări, care au crescut atitudinile profunde de cunoaştere a interesului reciproc. Este interesant de ştiut, de 
exemplu, cum a contribuit acest lucru la dezvoltarea cunoaşterii în România a diplomaţiei americane şi viceversa. 
Faptul că România a amânat în cele din urmă deschiderea unei reprezentări diplomatice la Washington nu este străină 
față de realitatea menţionată mai sus. Printre factorii care cultivă acţiunea diplomatică străină în anii de neutralitate, 

Guvernul I.C. Brătianu a considerat că nu are nici un motiv sau suficient de important pentru a justifica sacrificiul 
financiar necesar trimiterii delegaţiei. Bucureştiul dispensează, în acest fel, oportunitatea de a avea o sursă directă de 
informaţii exacte cu privire la situația din SUA. Indiferent de fezabilitate, relaţiile economice au început să fie privite 
prin prisma amplificărilor aproape inevitabile. Furnizarea de material de război din partea SUA a reprezentat o nouă 
experiență, chiar dacă se consideră doar proporţiile sau implicaţiile financiare. Mai important, se pare că evenimentele 
au atras atenția în mare măsură asupra problemelor politice şi diplomatice, în care interesul reciproc a ajuns, în esență, 
la domenii. Astfel, relația dintre România şi SUA defineşte strategia noastră de politică externă a întregii ţări şi, mai 
mult decât altele, a primit o atenţie deosebită din partea fiecărui guvern. 


2. Inaugurarea primei misiuni diplomatice oficiale româneşti în SUA 

Prima întrevedere a membrilor misiunii diplomatice româneşti cu oficialitățile americane are loc la 15 ianuarie 
1918, dată la care Doctorul Constantin Angelescu este primit în Salonul Diplomaţilor de la Casa Albă, unde îi prezintă 
Preşedintelui Woodrow Wilson scrisorile sale de acreditare. Într-o atmosferă caracterizată ca fiind "cordială”, 
ministrul s-a referit în intervenția sa la scopul pentru care România a intrat în război, respectiv "eliberarea fraților 
supuşi unui jug greu de răbdat" şi pentru a face să "triumfe domnia dreptului şi a libertăţii”, subliniind în încheiere, 
încă o dată, că : "Noi am intrat, deci, în război, alături de marile naţiuni care au înscris sub drapelul lor dreptul 
naționalităților de a dispune de ele însele". Răspunsul Preşedintelui Wilson a început cu o apreciere a contribuţiei 
României la cauza Antantei, a continuat cu exprimarea încrederii că, deşi relațiile bilaterale de până acum nu au fost 
prea eficiente, ele se vor întări prin "lupta şi suferința comună", încheindu-se cu asigurarea că "Statele Unite sunt 
fericite să-şi fi eliberat brațul pentru protecţia țării dumneavoastră şi a aliaţilor”. 

Mulţi autori au examinat funcțiile diplomatului. Palmer şi Perkins în cartea lor "Relaţii internaţionale" subliniază 
diplomatul ca fiind ochii şi urechile guvernului său în statul în care este trimis. Cea mai importantă obligație este 
aceea de a promova interesul guvernului său în acceptarea statului şi de a-l păstra educat cu privire la incidentele şi 
situaţiile critice care au o orientare în relaţiile celor două guverne. Ei au mai spus că diplomaţii au patru capacităţi de 
realizat: portretizarea, tranzacţia, anunţarea şi protecţia intereselor ţării şi a resortisanţilor săi în state îndepărtate&. 

Tot acum sunt create şi primele consulate româneşti de pe continentul nord- american, începând cu cele de la 
New York, Chicago, Cleveland, Pittsburgh şi continuând cu cele din Canada, în Hamilton şi Montreal. Crearea 
acestor consulate a fost o acţiune binevenită pentru intensificarea relațiilor dintre diversele organizaţii, comitete, 
societăţi ale românilor americani, inclusiv în privința strângerii de fonduri de întrajutorare. Dupa război, consulatele 
au avut un rol important în procesul de repatriere a românilor americani care doreau să revină "acasă", adică într-o țară 
liberă, unită şi puternică. De altfel, dupa 1919, emigrația românilor spre SUA a scăzut la zero. Oficial, misiunea 
diplomatică a Doctorului Constantin Angelescu a încetat odată cu retragerea guvernului Alexandru Averescu şi 
venirea la putere a guvernului condus de Al. Marghiloman însărcinat cu semnarea păcii separate cu Puterile Centrale. 


3. Diplomaţia românească în prezent 

În opinia unor autori, diplomaţia este un instrument de politică externă pentru stabilirea şi dezvoltarea relațiilor 
paşnice între guvernele mai multor state prin utilizarea de intermediari recunoscuţi reciproc de către părțile 
respective’. 

Misiunile îndeplinesc un rol de bază atunci când pun resursele în etica relațiilor reciproce care o schimbă în 
componenta pozitivă esențială în timpul petrecut, stabilind relații globale pe baza unor standarde bune, rezonabile şi 
legale'0. La modul ideal, rolul Ministerului de Externe raportat la alte instituții este acela de a realiza coordonarea 
activităților relevante extern ale tuturor instituțiilor centrale ale statului prin instrumente diverse, mergând de la 
detaşarea unui diplomat de anvergură pe lângă prim-ministru până la avizarea tuturor acordurilor internaționale la care 
alte ministere şi instituţii devin parte şi avizarea deplasării celorlalţi membri ai guvernului!!. 

Diplomaţia românească va viza, ca obiectiv esenţial al politicii externe, consolidarea profilul internaţional al 
statului român. De asemenea, va încerca să sporească calitatea contribuţiei ţării noastre la UE şi NATO în 
consolidarea acestor două organizaţii, precum şi la aprofundarea Parteneriatului strategic al secolului XXI cu SUA, 
elementele de bază ale politicii externe româneşti. Diplomaţia românească trebuie să fie activă şi dinamică, pentru a 
proteja mai bine interesele și obiectivele României şi pentru a asigura securitatea statului român. În acelaşi timp, 
diplomaţia românească trebuie să aprecieze poziția statului român la graniţa externă a UE şi a NATO, conştient de 
riscurile şi oportunitățile care decurg din această poziție geopolitică. Din acest punct de vedere, o prioritate va fi 


7 Adevărul, 15 ianuarie 2018. 

8 Perkins, P. a., International Relations the World Community in Transition. 3rd ed. Calcutta: Scientific Book Agency, 1998, p.56. 
° Jonsson, C., Diplomacy, Bargaining and Negotiation. Handbook of International Relations, 2002. 

10 Tucu, O, Diplomacy and diplomatic functions. Manager Journal, 11(1), 2010. 

11 Olivia Toderean, Cap.III Diplomaţia, în Daniel Biró, Relaţiile internaţionale contemporane, Edit. Polirom, 2013, p.59-77. 


292 Dreptul românesc la 100 de ani de la Marea Unire. Dimensiuni şi tendinţe 


necesară pentru asigurarea securității naționale, în special în contextul instabil existent!?. 

În prezent, diplomaţia, reprezentanţii nu doar datorează o obligaţie şi capacitate faţă de statul trimiţător, dar în 
plus faţă de statul acceptant. Legea globală actuală nu influențează nici un angajament asupra faptului că statul 
obişnuit va recunoaşte orice persoană ca reprezentant diplomatic al statului trimiţător, fără a vrea să o facă. 

De asemenea, este la latitudinea statului de reşedinţă să anunţe orice persoană de la personalul strategic al 
misiunii persona non grata. Acest lucru se poate face ori de câte ori şi nu există nici un angajament de a clarifica o 
astfel de alegere. În aceste condiţii, statul trimiţător, atunci când este îndoielnic, va revizui persoana sau va pune capăt 
capacităţii sale în misiune. În acest fel, Convenţia de la Viena se referă la măsuri speciale care pot fi luate atât de către 
statele care trimit, cât şi de cele care primesc, în caz de abuz de privilegii şi imunităţi diplomatice. În ansamblu, 
privilegiile diplomatice şi imunităţile s-au umplut ca aparate competente care încurajează relaţiile dintre state. 
Înțelegerea capacităților esenţiale, a necesităţilor şi a ordinii diplomaților şi a personalului diplomatic oferă o metodă 
de identificare a unui răspuns imaginabil pentru controlul folosirii abuzive a rezistenței politice în domeniul 
jurisdicției penale. 


Concluzii 

Relația dintre România şi SUA este una definitorie pentru întreaga strategie a politicii externe a țării noastre şi 
una care a primit o atenţie deosebită din partea fiecărui guvern. În prezent, România are o istorie amplă a activității 
diplomatice de succes îndreptate spre noi relații între state, egalitate şi respect între naţiuni, extindere şi securitate, 
contribuind astfel la crearea unei lumi mai bune. Deşi Statele Unite nu sunt aproape de frontierele noastre, legăturile 
tradiționale au cunoscut în ultimii ani o tendință pozitivă datorită respectării stricte a principiilor fundamentale ale 
relaţiilor internaționale şi ale legii şi schimburilor de vizite la nivel înalt între preşedinţii celor două țări. Relaţiile 
româno-americane au continuat pe fondul evenimentelor extrem de importante, chiar esenţiale în istoria României. 


12 Guvernul României, 2017. Programul de guvernare 2017-2020. 


HABITAT III. NOUA AGENDĂ URBANĂ. 
EVOLUȚII CONCEPTUALE PRIVIND ORGANIZAREA ȘI FUNCȚIONAREA 
ORAŞELOR IN SEC.XXI, DIN PRISMA DOCUMENTELOR ONU 

Abstract: The UN efforts to solve the phenomenon of rapid urban globalization (that qualifies the XXIst century 
as "the urban century”) were materialized in several international summits on cities and on their development. Thus, 
the Quito Conference (2016), known as "Habitat III” continued the states efforts to improve urban living standards, 
to reinforce the “shelter for all” principle, to eradicate the urban poverty proliferation and the deterioration of 
environment due to inappropriate living conditions and to unsustainable urban patterns of development and 
consumption. As an expression of the "Habitat III”, the New Urban Agenda claims to represent a specific tool of the 
2030 Agenda, focusing on implementation at national level, of its SDG-s (creation of “resilient, sustainable, secure, 
productive, inclusive cities”). 


Key-words: 2030 Agenda; Istanbul Declaration; Habitat III; sustainable urban development; good urban 
governance, urban democracy; right to city . 


Adoptarea Noii Agende Urbane s-a făcut în octombrie 2016, în urma conferinței ONU privind dreptul la locuință 
şi dezvoltarea urbană sustenabilă (ţinută la Quito, în Ecuador). Cunoscută şi ca ”Habitat III”, conferința stabileşte noi 
standarde privind managementul şi dezvoltarea așezărilor urbane pentru următoarele decenii!. 

De asemenea, Forumul Urban Mondial, ajuns la cea de-a noua sa sesiune (WUF9) intitulată «Oraşele 2030, oraşe 
pentru toţi: implementând Noua Agendă Urbană»), şi-a propus să scoată în relief conexiunea dintre acest document şi 
Scopurile de Dezvoltare Durabilă (SDD-urile) din documentul Agenda 2030. În cadrul mesei rotunde la nivel înalt 
intitulate «Urbanizare şi dezvoltare: investind în forţa transformatoare a oraşelor», din 10 februarie 2018, Forumul 
Mondial Urban a dedicat o sesiune conceptului de «urbanizare durabilă”. Astfel, fenomentul urbanizării a fost 
considerat drept un instrument de creştere economică, dezvoltare şi productivitate” pentru societatea sec. XXI, cu 
condiţia introducerii unui management preventiv şi eficient contra proliferării inegalităţilor sociale în mediul urban, a 
lipsei de acces la serviciile şi produsele urbane de bază pentru o parte însemnată a locuitorilor oraşelor. Noua Agendă 
Urbană ar trebui privită ca un instrument specific destinat să implementeze Scopul 11 din Agenda 2030 (“a face 
oraşele şi aşezările umane inclusive, sigure, durabile şi rezistente”). 

În condiţiile în care secolul XXI a fost supranumit de ONU « Secolul dezvoltării urbane», fiind preconizat ca, în 
2050, peste 66% din populaţia mondială să trăiască în aşezări urbane, chestiunea energiei urbane sustenabile, a 
asigurării dreptului la locuinţă pentru toți, a participării democratice a oamenilor la guvernarea oraşelor, a asigurării 
unor servicii urbane de calitate devin teme de discuţie prioritare care au fost dezbătute în cadrul conferinţei Habitat II. 
Conferința Habitat III (United Nations Conference on Housing and Sustainable Development) a fost focalizată pe mai 
multe idei-cheie, precum: dezvoltarea urbană sustenabilă, democraţia urbană, dreptul la oraş, oraşe sustenabile, 
inclusive, sigure, productive, buna guvernare urbană, combaterea urbanizării sărăciei etc.Mai multe întruniri tematice 
au avut loc, în acest context, în cadrul conferinței. Una dintre aceste întruniri, ţinută în Mexico City între 9-11 martie 
2016, a avut în atenţie finanţarea dezvoltării urbane, considerată o "provocare a mileniului”. 

Conform concluziilor acestei întruniri, trebuie găsite soluţii şi modalități de deblocare a veniturilor publice şi 
private pentru a asigura dezvoltarea urbană, ca o necesitate de a îndeplini Scopurile de Dezvoltare Globală (SDG) cât 
şi obligaţiile asumate de state prin Cadrul Sendai pentru Reducerea Riscurilor de Dezastre 2015-2030, prin Acordul 
de la Paris privind clima, cât şi implementarea Noii Agende Urbane. 

"Provocarea mileniului” este considerată, în acest document, a reprezenta finanţarea unei urbanizări sustenabile, 
care să implice împuternicirea guvernelor locale, metropolitane şi regionale, cât şi partenerii sociali şi privaţi“. În acest 
context, rolul unei Noi Agende Urbane ar fi acela de a asigura regulile şi normele potrivite, resursele umane calificate, 
strategiile şi instrumentele necesare planificării şi accesului la finanţarea nivelurilor regionale, locale, naţionale şi 

internaționale”. "Oraşele sărace” sunt considerate nu cele care ”nu ar avea resurse necesare de a construi” ci acele 
aşezări în care veniturile locale nu sunt re-investite la nivel local, unde nu se acordă credite locale de dezvoltare 
locală, unde lipsesc mecanisme financiare adecvate, unde inovaţia şi tehnologia nu sunt implementate la nivel local 
spre a transforma oraşul într-un actor credibil, viu ("vibrant community”), implicat pe deplin în actul politic şi civic al 
guvernării şi al administrării oraşului. Se acordă, în acest document (Declaraţia de la Mexico City), o atenție deosebită 
unui drept nou, "dreptul la oraş, la parteneriate şi la guvernare”. 

Noua Agenda Urbană trebuie, după cum se arată în Declaraţie, să ţină cont în aplicarea ei, de profilul cultural şi 
de identitățile istorice, tradiţionale diferite ale oraşelor, de conexiunea cu SDD-ul 11 din Agenda 2030, adică ar trebui 
să aibă în vedere nu doar asigurarea finanțării dezvoltării urbane ci şi eradicarea sărăciei urbane, reducerea 
inegalităţilor sociale din marile oraşe, precum şi a prăpastiei dintre ţări în privința modului de dezvoltare al oraşelor. 

Într-o altă întrunire tematică din cadrul Habitat III%, concretizată ulterior într-o notă a Secretariatului Habitat III 
privind adoptarea Declaraţiei de la Tel Aviv, de catre UNGA (în iulie 2016), având ca temă implicarea civică 
inteligentă (“smart civic engagement”), se arată că profilul lumii de azi este acela de «lume urbană», punându-se 
direct problema adaptării formelor şi modalităților de guvernare politică la această realitate (implicarea cetăţenilor 
marilor oraşe în guvernarea metropolelor, democraţia urbană, asigurarea egalității în drepturi politice şi a participării 
depline a femeilor şi fetelor la viaţa oraşelor şi la administrarea, managementul lor; implementarea de noi tehnologii 
care să mențină şi să asigure o deschidere cât mai mare a procesului decizional din metropole faţă de locuitorii 
acestora; adoptarea de strategii de transformare a locuitorilor metropolei din simpli consumatori de produse şi servicii 
în cetăţeni activi). 

În documentul de la Tel Aviv se insistă pe conceptul dezvoltării urbane sustenabile, pe ideea de reînnoire şi 
planificare a oraşelor pentru întărirea coeziunii comunității şi a securității personale, pentru stimularea inovării şi a 
angajărilor. Este adoptat, totodată şi obiectivul reducerii impactului negativ al activităţilor urbane şi al substanţelor 
chimice periculoase pentru mediul înconjurător şi pentru sănătatea oamenilor care locuiesc în marile oraşe, cât şi 
reducerea risipei de apă, reciclarea apei, utilizarea eficientă a apei şi energiei, minimalizarea impactului oraşelor 
asupra sistemului climatic global!”. 

Într-o altă întrunire tematică din cadrul Habitat III, concretizată prin Declaraţia de la Toluca, Mexic, din 18-20 
aprilie 2016!!, privind implementarea Noi Agende Urbane în regiunea Americii Latine şi a Caraibilor”? se arată că un 
accent deosebit trebuie pus pe viziunea oraşelor viitorului ca "oraşe cu implicare civică deplină”, în care locuitorii 
metropolei să îşi poată exercita neîngrădit drepturile şi libertăţile, condiție necesară, în viziunea acestui document, 
pentru combaterea eficientă a sărăciei urbane, a insecurității şi violenţei, a inegalităţilor sociale, teritoriale şi a 
vulnerabilității la efectele schimbărilor climatice”. 

Ideea dezvoltării durabile, în cele trei dimensiuni ale sale- economică, socială şi de mediu- stă la baza viziunii 
despre oraşele viitorului, fiind conexată cu Scopul 11 din Agenda 2030, care recomandă statelor semnatare să facă 
oraşele mai sigure, durabile, stabile, sustenabile, să asigure condiţii adecvate de viaţă urbană. Dreptul la oraş, se arată 
în acest document, este privit ca un concept-cheie, care trebuie pus în practică de guvernele centrale şi locale, spre a 
asigura o implicare reală, eficientă a locuitorilor oraşelor în viaţa acestor aşezări umane. 

Oraşele trebuie să asigure în mod efectiv locuitorilor lor, exercițiul drepturilor sociale, economice, culturale, 
civice, să îi îndemne să devină cetăţeni activi şi responsabili (conceptul "democraţie urbană”)'?. 

Noua Agendă Urbană este considerată ca un set de priorități stabilite de comun acord de guvernele statelor 
participante din America Latină şi Caraibe, privind implementarea unui model nou de dezvoltare urbană inclusivă şi 
durabilă. Este accentuată totodată, necesitatea prezervării identităților oraşelor, a profilului lor distinct, istoric, 
tradițional, de aşezare culturală, a patrimoniului cultural al acestora, a revitalizării zonelor urbane cu un asemenea 
profil, capabile să ofere o identitate specifică unui oraş”. 

Noua Agendă Urbană trebuie, în acelaşi timp, focalizată pe garantarea egalității de gen şi a respectării drepturilor 
omului în managementul şi în procesele decizionale desfăşurate privind oraşul. Oraşul trebuie bazat pe un concept 
tri-dimensional al dezvoltării durabile, anume pe reducerea sărăciei, eliminarea spațiilor de segregare,pe egalitatea 
între toți locuitorii în privinţa drepturilor omului şi a implicării lor în procesele decizionale ale oraşului (dimensiunea 

socială, conexiunea cu democraţia urbană). La acestea se adaugă şi alte dimensiuni, precum: promovarea prosperității 
şi distribuirea serviciilor şi bunurilor publice pentru beneficiul tuturor (dimensiunea financiară şi socială a dezvoltării 
durabile) dar şi "oraşul ca loc de recreere, cultură, divertisment şi oportunități pentru oameni, ca loc al exprimării 
pluralității şi diversității” (un alt scop al Noii Agende Urbane). Alături de aceste scopuri mai apar şi: obiectivul 
adoptării tehnologiilor inovative de prezervare şi regenerare urbană; obiectivul implicării efective a femeilor şi fetelor 
în procesul decizional al oraşelor şi în managementul lor; adoptarea legislațiilor de prevenire a violenței urbane 
îndreptate în special contra femeilor şi fetelor; asigurarea dreptului la un mediu sigur şi respectuos, eliberat de 
violență; accesul persoanelor cu dizabilități la deplină participare la viața oraşului; adaptarea serviciilor publice 
(mediu fizic, online, transport, infrastructură, acces în locuri publice, comunicaţii, alte servicii şi instalaţii) pentru 
categoriile marginalizate de locuitori ai oraşelor!“. 

Noua Agendă Urbană trebuie să asigure, în viziunea documentului sus-menţionat, şi combaterea fenomenului 
«urbanizării informale», care "este un rezultat al politicilor urbane disfuncționale cât şi al unei pieţe de achiziție a 
pământului disfuncţionale”!”. La fel, chestiunea asigurării apei şi a igienei casnice şi personale, în special în zonele 
periferice ale oraşelor, unde se întâlneşte fenomentul de "urbanizare informală”, trebuie rezolvată prin dezvoltarea 
unei infrastructuri de furnizare a apei, a existenţei sistemelor de curăţare, de reciclare şi purificare a apei, de adunare a 
gunoiului urban, de management al deşeurilor solide!S. 

O altă întrunire tematică a conferinţei Habitat III a fost ţinută în Pretoria, în 7-8 aprilie 2016!. Conform 
Declaraţiei de la Pretoria privind aşezările umane informale, acestea sunt definite ca ”un fenomen urban global, care 
există în diferite tipologii şi forme, dimensiuni şi contexte peste tot în lume însă este mai prezent în țările în curs de 
dezvoltare”? 

Încă din 1996, de la conferința Habitat II, s-a adus în atenţia statelor participante, îngrijorătorul fenomen al 
sporirii periferiilor urbane având condiţii de trai sub-standardele de civilizaţie, al urbanizării neplanificate şi al 
adăposturilor precare. Acest fenomen , după cum se arată în Declaraţia de la Pretoria, are drept cauze nu numai 
migrațiile internaţionale sau regionale cât şi migrațiile de la sate la oraşe, creşterea populaţiei, sărăcia, deficienţele şi 
lipsa modernizării serviciilor urbane publice, o guvernare proastă a oraşelor, lipsa unor politici urbane eficiente şi 
inclusive, un acces limitat la pieţele financiare, la pământ şi proprietate pentru majoritatea locuitorilor din zonele 
periferice urbane”!.Viaţa din periferiile marilor oraşe se caracterizează printr-un grad crescut de vulnerabilizare, de 
violență, marginalizare şi sărăcie, prin expunere accentuată la dezastrele naturale, la schimbările climatice, la 
excluziune, prin lipsa educaţiei, prin acces îngrădit sau lipsă de acces la serviciile urbane de bază”. 

Conform Declaraţiei de la Pretoria, statele semnatare şi partenerii societăţii civile internaţionale recunosc şi 
sublinază că aşezările informale din marile oraşe, în special barăcile sunt o cauză şi un factor de accentuare a sărăciei 
urbane, a excluziunii sociale şi a degradarii mediului înconjurător”. Este accentuată importanţa, în acest context, a 
principiului "unui standard adecvat de trai”, inclusiv dreptul la locuinţă (consacrat în art. 25/ DUDO). Este invocată 
Noua Agendă Urbană ca document de bază al Habitat III, pentru a construi "oraşe inclusive, cu oportunități egale 
pentru toţi locuitorii”; este enunțat conceptul «participatory slums » (periferii participative) dar şi principiul 
urbanizării sustenabile ("prietenoasă cu mediul înconjurător”). Se accentuează ideea conexiunii între rezolvarea 
problemei aşezărilor informale şi dezvoltarea urbană durabilă, o planificare durabilă a extinderii oraşelor. Totodată, 
este reamintită rezoluţia 24/7 a Consiliului de Guvernare al UN-Habitat, document intitulat «Making slums history: a 
worldwide challenge for 2020» (adoptată la conferinţa de la Rabat, din 26-28 noiembrie 2012) şi recomandările 
acesteia de a se îmbunătăţi condiţiile de viaţă ale locuitorilor barăcilor urbane, ai aşezărilor improvizate; de a se 
îmbrăţişa obiectivul unor ”oraşe inclusive, sustenabile, sigure, prospere”. Este recunoscută funcţia socială a 
proprietăţii (privite ca “space, housing, habitat”), sunt cosnacrate dreptul omului la acces la pământ pentru locuință şi 
condiţii de trai dar şi necesitatea asigurării egalității de gen în abordarea soluțiilor de combatere a expansiunii şi 
managementului aşezărilor urbane improvizate, informale. 

Întrunirea tematică de la Montreal, Canada, ținută între 6-7 octombrie 2015 din cadrul Habitat III (Secretariatul 
Habitat III transmițând ulterior, conferinței”, documentul adoptat la Montreal), a avut ca subiect central ariile 
metropolitane. Conform Declaraţiei de la Montreal privind ariile metropolitane, este necesar ca statele semnatare să 

întărească legătura dintre cooperarea inter-metropolitană şi dezvoltarea sustenabilă. Se reaminteşte în document că 
lumea de azi este una «urbană în creştere», mai mult de jumătate din populaţia lumii trăind în oraşe (situaţie fără 
precedent în istorie). În 2016, numărul rezidenţilor urbani a crescut de la 4 la 6 miliarde, ceea ce îndreptățește 
titulatura de « secol metropolitan », estimându-se că, în jurul anilor 2100, aprox. 85% din populaţia planetei va locui 
în oraşe (ponderea estimată de rezidenți urbani fiind cea mai mare în zonele Africii sub-sahariene, Asia, America 
Latină)”. Aglomerările urbane sunt şi puternice zone de inegalităţi socio-economice şi socio-spaţiale, se arată în 
Declaraţie, ele caracterizându-se adesea prin lipsa investiţiilor (de unde şi decalajele de dezvoltare dintre centrul urban 
şi periferiile sale), cât şi prin absența unei dezvoltări urbane bine planificate. 

În document este recunoscut faptul că în prezent, ariile metropolitane sunt actori—cheie pentru dezvoltarea 
socială, culturală, de mediu şi economică a națiunilor, oraşele devenind factori esenţiali de creştere economică şi 
inovare, exercitând totodată şi o influență dominantă în tendinţele dezvoltării umane”. Marile aglomerări urbane de 
azi necesită un răspuns adecvat la provocări precum: îmbunătățirea şi modernizarea infrastructurii de transport, 
diversificarea transporturilor urbane şi asigurarea conexiunilor dintre periferii şi centru, incluziunea socială, asigurarea 
egalității de gen şi a implicării categoriilor defavorizate în procesele decizionale şi de management urban, revitalizarea 
urbană (re-utilizarea spaţiilor abandonate sau nefolosite din perimetrele urbane), protecția mediului, rezolvarea 
accesului la apă, aer curat, energie verde, la apă de uz casnic şi igienic, la siguranță urbană”. 

Transportul, mobilitatea, utilizarea pământului, nivelul de angajare în câmpul muncii al locuitorilor unor arii 
sărace periferice din metropole, proliferarea aşezărilor informale (extindere urbană necontrolată, precară, deci 
vulnerabilă), creşterea precarității locuinţelor urbane şi a "condiţiilor de baracă”, rezultat al fenomenelor de migraţie 
masivă de la sate la oraşe au creat dezechilibre structurale între aşezările rurale şi cele urbane, cu consecinţe 
economice la nivelul statelor (aflate sub un adevărat stres al urbanizării), generând dimensiuni necontrolate de state. 
Este recunoscută totodată, necesitatea asigurării, în acest sens, a unui echilibru între rural şi urban, necesar promovării 
unei dezvoltări echitabile. 

De aceea, conform Declaraţiei de la Montreal, este necesar să se adopte planificări metropolitane îndreptate în 
special în direcţia sprijinirii comunităţilor sustenabile; să se adopte politici şi strategii de tip integraţionist, care să 
asigure un nivel de trai conform standardelor unei vieți civilizate în sec. XXI, condiţii decente de locuit, acces la 
educație, la servicii de sănătate, acces la un mediu sănătos, nepoluat, acces la infrastructură şi la viaţa oraşului, precum 
şi o paletă diversă de locuri de muncă. 

De asemenea, Declaraţia de la Montreal introduce şi conceptul de «mobilitate durabilă” (sustainable mobility), 
considerând că transportul şi mobilitatea sunt factori esențiali în asigurarea unei dezvoltări sustenabile a metropolelor. 

Declaraţia mai proclamă "dreptul la oraş pentru toţi” (the right to city for all), ca un drept complementar altor 
drepturi ale omului (precum dreptul la locuinţă, la educaţie, la sănătate, dreptul la muncă, recunoaşterea respectului 
pentru diferență). Este important să se pună în practică, în viziunea statelor semnatare ale Declaraţiei, o cooperare 
inter-metropolitană sub forma parteneriatelor, inclusiv cu mediul privat. 

Dimensiunea «energie sustenabilă» este o altă latură a dezvoltării oraşelor în sec. XXI. Astfel, în întrunirea 
tematică din cadrul Habitat III privind energia verde şi oraşele, prin care s-a adoptat Declaraţia de la Abu Dhabi”%, s-a 
discutat despre rolul de consumator intens de energie al oraşelor (70% din consumul global de energie având ca sursă 
oraşele), despre lipsa de acces la serviciile minime de energie pentru milioane de locuitori ai oraşelor, despre 
oportunităţile oraşelor de a renunţa la energia pe bază de carbon şi de a introduce moduri de producere şi utilizare a 
energiei sustenabile, regenerabile. Sunt amintite Scopurile 11, 7 şi 13 din Agenda 2030, care privesc imperativele 
adoptării unei economii verzi, a energiei sustenabile, al necesităţii combaterii schimbărilor climatice, al adoptării unei 
viziuni universale privind managementul emisiunilor de dioxid de carbon, al necesităţii de implementare a măsurilor 
de combatere a poluării în marile oraşe, al necesității reducerii risipei de apă şi alimente, al investițiilor metropolitane 
pe scară largă în tehnologii de energie reînnoibilă”. 

Conform Declaraţiei de la Abu Dhabi privind energia sustenabilă şi oraşele, atât statele participante cât şi alți 
actori interesaţi şi participanți (mediul academic, ONG-uri, organizații internaționale, sectorul privat) au adoptat un 
set de obiective necesare transformării pilonului "energie sustenabilă” într-unul fundamental pentru întreaga Nouă 
Agendă Urbană. 

Tot în cadrul Habitat III, Secretariatul conferinței a transmis Comitetului Pregătitor al conferinței Habitat III şi 
documentul adoptat la întrunirea regională din Europa a statelor membre ale Comisiei Economice pentru regiunea 

Europa, din 16-18 martie 2016, de la Praga, concretizat prin Declaraţia de la Praga.“ În această Declaraţie s-a 
accentuat asupra conceptului de ”oraşe inovative şi productive», a unor "oraşe rezistente, sustenabile, eficiente cu 
resursele, compacte”, care trebuie să ajungă priorități în politicile statale*!. De asemenea, Declaraţia de la Praga mai 
adaugă şi alte două dimensiuni în dezvoltarea oraşelor în sec. XXI (oraşele inclusive şi sigure”, care să prevină 
inegalitățile sociale şi discriminările în mediul urban, cât şi un drept efectiv la un standard adecvat de viață pentru toţi; 
şi dimensiunea "bunei guvernări urbane”, obținute prin întărirea democraţiei locale, a unei guvernări multi-nivel şi 
participative, care să ţină seama de identitatea culturală, istorică, a oraşului, de tradiţiile locale şi de patrimoniul 
oraşului, spre a fi transmis generaţiilor viitoare)’. 


Cities with a projected 2030 population of more than 10 million 


2030 population Change in population from 2014 to 2030 
poe Pop. decline  +0-15% 16-30% 31-45% 46% or more 
Bolded cities: projected to surpass 10 milion people between 2014 and 2030 

Estimare privind oraşele care, în 2030 vor avea peste 10 milioane de locuitori. 
Se observă valul urbanizării intense preconizat în zona asiatică. 

Concentration of megacities in Asia 
Cities with at least 10 million inhabitants 

Oraşe care au cel puțin 10 milioane de locuitori. Se observă concentrarea metropolelor în arealul asiatic. 


Sursa: UN Population Division, 2005. 

Concluzii 

Începutul secolului XXI aduce cu sine ”o revoluție urbană”, în care peste jumătate din populația mondială va 
deveni urbană, fenomentul urbanizării luând amploare în special în zonele sărace din tările în curs de dezvoltare din 
Africa şi Asia, ceea ce va determina extinderea unui alt fenomen (urbanizarea sărăciei). Astfel, oraşele viitorului îşi 
vor extinde ariile necontrolate, neplanificate urban de autorități, ale periferiilor, alcătuind rețele de aşezări informale, 
în care locuitorii se vor confrunta şi se confruntă deja cu lipsa accesului la servicii minimale urbane şi cu o afectare a 
drepturilor omului (dreptul la oraş)”. Cel puțin 600 de milioane de locuitori urbani din ţările în curs de dezvoltare 
trăiesc în condiţii de sărăcie urbană““. În acelaşi timp, oraşele continuă să îşi exercite şi să îşi consolideze rolul lor de 
principali consumatori de energie dar şi de centre culturale, economice, consumatoare de bunuri şi servicii, centre ale 
finanțelor globale, ale industriei şi inovaţiilor tehnologice, centre politice totodată. Oraşele sunt însă şi focare de 
poluare şi aglomerare urbană, concentrând industrii diverse, activități economice intense, trafic intens, care afectează 
calitatea vieţii urbane şi mediul înconjurător”. 

Aceste tendinţe au fost sesizate încă din 1996, la conferința Habitat II (cunoscută şi ca "Summitul Oraşelor”, 
finalizată prin Declaraţia de la Istanbul), fiind reluate şi analizate în conferința Habitat III (Quito, Ecuador, 2016). 
Cele trei concepte majore (dezvoltarea urbană sustenabilă, buna guvernare urbană şi eradicarea sărăciei urbane) ale 
Conferinței Habitat II rămân cooordonate majore şi pentru Habitat III, în conexiune cu obiectivele având dimensiune 
urbană enunțate în Agenda 2030. 

Obiectivul asigurării "unui adăpost pentru toți”, cât şi obiectivul asigurării unor aşezări umane mai sigure, 
sănătoase, locuibile, echitabile şi sustenabile au fost teme constante ale conferinţelor ONU dedicate oraşelor. 

Este esenţială, în contextul în care se recunoaşte caracterul global al urbanizării sărăciei, cooperarea pe aceste 
teme, dintre țări şi regiuni, mai ales în cazul țărilor în curs de dezvoltare confruntate cu acest fenomen. 


33 Cities and Homes for All: The Habitat Agenda. United Nations Conference on Human Settlements, Habitat II, Istanbul, Turkey, June 
1996, United Nations Centre for Human Settlements, HS/562/99E, Nairobi, Kenya. 

34 Idem. 

35Idem. The Habitat Agenda. Istanbul Declaration on Human Settlements, www .unhabitat.org/declarations/ist-dec.htm 

1. Considerații introductive 

În timp ce în majoritatea statelor a fost revizuită recent (sau se află în curs de revizuire) legislaţia internă privind 
investiţiile străine, şi tratatele privind investiţiile internaţionale au sesizat inițiative modificatoare. Pe o scară evolutivă 
asemănătoare se situează şi revizuirea politicilor privind investiţiile, prin alinierea la principiile directoare UNCTAD!. 

În faţa acestor mişcări de revizuire, România a ajuns la momentul în care trebuie să se bazeze pe o legislaţie 
cuprinzătoare, în care să se regăsească reglementări complete şi armonizate cu dreptul internaţional al investiţiilor 
străine. Orice refuz sau întârziere în domeniul reglementării legislative a acestui domeniu are efecte negative în 
aceeaşi măsură atât asupra statului roman, cât şi asupra investiţiilor internaționale, întrucât cadrul juridic naţional 
pentru investiții este rezultatul acţiunilor legislative şi de reglementare ale statelor în mod individual şi întrucât cadrul 
contractual rezultă din negocierile dintre state şi investitori, precum şi în rândul investitorilor, cadrul juridic 
internaţional a crescut prin acorduri şi alte practici pe care statele le-au dezvoltat între ele?. 

Statul român trebuie să se bazeze pe reglementări neechivoce sau determinate cu exactitate în ceea ce priveşte: 
obiectivele de reglementat (protecţia investitorului, dezvoltarea economică, crearea locurilor de muncă, transferul de 
tehnologie, dezvoltarea socială, protecţia mediului sau dezvoltarea sustenabilă), scopul şi definițiile (excluderile, 
scopul temporar, definiţia investitorului, definiția investiţiei sau prevederi suficiente si exacte privind contractele de 
concesiune), condiţiile de intrare (admiterea, libertatea de stabilire, restricţiile sectoriale, securitatea naţională, ordinea 
publică, protecţia mediului, sănătatea publică, restricțiile privind dobândirea proprietății asupra terenurilor, cerințele 
minime de performanță), înregistrarea şi autorizarea, drepturile şi garanţiile acordate investitorului (tratamentul 
național şi excepţiile, tratamentul corect şi echitabil, clauza naţiunii celei mai favorizate, exproprierea directă sau 
indirectă precum şi condițiile sale, compensarea, transferul liber de capital, intrarea şi şederea personalului străin, 
accesul la finanţele locale, clauza de stabilizare), obligaţiile investitorului (respectarea legislaţiei interne, obligațiile 
fiscale şi cele privind dreptul muncii, responsabilitatea socială a corporațiilor, contabilitatea şi declarațiile fiscale), 
promovarea şi facilitarea (stimulentele acordate investiţiilor sau facilitățile), precum şi reglementări suficiente privind 
modul de soluționare a disputelor (soluționarea disputelor la nivel teritorial naţional, arbitrajul internațional şi 
alternativele la arbitraj, forumuri interne versus forumuri internaționale). Nici noţiunile referitoare la regulile 
instituționale nu sunt suficiente (autoritatea în domeniu, agenţiile de promovare a investiţiilor si one stop —shop sau 
ghişeul unic). Un alt aspect ce se impune a fi bine reglementat în viitor este relația cu acordurile internaționale şi 
transparenţa. 


2. Evoluţii de la Marea Unire şi până în prezent 
Nu se poate analiza direct traseul evoluției investițiilor străine începând în mod direct cu Unirea din 1918, fără a 
se menţiona că înainte de Marea Unire, au existat, bineînţeles, relaţii istorice privind investiţiile străine. Un exemplu 


* Lucrarea este elaborată în perioada de sustenabilitate a proiectului cu titlul ,, Studii doctorale şi postdoctorale Orizont 2020: promovarea 
interesului naţional prin excelenţă, competitivitate şi responsabilitate în cercetarea ştiinţifică fundamentală şi aplicată românească", număr de 
identificare contract POSDRU/159/1.5/S/140106. Proiectul este cofinanțat din Fondul Social European prin Programul Operaţional Sectorial 
Dezvoltarea Resurselor Umane 2007-2013. Investeşte în Oameni! 

* Doctor în drept; Cercetător ştiinţific asociat în cadrul Institutului de Cercetări Juridice al Academiei Române; asociat în cadrul Chartered 
Institute of Arbitrators, arbitru si mediator în cadrul Vienna International Arbitral Centre; membru în ArbitralWomen; email: 
cristinapopatache@ gmail.com. 

! UNCTAD este acronimul Conferinței Naţiunilor Unite pentru Comerţ şi Dezvoltare (United Nations Conference on Trade and 
Development). După cum s-a remarcat în domeniul politicilor privind investițiile internaționale, eforturile miniştrilor din G20 au adoptat pentru 
prima oară în iulie 2016 (soft law), în dezbaterile şi analizele politicii de investiții globale desfăşurate de UNCTAD, un set de principii specifice. 

2 Jeswald W. Salacuse, The Three Laws of International Investment, OUP 2014, p. 305. 

este că în România anilor 1400, în timpul domniei lui Mircea Cel Bătrân, trebuie menţionat că s-a interzis prin 
dispozițiile sale să fie luate despăgubiri de la compatrioții negustorilor datori, dupa cum era „obiceiul” în evul mediu, 
şi existau schimburi (în realitate acestea erau acorduri veritabile de reciprocitate) ce se remarcau prin existența 
privilegiilor comerciale? amănunțite, stabilindu-se vămile şi cuantumul lor pentru diferite categorii de produse, dar şi 
drepturile şi obligațiile negustorilor, precum şi unele scutiri de plată. 

Marea Unire din 1918 a reprezentat un punct istoric marcant, urmat de noutatea cursului politic şi 
economic al acestui ideal istoric realizat prin eforturi politice considerabile şi prin sacrificii de vieţi omeneşti 
impulsionate de formarea unui tot întreg. Toate aceste deziderate s-au desfăşurat pe fondul efectelor 
devastatoare ale Marelui Razboi, ceea ce a determinat încercări în refacerea, respectiv în restabilirea 
sectorului economic. Guvernul de atunci a inițiat modificări legislative prin care erau influențate în mod direct 
şi investiţiile străine: restricții pentru activitatea capitalurilor străine, majorarea impozitelor, taxele pe succesiuni, 
câştigurile de război, taxele vamale etc. Restricțiile ce vizau investitorii străini au impulsionat mijloacele autohtone de 
dezvoltare a industriei, ambiţionaţi de întregirea economică şi de cadrul politico-legislativ favorabil”. 

Trebuie precizat că statele au intrat în sfera comerțului internațional în sec. XX, mai ales sub forma corporațiilor 
de stat, ca parteneri convenţionali cu organisme similare din alte state şi cu persoane fizice şi juridice străine. Spre 
exemplu, după cel de-al Doilea Război Mondial, companiile din Statele Unite ale Americii (SUA) nu numai că şi-au 
reluat funcţiile care pentru scurt timp fuseseră preluate de stat, dar le-au şi extins. Aceasta a dus la o atitudine mai 
pragmatică dar particulară în practica statelor, care la nivel intern căutau să găsească soluţii pentru atragerea, din 
considerente financiare, a investiţiilor străine, în timp ce la nivel internaţional militau pentru protejarea suveranității 
permanente asupra resurselor lor naturale în fața unor noi potenţiale pericole, de natura colonialismului. 

Aceste atitudini au fundamentat apariția primelor tratate internaţionale multilaterale în materia investiţiilor, 
fundamentate pe ideea neo-liberală a edictănii de „contra-norme”, care să protejeze investițiile străine în fața 
sistemului legislativ şi regulator național din statul gazdă. 

Corporaţiile internaţionale au constituit principalii agenţi prin care statele aparţinând blocului socialist” acționau 
în planul relaţiilor economice internaţionale. În afara statelor din această categorie, şi alte state“ au utilizat corporația 
de stat pentru a coordona sectoare importante cum ar fi sanătatea, educaţia, transportul şi comunicațiile, în general 
serviciile publice importante. S-a motivat această soluție administrativ-economică cu argumentul că în anumite 
sectoare ale economiei statului, este prioritară asigurarea serviciilor publice faţa de realizarea unui profit”. Corporaţiile 
de stat erau privite ca fiind entități având un anumit specific în „fabrica” relaţiilor internaţionale!”. 

Procesul de destrămare a sectorului de stat prin privatizări!!, pe care l-a cunoscut Europa Vestică, dar mai ales, 
recent, Europa Centrală şi de Est, proces făcut în etape şi nu întotdeauna programat, a favorizat indiscutabil 
pătrunderea investiţiilor străine în statele respective”. Practic, procesul privatizării a privit mai ales sectoarele în care 


3 Pe teritoriul României, economia a fost influenţată de importanța drumurilor comerciale utilizate în mod deosebit de negustorii străini care 
au investit capitaluri considerabile, aşa cum este exemplul negustorilor italieni ce închiriau vămile. Importanţa principalelor drumuri comerciale 
din Europa, a fost studiată şi s-a arătat influenţa ce o au asupra dezvoltării noastre sociale şi economice, în studiile d-lor N. Iorga, I. Nistor şi ale 
istoricului polon O. Górka. Legătura cu coloniile italiene se făcea într-o vreme prin Polonia, centrul comerțului oriental fiind, de la început, 
Liovul, apoi prin ţinuturile tătăreşti ale Rusiei sudice şi în Crimeea, la Caffa, principala colonie genoveză, pe aşa-numitul „drum tătăresc”. După 
consolidarea statului moldovenesc, acesta prezenta mai multe garanţii de siguranță a mărfurilor şi a negustorilor, aşa că drumul moldovenesc a 
înlocuit pe cel tătăresc, şi capetele lui au fost la Chilia şi la Cetatea Albă, în loc de Caffa Crimeei. Italienii erau cei mai mari capitalişti ai Europei 
la sfârşitul Evului Mediu (se ştie că în această epocă de Friihkapitalismus exista numai capitalismul comercial, nu încă şi cel industrial). Numărul 
mare de investitori italieni şi importanța capitalurilor investite de ei pe drumul moldovenesc (pe lângă comerţ, ei închiriau vămile de la domnul 
Moldovei şi salinele din Galiţia de la regele Poloniei) arată rolul european al acestui drum comercial. 

4 Printre privilegiile comerciale privind Ardealul pot fi enumerate: Privilegiul regelui Sigismund de Luxemburg pentru mănăstirile Vodița 
şi Tismana (1419) prin care erau scutite de vamă la ieşirea din Ardeal, Privilegiul regelui Sigismund pentru braşoveni (1395) care îl înnoia pe cel 
al regelui Ludovic cel Mare (1358), Privilegiul voievodului Ştibor al Ardealului pentru braşoveni (1412) confirmat de Privilegiul lui Mircea 
pentru braşoveni (1413), redactat în două exemplare, slavon (6 august) şi latin (25 august) care mai conţinea alte prevederi suplimentare. 

5 Scurtu loan, Buzatu Gheorhe, Istoria Romanilor in secolul XX, Editura Paideia, Bucuresti, 1999, p. 29 (astfel, în perioada interbelică, 
România ocupa primul loc în Europa şi locul şase din lume la producţia de petrol, nivelul maxim de extracţie fiind de 8, 7 milioane tone în 1936; 
tot România era pe locul al doilea în Europa la extracția de aur: 5.355 kg în 1937 după Suedia; acelaşi loc după Uniunea Sovietică la extracția de 
gaze: 256 491 042 m° în 1937). 

6 A se vedea Howard Bowen (1953). Social Responsibilities of the Businessman, New York: Harper, pp. 183-188; Murray, K. şi Montanari 
J, (1986). Strategic Management of the Socially Responsible Firm: Integrating Management and Marketing Theories, Academy of Management, 
review Vol. 11, No.4, pp. 815-827. 

1 Denumirea era aceea de întreprinderi socialiste. 

8 A se vedea Douglass C. North (1990), Institutions, Institutional Change and Economic Perfomance, Cambridge University Press, New 
York -United States. 

? M. Sornarajah, The international law on foreign investment, third edition Cambridge University Press, 2010, p. 64. 

10 G.I.Tunkin, Theory of International Law, Edited and translated by William E. Butler, Ed: Harvard University Press, 1974, p. 305. 

11 A se vedea Ogden, S. şi Watson, R. (1999). Corporate performance and stakeholder management: balancing shareholder and customer 
interest in the U.K. Privatized water industry, Academy of Management Journal, Vol.42, No.5, pp. 526-538. 

12 Innovation and Collaboration for the Future We Want, Rio+20 Corporate Sustainability Forum, http://csf.compact4rio.org/ 
events/rio-20-corporatesustainability-forum/custom- 1 25-25 1b857a2deaa4e56a3e00ca 1d66e5bfd.aspx (ultima vizualizare în data de 06.07.2015). 

era nevoie de investiţii străine, respectiv erau interesate de capitalul investiţional străin. Desigur că exista un interes, 
chiar un avantaj pentru corporațiile investiționale străine să intre pe o piaţă monopolistă în timp ce statul gazdă era 
interesat în păstrarea unui control statal a ceea ce urma să se realizeze, adică un obiectiv reprezentând parteneriatul 
privat — stat. 

Investitorii străini au consolidat relaţiile lor investiționale cu sectoarele controlate de către 
corporaţiile/întreprinderile de stat mai ales prin intermediul societăților mixte. Fără a intra în analiza acestor forme de 
cooperare, menționăm însă că motive de divergențe” au putut exista încă de la început între cei doi parteneri dat fiind 
că statul participant la societate era interesat în realizarea de obiective economice pe termen lung, pe când investitorul 
străin era interesat de realizarea unui profit imediat. Diferende de acest gen au ridicat multe probleme dreptului 
internațional al investiţiilor, mai ales atâta timp cât s-a încercat să fie invocată imunitatea suverană a statului. 

În anii 1970, a fost creat cadrul juridic necesar atragerii capitalului străin prin adoptarea Decretului 424/1972 
pentru constituirea, organizarea şi funcționarea societăților mixte în Republica Socialistă România. Decretul 
reglementa investiţiile străine directe numai sub forma participării la înființarea unei societăți noi cu capital mixt, din 
care 51% român, fiind exclusă înfiinţarea de filiale, sucursale sau alte dezmembrăminte. Decretul nu conţinea definiția 
noțiunii de investiţii străine şi nici clasificarea lor în investiţii directe şi de portofoliu (Decretul 424/1972 a fost 
publicat în B. Of nr. 121 din 1971). Treptat, a crescut dependența României față de economia mondială, fiind mărit 
numărul zonelor libere, permiţând funcționarea întreprinderilor cu capital integral străin. Totuşi, acestea sunt încă rare, 
deoarece: (a) companiile străine îşi dau seama că vor fi tratate de către autoritățile publice române cu mai multă 
severitate, iar (b), ele sunt obligate să se confrunte cu birocraţia, mai mult decât partenerii lor români. Repetăm că, în 
mod obişnuit, în România, înainte de 1990, „investiţiile“ au luat forma asocierilor (joint-venture), în care partenerul 
străin deține 49 la sută, iar cel autohton 51%. 

După 1989, s-a adoptat o serie de acte normative precum Decretul — Lege nr. 96/1990, publicat în M. Of. nr. 37 
din 1990, privind unele măsuri pentru atragerea investiţiei de capital străin în România şi Legea nr. 35/1991 privind 
regimul investițiilor străine, publicată în M. Of. nr. 73 din 10 aprile 1991, ce a abrogat Decretul enunțat şi care 
cuprindea o enumerare a activităţilor considerate investiţie străină. 

Ordonanţa de urgenţă a Guvernului nr. 31/1997 privind regimul investiţiilor străine în România, publicată în M. 
Of. nr. 125 din 1997, abrogă Legea nr.35/1991, dar preia soluţia legislativă enumerând modalitățiile constituirii unei 
investiţii străine, reglementând activitatea de reinvestire a profitului şi eliminând, totodată, formele pur contractuale 
ale constituirii investițiilor" . Astfel cum s-a observat lesne din cuprinsul acestor acestora, ambele acte normative, 
Legea nr. 35/1991 şi OUG nr. 31/1997, reglementau atât investițile străine directe, cât şi pe cele de portofoliu, fără să 
se diferenţieze prin regim juridic propriu fiecare categorie de investiţii străine. OUG nr. 92/1997 privind stimularea 
investiţiilor directe, publicată în M. Of. Nr. 386 din 1997 şi aprobată prin Legea nr. 241/1998 M. Of nr. 483 din 1998, 
reglementează distinct investiţiile străine directe de cele de portofoliu (investiţiile indirecte), conferind şi o definiție. 

Trebuie avut în vedere şi faptul că apartenenţa statului român la Uniunea Europeana (în prezent, Uniunea 
Europeana are în vigoare 55 de acorduri internaţionale privind investiţiile, conform paginii oficiale UNCTAD) nu a 
eliminat acordurile bilaterale încheiate în domeniul investiţional de România înainte de obţinerea calității de membru 
iar Regulamentul numărul 1219/2012, confirmă formal că statele membre pot menţine şi încheia în continuare BIT 
sub condiția emiterii autorizaţiei Comisiei, mai ales după cele semnate după 1 decembrie 2009 sau în cazul 
acordurilor viitoare, creând condițiile de stabilitate pentru asemenea tip de relaţii ale României cu terțe state. România 
este parte în prezent! în 78 de tratate bilaterale în vigoare privind investiţiile şi în 56 de tratate în vigoare care cuprind 
dispoziţii privind investiţiile internationale, în cele mai multe România fiind importator de investiţii, devenind însă un 
posibil negociator din poziţia de exportator de investiții faţă de state terțe limitrofe frontierelor U.E. (a se vedea de 


13 Chiar şi în prezent, există voci, precum Steen Jakobsen, economistul şef al băncii daneze Saxo Bank, instituţie fondată în 1992, care 
afirma la nivelul anului 2014 că: Sectorul public înghite felii din ce în ce mai consistente din economie, în orice ţară din lume, or acest lucru nu 
este deloc sănătos, devreme ce sectorul privat este cel ce generează slujbe. Democraţia funcţionează doar atât timp cât mai puțin de 51% din 
PIB se datorează sectorului public. 

14 Potrivit art. 1 din legea menţionată, sunt activități prin care se poate realiza o investiţie străină, următoarele: înfiinţarea societăților 
comerciale, a filialelor sau a sucursalelor, cu capital integral străin sau în asociere cu persoane fizice sau persoane juridice române; participarea la 
majorarea capitalului social al unei societăți comerciale existente sau dobândirea de părţi sociale ori acţiuni la o asemenea societate precum şi de 
obligaţiuni sau alte oferte de comerţ, concensionarea, închirierea sau locaţia gestiunii unei activități economice, servicii publice, unități de 
producție apaţinând unor regii autonome sau societăți comerciale; dobândirea dreptului de proprietate, asupra unor bunuri mobile sau imobile, 
asupra altor drepturi reale cu execepția dreptului de proprietate asupra terenurilor; dobândirea de drepturi de proprietate industrială şi intelectuală; 
dobândirea unor drepturi de creanță sau altor drepturi referitoare la prestări cu valoare economică asociate unei investiţii; cumpărarea de spaţii de 
producţie sau alte clădiri cu excepţia locuinţelor, altele decât cele auxiliare investiţiei, precum şi construirea lor; contractarea executării de lucrări 
de explorare, exploatare şi împărțire a producţiei în domeniul resurselor materiale. 

15 OUG nr. 31/1997 privind regimul investiţiilor străine în România, M. Of. Nr.95 din 1997, a fost abrogată prin Legea nr. 241/1998, 
respinsă prin Legea nr. 523/2001 pentru respingerea OUG nr. 31/1997 privind regimul investițiilor străine în Romania, M. Of. nr. 653 din 17 
oct. 2001. 

IGA se vedea pagina oficială a UNCTAD: http://investmentpolicyhub.unctad.org/ILA/liasByCountrytiialnnerMenu, accesata în data de 27 
februarie 2018. 

exemplu relațiile companiei Rompetrol cu compania națională a statului kazah). Desigur că s-a promovat un proces de 
modificare a tratatelor bilaterale în materie de investiţii încheiate de România anterior obținerii calităţii de membru 
U.E. tocmai pentru a se menține aceste înțelegeri, propunerile de amendare standardizate fiind formulate pentru a se 
asigura conformitatea acestor înţelegeri cu dreptul U.E. 


3. Concluzii 

Prin revizuirea cadrului legislativ actual, ar trebui nu numai să se reformuleze definiţia investiţiei internaționale şi 
calitatea de investitor străin, însă răman în prag de reglementare obiectivele, scopul, condiţiile de intrare (admiterea, 
libertatea de stabilire, restricțiile sectoriale, securitatea naţională, ordinea publică, protecția mediului, sănătatea 
publică, restricțiile privind dobândirea proprietăţii asupra terenurilor, cerințele minime de performanţă), înregistrarea 
şi autorizarea, drepturile şi garanţiile acordate investitorului, obligaţiile investitorului, promovarea şi facilitarea, 
precum şi reglementări suficiente privind modul de soluţionare a disputelor, regulile instituționale şi, nu în ultimul 
rând, relaţia cu acordurile internaţionale şi transparenţa. 

Abstract : In recent years, the challenge posed by tax fraud and tax evasion has increased considerably and has 
become a major focus of concern within the Union and at global level. The automatic exchange of information 
constitutes an important tool in this regard. 

Recovery of taxes as well as the fight against tax evasion and tax evasion are the competences of the Member 
States on the basis of fiscal sovereignty. However, the new means of combating tax evasion and avoidance adopted 
within the European Union and at international level provide the Member States with a legal framework and the 
tools needed to deal effectively with cross-border tax issues and to exchange best practice . 

Processing of personal data under the mandatory automatic exchange of information in the field of taxation as 
well as cross-border information reporting under the Directive 2011/16/UE must comply with the European rules 
on the protection of natural persons with regard to the processing of personal data. 

As regards mandatory automatic exchange of information in the field of taxation, given the particular importance 
of information to combat fraud effectively, we have a limitation on certain rights and obligations under Directive 
95/46/EC(respectively, Regulation (EU) 2016/679.). 

Member States'tax authorities need comprehensive and relevant information on Groups regarding their 
structure, transfer-pricing policy and internal transactions in and outside the Union. 

Council Directive 2011/16/EU already provides for the mandatory automatic exchange of information in a 
number of fields.But the scope of the mandatory exchange of information had extended to include the automatic 
exchange of information on the country-by-country report. 


Keywords: mandatory automatic exchange of information in the field of taxation; tax authorities; Directive 
2011/16/EU; Directive 95/46; Regulation (EU) 2016/679 


I. Cooperarea administrativă fiscală între state - o necesitate la nivel european 

Evaziunea şi frauda fiscale se întâlnesc atât la nivel național, cât şi la nivel internaţional, constituind unele dintre 
cele mai răspândite infracțiuni cu caracter economic. În acest context, măsurile naţionale şi internaționale adoptate 
pentru combaterea fraudei şi evaziunii fiscale continuă să se dezvolte pentru a ține pasul cu acest flagel. Astfel că, la 
nivel naţional, majoritatea statelor membre ale Uniunii Europene au luat măsuri legislative privind combaterea acestui 
flagel. 

În paralel cu aceste eforturi, UE îşi intensifică lupta împotriva evaziunii şi a eludării fiscale, care constituie o 
ameninţare la adresa concurenţei loiale. 

Parlamentul European a apreciat că îmbunătăţirea cooperării şi a coordonării şi sporirea transparenţei în relațiile 
dintre statele membre ale Uniunii Europene în domeniul politicii fiscale le-ar permite statelor membre să evite 
pierderile semnificative de venituri şi ar contribui la asigurarea unui nivel mai ridicat de echitate la nivelul Uniunii!. 

În ceea ce priveşte armonizarea fiscală directă în Uniunea Europeană, după cum bine se cunoaşte, aceasta a avut 
de obicei un ritm lent şi un domeniu de aplicare limitat. Timp de decenii, statele membre şi-au asigurat păstrarea 
suveranităţii lor fiscale, afişând o reticență puternică în a conveni asupra unor soluții comune în acest domeniu atât de 
sensibil. Unele propuneri care au stat mulţi ani pe o agendă politică a UE au progresat acum. Cu toate acestea, această 
dinamică pare să se fi schimbat în mod dramatic, drept răspuns la recentele priorităţi de stabilire a normelor împotriva 
practicilor de evitare a obligațiilor fiscale şi pentru transparenţă fiscală. Progresele realizate până în prezent în direcția 
punerii lor în aplicare par a fi fără precedent’. 


* Lucrarea este elaborată în perioada de sustenabilitate a proiectului cu titlul “Studii doctorale şi postdoctorale Orizont 2020: 
promovarea interesului naţional prin excelenţă, competitivitate şi responsabilitate în cercetarea ştiinţifică fundamentală şi aplicată 
românească", număr de identificare contract POSDRU/159/1.5/$/140106. Proiectul este cofinanţat din Fondul Social European prin Programul 
Operaţional Sectorial Dezvoltarea Resurselor Umane 2007-2013. Investeşte în Oameni! 

* Doctor în drept; Cercetător postdoctorat — Institutul de Cercetări Juridice „Acad. Andrei Rădulescu” al Academiei Române; e-mail: 
arina_dragodan(yahoo.com 


"Parlamentul European, Politica fiscală generală, http:/Awww.europarl.europa.eu/atyourservice/ 
ro/displayFtu.html?ftuld=FTU_5.11.1.html. 

>Cedelle A., The EU Anti-Tax Avoidance Directive: A UK Perspective, British Tax Review Issue 4, 2016, p. 490, disponibil la adresa: 

http://www.sbs.ox.ac.uk/sites/default/files/Business_Taxation/Docs/Publications/Working_Papers/Series-16/WP1614.pdf. 

În acest sens, măsurile recente adoptate de Comisia Europeană, cât şi cele luate la nivel internaţional plasează 
schimbul de informaţii între state printre mijloacele de luptă împotriva fraudei şi evaziunii fiscale. 

Întrucât instituirea unei cooperări administrative eficiente între statele membre în vederea contracarării efectelor 
negative ale globalizării în creştere asupra pieţei interne nu poate fi îndeplinit în mod satisfăcător de către statele 
membre, Uniunea Europeană, din motive de uniformitate şi eficacitate, a considerat că această cooperare poate fi 
îndeplinită mai bine la nivelul Uniunii, prin directive care au fost transpuse în dreptul intern al statelor membre. 

Astfel, în acord cu reglementările Uniunii Europene, noul Cod de procedură fiscală” a transpus în dreptul nostru 
intern prevederile directivelor care au modificat şi completat Directiva 2011/16/UE“, la Titlul X cu denumirea 
„Aspecte internaționale”, Capitolul I „Cooperarea administrativă în domeniul fiscal”, care cuprinde articolele 
284-309. 

Modalităţi de realizare a cooperării administrative în domeniul fiscal 

Conceptul de cooperare interstatală, în general, include punerea în aplicare a procedurilor administrative ca: 
schimb de informaţii, controale fiscale simultane, asistență la recuperare etc. în scopul realizării unei colectări mai 
eficiente a impozitelor sau a taxelor datorate administraţiilor fiscale ale statelor. 

Cooperarea în domeniul fiscal se poate realiza în temeiul a diferite instrumente juridice: convenţii fiscale 
bilaterale sau multilaterale şi directive privind cooperarea administrativă în domeniul fiscal. 

În cadrul Uniunii Europene, Directiva 2011/16/UE privind cooperarea administrativă în domeniul fiscal 
reglementează cooperarea administrativă în domeniul fiscal stabilind normele şi procedurile ce trebuie respectate de 
către statele membre pentru cooperarea între ele în scopul realizării schimbului de informaţii, respectiv pentru 
schimbul de informaţii prin mijloace electronice. Totodată, sunt prevăzute şi normele privind cooperarea statelor cu 
Comisia Europeană în ceea ce priveşte coordonarea şi evaluarea proceselor de schimb de informații. 

Directiva se aplică asupra tuturor tipurilor de taxe şi impozite percepute de către sau în numele unui stat membru 
sau al subdiviziunilor teritoriale sau administrative ale acestuia, inclusiv autorităţile locale, exceptându-se taxa pe 
valoarea adăugată şi taxele vamale sau accizele care fac obiectul unei alte legislații a Uniunii privind cooperarea 
administrativă dintre statele membre. De asemenea, directiva nu se aplică nici contribuţiilor obligatorii la sistemul de 
securitate socială plătibile statului membru, unei subdiviziuni a acestuia sau instituţiilor de securitate socială de drept 
public. 

Schimbul de informaţii reglementat de directivă este de mai multe tipuri, şi anume: 

a. Schimbul de informaţii la cerere, care înseamnă schimbul de informaţii efectuat pe baza unei cereri adresate de 
statul membru solicitant statului membru solicitat într-un caz specific; 

b. Schimbul automat obligatoriu de informaţii, care înseamnă comunicarea sistematică a informaţiilor predefinite 
referitoare la rezidenții din alte state membre către statul membru de rezidenţă relevant, fără cerere prealabilă, la 
intervale regulate prestabilite; 

c. Schimbul spontan de informaţii, care înseamnă comunicarea nesistematică, în orice moment şi fără o cerere 
prealabilă, a unor informaţii către un alt stat membru. 


II. Necesitatea schimbului automat obligatoriu de informaţii în domeniul fiscal-reglementări recente la 
nivelul Uniunii Europene 

Schimbul automat de informaţii este unul dintre pilonii care stau la baza politicii Uniunii privind buna guvernanță 
în domeniul fiscal, alături de transparenţa şi concurenţa fiscală loială. 

Schimbul automat de informaţii între statele membre a fost conceput încă din 2003 şi a fost pus în aplicare în 
2005, prin Directiva privind impozitarea veniturilor din economii. În plus, Directiva privind cooperarea 
administrativă, care a intrat în vigoare în luna ianuarie a anului 2013, prevede schimbul automat de informaţii privind 
o gamă largă de venituri. Statele Unite au introdus, de asemenea, acest principiu în acordurile privind conformitatea 
fiscală aplicabilă conturilor din străinătate (Foreign Account Tax Compliance Act - FATCA). 

Directiva 2011/16/UE a Consiliului prevede schimbul automat de informaţii între statele membre cu privire la 
anumite categorii de venituri şi de capital, în principal de natură nefinanciară, pe care contribuabilii le deţin în alte 
state membre decât statul lor de rezidență. De asemenea, această directivă stabileşte o abordare etapizată a consolidării 
schimbului automat de informaţii prin extinderea sa progresivă la noi categorii de venituri şi de capital şi prin 
eliminarea condiției potrivit căreia schimbul de informaţii trebuie să aibă loc numai dacă informaţiile sunt disponibile. 


SLegea nr. 207 din 20 iulie 2015 privind Codul de procedură fiscală, publicată în M. Of. nr. 547 din 23 iulie 2015, în vigoare la data de 1 
ianuarie 2016, cu modificările şi completările ulterioare. 

“Directiva nr. 2011/16/UE privind cooperarea administrativă în domeniul fiscal şi de abrogare a Directivei nr. 77/799/CEE publicată în 
Jurnalul Ofiicial al Uniunii Europene nr. L 64/1 din 11 martie 201 1, modificată şi completată prin directivele ulterioare 

SComisia Europeană, Combaterea fraudei şi a evaziunii fiscale, Contribuţia Comisiei la reuniunea Consiliului European din data de 22 mai 
2013, p. 4, http://ec.europa.eu/europe2020/pdf/tax_ro.pdf 

Astfel că încă din 6 decembrie 2012€, Comisia Europeană, constatând că în ultimii ani, problemele generate de 
frauda fiscală şi de evaziunea fiscală la nivel transfrontalier s-au agravat considerabil, a evidenţiat necesitatea de a 
promova cu fermitate schimbul automat de informaţii ca standard la nivel european şi internaţional, 

La rândul său Consiliul European din 22 mai 2013 a solicitat extinderea schimbului automat de informații la 
nivelul Uniunii şi la nivel mondial, în vederea combaterii fraudei fiscale, a evaziunii fiscale şi a planificării fiscale 
agresive. 

Prin Directiva 2014/107/UE7 a Consiliului din 9 decembrie 2014 de modificare a Directivei 2011/16/UE în ceea 
ce priveşte schimbul automat obligatoriu de informaţii în domeniul fiscal a fost definit «schimbul automat» ca fiind 
comunicarea sistematică a informaţiilor predefinite referitoare la rezidenții din alte state membre către statul 
membru de rezidență relevant, fără cerere prealabilă, la intervale regulate prestabilite. În contextul articolului 
8 al directivei, informaţiile disponibile se referă la informaţii din dosarele fiscale ale statelor membre care 
comunică informaţiile respective, care pot fi accesate în conformitate cu procedurile de colectare şi procesare a 
informațiilor din acel stat membru. 

Directiva a introdus Standardul comun de raportare privind informațiile referitoare la conturile străine, astfel 
fiecare stat membru a trebuit să ia măsurile necesare pentru a impune instituţiilor sale financiare raportoare să aplice 
normele de raportare şi de precauţie şi să asigure respectarea acestora. 

În temeiul normelor de raportare şi de precauţie aplicabile, autorităţii competente a fiecărui stat membru 
i-a fost impusă comunicarea, prin intermediul schimbului automat de informaţii, a următoarelor date aferente 
perioadelor impozabile, începând cu 1 ianuarie 2016, referitoare la anumite conturi care fac obiectul raportării: 

a) numele, adresa, numărul de identificare fiscală (NIF), precum şi data şi locul naşterii (în cazul unei 
persoane fizice) ale fiecărei persoane care face obiectul raportării şi care este titular de cont al contului 
respectiv şi, în cazul unei entităţi care este titular de cont şi care, după aplicarea normelor de precauţie, este 
identificată ca având una sau mai multe persoane care exercită controlul şi care este o persoană care face 
obiectul raportării, numele, adresa şi NIF ale entității, precum şi numele, adresa, NIF, data şi locul naşterii 
fiecărei persoane care face obiectul raportării; 

b) numărul de cont (sau echivalentul său funcţional în absenţa unui număr de cont); c) numele şi numărul 
de identificare (dacă este cazul) al instituţiei financiare raportoare; 

d) soldul sau valoarea contului (inclusiv valoarea de răscumpărare în cazul unui contract de asigurare cu valoare 
de răscumpărare sau al unui contract cu rentă viageră) la sfârşitul anului calendaristic relevant sau al altei perioade de 
raportare adecvate sau, în cazul în care contul a fost închis în cursul anului sau al perioadei respective, închiderea 
contului; 

e) în cazul oricărui cont de custodie: 

— cuantumul brut total al dobânzilor, cuantumul brut total al dividendelor şi cuantumul brut total al altor venituri 
generate în legătură cu activele deţinute în cont, în fiecare caz plătite sau creditate în contul respectiv (sau în legătură 
cu respectivul cont) în cursul anului calendaristic sau al altei perioade de raportare adecvate; şi 

— încasările brute totale din vânzarea sau răscumpărarea activelor financiare plătite sau creditate în cont în cursul 
anului calendaristic sau al altei perioade de raportare adecvate în legătură cu care instituția financiară raportoare a 
acționat drept custode, broker, reprezentant sau orice alt fel de mandatar al titularului de cont; 

f) în cazul oricărui cont de depozit, cuantumul brut total al dobânzilor plătite sau creditate în cont în cursul anului 
calendaristic sau al altei perioade de raportare adecvate; şi 

g) în cazul oricărui alt cont decât cele descrise la litera (e) sau la litera (f), cuantumul brut total plătit sau creditat 
titularului de cont în legătură cu respectivul cont în cursul anului calendaristic sau al altei perioade de raportare 
adecvate în legătură cu care instituția financiară raportoare este debitoare, inclusiv suma agregată a oricăror 
răscumpărări plătite titularului de cont în cursul anului calendaristic sau al altei perioade de raportare adecvate. 

Directiva (UE) 2015/2376 din 8 decembrie 2015 a Consiliului a modificat la rândul său Directiva 2011/16/UE 
în ceea ce priveşte schimbul automat obligatoriu de informații în domeniul fiscal, motivat de faptul că Directiva 
2011/16/UE prevedea obligativitatea schimbului spontan de informaţii între statele membre în cinci cazuri specifice şi 
în anumite termene. În cazurile în care autoritatea competentă a unui stat membru are dovezi pe baza cărora presupune 
că pot exista pierderi fiscale într-un alt stat membru, schimbul spontan de informații se aplică deja deciziilor fiscale pe 
care un stat membru le emite, le modifică sau le reînnoieşte la adresa unui anumit contribuabil în ceea ce priveşte 
interpretarea sau aplicarea dispozițiilor fiscale în viitor şi care au o dimensiune transfrontalieră. Cu toate acestea, 
eficiența schimbului spontan de informaţii privind deciziile fiscale anticipate cu aplicare transfrontalieră şi acordurile 


*Comunicare a Comisiei către Parlamentul european şi Consiliu “Un plan de acţiune în vederea consolidării luptei împotriva fraudei şi a 
evaziunii fiscale”, COM(2012) 722 final , Bruxelles, 6.12.2012 . 

Directiva 2014/107/UE A Consiliului din 9 decembrie 2014 de modificare a Directivei 2011/16/UE publicată în Jurnalul Oficial al Uniunii 
Europene L 359/1 din 16.12.2014. 

SDirectiva (UE) 2015/2376 a Consiliului din 8 decembrie 2015 de modificare a Directivei 2011/16/UE în ceea ce priveşte schimbul 
automat obligatoriu de informaţii în domeniul fiscal, publicată în Jurnalul Oficial al Uniunii Europene L 332, 18.12.2015, p. 1-10. 

prealabile privind preţul de transfer este împiedicată de o serie de dificultăți practice importante, cum ar fi marja de 
apreciere de care dispune statul membru emitent pentru a decide care alte state membre ar trebui informate. Prin 
urmare, informaţiile schimbate ar trebui, după caz, să fie accesibile tuturor celorlalte state membre. 

Ca element de noutate, această directivă prevede că, contribuabilii au dreptul să se bazeze pe decizii fiscale 
anticipate cu aplicare transfrontalieră sau pe acorduri prealabile privind prețul de transfer, cărora le dă o definiţie. 
Statele membre vor face schimb de informaţii, indiferent dacă contribuabilul respectă sau nu respectă dispoziţiile 
deciziei fiscale anticipate cu aplicare transfrontalieră sau ale acordurilor prealabile privind preţul de transfer. 

Prin Directiva 2015/2376/UE s-a întărit cadrul legislativ pentru schimbul automat de informaţii şi, totodată, s-a 
pus capăt secretului bancar în scopuri fiscale la nivelul întregii Uniuni Europene. Directiva revizuită le impune 
statelor membre să schimbe între ele, în mod automat, o gamă largă de informaţii financiare, în concordanţă cu noul 
standard global al OECD/G20 pentru schimbul automat de informaţii între jurisdicții şi în anumite termene. 

Directiva (UE) 2016/881” aduce modificări în ceea ce priveşte schimbul automat obligatoriu de rapoarte pentru 
fiecare ţară în parte între statele membre care trebuie să includă, în fiecare caz, comunicarea unui set predefinit de 
informaţii de bază care să fie accesibile statelor membre în care, pe baza informaţiilor din raportul pentru fiecare ţară 
în parte, una sau mai multe entităţi ale grupului de întreprinderi multinaționale fie îşi au rezidența fiscală, fie sunt 
supuse impozitării pentru activitățile economice desfăşurate prin intermediul unui sediu permanent al unui grup de 
întreprinderi multinaționale. 

Astfel că în raportul pentru fiecare ţară în parte, grupurile de întreprinderi multinaționale ar trebui să prezinte, în 
fiecare an şi pentru fiecare jurisdicție fiscală în care desfăşoară activităţi economice, cuantumul veniturilor, al 
profiturilor anterioare impozitării veniturilor şi al impozitelor pe venit plătite sau acumulate. Grupurile de întreprinderi 
multinaționale ar trebui, de asemenea, să raporteze numărul de salariaţi, capitalul declarat, profitul nedistribuit şi 
imobilizările corporale din fiecare jurisdicție fiscală. 

Directiva (UE) 2016/881 a Consiliului continuă astfel obiectivul Uniunii Europene în ceea ce priveşte extinderea 
schimbului automat de informații în domeniul fiscal la nivelul Uniunii în vederea combaterii fraudei fiscale, a 
evaziunii fiscale şi a planificării fiscale agresive. 

Propunerea de Directivă a Consiliului de modificare a Directivei 2011/16/UE în ceea ce priveşte schimbul 
automat obligatoriu de informaţii în domeniul fiscal în legătură cu modalităţile transfrontaliere raportabile!, 
21.6.2017 COM (2017) 335 final, 2017/0138 (CNS) 

Scopul viitoarei directive este de a spori transparența şi accesul la informații într-un stadiu mai timpuriu, deoarece 
aceasta ar permite autorităților să îmbunătăţească rapiditatea şi exactitatea evaluărilor lor privind riscurile, precum şi 
să ia decizii în cunoştinţă de cauză şi la timp cu privire la modalităţile de protejare a veniturilor lor fiscale. Mai precis, 
dacă autorităţile fiscale primesc informații referitoare la modalităţi de planificare fiscală potenţial agresivă înainte ca 
acestea să fie puse în aplicare, ar trebui să poată urmări modalitățile respective şi să reacționeze la riscurile fiscale pe 
care acestea le prezintă prin luarea unor măsuri adecvate de reducere a riscurilor în cauză. În acest scop, ar fi ideal ca 
informațiile să fie obţinute în avans, şi anume înainte ca modalitatea să fie pusă în aplicare şi/sau utilizată. 

Aceasta ar permite autorităților să evalueze în timp util riscul pe care îl prezintă modalităţile respective şi, dacă 
este necesar, să reacționeze pentru a elimina lacunele existente şi a preveni o pierdere de venituri fiscale. Obiectivul 
suprem este de a desemna un mecanism care va avea un efect disuasiv, şi anume un mecanism care va descuraja 
intermediarii de la a concepe şi a comercializa astfel de modalități. 

Directiva 2011/16/UE privind cooperarea administrativă va fi modificată pentru a impune asupra intermediarilor 
şi, ca alternativă, asupra contribuabililor o obligație primară de a comunica autorităţilor lor fiscale informații cu 
privire la modalitățile transfrontaliere de planificare fiscală potenţial agresivă. Aceste autorități vor împărtăşi apoi 
aceste informaţii cu alte state membre prin intermediul unui sistem de schimb automat şi obligatoriu de informaţii. În 
acest context, autoritățile vor trebui să introducă informațiile comunicate într-un registru central la care toate statele 
membre vor avea acces deplin. Comisia va avea un acces limitat la acest registru, pentru a se asigura că poate fi 
suficient de informată pentru a monitoriza funcţionarea directivei. 

Implicarea UE în ceea ce priveşte comunicarea informaţiilor ar aduce o valoare adăugată, faţă de iniţiativele 
individuale ale statelor membre în acest domeniu. Aceasta se datorează faptului că, mai ales dacă este însoțită de un 
schimb de informaţii, comunicarea informaţiilor cu privire la modalitățile transfrontaliere de planificare fiscală 
potenţial agresivă va permite administraţiilor fiscale să obţină o imagine completă a impactului tranzacţiilor 
transfrontaliere asupra bazei de impozitare generale 

În furnizarea de informaţii statele membre exceptează informaţiile care ar conduce la divulgarea unui secret 
comercial, industrial sau profesional sau a unui procedeu comercial ori la o divulgare de informații care ar contraveni 
politicii publice. 


“Directiva (UE) 2016/881 a Consiliului din 25 mai 2016 de modificare a Directivei 2011/16/UE în ceea ce priveşte schimbul automat 
obligatoriu de informații în domeniul fiscal, publicată în Jurnalul Oficial al Uniunii Europene L 146/8 din 3.6.2016. 

10 Propunere de Directivă a Consiliului de modificare a Directivei 2011/16/UE în ceea ce priveşte schimbul automat obligatoriu de 
informații în domeniul fiscal în legătură cu modalităţile transfrontaliere raportabile COM/2017/0335 final - 2017/0138 (CNS) , 21.6.2017 

În ceea ce priveşte poziţia României cu privire la această propunere de directivă, Parlamentul României şi-a 
exprimat opinia!! în sensul că apreciază acest demers, considerând că acţiunea la nivelul UE în ceea ce priveşte 
comunicarea informaţiilor ar aduce o valoare adăugată, față de inițiativele individuale ale statelor membre în acest 
domeniu. Aceasta se datorează faptului că, mai ales atunci când este însoțită de un schimb de informaţii, comunicarea 
informațiilor cu privire la modalităţile de planificare fiscală potenţial agresivă va permite administraţiilor fiscale să 
obțină o imagine completă a impactului tranzacţiilor transfrontaliere asupra bazei de impozitare generale. Astfel, UE 
se găseşte într-o poziţie mai bună decât orice stat membru individual în ceea ce priveşte asigurarea eficacității şi 
integralității sistemului de schimb de informaţii. 

România apreciază că sporirea transparenţei este un pilon principal al strategiei de combatere a evitării 
obligațiilor fiscale şi a evaziunii fiscale, iar schimbul de informaţii între administraţiile fiscale este esenţial pentru a le 
furniza acestora informaţiile necesare în vederea realizării cu eficienţă a sarcinilor care le revin. 


III. Aplicarea Regulamentului general privind protecţia datelor nr. 2016/679 în cazul schimbului 
automat obligatoriu de informații în domeniul fiscal 

Consiliul Uniunii Europene!” a apreciat că schimbul automat obligatoriu de rapoarte pentru fiecare ţară în parte 
între statele membre ar trebui să includă, în fiecare caz, comunicarea unui set definit de informaţii de bază care ar 
urma să fie accesibile statelor membre în care, pe baza informaţiilor din raportul pentru fiecare ţară în parte, una sau 
mai multe entități ale grupului de întreprinderi multinaționale fie îşi au rezidența fiscală, fie sunt supuse impozitării 
pentru activităţile economice desfăşurate prin intermediul unui sediu permanent al unui grup de întreprinderi 
multinaționale. 

Comisia ar trebui să aibă, de asemenea, acces la informațiile transferate între autoritățile fiscale ale statelor 
membre, pentru asigurarea respectării dispoziţiilor relevante în domeniul concurenței, să trateze informaţiile ca având 
caracter confidențial şi să ia toate măsurile corespunzătoare pentru a proteja respectivele informaţii. 

În doctrina recentă s-a apreciat că amploarea colectării şi a schimbului de date cu caracter personal a crescut 
semnificativ odată cu dezvoltarea tehnologică, îmbunătățirea relaţiilor dintre state la nivel mondial şi cu deschiderea 
tot mai facilă a graniţelor. Drept consecință şi proporțional cu realitățile mai sus memţionate, nevoia asigurării unui 
nivel din ce în ce mai ridicat de protecţie a datelor cu caracter personal a crescut semnificativ. 

Relevantă este însăşi situația din Uniunea Europeană, unde schimbul de date cu caracter personal între actorii 
publici şi cei privaţi inclusiv persoanele fizice, întreprinderi şi asociaţii s-a intensificat considerabil în ultimii ani odată 
cu evoluţia tehnologiei. Conform dreptului UE, autoritățile naţionale din statele membre sunt chemate să efectueze 
schimburi de date cu caracter personal pentru a-şi îndeplini atribuţiile ori pentru a exercita sarcini în numele unei 
autorități dintr-un alt stat membru”. 

În propunerea de Directivă a Consiliului de modificare a Directivei 2011/16/UE în ceea ce priveşte 
schimbul automat obligatoriu de informaţii în domeniul fiscal în legătură cu modalitățile transfrontaliere 
raportabile, se arată la considerentul (16) din preambul că Autoritatea Europeană pentru Protecţia Datelor a fost 
consultată în conformitate cu articolul 28 alineatul (2) din Regulamentul (CE) nr. 45/2001 al Parlamentului European 
şi al Consiliului!5. Orice prelucrare a datelor cu caracter personal efectuată în cadrul acestei directive trebuie să fie în 
conformitate cu Directiva 95/46/CE a Parlamentului European şi a Consiliului! şi cu Regulamentul (CE) nr. 45/2001. 

De asemenea, considerentul 27 din Directiva 2011/16/UE arată că toate schimburile de informații menţionate în 
directivă fac obiectul dispoziţiilor de punere în aplicare a Directivei 95/46/CE a Parlamentului European şi a 
Consiliului din 24 octombrie 1995 privind protecţia persoanelor fizice în ceea ce priveşte prelucrarea datelor cu 
caracter personal şi libera circulaţie a acestor date ( 2 ) şi a Regulamentului (CE) nr. 45/2001 al Parlamentului 
European şi al Consiliului din 18 decembrie 2000 privind protecția persoanelor fizice cu privire la prelucrarea datelor 


"Hotărârea Senatul nr. 104/2017 din 26 septembrie 2017 privind Propunerea de Directivă a Consiliului de modificare a Directivei 
2011/16/UE în ceea ce priveşte schimbul automat obligatoriu de informaţii în domeniul fiscal în legătură cu modalitățile transfrontaliere 
raportabile - COM (2017) 335 final, publicată în Monitorul Oficial al României nr.778 din 2 octombrie 2017. 

? Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice 
în ceea ce priveşte prelucrarea datelor cu caracter personal şi privind libera circulație a acestor date şi de abrogare a Directivei 
95/46/CE (Regulamentul general privind protecţia datelor) publicat în Jurnalul Oficial al Uniunii Europene nr. L 119 din 4.5.2016 
SParlamentul European, Schimbul automat obligatoriu de informaţii în domeniul fiscal , P8_TA(2016)0221, Rezoluţia legislativă a 
Parlamentului European din 12 mai 2016 referitoare la propunerea de directivă a Consiliului de modificare a Directivei 2011/16/UE în ceea ce 
priveşte schimbul automat obligatoriu de informaţii în domeniul fiscal (COM(2016)0025 — C8-0030/2016 — 2016/0010(CNS)). 

+Ploeşteanu Nicolae-Dragoş , Andrei Mariş, Viziunea Regulamentului General privind protecţia datelor personale 679/2016(RGDP) 
într-o societate digitală, publicat în volumul Protecţia datelor cu caracter personal, coord. Irina Alexe, Nicolae-Dragoş Ploeşteanu, Daniel-Mihail 
Şandru, Editura Universitară, Bucureşti, 2017, pp.77-127, p.87. 

SRegulamentul (CE) nr. 45/2001 al Parlamentului European şi al Consiliului din 18 decembrie 2000 privind protecţia persoanelor fizice cu 
privire la prelucrarea datelor cu caracter personal de către instituțiile şi organele comunitare şi privind libera circulaţie a acestor date, publicat în 
JO L 8, 12.1.2001, p. 1. 

Directiva 95/46/CE a Parlamentului European şi a Consiliului din 24 octombrie 1995 privind protecția persoanelor fizice în ceea ce 
priveşte prelucrarea datelor cu caracter personal şi libera circulație a acestor date, publicat în JO L 281, 3.11.1995, p. 31. 

cu caracter personal de către instituţiile şi organele comunitare şi privind libera circulaţie a acestor date. Cu toate 
acestea, directiva arată că este oportun să se ia în considerare limitarea anumitor drepturi şi obligaţii prevăzute de 
Directiva 95/46/CE, pentru a proteja interesele menţionate la articolul 13 alineatul (1) litera (e) din directiva 
menţionată. Această limitare este necesară şi proporţională, având în vedere pierderile potențiale de venituri pentru 
statele membre şi importanţa crucială a informaţiilor care fac obiectul prezentei directive în combaterea eficientă a 
fraudei. 

În Cauza C-201/14 Bara şi alţii'”, CJUE a apreciat că art.10, 11 şi 13 din Directiva 95/46 trebuie interpretate în 
sensul că se opun unor măsuri naţionale precum cele care permit unei autorități administrative publice a unui stat 
membru să transmit date personale unei alte autorități publice a administraţiei publice şi prelucrarea lor ulterioară, fără 
ca persoanele vizate să fi fost informate despre această transmitere sau prelucrare. 

Regulamentul (UE) 2016/679 care se va aplica, în mod direct, începând cu data de 25 mai 2018, în toate 
statele membre ale Uniunii Europene va abrogă Directiva 95/46/CE, astfel că toate trimiterile la acest act 
normativ se interpretează ca trimiteri la Regulamentul (UE) 2016/679. 

La considerentul 17 din Regulament se face referire la Regulamentul (CE) nr. 45/2001 al Parlamentului 
European şi al Consiliului, în sensul că acesta se aplică prelucrării de date cu caracter personal de către instituțiile, 
organele, oficiile şi agenţiile Uniunii, considerându-se că Regulamentul (CE) nr. 45/2001 şi alte acte juridice ale 
Uniunii aplicabile unei asemenea prelucrări a datelor cu caracter personal ar trebui adaptate la principiile şi normele 
stabilite în Regulamentul (UE) 2016/679 şi aplicate în conformitate cu acest regulament. În vederea asigurării unui 
cadru solid şi coerent în materie de protecție a datelor în Uniune, ar trebui ca după adoptarea regulament general 
privind protecția datelor să se aducă Regulamentului (CE) nr. 45/2001 adaptările necesare, astfel încât acestea să 
poată fi aplicate odată cu noul regulament. 

Aşa cum s-a apreciat şi în doctrina juridică de dată recentă'*, subliniind importanța reglementărilor anterioare, 
preambulul Regulamentului (UE) 2016/679 creionează punctele slabe (vulnerabilitățile) ale protecției datelor pe 
fondul expansiunii informaţionale, dificil de controlat, în condiţiile Directivei 95/46/CE. Această directivă a urmărit, 
la epoca respectivă, armonizarea protecţiei drepturilor şi libertăţilor fundamentale ale persoanelor fizice în ceea ce 
priveşte prelucrarea datelor care le privesc şi asigurarea liberei circulații a datelor personale între statele membre. 

Meritele Directivei 95/46/CE sunt incontestabile, în ce priveşte obiectivele pe care şi le-a stabilit şi principiile pe 
care le-a trasat. Adăugăm că a constituit o reglementare cu consecinţe vizibile în legislaţiile statelor membre, pentru o 
epocă în care digitalizarea era la debut. Totuşi — observă considerentul 9 al Regulamentului — Directiva nu a putut să 
evite fragmentarea regimului de protecţie a datelor personale în cadrul Uniunii, o anume insecuritate juridică şi 
sentimentul că subzistă riscuri importante în ceea ce priveşte ocrotirea persoanelor fizice, mai ales în mediul online. 

Adoptarea noului Regulament răspunde necesităţii de a institui protecţia efectivă a datelor cu caracter personal, 
de a consolida drepturile persoanelor vizate, de a controla respectarea regulilor de protecție şi, după caz, de a 
sancţiona violarea acestora. 

În ceea ce priveşte cooperarea dintre statele membre ale Uniunii Europene prin schimb de informaţii, în 
Regulamentul general privind protecţia datelor 2016/679 se arată în preambulul său, la considerentul 5, că integrarea 
economică şi socială care rezultă din funcționarea pieței interne a condus la o creştere substanţială a fluxurilor 
transfrontaliere de date cu caracter personal. Schimbul de date cu caracter personal între actori publici şi privaţi, 
inclusiv persoane fizice, asociaţii şi întreprinderi, s-a intensificat în întreaga Uniune. Conform dreptului Uniunii, 
autorităţile naţionale din statele membre sunt chemate să coopereze şi să facă schimb de date cu caracter 
personal pentru a putea să îşi îndeplinească atribuţiile sau să execute sarcini în numele unei autorităţi dintr-un 
alt stat membru. 

„Datele cu caracter personal” reprezintă, în accepțiunea regulamentului, orice informaţii privind o persoană 
fizică identificată sau identificabilă („persoana vizată”), o persoană fizică identificabilă este o persoană care poate fi 
identificată, direct sau indirect, în special prin referire la un element de identificare, cum ar fi un nume, un număr de 
identificare, date de localizare, un identificator online, sau la unul sau mai multe elemente specifice, proprii identității 
sale fizice, fiziologice, genetice, psihice, economice, culturale sau sociale. 

„Prelucrare” înseamnă orice operaţiune sau set de operațiuni efectuate asupra datelor cu caracter personal sau 
asupra seturilor de date cu caracter personal, cu sau fără utilizarea de mijloace automatizate, cum ar fi colectarea, 
înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, 
divulgarea prin transmitere, diseminarea sau punerea la dispoziție în orice alt mod, alinierea sau combinarea, 
restricționarea, ştergerea sau distrugerea. 


17 Hotărârea din 1 octombrie 2015, Bara şi alţii, cauza C-201/14, cerere de decizie preliminară formulată de Curtea de Apel Cluj. Pentru 
mai multe detalii a se vedea, Daniel-Mihail Şandru, Constantin-Mihai Banu, Dragoş-Alin Călin, Aplicarea şi interpretarea Directivei 95/46 de 
către instanțele române. Tipologii şi consecințe juridice, publicat în volumul Protecţia datelor cu caracter personal, coord. Irina Alexe, 
Nicolae-Dragoş Ploeşteanu, Daniel-Mihail Şandru, Editura Universitară, Bucureşti, 2017 , pp.41-77, p.45. 

18 Jugastru Călina, Reforma europeană în materia datelor cu caracter personal. Regulamentul (UE) 2016/679 (I). Revista „Dreptul”nr. 
06/2017, pp.9-41, p.11. 

La pct.9 al art.4 din regulament este definită noțiunea de „destinatar”, care înseamnă persoana fizică sau 
juridică, autoritatea publică, agenția sau alt organism căreia (căruia) îi sunt divulgate datele cu caracter personal, 
indiferent dacă este sau nu o parte terță. Cu toate acestea, autorităţile publice cărora li se pot comunica date cu 
caracter personal în cadrul unei anumite anchete în conformitate cu dreptul Uniunii sau cu dreptul intern nu 
sunt considerate destinatari; prelucrarea acestor date de către autorităţile publice respective respectă normele 
aplicabile în materie de protecţie a datelor, în conformitate cu scopurile prelucrării. 

Astfel, în preambul, la considerentul 31, Regulamentul general privind protecţia datelor 2016/679, dispune că 
autoritățile publice cărora le sunt divulgate date cu caracter personal în conformitate cu o obligație legală în vederea 
exercitării funcției lor oficiale, cum ar fi autorităţile fiscale şi vamale, unităţile de investigare financiară, autoritățile 
administrative independente sau autoritățile piețelor financiare responsabile de reglementarea şi supravegherea 
pieţelor titlurilor de valoare, nu ar trebui să fie considerate destinatari în cazul în care primesc date cu caracter 
personal care sunt necesare pentru efectuarea unei anumite anchete de interes general, în conformitate cu 
dreptul Uniunii sau cel al statelor membre. Cererile de divulgare trimise de autorităţile publice ar trebui să fie 
întotdeauna prezentate în scris, motivate şi ocazionale şi nu ar trebui să se refere la un sistem de evidenţă în totalitate 
sau să conducă la interconectarea sistemelor de evidenţă. Prelucrarea datelor cu caracter personal de către autoritățile 
publice respective ar trebui să respecte normele aplicabile în materie de protecție a datelor în conformitate cu 
scopurile prelucrării. 

Cu privire la transferul de date, la considerentele 111 şi 112 din preambul se prevede posibilitatea de a se efectua 
transferuri în anumite circumstanțe în care persoana vizată şi-a dat consimțământul explicit, în care transferul este 
ocazional şi necesar în legătură cu un contract sau cu o acţiune în justiţie, indiferent dacă este în contextul unei 
proceduri judiciare sau în contextul unei proceduri administrative sau extrajudiciare, inclusiv în cadrul procedurilor 
înaintate organismelor de reglementare. De asemenea, se prevede posibilitatea de a se efectua transferuri în cazul în 
care motive importante de interes public stabilite de dreptul Uniunii sau de dreptul intern impun acest lucru sau în 
cazul în care transferul se efectuează dintr-un registru instituit prin lege şi destinat să fie consultat de către public sau 
de către persoane care au un interes legitim. În acest ultim caz, un astfel de transfer nu ar trebui să implice totalitatea 
datelor cu caracter personal sau ansamblul categoriilor de date conținute în registru, iar atunci când registrul este 
destinat să fie consultat de persoane care au un interes legitim, transferul ar trebui să fie efectuat doar la cererea 
persoanelor respective sau dacă acestea sunt destinatarii, luând pe deplin în considerare interesele şi drepturile 
fundamentale ale persoanei vizate. 

Aceste derogări se aplică, în special, transferurilor de date solicitate şi necesare din considerente 
importante de interes public, de exemplu în cazul schimbului internaţional de date între autorităţile din 
domeniul concurenţei, administraţiile fiscale sau vamale, între autorităţile de supraveghere financiară, între 
serviciile competente în materie de securitate socială sau de sănătate publică. 

Ca urmare, Regulamentul nu se aplică prelucrărilor de date cu caracter personal efectuate de instituțiile, organele 
şi organismele Uniunii Europene. Aceste categorii de date personale sunt monitorizate separat, potrivit dispoziţiilor 
Regulamentului nr. 45/2001, care, la rândul său, urmează a fi adaptat principiilor noului Regulament nr. 2016/679. 

De asemenea, în doctrină!” s-a apreciat că instituţiile publice, autorităţile sau organismele publice ale statelor 
membre UE se află sub incidenţa prevederilor Regulamentului (UE) 2016/679 cu privire la operaţiunile de prelucrare 
a datelor cu caracter personal pe care le realizează, cu excepţia situaţiilor sau cazurilor expres prevăzute de 
Regulament (cum ar fi activităţile de prelucrare realizate în cadrul activităţilor de prevenire sau investigare a faptelor 
incriminate de legea penală). 

Şi într-o opinie optimistă, întrucât armonizează exhaustiv varii materii aflate în legătură cu protecția datelor cu 
caracter personal, Regulamentului (UE) 2016/679 va avea consecinţe semnificative în practică. Neîndoielnic, el va 
uniformiza practica din statele membre”. 


Concluzii 

Aşa cum am arătat mai sus, statele membre ale Uniunii Europene au aprobat mai multe directive menite să 
îmbunătățească transparenţa în domeniul taxelelor şi impozitelor, printr-un schimb de informaţii transfrontaliere, 
pentru a evita evaziunea şi constituirea unor carteluri pentru controlul preţurilor. 

În trecut statele schimbau foarte puţine informaţii cu privire la regulile proprii de taxare. Astfel, în virtutea 
principiului suveranităţii fiscale naționale, era la discreția fiecărui stat să decidă care sunt aspectele relevante pentru 
alte state în privinţa taxării şi care nu. De aceea, lipsa de transparență în domeniu a fost exploată de anumite companii 


'*Maxim Marioara, Noutăţi privind responsabilul de protecția datelor personale în contextul Regulamentului General (UE) 2016/679 
privind Protecția Datelor, Revista Română de Drept Privat nr.3/2017, pp.395-410, pp.398, 400 

20 Alexe Irina, Constantin Banu, De la directivă la regulament în reglementarea protecţiei datelor cu caracter personal la nivelul Uniunii 
Europene, publicat în volumul Protecţia datelor cu caracter personal, coord. Irina Alexe, Nicolae-Dragoş Ploeşteanu, Daniel-Mihail Şandru, 
Editura Universitară, Bucureşti, 2017, pp.14-40, p.29. 

pentru a plăti taxe mai mici. Pentru a elimina aceste nereguli, statele membre au fost obligate şi, implicit ajutate, prin 
directive să facă un schimb automat de informaţii extins în domeniul fiscal. 

Prin adoptarea Directivei 2011/16/UE şi a directivelor ulterioare care au modificat-o şi completat-o s-a dorit 
instaurarea încrederii între statele membre şi crearea unui cadru propice unei cooperări solide care să le permită o mai 
bună combatere a fraudei şi evaziunii fiscale. Statelor membre li s-au oferit, astfel, prerogativele necesare unei 
cooperări eficiente la nivelul Uniunii Europene, în vederea contracarării efectelor negative ale globalizării. 

Prin introducerea standardului privind schimbul automat de informaţii şi, totodată, prin abolirea secretului bancar 
în scopuri fiscale la nivelul întregii Uniuni Europene, s-a impus statelor membre să schimbe între ele, în mod automat, 
o gamă largă de informaţii financiare, în concordanță cu noul standard global al OECD/G20 pentru schimbul automat 
de informaţii. 

Astfel că s-a dorit ca schimbul automat obligatoriu de informaţii fără condiţii preliminare să fie cea mai eficientă 
modalitate de îmbunătăţire a evaluării corecte a taxelor şi impozitelor în situaţii transfrontaliere şi de combatere a 
fraudei. 

Comisia Europeană a considerat că noile reglementări în domeniul schimbului automat de informaţii 
fiscale ar trebui să ducă la o cooperare mai extinsă între statele membre în privinţa problemelor legate de 
impozite şi taxe şi să descurajeze utilizarea frauduloasă a reglementărilor fiscale. 

Aceste reglementări fiscale trebuie să respecte reglementările europene din domeniul protecției 
persoanelor fizice în ceea ce priveşte prelucrarea datelor cu caracter personal, în sensul că prelucrarea datelor 
cu caracter personal efectuată în cadrul schimbului automat obligatoriu de informaţii în domeniul fiscal 
precum şi raportările transfrontaliere de informaţii în baza Directivei 2011/16/UE trebuie să fie în 
conformitate cu Directiva 95/46/CE a Parlamentului European şi a Consiliului şi cu Regulamentul (CE) nr. 
45/2001, iar începând cu 25 mai 2018 să fie conforme cu prevederile noului Regulamentul (UE) 2016/679 care 
va fi aplicabil, în mod direct, în fiecare stat membru. 

Însă, având în vedere importanța deosebită a informațiilor pentru combaterea eficientă a evaziunii şi 
fraudei fiscale, aşa cum se dispune prin Directiva 2011/16/UE, în domeniul schimbului automat de informații 
fiscale avem o limitare a anumitor drepturi şi obligații prevăzute de Directiva 95/46/CE (respectiv, Regulamentul 
(UE) 2016/679), dictată de scopul protejării intereselor bugetare şi fiscale ale statelor. În acest sens, se permite statelor 
membre să adopte măsuri legislative care ar restrânge domeniul acestor drepturi şi obligații. 


NOȚIUNEA, ESENȚA ŞI REGLEMENTAREA CONCEPTULUI 
DE CONTROL BUGETAR 


Petruţa Gabriela STROE" 


Abstract: The integration of Romanian into the European Union supposed the alignment of national legislation 
with the acquis communautaire and the financial field confrontal with the necessity over time to adopt new normative 
acts and to modify the existing ones in this field, so as to allow for the implementation of much more current concepts 
of control, in accordance with the Union 's standards and best practicse. 

This Study was meant to highlight the role of state control at general level and the role of budgetary control in the 
apprpriate functioning of national economy, the main purpose of which in the knowledge of the competent institutions 
of the state how the state financial resources are managed and spent. Organizing and carrying out an effective 
bugetary control ensures the creation of a financial balance and the achievement of an economic and financial 
efficiency that leads to development of the national economy in permanent change. 


Key words: control; financial control; public audit; public external audit 


Din punct de vedere etimologic cuvântul „control”, provine din expresia latină „contra rolus” care înseamnă 
verificarea actului original după duplicatul care se încredințează în acest scop unei alte persoane. 

În limba română, conform Dicţionarului explicativ al limbii române cuvântul „control”, în accepțiunea lui 
semantică este definit ca reprezentând o „analiză permanentă sau periodică a unei activităţii, a unei situații etc. pentru 
a urmării mersul ei si pentru a lua măsuri de îmbunătăţire”. 

Statul, în calitatea sa de unic şi principal realizator al tuturor activităţilor economice ce se desfăşoară la nivel 
național sau chiar sectorial, prin instituțiile sale guvernamentale răspunde pentru o eventuală gestionare defectuoasă a 
resurselor financiare. Necesitatea permanentă pentru prevenirea şi gestionarea unor astfel de situaţii, a condus la 
nevoia implementării unui sistem național de control, care a fost reglementat şi îmbunătățit de-a lungul timpului, 
funcţie de cerințele şi politicile economice şi financiare stabilite de fiecare stat, indiferent de forma de organizare. 
S-au creat astfel sisteme de control care au avut ca obiective principale, urmărirea continuă a funcționării unui sistem 
economico social, a performanțelor acestuia, fixate în raport de scopurile pe care şi le-au propus, în vederea prevenirii 
unei disfuncţionalităţi şi în vederea eliminării abaterilor constatate. 

Controlul, indiferent de forma acestuia, se organizează la nivel micro şi macro economic, vizând întărirea ordinii, 
a disciplinei financiare, gospodărirea cât mai riguroasă a resurselor economice, prevenirea lipsurilor şi deficienţelor 
existente în domeniul economico financiar, îndreptarea şi, atunci când este cazul, sancţionarea abaterilor depistate. 

Astfel că, funcţionarea corespunzătoare a oricărei activităţi, fie că este desfăşurată la nivelul statului sau la nivelul 
unei instituţii publice sau private, este condiţionată de echilibrul care trebuie să existe între funcțiile manageriale, 
respectiv cea de prevedere, organizare, coordonare, comandă, evidenţă şi control, toate aflate într-o dependență. 

Controlul în sens larg este definit în mod concret în cuprinsul mai multor acte normative, sub diferite forme. 
Relevantă, însă cercetării prezente, ni s-a părut a fi definiţia dată de textul Legii nr. 94/1992, privind organizarea şi 
funcţionarea Curţii de Conturi a României”, cuprinsă în art. 2 lit. a conform căreia controlul reprezintă „activitatea 
prin care se verifică şi se urmăreşte modul de respectare a legii privind constituirea, administrarea şi utilizarea 
fondurilor publice.” 

Având în vedere statutul de țară membră a Uniunii Europene a ţării noastre, ni se pare potrivit a indica şi definiția 
controlului regăsită în legislaţia secundară a Uniunii Europene, respectiv în Regulamentul Consiliului (Uniune, 
Euratom) nr. 966/2012, privind normele financiare aplicabil bugetului general al Uniunii” unde controlul este definit 
în art. 2 lit. r ca fiind „orice măsură luată pentru a furniza o asigurare rezonabilă cu privire la eficacitatea, eficienţa şi 
economia de operaţiuni, fiabilitatea informaţiilor, protecția activelor şi a informaţiilor, prevenirea, depistarea şi 
corectarea fraudelor şi neregulilor şi monitorizarea acestora, precum şi buna gestionare a riscurilor legate de 
legalitatea şi regularitatea tranzacţiilor aferente ... Controalele pot presupune diverse verificări, precum şi punerea în 
aplicare a oricăror politici şi proceduri în vederea atingerii obiectivelor menţionate la prima teză”. 

Totodată, Art. 1, al „Declaraţiei de la Lima” privind principiile directorii ale controlului,“ stabileşte următoarele: 
„controlul — nu este un scop în sine, ci o parte integrantă a unui sistem de reglementare, al cărui obiectiv este 


* Doctorand; Universitatea „Spiru Haret” Bucureşti; e-mail: gabryela24(Gyahoo.com 

1 Academia Română — Institutul de Lingvistică „Iorgu lordan”, Dicţionarul Explicativ al Limbii Române — ediția a II -a, Editura Univers 
Enciclopedic, Bucureşti, 1998, p. 221. 

? Legea nr. 94/1994, privind organizarea şi funcționarea Curţii de Conturi, republicată îm Monitorul Oficial al României, Partea I, nr. 238 
din 03.04.2014. 

3 Publicat în Jurnalul Oficial al Uniunii Europene L, 298 din data de 26.10.2012. 

+ „Declaraţia de la Lima” adoptată în anul 1977 la cel de-al IX-lea Congres al Organizaţiei Internaţionale a Instituţiilor Supreme de Audit 
(INTOSAI) — organizație care cuprinde instituţiile supreme de audit din statele membre ale Organizaţiei Naţiunilor Unite, care emite standarde 
de audit, metodologii şi asigură instruirea în domeniul auditului pubic. 

descoperirea abaterilor de la standarde şi a încălcărilor ale principiilor legalităţii, eficienţa şi economia de cheltuieli a 
resurselor materiale la etape începătoare, pentru a avea posibilitatea adoptării unor măsuri de corecție, în unele cazuri 
să tragă la răspundere persoanele vinovate, obținerea despăgubirilor pentru daune, sau să pună în aplicare măsuri 
pentru a preveni sau a reduce astfel de încălcări în viitor.” 

În literatura juridică de specialiatate există, firesc, o serie întreagă de definiţii ale controlului în sens larg, însă 
ne-am oprit la cea mai actuală şi mai completă, în opinia noastră, care înglobează toate elementele arătate anterior, cea 
a autorului Costaş F. C.* potrivit căreia controlul este „acțiunea de verificare, periodică sau permanentă, prealabilă, 
concomitentă sau posterioară, desfăşurată, de către organe special abilitate, asupra unor activităţi, în scopul stabilirii 
legalităţii sau oportunității operațiunilor material-tehnice sau a actelor emise de autorităţile administrative în domeniul 
financiar.” 

Controlul bugetar, conceptul ce formează obiectul prezentului studiu, reprezintă o formă a controlului bănesc pe 
linia relaţiilor bugetare existente la nivelul economiei naționale prin bugetul statului, iar la nivel local prin bugetele 
locale. Este o instituție complexă, prin care se exercită o supraveghere asupra modului de constituire şi folosire a 
resurselor financiare publice, acoperind o gamă largă de activităţi de verificare, atât din punct de vedere juridic, cât şi 
contabil, a operaţiunilor financiar contabile realizate de instituţii cu formă de organizare juridică diferită. 

Astfel că, părerea regăsită în literatura juridică de specialitate conform căreia acesta face parte din controlul 
economic, este bineînţeles întemeiată“. 

Principalul scop al controlului bugetar îl constituie cunoaşterea de către instituțiile abilitate ale statului a modului 
în care sunt gestionate şi cheltuite resursele materiale şi financiare puse la dispoziţie de către stat, tinzându-se la 
atingerea unui echilibru financiar, deosebit de important pentru existența unei eficiențe economico financiare. 
Creearea unui dezechilibru putând duce la un buget excedentar, atunci când nivelul veniturilor depăşeşte cuantumul 
cheltuielilor sau la un buget deficitar, atunci când totalul cheltuielilor depăşeşte veniturile. 

Aşadar, reprezintă un mijloc de prevenire şi identificare a faptelor de natură ilegală, prin care se tinde la 
constatarea deficienţelor şi a măsurilor care se impun a fi luate în vederea restabilirii legalităţii, precum şi combaterea 
fraudelor. 

Din cele prezentate mai sus, rezultă faptul că, aşa cum era evident, controlul bugetar, vizează doar instituţiile 
publice, fiind denumit în sursele doctrinare şi legale ca şi control financiar/audit public, fiind un ansamblu format din 
controlul financiar intern/managerial şi control financiar preventiv, auditul public intern şi auditul public extern, 
cuprinzând totodată şi controlul fiscal”. 

Controlul bugetar se desfăşoară pe parcursul derulării întregului proces bugetar, care, conform dispozițiilor 
legale, trece prin mai multe etape consecutive, şi anume: elaborarea proiectului de buget, aprobarea, executarea, 
controlul şi raportarea bugetului, care se încheie cu aprobarea contului general de execuţie. 

Formarea, administrarea şi întrebuinţarea resurselor publice, în funcție de organele împuternicite cu exercitarea 
controlului, cărora le revin prin lege răspunderi specifices, este supusă unei game ample de control. 

Conform mai multor opinii întâlnite în materia dreptului financiar public”, în funcţie de instituţiile abilitate cu 
efectuarea acestuia poate fi: control politic, control administrativ şi control judiciar. 

Controlul politic este exercitat evident de puterea legislativă, respectiv de către Parlament care conform 
dispoziţiilor legale!" exercită un control legislativ prin dezbaterea, aprobarea bugetului şi adoptarea legii bugetare 
anuale. 

Totodată, exercită un control şi atunci când aprobă contul general anual de execuţie bugetară. 


5 Costaş Flavius Cosmin. Drept Financiar, Editura Universul Juridic, Bucureşti, 2016. p 167. 

6 Şaguna D.D. Drept financiar şi fiscal. Tratat, Editura Eminescu, Bucureşti, 2000. p 330. 

Conform art. 113 din Codul de procedură fiscală (Legea nr. 207/20.07.2015, publicată în Monitorul Oficial, Partea I, nr. 547 din 
23.07.2015) controlul fiscal, vizează verificarea legalității şi conformităţii declaraţiilor fiscale, corectitudinii şi exactităţii îndeplinirii 
obligaţiilor în legătură cu stabilirea obligaţiilor fiscale de către contribuabil/plătitor, respectării prevederilor legislaţiei fiscale şi contabile, 
verificarea sau stabilirea, după caz, a bazelor de impozitare şi a situaţiilor de fapt aferente, stabilirea diferenţelor de obligaţii fiscale principale. 
De precizat că inspecția fiscală este forma prin care se realizează controlul fiscal. Rezultă astfel că între controlul financiar şi controlul fiscal 
există diferențieri clare, din punct de vedere al reglementării, al obiectului cât şi al organelor care se ocupă de efectuarea celor două tipuri de 
control. 

8 A se vedea şi Legea responsabilităţii fiscal-bugetare nr.609/2010, republicată în Monitorul Oficial, Partea I, nr. 330 din 15.05.2015, care 
stabileşte în sarcina statului, prin organele abilitate, o serie întreagă de obiective de politică fiscal-bugetară, respectiv: menţinerea datoriei 
publice la un nivel sustenabil pe termen mediu şi lung; gestionarea prudentă a resurselor şi a obligațiilor asumate ale sectorului public şi a 
riscurilor fiscal-bugetare; menţinerea unui nivel adecvat al resurselor şi a obligaţiilor asumate ale sectorului public şi a riscurilor 
nivelului cotelor şi bazelor de impozitare sau taxare. Nerespectarea acestor obiective, prin încălcarea responsabilităților stabilite de lege 
conduce la atragerea răspunderii. 

” Condor I., Mutulescu A., Drept financiar, Editura Fundaţiei România de Mâine, Bucureşti, 2014. p. 151-154; Stancu R., Drept financiar 
şi fiscal, Editura Fundaţiei România de Mâine, Bucureşti, 2007, p.207. 

10 Legea nr. 500/2002, privind finanţele publice, cu modificările şi completările ulterioare, publicată în Monitorul Oficial al României, 
Partea 1, nr. 597 din 13.08.2002. 

Totuşi, „efectuarea controlului numai asupra contului general anual de execuţie a bugetului ar însemna limitarea 
acestei operaţiuni la o comparaţie a unor rezultate sintetice cuprinse în acest document financiar. Un astfel de control 
ar fi limitat şi superficial. De aceea, s-a simțit nevoia instituirii unui control detaliat asupra conturilor ordonatorilor de 
credite şi a documentelor justificative care au stat la baza operaţiunilor bugetare.”!! Astfel că, pe lângă Parlament a 
fost constituită în conformitate cu dispoziţiile constituționale o instituţie - Curtea de Conturi a României - care să 
exercite un control de specialitate „asupra modului de formare, de administrare şi întrebuințare a resurselor financiare 
ale statului şi ale sectorului public”!?, desfăşurat cu respectarea prevederilor Legii nr. 94/1992 privind organizarea şi 
funcționarea Curţii de Conturi. 

Urmare exercitării funcției sale, art. 21 din legea aratată precizează că aceasta furnizează Parlamentului rapoarte 
publice anuale privind utilizarea şi administrarea resurselor pubice în conformitate cu principiile legalităţii, 
regularității, economicității, eficienței şi eficacității, cuprinzând neregulile constatate şi măsurile de tragere la 
răspundere. Atunci când se constată existenţa unor fapte pentru care există indicii că au fost săvârşite cu încălcarea 
legii penale, sesizează organele abilitate de urmărire penală pentru asigurarea valorificării constatărilor şi informează 
entităţile verificate. Raportul anual se publică în Monitorul Oficial al României, Partea a III a. 

De asemenea, Curtea de Conturi, poate întocmi rapoarte de audit la solicitarea Camerei Deputaţilor sau a 
Senatului privind modul de gestionare a resurselor publice la nivelul diverselor instituții. 

Controlul administrativ, se realizează potrivit legii finanţelor publice, de către Guvern, căruia în temeiul 
dispozițiilor art. 18 alin. (2) lit. c din Legii nr. 500/2002, privind finanțele publice locale, îi revine obligația de a 
asigura „exercitarea conducerii generale a activităţii executive în domeniul finanțelor publice, scop în care 
examinează periodic evoluţia bugetară şi stabileşte măsuri pentru îmbunătățirea echilibrului bugetar.” 

Ministerul Finanţelor Publice, aflat în subordinea Guvernului, în calitatea sa de organ de specialitate al 
administraţei publice centrale, prin intermediul organelor sale, efectuează un control administrativ financiar 
specializat, prin care asigură cheltuirea cu eficiență a resurselor financiare. 

Alături de Ministerul Finanţele Publice şi instituțiile subordonate acestuia, pot efectua un control ierarhic 
administrativ şi ordonatorii principali de credite bugetare în interiorul fiecărei instituţii asupra modului cum aceste 
credite sunt consumate de către subordonați. 

Controlul judiciar are ca scop tragerea la răspundere pentru modul defectuos în care este administrat şi gestionat 
patrimoniul public. 

Aşa cum bine este cunoscut, până în anul 2003, competenţa de soluționare a acestor litigii revenea Curții de 
Conturi, aceasta fiind singura instituţie abilitată în acest sens. Însă, prin modificările aduse Constituţiei României cu 
ocazia revizuirii acesteia în anul 200315, atribuţiile jurisdicționale ale Curţii de Conturi au fost înlăturate, iar controlul 
judiciar a fost încredințat conform art. 140 alin. (1) „instanțelor specializate”. Acelaşi lucru precizează şi legea Curţii 
de Conturi în cuprinsul art. 1 alin. (4) „litigiile rezultate din activitatea Curţii de Conturi se soluţionează de instanţele 
judecătoreşti specializate”. 

Textul art. 155 alin. (6) din legea fundamentală stabileşte că, până la înființarea instanţelor judecătoreşti 
specializate „litigiile rezultate din activitatea Curţii de Conturi vor fi soluționate de către instanțele judecătoreşti 
ordinare”. Această normă constituţională, s-a dorit a fi una cu caracter tranzitoriu, ținând cont şi de faptul că art. 155 
alin. (6) este situat în ultimul titlu al Constituţiei cu denumirea „Dispoziţii finale şi tranzitorii”, urmând a se înființa 
tribunalele specializate care să soluţioneze astfel de litigii. 

Având în vedere faptul că aceste instanțe specializate nu au fost înființate nici până în prezent, litigiile arătate sunt 
soluționate în continuare de instanţele ordinare, respectiv secţiile de contencios administrativ şi fiscal ale tribunalelor, 
curților de apel şi Înaltei Curți de Casaţie şi Justiţie, în conformitate cu dispoziţiile Legii nr. 554/2004 a contenciosului 
administrativ. 

Apreciem, şi în opinia noastră, aşa cum dealtfel a mai fost arătat în literatura de specialitate!5, că se impune în 
continuare, înființarea cât mai urgentă a unor instanțe specializate, chiar dacă acest lucru a trenat din anul 2003 până 
acum, având în vedere caracterul deosebit din punct de vedere al reglementării şi al specificității aparte a litigiilor ce 
rezultă din activitatea de control/audit a Curţii de Conturi. 

Cadrul normativ 

În contextul integrării României la Uniunea Europeană şi al asumării angajamentelor privitoare la alinierea 
legislaţiei din domeniul financiar fiscal existente în țara nostră, la acqusi-ul comunitar, s-a impus, de-a lungul timpului 


l Condor I., Dreptul finanţelor publice, Editura Fundaţiei România de Mâine, Bucureşti, 2006, p. 155. 

12 Art. ] alin. (1) Legea nr. 94/1992, privind organizarea şi funcționarea Curţii de Conturi. 

13 Constituţia României, în forma inițială a fost adoptată în şedinţa Adunării Constituante din 21.11.1991, publicată în Monitorul Oficial al 
României, Partea l, nr. 233 din 21.11.1991. Revizuită prin, Legea de revizuire nr. 429/2003, publicată în Monitorul Oficial al României, Partea 
I, nr. 758 din 29.10.2003. În urma revizuirii Constituţia României a fost republicată în Monitorul Oficial al României, Partea I, nr. 767 din 
31.10.2003. 

14 Legea nr. 554/2004, publicată în Monitorul Oficial, Partea I, nr. 1154 din 07.12.2004, cu modificările şi completările ulterioare. 

15 A se vedea Vedinaş V., Duţă M., Gentimir C. V., Reflecţii privind cadrul constitutional de reglementare al Curţii de Conturi a 
României, Revista Curţii de Conturi a României, nr. 7, 2014. http://www.curteadeconturi.ro/Publicatii/CCR7micRo.pdf 


314 Dreptul românesc la 100 de ani de la Marea Unire. Dimensiuni şi tendinţe 


modificarea actelor normative existente deja şi chiar adoptarea unora noi! care să permită implementarea unor 
concepte la nivelul controlului conform standardelor şi bunelor practici ale Uniunii. 

Evoluţia relaţiilor economice şi permanenta dezvoltare a economiei de piață, a condus la apariţia unor diferite 
tipologii de control, cadrul reglementar modificându-se continuu. 

Instituţia controlului bugetar se regăseşte într-o serie întreagă de acte normative care vizează aspecte ce pleacă de 
la definirea conceptelor în materie, reglementarea principiilor ce trebuie să stea la baza acestei activităţi, organizarea 
şi stabilirea procedurilor după care se desfăşoară, atribuțiile speciale, precum şi responsabilităţile în măsura 
nerespectării prevederilor legale. 

Prezentul studiu nu îşi propune însă să trateze problematica amplă din reglementările specifice ci doar să facă o 
prezentare succintă a noţiunilor la care am făcut referire pe parcursul textului şi anume control financiar 
intern/managerial, control financiar preventiv, audit public intern şi audit public extern, astfel cum acestea sunt 
regăsite în cuprinsul actelor normative. 

1.Ordonanța Guvernului nr.119/1999, privind controlul intern şi controlul financiar preventiv (propriu şi 
delegat)", tratează controlul intern/managerial, inclusiv controlul financiar preventiv la entităţile pubice, cu privire la 
utilizarea fondurilor publice şi administrarea patrimoniului public cu eficiență, eficacitate şi economicitate. De 
precizat că sintagma inițială de „control intern”, a fost înlocuită, în temeiul legii!*, cu cea de „control 
intern/managerial”. 

Noţiunea de control intern managerial, a fost una dintre formele de control create şi promovate de Comisia 
Europenă, în cadrul procedurilor şi sistemelor pe care trebuie să le adopte, țările care aderă să facă parte din Uniunea 
Europeană pentru adaptarea modelelor structurale şi operaţionale ce vor fi utilizate în aplicarea practicilor din cadrul 
Uniunii, pentru instituirea unei bune guvernări în sectorul public. 

Controlul intern/managerial vizează doar entități publice, respectiv, autorități publice, instituţii publice, 
companii/societăţi naționale, regii autonome, societăți comerciale la care statul sau o unitate administrativ teritorială 
este acţionar majoritar, cu personalitate juridică, care utilizează/administrează fonduri publice şi/sau patrimoniu 
public. 

Potrivit definiţiei legale a controlului interm/managerial, care se regăseşte în art. 2 lit. d din Ordonanţa Guvernului 
nr. 119/1999, republicată, acesta reprezintă „ansamblul formelor de control exercitate la nivelul entității publice, 
inclusiv auditul intern, stabilite de conducere în concordanţă cu obiectivele acesteia şi cu reglementările legale, în 
vederea asigurării administrării fondurilor în mod economic, eficient şi eficace; acesta include, de asemenea, 
structurile organizatorice, metodele şi procedurile.” 

Alături de controlul intern/ managerial Ordonanţa Guvernului nr. 119/1999 reglementează şi controlul financiar 
preventiv conform art. 2 lit. c din O.G. 119/1999, precum şi a art. 23 din Legea nr. 500/2002, privind finanțele 
publice, este acea „activitate prin care se verifică legalitatea şi regularitatea operaţiunilor efectuate pe seama 
fondurilor publice sau a patrimoniului public, înainte de aprobarea acestora”. 

Obiectivele generale ale controlului intern stabilite de art. 2 al ordonanţei sunt: „realizarea, la nivel corespunzător 
de calitate, a atribuţiilor instituţiilor publice, stabilite în concordanță cu propria lor misiune, în condiţiile de 
regularitate, eficacitate, economicitate şi eficiență; protejarea fondurilor publice împotriva pierderilor datorate erorii, 
risipei, abuzului sau fraudei; respectarea legii, a reglementărilor şi deciziilor conduceri; dezvoltarea şi întreținerea 
unor sisteme de colectare, stocare, prelucrare, actualizare şi difuzare a datelor şi informaţiilor financiare şi de 
conducere, precum şi a unor sisteme şi proceduri de informare publică adecvată prin rapoarte periodice”. 

Din cele arătate, se desprinde cu uşurinţă faptul că organizarea şi responsabilitatea controlului intern managerial 
aparţine conducerii entității publice. 

Scopul controlului intern managerial, privit în ansamblul său, este acela de a îmbunătăţii activitatea unei instituţii 
publice. 

2. Legea nr. 672/2002 privind auditul public intern!”, reglementează organizarea şi exercitarea auditului public 
intern în entitățile publice. 

Auditul, o noţiune introdusă destul de recent în România, a fost inspirată de noţiunea auditului public exercitat de 
către țările membre ale Uniunii Europene. La nivelul țărilor dezvoltate auditul intern fiind perceput ca o modalitate 
eficientă de promovare a unor obiective ale organizaţiei. 

În înțelesul Legii nr. 672/2002, termenul de audit public intern este definit ca reprezentând „activitatea funcțional 
independentă şi obiectivă, de asigurare şi consiliere, concepută să adauge valoare şi să îmbunătăţească activitățile 


16 Legea privind auditul public intern nr. 672/2002; Ordonanţa Guvernului nr. 119/1999, privind controlul intern şi controlul financiar 
preventiv; Ordin nr. 400/2015 al secretarului general al Guvernului pentru aprobarea Codului controlului intern/managerial al entităților publice; 
revizuirea Constituţiei în anul 2003; modificarea Legii nr. 94/1992, privind organizarea şi funcționarea Curţii de Conturi a României. 

17 O.G. nr. 119/13.08.1999, privind controlul intern şi controlul financiar preventiv, republicată, în Monitorul Oficial al României, Partea 
I, nr. 799 din 12.11.2003, cu modificările şi completările ulterioare. 

18 Art. II din Legea nr. 234/07.12.2010, pentru modificarea şi completarea O.G. nr. 119/1999, privind controlul intern şi controlul financiar 
preventiv, publicată în Monitorul Oficial al României, Partea I, nr. 831 din 13.12.2010. 

19 Legea nr. 672/19.12.2002 privind auditul public intern, republicată, în Monitorul Oficial al României nr. 856 din 05.11.2011. 

entității publice; ajută entitatea publică să îşi îndeplinească obiectivele printr-o abordare sistematică şi metodică, 
evaluează şi îmbunătăţeşte eficienţa şi eficacitatea managementului riscului, controlului şi proceselor de guvernanţă.” 

Auditul public intern se exercită asupra tuturor activităţilor desfăşurate într-o entitate publică, inclusiv asupra 
activităţilor entităţilor subordonate, aflate în coordonarea sau sub autoritatea altor entități publice. 

Tipurile de audit, aşa cum sunt regăsite în textul art. 14, sunt următoarele: a) auditul de sistem, care reprezintă o 
evaluare de profunzime a sistemelor de conducere şi control intern, cu scopul de a stabili dacă acestea funcționează 
economic, eficace şi eficient, pentru identificarea deficienţelor şi formularea de recomandări pentru corectarea 
acestora; b) auditul performanţei, care examinează dacă criteriile stabilite pentru implementarea obiectivelor şi 
sarcinilor entității publice sunt corecte pentru evaluarea rezultatelor şi apreciază dacă rezultatele sunt conforme cu 
obiectivele; c) auditul de regularitate, care reprezintă examinarea acțiunilor asupra efectelor financiare pe seama 
fondurilor publice sau a patrimoniului public, sub aspectul respectării ansamblului principiilor, regulilor procedurale 
şi metodologice care le sunt aplicabile. 

Obiectivele auditului public intern sunt asigurarea consilierii, destinate îmbunătăţirii managementului entităţilor 
publice, precum şi sprijinirea acestora pentru atingerea obiectivelor propuse, printr-o abordare sistematică şi metodică 
a modului de realizare a controlului şi a proceselor administrării. Contribuţia acestuia în ceea ce priveşte creşterea 
responsabilităţii entităților implicate în formarea şi utilizarea fondurilor publice fiind de necontestat. 

3. Auditul public extern, reprezintă activitatea independentă exercitată de organisme din afara entității publice 
auditate, desfăşurată cu scopul asigurării cunoaşterii modului în care sunt constituite şi utilizate resursele publice, şi 
include: auditul financiar şi auditul performanței. 

Auditul financiar este „activitatea prin care se urmăreşte dacă situațiile financiare sunt complete, reale şi 
conforme cu legile şi reglementările în vigoare, furnizându-se în acest sens o opinie”?. 

Auditul performanţei reprezintă „evaluarea independentă a modului în care o enititate, un program, o activitate 
sau o operaţiune funcționează din punctele de vedere ale eficienţei, economicităţii şi eficacității.”?! 

Auditorul extern al finanțelor publice din România, este Curtea de Conturi, instituția supremă de audit a tării, 
independentă din punct de vedere organizatoric, singura îndrituită în temeiul dispoziţiilor legii sale de organizare şi 
funcționare, să exercite funcția de control asupra modului de formare, de administrare şi de întrebuințare a resurselor 
financiare ale statului şi ale sectorului public, având ca pricipal obiectiv dezvoltarea bunei gestiuni financiare. 

Funcţia de control se realizează prin proceduri de auditul public extern, desfăşurat după proceduri de audit 
prevăzute în standarde proprii, elaborate în conformitate cu standardele de audit internaţionale general acceptate. 

Activitatea Curţii de Conturi este dealtfel reglementată şi de o serie întreagă de alte Regulamente interne, 
Standarde, manuale şi ghiduri de audit, toate de natură a asigura un control/audit performant. 

Activitatea Curţii de Conturi se concretizează în rapoarte de audit, furnizând astfel Parlamentului, respectiv 
unităţilor administrativ-teritoriale informaţii concrete privind utilizarea şi administrarea resurselor financiare ale 
statului şi sectorului public, în conformitate cu principiile legalității, regularității, economicității, eficenței şi 
eficacității. 

În conformitate cu dispoziţiile legii de organizare a Curţii de Conturi şi ale Regulamentului privind organizarea şi 
desfăşurarea activităților specifice Curţii de Conturi, precum şi valorificarea actelor rezultate din aceste activităţi”, 
măsurile dispuse prin actele de control/audit ale departamentelor şi camerelor de conturi pot fi atacate, de către 
conducătorul entității verificate prin formularea de contestaţii adresate Curţii de Conturi. Aceste contestaţii sunt 
înaintate spre soluţionare comisiilor constituite în acest sens, care se pronunță asupra acestora prin emiterea unor 
încheierii. 

Împotriva încheierilor nefavorabile, părţile interesate, pot formula cereri adresate instanțelor judecătoreşti 
competente. 

În situaţia în care actele de control nu sunt contestate, entitățile verificate vor trebui să aducă la cunoştinţa Curţii 
de Conturi, în termenele stabilite, modul în care au fost îndeplinite măsurile dispuse, Curtea urmând să verifice 
realitatea raportărilor. 

Totuşi, analizând raportele de activitate ale Curţii de Conturi aferente anilor 2015, 2016 şi 2017%, se poate 
constata aşa cum dealtfel se precizează în cuprinsul acestora, că se menţine o "tendinţă generală de contestare, de către 
conducerile entităților verificate, a actelor Curţii de Conturi, întocmite ca urmare a acţiunilor de control/audit public”, 
rezultând astfel un număr important de litigii ce au ca obiect în principal cererii privind suspendarea executării actelor 
de control/audit şi cererii prin care se solicită anularea actelor de control/audit. 


20 Art, 2 lit. c din Legea nr. 94/1992, privind organizarea şi funcţionarea Curţii de Conturi. 

21 Art. 2 lit. d din Legea nr. 94/1992, privind organizarea şi funcţionarea Curţii de Conturi. 

22 Publicat în Monitorul Oficial al României, Partea I, nr. 547 din 24.07.2014. 

23 Raportul de activitate al Curţii de Conturi 2015, Raportul de activitate al Curţii de Conturi 2016, Raportul de activitate al Curţii de 
Conturi 20117, http://Awww.curteadeconturi.ro/Publicatii/RaportYo20de%20activitateY202015.pdf, http://www.curteadeconturi.ro/Publicatii/ 
RaportulYo20de%20activitateYo20pe%20anul%202016.pdf, 
http://arww.curteadeconturi.ro/Publicatii/RaportulY20de%20activitate%20pe%20anul%202017.pdf 

Studiind comparativ situațiile prezentate în rapoartele întocmite de Curte, se poate observa că din totalul litigiilor 
soluționate definitiv de către instanţele de judecată la nivelul anilor 2015, 2016 şi 2017, procesele câştigate de către 
Curtea de Conturi au avut un procentaj situat între 83%-86%, ceea ce denotă faptul că în general contestaţiile nu sunt 
formulate pentru motive bine întemeiate. 

Deasemenea, în ultimii 3 ani se poate observa o diminuare a numărului de litigii promovate în instanțele 
judecătoreşti, astfel dacă în cursul anului 2015, au fost înregistrate un număr de 2.708 litigii, în anul 2016, se poate 
obseva diminuarea acestuia la 1.846 de litigii, iar în anul 2017 s-a ajuns la un număr de doar 1.595 de litigii. 

Contestarea deciziilor Curţii de Conturi nu face decât să influenţeze negativ implementarea măsurilor dispuse, 
timpul de soluţionare a proceselor întins pe o perioadă de timp destul de îndelungată întârziind punerea în aplicare a 
acestora, asumându-se anumite riscuri ce rezultă din neimplementarea măsurilor, având în vedere faptul că în general 
entitățile controlate nu au acţionat întodeauna conform legislaţiei în vigoare. 

Curtea de Conturi, potrivit prerogativelor sale, ori de câte ori constată în urma activităţii de control/audit 
desfăşurate că există indicii temeinice de săvârşire a unor fapte cu încălcarea legii penale, are obligaţia legală să 
sesizeze organele de urmărire penală pentru efectuarea de cercetări amănunțite care să conducă, evident, la 
recuperarea prejudiciilor produse bugetului de stat. 

Astfel, că în cursul anului 2017, "pentru prejudiciile identificate şi consemnate în actele de audit şi control 
aferente anului financiar 2016, Curtea de Conturi a forrmulat un număr de 127 sesizări către organele de urmărire 
penală, la cererea expresă a departamentelor şi a camerelor de conturi. Sesizarea organelor de urmărire penală s-a 
făcut pentru fapte pentru care s-a apreciat că există indicii de natură penală, care privesc, în principal, posibile 
infracțiuni de corupţie şi asimilate faptelor de corupție, infracţiuni de serviciu, infracţiuni privind încălcarea legislaţiei 
din domeniul finanațelor publice, achiziţiilor publice, financiar-fiscale şi contabile, precum şi încălcarea unor obligații 
(angajamente investiționale) ale cumpărătorilor în cadrul procesului de privatizare.” 

Concluzii 

Statul prin intermediul reglementărilor juridice şi-a creat pârghii numeroase prin care să poată verifica buna 
gestionare a resurselor publice, conceptul controlului bugetar prin ansamblul format din controlul financiar 
intern/managerial, control financiar preventiv, audit public intern şi audit public extern având un rol deosebit de 
important pentru înlăturarea abaterilor de la legalitate şi remedierea deficienţelor. 

Cadrul normativ referitor la controlul bugetar a suferit pe parcursul timpului numeroase modificări, adaptări şi 
implementări de concepte noi, preluate din țări mai dezvoltate din punct de vedere economic, toate pentru a 
preîntâmpina dificultăţile apărute în procesul de gestionare şi utilizare a resurselor financiare şi a ajuta la folosirea 
responsabilă a acestora. Şi în prezent se constată preocupările continuue de adaptare a cadrului legal la 
cerințele/realitățile actuale, având în vedere că „orice reglementare este perfectibilă”. 

Atragerea răspunderii față de încălcările legislaţiei din domeniul financiar-fiscal, constituie de asemenea un 
deziderat important al funcţiei de control, fără de care scopul acestuia nu ar putea fi atins. Se recomandă ca sesizările 
rezultate în urma efectuării controlului/auditului, prin care s-a apreciat că sunt indicii de săvârşire a unor fapte de 
natură penală, să fie preluate prioritar de organele abilitate, astfel încât recuperarea prejudiciilor produse să se facă cu 
mai multă celeritate. 


24 Raportul de activitate al Curţii de Conturi 2017, pg. 57. 


CONSIDERAȚII ASUPRA CADRULUI LEGISLATIV ŞI INSTITUŢIONAL 

ȘI UTILIZAREA DRONELOR CIVILE ÎN CONTEXTUL REGLEMENTĂRILOR 

Abstract: Unmanned aerial vehicles - drones, are the most important innovation in the military field in recent 
years. lf, until recently the drones were used only in the theaters of war, their use in the civilian field has various uses, 
the drones industry being in rapid growth worldwide, given the extremely useful and immediate applications of these 
technologies in multiple domains. In Romania, although the drones market is at the beginning, forecasts are 
extremely favorable given the particular opportunities these technologies are shaping. In this context, it is necessary 
to develop the legislative and institutional framework in Romania regarding the production, marketing, registration 
and use of the drones in the national airspace, in order to accommodate the European and international trends, 
taking into account the possible evolutions of these technologies in future and with integrated safeguards related to 
the protection of privacy, personal data and the patrimony. 

I. Consideraţii generale. Vehiculele aeriene fără pilot - dronele!, supranumite “ochii din cer, reprezintă cea 
mai importantă inovaţie, realizată în ultimii ani, în domeniul militar”. Dacă, însă, până de curând, dronele erau 
utilizate doar în teatrele de război, în prezent, folosirea acestora în domeniul civil cunoaşte diverse întrebuinţări”, 
industria dronelor fiind într-o ascensiune rapidă la nivel mondial având în vedere aplicaţiile extrem de utile şi 
imediate ale acestei tehnologii în domenii multiple”, motiv pentru care tot mai mulți furnizori de software şi hardware 
pentru drone arată o lungă listă de clienţi atât la nivel statal, cât şi la cel al persoanelor fizice şi juridice”. Astfel, 
utilizarea dronelor dobândeşte un rol tot mai important în supravegherea frontierelor, a traficului rutier, a condiţiilor 
de desfăşurare a întrunirilor publice sau a întâlnirilor de nivel înalt, a evenimentelor sportive, în acțiunile de ajutor 
în caz de dezastre şi calamități (ex. detecția sau stingerea incendiilor de pădure, localizarea supravieţuitorilor unui 
cutremur, tsunami sau avalanşe), în serviciile de urgenţă, căutare şi salvare”, în investigarea accidentelor, în 
realizarea inspecțiilor de siguranță a aeronavelor, în agricultură cu privire la împrăştierea mai eficientă a 
îngrășămintelor sau a pesticidelor” sau cu privire la monitorizarea stării culturilor agricole, în inspecţiile agricole!, 
dar şi pentru ridicarea datelor necesare efectuării lucrărilor de cadastrare a terenurilor agricole şi neagricole, 


* Cercetător ştiinţific asociat la Institutul de Cercetări Juridice “Acad. Andrei Rădulescu” al Academiei Române; Conf. univ. dr., 
Universitatea „Constantin Brâncuşi” din Târgu-Jiu, Facultatea de Ştiinţe ale Educaţiei, Drept şi Administraţie Publică; e-mail: 
laura.trocan@ gmail.com 

1 Aeronava fără pilot (engleză unmanned aerial vehicle - UAV), denumită şi dronă, este un aparat de zbor căruia îi lipseşte pilotul uman, 
fiind ghidat fie de către un pilot automat digital aflat la bordul său, fie prin telecomandă de la un centru de control de la sol sau care este situat 
în altă aeronavă, pilotată. 

(https://ro.wikipedia.org/wiki/AeronavYC4%83_f0C4%83r%C4%83_pilot) 

2 http://namstare.ro/20 16/05/10/dronele-ar-putea-inlocui-in-viitorul-apropiat-forta-de-munca-umana/ 

3 Dronele militare sunt folosite pentru recunoaștere, supraveghere, spionaj sau în scop combativ. (https://ro.wikipedia.org/wiki/ 
AeronavYC4%83_f%C4%83r7%C4%83_pilot). 

1 http://www.descopera.ro/Sstiinta/9249085-drona-ochiul-din-cer-care-vede-tot 

5 http://stiintasitehnica.com/cu-dronele-nu-de-joaca-interviu-cu-prof-dr-ing-dan-tudose/ 

6 http://www.capital.ro/cum-vor-schimba-dronele-lumea-in-urmatorii-5-ani.html 

7 Cu ajutorul dronelor se pot duce echipamente, medicamente, apă, hrană în zone inaccesibile altor mijloace de transport. 

8 Dronele au fost utilizate de japonezi în cazul centralei nucleare de la Fukushima, pentru evaluarea în condiţii de siguranţă a problemelor 
întâmpinate. (http://www.descopera.ro/stiinta/9249085-drona-ochiul-din-cer-care-vede-tot). 

° În Japonia, spre exemplu, în ultimii patru ani, au fost utilizate, în special, pentru erbicidarea culturilor agricole. După ce au constatat că 
sunt mai utile decât avionele de mici dimensiuni care erbicidau de obicei, guvernul japonez a încheiat un parteneriat cu Yamaha pentru producția 
unor drone cu un design realizat special pentru acest scop”. (http://www.teamnet.ro/ro/stiri/ascensiunea-dronelor/). 

10 În Uniunea Europeană există deja planuri pentru folosirea dronelor în scopul monitorizării modului de utilizare a subvenţiilor de către 
agricultori. În 2011, Uniunea Europeană a plătit 44 de miliarde euro pentru subvenţiile agricole, iar conform reglementărilor trebuie inspectate 
anual cel puţin 5% din suprafeţele cultivate cu ajutorul acestor fonduri. Dacă iniţial aceste inspecții erau efectuate de personal autorizat, tot mai 
multe țări au apelat la imaginile din satelit pentru a verifica dacă fermierii îndeplinesc condiţiile pentru acordarea subvenţiilor şi apoi dacă le 
folosesc conform condiţiilor stabilite. Inspecţiile din satelit sunt de 3 ori mai ieftine decât cele efectuate la fața locului de inspectori, astfel că, în 
2010, peste 70% dintre verificări au fost realizate cu ajutorul imaginilor surprinse de sateliți. Acestea pot fi uneori înşelătoare şi greu de obținut 
în țările cu vreme, în general, nefavorabilă. Acum, dronele încep să fie văzute ca o potenţială soluţie pentru inspecţiile agricole. Spre deosebire de 
sateliți, acestea pot fotografia din diferite unghiuri, iar imaginile surprinse sunt mai detaliate. Dronele au început deja să fie testate în Catalonia, 
în sudul Franţei şi în Italia, urmând să fie folosite la scară largă în anii următori. (http://www.descopera.ro/stiinta/9249085-drona- 
ochiul-din-cer-care-vede-tot) 

pădurilor şi localităților”, în ceea ce priveşte monitorizarea termică a clădirilor (pentru a detecta pe unde se pierde 
căldură iarna), în realizarea inspecțiilor de siguranță a infrastructurilor (linii de cale ferată, baraje, diguri sau rețele 
electrice”), pentru monitorizarea mediului, a nivelului de poluare în diverse locații, pentru monitorizarea faunei 
sălbatice, pentru stabilirea riscurilor de inundații pe cursurile de apă sau în cazul operațiunilor anti-teroriste. Alte 
utilizări ale dronelor se evidențiază în transportul pasagerilor”, în turism, în piața serviciilor imobiliare!“, în servicii 
de livrare/curierat, în jurnalism şi cinematografie, în arheologie”, la evenimente de familie etc'ô. De asemenea, 
dronele sunt deja utilizate, în unele state, în activitățile specifice poliției”. Totodată, piața dronelor va stimula 
crearea de locuri de muncă şi va reprezenta o sursă de inovare şi de creştere economică", pe măsură ce 
performantele dronelor vor creşte odată cu noile tehnologii ce vor apărea pe piață”. 

Însă, cu toate avantajele pe care le oferă industria dronelor şi cu toate oportunităție fără precedent pe care le 
aduc aceste noi tehnologii în istoria omenirii, dezvoltarea rapidă a acestei industrii nu a permis decăt reglementări 
sectoriale, care nu acoperă pe deplin întreaga paletă de activități legate de acestea, iar în absenţa unei reglementări 
la nivel internaţional prin care să fie stabilite standarde comune de producere, comercializare, certificare şi operare 
a dronelor, diversele aspecte privind dronele, în special în activitatea civilă, au fost reglementate, de către state, la 
nivel individual, în mod diferit”. 

Multitudinea de activități în care pot fi utilizate actualele drone, implicațiile asupra drepturilor şi libertăților 
fundamentale ale omului, implicațiile asupra siguranței şi securității în spațiul aerian, aspectele privind răspunderea 
juridică pentru atingerile aduse mediului înconjurător şi pentru prejudiciile cauzate ca urmare a producerii, 
comercializării, utilizării dronelor, specificul particular al planificării şi efectuării misiunilor de zbor, caracterul dual 
(utilizare atât civilă cât şi militară) al noilor tehnologii au, în cazul instituțiilor guvernamentale cu atribuții în 


11 https://www.rumaniamilitary.ro/viitorul-dronelor-in-romania 

12 În majoritatea țărilor, monitorizarea creşterii vegetației şi tăierea copacilor în apropierea liniilor electrice are cel mai mare cost de 
întreţinere pentru companiile din domeniul energetic. Cu ajutorul dronelor, procesul de tăiere este mai eficient, şi în plus se pot furniza date 
care ajută la anticiparea şi evitarea defecţiunilor cauzate de căderea copacilor. Folosirea tehnologiilor bazate pe drone pentru a strânge o 
varietate de date despre centralele, sub-staţiile sau liniile electrice devine un motor de schimbare pentru întreaga industrie a energiei şi 
utilităţilor. Dronele pot colecta diverse date într-un mod mai eficient decât oamenii aflați pe teren, şi în plus, spre deosebire de vehiculele 
aeriene cu echipaj, pot să o facă fără riscul de pierderi de vieți omeneşti.(https://www.juridice.ro/541819/pwc-apreciaza- ca-piata- 
globala-pentru-utilizarea-comerciala-a-dronelor-in-sectorul-energetic-si-de-utilitati-insumeaza-946-miliarde-de-dolari. html). 

13 Potrivit BBC o dronă care poate transporta un pasager, timp de 23 de minute cu o viteza de 96 de kilometri pe oră, a fost creată de 
compania chineză EHang si a primit aprobarea de a fi testata în statul american Nevada. Prototipul are o inaltime de 1,2 metri, cantareste 200 de 
kilograme si se ridica de la sol cu ajutorul a opt elice. (https://dronemag.ro/articole/drona-taxi-cat-costa-si-cand-va-fi-disponibila-pe-piata/). 

14 În California, agenţiile imobiliare au început să folosească dronele pentru a filma şi fotografia din aer proprietăţile de lux, materialele 
fiind mult mai convingătoare, fapt ce a permis obținerea unor prețuri mai mari pentru acestea. (http://www.descopera.ro/stiinta/9249085- 
drona-ochiul-din-cer-care-vede-tot). 

15 În Rusia arheologii folosesc dronele pentru a filma siturile cu ajutorul camerelor cu infraroşii, materialele obținute fiind utilizate pentru 
crearea unor modele 3D computerizate ale structurilor identificate sub sol. 

(http://arww.descopera.ro/stiinta/9249085-drona-ochiul-din-cer-care-vede-tot) 

'Shttps://adriannastase.ro/2015/06/29/despre-drone-si-utilizarea-lor/;https://priaevents.ro/wp-content/uploads/2016/05/loana-Anghel.pdf, 
http://stiintasitehnica.com/cu-dronele-nu-de-joaca-interviu-cu-prof-dr-ing-dan-tudose/ 

17 FBL-ul şi poliția din Statele Unite ale Americii folosesc dronele în activitatea curentă, utilizarea acestora începând cu anul 2011, când a 
fost înregistrată o premieră: prima arestare asistată de o dronă. Poliția din Dakota de Nord, interesată de găsirea a trei suspecți posibil 
înarmaţi, ce se puteau afla oriunde pe o suprafaţă de 12 kilometri pătraţi, a solicitat Agenţiei federale a vămilor şi patrulelor de frontieră să 
trimită una din cele 8 drone Predator, dronele-spion folosite de armata SUA în Afganistan şi Pakistan în scopul evitării unei confruntări armate. 
Drona trimisă de agenţia federală i-a găsit rapid pe suspecți, iar senzorii atașați au descoperit că aceştia nu erau înarmaţi, astfel încât poliția 
s-a putut apropia pentru a-i aresta. De atunci, statisticile arată că dronele Predator au efectuat peste 25 de zboruri pentru forțele de poliție, FBI 
şi DEA (agenția americană antidrog). Având în vedere avantajele conferite de silențiozitate, de dificultatea sau imposibilitatea de a fi văzute şi 
de costurile reduse în comparaţie cu elicopterele, experţii apreciază că dronele vor fi utilizate pe scară largă în operaţiunile poliţiei. ( 
http://www.descopera.ro/stiinta/9249085-drona-ochiul-din-cer-care-vede-tot). 

18 La nivel international piata dronelor, în anul 2015 s-a situat la valoarea de 8 miliarde de dolari, iar în 2016 a atins cifra de 127 de 
miliarde. (https://decalex.ro/subiecte-populare-trenduri/cum-inregistrezi-si-utilizezi-o-drona-in-romania-cadrul-legal-si-propuneri-de-imbunata 
tire/). aAnalistul Jonathan Camhi, de la BI Intelligence (serviciul pentru analize al publicaţiei on-line Business Insider), în urma unei analize 
referitoare la previziunile privind vânzările de drone, estimează că volumul de venituri din vânzări va atinge 12 miliarde $ în anul 2021, iar 
livrările de drone vor creşte de mai mult de 4 ori în urmatorii 5 ani. ( http://www.dronele.ro/studiu-despre-cauzele-prabusirii-dronelor/). Alte 
studii arată că, în următorii 10 ani, dronele civile ar putea reprezenta 10% din piaţa aviaţiei, ce, actualmente este 15 miliarde de euro pe an. 
Există deja peste 1.700 de tipuri de drone produse de cca 500 de producătorii atestați, dintre care o treime sunt în Europa. Până în anul 2050, 
producerea dronelor poate crea până la 150.000 de locuri de muncă în Europa. În prezent, SUA şi Israel domină sectorul de producție al 
dronelor la nivel mondial, în special în domeniul dronelor militare. Alte ţări din afara Uniunii Europene, cum ar fi Brazilia, China, India şi 
Rusia, au, de asemenea, potenţialul de a deveni concurenți puternici. Peste 1.000 de operatori au primit o licență de operare în Europa. În 
Franţa, de exemplu, numărul de operatori autorizaţi a crescut de la 86, în decembrie 2012, la 431, în februarie 2014. În ultimii ani, Suedia şi 
Regatul Unit al Marii Britanii au eliberat mai mult de 200 de licențe de operatori. (https://www.easa.europa.eu/sites/default/files/ 
dfu/O&A_Commission_Drones.pdf). 

19 http://www.fae-drones.com/service-si-upgrade.html 

20 E, Cebotaru, O. Cebotaru-Dima, Familiarizarea funcţionarilor publici cu cadrul legislativ privind utilizarea dronelor, Administrarea 
Publică, nr. 4, 2017 (http://aap.gov.md/files/publicatii/revista/articole/96/ro/Cebotaru.pdf). 

domeniu, caracterul unui examen de maturitate şi fac din supravegherea activităţilor de zbor în care sunt implicate 
aceste noi echipamente o adevărată “piatră de încercare”. 

În România, primele avioane fără pilot, de producţie sovietică, au fost introduse în înzestrarea Aviației Militare, 
în anul 1987 iar, ulterior, în anul 1999, Forţele Aeriene au fost echipate cu avioane fără pilot, americane. De-a 
lungul timpului, în România, au existat preocupări pentru construirea unor tipuri de avioane fără pilot, activitățile de 
cercetare-dezvoltare desfășurându-se în cadrul institutelor de cercetări de profil şi al universităţilor şi, mai nou, în 
cadrul companiilor private, pe proiecte finanţate din fonduri proprii, fiind, astfel, realizate numeroase prototipuri la 
Institutul National de Cercetări Aeronautice şi Spațiale, la Institutul National de Aviaţie S.A., la Universitatea 
„Dunărea de Jos”, la Agenţia de Cercetare pentru Tehnică şi Tehnologii Militare, la S.C. Teamnet International 
SA”. 

Cu toate acestea, în România, piața dronelor este încă la început, legislația fiind destul de restrictivă, dar 
statisticile arată că, în ultimii ani, s-a înregistrat o creştere puternică, cea mai bună din regiune, această piaţă fiind o 
bună oportunitate pentru România, cunoscută la nivel internaţional pentru dezvoltarea de software şi calitatea 
programatorilor’. În contextul în care tehnologia evoluează cu o viteză incredibilă şi aplicaţiile dronelor se 
dovedesc a fi eficiente în numeroase domenii, şi în România va trebui dezvoltat actualul cadru legislativ şi 
instituțional în vederea acomodării cu tendinţele europene şi internaţionale, iar acest domeniu de nişă va avea nevoie 
de configurarea cadrului necesar nu doar pentru pregătirea de specialişti în ceea ce priveşte caracteristicile tehnice 
ale acestor echipamente” sau navigabilitatea lor, ci şi în ceea ce priveşte aspectele de natură juridică pe care le 
reclamă producerea, comercializarea şi utilizarea dronelor. 


Il. Scurtă prezentare a cadrului actual de reglementare a dronelor civile în România şi a instituţiilor cu 
competenţe specifice în domeniu. Având în vedere calitatea României de stat membru al Uniunii Europene”, se 
impun a fi făcute unele precizări cu privire la cadrul de reglementare al dronelor civile în sensul că, pentru 
aeronavele fără pilot uman la bord, cu masa maximă la decolare mai mare de 150 kg, stabilirea condițiilor de 
emitere a certificatelor/autorizaţiilor necesare operării urmează a fi reglementată de Agenţia Europeană în domeniul 
Siguranţei Aeronautice”, motiv pentru care, numai aspectele legate de aeronavele fără pilot la bord cu masa maximă 
la decolare mai mică sau egală cu 150 kg, cad sub incidenţa reglementărilor naţionale şi în competenţa autorităților 
interne”. 

În prezent, la nivel Uniunii Europene, nu există o armonizare legislativă în domeniul aeronavelor fără pilot 
uman la bord, statele membre dezvoltându-şi propriile reglementări”, însă, la data de 22 decembrie 2017, Comitetul 
reprezentanţilor permanenţi ai guvernelor statelor membre pe lângă Uniunea Europeană au aprobat Acordul 
încheiat cu Parlamentul European la 29 noiembrie 2017 cu privire la revizuirea normelor comune de siguranță 
pentru aviația civilă şi un nou mandat pentru Agenţia Europeană de Siguranţă a Aviației, reforma realizată 
cuprinzând primul set de norme paneuropene pentru dronele civile, care va permite aeronavelor pilotate de la 
distanţă de toate dimensiunile să zboare în siguranță în spaţiul aerian european şi va oferi securitate juridică pentru 
acest sector aflat în curs de expansiune rapidă. Din motive de securitate sunt incluse toate dronele, de la micile 
„jucării”, care nu cântăresc decât câteva grame, până la aeronave de dimensiuni mari fără pilot la bord, care pot 
avea aceeaşi greutate şi pot zbura la fel de repede ca şi avioanele, astfel încât odată cu intrarea în vigoare a acestor 
norme, preconizată pentru primăvara anului 2018%, reglementările naţionale vor suporta o serie de adaptări şi 
modificări. 

În România, cadrul legislativ aplicabil activităţilor în care sunt implicate dronele civile, cu masa maximă la 
decolare mai mică sau egală cu 150 kg este dat de O.G. nr.29/1997 privind Codul aerian civil, cu modificările şi 
completările ulterioare, de H.G. nr.912/2010 pentru aprobarea procedurii de autorizare a zborurilor în spaţiul 
aerian naţional, precum şi a condiţiilor în care decolarea şi aterizarea aeronavelor civile se pot efectua şi de pe/pe 


21 https://www.dronele.ro/dronele-linia-subtire-dintre-jucarii-si-echipamente-profesioniste/ 

22 https://Awww.rumaniamilitary.ro/viitorul-dronelor-in-romaniaScurt istoric privind sisteme de avioane fără pilot folosite în România 

%5http:/Arww.zf.ro/business-hi-tech/conferinta-zf-go4it-ro-revolutia-dronelor-din-romania-inovatie-in-tehnologie-piata-dronelor-este-inca- 
la-inceput-in-romania-dar-legislatia-restrictiva-afecteaza-puternic-dezvoltarea- 15488785 

24 https:/Awvww,stiriagricole.ro/drone-agricole-produse-in-romania-ce-economii-poate-face-un-fermier-cu-un-astfel-de-dispozitiv-3 1345. 
html; http://arww.fae-drones.com/despre-noi/prezentare-fae.html 

25 Tomescu I. R., Uniunea Europeană — spaţiu de libertate, securitate şi justiţie, în volumul „Securitate şi apărare”, Editura Universităţii 
Naţionale de Apărare "Carol P’, Bucureşti, 2010, pp. 818-823. 

26 A se vedea Regulamentul (CE) nr. 216/2008 al Parlamentului European şi al Consiliului din 20 februarie 2008 privind normele comune 
în domeniul aviaţiei civile şi instituirea unei Agenţii Europene de Siguranţă a Aviației şi de abrogare a Directivei 91/670/CEE a Consiliului, a 
Regulamentului (CE) nr. 1592/2002 şi a Directivei 2004/36/CE. 

27 https://Awww.dronele.ro/cadrul-legislativ-national-aplicabil-rpas-urilor-remotely-piloted-aircraft-systems/ 

23 Doar nouă state membre ale Uniunii Europene, printre care şi România, au anumite reglementări în domeniu. 
(https://www.dronele.ro/ordinul-ministrului-transporturilor-nr-82014-este-contestat-in-justitie-dar-isi-produce-efecte-in-continuare/). 

%http:/Awvww.consilium.europa.eu/ro/press/press-releases/2017/12/22/updated-aviation-safety-rules-and-new-rules-on-drones-approved-by- 
the-council/ 

alte terenuri sau suprafețe de apă decât aerodromurile certificate (cu modificările şi completările ulterioare), de 
Ordinul Ministerului Transporturilor nr. 1338/2016 pentru aprobarea Reglementării aeronautice civile române RACR 
- IA „Înmatricularea aeronavelor civile”, ediția 1/2016, de Ordinul Ministerului Transporturilor nr.764/2015 pentru 
aprobarea Reglementării aeronautice civile române RACRDPA "Autorizarea organizaţiilor distribuitoare de produse 
aeronautice”, ediția 1/2015, de Ordinul Ministerului Transporturilor nr. 806/2007 pentru aprobarea Reglementării 
aeronautice civile române RACR-AZAC „,„Admisibilitatea la zbor a unor categorii de aeronave civile“, ediția 
01/2007, de Ordinul Ministerului Transporturilor nr. 301/2009 pentru aprobarea Reglementării aeronautice civile 
române RACR-OPS LAAG „Operațiuni de lucru aerian şi aviaţiei generală”, ediția 01/2009 şi de Directiva de 
navigabilitate a Autorităţii Aeronautice Civile Române DN 14-02-001 “Emiterea certificatelor de identificare pentru 
aeronavele civile motorizate fără pilot (UAV)”, ediţia a 2 din 2016. 

Dând expresie calității de stat membru al Organizaţiei Aviației Civile Internaţionale“ şi având în vedere 
necesitatea stabilirii unor reglementări menite să contribuie la configurarea unui cadru normativ care să răspundă 
exigențelor noilor evoluţii tehnologice, România a transpus schimbările operate de Organizaţia Aviației Civile 
Internaţionale (ICAO) - ce a actualizat, în 1997, prevederile Anexei 7 “Înmatricularea aeronavelor civile” şi cele ale 
Anexei 13 “Investigarea accidentelor de aviaţie civilă”, iar în 2012 pe cele ale Anexei 2 “Regulile aerului” în sensul 
extinderii prevederilor celor trei documente şi asupra domeniului aeronavelor civile fără pilot uman la bord, 
incluzând aeronavele fără pilot uman la bord în categoria aeronavelor civile supravegheate şi reglementate prin 
reguli specifice — modificând şi completând Codului Aerian civil prin intermediul Legii nr. 98/2014 privind 
modificarea şi completarea O.G. nr. 29/1997. 

Analiza art. 3, pct. 3.7 şi 3.8! şi art. 17 din O.G. nr 29/1997 privind Codul aerian civil reliefează faptul că, în 
România, dronele sunt asimilate aeronavelor civile”, fiind supuse procedurii înmatriculării, în conformitate cu 
prevederile Convenţiei de la Chicago privind aviația civilă internaţională din 1944, iar certificatul de înmatriculare 
trebuie să se afle în permanenţă la persoana care asigură pilotarea aeronavei fără echipaj de conducere la bord. 

Trebuie menţionat că decizia de a trata aeronavele fără pilot la bord ca o nouă categorie de aeronave civile nu 
este o decizie exclusivă a României”, semnificative în acest sens fiind şi precizările din Declaraţia de la Riga privind 
aeronavele pilotate de la distanță (dronele) — „Structurarea viitorului aviaţiei” din 2015, precum şi din alte 
documente elaborate de către Agenţia Europeană de Siguranţă a Aviației (AESA), care a redactat o serie de norme 
europene privind vehiculele aeriene fără pilot”. 

Examinarea dispozițiilor art. 2 al Ordinului Ministerului Transporturilor nr.1333/2016 pentru aprobarea 
Reglementării aeronautice civile române RACR - IA „Înmatricularea aeronavelor civile”, ediția 1/2016, evidenţiază 
că documentul de înmatriculare emis de Regia Autonomă Autoritatea Aeronautică Civilă Română pentru aeronavele 
fără pilot la bord cu masa maximă la decolare cuprinsă între 0,500 kg şi 150 kg este certificatul de identificare, 
eliberat cu respectarea cerințelor şi condiţiilor stabilite prin procedurile emise de Autoritatea Aeronautică Civilă 
Română. Dispoziţiile acestui act normativ stipulează, totodată, că aeronavele fără pilot la bord cu masa maximă la 
decolare mai mică de 0,500 kg sunt exceptate de la obligaţia deţinerii unui document de înmatriculare. 

De asemenea, conform dispoziţiilor art.73 din O.G. nr.29/1997 privind Codul aerian civil fiecare aeronavă civilă 
trebuie să dețină un certificat de navigabilitate, eliberat în urma demonstrării că aeronava civilă este conformă cu 
proiectul de tip aprobat în certificatul de tip şi că întreaga documentaţie, inspecţiile şi încercările relevante 
demonstrează că aeronava este în condiţie de operare în siguranţă, care trebuie să se afle în permanenţă asupra 
persoanei care asigură pilotarea acesteia. 

Facem precizarea că, potrivit legislaţiei în vigoare, exploatarea unei aeronave civile, inclusiv a unei aeronave 
fără pilot la bord, fără ca această să posede un certificat de înmatriculare sau identificare şi un certificat sau 
autorizaţie de navigabilitate sau documente echivalente, atrage răspunderea penală pentru persoanele vinovate, fapta 
constituind infracțiune conform art. 103 din O.G. nr.29/1997 privind Codul aerian civil. 

Asimilarea dronelor cu aeronavele civile a impus necesitatea stabilirii unei reglementări şi în ceea ce priveşte 
personalul ce asigură pilotarea de la distanță a dronelor, care, conform art. 34, alin. 2 din O.G. nr.29/1997 
privind Codul aerian civil, este inclus în categoria personalului aeronautic civil, pentru care se instituie, prin art. 43! 
din acelaşi act normativ, obligația de a răspunde - de la începerea şi până la terminarea operațiunii de zbor cu 
aeronava civilă - de conducerea tehnică şi de siguranța aeronavei, putând lua orice măsuri pentru realizarea 
siguranței zborului. De altfel, asimilarea dronelor aeronavelor civile şi supunerea lor dispozițiilor O.G. nr.29/1997 


30 În anul 1965 România a aderat la Convenţia privind Aviația Civilă Internaţională (ICAO), încheiată la 7 decembrie 1944, la Chicago, 
devenind, prin Decretul nr.194 din 24 aprilie 1965, stat membru al Organizaţiei Aviației Civile Internaţionale. 

31 În conformitate cu prevederile art. 3, pct. 3.8! din O.G. nr 29/1997 privind Codul aerian civil aeronavele fără pilot sunt aeronave ghidate 
fie de către un pilot automat de la bordul lor, fie prin telecomandă de la un centru de control de la sol sau dintr-o altă aeronavă pilotată de echipaj 
uman. 

32 http:/Awww .caa.ro/supervizare/operare-uav-uas 

33 Aceste documente sunt: A-NPA 2015-10 „Introducerea unui cadru de reglementare privind condițiile de operare a vehiculelor aeriene 
fără pilot”, în septembrie 2015, NPA 2017-05 „Introducerea unui cadru de reglementare pentru operarea dronelor - Operaţiuni de sistem de 
aeronave fără pilot in categoria deschisă şi specifică”, publicat in mai 2017. 

privind Codul aerian civil atrage, după sine, răspunderea disciplinară, civilă, contravenţională sau penală a 
persoanelor vinovate pentru încălcarea dispozițiilor acestui act normativ. 

Cu privire la acest aspect apreciem că asimilarea personalul care asigură pilotarea de la distanță a dronelor cu 
personalul aeronautic civil determină supunerea lui prevederilor Legii nr.223/2007 privind Statutul personalului 
aeronautic civil navigant profesionist din aviația civilă din România, cu modificările şi completările ulterioare, fiind 
condiționat de respectarea tuturor cerințelor legale privind pregătirea şi certificarea. Cu toate acestea, ținând cont 
de diferenţele majore dintre categoriile de aeronave şi de exprimarea folosită de legiuitor în art. 34 alin. 2 din O.G. 
nr.29/1997 privind Codul aerian civil, care poate fi susceptibilă de interpretări, opinăm că se impune o delimitare 
clară a statutului personalul care asigură pilotarea dronelor faţă de cel al personalului aeronautic civil navigant 
profesionist din România. 

În vederea desfăşurării, în condiţii de legalitate, a activităţilor de zbor cu aeronave fără pilot la bord, se impune 
respectarea şi condiţiei de deţinere a unei polite de asigurare pentru pagube produse terţilor, pentru aeronavele fără 
pilot cu masa maximă la decolare peste 20 kg, conform prevederilor Regulamentului (CE) nr.785/2004 al 
Parlamentului European şi al Consiliului din 21 aprilie 2004 privind cerinţele de asigurare a operatorilor de 
transport aerian şi a operatorilor de aeronave)? t 

În temeiul prevederilor Legii nr.82/1993 privind constituirea Rezervației Biosferei Delta Dunării, cu modificările 
şi completările ulterioare şi ale Ordinului Ministerului Mediului nr.610/2009 privind aprobarea tarifelor pentru 
lucrările şi serviciile prestate de către Administraţia Rezervaţiei Biosferei Delta Dunării la solicitarea persoanelor 
fizice şi juridice, operatorii aerieni care intenționează să desfăşoare zboruri în spațiul aerian aferent Rezervaţiei 
Biosferei „Delta Dunării” (în spaţiu aerian de clasă G), trebuie să solicite Administraţiei Rezervaţiei Biosferei 
„Delta Dunării ” eliberarea unui permis de survol’, 

De asemenea, asimilarea aeronavelor fără pilot la bord cu aeronavele civile evidențiază faptul că şi 
componentele şi/sau echipementele acestora sunt considerate „produse aeronautice”, motiv pentru care agenţii 
comerciali, ce îşi desfăşoară activitatea pe teritoriul României şi au ca scop comercializarea de aeronave fără pilot 
la bord, componente şi/s-au echipamente specifice acestora, trebuie să-şi circumscrie activitatea dispozițiilor 
prevăzute de O.G. nr.29/1997 privind Codul aerian civil şi de Ordinul nr.764/2015 pentru aprobarea Reglementării 
aeronautice civile române RACRDPA "Autorizarea organizaţiilor distribuitoare de produse aeronautice", ediția 
1/2015, acte normative ce stipulează, în mod detaliat, procedura de autorizare a distribuitorilor de produse 
aeronautice pe teritoriul României, procedură instituită pentru a răspunde necesității de asigurare a siguranței şi 
securității activităților aeronautice civile. 

Astfel, în conformitate cu dispozițiile Ordinului Ministerului Transporturilor nr.764/2015 pentru aprobarea 
Reglementării aeronautice civile române RACRDPA "Autorizarea organizațiilor distribuitoare de produse 
aeronautice", ediția 1/2015, pentru a furniza produse aeronautice pe teritoriul României sau direct agenților 
aeronautici civili, o persoană juridică trebuie să fie autorizată sau recunoscută de Autoritatea Aeronautică Civilă 
Română”®, care, dacă constată încălcări ale reglementărilor în materie, poate dispune restricționarea, suspendarea 
sau revocarea certificatului de autorizare. Autorizarea este valabilă un an, în cazul emiterii iniţiale a certificatului de 
autorizare şi doi ani, în cazul prelungirii sau reînnoirii valabilităţii acestuia”. Odată autorizată, persoană juridică 
are dreptul să efectueze următoarele activităţi: să distribuie produsele aeronautice pentru care este autorizată, de la 
amplasamentele identificate în certificatul de autorizare şi/sau în memoriul de prezentare al organizației; să 
nominalizeze personalul de inspecție/certificare acceptat de Autoritatea Aeronautică Civilă Română şi să emită 
certificate de conformitate pentru produsele aeronautice livrate clienţilor, care să ateste conformitatea produsului cu 
datele de proiectare ori standardul de fabricaţie aprobat”. 


III. Aspecte privind procedura de autorizare a utilizării dronelor civile în spaţiul aerian naţional. Analiza 
dispoziţiilor cuprinse în H.G. nr.912/2010 pentru aprobarea procedurii de autorizare a zborurilor în spaţiul aerian 
naţional, precum şi a condiţiilor în care decolarea şi aterizarea aeronavelor civile se pot efectua şi de pe/pe alte 
terenuri Sau suprafeţe de apă decât aerodromurile certificate (cu modificările şi completările ulterioare), în Ordinul 
Ministerului Transporturilor nr.806/2007 pentru aprobarea Reglementării aeronautice civile române RACR-AZAC 
„Admisibilitatea la zbor a unor categorii de aeronave civile“, ediția 01/2007 şi în Ordinul Ministerului 
Transporturilor nr.301/2009 pentru aprobarea Reglementării aeronautice civile române RACR-OPS LAAG 
„Operaţiuni de lucru aerian şi aviației generală”, ediția 01/2009 reliefează faptul că aeronavelor fără pilot la bord 


34 http:/Awww .caa.ro/supervizare/operare-uav-uas 

35 http:/Awww .caa.ro/supervizare/operare-uav-uas 

36 Pentru detalii a se vedea şi ghidul elaborate de Autoritatea Aeronautică Civilă Română pentru desfăşurarea evaluării în vederea 
autorizării distribuitorilor de produse aeronautice. 

(http://www.caa.ro/media/docs/Etapele_evaluarii in scopul autorizarii _DPA.pdf). 

37 Conform RACR-DPA 1.75. 

38 Conform RACR-DPA 1.45. 

pot efectua zboruri numai după o obținerea unei autorizării prealabile din partea Autorităţii Aeronautice Civile 
Române, în cazul zborurilor sub înălțimea minimă de siguranță, sau, în celelalte cazuri, după realizarea unei 
informări de trafic transmisă Centrului de Operații Aeriene din cadrul Ministerului Apărării Naţionale, cu cel puţin 
30 de minute înainte de ora prevăzută pentru decolare sau începerea activităţii de zbor prin intermediul telefonului, 
faxului, emailului, internetului sau radioului. Un aspect foarte important, ce se desprinde din interpretarea 
prevederilor legale în vigoare, este dat de faptul că, în România, în prezent, aeronavele fără pilot la bord pot ateriza 
sau decola de pe un teren/o suprafaţă de apă, numai dacă este amplasat/ă în extravilanul unei localități, cu excepția 
aerodromurilor civile certificate conform reglementărilor în vigoare emise de Ministerul Transporturilor”, ceea ce 
atrage, implicit, interdicţia utilizării dronelor în intravilanul localităților. Totodată, reglementările în vigoare 
interzic, deasupra zonelor dens populate“, efectuarea de către aeronavele civile a zborurilor la înălțimi mai mici de 
300 de metri faţă de cel mai înalt obstacol fix, cu excepţia celor care execută proceduri de aterizare/decolare pe/de 
pe aerodromuri certificate, precum şi a celor care execută, în conformitate cu reglementările legale, operaţiuni de 
filmare aeriană sau de lucru aerian în folosul sănătății publice şi protecţiei mediului în baza unei autorizări specifice 
emise de către Autoritatea Aeronautică Civilă Română pentru fiecare zbor/serie de zboruri, în condițiile existenței 
unui aviz al primarului localității pe raza căreia se desfăşoară operaţiunile aeriene respective. Legiuitorul a instituit 
şi sancţiuni pentru nerespectarea acestor interdicții, ce constituie contravenţii, sancţionate cu amendă conform art. 
13 şi art. 14 din H.G. nr. 912/2010. 

Totodată, potrivit dispoziţiilor art.5 din H.G. nr.912/2010, utilizarea dronelor civile pentru activități de filmare şi 
fotografiere sau determinări topogeodezice, este condiționată de obținerea, în prealabil, a unei autorizări de survol 
din partea Ministerului Apărării Naţionale. 

O altă precizare ce se impune a fi evidenţiată este cea care rezultă din coroborarea prevederile Legii 
nr.182/2002 privind protecția informaţiilor clasificate, cu modificările şi completările ulterioare, cu dispoziţiile 
actelor normative ce reglementează aprobarea procedurii de autorizare a zborurilor în spaţiul aerian naţional pentru 
aeronavele fără pilot la bord, în sensul că activitățile de zbor cu asemenea echipamente din care rezultă produse 
geospaţiale“! sau înregistrări aerofotogrammetrice” cu relevanţă în domeniul securităţii naţionale, nu pot fi operate 
decât de persoane ce deţin certificate de securitate, prin care se atestă acreditarea persoanei respective de a deține, 
de a avea acces şi de a lucra cu informaţii clasificate. 


Concluzii. Analiza realizată pentru documentarea acestui studiu atât în ceea ce priveşte legislaţia actuală a 
României în domeniul dronelor, atribuţiile diverselor instituţii, cât şi evoluţiile tehnologice interne şi internaţionale în 
materie, posibilele aplicaţii ale acestor echipamente în variate domenii militare şi civile, tendința reglementărilor 
europene şi internaţionale, dar şi situaţiile reliefate în presă cu privire la utilizarea ilegală a dronelor, ne 
îndreptățesc să apreciem că se impune o dezvoltare a cadrului legislativ şi instituțional din România cu privire la 
producerea, comercializarea, înregistrarea şi utilizarea dronelor în spaţiul aerian naţional, cu luare în considerare a 
posibilelor evoluţii ale acestei tehnologii în viitor şi cu garanţii integrate legate de protejarea vieţii private, a datelor 
cu caracter personal şi a patrimoniului persoanelor. În acest context, înființarea unui institut de cercetare cu caracter 
interdisciplinar poate reprezenta o soluție viabilă menită să permită o abordare comprehensivă şi integrată a 
dimensiunilor pe care le pot avea activitățile legate de drone. Totodată, având în vedere faptul că, în prezent, 
dispoziţiile incidente în domeniu sunt dispersate în conținutul mai multor acte normative şi ținând cont de specificul 
dronelor, opinăm că o reglementare unică, dedicată, în mod exclusiv, problematicii în cauză, ar răspunde mult mai 
bine necesităţii obiective de reglementare cuprinzătoare a domeniului. De asemenea, luând în considerare dispoziţiile 
Codului aerian civil potrivit cărora personalul care asigură pilotarea dronelor este asimilat personalului aeronautic 
civil navigant, fără a exista detalieri clare cu privire la cerinţele de formare profesională şi autorizare, se impune 
apariția unor reglementări clare privind instituţiile, modalităţile şi condiţiile de asigurare a pregătirii specifice 
pentru operatorilor de drone şi chiar apariția unor noi ocupaţii în Clasificarea Ocupaţiilor din România (COR). De 


39 Art. 8, alin. 3 din H.G. nr. 912/2010 pentru aprobarea procedurii de autorizare a zborurilor în spaţiul aerian naţional, precum şi 
a condiţiilor în care decolarea şi aterizarea aeronavelor civile se pot efectua şi de pe/pe alte terenuri sau suprafeţe de apă decât aerodromurile 
certificate (cu modificările şi completările ulterioare). 

40 Potrivit art. 2, alin. 1, lit. b din H.G. nr. 912/2010 pentru aprobarea procedurii de autorizare a zborurilor în spaţiul aerian naţional, 
precum şi a condiţiilor în care decolarea şi aterizarea aeronavelor civile se pot efectua şi de pe/pe alte terenuri sau suprafețe de apă decât 
aerodromurile certificate (cu modificările şi completările ulterioare) prin zone dens populate se înţeleg zonele cu ansambluri de clădiri situate în 
localități urbane sau rurale, precum şi orice terenuri pe care se adună un număr mare de persoane în scop recreaţional ori pentru participarea la 
diverse manifestații în aer liber. 

+! În înţelesul art.15, lit. 1 din Legea nr.182/2002 privind protecţia informaţiilor clasificate, cu modificările şi completările ulterioare, prin 
produse geospaţiale se înțeleg produsele analogice sau digitale obținute prin prelucrarea informaţiilor geospaţiale, de tipul reprezentărilor 
cartografice constând în planuri topografice, cadastrale şi tematice, hărți topografice, cadastrale şi tematice şi/sau înregistrări 
aerofotogrammetrice, imagini ortorectificate, ortofotoplanuri şi ortofotohărți. 

42 În înţelesul art.15, lit. 1 din Legea nr.182/2002 privind protecţia informaţiilor clasificate, cu modificările şi completările ulterioare, prin 
înregistrare aerofotogrammetrică se înțelege înregistrarea analogică sau digitală realizată cu senzori aeropurtaţi activi şi/sau pasivi în spectrul 
electromagnetic. 

asemenea, în contextul în care dronele reprezintă un domeniu emergent, ce se dezvoltă cu rapiditate, se evidenţiază 
creşterea numărului de specialişti capabili să ofere consultanţă juridică, şi nu numai, privind producerea, 
comercializarea, înregistrarea şi utilizarea dronelor, cu respectarea cadrului normativ intern, european şi 
internaţional. Dezvoltarea cadrului juridic privind procedurile de operare a zborului dronelor în condiţii de 
siguranță aeriană şi de răspundere juridică pentru atingerile aduse mediului înconjurător şi pentru prejudiciile 
cauzate ca urmare a producerii, comercializării şi utilizării dronelor în afara cadrului legal statuat şi reglementarea 
utilizării dronelor în alte scopuri decât cele comerciale şi recreative, respectiv în situaţii de urgenţă, sunt, alte 
probleme deosebit de importante care necesită atenția autorităților şi reclamă noi abordări legislative şi 
instituționale. Totodată, ne raliem opiniilor exprimate deja care apreciază că, deşi aceste dezvoltări tehnologice aduc 
oportunități necunoscute până în prezent, inexistența unui cadru legislativ şi instituțional în domeniul dronelor, 
articulat şi capabil să răspundă provocărilor legate de siguranță, securitate“, protecţia vieţii private şi a datelor 
personale poate atrage vulnerabilităţi la adresa securităţii naţionale a României“. 


8 Tomescu I. R., National security and insecurity, în revista Research and Science Today, nr. 2/2016, pp. 32-37. 
“ttps://www.dronele.ro/lipsa-unor-reglementari-in-domeniul-dronelor-atrage-vulnerabilitati-la-adresa-securitatii-nationale-a-romaniei/ 

Abstract: The protection of nature on Romanian soil begins, although indirectly, from the prehistoric period and 
then from the Dacian times. Subsequently, the protection of nature materialized through measures that primarily had 
patrimonial purposes, related to the protection of property. At present, due to the necessity of harmonizing the 

Union, by GEO no. 195/2005 established a new framework regulation in the field transposing Community law in the 
field of environmental protection. However, the many legislative changes unfortunately have had negative effects at 
the level of real and effective implementation of environmental regulations. 

Dreptul internaţional public (dreptul ginţilor) s-a format ca o ramură autonomă a dreptului, în secolele XVI-XVII, 
odată cu apariția statelor naţionale. Primele reguli şi instituţii ale dreptului internaţional public îşi au originea încă din 
antichitate şi au evoluat odată cu apariţia şi dezvoltarea anumitor forme statale şi a relaţiilor dintre acesteal. 
Iniţiativele protecţiei naturii pe pământ românesc sunt vechi şi numeroase?. 

Protecţia naturii pe pământ românesc începe, deşi indirect, din perioada preistorică şi apoi din vremea dacilor, 
pădurile fiind de mare ajutor şi importanţă pentru populaţie, atât sub aspectul apărării” cât şi al alimentaţiei. În acele 
timpuri, aşa cum istoricii afirmă pădurea „era mult mai întinsă decât astăzi, acoperea nu numai munţii, dar şi dealurile 
şi o mare parte a câmpiei”. 

Ulterior, protecția naturii s-a concretizat prin măsuri care aveau în principal scopuri patrimoniale, referitoare la 
protecția proprietăţii. Mărturii despre protecția diferiților factori de mediu, precum pădurea, apa, solul etc., le găsim în 
lucrările cronicarilor Dimitrie Cantemie şi loan Neculce. 

Astfel, istoricii consideră că „braniştele” au apărut pentru prima dată în perioada întemeierii Ţării Româneşti, în 
secolul al XIV-lea. „Legea” braniştei, era străveche şi făcea parte din „obiceiul locului”. Braniştile erau „locuri oprite 
sau rezervate, în care nimeni n-avea voie să intre spre a tăia lemne, a cosi fân, a paşte vitele, a vâna, a prinde peşte sau 
a culege fructele pădurii, fără voia prealabilă a stăpânului”. Cei care nu respectau această „lege” erau sancționați, 
pedeapsa variind de la confiscarea obiectelor personale (a securei, a uneltelor sau a hainelor) până la pedepse 
corporale sau chiar spânzurătoare. 

O primă branişte domnească este menţionată de către Radu cel Frumos în documentul din 15 ianuarie 1467 prin 
care „întăreşte mânăstirea Cozia, bălțile dunărene de la Săpatul până la gura Ialomiţei, dăruite de Mircea cel Bătrân. 
Voievodul precizează: „Şi nimeni altul să nu se amestece, nici pârcălabii Flocilor, nici brăniştari, nici nimeni altul 
dintre boierii şi dregătorii domniei mele”.S 

În perioada următoare apar numeroase acte domneşti care reglementează „braniştile” sau „opreliştile de stricare a 
naturii”. Cele mai numeroase erau braniştele bisericeşti, întărite de actele domneşti din acele perioade, cum ar fi cele 
ale lui Vlad Voievod (1533), Vlad Vodă Vintilă (1534), Matei Basarab (1646). 

Printre braniştile moldovene apare întărită de către Alexandru Lăpuşneanu prin actul din 21 decembrie 1560 
braniştea mânăstirii de la Vânători (Neamţ). De asemenea, Moise Moghilă întăreşte la 3 septembrie 1633 braniştea 
mânăstirii Bistriţa, întărită anterior de către Ştefan cel Mare. 

„Legea braniştei” a funcţionat şi în Transilvania, unde la 1 octombrie 1588 principele Sigismund Bathory 
interzice tăierea pădurilor şi prinderea vânatului din Miceşti, Drâmbar, Amoşiţa, Stremț şi Salda de Jos (Alba Iulia). 

Toate aceste reglementări din cuprinsul actelor domneşti reprezintă un început în privinţa ocrotirii unor specii de 
animale şi a protecţiei pădurilor de exploatarea abuzivă şi necontrolată. 


* Lucrarea este elaborată în perioada de sustenabilitate a proiectului cu titlul “Studii doctorale şi postdoctorale Orizont 2020: promovarea 
interesului naţional prin excelenţă, competitivitate şi responsabilitate în cercetarea ştiinţifică fundamentală şi aplicată românească", număr de 
identificare contract POSDRU/159/1.5/S/140106. Proiectul estecofinanțat din Fondul Social European prin Programul Operaţional Sectorial 
Dezvoltarea Resurselor Umane 2007-2013. Investeşte în Oameni! ; Lucrarea face parte din teza de doctorat „Răspunderea internaţională a 
statelor pentru daunele de mediu transfrontaliere”. 

* Avocat, Baroul Vâlcea; e-mail: oanahanciu( gmail.com 

! Dumitra Popescu, Felicia Maxim, Drept internaţional public, Editura Renaissance, Bucureşti, 2010, p.21. 

2 Daniela Marinescu, Tratat de dreptul mediului, Editura Universul Juridic, Bucureşti, 2010, p. 31. 

3 Columna ridicată de împăratul Traian la Roma îi prezintă în multe locuri pe daci luptând lângă pădure. 

4 Constantin C. Giurescu, Istoria pădurii româneşti — din cele mai vechi timpuri până astăzi, Editura Orion, Bucureşti, 2004, p. 11. 

5 Constantin C. Giurescu, op.cit., p. 55. 

é Constantin C. Giurescu, op.cit., p. 55. 

Demn de remarcat este instituirea în 1739, în Banat a serviciului silvic regulat, fiind considerat un prim pas în 
domeniul protecţiei mediului. 

Prima reglementare oficială privind pădurile este cea din Transilvania din anul 1781, aceasta făcându-se în 
perioada regimului austriac din timpul împăratului Iosif al II-lea”. A fost urmată de reglementările din Bucovina din 
anul 1786, cea din Moldova din anul 1792, cea din Muntenia din anul 1793 şi apoi de cea din Dobrogea din anul 
1870. 

Astfel, în anul 1786 apare „Orânduiala de pădure” care reglementează problematica pădurilor din Bucovina 
amenințate de jafurile din acea vreme. Considerată ca fiind prima lege silvică românească, conţine 12 capitole care 
prevăd printre altele „în ce chip trebuie după rânduială, să se hăznuiască şi să se tae” sau „, moşinaşul de păduri...e 
datoriu pe tot anul atât lemn să taie dentr-însa, pe câtu pădurea într-un an poate să deae; iară amintrele făcând, apoi 
greşeşte împotriva rânduielii şi aduce pe următorii sau moştenitorii săi la lipsă de lemnu”. Prin urmare se poate 
desprinde faptul că exista încă de pe atunci o preocupare pentru ocrotirea pădurii prin tăierea acesteia cu prudenţă şi 
având în vederea regenerarea acesteia. Mai mult decât atât, se pune problema protejării şi conservării pădurii pentru 
generaţiile viitoare. 

Această „Orânduire de pădure” din Bucovina a fost urmată în Moldova de orânduirea din 1792 a domnitorului 
Alexandru Moruzzi prin care întăreşte „anaforaua” pentru codrii, dumbrăvi şi lunci, urmată în 1794 de o altă 
orânduială prin care se semnalează faptul că „s-au tăiat fără socoteală vârf de păduri şi codrii, locurile rămânând 
câmpii goale” iar în continuare se precizează că este necesar „să fie oprite de a nu se strica rău pădurile şi dumbrăvile 
supt nici un fel de nume”. 

Astfel de reglementări introduceau noțiunea de drept de proprietatea şi modalitatea prin care se permitea folosirea 
pădurilor, inclusiv a faunei lor, introducând o serie de recomandări pentru protejarea şi regenerarea fondului forestier. 

Liberalizarea comerțului prin aplicarea Tratatului de la Adrianopol din 1829, deşi benefic din punct de vedere 
comercial, favorizând cultura cerealelor pentru export, a determinat creşterea suprafeţelor agricole prin exploatarea 
masivă a pădurilor şi o degradare a solurilor. 

Având în vedere pericolul defrişărilor masive, s-a pus problema introducerii unor reglementări legale care să 
stopeze acest flagel. 

În perioada următoare au apărut în 1843 în Moldova şi în 1847 în Ţara Românească unele reglementări juridice 
menite să ducă la implementarea unor norme privind exploatarea pădurilor. În mare parte aceste reguli au avut ca 
inspirație Codul Silvic Francez. 

La trei ani de la revoluţia din 1848, în Țara Românească s-a admis printr-un ordin agrar păşunatul vitelor în 
păduri şi exploatarea lemnului pentru trebuințele țăranilor. Deşi din punct de vedere social a reprezentat o 
îmbunătăţire a situaţiei țăranilor, din punct de vedere al protecţie pădurilor a fost un mare pas înapoi!” 

În timpul domniei lui Cuza, în anii 1862-1863 se iau măsuri privind înfiinţarea unor pepiniere silvice pe 
domeniile statului!!. 

Tot în timpul domniei lui Cuza a fost promulgat la 30 octombrie 1868 Codul penal roman. Acesta a fost pus în 
aplicare la 1 mai 1865 şi prevedea în articolele 309 şi 368 restricții privind vânătoarea în parcuri închise şi interzicerea 
otrăvirii peştilor în bălți, heleştee ori havuzuri, fiind totodată sancționată şi incendierea pădurilor şi fâneţelor prin 
articolele 358 şi 360. Aceste măsuri au fost întărite şi completate prin Legea pentru poliţia rurală din 25 decembrie 
1868, unde prin articolul 102 a fost introdus pentru prima dată în legislația românească oprirea vânătorii pentru patru 
luni pe an, interzicerea distrugerii cuiburilor şi ouălelor păsărilor de interes cinegetic, cât şi prin introducerea unor 
măsuri de combatere a dăunătorilor şi bolilor la plante şi animale”. 

De asemenea, prevederi referitoare la ocrotirea patrimoniului natural le găsim şi în Codul Civil din 1864, care 
prevedea la articolul 473 că bunurile mobile reprezintă acele „corpuri care se pot transporta de la un loc la altul, atât 
cele care mişcă de la sine, precum sunt animalele, precum şi cele care nu se pot strămuta decât printr-o putere străină, 
precum sunt lucrurile neînsufleţite”. 

Urmează diferite reglementări în domenii specifice, ca de exemplu Legea vânătorii în 1872, Legea asupra 
serviciului sanitar în 1974, Legea asupra pescuitului în 1892, „, Condiţiile generale pentru exploatarea pădurilor 
statului” (1896), Legea pentru crearea unui fond necesar pădurilor, menţinerea coastelor şi fixării terenurilor pe 


7 Însă după moartea împăratului Iosif al II-lea (1791) se edictează legi care dau dreptul numai moşierilor să revendice pădurile satelor de 
țărani. (A. Csetri şi St. Imreh, Asupra relațiilor de proprietate feudală în Transilvania (1750-1848) în Anuarul Institutului de Istorie din Cluj, IX 
(1966), p. 119). 

8 Constantin C. Giurescu, op.cit., p. 128. 

” Radu Stancu, Ghe. Deaconu, A. Richițeanu, Aspecte ale dezvoltării legislației de ocrotire a naturii în România, Revista „ Ocrotirea naturii 
şi a mediului înconjurător”, t. 2 nr. 2/1977, p.96. 

10 Constantin C. Giurescu, op.cit., p. 133. 

11 Constantin C. Giurescu, Viața şi opera lui Cuza Vodă, ediţia 2, Editura Curtea Veche, Bucureşti, 2000, p. 282. 

12 Mircea Duţu, Dreptul mediului, tratat — vol. I, Editura Economică 1998, p. 26; Daniela Marinescu, Tratat de dreptul mediului, ediția a 
III-a, revăzută şi adăugită, Editura Universul Juridic, 2008, p. 32. 

moşiile statului (1900) sau Regulamentul din 21 octombrie 1899 privind măsuri de apărare a sănătăţii publice faţă de 
exploatările de petrol. 

În 1873 apare o primă încercare de promulgare a unui proiect de cod silvic la inițiativa ministrului de finanțe 
Petre Mavrogheni, care însă este respins la Senat. Abia în 1881 apare primul Cod silvic românesc, promulgat la 19 
iulie şi publicat în Monitorul Oficial la 24 iunie. Acesta va suferi modificări prin legile din 4 iunie 1892 şi 22 martie 
1896 şi va fi înlocuit în 8 aprilie 1910 printr-un nou Cod silvic. 

În Transilvania, s-a aplicat legea ungară care prevedea că pădurile statului, al stabilimentelor publice cât şi a 
anumitor societăți anonime nu puteau să fie exploatate decât pe baza unui angajament care urmărea regenerarea 
pădurilor”. 

Această lege a continuat să fie aplicată în Transilvania şi după unirea cu România (1 decembrie 1918) până în 
1923, când Codul silvic român din 1910 a fost aplicat pe întreg teritoriul țării. 

Interesul pentru protejarea naturii a apărut în principal la începutul secolului XX. Au fost întocmite liste cu 
monumente de interes istoric sau științifico-economic urmând a fi protejate prin legi speciale. În 1919, Sfatul Național 
de la Sibiu a introdus în articolul 2 din Legea agrară textul: „Toate locurile care prezintă interes ştiinţific să fie 
expropriate în întregime, pentru ştiinţă”. Această reglementare este considerată ca fiind prima legiferare românească 
cu privire la protecția naturii!?. 

La 30 martie 1910 a fost înființată pe lângă Ministerul Agriculturii şi Domeniilor, Casa Pădurilor, al cărei scop 
era administrarea fondurilor instituite prin lege pentru creşterea suprafeţelor domeniului silvic al statului, regenerarea 
şi conservarea pădurilor. 

În 1921 a fost înființată Societatea de Turism pentru protecția Naturii, fiind considerată prima formă de 
organizare şi protecție a naturii, al cărei scop era printre altele şi formarea de rezervații naturale”. 

În 1924 apare Legea regimului apelor, înființându-se pe lângă Ministerul Lucrărilor Publice, Consiliul Superior al 
Apelor, al cărui scop era să întocmească regulamentul de aplicare a legii şi să avizeze asupra tuturor aspectelor din 
domeniul apelor trimise către Ministerul Lucrărilor Publice!S. 

Protecția monumentelor naturii s-a concretizat prin adoptarea la 7 iulie 1930 a primei legi privind protecția 
monumentelor naturii, în cuprinsul acesteia monumentele naturii fiind definite ca „toate teritoriile, vietăţile şi 
artefactele neistorice, ce merită a fi considerate pentru folosința obştească actuală şi viitoare”. 

În această perioadă a luat ființă Comisia monumentelor naturii, care avea ca scop inventarierea monumentelor 
naturii şi conservarea lor. Aşa a fost înfiinţat în 1933 Parcul Naţional Retezat, urmat şi de alte rezervaţii naturale, ca 
de exemplu Pădurea Letea, Codrul secular Slătioara, Codrul secular Gimălau etc. 

După cel de-Al Doilea Război Mondial apare la 17 octombrie 1950 Decretul nr. 237 privind ocrotirea naturii şi 
ulterior Regulamentul de aplicare aprobat prin Hotărârea Consiliului de Miniştri nr. 518/1954. Protecția naturii s-a 
realizat în această perioada „în condiţiile dezvoltării planificate şi regimului politic totalitar”. 

Prin Hotărârea Consiliului de Miniştri nr. 518/1954 se acorda comitetelor executive ale consiliilor populare 
judeţene, posibilitatea să adopte la propunerea Comisiei pentru Ocrotirea Monumentelor Naturii măsuri provizorii 
pentru ocrotirea depozitelor fosiliere, peşterilor, faunei, florei etc. Activitatea Comisiei s-a concretizat prin creşterea 
numărului de rezervaţii în acea perioadă. 

Tendinţele internaţionale de protecţie a mediului, concretizate prin desfăşurarea Conferinţei mondiale a O.N.U. 
asupra mediului care a avut loc la Stockholm la 20 iunie 1972 au determinat România să adopte Legea nr. 9 din 20 
iunie 1973 privind protecția mediului înconjurător — „situând România printre puţinele ţări din lume care dispunea de 
o lege-cadru în acest domeniu, lege care a fost întregită şi completată cu alte reglementări sectoriale”!*. 

Potrivit Legii nr. 9/1973 mediul înconjurător reprezenta „totalitatea factorilor naturali şi ai celor creați prin 
activități umane care, în strânsă interacţiune, influenţează echilibrul ecologic, determină condiţiile de viaţă pentru om 
şi dezvoltarea societăţii”. 

În anul 1974 s-a înfințat Consiliul Naţional pentru Protecţia Mediului Înconjurător, cu filiale terioriale, însă 
eficienţa sa a fost limitată şi „diminuată de atitudinea şi concepția generală a sistemului politic-economic”!?. 

După Revoluţia din 1989 s-a adoptat prin referendumul din 8 decembrie 1991 Constituţia României, prin care, 
după revizuirea din 2003, printre altele, a stabilit prin art. 35 „Dreptul la un mediu sănătos” obligaţia statului de a 
asigura „dreptul oricărei persoane la un mediu sănătos şi echilibrat ecologic”. 


13 Constantin C. Giurescu, op.cit., p. 134. 

14 Mircea Duţu, op.cit., p. 26; Daniela Marinescu, op.cit., p.28. 

15 Stefan TȚârcă, Dreptul mediului, Editura Lumina Lex, Bucureşti, 2005. 

16 Stefan Țârcă, Dreptul mediului, Editura Lumina Lex, Bucureşti, 2005. 

17 Mircea Duţu, op.cit., p. 26; Daniela Marinescu, op.cit., p.29. 

18 Daniela Marinescu, op.cit., p. 37. 

19 Mircea Duţu, Dreptul op.cit., p. 26; Daniela Marinescu, op.cit., 2008, p.30. 

În 1995, la 29 decembrie, s-a adoptat Legea nr. 137% a protecției mediului prin care se stabilea pentru prima dată 
ca protecția mediului să fie „un obiectiv de interes public major”. Legea a consacrat „principiile şi elementele 
strategice” care ajută la dezvoltarea durabilă a societății şi modalitatea evaluării impactului asupra mediului şi 
autorizare a activităţilor sociale şi economice, stabilind reglementări sectoriale de protecţia mediului”! Prin articolul 5 
din Legea 137/1995 s-a consacrat tuturor „persoanelor dreptul la un mediu sănătos, garantând în acest scop: a) accesul 
la informaţiile privind calitatea mediului b) dreptul de a se asocia în organizații de apărare a calității mediului; c) 
dreptul de consultare în vederea luării deciziilor privind dezvoltarea politicilor, legislaţiei şi a normelor de mediu, 
eliberarea acordurilor şi a autorizaţiilor de mediu, inclusiv pentru planurile de amenajare a teritoriului şi de urbanism; 
d) dreptul de a se adresa, direct sau prin intermediul unor asociații, autorităților administrative sau judecătoreşti în 
vederea prevenirii sau în cazul producerii unui prejudiciu direct sau indirect, e) dreptul la despăgubire pentru 
prejudiciul suferit”. 

Legea-cadru privind protecţia mediului a fost completată de mai multe reglementări sectoriale, ca de exemplu: 
Legea apelor nr. 106/1996, Codul silvic aprobat prin Legea nr. 26/1996, Legea privind desfăşurarea în siguranță, 
reglementarea, autorizarea şi controlul activităţilor nucleare nr. 111/1996, Legea vânătorii şi a protecţiei fondului 
cinegetic nr. 407/2006, OUG nr. 243/2000 privind protecţia atmosferei, OUG nr. 57/2007 privind ariile naturale 
protejate, conservarea habitatelor naturale, a florei şi faunei sălbatice, HG nr. 440/2005 privind reorganizarea şi 
funcționarea Gărzii de Mediu etc. 

Datorită necesităţii armonizării legislației naţionale cu acquis-ul comunitar în domeniu, în cadrul procesului de 
preaderare la Uniunea Europeană, prin OUG nr. 195/2005 s-a stabilit o nouă reglementare-cadru în domeniu care 
transpune dreptul comunitar în domeniul protecţiei mediului, dar aşa cum specialiştii din domeniul dreptului mediului 
au remarcat şi „renunţarea nejustificată la unele prevederi pozitive precum cele din domeniul răspunderii pentru 
prejudiciul ecologic”. Reglementarea răspunderii juridice îşi are sediul şi în Ordonanţa de Urgenţă a Guvernului 
nr. 68/2007 privind răspunderea de mediu cu referire la prevenirea şi repararea prejudiciului asupra mediului”. Aceste 
reglementări privind răspunderea de mediu au fost completate cu o serie de norme sectoriale şi speciale în domeniul 
protecției mediului. 

De asemenea, deşi nu este reglementată în mod expres, răspunderea în dreptul mediului îmbracă forma 
răspunderii civile delictuale, contravenţionale şi penale. 

Dacă până la apariţia O.U.G. nr. 68/2007 în problemele de mediu se aplica răspunderea civilă clasică, după 
apariţia ordonanţei menţionate putem vorbi despre o răspundere de mediu prin care se urmăreşte prevenirea şi 
repararea prejudiciului asupra mediului. Cu toate acestea, răspunderea introdusă prin O.U.G. nr. 68/2007 
reglementează doar situaţia prejudiciului cauzat mediului, neacoperind toate situaţiile, la restul prejudiciilor cauzate în 
cadrul raporturilor de mediu, care nu sunt reglementate de ordonanţă, li se vor aplica normele răspunderii civile 
clasice. 

În problema răspunderii contravenţionale pentru daunele de mediu, ne raliem şi noi la părerea autorilor literaturii 
de specialitate”, susținând necesitatea caracterului imprescriptibil al sancţiunilor aplicate în cazul poluării, având în 
vedere impactul major pe care poluarea îl are asupra mediului în general şi al bunurilor şi sănătății oamenilor. 

De asemenea, apreciem că numeroasele modificări atât din punct de vedere legislativ precum şi de nivel 
organizațional şi funcţional al Ministerului Mediului au avut din nefericire efecte negative la nivel de implementare 
reală şi eficientă a reglementărilor privind protecția mediului. De multe ori, deşi suntem în secolul XXI, autoritățile 
sunt ineficiente şi incapabile să gestioneze la nivel central şi local problematica protecţiei mediului. 


2 Legea nr. 137/1995 republicată, publicată în M.Of. nr. 70/17 februarie 2000. A fost abrogată în temeiul art. 105 lit. a) din OUG nr. 
195/2005 pivind protecţia mediului. 

21 Mircea Duţu, Andrei Duţu, Răspunderea în dreptul mediului, Editura Academiei Române, Bucureşti, 2015, p.45. 

22 Mircea Duţu, Andrei Duţu, op.cit., p. 46. 

23 Ordonanţa de Urgenţă nr. 68 din 28 iunie 2007, publică în Monitorul Oficial nr. 446/29.07.2007. 

24 D, Marinescu, 2010, op.cit., p.675. 

Abstract: Designed today as a specially protected area, the Black Sea is the largest continental basin in the 
world. It is a remnant of the Sarmatian Sea and presents a number of unique aspects in the world. The entire Black 
Sea ecosystem is in an advanced process of degradation. The adoption of the Convention on the Protection of the 
Black Sea Against Pollution is in the broader context of the area's concerns over the last few years to multiply its 
economic, political, cultural and scientific cooperation, including through the establishment of appropriate 
institutional structures. The Convention on the Protection of the Black Sea Against Pollution has succeeded in 
establishing intergovernmental cooperation on a permanent basis with regard to other conventions on the protection 
of the marine environment, and to capitalize on some of the experience of adopting and applying other documents in 
the field. 

Marea Neagră este o mare din bazinul atlantic, situată între Europa şi Asia, care se învecinează cu Rusia, Ucraina, 
România , Bulgaria, Turcia şi Georgia. Marea Neagră are un țărm dantelat şi este săracă în insule. Cele mai iportante 
insule sunt Insula Şerpilor şi insulele formate de Dunăre, precum Isula Sacalinul Mare. Peninsula Crimeea este cea 
mai importantă peninsulă, împărțită cu Marea Azov. Golfurile Mării negre sunt largi, puţin prielnice adăpostirii 
vaselor pe furtună, cum sunt: Golful Burgas, Golful Varna, Golful Sinop, Golful Samsun, etc.). Fundul mării este 
împărţit în platforma continentală, care ocupă o suprafață întinsă în partea de nord+vest a Mării Negre, cu o lungime 
de peste 200 km i o lățime de 2,2 până la 15 km, panta continentală şi zona abisală. Lângă coasta caucaziană şi 
anatoliană platforma constă într-o fâşie îngustă intermitentă. 

Ecosistemul Mării Negre este într-un proces avansat de degradare. 90% din volumul apelor Mării Negre sunt 
lipsite de oxigen şi marea majoritate a vieţii marine este concentrată la suprafață în restul de 10%. În mediul marin, 
este deversată o mare cantitate de poluanţi de origine fluvială, îndeosebi din Dunăre, Don şi Nipru. Starea ecologică a 
Mării este destul de gravă, mai ales din cauza aportului de apă dulce adusă de fluvii, fiind ameninţată de un colaps pe 
termen scurt. Modificările care au alterat starea de echilibru a ecosistemului marin s-au datorat ridicării stratului de 
acid sulfhidric, pătrunderii unor cantități mari de poluanţi minerali şi organici. Introducerea accidentală de faună, 
distrugerea resurselor estetice ale litoralului, supraexploatarea resurselor, sunt realităţi evidente!. 

Se consideră că, cei mai mari poluatori ai Mării Negre sunt platforma indutrială Petromidia-Năvodari, oraşele 
Constanţa, Mangalia, Bucureşti şi transportatorii maritimi care îşi curăță tancurile petroliere, chimice sau 
transportatoare de gaze lichefiate, înainte de intrarea în port. În Marea Neagră se deversează anual 280 de tone de 
cadmiu, 60 de tone de mercur, 50000 de tone de hidrocarburi, 4500 de tone de zinc, 1000 de tone de crom, la care se 
adaugă importante cantități de petrol, cupru, azot, siliciu, nitrați, fosfaţi, pesticide şi alte substanțe. Din cauza poluării 
industriale,în adâncime s-a redus cantitatea de oxigen, viețuitoarele marine şi vegetaţia fiind distruse. 

Totodată, poluarea şi pescuitul iresponsabil au determinat diminuarea resurselor biologice, a diversităţii speciilor 
şi a cadrului natural al ecosistemului Mării Negre. În ultimele decenii, s-a înregistrat o mare scădere a numărului 
delfinilor şi a speciilor de peşti. Astfel, pescuitul excesiv a afectat nu numai resursele de peşte dar şi sărăcirea 
cantităţii de hrană pentru delfini, cu consecințele aferente. S-au adăugat cauze precum: capturarea accidentală în 
timpul activităţilor de pescuit legal sau ilegal (braconaj) cu utilizarea unor metode abuzive (unelte fixe, cum ar fi 
setcile pentru calcan), poluarea apelor mării cu produse petroliere şi ape reziduale, ceea ce a dus la îmbolnavirea 
populațiilor de peşte şi delfini, la perturbarea habitatului lor natural’. Se estimează că, în prezent, numărul delfinilor 
din Marea Neagră este de 500-1000 afalini, 400-600 de marsuini şi 600-800 de delfini comuni”. 

La 21 aprilie 1992, la Bucureşti, a fost semnată de către reprezentanţii statelor riverane (România, Bulgaria, 
Georgia, Turcia, Federaţia Rusă şi Ucraina), Convenţia privins protecţia Mării Negre împotriva poluării, însoţită de 


* Lucrarea este elaborată în perioada de sustenabilitate a proiectului cu titlul „Studii doctorale şi postdoctorale Orizont 2020: promovarea 
interesului național prin excelență, competitivitate şi responsabilitate în cercetarea ştiinţifică fundamentală şi aplicată românească”, număr de 
identificare contract POSDRU-159/1.5/S/140106. Proiectul este cofinanțat din Fondul Social European prin Programul Operaţional Sectorial 
Dezvoltarea Resurselor Umane 2007-2001 3. Investeşte în Oameni! 

* Doctorand, Institutul de Cercetări Juridice „Acad. Andrei Rădulescu” , Şcoala de Studii Avansate a Academiei Române (SCOSSAR); 
e-mail: honciu.izabela( yahoo.com. 

! Livia Theodora Mihăilescu-Pene, Protecția mărilor regionale împotriva poluării, Cadrul juridic al cooperării internaţionale. Cazul Mării 
Negre, Ed. Universul juridic, Bucureşti, 2011, p.186. 

2 Ibidem, p. 187. 

3 Mircea Duţu, Dreptul internaţional al mediului, Ed. Economică, Bucureşti, 2004, p.347. 

trei protocoale adiționale“. Este vorba despre un ansamblu convenţional în care regimul juridic general este stabilit de 
convenţie, iar regimurile speciale de protecțiea mediului marin împotriva unor forme particulare de poluare — din 
surse de pe uscat, cu petrol şi cu alte substanțe nocive în situații de urgență şi poluarea prin descărcare — sunt 
prevăzute de protocoalele adiționale”: 

- Protocolul privind protecția mediului marin al Mării Negre împotriva poluării din surse de pe uscat; 

- Protocolul privind cooperarea în combaterea poluării cu petrol şi alte substanțe nocive a mediului marin al 
Mării Negre, în situaţii de urgență; 

- Protocolul privind protecția mediului marin al Mării Negre împotriva poluării prin descărcare. 

Ulterior semnării Convenţiei şi a celor 3 protocoale adiționale, statele riverane, fiind preocupate de pericolele ce 
ameninţă biodiversitatea, cum ar fi eutrofizarea, suprapescuitul, poluarea si introducerea continuă a speciilor exotice. 
De asemenea, acceptând importanţa controlului poluării din Marea Neagră în scopul conservării biodiversităţii, a 
întreţinerii şi a restaurării funcţiilor ecosistemului, au adoptat la 31 mai 2002, în Bulgaria, Protocolul privind 
Conservarea Biodiversităţii şi a Cadrului Natural al Mării Negre la Convenţia privind Protecţia Mării Negre Împotriva 
Poluării. 

În spiritul reglementărilor internaţionale în materie, Convenţia referitoare la protecția Mării Negre a recunoscut 
iniţial că „resursele naturale şi de agrement ale acesteia pot fi păstrate în primul rând, prin eforturile comune ale țărilor 
riverane” şi, în consecință, sunt luate în considerare „caracteristicile hidrologice şi ecologice speciale ale Mării negre 
şi sensibilitatea faunei şi a florei acesteia, la schimbările de temperatură şi de compoziţie ale apei mării”, având în 
vedere că poluarea mediului marin al Mării Negre rezultă şi din surse de pe uscat din alte ţări ale Europei, îndeosebi 
prin râuri. În consecință, se recunoaşte necesitatea cooperării ştiinţifice, tehnice şi tehnologice, pentru îndeplinirea 
obiectivelor convenției, având în vedere că acordurile internaţionale existente, până la acea dată, nu acopereau toate 
aspectele poluării mediului marin al Mării Negre, provenind din ţări terțe“. 

Potrivit art.1 alin.4 al Convenţiei Organizaţiei Naţiunilor Unite privind Dreptul Mării, din 10 decembrie 1982, 
poluarea mediului marin a fost definită ca , introducerea de către om, direct sau indirect, de substanţe sau energie în 
mediul marin, inclusiv estuare, care au sau pot avea ca rezultate asemenea efecte dăunătoare, cum sunt vătămarea 
resurselor vii şi a vieții marine, pericole pentru sănătatea omului, obstacole pentru activitățile pe mare, inclusiv 
pescuitul şi alte folosințe legitime ale mării, degradarea calității de folosință a apei mării şi deteriorarea condițiilor de 
agrement” (art.2 alin.1). 

Pentru scopurile convenției, termenul de nave, desemnează navele de orice tip, de deplasare pe mare. Sunt incluse 
în această categorie, navele cu elice, vehiculele cu pernă de aer, submarinele, mijloacele plutitoare, platformele şi 
orice alte construcţii amplasate pe apă. Aeronaele reprezintă orice mijloace de deplasare în aer, de orice tip (art. 2, 
alin. 2, lit. a şi b). În circumscrierea câmpului de aplicare, în temeiul imunităţi suveran, convenţia a stabilit că nu se 
aplică nici unei nave de război, nave auxiliare, altor vase sau aeronave aflate în proprietatea sau care sunt exploatate 
de către un stat şi folosite, la acea dată, numai în serviciul necomercial al guvernului ( art. 4). Cu toate acestea, fiecare 
parte contractantă este obligată să adopte măsuri adecvate care să nu stânjenească operațiunile unor asemenea nave 
sau aeronave aflate în proprietatea sa ori exploatate de ea, ca acestea să acţioneze într-o manieră conformă 
dispoziţiilor convenției. 

Descărcarea este definită în sens pozitiv, în sensul că include orice deversare deliberată de deşeuri sau alte 
materiale de pe nave sau aeronave, orice sabordaj” deliberat de nave sau aeronave, cât şi în sens negativ, neincluzând: 

-  Deversarea de deşeuri sau alte materiale care rezultă în mod direct sau indirect din exploatarea normală a 
navelor sau aeronavelor şi a echipamentului lor, altele decât deşeurile sau alte materiale transportate de nave sau 
aeronave, care sunt exploatate în scopul deversării unor semenea materiale sau derivate din tratarea unor asemenea 
deşeuri sau altor materiale pe nave sau aeronave; 

- Orice depunere de materiale pentru un alt scop decât simpla deversare aacestora, cu condiţia ca o asemenea 
depunere să nu fie contrară scopurilor acestei convenții (art. II, pct. 3). 

Substanţa nocivă, a fost definită ca fiind orice substanță periculoasă, otrăvitoare sau un alt tip de substanță care , 
introdusă în mediul marin, din cauza toxicității şi a persistenței sau a caracteristicilor bioacumulatoare, ar cauza 
poluare sau ar afecta negativ procesele biologice (art. II, pct. 4°. 


4 Ratificată de România prin Legea nr. 98 din 16 septembrie 1992, (M.Of. nr. 242, din 29 septembrie 1992), a intrat în vigoare la 15 
ianuarie 1994; Mircea Duţu, Convenția privind protecţia Mării Negre împotriva poluării, în revista Studii de drept românesc, nr. 1/1994, p. 
31-37; Mircea Duţu, Le regime juridique de la conservation des resources biologiques et de la biodiversite de la Mer Noire, în Revista română 
de drept al mediului, nr.1/2003, p.119-129; Mircea Duţu, Tratat de dreptul mediului, p. 164-769, ediţia a 3-a, Ed, C.H.Beck, Bucureşti, 2007. 

5 Mircea Duţu, op.cit., p. 348. 

é Organizaţia Cooperării economice a Mării negre are printer scopurile sale, prevăzute în carta adoptată la 22 octombrie 1998, intrată în 
vigoare la 1 mai 1999, cooperarea în domeniul protecției mediului (art.4); Năstase A., Aurescu B.,Gilea I., Drept internațional contemporan, 
ediția a II-a revăzută şi adăugită, Texte esenţiale, Ed. Universul Juridic, 2007, p. 215; Vătăman D., Organizaţii europene şi euroatlantice, Ed. 
C.H.Beck, 2009, p. 427; Uzună R., Organizaţia Cooperării Economice a Mării Negre, Provocările Reformei la 15 ani de la lansarea procesului, 
Revista Română de Drept Internațional, nr. 4 ianuarie-iunie, 2007, p. 79-87. 

7 Găurire a corpului unei nave scufundate pentru a scoate încărcătura la suprafaţă. 

Ca în toate convențiile privind protecția mărilor regionale şi cea referitoare la Marea Neagră, după ce afirmă 
inițial disponibilitatea de a coopera pentru conservarea mediului marin şi protejarea resurselor vii ale acestuia 
împotriva poluării, relevă necesitatea colaborării ştiinţifice, tehnice şi tehnologice în acest sens. Totodată, pe baza 
abordării regionale concertate este prevăzută şi colaborarea cu organizaţii internaţionale interesate. 

În spiritul „comunităţii de interese” şi „patrimoniului regional”, precum şi al adevărului că „poluarea rezultă şi 
din alte surse de pe uscat din alte țări ale Europei”, convenţia este deschisă aderării oricărui stat neriveran la Marea 
Neagră „interesat de realizarea scopurilor convenției şi care să contribuie în mod substanțial la protecţia şi 
conservarea mediului marin al Mării Negre”. 

Obligaţia generală de cooperare se manifestă sub forma informării, consultării, concertării şi negocierii. O 
reglementare specifică şi detaliată vizează cooperarea ştiinţifică şi tehnică şi supravegherea stării mediului marin. 

Cât priveşte responsabilitatea şi răspunderea materială, Convenţia privind protecţia Mării Negre împotriva 
poluării prevede măsuri referitoare la responsabilitatea şi răspunderea material, „în scopul de a asigura cel mai ridicat 
grad de dezvoltare şi de protecţie a Mării negre împotriva poluării”. În acest scop, este consacrată responsabilitatea 
părților contractante pentru îndeplinirea obligaţiilor lor internaţionale privind protejarea şi păstrarea mediului marin al 
Mării Negre. Pentru concretizarea acesteia, fiecare stat adoptă reguli şi reglementări privind răspunderea materială 
pentru daune provocate de persoane fizice sau juridice, mediului marin al Mării Negre, în zonele în care îşi exercită 
suveranitatea, drepturile suverane sau jurisdicţia lor. În acest context, se acordă o deosebită atenţie sistemelor de 
asigurare a unei compensaţii prompte şi adecvate sau a altei reparaţii, pentru pagube cauzate prin poluarea mediului 
marin. De asemenea, este prevăzut angajamentul de cooperare în vederea dezvoltării şi armonizării legilor, 
reglementărilor şi procedurilor referitoare la răspunderea materială, la evaluarea daunelor şi la compensaţia pentru 
pagubele cauzate prin poluare a mediului marin al Mării negre (art. XVI). 

La 5 iunie 1992, la Rio de Janeiro a fost semnată Convenţia privind biodiversitatea şi a intrat în vigoare la 29 
decembrie 1993 şi ratificată de România prin Legea nr.58/1994 (M.Of. nr. 199/02.08.1994). Documentul are ca 
principale obiective conservarea diversităţii biologice, utilizarea durabilă a elementelor sale, împărțirea dreaptă şi 
echitabilă a avantajelor care decurg din exploatarea resurselor genetice. În conformitate cu Carta ONU, statele au 
dreptul suveran de a exploata propriile resurse şi responsabilitatea de a se asigura ca activitățile de sub jurisdicţia şi 
controlul lor să nu cauzeze prejudicii mediului altor state sau zonelor din afara limitelor jurisdicției lor naţionale. 

La semnarea documentului, statele semnatare au avut în vedere valoarea intrinsecă a diversităţii biologice, 
valoarea ecologică, genetic, social, economic, ştiinţifică, educaţională, cultural, recreativă şi estetică a diversității 
biologice şi a componentelor sale. 

Pentru realizarea obiectivelor propuse, statele părți sunt obligate să coopereze pentru identificarea şi 
supravegherea conservării şi utilizării durabile a biodiversităţii, prin inventarierea elementelor sale constitutive, a celor 
aflate în pericol, a categoriilor de activităţi care au ori riscă să aibă o influență defavorabilă asupra conservării, prin 
pregătirea de studii de impact, elaborarea de strategii, planuri ori programe naţionale de conservare. 

Pentru reglementarea comerțului internațional cu organisme modificate genetic prin tehnicile biotehnologiei 
moderne, precum şi cu produse rezultate din acestea, sub egida Programului Naţiunilor Unite pentru Mediul 
Înconjurător şi a Secretariatului Executiv al Convenţiei asupra diversităţii biologice, a fost adoptat Protocolul de la 
Cartagena asupra securităţii biologice, care a fost semnt pe 24 mai 2000, la Nairobi, Kenya, cu ocazia celei de-a 5-a 
reuniuni a Conferinţei Părţilor la Convenţia asupra diversității biologice”. 

Una dintre măsurile cele mai importante de protejare a resursei piscicole a mării o reprezintă stabilirea unor limite 
libertăţii pescuitului, în sensul raționalizării exploatării acestuia. 

Conform art.116 din Convenţia de la Montego Bay din anul 1982, toate statele au dreptul ca resortisanții săi să 
pescuiască în marea liberă, dar au şi obligaţia să determine după specii „un olum admisibil de capturi” în acea zonă. 
Din păcate, sărăcia numărului de specii de peşte şi a resursei de pescuit în general, a făcut ca între țările riverane să nu 
se încheie convenţii special privind ocrotirea anumitor specii şi să se instituie comisii speciale. 

În domeniu, remarcăm şi Acordul referitor la respectarea de către navele de pescuit în marea liberă a măsurilor 
internaționale de conservare şi gestiune (FAO, 1993), care instituie două măsuri speciale: 

a. Un sistem de autorizaţii care trebuie creat de fiecare stat în parte; 

b. Un fişier de nave de pescuit care trebuie ţinut de dispoziţia FAO de către fiecare stat în parte. 

Acordul privind conservarea cetaceelor din Marea Neagră, Marea Mediterană şi din zona contiguă a Atlanticului, 
adoptat la Monaco, la 2 noiembrie 1996, ratificat de România prin Legea nr. 91/2000, a fost adoptat în prelungirea 
tratatelor internaţionale privind conservarea speciilor migratoare şi animale sălbatice. 

Acordul are ca obiectiv realizarea şi menţinerea unei stări favorabile de conservare a cetaceelor prin măsuri de 
interzicere şi eliminare a oricărei capturări intenţionate a cetaceelor şi prin cooperare pentru crearea şi menţinerea unei 
reţele de zone protejate special pentru conservarea acestora. Documentul consacră principiul precauţiei în 


8 Mircea Duţu, op.cit., p.350. 
? A fost adoptat până în prezent de 168 de state, precum şi de statele membre ale Uniunii Europene. 

implementarea măsurilor stabilite şi recunoaşte dreptul fiecărei părți de a menţine sau de a adopta măsuri mai stricte 
pentru conservarea cetaceelor şi a habitatelor acestora. 

Pentru a completa prevederile cu caracter general referitoare la biodiversitate, Bulgaria, Georgia, România, 
Rusia, Turcia şi Ucraina au încheiat Protocolul privind conservarea biodiversităţii şi a cadrului natural al Mării Negre 
(Bulgaria, 31.05.2002) la Convenţia privind protecția Mării Negre împotriva poluării! 

În art. 1, se prevede că scopul acestuia este de a menţine ecosistemul Mării Negre într-o stare ecologică bună şi a 
peisajului său în condiţii favorabile pentru a proteja, conserva şi a administra durabil diversitatea biologică şi 
peisagistică a Mării Negre, pentru a îmbogăţi resursele biologice. Protocolul intenționează să servească drept un 
instrument legal pentru „dezvoltarea, armonizarea şi impunerea unor politici de mediu necesare, strategii şi măsuri de 
conservare, protejare şi administrare durabilă a resurselor naturale, istorice, cultural şi estetice şi moştenire a statelor 
Mării Negre pentru generaţiie prezente şi viitoare”. 

Potrivit art. 4 al protocolului, fiecare parte contractantă este obligată să ia toate măsurile necesare pentru: 

- Protejarea, conservarea, îmbunătăţirea şi administrarea durabilă şi în accord cu mediul a ariilor cu 
particularităţi biologice sau cu peisaje valoroase; 

- Asigurarea faptului că speciile găsite în aria de aplicare a Protocolului sunt menținute la starea de conservare 
favorabilă, iar habitatele nu vo fi perturbate; 

- Restaurarea şi reabilitarea ariilor cu biodiversitate mare şi cu peisaje valoroase, anterior prejudiciate; 

- Restaurarea şi menţinerea peisajelor natural, istorice, cultural şi cu valoare estetică. 

Părţile semnatare ale Protocolului au adoptat o listă a speciilor importante pentru Marea Neagră, posibil 
amenințate, care sunt importante în funcționarea ecosistemului. O astfel de listă formează Anexa II a Protocolului şi 
este subiectul unor măsuri special. De asemenea, este adoptată o listă a peisajelor şi a habitatelor de importanţă pentru 
Marea Neagră, în pericol de distrugere sau importante prin natura lor. 

Ca parte integrantă a programului privind conservarea biodiversităţii, statele semnatare, în concordanță cu 
sistemul lor de legi naționale, trebuie să ia toate măsurile necesare pentru asigurarea integrității, durabilității şi 
dezvoltării ariilor protejate, şi anume: 

a. Consolidarea aplicării altor Protocoale ale Convenţiei şi altor tratate relevante ale părților contractante; 

b. Interzicerea descărcării sau depozitării gunoaielor şi a altor substanțe care pot afecta integritatea ariilor 
protejate sau a speciilor; 

c. Reglementarea trecerii navelor, a oricăror opriri sau ancorări; 

d. Intrzicerea introducerii speciilor străine sau a celor modificate genetic, care pot fi distrugătoare pentru 
ecosistem; 

e. Reglementarea sau interzicerea oricăror altor activități ce implică explorarea sau modificarea solului sau 
explorarea subsolului părții de uscat, fundului mării sau a subsolului; 

f. Reglementarea oricăror activități de cercetare ştiinţifică; 

g. Reglementarea sau interzicerea pescuitului, vânătorii, luării de animale şi recoltării plantelor sau distrugerii 
lor, precum şi comerţului cu animale şi plante care provin din ariile protejate; 

h. Oricare alte măsuri de ocrotire a proceselor biologice şi ecologice precum şi a peisajelor. 

Articolul 9 al Protocolului stabileşte importanţa participării publicului în luarea deciziilor, precum şi informarea 
acestuia despre valoarea ariilor protejate, speciilor şi peisajelor. 

Adoptarea Convenţiei privind protecţia Mării Negre împotriva poluării se înscrie în contextal mai larg al 
preocupărilor statelor din zonă, din ultimii ani, de a-şi multiplica cooperarea pe mai multe planuri: economic, politic, 
cultural-ştiințific etc., inclusiv prin crearea unor structuri instituţionale adecvate. Deşi semnată mai târziu decât 
celelalte convenţii referitoare la protecţia mărilor regionale, cea de faţă reuşeşte să instituie o cooperare interstatală cu 
caracter permanent şi să valorifice o parte din experiența adoptării şi aplicării celorlalte documente în materie. 

Astfel, statele-părți nu cooperează numai în domeniul de urgență dar şi în prevenirea şi combaterea celor mai 
diverse forme de poluare a mediului marin. 

În acelaşi timp, se cuvine remarcat caracterul complex şi dinamic al ansamblului convenţional: cadrul general 
asigurat de convenție, completat şi dezvoltat în mod specific prin protocoalele adiționale, precum şi posibilitatea 
îmbogăţirii sale permanente cu reglementări cerute de realităţile concrete. 

Sub raportul conținutului, reglementările stabilesc obiective de calitate şi cantitate, fixează exigenţele pe care 
factorii de mediu şi resursele natural trebuie să le îndeplinească din punct de vedere ecologic. 

Totuşi, Convenţia diferă de modelul original, respectiv Convenţia de la Barcelona numai în privinţa problematicii 
protecției peştilor şi a resurselor vii marine, iar obligaţiile generale de control al tuturor surselor de poluare sunt mail 
imitate, chiar dacă prin protocoalele adiţionale se stabilesc măsuri împotriva poluării din surse de pe uscat, cu petrol şi 
alte substanțe nocive, în situații de urgență ori prin descărcare. 


10 Depozitarul protocolului fiind Guvernul României; A. Năstase, Aurescu B, Gâlea I, Drept internațional contemporan, ediţia a Il-a 
revăzută şi adăugită, Texte esenţiale, Ed. Universul Juridic, 2007, p.704 şi urm. 

Abstract: The Constitution revised through referendum in 2003 consecrates, in art. 35, the right of every person 
to a healthy and balanced environment. This consecration differentiates the right to a healthy environment from the 
right to health ab initio, offering a much needed individualization. The recognition of this right was the base of 

I. Evoluţia protecţiei mediului în România înainte de anul 1989 

În România, până la apariţia Legii nr.9/1973, unele atribuţii cu privire la mediul înconjurător reveneau unor 
organe centrale şi locale ale puterii executive. 

Înca din a Il-a jumătate a secolului al XIX-lea, în cadrul ministerelor apar o serie de servicii, consilii specializate 
în gestionarea anumitor factori de mediu, care chiar dacă nu vizau direct şi protecţia şi conservarea acestora, 
contribuiau cel putin indirect, la realizarea unor asemenea obiective. Prin Legea pentru înfiinţarea Ministerului 
Agriculturii, Industriei, Comerţului şi Domeniilor din 30 martie 1883, s-a creat serviciul exterior al pădurilor, 
însarcinat cu lucrările privitoare la exploatarea, păstrarea şi înmulțirea pădurilor statului. 

În domeniul apelor, în 1924 s-a creat, pe langa direcția generală de specialitate din cadrul Ministerului Lucrărilor 
Publice şi Consiliul Superior al Apelor, cu atribuţii ca întocmirea regulamentului de aplicare a legii sau avizarea 
asupra tuturor problemelor trimise de către Ministerul Lucrarilor Publice. 

Printr-o lege din 30 martie 1910 a fost înfiinţată pe langă Ministerul Agriculturii şi Domeniilor, Casa Pădurilor, 
avand ca scop administrarea fondurilor instituite prin lege pentru sporirea suprafeţei domeniului silvic al statului, 
conservarea, regenerarea şi punerea în valoare a pădurilor existente. 

Apar şi se dezvoltă unele forme de militarism ecologic, chiar dacă raţiunile lor dominante raman de ordin pios şi 
utilistarist, în frunte cu societaţile şi asociaţiile de apărare a animalelor folositoare şi păsărilor cântătoare iar în 1905 
Societatea pentru Protecţia Animalelor avand drept scop a îmbunataţi soarta animalelor prin toate mijloacele. 

Societatea Turistică din Romania ia fiinţă în 1903 având ca scop ocrotirea şi punerea în valoare a frumuseţilor 
naturale ale ţării pentru ca ulterior în 1920 să se creeze asociaţia Clubul Drumeţilor, transformată mai târziu în 
Touring Clubul României care îşi propunea şi adoptarea unor măsuri care să duca la realizarea primului parc naţional 
din România. 

În 1921 ia ființă Societatea de Turism pentru Protecţia Naturii care este considerată drept prima formă 
organizată de ocrotire a naturii cu un program care prevedea formarea unor rezervații naturale şi împrejmuirea lor. 

Legea pentru protecţia monumentelor naturii din 7 iulie 1930 a stabilit primele instituţii ale mediului din 
România. În baza ei a luat ființă comisia pentru Ocrotirea monumentelor Naturii apoi în 1933 Comisia Regională 
pentru Ardeal, în anul 1936 Comisia Regională a Olteniei iar în anul 1938 cea pentru Moldova. 

Aceste instituţii au realizat o amplă activitate de cercetare ştiintifică, concretizată prin publicarea a numeroase 
studii, lucrări monografice sau note care au stat la baza declarării unor valoroase obiective ca monumente al naturii. 
Comisia a reusit sa asigure ocrotirea legală pentru 36 de rezervaţii naturale, 15 specii de plante şi 16 specii de animale. 
Cea mai mare realizare a Comisiei rămane însă înfiinţarea în 1935 a Parcului Naţional Retezat. 

În temeiul unui decret din 1950 se reorganizează activitatea Comisiei pentru Ocrotirea Monumentelor Naturii, 
sub tutela Academiei. În locul fostelor comisii regionale se înființează subcomisii pe langă filialele Academiei la Cluj 
-1955, laşi-1956 şi pe lângă baza de cercetări ştiinţifice din Timişoara- 1959. 

Alaturi de aceste subcomisii au fost create consilii regionale de îndrumare pentru ocrotirea naturii şi conservarea 
genofondului României, cu rol de a menține legătura între Comisia pentru Ocrotirea Monumentelor Naturii şi fostele 
comitete executive ale consiliilor populare şi de a le ajuta pe acestea să îţi desfasoare activitatea. 

Legislaţia privind mediul aferentă perioadei anterioare anului 1989 a reprezentat, mai ales din perspectiva 
aplicării sale, un experiment nereuşit. Sub influenţa rezultatelor Conferinţei de la Stockholm şi ca reacţie de „„prestanță 
internațională”, în 1973 s-a adoptat prima Lege privind protecția mediului înconjurător (nr.9 din 20 iunie), ca o 


* Lucrarea este elaborată în perioada de sustenabilitate a proiectului cu titlul “Studii doctorale şi postdoctorale Orizont 2020: 
promovarea interesului naţional prin excelență, competitivitate şi responsabilitate în cercetarea ştiinţifică fundamentală şi aplicată 
românească", număr de identificare contract POSDRU/159/1.5/$/140106. Proiectul estecofinanțat din Fondul Social European prin Programul 
Operaţional Sectorial Dezvoltarea Resurselor Umane 2007-2013. Investeşte în Oameni! 

* Doctorand, Institutul de Cercetări Juridice „Acad. Andrei Rădulescu”, Şcoala de Studii Avansate a Academiei Române (SCOSSAR); 
e-mail: ionescuavocat(Qyahoo.com. 

reglementare-cadru (care consacra, pe de o parte, regimul juridic general al ocrotirii mediului, iar, pe de altă parte, 
stabilea o serie de reguli aplicabile factorilor naturali sau celor creați prin activități umane). 

În baza şi aplicarea sa a fost adoptat un set de acte normative cu caracter special vizând: apa (Legea apelor nr. 
8/1974, Legea privind gospodărirea rațională, protecţia şi asigurarea calităţii apelor nr. 5/1989), teritoriul, solul (Legea 
privind fondul funciar nr.58/1974 şi Legea privind sistematizarea teritoriului şi localităților urbane şi rurale 
nr.59/1974), pădurile (Legea privind conservarea, protejarea şi dezvoltarea pădurilor, exploatarea lor rațională, 
economică şi menţinerea echilibrului ecologic nr. 2/1987) etc. Au fost instituite, de asemenea, o serie de reglementări 
tehnico-juridice referitoare la unele substanțe şi produse chimice sau alte produse care, prin natura lor, pot afecta 
negativ mediul, domeniul nuclear, regimul materialelor explozive în economie, regimul substanțelor şi produselor 
toxice etc. 

Totodată, au fost elaborate, adoptate şi învestite cu putere de lege: Programul naţional de perspectivă pentru 
amenajarea bazinelor hidrografice (Legea nr.1/1976) şi Programul naţional pentru conservarea şi dezvoltarea fondului 
forestier în perioada 1976-2010 (Legea nr. 2/1976). 


II. Formarea şi evoluția dreptului mediului în România după anul 1989 

Dreptul român al mediului cunoaşte aşadar în privinţa evoluţiei sale două perioade distincte: cea cuprinsă între 
1972 şi 1989, a experimentului „planificării absolute” şi, respectiv, cea a cristalizării sale ca o veritabilă ramură de 
drept, de tip occidental şi disciplină de studiu universitar şi cercetare ştiinţifică, post-1990. 

Declanşată în urma Revoluţiei din Decembrie 1989, etapa constituirii dreptului mediului a cunoscut, inițial, o 
perioadă de tranziţie, aferentă procesului de trecere de la economia din perioada comunistă, la cea de piață, de la 
dominaţia absolută a proprietăţii de stat, la avântul proprietăţii private şi revenirii la democraţia reprezentativă. 

Având în vedere aceste noi schimbări intervenite în planul realităţii sociale o serie de prevederi din legea-cadru 
(nr. 9/1973) şi legile sectoriale au devenit caduce, o serie de programe şi acte normative au fost abrogate expres (legile 
nr. 1 şi 2 din 1976, art. 8 din Legea nr. 2/1987 ş.a.) şi s-au adoptat primele măsuri cu sensuri şi conţinut noi. 

Prin Decretul nr. 11 din 28 decembrie 1989 al C.F.S.N. s-a înfiinţat Ministerul Apelor, Pădurilor şi Mediului 
Înconjurător (prin reorganizarea Consiliului Naţional al Apelor, Ministerului Silviculturii şi Consiliului Naţional 
pentru Protecţia Mediului Înconjurător, care se desființau), reprezentând astfel prima formulă instituțională de 
minister specializat în problema de mediu din România. 

Legea fundamentală a ţării din 8 decembrie 1991 a stabilit primele baze constituţionale ale acţiunii de protecţie a 
mediului, stabilind, pe de o parte, caracterul de responsabilitate publică a protecţiei mediului [statul trebuie să asigure 
„refacerea şi ocrotirea mediului şi menţinerea echilibrului ecologic” — art. 134 alin. (2) lit. e), după revizuire art. 135 
alin. (2) lit. e)], iar, pe de alta, dar în acelaşi spirit, raportul prioritar al acesteia cu dreptul de proprietate privată 
[Dreptul de proprietate obligă la respectarea sarcinilor privind protecția mediului” — art. 41 alin. (6), după revizuire 
art. 44 alin. (7)]. Un moment important al perioadei de tranziţie l-a constituit adoptarea noii legi privind protecția 
mediului (nr. 137/1995, după legea-model elaborată sub egida Consiliului Europei), concepută ca o lege-cadru în 
materie, care a consacrat noua concepţie şi noile principii ale acțiunii publice în domeniu, de sorginte occidentală şi 
stabilea baza juridică a viitoarelor reglementări sectoriale. 

Cu această ocazie a fost recunoscut pentru prima dată în România „tuturor persoanelor dreptul la un mediu 
sănătos” (art. 5) şi se instituia un regim special al răspunderii pentru prejudiciu ecologic, iar organizațiilor 
neguvernamentale li se recunoştea dreptul la acţiune în justiție pentru conservarea mediului. 

Legea cadru pentru protecția mediului acordă prin această legitimare procesual activă un larg acces la justiţie 
pentru protecția mediului, dar în acelaşi timp şi o garanție reală pentru apărarea dreptului, recunoscut şi, acum, 
garantat prin dispoziţiile constituţionale „la un mediu sănătos şi echilibrat ecologic”!!. 

Tocmai datorită importanţei recunoscută în mod constant acestui drept, el a dobandit protecţia juridică 
corespunzătoare prin recunoaşterea şi sancţionarea a ceea ce doctrina denumeşte drept ”Infracțiune de mediu”. 
Această infracţiune de mediu a fost definită ca ”faptă socialmente periculoasă, săvârşită cu vinovăţie, ce amenință 
valorile şi interesele în domeniul protecţiei mediului, constând în poluarea mediului sau în perturbarea activităţii de 
prevenire a poluării, reducerea şi înlăturarea efectelor poluării”!?. 

În considerarea punerii în valoare a acestui nou drept au fost adoptate: noul Cod silvic (Legea nr.26/1996), Legea 
apelor (nr.107/1996), O.U.G. nr. 243/2000 privind protecţia atmosferei, O.U.G. nr. 236/2000 privind regimul ariilor 
naturale protejate, conservării habitatelor naturale, a florei şi faunei sălbatice, O.U.G. nr. 78/2000 privind regimul 
deşeurilor ş.a. În contextul inițierii negocierilor de aderare la Uniunea Europeană (prin Acordul din 1993) şi cerinței 
preluării Acquis-ului comunitar de mediu — capitolul 22 al Documentului de poziţie — au fost adoptate numeroase acte 
normative noi iar cele existente au fost modificate şi completate; a fost adoptată şi o nouă reglementare-—cadru în 
materie de mediu (O.U.G. nr. 195/2005 privind protecția mediului). 


U Mircea Duţu, Andrei Duţu, Răspunderea în dreptul mediului, Editura Academiei Române, Bucureşti, 2015, p.45. 
12 Ernest Lupan, Tratat de dreptul protecţiei mediului, Ed. All Beck, Bucureşti, 2009, p.535. 

Nu întotdeauna însă schimbările aduse au adus reglementări superioare; ceea ce se urmărea prin aceste noi acte 
normative fiind de fapt conformarea şi alinierea la reglementarea comunitară. Revizuirea Constituţiei din anul 2003 a 
dus la consolidarea bazelor dreptului mediului respectiv recunoaşterea „dreptului oricărei persoane la un mediu 
sănătos şi echilibrat ecologic”, precum şi „îndatorirea persoanelor fizice şi juridice de a proteja şi ameliora mediul” 
(art. 35). Garanţiile procedurale ale noului drept fundamental au fost prevăzute în art. 5 al OUG nr. 195/2005. După 
aderarea României la U.E. (1 ianuarie 20007), s-a accentuat procesul de integrare deopotrivă prin continuarea 
preluării şi transpunerii în dreptul intern a noi acte legislative unional-europene în materie de mediu şi adoptarea de 
modificări şi completări legislative la cele existente şi prin acesta de adaptare, de europenizare a dreptului român al 
mediului. 

O evaluare a dreptului mediului în condiţiile acestei evoluții ne arată că acesta se prezintă astăzi ca o mulţime de 
reglementări, provenite din izvoare diferite, o diversitate de organisme de edictare cu specificul sferei de acţiune 
propriu fiecăruia, diversitate care tinde permanent către o coeziune, o unitate de formă şi conținut. Potrivit estimărilor 
specialiştilor, numărul tratatelor multilaterale consacrate mediului, fie în totalitatea lor, fie numai în privința anumitor 
prevederi, depăşeşte 500. La acestea se adaugă mai bine de 900 tratate bilaterale privind aceeaşi problematică. 

O contribuţie importantă la cristalizarea procesului de formare ori precizare a semnificaţiilor normelor dreptului 
internaţional al mediului o au rezoluţiile organizaţiilor internaționale, recomandările şi directivele, declaraţiile de 
principii, programele de acţiune ori jurisprudenţă internațională. 

Avându-şi bazele în titlul XX (art.191-193) al Tratatului privind funcționarea U.E., legislația unional-europeană 
de mediu (care reprezintă circa 40% din totalitatea dreptului U.E.) cuprinde peste 250 de directive şi regulamente 
privind problemele transversale (evaluarea impactului ecologic, informarea şi participarea publicului, răspunderea de 
modin ş.a.), precum şi aspecte sectoriale (protecția naturii, apa, aerul, deşeurile, zgomotul, substanțele periculoase 
ş.a.). 

Legislația de mediu internă din România constituită în proporție de 75% din drept unional-european este formată 
din peste 300 de acte normative (legi, ordonanțe de guvern, hotărâri guvernamentale, ordine ministeriale) referitoare 
la probleme orizontale sau sectoriale de mediu (calitatea aerului, schimbări climatice, gestiunea deşeurilor, calitatea 
apei, protecția naturii, substanțele periculoase, zgomotul ş.a.). Există totodată câteva sute de reglementări aflate în 
congruență cu problematica protecției mediului şi conservării naturii. De asemenea, potrivit Constituţiei, republicată, 
fac parte din dreptul intern şi cele circa 100 de tratate internaţionale (multilaterale şi bilaterale) în materie de mediu, la 
care România este parte. 


"5 htip://mentineromaniacurata. ro/images/prez25/legislatie.pdf 


ROMÂNIA — PARTE A PROCESULUI DE REALIZARE A IDEII DE UNITATE 
LA NIVEL EUROPEAN 


Augustin FUEREA* 


Abstract: From an evolutionary and conceptual point of view, the European Union is the current form of 
economic integration, which started in 1952. If we were to refer to the legitimacy of Romanians and Romania's 
concerns regarding the emergence and evolution of the idea of european integration, we cannot forget the presence of 
the great diplomat Nicolae Titulescu in such a context, a personality who, in his capacity as president of the League 
of Nations, has greatly contributed to strengthening the thesis of "european unification", but also to removing the 
danger of a new global conflict. Today, seemingly hard to believe, it is astounding that, over 80 years ago (in 1934), 
Romania launched an esperanto appeal for the realization of the United States of Europe. In the same spirit can be 
invoked the novel ,, Omul de maine "(,, The Man of tomorrow”), a novel published by Cugetarea Publishing House in 
1942 under the pen of the editor and writer Petre Georgescu-Delafras. In his approach, the author talks about 
"organising Europe in a large federal state with only one political and economic leadership”. 


Key words: european integration; esperanto appeal; The Man of tomorrow; European Union. 


1. Aspecte introductive 

Puterea de anticipare a unor evoluţii, inevitabile, pe care societatea internațională, în general, şi cea europeană, în 
special, avea să le cunoască, în timp, este pusă în evidență, inclusiv de către doctrinarii români, cu precădere după 
anul 1990, chiar dacă aspectele relevate erau şi până atunci cunoscute, unele dintre acestea fiind de notorietate. În 
acest sens, „nu putem să nu ne amintim (...) eforturile marelui diplomat român Nicolae Titulescu, în calitatea sa de 
preşedinte al Societății Naţiunilor, pe linia îndepărtării pericolului unui nou conflict mondial [planul internaţional, 
general] şi a unificării europene [planul regional, european]”!. 

Exemplele sunt numeroase, dacă ne referim la contribuţiile României, în general, şi ale românilor, în special, la 
fundamentarea unora dintre construcțiile ideatice şi pragmatice europene, istoria confirmând, fără doar şi poate, 
realismul unor astfel de proiecte, devenite, peste ani, adevărate repere ale succesului economic, politic, social şi, nu în 
ultimul rând, juridic, dată fiind dimensiunea asupra căreia ne vom concentra atenția, dar nu numai. 


2. Apelul esperanto - anticiparea unor evoluţii, inclulsiv de sorginte juridică 

În anul 2001, vede lumina tiparului o lucrare? în cuprinsul căreia autorii remarcau faptul că, „în 1934, din 
România pornea un apel esperanto pentru Statele Unite ale Europei care, prin clarviziunea lui, depăşeşte frontierele 
imaginaţiei”. De ce precizează autorii că, prin clarviziunea apelului, sunt depăşite frontierele imaginaţiei? Răspunsul 
este simplu şi complicat, deopotrivă, pentru că, din punctul de vedere al conţinutului apelului esperanto“, chiar dacă 
reprezintă 10 îndemnuri concrete, având doza sa de abstract, pentru acea etapă, gradual, s-a transformat în realitate. 
Autorii apelului, mințile luminate ale ţării noastre, s-au dovedit a fi, în primul rând, foarte buni cunoscători ai istoriei, 
dar şi ai vieţii geopolitice, strategice, fapt care a şi favorizat anticiparea unor evoluţii care nu s-au lăsat foarte mult 
timp aşteptate. 

Reproducem apelul, în integralitatea sa, pentru ca, ulterior, să aducem argumentele necesare, de natură să 
confirme, punct cu punct, aşteptările devenite realități: 

„Europeni! 

1. Cu toată opoziția şi contra tuturor, aveți încredere în Uniunea Europeană. 

2. Cu ocazia alegerilor naționale, nu votaţi decât pentru un partid care militează în favoarea creării unei zone 
economice europene unificate. 

3. Difuzaţi pe lângă parlamentele naționale europene ideea instituirii unui Parlament comun. 

4. Cereţi constituirea unei armate europene comune şi introducerea unei monede unice. 

5. Cereţi un statut autonom pentru state, (...) [regiuni] şi oraşe în cadrul Statelor Unite ale Europei. 

6. Să se studieze într-un spirit european. 

7. Respectaţi celelalte naționalități. 

8. Luptaţi pentru a elibera economia de povara birocraţiei. 

9. Luptaţi pentru legi şi instituţii care permit dezvoltarea socială. 


* Prof. univ. dr.; ; cercetător ştiinţific asociat la Institutul de Cercetări Juridice „Acad. Andrei Rădulescu” al Academiei Române, e-mali: 
augustinfuerea(Q yahoo.com 

! Popescu A., Jinga I., Organizaţii europene şi euroatlantice, Editura Lumina Lex, Bucureşti, 2001, p. 4. 

2 Popescu A., Jinga I., op. cit. 

3 Idem. 

4 Apel pe care, din aceeaşi sursă doctrinară, îl vom reda integral, în continuare. 

10. Cine se bate pentru Uniunea Europeană favorizează pacea mondială”. 


O privire atentă a celor 10 puncte care compun apelul esperanto reliefează faptul că unele dintre acestea, deja, 
s-au materializat, altele fiind, încă, în stadiu de deziderat. 

Analizând, succint, punctul 1 al apelului esperanto, referitor la „încrederea în Uniunea Europeană”, evoluţiile 
evoluţiile înregistrate din anii '50 şi până în prezent sunt mai mult decât edificatoare. De la cele 3 Comunităţi 
Europene“, care numărau 6 state fondatoare”, până la Uniunea Europeană (denumită astfel prin Tratatul de la 
Maastricht, respectiv Tratatul de la Lisabona”, prin care a dobândit personalitate juridică!0, devenind, astfel, subiect 
de drept internaţional care „se substituie şi îi succedă Comunităţii Europene”"!), evoluţiile au fost considerabile. Fără 
a invoca aici, procente, fiind apanajul sociologilor o astfel de practică, punctul 1 trimite la încrederea în Uniunea 
Europeană. Cererile de aderare, care au fost permanent formulate, aducând Uniunea Europeană de la cele 6 state 
fondatoare, treptat, la cele 28 câte există, în prezent, la care se adaugă statele candidate, asociate, respectiv potențial 
candidate, nu fac altceva decât să confirme o astfel de încredere, ca stare de fapt şi de drept. Brexit-ul, nefinalizat, 
încă, reprezintă prima solicitare de retragere a unui stat din UE, potrivit art. 50 din Tratatul privind Uniunea 
Europeană (TUE). 

Zona economică europeană unificată, despre care se face vorbire la cel de-al doilea punct, nu reprezintă nimic 
altceva decât piaţa unică ştiută, în practică şi în teorie, ca reprezentând „esenţa Uniunii Europene (...) [deoarece 
constituie] principala rațiune economică a existenței sale”!?7, care, „din punct de vedere instituţional (...) a fost 
impulsionată de o mixtură subtilă de iniţiative legislative, administrative şi judiciare”!5. 

Înființarea „unui Parlament comun” reprezenta un îndemn pentru europeni, lucru care s-a concretizat, urmare a 
unor etape succesive parcurse. „Parlamentul comun” a evoluat sub denumiri diferite, de la Adunare Comună, 
Adunare, Adunare Parlamentară Europeană până la aceea de Parlament European, denumire pe care o deține şi în 
prezent, ca instituţie a UE, care, nu de puţine ori este confundată cu Adunarea Parlamentară a Consiliului Europei. 
Vocaţia sa, eminamente democratică, cea mai largă la nivelul întregului sistem instituțional al UE, a fost de natură să 
determine evoluţii dintre cele mai consistente, din punctul de vedere al participării la procesul legislativ, decizional!*: 
de la o instituţie implicată într-un astfel de proces, numai sub aspect consultativ (până la Actul Unic European!5), la 
cooperarea în cadrul procedurii decizionale (până la Tratatul de la Maastricht), rolul Parlamentului European a fost 
completat de statutul co-decizional care i s-a conferit prin Tratatul de la Maastricht, pentru ca, după intrarea în vigoare 
a Tratatului de la Lisabona, să devină, alături de Consiliul UE, instituţie legislativă!€. În acest sens, „povestea 
Parlamentului European este cea a unei transformări graduale, dintr-o Adunare, relativ lipsită de putere, conform 
Tratatului CECO! din 1952, în instituţia considerabil întărită de astăzi”!*. 

„Constituirea unei armate europene comune” a cunoscut mai multe demersuri, care s-au finalizat prin apariția 
unei forțe armate euroatlantice ce a inclus, din perspectiva apelului, statele membre ale Uniunii Europene. Astfel, 
„Organizaţia Tratatului Atlanticului de Nord a fost înființată prin Tratatul Atlanticului de Nord, din 1949, la care se 
face referire în mod obişnuit ca Tratatul de la Washington”'”. Aceasta, propunându-şi realizarea unei alianţe cu 
scopuri defensive, îşi are drept temei al înființării art. 51 al Cartei ONU, angajându-se, potrivit preambulului 
Tratatului, să salvgardeze libertatea, moştenirea comună şi civilizaţia popoarelor (inclusiv europene), bazate pe 
principiile democraţiei, libertăţii individuale şi domniei legii, adăugăm noi, într-un stat de drept, din perspectiva 
condiţiilor de îndeplinit pentru a deveni stat membru al NATO. Dintre cele 12 state fondatoare ale NATO, 5 au fost şi 
state fondatoare ale actualei Uniuni Europene”, 3 dintre statele fondatoare NATO au devenit, în timp, state membre 
ale UE?!, iar cu altele 2” Uniunea Europeană a stabilit raporturi dintre cele mai strânse, din toate punctele de vedere 


5 Popescu A, Jinga I., op. cit., p. 4-5. 
é Comunitatea Europeană a Cărbunelui şi Oţelului, Comunitatea Economică Europeană şi Comunitatea Europeană a Energiei Atomice. 
7 Franţa, Germania, Italia, Ţările de Jos, Belgia şi Luxemburg. 
8 Semnat în anul 1992 şi intrat în vigoare în anul 1993. 
9 Semnat în anul 2007 şi intrat în vigoare în anul 2009. 
0 Art. 47 din Tratatul privind Uniunea Europeană: „Uniunea are personalitate juridică”. 
11 Art. 1 TUE par. 3 teza finală. 
? Craig P., De Burca G., Dreptul Uniunii Europene. Comentarii, jurisprudență şi doctrină, ediţia a 6-a, Editura Hamangiu, Bucureşti, 
2017, p. 678. 
3 Idem. 
+ A se vedea, Fuerea A., Legislativul Uniunii Europene — între unicameralism şi bicameralism, Revista Dreptul, nr. 7/2017, p. 187-200. 
5 Semnat în anul 1986 şi intrat în vigoare în anul 1987. 
é Potrivit art. 14 alin. (1) TUE: „Parlamentul European exercită, împreună cu Consiliul, funcţiile legislativă şi bugetară”; art. 16 alin.(1) 
TUE: „Consiliul exercită, împreună cu Parlamentul European, funcţiile legislativă şi bugetară”. 
7 Tratatul de instituire a Comunităţii Europene a Cărbunelui şi Oţelului. 
8 Craig P., De Burca G., op. cit., p. 56, care îl citează pe Corbett R., nota de subsol 147. 
°? Alexandru C. (redactor coordonator), NATO: Ce este. Ce va fi — Noua Europă şi securitatea statelor mici, Editura R.A. Monitorul 
Oficial, Bucureşti, 1996, p. 45. 
2% Belgia, Franţa Italia, Luxemburg şi Olanda. 
2! Danamarca, Marea Britanie, Portugalia. 
22 Irlanda şi Norvegia. 

(politic, economic şi juridic, cu precădere). De la constituire şi până în etapa actuală, evoluțiile, din această 
perspectivă, sunt semnificative, în sensul prezenţei statelor membre ale Uniunii Europene şi în NATO, aşa cum este şi 
cazul ţării noastre (din anul 2004 — membră a NATO şi din anul 2007 — membră a UE). 

Privitor la „introducerea unei monede europene unice”, lucru care s-a întâmplat urmare a îndeplinirii 
obiectivului stabilit prin Tratatul de la Maastricht, vizând Uniunea Economică şi Monetară, „crearea monedei Euro a 
fost rezultatul unui proces exclusiv interguvernamental”%, fiind o consecinţă firească a „deciziilor luate în Consiliul 
European de la Madrid, din decembrie 19952. 

Statutul „autonom pentru state, (...) [regiuni] şi oraşe în cadrul Statelor Unite ale Europei” necesită 
dezvoltări aparte. Din punctul de vedere al dimensiunii juridice, nu politologice, punctul 5 al apelului îşi găseşte 
reflectarea fidelă în principiul subsidiarităţii, principiu care guvernează dreptul UE. Principiul la care ne referim „a 
fost introdus ca o noutate absolută de Tratatul de la Maastricht şi a fost perfecţionat prin modificările aduse de 
Tratatul de la Amsterdam, care a consacrat un întreg protocol” acestei probleme””®. Pentru a vedea cât de mare este 
asemănarea între nivelurile invocate în apelul esperanto (state, regiuni şi oraşe) şi cele vizate de principiul 
subsidiarității (central, regional, local), reproducem actualul sediu al materiei, după Tratatul de la Lisabona, şi anume 
art. 5 alin. (3) TUE: „în temeiul principiului subsidiarităţii, în domeniile care nu sunt de competența sa exclusivă, 
Uniunea intervine numai dacă şi în măsura în care obiectivele acţiunii preconizate nu pot fi realizate în mod 
satisfăcător de statele membre nici la nivel central, nici la nivel regional şi local, dar datorită dimensiunilor şi efectelor 
acțiunii preconizate, pot fi realizate mai bine la nivelul Uniunii”. 

Dacă multe dintre cele de mai sus cad sub incidenţa primului nivel de competenţe, adică acelea care aparține 
exclusiv Uniunii Europene, sau, în parte, celor partajate (între UE şi statele membre) - acesta fiind al doilea nivel de 
competenţe, unele dintre cele care fac obiectul analizei noastre, în continuare, se regăsesc la cel de-al treilea nivel, 
consacrat prin art. 6 al Tratatului privind funcționarea Uniunii Europene (TFUE). La acest al treilea nivel, „Uniunea 
este competentă să desfăşoare acţiuni de sprijinire, de coordonare sau completare a acţiunii statelor membre”. 
Domeniile la care se face trimitere (lit. a-g) sunt: protecția şi îmbunătățirea sănătății umane; industria; cultura; 
turismul; educaţia, formarea profesională, tineretul şi sportul; protecţia civilă şi cooperarea administrativă. Aceasta se 
întâmplă deoarece studiul, „într-un spirit european” (pct. 6 din apel), se concretizează în diversele programe de 
pregătire, la un astfel de nivel (ex.: Erasmus, Erasmus+ ş.a.) licenţă, masterat, doctorat, postdoctorat, cu finanţările în 
consecinţă, ale mobilităţilor tuturor categoriilor de beneficiari (elevi, studenţi, masteranzi, doctoranzi, postdoctoranzi, 
cadre didactice, cercetători şi personal administrativ) un loc important ocupându-l Declaraţia de la Bologna”. 

Respectarea „celorlalte naţionalităţi” (punctul 7 din apel) trimite direct la aplicarea principiului „unitate în 
diversitate”, principiu care a fost avut în vedere cu prilejul formulării obiectivelor şi valorilor fundamentale pe care se 
întemeiază Uniunea Europeană, astfel „Uniunea respectă bogăţia diversităţii sale culturale şi lingvistice şi veghează la 
protejarea şi dezvoltarea patrimoniului cultural european”. 

Punctele 8 şi 9 ale apelului esperanto, la o analiză obiectivă, apreciem că pot fi, încă, plasate sub cupola 
aşteptărilor. Realismul minților luminate care au formulat cele 10 puncte este pus în valoare şi de această dată. De ce? 
Pentru că, poate, nu întâmplător, în cele două cazuri îndemnul lansat este sub semnul verbului „a lupta”, sub aspectul 
corelativ al domeniilor invocate: birocraţia care împovărează, ținând prizonieră economia, necesar a fi eliberată, la 
nivelul UE şi al statelor membre”; legile și instituţiile care să nu frâneze sau să obstrucționeze, ci, dimpotrivă, să 
favorizeze dezvoltarea socială. 


23 Saguna D. D., Tofan M., Drept financiar şi fiscal european, Editura C.H.Beck, Bucureşti, p. 55. 

24 Idem. 

25 Protocolul privind aplicarea principiilor subsidiarităţii şi proporționalităţii, anexat Tratatului de instituire a Comunităţii Europene. 

26 Fábián G., Drept instituțional al Uniunii Europene, Editura Hamangiu, Bucureşti, 2012, p.62. 

27 Declaraţia de la Bologna a fost semnată de către miniştrii educaţiei din 29 de ţări europene cu ocazia CRE/Conferinţa Confederaţiei 
Rectorilor din Uniunea Europeană, care a avut loc la Bologna, la 18-19 iunie 1999. Obiectivele propuse sunt următoarele: „1. Adoptarea unui 
sistem de diplome uşor de comparat şi de recunoscut, prin implementarea ideii de supliment la diplomă, în vederea promovării angajabilității 
cicluri, de „undergraduate” şi „graduate”. Accesul la al doilea ciclu va necesita completarea cu succes a studiilor din primul ciclu, care ar putea 
dura cel puţin trei ani. Diploma primită după absolvirea primului ciclu va fi, de asemenea, relevantă pentru piața de muncă europeană ca un nivel 
anume de calificare. Al doilea ciclu ar trebui să ducă spre diploma de master şi/sau de doctor, aşa cum se întâmplă în multe țări ale Europei. 3. 
Stabilirea unui sistem de credite echivalent cu sistemul ECTS ca o manieră oportună de a promova ideea de mobilitate a studenților peste tot în 
lume. Creditele ar putea fi obținute şi în contexte care nu implică învățământ superior, care includ învățarea pe tot parcursul vieții, atâta timp cât 
sunt recunoscute de către universitate. 4. Promovarea mobilităţii prin depăşirea obstacolelor din calea exerciţiului efectiv al circulaţiei libere, 
punându-se, în special, accent pe: pentru studenți, accesul la studii şi la oportunităţi de formare şi serviciile legate de acestea; pentru profesori, 
cercetători şi personalul administrativ, recunoaşterea şi valorificarea perioadelor parcurse în concursul european, prin cercetare, predare şi 
formare, fără a fi prejudiciate drepturile lor statutare. 5. Promovarea cooperării europene în asigurarea calităţii unei viziuni legate de ideea de a 
dezvolta criterii şi metodologii comparabile. Promovarea dimensiunilor europene necesare legate de învățământul superior, mai ales în ceea ce 
priveşte dezvoltarea curriculară, cooperarea inter-instituţională, schemele de mobilitate şi programele integrate de studiu, formare şi cercetare” 
(http://usm.md/wp-content/uploads/2010/12/bologna99.pdf). 

28 Art. 3 alin. (3) par. 4 TUE. 

29 A se vedea criticile fenomenului numit Comitologie - „o serie de proceduri prin care ţările UE controlează modul în care Comisia 
Europeană pune în aplicare legislația UE. Înainte de a putea pune în aplicare un act juridic al UE, Comisia trebuie să discute în detaliu măsurile 

Cel din urmă punct (10), dar având o importantă covârşitoare, vizează cel mai complicat război pe care societatea 
internaţională îl are de purtat, şi anume: războiul generalizat împotriva terorismului. Favorizează pacea mondială cei 
care „se bat” pentru Uniunea Europeană, deoarece, inclusiv, prin Tratatul de la Lisabona, au fost consacrate acele 
mecanisme care să permită existența UE, ca spaţiu de libertate, securitate şi justiție (Titlul V, Partea a treia din TFUE) 
coroborat un astfel de spaţiu cu preocuparea privind acţiunea externă a Uniunii, respectiv politica externă şi de 
securitate comună (Titlul V din TUE). 


3. Romanul „Omul de mâine” - argumente legislative aparţinând primului deceniu al secolului XXI, 
mileniul al III-lea, de natură să confirme proiecţiile lansate în literatura primei jumătăţi a secolului XX, cel 
de-al II-lea mileniu 

Formularea titlului de mai sus atrage atenția asupra distanţei, în timp, referitoare la proiecţiile de natură 
doctrinară, proiecţii care şi-au găsit consacrarea legislativă, de la un secol la altul, respectiv de la un mileniu la altul. 
În fapt, este vorba despre o perioadă de 65 de ani care s-a scurs între apariţia romanului lui Petre Georgescu-Delafras, 
„Omul de mâine”, roman prin care se anticipează viitorul Europei şi Tratatul de la Lisabona, ca instrument juridic 
fundamental de drept al Uniunii Europene, prin care aceasta (Uniunea) dobândeşte personalitate juridică, devenind 
subiect de drept internațional, având caracter special, considerăm noi. 

„În anul 1942, în romanul „Omul de mâine”, editorul şi scriitorul Petre Georgescu-Delafras, director al 
cunoscutei edituri „Cugetarea” scria cu o certitudine care, astăzi, ne copleşeşte”*. Aşa cum rezultă din textul pe care îl 
vom prezenta mai jos, în lucrare sa, Petre Georgescu-Delafras trece de la îndemnurile pe care le-am constatat în apelul 
esperanto la certitudinea unor realizări care au fost validate de viață, în cea mai mare parte a lor, altele cunosc toate 
premisele, inclusiv de natură juridică, pentru a se înscrie în aceeaşi tendinţă. Pentru a nu lăsa loc echivocului, raportate 
la aceleaşi realități sunt şi evoluţiile susţinute, de data aceasta, de autorul Charles Zorgbibe, în lucrarea sugestiv 
intitulată „Construcţia europeană — trecut, prezent şi viitor” î!. Vom proceda în mod similar apelului esperanto, în 
sensul că vom invoca, din aceeaşi sursă doctrinară”?, spusele (scrisele) lui Petre Georgescu-Delafras, cu peste 75 de 
ani în urmă, apoi vom prezenta, cu argumente clare, susținerile ideilor anticipative, uşor abstracte pentru acea 
perioadă, şi anume: „Primul rezultat va fi organizarea Europei într-un mare stat federal, cu o singură conducere 
politică şi economică. Naţiunile îşi vor păstra şi mai departe specificul lor etnic, cât vor mai vrea şi vor mai putea să-l 
păstreze, dar pentru înţelegerea dintre ele vor folosi o singură limbă (internaţională) care se va învăţa obligatoriu în 
toate statele federale. Barierele economice dintre state vor dispărea, mărfurile putând circula în voie de la o margine la 
alta a Europei. Va fi o singură monedă europeană”. 

Autorul romanului, fiind apreciat ca un fin cunoscător al evoluţiilor societăţii internaționale şi, în mod implicit, 
ale celei europene, arată în lucrarea sa, că „primul rezultat va fi organizarea Europei într-un mare stat federal cu 
o singură conducere politică şi economică”. Ceea ce reține atenţia, nu numai privitor la formularea de mai sus, ci la 
toate aspectele pe care le vom evidenția în continuare, este trecerea pe care, cu uşurinţă, o sesizăm, de la îndemn, 
chemare, specifice apelului esperanto, la certitudine, siguranță, vizând proiecţiile sale. Dacă în ce priveşte statutul 
Europei (UE), acela de stat federal, necesită, inclusiv, explicaţii de natură politologică care să se alăture celor 
pronunțat juridice, conducerea politică şi economică nu poate fi pusă la îndoială. În prezent, din punctul de vedere al 
dimensiunii juridice, opinăm că Uniunea Europeană, aşa cum am afirmat anterior, este un subiect special de drept 
internaţional, în sensul că aceasta a dobândit, în timp, caracteristici proprii atât statelor (monedă unică, cetățenie 
proprie, instituţii care au rol legislativ, executiv, judecătoresc - cele 3 puteri ş.a.), dar şi organizaţiilor internaţionale 
(înfiinţare, aderare, retragere ş.a.), asemănându-se cu cele două categorii de subiecte de drept internaţional, dar 
deosebindu-se, deopotrivă, de ambele. Caracterul special al Uniunii Europene este dat de trei componente, 
componente care sunt analizate, pe larg, în literatura domeniului, şi anume: sistemul instituțional; sistemul normativ şi 
sistemul diplomatic”. Conducerea politică revine, prin excelență, Parlamentului European şi Consiliului European, 
prin atribuțiile pe care statele, în cadrul repartizării competenţelor, au înţeles să le exercite împreună, dar la nivelul 
UE. 

Astfel, între atribuţiile Parlamentului European, rețin atenţia, ca având relevanţă pentru sensul menționat, după 
cum urmează: acesta exercita  funct ii de control politic s i consultative, în conformitate cu exigent ele 


de punere în aplicare pe care le propune, cu un comitet în care este reprezentat fiecare stat membru. Comitetul formulează un aviz cu privire la 
măsurile propuse de Comisie. Aceste avize pot fi, într-o măsură mai mică sau mai mare, obligatorii din punct de vedere juridic pentru Comisie, în 
funcție de procedura specificată în actul juridic implementat?  (http://ec.europa.ew/transparency/regcomitology/index.cfm?do= 
implementing.home&CLX=ro). „Deciziile Consiliului UE se iau, de obicei, cu majoritate calificată, greu de obținut în multe cazuri. Situaţia 
îngreunează procesul decizional şi lasă unele proiecte la decizia Comisiei Europene, atrăgând şi critici pentru modul de implementare” 
(http://arww.mediafax.ro/externe/comisia-europeana-propune-simplificarea-si-transparentizarea-procesului-decizional-ue- 16161110). 

30 Popescu A., Jinga I., op. cit., p. 5. 

31 Editura Trei, Bucureşti, 1988. 

32 Popescu A., Jinga I., op.cit., p. 5. 

33 Anghel, I.M.; Silasi G; Crăciunescu, A.D., Diplomaţia Uniunii Europene (şi regulile acesteia), Editura Universul Juridic, Bucureşti, 
2015, p. 310. 

preva zute în tratate s i alege pres edintele Comisiei. Parlamentul exercita un control politic asupra Comisiei; 
controlul se poate finaliza prin votarea unei mot iuni de cenzura împotriva Comisiei. 

În ce priveşte Consiliul European, chiar reglementarea preşedinţiei acestuia, prin prerogativele sale nu poate să nu 
reţină atenția. Faptul că o astfel de funcţie se exercită, distinct, fără a fi cumulată cu alta, timp de 30 până la 60 de luni 
(doi ani şi jumătate pentru un mandat, cu posibilitatea prelungirii încă un mandat, aşa cum s-a întâmplat în cele două 
situaţii de până acum) este edificator pentru că, acum, se ştie cine asigură continuitatea, la acest nivel, dacă o raportăm 
la preşedinţia rotativă a Consiliului Uniunii Europene" (de numai 6 luni). 

Conducerea economică revine, fără echivoc, Comisiei Europene, dar la care se adaugă implicarea Băncii Centrale 
Europene şi a Curţii de Conturi, prin natura atribuțiilor lor. 

Unitatea în diversitate, enunțată ca opţiune în apelul esperanto, devine certitudine pentru directorul editurii 
Cugetarea, autor al romanului, atunci când se exprimă: „naţiunile îşi vor păstra şi mai departe statutul lor etnic, 
cât vor mai vrea şi vor mai putea”. Aici sociologilor şi politologilor le revine un mare merit în a găsi argumentele 
necesare, care să confirme sau nu astfel de evoluţii. În mod similar, se întâmplă şi privitor la afirmaţia cu care 
continuă autorul, „dar pentru înţelegerea dintre ele [naţiuni] vor folosi o singură limbă (internaţională) care se 
va învăţa obligatoriu în toate statele federale”. De data aceasta, se vor alătura politologilor şi sociologilor oamenii 
de litere, filologii, foarte buni cunoscători ai unor astfel de încercări. Faptul că este anticipată dispariția, cu siguranță, a 
barierelor economice dintre state, mărfurile având posibilitatea să circule „în voie de la o margine la alta a Europei” 
este de natură să impresioneze profund, dacă ne raportăm la existența actuală a pieţei interne a Uniunii Europene, ca 
piață unică, respectiv la aplicarea, cu succes, a principiului liberei circulații a mărfurilor, la care se adaugă, deseori, 
corelativ, libera circulaţie a persoanelor, serviciilor, capitalurilor şi plăţilor. Ideea potrivit căreia „va fi o singură 
monedă europeană” a reprezentat o opţiune devenită realitate, care s-a constituit, ca afirmaţie în sine, făcută în anul 
1942, într-un veritabil corolar, al unei cunoașteri şi exteriorizări, de excepţie, pe care Petre Georgescu-Delafras le-a 
pus, cu prisosinţă, în valoare. Este motivul pentru care, şi din această perspectivă, a puterii de anticipare, bazată pe 
studiu şi aprofundare, putem conchide că România a avut, are şi va avea minți luminate, cutezătoare, care au scrutat şi 
vor scruta, în continuare, în mod obiectiv şi necesar viitorul. 


* * 


În loc de concluzii, pentru a anticipa, la rându-ne, evoluțiile care vor fi înregistrate, este suficient să invocăm 
conținutul art. 21 alin. (2) lit. h) din TUE potrivit căruia „Uniunea defineşte şi desfăşoară politici comune (...) şi 
acționează pentru asigurarea unui nivel înalt de cooperare în toate domeniile relațiilor internaționale, în scopul (...) 
promovării unui sistem internațional bazat pe o cooperare multilaterală mai puternică şi pe o bună guvernare globală”. 
Limitându-ne la dimensiunea juridică, aici invocând un tratat fundamental al Uniunii Europene, nu putem decât să 
constatăm preocupările existente cu privire la bipolarism (economic, politic, ş.a.) multipolarism ori, chiar, trimițând la 
globalizare, globalizare ale cărei efecte sunt greu sau imposibil de anticipat, aşa cum sunt greu de relevat etapele 
parcurse în acest proces şi când s-ar putea finaliza, dacă s-ar finaliza... 


34 Fuerea, A., The exercice of the presidency within the European Union, Revista Română de Drept European, supliment, 2016, p. 67-75. 


PATRIMONIUL CULTURAL LA NIVELUL UNIUNII EUROPENE: 
VIZIUNE, REGIM JURIDIC, INIŢIATIVE LEGISLATIVE ŞI PROGRAME 

Abstract: The cultural heritage is a domain of major importance in the European Union 's area of concerns. Its 
protection, preservation, consolidation and promotion are a priority theme of the EU legislation and policies. The 
priority status is reflected on the legal level through the legislative provisions, through the references to the “cultural 
and linguistic diversity”, to “the European cultural heritage”, and to “the cultural, religious and humanist 
inheritance of Europe”. Its regime of a major theme is also translated into the policies of the European Union 
through a series of programmes addressed to the European cultural heritage. Among these programmes, of which the 
most important are: Raphael, Culture 2000, European Capital of Culture, Creative Europe, a programme of special 
importance, by its substance and scope, is the European Year of the Cultural Heritage 2018, established by the 
Decision (EU) 2017/864 of the European Parliament and of the Council of 17 May 2017. 

I. Reglementarea juridică a patrimoniului cultural la nivelul Uniunii Europene 

Patrimoniul cultural european este reglementat juridic în legislaţia Uniunii Europene prin Tratatul privind 
Uniunea Europeană şi prin Tratatul privind funcționarea Uniunii Europene. Astfel, art. 3 al Tratatului privind 
Uniunea Europeană (versiunea consolidată), în cadrul punctului 3, se referă la „diversitatea culturală şi lingvistică” 
şi la „patrimoniul cultural european”, după cum urmează: „Uniunea respectă bogăţia diversităţii sale culturale şi 
lingvistice şi veghează la protejarea şi dezvoltarea patrimoniului cultural european.” Trebuie menţionat că Tratatul 
privind Uniunea Europeană mai cuprinde o referinţă la patrimoniul cultural, prin faptul că, în Preambul, face trimitere 
la „moştenirea culturală, religioasă şi umanistă a Europei”!. În viziunea oficială a UE, această moştenire reprezintă 
cadrul fertil în care au apărut şi s-au dezvoltat valorile universale, drepturile fundamentale ale omului, libertatea şi 
democraţia. 

Art. 167 al Tratatului privind funcţionarea Uniunii Europene (versiunea consolidată) cuprinde o serie de 
prevederi cu referire la: respectarea diversităţii culturale naționale şi regionale, evidențierea moştenirii culturale 
comune, „conservarea şi protejarea patrimoniului cultural de importanță europeană”, creând astfel un cadru mai larg 
de reglementare. Astfel, conform prevederilor acestui articol amplu, Uniunea Europeană îşi face un obiectiv major din 
a contribui la dezvoltarea culturilor fiecărui stat membru (1). Stabilirea unui asemenea obiectiv afirmă explicit faptul 
că Uniunea Europeană nu este numai o construcție politică şi economică, ci şi una Gal sirala, cultura şi spiritualitatea, 
în întreaga lor diversitate, constituind de altfel fundamentul întregului edificiu european’. În atingerea acestui obiectiv, 
TFUE identifică mai multe căi esențiale: respectarea diversităţii culturale la nivel național şi regional (1); reliefarea, 
valorizarea şi valorificarea moştenirii culturale comune (1), încurajarea colaborării dintre statele membre, susţinerea 
cunoaşterii şi promovarea culturii şi istoriei acestora, conservarea şi protejarea patrimoniului cultural european, 
stimularea schimburilor culturale necomerciale, sprijinirea creației artistice şi literare (2); favorizarea cooperării cu ţări 
terţe şi cu organizaţii internaționale în ariile culturii, un loc privilegiat ocupându-l, între acestea, Consiliul Europei (4); 
respectarea (v. supra) şi promovarea diversităţii culturale europene (5. 

Pe lângă aceste prevederi, în ceea ce priveşte libera circulaţie a mărfurilor, Tratatul privind funcţionarea 
Uniunii Europene, prin art. 36, instituie o serie de excepții la prevederile art. 34 şi art. 35 TFUE. Cele două articole 


* Prof. univ.dr., Universitatea "Titu Maiorescu” din Bucureşti ; Doctorand, Institutul de Cercetări Juridice „Acad. Andrei Rădulescu”, 
Şcoala de Studii Avansate a Academiei Române (SCOSSAR); e-mail: sorivan@ gmail.com 

! „Inspirându-se din moştenirea culturală, religioasă şi umanistă a Europei, din care s-au dezvoltat valorile universale care constituie 
drepturile inviolabile şi inalienabile ale persoanei, precum şi libertatea, democraţia, egalitatea şi statul de drept...” 

2 V, Preambul TUE 

3 Art. 167 TFUE: „(1) Uniunea contribuie la înflorirea culturilor statelor membre, respectând diversitatea națională şi regională a 
acestora şi punând în evidență, în acelaşi timp, moştenirea culturală comună. (2) Acțiunea Uniunii urmăreşte să încurajeze cooperarea dintre 
statele membre şi, în cazul în care este necesar, să sprijine şi să completeze acțiunea acestora în următoarele domenii: îmbunătățirea 
cunoaşterii şi a diseminării culturii şi istoriei popoarelor europene; conservarea şi protejarea patrimoniului cultural de importanță europeană; 
schimburile culturale necomerciale; creaţia artistică şi literară, inclusiv în sectorul audiovizualului. (3) Uniunea şi statele membre favorizează 
cooperarea cu ţările terțe şi cu organizaţiile internaţionale care au competenţe în domeniul culturii şi, în special, cu Consiliul Europei. (4) În 
acțiunile întreprinse în temeiul celorlalte dispoziţii ale tratatelor, Uniunea ține seama de aspectele culturale, în special pentru a respecta şi a 
promova diversitatea culturilor sale. (5) Pentru a contribui la realizarea obiectivelor menţionate de prezentul articol: Parlamentul European şi 
Consiliul adoptă acţiuni de încurajare, cu excepţia oricărei armonizări a actelor cu putere de lege şi a normelor administrative ale statelor 
membre, hotărând în conformitate cu procedura legislativă ordinară şi după consultarea Comitetului Regiunilor; Consiliul adoptă recomandări, 
la propunerea Comisiei.” 

interzic restricţiile cantitative la import şi la export în cadrul schimburilor comerciale dintre statele membre”. 
Excepţiile prevăzute de art. 36 statuează neaplicarea acestor prevederi în anumite situaţii de interes public sau 
individual, între care se află şi necesitatea protejării bunurilor care aparțin patrimoniului cultural. Altfel spus, în cazul 
acestora se aplică interdicții sau restricţii în cadrul activităţilor de import, de export sau de tranzit”. 


II. Anul European al Patrimoniului Cultural 2018 

În cadrul legislativ şi juridic constituit de prevederile în materie, Uniunea Europeană a dedicat până în prezent 
patrimoniului cultural o serie de programe de substanță şi anvergură, prin care şi-a propus să informeze, să 
conştientizeze şi să responsabilizeze publicul asupra importanței patrimoniul cultural pentru societate, economie şi 
pentru procesul dezvoltării europene, să acrediteze necesitatea protejării şi conservării acestuia, să disemineze valorile 
de patrimoniu prin educaţie şi cercetare. Între programele dedicate patrimoniului cultural se numără: Raphael, Cultura 
2000, Capitala Culturală Europeană, Europa Creativă. Program de anvergură, Europa Creativă a fost iniţiat în 2014 şi 
se află în desfăşurare până în anul 2020. 

În această arie a iniţiativelor destinate de către Uniunea Europeană patrimoniului cultural, intră un program de o 
importanţă specială. Prin Decizia (UE) 2017/864 a Parlamentului European şi a Consiliului din 17 mai 2017, anul 
2018 a fost declarat Anul European al Patrimoniului Cultural. 


1. Semnificaţia, substanța, complexitatea şi anvergura iniţiativei privind Anul European al Patrimoniului 
Cultural 2018 

În ceea ce priveşte semnificaţia, Anul European al Patrimoniului Cultural se desfăşoară de-a lungul anului 2018, 
devenind o temă prezentă pe agenda instituţiilor Uniunii Europene, a fiecărui stat membru şi, printr-o necesară 
informare, promovare şi conştientizare, a fiecărui cetăţean european. Un fapt semnificativ, care trebuie luat în 
considerare prin semnificaţia lui simbolică, este acela că 2018, declarat Anul European al Patrimoniului Cultural, este 
un an special şi din alt motiv: marchează împlinirea unui secol de la sfârşitul primului război mondial. Dar 1918, un 
an, la rândul lui, de importanţă capitală în istoria Europei şi a lumii, consemnează şi alte evenimente majore. Este anul 
declaraţiei preşedintelui american Woodrow Wilson, The Fourteen Points, care a creat cadrul politic şi ideologic 
pentru încheierea conflictului armat şi pentru independența statelor naţionale. De asemenea, reprezintă anul prăbuşirii 
imperiilor, al eliberării şi afirmării naționale a popoarelor subjugate, al reconfigurării hărții Europei prin redesenarea 
frontierelor pe criterii naționale. O dată în plus, pentru România, anul 1918 are un sens înalt pe scena istoriei şi a 
existenței româneşti prin faptul că formează cadrul împlinirii idealului național: Marea Unire. Acest proiect politic, 
asumat de elite şi de întreaga naţiune din interiorul şi afara graniţelor, unirea provinciilor româneşti şi a tuturor 
românilor într-o singură țară, România Mare, are loc în trei momente istorice: Unirea Basarabiei cu România (27 
martie 1918), Unirea Bucovinei cu România (28 noiembrie 1918), Unirea Transilvaniei cu România (1 decembrie 
1918). Astfel că, în anul 2018, România celebrează, pe lângă un secol de la încheierea primului război mondial, 
Centenarul Marii Uniri. Anul 2018, prin faptul că marchează 100 de ani de la toate aceste evenimente şi evoluții, care 
constituie o adevărată placă turnantă a istoriei Europei şi a lumii, este, prin urmare, purtătorul unor semnificații 
speciale, atât la nivel european, cât şi la nivel naţional. 

Alegerea lui de către Uniunea Europeană ca An European al Patrimoniului Cultural nu poate fi întâmplătoare. 
Această opțiune pledează pentru sensul şi importanţa pe care instituţiile Uniunii Europene le acordă culturii şi 
patrimoniului cultural, raportate şi la paradigma statului național. La nivelul fiecărui stat, cultura reprezintă suma 
tuturor manifestărilor inteligenţei, creativităţii şi talentului în forme materiale şi spirituale, a valorilor culturale create 
de către un popor. Cultura este astfel chintesenţa valorilor care definesc fiinţa spirituală a unei națiuni, care, alături de 
limbă şi de religie, afirmă identitatea naţională a unui popor. Patrimoniul cultural european constituie, la rândul lui, 
însumarea culturilor şi patrimoniilor culturale naţionale, într-un comprehensiv concert al sinergiei creatoare, al unităţii 
şi diversităţii. Alegerea anului 2018 ca An European al Patrimoniul Cultural îşi revelează astfel o dublă semnificaţie, 
care constituie substanţa manifestării: o apologie a culturii europene ca însumare a unei remarcabile diversităţi 
creatoare, care a dat valori excepţionale culturii universale; afirmarea caracterului naţional al culturilor care formează 
patrimoniul european, a specificităţii lor în funcţie de fiecare popor şi de fiecare stat-membru al Uniunii Europene. În 
calitatea lui de An European al Patrimoniului Cultural, 2018 traduce în practică, în termenii culturii europene şi ai 
culturilor naţionale, principiul director al UE: United in Diversity“, Uniţi în Diversitate. 


4 Art. 34: „Între statele membre sunt interzise restricţiile cantitative la import, precum şi orice măsuri cu efect echivalent.”; art. 35: „Între 
statele membre sunt interzise restricţiile cantitative la export, precum şi orice măsuri cu efect echivalent.” 

3, Dispoziţiile articolelor 34 şi 35 nu se opun interdicţiilor sau restricțiilor la import, la export sau de tranzit, justificate pe motive de 
morală publică, de ordine publică, de siguranță publică, de protecție a sănătății şi a vieţii persoanelor şi a animalelor sau de conservare a 
plantelor, de protejare a unor bunuri de patrimoniu naţional cu valoare artistică, istorică sau arheologică sau de protecție a proprietăţii 
industriale şi comerciale. Cu toate acestea, interdicțiile sau restricţiile respective nu trebuie să constituie un mijloc de discriminare arbitrară şi 
nici o restricție disimulată în comerțul dintre statele membre. ” 

6 Iniţial, motto-ul UE a fost: Unity in Diversity. Ulterior, a devenit: United in Diversity. 

De altfel, semnificaţiile opțiunii pentru 2018 ca An European al Patrimoniului Cultural sunt dezvoltate în punctul 
15 al Preambulului Deciziei 864/2017, care vorbeşte despre „importanţa simbolică şi istorică” a anului 2018. Este 
important de subliniat faptul că, în anul 2018, Uniunea Europeană celebrează nu numai sfârşitul primei conflagrații 
mondiale, ci şi cucerirea independenţei de către mai multe state, în prezent membre UE, care a constituit începutul 
unei noi epoci în istoria acestora, de existenţă şi dezvoltare în paradigma statului naţional. Celebrarea Patrimoniului 
Cultural în acest an este proiectată ca un cadru şi un mod al înțelegerii prezentului prin analizarea şi înţelegerea 
corectă a trecutului. lată textul Deciziei: „Anul 2018 are o importanţă simbolică şi istorică pentru Europa şi pentru 
patrimoniul cultural al acesteia, deoarece marchează o serie de evenimente semnificative, cum ar fi cea de a 100-a 
aniversare a încheierii Primului Război Mondial şi a independenţei mai multor state membre, precum şi cea de a 
400-a aniversare a începutului Războiului de Treizeci de Ani. Anul european al patrimoniului cultural poate, prin 
urmare, oferi ocazii de a înțelege mai bine prezentul printr-o înțelegere mai nuanţată şi împărtăşită a trecutului.” 

În acest cadru istoric, politic şi ideologic, Decizia de iniţiere a Anului European al Patrimoniului Cultural se 
remarcă prin complexitatea conţinutului şi anvergura manifestării pe care o fundamentează. În ceea ce priveşte 
complexitatea, documentul este structurat dintr-un amplu preambul, care cuprinde 26 de puncte, şi din Decizia 
propriu-zisă, formată din 11 articole. Diferenţa semnificativă dintre cele două secțiuni, din punctul de vedere al 
dimensiunii lor, Preambulul fiind mult mai extins decât Decizia în sine, se justifică prin faptul că prima parte, 
argumentativă, constituie fundaţia conceptuală, politică şi ideologică, pe care este construit edificiul manifestării, 
Anul European al Patrimoniului Cultural. Evenimentul are, aşadar, o fundamentare solidă, pe care îşi construieşte 
conținutul, dezvoltat, în principal, prin obiectul (art. 1), obiectivele (art. 2) şi măsurile (art. 3) prevăzute pentru 
realizarea obiectivelor. În aceste elemente şi în restul prevederilor Deciziei, exprimat prin celelalte articole, stă 
anvergura inițiativei, proiectată la nivel european, dar cu reverberaţii exemplare pe plan internaţional, extinse la nivel 
global. 


2. Viziunea, filosofia şi ideologia Uniunii Europene cu privire la Patrimoniul Cultural 

Preambulul Deciziei privitoare la instituirea Anului European al Patrimoniului Cultural prezintă, în sine, o 
importanță majoră din două perspective esenţiale. Din punctul de vedere al structurii documentului, fundamentează 
inițiativa europeană cu o serie de argumente, de ordin administrativ, ideologic, politic şi juridic, care formează 
fundaţia conceptuală a programului. Din punctul de vedere al conținutului, desfăşurat pe spaţiul amplu al celor 26 de 
puncte, Preambulul Deciziei se dovedeşte a fi o sinteză filosofică, ideologică şi politică a concepţiei Uniunii Europene 
asupra culturii şi patrimoniului cultural, un document care exprimă într-o manieră clară, concentrată şi esențială 
viziunea şi politica UE față de acest domeniu de primă importanță pentru existența, identitatea, dezvoltarea şi 
afirmarea statelor-membre şi, în acelaşi timp, pentru ideologia şi sensul de evoluţie ale Uniunii. Privit în această 
lumină, Preambulul Deciziei are valoarea unei declaraţii de principii, care reiterează viziunea şi politicile UE în 
materie de patrimoniu cultural. Decizia propriu-zisă, prin cele 11 articole ale sale, decurge firesc din acest cadru 
conceptual şi ideologic, fiind, prin obiectul, obiectivele, măsurile şi celelalte prevederi ale sale, consecinţa, proiecția 
acestei viziuni în spaţiul realității Uniunii Europene, la nivel unional şi la nivel național. 

Premisele juridice şi administrative ale Deciziei adoptate de Parlamentul European şi Consiliul Uniunii Europene 
sunt: Tratatul privind funcționarea Uniunii Europene, art. 167, propunerea Comisiei Europene şi avizul Comitetului 
Regiunilor. Acestea formează cadrul larg al fundamentării din prima parte a actului, care cuprinde cele 26 de puncte. 
Referindu-se la patrimoniul cultural al Europei prin componentele sale esenţiale, ideile, principiile şi valorile care îl 
compun, primul punct al Preambulului îi relevă acestuia două calități fundamentale: sursă a memoriei colective şi 
platformă a dialogului, cooperării şi dezvoltării comune sub auspiciile umaniste ale înţelegerii şi ale păcii. Altfel spus, 
pe fundamentul civilizaţiei edificate, Europa îşi concepe dezvoltarea prezentă şi viitoare: „Ideile, principiile şi valorile 
integrate în patrimoniul cultural al Europei reprezintă o sursă comună de memorie, de înţelegere, de identitate, de 
dialog, de coeziune şi de creativitate pentru Europa.” (pct. 1). În Comunicarea din 22 iulie a Comisiei Europene, sub 
titlul „Spre o abordare integrată a patrimoniului cultural european”, patrimoniul cultural este definit ca „o resursă 
comună şi un bun al tuturor păstrat pentru generațiile viitoare”. Protejarea lui devine, de aceea, o „responsabilitate 
comună a tuturor părților interesate” (pct. 4). Din perspectiva UE, patrimoniul cultural este „deosebit de valoros 
pentru societatea europeană”, pe mai multe planuri: cultural, social, economic şi din punctul de vedere al 
problematicii mediului. Dată fiind această importanţă, pe lângă necesitatea de a fi protejat, ca responsabilitate comună 
(conform punctului anterior), Decizia prevede în punctul 5, citând din concluziile Consiliului din 21 mai 2014, că 
„gestionarea durabilă” a patrimoniului cultural reprezintă o „opţiune strategică pentru secolul XXI”. În acelaşi cadru, 
documentul subliniază faptul important, în dimensiune culturală şi socială, că patrimoniul contribuie la crearea de 
valoare, de competenţe şi locuri de muncă, participând la creşterea calității vieţii, contribuţie care, conform punctului 
5, este „subestimată”. Altfel spus, patrimoniul cultural trebuie văzut şi abordat nu numai din perspectiva istoriei, ca o 
moştenire pasivă şi o însumare de bunuri culturale, ci ca un fond cultural activ, ca o realitate a existenţei cotidiene. 
Este o perspectivă pragmatică, realistă, care pledează pentru valorificarea patrimoniului într-un mod activ şi creativ, 
într-o interpretare critică a modului actual de abordare a acestuia. Decizia face trimitere şi la Agenda europeană pentru 

cultură, lansată prin Rezoluţia Consiliului din 16 noiembrie 2007, care şi-a fixat ca obiective: „promovarea diversităţii 
culturale şi a dialogului intercultural, promovarea culturii drept catalizator al creativităţii şi ca element vital în relațiile 
internaţionale ale Uniunii”, precizând că patrimoniul cultural are un rol fundamental în atingerea acestor obiective, el 
constituind, în acelaşi timp, „una dintre cele patru priorităţi ale cooperării europene în domeniul culturii pentru 
perioada 2015-2018” (pct. 6). 

Pentru o mai bună reprezentare, documentul defineşte patrimoniul cultural din punctul de vedere al 
conținutului. Conform punctului 7, în sfera acestuia intră „un spectru amplu de resurse moştenite din trecut, sub toate 
formele şi aspectele — materiale, imateriale şi digitale (create sub formă digitală şi digitizate), inclusiv monumente, 
situri, peisaje, competenţe, practici, cunoştinţe şi expresii ale creativităţii umane, precum şi colecții conservate şi 
gestionate de organisme publice şi private precum muzeele, bibliotecile şi arhivele”, cărora li se adaugă patrimoniul 
cinematografic. Se poate observa, ca element fundamental în definirea patrimoniului, dimensiunea temporală a 
acestuia: „resurse moştenite din trecut”. Demn de remarcat este, de asemenea, faptul că, în aria de obiectivare a 
patrimoniului cultural, pe lângă elementele materiale şi imateriale, sunt incluse şi cele digitale, ceea ce atestă 
caracterul dinamic al patrimoniului, concept şi realitate, privit în raport cu evoluţiile de pe scena civilizației 
tehnologice, a ştiinţei şi culturii, ca rezultat al acumulărilor din aceste domenii în cadrul unui proces continuu al 
devenirii. Putem astfel să subliniem trei trăsături definitorii ale patrimoniului cultural: dinamic, evolutiv, cumulativ. În 
baza acestor trăsături, integrate în dimensiunea istorică fundamentală, patrimoniul trebuie privit nu numai ca un tezaur 
material şi imaterial închis în timp, care poartă sigiliul trecutului, ci ca o moştenire deschisă, căreia, pe măsura trecerii 
timpului, i se adaugă noi elemente. Prin urmare, definiţia anterioară din cadrul punctului 7, „resurse moştenite din 
trecut”, trebuie înţeleasă prin interpretarea deschisă a termenului „trecut”, în sensul că, în logica inexorabilă a curgerii 
timpului, prezentul şi viitorul devin, inevitabil, trecut. Astfel că ceea ce se realizează acum şi ceea ce se va realiza în 
viitor în domeniile culturii şi civilizaţiei vor intra, mai devreme sau mai târziu, în aria de referențialitate a conceptului 
şi realităţii de „patrimoniu cultural”. 

Plecând de la faptul că patrimoniul cultural este produsul interacțiunii dintre culturi diferite, sinteza unei mari 
diversităţi culturale, Uniunea Europeană abordează iniţiativa instituirii Anului European al Patrimoniului Cultural ca 
pe un mod de a proteja şi promova „diversitatea expresiilor culturale” (pct. 8). Calea către aceste obiective o 
reprezintă, în esenţă, educaţia, prin intermediul căreia publicul, el însuşi formând o vastă diversitate, este informat, 
instruit, conştientizat, sensibilizat. Punctual, textul în cauză se referă la „programe educaţionale”, menite să contribuie 
la „creşterea gradului de sensibilizare a publicului”. Obiectivele precizate în punctul 8 al Preambului se subordonează, 
de altfel, Convenţiei UNESCO din 2005 pentru protecţia şi promovarea diversităţii expresiilor culturale. 

Preambulul precizează, în continuare, prin punctul 11, faptul că, în cadrul diversităţii, în proces de expansiune la 
nivelul societății europene, patrimoniul cultural asigură coeziunea comunității. Putem dezvolta, la nivelul interpretării 
conceptuale, ideea că, dincolo de ceea ce ne desparte, de elementele specifice ale identității naționale, lingvistice, 
etnice, comunitare ori de grup, există valori comune, valorile de patrimoniu, care ne unesc. În acelaşi spirit, pe lângă 
identitatea naţională, există şi o identitate culturală comună, o identitate europeană, edificată prin valorile comune ale 
patrimoniului cultural. Întorcându-ne la textul din acelaşi punct 11, încă două aspecte merită relevate. Faptul că, în 
viziunea UE, politicile şi abordările bazate pe participare şi interculturalitate referitoare la patrimoniu, programele 
educaționale în materie tratează diversele forme de manifestare ale patrimoniului cultural de pe poziţii egale, fără 
diferențieri apriorice, fără nicio discriminare, în expresia textului, „atribuie o demnitate egală tuturor formelor de 
patrimoniu cultural”. Un al doilea aspect se referă la faptul că aceste politici şi abordări contribuie la creşterea 
încrederii, a recunoaşterii reciproce şi a coeziunii sociale. Prin substanța şi complexitatea sa, punctul 11 al Declaraţiei 
relevă două elemente-cheie ale viziunii Uniunii Europene asupra patrimoniului cultural: coeziunea socială generată de 
valorile patrimoniale; demnitatea egală a patrimoniilor naţionale, regionale ori locale. 

Patrimoniul cultural este un factor al dezvoltării durabile, conform Agendei 2030 a ONU pentru dezvoltare 
durabilă, care identifică trei principii fundamentale ale acestui proces: cetățenia globală, diversitatea culturală şi 
dialogul intercultural. În această viziune extinsă şi integratoare a diversităţii culturale în aria de acțiune a unui obiectiv 
comun, toate culturile şi civilizațiile participă, în calitate de „factori esențiali”, la procesul dezvoltării durabile 
(conform punctului 12). Rezultă, în mod limpede, că Uniunea Europeană îşi concepe dezvoltarea şi cu implicarea şi 
aportul substanţiale ale culturii. Documentul statuează „dimensiunea europeană clară” a patrimoniului cultural, 
ceea ce justifică atenţia care trebuie să i se acorde atât la nivel naţional, cât şi la nivelul UE. În acest cadru, politicile 
privitoare la întreţinerea şi promovarea lui constituie responsabilităţi naţionale, regionale sau locale. În baza vocației şi 
importanţei patrimoniului cultural, Uniunea Europeană îi dedică, pe lângă politicile culturale, politici care implică şi 
alte domenii precum: „educaţia, agricultura şi dezvoltarea rurală, dezvoltarea regională, coeziunea socială, afacerile 
maritime, mediul înconjurător, turismul, agenda digitală, cercetarea şi inovarea şi comunicarea” (pct. 14). Protejarea şi 
gestionarea patrimoniului cultural în spiritul exploatării eficiente a potențialului acestuia reclamă „guvernanță 
participativă eficace” şi „cooperare transsectorială consolidată”, conform concluziilor Consiliului din 25 noiembrie 
2014 (pct. 16). 

Instituirea Anului European al Patrimoniului Cultural favorizează sensibilizarea cetăţenilor pe tematica specifică 
valorilor de patrimoniu, diseminarea informaţiilor referitoare la bune practici, creează cadrul de promovare a 
dezbaterilor, cu privire la politicile de profil, de dezvoltare a cercetării şi inovării, facilitează promovarea obiectivelor 
în cadrul Uniunii Europene, dar şi la nivel naţional, regional şi local, stimulează colaborarea între statele membre în 
dimensiunea europeană a acțiunilor prevăzute (pct. 20). Tema patrimoniului cultural deschide direcții de acţiune şi în 
domeniul relaţiilor externe. Comunicarea „Către o strategie a UE pentru relațiile culturale internaţionale”, din 8 iunie 
2016, a Înaltului Reprezentant al Uniunii pentru afaceri externe şi politica de securitate şi a Comisiei constituie un 
cadru politic în această privință. Între priorități, se află reacții la distrugerea valorilor de patrimoniu din Orientul 
Mijlociu, „complementaritatea” între Anul European şi inițiativele din domeniul relațiilor externe, schimbul de 
experienţe cu ţări terțe, „cunoaşterea reciprocă, respectul şi înțelegerea culturilor implicate” (pct. 21). 

În atingerea obiectivelor Anului European al Patrimoniului Cultural: „încurajarea împărtăşirii şi preţuirii 
patrimoniului cultural al Europei, sensibilizarea opiniei publice cu privire la istoria şi la valorile comune, precum şi 
consolidarea sentimentului de apartenență la un spaţiu european comun”, date fiind anvergura iniţiativei şi 
dimensiunea europeană a patrimoniului cultural, în cadrul efortului comun atât la nivelul statelor membre, cât şi la 
nivelul Uniunii Europene, se poate aplica principiul subsidiarității, în conformitate cu art. 5 din TUE (pct. 26). 

3. Obiectivele, măsurile şi managementul Anului European al Patrimoniului Cultural 

Textul propriu-zis al Deciziei (UE) 2017/864 a Parlamentului European şi a Consiliului din 17 mai 2017 este 
compus din 11 articole, care privesc următoarele aspecte: Obiect (art. 1), Obiective (art. 2), Conţinutul măsurilor (art. 
3), Coordonarea la nivelul statelor membre (art. 4), Coordonarea la nivelul Uniunii (art. 5), Cooperarea internațională 
(art. 6), Protejarea intereselor financiare ale Uniunii (art. 7), Finanţarea (art. 8), Bugetul (art. 9), Monitorizare şi 
evaluare (art. 10), Intrarea în vigoare (art. 11). 

În cadrul conceptual, ideologic, politic şi administrativ configurat în Preambul, prin art. 1 (2), Decizia fixează 
pentru Anul European al Patrimoniului Cultural un obiect clar: „acela de a încuraja împărtăşirea şi prețuirea 
patrimoniului cultural al Europei ca resursă comună, de a sensibiliza opinia publică cu privire la istoria şi la valorile 
comune, precum şi de a consolida sentimentul de apartenenţă la un spațiu european comun”. Obiectivele generale 
vizează încurajarea şi sprijinirea eforturilor UE, statelor membre, autorităților regionale şi locale „de a proteja, 
conserva, reutiliza, îmbunătăţi, valorifica şi promova patrimoniul cultural al Europei” (art. 2). Sub egida acestora, 
Anul European îşi propune să promoveze patrimoniul cultural al Europei ca pe o „componentă fundamentală a 
diversităţii culturale şi a dialogului intercultural”, cu respectarea competenţelor statelor membre, relevând mijloacele 
optime de conservare, protejare şi promovare a patrimoniului cultural (art. 2.1.a). Un alt obiectiv de ordin general al 
Anului European îl reprezintă acela de a consolida contribuția patrimoniului cultural al Europei la evoluţia societății şi 
dezvoltarea economiei „prin potenţialul său economic direct şi indirect”, în care intră şi capacitatea „de a inspira 
creativitatea şi inovarea, de a promova dezvoltarea durabilă şi turismul, de a îmbunătăţi coeziunea socială şi de a 
genera locuri de muncă pe termen lung” (art. 2.1.b). În aceeaşi arie a obiectivelor generale ale Anului European, intră 
cel de a dezvolta dimensiunea externă a patrimoniului cultural, în cadrul relaţiilor internaționale culturale, de a 
contribui la promovarea patrimoniului cultural ca „element important al relațiilor dintre Uniune şi țările terțe”. (art. 
2.1.c). 

Decizia fixează o serie de obiective specifice ale Anului European, subsumate obiectivelor generale. Într-o 
abordare comprehensivă a problematicii referitoare la patrimoniul cultural în cadrul Anului European, ele acoperă o 
mare diversitate de activități, teme şi aspecte prioritare, care evoluează de la prioritizarea intereselor cetățeanului şi a 
incluziunii până la relevarea sensului simbolic al evenimentelor din cursul anului 2018. În acest cadru, Anul European 
îşi propune să promoveze „modele inovatoare de guvernanţă participativă şi de gestionare a patrimoniului cultural”, 
dezbateri, activităţi de cercetare, schimburi de bune practici în materie de conservare, protejare, consolidare a 
patrimoniului cultural, soluţii, inclusiv digitale, de deschidere a accesului la patrimoniul cultural pentru toate 
categoriile de public, să reliefeze aportul pe care patrimoniul cultural îl are, prin intermediul cercetării şi inovării, la 
progresul societăţii şi al economiei, să încurajeze sinergia dintre politicile privitoare la patrimoniul cultural şi politicile 
de mediu prin asimilarea patrimoniului cultural în politicile de mediu, arhitectonice şi de urbanism (2.2.f), strategiile 
de dezvoltare regională şi locală focalizate pe patrimoniul cultural, pe dezvoltarea turismului durabil. De asemenea, îşi 
propune să sprijine specializarea prin dezvoltarea de competenţe, inclusiv digitale, gestionarea şi transferul de 
cunoştinţe în domeniul patrimoniului cultural, dezvoltarea creativității şi capacităţii de inovare pe baza patrimoniului 
cultural văzut ca sursă de inspirație, să desfăşoare programe de educaţie şi învăţare de tip lifelong learning pentru 
conştientizarea şi sensibilizarea copiilor, tinerilor şi persoanelor în vârstă cu privire la importanţa patrimoniului 
cultural al Europei, să stimuleze cooperarea pe teme de patrimoniu cultural în cadrul şi în afara UE, dialogul 
intercultural şi reconcilierea postconflict, să promoveze cercetarea şi inovarea cu privire la patrimoniul cultural, să 
încurajeze sinergiile dintre Uniune şi statele membre, să combată traficul ilicit de bunuri culturale. 

Pentru atingerea obiectivelor specificate la art. 2, Decizia prevede, în art. 3, o serie de măsuri: iniţiative şi 
evenimente de promovare şi sensibilizare referitoare la „importanța şi valoarea patrimoniul cultural”, campanii de 
informare, educare şi sensibilizare, expoziţii, schimburi de experiență şi de bune practici la nivelul instituţiilor 


Secţiunea Drept Internaţional Public şi Drept European 345 


administrative şi al organizaţiilor, studii, activități de cercetare şi inovare, promovarea proiectelor din cadrul Anului 
European etc. Documentul lasă la latitudinea Comisiei şi a statelor membre posibilitatea de a identifica şi alte 
activități decât cele prevăzute la alin. (1) în direcţia atingerii obiectivelor prevăzute la art. 2 pentru Anul European. 

Cu privire la responsabilitatea pentru organizarea participării la nivel național la Anul European, aceasta revine 
statelor membre. Activităţile sunt coordonate de coordonatori naţionali, numiţi de statele membre (art. 4). 
Coordonarea la nivelul Uniunii Europene este asigurată prin reuniuni periodice ale coordonatorilor naționali, 
convocați de către Comisie, la care pot participa şi reprezentanți ai Parlamentului European (art. 5.1). În materie de 
coordonare, documentul privilegiază abordarea transversală care permite realizarea de sinergii între programele şi 
iniţiativele privitoare la patrimoniul cultural ale Uniunii (art. 5.2.). Sub egida coordonării la nivelul Uniunii intră şi 
reuniunile periodice convocate de către Comisie între toate părțile interesate, organizaţii, organisme, rețele culturale 
transnaționale, ONG-uri etc. care activează în domeniul patrimoniului cultural (art. 5.3). Tot în vederea organizării 
Anului European, documentul prevede relaţii de colaborare ale Comisiei cu Consiliul Europei, UNESCO şi alte 
organizaţii internaţionale (art. 6). 


Concluzii 

Patrimoniul cultural european este edificat pe diversitatea culturală, spirituală şi lingvistică a Europei, reprezintă, 
cu alte cuvinte, „moştenirea culturală, religioasă şi umanistă a Europei”. Patrimoniul cultural nu este numai o 
însumare de obiecte de muzeu, de opere aşezate în biblioteci ori de vestigii arheologice, de culturi regionale şi locale, 
de tradiţii, obiceiuri, ritualuri şi credinţe. El constituie o realitate actuală, dinamică, aflată într-un proces de îmbogăţire 
şi devenire continuă, în ritmul trecerii timpului. Toate valorile culturale, fiecare cu specificul ei, începând cu forma de 
expresie, devin bunuri de patrimoniu. Fiind ancorat atât în trecut, cât şi în plin prezent, patrimoniul cultural constituie 
o resursă comună importantă pentru societate, pentru cultură, educaţie, economie şi mediu, pentru întreaga existență 
contemporană, la nivel individual şi colectiv, într-o perioadă a redefinirii şi remodelării lumii, sub auspiciile 
globalizării. În viziunea Uniunii Europene, patrimoniul cultural este „o resursă comună şi un bun al tuturor păstrat 
pentru generaţiile viitoare”, o sursă de educaţie şi de instruire de-a lungul întregii vieți, în paradigma lifelong learning, 
un cadru al dezvoltării prin promovarea şi cultivarea valorilor autentice, validate de timp şi experiență, prin 
contribuţia la crearea de competenţe, de locuri de muncă, la creşterea calităţii vieţii. Patrimoniul cultural formează, 
prin valorile din care este structurat, care poartă girul timpului, cadrul larg al educaţiei academice şi al cercetării 
ştiinţifice, al creativităţii şi inovării. Patrimoniul cultural constituie, totodată, o platformă a colaborării europene şi 
internaționale, în cadrul relaţiilor culturale între statele membre şi cu state terțe, un mediu al diversităţii culturale şi al 
dialogului intercultural. Cultura îşi revelează, în această viziune, potențialul şi calitatea de factor de unificare, de 
catalizator al diversităţii sub auspiciile valorilor create de-a lungul timpului în cadrul diverselor culturi şi civilizații 
europene şi din afara spaţiului european. Prin valorile sale, care reprezintă quintesenţa spiritualităţii unui popor, 
patrimoniul cultural constituie cel mai important suport al identităţii naţionale. Patrimoniul cultural european este 
rezultatul însumării şi participării sinergice a fiecărui patrimoniu cultural naţional în concertul diversității şi unității 
culturale europene. De aici, dimensiunea europeană a patrimoniului cultural. 

În mod fundamental, patrimoniul cultural european, structurat din diversitatea culturală generată de-a lungul 
timpului în Europa de spiritul creativ al fiecărui popor, constituie elementul definitoriu al identităţii Uniunii Europene. 
De aceea, protejarea, conservarea, consolidarea, promovarea, exploatarea creativă, dezvoltarea patrimoniul cultural 
reprezintă o prioritate a Uniunii Europene, acesta constituind, în termenii aceleiaşi viziuni, „o responsabilitate comună 
a tuturor părților interesate” (v. supra). Prin vasta lui fundamentare conceptuală, juridică, politică şi administrativă, 
care exprimă, în mod comprehensiv, viziunea Uniunii Europene asupra patrimoniului cultural, prin filosofia pe care o 
promovează asupra rolului culturii în existența contemporană, prin anvergură, substanță şi complexitate, prin 
obiectivele, măsurile şi acțiunile propuse, prevăzute în Decizia (UE) 2017/864 a Parlamentului European şi a 
Consiliului din 17 mai 2017, Anul European al Patrimoniului Cultural 2018 constituie un vast cadru al promovării 
culturii şi valorilor, al educaţiei şi cercetării, al creativităţii şi inovării, un spațiu al diversităţii culturale şi al dialogului 
intercultural sub asupiciile unităţii în diversitate. O diversitate identitară şi culturală care formează patrimoniul 
cultural european şi care participă la edificarea acestuia în cadrul unui proces continuu, sub semnul inteligenței şi al 
creativității. 

Abstract: The subject of the present paper is one of current interest and the concerns regarding the nature of a 
non-performing loans transfer from the competition law perspective are becoming more frequent. In the financial 
crisis context, a series of important measures were adopted in the European Union in order to reinforce financial 
stability and to diminish the risk in the bank sector. If, from the financial-banking legislation perspective, the efforts to 
unblock the situation regarding the existence of a high ratio of non-performing loans in several member states were 
crystalized in concrete measures taken towards this, from the competition law perspective, these transactions remain 
under question because of the lack of a uniform practice among member states, but also because of the different 
interpretations given to the national legislation. The objectives of the present paper are to analyze the different 
existing aspects of comparative law and the relevant jurisprudence in order to observe what is the approach that the 
involved authorities from several European Union member states have on this matter. 

Criza financiară şi recesiunile rezultate, împreună cu factorii structurali şi, uneori, practicile inadecvate privind 
originea creditelor au condus la creşterea procentului de credite neperformante (NPL-uri') în unele state membre ale 
Uniunii Europene.? În concluziile sale cu privire la Planul de acţiune pentru combaterea creditelor neperformante, 
Consiliul European are în vedere, printre altele, şi necesitatea de a impulsiona acţiunile în direcția consolidării unei 
Uniuni Bancare, marcării unei schimbări de sistem pentru a proteja şi mai mult contribuabilii, asigurării unei stabilități 
financiare în zona euro și în Uniune Europeană şi în vederea intensificării mecanismelor de piaţă în sectorul bancar. În 
acest context, Consiliul European a invitat Comisia Europeană să prezinte, până în vara anului 2018, o abordare 
europeană care să promoveze dezvoltarea unor pieţe secundare pentru NPL-uri, mai ales să înlăture impedimentele 
din calea transferului de credite neperformante de la bănci către alte entităţi (nebancare), cu respectarea drepturilor 
consumatorilor. 

La o scurtă privire în retrospectivă, observăm că la 26 iunie 2013, la nivelul Uniunii Europene au fost adoptate 
cele două acte normative care formează cadrul juridic care reglementează activităţile bancare, cadrul de supraveghere 
şi normele prudenţiale aplicabile instituţiilor de credit şi firmelor de investiții, respectiv Directiva 2013/36/UE a 
Parlamentului European şi a Consiliului cu privire la accesul la activitatea instituțiilor de credit şi supravegherea 
prudențială a instituţiilor de credit şi a firmelor de investiţii şi Regulamentul nr. 575/2013 al Parlamentului European 
şi al Consiliului privind cerințele prudenţiale pentru instituţiile de credit şi societățile de investiții, denumit şi Pachetul 
legislativ european CRD IV. Pachetul legislativ recent adoptat a avut menirea de a asigura o uniformizare şi o aplicare 
consecventă a dispozițiilor existente până la acel moment în această materie. Noutatea adusă prin acesta a fost 
naționale competente să impună instituţiilor de credit cerinţe privind constituirea şi menținerea unor amortizoare de 
capital care să vizeze atât creşterea rezistenței băncilor la nivel individual, cât şi limitarea creşterii excesive a 
creditelor în sistemul bancar. Astfel, creându-se situaţia în care, deşi se respectă cerinţele în materie de solvabilitate, 
are loc o criză, este necesar să se asigure faptul că situația instituțiilor de credit poate fi soluţionată într-un mod 
ordonat, limitând impactul negativ asupra economiei reale şi evitând necesitatea intervenţiei contribuabililor. 

La baza adoptării acestor acte normative menţionate anterior au stat şi recomandările emise de către Comitetul de 
la Basel pentru supraveghere bancară (BCBS) şi G-20 în privinţa atenuării efectelor prociclice ale reglementărilor 
financiare. În decembrie 2010, BCBS a publicat noi standarde internaţionale de reglementare privind adecvarea 
capitalului bancar (normele Basel III), inclusiv norme care impun constituirea unor amortizoare de conservare a 
capitalului şi amortizoare anticiclice de capital. La 26 iunie 2004, BCBS a adoptat un acord-cadru privind convergenţa 
internațională a măsurării capitalului şi a standardelor privind capitalul (denumit în continuare „cadrul Basel 11”), 
echivalentul acestor dispoziţii fiind preluate şi incluse, împreună cu elementele suplimentare din Basel III, în 
Regulamentul (UE) nr. 575/2013. Acest regulament stabileşte cerințe prudențiale direct aplicabile instituțiilor de 
credit şi firmelor de investiţii. 

Aceste modificări legislative, au determinat, într-o anumită măsură, politica băncilor de a iniţia tranzacţii cu 
credite neperformante. Astfel, în vederea menţinerii unei poziții solide de capital şi a unei rate de solvabilitate 


* Inspector de concurenţă debutant, Consiliul Concurenţei, alexandrastanc(a gmail.com 
! Non-performing loans 
2 http://www.consilium.europa.eu/en/press/press-releases/2017/07/1 1/conclusions-non-performing-loans/ 


Secțiunea Drept Internaţional Public şi Drept European 347 


adecvate aliniate cerinţelor naţionale şi internaţionale, băncile, atât cele din plan național, cât şi cele din alte state 
membre, au demarat numeroase vânzări de portofolii cu credite neperformante. Ca urmare a izbucnirii crizei 
financiare, state precum Cipru, Grecia, Portugalia, Irlanda, sau Italia s-au confruntat cu un grad ridicat de depreciere a 
capitalului cauzată de existenţa unui număr semnificativ de credite acordate consumatorilor, a căror scadență era cu 
mult depăşită. Acest fapt a determinat scăderea profitabilităţii sau capacităţii de sustenabilitate a instituțiilor bancare, 
consecinţe ce ar fi putut conduce şi la denaturarea politicii monetare la nivelul Uniunii Europene. 

Din perspectiva dreptului concurențial al Uniunii Europene, transferurile de credite neperformante ridică mai 
multe probleme. Neexistând, la nivelul UE, o reglementare specifică a acestui tip de tranzacții, şi, în cele mai multe 
cazuri, nici la nivel naţional, autoritățile de concurență sunt nevoite să realizeze o analiză pe baza normelor legale 
generale aplicabile în materie, evaluând, în mod special, dacă au de a face sau nu cu o concentrare economică în acest 
caz, şi daca da, în ce condiţii este aceasta notificabilă. 

Pentru a asigura un sistem în cadrul căruia concurența nu este denaturată pe piața comună, în continuarea unei 
politici desfăşurate în conformitate cu principiul unei economii de piață deschise, cu liberă concurență, Regulamentul 
(CE) nr. 139/2004 al Consiliului din 20 ianuarie 2004 privind controlul concentrărilor economice între întreprinderi 
(în continuare Regulamentul UE privind concentrările economice) are menirea de a asigura controlul efectiv al tuturor 
concentrărilor din punct de vedere al efectului lor asupra concurenţei de la nivelul Uniunii Europene. 

Regulamentul UE privind concentrările economice se aplică tuturor concentrărilor cu dimensiune comunitară, 
respectiv în cazul în care: 

„(2)(...)(a) cifra de afaceri totală realizată la nivel mondial de toate întreprinderile implicate depăşeşte 5000 de 
milioane EUR şi 

(b) cifra de afaceri totală realizată în Comunitate de către fiecare din cel puţin două întreprinderi implicate 
depăşeşte 250 de milioane EUR, cu excepția cazurilor în care fiecare dintre întreprinderile implicate realizează mai 
mult de două treimi din cifra sa totală de afaceri la nivel comunitar într-unul şi acelaşi stat membru. 

(3) O concentrare care nu atinge pragurile prevăzute la alineatul (2) are dimensiune comunitară în cazul în care: 

(a) cifra totală de afaceri combinată realizată la nivel mondial de toate întreprinderile implicate depăşeşte 2 500 
de milioaneEUR; 

(b) în fiecare din cel puțin trei state membre, cifra totală de afaceri combinată realizată de toate întreprinderile 
implicate depăşeşte 100 de milioane EUR; 

(c) în fiecare din cel puţin trei state membre care sunt incluse la litera (b), cifra totală de afaceri realizată de către 
fiecare din cel puţin două dintre întreprinderile implicate depăşeşte 25 de milioane EUR şi 

(d) cifra totală de afaceri realizată în Comunitate de către fiecare din cel puţin două dintre î ntreprinderile 
implicate depăşeşte 100 de milioane EUR cu excepţia cazurilor în care fiecare dintre întreprinderile implicate 
realizează mai mult de două treimi din cifra sa totală de afaceri la nivel comunitar într-unul şi acelaşi stat membru.” 

Articolul 3 din Regulamentul UE privind concentrările economice defineşte concentrarea ca fiind situaţia în care 
„modificarea de durată a controlului rezultă în urma: 

(a) fuzionării a două sau mai multe întreprinderi independente anterior sau părți ale unor întreprinderi sau 

(b) preluării, de către una sau mai multe persoane care controlează deja cel puţin o întreprindere sau de către una 
sau mai multe întreprinderi, fie prin achiziţionarea de valori mobiliare sau de active, fie prin contract sau prin orice 
alte mijloace, a controlului direct sau indirect asupra uneia sau mai multor întreprinderi sau părți ale acestora.”. 

Situațiile în care operațiuni de concentrare economică având ca obiect transferul de credite neperformante să fie 
notificate la Comisia Europeană sunt limitative, dar putem aminti cazul COMP/M.53637, care a vizat preluarea de 
către Abbey National pls a controlului asupra anumitor active ce au fost parte a întreprinderii Braford and Bingley pls. 
Concret, în speță, Comisia Europeană a considerat că preluarea unor active financiare nu poate genera o nouă afacere 
şi nu conduce la o schimbare în structura pieţei. 

În cauza C-444/10%, Curtea de Justiţie a Uniunii Europene (CJUE) a statuat că noţiunea de „transfer [...] al 
tuturor activelor sau al unei părţi a acestora” trebuie interpretată în sensul că include transferul unui fond de comerț 
sau al unei părți autonome dintr-o întreprindere, cuprinzând elemente corporale şi, dacă este cazul, necorporale care, 
împreună, constituie o întreprindere sau o parte a unei întreprinderi susceptibilă să desfăşoare o activitate economică 
autonomă, dar că aceasta nu include simpla cesiune de bunuri, precum vânzarea unui stoc de produse. 

Considerăm importantă această precizare a CJUE, deoarece poate conduce la o interpretare a legii în sensul 
analizării portofoliului de credite neperformante transferate ca fiind sau nu o activitate economică de sine stătătoare, 
implicit de a stabili dacă intră sub incidenţa normelor de drept concurenţial. De asemenea, luând în considerare opinia 
Comisiei Europene menţionată anterior, putem considera că NPL-urile cesionate reprezintă active financiare, aşadar 
nu am mai avea de a face cu o concetrare economică. 


3 http://ec.europa.eu/competition/mergers/cases/decisions/m5363_20081217_20310_en.pdf 
4 http://curia.europa.eu/juris/celex.jsf?celex=62010CJ0444&lang =en&lang2=RO&type=TXT&ancre= 

Consiliul Concurenţei din România a analizat în ultimii ani o serie de notificări privind concentrări economice 
având ca obiect achiziţia unor portofolii de credite neperformante de la bănci precum Banca Comercială Intesa 
Sanpaolo România S.A., BCR, Volksbank România S.A. sau Bancpost. Practica decizională naţională în această 
materie este relativ recentă şi unitară, aceste operațiuni fiind considerate concentrări economice, pentru care au fost 
emise decizii de autorizare, respectiv de neobiecțiune, conform legii. 

În Decizia nr. 32 din 31.05.2016, operaţiunea de concentrare notificată a avut ca obiect preluarea controlului 
unic de către APS DELTA S.A. asupra unui portofoliu de credite neperformante deţinut de Banca Comercială Intesa 
Sanpaolo România S.A.. Autoritatea de concurență din România a analizat această operaţiune conform 
Regulamentului privind concentrările economice“, considerând că transferul Portofoliului Ţintă” în acest caz 
îndeplineşte condițiile specifice pentru a fi considerat o concentrare economică. Piaţa relevantă a fost definită ca fiind 
piaţa pe care vor se vor regăsi activele țintă achiziționate, Consilul Concurenţei concluzionând că „în urma achiziției 
Portofoliului de credite neperformante de către APS Luxembourg (societate care nu se supune reglementărilor BNR şi 
care nu are ca şi obiect de activitate creditarea), creditele încadrate în categoria “pierdere” se vor transforma în 
creanţe, intrând de pe piaţa serviciilor financiar-bancare pe piaţa serviciilor de colectare a creanţelor.” Un element 
important de reţinut este acela că, în decizia menționată, se precizează că pe piaţa identificată există „mai mulți 
participanți şi numeroase portofolii de credite similare celor care fac obiectul Tranzacţiei”. Dar jucătorii de pe piaţa 
identificată sunt prestatorii de servicii de recuperare creanţe, ci nu cei care obişnuiesc să achiziționeze în mod direct 
portofoliile de NPL-uri. 

Din celelalte decizii ale Consiliului Concurenţei în acest domeniu’ rezultă aceeaşi abordare cu privire la analiza 
acestui tip de tranzacţii. În ceea ce priveşte dispoziţiile legislative aplicabile, art. 9 alin. (1) din Legea concurenței nr. 
21/1996? prevede că: „Se realizează o concentrare în cazul în care modificarea de durată a controlului rezultă în urma: 
a) fuzionării a două sau mai multe întreprinderi independente anterior sau părți ale unor întreprinderi; sau b) 
dobândirii, de către una sau mai multe persoane care controlează deja cel puţin o întreprindere ori de către una sau mai 
multe întreprinderi, fie prin achiziționarea de valori mobiliare sau de active, fie prin contract ori prin orice afte 
mijloace, a controlului direct sau indirect asupra uneia ori mai multor întreprinderi sau părți ale acestora.” În 
completarea acestor prevederi legale venim şi cu cele prezentate în Instrucţiunile privind conceptele de concentrare 
economică, întreprindere implicată, funcționare deplină şi cifră de afaceri", conform cărora „preluarea controlului 
asupra activelor este considerată o concentrare economică numai dacă aceste active constituie întregul fond de comerţ 
al întreprinderii sau o parte a acesteia, mai precis o activitate comercială prezentă pe piață, căreia i se poate atribui o 
cifră de afaceri”. 

Legea concurenţei din Olanda (The Dutch Competition Act)!! interzice înțelegerile şi practicile concertate între 
(asociaţii de) companii care ar putea să limiteze concurenţa pe piaţa din Olanda. Câteva excepţii sunt, însă, aplicabile, 
dintre care amintim înțelegerile de o importanță minoră (aşa numitele excepții de minimis). În conformitate cu legea 
olandeză, o concentrare economică care se realizează ca urmare a a) fuzionării a două sau mai multe întreprinderi 
independente anterior sau părți ale unor întreprinderi; sau b) dobândirii, de către una sau mai multe persoane care 
controlează deja cel puţin o întreprindere ori de către una sau mai multe întreprinderi, fie prin achiziţionarea de valori 
mobiliare sau de active, fie prin contract ori prin orice afte mijloace, a controlului direct sau indirect asupra uneia ori 
mai multor întreprinderi sau părți ale acestora; sau c) creării unei societăți în comun care îndeplineşte în mod durabil 
toate funcţiile unei entități economice autonome, este notificabilă Autorităţii Olandeze pentru Consumatori şi Piețe 
(Autoriteit Consument en Markt) înainte de finalizarea sa atunci când: (i) cifra de afaceri mondială cumulată, realizată 
în cursul ultimului exercițiu financiar, a întreprinderilor implicate în concentrare (cifra de afaceri a fiecărui grup din 
care fac parte întreprinderile implicate) depăaşeşte 113.45 de milioane de euro şi (ii) cel puţin două dintre 
întreprinderile implicate au realizat pe teritoriul Olandei, fiecare în parte, o cifră de afaceri mai mare de 30 de 
milioane de euro. Mai mult, legea olandeză precizează că nu există obligaţia notificării separate a Autorităţii Olandeze 
pentru Consumatori şi Piețe, atunci când sunt depășite pragurile privind cifrele de afaceri necesare pentru notificarea 
Comisiei Europene. 

În legislaţia olandeză nu există nicio prevedere de drept concurențial, un regulament sau jurispreudență relevantă 
în materia achiziţiei portofoliior de credite neperformante. Însă, conform normelor generale prevăzute de Legea 


5 http://www.consiliulconcurentei.ro/uploads/docs/items/bucket12/i412292/decizia 32 din 31052016 _site.pdf 

6 Publicat în Monitorul Oficial al României, Partea I, nr. 713 şi 713 bis din data de 4 septembrie 2017 

7 Portofoliul Ţintă este alcătuit din creanţe bancare neperformante încadrate în categoria „pierdere” conform standardelor BNR (împreună 
cu garanţiile aferente minus Activele Excluse) şi creanţe bancare neperformante încadrate în categoria „pierdere”, potrivit standardelor BNR, 
provenind din împrumuturi acordate în baza Legii nr. 190/1999 privind creditul ipotecar pentru investiţii imobiliare (împreună cu garanţiile 
aferente minus Activele Excluse). 

8 Decizia nr. 21 din 12.06.2014, Decizia 20 din 18.04.2016, Decizia 43 din 27.06.2016 

” Publicat în Monitorul Oficial cu numărul 153 din data de 29 februarie 2016 

10 Publicat în Monitorul Oficial cu numărul 553 din data de 5 august 2010. 

11 intrată în vigoare în ianuarie 1988 şi bazată pe normele de drept concurenţial al Uniunii Europene (articolele 86 şi 86 din Tratatul privind 
instituirea Comunităţii Europene). 

concurenței din Olanda, o asemenea achiziţie, indiferent dacă este structurată ca un transfer de active sau unul de 
acțiuni, va fi considerată o operaţiune de concentrare economică notificabilă conform legii în situaţia în care 
portofoliului în cauză i se poate atribui o cifră de afaceri. Această cifră de afaceri poate consta, în special, din 
dobânzile aplicate creditelor respective. Însă, dacă tranzacţia are ca obiect transferul de acțiuni, atunci orice cifră de 
afaceri aferentă celorlalte active ale societăţii-ţintă va trebui să fie luată în considerare. !? 

După o scurtă verificare a activităţii unor autorităţi de concurență, observăm că în state precum Austria, Cehia, 
Estonia, Croaţia, Polonia sau Suedia nu au fost emise decizii privind operațiuni de concentrare econimică care să aibă 
ca obiect transferul de credite neperformante. 

În Cehia, spre exemplu, există reglementată procedura de recuperare a creanţelor, dar nu în domeniul dreptului 
concurenţial, ci în temeiul Legii nr. 40/1964 privind Codul civil ceh şi a Legii 99/1963 privind Codul de procedură 
civilă ceh. În plus, există şi o obligaţie legală de a raporta creditele neperformante conform Decretului 23/2014 
privind performanţa activităților băncilor, uniunilor de credite şi a firmelor de investiții”. 

În Polonia, nu există norme specifice care să reglementeze activitatea de colectare şi recuperare a creditelor 
neperformante din cauza faptului că aceste credite nu sunt definite în mod expres în legislaţia poloneză, normele de 
drept comun fiind aplicabile şi în această situaţie. În acest sens amintim câteva acte normative relevante: Codul civil şi 
Codul de procedură civilă; Legea privind condițiile de plată în cadrul tranzacţiilor comerciale din 8 martie 2013; 
Legea bancară din 29 august 1997; Legea falimentului din 28 februarie 2003; Legea reorganizării din 15 mai 2015; 
Legea privind protecţia datelor din 9 aprilie 2010 sau Legea privind libertatea activității economice din 2 iulie 2004. 
Observăm că în conformitate cu art. 6a din Legea bancară poloneză menţionată mai sus, o bancă poate încheia un 
acord cu un antreprenor din Polonia sau din altă ţară prin care să-l împuternicească pe acesta să-i recupereze credite 
prin mijloace de fapt şi de drept. La rândul său, acest antreprenor are posibilitatea de a externaliza această activitate 
către o altă întreprindere poloneză sau străină. De remarcat faptul că legea prevede, în anumite situaţii, aprobarea 
Autorităţii Poloneze de Supraveghere Financiară!”. 

O situaţie aparte regăsim în legislaţia din Slovenia, care exclude în mod expres notificarea operaţiunilor de 
concentrare economică, astfel cum sunt definite de Legea privind prevenirea limitării concurenţei, care au ca obiect 
transferul de credite neperformante. Această excepţie este prevăzută în Legea privind măsurile adoptate de Repulica 
Slovenia în vederea întăririi stabilității bancare!5. Conform art. 28 din această lege, BAMC! nu este obligată: (i) să 
notifice concentrarea economică potrivit Legii privind prevenirea limitării concurenţei (...) dacă respectiva operaţiune 
ar fi realizată prin achiziţionarea de titluri de valoare cu scopul implementării măsurilor la care se referă art. 2 din 
aceeaşi lege, respectiv măsurile adoptate pentru a spori stabilitatea bancară, precum achiziția de credite 
neperformante. 

În acest sens, prezentăm exemplul prin care Comisia Europeană a aprobat planul de restructurare a băncii Abanka 
(Abanka Vipa d.d.) care cuprindea, printre altele, angajamentul de a realiza fuziunea dintre Abanka şi Banka Celje 
(Banka Celje d.d.) (denumită în continuare „entitatea fuzionată”) şi de a prezenta un plan de restructurare pentru 
entitatea fuzionată. Adoptarea acestor măsuri a fost determinată de creşterea drastică a volumului de NPL-uri, în 
octombrie 2012, 14% din totalul împrumuturilor acordate de băncile din Slovenia fiind de natura NPL-urilor, fapt ce a 
generat neprofitabilitate, contractarea exagerată de împrumuturi şi, în final, o criză financiară. Această criză financiară 
a scos la iveală factorii sensibili din practicile managementului de risc ale Băncii Celje, determinând luarea unor 
măsuri de restructurare, care au inclus, printre altele, şi transferul de credite neperformante către BAMC, companie 
înfiinţată cu scopul de a susţine stabilitatea sectorului bancar. În acest caz, Comisia Europeană a realizat o evaluare a 
portofoliului de NPL-uri, delimitând astfel structura acestuia (după tipul de clienţi, valoarea totală a expunerii, tipul de 
credite acordate, valoarea transferului, prețul de piaţă). În ceea ce priveşte prețul pieței, am observat că în Decizia 
Comisiei Europene nr. SA. 38522 (2014/N) privind ajutorul de restructurare a băncii Banka Celje/Abanka, nu a fost 
identificată nicio piaţă activă pentru majoritatea titlurilor de valoare selectate pentru transfer, astfel că nu a fost oferit 
un preț de piață, Comisia Europeană cerând, însă, sprijinul unor experți în vederea determinării valorii de piaţă a 
portofoliului. 

Având în vedere aspectele enumerate mai sus, putem sublinia faptul că nu există o practică unitară a autorităților 
de concurență în ceea ce priveşte modul de analiză a operațiunilor având ca obiect transferuri de credite 
neperformante. De asemenea, deşi Comisia Europeană nu consideră aceste tranzacții ca fiind concentrări economice 
în conformitate cu Regulamentul UE privind concentrările economice, iar legile naționale care reglementează 
concurența la nivelul fiecărui stat membru transpun în mare parte prevederile regulamentului menţionat anterior, cele 
mai multe dintre ele neavând norme exprese care să trateze aceste tranzacţii, statele membre prezintă abordări 


!2Simon Grieser şi Jorg Wulfken, Performing and Non-Performing Loans Across the World: A Practical Guide, Editura Euromoney 
Institutional Investor, p. 295-296. 

15 https://rww.enb.cz/miranda2/export/sites/www.enb.cz/en/legislation/decrees/decree_23_2014.pdf 

14 https://www.nbp.pl/en/aktyprawne/thebankingact.pdf 

15 http:/Avww.svz.gov.si/fileadmin/svz.gov.si/pageuploads/prevodi/List of Slovene _laws_and_regulations_ in English.pdf 

16 Bank Assets Management Company (Compania de management al activelor bancare) 

distincte. Mai mult, neexistând o interpretare unică a dispozițiilor legale aplicabile în fiecare stat membru, am putea 
identifica situaţia în care, deşi anumite trazancţii ar fi putut îndeplini condițiile de prag relevante pentru o concentrare 
economică, acestea să nu fi fost notificate autorității de concurenţă în cauză. 

La nivelul României, deşi practica de până acum a autorităţii de concunrenţă este unitară, nu putem neglja faptul 
că legislaţia fiscală defineşte transferul de active ca reprezentând „operaţiunea prin care o societate transferă, fără a 
fi dizolvată, totalitatea sau una sau mai multe ramuri ale activităţii sale către o altă societate, în schimbul transferării 
titlurilor de participare reprezentând capitalul societății beneficiare” (art. 32 alin. (1) lit. d din Codul Fiscal). Mai mult, 
doctrina şi jurisprudența identifică transferul de active ca fiind un transfer de afacere, noțiunea nefiind consacrată sub 
această denumire în legislaţia naţională, dar fiind preluată în materie fiscală din a şasea Directivă 77/388/CEE a 
Consiliului din 17 mai 1977 privind armonizarea legislaţiilor statelor membre referitoare la impozitele pe cifra de 
afaceri — sistemul comun al taxei pe valoarea adăugată, în prezent Directiva 2006/112/CE a Consiliului privind 
sistemul comun al taxei pe valoarea adăugată al UE. În susţinerea acestei idei, menționăm şi Decizia nr. 2748 din 15 
martie 2013 prin care ÎCCJ admite: „Chiar dacă legislaţia fiscală nu face referire la noţiunea de "transferare a 
afacerii", nefiind consacrată legislativ o asemenea expresie, totuşi, aceasta vizează înstrăinarea unei părți a activității, 
prin transferul activelor care erau folosite în cadrul acelei activităţi (...).” Definirea noţiunii de „transfer de active” din 
legislaţia fiscală are impact şi asupra dreptului concurenței, deoarece calificarea tranzacţiei ca transfer de afacere sau o 
simplă livrare de bunuri/prestare de servicii determină existența unei concentrări economice. Suntem de părere că o 
asemenea abordare poate fi avută în vedere la nivel general, mai ales în statele membre unde nu există dispoziții 
exprese de drept concurenţial cu privire la transferul de credite neperformante, dar există definiţii legale ale 
transferului de active sau a transferului de afacere, când acestea pot fi corelate cu obiectul concentrărilor economice 
din punct de vedere legal, respectiv controlul dobândit asupra unor întreprinderi sau părți de întreprinderi prin transfer 
de active. 


EVOLUȚIA REGLEMENTĂRILOR CONCURENȚIALE DE LA ADERAREA 
ROMÂNIA LA UNIUNEA EUROPEANĂ PÂNĂ ÎN PREZENT. 
TENDINȚE ŞI PERSPECTIVE 


Roxana-Daniela PĂUN" 


MOTTO: 
” Cooperarea către care tindem începe acolo unde se termină concurenţa ” 
Franklin D. Rossevelt 


Abstract: If at first the competition seemed to be an abstract notion, difficult to manage for a society coming from 
a totalitarian regime, where everyone was equal, after the accession of Romania to the European Union, this concept 
begins to be felt by every European Romanian citizen, but also by every European citizen who enters competitive 
relations with the rest of European citizens including non-Europeans. This study proposes a synthetic overview of the 
stages Romania had to go through, in order to become a member of a performing Union, with a Functional Single 
Market, but also with an aging population, waiting for a revival and an infusion of new human capital. 


Keyword: Competition; Single Market; abuse of dominant position; restrictive practices; monopoly; undistorted 
competition; concerted practices; protectionist policy 


În loc de introducere... Concurența a apărut din cele mai vechi timpuri şi s-a manifestat în toate domeniile de 
activitate forma cea mai cunoscută fiind regăsită totuşi în relațiile comerciale şi de afaceri. Cu toate acestea există 
concurență, de exemplu, inclusiv pe piaţa muncii, fapt cu atât mai prezent în condiţii economice mai grele cum ar fi 
cele dintr-o criză economică generalizată la nivel mondial şi o recesiune pe măsură!. 

Dincolo de definițiile recunoscute relevant este cum modul în care concurenţa este resimţită de către 
consumatorul roman — cetățean român şi european. “Calitatea vieţii depinde nu numai de situaţia în care se află 
indivizii, ci şi de modul în care ei percep această situație.(...) Dacă toți oamenii ar fi mulţumiţi de viaţă, societatea 
n-ar mai evolua, căci n-ar mai exista nici o motivaţie pentru schimbare.”? Concurența obligă oamenii să se schimbe, să 
iasă din confortul propriu şi să evolueze! Trebuie însă să avem în vedere că fiecare individ în parte evoluează sau 
involuează în funcţie de capacitatea lui de a se adapta la societatea aflată în perpetuuă evoluţie. Dincolo de aspectele 
filozofice, psihologice, sociologice şi de analiză comportamentală a răspunsului pe care fiecare dintre noi îl dăm la 
stimuli externi mai mult sau mai puțini agresivi, finalitatea este aceeaşi: EVOLUȚIA rasei umane coordonată cu 
evoluţia societății în ansamblul ei. 

La nivel naţional reglementările au evoluat odată cu intrarea României în Uniunea Europeană. Accesul României 
pe piața unică europeană a început ca o provocare şi continuă ca o luptă eficientă pentru promovarea produselor 
româneşti la calitatea cerută de europeni. Trebuie însă avută în vedere şi reciprocitatea, care presupune ca produsele 
europene care pătrund în România să aibă aceeaşi calitate cu produsele similare de pe pieţele europene. 

Sediul materiei în legislaţia națională’: 

1. Constituția României reglementează în art 135 alin (1) că “economia României este economie de piață, bazată 
pe libera iniţiativă şi concurență. 

2. Legea concurenţei nr. 21/1996, republicată, cu modificările şi completările ulterioare, 

3. O.U.G. nr.117/2006 privind procedurile naţionale în domeniul ajutorului de stat, aprobată cu modificări şi 
completări prin Legea nr.137/2007", precum şi alte acte normative relevante. 

În mare aceste reglementări stabilesc regulile care trebuie respectate de către toţi participanţii unei relaţii de 
afaceri între ei, dar şi relaţiile între producători, prestatori, distribuitori şi consumatori. 

Astfel, legea concurenţei nr. 21/1996 republicată, prevede în art. 1 alin 1 că “dispozițiile prezentei legi se aplică 
actelor şi faptelor care au sau pot avea ca efect restrângerea, împiedicarea sau denaturarea concurenței săvârşite de 
către: a) agenţi economici sau asociații de agenţi economici - persoane fizice sau juridice - de cetățenie, respectiv de 
naționalitate română sau străină, denumiți în continuare agenţi economici; b) organele administraţiei publice centrale 
sau locale, în măsura în care acestea, prin deciziile emise sau prin reglementările adoptate, intervin în operațiuni de 
piață, influențând direct sau indirect concurenţa, cu excepția situațiilor când asemenea măsuri sunt luate în aplicarea 
altor legi sau pentru apărarea unui interes public major.” 


* Conf. univ dr. la Facultatea de Ştiinţe Juridice, Politice şi Administrative Bucureşti, Universitatea Spiru Haret; e-mail: 
roxanadpaun(âyahoo.com 

! Roxana-Daniela Păun, Dreptul concurenţei, Editura Fundaţiei România de Mâine, Bucureşti, 2013, p.13. 

2 Gruia George, Politici publice, Ed. Sitech, Craiova, 2014, p.165. 

3 Roxana-Daniela Păun, Dreptul concurenţei, Editura Fundaţiei România de Mâine, Bucureşti, 2013, p.72. 

La nivel european reglementările concurențiale s-au conturat treptat şi au evoluat odată cu provocările pe care 
viața economică şi socială a europenilor s-a schimbat. 

Sediul materiei în legislaţia europeană - acquis-ul comunitar în materie“: 

Normele de drept naţional al statelor membre, în materia concurenței, şi modul de aplicare a acestora nu trebuie 
să contravină celor comunitare şi felului în care acestea sunt interpretate. 

Legislaţia naţională transpunea aproape integral prevederile acquis-ului comunitar în materia concurenței şi 
ajutorului de stat, chiar înaintea aderării Românie la Uniunea Europeană, autoritățile române asumându-şi obligaţia să 
aplice în mod corect aceste prevederi, în spiritul şi conform interpretării cristalizate la nivelul Comunităţii Europene, 
obligaţie ce incumbă în mod egal şi asupra instanţelor judecătoreşti, chiar înaintea datei aderării. 

În practică, aplicarea efectivă a întâmpinat dificultăți determinate de nivelul reformelor economice şi de gradul de 
dezvoltare insuficient al economiei funcționale, ceea ce a făcut necesară, spre exemplu, acordarea unor ajutoare de stat 
în sectoarele sensibile ale economiei. Deşi acest principiu a fost şi este acceptat la nivel european, este esenţială 
respectarea strictă a legislaţiei concurențiale şi reducerea conformă a excepțiilor. 

Trebuie totodată subliniat că legislația majorităţii statelor membre, la fel ca prevederile legii române, preia 
integral dispoziţiile art. 101 şi 102 TCE referitoare la înțelegerile şi practicile concertate, respectiv abuzul de poziție 
dominantă. Armonizarea celor două tipuri de sisteme reprezintă în principiu un aspect pozitiv, simplificând sarcina 
autorităților europene şi naționale competente să aplice prevederile în cauză, precum şi situația agenţilor vizaţi de 
acestea; nu trebuie omise însă posibilele conflicte de competență între autorităţile comunitare — Comisia Europeană, 
pe de o parte şi autorităţile naţionale de concurență. În acest sens, Regulamentul CE 1/2003 cuprinde norme 
referitoare la stabilirea competenţei şi colaborarea între autoritățile menţionate. 

Cadru normativ privind concurența economică stabilit prin Tratatele europene: 

Tratatul de funcţionare a UE (Roma 1952) prezentat sintetic: 

În partea a III-a, titlul 7 (art 101-118) sunt prevăzute norme privind concurența, impozitarea şi armonizarea 
legislaţiilor. În capitolul I stabilite sunt reguli de concurență. Acestea vizează acordurile între întreprinderi, care sunt 
incompatibile cu piaţa internă şi interzise. Sunt interzise toate deciziile asociaţilor de întreprinderi şi practicile 
concertate care, pot afecta ori au ca efect împiedicarea, limitarea sau distorsionarea concurenței pe piaţa internă şi în 
special cele care fixează direct sau indirect preţurile de vânzare-cumpărare sau alte condiţii comerciale; care limitează 
sau controlează producţia, pieţele, dezvoltarea tehnologică şi investițiile; care împart pieţele şi sursele de 
aprovizionare. Totodată se interzic şi acele decizii prin care se aplică condiţii ilegale la tranzacții de acelaşi fel, 
încheiate cu alți parteneri comerciali, situându-i pe primi într-o poziție defavorabilă; şi/sau se condiționează încheierea 
contractelor de acceptarea de către celelalte părți, a unei obligați suplimentare, care prin natura lor, nu au legătură cu 
obiectul contractului. 

Art 101, alin. 2 prevede că toate acordurile, deciziile sau practicile concertate, interzise de alin 1 sunt nule de 
drept. Alin 3 al aceluiaşi art. statucază că deciziile, acordurile şi practicile concertate, care pot fi exceptate, de la 
interdicția arătată în alin 1, nu sunt sancţionate acele practici, care deşi interzise, contribuie la ameliorarea 
distribuţiei/producției de mărfuri, ori la promovarea progresului tehnic; şi totodată că nu sunt sancţionate dacă nu se 
elimină concurenţa pe o piață substanţială a pietii interne. 

Abuzul de poziţie este incompatibilă cu piaţa comună, conform art. 102 şi se interzice orice abuz de poziție 
dominantă a uneia sau mai multe întreprinderi pe piaţa internă, în ansamblu ei sau pe un segment al acesteia, în 
măsura în care acest abuz afectează schimburile comerciale între statele membre şi care constă în: 

- impunerea în mod direct a preţurilor de vânzare-cumpărare sau a altor condiţii comerciale; 

- limitarea producţiei, a dezvoltări tehnologice şi a pieţei de desfacere; 

- aplicarea de condiţii diferite la tranzacții încheiate cu alți parteneri; 

- condiționează încheierea de contracte, prin acceptarea de condiţii, care nu au legătură cu contractele respective. 

Analiza practicilor restrictive prevăzute în art 101 şi 102 din Tratat. Din textele celor 2 articole, politicile 
concurenţiale ale UE sunt direcționate pe 4 domenii: 

1. eliminarea acordurilor de restricţie a concurenţei şi a abuzurilor de poziție dominantă; 

2. controlul fuziunilor de întreprinderi; 

3. liberalizarea sectoarelor economice sub formă de monopol; 

4. monitorizarea subvenţiilor acordate de statele UE. 

Potrivit dispoziţiilor din art 101 alin 1, sunt interzise: acordurile dintre întreprinderi; deciziile asociaţilor dintre 
întreprinderi; practicile concertate. 

Acordurile — în principiu acordurile care se încheie în scopul promovări/creşteri producţiei, al cercetări sau al 
progresului tehnic nu sunt sancţionabile, dar dacă potrivit dispoziţiei din art 101 al 1, Comisia Europeană este sesizată 
de o persoană fizică sau juridică, care are un interes legitim, de către părțile ale unei înţelegeri sau se sesizează din 
oficiu despre o încălcare a dispozițiilor respective, se vor aplica prevederile Regulamentului nr 1/2003. 


+ Roxana-Daniela Păun, Dreptul concurenţei, Editura Fundaţiei România de Mâine, Bucureşti, 2013, p.74- 75. 

Întreprinderile sunt obligate să stabilească dacă acordurile încheiate sunt susceptibile să intre în sfera de aplicare 
ale art 101 al 1 sau dacă sunt îndeplinite condiţiile de la art 101 al 3. 

Acordurile interzise dintre întreprinderi poate să aibă forma expresă sau tacită prin care cel puţin două 
întreprinderi independente îşi exprimă, în mod direct şi neviciat, acordul cu privire la cerere, ofertă şi preţ; sau în 
legătură cu comportamentul de bună-credinţă sau de rea-credinţă pe piaţă. Din punct de vedere faptic o înţelegere se 
poate realiza scris, oral sau pe diferite suporturi. 

Acordurile sau înțelegerile pot fi pe orizontală, atunci când intervin între întreprinderi, aflate pe acelaşi nivel 
economic, şi pot fi şi pe verticală, care se realizează între întreprinderi aflându-se în diferite faza ale procesului de 
producţie şi comercializare şi care sunt independente’. 


Tratatul de la Lisabona şi concurenţa în spațiul european 

Sediul materiei privind concurenţa în Tratatul de la Lisabona - Articolele 101-109 din TFUE, precum şi 
Protocolul nr. 27 privind piaţa internă şi concurenţa, precizează că obiectivul pieţei interne definit la articolul 3 
alineatul (3) din Tratatul privind Uniunea Europeană (TUE) include problematica concurenței nedenaturate. 

Tratatul privind funcționarea Uniunii Europene (TFUE) în partea a III-a Politicile şi acţiunile interne ale Uniunii- 
Titlul VII Norme comune privind concurența, impozitarea şi armonizarea legislativă dezvoltă reglementările 
anterioare. Politica în domeniul concurenței şi practicile concertate sunt reglementate prin Regulamentul (CE) nr. 
1/2003, în vigoare de la 1 mai 2004. Tratatul privind funcționarea Uniunii Europene, (TFUE) reglementează politica 
în domeniul concurenței la articolul 101, care interzice acordurile între întreprinderi ce au ca obiect sau efect 
restrângerea sau denaturarea concurenței. Astfel, art. 101 din Tratatul de la Lisabona (ex-articolul 81 TCE) prevede: 

(1) Sunt incompatibile cu piaţa internă şi interzise orice acorduri între întreprinderi, orice decizii ale asocierilor de 
întreprinderi şi orice practici concertate care pot afecta comerțul dintre statele membre şi care au ca obiect sau efect 
împiedicarea, restrângerea sau denaturarea concurenţei în cadrul pieţei interne şi, în special, cele care: 

(a) stabilesc, direct sau indirect, preţuri de cumpărare sau de vânzare sau orice alte condiţii de tranzacţionare; 

(b) limitează sau controlează producţia, comercializarea, dezvoltarea tehnică sau investiţiile; 

(c) împart pieţele sau sursele de aprovizionare; 

(d) aplică, în raporturile cu partenerii comerciali, condiţii inegale la prestații echivalente, creând astfel acestora un 
dezavantaj concurențial; 

(e) condiţionează încheierea contractelor de acceptarea de către parteneri a unor prestații suplimentare care, prin 
natura lor sau în conformitate cu uzanţele comerciale, nu au legătură cu obiectul acestor contracte. 


Concluzii: Concurența nedenaturată nu este însă un scop în sine, ci o condiție pentru realizarea unei pieţe interne 
libere şi dinamice, constituind unul dintre instrumentele de promovare a bunăstării economice generale. 

La prima vedere, te poți întreba dacă nu eşti avizat, de ce este atât de important ca regulile concurenţiale să 
funcționeze corect. Înţelegerile între agenţii economici şi practicile concertate în legislația europeană sunt bine 
reglementate tocmai pentru că afectează consumatorul. Chiar dacă sunt interzise şi nule de drept, toate acordurile între 
întreprinderi (inclusiv asocierile şi practicile concertate) care au ca obiect sau efect afectarea concurenţei aduc atingere 
comerţului intracomunitar. În practică, instituţiile abilitate sancţionează constant aceste cazuri, din ce în ce mai dese, 
din păcate, şi greu de demonstrat. În text sunt date exemple precum: stabilirea preţurilor, limitarea sau controlarea 
producției, a comercializării, a dezvoltării tehnice sau a investițiilor; împărțirea pieţelor sau a surselor de 
aprovizionare; aplicarea unor condiţii inegale la prestații echivalente; condiţionarea încheierii contractelor de unele 
prestații suplimentare care nu au legătură cu obiectul contractelor. Înţelegerile economice şi toate formele de 
concurență neloială lezează interesele consumatorilor, aceştia ajungând să plătească mai mult pentru bunuri şi servicii 
de o calitate inferioară față de cea care ar exista pe o piaţă concurenţială.S 

Dreptul concurenţei modern în România 

În timp ce dezvoltarea dreptului concurenţei a stagnat în Europa în timpul secolului al 19-lea, în anul 1889 
România adopta ceea ce este considerat “statutul primei competiții din timpurile moderne”. Legea pentru prevenirea şi 
combaterea combinațiilor formate în siguranța comerţului a fost în vigoare cu un an înaintea ca în Statele Unite ale 
Americii să se adopte statutul juridic cel mai faimos privind dreptul concurenţei, Sherman Act din 1890 (legea 
antitrust). A fost numit după senatorul John Sherman, care a susţinut că Legea "nu anunță un nou principiu de drept, ci 
se aplică principiile vechi şi bine recunoscute ale dreptului comun”. 

Succesul comercial devine tot mai dependent de maximizarea producției, în timp ce conducătorul afacerii 
încearcă minimizarea costurilor cu orice preţ. Prin urmare, mărimea unei companii a devenit tot mai importantă şi 


5 Roxana-Daniela Păun, Dreptul concurenței, Editura Fundaţiei România de Mâine, Bucureşti, 2013, p.84- 86. 

é Comisia Europeană, Politica în domeniul concurenţei, Ed. Oficiul pentru Publicaţii Oficiale ale Uniunii Europene, citată de loan Lazăr în 
Partea a IV-a, Înțelegeri anticoncurențiale între întreprinderi, Dreptul Uniunii Europene în domeniul concurenţei, Universul Juridic, p. 156. 

7 Papadopoulos, Anestis S, The International Dimension of EU Competition Law and Policy, Cambridge University Press. 2010, pp. 9-10. 
ISBN 978-0-521-19646-8. 


354 Dreptul românesc la 100 de ani de la Marea Unire. Dimensiuni şi tendinţe 


astfel multe state europene au răspuns acestei realități prin adoptarea legilor care reglemenează societăţile comerciale, 
companiile, consorţiile mari. 

"Societatea satisfăcută este o utopie”, subliniază Johann Michael Neders, chiar dacă s-ar putea realiza o împărţire 
perfect echitabilă a bunurilor, serviciilor şi şanselor între toți membrii societății, inegalitatea ar continua să existe, ca 

Nivelul maxim al satisfactiei de viaţă este dificil de realizat pentru toţi membrii societății, întrucât principalul său 
determinant este posibilitatea de comparare favorabilă cu alte grupuri ale populaţiei”. 

Aceasta presupune însă ca în permanenţă să existe indivizi cu o calitate a vieţii relativ inferioară şi probabil şi 
percepută ca atare. Satisfacţia maximă a celor mai bine situați presupune o satisfacție mai mică a celor mai puțin bine 
situați, căci nu toți îşi pot maximiza concomitent satisfacția. 

Deosebirile dintre sistemele de valori precum şi conflictele permanente existente în interiorul diferitelor 
comunităţi sociale sporesc sursele de satisfacţie sau de insatisfacţie, în funcţie de aşteptările fiecăruia!0. 

În anul centenarului Unirii (1918- 2018), trebuie să observăm că istoria ne oferă soluţia optimă pentru o 
convieţuire paşnică între naţiuni diferite, cu tradiții şi obiceiuri care trebuie respectate. 

Când dorința de unificare este mare, se pot depăşi tendinţele concurenţiale şi se poate renunța la politicile 
mascate expansionist ale marilor concerne economice europene, aflate şi ele la rândul lor în concurenţă cu valul 
asiatic care acaparează încet şi sigur atât teritorii cât şi economii mai mult sau mai puţin performante. 

Concurența dusă la extrem afectează economia, relațiile umane, anulând orice încercare de umanizare a 
”actorilor” de pe scena economiei europene şi internaţionale. 

Dacă OMUL din noi dispare şi totul se reduce la un joc ”win-win”, când totul se reduce la profit şi câştig cu orice 
preţ, la zerourile din conturi, concurenţa este denaturată şi efectul pe termen lung contravine unei evoluţii decente a 
civilizației umane fiind pusă în pericol însăşi existenţa Uniunii Europene: "Unitate în diversitate” . 

Diversitatea include concurenţa între popoare, între naţiuni, între economiile statelor membre. Unitatea în 
diversitate presupune convieţuirea în armonie şi colaborare, împreună, într-un spaţiu de spaţiu de libertate, securitate 
şi justiție, bine reglementat de politicile europene comune. 

În condiţiile în care societatea contemporană evoluează într-un mod impredictibil, nu este uşor de proiectat în 
timp o viziune realistă a ceea ce poate fi în viitor concurența în Europa actuală. 

Un argument în favoarea acestei afirmaţii îl constiutie recentele declarații ale liderului American Donald Trump 
care anunţă taxe vamale semnificativ majorate pentru importurile americane de oţel şi aluminiu, respectiv taxe de 
25% pentru oţel şi 10% pentru aluminiu. Acestă declarație a provocat deja o undă de şoc pe Wall Street, unde indicele 
Dow a pierdut 420 de puncte. Cele mai afectate ţări sunt Canada, Brazilia şi Coreea de Sud şi nu China, relatează 
CNBC". Uniunea Europeană are o abordare "protecţionistă” față de Statele Unite, acuză preşedintele american, 
Donald Trump, deşi el este acuzat de Bruxelles şi de lideri ai ţărilor europene de o serie de măsuri comerciale 
controversate. "Uniunea Europeană este foarte protecţionistă faţă de Statele Unite. Să înceteze!", a adăugat Donald 
Trump”. 

Donald Trump a denunțat în mod repetat surplusul comercial al Germaniei în relația cu Statele Unite. Liderul de 
la Casa Albă a avertizat că ar putea impune taxe vamale companiilor germane. În acelaşi timp, Washingtonul este 
într-o dispută privind importurile şi exporturile de oțel cu Brazilia, Canada, Uniunea Europeană, China, Japonia şi 
Mexic. Planul Administrației Donald Trump de a impune tarife suplimentare la importurile de oțel din rațiuni de 
siguranță națională probabil va atrage acțiuni de "protecție" din partea Uniunii Europene, au atras atenția de curând 
surse politice şi din industria de profil, conform Mediafax. Trump se foloseşte de o lege comercială puțin cunoscută, 
din 1962, aplicabilă în situația în care “importurile de oțel şi aluminiu afectează securitatea națională”. Argumentul 
preşedintelui american: "Importurile ieftine “distrug industria şi locurile de muncă din Statele Unite”, va afecta 
relaţiile comerciale americane cu restul lumii pe termen lung. Se ştie că orice politică protecționistă afectează libera 
concurență. lată dovada incertitudinii evoluţiilor concurenței generate şi de ultimele postări pe reţelele de socializare 
ale aceluiaşi leader american: ”Lucrăm la un acord comercial major cu Marea Britanie. Ar putea fi foarte mare şi 
foarte atrăgător. Locuri de muncă!”- Twiter 

Ca efect al acestor acţiuni, Uniunea Europeană ar putea introduce tarife “de protecție” la importurile de oţel şi 
aluminiu, ca răspuns la decizia SUA. UE va lua în considerare propriile sale tarife “de protecţie” la importurile de oţel 
şi aluminiu, ca răspuns la decizia preşedintele Donald Trump, a afirmat comisarul european pentru Comerţ, Cecilia 
Malmstrom, într-un interviu acordat publicaţiei britanice Financial Times, citat de Agerpres. (2 martie 2018) 


8 Pictor austriac, (1807-1882), citat de George Gruia în lucrarea Politici publice, Ed. Sitech, Craiova, 2014, p.164. 

’ Idem 7, p. 165. 

10 Idem 8, p.165. 

11 https://stirileprotv.ro/stiri/financiar/donald-trump-pe-punctul-de-a-declansa-un-razboi-comercial-raspunsul-pregatit-de-ue.html , 2 martie 
2018 

12 http:/www.mediafax.ro/externe/donald-trump-avertizeaza-ue-trebuie-sa-inceteze-abordarea-protectionista-fata-de-statele-unite-16631594, 2 martie 
2018 

Canada, Brazilia şi Coreea de Sud sunt cei mai importanți exportatori de oțel către Statele Unite, iar China este, 
în prezent, cel mai mare producător de aluminiu şi oţel din lume. Decizia va spori probabil tensiunile cu China, într-un 
moment în care un important consilier economic chinez, Lui He, este la Washington pentru discuţii pe teme legate de 
comerţ. Deşi SUA importă din China doar 2% din oţel, producția masivă de oțel din statul asiatic a dus la scăderea 
prețurilor. La rândul său, China a indicat că ar putea răspunde măsurilor SUA privind oţelul introducând tarife la 
importurile de produse agricole din State. De exemplu, Statele Unite sunt cel mai mare furnizor de boabe de soia. Şi 
iată cum politicul aruncă în aer toate regulile funcționale inclusiv ale Organizaţiei Mondiale a Comerţului, unde 
argumentele de siguranţă naţională nu sunt considerate ca fiind viabile şi justificate care să genereze o astfel de 
decizie! 

lată un exemplu concret şi actual al modului incert în care poate evolua concurența pe piaţa oțelului şi 
aluminiului şi care nu avea cum să fie previzibilă. Acest exemplu certifică incertitudinile în materie de concurență 
care se pot concretiza în orice domeniu al vieţii noastre, la care fiecare stat este obligat să acționeze în conformitate cu 
propriile interese. 


DEZVOLTAREA COMERŢULUI INTERNAȚIONAL ÎN SINCRONICITATE 
CU DINAMICA PIEȚEI INTERNE A UE. STUDIU DE CAZ - PRODUSE 
TRADIŢIONALE ROMÂNEȘTI, RECUNOSCUTE LA NIVELUL UE, PE PIEŢELE 
EMERGENTE ALE CONTINENTULUI AMERICA: 


Speranţa-Liliana NEAGU" 


Motto-uri: 

“Imposibilul nu reprezintă nimic” 

(Adidas Slogan) 

“If you are curious, you'll find the puzzles around you. If you are determined, you will solve them.” 
(Erno Rubik) 


Abstract: Publicly we talk about the EU agricultural potential, and implicitly about that of Romania s. In the 
same context it is criticized the fact that it is pre-eminently the primary agricultural products that are sold, instead of 
the processed ones, which create capital gain to the resource owners. At present, regularly, the gain preponderantly 
goes to the making a valuable final contribution. Therefore, we could rethink certain models, in certain possible 
niches, contingent on the supply and demand, at an advantageous win-win price, of course. 

The diaspora and the traditional, diplomatic, scientific, cultural, sport and business relationship may play an 
essential role in the sustainable development of the trade, or even of the know-how development, resulting 
quantifiable results for Romania. 

Combing elements from Edward de Bono theory with the maieutic principles and with the climate changes 
construct, we can configure new development measures to the international commerce, connected to the adiacent 


fields. 


I. Contextul negocierilor privind comerțul euro-atlantic. Emergenţa produselor europene pe piețele 
transatlantice 

În mai 2016, Uniunea Europeană şi Mexic au lansat negocierile de modernizare a Acordului global, inclusiv 
normele privind comerțul - Economic Partnership, Political Coordination and Cooperation Agreement 
(“Global Agreement ”)!, care sunt în curs de desfăşurare. Prima rundă de negocieri a urmat în luna iunie a aceluiaşi an. 
După nouă zile de lucru, la 20 februarie, s-a încheiat în Mexico City, cea de-a noua rundă de negocieri pentru 
modernizarea Acordului de liber schimb între Uniunea Europeană şi Mexic’. 

Dacă în anul 1976, Comunitatea Economică Europeană şi Canada au semnat un acord-cadru privind cooperarea 
economică (Comprehensive Economic and Trade Agreement - CETA), primul acord cu o ţară terță industrializată, în 
anul 1976, a fost deschisă Delegaţia Comisiei Europene cu sediul la Ottawa, urmând adoptarea în 1990, a Declaraţiei 
privind relațiile transatlantice, extinderea domeniului de aplicare a contactelor lor şi stabilirea unor reuniuni periodice 
la nivel de summit și la nivel de miniştri. În 1996, la reuniune ala nivel înalt de la Ottawa a fost adoptată o nouă 
Declaraţie politică privind relațiile dintre UE şi Canada, conexată cu un plan comun de acțiune. Tratatativele de 
negociere ale UE cu Canada au fost reluate în aprilie 2009 iar Comisia Europeană a adoptat, la 5 iulie 2016, proiecte 
de propuneri de decizii ale Consiliului UE privind semnarea, aplicarea provizorie şi încheierea Acordului economic şi 
comercial global (CETA). Consiliul a adoptat propunerea CETA la 28 oct. şi a semnat acordul la 30 oct. 2016, în 
cadrul unui summit bilateral. Parlamentul European şi-a dat acordul la 21 sept. 2017, când acordul a intrat provizoriu 
în vigoare. Intrarea oficială la nivelul UE va fi realizată deplin atunci când toate parlamentele statelor membre ale UE 
vor ratifica acordul. 

Acordul de Comerţ Liber cu Canada a intrat în vigoare la 21 sept. 2017 iar Acordul global UE-Mexic şi Acordul 
de Comerţ Liber UE-Mercosur“ (Interregional Framework Cooperation Agreement between the European Community 
and Mercosur) se preconizează a fi încheiate în 2018. 


* Această lucrare reprezintă propria mea ipoteză de cercetare, nu este implicată în instituția în care îmi desfăşor activitatea; e-mail: 
sperantaneagu(4yahoo.com 

* consilier pentru afaceri europene, Ministerul Agriculturii şi Dezvoltării Rurale; e-mail: sperantaneagu( yahoo.com 

1 semnat în 1997; în vigoare din 2000 

2 http://trade.ec.europa.eu/doclib/docs/2006/december/tradoc_118238.pdf 

3 http://ec.europa.eu/trade/policy/in-focus/ceta/ 

4 http://eur-lex.europa.eu/legal-content/EN/TXT/?uri=LEGISSUM:r14013 

5 http://eur-lex.europa.eu/legal-content/EN/TXT/?uri=LEGISSUM:r 14013 

Tratativele de negociere ale MERCOSUR cu UE au debutat în 1999, rundele de negociere au fost reluate în 2016 
după ce un schimb de oferte de acces pe piaţă a avut loc în mai 2016. O primă rundă a avut loc la Bruxelles în oct. 
2016, urmată de runde alternativ în Brazilia şi Bruxelles. O alta rundă a avut loc la Bruxelles în perioada 29 nov.- 8 
dec. 2017, iar o reuniune ministerială a fost organizată la 30 ian. 2018, la Bruxelles. 

Negocierile UE cu SUA privind Transatlantic Trade and Investment Partnership (TTIP) au stagnat şi este posibil 
să apară un nou construct după finalizarea procesului Brexit. De subliniat este faptul că deja britanicii întreprind 
demersuri pentru încheierea unui tratat comercial cu SUA. Cele doua părți sunt in stand-by întrucât nu pot demara 
oficial negocierile valabile până Marea Britanie nu va părăsi Uniunea (aşa-numitul “Brexit”). 

La 2 aprilie 1990 - Comunitatea Europeană şi Argentina/The Framework Trade and Economic Co-operation 
Agreement between the EU and Argentina” au semnat un acord cadru privind cooperarea comercială şi economică, 
intrat în vigoare în 1990. 

În perioada 10-13 dec.2017, a fost organizată la Buenos Aires, Argentina, cea de a 11-a Conferință Ministerială a 
Organizației Mondiale a Comerţului (OMC)/The Eleventh Ministerial Conference (MC11), ocazie cu care au fost 
discutate şi negociate noile reguli privind sprijinul financiar pentru producătorii agricoli. În marja desfăşurării 
conferinței, România a solicitat şi a sprijinit, totodată, eforturile Comisiei Europene cu privire la prezervarea 
intereselor economice ale sectorului agricol din UE. Țara noastră a susținut propunerea transmisă la OMC, elaborată 
în comun de către UE şi Brazilia cu privire la sprijinul intern, susţinerea de creare de stocuri publice pentru siguranța 
alimentară, pentru contingente de bumbac. Propunerea a fost susținută, de asemenea de Columbia, Peru şi Uruguay. 
Alte teme de interes pentru membrii OMC sunt facilitarea investițiilor şi reforma OMC. 

The Eleventh Ministerial Conference (MC11) a avut loc în perioada 10-13 December 2017, în Buenos Aires, 
Argentina, prezidat de ministrul Susana Malcorra din Argentina. Conferinţa s-a încheiat cu o serie de decizii 
ministeriale, inclusiv privind subvenţiile în domeniul pescuitului şi obligaţiile privind comerţul electronic, precum şi 
angajamentul de a continua negocierile în toate domeniile. De asemenea, trei grupuri de suporteri au anunţat noi 
microîntreprinderilor şi întreprinderilor mici şi mijlocii. Alte aspecte ale conferinței de la Buenos Aires sunt 
următoarele: "Declaraţia privind femeile şi comerțul", lansarea inițiativei "Efectuarea comerțului electronic" şi 
anunțarea Google ca prim campion al IMM-urilor / ICC după ce a culminat concursul video pentru afaceri de mici 
dimensiuni - câştigarea a fost prezentată de "Zedi"’, o afacere de modă care se concentrează pe modă, cu elemente 
tradiționale specifice comunităţilor locale. 

Uniunea Europeană şi țări cadrul Grupului CAIRNS”/ au elaborat o declarație (Joint ministerial statement on 
next steps in WTO agricultural reform by the European Union and members of the CAIRNS group?) prin care se 
reafirmă angajamentul de a gestiona în mod corespunzător aspectele specifice cu privire la sprijinul intern în 
agricultură care distorsionează comerţul. 

După cum se prevede în planul său strategic 2016-2020, DG Trade urmăreşte obiectivele specifice ale Comisiei 
UE în contextul a trei dintre obiectivele generale ale Comisiei, stabilite în Comunicarea "Comerţul pentru toţi”!!, 
adoptată de către Colegiul Comisarilor la 14 oct. 2015 în Strategia privind politica comercială şi de investiții, unde se 
afirmă că 90% din creşterea economică la nivel mondial în următorii 10-15 ani va fi generată în afara Europei. 

Alte puncte importante aflate pe masa dezbaterilor UE cu OMC sunt subvenţiile pentru pescuit şi stocurile 
publice în conexiune cu siguranţa alimentară. În mod asemănător, corelarea sau nu a punerii în aplicare a politicilor şi 
strategiilor, chiar şi de către structurile guvernamentale, este îngreunată de prăbuşirea substructurilor şi de tot felul de 
relaţii de subordonare, amestecate cu cele de coordonare. 

În anul 2017, UE a alocat circa 133 mil. € din buget pentru cofinanțarea programelor dedicate pentru 
promovarea produselor agricole şi va creşte în anii următori. Ca element de noutate, pentru acelaşi an, apare 
alocarea a 15 mil. € pentru promovarea programelor care contribuie la conştientizarea conceptului de agricultură 
durabilă şi la rolul agriculturii în cadrul acţiunilor UE privind atenuarea efectelor datorate schimbărilor 
climatice. 

Politica comercială a UE acţionează pentru menţinerea sistemului comercial global!? şi pentru a se asigura că se 
adaptează la o lume dinamică. Este dificil să se acorde prioritate atunci când se ia decizia finală privind normele 
OMC, la nivelul unei entități şi când interesul național se suprapune cerinței de protecție a cetăţenilor UE şi se 
exercită o presiune externă asupra exploatării resurselor. În acelaşi context, este criticat faptul că sunt vândute 
produsele agricole primare, cu precădere, în locul celor prelucrate, care să aducă plusvaloare pentru deținătorii 


é 1990 Comunitatea Europeană (12 ţări) şi SUA au semnat o "Declaraţie transatlantică 

7 In 2016, guvernul francez a cerut să amâne negocierile pentru încheierea unui acord de liber schimb pentru a efectua un studiu de impact - 
https://en.wikipedia.org/wiki/ArgentinaYoE2%80%93European_ Union relations 

8 https://ăww.wto.org/english/news_e/news17_e/sbc_12dec17_e.htm 

% țările exportatoare 

10 http://trade.ec.europa.eu/doclib/docs/2017/october/tradoc_156256.pdf 

L http://trade.ec.europa.eu/doclib/docs/2016/january/tradoc_154151.pdf 

12 http://trade.ec.europa.eu/doclib/docs/2016/august/tradoc_154920.pdf 

resurselor. Câştigul preponderent, în prezent, de regulă, ajunge să fie fructul celui care intervine pe lanţ, cu un 
segment preţios, pe final. Pe cale de consecință, am putea (re)gândi anumite modele pe anumite nişe posibile, în 
funcție de binomul cerere-ofertă, desigur la un preţ avantajos, într-un sistem “win-win”. 

În balanţa comerciala a UE cu SUA, pentru ultima perioadă, cele mai însemnate câştiguri au fost obținute în cazul 
exporturilor către SUA (+8%), Aceste rezultate excelente reflectă eforturile continue ale Uniunii pentru deschiderea 
de noi pieţe internaţionale şi promovarea produselor agroalimentare europene, şi de asemenea, prin reducerea 
decalajelor dintre cerere şi ofertă, care au afectat anumite sectoare agricole importante din cadrul UE. 

În relația UE cu Mexic, România are o legătură comercială avantajoasă pentru anumite sortimente de vin şi 
pentru produsele alimentare recunoscute la nivel european. 


II. Modelarea în comerţul internaţional cu produse alimentare 

În spaţiul public, mereu se face vorbire despre potenţialul agricol al Uniunii Europene, şi, implicit, al României. 
Între 1 ian. şi 30 iun. 2017, exporturile de produse agroalimentare românești au înregistrat o valoare de 2.432 mil. €, 
(+ 4,5%, faţă de aceeaşi perioadă a anului 2016), din care 1.449,6 mil. € pe piaţa europeană, respectiv 982,4 mil. € în 
țări terțe. 

Uneori este dificil de decelat între competentele statului membru şi cele ale UE atunci când facem referire la 
promovarea interesului național în cazul producţiei agricole ori alimentare aşa cum au remarcat autori precum Sacha 
Garben şi Inge Govaere în The Division of Competences between the EU and the Member States, Reflections on the 
Past, the Present and the Future!?, editată de “Hart Publishing”, în 2017, ori de Gareth T. Davies în The Competence 
to Create an Internal Market: Conceptual Poverty and Unbalanced Interests!“ (elaborată pentru Free University of 
Amsterdam - Faculty of Law, May 22, 2017) sau Sanam S. Haghighi, în Energy Security and the Division of 
Competences between the European Community and its Member States'5, în 2008, în European Law Journal, ori 
Marc Bungenberg, în The Division of Competences Between the EU and Its Member States in the Area of Investment 
Politics, International Investment Law and EU Law, Springer-Verlag, Berlin Heidelberg, 2011. 

Exista în materie deja o jurisprudență a CJUE, care poate fi exemplificată prin “The Opinion of the European 
Court of Justice on the EU-Singapore Trade Agreement and the Division of Competences in Trade Policy”, emisă în 
sept. 201716. 

De obicei, de la negocieri la aplicarea măsurilor unor planuri de acțiune, numărul autorităţilor creşte în timpul 
adoptării unei strategii şi, treptat, se observă că există entități sau autorităţi care nu sunt pe deplin angajate sau 
implicate, încă de la prima măsură aplicată. De obicei numărul de organisme creşte în timp ce adoptarea strategiei 
continuă şi se observă, treptat, că unele entități sau autorități sunt parţial sau integral (după cum este necesar) nu sunt 
implicate, de la prima măsură. 

Combinând elementele din Teoria lui Edward de Bono cu principiile maieuticii"” şi cu constructul schimbări 
climatice putem configura noi măsuri de dezvoltare a comerțului internațional în conexiune cu domenii adiacente. 
Putem crea un soft cu nuanţe de culori în funcţie de accentuarea unei anumite cerințe de produs intersectată cu o 
anumita ofertă, dar ţinând cont, totodată, de preţul şi de profitul final. 

Anchetele de tip sociologic pot fi utilizate pentru astfel de modelări începând cu întrebări de genul ce produs 
alimentar este cel mai dorit/solicitat de către un anumit segment al populaţiei/pe categorii de vârstă etc. şi care gen de 
produs nu este dorit deloc. Anumite produse pot fi promovate — ca gust nou şi se poate urmări evoluţia pătrunderii 
acestuia pe noua piață. Promovarea poate fi realizată împreună cu o informare obiectivă privind proprietățile, 
valenţele nutriţionale, aportul de vitamine ori minerale etc. În acest sens, nutri-scorul!'% reprezintă, pe lângă opiniile 
medicilor nutriţionişti, un instrument valoros pentru liniile directoare ale viitoarelor criterii de evaluare în 
proiectele de promovare a produselor de calitate înaltă şi ar putea departaja anumite categorii de produse 
într-un spirit obiectiv competitiv. Aşa cum sunt promovate deja pe teritoriul Europei, anumite produse care sunt 
însoţite de mici informări ale medicilor nutriţionişti, generalişti şi specialişti, aceste produse pot fi promovate cu 
succes dincolo de Oceanul Atlantic, mai ales cu prilejul evenimentelor culturale, sportive ori la întâlnirile oamenilor 
de afaceri. 

Prin modelare, se pot preveni situaţiile de escaladare a acestui deficit şi pot fi creionate liniile generale de mandat 
pentru negociatori, acolo unde se poate interveni la nivelul diplomaţiei economice, cel puţin. Ca argument forte în 
stabilirea anumitor linii de mandat este posibilă aducerea motivului unei posibile perturbare a pieţei şi, implicit, 
scăderea nivelului de trai al unor comunități locale, din ţările partenere la acorduri comerciale, inclusiv prin 


13Sacha Garben, Inge Govaere, “The Division of Competences between the EU and the Member States Reflections on the Past, the Present 
and the Future, publicată la “Hart Publishing, 2017. 

14 https://papers.ssrn.com/sol3/papers.cfm?abstract_id=2971940 

15 http://onlinelibrary.wiley.com/doi/10.1111/j.1468-0386.2008.0042 1 .x/abstract 

16 http://trade.ec.europa.eu/doclib/docs/201 7/september/tradoc_156035.pdf 

17 Zokpátng (470/469! — 399 n.X.) 

'5http://www.rfi.ro/special-paris-98930-alimentele-comercializate-franta-obtin-un-scor-nutritional 

monitorizarea atingerii unor indici privind calitatea vieţii, inclusiv prin asigurarea securității energetice şi alimentare, 
ambele foarte importante. 

Pe baza diversităţii şi a acceptării diferitelor gusturi şi obiceiuri ale populaţiei autohtone ori a imigranţilor se pot 
dezvolta schimburi gastronomice interculturale, care deja au anumite puncte focalizate de dezvoltare în jurul 
comunităţilor minorităților culturale din America. Magazine de profil au pe rafturi anumite produse etichetate sau nu 
ca fiind româneşti ori din România, de exemplu, ori pur şi simplu fiind recunoscute ca fiind de provenienţă europeană. 

Modelarea poate utiliza culorile pentru a accentua anumite posibile puncte focale de cereri, pentru anumite 
perioade care au în vedere posibile contingentări care generează oportunități, dar şi posibile termene limită care 
trebuie îndeplinite la livrarea finală, având în vedere şi perioadele de inspecţie din partea autorităţilor de pe coastele 
continentului primitor de produse europene. 

Previziunile pot fi proiectate segmentare — pe grupuri ţinte - şi în masă - de la reprezentantul novice, turistul care 
degustă, până la degustătorul ori expertul profesionist!?. 

Promovarea poate avea la baza principiul din macrostrategii si anume de promovare a produselor dintr-un areal, 
la care se adaugă un procent de maxim 20% de produse din terţe tari ale UE, de ex. Ori de pe alte continente, procent 
corespondent capitalului străin prin care se derulează proiectul macroregional in cauza. 

Pe lângă monedele consacrate precum euro ori dolarul american ori canadian, putem utiliza cea mai noua moneda 
virtuala care ar putea accelera tranzacţiile. Clauzele contractuale trebuie pregătite minuțios, in acest din urma caz. 
Dezvoltarea agriculturii, a industriei alimentare in conexiune cu eficienta energetica, de exemplu, ar putea avea 
catalizator tocmai aceasta inovaţie financiara iar precontractele ar putea conduce la planificări si la conexiuni de 
neimaginat pana acum. 

Moneda bitcoin” poate fi o cale alternativa dar in prezent este destul de vulnerabilă iar o evaluare a rezultatelor 
pentru proiecte similare ar putea conduce la o concluzie avizata pentru experţii financiari ai UE. În cazul în care noua 
monedă va fi dovedită ca fiind catalizatoare se pot up-data anumite ghiduri şi practici pentru posibila utilizare în 
proiecte care au componenta de schimbări climatice, cazuri urgente ori în cele de comerț internaţional, în anumite 
condiţii (parteneri tradiționali etc.) 

Produsele montane se bucura de o recunoaştere a calității la nivel european iar regimul acestora este stabilit prin 
REGULAMENTUL DELEGAT (UE) NR. 665/2014 AL COMISIEI din 11 martie 2014 de completare a 
Regulamentului (UE) nr. 1151/2012 al Parlamentului European şi al Consiliului în ceea ce priveşte condiţiile de 
utilizare a menţiunii de calitate facultative „produs montan”?!. De lege ferenda ar fi oportun de creat un sinonim 
pentru produsele riverane, deltaice ori costiere care necesita un sprijin financiar pentru a fi protejate anumite 
comunităţi umane. 

De lege ferenda la nivel UE - O Forţa de reactive rapida — pentru protejarea omului şi a mediului în egală măsura 
ar putea fi creată pentru a dezvoltă puncte focale de salvare a unor comunități aflate in pericol de a-si reduce 
considerabil numărul, mai ales dacă acestea sunt în zone defavorizate precum altitudinea. 

Actualele linii ale politicii comerciale sunt stabilite până în anul 2020, având ca bază legală REGULATION (EU) 
No 1144/2014 OF THE EUROPEAN PARLIAMENT AND OF THE COUNCIL of 22 October 2014 on information 
provision and promotion measures concerning, agricultural products implemented in the internal market and in third 
countries and repealing Council Regulation (EC) No 3/2008”, The Commission Delegated Regulation (EU) 
2015/1829 laying down rules concerning the eligibility of proposing organisations and promotion programmes and 
the costs eligible for EU funding/ REGULAMENTUL (UE) nr. 1144/2014 AL PARLAMENTULUI EUROPEAN ȘI 
AL CONSILIULUI din 22 octombrie 2014 privind acţiunile de informare şi promovare referitoare la produsele 
agricole puse în aplicare pe piața internă şi în ţările terțe şi de abrogare a Regulamentului (CE) nr. 3/2008, 
REGULAMENTUL DELEGAT (UE) 2015/1829 AL COMISIEI din 23 aprilie 2015 de completare a Regulamentului 
(UE) nr. 1144/2014 al Parlamentului European şi al Consiliului privind acţiunile de informare şi promovare 
referitoare la produsele agricole puse în aplicare pe piaţa internă şi în ţările terțe”; The Commission's Implementing 
Regulation (EU) 2015/1831 containing rules on the visibility of origin and brands, the management of simple 
programmes, payments and controls”. 


19 Food and Wine Tourism: Integrating Food, Travel and Territory By Erica Croce, Giovanni Perri, pg. 51, 


https://books.google.ro/books?id=-Wfk5TGjKZ8C&pg=PA3 1 &lpg=PA31&dq=modelling+%2B+gastronomic&source=bl&ots=1 D7JaY 7EKO 
&sig=wTt7aMJcjiUjIQmq3bz767DC5SU&hl=en&sa=X&ved=0ahUKEwiz_KHPlp XAhVDPRoKHdikCn8Q6AEINjAC/v=onepage&q=mod 
elling%20%2B%20gastronomic&f=false site consultat la 2 nov.aA.c. 

2 https://en wikipedia.org/wiki/Bitcoin 

21 http:/Avww.madr.ro/docs/ind-alimentara/regulamentul-comisiei-665.pdf 

22 REGULATION (EU) No 1144/2014 OF THE EUROPEAN PARLIAMENT AND OF THE COUNCIL of 22 October 2014 on 
information provision and promotion measures concerning agricultural products implemented in the internal market and in third countries and 
repealing Council Regulation (EC) No 3/2008 

http://eur-lex.europa.eu/legal-content/EN/TXT/PDF/?uri=CELEX:32014R1 144&from=en 

233 http://eur-lex.europa.eu/legal-content/pt/TXT/?uri=uriserv:0J.L_.2015.266.01.0003.01.ENG 

24 http://eur-lex.europa.eu/legal-content/pl/TXT/?uri=uriserv:0J.L_.2015.266.01.0014.01.ENG 

Pentru programele multianuale şi programele simple care vizează țările terțe, rata de cofinanțare UE este de 80%, 
iar programele mulţi sunt programe transmise de cel puţin 2 organizații propuse, care provin din cel puţin două state 
membre sau una sau mai multe organizaţii ale Uniunii. 

Comisia va stabili servicii de asistenţă tehnică pentru a ajuta operatorii să participe la programele cofinanțate, să 
pregătească campanii eficiente sau să dezvolte activităţi pe pieţele de export. 

Se acordă prioritate programelor care vizează țările din afara UE, cu un accent special pe acele pieţe care au cel 
mai mare potenţial de creştere, Organizaţii comerciale şi interprofesionale reprezentative pentru sector. Organizațiile 
de producători şi asociaţiile sunt cele recunoscute de către un stat membru, Grupurile de producători în sensul art. 3 
din Regulamentul 1151/2012 privind sistemele de calitate si organisme agroalimentare cu misiune de interes public 
care se ocupă de promovarea produselor agricole. 


III. Studiu de caz - produse tradiționale româneşti, recunoscute la nivelul UE, pe pieţele emergente ale 
continentului America 

Pe perioada Preşedinţiei UE, România, în prima jumătate a anului 2019 va avea prilejul să fie promotor 
pentru acţiuni care vizează comerțul UE întrucât Preşedinţiei UE” i se poate cere să prezideze Consiliul Afaceri 
Externe atunci când se discută aspecte legate de politica comercială comună.România va fi în trio cu Finlanda şi 
Croația, alături de care va trebui să definească un set de obiective comune iar anul 2018 va fi un an de identificare de 
posibile viitoare soluţii la nivel UE pentru promovarea intereselor UE pe plan global. 

Obiectivul prioritar al României ar trebui să fie pe lângă creşterea producției, deschiderea de noi pieţe pentru 
promovarea şi diversificarea exporturilor de produse agroalimentare româneşti, în special în ţări terţe, în vederea 
echilibrării balanței comerciale a României cu produse agroalimentare. 

Principalele produse agroalimentare exportate de către România au fost, în ultima perioadă: cereale (grâu şi 
porumb), ţigări de foi, seminţe de floarea-soarelui, animale vii din specia bovine, animale vii din specia ovine sau 
caprine, preparate alimentare, orz, ulei de seminţe de floarea-soarelui, produse de brutărie. de patiserie şi biscuiţi, 
carne şi organe comestibile, proaspete, refrigerate sau congelate, de păsări etc. 

Conform datelor Institutului National de Statistică, deficitul comercial al României a crescut cu 33,1%, în primele 
şapte luni din acest an comparativ cu perioada similară din 2016 (peste 6,824 miliarde euro?”%). 

Gustul anumitor produse este căutat mai ales de către românii din Diaspora care asociază produsele cu sărbătorile 
de iarnă, de exemplu. Astfel, s-a ajuns ca aceste produse, aparent banale, să fie ambalate în cutii de tablă, pentru 
doritori. 

Cum, de exemplu, viitoarele transporturi de mărfuri spre pieţele din Mercosur”, vizează carnea de vită, etanolul 
şi zaharul, trebuie să contrabalansăm cu produse cu valoare adăugată, pe cât posibil şi prin investiţii din aceste țări 
terţe ale UE. Este posibil să fie creat un mecanism de încurajare a acestor investiţii în ferme ori unități de prelucrare 
prin accelerarea inserției de capital şi reconsiderarea unor tipuri de investiţii cu componentă de adaptare la schimbările 
climatice, producere de biocombustibil utilizând subprodusele dintr-un areal de aproximativ 100 km, pentru 
prevenirea poluării din transport şi pentru o agricultură precisă, inteligentă şi eficientă. Băncile ar putea prelua 
modelele de bune practici din Austria de exemplu şi ar putea facilita creditările pentru astfel de proiecte care conduc, 
printre alte beneficii, la reducerea de gaze cu efect de seră. Acestea ar putea avea componenta de bioeconomie precum 
şi o componentă de comerț internațional care să aibă efect indirect, posibil, facilitarea schimbului de know-how, 
atragerea de investiţii, dezvoltarea cercetării şi a turismului tematic, gastronomic. 

Aproximativ o treime dintre produsele europene cu indicație geografică protejată sunt din Italia şi Franţa. 
Romania are, în prezent, doar următoarele produse: Magiunul de Topoloveni, Salamul de Sibiu, Telemeaua de 
Ibăneşti şi Novacul afumat din Țara Bârsei. 

Magiunul de prune Topoloveni este fabricat de SONIMPEX SERV COM SRL .a fost înregistrat la 8 apr. 2011 
ca Indicaţie Geografică Protejată (L.G.P.). Salamul de Sibiu — fabricat de membrii grupului aplicant Asociaţia 
Producătorilor de Salam de Sibiu (APSS) - SC SALSI SA — Sinaia, jud. Prahova; SC H&E REINERT SRL — 
Feldioara, jud. Braşov; SC ALDIS SRL — Călăraşi, jud. Călăraşi, SC AGRICOLA INTERNAȚIONAL SA, Bacău, 
jud. Bacău; SC SCANDIA ROMÂNIA SA - Sibiu, jud. Sibiu, a fost înregistrat la 19 febr. 2016, produsul Novac 
afumat din Ţara Bârsei — fabricat de S.C. DORIPESCO PROD S.R.L. membră al grupului aplicant ASOCIAȚIA 
DORIPESCO, comuna Hălchiu, judeţul Braşov, strada Bisericii, nr. 224, au fost înregistrat în 06 apr. 2017, ca 
Indicaţie Geografică Protejată (I.G.P.). iar Telemeaua de Ibăneşti — fabricată de S.C. MIRDATOD PROD S.R.L. 


25 http://Awww.cultura.ro/presedintiile-ue 

26 Deficitul comercial al României a crescut cu 33,1%, la peste 6,82 miliarde euro, în primele şapte luni - 
https://hwww.agerpres.ro/economie/2017/09/1 1/deficitul-comercial-al-romaniei-a-crescut-cu-33-1-la-peste-6-82-miliarde-euro-in-primele-sapte-lu 
ni-09-48-44 site consultat in sept. 2017 

27 Mercosur, Mercosul sau Nemby Nemuah (spaniolă: Mercado Común del Sur; portugheză: Mercado Comum do Sul; guarani: Nemby 
Nemuah; română: Piața comună a sudului) este  oorganizație internațională în America de Sud. Țările membre 
sunt Argentina, Brazilia, Paraguay, Uruguay şi Venezuela. https://ro.wikipedia.org/wiki/Mercosur 

28 Țări associate fiind: Bolivia, Chile, Peru, Colombia, Ecuador şi Surinam; Țări obaervatoare fiind: Noua Zeelandă şi Mexic. 

membră al grupului aplicant ASOCIAȚIA PENTRU PROMOVAREA PRODUSELOR TRADIȚIONALE DE PE 
VALEA GURGHIULUI, comuna Ibăneşti, sat Ibănești, nr. 273, judeţul Mureş, a fost înregistrată la 15 martie 2016, 
ca Denumire de Origine Protejată (D.0.P.). 

Diaspora şi relațiile tradiţionale la nivel diplomatic, ştiinţific, cultural, sportiv ori al oamenilor de afaceri, pot juca 
un rol esenţial în dezvoltarea durabilă a comerțului ori chiar pentru transferul de know-how cu rezultate cuantificabile 
pentru România. 

Conform dlui. Victor Negrescu, ministru delegat pentru Afaceri Europene, "România deţine o poziţie echilibrată 
între UE şi SUA" (...) şi "putem fi un mediator activ între cele două părţi - venim cu viziunea noastră, venim cu 
contribuţia noastră şi folosim tactic situaţia noastră strategică pentru a propune măsuri concrete, obiective concrete 
care ne pot uni, în contextul în care alții vor să ne distanţeze" - alocuțiune rostită cu prilejul evenimentului intitulat “20 
de ani de Parteneriat Strategic România-SUA”, organizat în campania de dezbateri publice în vederea pregătirii 
Preşedinţiei române la Consiliul UE (19 sept. 2017). 

Conform dnei. Emilia Teleabă, reprezentantul Asociaţiei Agricole Țara Loviştei, “promovarea produselor 
tradiționale româneşti, în deplina concordanţă cu deprinderea unor posibili consumatori cu gustul acestora, se poate 
realiza, în primul rând urmărind agenda internă şi externă a evenimentelor, acțiunilor şi a întâlnirilor la nivel 
diplomatic, guvernamental, cultural, sportiv, economic, militar etc. şi participând nu numai cu prezentarea şi cu 
degustarea produselor specific româneşti, dar şi cu prezentarea unor oferte viabile de parteneriat comercial reciproc 
avantajos. De asemenea, Diaspora, comunităţile româneşti de pe alte continente, dar şi străinii care locuiesc temporar 
în Romania, pot fi implicaţi în astfel de acţiuni şi pot deveni agenții noştri fideli pentru prezentarea, cunoaşterea şi 
comercializarea produselor româneşti. Ambasadele României în țările ţintă, dar şi ambasadele acestor ţări în România 
pot deveni promotori deosebit de importanţi în promovarea şi cunoaşterea produselor oferite de către fermierii 
români.” 

Pe această linie, date tabelare, pe nuanţe de culori, ori în format Excel, cu semnalele pozitive culese în urma 
participării la astfel de evenimente cu componenta promovare, intersectate cu alte semnale de pe alte paliere, ar putea 
conduce la necesitatea asigurării materialului pentru un transport transoceanic eficient dpdv al costului. Perioadele 
contingentare trebuie avute în vedere căci, de exemplu, anumite produse lactate precum smântâna poate fi exportată/ 
comercializată în USA, doar în anumite luni ale anului. Trebuie făcut un screening cu toate limitele la export şi, 
desigur, o comparaţie aşa încât să avem în vedere o balanţă dacă nu profitabilă, cel puţin una echilibrată, care să 
conducă în final la profit pentru România. Pe lângă produsele IGP pot fi promovate cele peste 200 de produse 
obţinute prin de reţete consacrate”, iar aici ar trebui făcut lobby pentru susținerea suplimentară cu fonduri 
ale UE. 

Pentru celeritate, un forum al celor interesaţi, cu culoare digitale de date deschise semideschise ori închise, poate 
fi creat şi menţinut apoi din fonduri europene, dacă va deschisă o linie de finanţare la nivel european pentru 
promovarea produselor transoceanice. O posibilă susținere finanţare pentru proiecte având mixtura de materii prime ar 
facilita interesul comun pentru promovarea fabricării reţetelor consacrate având ca materie prima ca de ex. carnea 
obținută în fermele din SUA ori din alte țări. 

Canale de promovare pentru produsele agricole şi alimentare pot fi publicaţiile Diasporei sau de 
conexiune cu aceasta precum “Revista comunităţilor româneşti”* ori cu prilejul unor târguri şi expoziţii 
internaţionale”!, a unor conexiuni cu reprezentanți ai unor bloguri, site-uri, asociaţii cu personalitate juridică”, ori 
administratori de platforme digitale din spaţiul non-UE* prin care ne putem promova interesele comerciale, ori 
networking-uri ale reprezentanţilor unor state membre ale UE şi prin intermediul legăturilor cu decidenţi ai țărilor 
unde vrem să ne vindem produsele“. 

Abordările macroregionale pentru proiecte comune ale statelor membre ale UE pentru promovarea produselor 
europene produse pe piaţa internă a UE cu contribuţie românească cu cota-parte de 20% contribuţie din state terțe ale 
UE sunt bine-venite, de asemenea. În cazul parteneriatelor euro-atlantice procentul poate fi dovedit a fi deficitar, în 
anumite situații corect evaluate din prisma profitului financiar ori evaluabil în elemente de know-how. 

Obiectivele unei viitoare strategii de promovare a produselor româneşti (în actualul exercițiu financiar al UE 
precum şi post 2020) în tarile Mercosur, în Canada ori SUA trebuie să fie clare şi cuantificabile. De aceea, este 
necesar un plan de acțiune naţional pe lângă unul european - cu măsuri pe termen scurt, mediu şi lung - şi de 
protocoale de colaborare interinstituţionale precum şi de colaborări între statele membre ale UE care pot derula 
proiecte comune ad-hoc ori regulate. 


2 http://www.madr.ro/docs/ind-alimentara/retete_consacrate/RNRC-update-3 1. 10.2017.pdf 

30 http:/Awvww.cultura.ro/presedintiile-ue 

3! http://www.expoagrogto.com/ 

32 http://sustainableagriculture.net/ 

33 https://www.b92.net/eng/news/business.php?yyyy>=20174mm=104dd=02&nav_id=102457 
S4http://een.ec.europa.eu/tools/services/EVE/Event/Detail/82 1 5abcb-8391-44c8-9c64-a2a6deae 1ba3?&nolayout=true 


362 Dreptul românesc la 100 de ani de la Marea Unire. Dimensiuni şi tendinţe 


Sunt importante, de asemenea, relaţiile Ro cu Regatul Unit al Marii Britanii întrucât cum a afirmat, conform 
Mediafax, Ross Wilbur, secretarul american al Comerţului": “Este (...) important ca un eventual acord de Brexit să 
țină cont de interesele noastre comerciale, şi nu stânjeneşte dezvoltarea unei relații mai apropiate post-Brexit între 
SUA şi Marea Britanie prin continuarea utilizării de regulamente şi standarde divergente şi alte măsuri 
protecţioniste"“s5. 

Evaluările post-eveniment ar fi deosebit de realizat pentru a îmbunătăți anumite componente care să conducă la 
investiţii viabile şi la crearea de locuri de muncă, la creşterea indicelui calităţii vieţii pentru anumite zone 
defavorizate. 


IV. Concluzii şi propuneri de lege ferenda şi de soft law 

O platformă digitală de genul Enterprise Europe Network" pentru business cross-border - export şi import la 
nivelul UE ar putea avea puncte de contact la nivel naţional sau desemnaţi observatori. 

Agenţia europeană CHAFEA ar putea avea în vedere şi promovarea comerțului cu produse agricole şi alimentare 
cu asigurarea respectării rețetelor europene ale anumitor produse consacrate recunoscute oficial ori pentru care există 
cutume de cel puţin 25 de ani dar şi reţete recente pentru care există un impact considerabil (de stabilit la nivel UE) 
cum este exemplul din România al unui tânăr întreprinzător”. 

Organizarea unor formaţiuni Task Force “pe picior”/ad-hoc, stimulate atunci când se deplasează pentru o 
întâlnire a oamenilor de afaceri, să primească bani suplimentari după ce se încheie contracte ferme, căci, astfel, câştigă 
şi statul român, indirect prin taxe şi impozite, prin crearea şi, mai ales, prin menţinerea de locuri de muncă. 

Revizuirea strategiei UE în domeniul bioeconomiei trebuie să ia în calcul drepturile şi obligaţiile producătorilor 
primari printr-o integrare echitabilă a contribuţiei acestora în lanţurile de valori, o abordare multidisciplinară şi 
integrată a politicii, instrumente financiare şi resurse adecvate, precum şi necesitatea creării unui registru european cu 
tipurile de acţiuni şi proiectele pilot (RO). 


35 http:/Awvww.mediafax.ro/externe/secretarul-american-al-comertului-afirma-ca-este-vital-ca-acordul-de-brexit-sa-fie-favorabil-sua-1 6809756 

36 http://een.ec.europa.eu/ 

37http://www.mediafax.ro/economic/camara-lui-matei-povestea-tanarului-din-sebes-care-a-dezvoltat-o-afacere-dupa-ce-la-propria-nunta- 
majoritatea-invitatilor-au-baut-numai-sirop-de-soc-produs-chiar-de-el-foto- 16807469 

REFLECTAREA PRINCIPIULUI PREZUMȚIEI DE NEVINOVĂȚIE ÎN 
DISPOZIȚIILE ACTUALULUI COD DE PROCEDURĂ PENALĂ 


Anca-Lelia LORINCZ 


Abstract: The current Code of criminal procedure recognises, under the name of "principles of procedural 
criminal law enforcement", a number of fundamental principles of criminal process (the principle of separation of 
judicial functions in criminal procedure, the fairness and reasonableness of the trial period, the obligation criminal 
action closely related to the alternative of opportunity, the principle of "ne bis in idem"), and ingénue some in the old 
regulations (the principle of legality of criminal process, truth finding, the principle of presumption of innocence, the 
right to defense, the right of human dignity, the official language). 

So, among the "classical principles," the regulation of which is maintained in the current code, there is also the 
presumption of innocence, along with other provisions of the Code, which constitute procedural safeguards for the 
observance of this principle; the analysis of some of these provisions is useful in determining the extent to which the 
Romanian Criminal Procedure Code needs to be amended in order to implement Directive No.343/2016 of the 
European Parliament and the Council of the European Union. 


Keywords: the presumption of innocence (benefit of the doubt); criminal trial, principles of procedural criminal 
law enforcement; the current Code of Criminal Procedure; legislative changes 


1. În actualul Cod de procedură penală!, sub denumirea de „principii ale aplicării legii procesuale penale” sunt 
consacrate următoarele principii: principiul legalității procesului penal, principiul separării funcțiilor judiciare, 
principiul prezumţiei de nevinovăție, principiul aflării adevărului, principiul „ne bis in idem”, principiul obligativităţii 
acțiunii penale corelativ cu principiul subsidiar al oportunității, principiul asigurării caracterului echitabil şi a 
termenului rezonabil al procesului penal, principiul garantării dreptului la libertate şi siguranță, principiul asigurării şi 
exercitării cu bună credință a dreptului la apărare, principiul respectării demnităţii umane şi a vieții private, principiul 
desfăşurării procesului penal în limba oficială corelativ cu reglementarea dreptului la interpret’. 

Obervăm astfel că, în actualul cod, pe lângă adăugarea unor noi principii fundamentale (cum ar fi: separarea 
funcţiilor judiciare, asigurarea caracterului echitabil şi a termenului rezonabil al procesului penal sau principiul ne bis 
in idem), se menţin, în continuare, principiile deja consacrate, printre care şi prezumția de nevinovăție. 


2. În ceea ce priveşte reglementările la nivelul diferitelor state, prezumția de nevinovăție a apărut ca o regulă în 
procesul penal modern, fiind prevăzută pentru prima dată în legislaţiile de la sfârşitul secolului al XVIII-lea (legislaţia 
S.U.A., Declaraţia franceză a drepturilor omului şi cetăţeanului din 1789). 

Mai târziu, această prezumție a dobândit caracter de principiu internaţional, prin înscrierea ei, ca drept 
fundamental, în Declaraţia Universală a Drepturilor Omului din 1948 (art.11): „Orice persoană învinuită de a fi 
săvârşit o infracţiune este prezumată nevinovată, atât timp cât vinovăția sa nu a fost stabilită într-un proces public, cu 
asigurarea garanțiilor necesare apărării”. 

Totodată, în Pactul internaţional cu privire la drepturile civile şi politice (ratificat de țara noastră în 1974) este 
prevăzut că „Orice persoană acuzată de săvârşirea unei infracţiuni este prezumată a fi nevinovată cât timp 
culpabilitatea sa nu a fost stabilită în mod legal”. 

La nivel european, în 1950, Convenţia europeană pentru apărarea drepturilor omului şi a libertăţilor 
fundamentale? a recunoscut acest principiu (în art.6 paragraf 2): „Orice persoană acuzată de o infracţiune este 
prezumată nevinovată până ce vinovăția sa va fi legal stabilită”. 

În acest context, al recunoaşterii importanței acestui principiu, şi legislaţia noastră îl consacră expres, mai întâi în 
Constituţia adoptată în 1991 (art.23 alin.11) şi apoi în Codul de procedură penală de la 1968 (art.5?, adăugat prin 
Legea nr.281/2003 privind modificarea Codului de procedură penală”). 


* prof. univ. dr., Academia de Poliţie „Alexandru loan Cuza”, Bucureşti; e-mail: lelia.lorincz(A gmail.com 

! Legea nr.135/2010, publicată în M.Of. nr.486/15 iulie 2010, cu modificările şi completările ulterioare, intrată în vigoare la 1 februarie 
2014. 

2 A. L. Lorincz, Drept procesual penal (conform Noului Cod de procedură penală), vol.I, Editura Universul Juridic, Bucureşti, 2015, 
p.30-31. 

3 Convenţia europeană pentru apărarea drepturilor omului şi a libertăţilor fundamentale, semnată în 1950, intrată în vigoare la 3 septembrie 
1953 şi ratificată de România prin Legea nr.30/1994, publicată în M.Of. nr.135/31 mai 1994. 

4 Legea nr.281/2003 privind modificarea şi completarea Codului de procedură penală şi a unor legi special, publicată în M.Of. nr.468/1 
iulie 2003. 

Astfel, în art.23 alin.11 din Constituţia României se stipulează că „Până la rămânerea definitivă a hotărârii 
judecătoreşti de condamnare, persoana este considerată nevinovată”. 

În Codul de procedură penală adoptat în 1968, prezumția de nevinovăție a fost reglementată, iniţial, în art.66 (în 
materia probelor). Prin Legea nr.281/2003, de modificare a Codului de procedură, prezumția de nevinovăție a fost 
consacrată expres, alături de celelalte principii fundamentale ale procesului penal, în art.5? C.proc.pen. 

Şi în actualul Cod de procedură penală, principiul prezumției de nevinovăție este stipulat expres, alături de 
celelalte principii ale aplicării legii procesuale penale, în art.4: 

„(1) Orice persoană este considerată nevinovată până la stabilirea vinovăţiei sale printr-o hotărâre penală 
definitivă. 

(2) După administrarea întregului probatoriu, orice îndoială în formarea convingerii organelor judiciare se 
interpretează în favoarea suspectului sau inculpatului.” 

Spre deosebire de Codul de procedură penală de la 1968, în reglementarea expresă a principiului prezumției de 
nevinovăție din actualul Cod de procedură penală, s-a adăugat (în art.4 alin.2) referirea la regula in dubio pro reo: 
"După administrarea întregului probatoriu, orice îndoială în formarea convingerii organelor judiciare se interpretează 
în favoarea suspectului sau inculpatului”. Prin urmare, principiul prezumției de nevinovăţiei se reflectă şi în modul de 
administrare şi apreciere a probelor, care pot fi considerate concludente numai în măsura în care oferă certitudinea 
aflării adevărului, orice îndoială în formarea convingerii organelor judiciare fiind în favoarea suspectului sau 
inculpatului. 

Se poate observa că, în ceea ce priveşte aprecierea probelor, sistemul nostru procesual penal, care face parte din 
sistemele tradiționale de tip continental, a adoptat (prin Codul de procedură penală de la 1968) principiul liberei 
aprecieri a probelor şi principiul intimei convingeri a judecătorului. Actualul Cod de procedură penală face, astfel, o 
trecere de la principiul intimei convingeri a judecătorului la standardul european al probei dincolo de orice dubiu 
rezonabil. În acest sens, în art.103 alin.2 C.proc pen se prevede: "Condamnarea se dispune doar atunci când instanţa 
are convingerea că acuzaţia a fost dovedită dincolo de orice îndoială rezonabilă”. 


3. Alături de consacrarea expresă a principiului prezumţiei de nevinovăție în art.4 C.proc.pen., există o serie de 
alte dispoziţii din actualul cod, care reprezintă consecinţe ale acestui principiu şi, totodată, garanţii procesuale ale 
respectării lui: 

- art.16 alin.1 lit.c C.proc.pen. (împiedicarea punerii în mişcare şi a exercitării acțiunii penale) — ”nu există probe 
că o persoană a săvârşit infracțiunea”. Se observă că, prin reglementarea din actualul Cod de procedură penală, 
legiuitorul aduce o modificare substanțială față de cazul de împiedicare a punerii în mişcare şi a exercitării acțiunii 
penale prevăzut în art.10 alin.1 lit.c C.proc.pen. de la 1968, folosind, în prezent, formula ”nu există probe că o 
persoană a săvârşit infracțiunea”, este, şi aceasta, o expresie a orientării de la concepţia sistemului de drept de tip 
continental spre cea a sistemului de tip adversial. 

Prin urmare, cât timp nu se poate dovedi, pe bază de probe, că o persoană a săvârşit infracțiunea, ca o consecință 
a aplicării principiului prezumţiei de nevinovăție, se va dispune clasarea sau încetarea procesului penal. 

- art.64 alin.3 C.proc.pen. (incompatibilitatea judecătorului) — "Judecătorul care a participat la judecarea unei 
cauze nu mai poate participa la judecarea aceleiaşi cauze într-o cale de atac sau la rejudecarea cauzei după desființarea 
ori casarea hotărârii”. Şi această dispoziţie este o consecinţă, şi totodată o garanție, a principiului prezumției de 
nevinovăție, fiind unul dintre cazurile de incompatibilitate care presupune înlăturarea, din completul care judecă într-o 
cale de atac sau rejudecă după desființarea (în apel) sau după casarea hotărârii (în recurs în casaţie), a judecătorului 
care, participând la judecarea în primă instanţă a cauzei, s-a pronunțat asupra vinovăţiei inculpatului. 

De altfel, în jurisprudența CEDO” s-a statuat că prezumția de nevinovăție este strâns legată de noţiunea de 
imparțialitate a ”tribunalului”. 

- art.83 lit.a C.proc.pen. (dreptul la tăcere al inculpatului) — inculpatul are dreptul "de a nu da nicio declaraţie pe 
parcursul procesului penal, atrăgându-i-se atenţia că dacă refuză să dea declarații nu va suferi nicio consecință 
defavorabilă”; 

- art.99 alin.1 C.proc.pen. (sarcina probei) — "În acțiunea penală sarcina probei aparţine în principal procurorului, 
iar în acţiunea civilă, părţii civile ori, după caz, procurorului care exercită acţiunea civilă în cazul în care persoana 
vătămată este lipsită de capacitate de exerciţiu sau are capacitate de exercițiu restrânsă”; 

Aşadar, ca o expresie a principiului prezumţiei de nevinovăție în procesul penal, sarcina probei revine celui care 
acuză (ejus incubit probatio qui dicit, non qui negat). 


5 Odată cu reglementarea expresă a prezumţiei de nevinovăție, ca principiu fundamental al procesului penal, prin Legea nr.281/2003 a fost 
modificată şi denumirea marginală a art.66 C.proc.pen. (din "Prezumția de nevinovăție” în "Dreptul de a proba lipsa de temeinicie a probelor”) — 
A. L. Lorinez, Drept procesual penal, ediţia a III-a (cu modificările legislative operate prin Mica reformă şi referiri la prevederile Noului Cod de 
procedură penală), Editura Universul Juridic, Bucureşti, 2011, p.45. 

6 C. Ghigheci, Principiile procesului penal în noul Cod de procedură penală, Editura Universul Juridic, Bucureşti, 2014, p.80. 

7 Hotărârea din 27 ianuarie 2004, în Cauza Kyprianou contra Ciprului, paragr.51-58, apud M. Udroiu, O. Predescu, Protecţia europeană a 
drepturilor omului şi procesul penal român, Editura C.H. Beck, Bucureşti, 2008, p.624. 

- art.99 alin.2 C.proc.pen. (dreptul suspectului sau inculpatului de a nu contribui la propria acuzare) — ”Suspectul 
sau inculpatul beneficiază de prezumția de nevinovăție, nefiind obligat să îşi dovedească nevinovăția, şi are dreptul de 
a nu contribui la propria acuzare”; 

- art.102 alin.2 C.proc.pen. (excluderea probelor obţinute în mod nelegal, inclusiv prin încălcarea principiului 
prezumţiei de nevinovăție) — "Probele obţinute în mod nelegal nu pot fi folosite în cadrul procesului penal”; 

În legătură cu aceste dispoziţii şi cu importanţa pe care instanța română de contencios constituțional o acordă 
principiului prezumţiei de nevinovăție, se impune menționată o decizie recentă a Curţii Constituționale (Decizia 
nr.22/20185), prin care s-a admis excepţia de neconstituţionalitate a dispoziţiilor art.102 alin.3 C.proc.pen.: „Nulitatea 
actului prin care s-a dispus sau autorizat administrarea unei probe ori prin care aceasta a fost administrată determină 
excluderea probei”. Astfel, Curtea a constatat că dispoziţiile art.102 alin.3 C.proc.pen. sunt constituționale în măsura 
în care prin sintagma „excluderea probei”, din cuprinsul lor, se înțelege şi eliminarea mijloacelor de probă din dosarul 
cauzei. 

În motivarea, pe scurt, a acestei soluţii, Curtea a reținut că "accesul permanent al judecătorului învestit cu 
soluționarea cauzei penale la mijloacele materiale de probă declarate nule (nulitate absolută sau relativă) nu poate 
avea ca efect decât o readucere în atenția judecătorului, respectiv o reîmprospătare a memoriei acestuia cu informații 
care pot fi de natură a-i spori convingerile referitoare la vinovăţia/nevinovăţia inculpatului, dar pe care nu le poate 
folosi, în mod legal, în soluționarea cauzei. Aşa fiind, excluderea juridică a probelor obținute în mod nelegal şi 
declarate nule în procesul penal, în lipsa înlăturării acestora din dosarele penale, este insuficientă pentru o garantare 
efectivă a prezumţiei de nevinovăție a inculpatului şi a dreptului la un proces echitabil al acestuia”. 

- art.109 alin.3 C.proc.pen. (exercitarea dreptului la tăcere al suspectului sau inculpatului) — "În cursul audierii, 
suspectul sau inculpatul îşi poate exercita dreptul la tăcere cu privire la oricare dintre faptele ori împrejurările despre 
care este întrebat”; 

- art.396 alin.2 C.proc.pen. (rezolvarea acţiunii penale prin soluția de condamnare) — "Condamnarea se pronunță 
dacă instanţa constată, dincolo de orice îndoială rezonabilă, că fapta există, constituie infracţiune şi a fost săvârşită de 
inculpat”; 

- art.396 alin.3 şi 4 C.proc.pen. (rezolvarea acţiunii penale prin soluţia renunțării la aplicarea pedepsei, respectiv a 
amânării aplicării pedepsei) — renunţarea la aplicarea pedepsei sau amânarea aplicării pedepsei se pronunță, în 
aplicarea principiului oportunității preluat din sistemele de tip adversial, când "instanța constată, dincolo de orice 
îndoială rezonabilă, că fapta există, constituie infracțiune şi a fost săvârşită de inculpat” în anumite condiţii dintre cele 
prevăzute de lege (art.80-82, respectiv art.83-90 C.pen.); 

- art.416 C.proc.pen. (efectul suspensiv al apelului) — ” Apelul declarat în termen este suspensiv de executare, atât 
în ceea ce priveşte latura penală, cât şi în ceea ce priveşte latura civilă, în afară de cazul când legea dispune altfel”. Şi 
această dispoziţie este o consecinţă a prezumției de nevinovăție, pentru că atât timp cât hotărârea de condamnare nu 
este definitivă, în principiu, ea nu poate fi pusă în executare. 


4. Directiva nr.343/2016 a Parlamentului European şi a Consiliului Uniunii Europene!” prevede, în privința 
garantării respectării principiului prezumţiei de nevinovăție, anumite standarde minime comune la nivel european, 
asigurarea acestor standarde urmând a se realiza de către statele membre!! până la 1 aprilie 2018!?. În concret, potrivit 
art.14 din Directiva nr.343/2016, până la 1 aprilie 2018, statele membre vor trebui să informeze Comisia cu privire la 
intrarea în vigoare a actelor cu putere de lege şi a actelor administrative necesare pentru a se conforma acestei 
directive. 

Analizând dispozițiile Directivei nr.343/2016, constatăm că, în Capitolul 2, referitor la prezumția de nevinovăție, 
sunt prevăzute norme minime, dar şi situaţii în care se poate deroga, în mod justificat, de la acestea”. 

Printre propunerile de modificare şi completare a Codului de procedură penală, în vederea transpunerii Directivei 
nr.343/2016, se află mai multe amendamente (supuse dezbaterii publice)“, pe care iniţiatorul le-a justificat prin 


8 Decizia Curţii Constituţionale nr.22/2018, publicată în M.Of. nr.177/26 februarie 2018. 

? Tocmai pentru că, în situaţia în care pronunță renunțarea la aplicarea pedepsei, respectiv amânarea aplicării pedepsei, instanța reţine, 
dincolo de orice îndoială rezonabilă, că fapta există, constituie infracțiune şi a fost săvârşită de inculpat, considerăm că aceste soluții ar trebui să 
atragă aceleaşi consecinţe juridice ca şi soluţia condamnării, în ceea ce priveşte repunerea polițistului (față de care s-a pronunţat una dintre cele 
două soluţii) în toate drepturile anterioare (a se vedea art.65 alin.6 din Legea nr.360/2002 privind Statutul poliţistului, publicată în M.Of. 
nr.440/24 iunie 2002, cu modificările şi completările ulterioare). 

0 Directiva (UE) 2016/343 a Parlamentului European şi a Consiliului din 9 martie 2016 privind consolidarea anumitor aspect ale 
prezumției de nevinovăție şi ale dreptului de a fi prezent la process în cadrul procedurilor penale, publicată în Jurnalul Oficial al Uniunii 
Europene, Legea nr.65 din 11 martie 2016. 

! cu excepţia Regatului Unit, a Irlandei şi a Danemarcei, care nu au participat la adoptarea acestei directive, în conformitate cu art.1 şi 2 ale 
Protocolului 2 1, respectiv art.1 şi 2 ale Protocolului 22, protocoale anexate la Tratatul Uniunii Europene (TUE) şi la Tratatul privind funcționarea 
Uniunii Europene (TFUE). 

2 acest material a fost elaborat înainte de această dată. 

3 art.3 (prezumția de nevinovăție), art.4 (referirile publice la vinovăţie), art.5 (prezentarea persoanelor suspectate şi acuzate), art.6 (sarcina 
probei), art.7 (dreptul de a păstra tăcerea şi dreptul de a nu se autoincrimina) 

4 www.cdep.ro 

necesitatea respectării principiului prezumţiei de nevinovăție. De pildă, s-a propus ca, la art.4 C.proc.pen., să se 
adauge două noi alineate cu următorul cuprins: 

(3) În cursul urmăririi penale şi al judecării cauzei în procedură de cameră preliminară sunt interzise 
comunicările publice, declaraţiile publice precum şi furnizarea de alte informaţii, direct sau indirect, provenind de la 
autorități publice sau orice alte persoane fizice sau juridice referitoare la faptele şi persoanele ce fac obiectul acestor 
proceduri. Încălcarea acestei obligaţii reprezintă infracţiune şi se pedepseşte, potrivit legii penale. 

(4) În cursul procesului penal este interzisă prezentarea publică a persoanelor suspectate de săvârşirea unor 
infracțiuni purtând cătuşe sau alte mijloace de imobilizare sau afectate de alte modalităţi de natură a induce în 
percepția publică că acestea ar fi vinovate de săvârşirea unor infracțiuni.” 

Aşa cum am arătat, însă, anterior, Directiva nr.343/2016 prevede şi posibilitatea derogării de la standardele 
minime; potrivit art.4 alin.3 din directivă, există posibilitatea ca "autorităţile să difuzeze informaţii în mod public 
privind procedurile penale atunci când acest lucru este strict necesar din motive legate de ancheta penală sau în interes 
public”. Pe de altă parte, în conformitate cu pct.18 din expunerea de motive a aceleiaşi directive, "obligaţia de a nu se 
referi la persoanele suspectate sau acuzate ca fiind vinovate nu ar trebui să împiedice autoritățile publice să publice 
informații privind procedurile penale în cazul în care acest lucru este strict necesar din motive legate de ancheta 
penală, cum ar fi în cazul în care materialele video sunt făcute publice şi publicului i se solicită să ajute la identificarea 
autorului presupus al infracțiunii, sau în interes public, precum în cazul în care, din motive de siguranță, sunt furnizate 
informaţii locuitorilor dintr-o anumită zonă cu privire la o presupusă infracțiune împotriva mediului, sau atunci când 
organele de urmărire penală sau o altă autoritate competentă furnizează informaţii obiective cu privire la stadiul 
procedurilor penale în scopul de a preveni tulburarea ordinii publice”. Şi în pct.19 din expunerea de motive a 
directivei se recomandă, totodată, ca statele membre, în procesul legislativ, "să nu aducă atingere dreptului intern care 
protejează libertatea presei şi a altor mijloace de comunicare în masă”. 

Prin urmare, o eventuală modificare a art.4 C.proc.pen. nu ar trebui să conducă la instituirea unei interdicții 
absolute a autorităților de a difuza informaţii în mod public în legătură cu fapte şi persoane care fac obiectul urmăririi 
penale sau al procedurii de cameră preliminară. 

Şi în ceea ce priveşte cea de-a I-a propunere de completare a art.4 C.proc.pen. (cu alin.4) se impune o nuanţare. 
Potrivit pct.20 din expunerea de motive a directivei, "autorităţile competente ar trebui să se abţină de la prezentarea 
persoanelor suspectate sau acuzate ca fiind vinovate, în instanţă sau în public, prin utilizarea unor măsuri de 
constrângere fizică, cum ar fi cătuşele pentru mâini sau pentru picioare, boxele de sticlă sau cuştile, cu excepţia 
situaţiilor în care aceste măsuri sunt necesare din motive specifice cauzei, fie legate de securitate, inclusiv 
împiedicarea persoanelor suspectate sau acuzate de a se răni sau de a-i răni pe alţii ori de a distruge bunuri de orice tip, 
fie legate de împiedicarea persoanelor suspectate sau acuzate de a se sustrage urmăririi sau de a avea contact cu 
persoane terțe, cum ar fi martorii sau victimele”. Pe de altă parte, ca şi cerință de tehnică legislativă, pentru a evita 
supraîncărcarea Codului de procedură penală cu dispoziţii care ar putea fi cuprinse în legi speciale, o asemenea 
reglementare, care are legătură cu mijloacele de imobilizare, ar trebui adăugată în Legea nr.254/2013 privind 
executarea pedepselor şi a măsurilor privative de libertate dispuse de organele judiciare în cursul procesului penal!5. 

Comparând propunerile de modificare a Codului de procedură penală, în vederea transpunerii Directivei 
nr.343/2016, cu actualele dispoziţii ale acestui cod, constatăm că, în prezent, există suficiente garanţii procesuale prin 
care se asigură respectarea principiului prezumţiei de nevinovăție şi că legislaţia noastră corespunde standardelor 
minime recomandate de această directivă. 


5. În concluzie, este adevărat că, potrivit pet.48 din expunerea de motive la Directiva nr.343/2016, statele 
membre pot asigura un nivel de protecţie mai ridicat faţă de normele minime instituite de această directivă. În acest 
context, apreciem că unele dintre modificările legislative propuse sunt justificate, dar nu toate aceste propuneri au 
legătură cu principiul prezumţiei de nevinovăție (spre exemplu, modificările care s-au propus în materia probelor, a 
mijloacelor de probă şi a procedeelor probatorii). De altfel, în privinţa uneia dintre propunerile de modificare (a 
art.172 alin.12 C.proc.pen., aşa cum a fost modificat prin O.U.G. nr.18/20161%, Curtea Constituţională s-a pronunţat 
recent (prin Decizia nr.729/201717), considerând că "împrejurarea că nu este obligatorie efectuarea unei expertize, în 
cazul în care concluziile raportului de constatare sunt contestate, are ca scop asigurarea dreptului la un proces echitabil 
prin soluţionarea cu celeritate a cauzei”. 


15 Legea nr.254/2013, publicată în M.Of. nr.514/14 august 2013, cu modificările şi completările ulterioare. 

16 Anterior modificării operate prin OUG nr.18/2016 (publicată în M.Of. nr.389/23 mai 2016), în art.172 alin.12 C.proc.pen. se prevedea: 
"Când concluziile raportului de constatare sunt contestate sau când organul judiciar apreciază că este necesară opinia unui expert, se dispune 
efectuarea unei expertize”; aşadar, în asemenea situaţii, expertiza era obligatorie. Prin proiectul de lege de modificare a Codului de procedură 
penală, în vederea transpunerii Directivei 343/2016, s-a propus revenirea la obligativitatea expertizei atunci când concluziile raportului de 
constatare sunt contestate. 

17 Decizia Curţii Constituţionale nr.729/2017, publicată în M.Of. nr.148/16 februarie 2018. 

e Abstract 

Starting from three cases ruled by Buzau County Tribunal, the Criminal 

Section, as a primary instance, we are aiming to analyse the conditions in which can be 

considered that the facts provided by the criminal law have been committed taking into 

account the self-defense, non-imputable excess of self-defense or excusable excess 

(overpassing the limits of self-defense) or the stage of incitement. 

The analysis is completed by the evolution of non-imputable excess, aspects of 

comparative law and de lege ferenda proposals. 

Definind infracţiunea în art. 15 alin. (1) din noul Cod penal!, legiuitorul a prevăzut patru trăsături esenţiale, 
respectiv „faptă prevăzută de legea penală, săvârşită cu vinovăţie, nejustificată şi imputabilă persoanei care a 
săvârşit-o”.7 

Avându-se în vedere definiţia legală a infracțiunii, în noul Cod penal s-a dat o reglementare distinctă cauzelor 
justificative şi cauzelor de neimputabilitate. Astfel, în art. 18 - 21 din Capitolul II, Titlul II al Părţii generale sunt 
prevăzute patru cauze justificative: legitima apărare, starea de necesitate, exercitarea unui drept sau îndeplinirea unei 
obligaţii şi consimțământul persoanei vătămate. 

Cauzele de neimputabilitate, prevăzute în Capitolul II din acelaşi titlu, art. 23 — 31 sunt: constrângerea fizică, 
constrângerea morală, excesul neimputabil, minoritatea făptuitorului, iresponsabilitatea, intoxicația, eroarea, cazul 
fortuit. 

Cu privire la reglementarea distinctă a cauzelor justificative şi de neimputabilitate, în doctrină” s-a susținut că 
autorii noului Cod penal, receptivi la susţinerile din doctrina penală română, luând în seamă şi alte legislații penale 
străine, au procedat la instituirea, în noua lege penală generală, a cauzelor justificative care înlătură caracterul ilicit al 
faptei concret săvârşită şi a cauzelor de neimputabilitate în care au fost incluse numai acelea care afectează vinovăția, 
fără a influenţa în vreun fel caracterul ilicit al faptei săvârşite. 

De asemenea, doctrina a reţinut că, verificarea îndeplinirii condițiilor implicate de fiecare dintre trăsăturile 
generale ale infracţiunii se face în ordinea menționată de textul de lege. 

Din interpretarea dispoziției cuprinse în art. 15 alin. (1) C. pen. se reţine că analiza cu privire la imputabilitate, ca 
trăsătură esenţială a infracțiunii, trebuie să se facă după ce s-a constatat existenţa celorlalte trei trăsături (prevederea în 
legea penală, vinovăție şi antijuridicitate). 

Evoluţia conceptului de exces neimputabil 

Codul penal din 1864 reglementa legitima apărare în art. 58 alin. (1), inclus în Titlul IV care avea denumirea 
„Despre cauzele care apără de pedeapsă sau micşorează pedeapsa”. Textul art. 58 alin. (1) prevedea că, „nu este nici 
crimă, nici delict când fapta va fi săvârşită din cauză de legitimă apărare. Apărarea este legitimă când este necesară 
pentru a respinge un atac material, actual, injust, în contra persoanei sale sau a altuia.” 


* Dr., Judecător, Tribunalul Buzău; e-mail: moprea_just yahoo.com 

* avocat, Baroul Bucureşti 

! Noul Cod penal, adoptat prin Legea nr. 286/2009, publicată în Monitorul Oficial, nr. 510 din 24 iulie 2009. 

2 Spre deosebire de noul Cod penal, Codul penal din 1969 reglementa în art. 17 trei trăsături esenţiale ale infracțiunii: „fapta care prezintă 
pericol social, săvârşită cu vinovăţie şi prevăzută de legea penală.” 

3 Pascu, I., Cauzele de neimputabilitate, în Noul Cod penal comentat, vol. I, Partea generală, Ilie Pascu, ș.a., Editura Universul Juridic, 
Bucureşti, 2012, p. 182. 

+ Streteanu, F., Niţu, D., Drept penal. Partea generală. Curs universitar, vol. I, Editura Universul Juridic, Bucureşti, 2014, p. 256-257. 

În alin. (2) al art. 58 se reglementa ceea ce Codul penal actul a numit „exces neimputabil”, cu următoarea 
definiție: „se socoteşte legitimă apărare şi cazul când agentul, sub imperiul tulburării, temerii sau terorii, a trecut peste 
marginile apărării.” 

Codul penal din 1936 

În art. 132 era definită legitima apărare în următorii termeni: „nu se socoteşte infracțiune faptul aceluia care 
comite un act necesar pentru a apăra viaţa, integritatea corporală, sănătatea, libertatea, onoarea sau averea, fie ale sale, 
fie ale altora, în contra unui atac material, direct, imediat şi injust. 

În alin. (2) al art. 132 era asimilată legitimei apărări situaţia în care apărarea nu era proporțională cu gravitatea 
atacului datorită tulburării, temerii sau terorii, textul de lege având o formulare asemănătoare celei din art. 58 alin. (2) 
al Codului penal din 1864. 

Codul penal din 1969 reglementa în Capitolul V din Titlul II ( Infracţiunea), art. 44 — 51 „cauzele care înlătură 
caracterul penal al faptei” având la bază excluderea vinovăţiei făptuitorului în cazul constatării oricăreia dintre cauzele 
enumerate de textele de lege.’ 

Legea penală anterioară a menţinut în acelaşi text de lege (art. 44 din C. pen.) legitima apărare şi ceea ce s-a 
numit legitima apărare improprie sau excesul justificat de legitimă apărare. 

Noul Cod penal a reglementat în mod distinct legitima apărare ca fiind o cauză justificativă, cu efecte in rem, în 
conţinutul art. 19 C. pen., spre deosebire de excesul neimputabil, care este prevăzut în art. 26 din C. pen. ca fiind o 
cauză de neimputabilitate, cu efecte in personam. 

Actualul Cod penal reglementează în art. 26, sub denumirea marginală de „exces neimputabil” atât excesul 
neimputabil de legitimă apărare cât şi excesul neimputabil de stare de necesitate. 

Potrivit alin. (2) al art. 19 din C. pen. „este în legitimă apărare persoana care săvârşeşte fapta pentru a înlătura un 
atac material, direct, imediat şi injust, care pune în pericol persona sa, a altuia, drepturile acestora sau un interes 
general, dacă apărarea este proporțională cu gravitatea atacului”. 

Art. 26 alin. (1) C. pen. prevede că „nu este imputabilă fapta prevăzută de legea penală săvârşită de persoana 
aflată în stare de legitimă apărare, care a depăşit, din cauza tulburării sau temerii, limitele unei apărări proporționale 
cu gravitatea atacului”. 

Fapta prevăzută de legea penală comisă în condițiile excesului neimputabil, prev. de art. 26 alin. (1) C. pen. 
trebuie să întrunească condițiile legitimei apărări, cu deosebirea că limitele unei apărări proporționale cu gravitatea 
atacului au fost depăşite din cauza tulburării sau temerii. 

Potrivit doctrinei, „concordanța faptei concrete cu norma de incriminare este denumită tipicitate. Antijuridicitatea 
exprimă ideea contrarietății faptei concrete cu ordinea juridică specializată şi, implicit, cu ordinea juridică de 
ansamblu, deoarece, de regulă, ceea ce ordinea juridică specializată interzice este interzis şi de ordinea juridică de 
ansamblu”.S 

În consecință, după verificarea tipicităţii faptei concrete comise (prevederea de către legea penală — sub aspectul 
elementelor obiective), se analizează existența vinovăţiei, a caracterului nejustificat (ilicit) al faptei sau existența 
antijuridicității şi lipsa unei cauze de neimputabilitate. 

Ne propunem o analiză a excesului neimputabil de legitimă apărare motivat de faptul că, în practică, pentru a 
se stabili dacă fapta concretă s-a comis în condițiile art. 26 alin. (1) C. pen. trebuie să se verifice dacă sunt incidente 
condiţiile cu privire la legitima apărare, dacă atacul întruneşte toate elementele pe care le prevede art. 19 alin. (2) C. 
pen. iar depăşirea proporționalității apărării cu gravitatea atacului s-a făcut din cauza temerii sau tulburării. 

În plus, numai administrarea unor mijloace de probă complete, pentru a se stabili o situaţie de fapt corectă pot 
duce la stabilirea împrejurărilor în care s-a produs atacul, dacă este incidentă o cauză justificativă, una de 
neimputabilitate, ori una dintre circumstanţele legale prevăzute de art. 75 alin. (1) lit. a) sau b) C. pen., respectiv starea 
de provocare sau depăşirea limitelor legitimei apărări. 

Pe lângă excesul justificat care este reglementat în art. 26 C. pen. ca fiind o cauză de neimputabilitate, legiuitorul 
a menținut şi excesul scuzabil, în conținutul dispoziţiilor art. 75 alin. (1) lit. b) C.pen., fiind reglementat ca o 
circumstanță atenuantă legală, denumită „depăşirea limitelor legitimei apărări”. 

Legitima apărare, ca instituţie, se caracterizează printr-o ripostă justificată împotriva unui atac. În situaţia 
legitimei apărări, cel atacat este obligat să aleagă între săvârşirea în mod justificat a unei fapte prevăzute de legea 
penală împotriva agresorului ori să sufere un rău ireparabil. 

În cazul circumstanţei atenuante a depăşirii limitelor legitimei apărări, prev. de art. 75 alin. (1) lit. b) C. pen., 
făptuitorul depăşeşte limitele unei apărări proporționale cu gravitatea atacului, însă, de această dată nu din cauza 
tulburării sau temerii. 


5 Cauzele care înlăturau răspunderea penală conform Codului penal din 1969, prevăzute de art. 44 — 51 erau: legitima apărare, starea de 
necesitate, constrângerea fizică şi constrângerea morală, cazul fortuit, iresponsabilitatea, beţia, minoritatea făptuitorului, eroarea de fapt. 

$ Antoniu, G., Cauzele justificative, în Antoniu George, Toader Tudorel (coordonatori), Explicaţiile noului Cod penal, vol. I, art. 1- 52, 
Editura Universul Juridic, Bucureşti, 2015, p. 191. 

Circumstanţa atenuantă legală a provocării prev. în art. 75 alin. (1) lit. a) C. pen. este definită ca fiind 
săvârşirea infracţiunii sub stăpânirea unei puternice tulburări sau emoții, determinată de o provocare din partea 
persoanei vătămate, produsă prin violență, printr-o atingere gravă a demnităţii persoanei sau printr-o altă acțiune 
ilicită gravă. 

Din interpretarea acestor dispoziţii legale, se va reţine că, ceea ce unifică legitima apărare (art. 19 alin. (2) 
C. pen., excesul neimputabil (art. 26 c. pen.) şi depăşirea limitelor legitimei apărări (art. 75 alin. 1 lit. b) C. pen. 
este împrejurarea că făptuitorul acţionează pentru a respinge un atac material, direct, imediat şi injust, care 
pune în pericol persona sa, a altuia, drepturile acestora sau un interes general. 

În toate aceste situaţii, pentru a se reţine vreuna dintre cauzele enumerate (legitima apărare, excesul 
neimputabil sau depăşirea limitelor legitimei apărări) trebuie să existe un atac material, direct, imediat şi 
injust iar riposta să se facă față de un astfel de atac. 

Atacul material şi direct trebuie să fie imediat. Imediat presupune o determinare în timp. Atacul imediat este un 
atac început, iminent sau existent. Atacul imediat trebuie să fie un atac actual. Dacă atacul nu este actual, a trecut, 
riposta la un astfel de atac trecut nu îndeplineşte condiţiile legitimei apărări. 

Ceea ce delimitează legitima apărare, excesul neimputabil şi depăşirea limitelor legitimei apărări de starea 
de provocare este momentul în care acţionează făptuitorul; în cazul provocării, făptuitorul acţionează după ce 
atacul s-a consumat. 

Provocarea este incompatibilă cu cauza de neimputabilitate a excesului neimputabil săvârşit în condiţiile legitimei 
apărări, adică înainte ca atacul să se fi consumat, deoarece starea de puternică tulburare sau emoție în cazul provocării 
este totdeauna consecința unui atac care s-a consumat. 

Considerăm că prezentarea unor cauze cu care a fost sesizat Tribunalul Buzău sunt elocvente pentru 
analiza pe care o facem cu privire la excesul neimputabil de legitimă apărare, legitima apărare şi circumstanţa 
atenuantă a provocării. 

Cu privire la prima sentință, considerăm că se impune prezentarea mai detaliată atât a situației de fapt, cât şi a 
mijloacelor de probă administrate, motivat şi de faptul că soluţia de achitare a inculpatului pentru infracțiunea de omor 
pentru existența unei cauze justificative —excesul neimputabil - a rămas definitivă prin respingerea apelului 
parchetului. 

Astfel, într-o primă cauză soluţionată de către Tribunalul Buzău, Secţia penală, ca instanță de fond”, inculpatul 
T.I. a fost trimis în pentru săvârşirea infracțiunii de omor asupra unui membru de familie în stare de provocare, faptă 
prev. de art. 188 alin. (1) C. pen., rap. la art. 199 alin. (1) C. pen., cu aplic. art. 75 alin. (1) lit. a) C. pen. 

În actul de sesizare s-a reținut în fapt că, în seara de 31.12.2014, în jurul orei 17,00, în timp ce se afla împreună 
cu fiul său T. G. la domiciliul comun din satul C., com. P., jud. Buzău, pe fondul acţiunii provocatoare a fiului său, 
constând în adresarea de injurii şi exercitarea de acte de agresiune, iscându-se astfel un conflict, în timpul căruia cei 
doi şi-au adresat reciproc cuvinte injurioase şi şi-au aplicat mai multe lovituri în zona feţei, încercând fiecare să îl 
imobilizeze pe celălalt, la un moment dat, când fiul său a încercat să îl acopere cu corpul, inculpatul, cu intenţie, a 
exercitat presiuni cu mâinile asupra gâtului şi feţei acestuia, obturându-i căile respiratorii superioare şi provocându-i 
astfel decesul prin asfixie mecanică. 

Pe baza probatoriului administrat în cursul urmăririi penale şi al cercetării judecătoreşti, instanţa de fond a dispus 
achitarea inculpatului T. I. pentru infracțiunea de omor asupra unui membru de familie în baza art. 396 alin. (5), cu 
referire la art. 16 alin. (1) lit. d), teza a Il-a C. pr. pen. şi art. 26 alin. (1) C. pen de art. 188 alin. (1) C. pen., raportat la 
art. 199 alin. (1) C. pen., cu aplicarea art. 75 alin. (1) lit. a) C. pen., întrucât există o cauză de neimputabilitate, 
respectiv excesul neimputabil. 

Instanţa de fond a reţinut, motivat, că inculpatul s-a aflat în faţa unui atac material, direct, imediat şi injust, care a 
pus în pericol persoana sa, atac exercitat de către victima T. G. 

Cu privire la acţiunea inculpatului, s-a reţinut că aceasta a depăşit limitele unei apărări proporționale cu 
gravitatea atacului din cauza tulburării şi temerii față de atac. 

În considerentele sentinţei se face o analiză a stării de tulburare şi temere, reținându-se că, la stabilirea acestor 
stări sufleteşti, doctrina a apreciat că trebuie să se țină seama de împrejurările de fapt şi de condiţiile subiective ale 
celui ce a reacţionat. 

Starea de tulburare şi temere trebuie înțeleasă astfel cum este definită în limbajul comun, atâta timp cât în legea 
penală nu se prevede un sens anume pentru aceste noțiuni. 

În acest sens, dicționarul explicativ al limbii române prevede că tulburarea înseamnă neliniște sufletească, 
îngrijorare, emoție; a-şi pierde judecata limpede, normală. De asemenea, teama este definită ca fiind o stare de 
nelinişte şi de tulburare provocată de un pericol care amenință, de un rău care i se poate întâmpla unei persoane. 


7 Sentința penală nr. 42 din 29 martie 2016, pronunțată în dosarul nr. 1886/114/2015 al Tribunalului Buzău, definitivă prin decizia penală 
nr. 1458 din 13 decembrie 2016 a Curţii de Apel Ploieşti prin care s-a respins ca nefondat apelul Parchetului de pe lângă Tribunalul Buzău, 
nepublicată. 

8 În acest sens, Dongoroz, V., Drept penal (reeditarea ediţiei din 1939), Asociaţia Română de Ştiinţe Penale, Bucureşti, 2000, p. 367. 

Instanţa de fond a reţinut, din conţinutul mijloacelor de probă administrate în cursul procesului penal, că 
inculpatul era în mod frecvent lovit, supus violenţelor de către victimă, fiind văzut de către fiicele sale, de martori, 
prezentând în mod frecvent urme de agresiune pe față, gât sau pe cap. 

Potrivit raportului medico-legal de expertiză psihiatrică efectuat în cursul urmăririi penale, inculpatul, aflat la 
vârsta a treia, a prezentat la examinare modificări psihologice caracteristice, respectiv deteriorare cognitivă, 
progresivă şi ireversibillă, labilitate afectivă. S-a apreciat de către comisia medico-legală că deteriorarea cognitivă 
determină scăderea forţei volitive şi, implicit, un dezechilibru între controlul voluntar şi tendințele impulsive. În 
acelaşi sens, în conținutul raportului medico-legal s-a arătat că, reacţia comportamentală agresivă a inculpatului a fost 
indusă de teamă, pe fondul irascibilităţii. 

Având în vedere conținutul raportului medico-legal de necropsie, precum şi datele ce au rezultat din examinarea 
medico-legală psihiatrică a inculpatului, instanţa a solicitat S.M.L. Buzău precizări suplimentare cu privire la cele 
două acte medico-legale. Astfel, s-a solicitat, avându-se în vedere leziunile şi natura acestora constatate la examinarea 
externă a cadavrului, dacă se poate preciza în sensul că au existat mai multe acțiuni sau acte repetate de exercitare a 
manevrelor de asfixie mecanică, durata acestora, precum şi durata în care a intervenit decesul victimei datorat acestor 
acţiuni. 

Conform precizărilor realizate de către S.M.L. Buzău, echimozele şi escoriațiile s-au produs într-un interval scurt 
de timp, aspectul similar al acestora nu permite stabilirea unei succesiuni în timp a producerii lor şi nici existenţa unor 
manevre repetate de sufocare. Asfixiile mecanice evoluează în patru faze; în funcţie de particularitățile fiecărui 
individ, aceste faze pot fi mai lungi sau mai scurte, după cum rezistenţa organismului la oxigen este mai mare sau mai 
mică; în cazul de față, decesul victimei a fost potenţat şi de intoxicația etanolică acută a victimei, la un organism 
pluritarat, cu un traumatism vechi; s-a mai susţinut că neuronii rezistă cca. 5-6 minute. 

Cât priveşte mențiunile din raportul medico-legal de expertiză psihiatrică privind pe inculpat, instanţa a solicitat 
S.M.L. Buzău să precizeze dacă se poate detalia, sub aspect cognitiv, cum a perceput inculpatul teama ce a determinat 
răspunsul agresiv la atacul exercitat de către fiul său, respectiv care a fost starea psihică generală a inculpatului în 
momentul respectiv, dacă se poate interpreta această stare ca o „traumă psihică de relație”. 

Potrivit precizărilor S.M.L. BUZĂU, starea psihică generală a inculpatului în momentul comiterii faptei a fost de 
teamă, frică intensă în fața unui pericol real. Sintagma „traumă psihică de relaţie” este definită ca fiind o experiență 
vitală de discrepanţă între factori situaţionali ameninţători şi capacitățile individuale de stăpânire, care este însoţită de 
sentimente de neajutorare şi abandonare, lispă de apărare şi care duce la o zdruncinare de durată a înțelegerii de sine şi 
de lume. Trauma este de durată, diminuând capacitatea de a gestiona problemele şi provocând rupturi la nivelul 
psihicului. 

Comisia medico-legală a apreciat că relaţia conflictuală, tensionată pe care inculpatul o avea cu fiul său a dus la o 
traumă psihică de relaţie, această stare contribuind, alături de modificările psihologice şi psihopatologice legate de 
vârstă, la declanşarea mecanismelor care au condus la comiterea faptei. 

Doctrina a apreciat că depăşirea limitelor atacului poate avea caracterul unui exces neimputabil în cazul 
în care depăşirea a fost determinată de o tulburare sau temere faţă de atac, ceea ce, în termeni ştiinţifici, s-ar 
putea încadra în „trauma psihică de relaţie”.” În acest sens, s-a susţinut că, sub aspect cognitiv, subiectul 
percepe deformat atacul, evaluează dificil situaţia agresivă datorită stărilor confuzionale generate care, 
deseori, produc o stare de derealizare a situaţiei create, cu anularea, prin aceasta a unor posibilităţi alternative 
de răspuns. 

De asemenea, în raportul medico-legal de expertiză psihiatrică s-a reţinut că inculpatul a avut scăzută capacitatea 
psihică de apreciere critică asupra faptei, față de care discernământul a fost diminuat. 

Analizând starea de teamă şi tulburare în care s-a aflat inculpatul, dar şi datele personale ale acestuia legate de 
deteriorarea cognitivă reținută în raportul medico-legal de expertiză psihiatrică, discernământul diminuat, instanţa a 
reținut că inculpatul nu şi-a dat seama de depăşirea proporționalităţii acţiunii sale faţă de atac. În acest sens, 
inculpatul a declarat că ştie că o persoană poate muri când este strânsă de gât însă, acţionând el însuşi astfel, nu s-a 
gândit că fiul său va muri, sperând că se cuminţeşte şi îl lasă în pace. 

Prin apelul declarat, parchetul a solicitat să se reţină că inculpatul a acţionat în condițiile stării de provocare, 
motivare ce a fost respinsă prin decizia definitivă a Curţii de Apel Ploieşti care a reţinut că sentința pronunțată de către 
instanţa de fond este temeinică şi legală. 

În motivarea cererii prin care a solicitat să se reţină starea de provocare şi nu cauza justificativă, parchetul a 
invocat faptul că „legat de momentul ripostei, în timp ce provocarea presupune un atac început, legitima apărare se 
produce mai înainte ca atacul să fi fost început şi totdeauna mai înainte ca atacul să se fi consumat. Atât în cazul 
legitimei apărări, cel care se apără împotriva unui act material, cât şi în cazul provocări, cel care ripostează, o fac ca 
urmare a exercitării asupra lor a unor acţiuni violente injuste.” 


% Scripcaru Gh., ş.a, Excesul justificat. Probaţiunea medico-legală, în Revista de drept penal, nr. 3/2003, p. 39-40. 

Considerăm că, esenţial, pentru a se reţine starea de legitimă apărare sau cea de provocare, atunci când se 
analizează dacă s-a produs un atac asupra persoanei care a comis o faptă prevăzută de legea penală, este să se facă atât 
o analiză asupra condiţiilor atacului cât şi asupra apărării. 

Atunci când, se constată că apărarea nu s-a produs față de un atac imediat, ci față de un atac care s-a consumat, nu 
mai sunt incidente dispoziţiile cu privire la legitima apărare, putându-se reţine, eventual, starea de provocare, dacă 
sunt îndeplinite şi celelalte condiţii, prev. de art. 75 alin. (1) lit. a) C. pen., printre care şi cele ce vizează săvârşirea 
faptei „sub stăpânirea unei puternice tulburării sau emoţii determinate de fapta persoanei vătămate”. 

Sub acest aspect, relevantă este o altă sentință pronunţată de către Tribunalul Buzău” prin care inculpaţii au fost 
condamnați pentru tentativă la infracțiunea de omor calificat reţinându-se că au comis infracțiunile în stare de 
provocare comisă de către persoanele vătămate, că inculpaţii au lovit persoanele vătămate după ce atacul asupra lor se 
terminase, astfel încât, apărarea nu mai apărea ca necesară pentru înlăturarea unui atac material, imediat şi injust, 
nefiind îndeplinite condiţiile legitimei apărări.!! 

Propuneri de lege ferenda 

Definirea infracțiunii prin cele patru trăsături esențiale, în art. 15 alin. (1) C. pen., a determinat păreri critice din 
partea doctrinei. Astfel, s-a susţinut că menținerea caracterului imputabil al faptei, deşi a fost prevăzută şi vinovăția ca 
trăsătură esenţială „apare ca o tautologie, vinovăția exprimă ceea ce se semnifică şi prin imputabilitate”.!? De 
asemenea, doctrina a criticat şi trecerea excesului justificat în categoria cauzelor de neimputabilitate, în condiţiile în 
care se apropie mai mult de legitima apărare improprie, decât de vinovăție.” 

Considerăm, de lege ferenda, că se impune definirea de către legiuitor, în conţinutul legii penale generale, a 
conceptului de imputabilitate întrucât în definiţia infracțiunii a fost menţinută şi vinovăția ca trăsătură esenţială. 

Doctrina a definit imputabilitatea ca fiind situația juridică în care se află o persoană care a comis o faptă 
prevăzută de legea penală, faptă care îi aparține fizic şi psihic." 

Apreciem că se impune această definiție, motivat de faptul că ar putea apărea dificultăţi în practică atunci când se 
impune analiza existenţei unei cauze de neimputabilitate. 

Pe de o parte, doctrina a susţinut că au fost incluse în categoria cauzelor de neimputabilitate numai acelea care 
afectează vinovăția.” 

În alt sens, s-a susținut că verificarea imputabilităţii unei fapte se face după ce s-a constatat că este prevăzută de 
legea penală, a fost comisă cu vinovăţie şi este nejustificată. !€ 

În această din urmă opinie se reține că fapta revăzută de legea penală se poate comite, de pildă, în cazul excesului 
neimputabil de legitimă apărare cu intenţie eventuală şi, niciodată, cu intenţie directă." 

Pentru autorii citați, verificarea imputabilităţii presupune constatarea mai multor elemente, aşa — numitele 
subcondiţii ale imputabilității: responsabilitatea, cunoaşterea antijuridicității faptei şi exigibilitatea unei conduite 
conforme normei juridice. "$ 

Pentru confuzia care s-ar putea crea în practică atunci când se analizează existenţa trăsăturilor infracțiunii, 
apreciem că legiuitorul ar trebui să definească conceptul de imputabilitate. 

Aspecte de drept comparat 

Din analiza altor Coduri penale europene se poate reţine că nu toate legislaţiile reglementează în mod expres 
excesul neimputabil. 

Astfel, Codul penal german prevede în paragraful 33 „depăşirea limitelor legitimei apărări” datorită „tulburării, 
spaimei sau temerii”. 

Codul penal italian reglementează în art. 55 excesul nepremeditat de legitimă apărare sau de stare de necesitate, 
situaţie în care făptuitorul răspunde pentru o infracțiune din culpă. 

Codul penal francez nu prevede în mod expres excesul de legitimă apărare, stabilind prin art. 122-5 că „există 
legitimă apărare în condiţiile arătate de lege, în afară de cazul disproporției dintre mijloacele de apărare folosite şi 
gravitatea atacului.” 


10 Sentința penală nr. 84 din 19.09.2017, pronunţată în dosarul nr. 3063/114/2015, definitivă prin decizia penală nr. 1385 din 8.12.2017, 
pronunțată de către Curtea de Apel Ploieşti, prin care au fost respinse ca nefondate apelurile declarate de către inculpați, nepublicată. 

11 În cea de-a treia cauză (sentința penală nr. 47/24.04.2017, pronunţată de Tribunalul Buzău în dosarul nr. 2219/114/2016, definitivă prin 
decizia penală nr. 1092/16.10.2017, pronunțată de către Curtea de Apel Ploieşti, prin care au fost respinse ca nefondate apelurile inculpaţilor, 
hotărâri nepublicate), s-a reținut că inculpații nu au săvârşit tentativa la infracțiunea de omor sub stăpânirea unei puternice tulburări sau emoții, 
determinată de o provocare din partea persoanei vătămate, aceştia fiind cei care au pornit în urmărirea maşinii în care se afla persoana vătămată, 
după ce s-au întâlnit întâmplător pe strada Industriilor din Buzău şi au coborât, concomitent cu celelalte persoane din autovehicule, pregătiți cu 
obiectele contondente pe care le aveau asupra lor. 

12 Pascu I., op.cit., p. 111. 

13 Antoniu, G., Observații cu privire la anteproiectul unui al doilea nou Cod penal (1), în R.D.P. nr. 4/2007, p. 14. 

14 Pascu, I., op. cit., p. 110. 

15 Pascu, I., idem, p. 182. 

16 Pentru detalii, a se vedea Streteanu, F., Niţu, D., op. cit., p. 411 şi urm. 

17 Idem, p. 458. 

18 Ibidem, p. 411. 


PRINCIPIILE CURŢII EUROPENE A DREPTURILOR OMULUI ÎN CAZURILE 
DE MALPRAXIS MEDICAL DIN ROMÂNIA 

Abstract : Legal and judicial shortcomings of the domestic justice system are undeniable given that in recent 
years the European Court of Human Rights has repeatedly found the Romanian state guilty for violating several 
articles of the European Convention. Numerous convictions have been given in medical malpractice cases developed 
in sanitary facilities that have resulted in injuries of body integrity or death of the patients concerned. Even though 
the Romanian state has solved most of the problems it faced at the time of the facts and which have, in fact, led to 
violations of citizens! rights, as found by the Court, there are still issues for which no solutions have been identified. 

De-a lungul timpului Curtea Europeană a Drepturilor Omului a condamnat statul român în repetate rânduri în 
cauze în care s-au cercetat prezumtive culpe medicale care au produs vătămarea corporală sau chiar decesul 
pacienţilor. În analiza acestor cauze Curtea a reţinut încălcarea mai multor articole din Convenţie care garantează o 
serie de drepturi cetăţenilor din țările europene şi a subliniat existența unor deficienţe la nivelul legislaţiei din 
România aplicabile la data faptelor, dar şi la nivelul instrumentării cauzelor de către organele judiciare. Hotărârile 
prezentate relevă atât principiile generale pe care Curtea le-a stabilit pentru acest tip de cauze, cât mai ales modalitatea 
concretă de aplicare a principiilor, prin raportare la particularitățile fiecărui caz. Cunoaşterea, înţelegerea şi însuşirea 
acestor reguli este esenţială pentru evitarea unor erori similare care ar putea conduce în viitor la noi încălcări ale 
drepturilor cetățenilor şi implicit la pronunțarea unor alte condamnări ale statului român de către Curtea Europeană. 


1. În cauza Codarcea vs. României, ca situaţie de fapt reținută, reclamanta a suferit în anul 1996 mai multe 
intervenții chirurgicale estetice la față în urma cărora a prezentat o pareză facială pe partea dreaptă şi alte câteva 
sechele care au necesitat administrarea de medicamente, fizioterapie şi alte intervenţii chirurgicale la unităţi sanitare 
private şi de stat până în 2006. Reclamanta s-a adresat Curţii Europene a Drepturilor Omului invocând încălcarea art. 
6 care garantează dreptul la judecarea cauzei într-un termen rezonabil şi art. 8 care garantează dreptul la viață privată. 
Reclamanta a susținut că articolele menţionate au fost încălcate ca urmare a duratei excesive şi ineficienţei procedurii 
care viza angajarea răspunderii medicului care a supus-o unei intervenții de chirurgie plastică la pleoape fără a-i 
solicita în mod valabil consimțământul şi fără a o informa cu privire la posibilele consecinţe. 

În analiza art. 6, Curtea Europeană a stabilit că începutul perioadei care este luată în considerare pentru a aprecia 
termenul rezonabil al procedurilor se situează la momentul la care reclamanta s-a prevalat de dreptul său cu caracter 
civil, adică de la constituirea ca parte civilă care a coincis cu formularea plângerii penale faţă de medic. Potrivit Curţii, 
momentul de final al aceleiaşi perioade corespunde hotărârii definitive a curții de apel care confirmă în materie civilă 
dreptul reclamantei de a fi despăgubită de medicul care i-a cauzat un prejudiciu neputând fi luat in considerare 
momentul la care s-a finalizat procedura penală pentru că aceasta nu a avut niciun rezultat în sensul ca s-a încetat 
urmarirea penală pentru că a intervenit prescripția răspunderii penale a medicului, iar acțiunea civilă a trebuit să fie 
continuată în fața instanţelor civile. Aplicând acest raționament în calculul perioadei de timp, Curtea a constatat că 
durata procedurii în cauză a fost de 9 ani, 6 luni şi 23 zile. 

În aprecierea caracterului rezonabil al duratei unei proceduri Curtea are în vedere circumstanţele cauzei şi 
criteriile consacrate de jurisprudenţa acesteia, în special complexitatea cauzei, comportamentul reclamantului şi cel al 
autorităţilor competente şi miza litigiului pentru persoanele în cauză. În ceea ce priveşte o acţiune în răspundere civilă 
delictuală pentru prejudiciul cauzat integrităţii fizice a reclamantei, Curtea a considerat că miza cauzei impunea o 
diligență deosebită din partea autorităţilor, având în vedere că reclamanta avea 65 ani la momentul constituirii ca parte 
civilă. În plus, a mai reţinut că deşi întrebările medicale puse în cauză aveau o anumită complexitate, o durată de peste 
9 ani nu se justifică, mai ales că acțiunea penală s-a încheiat prin intervenția prescripţiei răspunderii penale după mai 
mult de 6 ani de la introducerea plângerii penale şi constituirea ca parte civilă. Pe de altă parte, deşi întârzieri 
semnificative determinate de comportamentul reclamantei nu s-au reliefat, în ceea ce priveşte comportamentul 
autorităților, deşi Parchetul de pe lângă Curtea Supremă de Justiţie s-a pronunţat în sensul că parchetul competent 
trebuie să desfăşoare cu promptitudine urmărirea penală pentru soluționarea cauzei, nu au existat măsuri concrete care 
să accelereze procedura, iar cauza a fost casată cu trimitere spre rejudecare ca urmare a lipsei de competenţă a 
instanţei. Aceste elemente au determinat Curtea să conchidă că în cazul reclamantei nu s-a respectat termenul 
rezonabil, ceea ce a condus la încălcarea art. 6 alin.1 din Convenţie. 

În analiza art. 8 CEDO Curtea aminteşte că intră sub incidenţa acestui articol întrebările legate de integritatea 
morală şi fizică a indivizilor, participarea acestora la alegerea actelor medicale care le sunt aplicate, consimțământul 
lor în această privinţă şi accesul la informaţii care să le permită evaluarea riscurilor sanitare la care sunt expuşi. Se mai 
reţine totodată că dacă încălcarea dreptului la viață sau integritate fizică nu este voluntară, obligația statelor de a 
implementa un sistem judiciar eficient nu impune în mod necesar în toate cazurile un mecanism de natură penală 
deoarece în contextul specific al neglijenţelor medicale o astfel de obligaţie poate fi îndeplinită şi dacă sunt luate 
măsuri disciplinare împotriva cadrelor medicale vinovate şi dacă sistemul juridic naţional le oferă persoanelor în 
cauză posibilitatea formulării unor cereri în faţa instanțelor civile, singure sau împreună cu cereri în fața instanţelor 
penale în scopul de a stabili răspunderea medicilor în cauză şi dacă este cazul, de a obţine aplicarea oricărei sancţiuni 
civile corespunzătoare. În orice caz, Curtea stabileşte în sarcina statelor părţi obligaţia de a implementa un cadru de 
reglementare care să impună spitalelor, publice sau private, adoptarea unor măsuri care să asigure protecţia vieţii 
pacienților lor. 

În ceea ce priveşte efectuarea unui tratament medical fără consimțământul pacientului în cazul în care acesta este 
adult şi în deplinătatea facultăţilor mintale se consideră atingere adusă integrităţii fizice a persoanei, iar statele sunt 
obligate să ia măsuri de reglementare necesare pentru ca medicii să îşi pună întrebări cu privire la consecinţele 
previzibile pe care intervenția medicală planificată le poate avea asupra integrității fizice a pacienţilor lor şi să îi 
informeze în prealabil pe aceştia astfel încât să îşi dea acordul în cunoştinţă de cauză. 

Aplicând aceste principii la cauza de față, Curtea a constatat că reclamanta nu a primit suma care i-a fost acordată 
cu titlu de prejudiciu moral din cauza insolvabilităţii medicului, împrejurare agravată de absenţa în dreptul român la 
data faptei a unui mecanism de asigurare de răspundere profesională a medicilor care alături de refuzul instanţelor de a 
angaja răspunderea spitalului ca parte responsabilă civilmente au condus la lipsirea reclamantei de o protecție juridică 
eficientă. În consecință, fiind evident că reclamanta nu avea la dispoziţie niciun mijloc legal care să îi permită să facă 
efectivă reparația, s-a încălcat art. 8 din Convenţie. 


2. În cauza Eugenia Lazăr vs. României, ca situaţie de fapt reţinută, în noaptea de 10/11 iulie 2000 reclamanta l-a 
dus pe fiul său în vârstă de 22 ani care prezenta simptome de sufocare la spitalul judeţean, acesta a fost introdus la 
2:30 în unitatea de primiri urgenţe, unde a fost examinat şi transferat la Serviciul ORL (Otorinolaringologie), iar la 
2:45 a fost chemat un alt medic de la domiciliu care a decis efectuarea unei traheotomii începute în jurul orei 03:15, în 
cursul căreia pacientul a făcut un stop respiratoriu şi a decedat. 

Reclamanta s-a adresat Curții Europene a Drepturilor Omului invocând încălcarea art.6 din Convenţia Europeană 
a Drepturilor Omului care garantează dreptul la un proces echitabil. Reclamanta a susținut că acest articol a fost 
încălcat deoarece decesul fiului său a fost provocat de disfuncţionalităţile secţiilor medicale ale spitalului, iar ancheta 
inițiată în urma plângerii sale penale a fost condusă defectuos de autorități. 

Curtea Europeană a considerat că aspectele semnalate se circumscriu sferei de aplicabilitate a articolului 2 din 
Convenţie şi le-a examinat din această perspectivă. Astfel, Curtea a reținut că actele sau omisiunile autorităţilor în 
cadrul politicilor de sănătate publică pot în anumite circumstanţe să angajeze răspunderea lor din perspectiva art.2, 
reținând totodată că atunci când un stat contractant a făcut ce trebuia să facă pentru a asigura un nivel înalt de 
competenţă în ceea ce priveşte cadrele medicale şi pentru a garanta protejarea vieţii pacienţilor, aspecte precum o 
eroare de judecată din partea unui cadru medical sau o coordonare necorespunzătoare a cadrelor medicale în 
tratamentul unui pacient în particular nu sunt suficiente în sine pentru ca statul să răspundă în baza art.2. 

În aprecierea Curţii, art.2 impune statului să instituie un sistem judiciar eficient şi independent care să permită 
stabilirea cauzei decesului unei persoane care se află sub răspunderea personalului medical -fie în sectorul public, fie 
privat- şi dacă este cazul obligarea acestuia să răspundă pentru faptele sale. Pentru cauzele de neglijență medicală o 
cerinţă de promptitudine şi diligență rezonabilă este necesară întrucât cunoaşterea faptelor şi a erorilor eventual 
comise în acordarea de îngrijiri medicale este esențială pentru a permite instituțiilor în cauză şi personalului medical 
să remedieze potenţialele deficiențe, să prevină erori similare, pentru siguranța beneficiarilor de servicii de sănătate, 
pentru păstrarea încrederii publicului şi prevenirea oricărei aparențe de tolerare a actelor ilegale. 

Existenţa în legislația națională a dispoziţiilor care autorizează instituțiile de medicină legală competente să emită 
avize care să eludeze cererile autorităților judecătoreşti şi să refuze să coopereze cu ele de fiecare dată când nevoile 
anchetei impun acest lucru nu este conformă cu principala datorie a statului de a garanta dreptul la viață prin 
instituirea unui cadru juridic şi administrativ eficient care să permită stabilirea cauzei decesului unui individ care se 
află sub răspunderea personalului medical. 

Curtea a constatat cu privire la cazul prezentat în fața sa că respingerea de către comisia superioară a Institutului 
Naţional de Medicină Legală a concluziilor instituţiilor subordonate potrivit cărora au existat disfuncționalități în 
protocolul de asistență medicală de urgenţă s-a limitat la descrierea protocolului medical aplicabil şi exonerarea de 
răspundere a medicilor implicaţi, or Curtea a considerat că e necesar un raport fundamentat ştiinţific care să includă o 
soluție motivată în raport cu eventualele contradicții între avizele institutelor de rang inferior, obligaţia de motivare 
fiind cu atât mai importantă cu cât potrivit legislaţiei interne, formularea unui aviz de autoritatea naţională supremă în 

domeniu împiedica institutele de rang inferior să efectueze noi expertize sau să le completeze pe cele efectuate, iar ca 
elemente de probă nu se utilizau avize ştiinţifice emise de alte instituţii independente. În consecință, imposibilitatea 
instanțelor de a se pronunţa în deplină cunoştinţă de cauză cu privire la motivele decesului fiului reclamantei şi 
răspunderea eventuală a medicilor care l-au îngrijit în noaptea decesului a determinat încălcarea art 2. 


3. În cauza Baldovin vs. României, ca situație de fapt reţinută, în anul 2002 s-a produs decesul copilului 
reclamantei prin asfixie la două zile după ce a fost născut pe cale naturală, asfixie produsă în momentul naşterii de 
cordonul ombilical. Naşterea naturală a fost provocată ca urmare a deciziei medicului de gardă deşi medicul ginecolog 
care monitorizase sarcina de-a lungul timplui stabilise că este indispensabilă efectuarea operaţiei cezariană din cauza 
poziției fătului. 

Reclamanta s-a adresat Curţii Europene a Drepturilor Omului invocând încălcarea art. 2, 6 şi 13 din Convenţia 
Europeană a Drepturilor Omului deoarece în urma decesului fiicei sale nu s-a realizat o anchetă efectivă. Curtea 
Europeană a considerat că aspectele semnalate se circumscriu sferei de aplicabilitate a articolului 2 din Convenţie şi 
le-a examinat din această perspectivă. Curtea a reluat toate principiile stabilite anterior în cauza Eugenia Lazăr contra 
României, concluzionând încă o dată că legislaţia la nivel național care reglementa activitatea de medicină legală nu 
prezenta suficiente garanții împotriva arbitrariului. 


4. În cauza Florin Istrăţoiu vs. României, ca situaţie de fapt reţinută, în 2005, fiului reclamantului i s-a efectuat o 
amigdalectomie, iar la scurt timp după intervenţie a suferit o hemoragie, a fost transportat la spital şi dus la unitatea de 
urgente, dar nu a primit ajutor medical aici deoarece un cadru medical l-a direcționat către secţia de pediatrie unde a 
decedat în scurt timp. Reclamantul s-a adresat Curţii Europene a Drepturilor Omului invocând încălcarea art. 2 şi 6 
din Convenţia Europeană a Drepturilor Omului deoarece decesul fiului său a fost cauzat de neglijența personalului 
medical, iar ancheta condusă de autorităţi nu a fost efectivă şi promptă, răspunderea celor vinovaţi nefiind stabilită în 
vreo formă. 

În analiza art. 2 din Convenţie, Curtea a reţinut că activitatea corpului medical era reglementată, fiecare persoană 
care îşi desfăşura activitatea la departamentul de urgente avea atribuțiile stabilite în fişa postului, iar o încălcare a 
regulilor ar fi condus la aplicarea unor sancțiuni. Totodată, Curtea a observat că raportul medico-legal statuase că 
tratamentul pre şi post operator au fost corespunzătoare şi pacientul nu a fost tratat neglijent, aşa încât statul nu 
răspunde în temeiul art. 2 CEDO deoarece obligațiile care revin statului în temeiul art. 2 impun un sistem judiciar 
independent şi efectiv care să determine cauza decesului pacienților şi pe cei responsabili în sfera profesiilor medicale, 
indiferent că e vorba despre sectorul public sau privat fără a fi obligatoriu să existe un remediu de drept penal pentru 
fiecare caz atât timp cât e vorba de culpă. 

Din punct de vedere al duratei anchetei derulate, Curtea a reţinut că perioada de 4 ani si 11 luni e considerată 
rezonabilă atât timp cât au fost audiate toate cadrele medicale implicate şi alte persoane care aveau informații despre 
operaţie, au fost audiaţi părinții şi li s-au comunicat copii de pe rapoartele de expertiză medico-legală şi soluţiile 
organelor de urmărire penală, în fața instanţei au avut acces la dosar şi au putut să îşi susțină punctul de vedere în scris 
şi oral, au existat mai multe rapoarte de expertiză medico-legală şi nu s-au identificat perioade de inactivitate a 
organelor judiciare. 

Deşi reclamantul a invocat că nu a putut obţine un nou raport de expertiză medico-legală, Curtea a observat că 
față de cauza Eugenia Lazăr, rapoartele de expertiză medico-legală erau concordante sub aspectul cauzelor decesului 
şi a corectitudinii tratamentului acordat, iar solicitările reclamantului de realizare a unui nou raport au fost respinse 
pentru că acesta nu era necesar, ceea ce înseamnă că instanţele aveau suficiente elemente la dispoziţie pentru a 
pronunţa o soluţie. 

În consecință, în absenţa oricărui element de arbitrariu care să fie imputat autorităţilor în activitatea lor de 
cercetare a cauzelor morţii, faptul că rezultatul cercetărilor a fost unul nefavorabil pentru reclamant nu este suficient 
pentru a reține că statul ar fi răspunzător în baza art. 2 CEDO, mai ales în condiţiile în care art. 2 nu garantează dreptul 
de a obţine o condamnare penală a unei persoane. Mai mult, ca urmare a neepuizării căilor interne (civilă şi 
disciplinară), Curtea a declarat cererea inadmisibilă. 


5. În cauza Dorina Stihii Boos vs. României, ca situaţie de fapt s-a reţinut că în anul 2001, sora reclamantei, care 
prezenta o tumoră abdominală şi o patologie cardio-vasculară, internată fiind în spital, a urmat tratament, însă în final 
a decedat. Reclamanta s-a adresat Curţii Europene a Drepturilor Omului invocând încălcarea art. 6 din Convenţia 
Europeană a Drepturilor Omului deoarece decesul surorii sale a fost cauzat de lipsa de îngrijiri adecvate în timpul 
spitalizării, iar ancheta autorităților cu privire la aspectele sesizate a fost condusă defectuos. Curtea Europeană a 
considerat că aspectele semnalate se circumscriu sferei de aplicabilitate a articolului 2 din Convenţie şi le-a examinat 
din această perspectivă. 

Astfel, Curtea a constatat că în cursul anchetei au fost audiaţi toti medicii care îngrijiseră pacienta, se realizase un 
raport de expertiză pentru a fi stabilite cauzele decesului, în cursul etapei judiciare reclamanta a avut acces la dosar şi 

a participat la dezbateri, iar durata de 4 ani si 2 luni nu pune în sine o problemă din perspectiva art. 2. Curtea reţine, la 
fel ca şi în cauza Eugenia Lazăr că potrivit legislaţiei naționale, după ce s-a pronunțat comisia superioară din cadrul 
Institutului Naţional de Medicină Legală era imposibilă solicitarea unui nou aviz, însă faţă de cauza menţionată, în 
prezenta speță rapoartele de expertiză medico-legală erau în concordanță, iar instanţele au considerat că au suficiente 
elemente pentru a determina circumstanţele morții sorei reclamantei. 

Curtea a mai subliniat că reclamanta avea posibilitatea să sesizeze autoritățile administrative cu o plângere 
disciplinară împotriva medicilor şi să introducă o acţiune în răspundere civilă delictuală aceasta din urmă neavând 
doar o finalitate pecuniară, ci având ca scop în primul rând constatarea greşelii, în condiţiile în care art. 2 nu implică 
dreptul de a obține condamnarea penală a unui terț. Faţă de faptul că deşi căile de atac puse la dispoziția reclamantei 
erau suficiente pentru a îndeplini obligaţiile procedurale ale statului, reclamanta nu le-a utilizat, cererea sa este 
inadmisibilă. 


6. În cauza Csoma vs. României, ca situaţie de fapt reţinută, reclamanta, de profesie asistentă medicală, a rămas 
însărcinată şi a fost urmărită în evoluţia sarcinii de un medic ginecolog de la spitalul orăşenesc. În săptămâna 16 de 
sarcină s-a descoperit că fătul avea hidrocefalie, reclamantei i s-au administrat substanţe pentru provocarea avortului, 
iar după expulzarea fătului s-a declanşat o hemoragie şi a fost transportată la spitalul judeţean unde i s-a efectuat o 
histerectomie totală pentru a-i salva viaţa, determinând incapacitatea sa de a avea copii. 

Reclamanta s-a adresat Curţii Europene a Drepturilor Omului invocând încălcarea art 2, 6 şi 13 din Convenţia 
Europeană a Drepturilor Omului deoarece nu a fost informată despre natura şi posibilele consecinţe ale procedurii, iar 
cercetarea cauzei de către autorități a fost superficială. Curtea Europeană a considerat că aspectele semnalate se 
circumscriu sferei de aplicabilitate a articolului 8 din Convenţie şi le-a examinat din această perspectivă. 

Curtea a subliniat că este important pentru persoanele care întâmpină riscuri pentru sănătatea lor să aibă acces la 
informaţii care să le permită evaluarea riscurilor respective aşa încât statele trebuie să adopte măsurile normative 
necesare pentru a garanta că medicii iau în considerare consecinţele previzibile ale unei proceduri medicale planificate 
asupra integrităţii corporale a pacienților şi îi informează din timp pe pacienții respectivi despre consecinţe astfel încât 
aceştia să fie în măsură să ia o decizie informată deoarece dacă un risc previzibil de acest tip se concretizează fără ca 
pacientul să fi fost informat corespunzător şi în prealabil de către medici, statul contractant poate fi direct răspunzator 
pentru omiterea acestor informaţii. 

În cauza prezentată, Curtea a reţinut că în urma procedurilor medicale într —un spital public viața reclamantei a 
fost pusă în pericol şi aceasta a ajuns în incapacitate permanentă de a avea copii, deci art. 8 e aplicabil. În plus, a 
observat că rapoartele sunt concordante în sensul că medicul a omis înainte de efectuarea procedurii să obţină în scris 
consimțământul informat al reclamantei cu toate că legislația internă prevede expres dreptul pacientului de a primi 
informații suficiente care să ofere pacientului posibilitatea de a-şi da în prealabil consimțământul informat față de o 
procedură riscantă, medicul având obligaţia de a obține acest consimțământ. 

Curtea a considerat că faptul că reclamanta era asistentă medicală de profesie nu îl scutea pe medic de urmarea 
procedurilor stabilite şi de informarea acesteia despre riscurile inerente procedurii, mai ales că din fapte reiese că deşi 
avortarea fătului era o necesitate, nu era un caz de urgență extremă pentru efectuarea procedurii, deci medicul nu se 
confrunta cu constrângeri de timp care să justifice faptul că nu a efectuat analizele preliminare efectuării procedurii şi 
nu a evaluat dacă spitalul orăşenesc era dotat corespunzător pentru a rezolva posibilele complicaţii. Concluzia Curţii a 
fost că reclamantei i-a fost încălcat dreptul la viață privată garantat de art. 8 CEDO prin faptul că nu a fost implicată în 
alegerea tratamentului medical şi nu a fost informată corespunzător cu privire la riscurile inerente procedurii medicale, 
fiind în acelaşi timp în imposibilitate de a obţine o reparaţie pentru încălcarea dreptului său. 

Sub aspect procedural al anchetei, Curtea a constatat că procurorul nu a luat în considerare rapoartele medicale 
care relevau deficienţe procedurale şi nici nu a răspuns întrebărilor reclamantei deşi acestea erau relevante şi 
importante pentru clarificarea evenimentelor şi a considerat inadmisibil că a fost posibilă efectuarea unei operaţii fără 
respectarea normelor şi mecanismelor de protecţie instituite chiar de sistemul intern. 


7. În cauza Elena Cojocaru vs. României, ca situaţie de fapt reţinută, în 2001 fiicei reclamantei, însărcinată în 
luna a 7-a la momentul respectiv i s-a administrat de medic un tratament în urma căruia i-a apărut o echimoză întinsă 
pe picioare şi abdomen cauzată de crăparea vaselor sanguine, starea sa de sănătate înrăutățindu-se treptat şi ducând în 
final la decesul acesteia şi al copilului nou-născut imediat după operaţia de cezariană. Reclamanta s-a adresat Curţii 
Europene a Drepturilor Omului invocând încălcarea art. 2, 6 şi 13 din Convenţia Europeană a Drepturilor Omului 
deoarece decesul fiicei şi nepoatei sale au fost cauzate de neglijența medicilor, iar ancheta condusă de autorităţi nu a 
fost efectivă şi promptă. Curtea Europeană a considerat că aspectele semnalate se circumscriu sferei de aplicabilitate a 
articolului 2 din Convenţie şi le-a examinat din această perspectivă. 

Curtea a reţinut că probele disponibile la dosar relevă anumite probleme în coordonarea părților implicate în 
tratarea pacientei, precum şi o întârziere în acordarea tratamentului de urgență adecvat stării sale de sănătate, fapt ce 
indică o disfuncţionalitate a serviciilor de sănătate oferite de spitalele de stat. În privinţa anchetei derulate, Curtea a 

constat că autorităţile nu au dispus efectuarea unui raport de expertiză medico-legală cu privire la circumstanţele 
producerii deceselor rudelor reclamantei deşi acesta reprezintă o probă esențială în cauzele în care se cercetează o 
posibilă infracțiune de ucidere din culpă şi este totodată necesar să fie solicitat atunci când se analizează posibilitatea 
ca malpraxisul medical să fie cauza morţii. Curtea a reținut în plus că autorităţile nu au lămurit aspecte esenţiale 
precum cauza morţii, dacă medicul a administrat sau nu tratamentul în conformitate cu obligațiile sale profesionale, 
dacă acest tratament a fost sau nu adecvat şi motivul pentru care fiica reclamantei nu a fost însoțită pe parcursul 
transferului între unitățile sanitare de către un medic în ciuda stării sale grave de sănătate. Cu privire la durata 
anchetei, Curtea a constatat că aceasta s-a întins pe o perioadă de aproximativ 10 ani, ceea ce dovedeşte lipsa de 
diligență a autorităţilor. În consecinţă, pentru motivele reţinute, Curtea a conchis că a fost încălcat art. 2 din 
Convenţie. 


8. În cauza Mihu vs. României, ca situaţie de fapt reținută, în august 2005 reclamantul şi-a dus fiul de 42 de ani la 
Spitalul Judeţean de Urgenţă Sibiu, unde a fost examinat de medicul de gardă şi i s-a pus diagnosticul de sindrom 
icteric, diagnostic schimbat ulterior în ciroză hepatică cu hemoragie gastrointestinală. Deşi medicul a decis ca 
pacientul să fie internat în secţia de gastroenterologie, cum aceasta se afla în altă clădire şi nu avea lift, pacientul a 
rămas în unitatea de primiri urgente. Când starea acestuia s-a înrăutățit, a fost consultat de un medic de la terapie 
intensivă, care a recomandat continuarea tratamentului prescris şi a decis să i se facă transfuzii de sânge, acestea 
fiind sistate însă în timpul nopţii. În condiţiile în care starea pacientului continua să se deterioreze, s-a decis 
efectuarea unei endoscopii digestive superioare, procedură ce a eşuat din cauza sângerării masive gastro-intestinale, 
pacientul fiind declarat decedat din cauza unui stop cardio-respirator. 

Reclamantul s-a adresat Curţii Europene a Drepturilor Omului invocând încălcarea art. 2 şi 6 din Convenţia 
Europeană a Drepturilor Omului date fiind circumstanțele decesului fiului său şi lipsa unei anchete efective conduse 
de autorități. Curtea Europeană a considerat că aspectele semnalate se circumscriu sferei de aplicabilitate a art. 2 din 
Convenţie şi le-a examinat din această perspectivă. Deşi Curtea nu a reţinut încălcarea art. 2 din Convenţie din punct 
de vedere substanțial, fiind imposibil ca pe baza probelor existente să stabilească dacă deficienţele în organizarea 
spitalului au avut sau nu un rol în decesul persoanei, din punct de vedere procedural, ancheta nu a respectat 
standardele impuse la nivel european. 

Astfel, Curtea a observat că în afara solicitării unui examen medico-legal obişnuit pentru acest tip de caz şi a 
audierii a doi medici şi a reclamantului, niciun alt act de urmărire penală nu a fost efectuat timp de aproape 12 
luni în prima parte a anchetei, iar argumentele reclamantului nu au fost analizate şi avute în vedere de organele de 
urmărire penală în această perioadă. Curtea a observat că soluţiile organelor de urmărire penală au fost desfiinţate de 
trei ori de instanţele judecătoreşti pe motiv că circumstanțele decesului nu au fost clarificate, astfel încât ancheta 
penală a fost redeschisă de trei ori. La a treia redeschidere majoritatea martorilor noi care au fost identificați şi audiaţi 
nu au mai putut furniza vreo lămurire având în vedere că trecuseră deja 7 ani de la deces. În consecinţă, Curtea a 
conchis că sistemul naţional în ansamblul său, confruntat cu prezenta cauză de presupusă culpă medicală care a 
condus la decesul fiului reclamantului nu a fost capabil să desfăşoare o anchetă care să corespundă standardelor 
impuse de art. 2 din Convenţie din punct de vedere al eficienţei şi celerității. 


9. În cauza Ioniță vs. României, ca situaţie de fapt reținută, în anul 2005, fiul reclamanţilor, în vârstă de 4 ani şi 9 
luni, a fost internat la Spitalul Judeţean de Urgenţă pentru a fi supus unei intervenţii chirurgicale de extirpare a 
polipilor. Acesta a fost anesteziat şi operat, însă după ce a fost scos din sala de operații starea sa de sănătate s-a 
înrăutățit. Deşi s-a încercat resuscitarea, acesta a decedat din cauza insuficienței cardio-respiratorii acute, produsă în 
urma blocării căilor aeriene şi aspirării în plămâni a unei cantități de sânge. 

Reclamanţii s-au adresat Curţii Europene a Drepturilor Omului invocând încălcarea art.6 din Convenţia 
Europeană a Drepturilor Omului invocând lipsa unei anchete efective condusă de autorităţi cu privire la decesul fiului 
lor. Curtea Europeană a considerat că aspectele semnalate se circumscriu sferei de aplicabilitate a articolului 2 din 
Convenţie şi le-a examinat din această perspectivă. Curtea a reţinut că, la fel ca în cauza Eugenia Lazăr contra 
României, nu a existat posibilitatea obținerii de către instanţe de la Institutul Naţional de Medicină Legală a unui nou 
raport de expertiză care să clarifice cauzele producerii decesului. Mai mult, Curtea a constatat că autorităţile nu au 
depus niciun efort pentru a identifica noul domiciliu de pe teritoriul Italiei în vederea audierii unui martor considerat 
esențial pentru aflarea adevărului, respectiv asistenta care supraveghease pe fiul reclamanților post-operatoriu. Curtea 
a mai subliniat că instanțele de judecată naţionale nu au identificat existența unui caz de malpraxis în cauză, deşi 
organele disciplinare au constatat că atât medicul chirurg, cât şi medicul anestezist nu solicitaseră pre-operatoriu 
consimțământul scris al reclamanților pentru procedura chirugicală, deşi era obligatoriu potrivit dispozițiilor legale din 
dreptul român. Totodată, Curtea reţine că ancheta a durat mai mult de 6 ani şi jumătate, durată care nu se justifică prin 
circumstanţele cauzei, iar posibilele erori intervenite în cursul acordării de îngrijiri medicale trebuie să fie stabilite cu 
promptitudine astfel încât să fie aduse la cunoştinţa personalului medical în scopul prevenirii de erori similare şi 

garantării siguranței beneficiarilor de servicii medicale. În consecință, Curtea a conchis că a fost încălcat art.2 din 
Convenţie. 

Analizând cauzele prezentate, se poate constata că o parte dintre aspectele semnalate de Curtea Europeană ca 
fiind neconforme cu standardele impuse de Convenţie au fost remediate. Avem în vedere în mod special carenţele 
existente la nivel legislativ care au fost înlăturate odată cu modificarea şi ulterior abrogarea vechilor acte normative, 
urmată de intrarea în vigoare a unei noi legislații în materie. Totodată, în legislaţie au fost introduse remedii şi pentru 
cealaltă categorie de deficiențe majore, respectiv cele referitoare la derularea de către organele judiciare a unor 
anchete lipsite de efectivitate şi promptitudine. Astfel, în prezent, este reglementată posibilitatea formulării de către 
persoanele interesate a unei contestaţii privind durata proceselor penale, astfel încât instanţa să stabilească un termen 
rezonabil pentru finalizarea fazei de urmărire penală sau a judecății. Cu toate acestea, remediul menţionat este 
aplicabil exclusiv proceselor penale începute după 1 februarie 2014, ceea ce lasă în afara sferei de aplicare şi implicit, 
în afara protecţiei conferite de dispozițiile legale procesele penale începute anterior. Prin urmare, în cazul acestora, 
părțile nu au nicio posibilitate să determine accelerarea efectuării anchetei de către organele judiciare, lipsa 
promptitudinii acestora putând genera noi condamnări ale statului român de către instanța europeană. 


EVOLUŢIA MĂSURILOR DE PROTECȚIE A TINERILOR ÎN CONTEXTUL 
GARANTĂRII DREPTULUI FUNDAMENTAL LA INFORMAȚIE 

Abstract: The foundation of any knowledge-based society are the individual's right to information and the 
freedom of expression, both of which stand as the basis of a democratic society and of the other rights and freedoms. 
When it comes to the right to information, one must bear in mind that everyone has the right to access information, 
Which is imperative for their social development. At both European and national level, the right to information is 
guaranteed, but it is a right likely to be limited. 

Within the study I will analyse the manner in which the limitation of the right to information is made in order to 
provide measures for the protection of young people. In a society with a rapidly evolving information technology, 
accessible to a growing number of people (including minors), it is necessary to adopt technical and legislative 
measures meant to ensure a harmonious development of young people without affecting them physically, mentally or 
even economically. 

On the other hand, as with any approach to the guarantees and limitations of a fundamental right, a balance 
must be maintained between the two measures, so that the right itself should not be emptied of content and the 
measures be circumscribed to the objective pursued, the protection of young people. The challenges in this area are 
even greater as we are already talking about instantaneous, immediate communication, which does not comply with 
well-defined rules, especially in the on-line environment. 

I. CONSIDERAȚII GENERALE 

Dreptul la informaţie este un drept fundamental al omului, recunoscut ca atare la nivel naţional şi internațional. 
Deşi este recunoscut ca fiind „piatra de temelie” a tuturor celorlalte drepturi, legat indisolubil de libertatea de 
exprimare, acest drept este recunoscut ca fiind unul relativ, care poate fi supus unor restrângeri, în condiţiile în care 
aceste restrângeri sunt necesare şi sunt menţionate în lege. Una dintre limitările dreptului la informaţie este aceea de a 
nu afecta măsurile de protecţie a tinerilor. 

Atunci când vorbim despre măsurile de protecţie a tinerilor, avem în vedere perioada de la naştere până la 
majorat, interval în care aceste mijloace au ca obiectiv eliminarea factorilor de risc la adresa dezvoltării acestei 
categorii sociale. 

La nivel internaţional, au existat preocupări constante privind drepturile copilului, în corelaţie cu evoluția 
drepturilor şi libertăţilor fundamentale ale omului, în ansamblu. Declaraţia de la Geneva, a Ligii Naţiunilor Unite, din 
anul 1924!, a proclamat necesitatea de a oferi copilului „mijloacele necesare dezvoltării sale normale, atât material, 
cât şi spiritual”, iar Declaraţia Drepturilor Copilului”, a reafirmat, în preambulul său, „nevoia de măsuri speciale de 
protecţie şi îngrijire, inclusiv de protecţie juridică adecvată”. Toate aceste preocupări au drept temei faptul că, până la 
vârsta majoratului, persoanele nu au încă o dezvoltare fizică şi mintală suficientă pentru a adopta decizii corecte. 
Declaraţia a enunțat mai multe principii, pe care le consideră necesar a fi aplicate, pentru a asigura copiilor o 
dezvoltare armonioasă. De interes, în contextul studiului, este cel de-al doilea principiu al Declaraţiei: „Copilul se va 
bucura de o protecţie specială, şi va primi oportunități şi facilități, prin lege sau prin alte metode, pentru a-l ajuta să se 
dezvolte fizic, mental, moral, spiritual şi social intr-o manieră sănătoasă şi normală şi în condiţii de libertate şi 
demnitate. La promulgarea legilor ce vin să îndeplinească acest scop, cele mai bune interese ale copilului vor avea 
prioritate.” Principiul nr. 7 al Declaraţiei stabileşte că „cele mai bune interese ale copilului vor fi principiul călăuzitor 
pentru cei responsabili de educarea şi formarea sa”, iar principiul nr. 8 statuează: „copilul se va număra printre primii 
care vor primi protecție şi ajutor”. 

Astfel, identificăm originea preocupării legiuitorilor de a stabili un tratament diferențiat, din punct de vedere 
juridic, pentru tineri, de a le asigura protecţie suplimentară, interesul copilului devenind prioritar. 

Convenţia cu privire la drepturile copilului”, garantează, în art. 13, dreptul la informaţie al copilului care 
„cuprinde libertatea de a căuta, de a primi şi de a difuza informaţii şi idei de orice natură, indiferent de frontiere, sub 


* Doctorand, Academia de Studii Economice, Bucureşti, avpalina_16(Oyahoo.com 

! Geneva Declaration of the Rights of the Child, adopted 26 September, 1924, League of Nations 

https:/Awww.unicef.org/vietnam/01_- Declaration of Geneva_1924.PDF 

2 Declaration of the Rights of the Child, rezoluţie a Adunării Generale a ONU din 2 noiembrie 1959 (Rezoluţia 1386) proclamată în a 
XIV-a sesiune a ONU. 

https:/Awww.unicef.org/lac/spbarbados/Legal/global/General/declaration_child1959.pdf 

3 Convenţia Organizaţiei Naţiunilor Unite nr. (r1) din 20/11/1989 cu privire la drepturile copilului, republicată în Monitorul Oficial, Partea I 
nr. 314 din 13/06/2001 

http://ww.unicef.ro/wp-content/uploads/Conventia-cu-privire-la-Drepturile-Copilului.pdf 

forma orală, scrisă, tipărită sau artistică ori prin orice alte mijloace, la alegerea copilului.” Totodată, cu respectarea 
principiilor legalităţii şi necesității, Convenţia recunoaşte posibilitatea de a limita acest drept la informaţie pentru: 
„respectarea drepturilor sau a reputației altora” sau „protejarea securității naţionale, a ordinii publice, a sănătății 
publice şi a bunelor moravuri.” 

Aşa cum se poate observa, abordarea convenției este similară cu prevederea art. 10 din Convenţia Europeană a 
Drepturilor Omului“, care garantează libertatea de exprimare şi dreptul la informaţie şi stabileşte cadrul general în care 
acestea pot fi limitate. 

Este interesant faptul că statele membre ale O.N.U. au considerat necesar să consfinţească distinct, în art. 17, 
importanţa mass mediei şi „accesul copilului la informaţie”. În acelaşi articol, se stabileşte obligaţia statelor părţi de a 
elabora „principii călăuzitoare adecvate, destinate protejării copilului împotriva informaţiilor şi materialelor care 
dăunează bunăstării sale”. 

Dacă plecăm de la realitatea de necontestat că internetul generează, din punct de vedere tehnic şi social, o 
dezvoltare rapidă, o circulaţie fără frontiere a informaţiei, achiesăm la opinia conform căreia „revoluţia digitală ... a 
bulversat timpul, distanța şi modurile de a produce şi de a comunica”. 

În prezent, internetul îndeplineşte o multitudine de funcţii sociale: canal de comunicare, mijloc de derulare a 
activităților comerciale şi administrative, sursă de informaţii etc., toate aceste roluri conducând la dezvoltarea 
economico — socială şi la integrarea individului în societate. Totuşi, extinderea comunicării on line a început să 
genereze anumite preocupări cu privire la respectarea drepturilor şi libertăţilor fundamentale ale cetăţenilor în general 
şi cu privire la protecția minorilor, în particular. De exemplu, o preocupare constantă o reprezintă modul de protecţie a 
datelor cu caracter personal colectate, a vieţii private, precum şi faptul că un număr tot mai mare de tineri au acces la 
aceste servicii on line, iar minorii nu au suficient „discernământ înainte de a expune pe web aspecte personale ale 
vieţii private”. 

Unii autori” au evidenţiat necesitatea asigurării accesului tinerilor la materialele on line în scopuri educaţionale, 
acestea reprezentând modalități moderne de învăţare. Desigur, este necesar să facem distincţie între utilizarea formală 
şi cea informală a informaţiilor on line. În cazul documentării pentru activitatea educaţională ne aflăm în situația 
utilizării formale (învăţarea/instruirea asistată de calculator, inclusă şi în curriculumul şcolar). O altă categorie de 
informații o reprezintă cele obținute ca urmare a navigării de plăcere, pentru petrecerea timpului liber şi aici intervin, 
de cele mai multe ori, riscurile la adresa dezvoltării tinerilor. 

Cu ani în urmă, preocuparea pentru protecția tinerilor era, în principal, cu privire la informaţiile difuzate prin 
intermediul cinematografului sau al televiziunii, ceea ce a condus la stabilirea unor reguli, prin intermediul 
organismelor naţionale de monitorizare a audiovizualului. În ceea ce priveşte mediul on line, reglementarea este mai 
dificilă, acesta fiind prin excelență un mediu liber, în care informaţiile circulă fără bariere. 

Nici în ceea ce priveşte clasificarea filmelor, pe anumite categorii de vârstă, nu sunt criterii bine definite, fiind 
dificil să stabileşti, a priori, cărei categorii de vârstă se adresează şi cărui grup îi este nerecomandată vizionarea. În 
literatura franceză de specialitate“ se apreciază că minorilor de până la 12 ani le poate fi afectată sensibilitatea de: 
scene de violență, coşmaruri, sexualitate, prezentarea relaţiilor deranjante dintre părinţi şi copii, scene care implică un 
protagonist copil, în care tinerii spectatori s-ar putea proiecta prin situaţii traumatice. Dezvoltarea minorilor de până la 
16 ani ar putea fi lezată de îndemnuri sau justificări pentru „sinucidere, droguri, violenţă gratuită” etc., iar filmele din 
categoria X (sau 18+) sunt cele „pornografice şi filmele care fac apologia violenţei”. Măsurile de protecţie a tinerilor 
diferă de la o ţară la alta, în funcţie de propria abordare morală. Dacă analizăm, spre exemplu, filmul „The Usual 
Suspects — Suspecţi de serviciu”, în Franţa vizionarea este permisă pentru tot publicul, în Quebec este interzis 
minorilor sub 13 ani, în Germania este interzis minorilor sub 16 ani, în Olanda este interzis minorilor sub 12 ani, în 
Anglia este interzis minorilor sub 18 ani, iar în S.U.A. este interzis minorilor sub 17 ani, neînsoțiţi”. 


+ Articolul 10 — Libertatea de exprimare 

„l. Orice persoană are dreptul la libertate de exprimare. Acest drept include libertatea de opinie şi de a primi sau a comunica informaţii ori 
idei fără amestecul autorităților publice şi fără a ţine seama de frontiere. Prezentul articol nu împiedică Statele să impună societăților de 
radiodifuziune, cinematografie sau televiziune un regim de autorizare. 

2. Exercitarea acestor libertăți ce comportă îndatoriri şi responsabilități poate fi supusă unor formalități, condiţii, restrângeri sau sancțiuni 
prevăzute de lege care, într-o societate democratică, constituie măsuri necesare pentru securitatea naţională, integritatea teritorială sau siguranța 
publică, apărarea ordinii şi prevenirea infracțiunilor, protecția sănătăţii, a moralei, a reputației sau a drepturilor altora, pentru a împiedica 
divulgarea informațiilor confidenţiale sau pentru a garanta autoritatea şi imparțialitatea puterii judecătoreşti.” 

5 Emmanuelle Lachaud — „Un monde sous sourveillance? Internet, l'individu dans la toile”, p. 227-241, http://books.openedition. 
org/pupvd/3980 

é Emmanuelle Lachaud, op.cit, p. 11-31, http://books.openedition.org/pupvd/3957 

7 Klaus Rummler, Karsten D. Wolf, „Lernen mit geteilten Videos: aktuelle Ergebnisse zur Nutzung, Produktion und Publikation von 
Onlinevideos durch Jugendliche”. In Media, Knowledge and Education: Cultures and Ethics of Sharing, p. 253-266, 
http://books.openedition.org/iup/1492 

8 Paris Daniel, „Cinéma, violence et protection des mineurs”. In: Agora débats/jeunesses, 7, 1997. Les jeunes et les fêtes, pp. 109-121; doi: 
10.3406/agora.1997.1536, http://www.persee.fr/doc/agora_1268-5666_1997_num 7 1 1536 

? Paris Daniel, op.cit. 

II. ABORDAREA EUROPEANĂ PRIVIND MĂSURILE DE PROTECȚIE A MINORILOR 

Aşa cum arătam, preocuparea pentru protecția minorilor se manifestă atât în ceea ce priveşte informaţiile 
diseminate în mediul audiovizual clasic, cât şi on line. Totuşi aceste preocupări trebuie să vizeze un echilibru între 
dreptul la informaţie şi libertatea de exprimare şi limitarea acestora, în vederea protejării, iar tinerii trebuie încurajați 
să îşi cunoască aceste drepturi, pentru că „exercitarea cetăţeniei tinerilor se manifestă în primul rând în ceea ce 
priveşte cunoaşterea drepturilor omului”. 

Riscurile care pândesc în mediul virtual minorii sunt pornografia, pedofilia, apologia unor ideologii, jocuri de 
noroc, violența, hărţuirea, instigarea la achiziţii nesecurizate ori la preţuri incorecte, difuzarea unor date personale, 
fără acceptul lor etc. Toţi aceşti factori pot afecta dezvoltarea normală a minorilor. De exemplu, violenţa are un 
impact considerabil asupra sănătăţii celor care sunt afectați de ea, iar psihiatrul Muriel Salmona arată că cele mai des 
întâlnite forme de violenţă sunt: lovituri, insulte, cuvinte umilitoare, acte sexuale forţate, hărţuire, fiind materializată 
în diferite forme: poate fi fizică, verbală, sexuală, dar şi materială (privarea de hrană, distrugerea proprietăţii ...)!!. 

Un studiu despre cyber — violență, publicat în anul 2016, „Cybersexismul la adolescenţi (12-15 ani)”, a reliefat că 
17% dintre fete şi 11% dintre băieţi se confruntă cu cyber violența sexuală prin intermediul videoclipurilor, 
fotografiilor sau mesajelor text (intimate selfies luate sub presiune, fotografii difuzate fără consimțământul persoanei, 
insulte pe reţelele sociale ...)!?. 

Organismele europene au manifestat, constant, preocupări pentru reglementarea protecției minorilor şi pentru 
identificarea unor soluții complementare celor legislative, care să conducă la realizarea acestui obiectiv. 

În preambulul Directivei SMA!5, se reiterează faptul că „prezenţa conţinutului dăunător în serviciile mass-media 
audiovizuale este o preocupare a legiuitorilor, a industriei media şi a părinţilor” şi noile platforme tehnologice şi 
produse reprezintă noi provocări, ceea ce conduce la necesitatea adoptării unor „norme pentru protecţia dezvoltării 
fizice, mentale şi morale a minorilor, precum şi a demnității umane în toate serviciile mass-media audiovizuale, 
inclusiv în comunicațiile audiovizuale comerciale.” Totodată, Directiva recunoaşte că orice măsură adoptată trebuie să 
fie „atent corelată cu dreptul fundamental la libertatea de expresie”, iar scopul măsurilor trebuie să fie acela de 
protecţie a minorilor, în beneficiul acestora. 

Măsurile adoptate nu trebuie să reprezinte o „verificare prealabilă a serviciilor mass-media audiovizuale de către 
organisme publice”, iar obiectivul directivei rămâne „instituirea unui spațiu fără frontiere interne pentru serviciile 
mass-media audiovizuale”, concomitent cu protecţia drepturilor şi libertăţilor cetăţeneşti. 

Interdicția privind diseminarea pornografiei infantile a fost deja anterior reglementată’, iar conform art. 3 al 
Directivei, la alin. 4, se stabilesc şi alte măsuri derogatorii de la libera recepţionare şi retransmisie, printre care 
măsurile necesare din motive de „ordine publică, în special prevenirea, investigarea, depistarea şi urmărirea 
infracțiunilor, inclusiv protecția minorilor...”, cu condiţia ca serviciul limitat să aducă atingere obiectivului sau să 
prezinte un risc serios şi grav de a-l leza, iar limitarea să fie proporțională cu obiectivele apărate de normă. 

Directiva stabileşte, prin art. 12, obligaţia statelor membre de garanta că serviciile audiovizuale la cerere, „care ar 
putea afecta dezvoltarea fizică, mentală sau morală a minorilor”, sunt difuzate astfel încât nu sunt accesibile acestora. 

În ceea ce priveşte transmisiile de televiziune, Directiva decide că statele trebuie să garanteze că dezvoltarea 
fizică, mentală sau morală a minorilor nu este afectată de emisiunile tv (cu referire, în principal la pornografie sau 
violenţă nejustificată). Garanţiile trebuie să se materializeze în codarea acestor programe, difuzarea lor la anumite ore 
(când în mod normal nu sunt accesibile minorilor) şi inserarea unui avertisment acustic sau a unui simbol vizual 
prezent pe toată durata acestora. 

Agenda UE pentru drepturile copilului’, pleacă de la premisa că „promovarea şi protecția drepturilor copilului 
reprezintă unul dintre obiectivele UE”, iar tehnologia oferă minorilor „acces la cunoaştere, permițându-le să 
beneficieze de învățarea digitală şi să participe la dezbaterea publică”. Totuşi, în acest context, se apreciază că: „copiii 
sunt deosebit de vulnerabili atunci când se confruntă cu un conţinut şi un comportament dăunătoare în mass-media 
audiovizuală şi pe internet, cum ar fi hărţuirea pe internet şi acostarea pe internet în scopuri sexuale.” Pentru a preveni 
vulnerabilizarea minorilor, se propune ca direcţie de acţiune (acţiunea nr. 9): „sprijinirea statelor membre şi a altor 


0 Bousquet Katy. Répondre aux problèmes des jeunes par internet. "experience de réponses en ligne du site des droits 

des jeunes. In: Agora debats/jeunesses, 26, 2001. Les jeunes dans la société de l'information. pp. 69-78; doi: 10.3406/agora.2001.1918, 
http://arww.persee.fr/doc/agora_1268-5666_2001_num 26_1_1918 

1 „Violence, viol, harcèlement : ne pas rester seul” https://www.cidj.com/vie-quotidienne/psycho-sante/violence-viol-harce 
lement-ne-pas-rester-seul 

2 Studiul Centrului Hubertine-Auclert, realizat în Ile-de-France şi publicat în septembrie 2016, https://www.centre-hubertine-auclert.fr/ 
sites/default/files/fichiers/synthese-etude-cybersexisme-cha-web.pdf 

3 Directiva 2010/13/UE a Parlamentului European şi a Consiliului din 10 martie 2010 privind coordonarea anumitor dispoziții stabilite prin 
acte cu putere de lege sau acte administrative în cadrul statelor membre cu privire la furnizarea de servicii mass-media audiovizuale (Directiva 
serviciilor mass-media audiovizuale)JO L 95, 15.4.2010, pp. 1-24. 

4 Decizia-cadru 2004/68/JAI a Consiliului din 22 decembrie 2003 privind combaterea exploatării sexuale a copiilor şi a pornografiei 
infantile, publicată în JO L 13, 20.1.2004, p. 44. 

5 Comunicare a Comisiei către Parlamentul European, Consiliu, Comitetul Economic şi Social European şi Comitetul Regiunilor — O 
agendă a UE pentru drepturile copilului, http://eur-lex.europa.eu/legal-content/RO/TXT/PDF/?uri=CELEX:5201 1 DC0060&from=RO 

părți interesate în consolidarea prevenirii, responsabilizării şi participării copiilor astfel încât să se valorifice la 
maximum potenţialul tehnologiilor online şi să se combată hărţuirea pe internet, expunerea la conţinut dăunător, 
precum şi alte riscuri din mediul online prin intermediul programului „Safer internet” şi prin cooperarea cu 
reprezentanții sectorului prin inițiativele de autoreglementare (2009-2014).” 

Preocuparea Comisiei Europene pentru o lume audiovizuală total convergentă se manifestă şi în ceea ce priveşte 
protecţia minorilor!€, punând în discuţie dacă prevederile Directivei SMA acoperă măsurile de protecţie a minorilor, 
cum pot fi părinții conştientizaţi cu privire măsurile pe care le pot adopta, din punct de vedere tehnic, pentru a 
restricționa accesul minorilor la anumite conținuturi, inadecvate, ce măsuri se impun, pentru verificarea vârstei 
utilizatorilor de conţinut audiovizual online, dacă utilizatorii au suficiente informaţii cu privire la posibilitatea 
depunerii unor reclamaţii referitoare la conţinuturi inadecvate sau ofensatoare şi dacă mecanismele existente sunt 
eficiente. 

În anul 2012, a fost elaborată Strategia europeană pentru un internet mai bun pentru copii!”. Aceasta pleacă de la 
constatarea că piața audiovizualului nu are capacitatea să ofere „măsuri de protecție şi conţinut de calitate la nivelul 
întregii Europe”, întrucât aceste măsuri sunt costisitoare, iar furnizorii nu sunt dispuşi să aloce fonduri, fără garanţia 
recuperării investiţiei. O altă concluzie a studiilor este că instrumentele destinate controlului parental sunt, în 
majoritatea cazurilor, eficiente pentru limba engleză şi nu sunt compatibile cu toate dispozitivele pe care minorii ar 
putea avea acces la internet. De asemenea, clasificarea conţinutului unor aplicații nu este adaptată standardelor 
europene. 

Pentru obţinerea unor rezultate mai bune, în ceea ce priveşte protecția minorilor, Strategia propune ca măsurile să 
vizeze atât latura legislativă, cât şi latura financiară, iar un rol important trebuie să îl joace auto reglementarea, 
convinşi fiind că doar unele dintre măsuri nu pot asigura protecţia necesară. 

Un rol important revine autoprotecţiei, precum şi conştientizării asupra riscurilor la care se expun minorii atunci 
când accesează un anumit conţinut. În acest sens, Strategia pledează pentru dezvoltarea educaţiei minorilor, în sensul 
dobândirii de competenţe în domeniul media şi cel digital, „pentru a fi în măsură să contribuie în mod activ la o 
societate participativă”. În ceea ce îi priveşte pe părinţi şi profesori sau educatori, aceştia trebuie să fie familiarizați cu 
instrumentele pe care le au la îndemână şi să aloce timpul necesar pentru a-i instrui pe minori cum să folosească 
această resursă importantă, internetul, în siguranță. 

Strategia propune realizarea unor programe educaţionale privind siguranţa online, includerea de către furnizorii 
de servicii a unor instrumente de raportare a conţinutului uşor de utilizat şi a unor parametri de confidenţialitate, 
utilizarea unor unelte de control parental şi a clasificării, pe categorii de vârstă şi în funcţie de conținut, similar 
mediului off — line. O atenţie deosebită este acordată prevenirii şi combaterii abuzului sexual şi a exploatării sexuale a 
copiilor, punând accent pe cooperarea internaţională în acest domeniu, precum şi pe măsuri care să conducă la 
identificarea rapidă a materialelor cu asemenea conținut, notificarea furnizorilor şi retragerea lor din mediul virtual. 

În avizul Comitetului Economic şi Social European privind Strategia europeană pentru un internet mai bun 
pentru copii! se apreciază totuşi că Strategia nu a definit „un cadru coerent”, pentru protecția şi garanţiile adresate 
tinerilor şi că ar fi necesare „linii directoare care să le fie propuse tuturor actorilor implicaţi” pentru realizarea 
obiectivului. În aviz, se propune „alfabetizarea digitală” a celor care se ocupă de creşterea şi educarea minorilor, astfel 
încât adulții să fie în măsură să îi orienteze pe minori în alegerea informaţiilor din mediul online şi pentru a se evita ca 
tinerii să devină „orfani digitali”. 


III. PROTECŢIA MINORILOR ÎN VIZIUNEA LEGIUTORULUI ROMÂN 

Şi în legislația română au fost incluse prevederi care să conducă la protecția şi dezvoltarea armonioasă a tinerilor, 
aceasta fiind corelată cu prevederile internaţionale în materie. 

Plecând de la reglementarea constituţională!” a dreptului la informaţie, în art. 31, alin. 3 este prevăzută o limitare 
a acestui drept, în sensul că acesta „nu trebuie să prejudicieze măsurile de protecţie a tinerilor sau securitatea 
naţională”. 

Subsecvent acestor prevederi, Legea nr.544/2001%, la art.12, alin.1, lit.g, stipulează că cetăţenilor nu le este 
permis accesul liber la „informațiile a căror publicare prejudiciază măsurile de protecţie a tinerilor”. 

Prin Legea audiovizualului”, a fost reglementată organizarea autorității naţionale de reglementare în domeniul 
serviciilor media audiovizuale, respectiv Consiliul Naţional al Audiovizualului”. Acesta este o autoritate publică, 


16 Commission Européenne — „Livre Vert. Se préparer à un monde audiovisuel totalement convergent: croissance, creation et valeurs”, 
Bruxelles, le 24.4.2013, http://eur-lex.europa.eu/LexUriServ/LexUriServ.do?uri=COM:2013:023 1:FIN:FR:PDF 

17 Strategia europeană pentruun internet mai bun pentru copii? http://eur-lex.europa.eu/legal-content/RO/TXT/PDF/?uri= 
CELEX:52012DC0196&from=RO 

18 Avizul Comitetului Economic şi Social European privind „Strategia europeană pentru un internet mai bun pentru copii”, 
http://www.eesc.europa.eu/fr/our-work/opinions-information-reports/opinions/strategie-europeenne-pour-un-internet-mieux-adapte-aux-enfants 

19 Constituția României, Republicată, în Monitorul Oficial nr. 767 din 31 octombrie 2003. 

20 Legea nr. 544 din 12 octombrie 2001 privind liberul acces la informațiile de interes public, publicată în: Monitorul Oficial nr. 663 din 23 
octombrie 2001, cu modificările şi completările ulterioare. 

aflată sub control parlamentar şi este considerat „garantul interesului public în domeniul comunicării audiovizuale”. 
CNA nu exercită un control ante factum (care ar putea fi considerat o formă de cenzură), ci post factum şi poate aplica 
sancțiuni, în situaţia în care se încalcă regulile stabilite. 

Pentru îndeplinirea rolului său de garant, în această materie, CNA trebuie să asigure „protejarea demnității 
umane, a dreptului la propria imagine şi protejarea minorilor” şi este autorizat, în aplicarea dispoziţiilor legii 
audiovizualului, să emită decizii, inclusiv pentru „protecţia minorilor”. 

Urmare a transpunerii în legislația română a directivelor europene din domeniul audiovizualului, Legea 
audiovizualului a fost modificată şi completată cu prevederi referitoare la protecția minorilor în ceea ce priveşte 
publicitatea audiovizuală. Astfel, comunicările comerciale „trebuie să nu provoace nicio daună morală, fizică sau 
mentală minorilor”, cu referire la interdicţia de a exploata lipsa de experienţă şi credulitatea minorilor, dar şi de a nu 
prezenta minori în situații primejdioase, iar publicitatea pentru băuturile alcoolice trebuie să nu se adreseze minorilor 
sau să prezinte minori consumând astfel de produse. 

De asemenea, a fost introdus un nou capitol, Capitolul III? — Protecţia minorilor, în care preocuparea principală a 
legiuitorului este „dezvoltarea fizică, mentală sau morală a minorilor”, respectiv protecţia faţă de programele 
audiovizuale care o pot afecta grav („pornografie sau violenţă nejustificată”) şi include măsurile care se impun a fi 
luate: codare, control al accesului, atenţionare acustică sau grafică, alegerea unui anumit interval orar de difuzare, 
pentru ca aceste programe să nu fie accesibile minorilor. 

Pentru serviciile media audiovizuale la cerere, create într-un stat membru al Uniunii Europene, poate fi limitată 
libera retransmisie pentru protecţia minorilor (art. 75! din Legea audiovizualului), cu condiţia ca aceste programe să 
pună în pericol obiectivul protejat, să fie o măsură proporțională, limitată în timp, să nu fi fost adoptate măsuri 
adecvate în ţara de origine şi să fie notificată de către CNA, în scris, Comisia Europeană. 

În preambulul Codului de reglementare a conţinutului audiovizual”, CNA reamintește că orice măsură care se 
adoptă în vederea protecţiei minorilor, trebuie să respecte dreptul la informaţie şi libertatea de exprimare, dar 
obiectivul trebuie să rămână asigurarea unui „nivel adecvat de protecție a dezvoltării fizice, mentale şi morale a 
minorilor”. Principiul care guvernează acest obiectiv este „principiul interesului superior al minorului”, iar decizia 
cuprinde în Titlul II (art. 2 — 291) măsurile concrete care trebuie să conducă la îndeplinirea obiectivului. 


IV. CONCLUZII 

În ultimă instanță, măsurile adoptate sunt o formă de cenzură, însă scopul acestora este protecția minorilor. Totuşi 
nu este o formă clasică de cenzură, evitându-se față de alte epoci, tăierea materialelor, trunchierea informațiilor etc. şi 
limitându-se la clasificarea lor în funcţie de vârsta la care este permis accesul”?. 

Putem concluziona că, în ciuda măsurilor adoptate, la nivel internaţional şi naţional, încă nu au fost identificate 
modalităţile cele mai eficiente, iar preocuparea pentru a asigura protecția tinerilor trebuie menţinută şi adaptată 
evoluţiei tehnologiei. 

Aşa cum am arătat, tinerii trebuie să fie feriți de accesul la anumite informații care ar putea afecta dezvoltarea lor, 
ținând cont şi de faptul că ei nu au încă discernământul necesar pentru a alege anumite servicii audiovizuale, atât în 
mediul on-line, cât şi în cel off-line. Un rol important îl are responsabilizarea şi conştientizarea părinților şi 
profesorilor sau educatorilor cu privire la rolul lor în protecția minorilor. 

Internetul este o sursă importantă de informaţii, o cale de comunicare şi socializare, necesară dezvoltării tinerilor, 
de aceea măsurile de protecţie şi limitare a accesului la informație trebuie să fie proporţionale cu riscul pe care îl 
implică însuşirea acelei informaţii de către minori. 

O cenzură a internetului ar fi ilegală şi excesivă, însă îmbucurătoare sunt iniţiativele furnizorilor de servicii în 
domeniul auto reglementării”, precum şi implicarea organizaţiilor neguvernamentale, pentru „educarea şi informarea 
guvernelor, autorităţilor de reglementare, industriei şi mass-media din întreaga lume cu privire la o abordare 
echilibrată a siguranţei online”. 

Este important ca toate aceste măsuri să fie aplicate complementar, să existe o preocupare a tuturor celor 
implicați în siguranța minorilor (autorităţi, furnizori de servicii audiovizuale, părinţi, profesori etc.), pentru că doar în 
acest mod se poate realiza cu adevărat o protecţie eficientă a minorilor, concomitent cu respectarea dreptului lor la 
informaţie şi a libertăţii de exprimare. 


2! Legea nr. 504 din 11 iulie 2002 — Legea audiovizualului, publicată în: Monitorul Oficial nr. 534 din 22 iulie 2002, cu modificările şi 
completările ulterioare. 

22 La care voi face referire în continuare ca fiind CNA. 

3 Decizia nr. 220 din 24 februarie 2011 privind Codul de reglementare a conţinutului audiovizual, publicată în: Monitorul Oficial nr. 174 
din 11 martie 2011, cu modificările şi completările ulterioare. 

24 Paris Daniel, „Colloque européen des organismes de classification des oeuvres cinematographiques”. In: Agora d&bats/jeunesses, 7, 
1997. Les jeunes et les fêtes. pp. 140-141; http://Aww.persec.fr/doc/agora_1268-5666_1997 num 7 1 1538 t14 0140 0000 1 

25 A se vedea cele şapte principii enunțate de facebook, https://www.facebook.com/about/basics/privacy-principles, Charta Vivendi 
Universal, privind protecţia datelor, https:/Awww.vivendi.com/wp-content/uploads/2012/05/20080725_Charte_sur la protection_ 
des _donnees_et des _contenus-3.pdf 

26 Familiy Online Safety Institut, https://www.fosi.org/# 


EFECTELE DECIZIEI NR.1/2016 A ÎCCJ - COMPLETUL PENTRU 
DEZLEGAREA UNOR CHESTIUNI DE DREPT ÎN MATERIE PENALĂ ASUPRA 
UNOR SUBIECŢI DE DREPT ÎN MATERIE CONTRAVENȚIONALĂ 


Carmen Adriana DOMOCOŞ* 


Abstract: Owing to the fact that the Supreme Court decided that individual enterprise, a bussiness managed by 
an individual person under the Law no. 44/2008, is not a legal person and it is not responsible under the criminal 
law, the issue arrises whether an individual enterprise could be the offender under the civil law as a legal person. In 
our opinion, under the current legislation, the individual enterprise cannot be an offender if the law penalizes the 
legal person, due to the fact that this enterprise is not a legal person, neither under the civil law, nor under the penal 
law. 


Key-words: legal person; legal personality; individual enterprise; defendant; offender 


Prin Decizia nr.1/2016, Înalta Curte de Casaţie şi Justiţie - Completul pentru dezlegarea unor chestiuni de drept 
în materie penală a admis sesizarea formulată de Curtea de Apel Bucuresti - Secţia I Penală în dosarul nr. 
4039/1/2015, prin care s-a solicitat pronunţarea unei hotărâri prealabile pentru dezlegarea următoarei chestiuni de 
drept: "dacă întreprinderea individuală, persoană juridică fără personalitate juridică, poate fi subiect activ al unei 
infracțiuni săvârşite în realizarea obiectului de activitate”şi astabilit că întreprinderea individuală, formă de activitate 
economică organizată de întreprinzătorul persoană fizică în temeiul dispozițiilor O.U.G nr. 44/2008, nu are calitatea 
de persoană juridică şi, prin urmare, nu poate răspunde penal în condiţiile prevăzute de art. 135 Cod penal. 

Necesitatea pronunțării unei hotărâri prealabile în această materie a pornit de la practica neunitară a instanţelor 
judecătoreşti cu privire la condamnarea sau achitarea pentru săvârşirea unei infracțiuni a unei întreprinderi 
individuale, pe temeiul art. 135 alin. 1 din Codul penal, în ipoteza comiterii de către aceasta a unei fapte săvârşite în 
realizarea obiectului său de activitate în calitate de persoană juridică?. 

Astfel, într-o primă opinie, s-a apreciat că întreprinderea individuală, persoană juridică fără personalitate 
juridică, poate fi subiect activ al unei infracțiuni săvârşite în realizarea obiectului de activitate. 

În susţinerea acestui punct de vedere s-a argumentat, în esență, că, potrivit dispoziţiilor art. 135 alin. (1) din 
Codul penali, art. 188 şi art. 209 din Codul civil'şi Ordonanţei de urgență a Guvernului nr. 44/2008 privind 
desfăşurarea activităților economice de către persoanele fizice autorizate, întreprinderile individuale şi întreprinderile 
familiale”, întreprinderea individuală are capacitate de exerciţiu, drepturi şi obligaţii, inclusiv răspundere cu privire la 
faptele săvârşite în realizarea obiectului de activitate. 

Conform prevederilor art. 135 alin. (1) din Codul penal referitoare la condiţiile răspunderii penale a persoanei 
juridice, “persoana juridică, cu excepția statului şi a autorităților publice, răspunde penal pentru infracțiunile 
săvârşite în realizarea obiectului de activitate sau în interesul ori în numele persoanei juridice”. Legea penală nu face 
nicio distincţie, textul referindu-se generic la răspunderea penală a persoanei juridice, fără a exclude persoana juridică 
fără personalitate juridică. 

În acelaşi sens, s-a argumentat că întreprinderea individuală, persoană juridică fără personalitate juridică, poate fi 
subiect activ al unei infracţiuni săvârşite în realizarea obiectului de activitate, având în vedere că, potrivit art. 188 şi 
art. 209 din Codul civil raportat la art. 2 lit. g) din Ordonanţa de urgenţă a Guvernului nr. 44/2008, cu modificările şi 
completările ulterioare, întreprinderea are calitatea de persoană juridică fără personalitate juridică, având însă 
capacitate de exerciţiu exercitată prin organul său de administrare, respectiv întreprinzătorul persoană fizică. 

Prin urmare, întreprinderea individuală ar răspunde penal potrivit art.135 alin. (1) din Codul penal, întrucât , ubi 
lex non distinguit, nec nos distinguere debemus”. 

În opinia contrară, s-a apreciat că întreprinderea individuală nu poate fi subiect activ al unei infracţiuni 
săvârşite în realizarea obiectului de activitate, întrucât nu are personalitate juridică. 

Argumentele în sprijinul acestei concluzii rezultă din modul de reglementare a întreprinderii individuale, aşa cum 
se regăseşte în cuprinsul Ordonanţei de urgență a Guvernului nr. 44/2008, cu modificările şi completările ulterioare 


* Lect. univ.dr., Facultatea de Drept, Universitatea din Oradea; Judecător, Tribunalul Bihor, e-mail: carmendomocos(A gmail.com 

! Publicată în Monitorul Oficial al României, Partea I, nr. 138 din 23 februarie 2016 

2 Pentru detalii, a se vedea  htips://legeaz.net/monitorul-oficial-138-2016/decizie-iccj-1-20.16-interprindere-individuala- 
raspundere-penala- 135-ncp 

3 Legea nr. 286/2009, publicată în M.Of. al României, Partea I, nr. 510/24.07.2009, cu modificările şi completările ulterioare, în vigoare 
începând cu data de 1 februarie 2014 

+ Legea nr. 287/2009, publicată în M.Of. al României, Partea I, nr.505/25.07.2011, cu modificările şi completările ulterioare, în vigoare 
începând cu data de 1 octombrie 2011 

5 Publicată în Monitorul Oficial al României, Partea I, nr. 328 din 25.04.2008, cu modificările şi completările ulterioare 

care în art.22 prevede că întreprinderea individuală nu dobândeşte personalitate juridică prin înregistrarea în registrul 
comerțului. O atare întreprindere este, practic, una dintre cele trei modalităţi legale prin care persoanele fizice pot 
desfăşura activități economice individual şi independent ca: persoane fizice autorizate, întreprinzători individuali ai 
unei întreprinderi individuale, membri ai unei întreprinderi familiale. 

Mai mult, art. 26 din Ordonanţa de urgență a Guvernului nr. 44/2008, cu modificările şi completările ulterioare 
precizează că persoana fizică titulară a întreprinderii individuale răspunde pentru obligaţiile sale cu patrimoniul de 
afectaţiune, dacă acesta a fost constituit, şi, în completare, cu întreg patrimoniul, iar în caz de insolvenţă, va fi supusă 
procedurii simplificate prevăzute de Legea nr. 85/2006, cu modificările ulterioare“. 

În sprijinul aceleiaşi concluzii au fost invocate şi dispoziţiile art. 27 din Ordonanţa de urgenţă a Guvernului nr. 
44/2008,cu modificările şi completările ulterioare care reglementează cazurile de încetare a activității 
întreprinzătorului persoană fizică titular al unei întreprinderi individuale, cu consecința radierii din registrul 
comerțului. Spre deosebire de persoana juridică, în cazul întreprinderii, aceste cazuri sunt decesul, voinţa 
întreprinzătorului sau condițiile prevăzute de art. 25 din Legea nr. 26/1990, republicată, cu modificările şi 
completările ulterioare. 

Existenţa personalităţii juridice a unei entităţi persoană juridică este o condiţie sine qua non pentru a se 
angaja răspunderea sa penală, condiţie care, deşi nu este prevăzută expres de art. 135 din Codul penal, se deduce 
indubitabil, pe de o parte, din utilizarea expresiei „persoană juridică”, iar nu a expresiei „entitate colectivă” sau 
„persoană colectivă”. Pe de altă parte, o entitate colectivă de drept, pentru a putea răspunde penal, trebuie să aibă 
capacitate juridică penală, adică să îşi poată executa obligaţia de a suporta sancţiunea impusă de instanţă ca urmare a 
derulării unui proces penal. 

Or, interpretând coroborat dispoziţiile art.22-23 şi art. 26 din Ordonanţa de urgenţă a Guvernului nr. 44/2008,cu 
modificările şi completările ulterioare rezultă că întreprinderea individuală este o formă de organizare a unei activități 
economice de către un subiect de drept civil determinat de lege - persoana fizică, dar şi o masă de bunuri constituită de 
persoana fizică prin dezmembrarea patrimoniului său, constituind un patrimoniu de afectaţiune, căreia i se refuză în 
mod expres personalitatea juridică, subiectul răspunderii fiind anume determinat: persoana fizică-titular al 
întreprinderii individuale. 

Calitatea de persoană juridică se stabileşte conform normelor Codului civil, care, în cuprinsul art. 188, prevede că 
sunt persoane juridice „entitățile prevăzute de lege, precum şi alte organizaţii legal înființate care, deşi nu sunt 
declarate de lege persoane juridice, întrunesc toate condiţiile prevăzute la art. 187” (respectiv o organizare de sine 
stătătoare, patrimoniu propriu, scop licit şi moral, în acord cu interesul general). 

Delimitând, astfel, sfera subiectelor de drept care pot avea calitatea de persoană juridică, sub un prim aspect, 
Înalta Curte de Casaţie şi Justiţie a reţinut că, în ceea ce priveşte raportul dintre noţiunea de „persoană juridică” şi 
aceea de „personalitate juridică”, deşi, terminologic, cele două concepte nu se suprapun, se află însă într-o relaţie de 
condiționare reciprocă. 

Dacă persoana juridică este acea formă de organizare înființată conform legii, titulară de drepturi şi obligaţii 
proprii, personalitatea juridică semnifică, în schimb, rezultatul procedeului tehnico-juridic prin care o persoană 
juridică este înfiinţată şi recunoscută ca veritabil subiect de drept, distinct de persoanele fizice ce o compun. 

Data dobândirii personalităţii juridice nu este, în mod necesar, data înființării persoanei juridice. Regula este că o 
entitate dobândeşte personalitate juridică şi, implicit, capacitatea deplină de a avea drepturi şi obligaţii, ulterior 
înființării, fie prin înregistrare (în cazul persoanelor juridice supuse înregistrării), fie ca efect al autorizării constituirii 
lor ori al îndeplinirii altei cerinţe prevăzute de lege. Numai prin excepție, legiuitorul recunoaşte entităților nesupuse 
înregistrării capacitate civilă de la data înființării lor, în condiţiile generale prevăzute de art. 205 alin. (2) din Codul 
civil şi cu respectarea cerințelor particulare, prevăzute de actul normativ în temeiul căruia acestea iau ființă. 

Unei entităţi nu i se poate recunoaşte, aşadar, calitatea de persoană juridică dacă ea nu are, în condiţiile legii, şi 
personalitate juridică, după cum nu se poate vorbi de personalitate juridică în cazul unei forme de organizare care ab 
initio nu poate avea calitatea de persoană juridică, fie potrivit legilor speciale, fie Codului civil. 

În acest context se poate conchide, contrar unei teze avansate, că o persoană juridică este, prin ipoteză, o entitate 
dotată întotdeauna cu personalitate juridică. 
unor entități/organizații fără personalitate juridică, indiferent dacă ele sunt înființate şi organizate în strictă 
conformitate cu normele unor legi speciale şi independent de forma concretă de organizare. 

Având ca efect inexistența capacităţii sale juridice, absenţa personalității juridice a subiectului de drept semnifică, 
în materie penală, inaptitudinea acestuia de a se implicaab initio, în nume propriu, în raporturile penale de 
conformare, de a-şi asuma proprio nomine obligaţiile ce îi revin în acest tip de raporturi şi, implicit, de a suporta, în 
caz de încălcare a acelor obligaţii, toate consecinţele penale ale faptelor sale. 


é De lege lata, procedura insolvenţei este reglementată de Legea nr. 85/2014 privind procedurile de prevenire a insolvenţei şi de insolvenţă, 
cu modificările şi completările ulterioare 

Cerinţa existenţei personalității juridice ca premisă pentru angajarea răspunderii penale a entităţilor colective în 
condiţiile art. 135 din Codul penal a fost subliniată, de altfel, expresis verbis în chiar expunerea de motive la Legea nr. 
286/2009, unde s-a precizat că „în reglementarea răspunderii penale a persoanei juridice au fost păstrate principiile 
pe care se fundamentează această răspundere în concepția Codului penal în vigoare, astfel cum a fost modificat prin 
Legea nr. 278/2006”, afirmându-se explicit că „a fost menținută cerința existenței personalităţii juridice ca premisă 
pentru angajarea răspunderii penale a entităţilor colective”. 

Din interpretarea coroborată a dispoziţiilor integrate în cuprinsul Ordonanţei de urgență a Guvernului nr. 
44/2008, cu modificările şi completările ulterioare rezultă că nu sunt întrunite, în cazul întreprinderii individuale, cele 
trei elemente constitutive ale persoanei juridice prevăzute de art. 187 din Codul civil. 

Concordant conţinutului art. 2 lit. f) din Ordonanţa de urgenţă a Guvernului nr. 44/2008, cu modificările şi 
completările ulterioare, întreprinderea individuală constituie o formă de organizare a unei activităţi economice, 
desfăşurată de şi pe riscul întreprinzătorului titular. Întreprinderea individuală nu este o entitate cu o organizare 
proprie, de sine stătătoare, întrucât nu se decelează, în cazul său, elementele inerente acestei organizări, respectiv 
posibilitatea unei subcompartimentări a activităţilor ce ar putea fi desfăşurate ori cea a desemnării unor „organe” 
proprii sau a unui reprezentant legal. 

Astfel, regimul acestui tip de întreprindere este consacrat normativ în cuprinsul Ordonanţei de urgență a 
Guvernului nr. 44/2008, cu modificările şi completările ulterioare. 

Ordonanţa defineşte explicit termenii şi expresiile pe care le utilizează în cuprinsul său, rezultând inter alia, 
potrivit art. 2 lit. g), că întreprinderea individuală semnifică „întreprinderea economică, fără personalitate juridică, 
organizată de un întreprinzător persoană fizică”. 

Prin „întreprindere economică” se înţelege, potrivit art. 2 lit. f) din aceeaşi ordonanță de urgenţă, „activitatea 
economică desfăşurată în mod organizat, permanent şi sistematic, combinând resurse financiare, forță de muncă 
atrasă, materii prime, mijloace logistice şi informaţie, pe riscul întreprinzătorului, în cazurile şi în condiţiile 
prevăzute de lege”, iar noţiunea de „întreprinzător ” semnifică, conform art. 2 lit. e), „persoana fizică care 
organizează o întreprindere economică”. 

Afirmând explicit că întreprinderea individuală este o formă de activitate economică, lipsită de personalitate 
juridică, legiuitorul a exclus, aşadar, o posibilă includere a acestui tip de activitate în sfera persoanelor juridice. 
Impunerea unor condiţii de înregistrare în registrul comerţului şi de autorizare a funcționării întreprinzătorilor 
persoane fizice, titulari ai întreprinderii individuale, nu este de natură a conduce la o concluzie contrară. 

În acest context normativ rezultă că întreprinderea individuală constituie o formă de activitate economică 
organizată în condițiile legii de persoana fizică titulară, iar nu o entitate de sine stătătoare, capabilă a dobândi drepturi 
şi obligaţii proprii în condiţiile prevăzute de art. 188 din Codul civil. Nefiind o persoană juridică, acest tip de 
întreprindere nu poate răspunde penal în condiţiile prevăzute de art. 135 din Codul penal. 

Plecând de la această interpretare dată de Înalta Curte de Casaţie şi Justiţie, obligatorie pentru toate instanţele de 
la momentul publicării deciziei în Monitorul Oficial, Partea I, conform art. 521 alin. 3 Cod proc.civ., se pune 
problema răspunderii contravenţionale a întreprinderii individuale, atunci când aceasta este sancţionată 
pentru săvârşirea unei contravenţii săvârşite în realizarea obiectului său de activitate în calitate de persoană 
juridică. 

Într-o soluţie recentă de speță”, prima instanţă a respins ca neîntemeiată, plângerea contravențională formulată 
de petentul D.F., în calitate de reprezentant al ÎI. D.C.F., în contradictoriu cu intimata Agenţia Naţională de 
Administrare Fiscală, împotriva procesului-verbal de constatare şi sancționare a contravenţiilor seria DGAF nr. 
0124555/26.03.2017. Pentru a pronunța această hotărâre, prima instanță a reținut următoarele: prin procesul 
verbal cu seria DGAF nr. 0124555/26.03.2017, întocmit de către un agent constatator din cadrul intimatei, petenta 
Întreprinderea Individuală D.C.F. a fost sancționată cu amendă contravenţională în cuantum de 5.000 lei, pentru 
săvârşirea contravenţiei prevăzute de art.l lit. a din Legea nr.122/1990 republicată, privind protejarea populaţiei 
împotriva unor activități comerciale ilicite, cu modificările şi completările ulterioare. De asemenea, s-a dispus 
confiscarea sumei de 905 euro, contravaloarea transportului pentru care nu s-au eliberat documente justificative. 

Prin acelaşi proces-verbal, la secțiunea corespunzătoare menţionării persoanei responsabile de săvârşirea 
contravenţiei a fost trecut şi titularul întreprinderii, numitul D.F., cu toate datele de identificare ale acestuia. 

În sarcina petentei s-a reținut, în esenţă, că în data de 26.03.2017, în aproprierea P.T.F. Borş, a fost depistată în 
timp ce transporta aproximativ 21 de colete şi un autoturism din Italia, pentru care a încasat 905 euro, sumă pentru 
care nu s-au prezentat documente justificative. 

Analizând procesul-verbal de constatare a contravenţiei sub aspectul legalităţii sale, în conformitate cu 
dispozițiile art.34 alin.l din O.G. nr.2/2001, instanța de fond a constatat că acesta cuprinde toate menţiunile 
obligatorii prevăzute de dispoziţiile art. 16 din O.G. nr. 2/2001, a căror nerespectare se sancţionează cu nulitatea 
absolută, conform art. 17 din acelaşi act normativ. De asemenea, instanța a reținut că, chiar dacă întreprinderea 


7 Decizia nr. 2526/A/CA/28.11.2017, definitivă, pronunţată de Tribunalul B., Secţia III-a de contencios administrativ şi fiscal, în dosarul 
nr.5291/271/2017, nepublicată. 

individuală nu are personalitate juridică conform art. 2 lit. g şi art. 22 din O.U.G. nr. 44/2008, menţionarea 
acesteia ca persoană responsabilă de săvârşirea faptei contravenţionale este consecința unei inadvertenţe juridice, 
iar la secțiunea corespunzătoare a procesului-verbal a fost menţionat şi titularul întreprinderii, persoana fizică D. F. 

Astfel, potrivit art. 26 din O.U.G. nr. 44/2008, “persoana fizică titulară a întreprinderii individuale răspunde 
pentru obligațiile asumate în exploatarea întreprinderii economice cu bunurile din patrimoniul de afectaţiune. Dacă 
acestea nu sunt suficiente pentru satisfacerea creanţelor, pot fi urmărite şi celelalte bunuri ale debitorului.” 

Prin urmare, instanța de fond a constatat că răspunderea contravenţională pentru fapta reținută în 
procesul-verbal atacat îi revine persoanei fizice, titular al întreprinderii individuale, pentru fapta contravențională 
săvârşită în exercitarea activităţii economice sub această formă de organizare. 

Sub aspectul temeiniciei, instanța a constatat că procesul-verbal de constatare a contravenţiei a fost întocmit de 
către un agent din cadrul intimatei, săvârşirea faptei de către petentă fiind constatată direct de către acesta. 

Conform art. l lit. a din Legea nr. 12/1990, cu modificările şi completările ulterioare, “constituie activităţi 
comerciale ilicite şi atrag răspunderea contravenţională sau penală, după caz, faţă de cei care le-au săvârşit, 
următoarele fapte: a) efectuarea de acte sau fapte de comerț de natura celor prevăzute în Codul comercial sau în alte 
legi, fără îndeplinirea condiţiilor stabilite prin lege.” 

Sub acest aspect, instanța a reținut că, înscrisurile care au stat la baza încheierii procesului-verbal susțin 
temeinicia acestuia, iar, pe de altă parte, petenta nici nu a contestat temeinicia procesului-verbal, solicitând anularea 
acestuia pentru nerespectarea prevederilor art. 17 din O.G. nr. 2/2001.Prin urmare, din analiza coroborată a 
înscrisurilor aflate la dosar, instanţa a constatat că cele menţionate în cuprinsul procesului verbal sunt conforme cu 
adevărul. 

Pe de altă parte, instanţa, în temeiul art. 34 alin. 1 din O.G. nr. 2/2001, poate să hotărască şi asupra 
individualizării sancţiunii aplicate de agentul constatator prin procesul verbal. Instanţa a reținut, însă, că sancţiunea 
aplicată a respectat principiul proporționalităţii prevăzut de art. 5 alin.5 şi 6 din OG nr.2/2001, raportat la cuantumul 
prejudiciului constatat. 

Astfel, instanța a constatat că, chiar dacă sancţiunea a fost aplicată persoanei juridice, cuantumul acesteia de 
5.000 lei, se încadrează în limitele de sancțiune prevăzute pentru persoanele fizice (500 — 5000 lei). 

În aceste condiții, întrucât procesul-verbal contestat a fost susținut de actele în baza cărora a fost întocmit, 
neexistând îndoială asupra veridicităţii celor consemnate în acesta, iar petenta, deşi avea posibilitatea, nu a făcut 
dovada unei situaţii contrare actului de sancționare, în temeiul dispozițiilor art. 34 alin.1 din O.G. nr.2/2001, instanţa 
a respins plângerea acesteia ca neîntemeiată. 

Împotriva acestei hotărâri în termen legal a formulat apel petenta ÎNTREPRINDERE INDIVIDUALĂ D.C.F. 
solicitând admiterea apelului, modificarea în tot a sentinţei, în sensul admiterii plângerii contravenţionale şi anulării 
procesului-verbal de contravenţie contestat. Reiterând situaţia de fapt, apelanta a arătat că procesul-verbal de 
contravenţie întocmit pe seama sa este nelegal, neîndeplinind exigenţele impuse de art. 17 din O.G. nr. 2/2001, în 
condiţiile în care în cuprinsul actului constatator nu este menționat numele contravenientului. 

Apelant a susținut că, potrivit art. 3 din O.G. nr. 2/2001, contravenient poate fi doar o persoană fizică sau o 
persoană juridică, or, conform O.U.G. nr. 44/2008, întreprinderea individuală este o întreprindere economică fără 
personalitate juridică. 

Totodată, apelanta a invocat dispozițiile art. 22 din O.U.G. nr. 44/2008, potrivit cărora întreprinderea 
individuală nu este persoană juridică prin înregistrarea în registrul comerțului, ci întreprinzătorul persoană fizică 
titular al întreprinderii individuale este, conform art. 23, comerciant persoană fizică de la data înregistrării sale în 
registrul comerțului. 

Intimata AGENŢIA NAȚIONALĂ DE ADMINISTRARE FISCALĂ, legal citată, a depus la dosarul cauzei 
întâmpinare prin care a solicitat respingerea apelului ca nefondat. 

Analizând sentinţa apelată prin prisma motivelor de apel invocate, cât şi din oficiu, în conformitate cu 
prevederile art. 480 alin. (1) coroborat cu art. 479 alin. (1) C.proc.civ., Tribunalul a apreciat că apelul este 
nefondat, fiind respins, pentru următoarele considerente: 

Prin procesul-verbal de contravenţie seria DGAF nr.0124555/26.03.2017, petenta ÎI. D. C. F. a fost sancţionată 
contravenţional în temeiul art.2 alin.1 din Legea nr.12/1990, cu sancţiunea amenzii contravenţionale în cuantum de 
5000 lei, pentru săvârşirea contravenţiei prevăzute de art. 1 lit. a din acelaşi act normativ, precum şi cu sancţiunea 
complementară constând în confiscarea bunurilor care au servit la săvârşirea faptei. 

S-a reținut în sarcina petentei faptul că, în data de 26.03.2017, ora 16', ca urmare a monitorizării traficului în 
Punctul de Trecere a Frontierei Borş, s-a constatat că transporta aproximativ 21 de colete şi un autoturism din Italia, 
pentru care a încasat 905 euro, sumă pentru care nu s-au prezentat documente justificative. Instanţa de control 
judiciar a constatat că singurul motiv de apel invocat de parte este reprezentat de nelegalitatea procesului-verbal de 
contravenţie întocmit pe seama sa, ca urmare a nerespectării prevederilor art. 17 din O.G. nr. 2/2001. 

În acest context, apelanta a reiterat motivul de nelegalitate invocat prin plângerea contravenţională, potrivit 
căruia întreprinderea individuală nu are calitatea de subiect activ al contravenţiei, ca urmare a faptului că aceasta 
nu este persoană juridică. 

Sub aspectul legalităţii actului sancţionator, în acord cu aprecierile instanţei de fond, tribunalul a constatat că 
procesul-verbal de constatare a contravenţiei cuprinde o descriere corespunzătoare şi suficientă a faptei reținută în 
sarcina petentei ÎL.D.CF, care i-a permis acesteia să evalueze temeiul angajării răspunderii contravenţionale şi să 
exercite calea de atac prevăzută de lege împotriva acestuia. 

Cu referire la susţinerile apelantei conform cărora nu are calitatea de subiect activ al contravenţiei, o astfel de 
calitate având-o titularul întreprinderii individuale, instanța de control judiciar a apreciat, din interpretarea 
prevederilor O.G. nr. 2/2001, că pot avea calitatea de contravenienţi persoanele fizice şi persoanele juridice, 
sancţiunea amenzii contravenţionale putând fi aplicată atât persoanelor fizice, cât şi celor juridice (art. 6 alin.(2)). 

Tribunalul a considerat că, în măsura în care o entitate juridică precum întreprinderea individuală poate să 
figureze în mod legal ca proprietar al unor bunuri, este necesar să se recunoască şi posibilitatea acesteia de a 
răspunde, inclusiv contravenţional, pentru modul în care gestionează respectivele bunuri. S-a apreciat că, în caz 
contrar, s-ar ajunge la concluzia inacceptabilă ca bunurile intrate în patrimoniul unei astfel de entități juridice să 
poată fi utilizate în orice mod, entitatea urmând a dispune după bunul plac de prerogativele pe care dreptul de 
proprietate i le conferă, fără a răspunde însă contravenţional pentru eventualele fapte contravenţionale săvârşite în 
legătură cu bunurile din propriul patrimoniu, ceea ce în mod evident nu poate fi acceptat. 

În ceea ce priveşte temeinicia procesului-verbal de contravenţie seria DGAF nr. 0124555/26.03.2017, s-a reținut 
că petenta nu a formulat apărări în ceea ce priveşte netemeinicia sancţionării sale contravenţionale, nici prin 
plângerea contravenţională formulată, nici prin motivele de apel. 

Analizând sancțiunile aplicate, Tribunalul a apreciat că amenda în cuantumul de 5.000 lei şi sancţiunea 
confiscării bunurilor au fost corect individualizate de organul constatator, în raport cu dispoziţiile art. 21 alin. 3 
din OG nr. 2/2001, art. 2 alin.1 şi art. 3 din Legea nr. 12/1990, fiind proporționale cu gravitatea faptei şi 
împrejurările în care a fost săvârşită, în speţă neexistând elemente care să justifice reindividualizarea sau 
înlăturarea lor. 

Prin urmare, reținând că motivele de apel sunt neîntemeiate, hotărârea instanței de fond fiind legală şi 
temeinică, instanța de control judiciar, în temeiul prevederilor art.479 alin. (1) C.proc.civ. coroborat cu art. 480 alin. 
(1) C.proc.civ., a respins ca nefondat apelul. 

În ce ne priveşte, considerăm că soluţia instanţei nu este la adăpost de critici, din dublă perspectivă: pe de o 
parte, constatarea conform căreia chiar dacă sancţiunea a fost aplicată persoanei juridice, cuantumul acesteia de 
5000 lei, se încadrează în limitele de sancțiune prevăzute pentru persoanele fizice (500 — 5000 lei) apare ca 
încălcând principiul răspunderii juridice subiective, întemeiată pe intenţie sau pe culpă, după caz, precum şi 
principiul răspunderii contravenţionale personale. De asemenea, este unanim aplicată în jurisprudența naţională 
aprecierea Statuată cu caracter de principiu de către Curtea Europeană a Drepturilor Omului conform căreia 
acuzația în materie contravenţională este asimilată unei acuzaţii în materie penală, astfel încât sarcina probei 
existenţei faptei contravenţionale şi a vinovăţiei autorului ei revine organului constatator, contravenientul nefiind 
obligat să îşi probeze nevinovăția“, având doar posibilitatea de a produce contraprobe faţă de cele reținute prin actul 
contestat. 

Apreciem că nu poate rămâne neobservată şi omisiunea instanței de a face aplicarea deciziei pronunţată de 
instanța supremă chemată să dezlege o chestiune de drept aflată pe rolul instanţelor, astfel cum aceasta a interpretat 
existența răspunderii penale a întreprinderii individuale ca persoană juridică, raţiunile reținute de Înalta Curte de 
Casaţie şi Justiţie în considerentele Deciziei nr.1/2016 - Completul pentru dezlegarea unor chestiuni de drept în 
materie penală fiind pe deplin aplicabile, în opinia noastră, şi în cazul răspunderii contravenţionale a întreprinderii 
individuale sancționată ca persoană juridică, mutatis mutandis. 

Astfel, răspunderea persoanelor juridice priveşte entităţile cărora dreptul intern le conferă acest statut, nu şi cele 
cărora legea internă le refuză, în mod expres, statutul de persoană juridică, cum este cazul întreprinderii individuale. 
Or, dacă s-a apreciat cu caracter obligatoriu, în interpretarea legii, aşa cum am arătat, că nefiind o persoană juridică, 
acest tip de întreprindere nu poate răspunde penal în condițiile prevăzute de art. 135 din Codul penal, este cert că o 
astfel de entitate nu poate răspunde nici contravenţional ca persoană juridică. Altfel spus, ori de câte ori legea 
contravențională sancţionează persoana juridică pentru comiterea unei contravenţii săvârşite în realizarea obiectului 
său de activitate în calitate de persoană juridică, această sancțiune nu poate fi aplicată întreprinderii individuale, 
întrucât aceasta nu este persoană juridică în accepțiunea legii, concluzie care se desprinde din argumentele expuse, 
fiind statuată de instanța supremă cu caracter obligatoriu. 

Consecințele unei astfel de concluzii se răsfrâng, desigur, pe tărâmul răspunderii contravenţionale al acestor 
entităţi juridice şi al necesităţii adaptării legislaţiei actuale în materie acestei interpetări, neputând fi lăsate în afara 


3 Mircea Ursuţa, Procedura contravenţională, Editura Universul Juridic, Bucureşti, 2008, Tomul 2, pag. 279. 

ilicitului contravenţional o serie de fapte comise de întreprinderea individuală, ca subiect distinct de drept de persoana 
fizică care o conduce şi/sau reprezintă, pentru singura rațiune că legiuitorul a omis să menţioneze printre potenţialii 
subiecți activi ai contravenţii şi întreprinderea individuală. 

Pentru a îndrepta acest neajuns, considerăm că, de lege ferenda, ori de câte ori legiuitorul apreciază că se impune 
sancţionarea unor fapte săvârşite de o astfel de entitate juridică, având în vedere că subiectul de drept angajat în 
relaţiile cu terţii este întotdeauna întreprinzătorul persoană fizică, el, iar nu întreprinderea, fiind cel căruia 
legiuitorul îi recunoaşte calitatea de comerciant, să prevadă că pentru astfel de fapte răspunde persoana fizică, 
titularul întreprinderii individuale, în această calitate, întrucât, aşa cum rezultă din analiza dispoziţiilor art. 24 şi 26 
din Ordonanţa de urgență a Guvernului nr. 44/2008, cu modificările şi completările ulterioare, subiectul de drept 
angajat în relaţiile cu tertii este întotdeauna întreprinzătorul persoană fizică, el, iar nu întreprinderea, fiind cel 
căruia legiuitorul îi recunoaşte calitatea de comerciant. Întreprinderea individuală nu este nici titulara unui patrimoniu 
propriu, afectat ființării sale ca entitate distinctă de întreprinzătorul titular. Sub acest aspect, prevederile art. 26 din 
Ordonanţa de urgență a Guvernului nr. 44/2008, cu modificările şi completările ulterioare statuează expres că 
persoana răspunzătoare patrimonial este întreprinzătorul, persoană fizică titular, care poate răspunde cu patrimoniul de 
afectațiune „dacă acesta a fost constituit”. 

Pe de o parte, observând că exprimarea legiuitorului relevă caracterul facultativ al constituirii patrimoniului de 
afectaţiune, în contrast cu obligativitatea constituirii unui patrimoniu propriu de către orice entitate susceptibilă a fi 
calificată persoană juridică, este necesară o intervenție legislativă şi sub acest aspect, întrucât o sancțiune pecuniară 
aplicată unei persoane fizice care să se poate sustrage executării ei pe temeiul inexistenței unui patrimoniu de 
afectaţiune constituit în mod obligatoriu fiind lipsită de finalitate şi de rațiunea instituirii ei. 

Pe de altă parte, se impune observaţia de principiu că patrimoniul persoanei juridice, ca element constitutiv al 
acesteia, nu se confundă cu patrimoniul de afectaţiune, primul constituind totalitatea drepturilor şi obligaţiilor 
patrimoniale care au ca titular însăşi persoana juridică, pe când cel de-al doilea, doar o formă de divizare a 
patrimoniului unic, o masă în cadrul acestuia din urmă, cu o anumită afectațiune. 

Mai mult, reglementând răspunderea întreprinzătorului titular cu patrimoniul de afectațiune, rezultă că legiuitorul 
a înţeles, o dată în plus, să reconfirme persoană fizică, întreprinzător în înţelesul Ordonanţei de urgență a 
Guvernului nr. 44/2008, cu modificările şi completările ulterioare, drept unic subiect de drept implicat în raporturile 
disciplinate de acest act normativ, doar ea având capacitatea de a-şi asuma obligaţii patrimoniale şi a răspunde, prin 
urmare, fie cu masa de afectaţiune, fie cu propriul patrimoniu. 

Din analiza sistematică a prevederilor art. 7-15 din Ordonanţa de urgență a Guvernului nr. 44/2008, cu 
modificările şi completările ulterioare rezultă că titularul obligaţiei de înregistrare/autorizare este 
întreprinzătorul persoană fizică, subiect de drept distinct, nicidecum întreprinderea individuală. În acest sens, 
art.7 alin. (1) prevede că „Persoanele fizice prevăzute la art. 4 (...) lit. b) au obligaţia să solicite înregistrarea în 
registrul comerțului şi autorizarea funcţionării, înainte de începerea activităţii economice, ca (...) întreprinzători 
persoane fizice titulari ai unei întreprinderi individuale”. 

Intenţia legiuitorului de a exclude o posibilă asimilare a întreprinderii individuale unei persoane juridice rezultă şi 
din analiza prevederilor inserate în cap. III secţiunea a 2-a a Ordonanței de urgență a Guvernului nr. 44/2008,cu 
modificările şi completările ulterioare relative la „regimul juridic al întreprinzătorului persoană fizică titular al 
întreprinderii individuale”. 

Sub un prim aspect, denumirea legală a acestei secțiuni pune în lumină, fără echivoc, subiectul de drept 
destinatar, titular al ansamblului de drepturi şi obligaţii pe care legea le instituie, acesta fiind întreprinzătorul persoană 
fizică. 

În al doilea rând, pentru clarificarea efectelor pe care înregistrarea în registrul comerțului le are asupra 
întreprinderii individuale, legiuitorul a prevăzut în mod expres că, de la data înregistrării sale, „întreprinzătorul titular 
al întreprinderii individuale este comerciant persoană fizică” (art. 23). Acesta, iar nu întreprinderea individuală, 
dobândeşte, aşadar, ca efect al înregistrării în registrul comerțului, drepturile şi obligaţiile ce derivă din 
calitatea de comerciant. 

Dimpotrivă, intenția neechivocă a legiuitorului în raport cu acest tip de întreprindere [afirmată în cuprinsul art. 2 
lit. g)] este reiterată în conținutul art. 22, potrivit căruia „întreprinderea individuală nu dobândeşte personalitate 
juridică prin înregistrarea în registrul comerțului "şi, drept urmare, nu are aptitudinea de a-şi asuma drepturi şi 
obligații specifice unui comerciant. 

Prevederile art. 24-26 constituie argumente normative suplimentare în susţinerea aceleiaşi concluzii, ele statuând 
în sensul că întreprinzătorul persoană fizică - titular al întreprinderii individuale - este cel care, în calitate de 
„angajator persoană fizică”, poate angaja terțe persoane, are dreptul de a fi asigurat în sistemul public de pensii ori în 
sistemul asigurărilor sociale de sănătate şi tot el răspunde pentru „obligaţiile sale” cu patrimoniul de afectaţiune, dacă 
acesta a fost constituit şi, în completare, cu întreg patrimoniul, iar în caz de insolvenţă, va fi supus procedurii 
simplificate prevăzute de Legea nr. 85/2006. 

Prin urmare, analiza normelor legale invocate legitimează concluzia că întreprinderea individuală nu 
constituie o persoană juridică recunoscută de lege, în înţelesul art. 188 teza I din Codul civil, instanţa supremă 
evaluând şi dacă, în pofida exprimării legiuitorului, o atare formă de organizare ar putea fi considerată, totuşi, o 
persoană juridică în sensul tezei a II-a a normei civile". 

În contextul interpretării sistematice a normelor legale incidente rezultă că, în principiu, calitatea de persoană 
juridică nu se confundă cu noţiunea de „persoană juridică”, cea dintâi având semnificaţia unei recunoaşteri, prin 
legi speciale ori în condiţiile Codului civil, a statutului de subiect de drept anumitor entități, recunoaştere 
necondiționată însă de îndeplinirea, în fiecare caz, a elementelor constitutive cerute de lege pentru existența 
„persoanei juridice”!!. 

Altfel spus, pot avea calitatea de persoană juridică atât acele forme de organizare care, deşi nu îndeplinesc 
condiţiile prevăzute de art. 187 din Codul civil, sunt recunoscute în mod expres de legiuitor ca persoane juridice, după 
cum pot avea o astfel de calitate şi entități legal înfiinţate, care îndeplinesc toate elementele constitutive ale unei 
persoane juridice, fără a li se recunoaşte însă în mod explicit, neechivoc, acest statut, prin acte normative (altele decât 
Codul civil). 

În schimb, interpretarea logică a aceloraşi dispoziţii legale conduce la concluzia că nu poate avea calitatea de 
persoană juridică o entitate căreia, şi în ipoteza întrunirii cumulative a elementelor constitutive prevăzute de 
art. 187 din Codul civil, legiuitorul îi refuză expres, în termeni neechivoci, recunoaşterea calităţii de persoană 
juridică. 

Prin urmare, câtă vreme instanța supremă a apreciat că întreprinderea individuală nu este implicată ca subiect de 
drept în raporturile juridice reglementate de Ordonanţa de urgență a Guvernului nr. 44/2008, cu modificările şi 
completările ulterioare, deoarece nu are calitatea de persoană juridică în înțelesul normelor Codului civil şi nu 
poate fi, în sine, nici destinatar al actelor normative civile ori al dispoziţiilor legislaţiei penale, apreciem că 
aceasta nu poate răspunde nici contravenţional. 

Credem că o atare concluzie conduce fără echivoc la o alta, susținută de aceleaşi argumente, concluzie conform 
căreia, de lege lata, întreprinderea individuală nu poate fi subiect activ al unei contravenţii în cazul în care prin aceasta 
se sancţionează nerespectarea unor prevederi legale de către persoana juridică. Aceeaşi soluție credem că se impune a 
fi pronunţată, pe temeiul lipsei calității de subiect activ al contravenţiei, în toate cazurile pendinte pe rolul instanţelor 
judecătoreşti în care a fost sancționată întreprinderea individuală în calitate de persoană juridică, cu consecința 
anulării ca nelegal a procesului-verbal de contravenţie contestat şi a exonerării de sancțiunile aplicate, făcându-se 
aplicarea deciziei amintite. 


? Pentru detalii, a se vedea hftp://Amww.legal-land.ro/codul-civil-adnotat/art-138-calitatea-de-persoana-juridica/ 

10 Pentru detalii, a se vedea hrp://mww.legal-land.ro/contraventii-intreprinderea-individuala-nu-este-persoana-juridica/ 

1! Ioana Maria Costea, PFA ori ÎI — este sau nu o persoană juridică?, disponibil pe https://ioanacostea.ro/2016/03/17/pfa-ori-ii-este-sau- 
nu-o-persoana-juridica/ 

Abstract : The public administration is established on the legality principle, enforcing the law as it is, the 
infringement of the law, as the commitment of some facts that defy the protected laws , this supposes the juridical 
responsibility in its numerous forms. The judicial institution stated that the responsibility of the civil servant can be 
consisted in: disciplinary responsibility on the basis of the infringement of the disciplinary norms mentioned in the 
service report; contraventional liability for the assumption of committing some antisocial facts considered as minor 
offences by the law; patrimonial responsibility on the basis of the provisions of Law no. 52 from the Constitution of 
Romania and the Law no.554/2004 of the contentious administrative; civil responsibility as a consequence of the 
personal facts of the civil servants, by causing some damages to the third, independently by the responsibilities of the 
public position; penal responsibility when the civil servant commits facts that are considered offences in the Penal 
Code or by the special laws. As far as the provisions are concerned, the Status of the civil servants, the guilty 
infringement of the service duties by the civil servants leads to disciplinary responsibility, contraventional liability, 
civil and penal responsibility and the responsibility of the civil servant for the offences committed during the service 
or that are in connection with the responsibilities of the position that he occupies, is related to the penal law. 

1. Considerații introductive 

Constituția României cuprinde dispoziţii care reprezintă cadrul principial de reglementare a răspunderii juridice a 
funcționarilor publici. În accepțiunea dispoziţiilor legii fundamentale, respectiv art. 16 alin. (3) : „Funcţiile şi 
demnitățile publice, civile sau militare, pot fi ocupate, în condiţiile legii, de persoane care au cetățenia română şi 
domiciliul înţară, statul român garantând egalitatea de şanse între femei şi bărbaţi pentru ocuparea funcțiilor şi 
demnităților publice”, iar raportat la dispoziţiile art. 73 alin. (3) lit. J): „Reglementarea Statutului funcționarilor publici 
se face numai prin lege organică”. 

Statutul funcţionarilor publici a fost adoptat prin Legea nr. 188/ 1991, lege care a suferit numeroase modificări şi 
completări, cele mai importante fiind cele aduse prin Legea nr. 161/2003 privind unele măsuri pentru asigurarea 
transparenţei în exercitarea demnităţilor, a funcțiilor publice şi în mediul de afaceri, prevenirea şi sancţionarea 
corupţiei şi, ulterior, prin Legea nr. 251/2006 pentru modificarea şi completarea Legii nr. 188/1999 privind Statutul 
funcționarilor publici. 

Statutul funcționarilor publici defineşte funcţionarul public prin dispoziţiile art. 2 alin. (2) ca fiind „persoana 
numită, în condiţiile legii, într-o funcție publică”. Potrivit dispozițiilor statutare, persoana care a fost eliberată din 
funcția publică şi se află în corpul de rezervă al funcţionarilor publici îşi păstrează calitatea de funcționar public. 
Funcţia publică reprezintă, porivit dispozițiilor art 2 alin. (1) din Statut ansamblul atribuțiilor şi responsabilităţilor, 
stabilite în temeiul legii, în scopul realizării prerogativelor de putere publică de către administraţia publică centrală, 
administrația publică locală şi autoritățile administrative autonome. 

Dispoziţiile Constituţiei cuprinse la art. 16 ale alin. (3) coroborate cu dispoziţiile art. 73 alin. (3), lit j), dar 
şi dispoziţiile Legii nr. 188/1999 privind Statutul funcționarilor publici constituie temeiul constituțional, dar şi cadrul 
legal pentru regimul juridic general al funcției publice?. 

Dispoziţiile Statutului nu se aplică tuturor celor numiți într-o funcţie publică. Astfel, nu intră sub incidenţa 
Statutului personalul contractual salariat din aparatul propriu al autoritatilor si institutiilor publice, care desfasoara 
activitati de secretariat, administrative, protocol, gospodarire, intretinere-reparatii si de deservire, paza, precum si altor 
categorii de personal care nu exercita prerogative de putere publica; personalului salariat incadrat, pe baza increderii 
personale, la cabinetul demnitarului, corpului magistratilor, cadrelor didactice, persoanelor numite sau alese in functii 
de demnitate publica’. 

În Codul penal al României noţiunea de funcţionar public are o accepțiune mult mai largă, spre deosebire de 
accepțiunea consacrată în Statutul funționarilor publici. Din perspectiva dreptului penal, este lipsit de relevanţă titlul 
însărcinării şi modalitatea învestirii (alegere, numire, repartizare), pentru existenţa calităţii de funcționar public, fiind 
suficient ca subiectul activ al infracțiunii să îndeplinească o însărcinare în serviciul unei autorităţi publice, instituții 
publice sau altei persoane juridice de interes public”. 


* Mediator, SCPM „Cerchez & Asociaţii”, e-mail: cerchezalex(Qyahoo.com 

! Legea nr. 188/1999 privind Statutul functionarilor publici, republicat in Monitorul Oficial, al României, nr. 365 din 29.05.2007 

> Mihăilescu M. E., Drept administrativ. Parte generală, Editura Hamangiu, Bucureşti, 2016, p. 404. 

3 Mastacan O., Răspunderea penală a funcţionarului public, ediția a IV-a, Editura Universul Juridic, Bucureşti, 2010, 
https://www.ujmag.ro/drept/drept-penal/raspunderea-penala-a-functionarului-public-editia-a-iv-a 

+ Codul penal al României - Legea nr. 286 din 17 iulie 2009, publicat în Monitorul Oficial al României nr. 510 din 24.07.2009. 

Raportat la aceste considerente, este esențial să primeze, în comportamentul funcționarilor publici 
responsabilitatea, „îndeplinirea funcţiei cu o convingere ce derivă din înţelegerea fenomenelor şi a sarcinilor sale, 
convins fiind că slujirea cu credinţă a interesului public este baza comportamentului său profesional şi moral”. 

Administraţia publică se întemeiază pe principiul legalităţii, aplicarea legii în litera şi spiritul ei, abaterea de la 
lege urmarea săvârşirii unor fapte de natură să aducă atingere valorilor ocrotite angajează răspunderea juridică, în 
multiplele ei forme. Doctrina a statuat în sensul că, răspundetrea funcţionarului public poate fi angajată sub 
următoarele forme: răspunderea disciplinară, întemeiată pe încălcarea normelor disciplinare, specifice raportului de 
serviciu, răspunderea contravențională, pentru ipoteza săvârşirii unor fapte antisociale consacrate de lege drept 
contravenţii, răspunderea patrimonială, întemeiată pe dispoziţiile art. 52 din Constituţia României” şi Legea nr. 
554/2004 a contenciosului administrativ, răspunderea civilă, urmarea faptele personale ale funcționarilor publici, 
cauzatoare de prejudicii terţilor, independent de exerciţiul funcției publice, răspunderea penală, care se angajează 
atunci când funcţionarul public săvârşeşte fapte incriminate ca infracţiuni de Codul penal sau de legile speciale. 

Raportat la dispozițiile art. 75 coroborate cu dispoziţiile art. 86 Statutul funcționarilor publici, încălcarea de către 
funcționarii publici, cu vinovăţie, a îndatoririlor de serviciu atrage răspunderea disciplinară, contravenţională, civilă 
sau penală, după caz, iar răspunderea funcţionarului public pentru infracțiunile săvârşite în timpul serviciului sau în 
legătură cu atribuţiile funcţiei publice pe care o ocupă, se angajează potrivit legii penale. 

Pe cale de consecință, angajarea raspunderii penale a funcţionarului public, are loc în condițiile reglementate de 
Codul Penal şi Codul de Procedură Penală ale României. 

Codul Penal reglementează, prin dispoziţiile sale, infracţiuni a căror săvârşire angajează răspunderea penală a 
funcționarilor publici, respectiv infracțiunile de corupție şi infractiunile de serviciu, infracțiunile de fals sau 
infracțiunile la regimul stabilit pentru anumite activităţi economice, precum: luarea de mită, darea de mită, traficul de 
influență, cumpărarea de influență, delapidarea, purtarea abuziva, abuzul în serviciu, neglijenţa în serviciu, folosirea 
abuzivă a funcţiei în scop sexual, uzurparea funcției, conflitul de interese, folosirea de informații privilegiate, 
divulgarea informaţiilor secrete de stat, divulgarea informațiilor secrete de serviciu sau nepublice, neglijenţa în 
păstrarea informațiilor, obținerea ilegală de fonduri, deturnarea de fonduri, falsificarea de monede, timbre şi alte 
valori, falsul material în înscrisuri oficiale si falsul intelectual, deturnarea de fonduri, divulagarea secretului economic 
ete.” 

Noul Cod penal defineşte infracțiunea, singurul temei al răspunderii penale, ca fiind fapta prevăzută de legea 
penală, săvârşită cu vinovăţie, nejustificată şi imputabilă persoanei care a săvârşit-o. Analizând dispozițiile art 15 din 
noul Cod penal care trasează definiția infracțiunii, pot fi identificate trăsăturile esenţiale ale infracţiunii şi anume: 
fapta să fie prevăzută de legea penală (tipicitatea), fapta să fie ilicită (antijuridicitatea) şi fapta să fie imputabilă 
(imputabilitatea). În ipoteza în care se constată lipsa unei trăsături esenţiale a infracţiunii, soluțiile instituite de legea 
penală sunt clasarea, dispusă de procuror şi achitarea inculpatului dispusă de către instanţa de judecată. 

Cod penal actual, spre deosebire de Codul penal anterior nu reglementează pericolul social al faptei, ca trăsătură 
esențială a infracţiunii şi, pe cale de consecință, pentru infracțiunile care prezintă un grad redus de pericol social, 
pentru care nu se legitimizează declanşarea sau continuarea procesului penal, procurorul sau instanța de judecată, 
aplicând principiul oportunității, pot dispune renunțarea la urmărire penală, potrivit dispoziţiilor art. 318 Cod 
procedură penală sau renunţarea la aplicarea pedepsei, potrivit dispoziţiilor art. 80 din Noul Cod penal. 

În acord cu prevederile noului Cod penal, vinovăția este subsumată conceptului de imputabilitate. Vinovăţia, deşi 
reglementată de legiuitor printre trăsăturile esențiale ale infracţiunii, nu constituie, de facto, o trăsătură esențială a 
infracțiunii, ci doar un element de ordin subiectiv din cuprinsul normei de incriminare - intenţie, culpă, practerintenţie 
- analizat în cadrul tipicităţii infracţiunii. 

Angajarea răspunderii penale, în general, a funcţionarului public, în special, este posibilă doar în măsura în care 
dispozițiile procesual penale permit exercitarea acţiunii penale în vederea tragerii la răspundere penală a persoanei 
vinovate. Există şi situaţii în care legea penală înlătură sau exclude această aptitudine funcțională, în sensul că 
acțiunea penală nu poate fi pusă în mişcare, iar dacă a fost pusă în mişcare nu mai poate fi exercitată în cazurile expres 
consacrate prin dispoziţiile art. 16 Cod procedură penală. Cazurile reglementate prin dispoziţiile art. 16 pot fi 
clasificate în două categorii de impedimente relative la punerea în mişcare şi exercitarea acțiunii penale: impedimente 
rezultând din lipsa de temei a acţiunii penale şi impedimente rezultând din lipsa de obiect a acţiunii penale”. 


5 Slăniceanu I. P., Teoria Funcţiei Publice, Editura Evrika, Brăila, 1999, p. 389. 

é Constituţia României revizuită în anul 2003, publicată în Monitorul Oficial al României nr. 767 din 31.10. 2003. 

7 Codul penal al României - Legea nr. 286 din 17 iulie 2009, publicat în Monitorul Oficial al României nr. 510 din 24.07.2009. 

8 Neagu I, Damaschin M, Tratat de procedură penală, Editura Universul Juridic, Bucureşti, 2014, p. 270. 

“Codul de procedură penală al României — Legea nr. 135 din 1 iulie 2010, publicat în Monitorul Oficial al României nr. 486 din 
15.07.2010. 

Cauzele sau impedimentele care reuzultă din lipsa de temei a acţiunii penale, instituite prin dispoziţiile art. 16 lit. 
a-d Cod procedură penală sunt: fapta nu există, fapta nu este prevăzută de legea penală, fapta nu a fost săvârşită cu 
vinovăția prevăzută de lege, nu există probe că o persoană a săvârşit infracțiunea, există o cauză justificativă sau de 
neimputabilitate. În ceea ce priveşte cauzele care rezultă din lipsa de obiect a acţiunii penale, consacrate prin 
dispozţiile art. 16 lit. e-j Cod procedură penală sunt: lipseşte plângerea prealabilă, autorizarea sau sesizarea organului 
competent ori o altă condiţie pevăzută de lege, necesară pentru punerea în mişcare a acțiunii penale; a intervenit 
amnistia sau prescripţia, decesul suspectului ori a inculpatului persoană fizică sau s-a dispus radierea suspectului sau 
inculpatului persoană juridică; a fost retrasă plângerea prealabilă, în acele cazuri în care retragerea plângerii prealabile 
înlătură răspunderea penală, a intervenit împăcarea sau a fost încheiat un acord de mediere în condiţiile legii; există o 
cauză de nepedepsire prevăzută de lege; există autoritate de lucru judecat; a intervenit un transfer de proceduri cu un 
alt stat, potrivit legii. 

Răspunderea penală poate fi definită ca fiind un raport juridic penal, de constrângere, născut urmarea săvârşirii 
unei infracțiuni, raport ce se stabileşte între stat şi infractor, al cărui conţinut constă, pe de o parte, în dreptul statului 
de a trage la răspundere pe infractor, de a-i aplica pedeapsa prevăzută de legea penală şi de a-l constrânge să o 
execute, iar, pe de altă parte, în obligaţia infractorului de a răspunde pentru fapta sa şi de a se supune sancțiunii 
aplicate în vederea restabilirii ordinii de drept!0. 

Analizând dispoziţiile art. 15 noul Cod penal, pot fi trasate următoarele condiţii ale angajării răspunderii penale: 

Săvârşirea unei fapte prevăzute de legea penală (tipicitatea). Conform dispozițiilor art. 15 alin. 2 din noul Cod 
penal, infracţiunea este singurul temei al răspunderii penale. Se reclamă astfel, preexistenţa normei juridice, în temeiul 
căreia fapta este incriminată ca infracțiune — fapt abstract şi săvârşirea unei acțiuni sau inacțiuni care aduce atingere 
preceptului normei de incriminare, infracțiunea prefigurându-se astfel ca un fapt perturbator al ordinii sociale şi care 
impune reacţia socială în vederea restabilirii ordinii sociale astfel încălcate. În acord cu dispoziţiile art. 16 lit. a) si lit. 
b) Cod procedură penală, acțiunea penală nu poate fi exercitată dacă fapta nu există sau dacă aceasta nu este prevazută 
de legea penală si, prin urmare, răspunderii penale nu poate fi angajată. 

Fapta savârşită să fie imputabilă şi să nu fie justificată. Imputabilitatea este acea situație juridică în care se află 
persoana care a săvârşit cu vinovăţie o faptă prevăzută de legea penală!!. Făptuitorul trebuie să fie responsabil, ceea ce 
presupune aptitudinea psiho-fizică de a înțelege semnificaţia şi consecințele faptelor sale (factorul intelectiv) şi de a fi 
stăpân pe faptele sale (factorul volitiv). Imputabilitatea reclamă îndeplinirea unei condiţii negative, aceea de a nu 
exista o cauză de neimputabilitate dintre cele instituite prin dispoziţiile art. 24-31 Cod penal: constrângerea morală, 
constrângerea fizică, excesul neimputabil, minoritatea făptuitorului, iresponsabilitatea, intoxicația, eroarea şi cazul 
fortuit. Caracterul nejustificat al faptei prevăzute de legea penală reprezintă o altă condiţie necesară pentru exercitarea 
acțiunii penale în vederea tragerii la răspundere penală. Calificarea unei fapte ca fiind nejustificată implică 
îndeplinirea unei alte condiţii negative, aceea de a nu exista o cauză justificativă dintre cele consacrate prin 
dispozițiile art. 19-22 Cod penal, respectiv: legitima apărare, starea de necesitate, exercitarea unui drept sau 
îndeplinirea unei obligaţii şi consimțământul persoanei vătămate. 

Inculpatul să fi participat la săvârşirea infracțiunii în calitate de autor, coautor, instigator sau complice şi să aibă 
capacitate juridică penală. Aceasta cerinţă este consacrată prin dispoziţiile art. 16 lit. c) Cod procedură penală care 
instituie un impediment rezultând din lipsa de temei a acțiunii penale, care impiedică astfel exercitarea acțiunii penale 
în acele situaţii în care fapta nu a fost săvârşită de inculpat, răspunderea penală fiind o răspundere pentru fapta proprie. 

Prin sintagma „săvârşirea unei infracţiuni” se înțelege săvârşirea uneia dintre faptele sancţionate de legea penală 
ca infracțiune consumată sau în stare de tentativă, precum şi participarea la săvârşirea acestora în calitate de autor, 
instigator sau complice. Capacitatea juridică penală implică aptitudinea unei persoane de a răspunde din punct de 
vedere panal pentru fapta săvârşită. Capacitatea juridică se prefigurează ca fiind aptitudinea psiho-fizică a 
infractorului de a săvârşi o infracțiune, asumându-și consecinţele acesteia, respectiv restrângerea sau privarea sa de 
drepturi şi libertăți, urmarea pedepselor aplicate. 

Să nu fi intervenit o cauză care înlătură răspunderea penală, condiție negativă consacrată prin dispoziţiile art. 16 
lit. e-j, Cod procedură penală, care reglementează impedimentele rezultând din lipsa de obiect a acţiunii penale, 
respectiv: lipseşte plângerea prealabilă, autorizarea sau sesizarea organului competent ori o altă condiţie pevăzută de 
lege, necesară pentru punerea în mişcare a acțiunii penale; a intervenit amnistia sau prescripția, decesul suspectului ori 
a inculpatului persoană fizică sau s-a dispus radierea suspectului sau inculpatului persoană juridică; a fost retrasă 
plângerea prealabilă, în acele cazuri în care retragerea plângerii prealabile înlătură răspunderea penală, a intervenit 
împăcarea sau a fost încheiat un acord de mediere în condiţiile legii; există o cauză de nepedepsire prevăzută de lege; 
există autoritate de lucru judecat; a intervenit un transfer de proceduri cu un alt stat, potrivit legii. 


10 Bulai C., Manual de drept penal. Parte generală, Editura All Beck, Bucureşti, 1997, p 308. 
11 Antoniu G., Bulai C, Dicţionar de drept penal şi procedură penală, Editura Hamangiu, Bucureşti, 2011, p. 425. 

În ceea ce priveste consecințele răspunderii penale asupra raporturilor de serviciu ale funcționarilor publici, 
învederăm faptul că, potrivit dispozițiilor art. 86 alin. (2) din Statutul funcționarilor publici, în cazul în care 
funcţionarul public este trimis în judecată pentru săvârşirea uneia dintre următoarele infracțiuni, respectiv infracțiuni 
contra umanităţii, contra statului sau contra autorităţii, infracțiuni de corupție şi de serviciu, infracţiuni care împiedică 
înfăptuirea justiției, infracțiuni de fals ori a unei infracțiuni săvârşite cu intentie care ar face-o incompatibilă cu 
exercitarea funcției publice, persoana care are competenţa legală de numire în funcția publică va dispune suspendarea 
funcţionarului public din funcția publica pe care acesta o deține. Astfel, conform dispoziţiilor art. 94 alin. (1) din 
Statut, raportul de serviciu se suspenda de drept atunci când funcţionarul public se află în una dintre urmatoarele 
situaţii: este arestat preventiv sau se află în arest la domiciliu şi în cazul în care s-a dispus trimiterea în judecată pentru 
săvârşirea de infracţiuni contra umanităţii, contra statului sau contra autorităţii, infracţiuni de corupţie şi de serviciu, 
infracțiuni care împiedică înfăptuirea Justiţiei, infracțiuni de fals ori a unei infracţiuni săvârşite cu intentie care ar 
face-o incompatibilă cu exercitarea funcţiei publice.” Raportat la dispozițiile art. 86 alin. (5) din Statut, din momentul 
punerii în mişcare a acțiunii penale, în situaţia în care funcţionarul public poate influenţa cercetarea, persoana care are 
competența numirii în funcţia publică are obligaţia să dispună mutarea temporara a funcţionarului public în cadrul 
altui compartiment sau altei structuri fără personalitate juridică a autorității ori instituţiei publice”. 

În cazul în care s-a dispus clasarea sau renunţarea la urmărirea penală ori achitarea sau renunțarea la aplicarea 
pedepsei ori amânarea aplicării pedepsei, precum şi în cazul încetării procesului penal, suspendarea din funcția 
publică încetează, iar funcţionarul public respectiv işi va relua activitatea în funcția publică deţinută anterior şi îi vor fi 
achitate drepturile salariale aferente perioadei de suspendare, potrivit art. 86 alin. (3) din Statut. În situaţia în care nu 
sunt întrunite condiţiile pentru angajarea răspunderii penale, iar fapta funcţionarului public poate fi considerată 
abatere disciplinară, va fi sesizată comisia de disciplină competentă. 

Raportat la dispozițiile art. 94 alin. (2) din Statut, în termen de 15 zile calendaristice înainte de data încetării 
motivului de suspendare de drept, dar nu mai târziu de data luării la cunoştinţă de motivul încetării suspendării de 
drept, funcţionarul public este obligat să informeze în scris persoana care are competenţa legală de numire în funcția 
publică despre acest fapt. Neinformarea persoanei care are competența legală de numire în funcţia publică atrage 
încetarea de drept a raportului de serviciu al funcţionarului public, cu excepția cazului în care funcţionarul public a 
fost arestat preventiv sau se află în arest la domiciliu. Persoana care are competenţa legală de numire în funcția 
publică are obligația să asigure, în termen de 5 zile de la expirarea termenului prevăzut sus menţionat, condițiile 
necesare reluării activităţii de către funcţionarul public!*. 

În acord cu dispoziţiile art 95 alin. (4) din Statut, suspendarea raportului de serviciu se constată în cazurile de 
suspendare de drept şi în alte cazuri reglementate prin legi speciale, prin act administrativ al persoanei care are 
competența numirii în funcţia publică. Potrivit dispoziţiilor statutare, reluarea activității se dispune prin act 
administrativ al persoanei care are competența legală de numire în funcția publică. Actul administrativ prin care se 
constată precum şi cel prin care se dispune reluarea activităţii de către funcţionarul public se comunică Agenţiei 
Naţionale a Funcţionarilor Publici, în termen de 10 zile lucrătoare de la data emiterii. 

Pe perioada suspendării raportului de serviciu autorităţile şi instituțiile publice au obligația să rezerve postul 
aferent funcției publice. Ocuparea acestuia se face, pe o perioadă determinată, în condiţiile legii. Pe perioada 
suspendării, raporturile de serviciu ale funcționarilor publici nu pot înceta şi nu pot fi modificate decât din inițiativa 
sau cu acordul funcţionarului public în cauză. Perioada suspendării raporturilor de serviciu în cazurile în care 
funcţionaul public este arestat preventiv sau se află în arest la domiciliu şi în cazul în care s-a dispus trimiterea în 
judecată pentru săvârşirea unei infracțiuni nu se consideră vechime în funcţia publică. 

În conformitate cu prevederile articolulului 98 din Statut, raportul de serviciu existent încetează de drept: când 
prin hotărâre judecătorească definitivă s-a dispus condamnarea pentru săvârşirea infracţiunilor contra umanității, 
contra statului sau contra autorităţii, infracţiunilor de corupție şi de serviciu, infracțiuni care împiedică înfăptuirea 
justiției, infracţiuni de fals ori a unei infracțiuni săvârşite cu intenţie care ar face-o incompatibilă cu exercitarea 
funcţiei publice, ori s-a dispus aplicarea unei pedepse privative de libertate, la data ramânerii definitive a hotărârii, dar 
şi ca urmare a interzicerii exercitării dreptului de a ocupa o funcţie publică sau de a exercita profesia ori activitatea în 
executarea căreia a săvârşit fapta, ca pedepse complementare, sau ca urmare a interzicerii ocupării unei funcţii sau a 
exercitării unei profesii, ca măsură de siguranță, de la data rămânerii definitive a hotărârii judecătoreşti prin care s-a 
dispus interdicții". 


12 Legea nr.188/1999 privind Statutul functionarilor publici, republicat in Monitorul Oficial, al României, nr. 365 din 29.05.2007. 
15 Legea nr.188/1999 privind Statutul functionarilor publici, republicat in Monitorul Oficial, al României, nr. 365 din 29.05.2007. 
14 Legea nr.188/1999 privind Statutul functionarilor publici, republicat in Monitorul Oficial, al României, nr. 365 din 29.05.2007. 
15 Legea nr.188/1999 privind Statutul functionarilor publici, republicat in Monitorul Oficial, al României, nr. 365 din 29.05.2007. 

Potrivit dispoziţiilor statutare, constatarea cazului de încetare de drept a raportului de serviciu se face, în termen 
de 5 zile lucrătoare de la intervenirea lui, prin act administrativ al persoanei care are competenţa legală de numire în 
funcția publică. Actul administrativ prin care s-a constatat încetarea de drept a raporturilor de serviciu se comunică 
Agenţiei Naţionale a Funcţionarilor Publici, în termen de 10 zile lucrătoare de la emiterea lui. 

Raportat la dispoziţiile statutare, funcţionarul public are obligația să predea lucrările şi bunurile care i-au fost 
încredințate în vederea exercitării atribuţiilor de serviciu, la modificarea, suspendarea şi la încetarea raportului de 
serviciu. Totodata, la încetarea raportului de serviciu funcţionarul public nu îşi păstrează drepturile dobândite în 
cadrul carierei, dacă raportul de serviciu a încetat din motive imputabile acestuia. Funcţionarii publici nu beneficiază 
de drepturi din bugetul asigurărilor pentru somaj, în ipoteza în care raporturile de serviciu le-au încetat din motive 
imputabile acestuia. 

Analiza actelor normative incidente în diferite ramuri ale răspunderii juridice, ne permite să concluzionăm în 
sensul că instituţia răspunderii penale a funcţionarului public este supusă unei continue evoluţii, din perspectiva 
reconfigurării realităţii sociale, sub imperiul modificărilor legislative. 


LEGEA PENALĂ CA INSTRUMENT AL POLITICII PENALE 
IN ULTIMUL SECOL (1918-2018) 

Abstract: In the present communication, it is stated that in every social order (1918-2018), criminal policy, 
criminal law and punishment, expressing the will and the legal conscience of the ruling class in that order, aim at 
defending against crimes, essential social relations for the existence of that society, relations that ensure the dominant 
position of the class holding the economic and political power. 


Key words: criminal law; short history; criminal policy; purpose. 


1. În doctrina dreptului, se admite că politica penală! este definită ca ansamblul de procedee susceptibile să fie 
propuse legiuitorului sau care sunt efectiv folosite de acesta la un moment dat, într-o ţară determinată, pentru 
combaterea fenomenului infracțional sau totalitatea măsurilor şi mijloacelor de prevenire şi combatere a fenomenului 
infracțional, precum şi a principiilor de elaborare şi aplicare a acestor mijloace şi măsuri, care exprimă o anumită 
concepţie cu privire la acest fenomen şi urmăresc o anumită finalitate?. 

Într-o altă accepţiune?, politica penală este în egală măsură o ştiinţă şi o artă“, ce constă în a descoperi şi folosi în 
mod raţional cele mai bune soluţii posibile pentru diferitele probleme de fond şi de formă pe care le ridică fenomenul 
criminalității. 


2. Politica penală este o parte componentă, un domeniu mai restrâns al politicii generale de construire a statului, 
între scopurile, principiile fundamentale, metodele şi mijloacele de înfăptuire, ale politicii generale a statului, pe de o 
parte şi cele ale politicii sale penale pe de altă parte existând o strânsă legătură. 

Politica penală are drept scop apărarea împotriva infracțiunilor a relațiilor sociale şi a valorilor sociale în jurul şi 
datorită cărora s-au format aceste relaţii”, asigurarea climatului de securitate necesar activităţii de edificare a noii 
societăți şi de perfecţionare continuă a relaţiilor sociale, reeducarea elementelor antisociale în vederea transformării 
lor în membri conştienţi ai societății, desființarea cauzelor sociale şi individuale ale infracţiunilor şi înlăturarea 
treptată a fenomenului infracţional din viaţa societăţii. 


3. Politica penală foloseşte aceleaşi metode şi mijloace, adaptate însă la specificul domeniului luptei cu 
criminalitatea. În această privință, în doctrina juridică, unii autori“ recunosc că problematica prevenirii infracțiunilor 
este strâns legată de existenţa criminalităţii. În orice societate există pe lângă o criminalitate reală fie că este ascunsă 
sau relevantă o criminalitate latentă cuprinzând ansamblul persoanelor care sub înrâurirea factorilor criminogeni sunt 
în pericol să alunece pe panta infracțiunilor, lupta contra infracționalismului implică, prin urmare, nu numai măsuri ca 
persoanele care au săvârşit infracțiuni să nu mai repete fapte dar şi luarea de măsuri pentru a împiedica pe cei care 
sunt pe punctul să comită fapte penale să păşească pe un asemenea drum. De aceea, dreptul penal îşi aduce aşadar 
contribuţia specifică la lupta contra infracționalismului; prin aplicarea pedepselor realizează influențarea infractorului 
spre a-l determina să nu mai repete infracţiunea (prevenţie specială); totodată sancţiunea concretă este de natură să 
influenţeze (prin intimidare) şi pe celelalte persoane să se abțină de la comiterea de fapte penale (prevenţie generală). 

Se evidențiază, astfel, că reacţia juridică contra criminalităţii nu poate să fie îndreptată decât contra criminalității 
reale, nu latente, deoarece dreptul penal nu poate interveni decât dacă ordinea juridică a fost tulburată prin săvârşirea 
unei infracțiuni (post factum). 


4. Cu privire la istoria dreptului penal, remarcăm că în orice orânduire socială scopul legii penale a fost şi este 
apărarea ordinii sociale respective împotriva crimei ca formă de luptă a „individului izolat împotriva relaţiilor 

dominante”. Amintim, în acest sens, că au fost elaborate de-a lungul timpului numeroase teorii pentru a explica 
fundamental aşa-numitului drept de a pedepsi şi pentru a determina scopul pedepsei şi funcţiile prin care acest scop 
poate fi realist cel mai bine”. Astfel, observăm că, în literatura de drept penal numeroasele teorii privitoare la 
fundamental dreptului de a pedepsi au fost sistematizate în 3 grupe şi anume: a) teorii absolute, care văd scopul şi 
fundamental pedepsei în însăşi natura acesteia. Pedeapsa serveşte sieşi drept scop şi este consecinţa juridică, necesară 
şi ineluctabilă a infracţiunii; b) teorii relative, care atribuie pedepsei un fundament şi scop în afara pedepsei însăşi şi 
anume un scop politic şi de utilitate, prevenirea infracțiunii şi repararea răului cauzat prin săvârşirea acesteia; c) teorii 
mixte care tind să asocieze într-un mod convenabil cele două teorii anterior expuse. În doctrina şcolii pozitiviste, care 
a marcat un progress evident în gândirea juridică, dreptul de a pedepsi era o necesitate naturală ineluctabilă, un mijloc 
de apărare a intereselor sociale legitime’. 

Din acest punct de vedere, s-a afirmat că, toate aceste teorii pornesc însă de la concepţia că dreptul penal, legea 
penală sunt aşezate deasupra claselor, că ele apără interesele întregii societăți. Chiar atunci când nu se constată 
caracterul de clasă al societăţii, se atribuie dreptului penal rolul de apărător imparţial al intereselor tuturor claselor 
sociale. În acest context, s-a afirmat” că teama de dezvăluire a scopului îngust, de clasă, al legii penale împiedica 
prevederea în lege a acestui scop. 

Referindu-ne la sistemul dreptului penal anterior (burghez) , se poate observa, că marchează un progres 
considerabil şi în ce priveşte politica penală şi mijloacele de luptă împotriva acestuia. Vechile practici feudale, 
concepțiile înapoiate cu privire la fenomenul criminalităţii şi la mijloacele de luptă împotriva acestuia au rămas în 
general de domeniul trecutului. Expresie a voinței noii clase dominante, dreptul penal a consacrat principiile ale 
politicii penale ca principiu legalităţii încriminării şi a pedepsei, egalitatea în fața legii penale, umanizarea pedepselor 
ş.a. Dar tocmai pentru că exprimă voinţa unei minorități exploatatoare dreptul penal nu poate înfăptui în realitate 
aceste principii capitaliste, apărarea proprietăţii private asupra mijloacelor de producţie care consacră dominația 
capitalului asupra muncii. Fireşte, acest scop real al pedepsei nu era recunoscut în știința dreptului penal şi în legislația 
anterioară, însă el rezulta limpede din conţinutul legislaţiei şi din practica aplicării acesteia. Se recunoaştea ca scop al 
pedepsei „apărarea socială” împotriva infracțiunilor, însă se ignorează faptul că fenomenul infracţional era generat, în 
ultimă analiză, de înseşi contradicţiile societăţii capitaliste şi că „apărarea societăţii” înseamna de fapt apărarea 
cauzelor criminalităţii. De aceea, în sistemul dreptului penal anterior (burghez), pedeapsa apare ca nedreaptă, fiindcă 
reprimă o faptă la a cărei săvârşire persoana n-a avut posibilitatea de a alege în mod liber între conduita cerută de lege 
şi conduita antisocială. Din această cauză pedeapsa nu putea influenţa asupra infractorului. Dar chiar dacă o asemenea 
influență ar fi posibilă ea nu ar avea rezultate durabile, fiindcă după executarea pedepsei condamnatul cade din nou 
sub influența factorilor criminogeni.Aceiaşi poziție obiectivistă, de ignorare a caracterului de clasă, era adoptată şi de 
penaliştii contemporani. Dreptul penal era astfel prezentat ca exprimând interesele „naţiunii”, „societății” etc., deşi în 
realitate acesta exprima voinţa şi interesele dominante. 

Ulterior, legea penală din 1969, era recunoscută ca mijloc indispensabil de realizare a politicii penale a statului, 
pe latura reacţiunii împotriva fenomenului infracţional. De pildă, scopul legii penale era formulat, în termeni clari, 
prin dispoziția din art. 1 al Codului penal, prevedea că „Legea penală apără, împotriva infracțiunilor, România, 
suveranitatea, independenţa şi unitatea statului, proprietatea socialistă, persoana şi drepturile acesteia, precum şi 
întreaga ordine de drept”. Din această formulare rezulta cu claritate atât caracterul de clasă, cât şi concordanța dintre 
scopul legii şi scopul politicii penale a statului nostru. În interesul societății, legea noastră penală apăra, împotriva 
infracțiunilor, statul ca principal instrument de realizare a politicii în ţara noastră şi, deci, şi de realizare a politicii 
penale; proprietatea, ca temelie a noii societăți; persoana, a cărei dezvoltare multilaterală constituia scopul întregii 
activități a statului şi în genere ordinea de drept care constituia, de asemenea, o condiţie sine qua non a edificării noii 
societăți. 

Scopul legii noastre penale, astfel formulat, era deci acela de a apăra societatea în întregul ei şi în interesul 
întregului popor, caracterul de clasă al legii şi politicii noastre penale decurgând din conţinutul relațiilor şi valorilor 
sociale ocrotite. Acest scop al legii corespunde scopurilor politicii penale a statului nostru, pe latura reacţiunii 
împotriva fenomenului infracțional. Dispoziţia legală examinată arată că apărarea societății are loc „împotriva 
infracțiunilor”, ceea ce înseamnă că reacţiunea efectuată pe baza legii penale se îndreaptă împotriva faptelor pe care 
această lege le prevede ca infracțiuni şi numai împotriva acestora. Rămân deci în afara legii penale atât reacţiunea 
împotriva faptelor care nu constituiau infracțiuni, ci abateri administrative sau disciplinare, cât şi întreaga acţiune de 
prevenire îndreptată împotriva cauzelor sociale ale criminalităţii şi care constituieu cealaltă latură a politicii noastre 
penale". 

Pe lângă aceasta, subliniem faptul că, în codul penal în vigoare şi-au găsit reflectarea atât ideile şcolii clasice 
penale cât şi ideile şcolii pozitiviste. Nu numai, în codul penal în vigoare sunt exprimate şi ideile progresiste legate de 
executarea sancţiunilor penale, pe cât posibil, în mediu deschis, ca arestul la domiciliu, art.218 c.pr.pen., ceea ce 
subliniază alinierea codului penal roman la marile curente ale ştiinţei dreptului penal european!!. 

5. Cu privire la această problemă, ştiinţa penală!?, se recunoaşte, în genere, legii penale o funcţie preventivă şi o 
funcţie represivă. În ce priveşte funcţia preventivă aceasta se înfăţisează sub un dublu aspect: o funcţie de prevenţie 
generală şi o funcție de prevenţie specială". 

Astfel, prevenția specială se realizează nemijlocit ca efect al suportării pedepsei de condamnat, reprezentând acea 
finalitate atribuită pedepsei ca mijloc de reeducare. Această formă de prevenţiune se realizează mai întâi în momentul 
aplicării pedepsei obligându-l pe infractor să înțeleagă consecințele inevitabile la care se expune acela care încalcă 
legea penală. În continuare prevenţia specială se realizează în procesul executării sancțiunii penale care urmare a 
suferințelor legate, inevitabil, de executarea pedepsei, doctrina modernă respinge ideea că pedeapsa ar trebui să fie 
executată în condiții cât mai severe chiar cu cruzime pentru a avea o eficiență maximă preventivă. Pe o asemenea linie 
de gândire s-ar putea ajunge la suferințe fizice şi psihice adăugate suplimentar celor inerente pedepsei ceea ce legea 
interzice. 

Spre deosebire de prevenţia special, remarcăm că, prevenţia generală se realizează în momentul edictării normei 
penale deoarece destinatarii legii iau cunoştinţă de exigenţele societății în raport cu purtarea lor; un al doilea moment 
este acela al aplicării pedepsei unei persoane care a încălcat legea penală, aceasta evidențiază pentru toţi cetăţenii că 
pedeapsa poate deveni o realitate dacă nu se conformează de bună voie prescripțiilor legii. 

În sfârşit, executarea pedepsei de condamnat exercită şi ea o influență preventivă generală. De regulă, această 
acțiune preventivă nu se exercită nici asupra persoanelor care prin structura şi conştiinţa lor nu concep să nu respecte 
legea (aceste persoane n-au nevoie de alte îndemnuri să se comporte corespunzător) nici asupra celor care sunt 
hotărâți să încalce legea pentru a duce o viață uşoară şi de plăceri. Influența preventivă generală se exercită asupra 
persoanelor care se află între cele două categorii adică asupra acelor şovăielnici care se simt tentaţi să încalce legea, 
dar care sunt temători şi de consecințele pe care o atare conduită le-ar putea atrage. 

Mai mult decât atât, arătăm că, acțiunea preventivă generală este reală şi eficientă atunci când legea penală este 
aplicată cu hotărâre şi cu promptitudine. Orice carenţă a autorităților în această direcție poate avea drept urmare o 
slăbire a eficienţei acestei forme de prevenţie!”. 


5. Este discutabilă în doctrina modernă şi dacă prin pedeapsă s-ar putea urmări, cu adevărat, prevenţiunea 
specială (amendarea infractorului) sau prevenţiunea generală (intimidarea infractorului) ca scopuri ale pedepsei într-o 
viziune utilitaristă. În măsura în care pedeapsa trebuie individualizată în raport cu gravitatea faptei, cu împrejurările în 
care aceasta s-a comis şi cu vinovăția făptuitorului înseamnă că n-ar putea fi aplicată niciodată o pedeapsă atât cât ar fi 
necesar pentru amendarea infractorului şi nici cât ar fi necesar pentru exemplaritate ori intimidarea celorlalte 
persoane; aceste obiective rămân în afara procesului de individualizare a pedepsei. Tot aşa n-ar putea fi aplicată o 
pedeapsă în măsura în care ar fi necesar pentru a determina pe infractor să nu mai comită o nouă infracțiune. 


6. Aşa cum se observă necesităţile menționate n-ar putea fi identificate decât teoretic deoarece practic nu pot fi 
măsurate spre a se putea evalua cantitatea de pedeapsă care ar putea să corespundă acestor necesităţi (de a amenda pe 
infractor, de a intimida pe ceilalţi, de a determina pe infractor să nu mai repete fapta, etc.), ca urmare, orice evaluare a 
sancțiunii prin această prismă n-ar putea fi decât arbitrară şi contradictorie. Numai situându-ne pe criteriul sigur al 
gravității faptei şi al vinovăţiei infractorului instanţa ar putea individualiza corect sancţiunea. Aşa se explică de ce 
fundamentarea pedepsei pe ideea retribuţiei înţeleasă ca însă nu ca ceva arbitrar, ca o răzbunare a societăţii, ca o 
suferință în sine, ci ca o răsplată dreaptă, echitabilă pentru fapta comisă, este tot mai mult agreată de autorii 
contemporani. 


7. Din expunerile precedente s-a putut vedea că, în fiecare orânduire socială, politică penală, legea penală şi 
pedeapsa, exprimând voinţa şi conştiinţa juridică a clasei dominante în acea orânduire, au drept scop apărarea 
împotriva infracțiunilor, a relațiilor sociale esențiale pentru existența respectivei societăţi, relaţii care asigură poziția 
dominantă a clasei deţinătoare a puterii economice şi politice. 

OMORUL PRIN OMISIUNE 

Abstract: In short, this paper ascertains two aspects: on the one hand, the fact that the crime of omitting to aid 
one whose life is in peril is a crime against life; on the other hand, the fact that it is important that, within the group of 
crimes against life, it be introduced a new crime, that of omitting to impede death, which should be stipulated within 
two normative means. 

1. Scurtă privire istorică asupra omorului prin omisiune 

În doctrina penală, este controversat faptul dacă infracțiunea de omor se poate comite şi prin omisiune 
(inacţiune). 

Încă din secolul al XVI-lea, Antoine Loysel, un celebru jurisconsult francez, afirma că trebuie să răspundă pentru 
omor şi acela care nu a împiedicat moartea unei persoane, deoarece, spunea el, „Cine poate şi nu împiedică 
păcătuieşte” („Qui peut et n'empêche, p&che”)!. Iar această concepție domină şi azi gândirea juridică, aşa cum 
dovedeşte faptul că, în majoritatea doctrinelor europene (italiană, germană, spaniolă, română etc.), infracțiunea de 
omor este caracterizată ca o „infracțiune în formă liberă”, care se poate comite atât prin acţiune (comisiune) cât şi 
prin inacțiune (omisiune), în acest din urmă caz fiind denumită şi „infracţiune de comisiune prin omisiune” sau 
„infracţiune omisivă improprie”. 

Cu toate acestea, jurisprudența franceză nu a urmat niciodată consecvent regula preconizată de Loysel, iar, cu 
timpul, ea a repudiat-o făţiş, observând că «nu poate să existe „comisiune prin omisiune”” şi că este ilegal să aplice 
norma privitoare la omor unor acte omisive, căci aceasta înseamnă să procedeze la o extindere, prin analogie, a legii 
penale, ceea ce contravine principiului legalităţii, ca şi regulii că legea penală este de strictă interpretare€. 

În consecință, în Franţa şi în ţările francofone s-a impus definitiv teza că infracţiunea de omor se poate realiza 
numai prin comisiune, prin „acte de natură pozitivă”, niciodată prin omisiune (inacţiune). Chiar şi doctrina română a 
susținut această teză, până la intrarea în vigoare a Codului penal din 1936. În acest sens, comentatorii Codului penal 
român din 1864 arătau că, pentru a pedepsi omorul prin omisiune, este nevoie de o prevedere expresă a legii, şi că, în 
lipsa unei asemenea prevederi, judecătorii nu pot să pedeapsă această faptă, chiar dacă represiunea pare dreaptă ori 
este cerută de conștiința publicăs. 

Însă, legiuitorul francez nu s-a limitat să incrimineze distinct diversele fapte de omisiune de a împiedica moartea, 
ci, pe lângă aceasta, el a cuprins aceste fapte într-un capitol separat”, intitulat „Punerea în pericol a persoanei” 
(Capitolul III din Cartea a II-a, Titlul II), în care faptele respective au fost prevăzute atât ca infracţiuni formale (de 
simplă atitudine), cât şi ca infracțiuni de rezultat, condiționate de moartea victimei — de exemplu, art.223-3 C.pen. fr. 
pedepseşte abandonarea, într-un loc oarecare, a unei persoane care nu se poate proteja singură, din cauza vârstei sau 
stării ei fizice ori psihice, iar art.223-4 pedepseşte aceeaşi faptă mult mai sever, dacă ea a antrenat vătămarea gravă 
sau moartea victimei; sau, art.227-15 C.pen.fr. pedepseşte fapta ascendentului legitim, natural sau adoptiv, sau a altei 
persoane care exercită autoritatea parentală ori are autoritate asupra unui minor de cel mult 15 ani, de a-l priva pe 
acesta de alimente sau de îngrijiri, punându-i în pericol sănătatea, iar art.227-16 pedepseşte aceeaşi faptă mult mai 
sever, dacă ea a antrenat moartea victimei. 

Motivul pentru care legiuitorul francez a exclus toate faptele omisive din grupul infracțiunilor contra vieţii nu este 
arătat explicit, dar el poate fi lesne dedus, observând că, în opinia autorilor francezi, asemenea fapte nu aduc atingere 
dreptului la viaţă, ci violează o obligaţie generală de întrajutorare, denumită „obligaţie de solidaritate”. Potrivit 

acestor autori, în epocile anterioare, nu exista o asemenea obligaţie, iar numărul infracțiunilor omisive era extrem de 
redus, deoarece dreptul era dominat de o concepţie individualistă, în care se considera că datoria de a-l ajuta pe 
aproapele nostru trebuie să rămână o obligaţie pur morală, a cărei îndeplinire depinde de conştiinţa fiecărui individ. 
Obligaţia de solidaritate ar fi fost consacrată normativ abia spre sfârşitul secolului al XIX-lea, iar acest fapt a atras 
după sine creşterea numărului infracţiunilor omisive, concomitent cu afirmarea unei noi concepţii, umanitare, în 
virtutea căreia se impune ca legea să intervină, pentru a reprima toate manifestările grave de egoism, începând cu 
abandonarea copiilor şi până la omisiunea de a acorda ajutor celui aflat în pericol!!. 

Totuşi, ideea că numita „obligație de solidaritate” ar fi o obligaţie autonomă, fără legătură cu dreptul la viaţă este 
neverosimilă. După părerea noastră, o atare idee este consecința modului greşit în care a fost definit dreptul la viaţă. 


2. Omisiunea de a împiedica moartea, infracțiune contra vieţii 

Pentru a lămuri faptul că omisiunea de a împiedica moartea (de a acorda ajutor celui aflat în pericol) este o 
infracțiune contra vieţii, vom porni de la observația că definiția pe care doctrina franceză o dă dreptului la viaţă este 
lacunară, căci ea defineşte acest drept ca dreptul de a nu fi ucis”, iar, astfel, ea susţine, în mod implicit, că există o 
singură obligație corelativă dreptului la viață, anume obligația generală de a nu ucide, de a nu provoca moartea altei 
persoane — ceea ce este nereal. 

Aşa cum evidenţiază jurisprudenţa CEDO, departe de a se reduce la o obligație generală negativă, de abţinere 

„să nu ucizi”), dreptul la viaţă cuprinde numeroase obligaţii pozitive (de a face), menite să asigure o protecţie 
suplimentară persoanelor vulnerabile (copii, bolnavi, deţinuţi, persoane aflate în pericol etc). De unde urmează, pe de 
o parte, că dreptul la viaţă trebuie definit ca dreptul la protecția vieții umane, iar, pe de altă parte, că dreptului la viață 
îi corespund două obligații fundamentale: o obligaţie negativă, în virtutea căreia orice om trebuie să se abțină de a 
provoca moartea altui om, în mod nejustificat; şi o obligație pozitivă, în virtutea căreia orice om trebuie să împiedice 
moartea altui om, dacă acest lucru este omeneşte posibil. 

Aceste două obligaţii nu au apărut concomitent. Aşa cum au sesizat autorii francezi, obligaţia negativă, aceea de a 
nu provoca moartea altui om, a apărut cu mult timp înaintea obligaţiei pozitive, aceea de a împiedica moartea altui 
om. Cu toate acestea, doctrina franceză greşeşte, atunci când afirmă că obligaţia pozitivă, pe care ea o numeşte 
„obligaţie de solidaritate”, a apărut abia în secolul al XIX-lea şi că, în epocile anterioare, ea constituia o obligație pur 
morală. În realitate, ambele obligații sunt străvechi şi au fost consacrate normativ cu multe veacuri în urmă. În acest 
sens, se impun două observații. Mai întâi, putem observa că ambele obligaţii îşi au izvorul în Biblie: obligația negativă 
îşi are izvorul în Vechiul Testament (sec. XV-V î. Hr.!5) şi, mai precis, în Decalog (a cincea poruncă: „Să nu ucizi”); 
obligaţia pozitivă îşi are izvorul în Noul Testament (sec. I d. Hr.) şi, mai precis, în pilda bunului samaritean, prin care 
Isus a ilustrat a doua poruncă a Legii («Să-l iubeşti pe aproapele tău ca pe tine însuți»). lar apoi, putem observa că 
obligația pozitivă, aceea de a împiedica moartea, s-a transformat dintr-o obligație morală într-o obligaţie juridică, din 
momentul în care judecătorii au început să aplice regula că omorul se poate comite şi prin omisiune - căci, atât timp 
cât judecătorii pedepsesc nerespectarea ei, această obligaţie trebuie caracterizată ca o obligație Juridică, indiferent 
dacă legea o consacră sau nu. 

Ținând seama de asemenea considerente, putem desprinde cinci concluzii: prima concluzie este aceea că 
omisiunea de a împiedica moartea (de a acorda ajutor celui aflat în pericol) aduce atingere dreptului la viață, astfel că 
trebuie inclusă în grupul infracțiunilor contra vieţii, a doua concluzie este aceea că această omisiune violează o 
obligație distinctă, care nu se confundă cu obligaţia de a nu ucide, motiv pentru care nu poate fi pedepsită ca 
infracțiune de omor, ci trebuie prevăzută ca o infracţiune autonomă; a treia concluzie este aceea că infracțiunea de 
omor, întrucât violează o obligaţie negativă (aceea de a nu ucide), nu se poate săvârşi niciodată prin omisiune, ci 
numai prin comisiune, prin acte pozitive, aşa cum susține doctrina franceză; a patra concluzie este aceea că, în raport 
cu infracțiunea de omor, infracțiunea de omisiune de a împiedica moartea prezintă o gravitate mai redusă, astfel că 
necesită o pedeapsă mai blândă; a cincea concluzie este aceea că, în cazul omisiunii, autorului nu i se mai reproşează 
cauzarea rezultatului, ci neîmpiedicarea lui, astfel că devine necesar ca legea să precizeze în ce condiții o persoană 
poate fi pedepsită pentru omisiunea de a împiedica moartea altei persoane. 

Neîndoielnic, asemenea aspecte au fost sesizate şi de legiuitorul francez, aşa cum dovedeşte faptul că el a 
prevăzut pedepse mai blânde pentru actele omisive şi, pe lângă aceasta, în unele incriminări (art.223-6, art.223-7 
C.pen.), el a stabilit o cerinţă suplimentară, aceea ca autorul să fi avut posibilitatea de a interveni imediat şi fără niciun 
risc pentru el sau pentru alții. 

Însă, din păcate, legiuitorul francez a comis două erori majore. 

O primă eroare, deja menţionată, este aceea că, bazându-se pe o definiţie deficitară a dreptului la viață, el a exclus 
omisiunea de a împiedica moartea din grupul infracțiunilor contra vieții, atribuindu-i un scop de protecţie (obiect 
juridic) imaginar. Or, procedând astfel, legiuitorul francez a provocat o profundă confuzie în întreaga gândire penală 


"Ibidem, p.415. 

europeană, aşa cum dovedeşte faptul că, în perioada interbelică, multe legislații au incriminat separat omisiunea de a 
împiedica moartea, deşi, în aceste legislații, spre deosebire de cea franceză, se considera în continuare că infracțiunea 
de omor se poate comite şi prin omisiune — de exemplu, Codul penal italian din 1931 a introdus o nouă infracțiune, 
denumită „Omisiunea de salvare” (art.593), deşi, în Italia, această faptă putea fi pedepsită ca infracţiune de omor, 
astfel că nu era nevoie de o nouă infracțiune; sau, Codul penal român din 1936 a introdus, în Titlul XIII - „Crime şi 
delicte contra persoanei”, o secţiune intitulată „Alte delicte contra vieții şi integrităţii corporale”, în care erau 
prevăzute diverse fapte omisive susceptibile să violeze dreptul la viaţă, deşi, odată cu intrarea în vigoare a acestui cod, 
doctrina română abandonase teza că infracțiunea de omor se poate comite numai prin comisiune, ceea ce însemna că 
faptele respective puteau fi pedepsite ca infracțiune de omor şi că noile incriminări nu se justificau. 

A doua eroare comisă de legiuitorul francez este aceea că el a incriminat omisiunea de a împiedica moartea în 
nenumărate variante, fără a observa că infracțiunile respective se confundă, în totul sau în parte — de exemplu, putem 
observa că, în lipsa art.227-15 C.pen., care incriminează privarea minorului de alimente sau de îngrijiri, aceeaşi faptă 
putea fi pedepsită în baza art.223-3 C.pen., respectiv ca infracțiune de abandonare, „într-un loc oarecare” (deci, chiar 
în propria locuinţă), a unei persoane care nu se poate proteja singură; iar, în lipsa ambelor texte, aceeaşi faptă putea fi 
pedepsită în baza art.223-6, parag.2 C.pen., care incriminează fapta aceluia care se abţine voluntar, fără niciun risc 
pentru el sau pentru alţii, să acorde asistență unei persoane aflate în pericol. 

Trebuie deci să sesizăm că sunt necesare şi suficiente două variante, formulate în termeni foarte generali şi având 
denumiri diferite, după cum urmează: într-o primă variantă, care ar putea fi denumită omisiunea de a acorda ajutor, 
fapta trebuie prevăzută ca infracțiune formală (de simplă atitudine), care impune pedepsirea aceluia care, în mod 
nejustificat, omite să înştiințeze autoritatea sau să acorde ajutor altei persoane, a cărei integritate sau viaţă este în 
pericol; într-o a doua variantă, care ar putea fi denumită omisiunea de a împiedica moartea, fapta trebuie prevăzută ca 
infracțiune de rezultat, care impune pedepsirea aceluia care, având obligaţia şi posibilitatea să salveze o persoană, 
omite să împiedice moartea acesteia. 

Subliniem că legislaţiile actuale consacră doar prima variantă (omisiunea de a acorda ajutor) şi, din păcate, nici 
aceasta nu este cuprinsă printre infracțiunile contra vieţii; a doua variantă (omisiunea de a împiedica moartea) nu este 
consacrată legislativ, deoarece puţinele legislații care au sesizat necesitatea ei s-au limitat să prevadă diverse cazuri 
particulare, fără a fi preocupate să instituie o incriminare generală, aplicabilă tuturor cazurilor similare. 


3. Omisiunea de a acorda ajutor şi omisiunea de a împiedica moartea 

Deşi infracțiunile de omisiune de a acorda ajutor şi omisiune de a împiedica moartea se realizează printr-o 
identică omisiune, totuşi, această omisiune nu ar putea fi prevăzută, în mod exclusiv, ca infracțiune de rezultat. Altfel 
spus, este necesar ca legea să prevadă ambele infracțiuni — şi aceasta, fiindcă omisiunea nu este susceptibilă de 
tentativă (nu se poate concepe un început de inacțiune), iar, aşa fiind, ar urma ca omitentul să fie exonerat de 
răspundere, ori de câte ori rezultatul nu se produce, respectiv ori de câte ori, în pofida voinței omitentului, victima 
reuşeşte să supraviețuiască. Or, pentru a evita acest neajuns, singura soluţie este aceea de a prevedea fapta atât ca 
infracțiune formală, cât şi ca infracțiune de rezultat, cu consecinţa că infracțiunea de omisiune de a acorda ajutor 
devine o infracțiune subsidiară, care se poate reține numai dacă fapta nu constituie o infracțiune principală, mai 
gravă, aşa cum este şi infracțiunea de omisiune de a împiedica moartea. 

Un alt fapt ce trebuie remarcat este acela că, deşi au un identic element material, cele două infracțiuni nu se 
confundă. Trecând peste diferența de conținut care separă o infracţiune formală de o infracțiune de rezultat, mai 
putem sesiza că infracţiunea de omisiune de a acorda ajutor se poate comite de orice persoană (autorul este 
necalificat), în timp ce infracțiunea de omisiune de a împiedica moartea se poate comite numai de persoana care este 
titulara unei obligații speciale de a proteja viaţa victimei, numită „obligaţie de garanție” (autorul este calificat). 

În acest sens, reamintim că, spre deosebire de infracțiunile omisive formale, numite şi „infracțiuni omisive 
proprii”, infracțiunile omisive de rezultat, numite şi „infracţiuni omisive improprii”, se subordonează unor condiţii 
speciale, printre care figurează, în primul rând, condiţia anterior menţionată. 


4. Condiţiile infracţiunilor omisive improprii 

Formularea condițiilor specifice infracțiunilor omisive improprii o datorăm, îndeosebi, doctrinei germane, care a 
acordat o deosebită atenţie acestor infracțiuni. 

În concepţia acestei doctrine, răspunderea pentru neîmpiedicarea rezultatului (moarte, vătămare, distrugere etc.) 
poate fi angajată, numai dacă sunt îndeplinite, cumulativ, cinci condiții, şi anume: 1) omitentul să aibă calitatea de 
„garant”, adică să fie titularul unei obligații determinate, numită „obligaţie de garanţie”! „ în virtutea căreia el trebuie 
să protejeze viaţa şi integritatea victimei; 2) obligația de garanţie să fi devenit actuală (de exemplu, dificultatea 


14Reato omissivo improprio — document accesibil online la adresa 

înotătorului activează obligația de garanţie a instructorului de înot; sau, boala pacientului activează obligaţia de 
garanție a medicului de urgenţe); 3) acțiunea omisă de garant să fi fost posibilă (ad impossibilia nemo tenetur) şi aptă 
să împiedice rezultatul (de exemplu, dacă starea copilului se agravează şi părintele nu cheamă salvarea, el nu se poate 
apăra, invocând faptul că a tratat copilul cu medicamente din casă); 4) să se probeze că rezultatul survenit coincide cu 
acela pe care obligația de garanţie urmărea să îl împiedice (de exemplu, pompierul care omite să salveze o persoană 
surprinsă de flăcări nu răspunde pentru moartea acesteia, dacă se stabileşte că victima murise deja, din cauza unui 
cancer preexistent); 5) să se dovedească ştiinţific existența unei legături cauzale între omisiune şi rezultat (de 
exemplu, medicul care refuză să opereze un pacient nu răspunde pentru moartea acestuia, dacă expertiza stabileşte că 
viața pacientului nu putea fi salvată, chiar dacă medicul efectua operația). 

Există totuşi unele controverse, care privesc, îndeosebi, proba raportului de cauzalitate şi izvorul obligaţiei de 
garanție. 

Cu privire la proba raportului de cauzalitate, se confruntă două teorii, anume „teoria probabilității” (susținută de 
Hauser, Rehberg, Schultz ş.a.) şi „teoria creşterii riscului” (susţinută de Roxin, Stratenwerth ş.a.)!€. Aceste teorii au o 
bază comună, care cuprinde două teze: prima teză este aceea că, în cazul omisiunii, formula conditio sine qua non 
suferă o modificare, în sensul că nu se mai procedează la eliminarea mentală a unei acţiuni reale, ci a acţiunii omise de 
garant, punându-se întrebarea dacă, în cazul realizării ei, rezultatul ar fi fost evitat; a doua teză este aceea că, în cazul 
omisiuni, fiind vorba de o desfăşurare cauzală ipotetică, concluziile expertului vor exprima întotdeauna un anumit 
grad de probabilitate, diferit de la un caz la altul. Însă, cele două teorii se despart, atunci când trebuie să precizeze care 
este minimul de probabilitate necesar pentru a afirma caracterul cauzal al omisiunii: conform teoriei probabilității, 
garantului i se poate imputa rezultatul, numai dacă se stabileşte că, aproape cu certitudine (cu cea mai mare 
probabilitate), acțiunea omisă de el ar fi împiedicat rezultatul; conform teoriei creşterii riscului, garantului i se poate 
imputa rezultatul, chiar dacă se verifică o simplă posibilitate ca acţiunea omisă de el să fi împiedicat rezultatul. 

Cu privire la izvorul obligaţiei de garanție, s-au formulat mai multe teorii, dar acestea se reduc, în cele din urmă, 
la două. 

Potrivit unei prime teorii, nu interesează care este izvorul obligaţiei de garanţie, fiind suficient ca ea să fie o 
obligaţie juridică, iar nu morală. O asemenea obligaţie poate izvori din lege, din sentințe şi ordine ale autorității 
judiciare, din contracte sau din acte administrative, din propria activitate precedentă periculoasă ori din asumarea ei 
voluntară!”. Trebuie subliniat că, potrivit acestei teorii, garantul răspunde pentru omisiunea de a împiedica rezultatul, 
indiferent dacă pericolul care a antrenat moartea victimei a fost creat de o forță externă sau a fost creat de „propria 
activitate precedentă periculoasă”. 

Potrivit unei a doua teorii, obligaţia de garanţie trebuie să fie expres prevăzută de lege!”; ea nu ar putea să decurgă 
din izvoare subordonate (regulamente, acte administrative etc.), din consuetudine sau din aşa-numitele „izvoare 
materiale”, fiindcă, în caz contrar, s-ar nesocoti principiul legalității. Potrivit acestei teorii, garantul poate fi făcut 
răspunzător pentru omisiunea de a împiedica rezultatul, numai atunci când pericolul care a antrenat moartea victimei a 
fost creat de o forță externă (naturală ori umană), iar nu şi atunci când pericolul a fost creat de el însuşi, prin „propria 
activitate precedentă periculoasă”, printr-un „delict” (faptă ilicită). În sprijinul ideii că obligaţia de garanţie nu poate 
izvori dintr-o faptă ilicită, s-a susţinut” că sintagma „proprie activitate precedentă periculoasă” acoperă, cel mai 
adesea, situaţii în care rezultatul a fost provocat nu prin omisiune, ci prin comisiune; şi că, în asemenea situații, se 
face, de fapt, o confuzie între cauzalitatea activă şi cea omisivă, cu consecința că se ajunge la transformarea 
infracțiunilor comisive din culpă în infracțiuni omisive intenţionate, ca urmare a nesocotirii faptului că, întotdeauna, 
culpa are o componentă omisivă, constând în neobservarea unor reguli de diligență. 

Dar, după părerea noastră, această din urmă teorie trebuie respinsă, ca fiind greşită. 

O primă obiecţie ce se poate invoca împotriva ei este aceea că, indiferent ce izvor ar avea, o obligație de garanţie 
nu poate să violeze principiul legalităţii, fiindcă nu există nicio legătură între obligaţia de a proteja viața şi exigenţele 
principiului menţionat. În realitate, violarea principiului legalităţii decurge, exclusiv, din faptul că garantul este 
pedepsit, fără ca legea să incrimineze fapta lui (omisiunea de a împiedica moartea). Aşa cum deja am arătat, în 
majoritatea legislaţiilor, garantul este pedepsit pentru săvârşirea infracțiunii de omor, ceea ce este nereal, căci garantul 
nu se face vinovat de cauzarea rezultatului, ci de neîmpiedicarea lui, respectiv de săvârşirea unei fapte omisive, pe 
care legea nu o prevede ca infracțiune. 

Alte obiecţii decurg din legile civile. Nu se poate nega existența unor obligaţii de garanţie născute din acte 
administrative sau din delicte, din moment ce, pretutindeni, codurile civile prevăd că obligațiile izvorăsc din acte sau 


"SNoll P., Trechsel St, op.cit., p.210. 

17 caratteri della causalità  omissiva: gli obblighi di garanzia — document accesibil online la adresa http:// 
www.diritto-penale.it/causalita-omissiva-obblighi-di-protezione.htm 

'SBettiol G., Diritto penale, Parte generale, Cedam, Padova, 1973, pp.265-267. 

'9Pannain R., Manuale di diritto penale. Parte generale, Torino, 1962, p.322; Maurach R., Deutsches Strafrecht, Allgemeine Teil, 
München, 1965, p.235; Mantovani F., op.cit., p.193 ş.a. 

20Mantovani F., op.cit., p.197. 


Secţiunea ştiinţe Penale, Criminologie 403 


fapte juridice, şi din moment ce, încă din dreptul roman, funcționează regula că „delictul” (fapta ilicită) constituie 
izvor de obligaţii. Este adevărat că, destul de adesea, obligațiile de garanţie sunt expres prevăzute de lege, însă trebuie 
să observăm că, nici în acest caz, subiectul nu dobândeşte calitatea de „garant” direct din lege, ci doar în virtutea unui 
act sau fapt juridic - de exemplu, legea prevede obligaţia poliţiei sau a jandarmeriei de a apăra viaţa şi integritatea 
cetățenilor, dar această obligaţie de garanție nu poate fi stabilită în sarcina unui subiect, decât dacă, în prealabil, acel 
subiect a dobândit, printr-un act juridic (ordin administrativ, contract), calitatea de poliţist sau de jandarm; sau, legea 
prevede obligaţia părinților de a proteja viața şi integritatea copiilor minori, dar această obligaţie de garanţie nu poate 
fi stabilită în sarcina unui subiect, decât dacă, în prealabil, acel subiect a dobândit calitatea de părinte, prin faptul 
juridic al naşterii copilului său. 

Tot greşit este şi argumentul că, dacă am admite existenţa unor obligaţii de garanţie născute din fapte ilicite, am 
provoca o confuzie între infracțiunile comisive din culpă şi infracțiunile omisive intenționate. În realitate, o asemenea 
confuzie este exclusă, dacă ținem seama de ceea ce arăta profesorul Hans Welzel, anume că infracțiunile din culpă 
diferă de cele intenţionate, prin însăşi structura lor. De altfel, se ştie, în multe state (Germania, Austria, Elveția, Italia 
etc.), jurisprudenţa a adoptat „teoria riscului permis”, care pune în evidenţă două aspecte: pe de o parte, faptul că, în 
infracțiunile din culpă, se poate identifica întotdeauna o „activitate bază licită”, ca şi un risc „nepermis”, „dezavuat 
juridic””!, creat de autorul acţiunii; pe de altă parte, faptul că, prin însăşi această structură, infracțiunile din culpă se 
deosebesc net de infracțiunile intenţionate, în care acțiunea este în totalitate (in radice) ilicită şi în care, aşadar, lipseşte 
acea „activitate bază licită”, acea „sferă a riscului permis”. Or, vedem că, în virtutea teoriei menționate, trebuie 
exclusă existența unei infracțiuni omisive săvârşită din culpă, având în vedere că nu se poate concepe o omisiune 
(inacţiune) parţial licită, care să prezinte o „activitate bază licită”, întotdeauna, omisiunea este în totalitate ilicită, aşa 
cum dovedeşte faptul că o acțiune necorespunzătoare obligaţiei echivalează cu neîndeplinirea obligaţiei (de exemplu, 
obligaţia de întreținere se consideră neîndeplinită şi debitorul poate fi condamnat pentru săvârşirea infracțiunii de 
abandon de familie, chiar dacă el face o plată parţială). Cu alte cuvinte, se impune să sesizăm că infracțiunile omisive 
se comit exclusiv cu intenţie, niciodată din culpă. 


5. Variantele infracţiunii de omisiune de a împiedica moartea 

Aşa cum a reieşit din consideraţiile anterioare, infracţiunea de omisiune de a împiedica moartea este o infracțiune 
omisivă improprie (de rezultat), ceea ce înseamnă că definiţia ei trebuie să cuprindă, pe lângă descrierea elementului 
material şi a rezultatului, o serie de referiri la cele cinci condiţii specifice infracţiunilor omisive improprii. Mai precis, 
din definiție, trebuie să rezulte atât faptul că este necesar ca omitentul să fie titularul unei obligaţii de garanţie, cât şi 
faptul că garantul răspunde pentru rezultat, numai dacă se dovedeşte ştiinţific (prin expertize) că rezultatul survenit 
coincide cu acela pe care el avea obligaţia să-l împiedice, iar acțiunea omisă de el era posibilă şi aptă să împiedice 
moartea victimei. 

Desigur că, pentru a nu afecta accesibilitatea textului, se impune ca diversele noţiuni („garant”, „obligaţie de 
garanție” etc.) să fie explicate separat (de exemplu, în titlul consacrat noțiunilor penale), ținând seama şi de 
clasificările în materie. De aceea, în acest context, mai amintim că, în doctrină, există două clasificări ale obligaţiilor 
de garanție, una, în raport cu izvorul acestor obligaţii şi alta, în raport cu obiectul lor”. În raport cu izvorul lor, 
obligaţiile de garanţie au fost împărţite în două categorii, şi anume: „obligaţii originale”, care sunt expres prevăzute de 
lege pentru anumiți subiecţi (de exemplu, obligaţia personalului medical național de a proteja viața şi sănătatea 
individuală şi colectivă); şi „obligaţii derivate”, care presupun că obligaţia a trecut de la garantul original la un terţ, în 
baza unui raport juridic (de exemplu, obligaţia de a îngriji un copil sau un bătrân a fost transferată, prin contract, în 
sarcina unui îngrijitor sau a unui cămin). În raport cu obiectul lor, obligaţiile de garanţie au fost împărțite în alte două 
categorii, şi anume: „obligații de protecţie” a unor persoane determinate, împotriva oricărei surse de pericol (de 
exemplu, obligația angajaţilor administraţiei penitenciarelor de a proteja viaţa şi integritatea deținuților); şi „obligaţii 
de control” al unor surse de pericol determinate, pentru a proteja viaţa şi integritatea persoanelor expuse la acestea (de 
exemplu, obligaţia pompierilor de a proteja viața şi integritatea persoanelor amenințate de incendiu; obligația 
proprietarilor de animale sau de maşini periculoase de a proteja viaţa şi integritatea persoanelor amenințate de acestea 
etc). 

Însă, dacă ţinem seama de faptul că aceste clasificări au în vedere, în mod exclusiv, obligaţiile de garanţie născute 
din acte licite, putem deduce că doctrina face distincţie între situaţia în care obligația de garanţie are un izvor licit şi 
situația în care această obligaţie are un izvor ilicit. 

lar, reflectând mai profund, putem constata că această distincție este chiar necesară, deoarece există o anumită 
corespondență între izvorul obligaţiei de garanţie şi sursa pericolului care amenință viaţa victimei: o obligaţie de 


2'Roxin C., Gedanken zur Problematik der Zurechnung im Strafrecht, in Festschrift für Richard M. Honig, 1970, Göttingen, p.133 şi urm.; 
Rudolphi H.J., „Kausalität und objektive Zurechnung ”, in Systematischer Kommentar zum Strafgesetzbuch de Rudolphi/Horn/Samson, Editura 
Dreher/Trândle, 1986, p.17. 

27 caratteri della causalità  omissiva: gli obblighi di garanzia — document accesibil online la adresa 
http://www.diritto-penale.it/causalita-omissiva-obblighi-di-protezione.htm 

garanție născută dintr-un act licit indică faptul că pericolul care amenință viaţa victimei a fost creat de o forță externă, 
umană sau naturală; în schimb, o obligație de garanţie născută dintr-un act ilicit indică faptul că pericolul care 
ameninţă viaţa victimei a fost creat de omitentul însuşi, prin „propria activitate precedentă periculoasă”. 

Or, indubitabil, pedeapsa ce se aplică omitentului nu poate fi aceeaşi, ci trebuie să fie mai severă, atunci când 
pericolul care a determinat moartea victimei a fost creat de garantul însuşi. De altfel, ideea că este necesar ca la 
stabilirea pedepsei să se ţină seama de sursa pericolului care a determinat moartea victimei a fost deja formulată, mai 
mult sau mai puţin explicit, atât în doctrină, cât şi în practică. În doctrină s-a arătat explicit că se impune pedepsirea 
mai severă a aceluia care a provocat pericolul de moarte şi care a abandonat victima în acest pericol23, iar 
jurisprudenţa dominantă împărtăşeşte, şi ea, această idee, aşa cum evidenţiază următoarea distincție: atunci când 
pericolul a fost creat de o forță externă, instanţele rețin, de regulă, o infracţiune din culpă, care se pedepseşte mai 
blând (de exemplu, instructorul de înot care nu a împiedicat moartea prin înec a elevului său răspunde, de regulă, 
pentru săvârşirea infracțiunii de ucidere din culpă — ceea ce este însă greşit, fiindcă, aşa cum am arătat, infracțiunile 
omisive nu se pot săvârşi niciodată din culpă, ci numai cu intenție); în schimb, atunci când pericolul a fost creat de 
garantul însuşi, prin „propria activitate precedentă periculoasă”, instanțele rețin, de regulă, o infracțiune intenţionată, 
care se pedepseşte mai sever (de exemplu, mama care îşi privează copilul de hrană, lăsându-l să moară, răspunde, de 
regulă, pentru săvârşirea infracțiunii de omor). 

La o primă vedere, asemenea considerente conduc la concluzia că infracţiunea de omisiune de a împiedica 
moartea trebuie prevăzută în două forme, şi anume: o formă tip (de bază), care ar urma să se aplice atunci când 
pericolul care a antrenat moartea victimei a fost creat de o forță externă (de exemplu, în cazul medicului care refuză să 
efectueze o operaţie ce poate salva viaţa pacientului; sau, în cazul poliţistului care refuză să apere o persoană 
amenințată cu moartea); şi o formă agravată, care ar urma să se aplice atunci când pericolul care a antrenat moartea 
victimei a fost creat de garantul însuşi, prin „propria activitate precedentă periculoasă” (de exemplu, în cazul aceluia 
care, după ce a violat victima, a abandonat-o pe câmp, iarna, în stare de inconştiență, lăsând-o să moară prin îngheț; 
sau, în cazul aceluia care, după ce a tâlhărit victima, a abandonat-o în stare de inconştiență, iarna, pe o şosea, unde 
victima a fost lovită mortal de un camion ce circula regulamentar; ori, în cazul aceluia care, după ce a îmbrâncit 
victima, provocându-i căderea într-un râu, a abandonat-o, lăsând-o să moară înecată). 

Însă, la o analiză mai atentă, observăm că, în cea de a doua situaţie, în care obligația de garanţie se naşte din 
„propria activitate precedentă periculoasă”, infracțiunea de omisiune de a împiedica moartea nu mai poate avea 
acelaşi conținut, ci se impune restrângerea drastică a condițiilor ei de existență. Principial, condiţiile ei de existenţă nu 
pot fi aceleaşi, din moment ce, în această situaţie, autorului i se impută două fapte diferite: pe de o parte, faptul că, 
prin acea „proprie activitate precedentă periculoasă”, a pus în pericol integritatea corporală sau sănătatea victimei, 
dobândind astfel calitatea de garant; pe de altă parte, faptul că, în pofida obligaţiei sale de garanţie, el nu a acordat 
victimei niciun ajutor, ci, din contră, a expus-o unui nou pericol, iminent şi de moarte, creat de un factor extern. Or, în 
aceste condiţii, ar fi un nonsens să se mai verifice îndeplinirea celorlalte condiţii de existenţă a infracțiunii de 
omisiune de a împiedica moartea, căci existenţa ei rezultă cu prisosință din însăşi împrejurarea că garantul a făcut 
ceva contrar obligaţiei sale, anume a sporit riscul morţii victimei, expunând-o unui nou pericol de moarte. 

În consecință, ținând seama că infracțiunea de omisiune de a împiedica moartea prezintă cerinţe diferite, după 
cum pericolul care a determinat moartea victimei a fost creat de un factor extern sau de făptuitorul însuşi, se impune 
ca ea să fie concepută ca o infracțiune binomică, ce se poate realiza în două variante (modalități normative). De unde 
urmează că această infracțiune trebuie să primească două definiţii diferite, corespunzătoare celor două variante de 
realizare: într-o primă variantă (modalitate normativă), ea ar putea fi definită ca fapta aceluia care, având obligaţia de 
a proteja viaţa unei persoane, se abţine să-i acorde ajutor, deşi acţiunea omisă de el era posibilă şi aptă să împiedice 
moartea acelei persoane; într-o a doua variantă (modalitate normativă), ea ar putea fi definită ca fapta aceluia care, 
având obligaţia de a proteja viaţa unei persoane, expune acea persoană unui pericol iminent, care îi cauzează moartea. 


*Charlet Fr., L'omission de prêter secours, ou l'apathie (excusable?) de la population - document accesibil online la adresa https:// 
francoischarlet.ch/2014/ lomission-de-preter-secours-ou-lapathie-excusable-de-la-population/ 

Abstract : The purpose of this paper is to highlight the main criminal regulations found in Romanian Forest 
Codes, enforced in the last century. 

In order to establish a frame for the content of this article, its structure shall be divided in six parts. 

The first part will point out the terminology used in Romanian Criminal Codes of 1864, 1936, 1968 and finally 
2009 that were enforced simultaneously with the Romanian Forest Codes of 1910, 1962, 1996 and finally 2008, 
which shall prove to be necessary for the analysis proposed. 

The second, third, fourth and fifth parts will focus on specific criminal provisions found in each of the Romanian 
Forest Codes from 1910, 1962, 1996 and finally 2008. 

The sixth part will consist of a brief conclusion, considering the manner in which forest legislation has evolved in 
the last century. 


Key words: Forest Code; Environmental Crime; History of Law. 


1. Prezenta lucrare are menirea de a indica principalele tipuri de infracțiuni incriminate în Codurile Silvice 
româneşti, de la Marea Unire până în prezent. Abordarea problematicii se va realiza dintr-o perspectivă istorică, 
urmând ca în secţiunea finală să fie stabilite elementele de continuitate între tipologiile de incriminări ce vor fi expuse. 

Pentru scopul acestui studiu este necesar să stabilim reglementările penale de drept comun aplicabile în ultimul 
secol, respectiv modul de clasificare al incriminărilor în partea generală a Codurilor penale incidente rationae 
temporis. 

Codul penal din 1864, numit şi Codul Penal Cuza a fost publicat în 30 octombrie 1864 şi a intrat în vigoare în 
data de 30 aprilie 1865, fiind republicat la data de 22 octombrie 1912 şi abrogat în data de 17 martie 1936, când a fost 
înlocuit cu Codul penal din 1936. Pentru finalitatea prezentei lucrări aceasta legislație penală este relevantă pentru 
intervalul 1918-1936, motiv pentru care vom avea în vedere forma republicată la data de 22 octombrie 1912. 

Conform art. C.pen.1864, infracţiunea ce se pedepseşte de lege cu pedepsele: muncă silnică, recluziunea, 
detenţiunea şi degradațiunea civică se numeşte crimă. Infracţiunea ce se pedepseşte cu închisoare corecțională, 
interdicțiunea unora din drepturile politice, civile ori de familie şi amendă dela 26 de lei în sus se numeşte delict. 
Infracţiunea pe care legea o pedepseşte cu închisoare polițienească şi cu amendă se numeşte contravenţiune. 

Codul penal din 1936, numit şi Codul Penal Carol al II-lea, a intrat în vigoare în data de 18 martie 1936, a fost 
modificat şi republicat la data de 01 februarie 1948, şi a fost în vigoare până la data de 31.12.1968. Deşi modificarea 
din 01 februarie 1948 a fost de anvergură, dată fiind schimbarea formei de organizare a statului şi a regimului politic, 
pentru necesităţile prezentului studiu vom avea în vedere clasificarea incriminărilor în crime, delicte şi contravenţii, 
astfel cum aceasta rezultă din distincțiile făcute în cuprinsul art.22, 23, 24 şi 95 C.pen. 1936, atât în forma intrată în 
vigoare în 1936 cât şi în forma intrată în vigoare în 1948. 

Codul penal din 1968, a intrat în vigoare la data de 01 ianuarie 1969, a fost republicat în data de 15 aprilie 1997 şi 
a ieşit din vigoare la data de 31 ianuarie 2014. 

Art.17 alin.2 din C.pen.1968, prevede în mod expres că infracțiunea este unicul temei al răspunderii penale. 
Alineatul precedent defineşte infracțiunea ca fiind fapta care prezintă pericol social, săvârşită cu vinovăţie şi prevăzută 
de legea penală. 

Codul penal din 2009, a intrat în vigoare la data de 01 februarie 2014, fiind legea penală aplicabilă şi în prezent. 

Similar codului anterior, acesta prevede în art.15 alin.2 că infracțiunea este singurul temei al răspunderii penale, 
însă defineşte infracţiunea, în alineatul anterior, ca fiind fapta prevăzută de legea penală, săvârşită cu vinovăţie, 
nejustificată şi imputabilă persoanei care a săvârşit-o. 


2. Codul silvic al României! din 1910 a reprezentat prima legislaţie silvică aplicabilă pe teritoriul României 
întregite” după Unirea din anul 1918. 

În cuprinsul acestei legislații silvice pot fi identificate atât infracțiuni grupate în capitolul 7, intitulat Delicte, 
penalităţi şi urmări, dar şi disparate în cadrul unor proceduri speciale reglementate expres de codul silvic, precum 
art.7, 14, 40. 


Doctorand, Universitatea din Bucureşti, Facultatea de Drept; Judecător, Judecătoria Sectorului 2, Bucureşti; e-mail: 
wersera2005(O gmail.com 
! Publicat în Monitorul Oficial, Partea I, nr.8/09.04.1910 
2 Conform art.l din Legea pentru extinderea şi aplicarea Codului silvic în tot cuprinsul României din 17.06.1923, publicată în Monitorul 
Oficial, Partea I, nr.59/17.06.1923 

Vom analiza în mod punctual particularităţile acestor trei incriminări situate în afara capitolului 7, urmând a 
proceda, ulterior, la o analiză generală a prevederilor capitolului special dedicat delictelor şi penalităților. 

Astfel, art.7 din Codul silvic 1910 prevede: Persoanele juridice menţionate la art. 1, alin. a şi b, precum şi 
proprietarii pădurilor particulare supuse regimului silvic cînd îşi exploatează pădurile lor fără amenajament sau 
regulament de exploatare, ori contra dispoziţiunilor ce cuprind, vor fi supuşi la o amenda dela 300-500 lei, iar în caz 
de recidiva dela 600-800 lei de hectar. 

Ca şi principală particularitate, vom observa că subiectul activ al infracţiunii poate fi orice persoană proprietară a 
pădurilor particulare supuse regimului silvic, dar şi persoanele juridice menţionate la art.1, lit.a şi b, respectiv “a) 
Pădurile ce aparţin Statului, Domeniului Coroanei, Casei şcoalelor, Casei bisericii, judeţelor, comunelor, Eforiei 
spitalelor civile din Bucureşti şi Epitropiei Sf. Spiridon din laşi; b) Pădurile aşezămintelor de binefacere, de cultura 
naționala, ale bisericilor de mir, ale comunităţilor, ale fundațiunilor publice şi private, ale societăţilor anonime şi ale 
ori-căror persoane juridice”. 

Aşadar, în art.7, alin.l Codul silvic din 1910 prevede o formă de răspundere penală a persoanei juridice chiar şi 
de drept public, în cazul persoanelor indicate la art.1, lit.a, respectiv Statul, Domeniul Coroanei, judeţele, comunele. 
Deşi astăzi o asemenea reglementare pare imposibilă, având în vedere prevederile exprese ale legislației silvice şi 
luând în considerare faptul că niciunul din Codurile penale aplicabile pe durata activităţii Codului silvic 1910 nu 
reglementează răspunderea penală a persoanei juridice, reținem că de lege lata, era posibilă tragerea la răspundere a 
statului şi a unităților administrativ teritoriale pentru săvârşirea unui delict’. 

Elementul material al faptei nu este susceptibil de precizări suplimentare, fiind reprezentat de orice acţiune de 
exploatare a unei păduri supuse regimului silvic, cu cerința esențială ca exploatarea să se realizeze în lipsa unui 
amenajament sau regulament de exploatare, ori contrar dispoziţiilor cuprinse în acestea. 

Doctrina a reţinut că nu comite fapta incriminată de art.7 proprietarul pădurii supuse regimului silvic, care taie 
lemne pentru trebuinţele casei“, aceasta nefiind o exploatare efectivă a resurselor forestiere, astfel cum impune textul 
precitat. 

În privința sancțiunii prevăzute de lege, observăm că fapta, săvârşită în mod singular, este sancționată cu amendă 
cuprinsă între 300-500 lei, indiferent de suprafaţa de pădure pentru care s-a realizat exploatarea neconformă. 
Stipulația expresă de majorare a limitelor amenzii la 600-800 lei, per hectar de pădure, în caz de recidivă, impune 
două precizări. 

În primul rând, stabilirea limitelor amenzii pentru fiecare hectar de pădure exploatat, trebuie raportată la suprafața 
efectiv exploatată şi nu la suprafaţa totală în curs de exploatare pentru care nu există amenajament sau regulament de 
exploatare, conform art.7, alin.2 C.silvic 1910. 

În al doilea rând sensul termenului “recidivă” nu poate fi cel prevăzut de Codul penal 1864 în art.41 întrucât cei 
doi termeni ai recidivei nu sunt reprezentați de crime şi nici cel prevăzut în art.42 deoarece a doua faptă nu impune o 
pedeapsă corecțională în sensul art.25 şi 27 C.pen.1864. În atare situaţie, este posibilă recidiva numai în forma 
prevăzută de art.43 C.pen.18645, rezultând, așadar că săvârşirea repetată a delictului prevăzut de art.7 nu poate 
constitui primul termen al recidivei sub imperiul Codului penal 1864. 

Pentru perioada ulterioară intrării în vigoare a Codului penal 1936, pentru acelaşi raționament, apreciem că 
recidivă poate exista numai în condiţiile art.111 şi 112 C.pen.1936, iar săvârşirea repetată a delictului prevăzut de art.7 
C.silvic nu este susceptibilă de a constitui primul termen al recidivei nici sub imperiul Codului penal 1936. 

Art.14 din Codul silvic 1910 prevede: Exploatatorul unei păduri, fie el proprietar, fie cumpărător, care va 
contraveni la dispoziţiunile art. 12 şi 13 se va pedepsi cu o amenda dela 500-1000 lei de hectar; în nici un caz însă nu 
se va putea cumula cu cea prevăzută la art. 7. 

Pentru a stabili efectivitatea prevederilor anterior menționate, este necesar a fi analizată îndeplinirea condițiilor 
prevăzute de art.12 şi 13 C.silvic 1910, care vizează condiţiile efectuării acțiunilor de defrişare. Apreciem că acestea 
nu pun probleme deosebite sub aspectul conținutului reglementării. Principala particularitate în această situaţie este 
reprezentată de excluderea cumulului delictului prevăzut în art.14 cu cel prevăzut în art.7, iar sub acest aspect 
apreciem că atât din perspectiva elementului material cât şi al limitelor de pedeapsă este incidentă o absorbţie a 
delictului prev. de art.7, în cel prevăzut de art.14. 


C.pen. 1936, în condiţiile în care prin art.], teza finală, din Legea pentru extinderea şi aplicarea Codului silvic în tot cuprinsul României din 
17.06.1923 s-a stipulat în mod expres că amenzile prevăzute în art.7, 14, 59-76 din Codul silvic 1910 se majorează de 10 ori pentru toată ţara. 

4 C Ivanovici — Codul Silvic din 8 aprilie 1910, cu modificările la zi, adnotat cu note, legi și jurisprudenţe, Tipografia V.Mracek, Buzău, 
pg.14 

5 Art.43 din C.pen. 1864 stipulează: Acei cari vor fi osândiţi pentru pricini corecționale la închisoare mai mult de 6 luni, la întâmplare de 
recidivă de delicte, se vor supune la maximul pedepsei prescris de lege pentru acel delict şi acea pedeapsă poate a se îndoi, când osânda 
prescrisă pentru delictul săvârşit va fi chiar acel maximum. 


Secţiunea Ştiinţe Penale, Criminologie 407 


Art.40, alin.6 din Codul silvic 1910 prevede“: Numai cu îndeplinirea acestor formalități adunarea este legal 
constituită. Preşedintele şi primarul cari nu vor îndeplini obligaţiunile impuse mai sus, sau le vor îndeplini cu violarea 
vre-unei forme, se vor pedepsi cu o amenda, care se va aplica de judele de ocol, dela 100-500 lei, iar în caz de recidiva 
dela 500-2000 lei. 

În primul rând, trebuie menţionat faptul că art.40 face parte din secţiunea a Il-a a capitolului 5, intitulată 
“exploatarea pădurilor stăpânite de moşneni sau de răzeşi în devălmăşie” şi reglementează o modalitate de organizare 
a manierei de exploatare a pădurilor aflate în devălmăşie. 

Pentru considerentele expuse cu ocazia analizei delictului reglementat de art.7 C.silvic 1910, apreciem că 
termenului “recidivă” va putea fi reprezentat doar de forma prevăzută de art.43 C.pen.1864 şi de formele prevăzute de 
art.111 şi 112 C.pen.1936, iar săvârşirea repetată a delictului prevăzut de art.40, alin.6 nu poate constitui primul 
termen al recidivei sub imperiul Codurilor penale din 1864 şi din 1936. 

Analizând Capitolul 7 dedicat delictelor şi penalităţilor conţine 13 incriminări. Vom grupa respectivele delicte şi 
contravenţii în 3 categorii. 

Prima categorie include incriminările referitoare la tăierea, ridicarea sau sustragerea de material lemnos. Aici 
includem prevederile art.60, 61, 62 şi 63 C.silvic 1910. Precizăm că stabilirea naturii faptei, respectiv delict sau 
contravenție se realizează în concret, în condiţiile în care pedeapsa prevăzută de lege, amenda, variază în funcţie de 
cantitatea de material tăiat, ridicat ori sustras. Ilustrative în acest sens sunt prevederile art.60, alin.1 C.silvic 1910, care 
prevăd: Oricine va tăia, va scoate din radacina sau va ridica, fără drept, arbori de mai puţin de 2 decimetri în 
circomferinta, masurata la 1 metru şi 30 dela pămînt, se va pedepsi cu o amenda de 2 lei de sarcina de om, sau pentru 
o cantitate mai mica; de 5 lei pentru o sarcina de vita sau pentru o incarcatura de sanie ori căruţa trasa de un om; de 10 
lei pentru fiecare cap de vita inhamata, cînd ridicarea se face cu sania sau cu căruța. 

Menţionăm în mod expres faptul că pentru arbori cu circumferința superioară a 2 decimetri, măsurată la 1 metru 
şi 30 de la pământ, cuantumul amenzii se va stabili prin anexă la Codul silvic, supusă revizuirii, conform art.60, alin.4 
C.silvic 1910. 

A doua categorie cuprinde delictele şi contravenţiile privitoare la păşunatul fără drept în interiorul pădurilor. În 
această grupă vor fi incluse incriminările din art.64 şi 72. În ce priveşte primul delict, reținem că amenda prevăzută de 
lege este direct proporțională cu numărul şi specia animalelor care pasc fără drept, respectiv intervalul de timp de când 
pădurea este în ființă”. Al doilea delict este o formă specială a incriminării anterioare, aplicabilă în situaţia în care 
păşunatul se realizează la mai puţin de 10 ani de la distrugerea pădurii printr-un incendiu. 

A treia categorie include delictele şi contravenţiile privitoare la distrugerea sau degradarea pădurilor, altfel decât 
prin tăiere, ridicare sau sustragere de material lemnos. În această categorie vom încadra prevederile art.65-70, care 
vizează, în esenţă, situații de degradare a mediului forestier: săpături în păduri sau în poienele din păduri, pentru a 
scoate nisip, pămînt, brazda de iarba, pietriş sau alte produse minerale (art.65), stabilirea în interiorul pădurii de 
cuptoare pentru fabricarea varului, fabrici de caramida sau de olane, herastraie sau alte industrii (art.66), a scutura, a 
strânge sau a ridica spre a-şi însuşi, fără drept, ghinda, jirul, ranza sau alte fructe, seminţe sau productiuni ale 
pădurilor, ori ale terenurilor din perimetrul pădurilor (art.67). Din această categorie mai fac parte şi reglementările 
referitoare la prevenirea distrugerii pădurilor prin incendiere. În acest sens, este reglementată o contravenție, în art.68, 
care vizează, în concret, obligația oricărei persoane de a stinge un foc aflat în pădure sau în marginea acesteia, ori de a 
alerta locuitorii învecinaţi cu privire la existenţa unui incendiu în pădure. Date fiind limitele pedepsei amenzii, de la 5 
la 20 lei, fapta constituie contravenție pentru perioada cuprinsă între intrarea în vigoare a Codului Silvic, în 1910 până 
în luna iunie 1923, moment de la care limitele amenzii au fost majorate de 10 oris, fapta devenind astfel delict, în 
condiţiile art.1 C.pen.1864. 

Ulterior intrării în vigoare a Codului penal 1936, fapta a fost calificată drept contravenţie prin raportare la 
prevederile art.24 C.pen.1936. 

Art.69 şi 70 cuprind două incriminări punctuale privind aprinderea unui foc în pădure sau în jurul acesteia la o 
distanță de 100 de metri, respectiv cauzarea, din culpă, a unui incendiu de pădure. Prin raportare la Codul penal 1864, 
ambele fapte sunt calificate drept delicte, iar ulterior intrării în vigoare a Codului Penal 1936, prima incriminare 
dobândeşte caracter contravențional, cea de-a doua fiind calificată în continuare drept delict. 


6 Cu certitudine, normele la care face referire articolul precitat se regăsesc în alin.4 şi 5 ale art.40 C.silvic 1910, având următorul 
conţinut: Devălmăşii vor fi înştiinţaţi de preşedinte de ziua întrunirii prin anunțuri, în cari se vor indica precis chestiunile asupra cărora se va 
discuta, făcute cu 25 zile înainte de întrunire. Anunţurile vor fi trimise de preşedinte primăriei locale, la ocolul silvic, la judecătoria de ocol şi la 
Casa Centrala a Băncilor populare. Primarul este dator a afişa anunţul la usa primăriei, constatând aceasta prin proces-verbal. Trimiterea 
anunţului la celelalte autorităţi se va constata prin dovezile acestora de primirea lui. 

7 Exemplificative în acest sens sunt prevederile art.64, alin.1 şi 2 C.silvic 1910: Proprietarul vitelor care se vor găsi păşunând, fără drept 
în păduri în vârsta mai mare de 10 ani, sau în poienele acestor păduri, se va pedepsi cu o amendă după cum urmează: 0,50 lei pentru oaie sau 
un miel, 1,50 lei pentru un porc sau purcel, 2 lei pentru un cal, un măgar, un catâr, o vită mare cornută, un vițel sau un mânz, 3 lei pentru un 
bivol, o capră sau un ied. 

Dacă pădurea va fi mai tânără de 10 ani, amenda va fi îndoită. 

8 Conform art.], teza finală, din Legea pentru extinderea şi aplicarea Codului silvic în tot cuprinsul României din 17.06.1923 

În această ultimă categorie mai includem delictul prevăzut de art.73, referitor la contrafacerea, falsificarea sau 
utilizarea instrumentelor de marcare false, ori a instrumentelor reale, utilizate fără drept”. 

Ca ultimă mențiune la analiza primului Cod silvic aplicabil pe întreg teritoriul României, reținem că art.74 a 
instituit o serie de circumstanţe agravante speciale!” pentru delictele şi contravenţiile prevăzute de art.60-67 şi 72. 
Precizăm că acestea nu ar fi putut fi reţinute în concurs cu circumstanţele agravante corespondente din Codurile 
penale aplicabile rationae temporis. 


3. Codul silvic al României’! din 1962 a fost modificat şi republicat”? în 1969, pentru a fi pus în acord cu 
prevederile Codului penal 1968. 

În analiza întreprinsă, vom realiza o succintă caracterizare a reglementărilor regăsite în prima formă a Codului 
silvic 1962, ulterior procedând la analiza infracțiunilor, astfel cum au rezultat din modificările aduse legislaţiei silvice 
în 1969. 

Astfel, având în vedere prima formă a Codului, reținem că incriminările care fac obiectul prezentului studiu se 
regăsesc în Capitolul 6, intitulat Contravenţii şi infracțiuni şi cuprind articolele 39-43. Printre acestea nu se regăseşte 
nicio incriminare cu caracter autonom. Articolul 39, alin.1 prevede expres: Faptele care constituie infracțiuni silvice şi 
sancțiunile corespunzătoare sînt cele prevăzute de legea penală, iar celelalte prevederi au caracterul unor norme 
procesuale, ce stabilesc competenţa organelor de cercetare penală, respectiv maniera de calcul şi stabilire a 
prejudiciului rezultat din faptele penale îndreptate împotriva regimului silvic. În atare situaţie, nu putem fructifica 
analiza acestor prevederi în prezenta lucrare. Drept consecință, punem sub semnul îndoielii constatarea din doctrină 
conform căreia „Codul silvic din 1962 este fundamental deosebit de cel din 1910 pentru că a eliminat complet toate 
inconsecvenţele legislaţiei silvice burgheze”!?. 

În ceea ce priveşte Codul silvic 1962, ulterior modificării şi republicării în 1969, observăm că incriminările 
penale se regăsesc în continuare în Capitolul 6, cuprinzând articolele 39-48. 

La analiza acestora, avem în vedere că începând cu 01 ianuarie 1969 a intrat în vigoare Codul penal 1968, care a 
scos contravenţiile din sfera dreptului penal, reţinând ca unică formă a ilicitului penal infracțiunea. În atare situaţie, în 
sfera de interes a prezentei lucrări vor rămâne patru infracțiuni 

Prima faptă se regăseşte în prevederile art.41 şi constituie o infracțiune de obicei: Ocuparea unor păduri sau 
terenuri din fondul forestier fără aprobare legală, ocuparea de suprafeţe mai mari din acest fond sau amplasarea 
lucrărilor pe alte terenuri decât cele aprobate, neredarea terenurilor scoase temporar din fondul forestier în stare de a 
putea fi împădurite, săvîrşite în mod repetat, constituie infracțiuni şi se pedepsesc cu închisoare de la o luna la un an. 

Ca şi particularități ale incriminării, avem în vedere că elementul material se poate realiza prin acțiuni şi 
omisiuni alternative, precum ocuparea unor păduri, terenuri, suprafeţe, amplasarea lucrărilor, neredarea terenurilor. 
Realizarea infracțiunii simultan în mai multe modalităţi alternative nu duce la reținerea unei pluralități de infracțiuni, 
însă repetarea acestor fapte la un interval regulat, din care să rezulte obişnuinţa făptuitorului, întruneşte elementele 
constitutive ale infracțiunii. 

A doua infracțiune este prevăzută de art.42 Codul silvic 1962 şi vizează tăierea ori scoaterea din rădăcini, fără 
drept, de arbori, puieţi ori lăstari, cu sau fără ridicarea acestora, din păduri sau de pe alte terenuri cu vegetaţie 
forestieră, aparținînd organizaţiilor socialiste, dacă valoarea pagubei este mai mare de 300 lei, sau dacă valoarea 
pagubei este pînă la 300 lei, dar a fost săvîrşită în mod repetat, constituie infracțiune şi se pedepseşte cu amendă de la 
700 la 2.000 lei. 

Ca o particularitate a reglementării, avem în vedere faptul că protecția penală este oferită numai pădurilor sau 
altor terenuri cu vegetaţie forestieră aparținând organizaţiilor socialiste. 

În ceea ce priveşte urmarea imediată, pentru ca fapta să fie tipică, este necesar ca prejudiciul cauzat să fie 
superior valorii de 300 lei, ori dacă este inferior acestei valori, fapta să fi fost săvârşită în mod repetat. Apreciem că 
realizarea mai multor acte materiale, chiar şi în modalităţile alternative specifice elementului material, cu acelaşi prilej 
nu conduc la reținerea unei infracțiuni de obicei, fapta nefiind săvârşită în mod repetat, în aşa manieră încât să rezulte 
obişnuința făptuitorului. 


? Confrom art.73 C.silvic 1910: Acei care vor fi contrafacut sau falsificat ciocanele servind la marcarea arborilor, sau care vor fi uzat de 
ciocane contrafăcute sau falsificate; acei cari îşi vor fi procurat, fără drept, ciocane adevărate şi vor fi făcut cu ele o aplicare sau o 
întrebuințare păgubitoare intereselor sau drepturilor proprietarilor de păduri, vor fi pedepsiţi cu închisoare dela o luna la şase luni, 
independent de despăgubiri. 

10 Art.74 Csilvic 1910 prevede: Acei care vor fi comis delictele şi contraventiunile prevăzute dela art. 60 pînă la 67 inclusiv şi 72, vor fi 
supuşi la o pedeapsă indoita şi la o închisoare dela cinci zile pînă la o luna: a) În caz de recidiva, prin comiterea unui nou delict sau 
contraventiune, în timp de un an dela ultima condamnare a delincventului sau contravenientului;, b) În caz de cumul de delicte sau de 
contraventiuni; c) Cînd taierea s'a făcut cu herastraul; d) Cînd infracțiunea a avut loc între apusul şi răsăritul soarelui; e) Cînd comiterea 
infractiunei s'a făcut de mai multe persoane constituite în bande sau armate. 

11 Publicat în Monitorul Oficial, Partea I, nr.28/30.12.1962 

12 Publicat în Buletinul Oficial, Partea I, nr.22/30.01.1969 

13 J Gheorghiu, Apărarea fondului forestier împotriva infracțiunilor şi contravenţiilor, Ed.Ceres, Bucureşti, 1978, pg.39. 

Alături de forma tip, anterior expusă, art.42 reglementează în alin.2 o formă asimilată a infracțiunii anterioare, 
elementul material alternativ fiind reprezentat de însuşirea de arbori doboraţi de fenomene naturale sau de arbori, 
puieți sau lăstari, care au fost tăiați ori scoşi din rădăcini, fără drept, de altă persoană ori distrugerea sau degradarea 
arborilor, puieţilor ori lăstarilor. Ca şi în cazul formei tip, se menţine condiţia ca prejudiciul cauzat să fie superior 
valorii de 300 lei, ori fapta să fi fost săvârşită în mod repetat. 

Cea de-a treia infracțiune, prevăzută de art.43, constituie o variantă agravată! a infracțiunii prevăzute de art.42, 
atât în forma tip cât şi în forma asimilată. Apreciem că este necesară observarea similitudinii între elementele de 
agravare din cuprinsul acestei din urmă infracţiuni şi prevederile art.74 Codul silvic 1910, anterior reproduse. Ca o 
particularitate, observăm că tentativa la săvârşirea infracțiunii în forma agravată se pedepseşte. 

Toate cele trei infracțiuni anterior menţionate pot fi incluse în categoria incriminărilor referitoare la tăierea, 
ridicarea sau sustragerea de material lemnos, conform clasificării propuse la momentul analizei Codului Silvic 1910. 

Ultima infracțiune supusă analizei este incriminată de art.44, conform căruia Vătămarea arborilor, puieţilor sau 
lăstarilor prin păşunare în zone sau păduri în care păşunatul este interzis, dacă valoarea pagubei cauzate depăşeşte 300 
lei, constituie infracțiune şi se pedepseşte cu amendă de la 700 la 2.000 lei. Apreciem că această infracţiune poate fi 
cuprinsă în categoria incriminărilor privitoare la păşunatul fără drept în interiorul pădurilor, conform clasificării 
propuse cu ocazia analizei Codului silvic anterior. Prin raportare la conţinutul infracțiunii, apreciem că aceasta nu este 
susceptibilă de explicaţii suplimentare. 


4. Codul silvic al României! din 1996 a reprezentat cea mai puţin longevivă legislaţie silvică de drept comun din 
ultimul secol, acesta fiind în vigoare până la înlocuirea cu actualul Cod silvic, în 30 martie 2008. 

Sub aspectul reglementărilor de natură penală, reținem că în Codul silvic din 1996, infracțiunile au fost grupate în 
Titlul VI referitor la Răspunderi şi sancţiuni, cuprinzând articolele 95-109. 

Din rândul acestora, numai 8 constituie incriminări ale unor fapte penale, celelalte având natura unor norme de 
drept procesual, ori a unor dispoziţii comune. 

În analiza întreprinsă, vom reveni la clasificarea propusă cu prilejul primului Cod analizat, respectiv vom include 
cele 9 infracțiuni în discuţie în 3 categorii, urmând să menționam particularitățile fiecăreia. 

Prima categorie include incriminările referitoare la tăierea, ridicarea sau sustragerea de material lemnos. Aici 
includem prevederile art.97, 98, 104 Codul silvic 1996. Reţinem că primele două texte de lege incriminează în mod 
concret două infracţiuni distincte, iar cel de-al treilea articol constituie o variantă agravată pentru primele două, când 
fapta este săvârşită de personalul silvic cu atribuţii de constatare a infracțiunilor şi a contravenţiilor. 

Analizând pe scurt prevederile art.97 Codul silvic 1996, reținem că elementul material este constituit din acţiunile 
alternative de tăiere ori scoatere din rădăcini, de arbori, puieţi sau lăstari din fondul forestier național sau de pe 
terenurile cu vegetaţie forestieră prevăzute la art. 6 Codul silvic 1996. 

Cerinţa esențială ataşată elementului material este ca acțiunea să se realizeze fără drept. Urmarea imediată, 
precum în situația reglementărilor corespondente din Codul silvic 1962, presupune în mod alternativ, fie un prejudiciu 
de peste 5 ori mai mare decât prețul mediu al unui metru cub de masă lemnoasă pe picior, iar dacă valoarea pagubei 
este inferioară acestui cuantum este necesar ca fapta să fi fost săvârşită de cel puţin două ori în interval de 2 ani. În 
alineatele următoare, limitele de pedeapsă sunt majorate, corespunzător cu creşterea valorii prejudiciului. 

O problemă reală în această situaţie este reprezentată de modul în care se stabileşte preţul mediu al unui metru 
cub de masă lemnoasă pe picior, ca element de referință pentru cuantificarea urmării imediate şi, prin urmare, a 
încadrării juridice. În sinteză, răspunsul provine din conţinutul art.107 Codul silvic 1996, care stipulează expres că 
evaluarea pagubelor cauzate fondului forestier prin infracțiuni se face potrivit criteriilor şi cuantumurilor stabilite de 
autoritatea publică centrală care răspunde de silvicultură şi sunt aprobate prin lege. În atare situaţie, din momentul în 
care preţul mediu rezultat este aprobat prin lege organică, norma penală existentă în Codul silvic se va completa cu 
prevederea legală, de forță egală, respectiv lege organică, pentru respectarea exigenţelor art.73, alin.3, lit.h din 
Constituţia României, care impun reglementarea prin lege organică a regimului juridic al infracțiunilor. 

Alin.4 din cadrul articolului 97 reglementează o varianta agravată!“ a faptelor prevăzute de alin.1-3, într-o formă 
oarecum similară ca şi conținut cu prevederile art.43 Codul silvic 1962 şi ale art.74 Codul silvic 1910, anterior 
reproduse, cu adaptările aferente noilor realități sociale. 

În oglindă față de prevederile anterior analizate, reținem că art.98, reglementează într-o manieră quasi-identică 
infracțiunea de furt de arbori doborâţi sau rupti de fenomene naturale, ori de arbori, puieţi sau lăstari care au fost tăiați 


14 Conform art.43 C.silvic 1962: Faptele prevăzute în articolul precedent se pedepsesc cu închisoare de la o luna la 3 luni sau cu amendă, 
dacă au fost săvirşite în una din următoarele condiţii: a) între apusul şi răsăritul soarelui; b) prin taierea arborilor cu fierastraul, c) în pădurile 
sau terenurile cu vegetaţie forestieră care îndeplinesc exclusiv funcţii de protecţie, d) de trei sau mai multe persoane; e) în interval de un an de 
la data condamnării definitive a făptuitorului pentru o infracţiune silvică. Tentativa se pedepseşte. 

15 Publicat în Monitorul Oficial, Partea I, nr.93/08.05.1996 

16 Art.97, alin.4 C.silvic 1996 prevede: Maximul pedepselor prevăzute la alin. 1-3 se majoreaza cu 3 ani, în cazul în care faptele au fost 
savirsite în urmatoarele împrejurări:a) de doua sau mai multe persoane împreună;b) de o persoană având asupra sa o arma sau substante 
chimice periculoase;c) în timpul noptii;d) în arii forestiere protejate 

ori scoşi din rădăcini, cu sau fără drept, din fondul forestier național sau de pe terenurile cu vegetaţie forestiera 
prevăzute la art. 6 Codul silvic 1996. Faţă de similitudinile existente între art.97 şi 98, apreciem că nu se impun 
precizări suplimentare. 

A doua categorie cuprinde infracțiunile privitoare la păşunatul fără drept în interiorul pădurilor, iar în această 
grupă va fi inclusă fapta incriminată de art.102, care interzice distrugerea sau vătămarea arborilor, puieţilor ori 
lăstarilor prin păşunare în păduri sau zone în care păşunatul este interzis. Urmarea imediată implică stabilirea valorii 
pagubei la nivelul minim de peste 5 ori mai mare decât prețul mediu al unui metru cub de masa lemnoasa pe picior. 

A treia categorie include infracțiunile privitoare la distrugerea sau degradarea pădurilor, altfel decât prin tăiere, 
ridicare sau sustragere de material lemnos. În această categorie vom încadra prevederile art.96 şi 103, care vizează, în 
esență, situaţii de ocupare şi degradare mediului forestier, respectiv a pădurilor, terenuri sau ape din fondul forestier 
național, a semnelor de hotar ori de demarcaţie şi a jnepenişurilor. 

În această categorie vom încadra şi infracțiunile referitoare la falsificarea sau utilizarea fără drept a ciocanului de 
marcat, prevăzute de art.99 şi 100, într-o manieră de reglementare similară cu delictul corespunzător, prevăzut de 
art.73 Codul silvic 1910. 

Nu vom analiza prevederile articolului 101 drept infracţiune autonomă întrucât aceasta este o referire la 
infracțiunea de distrugere calificată incriminată în Codul penal. 


5. Codul silvic al României!” din 2008 a intrat în vigoare în data de 30 martie 2008, a fost republicat"? la data de 
12 august 2015, fiind în vigoare şi în prezent. 

Referirile ce vor fi făcute la această din urmă legislaţie vor avea în vedere forma la zi la data redactării 
prezentului material, ultima modificare fiind făcută prin Legea nr.175/14.07.2017%9. 

Ca şi în precedentul Cod silvic din 1996, dispoziţiile penale se regăsesc în titlul VI, cu denumirea Răspunderi şi 
sancțiuni, cuprinzând articolele 104-114 Codul silvic 2008. Dintre acestea, incriminări autonome se regăsesc în 6 
articole. 

Păstrând clasificarea propusă pe parcursul prezentei lucrări, vom încadra infracțiunile în trei categorii. 

Prima categorie reuneşte infracțiunile referitoare la tăierea, ridicarea sau sustragerea de material lemnos. În acest 
sens, menţionăm art.107 şi 109, pe care alegem să nu le analizăm, în condiţiile în care au un conţinut similar cu 
prevederile art.97 şi 98 din Codul silvic 1996, considerațiile expuse cu acel prilej urmând a fi menținute, iar 
diferenţele dintre reglementări nu justifică explicaţii suplimentare, cu o unică excepție, respectiv modul de calcul al 
prejudiciului de care depinde încadrarea juridică. 

Odată cu intrarea în vigoare a Legii nr.175/14.07.2017, s-a modificat art.105, alin.2 Codul silvic 2008, având, în 
prezent, următorul conţinut: Valoarea prejudiciului prevăzut la alin. (1), produs prin fapte care constituie infracțiuni 
sau contravenţii, se stabileşte prin însumarea valorii pagubei produse pădurii cu valoarea funcțiilor pădurii nerealizate. 
În alineatele următoare sunt detaliate modalităţile de calcul al prejudiciului astfel realizat. În continuare, modul de 
calcul al prețului mediu al unui metru cub de masă lemnoasă pe picior a rămas reglementat de prevederile art.116, 
urmând a fi stabilit anual prin hotărâre de Guvern. 

A doua categorie cuprinde infracțiunile privitoare la păşunatul fără drept în interiorul pădurilor, iar în această 
grupă va fi inclusă fapta incriminată de art.108 Codul silvic 2008, care prevede că păşunatul în pădurile sau în 
suprafeţele de pădure în care acesta este interzis constituie infracţiune silvică. Limitele de pedeapsă sunt progresive şi 
depind de valoarea prejudiciului prin raportare la preţul mediu al unui metru cub de masă lemnoasă pe picior, la data 
comiterii faptei. Ca particularitate, precizăm că alin.2 reglementează o formă agravată, pentru situaţia în care fapta 
este săvârşită în timpul nopţii sau în fondul forestier naţional situat în arii naturale protejate de interes național. 

A treia categorie include infracțiunile privitoare la distrugerea sau degradarea pădurilor, altfel decât prin tăiere, 
ridicare sau sustragere de material lemnos. 

Includem în această categorie art.106 Codul silvic 2008, care, în alin.1 interzice Reducerea suprafeţei fondului 
forestier naţional fără respectarea dispozițiilor art. 36 şi 37. Cele din urmă articole stipulează condiţiile de excepţie în 
care fondul forestier naţional poate fi redus. Ca tehnică legislativă, prevederea are natura unei incriminări per 
relationem, dependentă de nerespectarea unor dispoziții cu caracter tehnic. Dat fiind faptul că textele la care se face 
referire se regăsesc în acelaşi act normativ apreciem că nu sunt necesare explicaţii suplimentare cu privire la 
conţinutul constitutiv al infracțiunii. 

Menţionăm că, în această formă ori o formă similară, nu am regăsit incriminarea în legislațiile anterior analizate. 

În ceea ce priveşte art.107!: Codul silvic, introdus prin Legea nr.175/14.07.2017, apreciem că existența acestuia 
este justificată, fiind corespondentul incriminării regăsite în art.99 şi 100 Codul silvic 1996 şi al incriminării din art.73 
Codul silvic 1910. Considerăm modificarea legislativă binevenită, cu atât mai mult cu cât extinde reglementarea la 
dispozitivele speciale de marcat, nu doar la ciocanele silvice de marcat. 


17 Publicat în Monitorul Oficial, Partea I, nr.238/27.03.2008 
18 Versiunea republicată a fost publicată în Monitorul Oficial, Partea I, nr.611/12.08.2015 
19 Publicată în Monitorul Oficial, Partea I, nr.569/1 8.07.2017 

În final, includem în această a treia categorie şi art.110 Codul silvic.2008%. Apreciem că forma actuală a acestuia 
constituie un regres față de forma anterioară, întrucât norma la care s-a făcut trimiterea (art.30, alin.1) este redactată 
într-o manieră ambiguă: Lucrările de regenerare artificială şi de completare a regenerărilor naturale se execută în 
termen de cel mult două sezoane de vegetaţie de la tăierea unică/definitivă/după tăieri de produse accidentale sau 
tăieri ilegale pe suprafeţe compacte de 0,5 ha, cu excepția extragerii masei lemnoase din arborete, afectate de 
doborâturi şi rupturi masive de vânt şi zăpadă şi de uscare anormală şi a tăierilor unice în fondul forestier din Lunca şi 
Delta Dunării, precum şi din luncile râurilor inferioare; în funcție de amploarea fenomenului, structura teritorială de 
specialitate a autorităţii publice centrale care răspunde de silvicultură stabileşte perioada maximă de regenerare 
artificială pentru situaţiile de excepţie, perioadă care nu poate să fie mai mare de 5 sezoane de vegetaţie de la tăiere. 

Apreciem că din modul de redactare al art.30, în forma ulterioară modificării prin Legea nr.175/14.07.2017, astfel 
cum a fost redată, se instituie două obligaţii legale, în sarcina unor persoane diferite. Prima obligaţie incumbă 
persoanelor competente să procedeze la efectuarea lucrărilor de regenerare artificială şi de completare a regenerărilor 
naturale, în interval de cel mult două sezoane de vegetaţie de la tăierea unică/definitivă/după tăieri de produse 
accidentale sau tăieri ilegale pe suprafețe compacte de 0,5 ha. Această obligație exista şi în forma anterioară 
modificării prin Legea nr.175/2014. Analizând textul constatăm că acesta mai impune o obligaţie legală ce incumbă 
structurii teritoriale de specialitate a autorităţii publice centrale care răspunde de silvicultură, respectiv obligația de a 
stabili perioada maximă de regenerare artificială pentru situaţiile de excepţie, care nu poate fi mai mare de 5 sezoane 
de la tăiere. 

Considerăm că intenția legiuitorului nu a fost să supună răspunderii penale structura teritorială de specialitate a 
autorității publice centrale care răspunde de silvicultură, motiv pentru care apreciem că această interpretare, deşi 
bazată pe textul de lege, nu ar trebui luată în considerare în practică, până la o eventuală modificare de natură a 
înlătura interpretările neconforme. 


6. Protecția fondului forestier este un fundament al dezvoltării durabile, întrucât „prin funcţiile de producție şi de 
protecţie pe care le îndeplinesc pădurile fac parte din patrimoniul naţional biologic şi cultural al ţării şi, în acelaşi 
timp, al întregii lumi”?!. Eficientizarea protecţiei impune recurgerea la mijloace de drept penal, iar continuitatea 
acestei asocieri precedă Marea Unire din 1 Decembrie 1918. 

Pentru scopul prezentei lucrări, am stabilit 3 categorii de infracțiuni silvice, identificate, în majoritate, în fiecare 
din cele patru Coduri silvice româneşti, aplicabile în ultimul secol. 

Evoluţia reglementărilor penale în Codurile silvice a fost sinusoidală, deoarece în legislaţia din 1910 s-a remarcat 
abundența de incriminări detaliate şi adaptate nivelului de dezvoltare socială al începutului de secol XX, însă 
schimbarea formei de guvernământ şi a ideologiilor care au stat la baza conducerii statale a condus la adoptarea unui 
alt Cod silvic în 1962, care, anterior republicării în 1969 nu conţinea nicio infracțiune silvică autonomă, ci făcea 
referire la normele penale de drept comun. Apariţia a patru infracţiuni după republicarea Codului nu îl aduce la un 
nivel comparabil cu predecesorul său. 

O veritabilă evoluţie, sub aspectul incriminărilor penale, a fost constituită de Codul silvic din 1996, acesta 
cuprinzând o varietate de infracţiuni silvice, cu un nivel de claritate corespunzător. 

Actualul Cod silvic, din 2008, reprezintă urmarea firească a evoluţiei Codului anterior, în condiţiile în care 
incriminările sunt adaptate noilor realităţi sociale, fiind adecvate şi pentru cazurile de mare infracţionalitate forestieră, 
săvârşită de persoane juridice, însă în cuprinsul codului se regăseşte şi o incriminare recentă cu deficienţe de claritate, 
după cum am arătat în secțiunea precedentă. 

Cu certitudine problema continuității şi a noutăţii în materia infracțiunilor silvice este mult mai vastă decât rezultă 
din analiza întreprinsă, însă abordarea exhaustivă a particularităților fiecărei reglementări nu face obiectul prezentei 
lucrări. 


20 Art.110 prevede: Nerespectarea obligaţiei prevăzute la art. 30 alin. (1) constituie infracțiune silvică şi se pedepseşte cu amendă. 
21 D.Marinescu, M.C.Petre, Tratat de Dreptul Mediului, ediţia a V-a, Ed.Universitară, Bucureşti, 2014, pg.269. 


PARTICULARITĂȚILE CONȚINUTULUI CONSTITUTIV 
AL INFRACȚIUNILOR SILVICE ÎN SITUAȚIA SUBIECTULUI ACTIV 
PERSOANĂ JURIDICĂ 


Andreea VERNEA 


Abstract: In this paper the author will point out the main particularities of criminal regulations found in the 
Romanian Forest Code, namely Law no.46/2005, when the perpetrator of the crime is a legal entity. 

For the purpose of this article, its structure shall be divided in three parts. 

The first part will briefly point out the relevance of this study by reference to the necessity of environmental 
protection. 

In the second part, each of the crimes provisioned in art.106-110 of the Romanian Forest Code will be briefly 
analyzed, only in regard of the constitutive structure of the crime, if the perpetrator is a legal person. 

The third, and final part, will consist of a brief conclusion, pointing out the main deficiencies in enforcing the law 
in this particular type of cases. 


Key words: Forest Code; Environmental Crime; Liability of a legal entity. 


1. Analiza infracțiunilor silvice este relevantă în considerarea unei constante reduceri a suprafeţei fondului 
forestier național în ultimele decenii, evoluţia devenind uşor favorabilă în ultimii 5 ani, România înregistrând la 
sfârşitul anului 2015 o suprafaţă totală de 6.555.000 ha de pădure, indiferent de forma de proprietate exercitată asupra 
acestora’. 

Pădurile constituie o componentă majoră a capitalului natural al țării, fiind un factor principal de stabilitate 
ecologică, având o relevanță reală atât pe plan economic cât şi pe plan social’. 

Cea mai periculoasă formă de criminalitate silvică are la bază exploatarea excesivă a resurselor naturale, dincolo 
industriale, cu tehnologie corespunzătoare, cu o forţă de muncă adecvată şi într-un cadru juridic inapt să opună o 
rezistență reală. 

Deşi efectele defrişărilor ilegale asupra mediului înconjurător şi ale ecosistemului sunt incontestabile, 
modalitățile efective de reprimare ale acestor acțiuni sunt într-o continuă schimbare care uneori le lipseşte de 
eficacitate. În prezenta lucrare vom analiza urmările unor modificări ale Codului silvic care au limitat aplicabilitatea 
normelor penale, lipsind de claritate textele de lege, în special în cazul normelor de trimitere. 

În analiza întreprinsă nu vom aborda integral infracțiunile din Codul silvic ci numai din perspectiva conținutului 
constitutiv, urmând a ne mărgini la formele tip şi formele asimilate, fără a discuta particularitățile formelor agravate. 

Regimul general al răspunderii penale a persoanei juridice avut în vedere cu prilejul analizei este cel reglementat 
de Codul penal în titlul VI al Părţii generale, articolele 135-151. 


2. Pentru efectuarea unei analize de drept penal special, apreciem oportun să analizăm pe rând infracțiunile 
stipulate în Codul silvic, indicând particularitățile pentru situaţia în care subiectul activ este o persoană juridică. 

Astfel, prima infracţiune supusă analizei este prevăzută de art.106, alin.1 C.silvic, conform căruia Reducerea 
suprafeței fondului forestier naţional fără respectarea dispoziţiilor art. 36 şi 37 constituie infracţiune şi se pedepseşte 
cu închisoare de la 6 luni la un an sau cu amendă”. 


* 


Doctorand, Universitatea din Bucureşti, Facultatea de Drept; Judecător, Judecătoria Sectorului 1 Bucureşti, e-mail: 
andreeaoanea@ gmail.com. 

! Raport privind starea pădurilor României 2016 — Ministerul Mediului Apelor şi Pădurilor, pg.2, disponibil on-line la adresa 
http://apepaduri.gov.ro/wp-content/uploads/2014/07/Raport-starea-paYoCC%86durilor-2016.pdf, accesat la data de 28.02.2018. 

2 D.Marinescu, M.C.Petre, Tratat de Dreptul Mediului, ediția a V-a, Ed.Universitară, Bucureşti, 2014, pg.269. 

3 Pentru a avea reprezentarea elementului material este necesară redarea textelor la care prescripția normativă face referire, astfel, 
conform art.36, alin.1 C.silvic, Prin excepție de la prevederile art. 35 este permisă reducerea suprafeței fondului forestier național prin scoaterea 
/definitivă a unor terenuri necesare realizării obiectivelor de interes național, declarate de utilitate publică, în condiţiile legii, precum şi a unor 
terenuri pe care sunt amplasate capacități de producţie şi/sau servicii pentru apărare de interes strategic pentru securitatea națională. 

Conform Art.37, alin.1 şi 2 din acelaşi act normativ: (1) Pot fi scoase definitiv din fondul forestier naţional, doar cu condiția compensării 
acestora, fără reducerea suprafeței fondului forestier şi cu plata anticipată a obligaţiilor băneşti, numai terenurile necesare realizării sau 
extinderii următoarelor categorii de lucrări şi obiective:a) exploatare a resurselor minerale prevăzute la art. 2 alin. (1) din Legea minelor nr. 
85/2003, cu modificările şi completările ulterioare;b) obiective turistice, de agrement, inclusiv structuri de primire turistică, unități de cult, 
obiective sportive, medicale, precum şi obiective sociale realizate numai de furnizorii de servicii sociale; pentru teritoriul administrativ în zonele 
de interes economic al Rezervaţiei Biosferei "Delta Dunării” se pot realiza pontoane de acostare pentru ambarcațiuni cu scop turistic şi de 
agrement şi de aprovizionare cu alimente şi combustibil, pontoane plutitoare şi adăposturi pescăreşti pentru pescari constituiți în asociaţii;c) 

Având în vedere tehnica normativă utilizată, reținem că, în concret, verbum regens al infracțiunii prevăzute de 
art.106, alin.1 C.silvic este reprezentat de acțiunea sau omisiunea prin care se reduce suprafața fondului forestier 
național, însă acestui element material îi sunt ataşate două cerinţe esențiale, ce trebuie îndeplinite cumulativ pentru ca 
fapta penală să fie tipică. 

Prima cerință esenţială este aceea a nesocotirii prevederilor art.36 C.silvic. Apreciem că este justificată numai 
analiza prevederilor art.36, alin.1 C.silvic, întrucât alineatele 2-5 nu stabilesc o conduită normativă, ci indică condiţiile 
compensării terenurilor, ori ale acordării despăgubirilor. Considerăm o imprecizie terminologică referirea efectuată la 
întregul conţinut al art.36 C.silvic, în condițiile în care nesocotirea prevederilor alin.2-5 ale respectivului articol nu 
poate avea ca urmare micşorarea fondului forestier în accepțiunea art.106, alin.1 C.silvic. 

Astfel, pentru ca fapta să fie infracţiune, este necesar ca reducerea fondului forestier național să se fi făcut prin 
scoaterea definitivă“ a unor terenuri, fie pentru alt scop decât realizarea obiectivelor de interes naţional declarate de 
utilitate publică fie în vederea realizării obiectivelor de interes naţional, declarate de utilitate publică, altfel decât în 
condiţiile legii, ori a altui tip de terenuri decât cele pe care sunt amplasate capacități de producție şi/sau servicii 
pentru apărare de interes strategic pentru securitatea naţională. 

În prima situaţie, pentru ca fapta să constituie infracțiune, scoaterea definitivă a terenului trebuie să fie realizată 
pentru orice alt scop decât cel menţionat, cerința esențială şi elementul material fiind corespunzătoare unei fapte tipice 
în sens penal. 

În a doua situaţie, cerința esenţială presupune că scoaterea definitivă a terenurilor din fondul forestier național a 
fost efectuată în vederea realizării unui obiectiv de interes național, declarat de utilitate publică, însă cu nesocotirea 
prevederilor legale edictate în acest sens. Avem în vedere că stabilirea obiectivelor de interes naţional se realizează 
printr-un act normativ fie intern, fie internaţional la care România este parte, însă declararea obiectivului de utilitate 
publică trebuie realizat în mod expres prin lege. 

Prin urmare, îndeplinirea cerinței esențiale de care depinde existența corespunzătoare a elementului material 
poate fi stabilită numai cu ocazia analizei concrete a respectării condițiilor prevăzute în legea specială destinată a 
reglementa modalitatea de realizare a obiectivului de interes naţional, declarat de utilitate publică”. 

În a treia situaţie, cerința esenţială nu este îndeplinită dacă pe terenurile care urmează a fi scoase definitiv din 
fondul forestier național sunt amplasate capacităţi de producție ori servicii pentru apărare de interes strategic pentru 
securitatea națională, interesul public urmărit fiind vădit superior necesităţii menţinerii integrităţii fondului forestier. 

A doua cerinţă esențială presupune nerespectarea prevederilor art.37 C.silvic., respectiv scoaterea definitivă a 
unor suprafeţe de teren fie fără compensarea corespunzătoare a acestora, ori în lipsa achitării obligațiilor băneşti sau 
pentru alt scop decât cele enumerate expres de prevederile art.37, alin.1, lit.a-f Cisilvic. În privinţa obiectivului 
prevăzut de lit.c din articolul anterior menționat, referitor la realizarea locuinţelor de vacanță, numai în fondul 
forestier proprietate privată a persoanelor fizice şi juridice sunt incidente în completare şi prevederile art.37 alin.2 
C.silvic, privind amplasarea obiectivelor menţionate. 

Spre deosebire de considerentele avute în vedere la analiza articolului anterior, apreciem că în acest caz, 
nesocotirea prevederilor art.37, alin.3-11 C.silvic, care reglementează condițiile compensării terenurilor şi a achitării 
obligațiilor băneşti constituie cerința esenţială aferentă nerespectării elementului material al infracțiunii prevăzute de 
art.106, alin.1 C.silvic, în condiţiile în care art.37, alin.1 C.silvic, stipulează expres că terenurile pot fi scoase definitiv 
din fondul forestier naţional doar cu condiția compensării şi cu plata anticipată a obligaţiilor băneşti. 

În atare situaţie, pentru o persoană juridică, dezvoltator imobiliar, ori constructor, fapta este tipică indiferent dacă 
realizează o scoatere a unui teren, proprietatea sa, din fondul forestier național şi edifică pe acesta un ansamblu 
imobiliar, contrar prevederilor art.37, alin.1, lit.c şi alin.2 C.silvic, ori dacă edifică o locuinţă de vacanţă, în limitele 


locuințe sau case de vacanță, numai în fondul forestier proprietate privată a persoanelor fizice şi juridice;d) obiective instalate în fondul 
forestier naţional înainte de anul 1990, precum şi suprafețele aferente activelor vândute, în condițiile legii, de către Regia Naţională a Pădurilor 
- Romsilva;e) surse şi rețele de apă şi de canalizare, inclusiv ape minerale, surse şi rețele de energie din resurse convenţionale sau regenerabile, 
rețele şi sisteme de comunicaţii, drumuri de interes județean şi local, parcuri recreative, parcuri tematice şi/sau educaţionale, situri arheologice 
înscrise în patrimoniul mondial UNESCO, monumente istorice, centre de management integrat al deşeurilor, precum şi lucrări şi/sau construcţii 
hidrotehnice şi de piscicultură; f) explorare a următoarelor resurse minerale: cărbuni, roci utile, agregate minerale, minereuri; explorarea, 
exploatarea şi transportul resurselor de petrol şi gaze naturale, precum şi instalarea, repararea, întreținerea, dezafectarea rețelelor de transport 
sau distribuţie petrol, gaze naturale sau energie electrică.(2) Amplasarea obiectivelor prevăzute la alin. (1) lit. c) se face cu respectarea 
următoarelor condiţii, care trebuie îndeplinite cumulativ:a) construcția şi terenul pe care se amplasează sunt proprietatea aceleiaşi persoane;b) 
suprafața maximă care poate face obiectul scoaterii definitive din fondul forestier, incluzând construcția, accesul şi împrejmuirea, este de 
maximum 250 mp în cazul proprietăților forestiere mai mari de 5 ha şi de maximum 5% din suprafaţa proprietăţii forestiere, dar nu mai mare de 
200 mp, dacă suprafaţa proprietăţii forestiere este mai mică de 5 ha. 

4 Presupune ca pierderea calităţii de teren aparţinând fondului forestier naţional să nu fie limitată în timp. 

5 Exemple de lucrări de utilitate publică se regăsesc în art.2, alin.1 din Legea nr.255/2010 privind exproprierea pentru cauză de utilitate 
publică, necesară realizării unor obiective de interes național, judeţean sau local, publicată în Monitorul Oficial nr.853/20.12.2010. În acest sens, 
amintim că sunt de utilitate publică lucrările de realizare a sistemului național al perdelelor forestiere de protecţie precum şi a lucrărilor de 
împădurire a sistemelor degradate (conform art.2, alin.1, lit.g din actul normativ anterior menţionat), însă acestea nu pot face parte din categoria 
suprafețelor cu care se reduce fondul forestier, deoarece perdelele forestiere de protecţie ori zonele degradate împădurite fac parte din fondul 
forestier naţional, conform art.1, alin.2, lit.a C.silvic, raportat la art.2, alin.1 şi alin.2, lit.b C.silvic. 


414 Dreptul românesc la 100 de ani de la Marea Unire. Dimensiuni şi tendinţe 


prevăzute de art.37, alin.1, lit.c şi alin.2 C.silvic, însă fără compensarea corespunzătoare a suprafeţelor de teren, ori cu 
achitarea unor despăgubiri băneşti inferioare în cuantum, contrar prevederilor art.37, alin.3-11 C.silvic. 

Deşi, de lege lata, interpretarea se impune, apreciem că aceasta conduce la o încadrare juridică inechitabilă, în 
condiţiile unor acţiuni complet diferite, care nu au întotdeauna, ca efect, reducerea reală a suprafeţei fondului forestier 
național. Considerăm, prin urmare, că este necesară o intervenţie a legiuitorului care să clarifice acțiunile efective şi 
cerinţele esențiale care constituie elementul material al infracțiunii prevăzute de art.106, alin.1 C.silvic. 

În acord cu doctrina“, opinăm că urmarea imediată constă în reducerea suprafeţei fondului forestier naţional. În 
plus, în condiţiile săvârșirii infracţiunii prin nerespectarea prevederilor art.37, alin.4 şi 5 C.silvic., în condițiile 
neachitării obligaţiilor băneşti, apreciem că există şi o urmare imediată secundară, constând într-un prejudiciu produs 
bugetului de stat. 

Legătura de cauzalitate trebuie să existe, fiind necesară dovedirea acesteia în concret. 

În privința laturii subiective, apreciem că infracțiunea poate fi săvârşită atât cu intenţie directă cât şi cu intenţie 
indirectă în condiţiile art.16, alin.6 C.pen. Mobilul şi scopul nu prezintă importanţă pentru încadrarea juridică. În 
situația subiectului activ persoană juridică, considerăm, în limitele art.135, alin.l C.pen., că forma de vinovăţie 
reţinută în sarcina persoanei juridice este similară cu cea a persoanelor fizice care au săvârşit fapta în realizarea 
obiectului de activitate, în numele sau în interesul persoanei juridice. 

Art.106 C.silvic incriminează în alin.2 a doua infracţiune supusă analizei în prezenta cauză, ce constituie o 
formă asimilată a variantei din alineatul precedent, având următorul conţinut: ,„, Cu pedeapsa prevăzută la alin. (1) se 
sancţionează şi schimbarea destinaţiei obiectivului pentru care s-a obținut aprobarea de scoatere din fondul forestier 
naţional sau de ocupare a fondului forestier naţional, dacă schimbarea destinaţiei se produce în termen de 5 ani de la 
aprobarea scoaterii din fondul forestier”. 

În analiza infracţiunii identificăm o situaţie premisă, respectiv scoaterea ori ocuparea unui teren aparținând 
fondului forestier naţional în baza unei aprobări date pentru un obiectiv determinat. 

Elementul constitutiv este reprezentat de acţiunea de schimbare a destinaţiei obiectivului pentru care s-a obținut 
aprobarea. Apreciem că schimbarea destinaţiei obiectivului nu se poate face decât prin acţiune nu şi prin omisiune şi 
presupune exploatarea obiectivului în altă manieră decât cea avută în vedere la momentul aprobării diminuării 
fondului forestier naţional. 

În acest sens, considerăm că obţinerea aprobării de scoatere a unei suprafeţe din fondul forestier naţional, de către 
o persoană juridică în vederea edificării unei case de vacanță în vederea vânzării ulterioare, cu respectarea 
prevederilor art.37, alin.1, lit.c, coroborat cu art.37, alin.2 C.silvic, urmată de schimbarea destinaţiei obiectivului şi 
transformarea acesteia într-o clădire de birouri, constituie verbum regens al infracţiunii în cauză. 

Pentru întrunirea condiţiilor de tipicitate ale infracţiunii, este necesar să fie îndeplinită şi cerința esenţială ataşată 
elementului material, privitoare la efectuarea acţiunii în termen de 5 ani de la aprobarea scoaterii din fondul forestier. 

În cazul formei asimilate, apreciem că urmarea imediată nu mai poate fi reprezentată de o reducere a fondului 
forestier naţional, în condiţiile în care aceasta a fost supusă compensării anterior aprobării scoaterii definitive a 
terenului, altfel, fiind întrunite elementele constitutive ale infracțiunii prevăzute de art.106, alin.1 C.silvic, ci de o stare 
de pericol pentru relaţiile sociale referitoare la siguranța raporturilor juridice grevate pe menţinerea integrității 
fondului forestier naţional. 

Fiind o infracţiune formală, legătura de cauzalitate rezultă ex re. 

Consideraţiile cu privire la forma de vinovăție, mobil şi scop formulate cu prilejul analizei formei tip, se mențin 
în totalitate. 

A treia infracțiune supusă analizei este prevăzută de art.107, alin.1 C.silvic”. 

Analizând conţinutul constitutiv, observăm că elementul material al laturii obiective este alternativ, fapta putând 
fi săvârşită în oricare din următoarele modalităţi: tăierea, ruperea, distrugerea, degradarea ori scoaterea din rădăcini 
de arbori, puieţi sau lăstari din fondul forestier naţional şi din vegetaţia forestieră din afara acestuia. Apreciem că 
modalitățile normative nu necesită precizări suplimentare. În toate cele cinci variante, fapta este comisivă. 

Prima cerință esențială ataşată elementului material, impune ca acţiunile anterior menționate să fie efectuate fără 
drept. Explicarea sintagmei impune stabilirea, în concret, a condiţiilor în care se poate proceda la exploatarea masei 
lemnoase în formele amintite. Apreciem că normele care reglementează condițiile de exploatare a arborilor, puieților 


6 M.Gorunescu, Infiacţiuni contra mediului înconjurător, Ed.CH Beck, Bucureşti, 2011, pg.200. 

7 Art.107, alin.1 C.silvic prevede: Tăierea, ruperea, distrugerea, degradarea ori scoaterea din rădăcini, fără drept, de arbori, puieţi sau 
lăstari din fondul forestier naţional şi din vegetaţia forestieră din afara acestuia, indiferent de forma de proprietate, constituie infracţiune silvică 
şi se pedepseşte după cum urmează: a) cu închisoare de la 6 luni la 3 ani sau cu amendă, dacă valoarea prejudiciului produs este de cel puțin 5 
ori mai mare decăt preţul mediu al unui metru cub de masă lemnoasă pe picior la data comiterii faptei;b) cu închisoare de la 6 luni la 3 ani sau 
cu amendă, dacă valoarea prejudiciului produs nu depăşeşte limita prevăzută la lit. a), dar fapta a fost săvârşită de cel puţin două ori în interval 
de un an, iar valoarea cumulată a prejudiciului produs depăşeşte limita prevăzută la lit. a);c) cu închisoare de la un an la 5 ani, dacă valoarea 
prejudiciului produs este de cel puţin 20 de ori mai mare decât prețul mediu al unui metru cub de masă lemnoasă pe picior la data comiterii 
faptei;d) cu închisoare de la 2 la 7 ani, dacă valoarea prejudiciului produs este de cel puţin 50 de ori mai mare decât prețul mediu al unui metru 
cub de masă lemnoasă pe picior, la data comiterii faptei. 

sau lăstarilor din fondul forestier național şi din vegetaţia forestieră din afara acestuia, întrucât conţin cerinţele 
esenţiale ale elementului material al infracțiunii trebuie să fie stabilite prin lege organică, în această categorie nefiind 
incluse dispoziţiile administrative date în de autoritatea naţională desemnată administrator al pădurii. 

Cea de-a doua cerință esențială vizează întreprinderea acțiunilor care constituie elementul material asupra 
arborilor, puieţilor sau lăstarilor din fondul forestier naţional şi din vegetaţia forestieră din afara acestuia. 
Considerăm că se impune o singură precizare cu privire la vegetaţia forestieră din afara fondului forestier național. În 
primul rând, reținem că forma actuală a art.107, alin.1 C.silvic este rezultatul modificării textului de lege”, în forma 
anterioară legiuitorul folosind sintagma „vegetaţia forestieră situată pe terenuri din afara acestuia”. Apreciem că 
modificarea legislativă nu este de natură a schimba sensul textului. În al doilea rând, considerăm că extinderea 
incriminării la orice formă de vegetaţie forestieră, din afara fondului forestier național, inclusiv asupra unor copaci 
aflaţi în curtea privată a unei persoane juridice constituie o măsură disproporționată faţă de scopul reglementării. 

Cea de-a treia cerinţă esențială vizează ca prejudiciul produs să fie de cel puţin 5 ori mai mare decât prețul mediu 
al unui metru cub de masă lemnoasă pe picior la data comiterii faptei’. Determinarea valorii prejudiciului se face 
prin raportare la art.116 C.silvic, conform căruia prețul mediu al unui metru cub de masă lemnoasă pe picior se 
stabileşte anual, prin hotărâre a Guvernului, la propunerea autorităţii publice centrale care răspunde de silvicultură. 
Deşi soluţia legislativă în discuţie a făcut obiectul unei excepții de neconstituţionalitate, Curtea!! a apreciat că acesta 
nu aduce atingere Legii Fundamentale, pentru raţiuni care exced cadrul prezentei lucrări, în condițiile în care soluția 
Curţii Constituţionale nu este recentă. 

Având în vedere că elementul de raportare este compus din prețul mediu al unui metru cub de masă lemnoasă pe 
picior, prin art.1, pct.30 din Legea nr.175/2017, precitată, legiuitorul a considerat necesar să modifice art.105, alin.2 
C.silvic, dând acestuia următoarea formă: Valoarea prejudiciului prevăzut la alin. (1), produs prin fapte care 
constituie infracțiuni sau contravenţii, se stabileşte prin însumarea valorii pagubei produse pădurii cu valoarea 
funcţiilor pădurii nerealizate. 

Pentru a se determina valoarea pagubei produse pădurii, a fost introdus art.105, alin.2!, iar pentru stabilirea valorii 
funcţiilor pădurii nerealizate a fost introdus alin.22 în acelaşi articol”. 

Principalele disfuncționalităţi ale noii reglementări pornesc de la faptul că o clasificare a pădurilor în tipuri 
funcţionale cuprinse între I şi VI nu este realizată în Codul silvic şi nici nu există o prevedere de natură a trimite la un 
alt act normativ conţinând această clasificare. 

Având în vedere că determinarea efectivă a prejudiciului constituie o cerință esenţială pentru stabilirea existenței 
elementului material al infracțiunii, fiind, aşadar, parte din conţinutul constitutiv al infracțiunii, este necesar ca aceasta 
să fie reglementată în mod expres, pentru a îndeplini criteriile de accesibilitate şi previzibilitate, iar din punctul nostru 
de vedere, pentru a da eficienţă prevederilor art.73, alin.3, lit.h din Constituţia României trebuie ca reglementarea 
modului efectiv de calcul a prejudiciului, inclusiv clasificarea pădurilor în tipuri funcționale de care depinde 
algoritmul de calcul să fie realizată prin lege organică. 

Considerăm că nu se impun precizări în privința formelor prevăzute de art.107, alin.1, lit.b-d C.silvic, acestea 
stipulând limite de pedeapsă diferite în funcţie de valoarea prejudiciului, respectiv condiția obligativităţii repetării 
faptei în cazul în care prejudiciul este inferior valorii de referință. 

Urmarea imediată este reprezentată de un prejudiciu adus fondului forestier naţional sau proprietarului vegetației 
forestiere din afara acestuia. Fiind o infracţiune de rezultat, legătura de cauzalitate trebuie dovedită. 

În privinţa laturii subiective, considerăm că infracțiunea poate fi săvârşită atât cu intenţie directă cât şi cu intenţie 
indirectă prin raportare la prevederile art.16, alin.6 C.pen. Mobilul şi scopul nu prezintă importanță pentru încadrarea 
juridică. Consideraţiile anterioare referitoare la forma de vinovăţie a persoanei juridice se mențin în totalitate. 


8 Apreciem că art.107, alin. C.silvic este o norma penală incompletă, iar normele prin care se stabileşte conţinutul obligaţiilor a căror 
nerespectare constituie cerința esențială a elementului material trebuie reglementate la nivel de lege organică, pentru a respecta exigenţele art.73, 
alin.3, lit.h din Constituţia României. 

% Prin art.], pct.33 din Legea nr. 175/2017, privind modificarea şi completarea Legii nr.46/2008 — Codul silvic, precum şi pentru 
modificarea art.5, alin.2 din Legea nr.192/2010 privind trecerea unor drumuri forestiere şi a lucrărilor de colectare a torenților din domeniul 
public al statului şi din administrarea Regiei Naţionale a Pădurilor Romsilva, în domeniul public al unor unități administrativ-teritoriale şi în 
administrarea consiliilor locale ale acestora, Publicată în Monitorul Oficial, Partea I, nr. 569 din 18 iulie 2017 

10 În varianta prevăzută de art.107, alin.1, lit.b C.silvic, cerința esenţială presupune o precizare, fiind îndeplinite condiţiile de tipicitate şi în 
cazul în care valoarea prejudiciului săvârşit printr-o faptă este mai mică decât valoarea de referință, însă, fapta a fost săvârşită de cel puţin două 
ori în interval de 1 an, iar valoarea cumulată a prejudiciului depăşeşte valoarea de referință. 

11 Decizia CCR nr.670/2008, publicată în Monitorul Oficial, Partea I, nr.559/24.07.2008 

12 Art.105, alin.2! prevede: Valoarea pagubei produse pădurii se calculează conform legii. 

Art.105, alin.2? stipulează că Valoarea funcţiilor pădurii nerealizate se calculează după cum urmează:a) pentru pădurile încadrate în 
tipurile funcţionale T V şi T VI: prin aplicarea factorului 0,5 la valoarea pagubei produse pădurii;b) pentru pădurile încadrate în tipurile 
funcționale T III şi T IV: prin aplicarea factorului 0,7 la valoarea pagubei produse pădurii;c) pentru pădurile încadrate în tipul funcțional T II: 
prin aplicarea factorului 1,0 la valoarea pagubei produse pădurii;d) pentru pădurile încadrate în tipul funcţional T I: prin aplicarea factorului 
1,5 la valoarea pagubei produse pădurii;e) pentru fondul forestier pentru care nu există obligativitatea întocmirii amenajamentului silvic în 
condiţiile art. 20 alin. (2): prin aplicarea factorului 0,5 la valoarea pagubei produse pădurii. 

A patra infracţiune supusă analizei este reglementată de art.107', alin.1 C.silvic, conform căruia Folosirea 
dispozitivelor speciale de marcat prevăzute la art. 63 fără drept sau cu nerespectarea reglementărilor specifice în 
vigoare constituie infracțiune silvică şi se pedepseşte cu închisoare de la 6 luni la 3 ani sau cu amendă. 

Cu titlu preliminar reținem faptul că acest articol a fost introdus prin art.1, pct.34 din Legea nr.175/2017, precitată 
şi constituie o revenire în Codul silvic a unei reglementări existente în prima formă a acestuia, publicată în Monitorul 
Oficial, Partea I, nr.238/27.03.2008, respectiv în art.1 12, ulterior abrogat. 

Apreciem introducerea acestui text ca fiind oportună, deoarece subsecvent abrogării fostului articol 112, singura 
calificare juridică pentru fapta de utilizare fără drept a unui instrument de marcare silvic era reprezentată de abuzul în 
serviciu în forma reglementată de Codul penal, cu distincţia aferentă în funcție de calitatea subiectului activ. 

În prezent, considerăm că este firesc să fi operat aceasta modificare, infracțiunea de utilizare fără drept a unui 
dispozitiv de marcat din cele prevăzute de art.63 dobândind autonomie. 

Cu privire la elementul material, constatăm că acesta este posibil doar în formă comisivă şi constă în acțiunea de 
folosire a dispozitivelor speciale de marcat. Acesta mai este grevat de o cerință esențială, exprimată într-o manieră 
redundantă: „fără drept sau cu nerespectarea reglementărilor specifice în vigoare”. Apreciem că în concret între 
aceste variante nu există o distincţie reală, iar utilizarea dispozitivului de marcare efectuată cu nerespectarea 
prevederilor legale instituite pentru reglementarea modului de utilizare a acestora constituie infracțiune. Consideraţiile 
efectuate cu ocazia analizelor anterioare privind necesitatea prevederii în lege organică a conduitelor a căror 
nesocotire atrage incidenţa legii penale se mențin. 

Urmarea imediată constă într-o stare de pericol pentru relaţiile sociale referitoare la normala desfăşurare a 
raporturilor de exploatare a masei lemnoase. 

Fiind o infracțiune formală, în prezenta situaţie, legătura de cauzalitate rezultă ex re. 

În privinţa laturii subiective, apreciem că fapta poate fi săvârşită atât cu intenţie directă cât şi cu intenție indirectă, 
mobilul şi scopul nefiind relevante pentru stabilirea încadrării juridice. 

Cu privire la art.107:, alin.1 C.silvic, întrucât acesta precizează că în cazul falsificării instrumentelor prevăzute de 
art.63 sunt aplicabile dispoziţiile art.317 C.pen., vom reţine că nu se realizează o incriminare autonomă, ci se indică 
încadrarea juridică incidentă, care, de lege lata, este aceeaşi cu cea anterioară modificărilor operate prin Legea 
nr.175/2014. 

A cincea infracţiune supusă analizei este reglementată de prevederile art.108, alin.1 C.silvic!5. Considerăm că 
analiza acesteia nu ridică probleme reale, elementul material fiind reprezentat de acțiunea de „păşunat”. 

Prin aceasta, în considerarea faptului că prin ipoteza prezentului studiu subiectul activ este o persoană juridică, 
înțelegem asigurarea condiţiilor necesare turmelor de animale pentru obținerea hranei prin păscut. 

Prima cerința esenţială este ca acţiunea să se realizeze într-o pădure sau parte dintr-o pădure în care păşunatul este 
interzis. 

A doua cerinţă esenţială este ca prejudiciul produs să fie de cel puţin 5 ori mai mare decât preţul mediu al unui 
metru cub de masă lemnoasă pe picior la data comiterii faptei. Consideraţiile corespunzătoare de la analiza art.107, 
alin.1 C.silvic sunt aplicabile şi în cazul de faţă. 

Urmarea imediată constă în crearea unui prejudiciu prin distrugerea vegetației forestiere de către animale, într-o 
zonă supusă unui regim special de protecţie!“. 

Fiind o infracțiune materială, legătura de cauzalitate trebuie dovedită. 

În privinţa laturii subiective, apreciem că fapta poate fi săvârşită atât cu intenţie directă cât şi cu intenție indirectă, 
mobilul şi scopul nefiind relevante pentru stabilirea încadrării juridice. Deşi pare puţin probabil, fapta poate fi 
săvârşită de o persoană juridică, iar forma de vinovăţie este similară cu cea a persoanelor fizice care au săvârşit fapta 
în realizarea obiectului de activitate, în numele sau în interesul persoanei juridice. 

A şasea infracțiune analizată în prezenta lucrare este reglementată de art.109, alin.1 C.silvic!5. Constatăm că 
aceasta reprezintă o formă particulară a infracțiunii de furt prevăzută de art.228, alin.l C.pen., particularitatea 


13 Conform art.108, alin.1 C.silvic: Pășunatul în pădurile sau în suprafețele de pădure în care acesta este interzis constituie infracțiune 
silvică şi se pedepseşte după cum urmează:a) cu închisoare de la 3 luni la 2 ani sau cu amendă, dacă valoarea prejudiciului este de cel puţin 5 
ori mai mare decât prețul mediu al unui metru cub de masă lemnoasă pe picior, la data comiterii faptei;b) cu închisoare de la 6 luni la 3 ani sau 
cu amendă, dacă valoarea prejudiciului este de cel puţin 20 de ori mai mare decât preţul mediu al unui metru cub de masă lemnoasă pe picior, 
la data comiterii faptei;c) cu închisoare de la unu la 5 ani sau cu amendă, dacă valoarea prejudiciului este de cel puţin 50 de ori mai mare decât 
prețul mediu al unui metru cub de masă lemnoasă pe picior, la data comiterii faptei. 

14 M.Gorunescu, op.cit., pg.217. 

15 Conform art.109, alin.1 C.silvic: Furtul de arbori doborâți sau rupți de fenomene naturale ori de arbori, puieţi sau lăstari care au fost 
tăiați ori scoşi din rădăcini, din păduri, perdele forestiere de protecţie, din terenuri degradate care au fost ameliorate prin lucrări de împădurire 
şi din vegetaţia forestieră din afara fondului forestier naţional, precum şi al oricăror altor produse specifice ale fondului forestier naţional 
constituie infracțiune şi se pedepseşte după cum urmează:a) cu închisoare de la 6 luni la 3 ani sau cu amendă, dacă valoarea materialului 
lemnos sustras este de cel puțin 5 ori mai mare decăt preţul mediu al unui metru cub de masă lemnoasă pe picior;b) cu închisoare de la 6 luni la 
3 ani sau cu amendă, dacă fapta a fost săvârşită de cel puţin două ori în interval de un an, iar valoarea cumulată a materialului lemnos 
depăşeşte valoarea prevăzută la lit. a);c) cu închisoare de la un an la 5 ani, dacă valoarea materialului lemnos sustras este de cel puţin 20 de ori 

constând în obiectul material al infracţiunii, respectiv arbori doborâți sau rupți de fenomene naturale ori de arbori, 
puieți sau lăstari care au fost tăiaţi ori scoşi din rădăcini, din păduri, perdele forestiere de protecție, din terenuri 
degradate care au fost ameliorate prin lucrări de împădurire şi din vegetaţia forestieră din afara fondului forestier 
naţional, precum şi al oricăror altor produse specifice ale fondului forestier naţional. 

Elementul material constă într-o acțiune de luare, specifică infracțiunii de furt, în accepțiunea art.228, alin.1 
C.pen. Apreciem că fapta este comisivă, nefiind posibilă săvârşirea ei prin omisiune. Principala precizare care se 
impune în cauză vizează faptul că enumerarea din art.109, alin.1 este exemplificativă, aceasta purtând şi asupra „altor 
produse specifice ale fondului forestier naţional”. În atare situaţie, este necesară stabilirea în concret dacă obiectul 
material al infracţiunii de furt este încadrabil în categoria produselor specifice ale fondului forestier naţional, astfel 
fiind incidentă cu prioritate prezenta prevedere față de infracțiunea de drept comun. 

Urmarea imediată constă într-un prejudiciu în patrimoniul proprietarului produselor specifice fondului forestier 
naţional. 

Legătura de cauzalitate trebuie demonstrată. 

Infracţiunea de furt se va comite cu intenţie directă calificată prin scopul însuşirii bunului sustras pe nedrept, 
mobilul nefiind relevant pentru stabilirea încadrării juridice. 

A şaptea şi ultima infracţiune supusă analizei este reglementată de art.110 C.silvic, conform căruia: 
Nerespectarea obligaţiei prevăzute la art. 30 alin. (1) constituie infracțiune silvică şi se pedepseşte cu amendă. 

Dat fiind faptul că prevederea legală face referire la un alt text, din acelaşi act normativ, consacrând o incriminare 
per relationem, apreciem necesar să redăm şi textul la care se face trimitere. 

Elementul material este reprezentat de nerespectarea obligaţiei stipulate prin art.30, alin. C.silvic, respectiv 
efectuarea lucrărilor de regenerare artificială şi de completare a regenerărilor naturale, în interval de cel mult două 
sezoane de vegetaţie de la tăierea unică/definitivă/după tăieri de produse accidentale sau tăieri ilegale pe suprafeţe 
compacte de 0,5 ha. 

Apreciem că aceasta este singura obligație instituită de textul în discuţie, în ciuda faptului că în cuprinsul 
respectivului alineat se poate regăsi şi o obligaţie expresă de a stabili perioada maximă de regenerare artificială pentru 
situațiile de excepţie, care nu poate fi mai mare de 5 sezoane de la tăiere, pusă în sarcina structurii teritoriale de 
specialitate a autorității publice centrale care răspunde de silvicultură. 

Urmarea imediată este reprezentată de o stare de pericol pentru relaţiile sociale referitoare la administrarea şi 
conservarea fondului forestier, iar legătura de cauzalitate rezultă ex re. 

Apreciem că fapta poate fi săvârşită atât cu intenţie directă cât şi cu intenție indirectă, mobilul şi scopul nefiind 
relevante pentru stabilirea încadrării juridice. 


3. În considerarea analizei întreprinse, apreciem că principalele probleme în incriminările regăsite în Codul silvic 
au ca fundament tehnica legislativă specifică infracțiunilor dependente de modul de realizare a unei activități tehnice. 

Astfel, după cum am arătat, considerăm că este necesară o intervenţie a legiuitorului care să clarifice acţiunile 
efective şi cerințele esenţiale care constituie elementul material al infracțiunii prevăzute de art.106, alin.1 C.silvic, 

În egală măsură, se impune stabilirea, în concret, a condițiilor în care se poate proceda la exploatarea masei 
lemnoase fără a atrage incidența textului incriminator regăsit la art.107, alin.1 C.silvic, cu atât mai mult cu cât lipseşte 
clasificarea pădurilor în tipuri funcționale cuprinse între I şi VI, la care legea face referire şi pentru care algoritmul de 
calcul al prejudiciului ca şi cerință esenţială a elementului material este diferențiat în funcție de această clasificare. 

Încercările de efectuare a analizei prin perspectiva subiectului activ persoană juridică au condus la concluzia că 
săvârşirea unora din fapte, deşi posibilă la nivel teoretic, este extrem de puţin probabilă, precum păşunatul în zona de 
pădure în care este interzis, ori furtul de material lemnos căzut din cauze naturale sau alte produse specifice ale 
fondului forestier naţional. 

Pe de altă parte, adevărata criminalitate de mediu, în materie silvică, este realizată la nivel organizat, relevante 
fiind prevederile infracțiunilor regăsite în art.106, alin.1 şi 2 şi art.107, alin.1. 

Din fericire, jurisprudenţa în materia răspunderii penale a persoanei juridice în cazul infracţiunilor silvice este 
aproape inexistentă, prilej pentru care toată analiza s-a concentrat pe textele de lege actuale, asupra cărora încă nu 
există opinii doctrinare statornicite. 


mai mare decât preţul mediu al unui metru cub de masă lemnoasă pe picior,d) cu închisoare de la 2 la 7 ani, dacă valoarea materialului lemnos 
sustras depăşeşte de 50 de ori prețul mediu al unui metru cub de masă lemnoasă pe picior. 

16 Art. 30, alin.1 C.silvic prevede: Lucrările de regenerare artificială şi de completare a regenerărilor naturale se execută în termen de cel 
mult două sezoane de vegetaţie de la tăierea unică/definitivă/după tăieri de produse accidentale sau tăieri ilegale pe suprafețe compacte de 0,5 
ha, cu excepția extragerii masei lemnoase din arborete, afectate de doborături şi rupturi masive de vânt şi zăpadă şi de uscare anormală şi a 
tăierilor unice în fondul forestier din Lunca şi Delta Dunării, precum şi din luncile râurilor inferioare; în funcţie de amploarea fenomenului, 
structura teritorială de specialitate a autorității publice centrale care răspunde de silvicultură stabileşte perioada maximă de regenerare 
artificială pentru situaţiile de excepție, perioadă care nu poate să fie mai mare de 5 sezoane de vegetaţie de la tăiere. 


SOLUȚII JURIDICE PENTRU STOPAREA FRAUDEI FISCALE A 
MULTINAŢIONALELOR DIN ROMÂNIA: 


Constantin NEACŞU"” 


Abstract: The subject of tax fraud is the subject of many debates, focusing on both domestic and global 
economic space. Unlike world concerns, domestic concerns to reduce tax evasion are particularly limited to taxing 
small businesses, knowingly avoiding the sphere of tax havens. 


Key words: tax evasion; state budget; transfers pricing; de lege ferenda proposals. 


Multitudinea obligaţiilor pe care legile fiscale le impune contribuabililor şi, mai ales, povara acestor obligaţii au 
determinat stimularea ingeniozitătii acestora de a inventa procedee diverse de eludare a obligaţiilor fiscale. Evaziunea 
fiscală a fost întotdeauna activă şi ingenioasă, pentru simplul motiv că fiscul, lovind indivizii şi averea lor, îi atinge 
într-un punct extrem de sensibil: interesul bănesc. 

La nivel mondial, studiile arată că firmele transferă 20% din profiturile lor în paradisuri fiscale!; paradoxal, pe 
fondul scăderii sarcinii fiscale cu cca. 20-30% în ultimii 15 ani, intensitatea diriguirii profiturilor către paradisurile 
fiscale a crescut de zece ori. La nivel global, se apreciază că 8% din averea financiară personală este realizată prin 
intermediul unor companii offshore, păgubind guvernele statelor lumii cu mai mult de 200 miliarde dolari pe an; două 
treimi din această sumă este deturnată prin evaziune fiscală internaţională. 

Comisia Europeană, într-un comunicat către Parlamentul European (COM/2012/0351), arăta că zeci de miliarde 
de euro, adesea nedeclarate şi neimpozitate, se află în continuare în jurisdicții offshore, reducând veniturile fiscale 
naționale. Pentru a spori cooperarea, s-au adoptat măsuri privind: consolidarea instrumentelor existente pentru a evita 
practica generalizată a structurilor offshore, intensificarea schimbului de informații, combaterea tendinţelor şi a 
schemelor de evaziune şi fraudă fiscal, consolidarea guvernanţei fiscal sau asigurarea coerenţei în raport cu ţările terţe. 

Timid, s-a pus pe agenda priorităților şi politica fiscală a României. S-au lansat propuneri de modificare a 
Codului fiscal, s-au manifestat intenții de refacere a cadrului legal de reglementare (respectiv, rescrierea Codului 
fiscal şi a Codului de procedură fiscală) şi s-au organizat dezbateri între antreprenori şi specialişti în fiscalitate. 


Însă, spre deosebire de preocupările manifestate pe plan mondial, preocupările interne de reducere a evaziunii 
fiscale s-au focalizat, cu precădere, la fiscalizarea micilor afaceri, evitând, cu bună ştiinţă sau din nepricepere, sfera 
paradisurilor fiscale’. Prin paradisuri fiscale, multinaționalele prezente pe piaţa românească operează, de fapt, în 
România, un jaf de proporţii abominabile. 

Numai anul trecut, Bugetul de stat din România a încasat, din impozitul pe profit al companiilor, cu 7% mai puţin 
decât încasase în 2016, deşi mediul de business pe piaţa autohtonă a prosperat fabulos în 2017, creşterea economică 
urcând spre 7%, cea mai înaltă, de altfel, din UE. 

Aşa-numita „creştere economică” este, de fapt, creşterea PIB-ului, iar PIB-ul este, în esență, valoarea adăugată 
(aproximativ 85-86%) plus intervenţia netă a statului (14-15%). lar valoarea adăugată înseamnă „compensarea 
salariaţilor” plus „excedentul brut de exploatare” (sau, mai simplu spus, salarii plus profituri). 

Dacă, aşa cum spun statisticile, ansamblul (adică PIB-ul) a urcat cu 7%, înseamnă că şi profiturile ar fi trebuit să 
crească! Şi atunci, dacă impozitul procentual pe profit a rămas acelaşi (16%), cum de au scăzut încasările din 
impozitul pe profit? Deci, din două una: ori încasarea scăzută la buget din impozitul pe profit constituie un neadevăr, 
ori creşterea PIB-ului (deci inclusiv a profiturilor) este o minciună! Doar că avem de-a face şi o a treia variantă: 
creşterea economică există, deci şi creşterea profiturilor din economie există, numai că cea din urmă este astfel 
învăluită fiscal, încât statul să nu ajungă la ea”! 


* Lucrarea este elaborată în perioada de sustenabilitate a proiectului cu titlul “Studii doctorale şi postdoctorale Orizont 2020: promovarea 
interesului naţional prin excelenţă, competitivitate şi responsabilitate în cercetarea ştiinţifică fundamentală şi aplicată românească", număr de 
identificare contract POSDRU/159/1.5/S/140106. Proiectul este cofinanțat din Fondul Social European prin Programul Operaţional Sectorial 
Dezvoltarea Resurselor Umane 2007-2013. Investeşte în Oameni! 

** Doctorand, Institutul de Cercetări Juridice „Acad. Andrei Rădulescu”, Şcoala de Studii Avansate a Academiei Române (SCOSSAR); 
Avocat, Baroul Bucureşti, e-mail: costineacsu(O yahoo.com 

! Zucman, Gabriel, 2014, Taxing across Borders: Tracking Personal Wealth and Corporate Profits, în Journal of Economic Perspectives, 
28(4), pp. 121-148. 

2 Potrivit Ministerului de Finante, nivelul total al acestor operaţiuni este de aproximativ 3-4 miliarde de euro, ceea ce reprezintă cca. 2-3% 
din PIB. 

3 Ilie Şerbănescu, Prognoze aiuristice în bugetul pe 2018, în ziarul Cotidianul, 22 ianuarie 2018 

Şi, ca urmare, cu toate că a existat o creştere a profiturilor, statul a fost în situația de a impozita profituri în 
scădere! Statul român îşi proiectase o majorare a încasărilor din impozitul pe profit în 2017 tocmai cu 7%, dar de 
obținut a obținut o scădere cu 7%! 

Şi asta nu este totul! Estimata încasare de 14,1 miliarde lei din 2017 înseamnă, la 16% cotă procentuală de 
impunere, profituri fiscalizate de circa 88 miliarde lei“, în scădere de la 94 miliarde lei în 2016. Problema este că, la 
nivelul PIB-urilor din anii respectivi, profiturile realizate în România au fost de 470-480 miliarde lei. Aşadar, o rată de 
doar o cincime profituri raportate (şi deci fiscalizate) din totalul profiturilor realizate! Restul de 80% — eludare şi/sau 
evaziune! 

Cine sunt evazioniştii? Din păcate, aşa cum arată statisticile, firmele cu capital străin, care dețin cel puţin 
jumătate din cifra de afaceri din economia din România, raportează profituri de câteva ori mai mici decât firmele cu 
capital românesc. 

Concluzia este clară: capitalul românesc, slab înzestrat tehnologic şi subfinanţat, mai plăteşte câte ceva din ceea 
ce ar avea de plătit, dar capitalul străin, în frunte cu multinaţionalele, nu plăteşte aproape deloc impozit pe profit, 
externalizând câştigurile înainte de şi deci fără fiscalizare! Impozitarea profitului în România a devenit, astfel, o 
mascaradă. 

Ce a făcut Guvernul român în 2017 pentru a echilibra resursele bugetului? A forțat preluarea de dividende de la 
întreprinderile încă de stat, unde este proprietar. A lăsat practic goale conturile unei părți care nu mai reprezintă decât 
4% din economie, considerată neperformantă, pentru a nu se atinge cumva de buzunarele umplute prin jaf public de 
cei care dețin 96% din economie. 

La ce să ne aşteptăm în 2018, în condiţiile revoluţiei fiscale? Este de presupus că firmele româneşti şi-au făcut 
antrenamentul necesar încă din 2017, reducând la minimum plăţile în contul impozitului pe profit, având în vedere că 
din 2018 neplata acestuia nu este infracțiune, pe când neachitarea contribuţiilor sociale se va pedepsesi cu închisoarea. 
Dar tocmai spre a se evita o asemenea comutare a neplăţilor, Guvernul a introdus pentru firmele cu o cifră de afaceri 
sub un milion de euro (adică pentru 90% din firmele româneşti), în locul impozitului pe profit, impozitul pe cifra de 
afaceri, care nu prea poate fi evazionat. Aşa că stagnarea prevăzută în buget pentru încasările din impozitul pe profit 
(14,2 miliarde lei, faţă de 14,1 miliarde lei în 2017) este o iluzie. Încasările din impozitul pe profit practic vor tinde 
spre dispariție în 2018, căci firmele româneşti nu vor mai avea legal de plătit impozit pe profit, iar multinaţionalele, 
pentru care nimic în chestiune nu se schimbă, îşi vor continua batjocorirea Bugetului. 

Practic, impozitul pe profit ca instituţie fiscală va mai rămâne doar în cazul multinaţionalelor (căci doar acestea 
au cifre de afaceri de peste un milion de euro) şi întreaga evaziune pe care o practică în domeniu se va deschide ca o 
floare, întrucât toate încasările la buget care vor mai fi din impozitul pe profit vor fi doar de la acestea. Altele nu vor 
mai fi, căci capitalul românesc, în copleşitoarea sa majoritate, nu va mai plăti impozit pe profit. Nu 14 miliarde lei, 
câți sunt prevăzuţi, ci maximum vreo 4-5 miliarde lei vor fi încasările la buget din impozitul pe profit! Adică vor fi 
fiscalizate doar vreo 30 miliarde lei din cele peste 300 miliarde lei (circa 60 miliarde euro) profituri realizate efectiv 
de capitalul străin în România! 

Aşadar, adesea, acțiunile guvernamentale de reducere a evaziunii fiscale şi creştere a veniturilor bugetare sunt 
„Pompieristice” şi vizează soluţionarea unei anumite cazuistici a momentului. Ar fi de dorit ca, pentru obţinerea unor 
rezultate sustenabile, acțiunile să fie derulate în cadrul unei strategii fiscale generale pentru asigurarea continuității. 
Doar că, din modesta mea experiență practică în domeniul fiscalității, am constatat că abordarea măsurilor de 
combatere a evaziunii fiscale şi creşterea gradului de echitate fiscală „suferă” de o anume generalitate, cu referire la 
deciziile „de la centru” şi pierd din vedere „zona locală”, în care se manifestă fenomenul evazionist. 

Orice măsură dispusă la nivel macroeconomic are la bază doar eficienţa teoretică, într-un context general. 
Confirmarea sau infirmarea eficienţei scontate a măsurilor are loc în cadrul raporturilor fiscale, dintre reprezentanții 
statului şi contribuabili, doar aici se observă efectul deciziilor luate la nivel guvernamental sau al legislativului. 

Sesizând acest aspect, măsurile gândite, pentru reducerea efectelor evaziunii fiscale şi atenuarea impactului 
acesteia asupra echităţii fiscale, au fost desprinse mai mult din practica fiscală, încercând o oarecare delimitate față de 
propunerile, pertinente de altfel, făcute în literatura de specialitate. Pentru a avea succes în atenuarea efectelor 
evaziunii fiscale, direcția majoră de acţiune trebuie să o constituie anihilarea sau reducerea cauzelor care generează 
fenomenul evazionist: de la cauză la efect. 

Insistăm asupra lipsei de voință politică în luarea unor decizii importante, cu referire, spre exemplu, la înființarea 
Tribunalelor fiscale menite să rezolve o parte importantă a cauzelor evaziunii fiscale. Nu poţi solicita decât unui 
judecător specializat să pătrundă în esenţa unui dosar de fraudă, analizând cu minuozitate toate aspectele identificate 
în cauză. 

Pe parcursul cercetării, am consemnat o anumită convergenţă a opiniilor teoreticienilor şi finanţiştilor în legătură 
cu măsurile ce ar trebui întreprinse pentru limitarea efectelor evaziunii fiscale”. 


i Institutul Național de Statistică, http://www.insse.ro/cms/ro/content/tendin%C8%9Be-%C3%AEn-evolu%C8% 
9Bia-activit%C4%83%C8%9Bii-economice-35 
5 Daniel Dăianu, Romania şi Euroaria. Mit şi realitate, Universitatea Babes-Bolyai, 25 februarie 2016 

Acestea fac trimitere la: reducerea presiunii fiscale, creşterea gradului de colectare a impozitelor, îmbunătățirea 
legislaţiei fiscale, sporirea civismului fiscal. 


Fără a le contesta adecvarea în atingerea scopului, eficiența acestor măsuri este limitată de capacitatea instituțiilor 
fiscale de a veghea asupra bunei funcționări a sistemului fiscal, cu referire la: implementarea legislaţiei, controlul 
modului în care se respectă aceasta şi colectarea impozitelor. Legislaţia fiscală (Codul fiscal şi Codul de procedură 
fiscală) suferă de o anumită incapacitate în a surprinde toate stările din economie, pe care o sesizează şi o critică 
majoritatea acelora care „tratează” evaziunea fiscală. Această carență este proprie tuturor sistemelor fiscale, mai mult 
sau mai puțin pentru că, de regulă, economia se mişcă mai repede decât legislativul. 

Legile nu sunt perfecte, sunt doar perfectibile, mai ales în contextul deschiderii pieţelor şi a circulaţiei 
capitalurilor. Însă, ori cât am fi de critici, trebuie apreciată evoluţia pozitivă a reglementării în materie fiscală. Legea 
este adesea imperfectă şi lasă, cu sau fără voința legiuitorului, portiţe prin care unii contribuabili scapă de plata unor 
obligaţii fiscale, dar, marea evaziune fiscală este cauzată nu neapărat de „scăpările” din lege, ci de ... aplicarea legii“. 

Dincolo de aspectele teoretice înscrise în manualele de economie si Drept fiscal, de lege ferenda, propunem 
patru măsuri concrete pentru combaterea impactului internaţionalizării fraudei fiscale asupra economiei 
româneşti: 

e Cunoaşterea beneficiarului real în înregistrările societăţilor cu acţionariat offshore la Oficiul Registrului 
comertului 

e  Obligativitatea înregistrării contractelor comerciale încheiate cu societăţi străine la autorităţile fiscal 

e Adoptarea principiului „Arm's Length” (Preţul just) în domeniul preţurilor de transfer. 

e  Renegocierea de către România, cât mai rapid posibil, a tuturor convențiilor de evitare a dublei impuneri, 
incheiate înainte de 1990, astfel încât câştigul de capital să fie şi impozitat în România. 


2. Cunoaşterea beneficiarului real în înregistrările societăţilor cu acţionariat offshore la Oficiul Registrului 
comertului 

Prin „beneficiar real” se înţelege orice persoană fizică care deţine sau controlează în ultimă instanță persoana 
juridică în numele căreia se realizează o tranzacţie sau o activitate. Aşa precum băncile sau alte instituţii o cer deja, 
cunoaşterea beneficiarului real al înregistrării unei societăţi este extrem de importantă. Astazi, orice societate se poate 
înregistra sau poate fi asociat ori administrator în România, fără ca Oficiul Registrului comerțului să solicite 
acționarul / asociatul efectiv sau beneficiarul real. 

Registrul comerțului ar trebui, prin modificarea Legii nr. 26/1990, republicată, să solicite documente certe pentru 
a identifica acţionarul / asociatul efectiv sau beneficiarul real al înregistrării, chiar dacă acesta (aceştia) este sau nu 
sunt prezenti la efectuarea operaţiunilor. 

În vederea stabilirii identității beneficiarului real, s-ar putea solicita cel puţin următoarele informaţii: 

a) declaraţie pe proprie raspundere, prin care solicitantul să declare identitatea beneficiarului real, 

b) documente din care să reiasă nu doar datele împuterniciților, ci şi pe cele ale ultimului beneficiar, în cazul în 
care o societate — asociat sau administrator într-o societate românească — are drept asociat altă entitate juridică. 


În acest sens, trebuie transpusă în legislația românească Directiva (UE) 2015/849 a Parlamentului European şi a 
Consiliului din 20 mai 2015 privind prevenirea utilizării sistemului financiar în scopul spălării banilor sau finanțării 
terorismului, de modificare a Regulamentului (UE) nr. 648/2012 al Parlamentului European şi al Consiliului şi de 
abrogare a Directivei 2005/60/CE a Parlamentului European şi a Consiliului şi a Directivei 2006/70/CE a Comisiei. 

Documentul susține că „Identificarea şi verificarea beneficiarilor reali ar trebui extinsă, acolo unde este cazul, la 
entitățile juridice care deţin alte entităţi juridice, iar entităţile obligate ar trebui să identifice persoana fizică 
(persoanele fizice) care exercită în ultimă instanţă, prin dreptul său (lor) de proprietate sau prin alte mijloace, 
controlul asupra entității juridice care este client. Controlul prin alte mijloace poate include, printre altele, criteriile 
de control utilizate în scopul pregătirii situaţiilor financiare consolidate, cum ar fi prin intermediul acordului 
acţionarilor, exercitarea unei influenţe dominante sau competenţa de a numi conducerea de rang superior. Pot exista 
cazuri în care nu poate fi identificată nicio persoană fizică ce deține, în ultimă instanţă, o entitate juridică sau 
exercită controlul asupra acesteia. În astfel de cazuri excepţionale, entităţile obligate, după ce au epuizat toate 
celelalte mijloace de identificare şi cu condiţia să nu existe motive de suspiciune, pot considera conducerea de rang 
superior ca fiind beneficiarul real.” 

Deţinerea unor informaţii corecte şi actualizate privind beneficiarul real este un factor-cheie în depistarea 
infractorilor care, altfel, şi-ar putea ascunde identitatea în spatele unei societati offshore. Prin urmare, Oficiul 
Registrului comerțului ar trebui să se asigure că entitățile înregistrate obţin şi deţin informaţii adecvate, corecte şi 


6 Vasile Bîrle, Evaziunea fiscală şi corupția în sistemul fiscal, Ed. Casa Corpului Didactic, Baia Mare, 2003; 

actuale cu privire la beneficiarul lor real, pe lângă informaţiile de bază, cum ar fi denumirea şi adresa societății şi 
dovada înregistrării şi proprietarul legal. 

În ciuda serviciilor financiare oferite, este necesar să existe o reglementare (în mod specific o reglementare 
unitară) şi control asupra aşa-zisei confidențialităţi pe care o doresc partenerii din mediul de afaceri. 

În vederea consolidării transparenţei, statele UE ar trebui să se asigure că informaţiile cu privire la beneficiarii 
reali sunt stocate într-un registru central, în deplină conformitate cu dreptul Uniunii. 


2. Obligativitatea înregistrării contractelor comerciale încheiate cu societăţi străine la autoritățile fiscale 

Există în acest domeniu câteva zone de controversă şi interpretare. În anul 2012 au apărut două tipuri de discuții 
legate de prestările nerezidenţilor către contribuabili români, care au ridicat o serie de întrebări în practică şi au dat 
naştere la interpretări diferite atât din partea autorităţilor, cât şi din partea contribuabililor. Există obligativitatea 
înregistrării, există o sancțiune pentru omisiunea acestei înregistrări, dar nu se menţionează nicăieri că omisiunea s-ar 
sancţiona şi cu nedeductibilitatea cheltuielilor respective, astfel încât, este uşor pentru o multinațională să nu declare 
un asemenea contract, mai mult sau mai puţin cu propria subsidiară offshore, să încaseze o amendă de maxim 5000 
lei, dar să îşi deducă liniştită cheltuieli de milioane de euro! 

e Înregistrarea contractelor cu societăți nerezidente — Persoanele juridice române (şi sediile permanente din 
România ale persoanelor juridice străine) au obligația de a înregistra la organul fiscal contractele încheiate cu 
persoane juridice străine sau persoane fizice nerezidente, în anumite condiţii, potrivit Ordinului nr. 1.400/2012 privind 
modificarea procedurii de înregistrare a contractelor încheiate cu persoane nerezidente. Se înregistrează contractele 
încheiate cu persoane nerezidente care execută pe teritoriul României prestări de servicii care generează venituri 
impozabile. Când nu există un contract încheiat în formă scrisă, se înregistrează în locul acestuia documentele care 
justifică prestările efective de servicii. Sunt anumite formalități şi condiţii ce trebuie respectate: înregistrarea se face 
separat pe fiecare contract, termenul este până la 30 de zile din momentul încheierii contractului, se completează un 
formular special şi se depune la organul fiscal competent. Problema de interpretare apare în privința noțiunii de 
„executare a serviciilor pe teritoriul României“. Această noţiune nu este definită în contextul Ordinului nr. 
1.400/2012, iar în practică am constatat două abordări considerabil diferite cu implicaţii directe asupra contribuabililor 
declaranți. O interpretare la care aderăm este cea care ţine cont de scopul declarării acestor servicii şi anume 
informarea organului fiscal despre prezența unei persoane nerezidente pe teritoriul României care desfăşoară o 
activitate comercială cu potențial de a da naştere unui sediu permanent. Crearea unui sediu permanent presupune 
impozitarea veniturilor acestui nerezident în Romania cu impozitul pe profit, deci miza este importantă pentru 
organele fiscale şi explică efortul administrativ întreprins. În această ordine de idei, criteriul principal este dacă 
persoana nerezidentă are sau urmează sa aibă o prezenţă fizică pe teritoriul României, de exemplu, prin intermediul 
angajaților săi prezenți anumite perioade în România. Chiar dacă legislaţia fiscală admite că sediul permanent nu ia 
naştere în caz de prezenţă limitată (de exemplu, doar câteva zile în România), contractele ce presupun asemenea 
prezență limitată trebuie oricum declarate la autorităţi. Deci, părerea contribuabilului cum că este sau nu sediul 
permanent nu este relevantă în acest caz. O altă interpretare mult mai nefavorabilă există în anumite administrații 
financiare. În acele situaţii „executarea pe teritoriul României“ se judecă după formula oferită de legislaţia de TVA, 
unde deseori locul prestării serviciilor este locul beneficiarului român, chiar dacă nu există nicio prezenţă fizică a 
prestatorului nerezident în România. După părerea noastră, este o abordare nejustificată nici de text de lege, nici de 
scopul declarat al acestei înregistrări de contracte, dar din păcate e ceva ce există în practică şi nu poate fi ignorat. Mai 
ales pentru că amenzile pentru neînregistrarea unui contract/document justificativ se ridică până la 5.000 lei. Desigur, 
contribuabilul se poate opune unor asemenea practici din partea autorităților, însă poate fi un proces oneros şi cu şanse 
discutabile de izbândă. 

e Înregistrarea fiscală a persoanelor nerezidente - opţională sau nu? Cea de-a doua problemă e legată de 
înregistrarea persoanelor nerezidente în România. Concret, e vorba de obţinerea unui cod de identificare fiscală (CIF) 
pentru nerezidenţii care nu au prezență în România şi au venituri de natura serviciilor, dividendelor, redevențelor etc. 
impozabile prin reţinere la sursă. Legislaţia în vigoare impune acestor persoane nerezidente obligaţia obținerii unui 
CIF în România. Dacă nerezidentul în cauză nu obține acest CIF, atunci plătitorul de venit rezident care reţine 
impozitul poate să obțină un asemenea cod în numele nerezidentului. De notat că partea română nu este obligată, ci 
doar „poate“ să obțină acest CIF. De ce e nevoie de CIF pentru o persoană nerezidentă căreia i se reține impozitul 
oricum? Se pare că acest demers administrativ reprezintă un pas spre elaborarea unei baze de date cu persoane 
nerezidente care obţin venituri din România. Momentan, utilitatea acestor informaţii ar fi numai în contextul 
schimbului de informaţii cu alte state, prin care România uneori transmite datele fiscale ale unor contribuabili străini 
către autorităţile fiscale din ţara lor de rezidență. Totuşi, chiar dacă nu pare obligatorie, neobţinerea unui CIF pentru 
nerezident poate să aibă repercusiuni asupra plătitorului român de venit. Concret, cel din urmă e obligat să depună pe 
28/29 februarie o declaraţie cu toate plăţile efectuate care sunt subiect de impozit prin reţinere la sursă. Mai nou, 
această declarație impune şi completarea unei căsuțe cu CIF-ul nerezidentului în cauză. Dacă acest CIF nu există şi 
deci nu poate fi indicat, se poate ca declaraţia să fie refuzată la depunere la administraţia financiară ca incompletă şi să 

se aplice şi o amendă (până la 5.000 lei). Deci, pe de o parte, persoana română nu e obligată să obțină acel CIF pentru 
nerezident; pe de altă parte, dacă nu îl obţine, riscă să fie sancţionată. E o neconcordanţă legislativă care trebuie să fie 
rezolvată. 

3. Adoptarea principiului „Arms Length” (Preţul just) în preţurile de transfer. 

Dacă urmărim cadrul normativ din România, legislația în domeniul preţurilor de transfer oferă reglementări 
limitate privind tratamentul tranzacţiilor financiare, acestea axându-se pe împrumuturile intra-grup. Prevederile 
existente în Codul Fiscal şi Normele metodologice de aplicare nu includ reguli care să vizeze alte tipuri de tranzacții 
financiare intra-grup, precum garanţiile bancare, garanţiile de performanță, instrumentele financiare derivate sau 
tranzacţiile de asigurare şi altele asemenea. În vederea reglementării unor astfel de tranzacții, legislaţia fiscală 
românească ar putea fi îmbunătățită prin adoptarea unor prevederi clare privind metodele utilizate în stabilirea prețului 
de piaţă pentru astfel de tranzacții financiare. Exemple în acest sens sunt date de ţări precum Marea Britanie sau 
Germania, care au implementat astfel de prevederi în legislațiile naționale. 

Autoritățile fiscale române ar putea avea în vedere, în cadrul inspecțiilor fiscale derulate, verificarea 
corespondenței între aranjamentele contractuale încheiate de contribuabilii români cu părțile lor afiliate şi funcţiile 
îndeplinite, riscurile asumate şi activele utilizate efectiv de către entităţile parte la tranzacție. Totodată, pentru a 
surprinde substanța economică a tranzacţiilor intra-grup, inspecția fiscală sau cercetarea penală ar putea să vizeze 
validarea analizei funcţionale care este parte integrantă a documentaţiei preţurilor de transfer, cu modelul de afaceri 
operat de contribuabil, pentru a putea surprinde substanţa tranzacţiilor intra-grup. 

În adoptarea principiului „Arms Length”, autorităţile fiscale române ar trebui să implementeze următoarele 
măsuri: 

e Validarea corespondenţei dintre alocarea riscurilor şi capitalurilor şi modelul de afaceri implementat; 

e Verificarea manierei de derulare efectivă a tranzacţiilor versus alocarea contractuală a riscurilor şi capitalului. 


Pornind de la premisa că măsurile de ordin legislativ constituie pilonul central în combaterea evaziunii fiscale 
transfrontaliere în domeniul prețurilor de transfer, este de la sine înţeles că se impune eliminarea redundantelor 
existente în cadrul normativ, atât la nivel naţional, cât şi la nivel internaţional, iar, din dorinţa tratării unitare a 
subiectului în cauză, este necesară „compatibilizarea” legislativă a referentialului fiscal intern al statelor cu 
reglementările cuprinse în Ghidul O.E.C.D. al preţurilor de transfer, precum şi cu principiile structurate în Codul de 
conduită al preţurilor de transfer”. 

6.3. Renegocierea de către România, cât mai rapid posibil, a tuturor convențiilor de evitare a dublei impuneri, 
incheiate înainte de 1990, astfel încât câştigul de capital să fie declarat şi impozitat în România 

Din punct de vedere juridic, dubla impunere internațională apare atunci când acelaşi venit obținut de către un 
contribuabil este impozitat de către două state. Pentru a combate efectele dăunătoare pe care dublă impunere 
internațională le imprimă asupra liberului schimb de bunuri şi servicii şi mişcării de capital, tehnologiei şi persoanelor, 
statele lumii au încheiat convenții bilaterale sau multilaterale prin care oferă un mijloc de soluționare, pe o baza 
unitară, a celor mai des întâlnite probleme care apar în domeniul dublei impuneri internaționale’. 

În prezent Romania are incheiate un numar de 82 de conventii de evitare a dublei impuneri cu state din intreaga 
lume. Prima conventie încheiată de România a fost cea cu Germania (aplicabila de la 1.01.1972) iar ultima conventie 
incheiată a fost cea cu Arabia Saudită. 

În urmă cu doi ani, în scandalul dezinfectanţilor diluaţi, românii au putut afla concret la ce poate servi o firmă 
înființată în Cipru de către un cetăţean român sau o companie înregistrată în România. De exemplu, firma din Cipru, 
controlată de acelaşi om de afaceri care controla şi firma Hexi Pharma, importa un anumit tip de dezinfectant din 
Germania, la preţul de cca 8 euro litrul şi refactura acelaşi produs la prețul de cca 100 euro pe litru către firma Hexi 
Pharma. Suma reprezentând diferenţa între 100 de euro şi 8 euro primea destinația dată de către cei care controlau 
firma din Cipru, în mod netransparent şi fără a fi declarată în vederea impozitării. 

O firmă înființată în Cipru poate servi însă şi la evitarea totală a impozitării unui venit obținut printr-o investitie 
efectuată în Romania. 

De exemplu, un om de afaceri vinde un pachet de acţiuni la o bancă din România, printr-o firmă deținută în 
Cipru. Deşi creşterea în valoare a băncii este realizată în România, totuşi câştigul de capital nu poate fi impozitat în 
România cu cota de impozit de 16 la sută, deoarece, potrivit convenției de evitare a dublei impozitări, încheiată între 
România şi Cipru, câştigul de capital se impozitează în Cipru, unde este înregistrată compania care deține acţiunile la 
banca din România. 

Prin urmare, România, care a încheiat această convenție, înainte de anul 1990, a abandonat dreptul său de a 
impozita câştigul de capital. Dar în Cipru, câştigul de capital este scutit de la impozitare. În consecință, în cazul 

prezentat, convenţia de evitare a dublei impozitări a devenit, în fapt, o convenţie de evitarea a oricărui impozit asupra 
câştigului de capital, atât în România, cât şi în Cipru. 

Dacă această poziţie corespundea, într-un fel, intereselor României de atunci, când investiţiile străine în ţara 
noastră erau aproape inexistente, în prezent, convențiile de acest tip ne sunt total dezavantajoase. Prin urmare, se 
impune ca România să renegocieze, cât mai rapid posibil, toate convențiile de evitare a dublei impuneri, încheiate 
înainte de 1990, astfel încât câştigul de capital să fie declarat şi impozitat în România. În acest fel, procedează deja țări 
precum India. 


Tinând cont că vorbim de firme situate în tări diferite, singura modalitate prin care mişcările financiare pot fi 
verificate în ansamblul lor este prin colaborarea organelor de control din tările în cauză, respectiv schimbul de 
informatii, prevazut în Modelul OECD al Conventiei fiscale în cadrul articolului 26 (Schimb de informatii). În 
comentariile Modelului OECD este abordată problema companiilor care, prin constructii legale artificiale, beneficiază 
atât de avantajele fiscale oferite de legislatiile interne, cât si de inlesnirile de la impozitare prevazute în conventiile de 
evitare a dublei impuneri. Un astfel de caz ar fi acela al unei persoane (indiferent daca este sau nu rezidenta a unui 
Stat Contractant) care actionează prin intermediul unei entităti legale constituite intr-un Stat cu scopul esential de a 
obtine beneficiile conventiei, care altfel nu ar fi fost disponibile direct. 


În prezent, organizații internaţionale cum sunt O.N.U., O.E.C.D., F.M.I., Grupul Băncii Mondiale şi altele îşi 
coordonează eforturile pentru transformarea celor două sisteme, financiar şi fiscal. Au fost elaborate standarde 
internaţionale pentru transparenţă fiscală, la care sunt chemate să adere toate statele lumii, iar Forumul global pentru 
transparență şi schimb de informaţii în scopuri fiscale monitorizează modul în care fiecare țară adoptă legislația 
necesară şi ia măsurile practice pentru respectarea acestor standarde”. 

Comunitatea politică internaţională răspunde cerințelor cetăţenilor declarând lupta împotriva corupției, a 
evaziunii fiscale şi a spălării banilor o prioritate. Rezistenţa însă la transformarea celor două sisteme, financiar şi 
fiscal, este încă mare, deoarece, după cum s-a văzut, în urma scandalului dezlănțuit de către Panama Papers, chiar 
oameni politici, cu mari responsabilități oficiale din unele ţări, se folosesc de către companii şi alte entități înfiinţate în 
paradisuri fiscale. 

lată de ce, se impune să înceteze ipocrizia elitelor politice, a celor care acţionează în sistemul financiar global şi 
în cel fiscal internaţional, dintre care mulţi şi-au pierdut compasul moral. Este vremea acțiunilor concrete şi nu a 
limitării numai la comunicate de reafirmare a voinţei de a lupta împotriva evaziunii fiscale şi a planificării fiscale 
agresive. 


? Parlamentul European, “Request for setting up of a Committee of inquiry to investigate alleged contraventions and maladministration în 
the application of Union law în relation to money laundering and tax avoidance and tax evasion”, 25th of May, 2016. 


EVOLUȚIA INFRACŢIUNII DE FAVORIZARE A FĂPTUITORULUI ÎN LEGEA 
ROMÂNĂ. UNELE ELEMENTE DE CONTINUITATE 


Ioana RUSU" 


Abstract : In the present study we briefly examined the offense of favoring the offender, in a special manner 
since the first mention, namely that of the Criminal Code from 1864 to the present day. 

We also presented some opinions promoted by the doctrine of time, as well as some cases settled by the case law, 
highlighting the consistency of the Romanian legislator in the provision of the group of crimes against justice and the 
crimes examined, as well as the progress of the criminalization regarding its legal construction. 

Last but not least, I have insisted on some similarities between the crimes of this fact in the four criminal codes. 

The elements of novelty consist both in the examination carried out and in highlighting some aspects regarding 
the continuity of incrimination and the continuous improvement of the text of incrimination. 

The work may be useful to students and master students from faculties, as well as practitioners in the area of 
applying more favorable criminal law. 


Key-words: Crime; judicial content; importance; continuity. 


1. Introducere 

Într-un mod asemănător altor legislații europene, legiuitorul român a păstrat în Codurile penale adoptate în 
perioada modernă, incriminarea unui grup de infracţiuni distinct de altele, menit să apere activitatea de înfăptuire a 
justiției. 

Se poate evidenția faptul că începând cu adoptarea primului Cod penal, respectiv Codul penal de la 1864, 
legiuitorul român a incriminat o serie de fapte prin care se aduce atingere activității de înfăptuire a justiției, iar 
începând cu Codul penal Carol al II-lea, aceste fapte au fost grupate distinct, în titluri sau capitole cu denumiri 
marginale sugestive. 

Infracţiunea de favorizare a făptuitorului a fost prevăzută în primul Cod penal şi menținută în continuare în toate 
legile penale române până în zilele noastre. 

Examinarea textelor de incriminare promovate odată cu adoptarea Codului penal de la 1864 şi până în zilele 
noastre evidențiază consecvenţa incriminării, evoluţia incriminării în ceea ce priveşte construcția sa juridică, precum 
şi existenţa unor elemente de asemănare între aceste incriminări. 


2. Codul penal de la 1864 

Incriminarea faptei de favorizare a făptuitorului (infractorului) reprezintă o tradiţie a dreptului român, deoarece 
fapta în sine, fără a avea o denumire marginală este incriminată chiar în Codul penal de la 1864, în art. 52, 197 şi 285. 

Potrivit dispoziţiilor art. 52 din Codul penal de la 1864 „„Aceia cari, cunoscând culpabila purtare a făptuitorilor de 
rele în uneltire de tâlhării sau de silnicii în contra siguranței Statului, a liniştei obşteşti, a persoanelor sau a 
proprietăţilor, sunt deprinşi a le da mai totd'auna găzduire, loc de scăpare ori de întâlnire se vor pedepsi ca complici ai 
acelor făcători de rele”. 

Din examinarea textului rezultă că erau incriminate faptele celor care ofereau găzduire persoanelor despre care 
cunoşteau că se ocupă cu comiterea infracțiunilor incriminate în text. De altfel, chiar doctrina franceză a timpului 
evidenția că „Găzduitorul nu se pedepseşte ca complice decât pentru crimele comise de răufăcător în timpul pe când îl 
găzduia, iar pentru celelalte comise înainte sau în urmă, trebuie să ne referim la complicitatea din dreptul comun”?. 

Aşadar, textul în cauză impunea sancţionarea persoanei care găzduieşte o altă persoană cunoscând că aceasta de 
urmă, pe timpul găzduirii comite anumite genuri de infracțiuni, respectiv, de uneltire de tâlhării sau de silnicii în 
contra siguranţei Statului, a liniştei obşteşti, a persoanelor sau a proprietăţilor. 

Persoana în cauză nu răspundea penal pentru ajutorul dat, pentru infracțiuni comise anterior găzduirii sau după ce 
autorul nu a mai fost găzduit. 

În legea penală română în vigoare această faptă este considerată a fi o formă a complicității concomitente sau 
posterioare. 

Incriminarea faptei de favorizare a făptuitorului este prevăzută într-o modalitate asemănătoare actualei 
reglementări în dispozițiile art. 197, aşa cum a fost modificat şi completat prin Legea din 17 februarie 1874. 

Potrivit dispoziţiilor acestui text „Aceia cari vor fi ascuns, ori vor fi mijlocit a se ascunde persoane pe care le 
cunoşteau de săvârşitoare de crime, se vor pedepsi cu închisoare de la 1 lună la 1 an. 

lar dacă ascunderea, sau mijlocirea de ascundere, se va fi făcut pentru a-şi împarte folos, pedeapsa va fi de 2 ani 
închisoare. Vor fi însă apărați de osânda coprinsă într'acest articol, rudele de sus şi de jos, soţul sau soţia, şi chiar de 
vor fi despărțiți, fraţii şi surorile culpabililor celor ascunși, şi afinii până la aceeaşi spiţă””?. 

Un prim element ce trebuie reţinut este asemănarea textului cu cel din legea actuală, cu unele mici deosebiri. 

Al doilea aspect vizează cauza de nepedepsire care este de actualitate, fiind păstrată de legiuitorul român şi în 
textul actual. 

Referindu-se la jurisprudenţa franceză a timpului, autorii precizau că „Prin o deciziune din 1 Maiu 1897 (Dalloz 
1898, 1, 253) Curtea de casaţie fr. a revenit asupra deciziunei din 1867, şi a decis că prin ascunderea despre care 
vorbeşte art. 248, nu se poate înțelege decât un azil dat criminalului sau de acte cari au de obiect de a’l pune la adăpost 
de acțiunea justiției”. 

În sfârşit în textul art. 285 este pedepsită acţiunea de ascundere a cadavrului unei persoane „omorâte, ori moarte 
în urmare de lovituri sau răniri”.* 

O modalitate normativă agravată era prevăzută în alin. (2) unde se menţiona sancţionarea „dacă ascunderea se va 


fi făcut cu în parte şi folos”.€ 


3. Codul penal Carol al II-lea 

În Codul penal Carol al II-lea fapta de favorizare a infractorului era incriminată în mai multe texte, respectiv: art. 
284, art. 285, art. 286, art. 287, art. 288 şi art. 321. 

Potrivit dispoziţiilor art. 284 din Codul penal Carol al II-lea, „Comite delict de favorizarea infractorului: 

1. Acela care, fără să fi avut o înţelegere prealabilă cu autorul sau complicele, înainte de comiterea infracțiunii, dă 
ajutor sau protecţie acestora, pentru a eluda sau zădărnici cercetările sau alte acte de procedură ale autorităților, ori 
pentru a se sustrage dela acestea, sau dela executarea pedepsei; 

2. Acela care, în condiţiile alineatului precedent dă ajutor autorului sau complicelui, ca să-şi asigure folosul sau 
produsul infracțiunii; 

3. Acela care ascunde cadavrul unei persoane, victimă unei crime sau a unui delict”. 

Sancţiunile prevăzute de lege sunt diferite, în raport cu crima, delictul sau contravenţia comisă de infractorul 
favorizat, respectiv: „Delictul de favorizare a infractorului se pedepseşte cu închisoare contravențională dela 3 luni la 
2 ani şi cu amendă dela 2.000 la 10.000 lei, când infractorul favorizat a comis o crimă, cu închisoare corecțională dela 
o lună la un an, când acesta a comis un delict şi cu amendă până la 5.000 lei, când infracțiunea favorizată este o 
contravenţie”*. 

În cadrul unei analize în care au fost avute în vedere şi dispoziţiile cuprinse în Codul penal de la 1864, în doctrina 
timpului se aprecia că „Delictul de favorizarea infractorului, deşi era cunoscut şi de codul din 1864, totuşi în noul cod 
a primit două noi caracterizări: prima, o denumire nouă de favorizarea infractorilor, recomandată de doctrina ca 
sintetizând mai bine activitatea ilicită de ajutorare şi proteguire a infractorilor, denumire întrebuințată atât de noul cod 
italian (art. 378 şi 379) cât şi de cel german ($ 257) şi secunda, aceea că i s'a dat un concept unic, în sensul că nu mai 
este delict de obicei, ci delict simplu de găzduire fără elementul obişnuinţei, cum era în codul din 1864. Pe viitor, 
faptul că va fi pedepsit sub o singură formă, aceea de favorizare de infractori, pentru care va fi suficientă o singură 
găzduire sau ascundere, a unei persoane urmărite. Elementul obişnuinţei va fi o circumstanţă agravantă de fapt (art. 21 
c.p.) sau legală. 

Într-un singur caz legiuitorul noului cod a făcut din obişnuință pentru acest delict o circumstanță agravantă legală, 
anume în infracțiunile de incursiuni pe teritoriul țării, aceasta din cauza situaţiunii excepţionale, precum şi din cauza 
gravităţii pedepsei ce edicta (art. 321 c.p.).””. 

Referindu-se strict la elementul material al laturii obiective, autorul citat susține că: „Elementul material al 
delictului de favorizare şi față de termenii întrebuinţaţi de art. 284, poate consista din orice acțiune sau inacţiune care 
are de scop împiedicarea cercetărilor poliţiei sau justiţiei în avantajul unei persoane urmărite. Astfel delictul de 
favorizare poate rezulta şi numai din faptul de a-i fi procurat sau servit alimente acolo unde era ascuns, deşi de fapt nu 
i-a dat găzduire etc.” 


3 Ibidem, p. 269. 

4 Ibidem, pp. 269 şi 270. 

5 Ibidem, p. 390. 

é Ibidem, p. 390. 

7 Const. G. Rătescu, I. lonescu-Dolj, I. Gr. Perieţeanu, Vintilă Dongoroz, H. Aznavorian, Traian Pop, Mihail I. Papadopolu, N. Pavelescu, 
Codul penal Carol al II-lea, Adnotat, vol. II, Partea specială I, art. 184-442, Ed. Librăriei SOCEC & Co., S.A., Bucureşti, 1937, p. 209. 

8 Ibidem, p. 209. 

° I. lonescu-Dolj în, Const. G. Rătescu, I. lonescu-Dolj, I. Gr. Perieţeanu, Vintilă Dongoroz, H. Aznavorian, Traian Pop, Mihail I. 
Papadopolu, N. Pavelescu, op. cit., p. 211. 

10 Ibidem, pp. 211-212. 


426 Dreptul românesc la 100 de ani de la Marea Unire. Dimensiuni şi tendinţe 


În art. 285 este prevăzută o modalitate agravată a infracţiunii de favorizare a infractorului care se reținea în 
situaţia în care faptele prevăzute în art. 284 se comit în scopul de a obţine pentru sine sau pentru altul un folos 
material. 

În doctrina vremii se reţinea că „Art. 285 nu conţine decât o circumstanță agravantă a delictului de favorizare, 
prevăzut de art. 284, bazată pe constatarea existenței unui dol special, acela că favorizatorul a căutat să tragă un câştig 
material din faptul său. În urma modificării introdusă la Cameră, în privinţa pedepsei, după cum am arătat sub art. 
284, aplicaţiunea sa, devine mai restrânsă şi anume numai în materie de delict, căci în materie de crime, pedeapsa este 
mai mare pentru faptul favorizării fără această circumstanță. Credem că se va putea totuşi aplica în plus, în caz de 
crimă pe lângă pedeapsa din art. 284 şi interdicțiunea corecțională, dela unu la trei ani. 

O a doua agravantă legală incriminată prin art. 284 e şi aceea prevăzută în art. 288, agravantă care consistă din 
aplicarea şi a interdicției corecționale, ori de câte ori pentru delictul comis e prevăzută de lege şi interdicțiunea 
corecțională”!!. 

În dispoziţiile art. 286 este sancţionată fapta funcţionarului public care „nu denunță sau întârzie să denunțe 
autorităților judiciare sau altei autorităţi, pe care avea obligația de a o informa, infracțiunea despre care a luat 
cunoştinţă în exerciţiul funcţiunii sau în virtutea acesteia”!?. 

În alin. (2) este prevăzută o modalitate normativă agravată pentru funcţionarul poliţiei judiciare. 

În doctrină s-a reținut că „Delictul de „favorizare a infractorului” comis de funcţionarul public, delict inspirat 
direct din codul italian (art. 361), e tot o activitate contra operei justiţiei, şi consistă din faptul funcţionarului, care nu 
denunță sau întârzie nemotivat să denunțe autorităţii judiciare, infracţiunea despre care avea cunoştinţă în exercițiul 
funcțiunii, sau în virtutea acesteia. 

(sa). 

Subiect activ al infracţiunii din art. 286, poate fi orice funcţionar de orice ramură administrativă, care nu ar 
raporta şefilor săi, dar mai ales şefii de autorităţi, care având cunoştinţă că un fapt penal s-a săvârşit în serviciile sau 
direcţiunea ce conduc, nu ar face raport scris ministrului sau şefului serviciului. Funcţionarul care a făcut raport 
şefului său scapă de pedeapsă. 

Pentru funcţionarii poliţiei judiciare care ar comite delictul de favorizare, pedeapsa este agravată. 

Funcţionarii care au calitatea de ofițeri de poliţie judiciară sunt cei determinaţi în art. 196 şi urm. pr. penală 

În art. 187 este prevăzută o cauză de nepedepsire care se va aplica în cazul faptelor comise de un ascendent, 
descendent, soţ sau soție, chiar divorţaţi, frate sau soră. 

Art. 288 prevede aplicarea unor pedepse complementare care constau în „interdicția corecțională dela unu la 2 
ani, dacă delictul de favorizare a fost săvârşit faţă de autorul sau complicele unui delict, pentru care legea prevede şi 
interdicția corecțională”. 

Art. 321 sancţionează persoana care „dă adăpost indivizilor care fac parte din acele cete sau bande, ori le dă loc 
de ascundere, întâlnire sau scăpare”!5. 

Este de reținut asemănarea dintre conținutul juridic al infracțiunii prevăzute în art. 284 din Codul penal Carol al 
II-lea, cu dispoziţiile art. 264 din Codul penal din 1969, precum şi cu cele ale legii în vigoare. 

De remarcat este şi consecvenţa legiuitorului român pentru incriminarea unor asemenea fapte care aduc atingere 
activităţii de înfăptuire a justiției. 

4. Codul penal din 1969 


În Codul penal din 1969, în redactarea sa inițială infracțiunea de favorizare a făptuitorului era prevăzută în art. 


264 sub denumirea de „Favorizarea infractorului”!€. 


După regula deja instituită de Codul penal Carol al II-lea infracţiunea este menţionată în grupul de infracțiuni 
contra înfăptuirii justiţiei, respectiv în Capitolul II cu titlul marginal „Infracţiuni care împiedică înfăptuirea justiţiei” 


! Ibidem, p. 214. 

2 Const. G. Rătescu, I. Ionescu-Dolj, I. Gr. Perieţeanu, Vintilă Dongoroz, H. Aznavorian, Traian Pop, Mihail I. Papadopolu, N. Pavelescu, 
op. cit., p. 214. 

3 I. Ionescu-Dolj în, Const. G. Rătescu, I. Ionescu-Dolj, I. Gr. Perieţeanu, Vintilă Dongoroz, H. Aznavorian, Traian Pop, Mihail I. 
Papadopolu, N. Pavelescu, op. cit., p. 215. 

4 Const. G. Rătescu, I. Ionescu-Dolj, I. Gr. Periețeanu, Vintilă Dongoroz, H. Aznavorian, Traian Pop, Mihail I. Papadopolu, N. Pavelescu, 
op. cit., p. 217. 

5 Ibidem, p. 321. 

16 Art. 264. Favorizarea infractorului : Ajutorul dat unui infractor fără o înțelegere stabilită înainte sau în timpul săvârșirii infracţiunii, 
pentru a îngreuia sau zădărnici urmărirea penală, judecata sau executarea pedepsei, ori pentru a asigura infractorului folosul sau produsul 
infracțiunii, se pedepseşte cu închisoare de la 3 luni la 3 ani. Dacă fapta prevăzută la alin 1 priveşte o persoană care a săvârşit o infracțiune contra 
avutului obştesc, pedeapsa este închisoarea de la 6 luni la 7 ani. Pedeapsa aplicată favorizatorului nu poate fi mai mare decât pedeapsa prevăzută 
de lege pentru autor. 

Favorizarea săvârşită de soț sau de o rudă apropiată în cazul infracțiunilor prevăzute în art. 223 alin. 3, 224 alin. 3, 225 alin. 3, 229 alin. 3 şi 
231 alin. 4 se pedepseşte. Limitele pedepsei prevăzute în alin. 2 se reduc la jumătate, iar în cazul celorlalte infracțiuni favorizarea nu se 
pedepseşte. 

din cadrul Titlului VI „Infracţiuni care aduc atingere activității organizaţiilor de stat, organizaţiilor obşteşti sau altor 
activități reglementate de lege”. 

Ulterior, după anul 1990, conținutul juridic al infracţiunii a fost modificat, această modificare fiind cerută de 
noile schimbări survenite în urma Revoluţiei din Decembrie 1989". 

În doctrina promovată în cea de-a doua parte a secolului trecut, în referire la redactarea iniţială a textului se 
susținea că „Favorizarea infractorului este fapta persoanei care ajută un infractor, fără o înţelegere stabilită înainte sau 
în timpul săvârşirii infracţiunii, pentru a îngreuia sau zădărnici urmărirea penală, judecata sau executarea pedepsei, ori 
pentru a asigura infractorului folosul sau produsul infracțiunii”. 

A îngreuna sau zădărnici, fie urmărirea penală ori judecata împotriva infractorului, fie executarea pedepsei de 
către acesta, sau a-i asigura folosul sau produsul infracțiunii, înseamnă a desfăşura o activitate îndreptată în mod 
categoric împotriva operei de înfăptuire a justiţiei. 

Fapta celui ce favorizează pe infractor constituie o piedică reală în realizarea scopului legii penale: lupta 
împotriva infracțiunilor, cu aspectul său preventiv şi represiv!$. 

De asemenea, „Favorizarea infractorului are caracterul de infracțiune autonomă, de sine stătătoare, iar nu de act 
de participaţie, întrucât favorizarea are loc atunci când nu există o înțelegere prealabilă între persoana care a săvârşit o 
infracțiune şi cel care îi dă ajutor pentru a îngreuna sau zădărnici urmărirea penală sau judecata ori executarea 
pedepsei sau pentru a-i asigura folosul sau produsul infracțiunii. 

Favorizarea are apoi caracterul de infracțiune conexă-corelativă cu infracţiunea al cărei făptuitor este ajutat prin 
fapta de favorizare, existenţa favorizării ca faptă subsecventă depinzând de existenţa faptei antecedente. 

În fine, favorizarea are caracterul de incriminare generală dar subsidiară, ajutorul dat unui infractor primind 
calificarea de favorizare numai atunci când alte dispoziții de lege nu incriminează ipoteze speciale de favorizare (ex. 
mărturie mincinoasă, înlesnirea evadării”!?. 

În ceea ce priveşte situaţia premisă facem precizarea că infracțiunea de favorizare a infractorului nu poate exista 
fără preexistenţa comiterii unei alte infracţiuni, de către o altă persoană decât favorizatorul. 

Elementul material al laturii obiective în ambele modalități constă în „acțiunea de a da ajutor unui infractor, fie 
pentru a îngreuna sau zădărnici urmărirea penală, judecata sau executarea pedepsei, fie pentru a asigura acestuia 
folosul sau produsul infracțiunii. 

Ajutorul poate fi dat prin acte comisive (acţiune) sau printr-o comportare omisivă (inacţiune). De ex. ascunde pe 
infractor, îi procură mijloace ca să dispară, distruge unele probe materiale şi alte asemenea acte comisive; nu dă de 
ştire autorităţilor că a aflat unde s-a refugiat infractorul sau unde se găsesc lucrurile provenite din infracţiune”?0. 

Nu insistăm în examinarea infracţiunii, deoarece nu acesta este obiectul lucrării, subliniind doar câteva elemente 
de continuitate. 


5. Codul penal în vigoare 

În Codul penal în vigoare infracțiunea de favorizare a făptuitorului este inclusă în grupul de infracțiuni contra 
înfăptuirii justiţiei, respectiv Titlul IV din Partea specială a Codului penal cu denumirea marginală „Infractiuni contra 
înfăptuirii justiției”, art. 269 cu titlul marginal „Favorizarea făptuitorului”?!. 

Aşadar, favorizarea făptuitorului constă în ajutorul dat de către o persoană făptuitorului, în scopul împiedicării 
sau îngreunării cercetărilor într-o cauză penală, a tragerii la răspundere penală, a executării unei pedepse sau a unei 
măsuri privative de libertate. 

În legătură cu rațiunea incriminării şi valoarea socială protejată, în doctrina română recentă s-a susținut 
argumentat că „Infracţiunea de favorizare urmăreşte sancţionarea oricăror „imixtiuni” ale terţilor în actul de justiţie 
penală sau în exercitarea până la capăt a dreptului statului de a pedepsi (ius puniendi). 

În plan conceptual, favorizarea poate fi asimilată unei complicități posterioare, pe care însă, având în vedere 
teoria participaţiei din dreptul penal român [care permite ca actul de participaţie în forma complicităţii să se realizeze 


17 (1) Ajutorul dat unui infractor fără o înţelegere stabilită înainte sau în timpul săvârșirii infracţiunii, pentru a îngreuna sau zădărnici 
urmărirea penală, judecata sau executarea pedepsei, ori pentru a asigura infractorului folosul sau produsul infracțiunii, se pedepseşte cu 
închisoare de la 3 luni la 7 ani; (2) Pedeapsa aplicată favorizatorului nu poate fi mai mare decât pedeapsa prevăzută de lege pentru autor; (3) 
Favorizarea săvârşită de soţ sau de o rudă apropiată nu se pedepseşte. 

18 Nicoleta Iliescu în, Vintilă Dongoroz (consultant ştiinţific: titlul VII; dispoziţii finale; conducătorul şi coordonatorul întregului volum), 
Vintilă Dongoroz, Siegfried Kahane, Ion Oancea, Iosif Fodor, Nicoleta Iliescu, Constantin Bulai, Rodica Stănoiu, Victor Roşca, Explicații 
teoretice ale Codului penal român, vol. IV, Partea specială, Ed. Academiei, Bucureşti, 1972, pp. 213-214. 

19 Ibidem, p. 214. 

20 Ibidem, p. 217. 

21 Art. 269. Favorizarea făptuitorului. (1) Ajutorul dat făptuitorului în scopul împiedicării sau îngreunării cercetărilor într-o cauză penală, 
tragerii la răspundere penală, executării unei pedepse sau măsuri privative de libertate se pedepseşte cu închisoare de la unu la 5 ani sau cu 
amendă; (2) Pedeapsa aplicată favorizatorului nu poate fi mai mare decât pedeapsa prevăzută de lege pentru fapta săvârşită de autor, (3) 
Favorizarea săvârşită de un membru de familie nu se pedepseşte. 

doar anterior sau concomitent comiterii faptei — art. 48 alin. (1) şi (2) NCP], legiuitorul o sancţionează ca un delict 
distinct, sub denumirea de favorizare a făptuitorului. 

Această abordare a naturii juridice a infracţiunii de favorizare produce efecte asupra subiectului activ al acestei 
infracțiuni. Deşi, principial, infracţiunea este una cu subiect activ general, credem că autorul faptei favorizate nu poate 
fi şi autor al favorizării la propria faptă. 

Dat fiind că, în plan conceptual, favorizarea este o formă de complicitate ulterioară, aşa cum se ştie, nu se poate 
reţine un concurs între formele de participaţie cu care o persoană comite o faptă. Astfel, o posibilă complicitate 
anterioară şi/sau posterioară va/vor fi absorbite de actul de autorat. Dacă legiuitorul ar fi dorit sancţionarea ca o 
infracțiune distinctă a complicităţii ulterioare (favorizării) comise chiar de autorul faptei principale, el putea să facă 
acest lucru prin prevederea expresă a unei asemenea reguli derogatorii. În concluzie, credem că doar un terț faţă de 
fapta principală poate „favoriza” un infractor „autoajutarea” nefiind incriminată de textul art. 269 NCP”. 


6. Codul penal în vigoare în raport cu legea anterioară 

În expunerea de motive se arată că „Această infracţiune păstrează în linii generale reglementarea actuală însă au 
fost aduse unele modificări atât sub aspect terminologic dar şi de conţinut. În primul rând, s-a renunţat la folosirea 
noţiunilor de „infracțiune” şi „infractor” în favoarea celor de „faptă prevăzută de legea penală” şi de „făptuitor” 
întrucât activitatea de înfăptuire a justiţiei este împiedicată inclusiv prin sprijinirea unei persoane care a comis o faptă 
interzisă de legea penală dar care ar putea în concret să nu angajeze răspunderea penală datorită unor cauze care fac 
imposibilă întrunirea trăsăturilor esenţiale ale infracțiunii (de pildă minoritatea sau eroarea de fapt). Aceasta deoarece 
verificarea condițiilor de existență sau inexistență a responsabilității penale a unei persoane se face în cadrul unui 
proces penal şi nu în raport de aprecierea făcută de favorizator. În acest sens sunt şi art. 378 alin. (4) din codul penal 
italian şi art. 453 din codul penal spaniol. În acelaşi timp, s-a renunţat la favorizarea reală, ca modalitate de comitere a 
acestei infracțiuni, acțiunile respective fiind prevăzute în conţinutul infracţiunii de tăinuire”?. 

O analiză comparativă a celor două incriminări evidențiază atât unele elemente de asemănare, cât şi de deosebire 
dintre acestea. 

Astfel, în primul rând observăm că în denumirea marginală s-a renunțat la folosirea termenului de infractor, 
acesta fiind înlocuit cu cel de făptuitor. 

De asemenea, în conținutul juridic al infracțiunii s-a renunţat la termenul de infracțiune, preferându-se folosirea 
sintagmei „cauză penală”. 

Potrivit doctrinei recente „s-a renunțat la favorizarea reală (varianta normativă a ajutorului dat pentru a asigura 
infractorului folosul sau produsul infracţiunii din reglementarea anterioară) ca modalitate de comitere a acestei 
infracțiuni, acţiunile respective fiind prevăzute în conţinutul infracţiunii de tăinuire. De asemenea, s-a renunțat la 
prevederea expresă a inexistenței unei înțelegeri prealabile stabilite înainte sau în timpul săvârşirii faptei, care se 
rezolvă în noua reglementare prin comparaţia cu definiția complicităţii, la fel ca la infracţiunea de tăinuire”?. 

În legătură cu elementele de diferenţiere dintre cele două incriminări, într-o altă opinie se arată că „Noua 
terminologie este însă privită critic în doctrină, considerându-se că promovează ideea că „orice persoană trebuie să 
răspundă în calitate de favorizator, indiferent dacă cel pe care-l favorizează a comis doar o faptă prevăzută de legea 
penală (fiind, spre exemplu, minor sau comițând fapta în legitimă apărare) ori a comis o infracțiune (faptă tipică, 
antijuridică şi săvârşită cu vinovăție)”. Din punctul nostru de vedere, discuția rămâne doar la nivel doctrinar. 
Jurisprudenţa nu va fi afectată de aceste schimbări de ordin terminologic, deoarece, pentru ca fapta să realizeze 
conţinutul constitutiv al infracțiunii, este necesară şi întrunirea condițiilor privind latura subiectivă, iar pentru 
realizarea scopului în care acţionează, favorizatorul va avea o reprezentare destul de clară a activităţii desfăşurate de 
cel favorizat, în caz contrar nu s-ar realiza conceptual activitatea sub forma „ajutorului” dat făptuitorului”€. 

În ceea ce priveşte opinia critică menţionată mai sus, autorii acesteia arată că „Din punctul nostru de vedere, chiar 
dacă noţiunea anterioară nu se află nici ea la adăpost de orice critici (era dificil să discutăm de infractor, în sens 
formal, în situaţia în care nici măcar nu avem începută urmărirea penală), termenul ales de legiuitor în reglementarea 
actuală este şi el criticabil. 


22 Sergiu Bogdan (coordonator), Doris Alina Şerban, George Zlati, Noul Cod penal, Partea specială, Analize, explicaţii, comentarii, 
Perspectiva clujeană, Ed. Universul Juridic, Bucureşti, 2014, p. 336. 

2 Valerian Cioclei, Codul penal (Legea nr. 286/2009), Noile coduri incluzând şi Expunerile de motive, op. cit., p. 53. 

24 Vasile Dobrinoiu în, Vasile Dobrinoiu, Ilie Pascu, Mihai Adrian Hotca, Ioan Chiş, Mirela Gorunescu, Costică Păun, Maxim Dobrinoiu, 
Norel Neagu, Mircea Constantin Sinescu, Noul Cod penal comentat, Partea specială, Ediţia a II-a, revăzută şi adăugită, Ed. Universul Juridic, 
Bucureşti, 2016, p. 409. 

25 Sergiu Bogdan (coordonator), Doris Alina Şerban, George Zlati, Noul Cod penal, Partea specială, Analize, explicaţii, comentarii, 
Perspectiva clujeană, Ed. Universul Juridic, Bucureşti, 2014, p. 337. 

26 Georgiana Bodoroncea, în Georgiana Bodoroncea, Valerian Ciclei, Irina Kuglay, Lavinia Valeria Lefterache, Teodor Manea, Iuliana 
Nedelcu, Francisca-Maria Vasile, Codul penal, Comentarii pe articole, Ediţia 2, Ed. C.H.Beck, Bucureşti, 2016, p. 779. 

Astfel, deşi este adevărat că nu putem da prea mare credit aprecierilor juridice făcute de profani (autorul sesizării) 
vizavi de caracterul infracțional al faptei săvârşite de beneficiarul favorizării (motivul invocat în expunerea de 
motive), la fel de adevărat este că nici nu este just sau echitabil să-i aşezăm în acelaşi plan pe cel care favorizează o 
persoană ştiind că aceasta a comis o faptă prevăzută de legea penală şi cel care favorizează o persoană ştiind (sau, cel 
puţin, acceptând) că aceasta a comis /s-ar putea să fi comis o infracțiune. 

Or, noua formulare promovează exact această idee, respectiv că orice persoană trebuie să răspundă în calitate de 
favorizator, indiferent dacă cel pe care-l favorizează a comis doar o faptă prevăzută de legea penală (fiind, spre 
exemplu, minor sau comiţând fapta în legitimă apărare) ori a comis o infracţiune (faptă tipică, antijuridică şi săvârşită 
cu vinovăţie). 

Deşi dificil, ar fi fost de preferat ca legiuitorul să găsească un alt punct de echilibru între aceste două ipoteze 
extreme, cerând, cel puțin, ca la momentul favorizării fapta să prezinte aparența unei infracțiuni, excluzând astfel din 
sfera tipicității acele acţiuni de favorizare în care persoana favorizată a comis (atât din perspectiva favorizatorului, cât 
şi din perspectivă strict juridică) doar o faptă prevăzută de legea penală. 

Un argument în plus pentru o asemenea soluție de compromis este şi faptul că sancţionarea favorizatorului, 
indiferent de natura infracţională sau nu a faptei săvârşite de către cel favorizat, generează un tratament inegal între 
„complicele” care participă, spre exemplu, la o faptă justificată (X îl ajută pe Y să comită o faptă în legitimă apărare) 
şi cel care, subsecvent comiterii faptei, îl „favorizează” pe Y. În acest caz, având în vedere că, prin ipoteză, fapta nu 
este antijuridică, nu ar exista un interes al statului să intervină atât de brutal în ceea ce îl priveşte pe favorizator, dacă 
acesta a acţionat ştiind că fapta principală comisă nu este şi antijuridică”?7. 

O altă modificare operată de legiuitor în legea nouă se referă la renunțarea la sintagma fără o înţelegere prealabilă 
înainte sau după săvârşirea infracțiunii, aceasta constituind în legea veche una din condițiile de realizare a elementului 
material al laturii obiective. 

În doctrina recentă se arată că eliminarea acestei cerințe nu aduce însă modificări conţinutului infracţiunii. În 
esență, activitatea de ajutorare a infractorului ulterior comiterii infracțiunii constituie o activitate de complicitate 
posterioară. Complicitatea anterioară sau concomitentă reprezintă, conform art. 48 C. pen., o formă de participaţie 
penală la fapta comisă de autor. Ca atare, precizarea din legea veche era redundantă în raport cu momentul de la care 
se poate vorbi de comiterea infracţiunii de favorizare, fiind evident că o activitate anterioară sau concomitentă atrage 
calitatea de complice, iar nu de favorizator'”?%. 

Potrivit aceleiaşi autoare, „Altă modificare ţine de scopul pentru care se săvârşeşte activitatea de ajutorare a 
infractorului. Conform incriminării din noul Cod penal, favorizarea se comite pentru împiedicarea sau îngreunarea 
cercetărilor într-o cauză penală, tragerii la răspundere penală, executării unei pedepse sau măsuri privative de libertate. 
Noua reglementare nu aduce însă, sub acest aspect, modificări de substanţă, fiind vorba mai degrabă de o reformulare 
a textului pentru a surprinde mai bine etapele procesual penale în care poate avea loc o favorizare a celui care a comis 
o faptă prevăzută de legea penală. Ipoteza „împiedicarea/îngreunarea de la executarea unei măsuri privative de 
libertate” nu este nici ea una nouă, ca şi conţinut, ci doar evidenţiată ca atare, anterior putând fi asimilată unei 
„îngreunări a urmăririi penale sau a judecății”, interpretare posibilă prin prisma dispoziţiilor art. 136 C. pen. din 1969, 
care reglementa scopul măsurilor preventive”. 

În sfârşit, aceeaşi autoare arată că „Principala modificare constă însă în renunţarea la favorizarea reală (ajutorul 
dat pentru asigurarea folosului sau produsului infracțiunii), ca modalitate de comitere a acestei infracţiuni, legiuitorul 
motivând că acțiunile respective sunt prevăzute în noul Cod în conţinutul infracțiunii de tăinuire”*. 

O altă modificare pe care o semnalăm vizează înlocuirea „soţ sau de o rudă apropiată” cu sintagma „membru de 
familie”, care reprezintă persoanele care nu răspund penal pentru comiterea acestei infracțiuni (cauza de nepedepsire). 

Ultima modificare se referă la limitele pedepselor care sunt mai mici în legea nouă (închisoare de la unu la 5 ani 
sau amendă, faţă de închisoare de la 3 luni la 7 ani). 

Am prezentat pe larg elementele de diferenţiere şi apropiere între cele două dispoziţii deoarece acestea prezintă o 
importanţă deosebită în identificarea şi aplicarea legii penale mai favorabile. 


27 Sergiu Bogdan (coordonator), Doris Alina Şerban, George Zlati, op. cit., p. 337; autorul face trimitere la G. Fiandaca, E. Musco, Diritto 
penale, Parte speciale, ed. a 5-a, vol. I, Ed. Zaninchelli, Bologna, 2012, p. 407. 

28 Georgiana Bodoroncea, în Georgiana Bodoroncea, Valerian Ciclei, Irina Kuglay, Lavinia Valeria Lefterache, Teodor Manea, Iuliana 
Nedelcu, Francisca-Maria Vasile, op. cit., p. 779. 

2 Ibidem, p. 779. 

30 Ibidem, p. 779. 

7. Concluzii 

Incriminarea unor fapte prin care se aduce atingere activităţii de înfăptuire a justiţiei a reprezentat o preocupare 
constantă a legiuitorului român, preocupare care s-a materializat concret în prevederea acestora în toate cele patru 
coduri penale române din epoca modernă a României. 

Prin incriminarea acestor fapte în grupe distincte, cu denumiri marginale sugestive, începând cu Codul penal 
Carol al II-lea, s-a dorit evidenţierea asigurării unui cadru legislativ coerent menit să apere activitatea complexă de 
înfăptuire a justiţiei. 

Printre infracțiunile care au fost menținute şi menţionate consecvent încă de la primul Cod penal, în grupul de 
infracțiuni contra înfăptuirii justiţiei se numără şi infracțiunea de favorizare a infractorului. 

Examinarea succintă a conţinutului juridic al acestei infracțiuni, relevă evoluţia sa în timp, precum şi necesitatea 
menţinerii acestei incriminări şi în legea penală în vigoare, având în vedre şi recrudescența criminalităţii în domeniu. 


TĂINUIREA ÎN LEGEA ROMÂNĂ. EVOLUȚIA INCRIMINĂRII DE LA CODUL 
PENAL DE LA 1864 LA CODUL PENAL ÎN VIGOARE. UNELE ASPECTE CARE 
PRIVESC CONSECVENȚA LEGIUITORULUI ROMÂN 


Bogdan BÎRZU* 


Abstract : In the present study we proceeded to the brief examination of the constitutive content of the crime of 
concealment, as well as the evolution of this criminalization since the first express mention, respectively, of the 
Criminal Code of 1864. 

Also, during the examination, I also presented some comments of the time doctrine, as well as examples from the 
jurisprudence of some Romanian courts, including the supreme court. 

Last but not least, I highlighted the Romanian legislator's consistency in mentioning this crime in the four 
criminal codes, as well as its evolution, especially in terms of legal content. 

The novelty of this work is the comparative examination of the offense, the evidence of consistency and the 
progress made in its legal content, as well as the presentation of some comments of the doctrine of time, supplemented 
by specific jurisprudence. 

The work may be useful for students and master students of faculty in the country, practitioners in the field, as 
well as for all persons interested in the progress of this incrimination over time. 


Keywords: Offense; legal content; doctrine; jurisprudence. 


1. Introducere 

Activitatea complexă de înfăptuire a actului de justiţie, a ordinii de drept, a constituit o preocupare specială a 
legiuitorului român, care în epoca modernă a dezvoltării țării s-a materializat concret în adoptarea primului Cod penal. 

Necesitatea implementării unor condiţii optime pentru aplicarea legii pe teritoriul României, a determinat şi 
adoptarea unui set de norme speciale menite să asigure şi totodată să apere de unele ingerinţe sau presiuni organele 
judiciare cu atribuţii speciale de înfăptuire a justiţiei. 

Aşadar, apărarea valorilor sociale specifice activităţii complexe de înfăptuire a justiției a constituit o preocupare 
constantă a legiuitorului român, care s-a materializat pe de o parte în incriminarea unor asemenea fapte în Codul 
penal, iar pe de altă parte, începând cu Codul penal Carol al II-lea, în menţionarea acestora într-un grup distinct. 

În grupul de infracțiuni specifice acestui domeniu a fost inclusă şi infracțiunea de tăinuire, infracţiune prin care 
este sancționată persoana care prin acţiunile sau inacţiunile sale (ce se materializează în ajutorul dat unei persoane 
pentru ascunderea produsului infracțiunii), împiedică sau îngreunează înfăptuirea actului de justiţie. 

Examinarea realizată evidențiază continuitatea incriminării acestei fapte, începând cu Codul penal de la 1864, 
precum şi progresele înregistrate în ceea ce priveşte atât conținutul juridic al acesteia, cât şi prevederea ei în grupul de 
infracțiuni prin care este apărată activitatea de înfăptuire a justiţiei. 

2. Codul penal de la 1864 

Infracţiunea de tăinuire se regăseşte pentru prima dată în legea penală română din epoca modernă, în dispozițiile 
Codului penal de la 1864, în cuprinsul art. 53, 54 şi 55. 

Astfel, art. 53 prevedea „Aceia cari, cu bună ştiinţă, vor fi ascuns în totul sau în parte lucrurile sau banii ce provin 
din furt sau din săvârşirea vericărei alte crime sau delict, sunt tăinuitori iar nu complici. 

Tăinuitori sunt acei cari, cu ştiinţă, vor cumpără, vor primi în schimb sau dar, vor lua ca să neguțătorească, să 
desființeze ori să prefacă ori vor primi drept plată sau zălog, lucruri sau bani proveniţi din vreo crimă sau delict. 

Rudele de sus şi de jos, bărbatul şi muerea, frații şi surorile, nu se socotesc tăinuitori”. 

Art. 54 prevedea că tăinuitorii se vor pedepsi cu închisoare corecțională până la 2 ani, iar art. 55 prevedea că 
„Tăinuitorii de lucruri molipsite se vor pedepsi cu 2 ani închisoare corecțională”. 

Jurisprudenţa vremii reținea că „După art. 53 c.p. elementele constitutive ale tăinuirei consistă în buna ştiinţă a 
provenienţei lucrurilor tăinuite din un delict sau din o crimă, şi al doilea în un fapt care are de scop însuşirea 
tăinuitorului a lucrului sau disparițiunea sau ascunderea lui. Aceste elemente trebuie constatate prin hotărâre”? sau 
„Art. 53 c.p. consideră ca tăinuitori nu numai pe acei cari cu bună ştiinţă vor cumpăra obiecte provenite din vreo 


* Asistent univ.dr., Universitatea "Titu Maiorescu” Bucureşti; e-mail: birzu_bogdan(Qyahoo.com 


! George St. Bădulescu, George T. Ionescu, Codul penal adnotat cu jurisprudență română şi franceză, cu o prefaţă de I. Tanoviceanu, Ed. 
Tip ziarului Curierul Judiciar 5, Rahovei, 5, 1911, p. 86. 
2 Ibidem, pp. 81 şi 82; Cas. II, 120 din 4 Martie 86, B. p. 211. 

crimă sau delict, dar şi pe acei care au luat asemenea lucruri cu scop de a le vinde”? ori „Una din condițiunile 


delictului de tăinuire este şi aceea ca cel ce tăinuieşte să fi cunoscut că lucrul tăinuit provine din săvârşirea vre-unei 
crime sau delict”. 

De asemenea, „Împrejurarea că faptul din care proveneau lucrurile tăinuite imputat autorului principal, constituie 
un abuz de încredere, iar nu un furt, cum a fost calificat când dânsul a fost condamnat, cum şu împrejurarea că 
lucrurile au fost restituite păgubaşului, nu face să dispară nici delictul de abuz de încredere nici acela de tăinuire”, sau 
„Elementul constitutiv al delictului de tăinuire este buna ştiinţă despre proveniența furtivă a obiectelor şi acest element 
are a fi anume constatat de instanţele de fond când pronunţă o condamnare pentru asemenea delict” ori „Tăinuitorul 
poate fi urmărit şi pedepsit chiar dacă aceia cari au comis furtul sau celelalte crime sau delicte din cari proveneau 
obiectele tăinuite n-au fost descoperiţi şi pedepsiţi”. 

Prezentarea acestor speţe soluționate de instanța supremă din acele timpuri, relevă atât asemănarea conţinutului 
juridic al infracţiunii cu cel din zilele noastre, cât şi modul de interpretare a elementelor constitutive ale infracțiunii în 


practica judiciară. 


3. Tăinuirea în Codul penal Carol al II-lea 

În Codul penal Carol al II-lea tăinuirea era prevăzută în art. 283 cu titlul marginal „Tăinuirea de bunuri”, fiind 
inclusă în Titlul IV cu denumirea „Delicte contra administraţiunii justiţiei” Capitolul I „Delicte contra activității 
judiciare” secțiunea IV „Tăinuirea de bunuri”. 

Potrivit textului menționat „Acela care, în scopul de a obţine, pentru sine sau pentru altul, un folos material, 
primeşte sau dobândeşte sub orice titlu, sau ascunde un lucru, ori contribue, în orice mod, la înstrăinarea sau 
ascunderea acestuia, ştiind că provine dintr-o crimă sau delict, comite delictul de tăinuire de bunuri şi se pedepseşte cu 
închisoare contravenţională dela 3 luni la 3 ani, amendă dela 2.000 la 5.000 lei şi interdicţie corecțională dela unu la 2 
ani. 

Pedeapsa nu poate depăşi în nici un caz pe aceea prevăzută de lege pentru infracțiunea principală”*. 

În cadrul lucrărilor pregătitoare, Comisia mixtă parlamentară reţinea „Relevându-se că în acest articol nu s'au 
introdus şi dispoziţiunile din codul penal actual care exonerează de orice răspundere penală, când este vorba de 
tăinuire de bunuri, pe acei care se înrudesc cu infractorul într'un anume grad, s'a răspuns că aceste dispoziţii se găsesc 
trecute mai departe, în art. 287; iar după art. 121 p. 2 tăinuitorul care a luat înțelegere cu autorul unei infracțiuni, mai 
înainte de săvârşirea faptului, de a ascunde lucrurile provenite din comiterea acestei infracțiuni, este considerat tor 
complice ca şi în codul fost în vigoare”. 

În ceea ce priveşte originea textului se arată că acesta este art. 53 din Codul penal de la 1864, „însă cu o 
redacțiune diferită”! 

Într-o examinare realizată în doctrina timpului se susținea că „Delictul de „tăinuire de bunuri ”, a fost trecut de 
noul cod în partea specială şi considerat ca un act sau obstacol contra activităţii reparatoare a justiţiei penale, în 
deosebire de codul din 1864, care trata materia tăinuirii, în partea generală, sub titlul complicităţii. Era o consecinţă a 
influenţei codului francez, care la 1864, considera încă tăinuirea ca act de complicitate, deşi legiuitorul nostru imitând 
— asupra acestui punct — codul prusian, o considerase ca delict sui generis, încă o trata tot sub capitolul complicității. 

Noul cod a menținut sistemul tăinuirii delict independent sau sui generis, ca şi codul din 1864, de altfel ca şi cea 
mai mare parte din codurile moderne. 

Activitatea care constituie tăinuirea e o activitate de consecință, posterioară comiterei infracțiunii, cea anterioară 
constituind o participare sau complicitate. 

Elementul material consistă din faptul de a fi primit sau dobândit sub orice titlu, de a fi ascuns un lucru etc. 
despre care ştia că provine din crimă sau delict. 

Delictul este comis oricare ar fi forma sau titlul de dobândire, fie acel al cumpărării, fie acel al primirii în gaj, 
depozit, ori spre vânzare, etc. 

Cade sub sancţiunea legii şi faptul transformării lucrului provenit din delict spre a nu mai fi recunoscut. 


3 Ibidem, p. 82; Cas. II, 341/89, B. p. 641. 

4 Ibidem, p. 82; Cas. II, 491/93, B. p. 1030. 

5 Ibidem, p. 82; Cas. II, 115/94, B. p. 193. 

6 Ibidem, p. 83; Cas. II, 244/98, B. p. 613; Cas. II 1403/909, B. p. 652. 

7 Ibidem, p. 83; Cas. II, 335/95, B. p. 822. 

8 Ministerul Justiţiei, Codul penal Carol al II-lea, Ediție specială, întocmită conform art. 608 din legea decretată sub Nr. 3274/1938 
publicată în Monitorul Oficial Nr. 222 din 24 Septembrie 1938, cu introducerea în text şi a modificărilor făcute prin: decretul-lege Nr. 
3629/1939, publicat în Monitorul Oficial Nr. 233 din 7 Octomvrie 1939 şi decretul-lege Nr. 652/940, publicat în Monitorul Oficial Nr. 52 din 2 
Martie 1940, Atelierele de tipografie şi cartonat Penit. „Văcăreşti”, Bucureşti, 1940, pp. 97-98. 

° Const. G. Rătescu, I. lonescu-Dolj, I. Gr. Perieţeanu, Vintilă Dongoroz, H. Aznavorian, Traian Pop, Mihail I. Papadopolu, N. Pavelescu, 
Codul penal Carol al II-lea, adnotat, vol. II, Partea specială I, art. 184-442, Ed. Librăriei SOCEC & Co., S.A. Bucureşti, 1937, pp. 204-205. 

10 Ibidem, p. 205. 

În acest delict ca element subiectiv, pe lângă dolul general, ştiinţa că lucrurile tăinuite provin din infracțiune, 
legea cere şi un dol special, acela ca autorul să fi căutat obținerea unui folos sau profit material, pentru sine sau pentru 
altul. Aprecierea elementului bunei ştiinţe este în total o chestiune de fapt care scapă controlului Curţii de Casaţie. 

Noul cod a menţinut şi scuza absolutorie bazată pe rudenie sau legătură de sânge (art. 287) extinzând-o chiar şi la 
soții divorțați. 

Este de la sine înţeles, că ori de câte ori tăinuitorul a avut înţelegerea cu autorii mai înainte de comiterea faptelor, 
de a primi lucrurile ce vor aduce după comiterea delictului adică activitatea lui nu este posterioară, ci anterioară 
delictului faptul se va pedepsi ca complicitate”!!. 

În jurisprudenţa vremii s-a decis că „Faptul a propune cuiva să cumpere nişte obiecte de furat şi de a asista la 
desgroparea lor din pământ, unde erau ascunse, constitue delictul de complicitate la tăinuire săvârşit prin asistență, iar 
nu acela de furt, întrucât nu rezultă că inculpatul a participat ca autor la furtul acelor lucruri, şi mai puţin o tăinuire, 
când este stabilit că dânsul n’a deţinut materialmente lucrurile cumpărate”? sau „Tăinuirea este un delict de sine 
stătător nelegat de acțiunea principală la care se referă, şi prin urmare nu se poate zice că în sistemul legiuirii noastre 
nu există complicitate la delictul de tăinuire”!? ori „Delictul de tăinuire fiind un delict deosebit de acela al furtului, 
tăinuitorul poate fi urmărit şi pedepsit, din moment ce s'a constatat furtul, chiar dacă autorul furtului n'a putut fi 
descoperit”. 

Examinarea conținutului normei juridice sanctționatoare, a doctrinei timpului, precum şi a jurisprudenţei, relevă 
consecvența legiuitorului român pentru incriminarea acestei fapte, a jurisprudenţei în acest domeniu, precum şi 
suficiente elemente de asemănare cu incriminarea din Codul penal din 1969 şi parțial cu incriminarea prezentă. 


4. Reglementarea infracţiunii de tăinuire în Codul penal din 1969 

În Codul penal din 1969 infracțiunea de tăinuire făcea parte din grupul de infracţiuni contra avutului personal sau 
particular ce erau cuprinse în Titlul III cu aceeaşi denumire marginală, fiind prevăzută în art. 221. 

Potrivit dispoziţiilor textului de incriminare, „Primirea, dobândirea sau transformarea unui bun, ori înlesnirea 
valorificării acestuia, cunoscând că bunul provine din săvârşirea unei fapte prevăzute de legea penală, dacă prin 
aceasta s-a urmărit obținerea pentru sine ori pentru altul a unui folos material, se pedepsesc cu închisoare de la 3 luni 
la 2 ani sau cu amendă, fără ca sancţiunea aplicată să poată depăşi pedeapsa prevăzută de lege pentru infracțiunea din 
care provine bunul tăinuit. 

Tăinuirea săvârşită de soţ sau de o rudă apropiată nu se pedepseşte”. 

În ceea ce priveşte elementul material al acestei infracțiuni, în doctrina din cea de-a doua jumătate a secolului 
trecut se reținea că „Infracţiunea de tăinuire se săvârşeşte în una din următoarele acțiuni: primirea, dobândirea sau 
transformarea unui bun, ori înlesnirea valorificării acestuia. 

- primirea înseamnă a accepta cu orice titlu deținerea bunului (depozit, gaj, comodat etc.); 

- dobândirea înseamnă a deveni proprietar al bunului (cumpărare, schimb, donaţie, dare în plată etc.); 

- transformarea înseamnă a modifica substanţa sau forma bunului ori ambele, potrivit cu natura acestuia şi în 

- înlesnirea valorificării înseamnă a ajuta, în orice mod, la înstrăinarea bunului cu obţinerea unui contra avantaj 
(intermediere, punere în vânzare, desfacere cu amănuntul etc.). 

Pentru existența elementului material al infracţiunii este suficient să fie efectuată una dintre aceste acţiuni de 
tăinuire. 

În cazul în care acțiunea de tăinuire a fost efectuată prin acte succesive cu privire la un complex de bunuri va 
exista un singur element material, cu realizare continuată”!5. 

În ceea ce priveşte cerința esenţială obiectivă acelaşi autor aprecia că „Pentru ca acţiunile mai sus enumerate să 
poată întregi latura obiectivă a infracţiunii de tăinuire trebuie să fie îndeplinită o cerință esenţială şi anume bunul 
asupra căruia se efectuează acțiunea să provină din săvârşirea unei fapte prevăzute de legea penală (...). 

Fără un bun provenit din săvârşirea unei fapte prevăzute de legea penală nu poate exista fapta de tăinuire şi 
implicit nici infracțiunea de tăinuire. 

În absenţa unui bun provenit din săvârşirea unei fapte prevăzute de legea penală dar cu privire la bunuri care în 
viitor ar proveni dintr-o astfel de sursă se poate face o promisiune de tăinuire, care este însă o activitate infracțională 


11 I, lonescu-Dolj în, Const. G. Rătescu, I. lonescu-Dolj, I. Gr. Perieţeanu, Vintilă Dongoroz, H. Aznavorian, Traian Pop, Mihail I. 
Papadopolu, N. Pavelescu, op. cit., p. 205. 

12 Cas II, No. 1103/915, Dreptul No. 46/915, p. 361-363 - M.I.Papadopolu. 

13 Cas. II, No. 1103/915, Dreptul No. 43/915, p. 341 - M.I.Papadopolu; în acelaşi sens, I. Tanoviceanu, Dreptul nr. 4/915, p. 361-363. 

14 Cas. II, No. 1867/915, C. jud. NO. 2916, p. 16 - M.I.Papadopolu; în același sens, Cas. II, No. 335/95, No. 878/99 şi No. 862/908. 

15 Vintilă Dongoroz în Vintilă Dongoroz (consultant ştiinţific: introducere, titlul III; conducătorul şi coordonatorul întregului volum), 
Siegfried Kahane, Ion Oancea, Iosif Fodor, Nicoleta Iliescu, Constantin Bulai, Rodica Mihaela Stănoiu, Victor Roşca, Explicații teoretice ale 
Codului penal român, vol. III, Ed. Academiei, Bucureşti, 1971, pp. 572-573 

distinctă de infracțiunea de tăinuire, constituind un act de complicitate la infracțiunea în vederea săvârşirii căreia s-a 
făcut acea promisiune (art. 26 C. pen.)”!S. 

În doctrina timpului s-a insistat şi asupra existenţei unor cerinţe esenţiale subiective, care constau în necesitatea 
cunoaşterii de către făptuitor a faptului că „bunul pe care îl primeşte, dobândeşte, transformă etc. provine din 
săvârşirea unei fapte prevăzute de legea penală”"” şi în atitudinea psihică a autorului ce constă în „urmărirea de către 
tăinuitor a obţinerii unui folos material pentru sine sau pentru altul”!5. 

Nu insistăm în examinarea acestei infracțiuni deoarece nu aceasta este obiectul prezentei lucrări, reţinând doar 
unele aspecte legate de elementul material al laturii obiective, elemente care au fost reținute şi în cuprinsul 
incriminării în alte coduri. 


5. Tăinuirea în legea în vigoare 

În legea penală română în vigoare, infracțiunea de tăinuire este prevăzută în dispoziţiile art. 270 din cadrul 
Titlului IV cu titlul marginal „Infracţiuni contra înfăptuirii justiției”. 

Potrivit textului de incriminare infracțiunea de tăinuire constă în fapta unei persoane care primeşte, dobândeşte, 
transformă sau înlesneşte valorificarea unui bun, persoană care fie a cunoscut, fie a prevăzut din împrejurările 
concrete că bunul în cauză provine din comiterea unei fapte prevăzute de legea penală, chiar fără a cunoaşte natura 
acesteia. În ipoteza în care fapta este comisă de un membru al familiei, aceasta nu se pedepseşte. 

Într-o opinie promovată în doctrina noastră recentă se susține că „Includerea infracțiunii de tăinuire în Codul 
penal anterior în cadrul infracțiunilor contra patrimoniului a generat, de-a lungul timpului, multiple avertismente cu 
privire la aşezarea sa incorectă, arătându-se că ea este mai degrabă o infracțiune contra înfăptuirii justiţiei decât una 
contra patrimoniului!”. Astfel, nu întotdeauna putea fi identificată o conexiune, chiar şi indirectă, cu patrimoniul unei 
alte persoane (presupusa victimă a faptei din care provenea bunul tăinuit), cât timp textul nu prevedea ca o condiție 
sine qua non ca bunurile obiect al tăinuirii să provină din comiterea unei infracţiuni contra patrimoniului (bunul 
putând proveni, spre exemplu, dintr-o faptă de trafic de droguri). Din acest punct de vedere, argumentele care puteau 
susține o eventuală calificare a tăinuirii ca o infracțiune contra patrimoniului erau dificil identificabile. 

În mod corect, legiuitorul a luat act de toate aceste critici şi a repoziționat infracţiunea în cadrul infracțiunilor 
contra înfăptuirii justiţiei. S-a confirmat astfel că infracţiunea de tăinuire afectează în primul rând desfăşurarea actului 
de justiţie, prin îngreunarea sau împiedicarea identificării ori a recuperării bunurilor tăinuite, iar o eventuală lezare a 
unui patrimoniu reprezintă un simplu efect prin „ricoşeu” al compromiterii actului de justiţie. 

Credem că, de lege ferenda, inclusiv pentru a simplifica cadrul normativ al infracţiunilor contra înfăptuirii 
justiției, ar fi suficient ca aspectele incriminate de infracţiunea de tăinuire să fie cuprinse în conţinutul infracţiunii de 
favorizare, dat fiind că valoarea socială protejată (înfăptuirea justiţiei) este lezată în aceeaşi manieră, indiferent de 
faptul că agentul ajută un infractor din perspectivă „personală” (prin ajutarea lui să se sustragă actului de justiție lato 
sensu) sau din perspectiva asigurării folosului sau produsului infracțiunii. Oricum, prin incriminarea infracțiunii de 
spălare de bani (art. 29 al legii nr. 656/2002), normă de incriminare cu un conţinut extrem de extins, importanța 
practică a infracțiunii de tăinuire este simţitor redusă”. 

Nu insistăm în examinarea conținutului acestei infracţiuni prevăzute în legea penală în vigoare, apreciind că sunt 
suficiente observaţiile formulate. 

6. Codul penal în vigoare în raport cu legea anterioară 

În expunerea de motive se arată că „În proiectul codului penal infracțiunea de tăinuire este reglementată în cadrul 
infracțiunilor contra înfăptuirii justiției şi nu în cel al infracțiunilor contra patrimoniului întrucât, prin conţinutul său, 
această faptă afectează în primul rând desfăşurarea actului de justiţie prin îngreunarea sau împiedicarea identificării 
ori a recuperării bunurilor tăinuite şi, în plus, nu toate bunurile care formează obiectul tăinuirii provin din comiterea 
unei infracţiuni contra patrimoniului ceea ce face dificil de explicat cum poate fi considerată tăinuirea infracţiune 
contra patrimoniului în cazul în care aceasta ar privi de exemplu, o sumă de bani primită de tăinuitor în schimbul 
ascunderii unor acte de identitate false ori a unor mari sume de bani provenite din traficul de droguri sau de persoane. 

În privinţa conţinutului, s-a subliniat în mod explicit că fapta constituie infracțiune nu numai în cazul în care 
tăinuitorul a cunoscut proveniența ilicită a bunurilor dar şi atunci când din împrejurările concrete acesta a putut în mod 
rezonabil să prevadă că bunurile provin dintr-o faptă prevăzută de legea penală. De altfel doctrina este unanimă în 
susţinerea acestei soluții însă practica judiciară a manifestat unele rezerve. În acest sens este şi art. 231 din codul penal 
portughez. 


16 Ibidem, p. 573. 

17 Ibidem, p. 573. 

18 Ibidem, p. 573. 

19 S. Bogdan, Drept penal..., op. cit., p. 286. 

20 Sergiu Bogdan (coordonator), Doris Alina Şerban, George Zlati, Noul Cod penal, Partea specială, Analize, explicații, comentarii, 
Perspectiva clujeană, Ed. Universul Juridic, Bucureşti, 2014, p. 341. 

În plus, este suficientă reprezentarea că bunul provine din comiterea unei fapte interzise de legea penală fără să 
fie necesară cunoaşterea naturii acesteia (furt, tâlhărie, înşelăciune etc)”. 

În doctrina noastră recentă, într-o examinare amplă se susţine că „Principalele modificări din noua reglementare 
se regăsesc în planul laturii subiective a faptei. 

Astfel, o primă modificare sub acest aspect constă în aceea că legiuitorul a prevăzut în mod explicit că fapta 
constituie infracţiune nu doar atunci când autorul tăinuirii a cunoscut proveniența ilicită a bunurilor, dar şi atunci când, 
din împrejurările concrete, a prevăzut că acesta provine din săvârşirea unei fapte prevăzute de legea penală. 

Credem că precizarea legiuitorului a fost făcută şi cu intenția de a tranşa definitiv controversa din doctrina şi 
practica judiciară cu privire la posibilitatea comiterii faptei de tăinuire de către cel care, deşi nu a cunoscut cu 
certitudine că bunul tăinuit provine dintr-o faptă prevăzută de legea penală, a acceptat că aceasta ar putea fi 
proveniența bunului (altfel spus, controversele erau legate de posibilitatea comiterii faptei de tăinuire cu intenţie 
eventuală). 

Deşi răspunsul promovat de către legiuitor este afirmativ (în acord cu opinia majoritară din doctrină raportată la 
reglementarea anterioară), formularea aleasă pentru a reda în normă această poziţie este una nefericită. Astfel, verbul a 
prevăzut aminteşte mai mult de culpa cu prevedere, ca latură subiectivă, şi mai puţin de intenţia eventuală. Se 
generează astfel o altă confuzie, cu privire la faptul dacă fapta, în noua sa configuraţie, ar putea fi comisă şi din culpă 
cu prevedere? În mod evident, răspunsul este negativ [inclusiv în considerarea prevederilor art. 16 alin. (6) NCP]. 
Aşadar, utilizarea verbului a prevăzut constituie doar o redare incompletă a cerinţelor intenției eventuale, formularea 
corectă şi completă fiind aceea „a prevăzut şi acceptat că bunul s-ar putea să provină (...)”. În considerarea celor 
anterior menţionate, apreciem că, din motive ce ţin de claritatea textului, se impune modificarea sa în sensul mai sus 
arătat. 

O altă modificare este aceea că legiuitorul a precizat în mod expres că este suficientă reprezentarea autorului că 
bunul provine/s-ar putea să provină din comiterea unei fapte penale, fără a fi necesar ca autorul tăinuirii să cunoască în 
mod exact încadrarea juridică ce ar putea fi atribuită acesteia. Nu credem că o asemenea precizare era strict necesară, 
dat fiind că, din cunoştinţele noastre, în doctrina sau practica judiciară nu s-a pledat niciodată pentru o asemenea 
condiţie, respectiv cunoaşterea exactă a naturii faptei din care provine bunul sau valența ce i-ar putea fi atribuită din 
punct de vedere penal. 

Un element de noutate, poate chiar cel mai important, este că legiuitorul a renunţat la scopul special al tăinuirii 
din vechea reglementare, respectiv cel al obținerii unui folos material pentru sine sau pentru altul. O asemenea 
modificare doreşte să aşeze în acelaşi plan infracțiunea de tăinuire cu cea de favorizare a infractorului (care nu 
prevedea şi nu prevede o asemenea condiţie), constituindu-se astfel un paralelism „mai exact” între cele două, de tipul 
normă generală-normă specială. Astfel, în noua reglementare, va fi indiferent, din perspectiva tipicității faptei, scopul 
cu care autorul tăinuirii a acționat, împrejurarea existenţei scopului special al obţinerii unui folos material pentru sine 
sau pentru altul putând fi valorificată exclusiv în procesul de individualizare judiciară a pedepsei”. 

Sintetizând, apreciem că între cele două reglementări există următoarele elemente de diferențiere: 

- sub aspect subiectiv, în noua lege este incriminată şi situaţia care constă în faptul că făptuitorul a prevăzut din 
împrejurările concrete că bunul provine din comiterea unei fapte prevăzute de legea penală, faţă de textul anterior care 
incrimina numai situația în care făptuitorul cunoştea că bunul provine din comiterea unei fapte prevăzute de legea 
penală; 

- în noua lege nu mai este prevăzută cerința ca făptuitorul să urmărească obținerea pentru sine sau pentru altul a 
unui folos material, fapta fiind tipică şi în ipoteza în care făptuitorul nu urmăreşte obţinerea unui folos material pentru 
sine sau pentru altul; 

- în noua lege beneficiază de cauza de nepedepsire membrul de familie, în timp ce în legea anterioară nu era 
pedepsit soţul sau o rudă apropiată; 

- în noua lege limita maximă a pedepsei a fost redusă (de la 7 ani la 5 ani închisoare sau amendă), în timp ce 
limita minimă a fost majorată (de la 3 luni la un an închisoare). 

Ca elemente de identitate semnalăm menținerea titlului marginal, menţinerea acțiunilor incriminate şi menţinerea 
dispoziției potrivit căreia pedeapsa aplicată nu poate fi mai mare decât pedeapsa prevăzută de lege pentru fapta comisă 
de autorul favorizat. 


7. Consecvenţa legiuitorului român în incriminarea acestei fapte 

În decursul timpului, începând cu primul Cod penal adoptat de România în epoca modernă, legiuitorul român a 
manifestat o preocupare constantă pentru incriminarea anumitor fapte care aveau o legătură directă sau uneori 
tangenţială cu grupul de infracțiuni contra înfăptuirii justiţiei. 

Deşi la adoptarea primului Cod penal nu s-a avut în vedere menţionarea infracțiunilor prin care se aduce atingere 
activității complexe de înfăptuire a justiţiei într-un capitol sau titlu special, şi nici nu era posibil acest aspect, având în 


21 Valerian Cioclei, Codul penal (Legea nr. 286/2009), Ed. C.H.Beck, Bucureşti, 2009, pp. 53 şi 54. 
22 Sergiu Bogdan (coordonator), Doris Alina Şerban, George Zlati, op. cit., pp. 341 şi 342. 

primul rând în vedere etapa istorică în care se afla România în evoluţia sa, totuşi unele dintre aceste infracțiuni de 
acest gen au fost prevăzute în cuprinsul altor titluri sau capitole. 

Printre aceste infracțiuni se numără şi infracţiunea de tăinuire, care aşa cum am menţionat anterior, a fost 
prevăzută pentru prima dată în legislaţia penală a României moderne odată cu adoptarea primului Cod penal. 

Examinarea incriminării acestei fapte prin raportare la menţionarea permanentă a acesteia în legea penală 
română, evidenţiază evoluţia incriminării în ceea ce priveşte conţinutul juridic, evoluţie legată direct de evoluţia de 
ansamblu a dreptului penal român. 

De asemenea, se observă şi opțiunea legiuitorului român, începând cu adoptarea Codului penal Carol al II-lea, de 
a menționa într-un capitol sau titlu distinct grupul de infracțiuni contra înfăptuirii justiției. 

Fără îndoială că din acest grup nu a lipsit infracţiunea de tăinuire, cu o singură excepţie, respectiv Codul penal 
din 1969 care, în mod inexplicabil, a prevăzut-o în grupul de infracţiuni contra avutului personal sau particular (Titlul 
III cu aceeaşi denumire marginală). 

Prin adoptarea noului Cod penal s-a revenit asupra locului acestei infracţiuni în legea penală română, infracțiunea 
examinată revenind în grupul de infracțiuni contra înfăptuirii justiţiei. 

Consecvenţa incriminării acestei fapte evidențiază şi importanţa acordată de legiuitorul român asigurării unui 
cadru legislativ coerent menit să sancționeze unele fapte prin care se aducea atingere activităţii de înfăptuire a justiției. 


8. Concluzii 

Examinarea realizată a evidenţiat importanța acordată de legiuitorul român pentru instituirea unui grup de norme 
juridice penale cu menirea clară de a asigura înfăptuirea actului de justiție şi implicit de a sancţiona atingerile aduse 
acestei activităţi prin atitudinea manifestată de unele persoane care se concretizează într-un ajutor dat autorilor unor 
infracțiuni în scopul de a evita răspunderea penală. 

Pe de altă parte, examinarea realizată a evidenţiat consecvenţa legiuitorului român pentru incriminarea acestei 
fapte, precum şi includerea ei în grupul de infracțiuni contra înfăptuirii justiţiei. 

De asemenea, nu lipsită de importanță este şi analiza evoluției incriminării care evidențiază progresele 
înregistrate de dreptul penal român în diferite etape de dezvoltare a societăţii române. 

Toate aceste elemente surprinse în conținutul prezentului studiu, relevă în esență, legătura dreptului penal român 
cu dreptul european în ceea ce priveşte importanţa ce trebuie acordată unor categorii de infracțiuni, printre care se 
regăseşte şi infracţiunea de tăinuire. 


INFRACȚIUNILE CONTRA ÎNFĂPTUIRII JUSTIȚIEI ÎN LEGISLAȚIA 
ROMÂNĂ DE LA MAREA UNIRE PÂNĂ ÎN ZILELE NOASTRE. 
CONTINUITATEA INCRIMINĂRII 


Ion RUSU* 


Abstract : In the present study we briefly examined the group of crimes against the accomplishment of the act of 
justice provided by the Romanian criminal law starting with the first Romanian Criminal Code from the modern age 
of Romania to the present day, as well as the continuity of the criminalization of such facts. 

The examination also took into account some decisions of the jurisprudence of those times as well as some 
opinions promoted in the Romanian doctrine. 

The novelty elements that are promoted in the paper aim at the brief examination of the group of crimes foreseen 
in each of the four Romanian criminal codes, as well as highlighting the concern of the Romanian legislator for the 
criminalization of these categories of facts in separate chapters or titles. 

Another element of novelty is the comparative analysis of the continuity of criminalization of facts starting with 
the first Criminal Code and to date. 

The work may be useful for students and master students from the law faculties in the country, as well as for 
researchers or practitioners concerned with the evolution of the criminalization of this group of facts over time in the 
Romanian criminal law. 

1. Introducere 

Unirea de la 1 Decembrie 1918, a găsit România Mare în situația de a aplica mai multe categorii de norme 
penale, care erau în vigoare în Ţara Românească şi Moldova, pe de o parte, şi Transilvania, Moldova de peste Prut şi 
Bucovina pe de altă parte. 

Practic, în fiecare dintre provinciile istorice româneşti se aplicau legi penale diferite, singurul element de 
identitate existând în România reîntregită după actul de la 24 ianuarie 1959, unde era în vigoare Codul penal de la 
1864. 

În acest context, deosebit de complex s-a ridicat problema unificării legislaţiei penale române, astfel încât legea 
penală să fie identică şi să se aplice pe tot teritoriul său fără nicio restricție. 

Pe acest fond a intrat în dezbatere şi ulterior a fost promulgat, după 18 ani de la Marea Unire, Codul penal Carol 
al II-lea, un cod de legi apreciat la acele timpuri, chiar la nivel european. 

Conştient fiind de importanța activității de înfăptuire a justiţiei, legiuitorul timpului, încă de la adoptarea primului 
Cod penal, s-a aplecat asupra apărării prin norme de drept penal a valorilor specifice domeniului. 

Preocuparea legiuitorului român în acest domeniu a devenit mai evidentă odată cu adoptarea Codului penal Carol 
al II-lea, unde grupul de infracțiuni contra înfăptuirii justiţiei era prevăzut într-un titlu distinct, Titlul IV cu denumirea 
marginală „Delicte contra administraţiunii justiţiei”. 

Păstrând o continuitate indiscutabilă în apărarea activității de înfăptuire a justiţiei prin norme de drept penal, 
legiuitorul român a continuat să prevadă acest grup de infracţiuni în titluri distincte şi în următoarele coduri penale, 
respectiv, Codul penal din 1969 şi Codul penal în vigoare. 

Astfel, în Codul penal din 1969 acest grup de infracţiuni era prevăzut în Capitolul II cu denumirea marginală 
„Infracțiuni care împiedică înfăptuirea justiţiei” din cadrul Titlului VI „Infracţiuni care aduc atingere unor activități de 
interes public sau altor activităţi reglementate de lege”. 

În Codul penal în vigoare acest grup de infracţiuni este prevăzut într-un titlul special (Titlul IV) cu denumirea 
marginală „Infracțiuni contra înfăptuirii justiţiei”. 

În prezentul studiu vom încerca efectuarea unei analize sumare asupra evoluției incriminării faptelor prin care se 
aduce atingere activității de înfăptuire a justiției de la Codul penal de la 1864 până în zilele noastre. 


2. Codul penal de la 1864 
În Codul penal de la 1864! nu erau prevăzute un titlu sau capitol expres care să cuprindă norme penale prin care 
să fie apărate valorile sociale care privesc activitatea de înfăptuire a justiţiei. 


* Prof.univ. dr. Universitatea "Danubius ” din Galaţi; avocat Baroul Vrancea; e-mail: av.ionrusu( yahoo.com. 
! Promulgat şi publicat la 30 octombrie 1864 (Monitorul Oficial No. 241), a intrat în vigoare la şase luni de la promulgare, respectiv la 1 
mai 1865. 

Cu toate acestea, legiuitorul timpului nu a lăsat nesancţionate penal asemenea fapte, şi în Titlul III cu denumirea 
marginală „Crime şi delicte în contra intereselor publice”, Capitolul II denumit „Crime şi delicte comise de 
funcționarii publici în exerciţiul funcţiunei lor” şi Capitolul IV denumit „Rezistență, nesupunere şi alte necuviinţe în 
contra autorității publice” erau prevăzute unele infracțiuni care pot fi interpretare ca fiind infracțiuni îndreptate 
împotriva activităţii de înfăptuire a justiţiei. 

Cu titlu de exemplu facem trimitere la alin (4) al art. 140? care prevedea sancţionarea unui judecător, 
administrator, funcţionar sau ofiţer public, care distruge, desființează, sustrage sau deturnează actele şi titlurile pe care 
le deţineau sau care le erau încredințate sau comunicate în virtutea funcţiei». 

În art. 144 aşa cum a fost modificat şi completat prin Legea din 17 februarie 1774 este sancţionată fapta oricărui 
funcționar „de ramul administrativ sau judecătoresc, orice agent sau însărcinat al unei administraţiuni publice care va 
fi primit sau va fi pretins daruri sau prezenturi, sau care va fi acceptat promisiuni de asemenea lucruri spre a face sau a 
nu face un act privitor la funcțiunea sa, fie şi drept, dar pentru care n'ar fi determinată de lege o plată”. 

În alin. (2) era prevăzută pedeapsa complementară a interzicerii dreptului de a mai ocupa o funcţie publică, 
precum şi pierderea dreptului la pensie. 

Alin. (3) prevede o altă categorie de subiecți pasivi, respectiv experții numiți de un tribunal sau de părți. 

Jurisprudenţa vremii reţinea că „După art. 144 din codul penal fiind pedepsiţi pentru delictul de mituire nu numai 
funcționarii de ramul administrativ sau judecătoresc, ci şi orice agent sau însărcinat al unei administrațiuni publice, 
urmează de aici că cel care a fost însărcinat ca agent sanitar în timpul epidemiei de holeră de către medicul primar al 
judeţului în calitate de reprezentant al consiliului sanitar , se consideră ca un însărcinat al administraţiunei publice cu 
un serviciu anume determinat , şi ca atare este pasibil de delictul de mituire prevăzut de citatul articol dacă a luat mită 
pentru a nu îndeplini însărcinarea cu care fusese delegat (Cas. II, 413/95. B. p. 948.).* 

Sancționarea concretă a unui judecător sau jurat era prevăzută în textul art. 145 ca modalitate agravată, sancţiunea 
prevăzută de lege fiind „maximum închisorii şi pierderea drepturilor de a mai fi admis în serviciu pe toată viaţa; el va 
pierde şi dreptul la pensiune”. 

În art. 146 legiuitorul timpului a prevăzut şi infracţiunea de trafic de influență, fără a avea această denumire. 

Astfel, potrivit textului de incriminare „Oricare particular, care, în numele său, sau în numele vreunui funcționar 
public, administrativ, sau judecătoresc, cu ştirea sau fără ştirea acestuia, într'un chip direct sau indirect, va cere, va 
luă, sau va face să i se promită daruri sau alte foloase nelegitime, spre a interveni, spre a face, sau a nu face vreun act 
din cele privitoare la atribuţiunile acelui funcționar, se va pedepsi cu închisoare dela 6 luni la 2 ani, şi cu amendă, 
valoarea îndoită a lucrurilor luate sau promise, fără ca această amendă să fie mai mică de cât 100 lei”. 

În alin. (2) şi (3) ale aceluiaşi articol sunt prevăzute măsuri de confiscare a bunurilor sau a valorii acestora, 
precum şi pierderea dreptului de a ocupa o funcţie şi pierderea drepturilor de pensie (ca pedepse complementare). 

Jurisprudenţa vremii reține „Celce a cerut şi a primit a sumă oarecare, cu ştirea unui funcționar public, pentru ca 
acesta să facă un act relativ la atribuţiunile funcțiunei sale, se face pasibil de delictul prevăzut şi pedepsit de art. 146 c. 
pen. (C. Galaţi II, 23/96, „Dreptul” 18/96, p. 141%”. 

Într-o altă speță se stabileşte că „Elementele delictului prevăzut de art. 146 c. p. sunt: luarea unei sume de bani în 
numele său sau în numele funcţionarului, cu ştirea sau fără ştirea acestuia, spre a interveni a face un act privitor la 
atribuţiunile sale, iar constatarea acestor elemente este o cestiune de fapt şi Curtea poate să-şi formeze convingerea 
din depoziţiile martorilor, din contrazicerile inculpatului la instrucție şi în instanță, din acte şi prezumțţiuni (C. Buc. s. 
III, 133/99, „Dreptul” 39/99. p. 317)”. 

În art. 147 este prevăzută fapta unui funcţionar administrativ sau judecătoresc care „va abuza de puterea ce-i dă 
calitatea sa, spre a sili pe nedrept pe o persoană a face sau suferi un act, sau a se abţine de dânsul”, incriminare 
asemănătoare în conţinutul său cu abuzul în serviciu din zilele noastre. 

Jurisprudenţa timpului reţinea că „Pentru a se putea susţine că procurorul şi prefectul au comis abuzul de putere 
de a ordona primarului şi altor funcționari inferiori ca cu orice preţ să aresteze oarecare persoane pentru a le împiedica 
de a luă parte la alegeri, urmează virtualmente că dânşii au consumat faptul în exercițiul funcţiunilor ce ocupau, căci 
numai în asemenea exercițiu au putut să dea unor funcționari inferiori menţionatul ordin şi instrucțiuni de arestare 
acelor persoane. Dacă motivul şi modul arestării nu erau fapte care să intre în competinţa funcționarilor inculpați, de a 
fi apreciate şi ordonate de dânşii, nu rezultă din această circumstanță că inculpaţii ar fi comis faptul ce li se impută 
afară din exerciţiul funcţiunei lor, ci numai că ei au lucrat în mod arbitrar în acel exercițiu al funcţiunei lor, şi tocmai 


2 Textul a fost modificat şi completat prin Legea din 17 februarie 1774 şi Legea din 21 februarie 1882. 

3 „Orice judecător, administrator, funcționar sau ofiţer public, care va fi stricat, desfiinţat, sustras sau deturnat actele şi titlurile al căror 
depozitar eră, sau care i se încredinţase sau comunicase, în virtutea funcțiunii sale, se va pedepsi cu maximum închisorii şi cu interdicțiunea pe 
timp mărginit, se va declară şi incapabil de a ocupă funcțiunea publică pe toată viaţa pierzând şi dreptul de pensiune”. 

4 George St. Bădulescu, George T. Ionescu, Codul penal adnotat cu jurisprudenţă română şi franceză, cu o prefaţă de I. Tanoviceanu, Ed. 
Tip ziarului Curierul Judiciar 5, Rahovei, 5, 1911, pp. 207-208. 

5 Ibidem, pp. 211-212. 

ó Ibidem, p. 219. 

7 Ibidem, p. 219. 

asemenea mod de procedare ilegal constituie abuzul de putere ce li se impută, pe când dacă ar fi lucrat în mod legal, 
atunci n'ar fi fost caz de a fi daţi judecății (C. Iaşi, I, 332 din 13 Iunie 89 „Dreptul”, 51 din 90)%*. 

Art. 148 sancţionează funcţionarul care, „va maltrata prin ofense orale pe o persoană”, iar art. 149 sancţionează 
fapta oricărui funcţionar care, „în afară din cazurile şi formele prevăzute de lege, va arestă sau va ordonă a se arestă o 
persoană, sau va prelungi întrun mod ilegal ţinerea ei la închisoare”!. 

În alin. (2) şi (3) sunt prevăzute două modalităţi normative agravate, ce vor fi incidente în raport cu durata în timp 
a arestării ilegale (mai mare de 3 zile sau mai mare de o lună), iar în ultimul liniat se prevede aplicarea pedepsei 
complementare a pierderii dreptului la pensie în cazul comiterii infracţiunii în una din cele două modalități normative 
agravate. 

Art. 150 prevede sancţionarea infracțiunii de tortura care consta în fapta funcţionarului care „în instrucţiunea 
cauzelor corecționale, ori criminale, va fi întrebuințat sau va fi ordonat a se întrebuința casnă, spre a sili pe bănuiți a 
face mărturisiri sau declaraţiuni”!!, în timp ce în art. 151 se prevede sancţionarea faptei de violare de domiciliu comisă 
de către orice funcționar administrativ sau judecătoresc, orice ofițer de justiţia sau de poliție, orice comandant sau 
agent al forței publice. 

În art. 152 este prevăzută sancţionarea faptei unui judecător, autoritate judecătorească, administrator sau 
autoritate administrativă care, „sub pretext de tăcere sau de nedesluşire a legii, va denegă dreptatea ce este dator 
părților ce-i vor fi cerut-o, şi care va fi stăruit în denegarea sa, chiar în urmă de prevestirile sau ordinele ce va fi primit 
dela superiorii săi competenți”. 

În continuare în art. 153-157 se prevede sancţionarea altor fapte ce pot fi comise în acest domeniu, respectiv: 
dispunerea executării unei pedepse ce nu a fost pronunţată de către o autoritate judecătorească (art. 153), neurmărirea 
crimei sau a delictului în scopul sustragerii autorului acesteia de la răspunderea penală, ori nepunerea în executare a 
unei pedepse sau executarea unei pedepse mai mici decât cea stabilită de instanţă (art. 154), deposedarea unui 
particular (art. 155), violarea corespondenţei (art. 156) şi instigarea comisă de superior pentru determinarea 
subordonaţilor să comită o crimă sau un delict. 

Într-o concluzie generală, apreciem că în primul Cod penal român adoptat imediat după unirea celor două 
provincii româneşti, nu era prevăzut un capitol sau un titlu special prin care să fie apărate valorile specifice înfăptuirii 
actului de justiţie. 

Cu toate acestea, erau prevăzute unele infracțiuni contra înfăptuirii justiţiei, într-un capitol special, unde erau 
sancţionate atât acțiunile sau inacţiunile cadrelor implicate direct în înfăptuirea actului de justiţie (judecători, 
procurori, ofițeri de poliţie), cât şi alţi funcționari ai statului. 

Evidenţiem preocuparea legiuitorului timpului pentru ocrotirea valorilor sociale specifice înfăptuirii actului de 
justiţie. 


3. Codul pena Carol al II-lea” 

Cu privire la denumirea sa, în doctrina română recentă, Codul penal Carol al II-lea cunoaşte două denumiri: în 
prima este denumit Codul penal Carol al II-lea, iar în a doua Codul penal de la/din 1936. 

Facem precizarea că denumirea corectă este Codul penal Carol al II-lea, deoarece aceasta este dată de Legea nr. 
577/1936 cu titlul „Denumirea codurilor de unificare a legislaţiei”. 

Adoptat într-o perioadă de mari transformări sociale, economice şi politice, cea mai importantă dintre acestea 
fiind reprezentată de Marea Unire de la 1 decembrie 1918, Codul penal Carol al II-lea a reprezentat unul din cele mai 
moderne coduri penale din Europa acelor vremuri, fiind apreciat în consecință. 

Cu toate că nu exista în Codul penal de la 1864, după modelul altor coduri penale europene adoptate la începutul 
secolului trecut, precum şi în deplin acord cu evoluţia ştiinţei dreptului penal, Codul penal Carol al II-lea prevede un 
titlu special prin care erau apărate prin norme de drept penal cele mai importante valori specifice înfăptuirii actului de 
justiţie. 

Astfel Titlul IV cu denumirea marginală „Delicte contra administraţiunii justiţiei” era structurat pe trei capitole, 
primele două incluzând şi mai multe secțiuni. 

Astfel, în capitolul I cu denumirea marginală „Delicte contra activităţii judiciare” în art. 269-294 erau incluse 
şapte secțiuni şi infracțiuni cu următoarele denumiri: 

- secțiunea I cu denumirea „Denunţarea calomnioasă”, cuprinde infracțiunile: denunţare calomnioasă (art. 269) şi 
nedenunţarea culpabilă (art. 271); 


8 Ibidem, pp. 214-215. 

9 Ibidem, p. 216. 

10 Ibidem, pp. 217-218. 

1! Ibidem, p. 219. 

12 Ibidem, p. 222. 

83 Promulgat cu Înaltul Decret Regal No. 471 din 17 martie 1936 şi publicat în Monit. Ofic., partea I, No. 65 din 18 martie 1936. 
14 Publicată în Monitorul Oficial, partea I, nr. 73 din 27 martie 1936. 

- secțiunea II cu denumirea „Deţinerea şi arestarea ilegală”, cuprinde infracțiunile: arestare ilegală (art. 272), 
executarea ilegală a arestării (art. 273), tolerarea arestării ilegale (art. 275) şi internare ilegală (art. 276); 

- secțiunea III cu denumirea „Mărturia mincinoasă şi jurământul fals”, cuprinde infracțiunile: mărturie 
mincinoasă (art. 277) şi corupere de martor (art. 280); 

- secțiunea IV cu denumirea „Tăinuirea de bunuri” cuprinde infracțiunea de tăinuire de bunuri; 

- secțiunea V cu denumirea „Favorizarea infractorilor” cuprinde infracțiunile: favorizarea infractorului (art. 284) 
şi favorizarea infractorului prin omisiunea denunțării (art. 286);facem precizarea că la art. 285 este prevăzută o 
modalitate normativă agravată a infracţiunii prevăzute în art. 284 care se va reţine în ipoteza în care faptele prevăzute 
la art. 284 sunt comise în scopul de a obţine pentru sine sau pentru altul un folos material; 

- secţiunea VI cu denumirea „Dispoziţiuni comune secțiunilor IV şi V din prezentul capitol” include unele 
dispoziții care privesc unele categorii de persoane care nu se pedepsesc (cum sunt ascendenţii, descendenții, soţul sau 
soția, chiar divorțaţi, frate sau soră în cazul infracțiunilor prevăzute în art. 284 şi 285, dar numai în cazurile în care nu 
sunt incidente infracțiunile privitoare la ordinea publică sau siguranța interioară sau exterioară a statului); 

- secţiunea VII cu denumirea marginală „Alte delicte în contra activităţii judiciare” cuprinde infracțiunile: 
cercetarea abuzivă (art. 289), delictul contra represiunii (art. 290), represiune nedreaptă (art. 291), sustragerea actelor 
din instanţă (art. 292), divulgarea actelor de procedură secretă (art. 293) şi intimidarea justiţiei (art. 294). 

Capitolul II cu denumirea marginală „Delicte contra autorităţii hotărârilor judecătoreşti” cuprinde următoarele 
secțiuni şi infracțiuni: 

- secțiunea I cu denumirea marginală „Evadarea arestaţilor” cuprinde infracțiunile: înlesnirea evadării (art. 295) şi 
evadarea (art. 297; la art. 296 este prevăzută o modalitate normativă agravată care va fi incidentă în cazul comiterii 
faptei de către gardian, supraveghetor sau organul executor; 

- secțiunea II cu denumirea marginală „Nerespectarea hotărârilor judecătoreşti”cuprinde infracțiunile: împotrivire 
la hotărârea judecătorească (art. 299) şi sustragerea de la măsurile de siguranță (art.300). 

Capitolul III cu denumirea marginală „Duelul” include la art. 301-307 mai multe modalități ale infracțiunii de 
duel. 

Într-o concluzie generală apreciem evoluţia legislativă a incriminării unor astfel de fapte şi continuitatea în 
incriminare. 

În același timp, observăm că multe dintre infracțiunile prevăzute în primul Cod penal se regăsesc, cu un conţinut 
uşor diferit şi o denumire marginală specifică şi în Codul penal Carol al II-lea. 

4. Codul penal din 1969 

Păstrând tradiția instituită încă de la legiferarea primului Cod penal român din epoca modernă a României, Codul 
penal din 1969 prevede în Titlul VI cu denumirea marginală „Infractiuni care aduc atingere activităţii organizațiilor de 
stat, organizaţiilor obşteşti sau altor activităţi reglementate de lege” un capitol special în care sunt incluse unele 
infracțiuni care privesc activitatea de înfăptuire a justiţiei. 

Astfel, în capitolul II cu denumirea marginală „Infracţiuni care împiedică înfăptuirea justiției” sunt incluse 
următoarele infracțiuni: denunțarea calomnioasă (art. 259); mărturia mincinoasă (art. 260); încercarea de a determina 
mărturia mincinoasă (art. 261); nedenunțarea unor infracțiuni (art. 262); omisiunea sesizării organelor judiciare (art. 
263); favorizarea infractorului (art. 264); omisiunea de a încunoştința organele judiciare (art. 265); arestarea nelegală 
şi cercetarea abuzivă (art. 266); supunerea la rele tratamente (art. 267);represiunea nedreaptă (art. 268); evadarea (art. 
269);înlesnirea evadării (270); nerespectarea hotărârilor judecătoreşti (271) şi reținerea sau distrugerea de înscrisuri 
(272). 

Referindu-se la grupul de infracțiuni care împiedică înfăptuirea justiţiei, doctrina de la sfârşitul secolului trecut 
reținea că „Infracţiunile care împiedică înfăptuirea justiției constituie, din punct de vedere al calificării de grup, o 
subdiviziune în complexul grupului de infracţiuni care fac obiectul reglementărilor din titlul VI intitulat „Infracțiuni 
care aduc atingere activității organizațiilor de stat, organizațiilor obşteşti sau altor activităţi reglementate de lege”. 
Infracțiunile care împiedică înfăptuirea justiţiei formează astfel o categorie distinctă în cadrul acestui titlu, alcătuind 
conținutul celui de al doilea Capitol. Caracterul periculos al acestor infracțiuni este subliniat, aşadar, şi de aşezarea lor 
în cuprinsul Titlului VI, printre primele despărțăminte ale acestora. 

Denumirea generică de „Infracţiuni care împiedică înfăptuirea justiţiei” reflectă calificarea de ansamblu a acestor 
infracțiuni şi se răspândeşte ca o caracteristică asupra fiecărei infracțiuni în parte. Această denumire de grup este 
stabilită în raport cu valoarea socială a „înfăptuirii justiţiei”, ocrotită de legea penală prin aceste incriminări”!5. 

În sens larg, sintagma înfăptuirea justiţiei cuprinde, „pe lângă funcția principală de jurisdicție , şi funcțiile 
complimentare de urmărire penală şi de executarea hotărârilor judecătoreşti şi a măsurilor judiciare, toate acestea 
concurând la înfăptuirea justiţiei. 


15 Nicoleta Iliescu în, Vintilă Dongoroz (consultant ştiinţific: titlul VII; dispoziţii finale; conducătorul şi coordonatorul întregului volum), 
Siegfried Kahane, Ion Oancea, Iosif Fodor, Nicoleta Iliescu, Constantin Bulai, Rodica Stănoiu, Victor Roşca, Explicații teoretice ale Codului 
penal român, vol. IV, Partea specială, Ed. Academiei, Bucureşti, 1972, p. 161. 

Prin incriminarea privitoare la faptele care împiedică înfăptuirea justiției este apărată exercitarea tuturor funcțiilor 
judiciare arătate mai sus, de către organele judiciare şi judecătoreşti, precum şi de către organele jurisdicţionale 
prevăzute de legi speciale (ex. Arbitrajul de Stat şi organele arbitrare proprii!€, Comisia de arbitraj de pe lângă Camera 
de Comerț", comisiile de judecată!'$), ca şi activitatea organelor care execută măsurile judiciare luate şi hotărârile 
pronunțate de către aceste organe. 

Înfăptuirea justiției este, apărată penal atât în ceea ce priveşte infracțiunile săvârşite de persoanele particulare cât 
şi împotriva abuzurilor săvârşite de cei însărcinaţi cu înfăptuirea justiţiei”. 

Unele aspecte comune. Obiectul juridic (generic) al infracţiunilor ce fac parte din acest grup îl constituie relațiile 
sociale care privesc activitatea de înfăptuire a justiţiei. 

De regulă, infracțiunile ce fac parte din acest grup, nu au un obiect material. 

Subiectul activ al infracțiunilor din acest grup este diferit, în sensul că pentru unele infracțiuni acesta poate fi 
orice persoană, iar pentru altele se cere o calitate specială. 

Subiectul pasiv general al acestor infracțiuni este statul în calitatea sa de titular al valorilor sociale apărate, iar în 
unele situaţii, subiect pasiv secundar poate fi orice persoană fizică ce a avut de suferit ca urmare a încălcării 
dispozițiilor legii. 

În ceea ce priveşte latura obiectivă precizăm că aceste infracţiuni „sunt în general infracțiuni comisive , elementul 
lor material realizându-se printr-o acțiune. La unele infracțiuni însă, elementul material se realizează printr-o inacţiune 
(nedenunţarea unor infracțiuni, art. 262; omisiunea sesizării organelor judiciare, art. 263; omisiunea încunoştințării 
organelor judiciare, art. 265)”. 

Urmarea imediată în cazul acestor infracțiuni constă în crearea unei stări de pericol prin care se aduce atingere 
activităţii de înfăptuire a justiției „şi deci relaţiilor sociale a căror existenţă depinde de apărarea acesteia. 

La unele infracțiuni, alături de urmarea imediată principală corespunzătoare obiectului ocrotirii penale, se 
produce şi o urmare adiacentă, constând într-o vătămare adusă unui subiect pasiv secundar”?! . 

Latura subiectivă. Infracțiunile care împiedică înfăptuirea justiţiei, se comit, de regulă, cu intenţie care poate fi 
directă sau indirectă. 

Formele infracțiunii. Aceste infracțiuni, „fiind în marea lor majoritate infracțiuni comisive şi de intenţie, 
activitatea prin care se realizează conţinutul lor este susceptibilă de o desfăşurare în timp şi pe faze. Sunt posibile deci, 
în general, la aceste infracțiuni, formele de activitate imperfectă: actele de pregătire şi tentativa; însă în afară de puţine 
excepţii (tentativa la infracţiunea de evadare, potrivit art. 269 alin. ultim şi la infracţiunea de înlesnire a evadării, 
potrivit art. 270 alin. ultim, acestea nu sunt incriminate. 

Infracţiunile de nedenunţarea unor infracţiuni (art. 262), omisiunea sesizării organelor judiciare (art. 263), 
omisiunea încunoştințării organelor judiciare (art. 265), fiind fapte de inacțiune, nu sunt susceptibile de faze 
premergătoare şi în consecință nici de formele acte preparatorii sau tentativă”. 


5. Noul Cod penal în raport cu legea anterioară 

În Codul penal în vigoare, acest grup de infracţiuni este prevăzut în Titlul IV cu denumirea marginală sugestivă 
„Infracțiuni contra înfăptuirii justiţiei”, în cuprinsul acestuia fiind incluse un număr de 22 infracțiuni după cum 
urmează: nedenunţarea (art. 266); omisiunea sesizării (art. 267); inducerea în eroare a organelor judiciare ( art. 268); 
favorizarea făptuitorului (art. 269); tăinuirea (art. 270); obstrucționarea justiției (art. 271); influențarea declaraţiilor 
(art. 272); mărturia mincinoasă (art. 273); răzbunarea pentru ajutorul dat justiţiei (art. 274); sustragerea sau distrugerea 
de probe ori înscrisuri (art. 275), compromiterea intereselor justiţiei (art. 277); încălcarea solemnităţii şedinţei (art. 
278), ultrajul judiciar (art. 279); cercetarea abuzivă (art. 280); supunerea la rele tratamente (art. 281); tortura (art. 
282), represiunea nedreaptă (art. 283); asistenţa şi reprezentarea neloială (art. 284), evadarea (art. 285); înlesnirea 
evadării (art. 286), nerespectarea hotărârilor judecătoreşti (art. 287) şi neexecutarea sancţiunilor penale (art. 288). 

După anul 1989, noul legiuitor a operat mai multe modificări în cadrul redactării inițiale a infracţiunilor din 
Codul penal din 1969, astfel că înainte de intrarea în vigoare a noului Cod penal, Titlul VI era denumit „Infracțiuni 


16 Legea nr. 5/1954 pentru organizarea şi funcţionarea Arbitrajului de Stat republicată prin Decretul nr. 259/1959 şi Regulile procedurii 
arbitrale pentru Arbitrajul de Stat aprobat prin H.C.M. nr. 1397/1954, republicate prin H.C.M. nr. 1183/1959. 

17 Decretul nr. 495/1953 pentru organizarea şi funcţionarea Comisiei de Arbitraj de pe lângă Camera de Comerţ a R.S. România. 

18 Art. 1 din Legea nr. 59/1968 privind comisiile de judecată prevede în alin. 1 că Comisiile de judecată sunt organe obşteşti de influențare 
şi jurisdicție, iar în alin. 2, că printre alte atribuţii o are şi pe aceea de a judeca abaterile de la regulile de convieţuire socială, litigii de muncă, 
precum şi unele litigii patrimoniale. 

19 Nicoleta Iliescu în, Vintilă Dongoroz (consultant ştiinţific: titlul VII; dispoziţii finale; conducătorul şi coordonatorul întregului volum), 
Siegfried Kahane, Ion Oancea, Iosif Fodor, Nicoleta Iliescu, Constantin Bulai, Rodica Stănoiu, Victor Roşca, op. cit., pp. 162-163. 

20 Ibidem, p. 164. 

21 Ibidem, p. 165. 

22 Ibidem, p. 165. 

care aduc atingere unor activități de interes public sau altor activități reglementate de lege”, iar Capitolul II 
„Infracțiunile care împiedică înfăptuirea justiţiei” (observăm că în acest caz s-a păstrat denumirea marginală). 

În redactarea sa anterioară intrării în vigoare a noului Cod penal, în capitolul menţionat erau prevăzute 
următoarele infracțiuni: denunţarea calomnioasă (art. 259); mărturia mincinoasă (art. 260); încercarea de a determina 
mărturia mincinoasă (art. 261); împiedicarea participării în proces (art. 2611); nedenunţarea unor infracţiuni (art. 262); 
omisiunea sesizării organelor judiciare (art. 263); favorizarea infractorului (art. 264); omisiunea de a încunoştinţa 
organele judiciare (art. 265), arestarea nelegală şi cercetarea abuzivă (art. 266); supunerea la rele tratamente (art. 267); 
tortura (art. 2671); represiunea nedreaptă (art. 268); evadarea (art. 269); înlesnirea evadării (art. 270); nerespectarea 
hotărârilor judecătoreşti (art. 271); reținerea sau distrugerea de înscrisuri (art. 272) şi sfidarea organelor judiciare (art. 
272), 

Dacă ne raportăm la diferenţele care existau între reglementările din redactarea iniţială şi cele anterioare intrării în 
vigoare a noului Cod penal pe care le-am menționat mai sus, constatăm următoarele: 

- au fost menținute toate incriminările; 

- au fost introduse noi incriminări, respectiv: împiedicarea participării la proces, tortura, reținerea sau distrugerea 
de înscrisuri şi sfidarea organelor judiciară. 

O examinare comparativă a dispozițiilor cuprinse în Codul penal din 1969 din perioada anterioară intrării în 
vigoare a noului Cod penal şi actualele reglementări ne permite formularea următoarelor observaţii: 

- nu au mai fost prevăzute următoarele infracţiuni: denunțarea calomnioasă, încercarea de a determina mărturia 
mincinoasă, împiedicarea participării la proces, arestarea nelegală şi cercetarea abuzivă, reținerea sau distrugerea de 
înscrisuri şi sfidarea organelor judiciare; precizăm însă că aceste infracțiuni nu mai apar în noua lege în ceea ce 
priveşte denumirea lor marginală, deoarece unele acţiuni prin care se realizează elementul material al laturii obiective 
sunt incriminate în conținutul juridic al altor infracțiuni din acest grup; 

- în acest grup au fost incluse noi infracțiuni, după cum urmează: nedenunțarea, inducerea în eroare a organelor 
judiciare, tăinuirea, obstrucţionarea Justiției, influențarea declarațiilor, răzbunarea pentru ajutorul dat justiției, 
sustragerea sau distrugerea de probe ori de înscrisuri, compromiterea intereselor justiției, încălcarea solemnității 
şedinţei, ultrajul judiciar, cercetarea abuzivă, asistenţa şi reprezentarea neloială, neexecutarea sancţiunilor penale; 
facem precizarea că o parte din acțiunile prin care se realiza elementul material al laturii obiective din conținutul 
acestor infracțiuni, apar incriminate şi în Codul penal anterior”. 

Potrivit doctrinei recente, „Noul Cod penal lărgeşte sfera de cuprindere a infracțiunilor contra înfăptuirii justiției 
fie prin incriminarea unor fapte care anterior nu constituiau infracțiuni (spre exemplu, asistenţa şi reprezentarea 
neloială), fie prin preluarea unor infracțiuni care, în reglementarea anterioară, făceau parte din categoria infracțiunilor 
contra patrimoniului). În alte situaţii, chiar dacă încriminările au fost menținute în categoria celor contra înfăptuirii 
justiţiei, conţinutul acestora a fost modificat. Cu titlu exemplificativ, facem referire la favorizarea infractorului (art. 


264 C. pen. anterior), faptă incriminată sub forma favorizării făptuitorului (art. 269 C. pen.) ”%. 


6. Unele elemente de continuitate a incriminărilor începând cu adoptarea 

primului Cod penal (Codul penal de la 1864) 

Aşa cum rezultă din examinarea succintă a grupului de infracțiuni contra înfăptuirii justiţiei, această categorie de 
infracțiuni a fost permanent în atenția legiuitorului român încă de la adoptarea primului Cod penal. 

Examinarea evoluţiei incriminărilor ne permite formularea unor observații, care în esența lor evidențiază 
consecvenţa legiuitorului român în ceea ce priveşte incriminarea unor asemenea fapte. 

Pentru a evidenția consecvenţa legiuitorului român în incriminarea faptelor ce fac parte din acest grup, precum şi 
evoluţia incriminărilor, în ceea ce priveşte în primul rând conţinutul acestora, vom proceda la o succintă examinare 
comparativă, care va include cele patru coduri penale adoptate în România. 

Astfel, vom porni de la prima incriminare şi o vom prezenta evoluţia sa aşa cum a fost menținută şi perfecționată 
în următoarele coduri penale adoptate în timp de legiuitorul român. 

a) Infracțiunea prevăzută în art. 140 alin. (4) din Codul penal de la 1864 se regăseşte în dispozițiile art. 292 cu 
titlul marginal „sustragerea actelor de la instanță” din Codul penal Carol al II-lea, în art. 272 cu titlul marginal 
„reținerea sau distrugerea de înscrisuri” din Codul penal din 1969 şi în art. 275 cu titlul marginal „sustragerea sau 
distrugerea de probe ori de înscrisuri” în Codul penal în vigoare; 


23 Ion Rusu, Aspecte generale privind infracțiunile contra înfăptuirii justiției în concepția noului Cod penal, Conferinţa naţională cu 
participare internațională „Devianţă şi Criminalitate. Evoluție, Tendinţe şi Perspective, DECRET 2017, 9-10 noiembrie 2017, Bacău, volum 
nepublicat la momentul redactării studiului (volumul Conferinţei urmează a fi publicat la Editura Universul Juridic). 

24 Tudorel Toader, Marieta Safta în, George Antoniu, Tudorel Toader (coordonatori), Versavia Brutaru, Ştefan Daneş, Constantin Duvac, 
Ioan Griga, Ion Ifrim, Gheorghe Ivan, Gavril Paraschiv, Ilie Pascu, Ion Rusu, Marieta Safta, Iancu Tănăsescu, Tudorel Toader, Ioana Vasiu, 
Explicaţiile noului Cod penal, vol. IV, art. 257-366, Academia Română, Institutul de Cercetări Juridice, Ed. Universul Juridic, Bucureşti, 2016, 
pp. 71-72. 

b) Infracţiunea prevăzută în art. 144 (delictul de mituire) din Codul penal de la 1864 se regăseşte într-un alt grup 
de infracţiuni (Capitolul I cu denumirea marginală „Crime şi delicte săvârşite de funcționari publici” din Titlul III cu 
denumirea marginală „Crime şi delicte contra administraţiei publice”, secţiunea II „Nedrepte luări”) art. 238-241 şi în 
art. 250-251 ( darea şi luarea de mită din Capitolul II al aceluiaşi titlu „Delicte săvârşite de funcționari şi particulari), 
în art. 254 din Codul penal din 1969 (la fel, într-un alt grup de infracțiuni, respectiv, Titlul VI „Infracţiuni care aduc 
atingere activității organizaţiilor de stat, organizaţiilor obşteşti sau altor activități reglementate de lege”, Capitolul I 
„Infracţiuni de serviciu sau în legătură cu serviciul”) şi în art. 289 din Codul penal în vigoare (la fel, în alt grup de 
infracțiuni (Titlul V „Infractiuni de corupție şi de serviciu”, Capitolul I „Infracţiuni de corupție”); 

c) Infracțiunea prevăzută în art. 146 (trafic de influenţă) din Codul penal de la 1864 se regăseşte în art. 252 
„Traficul de influenţă” text inclus de asemenea în alt grup de infracțiuni (Titlul III cu denumirea marginală „Crime şi 
delicte contra administraţiei publice”, Capitolul II „Delicte săvârşite de funcționari şi particulari), în art. 257 din Codul 
penal din 1969 (traficul de influenţă) şi art. 291 din Codul penal în vigoare (textele ultimelor două coduri fiind incluse 
în alte grupe de infracțiuni); 

d) Infracțiunea prevăzută în art. 147 (abuz de putere) din Codul penal de la 1864 se regăseşte în art. 245 din Titlul 
III, Capitolul I, Secţiunea V din Codul penal Carol al II-lea, cu aceeaşi denumire marginală, în art. 246 şi art. 247 din 
Codul penal din 1969 cu denumirile marginale de abuz în serviciu contra intereselor persoanelor şi abuz în serviciu 
contra intereselor obşteşti şi în art. 297 din Codul penal în vigoare, fireşte, în alte grupe de infracţiuni decât cele care 
împiedică înfăptuirea justitiei; 

e) Infracțiunea prevăzută în art. 148 (cercetare abuzivă) din Codul penal de la 1864 are corespondent în art. art. 
289 din Codul penal Carol al II-lea, cu aceeaşi denumire marginală, art. 266 din Codul penal din 1969 cu denumirea 
marginală arestarea nelegală şi cercetarea abuzivă şi în art. 280 cu denumirea marginală de cercetare abuzivă din 
Codul penal în vigoare; 

f) Infracțiunea prevăzută în art. 149 (arestarea nelegală) din Codul penale de la 1864 se regăseşte în conţinutul 
infracțiunii prevăzute în art. 272 (arestare ilegală), art. 273 (executarea ilegală a arestării) şi art. 275 (tolerarea arestării 
ilegale) din Codul penal Carol al II-lea, în art. 266 (arestarea nelegală şi cercetarea abuzivă din Codul penal din 1969 
şi art. 283 alin. (2) din Codul penal în vigoare, cu denumirea marginală represiunea nedreaptă; 

g) Infracţiunea prevăzută în art. 150 (tortura) din Codul penal de la 1864 are corespondent în art. 289 cu 
denumirea marginală cercetări abuzive din Codul penal Carol al II-lea, în art. 267 cu denumirea marginală supunerea 
la rele tratamente din Codul penal din 1969 şi art. 282 cu denumirea marginală tortura din Codul penal în vigoare; 
facem precizarea că denumirea marginală de tortură apare numai în actualul Cod penal. 


7. Concluzii 

Prezentul studiu evidenţiază realitatea că în decursul timpului, odată cu adoptarea primului Cod penal român din 
epoca modernă a României (Codul penal de la 1864) şi până în zilele noastre, legiuitorul român a manifestat o 
preocupare constantă pentru apărarea intereselor justiției prin incriminarea unor fapte prin care se aduce atingere 
activităţii de înfăptuire a justiţiei în ansamblul său. 

Examinarea infracţiunilor contra înfăptuirii justiţiei evidențiază paşii făcuţi de către legiuitorul român în decursul 
timpului, care au presupus mai întâi menţionarea acestor infracțiuni împreună cu altele în care subiecții activi erau şi 
alți funcționari administrativi, după care prevederea lor separată în capitole sau titluri distincte. 

Astfel, începând cu Codul penal Carol al II-lea (al doilea Cod penal român în ordinea promovării), aceste 
infracțiuni au fost grupate în titluri sau capitole distincte cu denumiri marginale sugestive, cum sunt: Titlul IV din 
Codul penal Carol al II-lea cu denumirea marginală „Delicte contra administrațiunii justiției”, Capitolul II cu 
denumirea marginală Infractiuni care împiedică înfăptuirea justiţiei” din Titlul VI din Codul penal din 1969 şi Titlul 
IV cu denumirea marginală „Infracțiuni contra înfăptuirii justiţiei” din Codul penal în vigoare. 

Continuitatea şi consecvenţa incriminării acestei categorii de fapte realizată în timp de legiuitorul român este 
evidenţiată distinct în cadrul examinării modului în care unele infracțiuni, cu conţinuturi juridice asemănătoare, unele 
vând chiar şi denumiri marginale identice, se regăsesc în cele patru coduri penale. 

Continuitatea incriminării acestui grup de infracțiuni evidențiază importanţa acordată în timp de legiuitorul român 
activităţii de înfăptuire a actului de justiție, concomitent cu preocuparea manifestată pentru sancţionarea penală a unor 
acțiuni sau inacțiuni care pun în pericol această valoare socială sopecială. 


DESPRE PRAGUL VALORIC LA INFRACŢIUNEA DE ABUZ ÎN SERVICIU ÎN 
LEGISLAȚIA NOASTRA PENALA. DIMENSIUNI ŞI TENDINŢE 


Ion IFRIM 


Abstract: The purpose of this communication is to present the dynamics of the value threshold to the crime of 
abuse of service, some controversial issues related to the threshold value criteria for this crime, and finally, we 
propose some solutions. 

1. Importanţa deosebită ce s-a acordat şi se acordă combaterii infracțiunilor care aduc pagube unităţii publice sau 
private, rezultă din preocuparea legiuitorului nostru de a îmbunătății permanent normele de drept penal care 
incriminează astfel de infracţiuni şi din atenţia ce se acordă în prezent, perfecţionării sistemului de sancţionare a 
acestora, în special în direcția stabilirii pedepsei în raport cu paguba cauzată prin săvârşirea infracțiunii (adică, 
crearea unui sistem nou de sancţionare). 


2. În legătură cu aceasta, amintim că, în prezent, legiuitorul incriminează în art.297 abuzul în serviciu 
astfel: fapta funcţionarului public care, în exercitarea atribuţiilor de serviciu, nu îndeplineşte un act sau îl 
îndeplineşte în mod defectuos şi prin aceasta cauzează o pagubă ori o vătămare a drepturilor sau intereselor 
legitime ale unei persoane fizice sau ale unei persoane juridice se pedepseşte cu închisoarea de la 2 la 7 ani şi 
interzicerea exercitării dreptului de a ocupa o funcţie public. În alineatul doi al aceluiaşi articol se arată că, cu 
aceeaşi pedeapsă se sancţionează şi fapta funcţionarului public care, în exercitarea atribuţiilor de serviciu, 
îngrădeşte exercitarea unui drept al unei persoane ori creează pentru aceasta o situaţie de inferioritate pe 
temei de rasă, naționalitate, origine etnică, limbă, religie, sex, orientare sexuală, apartenenţă politică, avere, 
vârstă, dizabilitate, boală cronică necontagioasă sau infecţie HIV/SIDA. 


3. Precizând norma de incriminare, constatăm că, în anul 2017, Curtea Constituţională prin Decizia 392 din 6 
iunie 2017! decide că „legiuitorul are obligația de a reglementa pragul valoric al pagubei şi intensitatea vătămării 
dreptului sau interesului legitim rezultate din comiterea faptei în cuprinsul normelor penale referitoare la 
infracțiunea de abuz în serviciu, pasivitatea acestuia fiind de natură să determine apariția unor situaţii de incoerenţă şi 
instabilitate, contrare principiului securităţii raporturilor juridice în componența sa referitoare la claritatea şi 
previzibilitatea legii”. 

În aceste condiţii, unii autorii propun (amendamente), într-un proiect legislativ, pentru modificarea Legii nr. 
286/2009 privind Codul penal, la infracțiunea de abuz în serviciu un prag valoric, ca de exemplu: să fie stabilit la 
200.000 de euro?, sau mai mare de 100.000 lei; ori mai mare de 1.000 de lei; sau mai mare de 200.000 lei; ori o 
pagubă unei persoane fizice sau persoane juridice echivalenta cu minim 10 salarii minime pe economie. 

De aici, rezulta că este necesar reexaminarea actualei legislații, în scopul introducerii pragului valoric la 
infracțiunea abuzului în serviciu. 


4. Pentru a cunoaşte felul în care s-a manifestat preocuparea legiuitorului nostru în direcția aceasta, este util 
cunoaşterea tuturor textelor succesive, în forma cum au apărut, în legislaţia noastră penală anterioară”. Astfel: 

I. Observăm că, textul art. 2454, în urma modificărilor aduse prin Decretul nr. 202, publicat în B. Of nr. 15 
din 14 mai 1953, avea următorul cuprins: „încălcarea îndatoririlor de serviciu săvîrşită de către un funcţionar, prin 


* cercetător ştiinţific er. II la Institutul de Cercetări Juridice „„Acad.Andrei Rădulescu "al Academiei Române, e-mail: 
ionut_ifrim24(Ayahoo.com. 

! https:/Avww.luju.ro/static/files/2017/iunie/21/ccr_prag_ abuz.pdf 

2 http://vww.mediafax.ro/politic/proiect-psd-pragul-pentru-abuzul-in-serviciu-sa-fie-stabilit-la-200-000-de-euro-16906141 

3 Constatăm, în mod pozitiv, că unii autori (de pildă, profesorul Viorel Paşca, profesorii Augustin Lazăr şi Ovidiu Predescu, Bogdan 
Marin Giurcă, şi alții) arată pe larg evoluţia infracțiunii de abuz in serviciu în codurile penale anterioare, în lucrarile lor. Cu toate acestea, 
observăm că, autorii citați omit să sublinieze pragul valoric la infracţiunea de abuz în serviciu. A se vedea, Viorel Paşca, Cum a devenit 
infracțiunea de abuz în serviciu cea mai frecventă infracțiune de corupție, in Revista Universul Juridic, nr.5 din 2017, p.7-31, 
http://revista.universuljuridic.ro/wpcontent/uploads/2017/06/01_Revista_Universul_Juridic_nr_052017_PAGINAT BT V Pasca.pdf Punct de 
vedere asupra reglementării unui prag valoric al pagubei în cuprinsul normelor penale referitoare la infracțiunea de abuz în serviciu in Revista 
Universul Juridic, nr.7 din 2017, pp.7-12.http://revista.universuljuridic.ro/wp  content/uploads/2017/09/01_Revista_Universul_Juridic 
_nr_07,2017_PAGINAT BT A Lazar O Predescu.pdf: Bogdan Marin Giurcă, Unele consideraţii cu privire la modificările aduse infracțiunii 
de abuz în serviciu, comunicare ştiinţifică prezentată la Facultatea de Drept din cadrul Universităţii Hyperion, 2017. 

depăşirea sau folosirea abuzivă a atribuţiilor sale, ori prin violarea sau nerespectarea obligaţiilor impuse prin dispoziții 
legale, dacă prin aceasta se împiedică, îngreunează sau întârzie lucrările de întocmire a planului de stat sau executarea 
sarcinilor decurgând din planul de stat, se stânjeneşte bunul mers al unităţilor sau organizaţiilor obşteşti ori se produce 
o pagubă avutului obştesc sau intereselor legale ale cetăţenilor, dacă fapta nu constituie o altă infracțiune pedepsită de 
lege ca fiind săvârşită de funcționar în exercițiul atribuţiilor sale, constituie infracțiunea de abuz în serviciu şi se 
pedepseşte cu închisoare corecțională de la 2 la, 10 ani sau amendă de la 100 la 2000 lei”. De aici, aşa cum se poate 
observa, la acea dată nu a existat un prag valoric la infracțiunea de abuz în serviciu. 

II. Prin Decretul nr.255 din 29 august din 1953, au fost organizate primele consilii de judecată din ţara noastră, 
(„consiliile de judecată”). Competența consiliilor de judecată cuprindea următoarele fapte, în cazul în care erau 
comise de angaţaţi ai unităţilor: atitudinile neglijente faţă de avutul obştesc; furturile săvârşite pentru prima dată în 
incinta unităților respective, asupra bunurilor ce aparțin acestor unităţi...dacă valoarea bunurilor nu depăşea 200 de 
lei. 

Cu privire la textul menţionat, s-a spus că aceste fapte constituiau în sensul reglementării amintite, abateri 
disciplinare şi îşi păstrau acest caracter atâta vreme cât nu aveau gradul de pericol social al unei 
infracțiuni”.Sancţiunile ce se putea aplica de consiliile de judecată erau printre altele: acoperirea prejudiciului cauzat 
prin abaterea săvârşită, dacă valoarea acestuia nu depăşea suma de 200 de leif. 

Pe lângă aceasta, adăugăm şi faptul că, în practica judiciară şi în literatura de specialitate au avut loc soluții 
contradictorii şi vii controverse în legătură cu interpretarea art.2, lit.b) din decretul nr.255/1953. 

Sub acest aspect, unii autori au considerat că a avut loc o dezincriminare a acestor fapte, ele pierzând caracterul 
penal şi păstrându-l numai pe cel disciplinar”. 

Din contra, alţii autori“ au susținut că acest decret nu a operat o dezincriminare, deoarece faptele date în 
competența consiliilor de judecată nu au fost scoase direct şi imediat din sfera ilicitului penal, ci numai condiționat de 
existenţa, în fiecare caz în parte, a unui pericol social concret redus, sub nivelul aceluia al unei infracțiuni. 

În aceste condiţii, Tribunalul Suprem, Colegiul penal”, a decis, că îndeplinirea condiţiilor prevăzute în Decretul 
nr.nr.255 din 1953 nu justifica prin ea însăşi scoaterea de sub incidența legii penale a faptelor la care se referă 
decretul, dacă acestea prezintă gradul de pericol social al unei infracțiuni. 

III. Prin Decretul nr.184 din 1954 s-a realizat înlocuirea legală, necondiționată, pură şi simplă, a răspunderii 
penale cu răspunderea administrativă, pentru întreagă categorie de fapte, până atunci considerate infracțiuni, 
caracterizate printr-un pericol social redus. 

De observat, că din expunerea succintă, până aici, în ordinea succesiunii lor, a dispoziţiilor de lege penală, se 
poate observa că, legiuitorul nostru, chiar dacă a prevăzut un prag valoric la unele fapte de serviciu, totuşi, nu_a 
prevăzut un prag valoric şi la infracțiunea de abuz în serviciu. 

IV. Prin Decretul nr. 318/1958 din 21 iulie 1958, textul art.245 din C.pen. a fost modificat'0, şi avea 
următoarea redactare: „Încălcarea de către un funcţionar a îndatoririlor de serviciu prin îndeplinirea lor abuzivă, sau 


4 Remarcăm că, acest text a fost modificat în repetate rânduri după republicarea Codului penal din 1948. A se vedea pentru detalii: Codul 
penal republicat la 27 februarie 1948, cu modificările ce i s-a adus până la data de 1 decembrie 1960, precum şi o anexă cuprizând câteva legii 
penale speciale. Ed. Ştiinţifică, 1960, p. 149. 

5 Constantin Flitan, Răspunderea disciplinară a angajaților, Ed. Ştiinţifică, Bucureşti, 1970,p. 49. 

6 Gh. Dărîngă şi Ion Petcu, Despre infracțiunea de abuz în serviciu, Justiţia Nouă, 1962, nr.2 p.62. 

7 S.Feller, Cu privire la natura juridică a consililor de judecată şi a activităţi lor, in Justiţia Nouă nr.1/1954; Grigore Ripeanu, Cu privire 
la natura juridică a consililor de judecată şi a activități lor, în Justiţia Nouă nr.1/1955 s.a. 

8 Ştefan Daneş, Înlocuirea răspunderii penale, 1970, p.83. 

% Decizia nr.596 din 1955 in Culegere de decizii ale Tribunalului Suprem pe anul 1955, vol. IL, Ed.Ştiinţifică, Bucureşti, 1956, p.10. 

10 În această privință, s-a spus că, precizarea conţinutului şi îmbunătăţirea redacțiunii unui text incriminator, constituie o îndoită chezăşie 
pentru realizarea legalităţii, fiindcă pe de o parte se asigură cetăţenilor posibilitatea de a înțelege şi observa mai uşor norma juridică, iar pe de altă 
parte, se asigură şi organelor judiciare posibilitatea de a face o justă aplicare a legii. Manifestarea restrângerii aferei de aplicare a dreptului 
penal a avut loc pe de o parte, prin dezincriminarea acelor fapte care înntr-o anumită perioadă au încetat de a mai prezenta gradul de pericol 
penale cu răspunderea administrativă sau disciplinară, pentru faptele care ar putea prezenta uneori, în concret, un grad de pericol social foarte 
scăzut, aşa încât aplicarea de sancțiuni penale nu mai apărea necesară, fiind suficiente sancțiunile administrative sau disciplinare. Această 
preocupare de continuă degrevare a cadrului de incriminări şi a câmpului de aplicare a sancţiunilor penale, o găsim prezentă şi în 
modificările aduse Codului penal între anii 1956-1968. Astfel, au fost dezincriminate unele fapte şi s-a creat posibilitatea înlocuirii răspunderii 
penale cu răspunderea disciplinară pentru faptele prevăzute în art. 2 lit. b şi c din Decretul nr. 320 din 21 iulie 1958 privitor la consiliile de 
judecată din întreprinderi şi instituţii, precum şi pentru infracțiunile unele infracțiuni, adunările obşteşti pot decide că nu este locul să se aplice 
sancţiuni penale (art. 505! alin. 2 C. pr. pen.). S-a motivat că, gradul de pericol social al infracţiunilor se modifică în decursul timpului, 
devenind mai mare sau mai mic, în raport de modificările intervenite în relaţiile sociale supuse ocrotirii, precum şi de gradul de consolidare a 
aceloraşi relații. Faptul că pe parcursul dezvoltării societății, infracțiunile suferă schimbări în ceea ce priveşte gradul lor de pericol social, poate 
face ca, în raport de aceste schimbări, ele să rămână tot fapte penale, dar cu un grad mai ridicat, sau mai redus de gravitate decât cel avut înaint, 
ori să iasă din sfera faptelor penale, dacă nu mai prezintă acel minim de pericol social cerut pentru existența unei infracţiuni. În acest din urmă 
caz, faptele încetând de a mai fi infracţiuni, pot deveni abateri de altă natură (administrativă, disciplinară etc.). Un alt argument a fost, punerea 
de acord a pedepselor prevăzute în partea specială a Codului penal, pentru diferite infracțiuni, cu realitățile care determină măsura în care 
trebuia să fie stabilite limitele acestor pedepse. O primă realitate, de care legiuitorul trebuie să țină seama potrivit principiilor dreptului penal şi 

neîndeplinirea lor, care aduce o tulburare bunului mers al unităţii obşteşti, o vătămare intereselor legale ale cetăţenilor, 
dacă fapta este săvîrşită în mod repetat sau chiar numai, o singură dată, dar prezentând un caracter grav, ori dacă 
este săvârşită din interese materiale, sau din alte interese personale, constituie infracțiunea de abuz în serviciu şi se 
pedepseşte cu închisoare corecțională de la 2-10 ani sau cu amendă de la 500-3000 lei. 

Abuzul în serviciu prin care s-a produs o pagubă avutului obştesc se pedepsea, în raport cu valoarea pagubei 
produse, după cum urmează: 

a)până la 1000 lei inclusiv, 3 luni la 1 an închisoare corecțională; 

b)1000-3000 lei inclusiv, 6 luni la 2 ani închisoare corecțională; 

c) 3000-10000 lei inclusiv, 2-5 ani închisoare corecțională; 

d) 10000-50000 lei inclusiv, 5-8 ani închisoare corecțională, confiscarea parțială sau totală a averii şi interdicție 

corecțională de la 1-6 ani; 
e) peste 50000 lei, 8-12 ani închisoare corecțională, confiscarea parțială sau totală a averii şi interdicție 
corecțională de la 1-6 ani. 

Dispoziţiile art. 236 din C.pen. privitoare la tentativă, instigatori, complici, tăinuitori şi favorizatori se aplica ca 
şi în cazurile prevăzute în alineatul precedent!!”. 

Prin Decretul nr. 318 din 1958, s-au adus art. 245 substanţiale modificări atât din punctul de vedere al 
conținutului incriminării, cât şi din punctul de vedere al sancţiunii. În această privință este interesantă viziunea 
profesorului Vintilă Dongoroz!?, asupra modificărilor aduse art. 245 prin Decretul nr. 318/1958. 

Pe lângă acestea, mai redăm, şi modul în care Decretului nr.318 din 21 iulie 1958! reglementa stabilirea valorii 
pagubelor aduse avutului obştesc prin săvârşirea infracţiunii. Textul articolului 2 arăta criteriile după care trebuia să 
se facă evaluarea, şi anume că avea să se ia ca bază de calcul prețul de vânzare al bunurilor respective la 
consumator (criteriul obişnuit), iar dacă bunul nu se afla în circuitul comercial urma să ia ca bază întreitul prețului 
cost (criteriul subsidiar). 

Criteriile de evaluare prevăzute în dispoziţia din art. 2 erau generale şi obligatori. Aşadar, în mod obişnuit, se lua 
ca bază prețul de vânzare al bunurilor respective la consumator, şi numai atunci când bunul nu se afla în circuitul 
comercial (civil) se lua ca bază de evaluare înrreitul prețului de cost. 

Dispoziţiunea prevedea însă o excepție pentru cazul în care autorul este pedepsit „cu moartea”, în acest caz, 
complicii, tăinuitorii şi favorizatorii se pedepseau, potrivit Decretului nr. 318/1958, cu munca silnică de la 15 la 20 de 
ani, confiscarea totală a averii şi degradarea civică de la 3 la 10 ani. 

V. Prin Decretul nr. 1 din 14 ianuarie 1959, alin. 2 lit. b din art. 245 a fost modificat. Astfel, prezentăm, textul 
alin. 2, lit. b al art. 245, în forma modificată prin Decretul citat, publicat în B.Of. nr.1 din 14 ianuarie 1959; 

„b) 1000-3000 lei inclusiv, 1-2 ani închisoare corecțională”. 

Dispoziţiile art.236! privitoare la tentativă, instigatori, complici, tăinuitori şi favorizatori se aplică şi în cazurile 
prevăzute în alin.3 


orientărilor de politică penală, era gradul de pericol social pe care îl prezinta faptele incriminate în condiţiile şi variațiile pe care le înregistrează 
acest grad de pericol social datorită succesivelor transformări intervenite în sfera relaţiilor sociale care formează obiectul ocrotirii penale. Apoi, 
în special, s-a arătat că, în perioada de trecere de la capitalism la socialism — şi deci şi în intervalul 1956-1960 în care au fost edictate actele 
normative la care ne referim — frecvenţa modificărilor aduse legiuirii penale în anumite părți ale acestia reprezinta chiar regula, iar stabilitatea 
trebuie să fie considerată doar ca o excepție, fiindcă dăinuirea unor norme penale depăşite constituie o stare dăunătoare pentru realizarea 
scopului urmărit prin reglementările dreptului penal. A se vedea, Vintilă Dongoroz, Principalele transformări ale dreptului penal al R.P.R. în 
lumina concepției marxist-leniniste apărut în Studii Juridice, Editura Academiei R.P.R., Bucureşti, 1960; Ştefan Daneş, Înlocuirea răspunderii 
penale, op.cit.p. 9. 

11 A se vedea, Codul penal republicat la 27 februarie 1948, cu modificările ce i s-a adus până la data de 1 decembrie 1960, op.cit.p. 137; 
Gheorghe Ivan, Abuzul în serviciu-intre incriminare şi dezincriminare, Revista Pro lege, anul LXIV,, nr.3/2016,p. 17. 

12 A se vedea, pe larg, Modificările aduse Codului penal şi Codului de procedură penală prin actele normative din anii 1956 1960, Ed. 
Academiei Române, op.cit.p147 şi urm. 

15 A se vedea, Anexa, Dispozițiunii tranzitorii, în Decretul nr.318 din 21 iulie 1958. 

14 Prin Decretul nr.1 din 14 ianuarie 1959, textul art.236 a fost astfel modificat: 

„Însuşirea, folosirea sau traficarea de către un funcționar, în interesul său ori pentru altul de bani, valori ori vreun alt bun din avutul 
obştesc pe care le gestionează ori administrează, constituie infracțiunea de delapidare şi se pedepseşte, în raport cu valoarea pagubei 
produse, după cum urmează: 

a) Până la 1000 lei inclusiv, 3 luni la 1 an închisoare corecțională; 

b) 1000-3000 lei inclusiv, 1-2 ani închisoare corecțională ; 

c) 3000-5000 lei inclusiv, 2-4 ani închisoare corecțională; 

d) _5000-10.000 lei inclusiv, 4-7 ani închisoare corecțională, confiscarea parțială sau totală a averii şi interdicție corecțională de la 1-6 
ani; 

e) 10.000-20.000 lei inclusiv, 7-12 ani închisoare corecțională, confiscarea parțială sau totală a avrii şi interdicție corecțională de la 1-6 
ani ; 

J) 20.000-50.000 lei inclusiv, 12-15 ani muncă silnică, confiscarea totală a averii şi degradarea civică de la 3 la 10 ani ; 

g) 50.000-100.000 lei inclusiv, 15-25 ani muncă silnică, confiscarea totală a averii şi degradarea civică de la 3-10 ani ; 

h) Peste 100.000 lei, pedeapsa cu moartea şi confiscarea totală a averii . 

În doctrina penală!5, s-a arătat că, prin această modificare s-a urmărit realizarea unui sistem unitar în scara 
pedepselor prevăzute în art. 245, în sensul că maximul pedepsei de la o treaptă inferioară constituia în toate cazurile 
minimul pedepsei de la treapta imediat superioară. 

VI. Modificările aduse dispozițiunilor din art. 245 prin Decretul nr. 212/1960 au pus capăt discuţiilor şi 
controversei pe care le prilejuiseră dispoziţiunile anterioare şi au înlăturat neajunsurile la care conduceau cele două 
păreri cu privire la interpretarea acestor dispozițiuni. 

Prezentăm, textul art.245 astfel cum a fost modificat prin Decretul nr. 212, publicat în B.Of. nr.8 din 17 iunie 
1960: 

Art.245. „, Încălcarea de către un funcţionar a îndatoririlor de serviciu, săvârşită în mod repetat sau chiar numai 
o singură dată dar prezentând un caracter grav, ori săvârşită din interese materiale sau din alte interese personale, 
constituie infracțiunea de abuz de serviciu dacă: 

1.a cauzat o tulburare bunului mers al unităţii obşteşti sau o vătămare intereselor legale ale cetăţenilor, sau 

2.a cauzat în mod direct o pagubă avutului obştesc. 

Abuzul de serviciu care a avut urmările arătate în alin. 1 pct. 1 se pedepseşte cu închisoare corecțională de la 3 
luni la 3 ani sau cu amendă de la 500-3000 lei. 

Abuzul de serviciu care a avut urmările arătate în alin. 1 pct. 2 se pedepseşte, în raport cu valoarea pagubei 
produse, după cum urmează: 

a) pînă la 20000 lei inclusiv, 3 luni la 2 ani închisoare corecțională, 

b) 20000-50000 lei inclusiv, 2-5 ani închisoare corecțională şi interdicţie corecțională de la 1-3 ani; 

c) peste 50000 lei, 5-10 ani închisoare corecțională, confiscarea parțială sau totală a averii şi interdicție 

corecțională de la 1 -6 ani. 

Fapta nu constituie infracțiune dacă a fost cerută de nevoile serviciului. 

Dispoziţiile art.236 privitoare la tentativă, instigatori, complici, tăinuitori şi favorizatori se aplică şi în cazurile 
prevăzute în alin.3 

Remarcăm, că în redacţiunea textului au fost întrunite în dispozițiunea din alin. 1 toate condiţiile de incriminare 
care alcătuiesc conţinutul infracţiunii de abuz de serviciu (elementele sale constitutive), iar în alin. 2 şi 3 erau 
prevăzute pedepsele pentru această infracțiune, diferenţiate în raport cu urmările faptei. 

În alin. 4 s-a prevăzut că nu constituie infracțiune de abuz de serviciu comportarea formal abuzivă atunci cînd a 
fost cerută de nevoile serviciului. 

În legătură cu această modificare, observăm că această îngăduință acordată funcţionarului nu trebuia să devină 
un pretext pentru încălcarea îndatoririlor de serviciu. Aşadar, pentru îndeplinirea condiţiei justificative trebuia să fi 
existat o reală şi serioasă necesitate a serviciului, deci o nevoie certă şi evidentă pentru salariatul care se vedea 
nevoit să încalce îndatoririle sale de serviciu. S-ar putea întâmpla ca un salariat, datorită împrejurărilor concrete, să 
socotească că anumite nevoi ale serviciului nu ar putea fi satisfăcute fără o încălcare a îndatoririlor sale şi totuşi acele 
nevoi să fi fost numai aparente. În atare cazuri, dacă salariatul a fost de bună-credinţă, deoarece aparențele pe care le-a 
avut în vedere au fost în raport cu împrejurările de fapt, de natură să-l facă a crede, în mod plauzibil, că există nevoia 
de serviciu care îngăduie încălcarea îndatoririlor sale, fapta sa nu va constitui infracțiunea de abuz de serviciu. 

Pentru evitarea unor discuţii ulterioare cu privire la realitatea şi seriozitatea nevoii care a determinat încălcarea 
îndatoririlor de serviciu, este recomandabil ca salariatul care s-a găsit într-o astfel de situație să consemneze de îndată 
aceste împrejurări într-un document, eventual chiar intactul constatator al operaţiei prin care s-a produs încălcarea 
îndatoririlor. Prin aceasta trebuie să se înţeleagă că funcţionarul a acționat în acest mod, fiindcă necesităţile serviciului 
pe care-l efectua cereau în mod obiectiv ca el să procedeze astfel!€. 

În această privinţă, s-a spus că, legiuitorul nostru s-a situat în această privință pe linia Codului penal al R.S.F.S.R. 
pe atunci în vigoare, care în art. 109 stabilea principiul că funcționarii nu pot fi pedepsiți pentru abateri formale, dacă 
se constată că ei s-au străduit să asigure bunul mers al unității". De altfel, art. 170 din noul Cod penal al R.S.F.S.R., 
condiţiona existenţa infracţiunii de abuz în serviciu de săvârşirea acesteia din interes material sau din alte interese 


Dacă fapta prezintă un pericol social deosebit, datorită frecvenţei faptelor de aceeaşi natură sau a gravității urmărilor provocate, se va 
putea aplica oricare dintre pedepsele mai grave, prevăzute mai sus, decât cea corespunzătoare valorii pagubei produse, chiar şi pedeapsa cu 
moartea . 

Tentativa se pedepseşte ca şi infracțiune consumată. În cazul în care nu se poate stabili valoarea pagubei ce urma să fie produsă, se va 
aplica, în raport cu împrejurările concrete ale săvârșirii faptei, oricare din pedepsele prevăzute în alin.I, de la lit.a-h . 

Instigatorii, complicii, tăinuitorii şi favorizatorii se pedepsesc ca şi autorul, în afară de cazul în care pedeapsa prevăzută pentru autor este 
moartea, când pentru complici, tăinuitori şi favorizatori pedeapsa erste munca silnică de la 15-25 ani, confiscarea totală a averii şi degradarea 
civică de la 3-10 ani. 

În cazul când persoanele prevăzute în alineatul pecedent nu au cunoscut valoarea pagubei produse, se va aplica, în raport cu 
împrejurările concrete ale faptei, oricare dintre pedepsele prevăzute în alin. de la lit.a-h, fără a se putea însă depăşi pedeapsa, prevăzută de 
lege pentru infracțiunea comisă de autor ”. 

15 A se vedea, Vintilă Dongoroz şi colab., Infracţiuni contra avutului obştesc, p.50. 

16A se vedea I. Pohonţu, Ultimele modificări ale părţii speciale a Codului penal, în „Legalitatea populară”, 1960, nr. 7, p. 34 şi urm. 

17A se vedea, V. Rămureanu, Modificarea Codului penal şi a Codului de procedură penală, în „Justiţia nouă”, 1960, nr. 4, p. 608 şi urm. 

personale, ceea ce înseamnă că, atunci când infractorul acţionează în interesul realizării nevoilor serviciului fapta nu 
constituie infracțiune, chiar dacă a provocat vreuna din urmările prevăzute de acest text. 

Referindu-ne la criteriile cantitativ şi calitativ, în literatura noastră s-a emis părerea (Vintilă Dongoroz!5), că 
trebuia să fie folosite în mod îmbinat, iar nu izolat, fiindcă gravitatea unei fapte nu este determinată numai de 
urmările sale imediate (paguba produsă), ci şi de felul în care a fost realizat conținutul faptei şi de ansamblul 
împrejurărilor concrete în care a fost săvârşită fapta respectivă. De pildă, s-a arătat, (Vintilă Dongoroz!”), că s-ar putea 
întâmpla uneori ca aceeaşi comportare abuzivă să producă o tulburare bunului mers al unităţii obşteşti respective sau o 
vătămare pentru interesele legale ale vreunui cetățean şi totodată să cauzeze în mod direct şi o pagubă avutului obştesc 
. Într-un astfel de caz, profesorul Vintilă Dongoroz, a răspuns că, nu vor exista mai multe infracţiuni, ci un singur 
abuz de serviciu cu pluralitate de urmări (concurs de urmări) şi, întrucât legea diferenţiază sancţiunea în raport cu 
urmările produse, se va aplica pedeapsa cea mai grea dintre acelea pe care le-ar fi atras fiecare urmare luată aparte. 

De observat că Decretul nr. 212 din 17 iunie 1960 a modificat limitele diferitelor trepte din scara pedepselor, 
începând de la 3 luni la 2 ani închisoare corecțională, când paguba era pînă la 20000 de lei inclusiv, şi urcând 
treptat până la închisoare corecțională de la 5 la 10 ani, confiscarea parțială sau totală a averii şi interdicție 
corecțională de la 1 la 6 ani, când paguba depăşeşte 50000 de lei. 

VII. Apoi, dispozițile din art. 2 al Decretului nr.318/1958, comentate mai sus, au fost abrogate şi prin Decretul 
nr.220 din 20 octombrie 1960, care prevedea noi criterii pentru stabilirea valorii pagubelor cauzate avutului 
obştesc. În acest sens, arătăm, totuşi, că unele din observaţile făcute mai sus cu privire la art.2 al Decretului 318/1958 
rămân valabile şi în raport cu noua reglementare din Decretul nr.220 /1960, ca de pildă: interesul pe care îl prezinta în 
procesul penal operaţia de stabilire a valorii pagubei nu numai în ce priveşte rezolvarea acţiunii civile, ci şi în ceea ce 
priveşte aplicarea pedepsei în cazul infracţiunilor contra avutului obştesc sau care au adus o pagubă acestui avut; data 
săvârşirii infracţiunii ca moment de care trebuia să se ţină seama la evaluarea pagubei , atunci când aceasta servea la 
stabilirea pedepsei; cazurile în care trebuia să intre în calcul de evaluare urmările păgubitoare produse după 
consumarea infracțiuni; situația în caz de restituirea lucrurilor sau acoperirea daunei după descoperirea faptei. Aşadar, 
şi în cazul stabilirii valorii pagubei produse prin infracțiune în vederea aplicării pedepsei potrivit, criteriilor din 
Decretul nr. 220/1960”, se va ţine socoteală de momentul săvârşirii infracţiunii. 

Apoi, s-a mai afirmat că Decretul nr.220 /1960 confirmă faptul că la stabilirea valorii pagubei trebuiă să se țină 
seama atât de valoarea bunului, cit şi de câştigul nerealizat (damnum emergens şi lucrum cessans), întrucât evaluarea 
bunurilor se făcea luîndu-se ca bază preţurile cu amănuntul. 

Totodată, adăugăm şi faptul că Decretul nr.220/1960 nu epuizează materia determinării valorii pagubei, aceasta 
urmând să se facă în mod special de către experţi, în cazul bunurilor netarifate sau câştigurile nerealizate care nu 
depind de tarife. 

De asemenea, precizăm că, în art. 8 al Decretului 220/1960 se găsea înscrisă o dispoziţie care interesează 
îndeosebi procesul penal. În esenţă, acest articol, conţinea incontestabil o aplicare a principiului legii mai favorabile în 
caz de succesiune a legilor, principiu înscris în art. 3 din Codul penal şi extins de data aceasta la o lege extrapenală, 
dar care are resfrîngeri în sfera dreptului penal?! 

VIII. Pe lângă acestea, importante modificări şi perfecţionări au fost aduse prin Legea nr. 59 din 26 decembrie 
1968 privind comisiile de judecata, şi în materia înlocuirii necondiționate, precum şi a înlocuirii condiționate, în forma 
sa directă şi principală, a răspunderii penale. Legea citată prevedea că, în locul organelor obşteşti de influențare şi 
jurisdicție existente, cu competenţă şi proceduri diferite, va fiinţa un singur asemenea organ comisia de judecată”. 

În această privință, amintim că, art 11 prevedea: Comisiile de judecata din intreprinderi, organizatii economice, 
institutii si celelelte organizatii socialiste de stat judeca pricinile privitoare la urmatoarele fapte savârşite de angajatii 
acestora la locul de munca şi care, prezentind pericol social redus, nu se considera infracţiuni, ci constituie 
abateri” : 

a) lovirea sau alte violente care nu au cauzat o vatamare integritatii corporale sau sanatatii, amenintarea, precum 
si insulta; 

b) furtul si abuzul de incredere intre membrii aceluiasi colectiv, daca valoarea pagubei nu depaseste 500 lei; 


18 A se vedea Vintilă Dongoroz şi colab., Modificările aduse codului penal şi codului de procedură penală, op.cit.p. 149 şi urm. 

19 Ibidem, op.cit., 150. 

2 Anterior, calculul se făcea potrivit art. 2 din Decretul nr. 318/1958. 

21 În vigoare de la 20 octombrie 1960 până la 03 august 1976, fiind abrogat si înlocuit prin Decret 208/1976. A se vedea, 
lege5.ro/Gratuit/g43daobz/decretul-nr-220-1960-privind-stabilirea-valorii-pagubelor-cauzate-avutului-obstesc 

22 Ştefan Daneş, Înlocuirea răspunderii penale,op.cit.p. 109. 

23 Textul art. 11 alin. 1 prima faza este reprodus astfel cum a fost modificat prin Decretul nr.865/1973, publicat in B. Of. nr 20 din februarie 
1973. 

c) sustragerile sub orice forma din avutul obstesc, când săvârşirea lor nu a fost inlesnită prin fals, distrugerea 
sau degradarea cu intentie a unui bun din avutul obstesc si abuzul in serviciu”, daca în toate aceste cazuri valoarea 
pagubei pricinuite nu depaşea 500 lei, cu exceptia cazurilor in care fapta a pus sau ar fi putut pune in pericol masini, 
instalatii, depozite, alte bunuri sau valori importante, ori ar fi putut provoca tulburari grave in desfasurarea procesului 
muncii; 

d) neglijenta in serviciu, daca valoarea pagubei pricinuite avutului obstesc nu depasea 1000 lei”, cu exceptia 
cazurilor in care fapta a pus sau ar fi putut pune in pericol masini, instalatii, depozite, alte bunuri sau valori importante 
„ori ar fi putut provoca tulburari grave in desfasurarea procesului muncii, precum si a celor in care fapta a creat o stare 
de pericol pentru siguranta circulatiei trenurilor sau a avut ca urmare o tulburare in activitatea de transport pe calea 
ferata. 

Constituie de asemenea abateri si se judeca de aceleasi comisii faptele constind in stricaciuni provocate 
locuintelor, precum si instalatiilor comune din imobilele proprietate de stat, aflate in administrarea directa a 
organizatiilor socialiste cu care angajatii se afla in raporturi de munca, savirsite de acestia cu intentie si prin care s-a 
adus avutului obstesc o paguba ce nu depasea 500 lei”. 

Prejudiciile cauzate prin fapte repetate savirsite cu intenţie, pâna la aplicarea unei pedepse sau a unei sanctiuni cu 
caracter administrativ ori luarea unei masuri de influentare obsteasca, se totaliza. In acelasi fel se proceda si când 
prejudiciile au fost cauzate prin fapte savârşite fără intenție. 

Din această perspectivă, s-a afirmat că, aceste abateri de la regulile de convieţuire socială, nu au fost altceva 
decât fapte prevăzute de legea penală, pe care, legiuitorul, datorită pericolului lor social abstract redus, a considerat 
indicat să le treacă din sfera penală în sfera ilicitului extrapenal, procedând la o înlocuire legală a răspunderii penale. 

În fine, mai adăugăm şi faptul că, legea privind comisiile de judecată a înfăptuit o înlocuire legală a răspunderii 
penale, o dezincriminare; în timp ce însă pentru unele dintre faptele vizate această înlocuire este necondiționată pură şi 
simplă, pentru altele înlocuirea răspunderii penale era condiţionată în modalitatea ei directă şi principală”! 

IX) Apoi, Decretul nr. 208/1976 privind evaluarea pagubelor aduse avutului obstesc prin lipsuri sau degradari de 
bunuri, fiind în vigoare de la 04 august 1976. Acest decret a devenit Legea nr. 31/1976. În noua reglementare se 
diferentia modul de evaluare a pagubei în cazul în care răspunderea urma a fi stabilită în condiţiile Codului 
muncii de situatia în care paguba era urmarea unei infractiuni sau a unui delict civil. Pentru cazurile în care 
răspunderea se stabilea conform Codului muncii, se păstra, principiul evaluarii pagubei produse prin lipsuri de bunuri 
pe baza pretului cu amanuntul. Dacă paguba a fost produsă prin infractiune sau delict civil, la suma stabilita ca mai 
sus se adauga suma reprezentând folosul de care a fost lipsită unitatea pagubită. 

X. În sfârşit, Parlamentul României a adoptat Legea nr. 1/1992 privind abrogarea unor acte normative” inclusiv 
Decretul nr.208 din 5 iulie 1976 privind evaluarea pagubelor aduse avutului obstesc prin lipsuri sau degradari de 
bunuri. 


5. Din cele arătate, rezultă că, normele dreptului penal a ocrotit cu mai multă eficiență patrimoniul statului dacă 
acest drept era degrevat de faptele de importanţa redusă, împotriva cărora pot fi folosite alte mijloace decât mijloacele 
specifice dreptului penal. Apoi, mai rezultă, o treptată restrângere a sferei ilicitului penal, în raport de gradul de 
pericol social redus” al unor fapte prevăzute de legea penală ceea ce au făcut necesare substanţiale schimbări în 
domeniul legislaţiei penale“. 

Pe lângă aceasta, mai adăugăm că, sistemul de sancţionare a infracțiunii de abuz de serviciu, introdus în codul 
penal prin decretul 318 din 1958 şi modificat ulterior, a constat în raportarea pedepsei la paguba cauzată prin 
infracțiune (vezi art.236). 


6. De aceea, trăgând toate concluziile care se impun din analiza textelor arătate, considerăm că, în prezent, 
legiuitorul ar trebui să țină seama, dacă realitatea confirmă sau nu introducerea unui prag valoric la infracțiunea de 


24 Precizăm, că faptele de abuz în serviciu în dauna unei persoane particulare, indiferent dacă prin aceasta s-au cauzat ori nu pagube, nu 
puteau constitui abateri de competenţa comisiilor de judecată. A se vedea, Tribunalul Suprem, decizia de îndrumare nr.9 din 1969, în Revista 
Română de Drept, nr.9 din1969, p.123; Ştefan Daneş, Înlocuirea răspunderii penale, p.111. 

35 Profesorul Viorel Paşca, arată în lucrarea sa, Cum a devenit abuzul în serviciu cea mai frecventă infracţiune de corupţie, la pagina 11 
că, prin art. 11 din Legea nr. 59/1968 abuzul în serviciu constituia abatere de competența comisiilor de judecată, dacă în toate aceste cazuri 
valoarea pagubei pricinuite nu depăşea 1000 lei, cu excepția cazurilor în care fapta a pus sau ar fi putut pune în pericol maşini, instalații, 
depozite, alte bunuri sau valori importante, ori ar fi putut provoca tulburări grave în desfăşurarea procesului muncii. Cu toate acestea, se poate 
observa că, limita maximă în cazul abuzului în serviciului era de 500 de lei şi nu de 1000 lei. Aşa cum se poate observa, acest prag valoric era 
prevăzut aşa cum rezultă din art. 11, dar pentru infracțiunea de neglijenţă în serviciu. A se vedea pe larg, Viorel Paşca, op.citp. 11. 
http://revista.universuljuridic.ro/ wpăcontent/uploads/20.17/06/01__ Revista __Universul_Juridic_nr_05-2017_PAGINAT BT V Pasca.pdf 

26 Textul art. 11 alin. 2 este reprodus astfel cum a fost modificat prin Decretul nr.86/1973, publicat în B. Of. nr. 20 din 28 februarie 1973. 

27 Stefan Daneş, Înlocuirea răspunderii penale, p.124. 

28 http://Awww.edep.ro/pls/legis/legis_pck.htp_act?ida=2287 

2 A se vedea, Înlocuirea răspunderii penale, op-cit.p. 109. 

30 N Iliescu, Influenţarea obştească în domeniul ilicitului penal, Studii şi Cercetări Juridice, nr.3/1964, p. 453. 

abuz în serviciu. Aşa de pildă, o realitate, de care legiuitorul trebuie să ţină seama la introducerea unui prag valoric la 
infracțiunea de abuz în serviciu, ar fi, dacă această faptă penală a încetat în practica judiciară de a mai prezenta 
gradul de pericol social, aşa încât aplicarea de sancțiuni penale nu mai apare necesară, fiind suficiente sancțiunile 
administrative. În măsura în care, realitatea confirmă aceste speranțe, legiuitorul pe de o parte, va introduce un prag 
valoric la infracţiunea de abuz în serviciu, pe de altă parte, ar trebui introdus acest prag valoric şi la alte infractiuni, 
cum ar fi: furtul, delapidarea, neglijenta in serviciu etc., fiind totodată, şi raţiunea modificării textelor. Înlocuirea 
răspunderii penale îşi găseşte temiul, aşa cum am arătat, în necesitatea unei concordante între natura şi gravitatea 
diverselor încălcări ale ordinii de drept, pe de o parte, şi natura şi gravitatea răspunderii ce urmează a reveni 
suspecţilor, pe de altă parte. 


INCRIMINAREA TRANSMITERII HIV ÎN EUROPA 


Mihaela AGHENIȚEI, Luiza Tatiana PRICOP" 


Abstract : HIV transmission have been on the increase across Europe - most noticeably in a series of cases in 
Finland, the Netherlands, Sweden, and the United Kingdom. During this same period, HIV incidence and prevalence 
has increased, particularly in the countries of Eastern Europe and the Western and Central Asian Republics. In light of 
this and high profile media coverage of HIV transmission cases, there is concern that States might increasingly choose 
to legislate the criminalization of the transmission of HIV and prosecute people who transmit HIV, leading to the 
infringement of the human rights of people living with HIV or AIDS (PLWHA). 


Keywords: Criminalization; HIV; AIDS; public health; international human rights. 


În ultimii ani, au existat dovezi substanţiale anecdotale conform cărora urmăririle penale pentru transmiterea HIV 
au crescut în Europa - cel mai vizibil într-o serie de cazuri în Finlanda, Olanda, Suedia şi Regatul Unit. În aceeaşi 
perioadă, incidenţa şi prevalența HIV au crescut, în special în țările din Europa de Est şi în republicile din Asia de 
Vest şi din Asia Centrală. Având în vedere această acoperire mediatică a cazurilor de transmitere a infecției HIV, 
există îngrijorarea că statele ar putea alege din ce în ce mai mult să legitimeze criminalizarea transmiterii HIV şi să 
acuze persoanele care transmit HIV, ceea ce duce la încălcarea drepturilor omului ale persoanelor care trăiesc cu HIV 
HIV sau SIDA (PLWHA). Mai mult, astfel de legi pot fi văzute din ce în ce mai mult, în noul cadru juridic al unei 
Uniuni Europene extinse, ca instrument viabil de combatere a comportamentului care riscă transmiterea HIV, fără ca 
alte opţiuni să fie luate în considerare în mod adecvat.! 

Aceste preocupări au fost ridicate pe fondul unei lungi istorii de dezbateri de la începutul epidemiei HIV privind 
valoarea şi oportunitatea utilizării dreptului penal şi a altor măsuri punitive în răspunsul la epidemie. Pentru a 
contribui la dezvoltarea unei politici şi legi publice solide în ceea ce priveşte problema dreptului penal şi a HIV / 
SIDA, UNAIDS a elaborat în 2002 Legea penală, sănătatea publică şi transmisia HIV: un document privind opţiunile 
de politică.? Lucrarea a identificat o serie de politici publice, sănătate publică, drepturile omului şi considerente 
juridice pe care statele ar trebui să le ia în considerare atunci când iau decizii cu privire la utilizarea legii penale în 
contextul HIV şi SIDA. Aceasta a recomandat ca legea penală să fie utilizată doar în anumite cazuri ca o ultimă 
soluţie după ce legile şi politicile în materie de sănătate publică nu au reuşit să atingă obiectivele dorite. Mai mult, a 
recomandat ca, în cazul în care legea penală ar trebui să fie utilizată, nu ar trebui să fie specifică HIV, nu ar trebui 
aplicată actelor care nu prezintă risc substanțial de transmitere a HIV, nu ar trebui să se aplice cazurilor în care 
partenerul era conştient de situaţia pozitivă a pârâtului şi de statutul acestuia şi nu a existat nici o înşelăciune sau 
coerciție, nu ar trebui să se aplice pentru transmiterea neglijentă şi ar trebui să se solicite ca persoana HIV pozitivă să 
fi ştiut că a fost infectată şi să fi ştiut că prin comportamentul său a reprezentat un risc semnificativ de transmitere a 
virusului HIV?. 

La baza oricărui răspuns, în rezumat, lucrarea recomandă: 

e orice reacții legale sau politice la HIV şi SIDA, în special utilizarea coercitivă a puterii de stat, ar trebui să fie 
eficace în urmărirea generală a sănătăţii publice şi ar trebui să respecte normele internaţionale privind drepturile 
omului, în special principiile nediscriminării şi ale procesului echitabil; 

e Acţiunile statului care încalcă drepturile omului trebuie să fie justificate în mod corespunzător, astfel încât 
factorii de decizie politică să efectueze întotdeauna o evaluare a impactului legii sau politicii asupra drepturilor omului 
şi ar trebui să prefere măsurile mai "puțin invazive" posibile pentru atingerea obiectivului justificabil şi demonstrabil 
de prevenire a transmiterii bolii. 


* Lect. univ.dr. Facultatea de Drept, Universitatea "Dunărea de Jos”, Galaţi; Cercetător ştiinţific asociat, Institutul de Cercetări Juridice 
„Acad. Andrei Rădulescu” al Academiei Române; e-mail: maghenitei(O gmail.com 

** Consilier Juridic, ADR Regiunea de sud-est 

În acest context, studiul actual a căutat să identifice, să descrie pe scurt şi să analizeze legea în legătură cu 
incriminarea transmiterii HIV în uz la momentul studiului (2004) de către statele semnatare ale Convenţiei europene 
pentru apărarea drepturilor omului (CEDO) şi a libertăţilor fundamentale. Acest lucru a fost realizat astfel încât: (a) să 
furnizeze o analiză a tendințelor actuale în ceea ce priveşte incriminarea transmiterii HIV în Europa; (b) să asiste 
conformităţii acestor legi cu principiile şi obligaţiile privind drepturile omului; şi (c) să realizeze o abordare informată 
şi măsurată care se bazează pe drepturile omului şi sănătatea publică asupra utilizării legii pentru reglementarea 
comportamentului care poate duce la transmiterea HIV. 

Studiul a arătat că în momentul de faţă au fost folosite multe tipuri diferite de legi pentru a incrimina transmiterea 
HIV. Aceste legi variază de la legile specifice HIV până la folosirea dispozițiilor de drept penal general, la astfel de 
cazuri. Unele legi au impus intenţia deoarece unii nu au făcut-o cu intenţie ci au săvârşit doar o transmitere reală, ceea 
ce a determinat neincriminarea, în timp ce alţii au incriminat riscul transmiterii. În plus, unele legi au incriminat 
comportamentul "neglijent", în plus faţă de comportamentul "intenţionat". Deşi datele au fost greu de găsit cu privire 
la sex, etnie şi statutul juridic al celor urmăriți, aceasta s-a constatat şi la un număr semnificativ de bărbaţi, adesea 
imigranți şi din grupuri marginalizate. 

Un punct de plecare al chestionarului a fost acela de a separa țările care au incriminat transmiterea HIV de cele 
care nu au făcut-o. Cu toate acestea, din răspunsurile primite, a fost evident că a existat o a treia categorie: 
respondenţi care nu au putut spune categoric dacă transmiterea HIV ar putea fi urmărită şi în ţara lor. Respondenții 
din Bosnia şi Herţegovina au raportat că s-au aflat în această situaţie; cu toate acestea, răspunsurile altor persoane, 
cum ar fi cele din Regatul Unit, au arătat că situaţia nu ar fi evidentă până la obţinerea primei condamnări. 

În cazul transmiterii HIV, comportamentul prin care poate apărea transmiterea, în general, nu este considerat în 
sine ca fiind criminal, cu excepţia consumului de droguri injectabile şi, în anumite jurisdicții, a sexului între bărbați 
şi/sau sexul anal. Există teoreticul "om care amenință oamenii cu un ac umplut cu sânge infectat cu HIV”, dar acest 
comportament ar fi ilegal chiar dacă sângele conţinut nu a fost infectat cu HIV. În ţările analizate, nu au fost raportate 
astfel de incidente. De asemenea, nu au existat hotărâri de condamnare pentru transmiterea HIV de la mamă la copil. 
Când se iau în considerare efectele negative ale transmiterii HIV, cel mai evident lucru se referă la infectarea reală a 
unei persoane cu HIV. Cu toate acestea, respondenţii au raportat că în cel puţin 15 ţări, legea prevede, de asemenea, 
incriminarea expunerii unei alte persoane la riscul infectării cu HIV. 

În Armenia, din informaţiile primite reiese că prejudiciul mai mic creat prin expunerea la infectarea cu HIV, 
raportat la un alt "risc evident” s-a reflectat prin sentința mai mică pronunțată (munca corecțională). În Norvegia nu 
s-au făcut distincţii între transmisia şi expunerea reală, ambele fiind pedepsite în aceeaşi frază. În Rusia, situarea unei 
alte persoane "sub riscul transmiterii HIV” este pedepsită prin limitarea libertăţii de până la trei ani, în timp ce 
infectarea unei persoane de o alta care este conştientă de statutul său HIV pozitiv se pedepseşte cu închisoare de până 
la cinci ani . Majoritatea țărilor care au pedepsit expunerea unei alte persoane la riscul infectării cu HIV, au raportat că 
au o legislaţie specifică care incriminează transmiterea HIV. În mod excepțional, Georgia a avut o legislaţie specifică 
în legătură cu HIV, însă expunerea la HIV nu a fost incriminată. 

În țările fără legislaţie specifică HIV, s-a raportat că acuzaţiile de transmitere a virusului HIV au fost incluse întro 
varietate de legi diferite. Etichetele utilizate ar putea fi în mare parte clasificate în trei grupe, deşi etichetarea similară 
nu implică uniformitatea sancțiunii. În unele ţări, urmărirea penală pentru transmiterea HIV s-ar putea regăsi în mai 
multe legi, depăşind această clasificare(a se vedea Finlanda)”. Cele trei categorii şi modalităţile lor au fost: 

1. Transmiterea de boli contagioase/infecții cu transmitere sexuală/provocarea de vătămări corporale : * Austria - 
pericol de boală transferabilă; e Belgia - cauzând boală; * Bosnia şi Herţegovina - transmiterea bolilor transmisibile; ° 
Croaţia - care infectează cu o boală venerică; 

e Republica Cehă - transmiterea bolii; e Estonia - cauzând pagube produse de sănătate; ° Islanda - răspândirea 
bolii contagioase; * Irlanda - rău grav; * Liechtenstein - pericol prin intermediul bolii; * Lituania - bolnav sau rănit; * 
Olanda - cauzează un efect negativ asupra sănătății cuiva; Portugalia - ofensează sănătatea; * Suedia - provoacă boală; 
e Elveţia - răspândirea bolilor umane 

2. Vătămarea corporală /Tentativă omor /Vătămarea corporală gravă/Tentativă omor cu rezultate agravate: e 
Croația - provoacă vătămări corporale grave; * Finlanda - Tentativă omor, agresiune agravantă; * Franţa - vătămare 
corporală; e Germania - vătămare corporală, vătămare corporală periculoasă, vătămare corporală gravă; * Ungaria - 
vătămare corporală; * Liechtenstein - vătămare corporală, vătămare corporală gravă; * Olanda - vătămare corporală 
gravă; * Suedia - Tentativă omor, vătămare corporală; * Elveţia - vătămarea corporală gravă; * Regatul Unit - care 
provoacă vătămări corporale grave. 

3. Uciderea/omuciderea/otrăvirea/omuciderea: * Finlanda - omor, ucidere, omucidere; * Franţa — otrăvire; e° 
Suedia - pericol mortal. 


+ Detention or Prevention, AIDS FONDS, 2004. 

Deşi nu este surprinzător faptul că există multe formulări diferite ale legilor privind incriminarea transmiterii 
HIV, aceste diferențe depăşesc cu mult limitele legate de limbaj şi etichetare. Eticheta ataşată unei infracțiuni este 
importantă deoarece se referă la posibilitatea de a prevedea sancțiuni penale pentru anumite comportamente. 
aceeaşi ”vătămare” (transmiterea HIV), aplicarea diferitelor etichete a dus la o divergență largă în ceea ce 
previzibilitatea infracţiunii, gradul de sancţionare impus şi/sau condamnarea morală implicită. În afară de Belgia, 
Croația şi Slovacia, unde nu a fost cerut niciun element de vina, adică provocarea unei vătămări per se a fost 
suficientă pentru a fi un act infracțional. 

Studiul a confirmat necesitatea cercetării în continuare a potenţialelor încălcări ale drepturilor omului 
prezente într-un anumit aspect al sistemelor de aplicare a legii penale şi al sistemelor judiciare în ceea ce priveşte 
privative de libertate sau deportare ar putea constitui o încălcare a drepturilor la viaţă, sănătate şi libertate față de 
tratamentul crud, inuman sau degradant. În unele cazuri menţionate mai sus, deportarea a fost în principal în ţările 
africane, unde tratamentul antiretroviral nu este încă garantat fiecărei persoane care trăieşte cu HIV şi SIDA. 
Curtea Europeană a Drepturilor Omului a constatat că trimiterea unui om HIV pozitiv într-o ţară în care nu se 
putea garanta un tratament sau o îngrijire eficientă a constituit o încălcare a articolului 3 din CEDO care prevede 
că "nimeni nu va fi supus torturii, inumanității, degradării sau pedepsei”. 

Cazul finlandez menţionat mai sus, în care un bărbat a fost deportat şi separat de soția finlandeză şi de copii, 
ridică posibilitatea încălcării articolului 8: "Dreptul la respectarea vieţii private şi de familie”. 

Detenţia şi izolarea forțată ar putea constitui o încălcare a articolului 5 din CEDO, care garantează "dreptul 
la libertate şi securitate”. Având în vedere tot ceea ce se ştie despre modul în care este transmis HIV, ar fi greu să 
justificăm izolarea timp de peste şase ani, aşa cum s-a întâmplat într-un incident din Suedia. 

Unele dintre organizaţiile de sprijin care au răspuns, au avut de-a face cu aceste probleme deja, într-un fel 
sau altul. Extinderea acestei implicări a variat de la supravegherea evenimentelor până la sprijinul activ pentru cei 
urmăriți penal sau pentru avocaţii acestora. Unele organizații au fost, de asemenea, campanii pentru a-şi schimba 
sau forma legile lor naţionale privind incriminarea transmiterii HIV. 

Cu toate acestea, a existat adesea un sentiment că organizaţiile au fost depăşite de evenimente. Este posibil 
ca, în faţa mijloacelor de informare în masă sau a ostilității publice şi împiedicate de dificultăţile de a obţine 
informaţii faptice sau de a accepta o viziune asupra problemei, unele organizații au considerat prudent să rămână 
tăcute. Oricare ar fi cauza, s-a constatat că, în mai multe țări, nu există o sursă de experienţă comunitară sau ONG 
cu privire la HIV şi legea de incriminare a răspândirii acestei boli. Se speră că exercițiul actual va contribui la 
relansarea atenţiei asupra problemei, la construirea înțelegerii, interesului şi capacităţii naţionale interne în ceea 
ce priveşte HIV şi legea care să prevadă expres toate situațiile analizate. 


5 Levy J (199). "HIV pathogenesis and long-term survival". AIDS 7 (11): 1401-10.doi:10.1097/00002030- 
199311000-00001. PMID 8280406.; Smith J, Daniel R (2006). "Following the path of the virus: the exploitation of host DNA repair mechanisms 
by retroviruses". ACS Chem Biol 1 (4): 217-26. doi:10.1021/cb600131q.PMID 17163676.; Gilbert P, McKeague I, Eisen G, Mullins C, 

ORDINUL EUROPEAN DE ANCHETĂ - CEL MAI NOU INSTRUMENT DE 
COOPERARE JUDICIARĂ INTERNAȚIONALĂ ÎN MATERIE PENALĂ: 


Daniela DEDIU* 


Abstract: The purpose of this paper is to analyze the newest instrument for international cooperation in criminal 
matters — the European Investigation Order. The Order was laid out in the Directive 2014/41/EU of the European 
Parliament and of the Council of 3 April 2014 and the main goal was the introduction of a single instrument for the 
gathering of evidence between EU Member States in cases with a cross-border dimension. The paper tries to 
systematize the general framework in which the European Investigation Order works and to present the novelties for 
the instruments of judicial cooperation in criminal matters under the principle of mutual recognition. However, the 
presentation is not exhaustive; it is meant to offer a preliminary analysis of the provisions of the Directive and to open 
new direction of research. 


Key words: European investigation order; principle of mutual recognition; judicial cooperation in criminal 
matters; mutual legal assistance. 


1. Contextul adoptării ordinului european de anchetă 

Directiva 2014/41/UE a Parlamentului European şi a Consiliului din 3 aprilie 2014 privind ordinul european de 
anchetă în materie penală,! (în continuare — “Directiva”) a fost transpusă în legislaţia noastră internă prin cele mai 
recente modificări ale Legii nr. 302/2004 privind cooperarea judiciară internațională în materie penală? (în continuare 
- “Legea”), scopul său fiind acela de a facilita şi grăbi obținerea şi transferul probelor între statele membre ale Uniunii 
Europene, dar şi de a institui proceduri armonizate de obţinere a acestora. 

Originile îndepărtate ale ordinului european de anchetă pot fi identificate în lucrările Consiliului European de la 
Tampere (1999), prilej cu care, în paradigma cooperării judiciare în materie penală” între statele membre ale Uniunii 
Europene şi-a făcut loc principiul recunoaşterii reciproce denumit „piatra de temelie a cooperării judiciare în materie 
penală”. Astfel, în punctul 36 al Programului de măsuri adoptate de Consiliu, se prevede că „principiul recunoaşterii 
reciproce se va aplica şi măsurilor anterioare judecății, în special celor care vor permite autorităţilor competente să 
obţină probe şi să sechestreze bunuri mobile; probele obţinute legal de o autoritate a unui stat membru vor fi 
admisibile în fața instanţelor din alt stat membru, luând în considerare standardele aplicabile în aceasta din urmă”. 

În anii care au urmat, s-a încercat îndeplinirea acestor obiective. În acest sens, Programul de la Haga a menţionat 
în mod expres obținerea şi admisibilitatea probelor printre măsurile de implementare a principiului recunoaşterii 
reciproce a deciziilor judiciare în materie penală’. Ulterior, prin Programul de la Stockholm, acest obiectiv este readus 
în discuţie, considerându-se că trebuie să se urmărească instituirea unui sistem cuprinzător pentru obţinerea probelor 
în cazurile cu o dimensiune transfrontalieră, pe baza principiului recunoaşterii reciproce şi, întrucât instrumentele 
existente în domeniu constituie un regim fragmentar, este necesară o nouă abordare, pe baza acestui principiu, dar de 
asemenea, trebuie să se ia în considerare flexibilitatea sistemului tradițional de asistență judiciară reciprocă“. 

În aceste condiţii, Directiva privind ordinul european de anchetă în materie penală vine să înlocuiască 
„dispoziţiile corespunzătoare” din convențiile de asistență judiciară aplicabile între statele membre, în special: 
Convenţia europeană privind asistenţa judiciară reciprocă în materie penală a Consiliului Europei din 20 aprilie 1959, 


* Lucrarea este elaborată în perioada de sustenabilitate a proiectului cu titlul “Studii doctorale şi postdoctorale Orizont 2020: promovarea 
interesului naţional prin excelenţă, competitivitate şi responsabilitate în cercetarea ştiinţifică fundamentală şi aplicată românească", număr de 
identificare contract POSDRU/159/1.5/S/140106. Proiectul estecofinanțat din Fondul Social European prin Programul Operaţional Sectorial 
Dezvoltarea Resurselor Umane 2007-2013. Investeşte în Oameni! 

* Doctorand, Institutul de Cercetări Juridice „Acad. Andrei Rădulescu”, Şcoala de Studii Avansate a Academiei Române (SCOSSAR); 
Procuror, Parchetul de pe lângă Judecătoria Sector 1 Bucureşti; e-mail: dannyelle_dediu(âyahoo.com 

! Publicată în Jurnalul Oficial al Uniunii Europene L130/1 din 01 mai 2014. 

2 Republicată în Monitorul Oficial al României, Partea I, nr. 377 din 31 mai 2011, completată prin Legea nr. 236 din 5 decembrie 2017, 
publicată în Monitorul Oficial al României nr. 993 din 14 decembrie 2017. 

3 În prezent, sediul materiei pentru cooperarea judiciară în materie penală în Uniunea Europeană se regăseşte în Titlul V art. 82-86 din 
Tratatul de Funcționare al Uniunii Europene. 

4 Consiliul de la Tampere, Finlanda, 15-16 octombrie 1999. Programul de măsuri adoptate cu acest prilej a fost publicat în Jurnalul Oficial 
al Comunităţilor Europene nr. C 12 E din 15 ianuarie 2001. 

5 A se vedea pct. 3.3.1 din Programul de la Haga: consolidarea libertăţii, securităţii şi justiției în Uniunea Europeană, publicat în Jurnalul 
Oficial al Uniunii Europene C 53/1 din 03 martie 2005. 

6 A se vedea pct. 3.1.1. din Programul de la Stockholm - O Europă deschisă şi sigură în serviciul cetățenilor şi pentru protecţia acestora, 
publicat în Jurnalul Oficial C 115 din 04 mai 2010. 

precum şi cele două protocoale suplimentare aferente, Convenţia de punere în aplicare a Acordului Schengen”, 
Convenţia privind asistenţa judiciară reciprocă în materie penală între statele membre ale Uniunii Europene din 29 
mai 2000 şi protocolul său adițional. Aceste instrumente nu sunt totuşi eliminate, Directiva înlocuind numai 
dispoziţiile acestora referitoare la executarea măsurilor de anchetă. Ordinul european de anchetă înlocuieşte de 
asemenea alte instrumente din sfera recunoaşterii reciproce: Decizia-cadru 2008/978/JAI privind mandatul european 
de obţinere a probelor”, iar dispoziţiile Deciziei-cadru 2003/577/JAL sunt înlocuite numai în ceea ce priveşte 
înghețarea probelor!”. 

Prevederile Directivei se aplică în relația dintre statele membre care au transpus actul în legislaţia internă, mai 
puţin în relaţia cu Irlanda şi Danemarca. 


2. Ordinul european de anchetă — o decizie judiciară emisă sau validată de o autoritate judiciară 

Ordinul european de anchetă este definit ca o decizie judiciară emisă sau validată de o autoritate judiciară a unui 
stat membru, în scopul ducerii la îndeplinire a uneia sau mai multor măsuri de anchetă specifice într-un alt stat 
membru, în vederea obţinerii de probe sau în vederea transmiterii probelor care se află deja în posesia autorității 
competente din statul de executare. (art. 1 alin. 1 din Directivă). 

Un ordin european de anchetă include orice măsură de anchetă, cu excepţia instituirii unei echipe comune de 
anchetă şi a strângerii de probe în cadrul unei echipe comune de anchetă. Excluderea din domeniul de aplicare a 
echipelor comune de anchetă îşi găseşte motivaţia în aceea că, în privința acestora, cadrul legal existent deja este mai 
favorabil obţinerii probelor decât cel oferit de recunoaşterea reciprocă, în plus probele astfel obţinute pot fi folosite 
fără restricţii între membrii echipei de anchetă!!. 

În afară de constituirea echipelor comune de anchetă, din domeniul de aplicarea al Directivei sunt excluse alte 
forme de asistenţă care nu vizează obținerea probelor sau pentru care există o procedură mai simplă de transmitere sau 
executare (cum este cazul notificării actelor procedurale, pentru care art. 5 alin. 1 din Convenţia din 2000 prevede 
comunicarea prin poştă) ?. 

Încă din definiţia dată de art. 1 din Directivă, se subliniază că ordinul european de anchetă reprezintă o decizie 
judiciară emisă sau validată de o autoritate judiciară a unui stat membru. Ca element de noutate, Directiva a optat 
pentru definirea termenilor de „autoritate judiciară emitentă”, punând astfel capăt discuţiilor cu privire la această 
noţiune prin prisma celorlalte instrumente de cooperare judiciară în materie penală bazate pe recunoaştere reciprocă. 
Astfel, în acest concept se poate include nu numai un judecător sau instanţele unui stat membru, ci potrivit Directivei, 
autoritatea judiciară este reprezentată de un judecător, o instanţă judecătorească, un judecător de instrucţie sau un 
procuror competent pentru cauza vizată. (art. 2 lit. c, pet. i din Directivă) Deopotrivă, ţinând cont de diversitatea 
sistemelor juridice ale statelor membre, Directiva recunoaşte ca provenind de la o autoritate judiciară competentă şi un 
ordin european de anchetă emis de orice altă autoritate competentă, astfel cum este definită de către statul emitent, 
care acţionează, în cazul respectiv, în calitate de autoritate de anchetă în cadrul procedurilor penale, care are 
competenţa să dispună strângerea de probe în conformitate cu dreptul intern. Totuşi, înainte de a fi transmis autorităţii 
executante, ordinul european de anchetă trebuie validat, după examinarea conformităţii sale cu condiţiile pentru 
emiterea unui ordin european de anchetă, de către un judecător, o instanță judecătorească, un judecător de instrucţie 
sau un procuror din statul emitent. (art. 2 lit. c, pet. ii din Directivă) În cazul în care ordinul european de anchetă a fost 
validat de o autoritate judiciară, autoritatea respectivă poate fi considerată, de asemenea, autoritate emitentă în sensul 
transmiterii ordinului european de anchetă!?. 

Reglementarea poate fi completată cu principiile dezvoltate de Curtea de Justiţie a Uniunii Europene într-o serie 
de hotărâri recente pe temeiul altui instrument de cooperare bazat pe principiul recunoaşterii reciproce, mandatul 
european de arestare!*, în care a negat posibilitatea ca un Minister al Justiţiei al unui stat membru sau un organ de 


7 Convenţia de punere în aplicare a Acordului Schengen din 14 iunie 1985 între guvernele statelor din Uniunea Economică Benelux, 
Republicii Federale Germania şi Republicii Franceze privind eliminarea treptată a controalelor la frontierele comune, publicată în Jurnalul 
Oficial L 239 din 22 septembrie 2000. 

8 Flore, D., Droit penal européen. Les enjeux d'une justice penale européenne, Larcier, Bruxelles, 2014, p. 559. 

9 Decizia-cadru 2008/978/JAL a Consiliului din 18 decembrie 2008 privind mandatul european de obţinere a probelor în scopul obţinerii de 
obiecte, documente şi date în vederea utilizării acestora în cadrul procedurilor în materie penală, publicată în Jurnalul Oficial L 350 din 30 
decembrie 2008. 

0 Decizia-cadru 2003/577/JAL a Consiliului din 22 iulie 2003 privind executarea în Uniunea Europeană a ordinelor de înghețare a 
bunurilor sau a probelor, publicată în Jurnalul Oficial L 196, din 02 august 2003. 

! Flore, D., op. cit., p. 558. 

2? A se vedea Eurojust, Note on the meaning of „corresponding provisions” and the applicable legal regime in case of delayed 
transposition of the EIO Directive, disponibil on-line la http://data.consilium.europa.eu/doc/document/ST-9936-2017-INIT/en/pdf. 

3 A se vedea pentru detalii Bachmaier, L., Transnational Evidence. Towards the Transposition of Directice 2014/41 Regarding the 
European Investigation Order in Criminal Matters, în „Eucrim”, nr. 2/2015, p. 49-50. 

4 Decizia-cadru 2002/584/JAI a Consiliului din 13 iunie 2002 privind mandatul european de arestare şi procedurile de predare între statele 
membre, publicată în Jurnalul Oficial L 190, din 18 iulie 2002. 

poliţie să fie incluse în sfera noțiunii de autoritate judiciară, însă a recunoscut încadrarea în noțiunea de decizie 
judiciară a unui mandat emis de poliţia națională şi validat de către procuror". 

În reglementarea noastră naţională, potrivit art. 268° alin. 1 din lege, autorităţile competente române pentru 
emiterea unui ordin european de anchetă sunt reprezentate de procurorul care efectuează sau supraveghează urmărirea 
penală sau judecătorul competent, potrivit fazei procesuale, din oficiu sau la cererea părţilor sau subiecților procesuali 
principali, în condiţiile prevăzute de Codul de procedură penală. 

Atunci când România este stat de executare, recunoaşterea şi executarea unui ordin european de anchetă sunt de 
competența parchetului sau instanței competente material şi după calitatea persoanei, potrivit legii române. 
Competența teritorială este determinată în funcție de locul unde urmează să fie dusă la îndeplinire măsura de anchetă. 
Ordinele europene de anchetă care privesc fapte care, potrivit legii, sunt de competenţa Direcţiei de Investigare a 
Infracţiunilor de Criminalitate Organizată şi Terorism sau a Direcţiei Naţionale Anticorupţie se recunosc şi se execută 
de către acestea (art. 2685 alin. 2 din lege). 


3. Tipuri de proceduri pentru care poate fi emis ordinul european de anchetă 

Un ordin european de anchetă poate fi emis în cadrul procedurilor prevăzute de art. 4 din Directivă, în care se 
includ nu numai proceduri penale, ci şi anumite proceduri de tip administrativ sau civile: în cazul procedurilor penale 
iniţiate de către o autoritate judiciară sau care pot fi iniţiate în fața unei autorităţi judiciare cu privire la o infracţiune în 
temeiul dreptului intern al statului emitent; în proceduri iniţiate de autorități administrative sau autorități judiciare cu 
privire la fapte care constituie încălcări ale normelor de drept şi care sunt incriminate prin dreptul intern al statului 
emitent şi în cazul în care decizia poate da naştere unei acțiuni în fața unei instanţe competente în special în materie 
penală; în cazul procedurilor inițiate de autorități judiciare cu privire la fapte care constituie încălcări ale normelor de 
drept şi care sunt incriminate prin dreptul intern al statului emitent şi în cazul în care decizia autorităţilor menţionate 
poate da naştere unei acțiuni în fața unei instanțe competente în special în materie penală; în legătură cu aceste 
proceduri care privesc infracțiuni sau încălcări care pot angaja răspunderea unei persoane juridice sau pot conduce la 
aplicarea de pedepse unei persoane juridice în statul emitent. 

Dacă din punctul de vedere al sistemului juridic român includerea unor categorii de proceduri non-penale în sfera 
celor care pot da loc la emiterea unui ordin european de anchetă poate suscita rezerve, trebuie menţionat că alte 
sisteme juridice ale statelor membre cunosc reglementate aşa numitele „infracțiuni administrative”. Spre exemplu, 
sistemul de drept german se poate întâlni o astfel de o categorie de infracțiuni denumite „Ordnungswidrigkeiten” care 
nu sunt sancţionate de instanțele penale, ci de instanțele administrative, însă în urma hotărârii luate de corpul 
administrativ poate fi declanşată o procedură în faţa instanţelor penale'“. 


4. Conţinutul şi forma ordinului european de anchetă 

Conţinutul obligatoriu al ordinului european de anchetă se regăseşte în art. 5 din Decizia-cadru care se reflectă în 
art. 268“ alin. 2 din Legea nr. 302/2004 şi este dezvoltat în formularul anexă la ambele acte normative. Aşadar, din 
punct de vedere formal, ordinului european de anchetă este reprezentat de un formular unic aflat la dispoziția 
autorităților judiciare din statele membre, menit să compenseze diferențele dintre sistemele judiciare ale acestuia. 
Ordinul european de anchetă cuprinde în special următoarele informaţii: date referitoare la autoritatea emitentă şi, 
după caz, la autoritatea de validare; obiectul şi motivele ordinului european de anchetă; informaţiile necesare 
disponibile cu privire la persoana sau persoanele în cauză; o descriere a faptei penale care face obiectul anchetei sau al 
procedurilor, precum şi dispoziţiile de drept penal aplicabile ale statului emitent; o descriere a măsurii sau măsurilor 
de investigare solicitate şi a probelor care urmează să fie obținute. 


5. Condiţii pentru emiterea ordinului - proporţionalitatea 

Potrivit art. 6 din Directivă, un ordin european de anchetă poate fi emis dacă emiterea acestuia este necesară şi 
proporțională față de scopul procedurilor menţionate la articolul 4, ținând cont de drepturile persoanei suspectate sau 
acuzate şi măsura sau măsurile de investigare indicate în ordinul european de anchetă ar putea fi dispuse în acelaşi 
condiţii într-o cauză internă similară. 

Înainte de emiterea sau validarea ordinului european de anchetă, îi revine astfel autorității emitente să stabilească 
sunt dacă necesare, adecvate şi proporționale atât emiterea unui ordin european de anchetă, cât şi probele sau măsurile 
cerute. Dintre aceste condiţii — necesar, adecvat proporțional, proporționalitatea este cu siguranță cel mai greu de 


15 A se vedea în acest sens, CJUE: C-452/16 PPU, Krzysztof Marek Poltorak, Hotărârea din 10 noiembrie 2016, ECLI:EU:C:2016:858; 
C-477/16 PPU, Ruslanas Kovalkovas, Hotărârea din 10 noiembrie 2016, ECLI:EU:C:2016:861; C-452/16 PPU, Halil Ibrahim Özçelik, Hotărârea 
din 10 noiembrie 2016, ECLI:EU:C:2016:860. Pentru o privire panoramică asupra celor trei hotărâri a se vedea şi Dediu, D., Cooperarea 
judiciară internaţională în materie penală în lumina jurisprudenţei recente a curţii de justiție a uniunii europene, comunicare susținută la 
sesiunea ştiinţifică a Institutului de Cercetări Juridice al Academiei Române ,„10 ani de la aderarea României la Uniunea Europeană. Impactul 
asupra evoluţiei dreptului românesc”, Bucureşti, 2017, p. 633-643. 

16 A se vedea site-ul www.gesetze-im-internet.de. 

stabilit, dar mai ales este dificil de găsit un sens general valabil al termenului în toate statele membre!”. În principiu, 
recunoaşterea reciprocă este incompatibilă cu proporționalitatea, executarea deciziei care face obiectul acestuia 
făcându-se într-o manieră automată, fără o evaluare a deciziei străine!*. În egală măsură, experiența mandatului 
european de arestare a determinat statele membre să manifeste mai multă precauţie în privinţa ordinului european de 
anchetă, încercând a se limita folosirea abuzivă a acestuia în cadrul procedurilor penale!?. 

Cu toate acestea, Directiva nu introduce un motiv de refuz bazat pe lipsa de proporționalitate, controlul necesităţii 
şi proporționalităţii revenindu-i autorităţii judiciare emitente, iar autoritatea de executarea are posibilitatea în condițiile 
în care consideră că nu sunt îndeplinite aceste condiţii să se consulte cu autoritatea emitentă cu privire la importanța 
executării ordinului european de anchetă, în urma căreia autoritatea emitentă poate alege să retragă ordinul european 
de anchetă. Pentru autoritatea emitentă, considerentul 11 din Preambulul Directivei explică conţinutul controlului de 
proporţionalitate ce trebuie efectuat de aceasta: „să determine dacă probele solicitate sunt necesare şi proporționale 
faţă de scopul procedurilor, dacă măsura de investigare aleasă este necesară şi proporțională față de strângerea 
probelor în cauză şi dacă, prin emiterea unui ordin european de anchetă, un alt stat membru ar trebui implicat în 
strângerea probelor respective”. 

Deopotrivă, un alt element de proporționalitate poate fi regăsit în art. 10 alin. 3 din Directivă care introduce 
regula „măsurii mai puţin intruzive””0, care autorizează autoritatea de executare să recurgă la o măsură de investigare 
alta decât cea indicată în ordinul european de anchetă, atunci când măsura de investigare selectată de autoritatea 
executantă ar avea acelaşi rezultat ca măsura de investigare indicată în ordinul european de anchetă, prin mijloace mai 
puţin intruzive. 

În afară de evaluarea proporționalităţii măsurii, un alt element care poate fi încadrat tot în conceptul de 
proporționalitate se referă la dimensiunea practică”!, mai exact la impactul costurilor pentru statul de executare. Ca 
regulă, statul executant suportă toate costurile efectuate pe teritoriul statului executant care sunt legate de executarea 
unui ordin european de anchetă (art. 21. alin. 1 din Directivă). Totuşi, art. 21 alin. 2 din Directivă introduce o 
procedură de consultare între autoritățile implicate, în cazul în care autoritatea executantă consideră că respectivele 
costuri ale executării ordinului european de anchetă pot deveni excepţional de ridicate. Consultarea vizează 
posibilitatea şi modalitatea de împărţire a costurilor sau de modificare a ordinului european de anchetă. În situaţia în 
care nu se poate ajunge la un acord cu privire la costurile executării, autoritatea emitentă poate decide: să retragă 
parțial sau total ordinul european de anchetă sau să menţină ordinul european de anchetă şi să suporte acea parte a 
costurilor considerată excepțional de ridicată. 


Concluzii 

Lucrarea tratează numai anumite aspecte referitoare la ordinul european de anchetă în materie penală, menite să 
ofere o analiză preliminară a reglementărilor din Directivă şi din legislaţia naţională cu privire la cel mai recent 
instrument de obținere a probelor în procedurile penale. Neîndoielnic, cu privire la acesta va fi nevoie de o analiză în 
detaliu, spre exemplu, procedura de recunoaştere şi executare, motivele de nerecunoaştere şi neexecutare sau respectul 
drepturilor fundamentale în lumina garanţiilor oferite de Directivă. 

Am încercat totuşi să sistematizăm cadrul general în care un ordin european de anchetă funcționează, pornind de 
la originile Directivei şi prezentând câteva elemente de noutate pentru instrumentele de cooperare în materie penală 
aflate sub umbrela principiului recunoaşterii reciproce. 


17 Bachmaier, L., op.cit., p. 51. 

18 Flore, D., op. cit., p. 629. 

19 A se vedea Alegrezza, S., Collecting criminal evidence across the European Union: The European investigation order between flexibility 
and proportionality, în Ruggeri, S. (Ed.), Transnational Evidence and Multicultural Inquiries in Europe, Springer International Publishing 
Switzerland, 2014, p. 51-65. 

20 Ibidem, p. 64. 

21 Flore, D., Droit pénal européen. Les enjeux d'une justice pénale européenne, Larcier, Bruxelles, 2014, p. 631. 


RECURSUL ÎN CASAŢIE. 

Abstract : The study does not intend to make an in extenso presentation of cassation appeal as an extraordinary 
way of attack, but only briefly outlines the evolution of regulations in this field, as well as actual trends in recent 
history. 

Remedies are means provided by the law by which the State, through the Public Ministry, and the persons 
designated by law promote a judicial control in which criminal judgments are verified in order to abolish those 
judgments which contain factual and legal errors and replacing them with judgements in accordance with law and 
truth. Remedies against court decisions, both ordinary and extraordinary, are based on the need to control the work 
of the courts. Following the exercise of judicial control, possible errors in the judicial process can be avoided either 
in establishing facts or in law enforcement. 

1. Căile de atac sunt mijloace prevăzute de lege prin care Statul, prin Ministerul Public, dar şi persoanele anume 
desemnate de lege promovează un control judecătoresc în cadrul căruia se verifică hotărârile judecătoreşti penale, în 
vederea desființării acelor hotărâri care conţin erori de fapt şi de drept şi înlocuirea lor cu hotărâri conforme cu legea 
şi adevărul. 

Legea fundamentală, Constituţia! României, prin art. 129 a consacrat principiul potrivit căruia "împotriva 
hotărârilor judecătoreşti, părțile interesate şi Ministerul Public pot exercita căile de atac, în condiţiile legii”. 


2. Căile de atac împotriva hotărârilor judecătoreşti, atât căi ordinare cât şi extraordinare, sunt instituite din 
necesitatea controlării activităţii desfăşurate de instanţele judecătoreşti. În urma exercitării controlului judiciar se pot 
înlătura eventualele erori din activitatea de judecată, fie în privinţa stabilirii faptelor, fie în ce priveşte aplicarea legii”. 
Doctrina” a arătat că o hotărâre judecătorească, cu toate garanţiile înscrise în lege şi Constituţie, ar putea cuprinde 
erori de judecată şi de soluţionare (prezumție de eroare“) şi că în cadrul noii judecăţi aceste erori vor fi înlăturate 
(prezumția de îndreptare). Tot doctrina“ a atras atenția însă că termenul folosit, cel de “prezumție” dă o apreciere 
apriorică negativă activităţii de judecată, ducând la scăderea prestigiului justiţiei. În acest context s-a sugerat că 
folosirea termenului de ”posibilitate” ca o hotărâre judecătorească să nu fie legală şi temeinică ar fi mai corect şi nu ar 
afecta prestigiul de care ar trebui să se bucure justiţia, cazurile de netemeinicie sau nelegalitate fiind de excepție. De 
aceea căile de atac sunt considerate ca fiind remedii procesuale”, prin ele putându-se îndrepta eventualele erori 
cuprinse în hotărârile judecătoreşti. 

3. În ceea ce priveşte viciile fundamentale care pot afecta o hotărâre judecătorească, acestea pot fi, potrivit 
doctrinei menţionate: pronunţarea hotărârii judecătoreşti este rezultatul nesocotirii regulilor de procedură penală care 
asigură aflarea adevărului şi garantează drepturile părților (vitium in procedendo); soluţionarea greşită a cauzei 
(vitium in judicando); stabilirea greşită a situației de fapt (error in facto), care a avut ca rezultat condamnarea unui 
nevinovat sau achitarea unui vinovat, fie prin aplicarea greşită a normelor de drept substanţial, fie prin omiterea 
aplicării lor (error in jure). 


* Lucrarea este elaborată în perioada de sustenabilitate a proiectului cu titlul „Studii doctorale şi postdoctorale Orizont 2020: promovarea 
interesului național prin excelență, competitivitate şi responsabilitate în cercetarea ştiinţifică fundamentală şi aplicată românească”, număr de 
identificare contract POSDRU-159/1.5/S/140106. Proiectul este cofinanțat din Fondul Social European prin Programul Operaţional Sectorial 
Dezvoltarea Resurselor Umane 2007-2001 3. Investeşte în Oameni! 

* dr., cercetător ştiinţific gradul III, Institutul de Cercetări Juridice "Acad. Andrei Rădulescu”, Academia Română; e-mail: 
bversavia@ gmail.com 

4. Căile de atac fac parte din instituţiile fazei de judecată deoarece pot fi îndreptate numai împotriva unor hotărâri 

pronunţate de instanţele judecătoreşti. Legiuitorul face o clasificare a căilor de atac, în funcţie de caracterul hotărârii 
atacate şi anume: căi ordinare şi căi extraordinare de atac. Căile ordinare sunt acelea prin care se atacă hotărâri 
judecătoreşti nedefinitive, care nu au dobândit putere de lucru judecat (în reglementarea anterioară, Codul de 
procedură penală din 1968 căile de atac ordinare apelul şi recursul făceau parte din sistemul gradelor de jurisdicție, iar 
până în anul 1948! atât în legislaţia română cât şi străină era inclusă şi opoziţia!!, ca şi cale ordinară de atac). Căile 
extraordinare de atac sunt acelea prin care se atacă hotărâri definitive care au intrat în autoritatea de lucru judecat. 
Codul de procedură penală din 1968 reglemeta ca şi căi extraordinare de atac: contestaţia în anulare, revizuirea şi 
recursul în interesul legii, iar până la modificarea din anul 2004, prin legea nr. 576/2004!?, şi recursul în anulare. 
5. Un alt criteriu de care se face vorbire în doctrină!” este acela al conţinutului şi întinderii căii de atac'*. Astfel, 
sunt căi de atac ordinare numai acelea care pun în discuţie din nou întreaga cauză, în fapt şi în drept, fără a fi limitate 
la anumite temeiuri (de exemplu: opoziţia şi apelul). Calea extraordinară de atac atrage examinarea hotărârii atacate 
sub aspectul regularităţii procedurale, al respectării legii şi numai pentru anumite erori. Astfel, erau considerate căi 
extraordinare de atac: recursul în casare, recursul extraordinar şi revizuirea. 


6. În ceea ce priveşte calificarea recursului ca o cale ordinară sau extraordinară de atac, prof. Ioan Tanoviceanu!$ 
include recursul penal printre căile extraordinare de atac, urmare a influenţei franceze în materie. Ulterior, V. 
Dongoroz, în revizuirea şi completarea Tratatului! adoptând caracterul definitiv sau nedefinitiv al hotărârii atacate 
considera recursul penal ca o cale ordinară de atac. Acest punct de vedere a fost confirmat prin adoptarea Codului de 
procedură penală de la 1936 şi de la 1968. 

Codul de procedură penală adoptat în 1968 reglementa recursul ca un al treilea grad de jurisdicție şi o a doua cale 
de atac ordinară. Existau însă şi situaţii în care anumite sentinţe pronunţate în primă instaţă nu puteau fi atacate cu 
apel ci doar cu recurs, recursul devenind astfel al doilea grad de jurisdicție. 

7. În legislaţia română de dinainte de 1948 recursul era considerat cea mai formalistă cale de atac, prin controlul 
limitat pe care îl provoca (vitium in procedendo şi error in jure), prin condițiile rigide în declararea şi judecarea sa 
precum şi prin soluţiile care puteau fi adoptate de instanța de recurs, în multe cazuri recursul fiind respins pentru 
motive formale. Reforma sistemului căilor de atac implica renunţarea la opoziţie şi la apel. În ceea ce priveşte 
desființarea apelului şi rămânerea unei singure căi de atac ordinare s-au pronunțat mari procedurişti ai vremii. Astfel, 
Bernardino Alimena” invoca două argumente împotriva apelului a) judecătorii din apel care nu au ascultat pe martori 
ci îi cunosc numai din rezumate poate infidele, decid în mod definitiv afacerea şi b) apelul nu există la infracţiuni mai 
grave, adăugând totodată că ”nu este siguranță dacă eroarea nu e la judecata de apel”. De asemenea, Ortolan’? scria: 
"convingerea noastră foarte hotărâtă este că nu trebuie să existe apel; niciodată apel, totdeauna un singur grad de 
jurisdicțiune în materie penală, fără să ne preocupăm de afacerile civile de care nu e vorba aici. Încenineala, 
transportările în alt oraş, adăugarea cheltuielilor, dar mai cu seamă contrazicerile în hotărârile justiţiei vor provoca 
lipsa de autoritate, alterarea respectului şi toate acestea pentru a ajunge în cele din urmă la o deciziune al unui al 
doilea judecător, care, în chestiunile de culpabilitate, nimic nu garantează a fi mai bună ca a primilor judecători, mai 
ales când această a doua deciziune e luată pe note, fără ascultare din nou a martorilor pe care primul judecător i-a 
audiat”. Contra apelului s-a pronunţat la noi şi Take Ionescu”? şi Ion lonescu-Dolj”. 

În cadrul Congresului din Catania din 1923?! s-a cerut eliminarea apelului ca grad de jurisdicție, argumentându-se 
că: 1) din moment ce nu există apel în pricinile criminale care sunt mai grave nu ar fi logic să existe pentru cazurile 
mai puțin grave şi 2) apelul, dezbătându-se în genere pe baza probelor de la prima instanţă, deci pe o procedură scrisă 


10 Legea nr. 345/1947 de modificare a Codului de procedură penală, publicată în M. Of. nr. 299 bis din 29 decembrie 1947, prin care sunt 
desființate opoziţia şi apelul, singura cale de atac ordinară rămânând recursul, transformat cale de atac atât de fapt, cât şi de drept. 

!! Opoziția este calea de atac prin care o parte din proces solicită instanței care a judecat-o în lipsă să anuleze hotărârea pronunţată, în 
vederea rejudecării cauzei în prezenţa sa. Principiile care stau la baza acestei căi ordinare de atac sunt principiul contradictorialității judecății şi 
principiul dreptului la apărare, C. Rătescu, N. Pavelescu, Codul de Procedură Penală, Adnotat, Tipografia şi Legătoria Penitenciarului 
Corecţional ” Văcăreşti”, Bucureşti, 1930, p.465-475. 

2 M. Of. Nr.1223 din 20 decembrie 2004. 

3 Grigore Gr. Theodoru, op. cit., p.11. 

4 R. Merle, A. Vitu, Traite de droit criminnel, tome II, Procedure penale, Ed. Cujas, Paris, 1979, p.794. 
5 I. Tanoviceanu, op.cit., p. 415, 418. 

é I. Tanoviceanu, Tratat de drept și procedură penală, ediţia a Il-a, Tipografia Curierul Judiciar, Bucureşti, 1927, p. 415 (comentariu V. 
Dongoroz). 

7B. Alimena, Studi di procedura penale, Torino, Fratelli Bocca Editori, 1906, p.114-115. 

8 Ortolan, Elementi di procedura penale, tomo II, Dalla stamperia del vaglio, Napoli, 1837, p.387. 

° Take Ionescu, Reforma magistraturii, 1881, p.16. 

2 Ton lonescu-Dolj, Curs de Procedură penală, Ed. SocecCo S.A., Bucureşti, 1937, p.444. 

21 Bolletino di Diritto penale, an. |, nr. 1, p.165-168. 

şi nu orală, este nesocotit principiul oralităţii şi prin aceasta instanța de apel se pronunţă în condiţii inferioare pentru 
aflarea adevărului față de prima. De asemnea, şi în cadrul Congresului juriştilor polonezi s-a discutat suprimarea 
apelului.” 

În comentariul său, V. Dongoroz” rămâne la părerea că apelul trebuie menţinut, argumentând că promptitudinea 
în realizarea justiţiei penale este recomandabilă, dar nu în detrimentul calităţii judecății, or apelul ar constitui o 
garanţie pentru înlăturarea erorilor de fapt şi de drept. Traian Pop se pronunță şi el, pentru menţinerea apelului”: ”a 
desființa apelul înseamnă a desfiinţa cea mai populară mai frecventă şi mai eficace cale de atac. A limita căile 
ordinare de atac la recurs înseamnă a menține calea de atac cea mai formalistă, mai dificilă şi mai puţin accesibilă 
justițiabililor neinformaţi în materia dreptului”?. Traian Pop mai argumenta că "deşi apelul este util constituind o 
garanție pentru justiţie, nu este însă o necesitate organică. Recursul este o necesitate organică şi ca atare nu poate lipsi 
din sistemul procesual penal”. Mergând pe această linie de argumentare, Constituţia României din 1923 (art. 103 al. 
ultim) a înscris principiul potrivit căruia "dreptul la recurs în casare este de ordin constituţional” astfel încât o lege 
ordinară nu avea puterea de a desființa această cale de atac. 


8. Potrivit Codurilor de procedură penală din 1864 şi 1936, judecata în recurs se mărginea la chestiunile de drept, 
în sensul examinării dacă la instanţa de fond au fost respectate dispoziţiile privitoare la desfăşurarea procedurii de 
judecată şi ale celor prevăzute de legea penală şi civilă. Această reglementare corespundea modelelor legislative din 
care s-au inspirat autorii ei (Codul de instrucţie criminală francez 1808 şi Codul de procedură penală italian 1930). 
Potrivit Codului de procedură penală de la 1864 competenţa de judecată în recurs a fost încredinţată multă vreme 
exclusiv Curţii de Casaţie, devoluţia recursului numai în drept justificându-se atât prin necesitatea de a nu încărca 
activitatea instanţei supreme cu situaţia de fapt (orientându-se atenția acesteia asupra unităţii de interpretare a legii) 
cât şi din tradiţia franceză. În Codul de procedură penală din 1936 judecarea recursului era reglementată ca fiind de 
competenţa şi a altor instanţe judecătoreşti, menţinerea controlului instanţei de recurs numai asupra chestiunilor de 
drept s-a datorat concepţiei de la acea vreme despre recurs, prin care se făcea o deosebire între această cale de atac şi 
apel. Aşadar, potrivit acestor Coduri, verificarea instanţei de recurs avea ca obiect, de regulă, respectarea legii de 
procedură penală şi a legii substanţiale de către instanţa de fond. Potrivit Codului de procedură penală din 1864 (art. 
405-413) instanţa de recurs avea dreptul să anuleze hotărârea penală dată în ultimă instanță de fond, în cazul în care 
s-a produs o violare a legii. Prin această expresie Codul se referea la lipsa de comptetență, violarea formelor 
procesuale, greşita aplicare a legii în ceea ce priveşte pedeapsa, omisiunea de a se pronunţa asupra unei cereri 
referitoare la un drept sau o facilitate dată de lege procurorului sau părţilor”f. Tot codul penal adoptat în 1936 a 
consacrat principiul neagravării situaţiei părții în propriul recurs. 


9. Legea Curţii de Casaţie din 1925 prevedea un număr mai mare de cazuri de anulare şi, întrucât toate recursurile 
erau judecate de instanța supremă (din anul 1879, cu excepţia anilor 1905-1907, recursurile îndreptate împotriva 
hotărârilor pronunţate de judecătorii erau de competenţa tribunalelor de județ”). Potrivit acestei legi se putea declara 
recurs în cazul unei ”violaţiuni” a legii sau principiilor de drept (art. 36 al. 3); cazurile de violare a legii erau: reaua 
constituire a instanţei, pronunţarea hotărârii de alţi judecători decât cei care au judecat, lipsa capacităţii funcționale a 
unuia sau mai multora dintre judecătorii care au judecat, necompetenţa, nemotivarea, omisiunea esenţială, violarea 
regulilor substanţiale de drept sau a formelor esenţiale, excesul de putere şi eroarea grosieră de fapt”. Cât priveşte 
violarea principiilor de drept, se semnalau: violarea principiului separaţiei puterilor, volarea autorităţii lucrului judecat 
(non bis in idem), violarea dreptului de apărare, violarea principiului ne eat ultra petita partiam, violarea principiului 
non reformatio in pejus. 


10. Codul de procedură penală din 1936 a menţinut caracterul de cale de atac privitoare la chestiunile de drept. 
Potrivit art. 474 al acestui Cod, hotărârile erau supuse casării în cazuri de nulitate, evidenţiindu-se caracterul de 
cenzură asupra chestiunilor de drept. Cazurile de nulitate erau împărţite în trei categorii: nulități de formă (nesocotirea 
legii de procedură penală vitium in procedendo); nulităţi de fond (încălcarea legii substanțiale penale şi civile vitium 
in iudicando) şi motive speciale de recurs (în cazul intervenirii, după pronuțarea hotărârii atacate cu recurs, a unor 
dispoziții legale noi, mai favorabile inculpatului. Nulităţile de formă cuprindeau, în esență, aceleaşi motive de casare 
ca şi în legislaţia anterioară. Nulitățile de fond se refereau la violarea sau aplicarea greşită a legii substanțiale şi 
includeau: condamnarea pentru alte fapte decât cele pentru care inculpatul fusese trimis în judecată; pronunţarea de 


22 Alex. Mogilnicki, L appel en matiere penale, în Vol.: Per il cinquantenatio della Rivista Penale, Citta di Castello, 1925, p. 525. 

23 1. Tanoviceanu, Tratat de drept şi procedură penală, ediţia a II-a, Tipografia Curierul Judiciar, Bucureşti, 1927, p.445 (comentariu V. 
Dongoroz). 

24 Traian Pop, Drept procesual penal, vol. IV, Tipografia Naţională, Cluj, 1948, p.425. 

25 Traian Pop, op. cit, p.395. 

26 Grigore Gr. Theodoru, op.cit., p.32. 

27 I, Tanoviceanu, op.cit., vol. V., p.571-578. 

28 I, Tanoviceanu, op.cit., vol. V., p.534. 

pedepse neprevăzute de legea penală (mai mare sau mai mică), neconstatarea elementelor constitutive ale infracțiunii; 
încadrarea juridică greşită a faptei pentru care a fost condamnat inculpatul; condamnarea pentru o faptă în condiţiile în 
care există autoritate de lucru judecat sau intervenise prescripţia ori altă cauză de stingere a acţiunii penale; achitarea 
pe temeiul greşit că fapta nu ar fi prevăzută de legea penală; excesul de putere al judecătorilor de fond (atunci când 
instanţa a trecut în domeniul altei puteri constituite în stat); violarea şi aplicarea greşită a legii. 


11. În 1948, cu ocazia "Reformei judiciare” recursul a fost transformat dintr-o cale de atac în anulare într-o cale 
de atac în reformare; pe de o parte tribunalul şi Curtea casând hotărârea recurată, evocau şi fondul cauzei, fiind astfel 
în măsură să schimbe sau să modifice soluţia adoptată de prima instanță, iar pe de altă parte, instanța supremă, avea 
dreptul (luând în considerare situația de fapt reținută de prima instanţă) să pronunţe o nouă hotărâre în favoarea 
inculpatului, casând cu trimitere numai atunci când urma să se înrăutățească situația inculpatului. Sistemul de casare, 
cu evocarea fondului avea deja o istorie în sistemul nostru penal, având avantajul că se evitau trimiterile de la instanța 
de recurs la cea de fond, iar pe de altă parte se crea posibilitatea de a se pune capăt procesului la instanţa de recurs. 


12. Sub influenţa legislaţiei sovietice, în anul 1952 s-a modificat sistemul de casare al instanţelor de recurs, 
adoptându-se soluţii unitare pentru toate instanțele care judecau în recurs. Astfel, instanța de recurs nu judeca decât în 
control judiciar, neavând dreptul să rejudece fondul cauzei. Aşadar, instanţa de recurs nu putea să schimbe situația de 
fapt reţinută de instanţa a cărei hotărâre este recurată. De asemenea, deşi instanţa de recurs era abilitată să constate că 
soluția primei instanţe este greşită, avantajându-l pe inculpat, nu avea dreptul să-i agraveze în mod direct situația 
acestuia. În situaţia în care se constata o schimbare a situaţiei de fapt ori o agravare a situaţiei inculpatului judecata 
urma să aibă loc cu asesori populari, care funcționau numai la prima instanță, urmând ca şi soluţia dată în această 
judecată să poată fi atacată cu recurs. Aşadar, instanţa de recurs putea să caseze şi să soluţioneze direct fondul cauzei 
numai în cazul în care urma să se schimbe încadrarea juridică a faptei, să se modifice pedeapsa în favoarea 
inculpatului, precum şi în cazul în care urma să se pronunţe achitarea pe temeiul că fapta nu constituie infracțiune, ori 
să se dispună încetarea procesului penal pentru existența unei împrejurări care atrăgea înlăturarea răspunderii penale 
sau împiedica procedural intervenirea ei. Aşadar, soluţia de bază la judecata în recurs era casarea cu trimitere spre 
rejudecare a cauzei la prima instanţă”. 


13. Prin Legea de organizare judecătorească din anul 1952 (Legea nr.5/1952) şi prin modificarea articolului 400 
din Codul de procedură penală s-a prevăzut expres că judecând recursul, instanța verifică legalitatea şi temeinicia 
hotărârii atacate. În anul 1955 reglementarea temeiurilor de casare a suferit o nouă modificare“, criteriile în baza 
cărora se proceda la verificarea hotărârii atacate nu mai erau restrictive şi rigide, ci mai simple, cuprinzând şi motive 
care nu se încadrau în nulităţile prevăzute în reglementarea anterioară. În 1957, prin Decretul nr.473/1957 s-a acordat 
instanţei de recurs dreptul de a schimba ea însăşi situaţia de fapt reținută de prima instanţă, pe baza unei noi aprecieri 
date probelor administrate şi în lumina înscrisurilor noi depuse la instanţa de recurs. De asemenea, instanţa de recurs 
dobândea posibilitatea de a agrava direct situaţia inculpatului, în recursul procurorului sau al părții vătămate, fără a 
mai fi necesară rejudecarea cauzei de către prima instanță. 


14. În Codul de procedură penală adoptat în anul 1968 şi intrat în vigoare în anul 1969 recursul se asemăna cu 
calea de atac a apelului din vechea legislație. Trăsătura definitorie a recursului, în condiţiile unicităţii căii de atac 
ordinare, a constat în asigurarea unui control judiciar integral din partea instanţei superioare celei care a judecat cauza 
în primă instanță?! Instanţa de control judiciar avea dreptul să verifice hotărârea recurată atât sub aspectul legalităţii 
cât şi al temeiniciei, dar şi întreaga activitate de urmărire penală şi judecată, care a condus la luarea hotărârii. Astfel, 
cu privire la activitatea organelor de urmărire penală, instanţa de recurs controla dacă organele de urmărire penală au 
respectat legea de procedură penală în efectuarea actelor de urmărire şi dacă şi-au îndeplinit obligaţia de a strânge 
toate probele necesare pentru lămurirea cauzei sub toate aspectele. Instanţa de recurs avea dreptul de a controla modul 
în care prima instanță şi-a desfăşurat activitatea, atât sub aspectul respectării legii de procedură penală, cât şi al 
lămuririi complete şi obiective a faptelor, încălcarea dispoziţiilor de procedură şi lipsa de rol activ în lămurirea 
faptelor constituind lipsuri de legalitate, temeinicie ale hotărârii atacate. Obiectul controlului pe care îl efectua instanța 
de recurs îl constituia legalitatea şi temeinicia hotărârii recurate. Renunţând la definirea separată a noțiunilor de 
legalitate şi temeinicie, Codul arăta în mod direct în ce ordine să se invoce temeiurile de casare şi ce soluții trebuie să 
se ceară sau să se adopte în rezolvarea recursului. Verificarea hotărârii atacate se efectua de către instanța de recurs, de 
regulă, în baza cererilor şi motivelor de recurs formulate de către recurenţi. Potrivit art. 378 alin. ultim instanța de 
recurs era obligată să se pronunţe asupra tuturor motivelor de recurs invocate de procuror şi de părți. Instanţa era 
obligată ca în afară de temeiurile invocate şi cererile formulate de recurent, să examineze cauza sub toate aspectele 


% Grigore Gr. Theodoru, op.cit., p.53. 
30 Anca Lelia Lorincz, op.cit., p.62. 
31 Grigore Gr. Theodoru, op.cit., p.55. 

legalității şi temeiniciei hotărârii atacate, chiar şi ale acelora care nu fuseseră invocate de recurent, deoarece instanţa 
de recurs purta răspunderea pentru controlul pe care îl efectua şi pentru menţinerea numai a hotărârilor legale şi 
temeinice. 

Judecata în recurs are loc numai dacă vreunul din titularii dreptului de recurs exercită această cale de atac 
ordinară. Aşadar, în devoluţia controlului pe care îl efectuează instanţa de recurs se mențin unele limite, determinate 
de persoana care a declarat recurs şi de calitatea sa procesuală“?. Dacă numai una dintre părți a declarat recurs, 
verificarea cauzei se efectuează cu privire la partea care a sesizat cu recurs instanța de control judiciar şi în legătură cu 
amândouă laturile (penală şi civilă) ori în legătură numai cu o singură latură. Controlul hotărârii primei instanţe era 
limitat şi de regula neagravării situației părţii în propriul recurs. Pentru atenuarea limitelor efectului devolutiv al 
recursului, legea prevedea obligaţia pentru instanţa de recurs de a examina cauza, prin extindere, şi cu privire la părțile 
care nu au declarat recurs sau la care acesta nu se referă, putând hotărî şi în privinţa lor, fără însă să poată crea acestor 
părți o situație mai grea. Efectul extensiv obliga instanţa de recurs să examineze cauza şi cu privire la persoanele care 
nu au declarat recurs sau la care nu se referă recursul declarat, fiind posibilă schimbarea soluţiei şi faţă de acestea, cu 
condiţia de a nu se crea o situaţie mai grea. 

Cu privire la hotărârile care puteau fi atacate cu rescurs, s-a extins controlul şi la sentințele pronunţate de secțiile 
fostului Tribunal Suprem, asigurându-se dublul grad de jurisdicție. 


15. Mica Reformă penală (Legea nr.202/2010* privind unele măsuri pentru accelerarea soluționării proceselor) a 
adus unele modificări, limitând cele trei grade de jurisdicție numai la cauzele judecate în primă instanță la tribunal. 
Cauzele care reveneau în competenţa de judecată în primă instanță a judecătoriilor a curților de apel şi a Înaltei Curți 
de Casaţie şi Justiţie puteau parcurge doar două grade de jurisdicție (judecata în primă instanţă şi judecata în recurs). 

16. Potrivit iniţiatorilor Codurilor penal şi de procedură penală“ s-au propuns modificări de substanță în materia 
căilor extraordinare de atac. Recursul în casaţie va fi o cale extraordinară de atac, exercitată doar în cazuri 
excepţionale, numai pentru motive de nelegalitate. Recursul în casație urmăreşte asigurarea unei practici unitare la 
nivelul întregii țări. Prin intermediul acestei căi extraordinare de atac, a cărei soluționare este numai în competența 
Înaltei Curți de Casaţie şi Justiţie, este analizată conformitatea hotărârilor definitive atacate cu regulile de drept, prin 
raportare la cazurile de casare expres şi limitativ prevăzute de lege. Sunt prevăzute expres hotărârile ce pot fi atacate 
pe calea recursului în casaţie, precum şi cele care nu sunt supuse acestei căi extraordinare de atac“. Faţă de specificul 
acestei căi extraordinare de atac, noul Cod de procedură penală impune condiţii stricte cu privire la cuprinsul cererii 
de recurs în casaţie în scopul asigurării unei rigori şi discipline procesuale şi al evitării introducerii, în mod abuziv, a 
unor recursuri care nu se încadrează în motivele prevăzute de lege. 

Cazurile în care se poate exercita recursul în casaţie vizează exclusiv legalitatea hotărârii şi nu chestiuni de fapt. 
Acestea pot constitui temei al casării hotărârii doar dacă nu au fost invocate pe calea apelului sau în cursul judecării 
apelului ori dacă, deşi au fost invocate, au fost respinse sau instanța a omis să se pronunţe asupra lor. Procedura 
recursului în casaţie presupune două etape: a) admisibilitatea în principiu, ce are rolul unui filtru al recursurilor. 
Aceasta se desfăşoară în camera de consiliu, în procedură, scrisă, necontradictorie; b) Judecarea recursul după 
admiterea în principiu. 

Formularea cererii de recurs în casaţie nu are caracter suspensiv, însă după admiterea în principiu se poate 
suspenda motivat, în tot sau în parte, executarea hotărârii, putând fi impusă respectarea de către condamnat a unor 
obligații. 


32 Grigore Gr. Theodoru, op. cit., p. 56. 

33 Legea nr. 202/2010, publicată în M.Of. nr. 714/26 octombrie 2010. 
34 Expunere de motive, www.just.ro 

Abstract: The enactment of national security must aim at the achievement of a legal framework for the immediate 
necessities of a state law, that is to own intelligence specialized institutions, to enable them with powers, sufficient to 
ensure learning, preventing and counteracting any action that might represent a threat to the national security, to 
preserve the state lawfulness, the balance and the social,economic and political stability, which are the perequisites 
for the existence and the development of the national Romanian state, as a sovereign, independent, unitary, indivisible 
entity, maintaining the constitutional order as well as carrying out the proper climate for free exercise of the rights, 
liberties and the fundamental duties, as stated by the Constitution. 

The law of the national security consists of stipulations meant to ensure the protection of the fundamental rights 
and liberties of the citizens in relation to the means used to obtain the intelligence as well as to the measures of 
preventing, learning, or counteracting, carried out by the national institutions empowered to act as such. 

These regulations aim to eliminate any possibility of ignorance, harm or infringement of the fundamental rights 
and liberties, as they consist of a plethora of juridical premises that convey the activity of the national institutions 
commissioned for this purpose, into a necessay and possible activity, within a climate of fully preserving the 
fundamental rights and liberties. 

The situations defined by art. 3 from Law nr 51/1991 are considered threats to the national security and 
represent the legal basis for the commissioned government institutions to take steps in order to obtain the national 
security warrant in view of carrying out actions, that aim at and justify the temporary limitation of the fundamental 
rights and liberties. 


Keywords: national security; fundamental rights and freedoms; restraining the exercise. 


Departamentul Securităţii Statului a fost desființat după Revoluţia din 1989 ca urmare a mişcărilor revoluţionare, 
într-o primă etapă prin trecerea în componența Ministerului Apărării Naţionale, iar în a doua etapă prin desfiinţarea 
propriu-zisă în baza unui decret al Consiliului Frontului Salvării Naţionale. 

Rolul de a înfiinţa un nou serviciu cu competenţe de informaţii a revenit Consiliului Provizoriu de Uniune 
Naţională care, la 26 martie 1990, în baza Decretului nr.181, a înființat Serviciul Român de Informaţii, cu scopul de a 
„obţine date şi informaţii referitoare la activitatea serviciilor de spionaj, a organizaţiilor extremist — teroriste îndreptate 
împotriva României, a elementelor cu intenţii de a organiza şi desfăşura acţiuni de diversiune şi atentat, de subminare 
a economiei naţionale, de destabilizare a ordinii de drept”. 

Serviciul Român de Informații a primit astfel însărcinări noi cu privire la contracararea spionajului, a terorismului 
internaţional, a extremismului de stânga sau de dreapta, prevenirea acţiunilor destabilizatoare de orice fel, în raport cu 
ordinea constituțională stabilită de Parlament. 

Legea nr. 51/1991 privind securitatea naţională!. Acest act normativ invocat aici ca un prim subpunct, conferă 
cadrul general al activităţii de informaţii pentru realizarea securităţii naționale şi reprezintă legea-cadru în baza căreia 
funcționează toate celelalte organe de stat cu atribuţii în domeniu. 

Aceasta reglementează, în ansamblu, aspectele juridice fundamentale ale securității naționale a României, cu 
referiri concrete şi la statutul, competențele şi atribuţiile organelor de stat cu atribuţii în domeniul securității naţionale. 

În acest context, trebuie arătat că securitatea naţională reprezintă, potrivit art. din Legea nr.51/1991, starea de 
legalitate, de echilibru şi de stabilitate socială, economică şi politică ce se impune a fi realizată pentru a se asigura: 
existenţa şi dezvoltarea statului naţional român, ca stat suveran, independent, unitar şi indivizibil, menţinerea ordinii 
constituționale; realizarea climatului de exercitare neîngrădită a drepturilor, libertăţilor şi îndatoririlor fundamentale 
prevăzute de Constituţie. 

Modalităţile de realizare a securităţii naţionale pe care actul normativ le permite, respectiv cunoaşterea, 
prevenirea şi înlăturarea amenințărilor interne sau externe?, care pot aduce atingere valorilor de securitate 


* Conferențiar universitar doctor, Academia Naţională de Informaţii "Mihai Viteazul”; e-mail: ccrpopa@ gmail.com 

! Publicată în Monitorul Oficial al României nr.163 din 7 august 1991, republicată în Monitorul Oficial al României nr.190 din 18 marie 

2 Art. 2 din Legea nr.51/1991. 

națională menţionate anterior devin acţiuni care compun aparatul complex al activităţii de informaţii pentru 
realizarea securităţii naţionale. 

Politica legislativă a statului român ia în considerare realizarea securității naționale în condiţiile respectării 
depline a drepturilor şi libertăților fundamentale ale cetăţenilor, exercițiul acestora putând fi restrâns temporar doar în 
cazuri cu totul excepţionale, strict reglementate de lege. 

Restrângerea temporară a exerciţiului unor drepturi sau ale unor libertăţi fundamentale în activitatea de 
informaţii pentru realizarea securităţii naţionale. 

Apărarea securității naționale reprezintă una dintre situațiile prevăzute la art.53 din Constituţie care permit 
restrângerea temporară a exerciţiului unor drepturi sau libertăţi fundamentale. 

Cadrul normativ în vigoare, reprezentat de Legea nr.51/1991 şi Legea nr.535/2004 privind prevenirea şi 
combaterea terorismului’, au asimilat în mod adecvat spiritul şi exigenţele constituționale în privința respectării 
drepturilor şi libertăţilor fundamentale. 

În cazul amenințărilor la adresa securităţii naţionale generate de infracţiuni de terorism, articolele 14-20 din 
Legea nr.51/1991 se coroborează cu art. 20 din Legea nr.535/2004, care se aplică în mod corespunzător, reprezentând 
dispoziții exprese prin care se instituie obligații şi garanţii menite să asigure respectarea şi apărarea drepturilor şi 
libertăţilor fundamentale în activitatea de informaţii pentru realizarea securității naţionale. 

Suplimentar, legiuitorul a subliniat faptul că prevederile referitoare la amenințările la adresa securităţii naționale 
nu pot fi interpretate sau folosite în scopul restrângerii dreptului de apărare a unei cauze legitime, de manifestare a 
unui protest sau dezacord ideologic, politic, religios ori de altă natură, garantate prin Constituţie sau legi. 

Stările de fapt prevăzute de art.3 din Legea nr.51/1991 sunt denumite amenințări la adresa securității naționale şi 
constituie temeiul legal al iniţierii de către organele de stat cu atribuţii în domeniu, a demersurilor pentru obținerea 
mandatului de securitate națională pentru efectuarea unor acte care au ca efect şi legitimează restrângerea temporară a 
exerciţiului unor drepturi sau libertăţi fundamentale ale omului. 

Este interzisă în mod expres urmărirea (sub aspect informativ) unei persoane pentru exprimarea liberă a opiniilor 
sale politice, atingerea onoarei sau a reputației persoanei, imixtiunea în viaţa particulară, familia, domiciliul sau 
proprietăţile sale, ori în corespondenţa sau comunicațiile acesteia, dacă nu săvârşeşte vreuna din faptele ce constituie, 
potrivit legii, o ameninţare la adresa securităţii naționale“. Astfel, metodele şi mijloacele de obţinere a informaţiilor 
necesare securităţii naţionale nu trebuie să lezeze, în nici un fel, drepturile sau libertăţile fundamentale ale cetăţenilor, 
viața particulară, onoarea sau reputaţia lor ori să îi supună la îngrădiri ilegale. 

Aceste dispoziţii sunt imperative şi nu permit nici un fel de excepţie, ceea ce înseamnă că: organele de stat cu 
atribuţii în domeniul securităţii naționale trebuie să folosească numai metode şi mijloace statuate prin norme interne şi 
oficiale în materia securității naţionale; sub nicio formă, aceste metode şi mijloace nu trebuie folosite în modalităţi 
care să afecteze existenţa drepturilor şi libertăților fundamentale ale omului, în afara cadrului normativ de excepție. 

Nerespectarea acestor cerinţe îndreptățește persoana lezată să se adreseze forurilor competente (inclusiv pe calea 
prevăzută de art.21 din Constituţie care consacră accesul liber la justiţie), iar cei vinovaţi răspund civil, administrativ 
sau penal, după caz. 

Pe fondul interdicţiilor menţionate, pe deplin îndreptăţite în raport cu necesitatea respectării persoanei şi 
drepturilor acesteia, legea instituie, în mod indirect, o obligaţie cu caracter general de abţinere de la săvârşirea faptelor 
care constituie ameninţări la adresa securităţii naţionale. 

Per a contrario, săvârşirea unor asemenea amenințări îndreptățește statul să ia, prin instituțiile specializate, măsuri 
adecvate de apărare, inclusiv cu efecte restrictive temporare asupra exerciţiului drepturilor menţionate, dar numai cu 
respectarea normelor imperative impuse de lege. 

Totuşi, deşi legea nu distinge, constatarea existenţei unor asemenea ameninţări este o condiție necesară, dar nu 
suficientă pentru a se opera în mod direct şi nemijlocit măsuri restrictive. Pentru a aplica asemenea restrângeri, trebuie 
îndeplinite şi alte condiții pe care legea le prevede în mod expres şi la care ne vom referi în conținutul acestui articol. 

Legea nr.51/1991 stabileşte expres şi limitativ: sfera şi scopul actelor sau măsurilor ce pot avea asemenea 
consecinţe; condițiile în care pot fi efectuate; conţinutul concret al documentelor ce materializează demersurile 
necesare efectuării lor. 

Activităţile specifice culegerii de informaţii care presupun restrângerea temporară a exerciţiului unor drepturi 
pentru apărarea securității naționale sunt: „a) interceptarea şi înregistrarea comunicaţiilor electronice, efectuate sub 
orice formă; b) căutarea unor informaţii, documente sau înscrisuri pentru a căror obținere este necesar accesul într-un 
loc, la un obiect ori deschiderea unui obiect; c) ridicarea şi repunerea la loc a unui obiect sau document, examinarea 
lui, extragerea informaţiilor pe care acesta le conţine, precum si înregistrarea, copierea sau obținerea de extrase prin 
orice procedee; d) instalarea de obiecte, întreţinerea şi ridicarea acestora din locurile în care au fost depuse, 
supravegherea prin fotografiere, filmare sau prin alte mijloace tehnice ori constatări personale, efectuate sistematic în 
locuri publice sau efectuate în orice mod in locuri private; e) localizarea, urmărirea şi obținerea de informaţii prin GPS 


3 Publicată în Monitorul Oficial nr. 1.161 din 8 decembrie 2004, cu modificările şi completările ulterioare. 
“Potrivit art. 4 din Legea nr.51/1991. 

sau prin alte mijloace tehnice de supraveghere; f) interceptarea trimiterilor poştale, ridicarea şi repunerea la loc a 
acestora, examinarea lor, extragerea informațiilor pe care acestea le conţin, precum şi înregistrarea, copierea sau 
obținerea de extrase prin orice procedee; g) obținerea de informaţii privind tranzacțiile financiare sau datele financiare 
ale unei persoane, in conditiile legii”. 

În ceea ce priveşte natura juridică a acestor acte, ele se circumscriu normelor dreptului administrativ, fiind acte 
administrative realizate în regim de putere publică şi cu un pronunțat caracter preventiv. 

Condiţiile prevăzute de lege în mod expres în care pot fi efectuate activităţile ce au ca scop culegerea de 
informaţii şi care, prin natura lor, au incidenţe asupra drepturilor şi libertăţilor fundamentale sunt reprezentate de 
existența amenințării la adresa securității naţionale, solicitarea şi obţinerea mandatului de securitate națională prevăzut 
de lege, respectiv justificarea cazurile pentru care se solicită mandatul. 

Cererea de emitere a mandatului de securitate națională care se adresează procurorului general al Parchetului de 
pe lângă Înalta Curte de Casaţie şi Justiţie trebuie să conţină, între altele, date sau indicii din care să rezulte cu 
certitudine existența unei amenințări la adresa securității naționale. Aceasta presupune ca instituţia solicitantă să fi 
desfăşurat anterior activităţi de informaţii care, prin caracterul lor, să nu aducă atingere vreunuia dintre drepturile şi 
libertăţile fundamentale, dar să fie apte a identifica existenţa unor ameninţări la adresa securităţii naţionale şi a le 
susține prin date şi indicii certe, verificate. 

În context trebuie arătat că, fără posibilităţile oferite de mandatul de securitate naţională, organele de informaţii 
nu ar putea pătrunde în clandestinitatea şi conspirativitatea specifică săvârşirii faptelor ce pot pune în pericol 
securitatea naţională, sens în care legiutorul a prevăzut în mod expres situaţiile în care se va apela la acest mijloc de 
culegere de informații, respectiv: nu există alte posibilități ori sunt posibilități limitate pentru cunoaşterea, prevenirea 
sau contracararea riscurilor ori amenințărilor la adresa securităţii nationale; acestea sunt necesare şi proporţionale, date 
fiind circumstanţele situaţiei concrete“. 

Din nevoia de a asigura garanţii certe cu privire la prevenirea comiterii de abuzuri sau încălcări ale dispozițiilor 
constituționale privind drepturile şi libertăţile fundamentale, legiuitorul a dispus emiterea, de către judecătorii anume 
desemnați de preşedintele Înaltei Curți de Casaţie şi Justiţie, a mandatului de securitate naţională. Norma juridică are 
ca efect scoaterea autorizaţiei din sfera raporturilor administrative. 

Merită arătat că mandatul de securitate naţională emis de judecător în temeiul art. 14 - art. 20 din Legea 
nr.51/1991, respectiv activităţile a căror executare o autorizează nu se circumscriu procesului penal, situaţie în care se 
aplică dispoziţiile referitoare la mandatul de supraveghere tehnică, reglementate de Codul de procedură penală. 

Prin urmare, emiterea de către judecătorii anume desemnaţi de preşedintele Înaltei Curți de Casaţie şi Justiţie a 
mandatului are caracterul unei garanţii legale cu privire la respectarea drepturilor şi libertăţilor fundamentale în 
activitatea de informaţii, garanţie suplimentară de imparțialitate. 

Cea de-a treia condiţie a efectuării activităţilor ce au ca scop culegerea de informații constă în justificarea 
cazurilor pentru care se solicită mandatul de securitate națională. 

Aceasta presupune, pe lângă invocarea temeiului de fapt (existența amenințării), demonstrarea faptului că 
mandatul de securitate naţională este un mijloc excepţional de culegere de informaţii, în împrejurări excepţionale care 
nu pot fi documentate pe căi şi cu mijloace obişnuite. 

Se înţelege deci, că existența amenințării constituie o condiție necesară, dar nu şi suficientă pentru a se permite 
restrângerea temporară a exerciţiului unor drepturi şi libertăţi fundamentale, fiind necesare întrunirea unui cumul de 
cerințe imperative stabilite de legiutor, iar măsura să fie una de excepție. 

Documentele ce materializează demersurile necesare efectuării activităților ce au ca scop culegerea de informaţii 
sunt: cererea de eliberare a mandatului de securitate naţională şi mandatul emis de judecător. 

Cererea de autorizare se formulează în scris de către instituţia solicitantă şi trebuie să cuprindă: „numele şi funcția 
persoanei care formulează propunerea; data şi locul emiterii propunerii, date sau informaţii din care să rezulte 
existența unei amenințări la adresa securității naționale, prin prezentarea faptelor şi circumstanțelor pe care se 
întemeiază propunerea; motivaţia pentru care se impun activități specifice; categoriile de activități pentru care se 
propune solicitarea autorizării; dacă este necesară încuviințarea pătrunderii în spaţii private pentru desfăşurarea de 
activități specifice; perioada pentru care se propune solicitarea autorizării, identitatea persoanei supusă măsurii, dacă 
aceasta este cunoscută; locul unde urmează a fi executate activitățile propuse, dacă acesta este cunoscut”. 

Apreciem că este imperios să precizăm că datele şi informaţiile care fac obiectul cererii au caracater clasificat 
secret de stat, întrucât au fost obținute de organele de stat cu atribuții în domeniul securității naționale în activitatea de 
realizare a acesteia, în conformitate cu dispozițiile art. 2 din Legea nr.51/1991, sens în care, potrivit art.17 alin. (1) lit. 
„P şi „g” din Legea nr.182/20025, include în categoria informaţiilor secrete de stat, informaţiile care se referă la 


5 Potrivit art. 14 alin. 2 din Legea nr.51/1991. 

SArt.14 alin. 1 din Legea nr.51/1991. 

7 Art. 15 alin.1 din Legea nr. 51/1991 

8 Privind protecţia informaţiilor clasificate, publicată în Monitorul Oficial nr.248 din 12 aprilie 2002, cu modificările şi completările 
ulterioare. 

activitatea de informaţii desfăşurată de autorităţile publice stabilite prin lege pentru apărarea ţării şi securitatea 
națională, precum şi mijloacele, tehnica şi echipamentul de lucru folosite de autoritățile publice care desfăşoară 
activitatea de informaţii. De asemenea, conform dispoziţiilor art.10 alin.(1) din Legea nr.51/1991, legiuitorul a stabilit 
că activitatea de informații pentru realizarea securităţii naționale are caracter clasificat, informațiile din acest domeniu 
neputând fi comunicate decât beneficiarilor legali prevăzuţi la art.11 alin. (1) din actul normativ invocat. 

Învederăm că o asemenea restrângere a dreptului la informaţie este în acord atât cu actele normative interne, cât şi 
cu reglementările internaţionale în materie. Astfel, potrivit dispoziţiilor art.12 alin.(1) lit.„„a” din Legea nr.544/2001% 
informațiile din domeniul apărării naţionale, securităţii şi ordinii publice sunt exceptate de la accesul neîngrădit al 
cetățenilor, dacă fac parte din categoriile informaţiilor clasificate, definite potrivit art.15 lit. „b” din Legea 
nr.182/2002. 

De asemenea, în ceea ce priveşte reglementările internaţionale precizăm că în art.10 pct.1 din Convenţia 
pentru apărarea drepturilor omului şi a libertăţilor fundamentale, ratificată de statul român prin Legea 
nr.30/1994! se prevede că „Orice persoană are dreptul la libertatea de exprimare(...).”. În raţiunea celor 
expuse mai sus, în art.10 pct.2 se normează faptul că „Exercitarea acestor libertăţi (...) poate fi supusă unor 
formalități, condiţii, restrângeri (...) privind integritatea teritorială sau siguranţa publică, apărarea (...), 
protecţia reputației sau a drepturilor altora, pentru a împiedica divulgarea de informaţii confidenţiale (...)”. 

În doctrina şi jurisprudenţa Curţii Europene a Drepturilor Omului s-a statuat în mod constant că nedivulgarea 
unor elemente ale investigațiilor este compatibilă cu dreptul la informaţie, în condiţiile în care unele rezultate ale 
tehnicilor speciale de investigare pot să nu fie comunicate din raţiuni de interes public (apărarea securităţii naţionale), 
întrucât dreptul la informație nu este unul absolut putând fi supus unor măsuri de restrângere, în conformitate cu legea 
şi necesitatea prezervării valorilor de securitate naţională. Astfel, în orice procedură judiciară pot exista interese 
contrare, cum ar fi protejarea securităţii naționale sau nevoia de a păstra secretul unor metode şi tehnici de investigare, 
care trebuie să fie opuse dreptului la apărare al învinuitului!!. 

În concret, poate să apară necesară protejarea unor probe față de apărare (care nu are îndeplinite condiţiile legale 
pentru accesarea acestor informaţii) spre a nu se genera efecte negative în planul securităţii naționale cu consecinţe 
negative majore asupra climatului de stabilitate socială, economică şi politică. Astfel, în orice procedură judiciară pot 
exista interese contrare, cum ar fi protejarea securităţii naționale sau nevoia de a apăra martori, de a păstra secretul 
unor metode şi tehnici de investigare a infracțiunii, care trebuie să fie opuse dreptului la apărare al învinuitului!?. 

Mandatul de securitate naţională poate fi emis de judecător, dacă apreciază că sunt întrunite condițiile prevăzute 
de lege şi trebuie să conţină: „denumirea instanţei, data, ora şi locul emiterii; activităţile specifice autorizate de natura 
celor anterior prevăzute; identitatea persoanei care este afectată de activităţile specifice, prin restrangerea temporară a 
drepturilor şi libertăților fundamentale, dacă aceasta este cunoscută; organele care efectuează activităţile autorizate; 
persoanele fizice sau juridice care au obligaţia de a acorda sprijin la executarea activităților autorizate; precizarea 
locului sau a localităţilor în care se vor desfăşura activităţile autorizate, dacă acestea sunt cunoscute; durata de 
valabilitate a autorizaţiei”!5. 

În scopul asigurării drepturilor constituționale ale persoanei referitoare la acesul liber la justiţie şi dreptul la 
petiționare, Legea nr. 51/1991 reglementează situaţia în care persoana care se consideră vătămată în drepturile sau 
libertăţile sale fundamentale generată ca urmare a activităţilor specifice culegerii de informaţii derulate de organele cu 
atribuţii în domeniul securității naţionale se poate adresa comisiilor parlamentare sau organelor judiciare". 

Măsura de restrângere temporară a unor drepturi şi libertăţi fundamentale este de natură să sprijine eforturile pe 
linia prevenirii şi combaterii amenințărilor la adresa securităţii naţionale, stări de fapt prin excelență clandestine a 
căror investigare informativă reclamă tehnici speciale de documentare, inclusiv în sarcina organele de stat care 
desfăşoară, potrivit legii, activităţi de informaţii pentru realizarea securității naţionale. 

Curtea Europeană a Drepturilor Omului, luând în discuţie justificarea existenţei unor dispoziții legislative care 
acordă autorităţilor publice dreptul de a supraveghea acţiunile anumitor persoane, a admis!5 că, deşi tehnicile speciale 
de documentare constituie ingerințe în exerciţiul dreptului la viață privată, acestea, în anumite situaţii excepționale se 
pot dovedi necesare într-o societate democratică, dacă sunt destinate să apere securitatea națională. 

În lumea amenințărilor la adresa stării de legalitate, de echilibru şi de stabilitate socială, economică şi politică, 
elemente de reper ale securității naţionale, intensificarea şi perfecționarea tehnicilor speciale de investigare şi apărarea 
drepturilor omului nu sunt două probleme care se exclud reciproc, ci dimpotrivă sunt elemente de politici statale şi 


% Privind liberul acces la informaţiile de interes public, publicată în Monitorul Oficial nr. 663 din 23 octombrie 2001, cu modificările si 
completările ulterioare. 

10 Publicată în Monitorul Oficial nr.135 din 31 mai 1994. 

11 A se vedea hotărârea din 16 februarie 2000 în cauza Rowe and Davis vs. United Kingdom. 

12 A se vedea hotărârea din 16 februarie 2000 în cauza Rowe and Davis vs. United Kingdom. 

IArt, 17 alin. 2 din Legea nr.51/1991. 

14 Art. 22 din Legea nr.51/1991. 

15 C. Birsan, Convenţia europeană a drepturilor omului. Comentariul pe articole, vol. 1, Drepturi şi libertăţi, Editura C.H. Beck, Bucureşti, 
2005, p. 595. 

regionale care sunt interdependente. Astfel, organele de stat cu atribuţii în domeniul securității naţionale nu acordă o 
atenție excesivă prevenirii şi combaterii amenințărilor la adresa securității naţionale în detrimentul respectării 
drepturile cetăţenilor săi şi a normelor democratice, context în care mecanismele statale de gestionare şi contracarare 
respectă principiul proporționalităţii, în sensul creării, operaţionalizării şi consolidării unor măsuri care să fie 
apropiate de starea de fapt care le-a determinat. 

Legea fundamentală stabileşte cadrul general al instituţiei restrângerii drepturilor şi libertăţilor fundamentale, 
enumerând principiile de bază, după cum urmează: restrângerea exerciţiului drepturilor şi libertăţilor se poate face 
numai prin lege — principiul se referă la faptul că atât temeiurile, cât şi procedurile necesare trebuie să fie strict 
reglementate prin acte normative de nivelul legii. Orice extensie a temeiurilor, ca şi urmarea altei proceduri decât cea 
stabilită este de natură a conduce la încălcări nejustificate ale drepturilor sau libertăţilor persoanei, atrăgând atât 
nulitatea absolută a actului, cât şi răspunderea penală şi civilă a autorului; restrângerea exerciţiului drepturilor şi 
libertăţilor se realizează numai dacă se impune — în spiritul protecţiei juridice a drepturilor omului, Constituţia 
consacră principiul potrivit căruia restrângerea temporară a exerciţiului drepturilor şi libertăţilor unei persoane poate 
interveni în situaţia în care nu există alte mijloace de protejare a valorii sociale puse în pericol sau lezate. Cu alte 
cuvinte, măsura are un caracter subsidiar, fiind condiționată de imposibilitatea organelor statului de a acționa eficient 
prin alte metode; restrângerea este subsumată unor scopuri expres prevăzute în Constituţie — potrivit acestui principiu, 
restrângerea nu poate interveni decât pentru realizarea anumitor deziderate de interes public, expres şi limitativ 
prevăzute de Constituţie, respectiv cel al apărării securității naţionale; restrângerea poate fi dispusă numai dacă este 
necesară într-o societate democratică, a cărei caracteristică dominantă este respectul faţă de aceste drepturi sau 
libertăţi, consecinţa firească a acestei exigenţe fiind aceea că măsurile care au asemenea implicaţii trebuie să aibă 
caracter de excepţie. Această prevedere are rolul de a alinia legislaţia românească la exigenţele Convenţiei Europene a 
Drepturilor Omului; măsura trebuie să fie proporțională cu situația care a determinat-o, respectiv cu starea de pericol 
la adresa securităţii naționale care justifică adoptarea lor; măsura trebuie aplicată în mod nediscriminatoriu, ceea ce 
înseamnă că restrângerea nu se poate baza pe criterii de naționalitate, sex, rasă, convingere religioasă etc., ci exclusiv 
pe considerentul faptei care pune în pericol sau lezează valorile şi relaţiile sociale ocrotite prin art.53 din Constituţie, 
în cazul nostru apărarea securităţii naționale; măsura trebuie să nu aducă atingere existenţei dreptului, în sensul că, pe 
perioada aplicării măsurii, individul păstrează dreptul, fiind supus restrângerii temporare şi limitate numai exercițiul 
dreptului respectiv. 

În lipsa utilizării de către organele de stat care desfăşoară, potrivit legii, activităţi de informaţii în vederea 
asigurării securității naţionale a măsurii de restrângere temporară a exerciţiului unor drepturi şi libertăți fundamentale 
nu se poate realiza funcţia preventivă a securităţii naţionale. În toate sistemele de securitate naţională, activitatea 
principală este de a preveni, în raport şi de eficiența structurilor de informaţii care monitorizează şi penetrează 
entităţile clandestine care desfăşoară activități contrare securității naționale, în cooperare cu organele abilitate de 
aplicare a legii pe segmentul lor de competență. 


APLICAREA PRINCIPIULUI LEX MITIOR UNOR DISPOZIȚII 
PROCESUAL PENALE: 


Ionuț NEFLIU” 


Abstract: The principles of timely application of the criminal procedure law have been changed vision in the last 
30 years. The Spanish Constitutionmaker from 1978, the Portuguese lawmaker from 1987 and afterwards the West 
European doctrinal debates have emerged consistent reasons for a full-guaranties profile in this domain, because the 
citizen shoudn't be a mere instrument for the triumph of social defence necessities. 


Keywords: tempus regit actum; tempus regit judicium; material criminal procedure dispositions; preliminary 
plea; repressive law. 


1. Principiile de aplicare în timp a legii procesual penale. Avem în vedere de lege lata sfera de aplicare a 
principiului lex mitior, sub forma versantului său de neretroactivitate defavorabilă, exprimat de cerința ca legea nouă 
de procedură penală să nu retroactiveze în detrimentul inculpatului sau condamnatului, după cum dispun - într-o 
anumită interpretare - şi prevederile art. 15 alin. 2 din Constituția României. De lege ferenda, ar trebui recunoscută şi 
Bouloc afirmă că legi favorabile pot fi şi legile de formă, edictate pentru a asigura o mai bună justiţie represivă şi care 
instituie garanţii ale libertăţii individuale şi ale drepturilor apărării!. 

Doctrina procesual penală română tratează regula tempus regit actum ca fiind principiul fundamental ce 
guvernează aplicarea legii de procedură în timp”, la care autorii adaugă analiza situaţiilor şi dispoziţiilor tranzitorii. 
Dispoziţiile art. 13 alin. 1 C.proc.pen. român sunt în acelaşi sens, legea procesual penală română se aplică în procesul 
penal actelor efectuate şi măsurilor dispuse, de la intrarea în vigoare până la momentul abrogării, cu excepția 
situațiilor prevăzute în dispozițiile tranzitorii. Credem că este greşită în articolul sus-amintit referirea la procesul 
penal, întrucât în practica judiciară se efectuează (sic!) şi acte procesuale şi procedurale în afara procesului penal. 
(de exemplu, procurorul emite ordonanță în cauză când dosarul este deja trimis în cameră preliminară). Şi pentru 
actele dresate în aceste condiţii, în afara procesului penal, se aplică aceeaşi regulă a actualități” legii de procedură 
penală. De asemenea apare redundantă referirea legiuitorului la "situaţii prevăzute în”, fiind suficientă sintagma ”cu 
excepția dispoziţiilor tranzitorii”. 

Când vine vorba de tratarea principiilor de aplicare în timp a dispoziţiilor legii de procedură penală, expunerea lor 
în aceleaşi Explicații (vol. V) este extrem de succintă şi lacunară (pe întinderea a doar 17 rânduri, id est mai puţin de o 
jumătate de pagină). Se recunoaşte însă în Explicații, că, în mod excepțional, legea nouă poate retroactiva, iar legea 
veche poate ultraactiva. De ex. ca ipoteză de ultraactivitate sunt regulile de competenţă din legea anterioară care 
rămân aplicabile în procesele penale în care a intervenit o hotărâre nedefinitivă, iar ca ipoteză de retroactivitate faptul 
că nulitatea unui act efectuat sub legea veche nu poate fi invocată dacă legea nouă nu o prevede.“ 

Tratarea doctrinară a acestor aspecte temporale este mult mai nuanțată şi riguroasă în doctrina italiană, care face 
distincţie între normele tranzitorii şi normele intertemporale, acestea din urmă fiind norme care disciplinează aplicarea 
altor norme (au caracter instrumental), individualizând care dintre raporturile juridice sunt reglementate de noua 
disciplină sau, dimpotrivă, de vechea reglementare.” Normele tranzitorii indică o singură reglementare, cu caracter 
intermediar. 


2. Despre natura juridică a unor instituţii de drept represiv În doctrina italiană se reține existența unei controverse 
asupra apartenenţei unei norme juridice la dreptul penal substanţial sau la dreptul procesual, dat fiind că o serie de 


* Lucrarea este elaborată în perioada de sustenabilitate a proiectului cu titlul “Studii doctorale şi postdoctorale Orizont 2020: promovarea 
interesului naţional prin excelenţă, competitivitate şi responsabilitate în cercetarea ştiinţifică fundamentală şi aplicată românească", număr de 
identificare contract POSDRU/159/1.5/S/140106. Proiectul este cofinanțat din Fondul Social European prin Programul Operaţional Sectorial 
Dezvoltarea Resurselor Umane 2007-2013. Investeşte în Oameni! 

** Doctorand al Facultăţii de Drept, Universitatea de Vest Timişoara 

! Bouloc B., Droit penal general, 23° edition, Dalloz, Paris, 2013, p. 133. 

2? Zarafiu A., Procedură penală. Partea generală. Partea specială, Ed. C.H. Beck, Bucureşti, 2014, p. 30. Theodoru G. Gr., Tratat de drept 
procesual penal, Ed. Hamangiu, Bucureşti, 2013, p. 44. Crişu A., Drept procesual penal, Ed. Hamangiu, Bucureşti, 2011, p. 52. Neagu I., Drept 

3 Zarafiu A., op.cit., p.30. 

4 Dongoroz V. & colectiv, Explicații teoretice ale Codului de procedură penală român, Partea specială, Volumul V, ediția a Il-a, Ed. 
Academiei Române, Ed. All Beck, București, 2003, p. 14. 

5 Tonini P., Manuale di procedura penale, Undicesima edizione, Giuffrè Editore, Milano, 2010, p.50. 

instituţii se plasează la graniţele dintre aceste două sectoare ale ordinii juridice“. Ideea unui dezacord asupra naturii 
juridice a unor instituţii de drept penal material şi de drept formal este conştientizată şi reluată şi în doctrina procesual 
penală germană, care notează de exemplu dualitatea prescripţiei”, reglementate de art. 77 StGB. În doctrina franceză 
(Bernard Bouloc?) se observă că distincţia dintre dispoziţiile de formă şi dispoziţiile de fond nu este întotdeauna 
uşoară, dovadă stând jurisprudenţa nesigură”, inclusiv pe legile referitoare la prescripţie. Ezitanta jurisprudență 
franceză defineşte legile de formă ca fiind "cele care nu privesc nici caracteristicile infracțiunii, nici responsabilitatea 
autorului, nici fixarea pedepsei”. Nu putem să nu remarcăm că răspunderea sau responsabilitatea penală nu este un 
concept univoc care să aparțină exclusiv unei ramuri de drept penal (material sau formal). 

De asemenea există o dispută în doctrina italiană asupra naturii juridice a unor dispoziţii legale privitoare la 
plângerea prealabilă reglementate în art. 120-131 C. pen. italian. Se ridică întrebarea dacă sunt condiţii de pedeapsă 
sau, dimpotrivă, condiţii de procedură!!, următoarele reglementări: dreptul la plângere prealabilă, dreptul la plângere 
prealabilă exercitat de un curator special, plângerea prealabilă depusă de o singură persoană vătămată, extinderea 
plângerii prealabile, renunţarea la plângere prealabilă, plângerea prealabilă a minorului sau a persoanei fără capacitate 
în cazul renunțării reprezentantului, stingerea dreptului la plângere, procedibilitatea din oficiu în cazul infracțiunilor 
complexe. 


3. Consecințele derivate din principiul legalității şi din cel al neretroactivităţii legii procesual penale. Principiul 
legalităţii trebuie să guverneze nu doar întregul drept penal, ci şi întregul drept represiv (incluzând deci şi procedura), 
care limitează şi amenință libertatea cetățenilor”. Raţiunile poziţiei principiului neretroactivității pentru sectorul 
dreptului substanţial au aceeaşi valoare și pentru dreptul procesual penal!?. 

Remarcăm însă că, depărtându-se de abordarea tradiţională, actualul Cod al procesului penal portughez (de la 
1987, cu modificările ulterioare) cuprinde în mod inovator unele dispoziţii cu profil garantistic în art. 5, denominat 
” Aplicarea legii procesual penale în timp”!* . Alin. 1 al art. 5 prevede că legea procesuală portugheză este de imediată 
aplicare, dar alin. 2 consacră principiul neretroactivităţii (defavorabile) al legii procesual penale asupra proceselor 
iniţiate anterior intrării sale în vigoare (tempus regit judicium), când din aplicabilitatea imediată pot rezulta: a) 
agravarea serioasă şi chiar evitabilă a situației procesuale a inculpatului, mai ales prin limitarea dreptului său de 
apărare sau b) ruperea armoniei şi unității diferitelor acte procesuale. Per a contrario, dacă nu este permisă 
retroactivitatea defavorabilă, este permisă retroactivitatea favorabilă inculpatului. Cu atât mai mult cu cât criteriul de 
referință temporală nu este actul sau măsura, ca în C.proc.pen. român actual, ci un întreg, un ansamblu de acte şi 
măsuri, constituind procesul penal în sine, în totalitatea lui (regula tempus regit judicium). Într-adevăr, legiuitorul 
portughez a observat că modificările legislative de după tempus commissi delicti pot agrava, uneori considerabil, 
situația juridică în plan procesual a inculpatului. Acesta poate fi supus unei arestări preventive a cărei cauţiune să fie 
substanțial mărită (în Portugalia s-a introdus cauţiunea la arestare preventivă încă din 1972, odată cu Decretul-lege nr. 
185/72), regimul probatoriu poate fi înăsprit (sarcina probei la anumite infracțiuni poate fi schimbată, legislativ sau 
jurisprudenţial, de la acuzare la apărare). Toate acestea, dând satisfacţie necesităţii în detrimentul libertăţii, lovesc în 
exact acele importante garanții juridico-politice care se vor ocrotite de principiul aplicării lex mitior. 


4. Mutarea momentului la care începe succesiunea de legi procesual penale. Soluţia legiuitorului portughez odată 
cu edictarea dispozițiilor art. 5 C. proc. pen. a fost să ajusteze aplicabilitatea imediată a legii (art. 5 alin. 1) cu 
corectivul impunerii ultraactivităţii legii procesual penale vechi (art. 5 alin. 2 C. proc.pen. portughez). Taipa de 
Carvalho precizează că momentul decisiv pentru determinarea legii aplicabile din succesiunea de legi procesual 
penale materiale este nu momentul iniţierii procesului, ci momentul tempus commissi delicti’. 

În abordarea sensibilului punct al criteriului de referință temporală, şi G. Levasseur crede că anume 
"cristalizarea" situaţiei juridice a inculpatului are loc în chiar ziua comiterii infracţiunii, singurul reper apt să înlăture 

5 Carvalho A.A.T., Sucessão de Leis Penais, 3. è edição, Coimbra Editora, 2008, p. 365. 

riscul arbitrariului. Autorul oferă exemplul cuiva care nu este încă condamnat în primă instanță, dar puterea publică 
decide să îl supună unor reguli de competență mai aspre (de exemplu să fie încredinţat unei jurisdicții militare) €. 

Pentru existența succesiunii de legi penale materiale contează luarea în considerare a legii în vigoare (legea 
veche) la momentul de referinţă ales (tempus delicti) şi a legii în vigoare în momentul în care se aplică respectiva 
dispoziție procesual penală materială (legea nouă). Dacă există o lege intermediară, aceasta nu este în vigoare nici la 
momentul comiterii faptei, dar nici în momentul aplicării dispoziției. Momentul aplicării este acel moment în care 
dispoziţiile produc şi îşi epuizează efectele juridice”. 

Tempus delicti nu este doar un criteriu sau moment de referință, un simplu termen ad quo, ci reprezintă în mod 
sigur’? un concept cu o constantă natură teleologică, orientând sau influențând de fiecare dată stabilirea succesiunii de 
legi penale sau a succesiunii de legi procesual penale materiale. Chiar şi în cazul liberării condiționate, acest aspect se 
verifică.” 


5. Despre plângerea prealabilă şi celelalte instituții procesual penale materiale. În Explicaţiile teoretice ale 
Codului de procedură penală român (vol. VI), plângerea prealabilă este tratată ca o instituție ”cu caracter complex, 
aparținând dreptului penal, dar cu răsfrîngeri în sfera dreptului procesual penal”?, lucru care demonstrează caracterul 
ambivalent al instituţiei şi în dreptul românesc, la fel ca în doctrinele vest-europene. 

Aparent aplicabilitatea principiului legii mai favorabile depinde de apartenenţa normei juridice la un sector sau 
altul al dreptului penal, dar determinarea aplicării lex mitior nu se reduce exclusiv la acest criteriu, ci cuprinde şi alte 
criterii, cum ar fi criteriul funcţiei pe care Constituţia o atribuie interdicţiei de neretroactivitate (opinia lui Marinucci şi 
Dolcini, Frigols i Brines) sau criteriului caracterului mixt (substanţial şi procesual, totodată) ori limitativ de drepturi 
fundamentale al unei norme procesual penale materiale (opinia lui Taipa de Carvalho”, Frigols i Brines”, 
Tiedemann). 

G. Bettiol se arăta preocupat de raportul dintre procesul penal şi cultură, subliniind că toată disciplina coerciției 
personale (detenţie poliţială, închisoare fără mandat, închisoare cu mandat) este o funcţie a unei opţiuni politice între 
rațiunea de Stat şi rațiunea individuală. În acelaşi registru, în doctrina portugheză, Cavaleiro de Ferreira afirma că nu 
se poate spune că procesul penal are în mod fundamental şi exclusiv o natură formală şi tehnică”. Tocmai acele 
dispoziții procesual penale care exprimă o opţiune politică a legiuitorului reprezintă norme procesuale materiale şi, 
implicit, trebuie să respecte ca şi normele penale incriminatorii sau sancţionatorii rațiunea de garanţie politică a 
cetățeanului în faţa posibilului arbitrariu legislativ, judiciar sau penitenciar. Se poate spune că ubi eadem ratio, ibi 
eadem iuris dispositio”. 

Taipa de Carvalho exemplifică astfel de norme procesual penale materiale ca fiind cele cuprinse în următoarele 
instituții: plângerea, prescripția, speciile de probă, gradele de recurs, arestarea preventivă, liberarea condiționată. 
Autorul observă că ele fie condiționează efectivitatea răspunderii penale, fie influențează în mod direct drepturile 
inculpatului sau ale condamnatului. 

Frigols i Brines subliniază că esențialul discuţiei nu constă în apartenența sau etichetarea unor instituții juridice la 
dreptul penal material sau la dreptul penal formal, ci în efectele de amplificare a puterii punitive a Statului, care 
trebuie supuse interdicției de neretroactivitate defavorabilă, interdicție care în Spania are rang constituțional expres şi 
inechivoc în art.9 alin.3 şi art.25 alin.l (spre deosebire de dispozițiile confuze ale art.15 alin.2 din Constituția 
României în legătură cu legea care dispune pentru viitor, cu excepția legii penale sau contravenţionale mai 
favorabile). 

Este ilustrativă pentru nivelul de paradox ce poate fi atins de analiza naturii juridice a prescripţiei remarca unui 
procesualpenalist spaniol (Gomez de Orbaneja) care se întreba retoric dacă în prescripţie nu există urmăribilitate 
pentru că lipseşte pedepsibilitatea sau nu există pedepsibilitate pentru că lipseşte urmăribilitatea”5. Pentru Frigols i 
Brines nu contează dezlegarea naturii juridice, cel puţin în ce priveşte interdicţia de neretroactivitate defavorabilă, 
întrucât şi urmăribilitatea chiar fără pedepsibilitate determină anumite limite ale lui ius puniendi. Concluzia este că 
distincția dintre garanţiile procesuale şi cele de drept material nu se justifică, ambele sunt irenunciabile pentru 
protecția libertății subiectului supus sancţiunii penale şi sunt la fel de substanţiale şi substantive ca orice alte 


16 Levasseur G., op.cit., p.210. 

17 Carvalho A.A.T., op.cit., p. 370. 

18 Idem, p. 375. 

19 O opinie contrară aparţine lui G. Levasseur, op.cit., p. 246, pentru care momentul de referinţă la liberarea condiţionată este fie rămânerea 
definitivă a sentinţei de condamnare, fie momentul la care s-a luat decizia de liberare. Notă menţionată în Carvalho A.A.T., op.cit., p. 373, nota 
487. 

2 Dongoroz V. & colectiv, Explicații teoretice ale Codului de procedură penală român, Partea specială, Volumul VI, ediţia a II-a, Ed. 
Academiei Române, Ed. All Beck, Bucureşti, 2003, p. 100. 

21 Carvalho A.A.T., op.cit., p. 351. 

22 Frigols i Brines E., Fundamentos de la Sucesión de Leyes en el Derecho Penal Español, J.M. Bosch Editor, Barcelona, 2004, p.354. 

23 Pinheiro R., Mauricio A., A Constituiçao e o processo penal, Ed. Diabril, 1976, reimp. 2007, Coimbra Editora, 2007, p.11-12. 

24 Carvalho A.A.T., op.cit., p.362. 

25 Frigols i Brines E., op.cit., p.362. 

drepturi”. În opinia lui Frigols instituțiile ce se pot examina în lumina principiului neretroactivității defavorabile se 
pot clasifica în două categorii: cele care afectează determinarea faptului punibil şi al sancțiunii sale şi cele care 
afectează grav alte drepturi fundamentale decât cele afectate de sancţiune”. 

Se mai ridică o chestiune ce merită subliniată, anume că dubiul asupra naturii juridice a unei instituţii sau 
dispoziții din legea penală sau procesual penală nu ar trebui să îngreuneze situaţia juridică a inculpatului, ci 
dimpotrivă. Rațiuni de humanitas ar trebui să îndemne legiuitorul sau interpretul să ia în considerare trendul european 
remarcat de Taipa de Carvalho, curent doctrinar care distinge normele procesual penale materiale de normele 
procesual penale formale. Se impune, aşadar, o nouă exigență metodologică care înlătură regula tempus regit actum 
sau tempus regit judicium: principiile neretroactivităţii defavorabile şi al retroactivităţii favorabile sunt egal aplicabile 
şi succesiunii de legi procesual penale materiale”. Pe lângă autorii menţionaţi deja se mai înscriu în curentul european 
menţionat italienii M. Siniscalco, M. Leone şi M. Cappelletti, germanii R. Schmitt şi Schreiber”. 

M. Siniscalco aduce în discuţie că dispoziţiile art.25 alin.2 din Constituţia Italiei (ce impune neretroactivitatea 
legii penale) se aplică pentru identitate de rațiune garantistică în aceiaşi termeni şi în cadrul procesual, însă nu cu 
referire la un întreg sector sau ramură de drept, ci doar cu privire la un grup de dispoziții "care se aplică în dauna 
inculpatului”%. Pentru a circumstanţia ce înseamnă formula doctrinară "în dauna inculpatului”, se face trimitere la 
instituţia analogiei, interzisă după cum se ştie în domeniul dreptului penal (analogia in malam partem), dar permisă în 
procedură. Totuşi, dispoziţiile care restrâng libertatea personală sunt supuse şi ele interdicției de analogie, întrucât 
normele care limitează exerciţiul unor drepturi procesuale recunoscute de lege sunt norme excepționale, inaplicabile 
prin analogie”!. Iată cum la o analiză mai atentă se învederează că unele reguli şi principii sunt comune atât dreptului 
penal, cât şi procedurii, după cum problema izvoarelor de drept nu se pune în termeni diferiți în aceste două sectoare 
ale ordinii juridice”. 

În doctrina franceză, vocea singulară a lui G. Levasseur critică artificiala deosebire a legilor penale materiale de 
legile penale de formă, categoria acestora din urmă ”zise de formă” fiind considerată "complexă şi eterogenă”. 
Autorul găseşte 4 subcategorii ale legilor represive de formă: legile referitoare la organizarea judiciară şi la 
competenţă (1), legile referitoare la conduita (desfăşurarea) procesului penal (2), legile referitoare la decizie şi la 
probele pe care ea se sprijină (3) şi legile referitoare la modalitățile de executare a pedepselor şi a măsurilor de 
siguranță (4)”. 

Referitor la prima subcategorie, printre legile referitoare la organizarea judiciară şi la competență se pot întâlni şi 
legile care separă funcţiile judiciare, dar şi cele care restrâng ideea judecătorului natural, idee "profund ancorată în 
conştiinţa publică franceză”. Judecătorul natural este acela pe care legea îl desemnează la momentul zilei infracțiunii, 
nu cel pe care legea îl desemnează ulterior". 

Privitor la a doua categorie, autorul francez critică soluţiile legislative care aplică retroactiv nulitatea sau 
invalidarea de către legea nouă a unor acte de cercetare şi a unor măsuri deja efectuate. Legile cu privire la punerea în 
mişcare a acțiunii penale lasă loc unor reflecţii interesante: autorul francez nu crede că este just ca victima infracțiunii 
sau denunțătorul care au început formalităţile necesare să nu mai poată determina punerea în mişcare a acţiunii penale, 
cu atât mai mult cu cât îi putem considera beneficiari ai teoriei drepturilor câştigate, dacă ei aveau aceste drepturi la 
data comiterii infracțiunii“. Tot în conduita procesului penal se înscriu şi regulile privind calitatea şi rangul 
magistratului instructor, asistenţa avocatului, relația avocat-client (întreţinerea de conversații, caracterul lor secret), 
accesul la dosar, dreptul de a chestiona martorii, condițiile de fond şi de durată ale arestării preventive, care 
interesează în mod direct drepturile apărării şi căutarea adevărului“. 

Cu privire la a treia categorie de legi represive, menționăm doar discuția cu privire la legile ce reglementează 
regimul probelor”. Acestea acoperă un domeniu larg, de la sarcina probei, la stabilirea, restrângerea, înlăturarea unor 
prezumții, de la forța probantă a unui mijloc de probă sau procedeu probatoriu la domeniul de acțiune al intimei 
convingeri. Şi Curtea Supremă a SUA a reținut în cauza Hopt vs. Utah (110 US 574, 1884) că o lege care lărgeşte 
sfera persoanelor ce pot testa nu conferă caracter penal unor fapte deja comise, nici nu măreşte pedeapsa şi nici nu 
scade cantitatea de probă necesară pentru condamnare, astfel că nu intră sub interdicția constituțională a 
neretroactivității (cf. art. 1 secțiunile 9 alin. 3 şi 10 alin. 1 din Constituţia SUA). Implicit Curtea Supremă a înțeles să 

afirme că o lege care, ulterior tempus delicti, ar mări pedeapsa sau ar scădea cantitatea de probă necesară ar fi aptă să 
înfrângă interdicţia de neretroactivitate“ă. 

Ultima categorie, în accepțiunea lui G. Levasseur, a legilor penale de formă se referă desigur în mod larg la 
domeniul execuţional penal şi restrâns la domeniul penitenciar, ceea ce excede şi analizei noastre - domeniul lex 
mitior în faza administrativă sau judiciară a executării sancţiunilor de drept penal poate face obiectul unui demers 
aparte. 


38 I.Nefliu, Geneza juridico-penală a principiului aplicării legii penale mai favorabile în vol. Conferinţa internaţională a doctoranzilor în 
drept, ediţia a-82, Timişoara, 2016, Ed. Universul Juridic, Bucureşti, 2016, p. 408. 

Abstract: Obtaining data on a person's financial transactions is one of the most severe intrusions in private life, 
so that the need to correlate criminal procedural law with these modern investigative methods, steps to ensure 
compliance between the criminal procedural regulation and the requirements of the fundamental law, both of these 
are edited in the Romanian Constitution as well as with the normative and jurisprudential requirements stemming 
from art. 8 of the European Convention on Human Rights 

1.1 Consideraţii generale cu privire la acest procedeu probatoriu 

Această reglementare era necesară cu atât mai mult cu cât anterior datele privind tranzacţiile financiare ale unei 
persoane se obțineau în baza unei simple solicitări din partea procurorului sau a organelor de cercetare penală, datorită 
specificului infracțiunilor pentru dovedirea cărora organele judiciare au apreciat ca fiind utilă obţinerea unor 
informaţii sau înscrisuri de la instituțiile bancare. Prin impunerea ca obținerea acestor date şi informaţii să aibă loc 
doar în cazurile în care sunt autorizate astfel de măsuri, s-a creat cadrul legal potrivit căruia doar în situația existenţei 
unor suspiciuni rezonabile cu privire la săvârşirea unei infracțiuni, se poate utiliza acest mijloc probatoriu datorită 
ingerinţei în dreptul la viaţă privată al persoanei prin raportare la importanţa informațiilor sau a probelor ce urmează a 
fi obținute ori la gravitatea infracţiunii. 

Prin acest procedeu probatoriu se pot obţine de la instituţiile bancare date sau înscrisuri cu privire documentele 
care au stat la baza deschiderii conturilor, împuterniciţii pe cont, tranzacțiile bancare efectuate prin cont (rulajul de 
cont) precum şi înscrisurile în baza cărora au fost efectuate tranzacţiile (ex. foi de depunere sau ridicare numerar; 
transferuri bancare, etc.). 

O precizare trebuie făcută cu privire la noţiunile „instituție de credit” şi „entitate financiară” utilizate de către 
legiuitor deoarece obţinerea autorizării din partea judecătorului de drepturi şi libertăți vizează atât datele communicate 
de către instituţiile bancare cât şi de către orice altă entitate care deţine date cu privire la operaţiunile financiare ale 
unei persoane (ex. Western Union, societăţile de leasing). Considerăm că această procedură trebuie urmată chiar şi 
atunci când se solicită de la ANAF, date cu privire la operaţiunile efectuate de către contribuabil prin contul de 
trezorerie, fiind vorba tot despre o operaţiune financiară. 

Totuşi, este de arătat că procedura prevăzută de art. 146! C. proc. pen. nu ar trebui să se aplice atunci când se 
solicită de la ANAF situaţiile care se depun de către contribuabil lunar, trimestrial sau anual avându-se în vedere că 
acestea au caracter informativ şi relevă operaţiunile cu conţinut economic derulate într-o anumită perioadă de timp 
lipsind plăţile z încasările dar şi descrierea operațiunilor de creditare şi debitare a contului. 

În doctrină! s-a apreciat că este necesară autorizarea judecătorului de drepturi şi libertăţi şi în cazurile în care se 
solicită a se cunoaşte informaţii cu privire la existenţa sau închiderea unor conturi. Considerăm că această procedura 
specială nu este aplicabilă pentru a obţine date cu privire la existenţa unui cont sau conţinutul acestuia deoarece în 
aces caz procedura de urmat este aceea privind obținerea datelor privind situația financiară a unei persoane. 

Obţinerea datelor privind tranzacțiile financiare ale unei persoane a fost reglementată pentru prima dată prin 
Legea nr. 255/2013 pentru punerea în aplicare a Legii nr. 135/2010 privind Codul de procedură penală”, fiind 
introdusă în categoria metodelor speciale de supraveghere sau cercetare. 


* Lucrarea este elaborată în perioada de sustenabilitate a proiectului cu titlul “Studii doctorale şi postdoctorale Orizont 2020: Promovarea 
interesului naţional prin excelenţă, competitivitate şi responsabilitate în cercetarea ştiinţifică fundamentală şi aplicată românească", număr de 
identificare contract POSDRU/159/1.5/S/140106. Proiectul estecofinanțat din Fondul Social European prin Programul Operaţional Sectorial 
Dezvoltarea Resurselor Umane 2007-2013. Investeşte în Oameni! 

** Doctorand, Institutul de Cercetări Juridice „Acad. Andrei Rădulescu” , Şcoala de Studii Avansate a Academiei Române (SCOSSAR); 

1 Andra-Roxana Trandafir (Ilie), Marin Gabriel, Obţinerea de informaţii ori înscrisuri de la instituţiile de credit în cursul urmăririi penale, 
p. 3, disponibil pe www.juridice.ro, consultat la dat de 24.02.2018, ora 195% 

? Art. 153 din Codul de procedură penală: „Procurorul poate solicita, cu încuviințarea prealabilă a judecătorului de drepturi şi libertăți, 
unei instituţii de credit sau oricărei alte instituții care deține date privind situaţia financiară a unei persoane comunicarea datelor 
privind existenţa şi conținutul conturilor şi a altor situații financiare ale unei persoane în cazul în care există indicii temeinice cu privire la 
săvârşirea unei infracțiuni şi există temeiuri pentru a se crede că datele solicitate constituie probe. ” 

Art. 136 alin. 9 din Codul de procedură penală „Prin obținerea datelor privind tranzacţiile financiare ale unei persoane se înțelege 
operaţiunile prin care se asigură cunoaşterea conținutului tranzacţiilor financiare şi al altor operaţiuni efectuate sau care urmează să fie 
efectuate prin intermediul unei instituții de credit ori al altei entităţi financiare, precum şi obținerea de la o instituție de credit sau de la altă 
entitate financiară de înscrisuri ori informații aflate în posesia acesteia referitoare la tranzacţiile sau operațiunile unei persoane.” 

Este de subliniat inconsecvenţa legiutorului care în legătură cu aceleaşi aspecte a prevăzut două proceduri 
respectiv una privind autorizarea şi alta de încuviințare, lipsă de corelare care rezultă din prevederile art. 138 alin. 9 C. 
proc. pen., care prevedea o procedură de autorizare pentru tranzacțiile financiare sau alte operaţiuni efectuate sau 
care urmează a fi efectuate, în timp ce prin art. 153 C. proc. pen., a fost reglementată o procedură de încuviinţare 
atunci când se tindea obţinerea unor date privind situaţia financiară, cu privire la existenţa şi conținutul conturilor şi 
a altor situații financiare. 

Apare cel puţin surprinzătoare opţiunea legiutorului de a subsuma autorizării prin măsura supravegherii tehnice, 
obținerea datelor privind tranzacţiile financiare ale unei persoane, pentru tranzacţiile efectuate în trecut, avându-se în 
vedere că, în limbaj uzual prin supraveghere se înțelege a urmări” ceva ceea ce presupune desfăşurarea unor activităţi 
în prezent şi viitor fiind exclus trecutul. 

Această inconsistență în reglementare a dat naştere unor situații controversate în practică, deoarece s-au întâlnit 
situaţii în care pentru acelaşi fel de operaţiuni, judecătorii de drepturi şi libertăţi să se pronunțe diferit cu privire la 
solicitările procurorului. Astfel au fost întâlnite situaţii în care judecătorii au încuviinţat măsura de supraveghere 
tehnică”, în altele a dispus autorizarea obţinerii datelor privind operaţiunile financiare ale unei persoane, existând şi 
situaţii în care s-a prevăzut doar emiterea mandatului fără a se face referire la forma adoptată. 

Pe de altă parte, practica este neunitară şi cu privire la ceea ce se autorizează de către judecătorul de drepturi şi 
libertăţi, deoarece în anumite situații s-a autorizat obţinerea documentelor întocmite la momentul deschiderii 
conturilor inclusiv a fişelor cu specimenele de semnături a persoanelor împuternicite să efectueze operaţiuni în 
conturile bancare, a datelor privind titularii cardurilor bancare emise pentru contul respectiv cât şi a beneficiarilor 
reali” iar în alte situaţii, cu privire la aceleaşi aspecte, s-a apreciat că se circumscriu condiţiilor art. 153 C.proc. pen. 
care nu necesită autorizare din partea judecătorului deoarece pot fi obținute doar în baza ordonanţei procurorului’. 

Considerăm că trebuie făcută diferenţa între documentele depuse la deschiderea sau închiderea unui cont şi 
documentele care poartă o urmă a operaţiunilor bancare efectuate de către o persoană, care ar atrage şi un regim 
juridic diferit în legătură cu modul de obţinere. 

Astfel, considerăm că, de lege ferenda, ar trebui reglementat fără echivoc faptul ca în cazul documentelor depuse 
la deschiderea sau închiderea unui cont, acestea să poată fi obținute prin procedura predării de înscrisuri prevăzută de 
art. 170 din Codul de procedură penală şi doar în situaţia în care se solicită obținerea unor documente din care reies 
operaţiunile bancare să se solicite autorizarea judecătorului de drepturi şi libertăţi. 

Susținem acest lucru avându-se în vedere că, modul în care este reglementată în cuprinsul art. 138 alin. 9 din 
Codul de procedură penală noțiunea de tranzacții financiare ne îndreptățește pentru a concluziona în acest sens. 

Considerăm că ar trebui modificată reglementarea în sensul că pentru tranzacţiile financiare care au fost efectuate 
în trecut, judecătorul să încuviințeze obţinerea acestora şi doar pentru situaţiile în care se impune supravegherea 
operaţiunilor financiare pentru viitor să fie necesară emiterea unor mandate de supraveghere tehnică deoarece 
presupune observarea în continuare a tranzacţiilor. 

Ulterior, urmare modificărilor aduse Codului de procedură penală prin OUG nr. 18/2016, s-a făcut diferenţa între 
obținerea datelor privind tranzacţiile financiare şi cele privind situaţia financiară a unei persoane în sensul că în 
legătură cu aceasta din urmă s-a apreciat nu este o procedură intruzivă de natura acelora care reclamă garanția 
reprezentată de autorizarea dată de un judecător de drepturi şi libertăţi şi întrucât mandatul de supraveghere tehnică 
nu era o procedură adecvată în această materie, a fost introdus art. 146! C. proc. pen., care reglementează procedura 
obţinerii de date privind tranzacțiile financiare ale unei persoane. Cu toate că nu se mai vorbeşte de un mandat de 
supraveghere tehnică, textul de lege prevede însă necesitatea unui mandat, obţinut în condiţii similare cu autorizarea 
supravegherii tehnice”. 

În prezent, faţă de modul în care a fost reglementată obţinerea datelor privind tranzacțiile financiare ale unei 
persoane se poate vorbi despre faptul că deşi este scoasă din categoria mijloacelor de supraveghere tehnică prevăzute 
de art. 138 din Codul de procedură penală, fiind vorba despre o metodă specială de cercetare’, în realitate procedura 
de urmat pentru autorizare este aceeaşi cu cea utilizată în cazul supravegherii comunicărilor, la care se face trimitere 
prin articolul în care este reglementat acest procedeu probatoriu (art. 146! C. proc. pen.). 


3 Dex.ro, consultat la data de 24.02.2018, ora 2201. 

4 În acest sens, Curtea de Apel Bucureşti-Secţia a I-a Penală, Încheierea din data de 16.02.2017 pronunţată în dos. nr. 1253/2/2017, 
nepublicată . 

5 În acest sens, Curtea de Apel Bucureşti-Secţia a I-a Penală, Încheierea din data de 14.07.2016 pronunţată în dos. nr. 5012/2/2016, 
nepublicată . 

6 În acest sens, Tribunalul Bucureşti-Secţia a I-a Penală, Încheierea din data de 28.02.2017 pronunţată în dos. nr. 6849/3/2017, nepublicată. 

7 În acest sens, Înalta Curte de Casaţie şi Justiţie Bucureşti-Secţia Penală, Încheierea nr. 149 din data de 03.11.2016 pronunţată în dos. nr. 
135/2/2016, nepublicată. 

8 În acest sens, Tribunalul Bucureşti-Secţia a I-a Penală, Încheierea din data de 28.03.2017 pronunţată în dos. nr. 10676/3/2017, 
nepublicată. 

° În acest sens Marius Bulancea, Radu Slăvoiu, în Mihail Udroiu (coord.), Codul de procedură penală. Comentariu pe articole, ediția a 
II-a, Ed. C.H. Beck, Bucureşti, 2017, p. 713 şi urm. 

10 În acest sens, Mihail Udroiu, Procedură penală. Partea generală, Editura CH Beck, Bucureşti, 2017, p. 469 şi urm. 

Trebuie făcută mențiunea că obţinerea datelor cu privire la tranzacțiile financiare ale unei persoane reprezintă o 
ingerinţă în viaţa privată a individului aspect evidențiat în mod constant în jurisprudenţa Curţii Europene a Drepturilor 
Omului reţinând încălcarea art. 8 datorită condițiilor permisive necesare pentru a inspecta un cont bancar, scopul larg 
al cererii privind o astfel de informaţie, dezvăluirea ulterioare a acestor date şi stocarea continuă a datelor cu 
caracter personal, precum şi insuficiența mijloacelor procedurale de protecție a persoanelor vizate”. 


1.2 Procedura utilizată pentru obţinerea datelor privind tranzacţiile financiare ale unei persoane 


1.2.1 Rolul procurorului în etapa premergătoare emiterii autorizaţiei 

Potrivit 146! din Codul de procedură penală, procurorul dacă apreciază necesar obţinerea datelor privind 
tranzacțiile financiare ale unei persoane, întocmeşte un referat cu propunerea de autorizare a obținerii acestora. Deşi 
nu se prevede în mod expres, împreună cu propunerea formulată, procurorul este obligat să înainteze şi dosarul cauzei 
întrucât doar în această modalitate judecătorul de drepturi şi libertăţi are posibilitatea de a cunoaşte toate aspectele 
cauzei şi poate verifica în ce măsură cele prezentate în referat de către procuror, rezultă din probele administrate până 
la acel moment. În sprijinul acestui argument arătăm că potrivit art. 287 alin. 2 C. proc. pen. în situaţiile în care 
procurorul sesizează judecătorul de drepturi şi libertăți în vederea soluționării propunerilor formulate în cursul 
urmăririi penale trebuie să înainteze copii numerotate şi certificate de pe actele dosarului sau numai după cele care au 
legătură cu cererea. Considerăm că este exclus ca această propunere să fie efectuată de către organele de cercetare 
penală iar procurorul să vizeze această solicitare. 

În cuprinsul propunerii prin care a solicitat autorizarea obținerii datelor privind tranzacțiile financiare, procurorul 
trebuie să prezinte motivele care justifică obţinerea acestora arătând că: există o suspiciune rezonabilă cu privire la 
pregătirea sau săvârşirea unei infractiuni, măsura este necesară şi proportională cu restrângerea drepturilor şi 
libertăţilor fundamentale, date fiind particularitățile cauzei, importanţa informaţiilor sau a probelor ce urmează a fi 
obținute ori gravitatea infracțiunii; probele nu ar putea fi obţinute în alt mod sau obținerea lor ar presupune dificultăți 
deosebite ce ar prejudicia ancheta ori există un pericol pentru siguranța persoanelor sau a unor bunuri de valoare. 

Este necesar ca, înainte de a se formula propunerea privind autorizarea obţinerii datelor privind tranzacțiile 
financiare, procurorul să dispună, în temeiul art. 153 C.proc. pen. comunicarea de către instituţia financiară a datelor 
de identificare a contului (IBAN, titular, etc.) spre a fi ulterior inserate în cuprinsul referatului care urmează a fi trimis 
instanţei. 

Obligativitatea indicării datelor de identificare ale contului, rezultă din norma de trimitere, respectiv art. 140 alin. 
5 lit. g C. proc. pen. care descrie procedura de emitere a mandatului de supraveghere tehnică unde se prevede 
necesitatea indicării numărului de cont. Simpla indicare a unor instituţii bancare la care persoanele fizice sau juridice 
vizate de măsură, ar avea conturi, nu este suficientă, în condiţiile în care indicarea contului este o condiție prevăzută 
de legislaţia în materie care trebuie să se regăsească în cuprinsul încheierii judecătorului şi a mandatului emis!?. 


1.2.2 Procedura de emitere a mandatului privind autorizarea obținerii datelor privind tranzacţiile 
financiare 

Referatul procurorului cu propunerea de autorizare a obţinerii datelor privind tranzacțiile financiare se înaintează 
judecătorului de drepturi si libertăţi din cadrul instanţei căreia i-ar reveni competenţa să judece cauza în prima instanță 
sau de la instanța corespunzătoare în grad acesteia în a cărei circumscripție se află sediul parchetului din care face 
parte procurorul care a întocmit propunerea. 

În ceea ce priveşte competenţa judecătorului de drepturi şi libertăţi aceasta se stabileşte în funcţie de situaţia de 
fapt reţinută de către procuror, excepţie făcând situaţia în care din actele dosarului reiese posibila participaţie penală a 
unei persoane care are calitate specială (parlamentar, magistrat, avocat, etc.) situaţie în care se va stabili competența 
de soluţionare în funcţie de calitatea acestei persoane. 

În situaţia în care, pe baza probelor prezentate de către procuror, judecătorul de drepturi şi libertăţi apreciază că 
propunerea este întemeiată, se pronunţă prin încheiere cu privire la admiterea cererii şi pe cale de consecință emite 
mandatul prin care autorizează obţinerea datelor privind tranzactiile financiare. 

Dacă judecătorul de drepturi şi libertăţi apreciază că cererea procurorului nu îndeplineşte condițiile prevăzute de 
lege, va dispune prin încheiere respingerea acesteia, o nouă cerere pentru aceleaşi motive fiind inadmisibilă. 

Cu privire la faptul dacă încheierea prin care judecătorul de drepturi şi libertăți se pronunță asupra solicitării 
procurorului de autorizare, în doctrină într-o opinie s-a apreciat că nu este supusă căilor de atac indiferent de soluția 
prounţată!? iar în sens contrar s-a motivat că persoanele care nu au calitate în dosar beneficiază în prezent o cale de 
atac privind legalitatea administrării unei astfel de probe!“. 


11 Cauza Sommer vs Germania, disponibilă pe htps://jurisprudentacedo.com, consultat la data de 18.02.2018, ora 1155. 

12 În acest sens, Tribunalul Bucureşti — Secţia I-a Penală, Încheierea din 02.03.2017, pronunţată în dosarul nr. 7229/3/2017, nepublicată. 
13 Mihail Udroiu, op.cit., p. 474. 

14 Andra-Roxana Trandafir (Ilie), Marin Gabriel, op.cit., p. 15. 

Considerăm că trebuie făcută diferență între persoanele care sunt părți sau subiecți procesuali în procesul penal, 
care au posibilitatea de a invoca pe cale de excepţie în procedura Camerei preliminare legalitatea încheierii prin care a 
fost autorizată obţinerea datelor şi informaţiilor privind tranzacțiile comerciale în situaţia în care au fost încălcate 
normele de competență personală sau materială". Apreciem că în procedura Camerei Preliminare nu poate fi 
verificată temeinicia încheierii prin care a fost admisă cererea procurorului privind autorizarea respectiv dacă raportat 
la probele prezentate se impunea emiterea mandatului. 

În schimb, în cazul persoanelor care nu au posibilitatea de a formula excepții în procedura Camerei Preliminare, 
considerăm că ar trebui reglementată posibilitatea acestora de a putea contesta legalitatea încheierii prin care au fost 
autorizate măsurile prin care se urmăreşte obținerea datelor privind tranzacțiile financiare deoarece „ori de câte ori se 
aduce o atingere unui interes legitim al unei persoane, această persoană trebuie să aibă posibilitatea să se poată 
adresa instanţei cu o acţiune în care să pună în discuţie încălcarea astfel suferită şi să obţină, dacă este cazul, 
reparația corespunzătoare, chiar dacă, în unele cazuri, acţiunea exercitată îmbracă forma unei căi de atac împotriva 
unei hotărâri judecătoreşti”!6. 

Avându-se în vedere că în textul legal se face menţiunea că autorizarea poate fi dispusa pe o durata de cel mult 30 
de zile şi vizează „tranzacţiile ce urmează a fi efectuate” aşa cum arătat anterior considerăm de lege ferenda că ar 
trebui modificate aceste prevederi legale în sensul că pentru tranzacțiile deja efectuate să nu mai fie prevăzută o durată 
de valabilitate a mandatului deoarece vizează fapte illo tempore avându-se în vedere că la momentul solicitării, 
procurorul este obligat să indice perioada din trecut în care au fost efectuate tranzacțiile suspecte. 

Doar în situaţia în care tranzacțiile financiare urmează a fi urmărite pentru viitor, este utilă stabilirea termenului 
de 30 zile în care pot fi desfăşurate activităţile. Un argument în plus pentru susținerea acestei teze este şi faptul că 
legiuitorul a prevăzut posibilitatea prelungirii cu privire la aceeaşi persoană a perioadei autorizate, fără a depăşi 6 luni 
de zile, situație în care apare ca fiind lipsit de logică să existe o necesitate de continuare a activităţilor de obținere a 
unor date şi documente retroactive în condiţiile în care instituţiile bancare sunt obligate să le pună la dispoziția 
organelor de urmărire penală la solicitarea acestora. 

O inconsecvenţă legislativă este şi prevederea potrivit căreia ceea ce se prelungeşte este mandatul prin care este 
autorizată obţinerea datelor privind tranzacţiile financiare ce urmează a fi efectuate deşi în realitate ceea ce se 
prelungeşte, de către judecător prin încheiere, este perioada de timp pentru care se pot efectua activitățile. 

Similar autorizării supravegherii comunicaţiilor, a fost prevăzută posibilitatea procurorului de a dispune prin 
ordonanaţă provizorie ca instituţiile financiare să predea datele privind tranzactiile financiare efectuate sau care 
urmeaza a fi efectuate. Această excepţie de la regula potrivit căreia doar judecătorul de drepturi şi libertăţi poate 
dispune în situaţiile în care sunt afectate drepturile fundamentale ale persoanei, a fost prevăzută doar în cazurile în 
care exista urgenţă, iar obținerea mandatului ar conduce la o întarziere substanțială a cercetărilor, la pierderea, 
alterarea sau distrugerea probelor ori ar pune in pericol siguranţa victimei sau a altor persoane. Totuşi în considerarea 
protejării dreptului la viață privată, s-a prevăzut obligativitatea pentru procuror de a prezenta, în termen de 24 ore de la 
expirarea măsurii, judecătorului ordonanța spre a se pronunţa cu privire la confirmarea sau infirmarea acesteia. 

Ar părea ca fiind justificată opţiunea legiutorului de a permite procurorului obținerea cu titlu provizoriu a 
posibilităţii de a cunoaşte tranzacțiile pe care o persoană urmează să le efectueze, nu de puţine ori dinamica activității 
infracționale impunând luarea unor măsuri urgente. Ceea ce pare de neînțeles este în a considera ca fiind urgente 
măsurile privind obținerea unor date cu privire la tranzacţii deja efectuate, care să justifice luarea măsurilor 
excepționale de către procuror în condiţiile în care vorbim despre operațiuni derulate prin intermediul unor instituții 
financiare care au obligativitatea de a păstra şi arhiva datele informatice şi documentele cu privire la tranzacţiile 
financiare. 

Pentru emiterea mandatului este necesar să fie începută urmărirea penală chiar şi cu privire la faptă, indiferent de 
forma de vinovăţie sau de limitele de pedeapsă, nefiind necesar să existe suspect sau inculpat în cauză. 

Legiuitorul român a reglementat principiul proporționalității acestei măsuri raportat la modul în care se aduce 
atingere dreptului la viață privată în funcție de specificul cauzei dar şi informaţiile care se pot obţine cât şi de 
caracterul intruziv al mijloacelor de cercetare specială utilizate. Această ingerință în viaţa privată trebuie să aibă 
caracter subsidiar şi doar în măsura în care nu este posibilă obţinerea altor mijloace de probă care nu ar presupune o 
imixtiune atât de gravă. 

Legiuitorul a limitat ingerința autorităților în viaţa privată a persoanelor interzicând obţinerea datelor privind 
tranzacțiile financiare dintre avocat şi suspect, inculpat sau orice altă persoană pe care acesta o apără, cu excepția 
situaţiilor în care există date că avocatul săvârşeste sau pregăteşte săvârşirea unei infractiuni. În vederea respectării 
privilegiului avocat-client, în situația în care sunt obținute probe cu încălcarea acestuia, acestea trebuie excluse 
deoarece nu pot fi utilizate în procesul penal. 


15 În acest sens, Înalta Curte de Casaţie şi Justiție-Secţia Penală, dosar nr. 1692/1/2017/a1, Încheierea din data de 22.01.2018, 
nepublicată. 

16 Curtea Constituţională a României, Decizia nr. 244/2017, disponibilă pe https://cer.ro/files/products/decizia 2441 .pdf , consultat la data 
de 25 februarie 2018, ora 1911. 

Din modul în care este reglementată procedura de obţinere a datelor privind tranzacţiile financiare ale unei 
persoane, se poate deduce că aceasta poate fi folosită doar în faza de urmărire penală, fiind exclusă în faza de 
judecată. Totuşi în situația în care, spre exemplu, în faza de judecată se dispune efectuarea unei expertize 
financiar-contabile şi se constată necesitate obținerii datelor privind tranzacțiile financiare ale unor persoane, se pune 
întrebarea firească care va fi procedura de urmat. 

În tăcerea legii, apreciem că, în virtutea principiului cine poate mai mult poate şi mai puțin, instanţa de judecată 
investită cu judecarea cauzei poate dispune predarea de către instituţia financiară a datelor necesare lămuririi cauzei cu 
ocazia efectuării expertizei financiar-contabile. Tocmai de aceea considerăm că se impune reglementarea acestei 
situații prezentate ipotetic mai sus cu privire la posibilitatea judecătorului fondului de a solicita predarea acestor date 
şi documente. 


1.2.3 Modalitatea de obţinere a datelor privind tranzacţiile financiare ale unei persoane 

După emiterea de către judecătorul de drepturi şi libertăţi a mandatului, acesta este transmis procurorului care ia 
măsuri în vedere punerii în executare. Spre deosebire de domeniul supravegherii tehnice unde mandatul este pus în 
executare de către lucrători de poliție judiciară, în cazul obținerii datelor şi documentelor privind tranzacţiile 
financiare, ordonanța procurorului prin care dispune predarea datelor sau informaţiilor indicate în mandat, se aduce la 
îndeplinire de către instituţia bancară care este obligată să se conformeze celor dispuse de către procuror. 

Contrar opiniei exprimate în doctrină!” apreciem că nu este necesar ca procurorul să trimită instituţiei bancare şi 
mandatul emis de către judecătorul de drepturi şi libertăţi avându-se în vedere că a fost autorizată utilizarea unui 
procedeu probatoriu prin limitarea în timp a intruziunii în viaţa privată, astfel că în situaţia în care în ordonanța 
procurorului sunt indicate datele din mandat precum şi perioada autorizată nu se încalcă drepturile constituționale ale 
celui vizat de măsură. Procurorul poate dispune doar prin ordonanță ca instituţia financiară să-i predea datele sau 
documentele, fiind exclusă o solicitare sub forma unei adrese!$. 

Trebuie făcută menţiunea că prin ordonanța procurorului, emisă în conformitate cu actul de autorizare, trebuie 
indicate datele şi documentele care vizează tranzacţii deja efectuate, care urmează a fi comunicate de către instituția 
financiară precum şi termenul până la care se impune aducere la îndeplinire a dispoziţiilor procurorului. Este evident 
că acest termen trebuie să fie în interiorul celui de 30 zile din mandatul emis de către judecător. Există posibilitatea ca 
instituţia bancară, din diferite motive să nu respecte termenul stabilit de către procuror şi să comunice informaţiile sau 
documentele după termenul prevăzut în mandat şi fără a exista o prelungire a acestui termen. În această situaţie, 
considerăm că proba obţinută în aceste condiţii trebuie exclusă din cauza penală şi evident înlăturată din dosar 
avându-se în vedere că a fost nelegal administrată. 

În schimb, pentru situaţia în care se urmăreşte obţinerea datelor privind tranzacţii viitoare, avându-se în vedere că 
operaţiunile din contul bancar sunt urmărite în timp real!” acestea trebuie aduse la cunoştinţa organelor judicare chiar 
înainte de a fi procesate de către instituția bancară astfel că ordonanța procurorului în care sunt detaliate operațiunile 
autorizate, este trimisă instituției financiare în vederea punerii în executare. 

Se impun a fi făcute precizări cu privire la persoanele ale căror tranzacții financiare pot fi obținute de către 
procuror. Este evident că subiect al acestei măsuri poate fi suspectul sau inculpatul însă nimic nu împiedică ca 
solicitarea să vizeze şi persoane care nu au calitate în dosar cu privire la care însă există indicia că ar fi realizat 
tranzacţii cu persoanele vizate de ancheta penală. Avându-se în vedere gradul de ingerinţă în viaţa privată a persoanei 
considerăm că atunci când se apreciază că se impune solicitarea autorizării şi pentru alte persoane decât cele bănuite 
de comiterea faptelor penale, trebuie aduse argumente puternice care să justifice o astfel de măsură intruzivă. 

Despre efectuarea activităţilor autorizate, procurorul are obligaţia de a informa în cel mult 10 zile de la expirarea 
duratei de autorizare, în scris, persoanele care au făcut obiectul unui mandat despre măsura ce a fost luată în privința 
lor, cu posibilitatea persoanei ale cărei tranzacţii financiare au fost vizate de masură să ia cunoştinţă de activităţile 
efectuate. Similar procedurii privind supravegherea comunicărilor, procurorul are posibilitatea de a dispune prin 
ordonanță ca această comunicare să fie amânată până la un anumit termen dar nu mai târziu de finalizarea cercetărilor 
şi adoptarea unei soluții. 

Datele şi documentele privind tranzacţiile financiare comunicate de către instituțiile financiare, vor putea fi 
valorificate în dosarul în care au fost solicitate fără a fi necesară o procedură specială în acest sens, acestea având 
natura juridică a unor mijloace de probă. De altfel în ceea ce priveşte extrasul conturilor acestea pot fi valorificate în 
cuprinsul unei expertize financiar-contabile. În situaţia în care se urmăresc doar anumite tranzacții bine determinate, 
pentru lămurirea cărora nu sunt necesare cunoştinţele unui expert, apreciem că datele obţinute din examinarea 
rulajului de cont pot fi valorificate în dosarul penal în cuprinsul unui proces-verbal care până la înscrierea în fals se 
bucură de prezumția de autenticitate. 


17 Andra-Roxana Trandafir (Ilie), Marin Gabriel, op.cit. p. 16. 

18 În sens contrar, Andra-Roxana Trandafir (Ilie), Marin Gabriel, op. cit. p. 16. 

19 În acest sens Chiriţă Cătălin-Mihai şi Uzlău Andreea-Simona în Volonciu Nicolae şi colectiv, Codul de procedură penală comentat, 
ediția a 3-a revizuită şi adăugită, Editura Hamangiu, 2017 p. 393. 

Considerăm că necesită explicaţii suplimentare situațiile în care se solicită instituţiilor bancare predarea 
înregistrările video de la bancomate sau din interiorul băncilor spre a fi utilizate ca mijloace de probă pentru 
identificarea persoanelor bănuite de comiterea unor fapte penale (ex. infracțiuni informatice; infracţiuni rutiere, etc.). 

Este necesară precizarea că în situaţia în care înregistrările video conțin informaţii cu privire la clienţii instituției 
bancare, putem vorbi despre existența unor tranzacții financiare fiind necesară emiterea unui mandat de către 
judecător avându-se în vedere că potrivit art. 111 alin. 1 din OUG nr. 99/2006, secretul bancar este independent de 
modalitatea şi scopul utilizării acestor informaţii cu caracter special”. Avându-se în vedere că potrivit legislaţiei 
bancare se consideră client al unei instituţii de credit, orice persoană cu care, în desfăşurarea activităţilor specifice, 
instituţia de credit a negociat o tranzacție, chiar dacă respectiva tranzacţie nu s-a finalizat şi orice persoană care 
beneficiază de serviciile unei instituţii de credit, inclusiv persoanele care au beneficiat în trecut de serviciile unei 
instituţii de credit”!, rezultă că noţiunea de client este mult mai vastă şi se referă chiar la persoane care în mod 
întâmplător s-au aflat în relaţii cu instituția bancară, deşi nu existau relaţii contractuale cu banca. 

În schimb, pentru situaţiile în care prin obţinere înregistrărilor video se urmăreşte spre exemplu identificarea unor 
persoane bănuite de comiterea unor fapte penale considerăm că nu este necesar ca judecătorul de drepturi şi libertăți să 
emită mandat, fiind suficientă ordonanța procurorului prin care s-a dispus în temeiul art. 170 C. proc. pen. predarea 
acestor înregistrări. Astfel, nu orice solicitare pentru furnizarea de către instituţia de credit a unor înregistrări video 
aduce atingere dispoziţiilor cu privire la dezvăluirea secretului profesional bancar urmând a se aprecia în fiecare 
situaţie modalitatea în care urmează a se proceda, în funcţie de gradul de ingerință în viaţa privată a persoanei precum 
şi de informațiile pe care le conţin înregistrările video. 


20 Andra-Roxana Trandafir (Ilie), Marin Gabriel, op. cit. 
21 Art. 111 alin. 2 din OUG nr. 99/2006, actualizată. 


ASPECTE DOCTRINARE ȘI JURISPRUDENȚIALE PRIVIND MĂSURILE DE 
SUPRAVEGHERE ŞI OBLIGAȚIILE IMPUSE DE INSTANȚĂ ÎN CAZUL 
AMÂNĂRII APLICĂRII PEDEPSEI ŞI SUSPENDĂRII EXECUTĂRII PEDEPSEI 
SUB SUPRAVEGHERE: 


Mihai MAREŞ" 


Motto: „Probation is a less well-known branch of our justice system, compared with, say, police and prisons, but 
that doesn't make it any less important. Hundreds of thousands of offenders each year are rehabilitated back into 
society by probation, which is crucial for the public's safety.” (Sadiq Khan, în prezent Primarul Londrei)! 


Abstract: The present paper aims at examining the configuration of the probation measures and obligations that 
are comprised in the individualisation modalities of deferred sentence and suspended sentence on probation, both in 
theoretical terms and in the light of their enforcement dynamics. For a thorough understanding of the current 
lawmaker’s design of these criminal law institutions, the prior establishing of several diachronic regulatory elements 
at national level as well as the indication of certain international legal instruments that set standards in these matters 
are required, which reflect the regulatory evolution of these alternative forms to the custodial sentence. Furthermore, 
the cumulative conditions for ordering the deferred sentence and suspended sentence on probation as well as the 
content of the related probation measures and obligations are outlined. Finally, the conditions for modifying or 
terminating the obligations imposed by the court of law are analysed, especially from the case-law perspective, by 
pointing out various issues of law encountered in the course of resolving applications submitted in this respect. 


Key words: alternative sanction; probation measures and obligations; deferred sentence; suspended sentence on 
probation. 


1) Introducere 

Dinamismul evoluţiei societății atrage după sine o inevitabilă metamorfoză a instituțiilor de drept. Astfel, 
legiuitorul român, prin Legea nr.286/2009 privind Codul Penal, a reglementat instituțiile amânării aplicării pedepsei şi 
suspendării executării pedepsei sub supraveghere, cu rolul de a satisface principalul scop al pedepselor în sistemul 
penal, reflectat în considerarea pedepsei ca mijloc de reeducare a condamnatului. S-a urmărit prin introducerea acestor 
instituţii, „reintegrarea socială a infractorului prin mijloace alternative la executarea pedepsei”, caracterul proporțional 
al pedepsei fiind necesar a se reflecta şi prin modul de executare al acesteia, astfel cum s-a menționat în Expunerea de 
motive a Codului penal’. 

Din punctul de vedere al naturii juridice, s-a afirmat în literatura de specialitate că, dintre cel două instituţii 
amintite, doar suspendarea executării pedepsei sub supraveghere constituie o veritabilă modalitate de individualizare 
judiciară a executării pedepsei, în timp ce amânarea aplicării pedepsei reprezintă „o măsură de individualizare a 
pedepsei (...) întrucât, în acest caz, instanța nu va dispune o soluţie de condamnare, ci doar stabileşte pedeapsa şi 
amână aplicarea ei”. 

În ceea ce priveşte procedura prin care se aduc la îndeplinire în mod efectiv aceste măsuri, Legea nr. 253/2013 
privind executarea pedepselor, a măsurilor educative şi a altor măsuri neprivative de libertate dispuse de organele 
judiciare în cursul procesului penal reglementează procedeele prin care se execută efectiv fiecare măsură de 
supraveghere şi obligaţie impusă de instanţă în cazul amânării aplicării pedepsei şi suspendării executării pedepsei sub 
supraveghere. 

În cuprinsul prezentului articol vom proceda la o analiză-bisturiu asupra efectelor legiferării acestor modalităţi de 
individualizare, concentrându-ne demersul expozitiv asupra măsurilor de supraveghere şi obligaţiilor impuse de 


* Lucrarea este elaborată în perioada de sustenabilitate a proiectului cu titlul “Studii doctorale şi postdoctorale Orizont 2020: promovarea 
interesului naţional prin excelenţă, competitivitate şi responsabilitate în cercetarea ştiinţifică fundamentală şi aplicată românească", număr de 
identificare contract POSDRU/159/1.5/S/140106. Proiectul este cofinanțat din Fondul Social European prin Programul Operaţional Sectorial 
Dezvoltarea Resurselor Umane 2007-2013. Investeşte în Oameni! 

* Doctorand în drept procesual penal, Institutul de Cercetări Juridice „Acad. Andrei Rădulescu”, Şcoala de Studii Avansate a Academiei 
Române (SCOSSAR); Avocat coordonator, "Mareş/Danilescu/Mareş, Baroul Bucureşti; e-mail: mihai.mares(Omares.ro 

! Khan S., Chris Grayling's probation privatisation is a reckless gamble with public safety, în „The Guardian”, 30 mai 2014, consultat la: 
https://hwww.theguardian.com/commentisfree/2014/may/30/probation-service-privatisation-plans-chris-grayling (traducere: „Probaţiunea este o 
ramură mai puţin cunoscută a sistemului de justiție al nostru, comparativ cu, să spunem, poliția şi închisorile, dar aceasta nu o face mai puţin 
importantă. Sute de mii de infractori sunt redaşi anual societăţii prin probaţiune, ceea ce este crucial pentru siguranţa publică”... 

2 Expunere de motive Cod Penal, pct. 2.27. 

3 Udroiu M., Drept penal. Partea generală. Noul Cod penal, ediţia a 2-a, Ed. C.H. Beck, Bucureşti, 2015, p. 336. 


480 Dreptul românesc la 100 de ani de la Marea Unire. Dimensiuni şi tendinţe 


instanță sub aspectul instituirii, modificării sau încetării lor, după caz, în ceea ce priveşte prezentarea doctrinară a 
acestor instituții, cât şi a receptării acestor instituţii de drept inserate în corpul legislativ în vigoare. 


2) Perpectivă diacronică la nivel naţional 

Doctrina veche românească! a clasificat teoriile fundamentului pedepselor în teorii absolute (atunci când 
pedeapsa are în vederea caracterul punitiv, represiunea), teorii utilitare (în acest caz pedepsele au un scop preventiv, în 
ceea ce priveşte săvârşirea de noi infracţiuni) şi teorii mixte (când pedeapsa este privită în egală măsură ca mijloc de 
represiune şi ca mijloc de prevenție în săvârşirea de noi infracţiuni). Scopul măsurilor de supraveghere şi obligaţiilor 
impuse de instanţă în cazul amânării aplicării pedepsei şi suspendării executării pedepsei sub supraveghere, făcând o 
încadrare în aceste delimitări, s-ar apropia de teoria utilitară, fiind instituite pentru a reeduca condamnatul şi a-l 
descuraja să mai comită infracțiuni. 

Au existat propuneri în România pentru introducerea instituţiei suspendării executării pedepei încă din anul 1897. 
Însă ea a fost reglementată în mod distinct prin art. 43 din Legea conflictelor de munca din 1920 şi art. 59 din Legea 
sindicatelor profesionale din 1921. De asemenea, în Ardeal, suspendarea executării pedepsei a fost introdusă prin 
legea maghiară nr. XXXVI din 19085. 

În Codul Penal Carol al II-lea erau prevăzute ca instituții complementare pentru executarea pedepselor privative 
de libertate coloniile penitenciare şi liberarea condiționată. Suspendarea executării pedepsei se acorda doar în cazul 
comiterii delictelor pedepsite cu maxim 2 ani închisoare, pentru persoanele care nu au săvârşit anterior delicte sau 
infracţiuni“. 

Suspendarea executării pedepsei „a fost creată pentru a se oferi Justiţiei un nou mijloc de natură să atenueze plaga 
pedepselor de scurtă durată şi să evite trimiterea infractorilor primari în închisoare, atunci când au comis fapte uşoare, 
creându-se, astfe, un puternic obstacol contra recidivei”. 

În Codul penal de la 1968, suspendarea executării pedepsei era normată prin doua instituţii distincte, suspendarea 
condiționată a executării pedepsei şi suspendarea pedepsei sub supraveghere, în timp ce amânarea aplicării pedepsei 
nu era consacrată legislativ. Această din urmă instituţie are ca sursă de inspirație legislaţiile franceză şi germană, iar 
măsurile ori observațiile impuse în baza sa au rolul de a permite examinarea capacităţii de resocializare a inculpatului 
pe durata unui termen de supraveghere de 2 ani”. 


3) Perspectivă internaţională 

Probaţiunea este o instituţie cu originea în sistemul de drept common-law, fiind specifică dreptului anglo-saxon, 
însă s-a extins rapid, fiind adaptată în state precum Franţa, Belgia, Canada, SUA şi Germania! 

Pe plan international, modalitățile alternative de executare a pedepsei au avut parte de o largă recunoaştere prin 
adoptarea Regulilor Standard Minime ale Naţiunilor Unite pentru măsuri neprivative de libertate din data de 14 
decembrie 1990, prin Rezoluţia 45/110 (cunoscute sub denumirea Regulile de la Tokyo). Astfel, la pct. 8.1 din 
Regulile de la Tokyo sunt menţionate trei criterii ce servesc organului judiciar drept linii directoare pentru a alege din 
varietatea de măsuri neprivative de libertate: nevoile de reabilitare ale infractorului, protecția societăţii şi interesele 
victimei. Suspendarea executării pedepsei şi amânarea aplicării pedepsei pot fi echivalate aşa-numitei categorii 
suspended or deferred sentence, prevăzute la pct. 8.2 lit. (g) al aceloraşi Reguli de la Tokyo!!. 

Pe plan european, în cadrul Consiliului Europei, se impune menţionarea Recomandării CM/Rec (2017) 3 privind 
regulile europene referitoare la sancţiunile şi măsurile comunitare, adoptate de Consiliul de Miniştri la 22 martie 
2017”, pe care Statele Membre urmează a le lua în considerare în stabilirea şi aplicarea politicilor legate de regimul 
sancționator. 


4 Pop Tr., Drept Penal, Întroducere. Chestiuni de istorie şi filozofie penală. Crimonologie, Ed. Libertatea, Orăştie, 1921, p. 61. 

5 Dongoroz V., Drept Penal, Ed. Tirajul, Bucureşti, 1939, p. 688. 

é Ionescu-Dolj I., Dongoroz V., Pop Tr. şi alţii, Codul Penal Carol al II-lea Adnotat, Ed. Librăriei Socec & Co., Bucureşti, 1937, p. 114. 

7 Dongoroz V., op.cit., p. 687. 

8 Chiş I., în Pascu I. (coord.), Noul Cod Penal. Partea generală, Ed. Universul Juridic, Bucureşti, 2014, p. 525. Suspendarea pedepsei sub 
supraveghere a fost introdusă în Codul penal din 1968 prin art. 1 pct. 8 al Legii nr. 104/1992 pentru modificarea Codului penal, a Codului de 
procedură penală şi a altor legi, precum şi pentru aprobarea Legii nr. 59/1968 şi a Decretului nr. 218/1977, publicată în M. Of., Partea I, nr. 244 
din 01.10.1992. 

9 Rîşniţă A., Amânarea aplicării pedepsei în noul Cod penal, în „Caiete de drept penal” nr. 2/2013, Ed. Universul Juridic, Bucureşti, p. 88. 

10 Chiş I. în Pascu I. (coord.), op.cit., p. 511. 

1l Regulile Standard Minime ale Naţiunilor Unite pentru măsuri neprivative de libertate, 1990, Tokyo, consultat la: 
http://www.un.org/documents/ga/res/45/a45r110.htm. 

12 Recommendation CM/Rec (2017) 3 on the European Rules on community sanctions and measures, Strasbourg, 23 martie 2017, 
consultată la: https://rm.coe.int/168070c09b. Această recomandare înlocuieşte Recomandările Rec(2000)22 şi R(92)16 adoptate anterior în 
aceeaşi materie. 

4) Condiţiile dispunerii amânării aplicării pedepsei şi suspendării executării pedepsei sub supraveghere 

Instanţa, pentru a putea dispune aceste modalităţi alternative de executare a pedepsei, verifică întrunirea 
condiţiilor impuse de lege care permit dispunerea acestor măsuri. Aceste condiții sunt prevăzute expres în Codul 
penal, la art. 83 cele privitoare la amânarea aplicării pedepsei, respectiv la art. 91 C. pen. cele referitoare la 
suspendarea executării pedepsei sub supraveghere. O încercare de clasificare a acestora le împarte în condiţii 
referitoare la infracțiune (obiective) şi condiții referitoare la infractor (subiective), delimitare care se regăseşte 
consacrată şi în doctrină”. 

În ceea ce priveşte condiţiile privitoare la infracţiune, este necesar ca pedeapsa stabilită de lege, inclusiv în cazul 
concursului de infracțiuni, să fie amenda sau închisoarea de cel mult 2 ani, în cazul amânării aplicării pedepsei, 
respectiv de cel mult 3 ani, în cazul suspendării pedepsei sub supraveghere. În cazul amânării aplicării pedepsei se 
mai prevede ca pedeapsa prevăzută de lege pentru infracțiunea săvârşită să fie mai mică de 7 ani. 

Printre condiţiile privitoare la persoana infractorului se numără următoarele: infractorul să nu mai fi fost 
condamnat anterior la pedeapsa închisorii, cu excepţia cazurilor prevăzute în art. 42 lit. a) şi b) C. pen. (faptele care nu 
mai sunt prevăzute de legea penală şi infracțiunile amnistiate) sau pentru care a intervenit reabilitarea ori s-a împlinit 
termenul de reabilitare, în cazul amânării. Condiţii similare se aplică şi în cazul suspendării executării sub 
supraveghere, cu particularitatea că infractorul trebuie să nu mai fi fost condamnat anterior la pedeapsa închisorii mai 
mare de un an şi, totodată, nu se face distincţie între ipotezele de excepţie prevăzute la art. 42 C. pen. (deci se poate 
dispune această măsură inclusiv în cazul unei condamnări anterioare pentru o infracţiune comisă din culpă). 

În ambele cazuri infractorul trebuie să îşi manifeste acordul de a presta o muncă neremunerată în folosul 
comunităţii, şi instanța trebuie să stabilească că această măsură poate fi luată în raport de persoana infractorului, de 
conduita avută anterior săvârşirii infracțiunii, de eforturile depuse de acesta pentru înlăturarea sau diminuarea 
consecinţelor infracțiunii, precum şi de posibilitățile sale de îndreptare. 

În plus, mai este necesară constatarea că aplicarea imediată a unei pedepse să nu fie necesară (în cazul amănării 
aplicării pedepsei), respectiv că aplicarea pedepsei este suficientă şi, chiar fără executarea acesteia, condamnatul nu va 
mai comite alte infracțiuni (în cazul suspendării pedepsei sub supraveghere), în ambele cazuri fiind necesară 
supravegherea conduitei sale pentru o perioada determinată. 

Mai mult, în ceea ce priveşte dispunerea ambelor măsuri, este prevăzută condiţia negativă ca infractorul să nu se 
fi sustras de la urmărire penală ori judecată sau să nu fi încercat zădărnicirea aflării adevărului ori a identificării şi 
tragerii la răspundere penală a autorului sau a participanților. 


5) Conţinutul măsurilor de supraveghere 

Măsurile de supraveghere care trebuie respectate de către persoana condamnată sunt reglementate în art.85 
alin.(l) C. pen., în cazul amânării aplicării pedepsei, respectiv de art.93 alin. (2) C. pen., în cazul suspendării 
executării pedepsei sub supraveghere. Din lecturarea celor două articole de lege se poate observa în ceea ce priveşte 
conţinutul acestor măsuri, faptul că acestea sunt identice, în ambele ipoteze juridice analizate. 

În cazul în care s-a dispus amânarea aplicării pedepsei, precum şi în cazul suspendării executării pedepsei sub 
supraveghere, persoana faţă de care s-a dispus una dintre aceste măsuri trebuie să să se prezinte la serviciul de 
probaţiune, la datele fixate de acesta, să primească vizitele consilierului de probaţiune desemnat cu supravegherea sa, 
să anunțe, în prealabil, schimbarea locuinţei şi orice deplasare care depăşeşte 5 zile (precum şi întoarcerea, în cazul 
amânării aplicării pedepsei), să comunice schimbarea locului de muncă, precum şi informaţii şi documente de natură a 
permite controlul mijloacelor sale de existență. 

Din conţinutul acestor măsuri de supraveghere se remarcă rolul însemnat al consilierilor de probaţiune având o 
contribuţie majoră în asigurarea respectării acestor măsuri. Acest aspect a fost subliniat de altfel şi în Expunerea de 
motive a Codului penal, suţinându-se că „pentru a avea mai multe şanse de reuşită în procesul de recuperare a 
persoanei aflată în termenul de supraveghere s-a acordat o atenție sporită rolului consilierilor de probaţiune, persoane 
specializate tocmai în acest gen de activități, pentru a contribui într-un mod calificat la procesul de reintegrare 
socială”!?. 

Conform art. 47 din Legea nr. 253/2013, în cazul dispunerii amânării aplicării pedepsei, judecătorul delegat cu 
executarea transmite o copie de pe hotărârea instanţei serviciului de probaţiune, cu menţiunea că toate măsurile de 
supraveghere prevăzute la art. 85 alin. (1) C. pen. se execută integral, potrivit legii. Din prevederile art. 57 alin. (2) 
reiese că acelaşi tratament se aplică şi în cazul suspendării executării pedepsei sub supraveghere. După ce se primeşte 
hotărarea judecătorească, serviciul de probaţiune va desemna un consilier de probaţiune manager de caz, care 
coordonează procesul de probaţiune, monitorizând acest proces de supraveghere, evaluând la final întreg procesul de 
probaţiune”. 


13 Sima C. în Antoniu G., Toader T. (coord.), Explicațiile Noului cod penal, vol II, Ed. Universul Juridic, Bucureşti, 2015, p. 83. Udroiu 
M., op.cit., pp. 337-338, 362. 

14 Expunere de motive Cod Penal, pct. 2.29. 

15 Art. 64 din Legea nr. 252/2013 privind organizarea şi funcționarea sistemului de probaţiune. 

6) Conţinutul obligaţiilor dispuse de către instanţă 

Legea prevede o varietate de obligaţii — de a face ori de a nu face! — pe care instanţa le poate dispune în cazul 
individualizare în concret a acestor modalități sunt multiple. 

În ceea ce priveşte amânarea aplicării pedepsei, obligaţiile prevăzute de lege sunt de natură a monitoriza în mod 
eficient componente esenţiale ale vieţii private şi sociale a persoanei supravegheate, precum şi de a elimina, totodată, 
potenţialele riscuri asociate acestora (obligaţia de a se supune măsurilor de control, tratament sau îngrijire medicală; 
obligația de a nu părăsi teritoriul României fără acordul instanţei; obligația de a nu comunica cu victima ori cu alte 
persoane sau de a nu se apropia de ele; obligația de a nu se afla în anumite locuri sau la anumite manifestări sportive, 
culturale ori la alte adunări publice, stabilite de instanță; obligaţia de a nu conduce anumite vehicule stabilite de 
instanță; obligaţia de a nu deţine, folosi ori purta nicio categorie de arme; obligaţia de a nu ocupa sau exercita funcția, 
profesia, meseria ori activitatea de care s-a folosit pentru săvârşirea infracțiunii) şi de a-i stimula conduita în mod 
constructiv, prin dezvoltarea aptitudinilor, în scopul redării acesteia societăţii drept un membru util (obligaţia de a 
urma un curs de pregătire şcolară ori de calificare profesională; obligaţia de a frecventa unul sau mai multe programe 
de reintegrare socială derulate de către serviciul de probaţiune sau organizate în colaborare cu instituţii din 
comunitate; obligația de a presta o muncă neremunerată în folosul comunităţii). 

Din perspectiva conţinutului obligațiilor, există diferențe semnificative între amânarea aplicării pedepsei şi 
suspendarea sub supraveghere, şi anume că, deşi în primul caz, instanța poate să nu dispună nicio obligație în sarcina 
persoanei condamnate, în situaţia suspendării executării pedepsei sub supraveghere, conform art. 93 alin (2) C. pen., 
„instanţa impune condamnatului să execute una sau mai multe” dintre obligațiile prevăzute expres de lege (s.n.). Deci, 
în cazul suspendării executării pedepsei, instanța va trebui să dispună minimum o obligaţie dintre cele enumerate de 
legiuitor'”, respectiv: să urmeze un curs de pregătire şcolară ori de calificare profesională; să frecventeze unul sau mai 
multe programe de reintegrare socială derulate de către serviciul de probaţiune sau organizate în colaborare cu 
instituții din comunitate; să se supună măsurilor de control, tratament sau îngrijire medicală; să nu părăsească 
teritoriul României, fără acordul instanţei. 

Mai mult, pe langă alegerea uneia din obligaţiile prevăzute la art. 93 alin. (2) C. pen., în cazul suspendării 
executării pedepsei este obligatorie prestarea unei munci neremunerate în folosul comunității între 60 şi 120 de zile, în 
cazul amânarii fiind la alegerea instanţei dispunerea executării unei asemenea obligații, perioada fiind mai redusă, 
între 30 şi 60 de zile. 

Deşi aceste obligații sunt enumerate în mod exhaustiv în lege, este necesar a fi individualizate în concret de către 
instanță, spre deosebire de măsurile de siguranţă, care au un caracter obligatoriu. 

În practică, problema posibilităţii individualizării conţinutului obligaţiilor inclusiv sub aspectul duratei a primit 
rezolvări diferite: 

Într-o cauză, s-a decis că, „din analiza comparativă a dispoziţiilor art.85 Cod penal, doar obligațiile prevăzute la 
alin.(1) al acestui text legal se impun a fi instituite pe întreaga durată a termenului de încercare. În acest sens, se 
observă că norma menționată prevede expres că «pe durata termenului de încercare (...) persoana trebuie (...)». 
Dimpotrivă, la alin.(2) al art.85 Cod penal, nu se mai reia sintagma «pe durata termenului de încercare, iar caracterul 
facultativ al instituirii obligațiilor este dedus din folosirea sintagmei «instanţa poate». Mai mult, la alin.(4) al textului 
menţionat se precizează, deosebit de alin.(1), că atunci când se stabileşte obligaţia prevăzută la alin.(2) lit. e)-g), 
«instanţa individualizează, în concret, conţinutul acestei obligaţii, ţinând seama de împrejurările cauzei»»””?. 

În schimb, într-o altă cauză, raţionamentul instanţei a fost simetric opus, în sensul că lipsa menţionării exprese, în 
cuprinsul art.85 alin.(2) C. pen. a faptului că obligațiile sunt impuse pe durata termenului de supraveghere „nu poate 
conduce la opinia că judecătorul poate stabili un termen diferit pe parcursul căruia sunt exercitate obligațiile stabilite 
prin hotărârea judecătorească. Articolul menționat trebuie interpretat în acord cu restul prevederilor care 
reglementează instituția amânării aplicării pedepsei, motiv pentru care durata de timp a termenului de supraveghere nu 
este lăsată la aprecierea instanţei. De asemenea, dacă pe parcursul termenului de supraveghere intervin motive care 
justifică modificarea sau încetarea obligaţiilor impuse de către instanță se poate observa că sunt incidente prevederile 
art.87 Cod penal, (...), urmând ca serviciul de probaţiune să analizeze dacă mai este necesară menţinerea obligaţiei pe 
întreaga durată a termenului, urmând a sesiza instanţa de judecată conform procedurii prevăzute de art. 86 alin.(4) lit. 
a) Cod penal. Mai mult, în cadrul art.83 alin.(4) Cod penal, se prevede în mod expres atragerea atenţiei inculpatului cu 
privire la nerespectarea măsurilor de supraveghere şi a obligaţiilor care îi revin pe durata termenului de supraveghere, 
fiind, astfel, circumstanţiată necesitatea respectării obligaţiilor impuse pe întreaga durată a termenului de 


16 Udroiu M., op.cit., p. 342, 346, 369, 371. 

17 Mitrache C., Mitrache C., Drept penal român. Partea generală, Ed. Universul Juridic, Bucureşti, 2014, p. 481. 

18 Lefterache L.V., în G. Bodoroncea, V. Cioclei şi alţii, Codul Penal. Comentariu pe articole, Ed. C.H. Beck, Bucureşti, 2014, p. 219. 

19 Curtea de Apel Cluj, Secţia Penală şi de Minori, decizia nr. 791/A din 7 iunie 2016, www.rolii.ro, apud Mareş M., Amânarea aplicării 
pedepsei. Posibilitatea individualizării conţinutului obligaţiilor sub aspectul duratei (jurisprudenţă comentată în curs de apariție în Revista 
Pandectele Române). 

supraveghere. Prin urmare, Curtea apreciază că art.85 alin.(4) Cod penal, care prevede în sarcina judecătorului datoria 

de a individualiza în concret conţinutul obligaţiei, nu se extinde şi asupra perioadei de timp în care este incidentă 
20 

aceasta”. 


7) Modificarea sau încetarea obligațiilor 

Modificarea sau încetarea obligațiilor sunt reglementate similar atât în ceea ce priveşte amânarea aplicării 
pedepsei, cât şi în ceea ce priveşte suspendarea executării pedepsei sub supraveghere. 

În aceste sens art.87 C. pen este identic din punct de vedere al conţinutului cu art.95 al aceluiaşi cod. Se prevede 
astfel la art.87 C. pen. că, dacă pe parcursul termenului de supraveghere au intervenit motive care justifică fie 
impunerea unor noi obligaţii, fie sporirea sau diminuarea condiţiilor de executare a celor existente, instanţa dispune 
modificarea obligaţiilor în mod corespunzător, pentru a asigura persoanei supravegheate şanse sporite de îndreptare. 
Instanţa dispune încetarea executării unora dintre obligaţiile pe care le-a impus, atunci când apreciază că menţinerea 
acestora nu mai este necesară. În cazul art. 95 există o singură diferența minoră terminologică şi anume în loc de 
„şanse sporite” este folosită sintagma „şanse mai mari”. 

Potrivit art.94 alin. (4) lit. a) C.pen., pe durata termenului de supraveghere, serviciul de probaţiune are obligația 
sesizării instanţei dacă au intervenit motive care justifică modificarea ori încetarea executării unora dintre obligațiile 
impuse de instanță. Dispoziţiile din Codul penal urmează a fi coroborate cu dispoziţiile art. 48 şi 57 alin. (2) din Legea 
nr. 253/2013, potrivit cărora sesizarea instanţei de executare în vederea modificării/încetării obligațiilor se poate face 
de consilierul de probaţiune ori de către judecătorul delegat cu executarea, la cererea persoanei supravegheate sau a 
persoanei vătămate, după consultarea raportului întocmit de consilierul de probaţiune”!. 

De exemplu, raportat la imposibilitatea obiectivă a condamnatului de executare a obligaţiei de a presta muncă în 
folosul comunităţii, ținându-se seama şi de perioada rămasă până la împlinirea termenului de supraveghere, o instanță 
a admis sesizarea serviciului de probaţiune şi a dispus încetarea acestei obligaţii”. 

Într-o altă speţă, serviciul de probaţiune a sesizat instanța în vederea modificării obligaţiei persoanei 
supravegheate de a presta munca neremunerată în folosul comunităţii, în sensul desemnării unei alte instituţii din 
comunitate în acest scop. În motivare s-a arătat că efectuarea orelor de muncă în folosul comunităţii în cadrul 
primăriei în care persoana supravegheată a deţinut funcţia de primar timp de 12 ani, ori unei instituții subordonate 
acesteia nu este oportună raportat la faptul că infracțiunile pentru care s-a dispus condamnarea acesteia au legătură 
directă cu funcția pe care a deținut-o, persoana condamnată precizând, totodată, că se află într-un conflict evident cu 
actualul primar situație care rezultă inclusiv din dosarul de fond. Soluţia instanței a fost aceea de admitere a sesizării 
formulate”. 

Semnalăm, totodată, o distincție extrem de relevantă evidențiată pe plan jurisprudențial: „potrivit art. 95 alin. (2) 
Cod penal instanța poate dispune încetarea executării unora dintre obligațiile pe care le-a impus în aplicarea art. 93 
alin. (2) Cod penal, nefiind deci posibil să se dispună încetarea uneia sau unora dintre măsurile de supraveghere 
reglementate de art. 93 alin. (1) Cod penal; de altfel, măsurile de supraveghere sunt de esența suspendării sub 
supraveghere a executării pedepsei, astfel încât o dispoziție de încetare a unor măsuri de supraveghere ar reprezenta 
lipsirea de conținut a modalității de individualizare a pedepsei, precum şi încălcarea autorității de lucru judecat a 
hotărârii definitive de condamnare”. 

Un aspect ce urmează a se lămuri în practica judiciară vizează raportul dintre dispozițiile ce reglementează 
posibilitatea încetării obligațiilor dispuse în baza suspendării executării pedepsei sub supraveghere şi cele ale art. 93 
alin. (2) C. pen.: având în vedere că este obligatorie impunerea cel puțin a unei obligații în sarcina condamnatului, în 
măsura în care în concret se dispune doar una dintre acestea, ar mai fi posibil a se dispune încetarea executării acesteia 
în măsura în care instanța va aprecia oportun sau, dimpotrivă, aceasta ar echivala cu lipsirea de conținut a 
supravegherii? În opinia noastră, în lipsa unei excepţii prevăzute de lege în acest sens, în măsura în care condițiile 
necesităţii şi proporționalității nu ar mai fi îndeplinite, s-ar putea dispune inclusiv în această situație încetarea 
executării obligaţiei respective. 


20 Curtea de Apel Cluj, Secţia Penală şi de Minori, decizia penală nr. 1469/A din 29 noiembrie 2016, www.rolii.ro, apud Mareş M., 
Amânarea aplicării pedepsei. Posibilitatea individualizării conţinutului obligațiilor sub aspectul duratei (jurisprudență comentată în curs de 
apariţie în Revista Pandectele Române). 

21 Potrivit art. 43 lit. a) din Legea nr. 252/2013, evaluarea persoanelor aflate în supravegherea serviciului de probaţiune se realizează la 
solicitarea instanţei de judecată sau a judecătorului delegat cu executarea sau, după caz, la iniţiativa consilierului de probaţiune manager de caz, 
dacă, pe durata termenului de supraveghere, au intervenit motive care justifică fie modificarea obligaţiilor prin impunerea de noi obligații, 
sporirea sau diminuarea condiţiilor de executare existente, fie încetarea executării unora dintre obligaţii. 

22 Jud. Ploieşti, Secţia Penală, sentința penală nr. 413 din 21.02.2018, www.sintact.ro. 

23 Tribunalul Braşov, Secţia Penală, sentința penală nr. 28/S/20.02.2018, www.sintact.ro. 

24 Curtea de Apel Bucureşti, Secţia a I-a Penală, decizia nr. 185/CO din 18 aprilie 2017, www.rolii.ro, apud Mareş M., Suspendarea sub 
supraveghere a executării pedepsei. Imposibilitatea încetării măsurilor de supraveghere (jurisprudență comentată în curs de apariţie în Revista 
Pandectele Române). 

8) Concluzii 

Noţiuni precum eliminare, retribuţie şi reparaţie sunt folosite de diversele curente filosofice conform propriilor 
măsuri alternative executării propriu-zise a pedepsei nu constituie doar o dovadă de virtuozitate a legiuitorului şi nici 
un scop în sine, ci este de natură să creeze un echilibru necesar între nevoile individului şi cele statale. 

Perspectiva reglementării actuale, instituţiile amânării aplicării pedepsei şi executării pedepsei sub supraveghere 
corespund modelului justiţiei restaurative?€, care, dintre toate modelele posibile, apreciem că este cel mai apropiat de a 
realiza dezideratul redării individului care a transgresat norma penală societăţii drept un element pe deplin funcţional, 
fiind, totodată, compatibile cu standardele prevăzute în Recomandarea Consiliului Europei CM/Rec (2017) 3 privind 
regulile europene referitoare la sancțiunile şi măsurile comunitare menţionată mai sus. 

Urmează ca interpretările jurisprudenţiale să stimuleze evoluţia acestor instituţii de drept penal. De lege ferenda, 
se impune clarificarea cu o mai mare precizie a marjei de apreciere a judecătorului în privinţa individualizării 
obligaţiilor ce pot fi impuse în aplicarea acestora, mai ales sub aspectul modificării şi încetării lor până la împlinirea 
termenului de supraveghere. 


25 Chiş I., Pedepsele penale necarcerale ale secolului XXI, Ed. Wolters Kluwer, Bucureşti, 2009, p. 35. 
26 Criminalitate, comunitate şi justifie restaurativă (Raport ştiinţific final)  — 2007, consultat la: 
http://insoc.ro/devianta/date/pdf/2007%20-%20Criminalitate.pdf. 


LIBERAREA CONDIȚIONATĂ DIN PEDEAPSA ÎNCHISORII — CONSIDERAŢII 
ASUPRA CONDIȚIILOR DE ACORDARE DIN PERSPECTIVA EVOLUȚIEI 
ACESTORA 


Dr. Gabriela-Nicoleta CHIHALA* 


Abstract: Conditional release is an institution of substantial criminal law, of great importance to both convicted 
person and the criminal policy of our state, which can only be ordered by the court, accessible to any convicted 
person, after enforcement of a part of the custodial sentence and the fulfillment of other conditions foreseen by the 
law, which consists in executing the last part of the custodial sentence in liberty with the purpose to stimulate and 
prepare the convicted person for his final release and for his quicker reintegration into society, subject to the 
fulfillment of both prior and post-release conditions. 

The paper seeks to analyze the conditions that a convicted person has to fulfill in order to benefit from 
conditional release, both objective and subjective, from the perspective of its evolution. The paper starts with a 
presentation of the purpose of the institution as it follows from the definitions given in doctrine, and continues with a 
short history of it in the Romanian legislation. 

The last part presents an analysis of the conditions for the granting of conditional release from imprisonment, 
aiming to highlight the conditions maintained by the legislator in the old regulations and, on the other hand, highlights 
the new conditions introduced by the current, more restrictive regulations, but established with a view to achieving 
better training for persons sentenced for final release and easier reintegration in society. 


Key words: conditional release; conditions;custodial sentence; history; more favorable criminal law. 


1. Liberarea condiţionată — modalitate de individualizare a pedepsei închisorii în faza executării 

Pedepsele privative de libertate au asupra psihicului celui condamnat un efect deosebit, cel în cauză fiind nevoit 
să trăiască o perioadă mai lungă sau mai scurtă de timp, izolat de societate. În momentul în care persoana condamnată 
ia contact cu noul mod de viață, cu restricţiile care îi sunt impuse în cadrul penitenciarului are posibilitatea de a realiza 
că fapta comisă de ea este o faptă dezaprobată de societate şi că va trebui să-şi revizuiască comportamentul pentru a se 
reintegra printre cei care au înţeles rigorile unui stat de drept. 

Nici o societate în general, o societate democratică în special şi cu atât mai puţin o societate care se vrea 
modernă, nu are sau nu ar trebui să aibă interesul să priveze de libertate individul, după ce acesta s-a purificat moral şi 
scopul pedepsei s-a realizat. Continuarea executării pedepsei închisorii, chiar şi atunci când sunt suficiente indicii că 
aceasta şi-a atins scopul înainte de a fi expirat durata stabilită prin hotărârea instanței, ar veni în contradicţie cu 
principiile umanismului dreptului penal şi execuţional penal. Întrucât s-a dovedit că pedeapsa privativă de libertate îşi 
poate atinge obiectivul, acela al îndreptării şi resocializării condamnatului, şi anterior momentului împlinirii 
cuantumului care s-a stabilit a fi executat în regim de detenție, legiuitorul a creat o instituție care să vină în sprijinul 
celor care îşi doresc să fie, cât mai repede, din nou liberi. 

Instituţia liberării condiţionate, întrucât despre ea este vorba, înlesneşte trecerea condamnaților de la regimul de 
executare efectivă a pedepsei în locul de deţinere la regimul de libertate, funcţionând ca o modalitate de executare a 
unei părți din pedeapsa privativă de libertate şi de reîncadrare socială, ca o rezultantă a celorlalte mijloace, numite 
penitenciare, menite să realizeze individualizarea la locul deţinerii. 

Până în prezent, literatura de specialitate a abordat, iar jurisprudenţa a statuat asupra multor aspecte teoretice şi 
practice ale instituţiei liberării condiţionate. După o perioadă în care s-a aflat în atenţia autorilor şi a practicii judiciare, 
situaţie de înţeles având în vedere reintroducerea acestei instituţii în legislația noastră prin Codul penal din 1969, a 
urmat o atenuare a interesului pentru problematica liberării condiționate, pentru ca după apariţia Legii 140/1996 
pentru modificarea şi completarea Codului penal, instituția să revină în prim-planul preocupărilor doctrinei şi a 
jurisprudenţei, însă nu pentru mult timp. Însă, odată cu intrarea în vigoare a noilor coduri, Codul penal şi Codul de 
procedură penală, precum şi a Legii nr. 254/2013 privind executarea pedepselor şi a măsurilor privative de libertate, la 
data de 01.02.2014, instituţia a suferit unele modificări importante în ceea ce priveşte condiţiile de acordare, astfel 
încât a revenit, din nou, în actualitate. 

Liberarea condiționată face parte din ansamblul reglementărilor legii penale referitoare la pedeapsă, una dintre 
instituțiile fundamentale ale dreptului penal, care reprezintă o măsură de constrângere aplicată în scopul reeducării 
condamnatului şi al prevenirii săvârşirii de noi infracțiuni, prin executarea pedepsei urmărindu-se formarea unei 
atitudini corecte faţa de muncă, faţă de ordinea de drept şi faţă de regulile de convieţuire socială. 


* Judecător, Tribunalul Harghita, secția penală; e-mail: gabriela.nicoleta.chihaia(A gmail.com 

Aşa cum s-a arătat în doctrină, opera de individualizare legală şi judiciară a pedepsei se continuă şi în faza de 
executare, pe de o parte prin stabilirea regimului de executare şi reglementarea unor instituţii juridice specifice acestei 
ultime etape a constrângerii juridice penale, iar pe de altă parte prin atribuţiile pe care le îndeplinesc instanţele 
judecătoreşti şi organele administrative în legătură cu adaptarea regimului de executare la persoana condamnatului, 
potrivit legii. Această ultimă etapă de individualizare a pedepsei, cunoscută ca individualizare administrativă, are 
drept scop menținerea aptitudinii funcționale maxime a pedepsei stabilite!. 

Întrucât în legislaţia noastră penală, în care rolul primordial îl ocupă Codul penal, nu a fost şi nici în prezent nu 
este definită liberarea condiţionată, fiind prezentate doar condiţiile şi cazurile în care ea se acordă, precum şi efectele 
sale, această sarcină a revenit literaturii juridice. 

În acest sens, de-a lungul timpului, autori de prestigiu s-au oprit în lucrările lor asupra noţiunii de liberare 
condiţionată şi, reţinând una sau mai multe din trăsăturile ce caracterizează această instituție, au formulat diverse 
definiții. 

Doctrina penală este unanimă în a aprecia că liberarea condiţionată înlătură executarea pedepsei privative de 
libertate, ca efect al aprecierii instanţei, bazată pe elemente din care rezultă că opera de reeducare poate fi considerată 
realizată, dar aceasta nu are caracter extinctiv şi nici nu modifică data stingerii pedepsei, ci doar înlătură, condiţionat, 
executarea restului de pedeapsă, dar pedeapsa nu se stinge decât la împlinirea duratei sale’. 

În doctrina mai veche, s-a reliefat că liberarea condiţionată reprezintă un mijloc de individualizare post judicium 
a executării pedepsei, care le oferă condamnaților la pedeapsa închisorii cu executare efectivă, dar şi la pedeapsa 
detenţiunii pe viaţă, un important stimulent pentru reeducare. Liberarea condiţionată constituie şi o renunțare din 
partea statului la executarea integrală a pedepsei aplicate inculpatului, pentru rațiuni conforme scopului sancţiunilor 
penale, promisă prin lege fiecărui condamnat, condiționat însă de comportarea sa în tot timpul executării pedepsei şi 
după liberarea lui condiţionată”. 

Potrivit doctrinei recente, liberarea condiţionată reprezintă o modalitate de individualizare judiciară a executării 
pedepsei fără lipsire de libertate, acordată prin hotărârea definitivă a instanței de judecată, care are convingerea că cel 
condamnat s-a îndreptat, ca urmare a îndeplinirii tuturor condiţiilor impuse conduitei sale pe timpul executării 
pedepsei în condiţii de privare de libertate în penitenciar, precum şi sub rezerva îndeplinirii integrale sub controlul 
serviciului de probaţiune a măsurilor şi obligaţiilor din cadrul termenului de supraveghere”. 

În prezent, liberarea condiționată este considerată o formă de individualizare a pedepsei pe timpul executării 
acesteia, instituția fiind inclusă în capitolul V, alături de formele neprivative de libertate: renunţarea la aplicarea 
pedepsei, amânarea aplicării pedepsei şi suspendarea sub supraveghere a executării pedepsei. 

Observăm că definițiile sunt asemănătoare, ceea ce reflectă caracterul juridic al acestei instituţii, care din acest 
punct de vedere nu a suferit modificări importante de-a lungul timpului. Se poate astfel afirma că instituția liberării 
condiţionate îşi are legitimarea în faptul că în unele cazuri, în care există suficiente indicii că pedeapsa privativă de 
libertate aplicată inculpatului şi aflată în curs de executare şi-a atins scopul înainte de expirarea ei, dispare necesitatea 
executării integrale, în regim de închisoare, a acestei pedepse”. 

Astfel, apreciem că liberarea condiţionată reprezintă o instituție de drept penal substanţial, complimentară 
regimului de executare a pedepsei privative de libertate, care poate fi dispusă numai de către instanţa de judecată, 
accesibilă oricărui condamnat, după executarea unei părți din pedeapsă şi îndeplinirea şi a celorlalte condiţii, ce constă 
în executarea ultimei părți din pedeasă în stare de libertate, având ca scop stimularea şi pregătirea persoanei 
condamnate pentru liberarea sa definitivă şi pentru reintegrarea sa mai rapidă în societate, sub rezerva îndeplinirii 
unor condiţii atât anterioare, cât şi posterioare liberării. 


2. Scurt istoric al instituţiei liberări condiţionate în dreptul penal român 

Creată în ideea de a substitui o parte a pedepsei în regim de detenție, funcționând ca un mijloc de individualizare 
a acestei pedepse în faza executării ei şi servind, atunci când este acordată, la readaptarea condamnatului la viața 
liberă cu un moment mai devreme, liberarea condiționată a cunoscut diverse reglementări juridice de-a lungul 
timpului în legislatia noastră, reglementări ce au evidențiat importanţa şi rolul acestei instituții, dar şi politica penală a 
statului român la un moment dat al istoriei noastre. 


! Vintilă Dongoroz ş.a., Explicații teoretice ale Codului penal român, partea generală, vol.II, Ed. Academiei, Bucureşti, 1970, pag. 123. 

2 Doru Pavel, Aplicarea graţierii condiționate intervenită înainte de rezolvarea cererii de liberare condiționată, în Revista Română de 
Drept nr. 3/1977, pag. 36. 

3 Ion Stoenescu, Marin Sîrbu, Calcularea restului de pedeapsă în cazul revocării liberării condiționate, Revista Română de Drept nr. 
7/1972, pag. 92. 

+ loan Chiş, Alexandru Bogdan Chiş, Executarea sancţiunilor penale, Ed. Universul Juridic, Bucureşti, 2015, p. 240. 

5 Ion Fodor, Liberarea condiţionată în Explicații teoretice ale Codului penal român, partea generală, vol. II, Editura Academiei, Bucureşti, 
1970, pag. 43. 

Instituţia liberării condiţionate a fost introdusă în dreptul românesc prin “Legea de organizare a închisorilor”, din 
anul 1874, însă la acel moment prevedea efecte doar asupra minorilor (art. 25 şi 26 din lege şi art. 8 din Regulamentul 
general al Casei Centrale de corecțiune pentru minori) 6. 

Următorul act care a reglementat liberarea condiţionată a fost Legea din 4 august 1921, din timpul ministrului de 
justiție Mihai Antonescu, dar sistemul greşit pe care l-a avut şi, mai ales, rezultatele nefaste pe care le-a obţinut au dus 
la abrogarea ei la mai puţin de trei ani de la aplicare, prin Legea din 27 mai 1924, intitulată “Legea pentru suspendarea 
executării pedepselor de închisoare corecțională”. Datorită faptului că în conţinutul ei erau cuprinse o serie de greşeli, 
însuşi titlul având o formulare eronată, întrucât liberarea condiționată nu înseamnă o suspendare a executării pedepsei, 
ci doar o schimbare a regimului de executare, nici această lege nu şi-a găsit locul în cadrul actelor normative 
referitoare la această instituţie. Aceasta, spre deosebire de Transilvania, unde liberarea condiţionată era destul de bine 
reglementată cu dispoziţii inspirate de Codul penal maghiar (art.43-51 din Codul penal din Transilvania). 

Liberarea condiţionată a fost reglementată mai pe larg în “Legea pentru organizarea penitenciarelor şi institutelor 
preventive” din_30 iulie 1929, care a prevăzut sistemul progresiv al executării pedepselor, format din următoarele 
faze: faza izolării complete în celulă individuală; faza mixtă a izolării în timpul nopţii şi a şederii în comun în timpul 
zilei; faza coloniei penitenciare şi liberarea condiţionată, ca fază extra-penitenciară. 

Codul penal promulgat la 17 martie 1936 şi pus în aplicare la 1 ianuarie 1937, a menţinut liberarea condiționată 
ca ultimă fază în sistemul progresiv mixt al regimului de executare a pedepselor privative de libertate. 

Prin hotărârea de liberare, instanţa stabilea şi localitatea unde urma ca cel liberat să se stabilească, localitate care 
putea să nu coincidă cu cea de domiciliu. Tot prin această hotărâre se stabileau şi obligațiile pe care trebuia să le 
respecte condamnatul pe perioada liberării. Acestea constau în: obligația de a munci, în cazul în care existența nu-i 
putea fi asigurată decât prin muncă; obligația de a nu părăsi localitatea ce i-a fost stabilită, fără încuviințarea 
autorităților; obligația de a despăgubi partea vătămată; obligaţia de a avea o bună conduită pe perioada liberării 
condiționate. 

Codul penal, republicat în 27 februarie 1948, reglementa în titlul III, cap. III, în secţiunea intitulată “Instituţii 
complimentare pentru executarea pedepselor privative de libertate” (art.40-44), ca etape în procesul de liberare şi 
reintegrare socială a condamnaților, instituțiile coloniilor penitenciare şi a liberării condiționate. Coloniile 
penitenciare, care puteau fi agricole sau industriale, aveau scopul de a pregăti eliberarea condamnaților. Aceştia erau 
obligaţi la munca specifică coloniei, bucurându-se de un tratament mai blând în raport cu regimul pedepselor la care 
au fost condamnati. Cei care aveau purtare bună, care prezentau garanţii de îndreptare şi readaptare la viața socială, 
puteau fi admişi să muncească şi în afara coloniei, chiar fără supraveghere, iar cei cu purtări rele în colonie erau 
retrimişi în penitenciarul din care au venit (art.40 Cod pen.). 

Liberarea condiţionată însemna punerea în libertate a condamnatului, anticipat, care avea posibilitatea de a-şi 
asigura existența prin muncă, când nu avea alte mijloace. Timpul petrecut în libertate condiționată era socotit ca 
executare de pedeapsă. Prin hotărârea de liberare se fixa localitatea unde cel liberat urma să se stabilească, care putea 
fi alta decât cea în care locuise anterior condamnării sau în care locuia partea vătămată, şi o serie de obligaţii pe care 
trebuia să le respecte: să muncească potrivit puterilor şi aptitudinilor sale, în cazul când existenţa nu îi putea fi 
asigurată decât prin muncă; să nu părăsească, fără încuviințarea autorităţii respective, localitatea unde trebuia să 
muncească şi care i-a fost fixată prin hotărâre judecătorească; să se prezinte de două ori pe lună, la primărie sau, dacă 
există, la poliţia localităţii respective, în ziua şi ora fixată de autorități. 

Textul art. 41 din Codul penal din 1948, care se referea la liberarea condiționată, a suferit unele modificări prin 
Decretul nr.187/1949, prevăzându-se, printre altele, că liberarea condiționată se putea acorda, indiferent de durata 
pedepsei aplicate, fără trecerea prin colonia penitenciară, dacă cel condamnat a executat în mod conştiincios munca ce 
i-a fost repartizată. 

Instituţia liberării condiționate a fost în vigoare până în luna martie a anului 1950, când prin Decretul nr.72/1950 
a fost înlocuită cu “liberarea înainte de termen a condamnatului”. Prin acest Decret au fost abrogate dispoziţiile din 
Codul penal, referitoare la coloniile penitenciare şi la liberarea condiţionată, introducându-se instituţia liberării înainte 
de termen, total diferită, în ceea ce priveşte consecinţele, de cea a liberării condiţionate, pe care a înlocuit-o. 

Conform art. 1 alin.l din decretul mai sus menționat, condamnaţii care în timpul executării pedepsei au avut o 
bună purtare, au executat conştiincios munca repartizată şi au dat dovezi că au devenit apți pentru convieţuire socială, 
puteau obţine liberarea înainte de termen. Art. 4 din Decret prevedea condițiile în care se putea acorda liberarea şi care 
se refereau la: categoriile de condamnaţi care puteau beneficia de liberare — cei care munceau în ateliere, ferme, 
întreprinderi de stat sau cooperative, şantiere, birouri, precum şi cei care desfăşurau munci gospodăreşti cu caracter de 
continuitate; conştiinciozitate în munca desfăşurată; buna purtare şi sprijinul ce trebuia acordat administraţiei 
penitenciarului pentru menţinerea disciplinei şi reeducarea condamnaților; dovezile temeinice de îndreptare. 


6 C-tin Bulai, Drept penal. Partea generală, Editura All, Bucureşti, 1998, pag. 120. 

7 Petrache Zidaru, Drept execuţional penal, Editura Press Mihaela S.R.L., Bucureşti, 1997, pag. 203. 
8 Publicat în Buletinul Oficial nr. 25 din 30 aprilie 1949. 

? Publicat în “Buletinul Oficial” nr. 28 din 23 martie 1950. 

Odată cu noul Cod penal, adoptat la 21 iunie 1968 şi intrat în vigoare la 1 ianuarie 1969, s-a reintrodus instituția 
liberării condiţionate, reglementată prin art. 59-61. Sub aceeaşi denumire, de liberare condiţionată, se găsea instituția 
de drept penal şi în Legea nr. 23 din 18 noiembrie 1969 privind executarea pedepselor, lege care a abrogat Decretul 
720/1956. 

În noiembrie 1996, dispoziţiilor Codului penal din 1969 li s-au adus modificări, odată cu adoptarea Legii 
140/1996.!% Printre instituţiile care au suferit modificări şi completări substanţiale s-a aflat şi instituția liberării 
condiționate, cele mai importante fiind reglementarea liberării condiţionate în cazul pedepsei detențiunii pe viaţă, 
majorarea duratei fracțiunilor din pedeapsa stabilită de instanţa de judecată ce trebuie executate de condamnaţi şi 
diferențierea lor în raport de cuantumul pedepselor ce se execută, de caracterul intenționat sau din culpă al 
infractiunilor săvârşite şi de vârsta celor condamnaţi (minori sau în vârstă de 60 de ani şi respectiv 55 de ani femeile). 
S-a menţinut însă natura juridică a instituției liberării condiționate, ca o modalitate de executare a pedepsei închisorii 
în stare de libertate. Examinând noile prevederi introduse de Legea 140/1996 se observă o înăsprire a situaţiei celor 
liberaţi condiționat, condiții mai restrictive privind acordarea acesteia, prin mărirea fracțiilor de pedeapsă obligatoriu 
de executat. 


3. Condiţiile de acordare a liberării condiţionate 

Analizând istoricul instituției liberării condiționate în dreptul românesc, astfel cum a fost prezentat în secţiunea 
anterioară, observăm că legiuitorul român a avut în general o viziune unitară de reglementare a acestui drept al 
persoanelor condamnate la pedeapsa închisorii cu executare în regim de detenție, condițiile ce au trebuit îndeplinite 
de-a lungul timpului fiind asemănătoare, reliefând natura juridică a instituţiei, respectiv aplicarea acesteia doar 
condamnaților în privința cărora pedeapsa executată deja şi-a atins scopul, putând fi astfel redați societăţii. 

Potrivit Codului penal din 1936, liberarea condiționată conducea la punerea în libertate anticipat a unui 
condamnat, dacă acesta îndeplinea anumite condiţii, respectiv: executa un anumit cuantum din pedeapsă; dădea 
dovadă de bună purtare la locul de muncă şi la cel de deţinere, precum şi de stăruință în muncă. 

Liberarea condiţionată, în forma pe care o cunoaştem noi astăzi, a fost reintrodusă prin Codul penal din 1969 şi, 
corelativ, prin Legea nr. 23/1969. Ambele acte normative stipulau că liberarea condiționată poate fi acordată fiecărui 
condamnat, dar pentru realizarea eficienţei acestei măsuri şi pentru evitarea riscurilor unor nejustificate liberării din 
penitenciar, legea prevedea o serie de condiţii ce trebuie îndeplinite, obligatoriu, cumulativ: Executarea unei părți din 
pedeapsa aplicată;Stăruinţa în muncă;Comportarea condamnatului în perioada de deţinere;Dovezile temeinice de 
îndreptare; Antecedentele penale; Vârsta, starea sănătăţii şi forma de vinovăție. 

Astfel, conform art. 59-60 Cod penal din 1969, înainte de executarea în întregime a pedepsei, condamnatul putea 
fi liberat condiţionat dacă a executat o anumită parte din pedeapsă, parte care se stabilea în raport cu natura 
infracțiunii, durata pedepsei închisorii pe care acesta o executa şi vârsta acestuia. Condamnatul putea obține liberarea 
dacă a fost stăruitor în muncă, dacă a avut o conduită disciplinată şi dacă a dat dovezi temeinice de îndreptare. 

Prin Legea nr. 23/1969 privind executarea pedepselor s-au adoptat dispoziții corespunzătoare. Astfel, art. 25 
prevedea că, “condamnaţii care sunt stăruitori în muncă, disciplinati şi dau dovezi temeinice de îndreptare, precum şi 
condamnații care nu au fost folosiţi niciodată la muncă sau nu mai sunt folosiţi, dar dau dovezi temeinice de disciplină 
şi îndreptare, ținându-se seama şi de antecedentele lor penale, pot fi liberați condiționat înainte de executarea în 
întregime a pedepsei, în condiţiile art. 59 şi 60 Cod penal. Pentru determinarea părții din pedeapsă care poate fi 
considerată ca executată pe baza muncii prestate se ţine seama de starea de minoritate şi de procentele de îndeplinire a 
normelor de muncă. În vederea acordării liberării condiţionate se ţine seama şi de munca prestată în timpul arestării 
preventive”. 

Analizând aceste condiţii, observăm că ele privesc atât situaţii obiective, cât şi subiective, astfel încât, prin 
cumpănirea acestor elemente, să se poată ajunge la convingerea că, în anumite cazuri, liberarea poate fi acordată, iar 
în altele, nu. 

Respectând ordinea în care cerințele pentru acordarea liberării condiționate sunt expres enunțate, se remarcă că 
executarea unei anumite fracțiuni din pedeapsă ocupă primul loc, ceea ce îi conferă pe drept cuvânt denumirea de 
primă condiție de acordare a liberării condiționate, condiţie obiectivă, neîndeplinirea acesteia făcând ca instanţa să nu 
treacă mai departe la analiza celorlalte condiţii, ci să respingă cererea persoanei condamnate drept prematură. 

Aceasta, întrucât necesitatea executării unei fracțiuni din pedeapsă în stare de detenţie decurge din însăşi natura 
juridică a instituţiei liberării condiţionate, din raţiunea şi scopul acestui beneficiu al legii şi ea nu poate fi contestată 
sau cel puţin pusă sub semnul îndoielii fără a greva însăşi existenţa liberării condiționate. Trecerea directă a 
condamnatului la orice alt fel de executare decât cea în stare de detenţie, fără o minimă perioadă de privare a libertății 
sale ar echivala cu înlocuirea liberării condiționate cu o altă instituție (suspendarea condiţionată a executării pedepsei, 
amnistia, grațierea etc... 


10 Publicată în “Monitorul Oficial” din 14 noiembrie 1996. 

Potrivit reglementării liberării condiţionate din Codul penal din 1969, cea mai importantă diferenţiere este aceea 
referitoare la felul pedepsei, stagiul obligatoriu pe care condamnatul trebuie să îl efectueze fiind mai mare sau mai 
mic, după cum pedeapsa ce se execută este mai aspră sau mai blândă, legea fixând un reper, o cifră de mijloc, şi 
anume 10 ani (având în vedere că maximul special în cazul pedepsei cu închisoarea era de 25 de ani, după cum reiese 
din partea specială a Codului penal din 1969). 

Potrivit dispoziţiile art. 59 Codul penal din 1969, „după ce a executat cel puţin două treimi din durata pedepsei în 
cazul închisorii care nu depăşeşte 10 ani sau cel puțin trei pătrimi în cazul închisorii mai mare de 10 ani, condamnatul 
care este stăruitor în muncă, disciplinat şi dă dovezi temeinice de îndreptare, ţinându-se seama şi de antecedentele sale 
penale, poate fi liberat condiționat înainte de executarea în întregime a pedepsei. În calculul fractiunilor de pedeapsă 
prevăzute în alin. 1 se ţine seama de partea din durata pedepsei care poate fi considerată, potrivit legii, ca executată pe 
baza muncii prestate. În acest caz însă, liberarea condiționată nu poate fi acordată înainte de executarea efectivă a cel 
putin jumatate din durata pedepsei când aceasta nu depaşeşte 10 ani şi a cel putin doua treimi când pedeapsa este mai 
mare de 10 ani.”. 

Codul penal din 1969 prevedea, în art. 59!, fracțiuni diferite de pedeapsă ce trebuiau efectuate de cei condamnați 
pentru săvârşirea unor infracţiuni din culpă, respectiv „după ce a executat cel puţin jumătate din durata pedepsei în 
cazul închisorii care nu depaseste 10 ani sau cel puţin două treimi în cazul închisorii mai mari de 10 ani, dacă 
îndeplineşte şi celelalte condiţii prevăzute în art. 59 alin. 1. Dispozitiile art. 59 alin. 2 se aplică în mod corespunzător, 
liberarea condiţionată neputând fi acordată înainte de executarea efectivă a cel puţin o treime din durata pedepsei când 
aceasta nu depaşeşte 10 ani şi a cel putin jumătate când pedeapsa este mai mare de 10 ani.” De asemenea, erau 
prevăzute condiţii speciale, referitoare la fracțiile de pedeapsă, în cazul liberării persoanelor trecute de 60 de ani sau a 
celor ce au fost condamnaţi pentru săvârşirea unor infracțiuni în timpul minorității. 

În calculul tuturor fracţiunilor de pedeapsă se prevedea că se va ţine seama şi de partea din durata pedepsei care 
poate fi considerată, potrivit legii, ca executată pe baza muncii prestate, întrucât perioada în care condamnatul a lucrat 
se socoteşte mai avantajos în funcție de natura şi randamentul activității efectuate!!. 

În literatura juridică de specialitate!?, s-a arătat că această condiţie suplimentară are rolul “de a preîntâmpina 
posibilitatea liberării condiţionate la un interval prea scurt de la începerea executării, a condamnatilor care, eventual, 
au muncit stăruitor şi disciplinat, interval de timp insuficient însă pentru realizarea temeinică a acțiunii de reeducare şi 
îndreptare”. 

Menţiunea din textul legii privitoare la durata din pedeapsă care poate fi considerată executată pe baza muncii 
prestate, face posibil ca unii condamnaţi să se libereze condiţionat mai repede decât alții, deşi toţi au început 
executarea pedepsei în aceeaşi zi şi au acelaşi cuantum de pedeapsă, pentru aceeaşi infracțiune. 

Trebuie subliniat însă, încă o dată, faptul că executarea părților de pedeapsă obligatorii nu ar putea conduce la un 
rezultat pozitiv din punctul de vedere al acordării liberării condiționate, dacă nu ar fi îndeplinite cumulativ şi celelalte 


În anul 2006 a fost adoptată Legea nr. 275/2006 privind executarea pedepselor şi a măsurilor dispuse de organele 
judiciare în cursul procesului penal!5, care reglementa liberarea condiționată în Capitolul 8, prevăzând în art. 75 că 
„persoana condamnată care este stăruitoare în muncă, disciplinată şi dă dovezi temeinice de îndreptare, ţinându-se 
seama şi de antecedentele sale penale, poate fi liberată condiţionat înainte de executarea în întregime a pedepsei, în 
condiţiile Codului penal”. Astfel şi în continuare, pentru a putea fi liberată condiționat o persoană condamnată trebuia 
să îndeplinească toate condiţiile cumulativ prevăzute de art. 59-60 Cod penal din 1969. 

Dispoziţiile Codului penal din 1969 şi ale Legii nr. 275/2006 au fost aprogate prin Legea nr. 187/2012!* privind 
punerea în aplicare a Legii nr. 286/2009 privind Codul penal’, în prezent sediul materiei liberării condiționate din 
pedeapsa închisorii fiind reprezentat de dispoziţiile art. 100-106 Cod penal, completate cu cele ale art. 95-97 din 
Legea nr. 254/2013 privind executarea pedepselor şi a măsurilor privative de libertate dispuse de organele judiciare în 
cursul procesului penal!“ şi art. 587-588 Cod procedură penală care reglementează atât condiţiile de ordin substanţial 
care trebuie îndeplinite de un condamnat pentru a putea beneficia de liberare condiționată, cât şi procedura de 
acordare a acesteia. 

Trebuie menționat că, în prezent, spre deosebire de Codul penal din 1969 şi, respectiv, Legea nr. 275/2006, 
potrivit noii legislații penale, liberarea condiţionată nu mai este accesibilă decât inculpaților condamnaţi la pedeapsa 
închisorii pentru fapte săvârşite în majorat, deoarece pentru comise în minoritate le sunt aplicate măsuri educative, or 


11 Matei Basarab, Drept penal. Partea Generală, Vol. II, Editura Lumina Lex, Bucureşti, 1997, pag. 288. 

12 Vintilă Dongoroz ş.a., Explicații teoretice ale Codului penal, vol.IL, Editura Academiei, Bucureşti, 1970, pag. 48. 

13 Legea nr. 275/04.07.2006 a fost publicată în Monitorul Oficial al României nr. 627 din 20 iulie 2006. 

14 Legea nr. 187/2012 pentru punerea în aplicare a Legii nr. 286/2009 privind Codul penal a fost publicată în Monitorul Oficial nr. 
757/12.11.2012. 

15 Legea nr. 289/2009 privind Codul penal a fost publicată în Monitorul Oficial nr. 510/24.07.2009. 

16 Legea nr. 254/2013 privind executarea pedepselor şi a măsurilor privative de libertate dispuse de organele judiciare în cursul procesului 
penal a fost publicată în Monitorul Oficial al României nr. 514/14.08.2013. 


490 Dreptul românesc la 100 de ani de la Marea Unire. Dimensiuni şi tendinţe 


liberarea condiţionată vizează punerea în libertate, înainte de executare în întregime a pedepsei detenţiunii pe viaţă sau 
a închisorii. 

Art. 100 din Codul penal actual reglementează condiţiile care trebuie îndeplinite de persoanele condamnate la 
pedeapsa închisorii, pentru a putea beneficia de liberare condiţionată. 

Parte din aceste condiții sunt preluate din reglementarea anterioară. Astfel, este necesar ca persoanele 
condamnate să fi executat fracția prevăzută de lege şi să fi avut o bună conduită pe toată durata executării pedepsei. 

Textul articolului menționează în mod expres fracția din pedeapsă pe care persoana condamnată trebuie să o 
execute, respectiv cel puţin două treimi din durata pedepsei închisorii care nu depăşeşte 10 ani sau cel puţin trei 
pătrimi din durata pedepsei, dar nu mai mult de 20 de ani, în cazul unei pedepse cu închisoarea mai mare de 10 ani. 

Noul Cod penal a menținut drept primă condiție, obiectivă, executarea unei părți din pedeapsa aplicată de către 
instanţă, întrucât şi potrivit viziunii acestei legi, liberarea condiționată nu poate fi acordată imediat după punerea în 
aplicare a pedepsei privative de libertate. Deopotrivă, este obligatoriu să se ţină seama de toate celelalte elemente, de 
natură subiectivă, astfel încât liberarea condiționată să se acorde numai celor care o merită şi pentru care există motive 
să se creadă că în viitor vor avea o comportare bună. 

Şi actualul Cod penal prevede şi situaţii speciale în care se poate acorda liberarea condiționată: condamnaţii care 
au împlinit vârsta de 60 de ani, pot fi liberaţi condiţionat dacă au executat efectiv jumătate din durata pedepsei, când 
aceasta nu depăşeşte 10 ani, sau cel puțin două treimi când aceasta depăşeşte 10 ani. 

La fel ca şi vechea reglementare, se prevede în continuare că la stabilirea fracţiunilor de pedeapsă se ia în calcul 
şi partea din durata pedepsei care poate fi considerată, potrivit legii, ca executată pe baza muncii prestate, în acest caz 
liberarea condiționată neputând fi dispusă înainte să fie executată cel puţin jumătate din durata pedepsei închisorii care 
nu depăşeşte 10 ani, sau cel puțin două treimi din pedeapsa este mai mare de 10 ani, respectiv cel puţin o treime din 
durata pedepsei închisorii, când aceasta nu depăşeşte 10 ani, şi cel puţin jumătate din durata pedepsei mai mare de 10 
ani, pentru situația specială a condamnatului care a împlinit vârsta de 60 de ani. 

Se observă însă că în raport de vechea reglementare, noul Cod penal aduce o importantă modificare în privinţa 
fracției de executat, stabilind valori unice, fără a mai face diferențieri cu privire la forma de vinovăţie a infracţiunilor 
care au atras condamnarea. 

Cea de-a doua condiţie ce trebuie îndeplinită pentru ca o persoană condamnată să poată beneficia de liberare 
condiționată din pedeapsa închisorii, prevăzută de art. 100 alin. 1 lit. d) Cod penal se referă la formarea convingerii 
instanței cu privire la faptul că persoana condamnată s-a îndreptat şi se poate reintegra în societate. Este practic 
preluarea, sub altă expresie, a condiţiei subiective prevăzute de Codul penal din 1969 privind buna conduită a 
condamnatului pe parcursul executării pedespei. 

Aceasta, întrucât formarea opiniei instanţei se realizează în urma analizei comprtamentului persoanei condamnate 
pe parcursul detenţiei, observând dacă aceasta s-a conformat normelor instituționale, a respectat obligațiile impuse de 
mediul carceral, prin regulamentul de ordine interioară, dacă a fost sau nu sancționată disciplinar ori, din contră a 
beneficiat de recompense. 

Codul penal introduce însă, cu caracter de noutate în legislaţia penală română, două noi condiţii, respectiv ca 
persoana condamnată să se afle în executarea pedepsei în regim deschis sau semideschis (art. 100 alin. 1 lit. b) Cod 
penal) şi să fi îndeplinit integral obligaţiile civile stabilite prin hotărârea de condamnare, afară de cazul când 
dovedeşte că nu au avut nicio posibilitate să le îndeplinească, iar instanţa să aibă convingerea că aceştia s-au îndreptat 
şi se pot reintegra în societate. 

Prin impunerea acestor condiţii, legiuitorul a corelat dispoziţiile de la liberare condiționată cu cele privind 
regimurile de executare a pedepselor privative de libertate, acestea din urmă fiind guvernate de principiul executării 
bazat pe sistemele progresiv şi regresiv, persoanele condamnate trecând dintr-un regim în altul în funcție de 
comportamentul avut pe perioada detenţiei. Practic, astfel se dovedeşte încă o dată că persoana condamnată a avut un 
comportament corespunzător în timpul detenţie, întrucât pentru a ajunge într-unul din cele două regimuri de executare 
(cele mai uşoare) aceasta trebuie să dea dovadă că are un comportament corespunzător, participă activ la cursurile şi 
programele organizate de locurile de deţinere, obține recompense, nu are sancțiuni disciplinare sau acestea i-au fost 
ridicate. Toate aceste elemente contribuie aşadar la formarea convingerii instanţei referitoare la faptul că pedeapsa 
privativă de libertate şi-a atins scopurile prevăzute de art. 3 din Legea nr. 254/2013 potrivit cărora prin executarea 
pedepsei privative de libertate se urmăreşte formarea unei atitudini corecte faţă de ordinea de drept, față de regulile de 
convieţuire socială şi față de muncă, în vederea reintegrării în societate a deținuților. 

Ultima condiția expune aprecierea legiuitorului referitoare a faptul că nu este suficient ca un condamnat să dea 
dovadă de un comportament corespunzător pe parcursul executării fracției din pedeapsă, ci el trebuie să se preocupe şi 
de acoperirea unui eventual prejudiciu cauzat pe latură civilă şi la care a fost obligat prin hotărârea de condamnare 
definitivă, dovedind astfel, încă o dată că a înţeles că a greşit în fața legii şi că pe viitor trebuie să-şi îndrepte 
comportamentul, fără a mai avea manifestări infracționale. 

Din analiza condiţiilor prezentate, rezultă că, nici în vechea reglementare şi nici în cea actuală, gravitatea faptelor 
săvârşite de condamnat nu reprezintă un impediment la acordarea liberării condiționate, aceasta fiind avută în vedere 

de legiuitor atunci când a fixat limitele speciale de pedeapsă ale diferitelor infarcțiuni, şi de către instanţele de 
judecată atunci când au realizat individualizarea judiciară a pedepselor aplicate inculpaților. Astfel, numai pe acest 
temei, nu ar putea fi respinsă cererea condamnatului, dacă acesta a executat fracțiunea de pedeapsă stabilită de 
legiuitor, instanţa trebuind însă să verifice dacă, în raport cu celelalte condiţii prevăzute de lege, comportarea 
condamnatului a fost satisfăcătoare sau nu. 

Având în vedere unele pedepse de lungă durată, în practică s-a pus probelema aplicării legii penale mai favorabile 
şi în ceea ce priveşte instituţia liberării condiționate, respectiv care dintre cele două reglementări se aplică. 

Principiul legii penale mai favorabile constituie o excepţie de la un principiu de drept de incontestabilă tradiţie, 
actualitate şi justiţie şi anume, neretroactivitatea legii, consacrat de Constituția României în art. 15 alin. 2. Este fără 
îndoială recunoscut faptul că o lege odată adoptată produce efecte numai pentru viitor, cu excepţia legii penale mai 
favorabile. 

Prin urmare, în cazul situaţiilor tranzitorii, dacă legea mai favorabilă este cea veche, aceasta ultraactivează, 
aplicându-se chiar şi după ieşirea sa din vigoare, faptelor infracţionale săvârşite sub imperiul acestei legi; dimpotrivă, 
dacă legea mai favorabilă este legea nouă, aceasta retroactivează, aplicându-se şi faptelor infracţionale săvârşite sub 
imperiul legii vechi. 

Din analiza condiţiilor de acordare a liberării condiţionate din pedeapsa închisorii prevăzute de cele două Coduri, 
având în vedere că noul Cod penal conține condiţii mai restrictive, apreciem că prevederile art.59-61 Cod penal din 
1969 sunt cele mai favorabile şi ar trebui să se aplice în toate cazurile care au ca obiect propuneri/cereri de liberare 
condiţionată referitoare la infracțiuni săvârşite până la intrarea în vigoare a Legii nr. 286/2009, respectiv până la data 
de 01.02.2014. Pentru infracțiunile comise după această dată trebuie să se aplice dispoziţiile noii legii. 

Aceasta este şi interpretarea Curţii Constituționale, care s-a pronunțat, este adevărat, într-o decizie mai veche, 
care viza modificarea condițiilor de liberare condiţionată intervenită prin Legea nr. 140/1996, asupra acestui aspect. 
Astfel, în Decizia nr. 214/17.06.1997 Curtea Constituţională a reținut că regulile referitoare la succesiunea legilor 
penale privesc atât legea în ansamblul sau, cât şi fiecare dintre normele şi instituţiile sale în parte, cum este cazul 
liberării condiționate. Situaţia tranzitorie în succesiunea legilor penale se iveşte dacă, de la data săvârșirii infracțiunii, 
când ia naştere raportul juridic penal de conflict, şi până la încetarea sau stingerea acestui raport prin executarea sau 
considerarea ca executată a pedepsei aplicate, iar uneori pana la înlăturarea consecințelor condamnării prin reabilitare, 
au intervenit una sau mai multe legi penale. Legea aplicabila este totdeauna legea cea mai favorabilă. În cazul 
instituţiei liberării condiționate, situația tranzitorie se creează, de asemenea, la data săvârşirii infracțiunii şi durează 
până la executarea sau considerarea ca executată a pedepsei detenţiunii pe viaţă sau a pedepsei închisorii. Intervenția, 
în acest interval, a unei legi penale care modifică instituţia lberării condiţionate, face ca determinarea legii aplicabile 
să se efectueze potrivit regulilor înscrise în art. 15 alin. 2 din Constituţie şi în art. 13 din Codul penal din 1969 (art. 5 
din noul Codul penal), independent de data la care sentinţa de condamnare a rămas definitivă. 

Apreciem că argumentele expuse în această hotărâre rămân valabile şi în prezent şi fundamentează aplicarea legii 
penale mai favorabile în materia liberării condiționate, fără a intra în conflict cu interpretarea dată de aceeaşi Curte 
Constituţională prin decizia nr. 264/2014 privind aplicarea în mod global a legii penale mai favorabile. 

I. Aşa cum s-a precizat în doctrina de specialitate!, datorită caracterului de strictă aplicare a normelor sale, dreptul 
penal nu poate funcționa în mod eficient doar dacă este pus şi ținut în acord cu necesităţile reale ale domeniilor de 
relaţii şi activități pe care le ocroteşte. Aceasta explică mobilitatea oarecum specială a reglementărilor de drept penal 
şi justifică modificările care intervin frecvent în acest domeniu, decât acela al altor norme de drept. Elocvent în acest 
sens este şi faptul că în societatea românească, până în prezent, au fost adoptate de legiuitor cinci Coduri penale şi 
numai două Coduri civile. 

Pornind de la adevărul că fenomenul corupţiei a constituit o preocupare majoră pentru legiuitorul penal român în 
ultimul secol şi jumătate, am considerat util să procedăm la o prezentare a modului în care au evoluat reglementările 
în această materie, în special, în ultimul secol de la înfăptuirea Marii Uniri şi până în prezent. 

II. Codul penal de la 18647, care a devenit aplicabil în România Mare după Unirea de la 1 decembrie 1918, 
incrimina luarea de mită în art.144 : “Orice funcţionar de rangul administrativ sau judecătoresc, orice agent sau sau 
însărcinat al unei administrațiuni publice, care va fi primit sau va fi pretins daruri sau prezenturi, sau care va fi 
acceptat promisiuni de asemenea lucruri spre a face, a nu face un act privitor la funcțiunea sa, fie şi drept, dar pentru 
care n-ar fi determinată de lege o plată, se va pedepsi cu închisoare de la 2 la trei ani şi cu amendă îndoită a valoarei 
lucrurilor primite sau făgăduite fără ca această amendă să fie mai mică de 200 de lei, iar banii sau darurile, ori 
valorile lor, se vor lua pe seama ospiciilor sau caselor de binefacere ale localităţii unde s-a comis mituirea. Ei nu vor 
mai putea ocupa funcţiune publică şi vor pierde dreptul la pensie. Cu aceeaşi pedeapsă se va pedepsi şi orice 
arbitru sau expert numit de către tribunal sau de către părți care va fi acceptat promisiuni sau primit daruri, sau alte 
foloase, pentru a da o deciziune sau a emite o opiniune favorabilă uneia din părți”. 

Darea de mită, în Codul de la 1864, nu era incriminată dar în practica acelor timpuri a instanţelor judecătoreşti, 
mituitorul era sancţionat, în temeiul art.48, ca agent provocator la infracţiunea de mituire. 

Traficul de influenţă era incriminat în art.146: “Oricare particular, care, în numele său, sau în numele vreunui 
funcționar public, administrativ sau judecătoresc, cu ştirea sau fără ştirea acestuia, într-un chip direct sau indirect, va 
cere, va lua, sau va face să i se promită daruri sau alte foloase nelegiuite, spre a interveni, spre a se face, sau a nu se 
face vreun act dintre cele privitoare la atribuţiunile acelui funcționar, se va pedepsi cu închisoare de la şase luni până 
la 2 ani, şi cu amendă, valoarea îndoită a lucrurilor luate sau promise, fără ca această amendă să fie mai mică 
decât 200 lei. 

Lucrurile primite sau valoarea lor, se vor lua în folosul ospiciilor sau caselor de binefacere ale localităţii unde 
s-a comis fapta. Dacă mituitorul va fi funcţionar va pierde dreptul de a mai ocupa funcțiuni, şi nu va putea 
primi pensie”. 

Din conţinutul acestor incriminări a faptelor de corupţie, se reține, că autorul luării de mită este un funcționar care 
îndeplineşte atribuţiunile de serviciu în autoritățile publice, instituţiile publice sau alte unități de interes public. Este 
interesant de reţinut faptul că legiuitorul de la 1864 nu a prevăzut limite ridicate ale pedepsei cu închisoarea ca 
pedeapsă principală privativă de libertate, dar, pe lângă această pedeapsă, legiuitorul a prevăzut şi aplicarea 

obligatorie a pedepsei cu amenda, a cărei destinaţie de folosire este aceea a ospiciilor sau a caselor de binefacere, 
cât şi interzicerea dreptului de a mai ocupa o funcție publică pentru totdeauna şi de a mai putea beneficia de pensie. 


II. Codul penal de la 1936? incrimina faptele de corupţie în Titlul III “Crime şi delicte contra administraţiei 
publice”, cap. II “Delicte săvârşite de funcționari sau particulari”, Secţ. I “Darea şi luarea de mită” şi Sect. II “Traficul 
de influență”. 

Darea de mită este prevăzută în art.250 : “Acela care dă, oferă sau promite unui funcționar public, fie direct, fie 
indirect, bani sau orice alt profit, ce după lege nu I se cuvine, pentru a-l determina să îndeplinească, să nu 
îndeplinească sau să întârzie îndeplinirea unui act privitor la funcțiunea sa , ori să facă un act contrar îndatoririlor 
funcţiunii sale, comite delictul de mituire şi se pedepseşte cu închisoare corecțională de la 6 luni la 3 ani şi amendă 
de la 5000 la 10000 lei. Dacă faptul se săvârşeşte față de persoană care deține un mandat electiv ori față de un 
judecător, jurat sau funcţionar public însărcinat cu predarea, recepţia sau supravegherea unor furnituri sau lucrări 
publice ori cu stabilirea sau încasarea impozitelor, pedeapsa este închisoarea corecțională de la unu la 5 ani şi amenda 
de la 5000 la 15000 lei. 

Dacă propunerea de mituire n-a fost acceptată, mituitorul se predepseşte cu închisoare corecțională de la 2 la 6 
luni. 

Nu se socoteşte mituire faptul comis în condiţiile art.238. 

Nu se pedepseşte pentru mituire persoana care a dat mită, dacă i-a fost pretinsă şi dacă prin refuzul ei ar fi suferit 
o pagubă inevitabilă şi importantă, în raport cu situația sa materială”. 

Darea de mită, prin textul de mai sus, a fost incriminată pentru prima dată în legislaţia noastră penală pentru că 
legiuitorul a socotit că o bună politică de combatere a corupției cere ca să fie pedepsit nu numai mituitul, dar şi 
mituitorul sau cumpărătorul care în această infracţiune bilaterală e mai culpabil, decât cel corupt pentru că el e cauza 
faptului şi a violării datoriilor funcţionarului. 

Această infracțiune, după cum rezultă din textul de incriminare, este reglementată în două variante determinate de 
calitatea funcţionarului asupra căruia acţiona mituitorul; o variantă tip şi una atenuată, în ipoteza în care propunerea de 
mituire n-a fost acceptată de funcţionarul public. 

Ultimul alineat din art.250 prevedea un caz special de scuză absolutorie pentru făptuitor în cazul când mita i-a 
fost cerută şi a fost nevoit să o dea, fiind constrâns la aceasta, spre a evita o pagubă ce ar fi suferit-o. 

Luarea de mită, o altă faptă de corupție, era incriminată în art. 251: "Funcţionarul public care, în scopul 
prevăzut în articolul precedent, pretinde sau primeşte, fie direct, fie indirect, bani sau orice alt folos ce nu i se cuvine, 
ori acceptă o altfel de promisiune sau nu o respinge, comite delictul de luare de mită şi se pedepseşte cu închisoare 
corecțională de la unu la 5 ani, amendă de la 5000 la 15000 Lei şi interdicție corecțională de la unu la 5 ani. 

Pedeapsa este închisoarea corecțională de la 2 la 5 ani, amenda de la 5000 la 15000 lei, şi interdicţia corecțională 
de la 1 la 5 ani, dacă faptul se comite de către o persoană care deţine un mandat electiv, de un judecător, jurat sau 
funcționar public însărcinat cu producerea, recepţia sau supravegherea unor furnituri sau lucrări publice, ori stabilirea 
sau încasarea impozitelor. 

Delictul dării de mită se pedepseşte, în cazul prevăzut la alin.(1), cu închisoarea corecțională de la 2 la 5 ani, iar 
în cazul alin.(2), cu închisoare corecțională de la 3 la 8 ani, amendă de la 5000 la 15000 lei şi interdicție corecțională 
de la 3 la 6 ani, dacă cel mituit a săvârşit, din această cauză, un act nedrept sau ilegal. 

În toate cazurile de dare şi luare de mită, banii sau darurile ori valoarea lor se iau în folosul fondului amenzilor”. 

Luarea de mită, aşa cum rezultă din textul de mai sus, este incriminată în trei variante: o variantă tip şi două 
variante agravate. Varianta tip se deosebeşte de prima variantă agravată prin calitatea subiectului activ nemijlocit; la 
varianta tip autor este un funcţionar public care îndeplineşte funcțiuni mai mici iar la prima variantă agravată autor 
este un funcționar public care îndeplineşte funcțiuni mari supuse tentaţiei. 

A doua variantă agravată se reţine când autorul variantei tip sau al primei variante agravate a săvârşit un act 
nedrept sau ilegal. 

Cea de a treia infracţiune de corupție este traficul de influenţă prevăzută în art. 252 C.pen. Potrivit acestui text, 
traficul de influență constă în fapta aceluia care, prevalându-se de trecerea sau influența reală sau presupusă ce ar 
avea-o pe lângă un funcţionar public primeşte direct sau indirect, sau face să i se promită, lui sau altuia, vreun dar, 
folos sau remuneraţie, pentru intervenţia sa pe lângă acel funcționar, ca să facă sau să nu facă vreun act ce intră în 
cadrul atribuţiilor sale, comite delictul de trafic de influenţă şi se pedepseşte cu închisoarea corecțională de la 6 luni 
la 2 ani, amendă de la 2000 la 10000 lei şi interdicţia corecțională de la unu la 3 ani. 

Dacă culpabilul primeşte direct sau indirect, sau face să se dea, sau să se promită, lui sau altuia, vreun dar, folos 
sau remunerație, sub pretext că trebuie să cumpere favoarea unui funcționar public pedeapsa este închisoarea 
corecțională de la unu la 3 ani, amenda de la 2000 la 10000 lei şi interdicția corecțională de la unu la 3 ani. 

Lucrurile primite sau valoarea lor se iau în folosul fondului amenzilor. 


3 Publicat în M. Of. nr. 65 din 1936, cu modificările şi completările ulterioare. 

După cum se observă în art. 252 C.pen. traficul de influență este incriminat în două ipoteze: prima ipoteză este 
aceea când făptuitorul, prevalându-se de influenţa sa reală sau presupusă pe lângă un funcționar public, primeşte 
daruri pentru intervenţia sa pe lângă acel funcţionar spre a face sau nu un act ce intră în atribuţiunile sale, iar, a doua 
ipoteză, când acceptarea darurilor sau promisiunilor s-au făcut sub pretext că trebuie să cumpere favoarea unui 
funcționar public remunerându-l, această a doua ipoteză este mai gravă pentru că discreditează mai mult 
administrațiile publice şi pune mai mult în evidenţă activitatea ilicită a autorului traficului de influență. 


III. Codul penal de la 1968“ incriminează faptele de corupție cu Titlul VI “Infracţiuni care aduc atingere unor 
activităţi de interes public sau altor activităţi reglementate de lege”, Capitolul I “Infracţiuni de serviciu sau în legătură 
cu serviciul”, art. 254-258. 

În aceste texte au fost incriminate ca fapte de corupție: luarea de mită, darea de mită, primirea de foloase 
necuvenite şi traficul de influență. 

Luarea de mită, prevăzută în art. 254 din Codul penal de la 1968, în forma avută la adoptarea acestei legi, avea 
următorul cuprins: „Fapta funcţionarului care, direct sau indirect, pretinde ori primeşte bani sau alte foloase care nu i 
se cuvin, ori acceptă promisiunea unor astfel de foloase sau nu o respinge, în scopul de a îndeplini, a nu îndeplini, ori 
a intârzia îndeplinirea unui act privitor la îndatoririle sale de serviciu, se pedepseşte cu închisoare de la 3 la 10 ani şi 
interzicerea unor drepturi. Banii, valorile sau orice alte bunuri care au făcut obiectul luării de mită se confiscă, iar dacă 
acestea nu se găsesc, condamnatul este obligat la plata echivalentului lor în bani”. 

Prin Legea nr.65/1992, la art.254 a fost introdus un nou alineat, anume, alin. (2) care avea următorul conţinut: 
„(2) Fapta prevăzută în alin. (1), dacă a fost săvârşită de un funcţionar cu atribuţii de control, se pedepseşte cu 
închisoare de la 3 la 12 ani şi interzicerea unor drepturi”. 

Prin aceste modificări, luarea de mită devine incriminată într-o variantă tip şi o variantă agravată. 

Textului art.254 se aduc noi modificări prin Legea nr. 140/1996% în sensul că la varianta tip se măreşte limita 
maximă specială a pedepsei cu închisoarea de la 10 la 12 ani iar la varianta agravată de la 12 la 15 ani. 

Darea de mită era reglementată în Codul penal de la 1968 în art.255: „Promisiunea, oferirea sau darea de bani ori 
alte foloase, în modurile şi scopurile arătate în art.254, se pedepseşte cu închisoare de la 6 luni la 5 ani. Fapta 
prevăzută în alineatul precedent nu constituie infracțiune atunci când mituitorul a fost constrâns prin orice mijloace de 
către cel care a luat mita. Mituitorul nu se pedepseşte dacă denunță autorității fapta mai înainte ca organul de urmărire 
să fi fost sesizat pentru acea infracțiune. Dispoziţiile art.254 alin.(3) se aplică în mod corespunzător, chiar dacă oferta 
nu a fost urmată de acceptare. Banii, valorile sau orice alte bunuri se restituie persoanei care le-a dat în cazurile 
prevăzute în alin. (2) şi (3)”. 

Primirea de foloase necuvenite este incriminată pentru prima dată ca infracţiune de corupție în Codul penal de la 
1968 în art. 256 şi constă în primirea de către funcționar, direct sau indirect, de bani ori alte foloase, după ce a 
îndeplinit un act în virtutea funcției sale şi la care era obligat în temeiul acesteia iar pedeapsa este închisoarea de la 1 
lună la 1 an sau amenda. Banii, valorile sau orice alte bunuri primite se confiscă, iar dacă acestea nu se găsesc, 
condamnatul este obligat la plata echivalentului lor în bani. 

Prin Legea nr. 140/1996 limitele speciale au fost majorate la 6 luni limita minimă, şi la 5 ani limita maximă; s-a 
renunţat la pedeapsa cu amenda ca pedeapsă alternativă. 

Traficul de influenţă, ca faptă de corupţie, era prevăzută în art. 257 din acelaşi cod şi avea următorul cuprins: 
„Primirea ori pretinderea de bani sau alte foloase, ori acceptarea de promisiuni, de daruri, direct sau indirect, pentru 
sine sau pentru altul, săvârşită de către o persoană care are influență sau lasă să se creadă că are influență asupra unui 
funcţionar pentru a determina să facă ori să nu facă un act ce intră în atribuţiile sale de serviciu se pedepseşte cu 
închisoare de la 1 la 5 ani. 

Prin Legea nr. 65/1992 limitele speciale ale pedepsei cu închisoarea au fost majorate la 2, respectiv 7 ani, iar prin 
Legea nr.140/1996, limita maximă specială a fost majorată la 10 ani. 

Prin Legea nr.78/2000 pentru prevenirea, descoperirea şi sancţionarea faptelor de corupţie” sunt prevăzute noi 
variante agravate ale infracțiunilor de luare de mită, dare de mită, primire de foloase necuvenite şi trafic de influență 
atunci când sunt săvârşite de alte categorii de funcţionari sau în legătură cu asemenea categorii de funcționari. De 
asemenea, în această lege la art. 6! s-a prevăzut o nouă infracţiune de corupție cu denumirea marginală „cumpărarea 
de influenţă” : „(1) Promisiunea, oferirea sau darea de bani, de daruri ori alte foloase, direct sau indirect, unei 
persoane care are influență sau lasă să se creadă că are influență asupra unui funcționar, pentru a-l determina să facă 
să nu facă un act ce intră în atribuţiile sale de serviciu, se pedepseşte cu închisoare de la 2 la 10 ani. (2) Făptuitorul nu 
se pedepseşte dacă denunță autorităţii fapta mai înainte ca organul de urmărire să fi fost sesizat pentru acea faptă.(3) 


4 Adoptat prin Legea nr. 15 din 1968, publicat în B. Of. 79-79 bis din 21 iunie 1968, republicat în B. Of. nr. 55-56 din 23 aprilie 1973, 
republicat în M. Of. nr. 65 din 16 aprilie 1997. 

5 Publicată în M.Of. nr. 166 din 17 iulie 1992. 

6 Publicată în M.Of. nr. 289 din 14 noiembrie 1996. 

7 Publicată în M.Of. nr.219 din 18 mai 2000 

Banii, valorile sau orice alte bunuri care au făcut obiectul infracțiunii prevăzute la alin.(1) se confiscă, iar dacă acestea 
nu se găsesc, condamnatul este obligat la plata echivalentului lor în bani. (4) Banii, valorile sau orice alte bunuri se 
restituie persoanei care le-a dat în cazul prevăzut la alin. (2). 

În Legea nr. 78/2000, la Capitolul III, au fost considerate infracțiuni de corupţie, pe lângă cele propriu-zise 
prevăzute în Codul penal, şi alte infracţiuni care îşi au reglementarea în legi speciale. Astfel, în secțiunea a 3-a a 
acestui capitol sunt stabilite acele infracţiuni considerate ca infracțiuni asimilate celor de corupție. Sunt incluse în 
acest grup acele fapte prevăzute în art. 11 la art.16 din Legea nr. 78/2000, dacă au fost săvârşite în scopul obținerii 
pentru sine sau pentru altul de bani, bunuri sau alte foloase necuvenite. 

De asemenea, în Secțiunea a 4-a din Capitolul III al Legii nr.78/2000 sunt reglementate infracțiunile în legătură 
directă cu infracțiunile de corupţie. Se includ în acest grup infracțiunile în legătură directă cu infracțiunile de corupție 
propriu-zise, infracțiunile asimilate acestora şi infracțiunile financiare ale Uniunii Europene. 

În sfârşit, în secţiunea 4', intitulată „Infracţiuni împotriva intereselor financiare ale Uniunii Europene, din Legea 
nr.78/2000, secțiune introdusă prin Legea nr.161/2003, sunt stabilite acele fapte prin care se urmăreşte obţinerea pe 
nedrept de fonduri din bugetul general al Uniunii Europene sau din bugetele administrate de acestea ori în numele lor, 
sau care au ca rezultat diminuarea ilegală a resurselor bugetului general al Uniunii Europene. 


IV. În Codul penal din 20045, care nu a mai intrat în vigoare, în Titlul VI intitulat „Crime şi delicte contra 
intereselor publice”, Capitolul I „Crime şi delicte de corupţie”, erau prevăzte următoarele fapte ca infracţiuni de 
corupție: Luarea de mită, Darea de mită, Primirea de foloase necuvenite, Remuneraţia injustă şi Traficul de influență. 

După cum se observă, în acest Cod, legiuitorul a introdus o nouă faptă de corupţie neprevăzută în codurile penale 
anterioare şi anume remuneraţia injustă. Aceasta constă în fapta funcţionarului public care, în virtutea funcţiei, avea 
sub supraveghere sau control o persoană juridică de drept privat, de a primi însărcinări retribuite de la o asemenea 
persoană, înainte de a împlini 3 ani de la data pensionării, a demisiei, destituirii sau revocării, se pedepseşte cu 
închisoare strictă de la un an la trei ani sau cu zile amendă. Conducătorii unor asemenea persoane juridice de drept 
privat se consideră complici la comiterea faptei de remnerație injustă. 


V. În Codul penal din 2009 şi intrat în vigoare la 1 februarie 2014? faptele de corupție sunt incriminate în Titlul 
V „Infracţiuni de corupţie şi de serviciu”, Capitolul I „Infracţiuni de corupție”. 

La stabilirea conţinutului infracţiunilor de corupție s-au avut în vedere, pe de o parte, reglementarea acestor fapte 
în Codul penal de la 1968 cu modificările şi completările ulterioare, mai ales cele intervenite după 1990, iar pe de altă 
parte, dispoziţiile din Legea nr. 78/2000 cu modificările şi completările ulterioare, inclusiv cele produse prin Legea 
nr.161/2003, fără a fi aduse modificări semnificative de fond. 

Luarea de mită, în Codul penal în vigoare, este incriminată într-o variantă tip, care are un conținut apropiat de cel 
din Codul penal anterior, dar la care distingem şi unele deosebiri, dacă în art. 254 din Codul penal anterior 
funcţionarul pretinde ori primeşte bani sau alte foloase care nu i se cuvin ori acceptă promisiunea unor astfel de 
foloase sau nu o respinge, în scopul de a îndeplini, a nu îndeplini ori a întârzia îndeplinirea unui act privitor la 
îndatoririle sale de serviciu sau în scopul de a face un act contrar acestor îndatoriri, în art. 289 alin.(1) din Codul penal 
în vigoare, funcţionarul public pretinde ori primeşte bani sau alte foloase care nu i se cuvin ori acceptă promisiunea 
unor astfel de foloase, în legătură cu îndeplinirea, neîndeplinirea, urgentarea sau întârzierea îndeplinirii unui act ce 
intră în îndatoririle sale de serviciu sau în legătură cu îndeplinirea unui act contrar acestor îndatoriri. Această 
formulare a textului de incriminare a faptei de luare de mită în Codul penal în vigoare se justifică prin aceea că fapta 
de primire de foloase necuvenite a fost absorbită în conţinutul celei de luare de mită. De asemenea, tot ca un 
element nou la luarea de mită în Codul de la 2009 s-a prevăzut aplicarea obligatorie a interzicerii exercitării dreptului 
de a ocupa o funcţie publică ori de a exercita profesia sau activitatea în exercitarea căreia a săvârşit fapta. 

În alineatul (2) al art. 289 C.pen. în vigoare este incriminată luarea de mită când este săvârşită de către o persoană 
care exercită o profesie de interes public dar numai în ipoteza comiterii acestei fapte în scopul de a nu îndeplini, a 
întârzia îndeplinirea unui act privitor la îndatoririle sale legale sau în scopul de a face un act contrar acestor îndatoriri. 
Prin această dispoziţie se rezolvă mult controversata problemă dacă notarul public, executorul judecătoresc sau altă 
persoană care exercită o funcţie de interes public, pentru care este necesară o abilitate specială a autorităţilor publice, 
poate fi sau nu autor al luării de mită. 

Infracţiunile de dare de mită şi trafic de influenţă, au un conținut, în mare parte, apropiat de cel din Codul penal 
anterior, cu deosebirea că limitele speciale ale pedepsei închisorii au fost majorate. 

Cumpărarea de influență a fost adusă în Codul penal prin preluarea ei din Legea nr.78/2000, modificată şi 
completată prin Legea nr.161/2003, la care s-a prevăzut aplicarea obligatorie a pedepsei complementare a interzicerii 
exercitării unor drepturi. 


8 Publicat în M.Of. nr. 575 din 28 iunie 2004. 
’ Publicat în M.Of. nr. 510 din 24 iulie 2009. 
10 Publicată în M.Of. nr. 279 din 21 aprilie 2003. 

În sfârşit, acest capitol cuprinde un text general (art.294) preluat din Legea nr.78/2000 modificată şi completată, 
în care se prevede că dispoziţiile cuprinse în Capitolul „Infracţiuni de corupţie” se aplică în mod corespunzător 
faptelor de corupţie săvârşite de către funcționarii străini ori în legătură cu activitatea acestora. 

De asemenea, ca urmare a ratificării de către România a Protocolului adițional la Convenţia penală a Consiliului 
Europei privind corupția (Legea nr.260/2004) s-a impus completarea cadrului infracțiunilor de corupție cu o 
prevedere referitoare la extinderea normelor penale respective în privința faptelor de dare şi luare de mită comise de 
persoanele implicate în soluţionarea litigiilor pe cale de arbitraj intern sau internaţional (art. 2-4 din Protocol). 

Modificări substanţiale au fost operate în conținutul Legii nr.78/2000 prin Legea nr.187/2012!! pentru punerea în 
aplicare a noului Cod penal. Prin aceste modificări s-a urmărit, în principal, punerea de acord a unor dispoziţii din 
această lege cu cele din noul Cod penal prin care se reglementează infracțiunile de corupţie. De asemenea au fost 
abrogate grupul de infracțiuni în legătură directă cu infracțiunile de corupție prevăzute în art. 17 şi 18 din Legea 
nr.78/2000. 


VI. În loc de concluzii 

Din cele ce au precedat, rezultă clar că legiuitorul penal român, în cele 5 coduri penale care au fost adoptate până 
în prezent, cât şi în alte legi speciale, a fost preocupat de a elabora o legislație în materia faptelor de corupţie care să 
poată sancţiona şi combate efcient acest tip de fapte care au avut întotdeauna consecințe dintre cele mai grave şi care 
au afectat destul de mult dezvoltarea societății româneşti şi utilizarea fondurilor publice pentru îmbunătățirea 
condiţiilor de viaţă ale românilor. Aceasta rezultă cu claritate şi din statisticile Parchetului General şi ale Direcţiei 
Naţionale Anticorupţie. 

De aceea, considerăm că se impun, în perioada următoare, şi alte măsuri din partea puterii legiuitoare pentru a 
spori eficiența prevenirii şi combaterii infracțiunilor de corupție. 

Este cunoscut faptul că, prin săvârşirea faptelor de corupție autorii acestora urmăresc şi aproape în toate cazurile 
reuşesc să obțină sume de bani, bunuri şi alte foloase patrimoniale, uneori la valori foarte ridicate. Realitatea 
demonstrează că numai ridicarea limitelor speciale ale pedepsei privative de libertate, în cazul faptelor de corupție, nu 
a fost de natură să determine scăderea sau reducerea fenomenului infracțional în această materie. Din acest motiv, se 
înțelege, că se impune şi luarea altor măsuri care să poată conduce la prevenirea şi combaterea infracționalității în 
această materie. Astfel de măsuri trebuie să vizeze confiscarea tuturor foloaselor provenite din săvârşirea 
infracțiunilor de corupţie, în special, şi a celorlalte infracțiuni, în general. Numai dacă cel care comite infracțiuni 
producătoare pentru el de avantaje pecuniare sau materiale ştie că pe lângă pedeapsa privativă de libertate va rămâne 
şi fără acele avantaje, se va abţine de la săvârşirea unor astfel de infracţiuni. 

Pentru aceasta, considerăm că se impune modificarea, pe de o parte, chiar a Constituţiei României şi, pe de 
altă parte, stabilirea unui cadru juridic adecvat care să aibă ca obiectiv pierderea de către infractor a tuturor 
foloaselor provenite din săvârşirea infracţiunii. 

Este ştiut faptul că, în Constituţia României la art. 44 alin. (8) se prevede: „Averea dobândită licit nu poate fi 
confiscată. Caracterul licit al dobândirii se prezumă”. Acest text constituie un puternic obstacol pentru a-l putea 
lăsa pe infractor fără bunurile obţinute prin săvârşirea de infracțiuni atâta timp cât caracterul ilicit al dobândirii lor 
trebuie să fie probat în exclusivitate de organele judiciare. Considerăm că s-ar impune ca legiuitorul, mai întâi, să 
înlăture din Constituţie regula potrivit căreia caracterul licit al dobândirii averii se prezumă, iar apoi să adopte o lege 
prin care să impună, atunci când este cazul, adică atunci când instanţa are suficiente elemente de a crede că anumite 
bunuri ar proveni din săvârşirea de infracțiuni, obligaţia celui care a dobândit asemenea bunuri, să dovedească 
caracterul licit al acestora. 

Totodată, în vederea combaterii infracţiunilor de corupție, apreciem că ar trebui, ca în textul de incriminare al 
unor asemenea fapte, să se prevadă, ca sancţiune obligatorie, pe lângă pedeapsa privativă de libertate şi pedeapsa cu 
amendă ale cărei limite speciale să fie stabilite în funcție de valoarea produselor provenite din săvârşirea acestor fapte. 

Tot în sensul diminuării sau reducerii fenomenului criminalităţii în materia infracţiunilor de corupţie, ar trebui ca 
Parlamentul României să grăbească dezbaterea şi adoptarea proiectului Legii de modificare a art. 112! C.pen. 
prin care să transpună, în legislaţia română, prevederile Directivei 2014/42/UE a Parlamentului European şi a 
Consiliului din 3 aprilie 2014 privind confiscarea instrumentelor şi produselor infracţiunilor săvârşite în Uniunea 
Europeană. 

În prezent se propune modificarea alineatelor (1) şi (2) ale art. 112! din Codul penal în vigoare care ar urma să 
aibă următorul cuprins: (1) Sunt supuse confiscării şi alte bunuri prevăzute la art. 112, când față de o persoană se 
dispune condamnarea pentru o faptă susceptibilă să îi procure un folos material şi pentru care pedeapsa prevăzută de 
lege este închisoarea de 4 ani sau mai mare, instanţa îşi formează convingerea că bunurile respective provin din 
activități infracționale. Convingerea instanţei se poate baza inclusiv pe disproporția dintre veniturile licite şi averea 
persoanei. 


11 Publicată în M.Of. nr. 757 din 12 noiembrie 2012. 

(2) Confiscarea extinsă se dispune asupra bunurilor dobândite de persoana condamnată într-o perioadă de 5 ani 
înainte şi, dacă este cazul, după momentul săvârşirii infracțiunii până la faza emiterii actului de sesizare a instanței. 
Confiscarea extinsă poate fi dispusă şi asupra bunurilor transferate către terți, dacă aceştia ştiau sau ar fi trebuit să ştie 
că scopul transferului a fost evitarea confiscării. 

Şi la acest proiect de lege s-ar impune unele amendamente. Astfel, la alin.(1) considerăm că nu este necesar să se 
limiteze confiscarea extinsă numai la infracțiunile pentru care legea penală prevede pedeapsa cu închisoarea mai mare 
de 4 ani pentu că pot fi infracțiuni la care pedeapsa să fie mai mică de 4 ani şi prin comiterea lor să se obțină foloase 
materiale necuvenite. În prezent există un proiect de lege prin care se urmăreşte implementarea deciziilor Curţii 
Constituţionale în Codul penal şi la care autorii acestuia propun ca pedeapsa pentru abuzul abuzul în serviciu să fie 
mai mică de 4 ani, ori prin săvârşirea acestei infracțiuni există posibilitatea obținerii de foloase materiale necuvenite. 


IMPORTANȚA PREDICTIBILITĂȚII PROCEDURILOR PENALE ÎN FAZA DE 
URMĂRIRE PENALĂ: 


Denisa BARBU* 


Abstract: Generic presentation of the overall image în the indictment, of the criminal activity, without being 
specified concretely and în detail, with a pertinent reference to the evidence they support, the criminal activity of each 
defendant violates the equality of arms and the predictability of the criminal proceedings. 

Also, limiting the prosecutor to indicating the evidence on which the accusation is based on an enumeration of 
evidence and a faithful reproduction and în a generic context of the content of certain evidence, without, of course, 
including a particular and pertinent analysis of the factual circumstances în which a particular conduct is alleged to 
be attributable to a particular defendant would, în our view, constitute a breach of the right to effective protection, 
thus violating the fairness of the proceedings, în article 6 par. 2 of the Directive 2012/13 / EU of the EU Parliament, 
and the principle of finding the truth provided by art. 5 C.C.P. 

In many cases, art. 6 (4) of the Directive 2012/13 / EU on the right to information în criminal proceedings is 
breached, although România is obliged to respect (“the suspected or accused persons to be promptly informed of any 
change în the information provided ... where necessary to ensure the fairness of the proceedings”), more art. 29 of the 
preamble to the Directive, stating that all changes must be communicated to the suspected and timely persons în 
order to enable the effective exercise of the right to defence. 


Keywords: equality of arms; right to defence; predictability of procedures; obligations; finding the truth. 


În practică, în intervalul de timp dintre începerea urmăririi penale in rem şi continuarea in personam (nu mai 
zicem de punerea în mişcare a acțiunii penale), sunt administrate cele mai multe probe în acuzare împotriva viitorului 
suspect/inculpat, fără ca el să le poată combate, ori plecând de la standardele europene de protecţie în materia 
dreptului la un proces echitabil (art.6 CEDO), putem aprecia încă din acel moment că sunt lipsite de temeinicie. 

În condiţiile în care pe aproape toată perioada urmăririi penale in rem, toate probele au fost administrate, viitorul 
suspect/inculpat nu poate să le combată, deoarece nu este asistat de către un avocat care să asiste la legala lor 
administrare, subliniem că se creează un dezechilibru între apărare şi acuzare şi prin aceasta încălcarea principiului 
loialității administrării probelor, respectiv vătămarea drepturilor care nu pot fi remediate decât prin anularea acestora. 
Aceasta se justifică în considerarea faptului că apărarea nu comportă aceleaşi facilități şi garanţii ca în ipoteza 
existenţei calității de suspect /inculpat. 

De asemenea, există în practică o serie de situaţii în care se regăsesc ordonanţe de extindere a urmăririi penale, 
prin care s-au pus în mişcare şi acțiunea penală, nelegale din punctul nostru de vedere, deoarece, în aceste condiții 
sunt încălcate dispozițiile art. 311 C.pp. 

În acest sens, dispoziţiile art. 311 alin.3 C.p.p., ca urmare a Deciziei Curţii Constituţionale din 28 februarie 2017, 
trebuie interpretate în sensul că organul judiciar este obligat să-l informeze pe suspect de îndată şi de prima audiere, 
despre drepturile prevăzute în art. 83 C.p.p şi despre obligaţiile prevăzute în dispoziţiile art. 108 alin.2 C.p.p. 

Într-adevăr, prin aceeaşi ordonanţă se poate dispune atât extinderea urmăririi penale, cât şi continuarea efectuării 
urmăririi penale față de suspect, atât extinderea urmăririi penale cu privire la alte fapte/persoane, cât şi extinderea 
acţiunii penale cu privire la aspecte noi, atât extinderea urmăririi penale cu privire la alte fapte, cât şi schimbarea 
încadrării juridice, dar niciodată extinderea urmăririi penale şi punerea în mişcare a acţiunii penale, motiv pentru care 
se va putea cere anularea ordonanţei prin care s-a extins urmărirea penală şi s-a pus în mişcare acţiunea penală 
conform art. 282 C.p.p. 

Aşa cum spun şi doctrina, dar şi practica, ori de câte ori are loc o extindere a urmăririi penale in personam, 
chemarea, înştiințarea şi audierea suspectului sunt obligatorii, acestea reprezentând garanţii ale unui proces echitabil, 
dându-se posibilitatea unei apărări concrete şi adecvate în raport de obiectul şi limitele urmăririi. 

Astfel, art. 6 alin.4 din Directiva 2012/13/UE privind dreptul la informare în cadrul procedurilor penale este 
încălcat, deşi România s-a obligat să respecte ca „persoanele suspectate sau acuzate să fie informate cu promptitudine 
cu privire la orice modificare a informaţiilor oferite... acolo unde este necesar pentru a garanta caracterul echitabil al 
procedurilor”). Mai mult art.29 din preambulul Directivei menţionează că toate modificările trebuie comunicate 
persoanelor suspectate şi la timp pentru a permite exercitarea efectivă a dreptului la apărare. 


* Lucrarea este elaborată în perioada de sustenabilitate a proiectului cu titlul “Studii doctorale şi postdoctorale Orizont 2020: promovarea 
interesului naţional prin excelenţă, competitivitate şi responsabilitate în cercetarea ştiinţifică fundamentală şi aplicată românească", număr de 
identificare contract POSDRU/159/1.5/S/140106. Proiectul estecofinanțat din Fondul Social European prin Programul Operaţional Sectorial 
Dezvoltarea Resurselor Umane 2007-2013. Investeşte în Oameni! 

Organele judiciare au obligația „să asigure pe bază de probe aflarea adevărului cu privire la faptele şi 
împrejurările cauzei, precum şi cu privire la persoana suspectului sau inculpatului” (art. 5 alin. 1 C.p.p.). 

Aflarea adevărului în procesul penal presupune ca probele administrate să reflecte realitatea obiectivă, 
stabilindu-se astfel situația de fapt pe baza probelor administrate!. 

În ceea ce priveşte definirea adevărului, de-a lungul timpului au existat o serie de controverse, mergând de la 
ideea că adevărul poate fi cunoscut întotdeauna până la ideea că nu poate fi cunoscut niciodata cu mijloace omenești”. 

Există diferențe de percepere având chiar o raportare diferită la problema aflării adevărului judiciar” între 
sistemul adversial şi cel continental. Astfel, în sistemul continental adevărul judiciar trebuie să fie identic cu cel 
obiectiv, pe când în sistemul adversial adevărul judiciar poate fi diferit de cel real în urma administrării probelor. Din 
această teoremă rezultă că este necesară o confruntare corectă, echitabilă, să se asigure egalitatea armelor pentru a se 
putea ajunge la o soluţie onestă. 

Concluzionăm că această controversă nu este altceva decât o reluare a problematicii filozofice în legatură cu 
stabilirea adevărului. 

Diferenţa dintre cele două sisteme este dată şi de accentul pus diferit o dată pe procedură în sistemul adversarial, 
iar altădată pe dreptul material în sistemul continental (spre exemplu, cazurile de nulitate absolută). 

Ambele sisteme au o serie de dezavantaje, ceea ce a condus la aplicarea unui sistem procesual mixt, însă în 
sistemul românesc pentru a se atinge scopul procesului penal este necesar să se cunoască adevărul real rezultat din 
realitatea faptelor şi nu din evaluarea lor. 

Echitatea reprezintă egalitatea deplină a tuturor participanţilor la procesul penal, realizându-se astfel un echilibru 
între apărarea interesului general al societăţii şi interesul legitim al persoanelor nevinovate de a nu fi supuse 
constrângerii penale. Această definiţie cuprinde trei elemente esenţiale: necesitatea soluționării într-un termen 
rezonabil, cu efectuarea unor represiuni exacte şi corecte şi cu respectarea drepturilor şi libertăților persoanelor”. 

Conform art.8 C.p.p., organele judiciare au obligaţia de a desfăşura urmărirea penală şi judecata cu respectarea 
garanțiilor procesuale şi a drepturilor părţilor şi a altor subiecți procesuali, astfel încât să fie constatate la timp şi în 
mod complet faptele ce constituie infracțiuni, iar orice persoană vinovată să fie trasă la răspundere penală într-un 
termen rezonabil. 

Principiul caracterului echitabil se bazează şi pe regula egalităţii de arme între apărare şi acuzare coroborată cu 
imparțialitatea procurorului. Însă, prin natura lucrurilor, procurorul şi inculpatul nu se pot afla pe poziţii de egalitate, 
ceea ce nu conduce automat la o violare a egalităţii armelor procedurale. 

În realitate, pentru a se putea discuta de o inegalitate în ceea ce priveşte armele procedurale, considerăm că ar 
trebui îndeplinite trei condiţii: procurorul să beneficieze de un drept suplimentar faţă de cel acuzat, acel drept să nu 
derive din natura funcției parchetului, dreptul respectiv să îi creeze procurorului un avantaj concret în cursul 
procedurii. 

Egalitatea de arme este înscrisă şi în Constituţia României, în art.16 alin.1 şi 2:(1)”Cetăţenii sunt egali în faţa legii 
şi a autorităților publice, fără privilegii şi fără discriminări; (2) Nimeni nu este mai presus de lege”, dar şi în art.21 din 
Constituţie, prin dispoziţiile acestui articol recunoscându-se dreptul fundamental al persoanelor, indiferent de 
naționalitate, rasă, sex sau religie de a exercita, în condiţii de deplină egalitate toate drepturile din Constituţie şi din 
alte legi, de a participa în mod egal la viața politică, economică, juridică, socială şi culturală. 

Caracterul echitabil al procesului penal dat de doctrina noastră” este în primul rând reprezentat de scopul 
procesului penal (constatarea la timp şi în mod complet a faptelor ce constituie infractiuni, astfel ca orice persoană 
care a săvârşit o infracţiune să fie pedepsită potrivit vinovăției sale şi nicio persoană nevinovată să nu fie trasă la 
răspundere penală). „Echitatea” are la bază egalitatea deplină a tuturor participanţilor la procesul penal, iar în acest 
sens, ea nu poate fi separată de scopul procesului penal conform căruia trebuie sancţionate toate persoanele care au 
săvârşit infracțiuni şi niciun nevinovat să nu fie pedepsit. 

Din aceste considerente, se doreşte îndeplinirea cerinței unui echilibru între apărarea interesului general al 
societăţii”, prin pedepsirea tuturor infractorilor şi interesul legitim al persoanelor nevinovate de a nu fi supuse 
caracterului coercitiv al statului. Pentru a se putea discuta de un asemenea echilibru este nevoie, în primul rând, de 
organe judiciare competente, independente, imparțiale care să aplice în mod corect sancţiunile celor care se fac 
vinovaţi de săvârşirea de infracțiuni, prin folosirea la maxim a regulilor impuse de principiul aflării adevărului, iar în 
al doilea rând, aceste organe să se asigure că nu cercetează şi trag la răspundere persoane nevinovate. 


! I, Neagu, M. Damaschin, Tratat de procedură penală. Partea generală, p. 69. 

2 N. Volonciu,s.a., Noul Cod de procedură penală comentat, Ed. Hamangiu, Bucureşti, 2017, p.14. 

3 D. Ionescu, Procedura avertismentului. Consecințe în materia validității declaraţiilor acuzatului în procesul penal, în CDP nr. 2/2006, 
p.28. 

+ N.Volonciu,s.a., Noul Cod de procedură penală comentat, Ed. Hamangiu, Bucureşti, 2017, p.24. 

5 G. Antoniu, N.Volonciu,N. Zaharia, Dictionar de procedură penală, Ed. Ştiinţifică şi Enciclopedică, Bucureşti, 1988, p.97,apud Gr. Gr. 
Theodoru, Tratat de Drept procesual penal, Ed. Hamangiu, Bucureşti, 2007, p.63. 

SN. Volonciu, A.S. Uzlău şi alţii, Noul Cod de procedură penală comentat, Ed. Hamangiu, Bucureşti, 2014, p.23. 

Ca atare, egalitatea armelor presupune legalitate, adevăr, iniţiativa în combaterea infracțiunilor, preocupare 
continuă pentru justa sancţionare a infractorilor într-un termen cât mai scurt, dar şi preocupări permanente de a nu se 
aduce atingere drepturilor şi libertăţilor fundamentale prevăzute de către Constituţie, prin stabilirea unor garanții 
exprese care să împiedice orice abuz şi să înlăture orice încălcări ale legii de către organele judiciare în ceea ce 
priveşte prezumția de nevinovăție, dreptul la apărare, libertatea individuală, demnitatea umană, viaţa intimă. 

Egalitatea armelor (chiar şi a părţilor) reprezintă un element esențial al dreptului la un proces echitabil, deoarece 
se conturează ideea că părțile, subiecții procesuali au posibilitatea rezonabilă să-şi susțină cauza pe poziţii de egalitate, 
neplasându-se într-un net dezavantaj/avantaj în raport cu adversarul, iar „egalitatea” se subințelege în respectarea 
dreptului la apărare sau necesitatea unor dezbateri contradictorii, garanţii în care se integrează cel mai mult şi a căror 
eficacitate trebuie protejată”. Înţeles în aceşti termeni, principiul discutat permite aprecierea modului în care instanța 
înţelege să menţină „echilibrul” necesar desfăşurării unui proces echitabil, în special în privința comunicării între părți 
a tuturor pieselor dosarului care vor servi la adoptarea deciziei sale. De asemenea, dreptul la o procedură 
contradictorie implică, în esență, posibilitatea pentru părțile unui proces de a lua cunostință de toate piesele şi 
observaţiile prezentate judecătorului şi de a le discutat. 

Potrivit articolului 6 al Convenţiei pentru apărarea drepturilor omului şi a libertăţilor fundamentale (Legea nr. 
30/1994 privind ratificarea Convenţiei pentru apărarea drepturilor omului şi a libertarilor fundamentale şi a 
protocoalelor adiţionale la aceasta convenţie — publicată în Monitorul Oficial al României, Partea I, nr. 135 din 31 mai 
1994); „Orice persoană are dreptul la judecarea în mod echitabil, în mod public şi într-un termen rezonabil a cauzei 
sale, de către o instanță independentă şi imparțială, instituită de lege, care va hotări..., fie asupra temeiniciei oricărei 
acuzaţii în materie penală îndreptate împotriva sa... Orice persoană acuzată de o infracţiune este prezumată nevinovată 
până ce vinovăția va fi legal stabilită.” 

Conform art 6 parag.3 lit.d din Convenţia Europeană a Drepturilor Omului” „orice acuzat are, în special, dreptul 
să audieze sau să solicite audierea martorilor acuzarii şi să obțina citarea şi audierea martorilor apărarii în aceleaşi 
condiţii ca şi martorii acuzării”. De aici rezultă trei elemente esenţiale: dreptul acuzatului de a adresa întrebări 
martorilor acuzării;, dreptul de a obține citarea şi interogarea martorilor apărarii, egalitatea de tratament, echilibrul 
procesual între acuzare şi apărare!. 

În ceea ce priveşte lipsa de egalitate a armelor şi dreptul la mijloace adecvate pentru pregătirea apărării, în cauza 
Natunen vs Finlanda, Curtea Europeană a Drepturilor Omului a declarat admisibilă plângerea reclamantului, Curtea 
susținând că a existat o încălcare a articolului 6 alin. 1 combinat cu articolul 6 alin. 3 lit.b din Convenţie!!. Aşadar, 
procesul echitabil nu este altceva decât conceptul mai larg al egalităţii armelor, urmând ca instanţa să-l interpreteze ca 
atare”. 

Acest principiu se regăseşte atât în legislația statelor cu sistem de drept anglo-saxon, cât şi în cele cu sistem de 
drept de tip romano-germanic!?. Trebuie subliniat că egalitatea armelor este strâns legată de noțiunea de drept la un 
proces echitabil'*, consacrat prin dispoziţiile art. 6 parag.1 din Convenţie. De asemenea, Curtea subliniază faptul că 
egalitatea armelor este doar o componentă a noțiunii de „drept la un proces echitabil”!5, în dispoziţiile art. 6 din 
Convenţie neexistând o definiţie a procesului echitabil, iar în parag.3 fiind reglementate „drepturi minime” care pot fi 
calificate ca elemente fundamentale ale procesului echitabil, şi totodată care pot completa aria drepturilor prevăzute în 
art. 6 parag.1 din Convenţie!€. 

Un aspect important al dreptului la un proces echitabil în procesul penal, îl reprezintă elementul contradictoriu, 
trebuind să existe egalitatea armelor între acuzare şi apărare. Dreptul la un proces în contradictoriu într-un 
proces penal, include şi urmărirea penală în cadrul căreia trebuie să se acorde posibilitatea de a avea 


7 Cauza Ankerl contra Suediei, hotarârea din 18 februarie 1997; cauza Niderost — Huler contra Suediei, hotarârea 1997-1/24 noiembrie 
1997. 

SCauza Morel contra Franței, hotărârea din 6 iunie 2000. 

” CEDO, încheiată la Roma la 4 noiembrie 1950 în cadrul Consiliului Europei, împreună cu protocoalele adiţionale nr.1,2,4,6,7,9,10,11 
constituie izvor intern, conform art. 11 alin.2 din constituţie, având o natură supralegislativă față de legile interne cu care se află în 
neconcordanță. 

0 Hunor Kadar, Principiul egalității armelor şi al contradictorialităţii în lumina jurisprudenţei C.E.D.O. Efectele acestor principii asupra 
interogării martorilor, publicat pe studia.law.ubbcluj.ro/articol.php?articolld=469, accesat la 09.01.2015. 

! Case of Natunen vs Finland, Fourth Section, (application no. 21022/04),judgment, 31 march 2009, final,30/06/2009 

2 R.Chiriţă, Convenţia Europeană a Drepturilor Omului, Comentariu şi explicații, ed. a II-a, Ed. C.H.Beck, Bucureşti, 2008, 
p.373. 
3 F.G.Jacobs, R.C.White, The European Convention on Human Rights, 2d ed., Ed. Clarendon Press, Oxford, 1996, p.158; S.J. 
Summers, Fair trials. The European Criminal Procedural Tradition and the European Court of Human Rights, Universit t Zurich, 
2006, p.104. 

4 Ibidem, p.109. 

5 CEDO, cauza Delcourt c. Belgia,2689/65, hotarârea din 17 ianuarie 1970. 

* Com. EDO, Rap.343/57,15martie 1961, cauza Nielsen c. Danemarca; Com. EDO, Rap.524/59,617/59,23 noiembrie 1962,cauza 
Ofner şi Hopfinger c. Austriei (fiind primele cauze penale în care s-a folosit egalitatea armelor de către Comisie); Com.EDO, Rap. 
8403/78,14 decembrie 1981, cauza Jespers c. Belgiei, în Digest of Strasbourg Case-law relating to the European Convention on Human 
Rights, vol.2 (art.6), Ed. Carl Heymanns Verlag KG, Koln, Bonn, Munchen, 1984, p.272-273. 

cunoştinţe şi observaţii cu privire la elementele de probă prezentate de către cealaltă parte. În plus, articolul 6 
parag. 1 prevede că organele judiciare trebuie să prezinte apărării toate probele materiale aflate în posesia lor, atât 
pentru, cât şi împotriva acuzatului (a se vedea, mutatis mutandis, Rowe şi Davis, parag.60), (Natunen vs Finlanda, 
parag.39). 

Egalitatea în drepturi s-a conturat în urma revoluţiei franceze din 1789, când în mod formal au fost desființate 
privilegiile de clasă, sorgintea conceptului de „egalitate în fața legii ” regăsindu-o în Declaraţia Franceză a Drepturilor 
Omului şi Cetăţeanului!”. 

Curtea a apreciat corect respectarea principiului egalităţii armelor, deoarece în cazul normelor naţionale se poate 
întâmpla să existe o serie de dificultăți: spre exemplu, în cazul expertizelor, dar şi al desfăşurării procedurii în fața 
jurisdicțiilor judiciare sau administrative!*. Egalitatea între acuzare şi apărare este o cerință de garanţie pentru 
echilibrul între interesele individului şi ale societății, pentru armonizarea şi salvgardarea acestor interese’. 

Trebuie subliniat faptul că indiferent de sistemul procesual care este aplicabil într-un anumit stat, dreptul 
inculpatului de a interoga martorii acuzării este subliniat ca fiind un element fundamental al principiului egalității 
armelor. Se ştie că Ministerul Public are un rol deosebit în protejarea ordinii publice, însă acest fapt nu creează o 
poziţie privilegiată faţă de ceilalți participanţi la procesul penal. 

Procurorul, ca şi inculpatul, poate formula cereri, ridică excepţii şi pune concluzii. 

Cu toate acestea, este evident că nu poate exista o egalitate procesuală completă între aceştia, din moment ce 
procurorul acționează în calitate de autoritate publică şi astfel, dispune de anumite mijloace logistice care nu stau la 
dispoziția inculpatului. 

Pentru a exista o încălcare a egalității armelor, trebuie încălcate cumulativ trei condiţii: procurorul să beneficieze 
de un drept suplimentar faţă de cel acuzat, acest drept să nu derive din natura funcției şi să creeze un avantaj concret 
procurorului în cursul procedurii”. 

Egalitatea armelor reprezintă îndatorirea procurorului de a aduce în fața instanței toate probele administrate în 
faza de urmărire penală, indiferent dacă sunt în favoarea sau defavoarea inculpatului”!. Strâns legat de egalitatea 
armelor se află principiul contradictorialităţii, care este motorul instanței, dând posibilitatea părților şi subiecților 
procesuali principali să participe în mod activ la argumentarea şi dovedirea drepturilor şi apărărilor, expunându-şi 
punctul de vedere asupra motivelor instanţei în scopul stabilirii adevărului şi al pronunțării unei hotărâri legale şi 
temeinice”. 

Ca atare, complexitatea cauzei nu reprezintă pentru procuror o dispensă de la respectarea regulilor referitoare la 
conținutul rechizitoriului. 

O prezentare generică a imaginii de ansamblu, a activității infracționale, în rechizitoriu, fără să se precizeze în 
concret şi detaliat, cu trimitere pertinentă la probele pe care o susțin, în ce constă activitatea infracțională a fiecărui 
inculpat conduce la încălcarea dispoziţiilor art. 328 C.p.p., cât şi ale dispozitiilor art. 327 lit.a C.p.p. 

De asemenea, limitarea la indicarea probelor pe care se întemeiază acuzarea la o enumerare a mijloacelor de 
probă şi la o reproducere fidelă şi într-un context generic a conținutului anumitor probe, fără să cuprindă, cum este 
firesc, o analiză particulară şi pertinentă a împrejurărilor de fapt din care rezultă un anumit comportament care i se 

Dacă din rechizitoriu nu rezultă cu claritate contextul şi modalitatea în care au fost comise presupusele acte 
materiale şi, ca atare, nu se poate spune că obiectul judecății este conturat, aşa cum s-a reţinut şi în practica judiciară, 
interpretându-se dispozițiile art.328 alin. C.p.p., considerăm nelegală administrarea probelor şi nelegală efectuarea 
actelor de urmărire penală. 

Considerăm că astfel s-a încălcat dreptul la o apărare efectivă, mai mult, în faza de judecată, instanța ar trebui să 
explice inculpatului în ce constă învinuirea, iar inculpatul să se apere. 

Pentru a nu exista nici o îndoială, rechizitoriul ar trebui să îndeplinească toate cerințele prevăzute de art.371 
C.p.p. , iar în lipsa lor încălcându-se dreptul la o apărare efectivă, producând o vătămare care nu poate fi înlăturată 
decât prin anularea lor conform art.282 C.p.p., deoarece apariția unor acte de urmărire penală la finalul urmăririi 
penale, lipseşte de drepturile pe care le-ar fi avut în calitate de suspect/inculpat, implicit încălcându-se predictibilitatea 
procesului. 


17 V Pătulea, Sinteză teoretică şi practică judiciară a CEDO în legatură cu art.6 din Convenţia Europeană a Drepturilor Omului, revista 
dreptul nr.10/2007, p.243. 

18 Jean-Francois Renucci, Tratat de drept European al drepturilor omului, Ed. Hamangiu, Bucureşti, 2009,p.485. 

19 Ovidiu Predescu, Mihail Udroiu, Convenţia europeană a drepturilor omului şi dreptul procesual penal român, Ed.C.H.Beck, Bucuresti, 
2007, p.363. 

20 Radu Chirită, Dreptul la un proces echitabil, Ed. Universul juridic, Bucureşti, 2008, p.349. 

21 Mihail Udroiu, Ovidiu Predescu, Standardele europene în materia dreptului de a dispune de timpul şi înlesnirile necesare pregătirii 
apărării, Revista Dreptul, nr.5/2009, Uniunea juriştilor din România, p.268. 

22 Vasile Pătulea, Proces echitabil — Jurisprudenţa comentată a Curţii Europene a drepturilor Omului „Institutul Român pentru drepturile 
Omului, Bucureşti, 2007, p.177. 


502 Dreptul românesc la 100 de ani de la Marea Unire. Dimensiuni şi tendinţe 


Mai mult, în practică există o serie de cazuri când prin ordonanța de extindere a urmăririi penale este pusă în 
mişcare şi acțiunea penală, în aceste condiţii find încălcate dispoziţiile art. 311 C.p.p. 

Într-adevăr, prin aceeaşi ordonanţă se poate dispune atât extinderea urmăririi penale, cât şi continuarea efectuării 
urmăririi penale față de suspect, atât extinderea urmăririi penale cu privire la alte fapte/persoane, cât şi extinderea 
acțiunii penale cu privire la aspecte noi. 

De asemenea, prin ordonanță de extindere a urmăririi penale se poate extinde urmărirea penale cu privire la alte 
fapte, cât şi schimbarea încadrării juridice, dar niciodată extinderea urmăririi penale şi punerea în mişcare a acțiunii 
penale, motiv pentru care se poate cere anularea ordonanțelor prin care s-a extins urmărirea penală şi s-a pus în 
mişcare acțiunea penală conform art.282 C.p.p. 

De asemenea, prin administrarea de probe numai în defavoarea inculpaților — se încalcă echitabilitatea 
procedurilor, aşa cum este prevăzută în art.6 alin.2 din Directiva 2012/13/UE Parlamentul UE, şi principiul aflării 
adevărului prevăzut de art.5 C.p.p. 

Aceste aspecte care au fost omise de către procurorul de caz, se manifestă sub forma unor neregularități ale 
actului de sesizare a instanţei, neregularități care se găsesc în secțiunea dedicată încadrării juridice a faptelor. 

Considerăm că astfel se încălcă dreptul la o apărare efectivă, producând o vătămare care nu poate fi înlăturată 
decât prin anularea lor conform art.282 C.p.p., deoarece aceste ordonanţe apar la finalul urmăririi penale, lipsind de 
drepturile pe care le-ar fi avut în calitate de suspect/inculpat, încălcându-se predictibilitatea procesului. 


Concluzii 


raportarea pe verticală a procesului penal la structurile instituţionale implicate în proces şi la fazele acestuia, cât şi 
raportarea pe orizontală a acestuia la drepturile şi obligațiile procesuale ale participanţilor la proces. 


LUAREA MĂSURII PREVENTIVE A CONTROLULUI JUDICIAR PE CAUȚIUNE 
ÎN FAZA DE CAMERĂ PRELIMINARĂ 


Ion FLAMINZE ANU", Denisa BARBU" 


Abstract: If the measure of judicial control, namely that of judicial bail in the course of criminal prosecution, 
was ordered against the defendant, the Preliminary Chamber judge has the obligation to verify the legality and the 
merits of these measures within 3 days from the registration of the file, before the termination of their duration. The 
3-day deadline is a term of recommendation, which does not have the nature of an imperative term, so exceeding this 
term does not lead to the cessation of the preventive measure, as the provisions of Art. 241 par. (1) lit. a) NCPP 
NCPP (New Criminal Procedure Code — NCPC). The Preliminary Chamber judge may order that the measure of 
judicial contro//judicial control on bail (not taking such a measure, previously ordered during the criminal 
prosecution), replacing it with another preventive measure, the legal termination of the preventive measure. 
Verification of the legality and soundness of the measure of judicial control, ie judicial control on bail, is done in a 
council room, with the participation of the prosecutor and with the summoning of the defendant; legal assistance is 
mandatory in the cases provided by art. 90 NCPC. Subsequently, during the Preliminary Chamber procedure, the 
judge has the obligation to verify periodically, but not later than 60 days, if the grounds that led to the taking of the 
measure of judicial control, namely the judicial control on bail, under the sanction of the legal termination of the 
preventive measure. 


Key words: judicial control, preliminary chamber, verification, replacement, cessation of measure. 


Controlul judiciar se poate lua atât în faza de urmărire penală, cât şi în faza de cameră preliminară sau de 
judecată şi numai față de inculpat. 

Se dispune în cursul urmăririi penale:procuror prin ordonanță;judecătorul de drepturi şi libertăţi! prin încheiere. 

În faza camerei preliminare se dispune de judecătorul de cameră preliminară prin încheiere?. 

În faza de judecată se dispune de instanţa de judecată prin încheiere’. 

Controlul judiciar pe cauţiune se dispune după aceleaşi reguli de la măsura preventivă a controlului judiciar. 

După emiterea rechizitoriului şi sesizarea instanţei competente, asupra măsurilor preventive este competent 
judecătorul de cameră preliminară. 

Acesta dispune din oficiu sau la cererea procurorului luarea măsurii controlului judiciar”. 

Cererea trebuie scrisă şi poate fi cuprinsă în rechizitoriu, dar şi distinct de rechizitoriu. 

Prezenţa inculpatului nu este obligatorie, el putând lipsi motivat sau nemotivat, măsura controlului judiciar fiind 
luată chiar şi în absenţa acestuia. 

Luarea măsurii controlului judiciar de judecătorul de cameră preliminară se dispune prin încheiere motivată, ce 
trebuie să conțină, printre altele, şi motivele de fapt şi de drept ce au condus la această soluție. 

Încheierea se comunică inculpatului”. 

Pronunţarea are loc în camera de consiliu, minuta fiind obligatorie. 

În cazul luării măsurii preventive a controlului judiciar în faza de judecată, procedura este similară cele din faza 
camerei preliminare. 

Există şi o serie de diferenţe:şedinţa de judecată este publică, caracterul nepublic al şedinţei de judecată fiind 
excepţia“;propunerea de luare a măsurii controlului judiciar nu mai poate fi făcută prin rechizitoriu, ci doar prin cerere 
separată, care ar putea fi făcută şi oral, în cursul şedinţei de judecată”. 


* Dr. , Cercetător ştiinţific gr. III, Institutul de Cercetări Juridice „Acad. Andrei Rădulescu” al Academiei Române; Lector univ.dr., 
Facultatea de Drept şi Administraţie Publică, Universitatea „Spiru Haret”, Bucureşti; e-mail: ionflaminzeanu(A yahoo.com 

* Lect. univ.dr. , Facultatea de Drept si Stiinte Administrative, Universitatea  „ Valahia” din Targoviste; e-mail: 
denisa.barbu7 7(Ayahoo.com 

! Spre exemplu, în cazul respingerii propunerii de arestare preventivă (art. 237 C.p.p.), în cazul înlocuirii măsurii arestării preventive (art. 
242), în cazul soluționării contestaţiilor împotriva încheierilor prin care judecătorul de drepturi şi libertăţi dispune asupra măsurilor preventive 
(art. 206 alin. 1 raportat la 425 alin. 4 şi 5 Cp.p.). 

2 Conform art. 348 C.p.p. 

3 Conform art. 362 C.p.p. 

+ M. Udroiu, s.a,. Codul de procedură penală. Comentariu pe articole, Ed. C.H. Beck, Bucureşti, 2015, p. 611. Când se autosesizează, 
această sesizare trebuie cuprinsă într-o încheiere de şedinţă distinctă, în baza căreia va fixa termen pentru discutarea măsurii, citarea 
inculpatului, asigurarea asistenței juridice obligatorii şi înştiințarea procurorului pentru a fi prezent la şedinţă. 

5 CEDO, cauza Ignatenco c. Moldovei, hotărârea din 8 februarie 2011, parag. 75. 

6 Aceasta decurge din dispoziţii expres prevăzute de lege cu caracter derogator, cum ar fi art. 24 alin. 1 din Legea nr. 678/2001 privind 
prevenirea şi combaterea traficului de persoane, ori cele prevăzute de art. 509 alin. 2 teza I C.p.p. privind judecata în cauzele cu inculpați minori. 

7 N. Volonciu, s.a., Noul Cod de procedură penală, Ed. Hamangiu, Bucureşti, 2015, p. 457. 

Măsura controlului judiciar trebuie verificată din oficiu cu privire la legalitatea şi temeinicia acesteia, la primirea 
dosarului în camera preliminară’, precum şi ulterior, la primirea dosarului la judecătorul de scaun”. 

În conţinutul controlului judiciar, art. 215 alin. 1 şi 2 C.p.p. prevede trei obligaţii ce trebuiesc cumulativ 
îndeplinite de către inculpat şi dispuse de organul judiciar la luarea măsurii: (1) să se prezinte la organul judiciar ori de 
câte ori este chemat, această obligaţie este personală, nefiind îndeplinită prin prezentarea unui reprezentant 
convențional, inclusiv a unui avocat!9; (2) să informeze de îndată organul judiciar cu privire la schimbarea locuinţei; 
(3) să se prezinte la organul de politie desemnat cu supravegherea sa de catre organul judiciar care a dispus masura, 
conform programului de supraveghere intocmit de organul de politie sau ori de cate ori este chemat. Pe lângă acestea, 
organul judiciar poate dispune şi alte obligaţii. 

Înştiințarea trebuie făcută de îndată, fără a se stabili un termen maxim, însă această obligaţie va fi analizată în 
funcție de posibilitățile concrete pe care le-a avut inculpatul la dispoziție, după schimbarea locuinței. Notificarea poate 
fi făcută verbal sau în scris, personal sau prin reprezentant, organului judiciar care a dispus măsura, şi nu acelui 
desemnat cu supravegherea!!. 

Chiar dacă nu există o prevedere expresă, schimbarea locuinţei poate atrage obligarea organului judiciar să 
dispună schimbarea instituţiei, organului desemnat cu supravegherea executării măsurii dispuse!?. 

De asemenea, o altă obligaţie este să se prezinte la organul de poliție? desemnat cu supravegherea sa de către 
organul judiciar care a dispus măsura, conform programului de supraveghere întocmit de organul de poliţie sau ori 
de câte ori este chemat”. 

Stabilirea numărului prezentărilor săptămânale în faţa organului de poliţie, orele de prezentare sunt de 
competența organului de poliție potrivit normelor interne, nefiind fixat de către organul judiciar care a dispus 
măsura. 

Prezentarea în fața organului de poliţie, la datele stabilite în program, se consemnează în scris sub semnătura 
inculpatului, dar şi a lucrătorului de poliție desemnat cu supravegherea. 

Obligaţiile cu dispunere facultativă!“ sunt: 

a) să nu depăşească o anumită limită teritorială, fixată de organul judiciar, decât cu încuviințarea prealabilă a 
acestuia”; În mod curent, organele judiciare dispun interdicția de a părăsi țara sau localitatea în care locuieşte 
inculpatul. 

b) să se deplaseze în locuri anume stabilite de organul judiciar sau să se deplaseze doar în locurile stabilite de 
acesta. Această obligaţie este complementară celei prevăzute de art. 215 alin. 2 lit a Cp.p.; Locaţiile pot fi 
identificate generic sau pot fi identificate în concret, prin indicarea adresei acesteia!*. 

c) să poarte permanent un sistem electronic de supraveghere. Această măsură este inaplicabilă, întrucât nu au 
fost luate celelalte măsuri financiare şi administrative necesare pentru ca ea să poată fi pusă în practică; 

d) să nu revină în locuinţa familiei, să nu se apropie de persoana vătămată sau de membrii familiei acesteia, de 
alți participanţi la comiterea infracțiunii, de martori sau experți sau de alte persoane anume desemnate de organul 
judiciar şi să nu comunice cu acestea direct sau indirect, pe nicio cale'?; 

Pentru a putea fi respectată această interdicţie, se impune ca organul judiciar să individualizeze şi să nominalizeze 
(cu nume şi prenume) în cuprinsul actului prin care a dispus măsura controlului judiciar, nefiind suficientă, după 
opinia doctrinei”, indicarea doar prin prisma calităților procesuale?! 


8 Ibidem, art. 207 C.pp. 

” Ibidem, art. 208 C.p.p.; ICCJ, RIL, Decizia VII/2006. 

10 N. Volonciu, s.a., op. cit., p. 458. 

1! N, Volonciu, s.a., op. cit., p. 459. 

12 Art. 215 alin. 4 C.p.p.; M. Udroiu, s.a., op. cit., p. 613. 

13 Conform art. 82 alin. 1 teza I din Legea nr 253/2013 privind executarea pedepselor, a măsurilor educative şi a altor măsuri neprivative de 
libertate dispuse de organele judiciare în cursul procesului penal (M.Of. nr. 513 din 14 august 2013). 

14 Conform art. 82 alin. 3 din Legea nr. 253/2013, după comunicarea către secția de poliție competentă a unei copii după actul prin care se 
dispune luarea măsurii, organul de poliție procedează de îndată la stabilirea programului de supraveghere şi cheamă persoana aflată sub control 
judiciar, pentru a-i aduce la cunoştinţă programul. S-au înființat Birourile de supravegheri judiciare, care au dezvoltat şi un program informatic în 
care au fost incluse persoanele. 

15 N, Volonciu, s.a., op. cit., p. 460. 

16 Art. 215 alin. 2 C.p.p. 

17 I, Neagu, M. Damaschin, Tratat de drept procesual penal. Partea specială, Ed. Universul Juridic, Bucuresti, 2014, p. 616; copie se va 
comunica în ziua emiterii sau pronunțării, inculpatului, unității de poliție în a cărei circumscripție locuieşte, precum şi în a cărei circumscripție 
are interdicţia de a se afla, serviciului public comunitar de evidenţă a persoanelor, Poliției de Frontieră Române şi Inspectoratului General pentru 
Imigrări, în situaţia celui care nu este cetățean român, în vederea asigurării respectării de către inculpat a obligaţiei care îi revine. Organele în 
drept dispun darea în consemn la punctele de trecere a frontierei. 

18 N, Volonciu, s.a., op.cit., p. 461. 

19 Această obligație se dispune cu precădere în cazul comiterii de infracțiuni împotriva membrilor familiei. 

% N. Volonciu, s.a., op.cit., p. 462. 

2! Ibidem. Spre exemplu, prin referirea la "martorii din dosar” sau "persoanele vătămate în cauză”, în condiţiile urmăririi penale, inculpatul 
nu are acces la informații privind identitatea martorilor, experților, interpreţilor, în cele mai multe cazuri. 

e) să nu exercite profesia, meseria sau să nu desfăşoare activitatea în exercitarea căreia a săvârşit fapta; 

Această interdicţie, prin conţinut se aseamănă atât cu pedeapsa complementară prevăzută de art. 66 alin. 1 lit. g 
C.p.p., cât şi cu măsura de siguranță prevăzută de art. 111 alin. 1 C.pp. 

f) să comunice periodic informaţii relevante despre mijloacele sale de existenţă, obligându-l să dobândească în 
mod legal venituri prin desfăşurarea unei activități; 

8) să se supună unor măsuri de control, îngrijire sau tratament medical, în special în scopul dezintoxicării,; 

Apreciem” că aceasta nu se suprapune măsurii de siguranță prevăzute de art. 109 C.p., scopul măsurilor fiind 
distinct, respectiv cel prevăzut de art. 202 alin. 1 C.p.p. în cazul măsurii preventive, față de înlăturarea unei stări de 
pericol pentru societate cauzate de starea de boală a inculpatului sau de consumul cronic de alcool sau de alte 
substanțe psihoactive în cazul măsurii de siguranţă a obligării la tratament medical. 

h) să nu participe la manifestări sportive sau culturale ori la alte adunări publice; 

i) să nu conducă vehicule anume stabilite de organul judiciar, 

Această obligaţie negativă ar putea fi dispusă de organul judiciar când s-ar ajunge la concluzia, fie că inculpatul 
s-a folosit de tipul respectiv de vehicule pentru comiterea infracțiunii, fie că săvârşirea acesteia este consecinţa 
incapacității, nepregătirii sau altor cauze care îl fac inapt pentru conducerea vehiculelor respective”. 

j) sănu deţină, să nu folosească şi să nu poarte arme. 

Noţiunea de ”arme” trebuie înțeleasă în concordanță cu definiţia furnizată de art. 179 C.p.%, dar şi de legi 
speciale? (prin arme se înţelege atât armele şi armele de foc, cât şi armele albe). 

Interdicţia vizează atât armele ce necesită aprobare prealabilă pentru deţinere (permis) chiar dacă inculpatul 
obținuse anterior o asemenea autorizaţie administrativă, cât şi pe cele care necesită doar notificări către autoritatea 
statului sau care nu necesită nicio formalitate pentru deţinere”. 

Înlocuirea măsurii controlului judiciar cu măsura arestului la domiciliu sau a arestării preventive are loc în 
cazul în care inculpatul încalcă, cu rea-credinţă, obligaţiile care îi revin sau există suspiciunea rezonabilă că a săvârşit 
cu intenţie o nouă infracțiune pentru care s-a dispus punerea în mişcare a acţiunii penale”. 

Observăm că al doilea motiv de înlocuire a controlului judiciar cu măsura arestului la domiciliu sau cu măsura 
arestării preventive se suprapune cazului prevăzut de art. 223 alin. 1 lit. d C.p.p.. 

Conform art. 204 alin. 3 C.p.p., art. 205 alin. 3 C.p.p. şi art. 206 alin. 4 C.p.p., contestaţia formulată împotriva 
încheierii prin care s-a dispus înlocuirea măsurii controlului judiciar cu măsura arestării preventive este suspensivă de 
executare, motiv pentru care, în această situație, mandatul de arestare preventivă se emite la momentul rămânerii 
definitive a soluției şi nu la momentul pronunțării acesteia”. 

* Încuviinţarea depăşirii temporare a limitei teritoriale fixate de organul judiciar nu este prevăzută în mod 
expres, aşa cum este în cazul măsurii preventive a arestului la domiciliu”, însă putem să ne înscriem în cazul prevăzut 
de art. 215 alin. 2 lit. a C.p.p., putând fi impusă de motive temeinice fără ca acestea să fie de natură a conduce la 
încetarea obligaţiei de a nu depăşi o limită teritorială impusă inculpatului“. 

Încuviinţarea prealabilă de depăşire a limitei teritoriale va fi dispusă de organul judiciar care a luat măsura”!, însă 
şi de judecătorul de cameră preliminară, în situaţia în care procesul penal a atins faza camerei preliminare, precum si 
de instanţa de judecată, în cazul în care dosarul se află în cursul judecății”?. 

Căile de atac sunt diferite. Astfel, împotriva ordonanţei date de procuror, calea de atac este plângerea cf. art. 336 
C.p.p., iar împotriva încheierii motivate de judecătorul de drepturi şi libertăţi, judecătorul de cameră preliminară, 
instanţa de judecată, calea de atac este contestaţia cf. art. 204-206 C.p.p., care se aplică în mod similar”. 

Măsura controlului judiciar dispusă prin ordonanţă este executorie din momentul dispunerii, punerea în executare 
nefiind suspendată de calea de atac a plângerii. 

După luarea măsurii preventive a controlului judiciar prin încheiere:de către judecătorul de cameră preliminară,de 
către instanța de judecată, aceasta se pune în executare de îndată, formularea contestaţiei nu impietează caracterul 
executoriu al măsurii dispuse“. 


22 M. Udroiu, s.a., op. cit., p. 614. 

% N. Volonciu, s.a., op. cit., p. 463. 

24 Ibidem; conform art. 179 C.p.: ”(1) Arme sunt instrumentele, dispozitivele sau piesele declarate astfel prin dispoziții legale. (2) Sunt 
asimilate armelor orice alte obiecte de natură a putea fi folosite ca arme şi care au fost întrebuințate pentru atac”. 

25 În art. 2 pct. I.1 şi I.2 din Legea nr. 295/2004 privind regimul armelor şi munițiilor, republicată (M.Of. nr. 425 din 10 iunie 2014). 

26 N. Volonciu, s.a., op.cit., p. 464. 

> M. Udroiu, s.a., op.cit., p. 614. 

28 M. Udroiu, s.a., op.cit., p. 615. 

29 Art. 221 alin. 6 C.p.p. 

30 M. Udroiu, s.a., op. cit., p. 616; spre exemplu, o intervenție chirurgicală, o înmormântare a unui membru de familie sau a unei persoane 
apropiate. 

31 Conform art. 215 alin. 2 lit. a C.p.p. 

32 M. Udroiu, s.a., op. cit., p. 616, soluția este impusă de faptul că, în cursul procedurii de cameră preliminară/judecată, singurele organe 
judiciare competente să se pronunțe asupra măsurilor preventive sunt judecătorul de cameră preliminară/instanța de judecată. 

33 Ibidem. 

Punerea în executare presupune:înştiinţarea inculpatului prin comunicarea ordonanţei; 

înştiințarea instituţiei, organului sau autorității anume desemnate de organul judiciar care a dispus măsura 
pentru a supravegherea respectarea obligaţiilor de către inculpat pe durata măsurii;înştiințarea persoanei 
vătămate“, dacă organul judiciar a impus obligaţia prevăzută de art. 215 alin. 2 lit. d Cp.p. 

În funcţie de dispunerea anumitor obligaţii/interdicţii dintre cele prevăzute la art. 215 alin. 2 C.p.p.. obligaţia de 
supraveghere“ intră în sarcina următoarelor instituţii”: 

- organul de poliție în raza căruia domiciliază sau locuieşte inculpatul, în cazul obligaţiilor prevăzute de art. 
215 alin. 2 lit. a, b, d-f şi h-j Cp.p.; 

- organul de poliţie în raza căruia domiciliază sau locuieşte inculpatul şi instituția sanitară în care urmează a 
efectua tratamentul, în cazul obligaţiei prevăzute de art. 215 alin. 2 lit. g Cp.p.; 

- organul de poliţie în raza căruia domiciliază sau locuieşte inculpatul şi banca sau băncile la care inculpatul 
are deschise conturi, în cazul obligaţiei prevăzute la art. 215 alin. 2 lit. k C.p.p.; 

- secția de poliţie în raza căreia domiciliază sau locuieşte persoana în cauză, atunci când organul judiciar a 
impus obligația prevăzută la art. 215 alin. 2 lit. d C.p.p. cu referire la persoana vătămată sau membrii de familie ai 
acesteia. 

Menţionăm că încălcarea condiţiilor controlului judiciar pe cauţiune nu conduce automat la înlocuirea acestuia cu 
o măsură preventivă privativă de libertate, judecătorul / instanța putând menţine măsura controlului judiciar pe 
cauțiune.’?’ 

Înlocuirea măsurii se poate dispune: în faza de urmărire penală; în cursul camerei preliminare;în cursul instanței 
de judecată, la cererea procurorului sau din oficiu de judecătorul de drepturi şi libertăți,de judecătorul de cameră 
preliminară,de instanța de judecată. 


Concluzii 

Caracterul de fază a procesului penal a procedurii de cameră preliminară rezultă, în primul rând, din 
reglementarea explicită a acestei faze într-un titlu distinct de cel al judecății în partea specială a Codului de procedură 
penală. 

Chiar dacă judecătorul de cameră preliminară nu verifică temeinicia probelor sau a trimiterii în judecată, totuşi 
rolul său este la fel de important ca rolul instanţei de judecată, întrucât soluţiile pronunţate de acesta cu privire la 
legalitatea urmăririi penale pot avea un reflex semnificativ cu privire la soluționarea acţiunii penale, având în vedere 
că la baza oricărui proces penal se află probele şi mijloacele de probă. 


34 Conform art. 205 alin. 3 C.p.p., art. 206 alin. 4 C.p.p. 

35 Membrii de familie; N. Volonciu, s.a., op. cit., p. 465. 

36 Art. 83 din Legea nr. 253/2013. 

37 N. Volonciu, s.a., op. cit., p. 465-466. 

38 Ibidem; adăugarea de noi obligaţii conform art. 217 alin. 3 raportat la art. 215 alin. 8 şi 9 C.p.p. ori majorarea cuantumului cauţiunii. 


DREPTUL INCULPATULUI DE A ÎNCHEIA UN ACORD 
DE RECUNOAȘTERE A VINOVĂȚIEI 

Abstract: With the conclusion of a guilty acquittal agreement, the defendant forgoes the right to be tried in a 
joint judicial process and deprives himself of a series of rights. Regarding these issues, the defendant will have to 
weigh vigorously if necessary to initiate such a procedure, and will proceed only if it has certain benefits and will 
fully understand theconsegquences of such a procedure. 

1. Acordul de recunoaştere a vinovăţiei este reglementat în legislaţia procesual penală românească în cuprinsul 
articolelor 478-488, Titlul al IV-lea, Proceduri speciale, Cap. I, fiind o instituţie tânără în raport de tradiţia dreptului 
procesual penal autohton. 

În mod tradiţional, în țara noastră au fost adoptate legislații specifice sistemului procesual continental, având la 
bază principiile legalității şi aflării adevărului. Aceste principii sunt incompatibile conceptual cu elementele de justiţie 
negociată, aşa cum se întâmplă în cazul acordului de recunoaştere a vinovăţiei, deoarece principiul aflării adevărului 
obligă organele judiciare să facă toate demersurile pentru aflarea adevărului real, în fiecare cauză şi nu adevărul 
„acceptat, de inculpat, iar principiul legalităţii se opune oricăror alte criterii de stabilire a vinovăţiei şi de aplicare a 
pedepsei care nu sunt stabilite prin lege!. Din aceste motive, în sistemul procesual-penal tradiţional care avea la bază 
principiile enunțate anterior era de neconceput negocierea între acuzare şi apărare atât a încadrării juridice cât şi a 
pedepsei ce urma să fie aplicată. 

În acest sens, necesitatea introducerii în legislaţia procesual-penală a unei proceduri speciale care să reglementeze 
cazurile în care un inculpat doreşte să „scurteze,, durata procesului penal a fost dată de nevoia societăţii de a rezolva 
într-un timp relativ rapid şi satisfăcător din punct de vedere al rezultatului final, cazurile în care poziţia procesuală de 
recunoaştere a vinovăţiei inculpatului, alături de coroborarea celorlalte mijloace de probă, conduc la o soluţie de 
condamnare negociată şi acceptată de acesta. 

Cadrul legal de la care trebuie pornit în conturarea dreptului inculpatului de a încheia un acord de recunoaştere a 
vinovăţiei îl constituie cuprinsul dispozițiilor art. 478 C. pr, pen., articol ce poartă denumirea marginală de „Titularii 
acordului de recunoaştere a vinovăţiei”. 

Potrivit acestui articol, după punerea în mişcare a acțiunii penale, în cursul urmăririi penale, inculpatul şi 
procurorul pot încheia un acord ca urmare a recunoaşterii vinovăţiei de către inculpat. 

Se observă că legea nu conferă posibilitatea încheierii unui acord de recunoaştere a vinovăţiei şi suspectului, acest 
drept aparţinând numai inculpatului. Acest aspect se justifică prin prisma faptului că în sistemul nostru procesual s-a 
procedat la adaptarea instituției la principiul aflării adevărului, fiind condiționată încheierea unui acord de 
recunoaştere a vinovăţiei abia după punerea în mişcare a acțiunii penale, respectiv după ce se vor fi administrat 
suficiente probe din care să rezulte că o persoană a săvârşit o infracțiune. 

În acest context se poate conchide că dreptul inculpatului de a încheia un acord de recunoaştere a vinovăției este 
recunoscut de lege, fiind prevăzute, totodată, suficiente garanții procesuale pentru a nu se aduce atingere principiului 
aflării adevărului. Astfel pe de o parte acordul de recunoaştere se poate încheia în cursul urmăririi penale, după 
punerea în mişcare a acţiunii penale, iar pe de altă parte, pentru a se asigura că inculpatul a încheiat acordul în 
deplină cunoştinţă de cauză, judecătorul sesizat cu un acord este obligat să îl informze pe inculpat cu privire la 
următoarele aspecte: 

- Faptul că în cazul în care nu declară adevărul va fi acuzat de sperjur; 

- Dreptul de pleda nevinovat; 

- Dreptul de a fi asistat de un avocat; 

- Dreptul de a fi asistat de un apărător; 

- Natura fiecărei acuzaţii aduse împotriva sa; 

De asemenea, judecătorul trebuie să stabilească dacă inculpatul înțelege acuzaţia care i se aduce, sancţiunea care 
îi poate fi aplicată şi consecinţele încheierii unui acord de recunoaştere a vinovăţie. 

Pera contrario, legea nu obligă inculpatul să recurgă la iniţiativa de a încheia un acord de recunoaştere a 
vinovăţiei în nicio situaţie, indiferent de calitatea şi cantitatea probelor existente în contra beneficiarului acordului, de 


* Autor; Doctorand, Institutul de Cercetări Juridice „Acad. Andrei Rădulescu”, Școala de Studii Avansate a Academiei Române 
(SCOSSAR); Judecător, Tribunalul Prahova; e-mail: carstea_ioana(Gyahoo.com 

* Coautor; Avocat, Baroul Prahova; e-mail: avocatstoenac(A yahoo.com 

gravitatea acuzațiilor aduse, de locul sau timpul săvârşirii infracțiunilor, de practica instanţelor în aplicarea şi 
individualizarea sancţiunilor penale etc. 

Aceasta înseamnă că inculpatul, aflat în poziția legală de a recurge sau nu la negocierea şi încheierea 
angajamentului, este pus în situaţia de a decide, putând opta fără niciun fel de repercusiuni, să nu dea eficiență acestei 
instituţii juridice. 

În situaţia în care nu se urmează calea încheierii unui acord, judecarea cauzei se va realiza potrivit procedurii 
obişnuite. 

Totodată, uzarea inculpatului de acest drept nu îi conferă acestuia nicio siguranță până la momentul consfințirii 
acordului de către instanță pronunţând o hotărâre penală definitivă. Simpla iniţiere a unui acord nu naşte obligația în 
sarcina procurorului de a-l încheia negarantând acceptul necondiţionat din partea procurorului. În funcţie de 
circumstanţele cauzei, de gravitatea faptei sau de practica instituită la nivelul unităţii de parchet, procurorul poate 
refuza ab initio orice formă de negociere inițiată de inculpat, deoarece textul legal nu prevede o asemenea obligaţie în 
sarcina organului de urmărire penală. 

În alte sisteme de drept, doar reprezentantul Ministerului Public are inițiativa demarării acestei proceduri de 
negociere, procedura fiind facultativă şi unilaterală. Inculpatul nu are un drept de iniţiativă în această privinţă, 
depinzând de voinţa procurorului care nu trebuie să motiveze decizia de a iniţia sau nu un acord, aceasta făcând parte 
din puterea sa de a apreciza asupra oportunității urmăririi penale. 

De asemenea, manifestarea inculpatului de a încheia un acord de recunoaştere a vinovăţiei nu garantează nici 
ajungerea acordului încheiat pe rolul instanțelor de judecată întrucât este necesar şi avizul procuroruluiierarhic 
superior procurorului de caz în confirmarea angajamentului, nefiind asigurată nici consfinţirea acordului de către 
judecător printr-o hotărâre judecătorească, instanța având posibilitatea de a respinge motivat acordul de recunoaştere a 
vinovăţiei şi de a trimite cauza înapoi la procuror spre continuarea urmăririi penale’. 

Din această perspectivă un interes deosebit îl reclamă situarea instituţiei acordului de recunoaştere a vinovăţiei în 
sfera principiului echităţii. Astfel, în situaţia în care soluţionarea cauzei nu se realizează, într-un final, prin consfințirea 
acordului de recunoaştere a vinovăţiei, se nasc o serie de consecințe nefavorabile în dauna inculpatului, existând 
posibilitatea ca acesta să nu mai beneficieze de credibilitate în fața judecătorului care va soluţiona ulterior cauza sa 
uzând de procedura comună. Astfel se naşte întrebarea dacă inculpatului care în urma unei negocieri eşuate decide 
să-şi schimbe poziţia procesuală din a pleda vinovat în a se considera nevinovat îi va mai putea fi conferită 
credibilitate. 

O altă întrebare pertinentă care se întrevede este ce se va întâmpla cu informaţiile obţinute în cadrul încheierii 
unui acord de recunoaştere a vinovăţiei, nefinalizat cu succes? Vor putea fi acestea folosite ca probe împotriva 
inculpatului în soluţionarea cauzei penale? De /ege ferenda, în această ipoteză ar trebui interzis acuzării să folosească 
ca probe informaţii obținute în această procedura eşuată, fiind afectat iremediabil dreptul la apărare al inculpatului. 

În practică pot apărea cazuri în care inculpatul nu doreşte să menţină acordul încheiat. Odată încheiat un 
angajament de recunoaştere a vinovăţiei, inculpatul oferă procurorului informaţii prețioase din punct de vedere al 
descoperirii complete şi sub toate aspectele infracţiunii. 

Tot ca o atingere adusă principiului echităţii o reprezintă situația victimei infracțiunii care formează obiectul 
acordului de recunoaştere a vinovăţiei, dezavantajele incidenței acestei instituții procesual penale constând în aceea că 
prin excluderea acesteia de la procesul de negociere nu se mai dă curs efectului curativ constând în consumarea 
emoțională de răzbunare a victimei, efect asigurat prin participarea la condamnarea inculpatului de către societate. 

Persoana vătămată şi partea civilă nu au niciun rol în încheierea acordului de recunoaştere a vinovăţiei, interesele 
acestora rămânând pe un plan subsidiar. Încheierea acordului de recunoaştere a vinovăţiei împiedică exercitarea 
acțiunii civile în fața instanţei de judecată, în cazul în care inculpatul şi partea civilă nu încheie o tranzacţie sau un 
acord de mediere în cauză. Cu toate acestea, în mod superfluu, s-a prevăzut în art. 484 alin. 2 Cod procedură penală 
obligativitatea citării acestora la instanță. 

Cu privire la întrebarea dacă acest drept este revocabil sau nu apreciez că în cursul urmăririi penale inculpatul 
poate reveni oricând asupra consimțământului acordat de a încheia un acord de recunoaştere a vinovăţiei, procurorul 
având obligaţia să dea curs manifestării de voinţă a inculpatului şi să procedeze la soluţionarea cauzei conform 
procedurii obişnuite. 

Spre deosebire de faza de urmărire penală, în cursul judecății inculpatul nu îşi poate retrage consimțământul 
exprimat în faza de urmărire penală pentru încheierea unui acord de recunoaştere a vinovăţiei, prin Decizia nr. 
5/20175, Înalta Curte de Casaţie şi Justiţie stabilind într-un recurs în interesul legii admis că “retragerea de către 
inculpat, în fața instanţei de judecată, a consimțământului valabil exprimat în cursul urmăririi penale, în condiţiile art. 
482 lit. g Cod procedură penală, nu constituie temei pentru respingerea acordului de recunoaştere a vinovăţie!” . 

Cu referire la existenţa unei obligații din partea procurorului de a da curs inițiativei inculpatului de a negocia un 
acord de admitere a vinovăţiei, în virtutea principiului egalităţii cetățenilor în faţa legii consacrat de Constituţia 


2 M. Pascu, T. Manea, Acordul de recunoaştere a vinovăţiei, Ed. Universul Juridic, 2015, p. 26. 

României în art. 164, procurorul, ar trebui să fie obligat să încheie un acord cu un inculpat care se află într-o situaţie 
similară cu un altul cu care procurorul deja a încheiat un acord. În sens contrar, s-ar naşte o discriminare a unor 
inculpaţi faţă de alţii, iar aplicarea instituţiei ar căpăta un caracter arbitrar.” 


2. Odată cu încheierea unui acord de recunoaştere a vinovăţiei, inculpatul renunță la dreptul de a fi judecată în 
cadrul unui proces judiciar comun şi se privează de o serie de drepturi.Raportat la aceste aspecte, inculpatul trebuie să 
cântărească energic dacă este cazul să iniţieze o astfel de procedură, urmând să procedeze în consecință doar dacă va 
avea anumite beneficii şi va înţelege pe deplin consecințele urmării unei astfel de proceduri“. 

Astfel, conform art.480 alin. (2) Cod procedură penală se poate încheia un acord de recunoaştere a vinovăţiei 
când “din probele administrate, rezultă suficiente date cu privire la existenţa faptei pentru care s-a pus în mişcare 
acțiunea penală şi cu privire la vinovăția inculpatului““.Deşi la prima vedere standardul de probă stabilit de către 
legiuitor în ceea ce priveşte admiterea acordului de recunoaştere a vinovăţiei şi pronunţarea unei soluţii de 
condamnare este diferit faţă de procedura comună, în realitate, în ambele cazuri este vorba despre constatarea dincolo 
de orice îndoială rezonabilă a existenței faptei, întrunirii elementelor constitutive ale infracțiunii şi săvârşirea acesteia 
de către inculpat. Vinovăţia inculpatului în săvârşirea infracțiunii trebuie să fie dovedită prin probe pertinente, 
concludente, utile soluționării cauzei şi loial administrate. 

Pe cale de consecinţă, reținem faptul că este necesară existenţa unor "date suficiente” în vederea încheierii 
acordului, însă în mod indispensabil se impune stabilirea existenței faptei, a întrunirii elementelor constitutive ale 
acesteia, precum şi săvârşirea ei de către inculpat "dincolo de orice îndoială rezonabilă”, în vederea admiterii 
acordului şi dispunerii unei soluţii de condamnare, amânare a aplicării pedepsei ori renunțare la aplicarea pedepsei. 

Raportat la aceste aspecte, în analiza oportunității de a încheia un acord de recunoaştere a vinovăţiei, inculpatul 
trebuie să aibă în vedere o serie de elemente, precum: 

- Situaţia de fapt şi de drept în care se regăseşte; 

- Versiunea acuzării asupra circumstanțelor cauzei, precum şi versiunea apărării; 

- Aptitudinea probatoriului administrat în cauză de a dovedi vinovăția sa; 

- Posibilitatea de a fi dovedită nevinovăția; 

- Existenţa antecedentelor penale. 

O situaţie întâlnită în practică şi asupra căreia trebuie aplecat cu atenție este aceea când iniţiativa încheierii 
acordului de recunoaştere a vinovăţiei aparține procurorului, fiind determinată de lipsa unui probatoriu calitativ cât şi 
cantitativ în dovedirea vinovăţiei inculpatului, situație în care uzitarea acestei proceduri speciale este indicat a fi 
urmată cu rezervă. 

3. Acordul de recunoaştere a vinovăţiei încheiat în cursul urmăririi penale este un “element de justiţie negociată”, 
deoarece felul, cuantumul şi modul de executare a pedepsei se stabilesc prin negociere între procuror şi inculpat, 
instanța neputând, cu ocazia verificării acordului, să aplice o sancţiune mai grea. Instanţa verifică acordul de 
recunoaştere încheiat între procuror şi inculpat şi, în cazul în care acordul îndeplineşte condițiile de legalitate, iar 
soluţia propusă prin acord nu este prea blândă, admite acordul şi pronunţă o soluţie de condamnare, fără să poată crea 
o situaţie mai grea decât cea asupra căreia s-a ajuns la acord. În caz contrar, respinge acordul şi trimite cauza în 
vederea continuării urmăririi penale. În acest fel, inculpatul are oportunitatea de a negocia cu procurorul condiţiile 
acordului său, participând astfel la procesul decizional de stabilire a pedepsei, beneficiu ce nu mai este prevăzut la 
soluționarea cauzei după sesizarea prin rechizitoriu. 

O atare negociere nu are loc în procedura recunoaşterii învinuirii, când beneficiul constă doar în reducerea 
limitelor de pedeapsă, sancţiunea fiind stabilită de instanţă între aceste limite, cu excluderea oricărei forme de 
negociere. În acest caz, previzibilitatea pedepsei ce urmează a fi aplicată este mult mai redusă decât în cazul 
parcurgerii procedurii speciale a acordului de vinovăţie, când inculpatul ştie că nu poate primi o sancțiune mai grea 
decât cea negociată. 

Negocierea trebuie să pornească de la limitele prevăzute de lege pentru încheierea angajamentului, pentru a nu 
conferi înțelegerii obținute caracter ilicit, urmând ca atât procurorul cât şi inculpatul să facă concesii reciproce, în 
limitele legale. 

Dreptul la tăcere şi la neautoincriminare are ca principal obiectiv eliminarea abuzului din partea organelor 
judiciare şi protejarea acuzatului de eventualele abuzuri. 


4 Conform art. 16 din Constituţia României publicată în Monitorul Oficial nr. 767 din 31 octombrie 2003: 

(1) Cetăţenii sunt egali în faţa legii şi a autorităţilor publice, fără privilegii şi fără discriminări; (2) Nimeni nu este mai presus de lege; (3) 
Funcţiile şi demnitățile publice, civile sau militare, pot fi ocupate, în condiţiile legii, de persoanele care au cetățenia română şi domiciliul în ţară. 
Statul român garantează egalitatea de şanse între femei şi bărbaţi pentru ocuparea acestor funcții şi demnități; (4) În condiţiile aderării României 
la Uniunea Europeană, cetățenii Uniunii care îndeplinesc cerințele legii organice au dreptul de a alege şi de a fi aleşi în autoritățile administrației 
publice locale. 

5 M. Pascu, T. Manea, Acordul de recunoaştere a vinovăţiei, Ed. Universul Juridic, 2015, p. 28. 

Considerăm că aceste garanții pentru acuzat îi conferă opţiunea de a nu da declarații chiar dacă îşi recunoaşte 
vinovăția, pentru că titularul acestui drept nu poate fi obligat în nici o împrejurare să renunţe la dreptul la tăcere. În 
schimb, privilegiul împotriva autoincriminării nu mai este disponibil unui inculpat care îşi recunoaşte vinovăția, 
pentru că exprimă libertatea sa de opţiune de a coopera cu organele statului şi presupune implicit renunţarea la 
exercitarea acestui pivilegiu, iar recunoaşterea vinovăţiei este consecinţa nemijlocită a manifestării sale de voință, în 
sensul de a produce probe care să confirme vinovăția sa dincolo de orice îndoială rezonabilă. 

La stabilirea pedepsei ce urmează a fi aplicată inculpatului, în cazul întrunirii acordului, trebuie să se ţină cont de 
criteriile generale de individualizare, respectiv de gravitatea infracțiunii săvârşite şi de periculozitatea inculpatului, de 
împrejurările şi modul de săvârşire a infracțiunii, precum şi de mijloacele folosite, starea de pericol creată pentru 
valoarea ocrotită, natura şi gravitatea rezultatului produs ori a altor consecinţe ale infracţiunii, de motivul săvârşirii 
infracțiunii şi scopul urmărit, natura şi frecvenţa infracțiunilor care constituie antecedente penale ale inculpatului, 
conduita după săvârşirea infracțiunii şi în cursul procesului penal şi, nu în ultimă instanţă, de nivelul de educaţie, 
vârsta, starea de sănătate, situaţia familială şi socială a autorului. 

În caz contrar, dacă la stabilirea pedepsei nu ar fi avute în vedere criteriile de individualizare arătate, s-ar putea 
ajunge la un refuz arbitrar din partea procurorului în ceea ce priveşte dreptul inculpatului de a accede la o astfel de 
procedură simplificată. 


CRIMIGRAȚIA ÎN EUROPA: CONCEPT, EVOLUȚIE, TENDINŢE 
Delia MAGHERESCU 


Abstract: The crimmigration phenomenon has known a significant extension in Europe in the last period of time. 
The states from the Western Europe have been permanently confronted with massive immigrant population movement 
came from different areas of the world, one of the most frequent case being Syria, which has produced an intense 
immigration flow to the European countries because of the internal conflicts, which have crumbled this country. 
Other countries, such as Afghanistan, also increased the number of immigrant population but the example of Syria 
remained, in this context, one of actuality. Taking into account this phenomenon, in the current paper I would like to 
analyse the concept of crimmigration, to discuss about its causes as well as the evolution it passed and its 
consequences as well. 


Key-words: crimmigration, immigration phenomenon; criminality 


Introducere 

Ne desparte un secol de la Marea Unire a Principatelor Române, perioadă de timp, care a fost caracterizată de 
nenumărate evenimente, petrecute în interiorul noilor granițe, dar, în egală măsură, am fost parte a marii familii 
europene, ceea ce a avut o însemnătate deosebită în cadrul relațiilor stabilite atât în plan european, cât şi în plan 
internaţional. 

Totodată, poziţia geografică a țării noastre a făcut din aceasta un adevărat strateg, la frontiera de sud-est a 
Europei. Împreună cu celelalte țări din Peninsula Balcanică, România a fost parte a tratatelor europene, prin care şi-a 
asumat acest rol şi a luptat, alături de ceilalți ”actori” din regiune, la menţinerea unei stabilităţi atât de necesare. 

În acest context geo-politic, care cu siguranță că a presupus şi implicarea marilor puteri europene în luarea celor 
mai importante decizii privind politica în regiune, se pune problema de a şti cu certitudine, care este rolul țării noastre 
în menţinerea acestei stabilităţi, precum şi a climatului de pace şi securitate în Europa. Aceasta, desigur că a avut şi 
are o mare influenţă în ceea ce priveşte menţinerea, la un nivel scăzut, a valurilor imigraţioniste, care s-au perindat 
către Europa de vest, atât în trecut, cât şi în prezent. 

La momentul prezent, chiar dacă această cale imigraționistă este mai puţin dorită de către aceste persoane, care au 
ales să se stabilească în ţările din vestul continentului, iată că, odată cu denunțarea Regulamentului de la Dublin II, în 
cursul anului 2015, ţara noastră nu putea să fie evitată din calea rutelor imigraţioniste!. 

Pe de altă parte, statutul României de stat membru al Uniunii Europene implică o anumită responsabilitate a 
autorităților de la Bucureşti, care nu pot neglija situaţia de facto existentă în Europa, cauzată de frământările interne 
existente de o perioadă însemnată de timp în Siria şi Afganistan, spre exemplu, state care sunt, în acest context, mari 
”exportatoare” de imigranți. 

Rolul ţării noastre este, din acest punct de vedere, conform cu normele juridice europene şi cu tratatele 
constitutive ale Uniunii Europene, la care România a aderat în anul 2007. 

Aşadar, înainte de a urmări care este rolul şi poziția României în contextul noului val imigraționist din Europa, 
suntem în măsură să trasăm unele direcții de acțiune, după care să analizăm fenomenul crimigrației potrivit tuturor 
coordonatelor sale, de loc, de timp, de cauze şi de mijloace. 


1. Aspecte metodologice 

În elaborarea prezentei lucrări, au fost avute în vedere lucrările de referință, ale specialiştilor în domeniul 
crimigrației, de la nivel internaţional, care au trasat, până în acest moment, unele direcţii în cercetarea fenomenului. 

Desigur, că au fost expuse puncte de vedere pertinente pe această temă, însă nu am făcut abstracție de trendul dat 
de cercetătorii din alte state. Astfel, lucrările unor specialişti în materie de crimigraţie, atât din Europa, cât şi din 
Statele Unite ale Americii, au constituit bază metodologică de referință pentru prezentul studiu, acesta fiind îmbogăţit 
cu puncte de vedere pertinente, exprimate pe marginea chestiunilor referitoare la crimigraţia din Europa. 

Lucrarea de faţă este rezultatul unei abordări calitative, care are în vedere analizarea conceptului de crimigraţie de 
la nivel european, precum şi a tendințelor care se conturează, la momentul actual, în întreaga Europa. 

Principalele metodele de cercetare folosite în acest sens sunt analiza şi sinteza. De asemenea, au fost cu 
prevalenţă preferate metoda comparativă şi cea sistematică. În ciuda valenţelor statistice, care ar putea fi date lucrării, 


* Dr. în Drept, Avocat, Baroul Gorj; e-mail: delia magherescu(Q yahoo.com 

! În fapt, este vorba despre Regulamentul (CE) nr. 343/2003 al Consiliului Uniunii Europene din 18 februarie 2003 de stabilire a criteriilor 
şi mecanismelor de determinare a statului membru responsabil de examinarea unei cereri de azil prezentate într-unul din statele membre de către 

aceasta s-a bazat exclusiv pe o abordare calitativă, în schimbul studiului cantitativ, care, din acest punct de vedere, nu 
este în acord cu cercetarea propusă şi cu rezultatele urmărite. 


2. Terminologie 

Noţiunea de crimigraţie nu este una nouă în câmpul ştiinţelor penale. Cel puțin în plan internațional, fenomenul, 
sub această terminologie, a fost analizat încă de la începutul secolului trecut, atât în Statele Unite ale Americii, care 
s-a confruntat cu o imigrație clandestină masivă, venită din ţările din America de Sud şi Mexic, cât şi în Australia’, 
aceasta din urmă fiind, de asemenea, o destinaţie preferată de către valuri numeroase de imigranți, veniţi, de această 
dată, "de peste toť”. 

Din punctul de vedere al modului de operare, imigrația clandestină este un fenomen, care se produce la scară 
mare în întreaga lume. Acest lucru s-a întâmplat şi în Europa, când mase mari de imigranți clandestini au căutat să 
străpungă granițele statelor din vestul Europei, în căutarea unui trai mai bun, decât aceştia aveau să aibă în ţările lor de 
origine. 

În acest sens, s-au pronunţat autorii M. Marmo şi M. Giannacopoulosf, care au exprimat puncte de vedere asupra 
conceptului de ”crimmigration”, ca fiind o chestiune legată de ”reconfigurarea puterilor executive în domeniul 
controlului la frontiere şi securitizarea ca teme centrale discutate recent în literatura de specialitate cu privire la 
mobilitate şi traversarea frontierelor”.” 

Aceiaşi autori adaugă faptul că discuţiile se rotesc în jurul conceptului de ”crimmigration”, atunci când 
argumentează angajarea dreptului penal şi strategiile autorităţilor privind securitatea în domeniul migraţiei”. Aceasta, 
deoarece nu doar autorităţile executive sunt cele responsabile de adoptarea unor măsuri şi a normelor privind 
crimigrația, ci astfel de norme trebuie să fie implementate cu caracter de urgență prin "îngheţarea” unităţii timp-spațiu, 
de a minimiza sau de a amâna procedurile parlamentare pe această chestiune’. 

Revenind la conceptul de crimigraţie, în detaliu, putem spune că acesta este un mixt format din imigrație şi 
criminalitate, adică o ”criminalitate a imigrației”. Altfel spus, crimigraţia presupune săvârşirea unei infracțiuni în 
scopul săvârşirii de alte infracțiuni. Numai dacă fenomenul imigrației, el însuşi un fapt infracţional, este urmat de 
săvârşirea altor infracțiuni, atunci putem spune că sunt întrunite elementele constitutive, necesare şi suficiente, pentru 
a se constitui fenomenul crimigraţiei!. 

Mai mult decât atât, tot din punct de vedere terminologic, crimigrația este, aşa cum noțiunea o arată, o alipire a 
doi termeni abreviaţi, ”criminalitate” şi "imigrație”. Este adevărat, faptul că acest termen juridic nu este reglementat în 
legislaţia din ţara noastră şi, din acest punct de vedere, trebuie precizat faptul că, noi, doctrina, suntem liberi să creăm 
cadrul favorabil elaborării şi analizării în mod detaliat, a cercetării fenomenelor criminogene, inclusiv prin expunerea 
unei terminologii, care poate să pară, la o primă vedere, în afara cadrului legal în materie penală. Dar, aşa cum am 
subliniat anterior, aceste chestiuni sunt lăsate la aprecierea doctrinei, care nu creează izvor de drept, ci cercetează, sub 
toate aspectele, pertinent şi obiectiv, chestiunile referitoare la fenomenele criminogene. Toate acestea, desigur că în 
conformitate cu legislaţia naţională, dar şi cu cea europeană, a cărei aplicabilitate are întâietate, în faţa dreptului 
intern!!. 


2 Welch M., The Sonics of Crimmigration in Australia: Wall of noise and quiet Manoeuvring, British Journal of Criminology, nr. 32/2012, 
p. 324-344. 

3 Referitor la Australia, nu se poate preciza cu exactitate anumite ţările-sursă, care produc imigrația clandestină, însă cu siguranţă că cele 
mai expuse sunt cele din sudul Asiei şi Orientul îndepărtat, precum şi din estul Africii. Practic, poziţia geografică a acesteia, aflată la confluența 
dintre Asia şi Africa, au făcut din aceasta o destinaţie mult dorită de grupurile masive de imigranți. 

4 A se vedea Marmo M., Giannacopoulos M., Cycles of judicial and executive power in irregular migration, Comparative Migration 
Studies, vol. 16/2017, p. 1. 

SA se vedea Aas K. F. şi Bosworth M., The Borders of punishment: Migration, citizenship, and social exclusion, Oxford University Press, 
Oxford, 2013, p. 93-128; Zedner L., Is the criminal law only for citizens? A problem at the Borders of punishment, în: Aas K. F. şi Bosworth 
M., The Borders of punishment: Criminal justice, citizenship and social exclusion, Oxford University Press, Oxford, 2013, p. 40-57; Mitsilegas 
V., The law of the border and the Borders of law. Rethinking border control from the perspective of the individual, în: Weber L., Rethinking 
border control for a Globalising world, London, Routledge, 2015, p. 15-32. 

6 Stumpf J., The Crimmigration crisis: Immigrants, crime, and sovereign power, American University Law Review, nr. 56/2006, p. 367-419. 

7 Ibid. 

8 A se vedea Marmo M., Giannacopoulos M., op. cit., p. 1. 

” Expresia este una uşor forțată, deoarece imigrația, prin ea însăşi, este un fapt infracțional, dar referitor la Ycriminalitatea imigrației” putem 
întări ideea potrivit căreia, crimigraţia se referă la un fenomen infracțional care este urmată de un alt fenomen infracțional. 

10 Mai există o situaţie generatoare de crimigraţie. Este vorba despre fenomenul migraţiei, care, urmat fiind de infracţionalitate, de 
asemenea, poate crea fenomenul crimigrației. 

11 Acest caracter de prioritate a legislaţiei europene în faţa dreptului intern este unul indubitabil, reglementat expres de legea fundamentală 
a României, care, la art. 148 alin. 2 al Constituţiei României, adoptată în anul 1991, modificată şi completată prin Legea de revizuire a 
Constituţiei României nr. 429 din 18 septembrie 2003, publicată în M. Of. nr. 669 din 22 septembrie 2003 reglementează că ”... prevederile 
tratatelor constitutive ale Uniunii Europene, precum şi celelalte reglementări comunitare cu caracter obligatoriu, au prioritate faţă de 
dispoziţiile contrare din legile interne, cu respectarea prevederilor actului de aderare”. 

3. Evoluție şi tendinţe în crimigraţie 

Din punct de vedere substanţial, de esenţa crimigraţiei este criminalitatea, indiferent sub ce unghi am privi şi 
oricum am aborda acest fenomen. Altfel spus, există o legătură indisolubilă între criminalitate şi fenomenul imigrației. 

Mai mult decât atât, din acest context, este uşor de desprins concluzia cu privire la faptul că imigrația stă la baza 
fenomenului crimigraţiei, deoarece, aşa cum am subliniat în cadrul secţiunii anterioare, crimigrația reprezintă 
fenomenul imigrației urmat de criminalitate. 

Evoluţia acestui fenomen a avut o traiectorie diferită, funcție de regiunea geografică, în care acesta s-a manifestat. 
Într-un fel este analizat acest fenomen sub aspectul evoluţiei sale în Statele Unite ale Americii, cu privire la imigranții 
din Mexic şi chiar din America de Sud, iar altfel se poate discuta despre acelaşi fenomen al crimigraţiei când punem 
în discuţie imigranții veniţi din zonele de conflict, limitrofe Europei, aşa cum este cazul Siriei şi Afganistanului”. Cu 
toate acestea, se poate observa că există un numitor comun în ambele situații. Este vorba despre caracterul 
transnațional de manifestare a fenomenului crimigraţiei. Acesta este evident, atât timp cât imigrația constă în mişcări 
ale cetăţenilor unui stat către alt stat sau, în cazul Europei, către mai multe state. 

Cu siguranță, că aspectele legate de securitatea cetăţenilor, precum şi pericolul care s-a creat în astfel de state pe 
fondul tot mai accentuat al dezvoltării unor grupări teroriste în regiune, au fost avute în considerare de către 
autoritățile de la Bruxelles, atunci când au considerat oportun să denunțe Regulamentul de la Dublin II, în urmă cu 
doar câțiva ani, pentru a da posibilitatea cetăţenilor din statele de conflict, la care am făcut referire mai sus, de a 
(i)migra în statele din Europa, mai exact în statele membre ale Uniunii Europene. Această decizie a fost un adevărat 
act de curaj, avându-se în vedere faptul că, de nenumărate ori, până în prezent, s-a dovedit a fi generator de terorism, 
deopotrivă. Aşadar, pe lângă efortul disperat al oficialilor europeni de a salva populaţia siriană de la drama continuă, 
pe care aceasta o trăia în propria ţară, iată că consecinţele negative nu au încetat să apară. 

Din acest considerent, putem aprecia că aceste decizii au fost destul de mult discutate, criticile cărora nu au 
întârziat să apară. Este vorba, în primul rând, despre autorităţile ungare, care, alături de cele din Croaţia şi Slovenia!?, 
au exprimat puncte de vedere radicale în privința chestiunii valurilor masive de imigranți, veniţi către ţările din vestul 
continentului". 

Temerea creată de acestea a constat în pericolele care aveau să se declanşeze la tranzitarea statelor membre 
respective. Acestea, în primul rând, aveau să resimtă o oarecare stare de haos, creată de această situație tranzitorie 
către vestul Europei. 

În felul acesta, statele membre, în special cele din vestul continentului, au ajuns la un compromis, având ca scop 
soluționarea problemei Siriei, care, treptat-treptat a devenit o problemă mondială, a cărei soluţionare depinde de 
implicarea organizaţiilor internaţionale şi chiar a întregii societăți internaționale. Numai printr-o reunire a tuturor 
forţelor amintite mai sus se va putea crea mecanismul de stopare a expansiunii teroriste în regiune şi, în cele din urmă, 
la reconstrucţia ţărilor afectate de acest pericol. 

Dar, până la soluționarea deplină a acestor situaţii, fenomenul crimigraţiei nu va putea fi stopat în totalitate. 

Porţile de intrare în Europa a imigranţilor din afara graniţelor ei s-au mărit considerabil, astfel că, pe lângă Turcia 
şi Grecia, sudul continentului continuă să fie preferat de grupurile de imigranţi veniţi din vecinătate pe Marea 
Mediterană.!5 Aceştia aleg, cel mai frecvent, să tranziteze statele nemembre ale Uniunii Europene, precum Serbia, 
Muntenegru, Albania, Macedonia pentru ca mai apoi să caute coridoare veritabile prin Croaţia, Slovenia sau Ungaria. 

Trebuie precizat faptul că întotdeauna ţările de destinaţie, preferate de grupurile de imigranți, sunt statele membre 
din vestul Europei, mai exact este vorba despre Germania, Franța, Belgia, Olanda, Suedia, Marea Britanie. 


4. Concluzii 

Se împlineşte un secol de la marele eveniment, caracterizat prin reunirea întregului popor român sub un singur 
stindard al sfintei unităţi. Intervalul de timp care s-a scurs de la Marea Unire şi până în prezent a fost marcat de 
nenumărate frământări din cele mai diversificate. 


12 A se vedea Ziadah R., Journeys of dispossession: Palestinian refugees from Syria confronting fortress Europe. Dark Matter, accesibil 
online la adresa: 
http://www.darkmatter10.1.org/site/2016/05/16/journeys-of-dispossession-palestinian-refugees-from-syria-confronting-fortress-europe/ 

13 Se observă faptul că toate cele trei state membre ale Uniunii Europene, este vorba despre Ungaria, Croaţia şi Slovenia, care au avut 
puncte de vedere radicale cu privire la admiterea în spaţiul comunitar a cetățenilor din statele terțe vizate, sunt poziționate la frontierele externe 
ale Uniunii Europene şi, din acest punct de vedere, constituie adevărate porţi de intrare a străinilor în spațiul comunitar. Marile mase imigrante au 
folosit tocmai aceste state pentru a pătrunde în Uniunea Europeană, de aici şi nemulțumirea statelor membre respective. 

14 Referitor la România, aceasta a avut o poziţie neutră pe marginea disputei create la nivelul statelor membre. În timp ce cancelarul german 
îndemna peste un milion de cetățeni sirieni să ia drumul Europei pentru a se stabili în Germania, prim-ministrul ungar a avut o poziţie 
vehementă, îndreptată împotriva acestei imigraţii "cosmetizate”, prin denunțarea Regulamentului Dublin II. Cu toate acestea, toate statele 
membre ale Uniunii Europene aveau să fie parte la relocarea unui număr de (i)migranţi, ale căror cote sunt imposibil de refuzat. Oficialii 
europeni au convenit, de comun acord, să aloce fiecărui stat membru un număr de (i)migranți funcţie de numărul populaţiei statului membru 
respectiv. 

15 Travis A., UK axes support for Mediterranean migrant rescue operation, The Guardian, accesibil online la adresa: 
http://rww.theguardian.com/politics/20 14/oct/27/uk-mediterranean-migrant-rescue-plan 

Profunda şi efemera împlinire a unității neamului român avea să fie marcată de terifianta pierdere a celor două 
provincii româneşti, Basarabia şi Bucovina de Nord, la doar două decenii distanță. Cu toate acestea, începutul 
secolului al XXI-lea avea să aducă recunoaşterea statului român în plan European, prin definitivarea statutului țării 
noastre de stat membru al Uniunii Europene, care a consolidat şi mai mult, dacă acest lucru mai era necesar, poziţia de 
garant al securităţii în regiunea Balcanică, de sud-est a Europei. 

În aceeaşi ordine de idei, statutul țării noastre de stat membru al Uniunii Europene a creat o stare de echilibru 
geo-politic, în special la frontiera de est a Uniunii Europene. La realizarea acestui obiectiv au contribuit în mod 
special mecanismele şi strategiile, adoptate la nivel european, care au pus la dispoziţia autorităților naţional 
instrumente legale viabile de luptă împotriva criminalității transfrontaliere, de orice fel, dar în special cu privire la 
stoparea fenomenului imigrației clandestine. 

Iată, că utilizând astfel de pârghii, ţara noastră reprezintă un pilon important în cadrul Uniunii Europene, ca factor 
de stabilitate în regiunea de sud-est a Uniunii şi, împreună cu celelalte state membre din zonă, Bulgaria şi Grecia, a 
întărit considerabil lupta împotriva acestui flagel. 

Dar, lupta este în continuă desfăşurare, aceasta nu trebuie privită nicio clipă ca fiind una câştigată. Aceasta 
deoarece mutații masive ale populațiilor din statele terţe către continentul european vor exista totdeauna şi, în calitatea 
pe care şi-a asumat-o, țării noastre îi revine sarcina de a veghea permanent la menţinerea acestui climat, la care am 
făcut referire mai sus. 

În concluzie, fenomenul crimigraţiei, deşi având origini foarte înaintate, are o terminologie relativ nouă, cel puţin 
în ţara noastră, care, din acest punct de vedere, cunoaşte abordări diferite, pentru chestiuni similare. Fenomenul 
imigrației clandestine, atunci când este urmat de criminalitate, constituie aspecte relevante ale crimigrației. De aceea, 
indiferent ce abordare am lua în considerare şi ce terminologie am folosi, acest fenomen este unic, ca generator de 
crimigrație. 


RISCURI ASIMETRICE EMERGENTE ÎN SOCIETATEA CONTEMPORANĂ: 
RADICALIZAREA, ASPECTE CRIMINOLOGICE 


Dr. Viorel GHEORGHE* 


Abstract: In front of an arguable evolution of the contemporary society, the individual faces a real and complex 
struggle for adaptation to social realities, dominated by the confusion generated by transformations across all levels 
of social life, especially those in the regulatory framework. The justified and constant need for equity, proportionally, 
the perfect interaction of individual socio-psyehological factors, social, political, ideological and religious factors, a 
less important role of culture, the existence of real identity problems corroborated with the effects of traumas, of other 
mechanisms triggering anti-social behaviors, as well as the need for group membership, its dynamics, 
psycho-radicalizing factors / manipulators, and the role played by the diversity of social networks, all these require 
the immediate, justified intervention of the state entitled to implement and guarantee the enforcement of the law in a 
multidisciplinary manner. 

The reality of the rise of social nonconformism - an identified cause of radicalization, with unfavorable social 
consequences - generates responses from legal bodies and, with specialists in law and science being called upon to 
provide solutions to questions arising from an obvious social rebound: 

What are the causes that contribute, generate and augment this social phenomenon? 

Is there a uniqueness in approaching the causality of the phenomenon? 

Are there viable solutions legally, and at the social level should be applied to diminish this phenomenon? 
Pro-causes or pro-effects? 


Key words: rule of law; individual; radicalization; terrorism; legal system; social nonconformity; security. 


1. Argument 

Momentul aniversar major pe care România îl sărbătoreşte anul acesta - centenarul Marii Uniri - oferă, poate nu 
întâmplător!, prilejul punerii în discuţie a unor probleme conceptual juridice şi de expresie socială, aflate, cel puţin în 
ultimele două decenii, pe agendele majorităţii statelor: funcţionarea şi garantarea statului de drept, proporțional, 
eforturile pentru îmbunătăţirea sistemului de drept, pentru prezervarea înfăptuirii justiţiei şi securităţii cetăţenilor, în 
egală măsură, reclamate, iată, tot mai acut, la nivelul societăţii civile. Aceste două problematici subzistă cu atât mai 
mult cu cât, de o perioadă relativ semnificativă, societatea contemporană suferă transformări în plan structural, 
conceptual, fapt care generează sau trebuie să genereze, implicit, adaptarea sistemului legislativ național. 

Mai mult ca oricând, elementele acestei adaptări trebuie să vizeze formularea răspunsurilor adecvate în faţa 
provocărilor actuale. Nu de puţine ori, în evoluţia societății contemporane s-a resimţit nevoia unor modificări sau, mai 
degrabă, adaptări structurale în planul strategiilor şi abordărilor conceptuale ale normativului actual. Consider că 
astăzi, mai urgent ca oricând, asemenea multor state, România trebuie să fie pregătită să ofere şi să aibă definitivate 
instrumentele socio-juridice necesare operaţionalizării unui cadru optim respectării, garantării şi apărării valorilor 
sociale fundamentale: viaţa, democraţia, securitatea statului şi a cetățenilor săi. 

Pornind cu această idee, una din provocările permanente, actuale, se poate afirma cu certitudine, rămâne 
răspunsul legislației naționale, la amenințările de natură asimetrică, prezente, atât în plan internaţional, cât şi în plan 
intern. 

Pentru familiarizarea cu noţiunea de „ameninţare asimetrică”, se impun o serie de explicaţii. 

În general, termenul este explicat prin respingerea sau evitarea regulilor după care funcționează o entitate statală, 
astfel generându-se activităţi cu consecințe grave, semnificative în planul garantării securităţii unui stat şi a propriilor 
cetăţeni. Se poate lesne deduce că această formă de această formă de manifestare a nonconformismului social implică, 
unor elemente nespecifice, acțiuni atipice, împotriva cărora sistemul de răspuns statal este surprins nepregătit sau 
neadaptat, metodele fiind bazate pe efectul surpriză, obiectivul final constând în exploatarea sistematică a carenţelor 
existente la nivelul statului, în scopul augmentării stărilor de nesiguranță, teamă, de neîncredere în capacitatea 


* Cadru didactic asociat invitat al UNAp, expert naţional TAIEX; e-mail: viorelgheorghe@yahoo.com. 

! În an centenar al Marii Uniri şi într-un context internaţional încărcat de resposabilitate pentru România, trebuie să subliniez necesitatea 
oferirii garanţiei unei implicări efective în construirea unui stat loial respectării valorilor dreptului. La un an după înfăptuirea Marii Uniri, 
eminentul jurist Vespasian Pela, prin opera sa juridică, punea bazele planului de înființare a dreptului penal internaţional, prin propunerea 
creării unei Curți penale internaţionale, cu competenţe materiale 

în judecarea cauzelor de „tulburare a relaţiilor internaționale”. Astăzi fenomenele asimetrice precum radicalizarea şi terorismul 
reprezintă, prin efectele generate, deopotrivă, ameninţări dar şi provocări majore la adresa securității internaționale şi a întregii ordini de 
drept. 

autorității statului. Astăzi, amenințările de natură asimetrică acoperă o gamă complexă de manifestare, de la activităţi 
generatoare de riscuri la adresa securităţii statelor (ex. terorism, radicalizare — cu deosebire, cea în scop terorist -, 
operații de informaţii, nesupunere civilă etc.), până la probleme reținute în normativul penal ordinar (ex. activități 
specifice criminalităţii organizate: traficul ilicit de droguri, persoane, migranți). Amenințarea asimetrică poate emerge 
de la un stat - ca subiect de drept internaţional - prin utilizarea unei strategii planificate, indirectă, până la entități 
nestatale, cu obiective şi activităţi variate (ex. terorism, radicalizare). 

Prin prisma ştiinţei criminologiei, expresia desemnează acţiuni cu efecte grave în plan social, imprimate de 
indivizi sau actori statali, pe baza unor resorturi emoționale, de expresie politică, religioasă, ideologică sau identitară. 
O asemenea acțiune va evita forța de răspuns a statului (sistem judiciar, instituții de aplicare a legii), exploatându-i 
breşele. Perspectiva unei astfel de amenințări neconvenționale generează numeroase probleme la nivelul sistemului de 
aplicare a legii, ca element de asigurare şi garantare a echilibrului în plan social. Procesul de identificare a amenințării 
asimetrice şi a celor mai eficiente modalităţi de protejare a valorilor apărate prin normativ, efect al provocărilor pe 
care le poate genera una sau mai multe amenințări asimetrice, reclamă necesitatea situării acestuia într-o poziție 
centrală într-o strategie de aplicare a dreptului. Circumscris acestui demers, autorul identifică în fenomenul 
radicalizării, una din cele mai periculoase şi rafinate ameninţări asimetrice actuale, şi cu deosebire, în forma de 
radicalizare care conduce la implicare, prin diverse forme, la săvârşirea actelor şi faptelor de terorism. 

Deşi dificil de anticipat, de contracarat prin instrumente juridice şi celor specifice altor instituții de aplicare a 
legii, datorită complexităţii şi difuziei sub care se dezvoltă, fenomenul radicalizării constituie trigger-ul interior al 
trecerii unui individ la etapa executării celui mai perfid act întâlnit în societatea actuală, generator de consecințe 
nefaste în plan socio-uman, actul de terorism. 

România nu constituie un reper pe această componentă a cercetării criminologice, concomitent, însă, 
reliefându-se realitatea şi necesitatea abordării acestui fenomen, întâlnit drept bază a deciziei executării unei palete 
largi de activități infracţionale cu violență, fără o antecedenţă vizibilă (ex. omorul, omorul deosebit de grav, actul de 
terorism). 


2. Radicalizarea - explorare într-un univers criminogen atipic 


2.1 Între fanatism şi psihopatologie 

Se porneşte de la premisa că fanatismul, fenomen des întâlnit, cu precădere, în societatea contemporană, în statele 
beneficiare ale unor religii monoteiste, reprezintă efectul unor factori interpretativi rigorişti, respectiv, al unei revelații 
şi a dogmei însăşi. Semnificativ pentru importanța demersului este anul 1751, când Alexandre Deleyre definea 
fanatismul „efectul unei false conştiinţe care abuzează de lucruri sacre şi încarcă religia cu capricii, imaginaţie şi 
reglarea pasiunilor, un efect al individului orb şi pasional, care dezvoltă tendinţe superstițioase, de a comite acțiuni 
ilegale, cu cruzime, nedrepte şi ridicole, fără sentimentul ruşinii şi fără remuşcări, cu un fel de bucurie şi consolare. 
Fanatismul este, aşadar, numai superstiţia ridicată la rang de acţiune”?. Acelaşi autor francez oferea şi o clasificare a 
„factorilor motivanți” ai fanatismului, între care sunt de menţionat: 
specificul dogmelor; 
atrocitatea moralității; 
confuzia temelor; 
utilizarea efectelor unor „condamnări defăimătoare”; 
expunerea efectelor intoleranţei religioase, în comparaţie cu altele, ori a unei secte religioase; 
persecuția transformată în intoleranță. 

Dintre modalitățile de manifestare sau recunoaştere ale acestui fenomen, sunt de remarcat: 

=  pseudo-profeţia; 

= melancolia, pe fondul unei profunde stări meditative; 

= indivizi „vizionari” care se cred „deținători ai spiritului divin”; 

= rezistența la durere; 

=  insensibilitatea la nevoile sau necesităţile sociale ale aproapelui. 

Este recunoscut că, majoritatea actelor teroriste cu puternice efecte la nivelul populaţiei, indică o semnificativă 
parte a justificărilor laturii comisive, canalizând interesul specialiştilor către zonele psihopatologiei şi psihiatriei, prin 
acțiuni temeinic premeditate şi executate, aspecte regăsite, de asemenea, în introspecţia acţiunilor criminale ale 
aşa-zişilor „actori singuratici” („lone wolfs”), unde primează tulburări importante de natură psihiatrică. Spre exemplu, 
în cazul unui individ „recrutat“ cu scopul înfăptuirii jihadului pe calea lui Allah”, este reliefată o dimensiune 
funcțională, cu o viziune paranoică asupra lumii, în concurs cu o stare de nemulțumire existențială, unde cei implicaţi 
(beneficiarii, de fapt, ai actului criminal) găsesc, ca efect al propriei ideologii extremiste, spiritualitatea care le redă, în 


SS S SS SS 


2 Deleyre A., Le Fanatisme, în seria Les Notes de l’Institut Diderot, Editura Institutului Diderot, Paris, p.15. Lucrarea poate fi regăsită la 
adresa electronică http://mww. institutdiderot.fr/wp-content/uploads/2015/04/Note-le-fanatisme-Page.pdf (accesare 27.02.2018) 
3 Cu referire la actele de terorism suicidar, comise pe fundament deformat religios islamic, na. 

această accepține, însuşi sensul vieţii. Pentru un terorist sinucigaş, combinaţia letală, cu componentă criminogenă 
extremă, indică, primordial, prevalența unei voințe superioare de a muri şi, astfel, de a dobândi martiriul, în aceste 
cazuri, actul criminal de bază - uciderea cât mai multor indivizi - alături de alte consecințe (vătămări corporale, şantaj 
şi, evident, actul acceptării sinuciderii), cât şi activităţile precursoare, între care este consacrată radicalizarea, nefiind 
considerate acte blamabile, sancţionabile. Majoritatea celor implicaţi nemijlocit au tendința de a căuta o cauză mai 
mare decât aceea pe care ei ar putea să o adopte, iar ideologia oferită, spre exemplu, de diverse entități teroriste, de 
inspirație fundamentalist religioasă - aşa cum sunt Al Qaeda sau Stat Islamic (DAESH) -, corespunde unei interpretări 
„epice” a lumii, un model în care realitatea este percepută printr-o concluzie brutală de „noi versus ei”, expusă, de 
obicei, printr-un ton cu valenţe paranoide. În faţa atentatelor cu rezonanță, executate pe spaţii occidentale, dar şi în 
cazul altora, comise pe diverse spaţii asiatice (ex. cele atribuite elementelor operative sinucigaşe ale fostei entităţi 
teroriste Tigrii de Eliberare a Eelamului Tamil - LTTE, în majoritate femei), autorul articolului apreciază o dezvoltare 
semnicativă, îngrijorătoare, a indivizilor cu modalităţi şi reculuri acționale de tip „homegrown”. 

Apreciez că, în antiteză cu tipologia „lone wolf” (actori singuratici), unde simptomatologia psihiatrică, alături de 
psihopatologie, ar putea constitui instrumente utile în identificarea membrilor cu valenţe terorist suicidare, în cazul 
membrilor entităţilor teroriste organizate sunt întâlnite elemente operative care nu dezvoltă indici psihiatrici direcți 
(ex. psihoze, tulburări bipolare), ci indici de manifestare difuzi, cu puternice trăiri interioare, ce conduc spre o 
atitudine eminamente dedicată cauzei, ajungându-se până la situaţia în care individul va fi convins să execute actul 
criminal complex - actul terorist -, într-o unitate de timp redusă, chiar la imboldul prietenilor sau rudelor, altfel, 
activitatea sancţionată de normativul penal să fie aproape imposibil de anticipat, imaginat ori detectat la nivel social, 
singurele măsuri eficiente, până în prezent, dovedindu-se a fi cele dezvoltate de structurile de intelligence, cu 
competenţă în acest domeniu. 


2.2 Diada radicalizare - motivaţie 

Unul din cei mai importanți factori, atât în evaluarea social-normativă, cât şi în cea calitativă a actului de 
radicalizare - indiferent pe ce fundament se construieşte -, este gradul de „conştientizare” a stigmatizării sociale, 
caracterizată prin aceea că subiectul activ (făptuitorul) - mai precis, comportamentul său - anatemizat de ceilalți 
indivizi, ajunge să fie marcat de impactul social al imaginii negative atribuite ori impuse prin diverse instrumente de 
comunicare. Identificarea mimetică cu stigmatizarea denotă că subiectul activ al activităţii criminale, pe măsura 
căpătării unui procent tot mai mare al gradului de convingere, ajunge să-şi „cizeleze” rolul social, să fie convins că nu 
mai are vreo şansă de a reveni în societate, în „tabăra celor buni”, în acest mod nelăsându-i-se şanse de revenire în 
planul conformismului social. Teoria stigmatizării sociale nu se raportează la personalitatea tinerilor expuşi riscului, 
prelungirea neîncrederii devenind astfel factor criminogen determinant. 

Societatea are în componenţă, deopotrivă, indivizi partizani sau chiar promotori ai „valului” unei stigmatizării sau 
etichetării colective, „conferindu-i” celui stigmatizat statut de delincvent, doar dacă prezintă anumite partern-uri 
psihologice sau psiho-fiziologice. 

Autorul este de părere că în cazul radicalizării este întâlnit un „teren pregătitor”, delimitat de un fundal psihologic 
permisiv şi discriminatoriu (construit de cel care stigmatizează) în acceptarea „etichetării” negative, cu toate 
consecinţele, inclusiv de a face o „carieră penală”, ca parte a unui grup marginal, respins prin activitate de societate 
(ex. entităţi teroriste, fundamentaliste sau extremiste, organizaţii criminale). Pentru această situaţie, acceptarea 
nonconformismului social, combinată cu măsura în care individul se implică în procesul de pregătire pentru 
executarea actului criminal, reprezintă consecinţa dar şi fundamentul unui proces de interiorizare, localizat la nivelul 
perioadei copilăriei timpurii, ale cărei trei principale elemente sunt: 

= deficitul de educaţie, reflectat prin aşa-numiţii „copii prost educați” şi asociat cu privaţiunea emoţională, 
culturală şi confesională, regăsit, îndeobşte, la nivelul indivizilor „înstrăinaţi”, neadaptaţi din punct de vedere cultural, 
depozitarii unui nivel ridicat al nemulțumirii şi dominați de pulsiuni sociale agresive, vinovăţie şi inferioritate, cu 
dorinţa de răzbunare, spre găsirea, în mod magic, a „paradisului pierdut”, până atunci inaccesibil; 

= sentimentul oedipian al vinovăţiei, cauză a suferinţei, a tendinței de a fugi precum şi urmărirea inconştientă a 
pedepsei; 

= vina narcisistică, alături de insecuritatea primară, cauzată de privarea afectivă maternă din timpul copilăriei 
timpurii (aşa numiții „copii cei răi iubiţi”), conducând la o schimbare a relaţiei interumane mamă - copil. 

Concomitent, se ajunge la un punct important: cel al definirii sensului vieţii în interiorul universului creat de 
mediul delincvent, prin raportare la marea masă a populaţiei, moment în care poate fi formulată ipoteza potrivit căreia 
persoanele cu potenţial de radicalizare - diferit de cazul vectorilor cunoscuţi cu apetență către alte activităţi criminale 
conexe terorismului -, dezvoltă un nivel redus de viaţă („deficiență existențială”), asemenea cazuri fiind întâlnite, 
sporadic, şi la indivizi cunoscuţi pentru infracțiuni comise cu violență ridicată. Potrivit unor observaţii personale”, 


4 Deleyre A., Le Fanatisme, în seria Les Notes de l’Institut Diderot, Editura Institutului Diderot, Paris, p.15. Lucrarea poate fi regăsită la 
adresa electronică http://mww. institutdiderot.fr/wp-content/uploads/2015/04/Note-le-fanatisme-Page.pdf (accesare 27.02.2018). 
5 Reţinute în perioada stagiului doctoral (2004-2005). 

există indivizi încarcerați care, prin comparație cu ceilalți, s-au dovedit a fi semnificativ mai introvertiți şi cu 
emotivitate crescută, starea fiind generată de un foarte scăzut sentiment ale stimei de sine. Astfel, indivizii încarceraţi 
par să acorde o importanță mai mică sensului vieţii, prin comparaţie cu ceilalți oameni, unde voinţa existenţială este 
dominantă, chiar dacă nu în manieră declarativă. S-a constatat totodată, că, în cazul condamnaților pentru diferite 
forme de ucidere cu premeditare, cât şi cel al condamnaților pentru acţiuni conexe terorismului, aspiraţia pentru 
abandon şi urmărirea plăcerii de sine, reprezintă motivații, inclusiv în perpetuarea comportamentului criminal, 
devenind, astfel, o „alternativă” pentru lipsa de semnificaţie şi importanţă a vieții. Prin similitudine, apreciez că, în 
cazul subiecţilor activi ai crimelor cu element suicidar, imaginarul este dominat şi compensat de o permanentă 
conştientizare a unei recompense într-o altă lume.” Cu toate acestea, sunt de părere că, în acest ultim exemplu, există 
şansa reintegrării sociale, mergând pe ipoteza în care, pe fondul unor elemente de redefinire psiho-socială proprie, 
individul condamnat realizează trauma prin care tocmai trece şi acceptă, ajungând la agrearea desprinderii, de 
asemenea, printr-un act major, uneori cu valenţe sacrificiale, de mediul alterat, într-un gest de dreptate ontică”. 

Aşadar, gradul de acceptare a stării de stigmatizare, alături de elementele ce ţin de individualizarea 
comportamentală, regăsite în cazul indivizilor aflați în diverse stadii ale radicalizării, sunt factori de care depinde 
cizelarea personalităţii criminale. În plus, ideologia grupului este în măsură să amplifice elementele pulsionale, 
îndeosebi pe cele care justifică inclusiv martiriul sau faptele comise prin raportare sau în numele unei entități teroriste. 

Radicalizarea este sau poate fi un final al celor care se confruntă cu constanţa eşecurilor, discriminarea, umilirea 
repetată (uneori urmată de consecinţe grave la nivelul respectului de sine), suferinţa, pierderile (în plan personal, 
social, emoțional, profesionale, chiar a credinţei etc.), fie că sunt adolescenţi, tineri sau adulți, la o vârstă în care 
semnificaţia de a-şi da viaţa reprezintă, adesea, o sursă de anxietate. Abundența media (televiziune, Internet, presă 
scrisă) şi influenţa unor curente sau a unei ideologii religioase sau politice, fanatice, sunt cu atât mai eficiente, cu cât 
are incidență la o persoană tânără, posesoare a unui Sine serios alterat, urmare a greşelilor, narcisismului, ca urmare a 
efectelor ruşinii, furiei, umilinţei la care a fost supusă, sentimentului inutilității, pierderea unor factori umani cu 
valoare sentimentală puternică. 

Autorul îmbrățişează concluzia lui Sageman (2004) potrivit căreia cei mai mulți indivizi care au adoptat 
radicalizarea, ca formă a expresie, nu au avut, iniţial, fundament interior puternic (de obicei situat în zona religioasă) 
şi nu au adoptat diversele fațete radical-religioase odată cu ajungerea la perioada maturității. 

Astfel este posibil că o persoană care adoptă o ideologie de factură integristă foloseşte un mecanism psihologic de 
autoprotecție, pasiune, în fapt, un instrument paranoid pentru a câştiga sau recâștiga stima de sine, supracompensată 
pentru slăbiciunea propriei persoane, în scopul liniştirii, redefinirii stimei de sine, influenţa puterii sau, pur şi simplu, 
din plăcere. 


2.3. Procesul de radicalizare, per se 

Până în prezent, fenomenul radicalizării a constituit subiect de interes, cu precădere, pentru diverse explicații, 
destul de puţin fundamentate ştiinţific, concentrate pe atitudinea adoptată de indivizii implicați într-un act terorist, cu 
componentă comisiv suicidală. Fenomenul radicalizării a devenit obiect de studiu al cercetării criminologice, 
îndeosebi, la mijlocul anilor '70 când, cercetători precum Fathali M. Moghaddam şi Martha Crenshaw au abordat 
fenomenul prin prisma ştiinţelor juridice şi a celor psihocomportamentale. Radicalizarea a ajuns să fie abordată 
ştiinţific şi să fie recunoscută ca fenomen pe măsura diversificării şi virulenţei actelor de terorism, comise pe 
fundament religios, utilitatea cercetării criminologice aplicate” fiind absolut necesară ca măsură de răspuns la 
virulenţa şi difuzia acestui fenomen, dar şi cu utilitatea obiectivă în furnizarea răspunsurilor în plan social, mai ales la 
nivelul segmentelor stabilite vulnerabile în faţa acestui potenţial criminogen. 

Dar ce parcurs urmează un asemenea demers criminal? De fiecare dată când fenomenul radicalizării este receptat 
drept instrument în atingerea unui scop de natură criminală, în acest proces laborios îşi găsesc aplicabilitate resorturi 
cu specific interpretativ religioase, care, mai târziu, vor deveni elemente ale îndoctrinării vizând adoptarea unui nou 
mod de gândire, concomitent cu abandonarea vechilor atitudini şi credințe, legături familiale etc. În majoritatea 
cazurilor, activitatea individului se bazează pe întâlniri virtuale repetate (derulate prin intermediul Internetului, a 
diverselor canale de corespondență online, şi, destul de rar, prin intermediul apelurilor telefonice), precum şi întâlniri 
fizice. O situaţie edificatoare este cea în care iniţierea către forma deformată a înfăptuirii jihadului - a celui armat, 
conform unei interpretări fundamentaliste - se realizează chiar în cadrul familiei sau de către un grup de prieteni. 
Trebuie remarcat faptul că studiile realizate compară intensitatea emoției cu experiența în relațiile indirecte - prin 


6 În cazul de faţă, pentru unii din criminali, proveniţi de pe spaţiul arabo-islamic, satisfacerea acestei pulsiuni este întregită de efectul unei 
scene cu valenţe religios imaginare. 

7 În acest sens, este oferit exemplul teroristului indonezian Imron Ali, implicat în atentatul din 12 octombrie 2012, din Bali, în care şi-au 
pierdut vieţile 202 oameni, ulterior condamnării la detenție pe viaţă, implicându-se în diverse proiecte prin care acesta condamnă „motivaţia” 
terorismului de expresie religioasă. 

8 A se vedea, pe larg, opinia lui Sageman M. în lucrarea Understanding terror networks, Philadelphia, University of Pennsylvania Press, 
2004. 

? Subramură a criminologiei generale, care se ocupă cu studierea şi profilaxia unor tipuri de infracțiuni cu rezonanţă socială. 

mijlocirea diferiților factori (Internet, rețele de socializare, cele criptate etc.) versus resorturile dezvoltate cu ocazia 
întâlnirilor directe, situaţie în care viziunea autorului conduce către concluzia că trăirile în spaţiul online se dovedesc a 
fi mai intense decât cele nemijlocite (fără implicarea vreunui „factor mijlocitor”). Cu toate că nu sunt opinii foarte clar 
fundamentate ştiinţific, este adusă în discuție importanța spaţiului virtual în procesul radicalizării, în special, prin 
existența diverselor forumuri de discuţii „active”, în comparație cu site-urile de informare, apreciate cu un potențial 
criminogen „pasiv”. 

Este recunoscut că activitatea preponderentă a diverselor entități teroriste, pe segmentul radicalizării şi atragerii 
indivizilor spre activitate teroristă şi/sau conexă terorismului, în spațiul virtual, se derulează prin intermediul unor 
site-uri cu activitate „pasivă”, mizându-se pe impactul imaginii la nivelul mentalului individului, cu influență 
semnificativă în luarea deciziei criminale. Pe fondul trăirilor interioare, individul, în contact cu un asemenea teren, 
devine motivat în însuşirea volițională a unor „reguli de conduită”, în deplin acord cu ideologia care i se oferă. Este şi 
exemplul teroristului egiptean Muhammad Abdel Salam Faraj, care se considera un salafist” fervent, cunoscut cu 
apartenenţă la entitatea teroristă Tanzim al-Jihad (Jihadul Islamic Egiptean), unul din cei cu activitate probată, 
executat de autorități, pentru implicarea în asasinarea preşedintelui Anwar El-Sadat, care sublinia, în context: „Jihadul 
reprezintă o datorie personală. Nu este nevoie să cereți permisiunea părinţilor pentru ducerea jihadului, aşa cum o cer 
juriştii”.!! Iată de ce opinez că o astfel de întreprindere poate avea succes mai ales în prezent, unde o asemenea 
retorică este privită drept un element compensator al debusolării tinerilor, al pasivităţii societăţii, în general, un discurs 
cu influență îndeosebi, la nivelul perioadei adolescenţei sau în primii ani ai perioadei adulte. 

Un alt exemplu este cel al entității teroriste Stat Islamic a cărei ideologie cultivă iminenta reîntoarcere a unui 
element supranatural (un lider, pe care unii din musulmani sunt de acord că ar fi Mehdi, „imamul ascuns”), cel care va 
conduce armatele Islamului în ultima bătălie - cea din Dabiq”? - împotriva răului, înainte de Apocalipsă şi astfel, să 
creeze o nouă societate, „purificată” de păcate. Practic, din câte se observă, viziunea descrisă este una epică, binară, 
aducând faţă în față tabăra Binelui şi a celui neprihănit, în opoziţie cu a celor „corupți” şi „necredincioşi”, element 
ideologic larg difuzat prin intermediul reţelelor sociale, cu precădere, în spaţiul arabo-islamic, de către voci religioase, 
cu retorică radicală. 

Într-o viziune propusă, destul de aproape de realitate, Moghaddam (2005) relevă o evoluţie ascendentă a 
emoționalului, până când actul final - terorist - ajunge să fie comis. Trecerea la o etapă superioară va depinde de 
circumstanţele concrete ale evoluţiei acestui nivel şi va avea ca rezultat distrugerea altora, auto-distrugerea sau 
ambele. În primă fază, subzistă perceperea unei relaţii echitabile şi a pre-dominaţiei sentimentelor subiective de 
convieţuire, cum sunt: lipsa, ignoranta, frustrarea, durerea, abandonul, oricare ar fi condiţiile materiale ale vieții”. 
Trebuie spus că, în lumea actuală, cele prezentate sunt fundamentate pe o componentă reală, ce nu are nevoie de vreo 
cercetare spre a fi confirmată: cea a indivizilor confruntați perpetuu cu suferința nedreptății, cu necinstea şi care, 
într-un procent mult inferior, aduc în discuţie, spre exemplu, persoana cu care conviețuieşte. La confruntarea cu o 
astfel de realitate, unii, nemulțumiți, se retrag în căutarea soluţiilor. Acest semn va constitui, de altfel, prima etapă a 
procesului de radicalizare. În măsura în care nu este identificat elementul de echilibru interior, factorul față de care să 
se raporteze (o situație care să genereze schimbarea în bine), dacă el nu se va simți protejat, individul va merge mai 
departe. 

În faza următoare, subiectul se confruntă cu planul unei amplificări a gravelor nedreptăţi şi inegalităţi sociale, 
unde stările anterioare - frustrarea, dezamăgirea - ocupă, constant, propriul imaginar, fiind amplificate de sau prin 
vocea „liderului grupului”, şi concentrate pe un „duşman”, de obicei, identificat în persoana celui care, în opinia celui 
radicalizat, este germenul celor mai multe rele, în fapt, o iluzie. 

Aici este spațiul unde pot fi regăsite persoane pregătite să-şi transfere potenţialul agresiv, şi care caută momentul 
prielnic de a face trecerea la o nouă etapă - cea de-a treia - a unei transformări esenţiale. Este etapa unui angajament 
superior faţă de moralitate. În acest segment temporal Sinele acumulează rigidizare ideologică, psihologică, în raport 
cu mediile familial şi social. Practic, acesta este momentul inițierii procesului propriu-zis de radicalizare, etapă 
caracterizată prin utilizarea unui set de tehnici cu influenţă criminogenă superioară: conştientizarea apartenenţei la o 
idee sau la grup, izolare, secretul acţiunilor, frică. Este momentul când în mintea individului se insiduează ideea 


10 Mişcare religioasă a interiorul islamului sunnit, în secolul al XIX-lea, incumbând elemente definitorii ale gândirii teologului Taqi al-Din 
Ahmad Ibn Taimiyya (secolul XIII), care pledează pentru o revenire la practicile comunităţii musulmane la momentul în care Profetul Mohamed 
şi primii adepți ai acestuia - cunoscuți sub denumirea generică de „strămoşii pioşi” (Salafi) îşi propuneau reabilitarea morală a comunității 
musulmane (Umma). Salafismul este caracterizat prin lecturarea literală a textelor fondatoare ale islamului (Coranul şi Sunna), „decretând” că 
interpretarea lor este singura care beneficiază de legitimitate, respingând jurisprudenţa islamică (fiqh), precum şi aşa-numitele inovaţii blamabile 
(bid'ah). Există trei mişcări principale în salafismul contemporain: una, rigoristă, refuzând implicarea în viaţa socială şi politică, dedicată 
educaţiei musulmanilor suporteri ai acestui curent; a doua, de expresie politică, şi a treia, jihadistă, care utilizează salafismul drept bază 
ideologică pentru justificarea comiterii actelor teroriste, na. 

!! Pentru detaliere, a se lectura Sageman M. Understanding terror networks, Philadelphia, Editura University of Pennsylvania, 2004. 

12 Localitate din nordul Siriei. 

15 Ideea este reflectată în opera lui Moghaddam Fathali.M. The Staircase to Terrorism A Psychological Exploration, regăsită şi la adresa 
electronică http://athalimoghaddam.com/wp-content/uploads/20.13/10/1256627851.pdf (accesare 27.02.2018). 

finalizării acestui parcurs cu un act cu impact major, prin care să „pedepsească”, în manieră „eroică”, pe cei vinovaţi, 
inclusiv prin terorism, ca soluție justă şi în care se angajează inclusiv prin acord moral. 

În următoarea etapă, individul îşi consolidează imaginea recent formată asupra noțiunii de sancţiune şi este 
învăţat să perceapă lumea ca pe o realitate rigidă, pătrunsă de viziunea anterior descrisă „noi împotriva lor”, în care 
ceilalţi sunt, efectiv, condamnaţi, în viziunea individului actul terorist fiidn ridicat de mijloc de acțiune legitim. În cele 
mai multe din cazuri, liderul entității teroriste - de orice mărime sau complexitate - dezvoltă autoritate, impunând 
conformism şi obediență. 

A cincea şi ultima etapă presupune continuarea selecţiei şi instruirea altora dintre indivizii pre-selectaţi. Este 
etapa declanşatoare a mecanismelor de inhibare emoţională menite să favorizeze consumarea actului criminal, practic, 
o îndepărtare a psihicului de realitate, găsindu-i gata să ucidă, inclusiv pe cei din cadrului grupului. Individul este 
instruit în planificarea şi comiterea propriu-zisă a actului violent, aşteptând doar ordinul de acțiune. Mentalul este 
practic golit de elementele unei rațiuni anterioare, proporţional, fiind ocupat de un angajament comisiv de factură 
pasivă sau activă. Pentru realizarea ultimelor două etape, cei selectaţi sunt astfel dirijaţi încât să adopte noi cadre de 
referinţă: abandonarea fostelor coduri şi principii normativ sociale şi acceptarea unei moralităţi „paralele”, împreună 
cu resorturile care alimentează ideea de ucidere, cele care sunt implicate definitoriu în legitimarea actului criminal. În 
literatura de specialitate! sunt întâlnite anumite procese de bază susţinute în comunităţile cu specific autoritar, 
inclusiv în entităţile teroriste, menite a schimba atitudini şi comportamente: 

e controlul mediului (control total al comunicaţiilor); 
utilizarea unui retorici colectiviste (elemente de jargon la nivelul grupului); 
căutarea purității (un sistem de credinţă bazat pe totul sau nimic); 
manipulare mistică („aţi fost aleşi” să duceţi la bun sfârşit ceva); 
preponderența doctrinei asupra individului (sindromul falsei memorii); 

„Ştiinţa sacră”, apanajul exclusiv al liderilor „istorici respectaţi”. 

Individul radicalizat trece de la garanția religioasă la actul cu valență penală prin intermediul unei moralități 
justificatoare a dreptului de a ucide, combinând pulsiunile interioare cu imaginea unor atitudini ale instituţiior statului 
(Guvern etc) pe care le cataloghează „opresoare” şi ale căror instituţii de aplicare a legii sunt puse în legătură directă 
cu puterea persecutorului. În astfel de situaţii, individul radicalizat delegitimizează ţintele violenţei prin conferirea 
acestora de caracteristici non-umane: „necredincioşi”, „ignoranţi”, „porci”, „paraziţi”, „care nu merită considerația 
celorlalți”, distrugerea „inamicului” fiind, în final, singura opţiune valabilă de a apăra „realitatea paralelă”. 


2.4 Prevenirea riscului violent 

Trebuie spus, de la bun început: persoanele radicalizate ori aflate în diverse etape ale acestui proces eminamente 
interior, ascuns, nu prezintă indici de relevanţă şi nu expun un profil specific al personalităţii, uneori procesul 
debutând chiar pe un fundal ordinar (ex. segregarea pe criterii religioase). În ciuda dificultății în identificarea unui 
asemenea profil, este de remarcat că anumite semnale sunt şi pot fi în măsură să alerteze sspecialiştii sau autoritățile, 
în special pe cei din zona de Intelligence, pentru a demara măsuri specifice de răspuns. În acest pot fi de interes: 

e indivizi activi în fundamentarea opiniilor, cunoscuţi cu antecedente psihiatrice (ex. retard mintal, tulburări de 
copil şi adolescenţă, consumul de substanţe interzise, tulburări de personalitate, tulburări mintale, depresie, psihoză, 
alterarea stării de spirit); 

e predilecţia spre aprobarea comiterii actelor teroriste, ca răspuns la inegalitățile sociale, posibil chiar la care sunt 
supuşi; 

e implicarea unui apropiat în activităţi teroriste sau conexe terorismului; 

e orice schimbare recentă a circumstanțelor care pot afecta individul şi, astfel, care pot conduce la creşterea 
sentimentelor de frustrare, tristeţe, ruşine, ostilitate față de „alții” şi societate (ex. divorțul părinților, schimbarea vieții, 
pierderea sensului vieţii, diverse alte conflicte negestionate); 

e predilecţia pentru comiterea actelor de violență fizică; 

e antecedente penale şi condamnări la pedeapsa închisorii; 

e afinitatea spre entităţi de criminalitate organizată sau legături cu fanatici de orice natură; 

e revenirea de pe teritorii unde s-a implicat în activităţi criminale (de terorism şi/sau crimă organizată). 

Autorul apreciază, în mod corespunzător, comportamentele cu caracter de premeditare şi de pre-poziţionare, 
precum cele prin care se poate dobândi o tehnică operaţională, cât şi pe acela al obişnuirii cu ideea de acţiune prin 
condiţionare psihologică, precum scăderea sentimentului de frică şi suprimarea moralei. Aceste comportamente vin 
într-o varietate de forme: 


14 Autorul consideră pe Leistedt Samuel J. un exemplu concret al acestei teorii. Pentru aceasta, se propune lecturarea materialului 
Behavioral aspects of terrorism, în publicaţia Forensic Sci Int, 2013. 

- stimulare mentală (formare psihologică): imaginaţie specifică acțiunii în pregărire, vizionarea videoclipurilor 
cu specific terorist violent, scenariul criminal, tehnicile de luptă, contactul şi evaluarea țintelor, evaluarea potențialelor 
victime etc.; 

- prin comportament direct premeditat: achiziția de materiale paramilitare, manipularea armelor, evaluarea 
capacităţii şi pregătirii personale, simularea unor acțiuni teroriste, angrenarea în activități de instruire de tip terorist a 
altor persoane, activități de supraveghere, repetarea până la însuşire a diverselor tehnici, modificări ale obiceiurilor, în 
sensul disimulării adevăratelor intenţii (arab. Taqyyia!5) etc.; 

- prin comportament indirect premeditat: strângerea fondurilor pentru scopuri teroriste, prin mijloace legale sau 
ilegale, pregătire fizică, încurajarea şi sau experimentarea consumului de alcool şi droguri, activități de supraveghere, 
pentru familiarizare, a locului ales pentru acţiunea criminală, etc.!€ 

În efortul prevenţiei sociale cât şi al intervenţiei, planurile normativ şi cel social se întrepătrund, marile teme 
dezbătute de către factorii specializaţi fiind îndreptate spre: 

> convingerea indivizilor că violența împotriva se situează pe o poziţie vădit divergentă cu legile religioase, 
implicit, morale; 

> oricare soluţie vizează elementul volițional şi rezistenţa la tentaţia alunecării pe această pantă infracțională; 

> aptitudinea de a fi motivat în comiterea unor infracțiuni trebuie invers direcţionată (spre împotrivire); 

> convingerea indivizilor în existenţa soluţiilor la diversele probleme, inițiativa în adoptarea acestora ținând 
exclusiv de individ. 

Se reţine că radicalizarea este un proces complex, construit pe un mod de gândire fanatic - sub oricare din forme - 
cu accente paranoide: dezvăluirea unui adevăr unic şi absolut, exaltare ideologică, certitudinea îndreptăţirii de a 
comite un act violent, afinitatea față de cauză şi lider, sentiment de superioritate, neîncredere, existența unei 
„conspirații? în societate şi a unor victime pe care cel radicalizat îi defineşte „vinovați”, atribuindu-le diferite 
caracteristici (ex. ostili, cu valoare inferioară), apetența spre prozelitism, lipsa elementului pozitiv, rezistența la 
schimbare, distorsiuni cognitive şi gândire automată, lipsa de conştientizare a sentimentului de vulnerabilitate, 
concomitent cu augmentarea sentimentului valorii personale. 


3. Fenomenul radicalizării şi planul sancționator 

Aşa după cum este subliniat în prima parte a articolului, ţara noastră nu reprezintă un reper pe segmentul violenței 
de tip asimetric, între care se încadrează terorismul şi radicalizarea. Cu toate acestea, în Europa şi în alte state ale 
lumii, sunt înregistrate creşteri ale cazurilor „reprezentante” ale celor două fenomene, unde s-a dovedit că subiecţii 
activi au dus la îndeplinire activitatea infracțională pe fondul unor procese de radicalizare complete. 

O radiografie internă, recentă şi realistă, ne este oferită de cel mai recent raport al DIICOT, document în care se 
arată că, fenomenul radicalizării şi cu deosebire cel în scop terorist reprezentă, în prezent, unul din riscurile majore la 
adresa securității naționale". De asemenea, dintre cauzele fenomenului, este reliefată suprapunerea radicalizării cu 
probleme de ordin social (ex. cu un statut financiar precar, generat de lipsa unui loc de muncă), juridic (sunt sau au 
fost încarceraţi) sau psihic (instabilitate, nivel intelectual scăzut ori diverse afecțiuni medicale), alături de absenţa unei 
culturi religioase. Acelaşi document mai reține faptul că „numărul indivizior autohtoni radicalizaţi este în creştere în 
ultimii doi ani, însă manifestările se menţin, preponderent, la nivel verbal-atitudinal. Situaţiile de radicalizare care 
implică adolescenți, deşi puţin numeroase, atrag atenţia asupra caracterului de contagiune a ideologiilor de tip 
extremist, justificative în potenţarea trecerii la acte criminale”"5. 

Pe segmentul important al reprimării sociale, poate fi agreată concluzia potrivit căreia gradul de difuzie a acestui 
fenomen este intrinsec dependent de cel al conştientizării necesității adaptării mecanismelor legislative şi 
instituţionale de intervenţie. În accepţiune proprie, raportul dintre violență şi radicalizarea în scop violent este unul 
ciclic, cele două elemente fiind inter-schimbabile, în funcție de efectele generate. Deşi la scurte perioade modificată, 
actuala legislaţie internă - şi fac referire, îndeosebi, la textul Legii nr. 535 din 2004, privind prevenirea şi combaterea 
terorismului - rămâne un element perfectibil, generator de consecințe în planurile preventiv şi sancționator, de 
necesitate imediată fiind adaptarea la actualele provocări, bazate pe decizii comisive individuale ori colective, de 
transpunere a diverselor convingeri religioase în acte sau fapte de terorism ori conexe terorismului. 

În baza consideraţiilor exprimate, o reaşezare a normativului în privinţa definiţiilor şi palierului sancţionator al 
infracțiunilor privitoare la securitatea naţională trebuie să reprezinte necesitate juridică superioară, în sensul oferirii 
societăţii şi sistemului de aplicare a legii a unor texte juridice clare, indubitabile, cu importanţă definitorie, pe 


15 Disimulare prin tăcere sau omisiune (trad. neof.), na 

16 A se vedea, pe larg, lucrarea „Contexte préparatoire et comportement de predisposition dans les gestes violents d'apparence impulsive: 
évaluation des éléments de planification et de premeditation” a autorilor Vandevoorde J. şi Estano N., regăsită la adresa electronică 
https://www.researchgate.net/publication/273791301_Contexte_preparatoire_et comportement_de_predisposition_dans_les_gestes_violents_d' 
apparence_impulsive_evaluation_des_elements_de_planification_et_de_premeditation (accesare 25.02.2018). 

17Regăsit la adresa electronică hrp://mww.diicot.ro/images/documents/rapoarte_activitate/raport.2017.pdf (accesare 22.02.2018). 

18 Ibidem. 

segmentul prevenirii amenințărilor de factură asimetrică, cu deosebire a terorismului şi radicalizării, şi deopotrivă, al 
activităților infracţionale conexe. În acest sens, propunerea unui conținut legal de sine stătător al faptei de 
radicalizare!” poate fi un pas înainte în adaptarea normativului penal la necesităţile actuale. 


Concluzii 

Fenomenul radicalizării, aşa cum este cunoscut astăzi, este exemplul ideal al amenințării asimetrice. Faptul că 
este încadrat, atât ca fenomen social, cât şi o ameninţare la securitatea naţională, arată, de asemenea, starea de pericol 
social, plurideterminată, reţinută în legătură cu dezvoltarea unei asemenea activități, cu atât mai mult, dificultatea 
sancționării prin norme de drept penal. 

Explicaţiile fenomenului relevă o activitate ilegală complexă, dusă la nivel individual sau nu, sub motivațiile 
relevate, procesul fiind precursorul actului terorist. 

Din această perspectivă, rolul ştiinţei criminologiei, deopotrivă, cu implicarea victimologiei, psihotraumatologiei 
şi altor ştiinţe, trebuie să fie acela de descifrare a mecanismelor criminogene care stau fundament unui astfel de proces 
precum şi elaborarea unor procedee intervenţioniste la nivel social, cu scop preventiv. Consider că terorismul nu poate 
exista fără fenomenul întregitor, radicalizarea. De aceea, specializarea în cercetarea fenomenului radicalizării 
reprezintă şi este necesar să capete conotaţia cuvenită, pe lângă achiziția ştiinţifică, indubitabilă, socială. 

În următoarea perioadă, România trebuie să fie pregătită pentru adaptări flexibile a legislaţiei în lupta împotriva 
terorismului şi amenințărilor conexe, fără a ţine cont de emergenţa sau aria de răspândire a acestor fenomene, 
acționând în limitele consfințite de statul de drept, de respectarea drepturilor fundamentale ale omului, în ciuda 
greutăților întâmpinate, România dovedindu-se un partener serios, care dispune de capacitatea de a contribui la efortul 
de revigorare a legislaţiei unionale şi internaţionale, într-un spaţiu garant al valorilor şi principiilor democratice. 


19 Perfectibil, în forma actuală: „... Accesarea în mod repetat de materiale de propagandă teroristă, prin intermediul sistemelor informatice 
sau altor mijloace de comunicaţii electronice, efectuată în scopul însuşirii ideologiei teroriste ori deprinderii unor mijloace, tehnici sau 
modalități de săvârşire a unor acte de terorism, constituie infracțiune şi se pedepseşte cu închisoare....”. 


REPERE ISTORICE PRIVIND SISTEMUL PENITENCIAR DIN ROMANIA: 
Aura PREDA" 


Abstract : The chosen theme refers to the main legislative aspects that marked the evolution of the penitentiary 
system in our country after the 1918 Great Union event. The first part presents the context in which the union was 
made, and the sections show the main characteristics of the periods conventionally delimited by the author, 
respectively 1918-1990 and 1990-present, pointing to the normative acts and some of their effects. 

Key-words: historical milestones, grand union, legislative unification, penitentiary system, evolution and trends 


1. Introducere 

Făurirea statului național român s-a înfăptuit, pe de o parte, într-un context internaţional favorabil, marcat de 
dispariţia marilor imperii în urma primei conflagrații mondiale, iar, pe de altă parte, în urma unui proces revoluționar 
intern, marcat de adunări plebiscitare. 

Acest moment a generat creşterea potenţialului economic al României , concretizat în consolidarea relaţiilor 
capitaliste, evoluţia vieţii politice, dar, deopotrivă, unificarea legislativă. 

Problema fundamentală în planul reglementării juridice, aceea a unificării legislative, s-a realizat prin două 
metode: 

- extinderea aplicării unor legi din vechea Românie pe tot cuprinsul țării, 

- elaborarea unor noi acte normative, de natură să înlăture reglementările paralele anterioare.! 

În acest context, principalele acte normative cu impact la nivelul sistemului penitenciar din România, votate după 
unirea din 1918 au fost Constituţia din 1923 şi Legea din 19 decembrie 1924, ultima fiind prima lege penală cu 
aplicabilitate pe întregul teritoriul țării? Creşterea criminalităţii după primul război mondial s-a reflectat în noua 
legilasaţie în sensul înăspririi pedepselor. Alte legi penale special, cum ar fi: Legea pentru înfrânarea şi reprimarea 
speculei ilicite din 1923, Legea pentru apărarea liniştii şi creditului țării din aprilie 1930, Legea pentru reprimarea 
unor infracţiuni constra liniştii publice din decembrie 1924 (modificată în noiembrie 1927, apoi în mai 1933), Legea 
pentru autorizarea stării de asediu din februarie 1933, Legea pentru prelungirea stării de asediu din martie 1937, Legea 
pentru apărarea ordinii din aprilie 1934. 

2.Legislaţia şi sistemul penitenciar până în 1990 

Evoluţia ştiinţei penitenciare pe plan european şi criticile aduse sistemului penitenciar în general, au generat şi în 
România măsuri de reformă“. Astfel, la nivelul sistemului penitenciar, odată cu aplicarea de la 1 ianuarie 1930, a Legii 
penitenciarelor şi instituțiilor de prevenție din decembrie 1929 se încearcă schimbarea regimului de detenție de la cel 
mixt, existent anterior unirii, la altul împrumutat. Practic, legea din 1929 păstrează, în general, prevederile legii din 
1874, îmbunătăţindu-le şi instituind sistemul progresiv englez, prin reglementarea a trei faze în pregătirea 
condamnatului pentru a fi redat vieții libere, şi anume: 

— izolarea individuală, aplicată în raport cu condamnarea, fără a depăşi 3 ani pentru recidivişti; 

— faza de tinere în comun pe timpul zilei şi izolare noaptea; 

— colonia de muncă, în care condamnații munceau în comun şi erau cazaţi, pe timpul nopţii, în dormitoare 
comune.” 

Esenţa şi aparenta superioritate a regimului progresiv constau în împrejurarea că deţinutul trecea pe parcursul 
detenţiei prin mai multe etape, reflectate în diverse facilități de care putea beneficia pe măsură ce, de-a lungul 
timpului, dădea dovezi de îndreptare. Concomitent, se presupunea de către autorități că această tranziție, de la un 
regim de deţinere mai greu la unul mai uşor, însoțea automat “reeducarea” deţinutului, reprezentând proba eficienţei 
tratamentului aplicat din penitenciare. Ne raliem opiniilor şi criticilor prof. Chiş Í cu privire la limitele sistemului 
progresiv, respectiv: 


* Lucrarea este elaborată în perioada de sustenabilitate a proiectului cu titlul “Studii doctorale şi postdoctorale Orizont 2020: promovarea 
interesului național prin excelență, competitivitate şi responsabilitate în cercetarea ştiinţifică fundamentală şi aplicată românească", număr de 
identificare contract POSDRU/159/1.5/S/140106. Proiectul este cofinanţat din Fondul Social European prin Programul Operaţional Sectorial 
Dezvoltarea Resurselor Umane 2007-2013. Investeşte în Oameni! 

* Cercetător ştiinţific gr.II, Institutul de Cercetări Juridice „Acad. Andrei Rădulescu” al Academiei Române; Conf.univ.dr. Facultatea de 
Stiinte Juridice, Politice si Administrative, Universitatea „Spiru Haret”, Bucureşti; e-mail: aurapreda 7(Ayahoo.ro 

! Cezar, A (coord.) — Introducere în istoria dreptului, Ed. Fundaţiei România de mâine, Bucureşti, 2007, p.233 

2 Astfel, până la acea dată se aplicau în Transilvania „Codul penal român din 1864, codul penal ungar din 1878 şi Codul contravenţiilor din 
1879. In aceeaşi perioadă, în Bucovina era în vigoare Codul penal austriac din 1852, în timp ce în Basarabia se aplica codul penal rusesc din 
1903. 

3 Cezar, A (coord.), op.cit., p.240 

+ Stănişor, E. (coord.), Penologie, Ed. Oscar Print, Bucureşti, 2002, p.25. 

5 www.anp-just.ro 

6 Chiş, I, Drept execuţional penal, Ed. Universul Juridic, Bucureşti, 2013, p.33. 

-  condamnaţii se conformau acestui regim nu din rațiuni intrinseci, ci conştienţi fiind că după o perioadă de 
timp trec automat la alt regim, 

- administrația urmărea prin munca celor condamnaţi să obţină foloase băneşti şi mai puțin refacerea morală a 
acestora, 

- perceperea libertății condiţionate ca modalitate de golire a penitenciarelor , fără a avea garanţia că durata 
pedepsei este necesară şi suficientă pentru îndreptarea condamnatului. 

-  prevenția postexecutorie se realiza prin diferite măsuri prevăzute în legislaţie. 

Totodată, trebuie să remarcăm că legea prevedea idei avansate pentru acea vreme, cum ar fi: înfiinţarea unor 
instituţii de prevenţie, a unor colonii penitenciare agricole şi industriale destinate condamnaților la o pedeapsă 
corecțională, colonii penitenciare pentru vagabonzi şi cerşetori, penitenciare case de sănătate (pentru condamnaţii 
bolnavi de tuberculoză, pelagră,alte boli grave), personalizarea mijloacelor de reeducare şi corijare. În ce priveşte 
instituţiile de prevențiune au fost înființate ospicii pentru alienaţi, aziluri, case de muncă, casele de muncă pentru 
vagabonzi şi cerşetori, case de sănătate pentru alcoolici, drogaţi, etc. , dar şi instituţii de protecţie pentru minorii 
părăsiți, vagabonzi, întârziați mintal şi cu purtări rele care prezintă un potenâial criminogen. 

Din 21 aprilie 1938 apare şi se aplică Regulamentul asupra regimului de executare a pedepselor, una din cele mai 
evoluate reglementări europene în materie din acea perioadă. Astfel, ideea recuperării sociale a condamnaților era 
puternic conturată şi bine reglementată într-un titlu separate, intitulat „Măsuri de educaţie”. 

Având în vedere că acest regulament prelua şi dezvolta prevederile Legii privind organizarea penitenciarelor din 
1929, se poate afirma că, înainte cu un sfert de secol de apariția Ansamblului de reguli minime pentru tratamentul 
deținuților (ONU, 3 august 1955), România dispunea déjà de o legislaţie avansată în domeniul penitenciar, legislație 
ce conţinea prevederi pe linia recuperării sociale la nivelul acestor recomandări internaţionale. 

În perioada celui de-al doilea război mondial, prin Legea nr.424 din 30 mai 1942 penitenciarele au trecut din 
subordinea Ministerului Justiţiei în subordinea Ministerului de Interne, fiind organizate în subordinea a 4 
inspectorate.” 

În anul 1944, victoria aliaților a determinat intrarea României în zona de influență a Rusiei staliniste, fapt ce a 
constituit punctul de plecare al unei rupturi pe termen lung de concepţiile moderne referitoare la executarea 
pedepselor. În acea perioadă, acest lucru s-a concretizat prin schimbarea personalului de conducere, compromiterea 
personalului de specialitate, precum şi într-un regres vizibil în aplicarea tratamentului penitenciar. După lovitura de 
stat de la 23 august 1944, primul act politic realizat de Regele Mihai şi guvernul său a fost Decretul Regal de amnistie 
generală prin care au fost amnistiate toate infracțiunile politice comise după 1 ianuarie 1918, însoţit de Decretul lege 
442 care desfiinţa toate lagărele’. 

În noiembrie 1944, a fost aprobat “Regulamentul pentru înființarea şi funcţionarea centrelor de internare”, însă de 
la acest moment şi până în 1964 în România se poate vorbi despre detenție politică, seria arestărilor şi inculpărilor 
celor vinovați pentru “crime de război şi dezastrul economiei naţionale” a debutat cu arestarea mareşalului Antonescu 
şi a grupului său. 

Prin Hotărârea Consiliului de Miniştri nr. 1554/1952 s-a aprobat înfiinţarea coloniilor de muncă, a domiciliului 
obligatoriu şi a batalioanelor de muncă. Tot în anii 50 s-a demarat o serie de lucrări de mare amploare” pentru 
economia românească, lucrări pentru finalizarea cărora s-a folosit preponderent forța de muncă special pusă la 
dispoziţie de către sistemul penitenciar. 

În perioada 1952-1955, se redactează atât Regulamentul pentru aplicarea regimului penitenciar, cât şi 
Regulamentul privind primirea, deținerea, paza şi regimul deținuților, ambele aprobate prin ordinul ministrului de 
interne. Conform acestora penitenciarului i s-a rezervat preponderent atât conceptual, cât şi practic, misiunea de 
constrângere şi chiar înlăturare fizică a unor categorii de persoane”. Începând cu anul 1959 până în anul 1964 au fost 
emise mai multe decrete de grațiere a deţinuţilor politici!!. 

În anul 1962 s-a aprobat Regulamentul privind aplicarea regimului în locurile de deţinere, aprobat prin Ordinul 
Ministrului Afacerilor Interne nr. 4045/20.11.1962. Acesta prevede că se circumscriu regimului de executare a 
pedepselor privative de libertate: folosirea la muncă, respectarea disciplinei, acţiunea cultural-educativă, stimularea şi 
recompensarea. Prin organizarea acestor activităţi s-a asigurat readaptarea la pulsul social a celor care au fost eliberaţi 
cu ocazia marii amnistii a deţinuţilor politici din 1964. 

La nivelul Direcției Generale a Penitenciarelor în anul 1969 s-au elaborate proiectele a două acte normative, 
devenite Legea nr. 23/1969 privind executarea pedepselor şi Regulamentul de aplicare a acesteia, aprobat prin 
Hotărârea Guvernului (HCM nr. 2282/05.12.1969). Acestea au valorificat experiența românească dinaintea celui 
De-al Doilea Război Mondial, cât şi recomandările cuprinse în Ansamblul de reguli minime pentru tratamentul 


7 Chis, I., op.cit., p. 42 

8 Stănişor, E. (coord.), op.cit, p.26 

? Este vorba despre Canalul Dunăre-Marea Neagră, Complexul hidroenergetic de la Bicaz, sisteme de irigaţii din Dobrogea. 
10 www.anp-just.ro 

11 Stănişor, E. (coord.), op.cit, p. 26. 

deținuților, adoptate la ONU în 1955, cu o singură excepţie, asistența morală şi religioasă. Cele două documente 
conţin reglementări referitoare la: organizarea locurilor de deţinere, regimul persoanelor condamnate, drepturile şi 
îndatoririle acestora, precum şi sancțiunile ce se pot aplica. 

De reţinut că actele normative au dezvoltat o concepţie românească privind resocializarea deţinuţilor, bazată pe 
participarea acestora la activităţi productive, în condiţii similare cu cele din economie, pe completarea studiilor 
generale şi alfabetizarea neştiutorilor de carte, pe calificarea într-o meserie, pe diversificarea continuă a gamei de 
activități cultural-educative, vizând accesul nemijlocit la informaţia socială şi înlesnirea legăturilor cu familia, precum 
şi stimularea şi recompensarea celor care erau stăruitori în muncă şi dădeau dovezi temeinice de îndreptare. 

Implicit, aceasta a însemnat şi aplicarea tratamentului penitenciar potrivit profilului psihologic al deținutului, 
după o prelabilă cunoaştere a personalității lui. Toate acestea în acord cu principiul respectării demnităţii deţinutului. 
Aceste acte normative au fost la timpul lor reglementări moderne, la nivel internaţional, şi au asigurat un cadru 
corespunzător de desfăşurare, timp de 25 de ani, a unei activităţi de executare a pedepsei, comparabile cu cele ale altor 
sisteme europene. 

Tabloul nu ar fi complet dacă nu am semnala faptul că, până la revoluția din decembrie 1989, sistemul s-a 
confruntat şi cu anumite limite, impuse de ideologia socialistă oficială, cum ar fi: cerința ca toţi deținuții să fie redaţi 
societăţii ca oameni utili, obligativitatea ca programele de resocializare să cuprindă un procent însemnat de teme 
politice etc. 


3. Sistemul penitenciar şi legislaţia aferentă după 1990 

Odată cu anul 1990, schimbarea regimului politic a permis ruptura față de modelul de educație comunistă, cu 
toate implicaţiile sale. Pentru a asigura continuitatea procesului de socializare, dar şi ancorarea sa în noua realitate 
social-economică, s-a acționat concomitent pentru contracararea tendințelor ca deținuții să-şi asume calitatea de 
victime politice ale sistemului comunist. Acest aspect a fost atins prin organizarea asistenţei moral-creştine în 
penitenciare, prin acordarea accesului în penitenciare nu numai religiilor majoritare, ci şi cultelor, prindepolitizarea 
tuturor activităţilor cultural-educative, adică ceea ce reprezentaseră limitele anterioare. 

Totuşi nu exista un statut al personalului care lucrau în penitenciare, statut care să reglementeze drepturile şi 
obligaţiile specifice acestei categorii profesionale, acestora aplicându-se legea nr. 81/1996 privind statutul cadrelor 
militare. 

Legea nr. 21/15.10.1990 marchează trecerea sistemului penitenciar din subordinea Ministerului de Interne, din 
nou, în subordinea Ministerului Justiției. Acest fapt a constituit un moment important pentru dezvoltarea ulterioară a 
sistemului penitenciar. 

Reforma sistemului penitenciar a început imediat după trecerea Direcţiei Generale a Penitenciarelor în subordinea 
Ministerului Justiţiei şi a vizat, în principal, umanizarea regimului de deţinere, urmărindu-se respectarea demnității 
umane, absoluta imparţialitate, lipsită de orice discriminare bazată pe naționalitate, cetățenie, opinii politice şi 
convingere religioasă; îmbunătăţirea cantitativă şi calitativă a normelor de hrănire; suplimentarea drepturilor acordate 
persoanelor private de libertate, la pachete, vizite, ţigări şi cumpărături; accesul neîngrădit la mijloacele de informare 
în masă şi asigurarea transparenţei sistemului penitenciar. 

Câţiva ani mai târziu, în anul 1994 prin ratificarea de către România (Legea nr. 30/18.05.1994), a Convenţiei 
pentru apărarea drepturilor omului şi a libertăților fundamentale, s-au impus exigențe sporite pe această zonă, exigenţe 
ce au determinat necesitatea îmbunătățirii condiţiilor de detenție a persoanelor private de libertate, aflate în 
penitenciare, în consens cu normele internaţionale în materie. 

În anul 2003, a fost elaborată şi adoptată Ordonanţa de Urgenţă a Guvernului nr. 56 din 25.06.2003 privind unele 
drepturi ale persoanelor aflate în executarea pedepselor privative de libertate. Aceasta abroga Regulamentul de 
executare a unor pedepse şi a măsurii arestării preventive din 1969 şi alinia practica penitenciară în domeniu la 
standardele europene. 

Un an mai târziu, la data de 28 septembrie a intrat în vigoare Legea nr. 293/2004 privind Statutul funcționarilor 
publici din Administrația Naţională a Penitenciarelor, act normativ în baza căruia a avut loc demilitarizarea 
personalului de penitenciare.” 

La acest moment activitatea Administraţiei Naţionale a Penitenciarelor este coordonată direct de către Ministrul 
Justiției şi se desfăşoară în conformitate cu prevederile Constituţiei României, Declaraţiei Universale a Drepturilor 
Omului, cu recomandările Consiliului Europei cu privire la tratamentul deţinuţilor, cu dispoziţiile Hotărârii 
Guvernului nr. 756/2016 pentru organizarea, funcţionarea şi atribuţiile Administrației Naţionale a Penitenciarelor şi 
pentru modificarea Hotărârii Guvernului nr. 652/2009 privind organizarea şi funcţionarea Ministerului Justiţie,a 
legislaţiei execuţional-penale şi hotărârilor Guvernului date în aplicarea acestei legislații. 

Ultimul act normativ cu impact la nivelul populației penitenciare este Legea nr.169/2017 privind recursul 
compensatoriu,lege intrată în vigoare în octombrie 2017, urmare a Deciziei -pilot a CEDO din aprilie 2017. În baza 

acestei decizii, România trebuia să ia măsuri în termen de 6 luni pentru atenuarea fenomenului suprapopulării prezent 
în penitenciarele din țara noastră. 

În loc de concluzii 

Recursul compensatoriu aplicat din octombrie anul trecut nu s-a dovedit cea mai eficientă măsură, devreme ce 
mulţi dintre deținuții interogaţi atunci au declarat că se vor întoarce şi exact la 6 luni canalele de ştiri ne informează 
periodic asupra acestui aspect. 

De aceea, se impune o atenţie sporită asistenței postpenale şi necesitatea sprijinirii celor eliberaţi de către instituții 
de tranziţie, similare celor din Quebec, dar şi de comunitatea în care revin, rolul acesteia din urmă este incontestabilă, 
imperativă!5. 

În consecință, ar trebui ca impactul acestei măsuri să constituie subiectul unor cercetări interdisciplinare, cu 
specialişti din instituţii direct implicate sau interesate, tocmai pentru a minimaliza efectele perverse deja observabile şi 
a evita creşterea recidivei. 


15 Bălan, A. , Sistemul penitenciar din România. Realităţi şi perspective în procesul de aderare la Uniunea Europeană, în vol. Universul 
carceral, Ed. Oscar Print, p.232. 


REGULI ŞI PROCEDEE TACTICE CRIMINALISTICE PRIVIND AUDIEREA 
VICTIMELOR TRAFICULUI DE PERSOANE 


Adrian Cristian MOISE" 


Abstract: The article presents and analyzes the main forensic tactical rules and procedures for hearing victims of 
trafficking in human beings. Hearing of victims of trafficking in human beings takes place during the following 
stages: preparing and planning the hearing of the victim of trafficking in human beings; familiarizing the trafficked 
person with the hearing process; the actual hearing of victims of trafficking in human beings; verification and 
appreciation of the victim's statement of trafficking. Victims of trafficking in human beings are both adults, men and 
especially women and children. The process of hearing victims of trafficking in human beings should be conducted at 
a pace appropriate to the needs of victims of trafficking in human beings. Investigators have the duty to ensure that 
the forensic tactical procedures and rules of hearing that will be used will not have a negative impact on respecting 
both the dignity of victims and other rights they have in the criminal process. 


Keywords: victim; trafficking in human beings; forensic tactical procedures; hearing. 


1. Introducere 

Pentru fiecare formă de criminalitate există cel puțin o victimă a acesteia. Victima sau persoana vătămată, 
conform prevederilor art.79 din Codul de procedură penală din România reprezintă persoana care a suferit o vătămare 
fizică, materială sau morală în urma săvârșirii faptei penale. Potrivit ştiinţelor dreptului penal şi criminologiei, victima 
reprezintă „orice persoană umană care suferă direct sau indirect, consecințele fizice, materiale sau morale ale unei 
acțiuni sau inacțiuni criminale”. 

Victimizarea reprezintă procesul prin care un act cauzează prejudicii sau pierderi pentru una sau mai multe 
persoane’. Victimele infracțiunilor de trafic de persoane sunt atât persoanele adulte, bărbați şi în special femei, cât şi 
copiii. 

Traficul de persoane reprezintă „recrutarea, transportul, transferul, adăpostirea sau primirea persoanelor, prin 
ameninţarea cu sau utilizarea forței sau altor forme de constrângere, prin răpire, fraudă, înşelăciune, abuz de autoritate 
sau de o situaţie de vulnerabilitate, sau prin oferirea sau acceptarea de plăți sau avantaje pentru obținerea 
consimțământului unei persoane având autoritate asupra altei persoane, în scopul exploatării. Exploatarea cuprinde, 
cel puțin, exploatarea altor persoane prin prostituție sau alte forme de exploatare sexuală, munca sau serviciile forțate, 
sclavia sau practicile similare acesteia, aservirea sau prelevarea de organe'”. 

Traficul de persoane se desfăşoară pe parcursul următoarelor etape“: recrutarea, transportul, transferul, 
adăpostirea sau primirea persoanelor în scopul exploatării acestora. Suntem de părere că punctul central al procesului 
de trafic de persoane îl reprezintă exploatarea persoanelor în condiţii care afectează în mod grav drepturile şi 
libertăţile fundamentale ale omului. De asemenea, considerăm că exploatarea victimelor traficului de persoane 
debutează în momentul în care acestea ajung în locația de destinaţie. 

Infracţiunile referitoare la traficul de persoane şi infracțiunile conexe traficului de persoane sunt prevăzute de 
Codul penal, Titlul I Infracțiuni contra persoanei, Capitolul VII Traficul şi exploatarea persoanelor vulnerabile, 
art.209-217. Remarcăm că legiuitorul român a incriminat fapta de trafic de persoane în cuprinsul art.210 Cod penal şi 
fapta de trafic de minori în cuprinsul art.211 Cod penal. 

Infracţiunile prevăzute de art.210 din Codul penal şi art.211 din Codul penal sunt investigate în faza procesuală a 
urmăririi penale de Serviciul de combatere a criminalității organizate din cadrul Direcţiei de Investigare a 
Infracțiunilor de Criminalitate Organizată şi Terorism (DIICOT), care efectuează toată urmărirea penală în situația 
comiterii infracțiunilor de trafic de persoane sau de trafic de minori, indiferent dacă acestea au fost săvârşite sau nu în 
condiţiile grupului infracţional organizat prevăzut de art.367 alin.6 din Codul penal, în scopul identificării infractorilor 
şi trimiterii acestora în judecată. În situaţia, în care infracțiunile prevăzute la art.210 Cod penal şi la art.211 Cod penal 

sunt săvârşite asupra minorilor, urmărirea penală se efectuează de procurori din cadrul DIICOT, anume desemnaţi de 
către procurorul general al Parchetului de pe lângă Înalta Curte de Casaţie şi Justiţie, potrivit prevederilor art.11 alin.2 
din Ordonanţa de Urgenţă a Guvernului nr.78/2016* din 16 noiembrie 2016 pentru organizarea şi funcţionarea 
DIICOT, precum şi pentru modificarea şi completarea unor acte normative. 

Referitor la competenţa de judecată în primă instanţă a infracţiunilor de trafic de persoane sau de trafic de minori, 
aceasta aparţine Tribunalelor. Şedinţele de judecată în cauzele privind infracțiunea de trafic de minori, prevăzută de 
art.211 din Codul penal, şi de pornografie infantilă, prevăzută de art.374 alin.1! din Codul penal sunt nepublice. La 
desfăşurarea şedinţelor pot asista părțile, reprezentanții acestora, avocaţii, reprezentanţii Agenţiei Naţionale împotriva 
Traficului de Persoane, precum şi alte persoane a căror prezență este considerată necesară de către instanță. Audierea 
minorului, victimă a infracţiunii de trafic de minori, care nu a împlinit vârsta de 14 ani se efectuează în prezenţa a cel 
puţin unuia dintre părinţi sau a altui reprezentant legal, fiind obligatorie şi citarea unui psiholog, respectiv a unui 
reprezentant al Direcţiei Generale de Asistenţă Socială şi Protecţia Copilului de către organele de urmărire penală sau 
instanţa de judecată (art.24 din Legea nr.678/2001 privind prevenirea şi combaterea traficului de persoane). 


2. Particularităţi tactice privind audierea victimelor în cazul infracţiunilor de trafic de persoane 

Procedeul de audiere a victimelor în cazul infracțiunilor de trafic de persoane cuprinde o serie de particularități, 
astfel încât investigatorii trebuie să aibă în vedere mai multe aspecte“. 

În primul rând, investigatorii infracţiunilor de trafic de persoane, trebuie să aibă în vedere faptul că victimele 
traficului de persoane îşi modifică de obicei declaraţia. Astfel, aceştia trebuie să conştientizeze faptul că schimbarea 
declarației victimelor traficului de persoane, poate avea drept cauze, pe lângă comiterea infracțiunii de mărturie 
mincinoasă, existenţa unor tulburări post-traumatice şi faptul că victimele se simt încă amenințate şi intimidate. 

În al doilea rând, investigatorii trebuie să ţină cont de faptul că victimele traficului de persoane de multe ori nu 
vorbesc aceeaşi limbă cu aceştia, datorită caracterului transfrontalier al fenomenului traficului de persoane. Având în 
vedere acest aspect, investigatorii apelează la prezența unor interpreți în cadrul procedeelor de audiere. 

În al treilea rând, între investigatori şi victimele traficului de persoane pot să intervină dificultăţi de comunicare, 
deoarece aceştia prezintă culturi diferite, această împrejurare contribuiind la îngreunarea procesului de investigare 
criminalistică a traficului de persoane. 

În al patrulea rând, de multe ori victimele traficului de persoane nu au încredere în investigatori. Suntem de 
părere că încrederea reprezintă un aspect important între investigator şi persoanele audiate, în special în situaţia în 
care, martorul este şi victimă a traficului de persoane. În cazul traficului de persoane, încrederea victimelor în 
investigatori se află la cote foarte mici, datorită experiențelor nefaste trăite de acestea. 

În al cincilea rând, traficanţii de persoane susțin din punct de vedere financiar unele victime prin acordarea unor 
sume mici de bani acestora. În situaţia, în care victimele se hotărâsc să părăsească reţeaua de trafic de persoane şi să 
depună plângere împotriva traficanţilor de persoane, atunci traficanţii de persoane vor înceta să mai susțină financiar 
pe aceste victime. 

În al şaselea rând, victimele traficului de persoane, de cele mai multe ori nu îşi dezvăluie vârsta reală 
investigatorilor. Buna desfăşurare a procesului de investigare va fi afectată, în situația, în care victimele nu dezvăluie 
investigatorilor vârsta lor reală, cum este de exemplu, în cazul nerespectării procedurii de audiere a victimelor minore 
ale traficului de persoane. 


3. Tactica audierii victimelor traficului de persoane 

Audierea victimelor traficului de persoane se desfăşoară pe parcursul următoarelor etape:! pregătirea şi 
planificarea audierii victimei traficului de persoane; familiarizarea victimei traficului de persoane cu procedeul 
audierii, audierea propriu-zisă a victimelor traficului de persoane; verificarea şi aprecierea declarației victimei 
traficului de persoane. 


3.1. Pregătirea şi planificarea audierii victimei traficului de persoane 

Investigatorii, înainte de a începe planificarea audierii trebuie să se informeze cât mai bine cu privire la persoana 
ce va fi audiată şi la cazul investigat. Astfel, investigatorii trebuie să studieze materialul cauzei în scopul stabilirii 
persoanelor care trebuie audiate în calitate de persoană vătămată, parte civilă ori parte responsabilă civilmente, a 


5M. Of. nr. 938 din 22 noiembrie 2016. 

problemelor ce vor fi lămurite prin audiere, a datelor şi a probelor ce vor fi folosite în audiere, precum şi a ordinii 
utilizării lor. De asemenea, investigatorii trebuie să lămurească, dacă persoanele ce urmează a fi audiate ca victime ale 
traficului de persoane, pot avea calitatea procesuală de persoană vătămată, de parte civilă ori de parte responsabilă 
civilmente în procesul penal, precum şi temeiul acestei calități. 

De asemenea, investigatorii trebuie să evalueze şi riscurile la care sunt supuse victimele traficului de persoane în 
momentul în care sunt audiate. Organele judiciare pot să dispună efectuarea unei evaluări psihologice a victimei, 
evaluarea sănătății fizice a acesteia, furnizarea şi asigurarea victimei, în anumite situaţii de îmbrăcăminte 
corespunzătoare, hrană şi cazare. 

Obiectivele audierii trebuie stabilite de investigatori înainte de începerea audierii propriu-zise, acestea fiind 
următoarele: stabilirea cu exactitate a faptelor produse şi a istoricului cazului investigat; coroborarea faptelor produse 
cu cele confirmate de victimă în vederea stabilirii credibilității acesteia în calitate de martor; utilizarea probelor 
obținute în urma administrării acestui mijloc de probă (declaraţia victimei), în scopul identificării, arestării şi trimiterii 
în judecată a traficanților de persoane; revizuirea în mod continuu a riscurilor la care sunt supuse familia victimei, alte 
victime şi alte potenţiale victime. 

Înainte de efectuarea audierii victimei, investigatorul trebuie să redacteze un plan de audiere, ce va cuprinde o 
listă de întrebări ce se referă la modul în care traficanţii au recrutat şi exploatat victimele. În cursul urmăririi penale, 
audierea victimei traficului de persoane se înregistrează atunci când este posibil cu mijloace tehnice audio sau 
audio-video, în situaţia în care organele de urmărire penală apreciază ca fiind necesară înregistrarea declaraţiei, sau 
dacă dacă victima a solicitat în mod expres acest lucru. Investigatorii stabilesc şi locația unde se va realiza audierea 
victimei. În unele cazuri, atunci când este necesar, organele judiciare apelează şi la serviciile unui interpret. 


3.2. Familiarizarea victimei traficului de persoane cu procedeul audierii 

În cadrul acestei etape, investigatorul stabileşte o legătură cu persoana audiată, explicându-i pe larg care sunt 
particularităţile cazului de trafic de persoane investigat, în ce constă procedeul de audiere, modul în care informațiile 
obţinute pot fi utilizate în procesul penal, care este scopul audierii sale, aducându-i-se la cunoştinţă drepturile şi 
obligațiile sale, cât şi calitatea în care aceasta este audiată. Organul judiciar îi aduce la cunoştinţă victimei traficului de 
persoane, următoarele drepturi şi obligaţii, conform art.111 alin.(2) Cod procedură penală: dreptul de a fi asistată de 
avocat, iar în cazurile de asistenţă obligatorie, dreptul de a i se desemna un avocat din oficiu; dreptul de a apela la un 
mediator în cazurile permise de lege; dreptul de a propune administrarea de probe, de a ridica excepții şi de a pune 
concluzii, în condiţile prevăzute de lege; dreptul de a fi încunoştinţată cu privire la desfăşurarea procedurii, dreptul de 
a formula plângere prealabilă, precum şi dreptul de a se constitui parte civilă; obligaţia de a se prezenta la chemările 
organelor judiciare; obligaţia de a comunica orice schimbare de adresă. 

Procedeul de audiere a victimei trebuie să se desfăşoare într-un ritm adecvat nevoilor victimei traficului de 
persoane. De asemenea, investigatorii trebuie să permită victimelor luarea unor pauze la intervale regulate. Durata 
audierii victimei trebuie stabilită de organele judiciare, în primul rând, în funcţie de nevoile victimei. 

În situaţia în care, în urma discuţiei preliminare dintre investigator şi victimă, rezultă faptul că victima este 
traumatizată psihic, iar audierea acesteia ar afecta grav sănătatea sa mentală, investigatorul poate să ia decizia de a 
renunța la audierea victimei şi să încerce să utilizeze alte procedee probatorii în scopul obţinerii de mijloace de probă. 


3.3. Audierea propriu-zisă a victimelor traficului de persoane 

Această etapă debutează cu verificarea identităţii victimei, care reprezintă primul moment al audierii propriu-zise. 

Potrivit art.111 alin.(1) Cod procedură penală, la începutul primei audieri, organul judiciar adresează întrebări 
victimei despre nume, prenume, poreclă, data şi locul naşterii, codul numeric personal, numele şi prenumele 
părinţilor, cetăţenia, starea civilă, situaţia militară, studiile, profesia sau ocupaţia, locul de muncă, domiciliul şi adresa 
unde locuieşte efectiv şi adresa la care doreşte să îi fie comunicate actele de procedură, antecedentele penale, sau dacă 
împotriva sa se desfăşoară un alt proces penal, dacă solicită un interpret în cazul în care nu vorbeşte sau nu înțelege 
limba română ori nu se poate exprima, precum şi cu privire la orice alte date pentru stabilirea situaţiei sale personale. 

Imediat ce organul judiciar a stabilit identitatea victimei traficului de persoane, acesta îi va aduce la cunoştinţă 
faptele şi împrejurările în legătură cu care va fi audiată, inclusiv posibilitatea legală de a se constitui ca persoană 
vătămată, parte civilă în proces, de a renunţa la acest drept conferit de lege şi de a fi ascultată în calitate de martoră. 

După ce s-a verificat identitatea victimei traficului de persoane, urmează momentul audierii libere a victimei, care 
începe prin adresarea unor întrebări de ordin general, având scopul ca aceasta să declare tot ce ştie cu privire la faptele 
şi împrejurările pentru a căror lămurire este audiată. 

Victima este lăsată să declare tot ceea ce doreşte referitor la cazul investigat, după care i se pot pune întrebări. De 
asemenea, victima traficului de persoane are dreptul să se consulte cu avocatul atât înainte, cât şi în cursul audierii, 
organul judiciar permițându-i acesteia să folosească şi însemnări proprii. 


8 Stancu Em., Moise A.C., Criminalistica. Elemente de tehnică şi de tactică a investigării penale, ediţia a Il-a, Editura Universul Juridic, 
Bucureşti, 2014, p.229. 

Investigatorul va aplica următoarele reguli tactice criminalistice în cazul audierii victimei traficului de persoane”. 

În primul rând, investigatorul trebuie să audieze victima traficului de persoane cu mult calm, chiar dacă aceasta 
relatează împrejurările în care s-au comis faptele cu toate detaliile, unele dintre acestea neavând vreo semnificație 
pentru soluționarea cauzei. 

În al doilea rând, investigatorii trebuie să încerce să evite orice gest, reacţie sau expresie, în special ironică sau de 
nemulțumire, prin care se aprobă sau se resping declaraţiile victimei. 

În al treilea rând, investigatorii trebuie să încerce să ajute victima cu mult tact, evitând să-i facă sugestii, dacă 
nivelul intelectual, cultural, împiedică persoana vătămată să facă o relatare liberă coerentă. 

În al patrulea rând, pe parcursul momentului relatării libere, investigatorul trebuie să îşi noteze atât aspectele 
esențiale, cât şi contradicţiile sau neclaritățile din timpul relatării. 

În al cincilea rând, investigatorul poate afla de la victimă prin intermediul relatării libere anumite aspecte care îi 
erau necunoscute până la acel moment, inclusiv obţinerea unor informaţii din care rezultă că suspectul sau inculpatul a 
săvârşit şi alte fapte penale. În al şaselea rând, investigatorul are posibilitatea să observe sinceritatea şi buna-credință a 
victimei, modul în care aceasta îşi formulează declaraţiile sub aspectul veridicităţii, al încercărilor de completare a 
unor aspecte şi al explicării formelor de exploatare l-a care a fost supusă. Victimele traficului de persoane pot să fie 
supuse la una sau la mai multe forme de exploatare: exploatarea sexuală; exploatarea prin munca forțată; exploatarea 
prin sclavie, lipsire de libertate sau aservire domestică; exploatarea prin practicarea cerşetoriei; exploatarea prin 
prelevarea de organe, ţesuturi sau celule de origine umană în mod ilegal. 

În cazul, în care prin relatarea liberă au fost lămurite toate faptele şi împrejurările necesare soluționării cazului de 
trafic de persoane, investigatorul va consemna declarația victimei, fără a mai apela la formularea de întrebări. 

Adresarea de întrebări reprezintă ultima etapă a audierii şi nu prezintă un caracter obligatoriu. Totuşi, există 
numeroase cazuri în care investigatorul este obligat să formuleze întrebări în scopul lămuririi unor aspecte neclare sau 
contradictorii. Obţinerea unor răspunsuri clare în această etapă, care să completeze relatarea liberă depinde de modul 
de comunicare dintre investigator şi victimă, de modul de adresare a întrebărilor şi de succesiunea acestora. Astfel, 
investigatorii trebuie să dea dovadă de claritate, concizie, precizie, adaptabilitate la personalitatea, gradul de cultură, 
profesiunea sau inteligența victimei traficului de persoane care este audiată!”. Formularea de întrebări devine 
obligatorie în situaţia, în care victimele prezintă suspiciuni cu privire la buna-credință sau sinceritatea acestora, ca 
urmare a declaraţiilor date în faza audierii libere. 

Investigatorul, în situaţia în care se impune, va formula întrebări de completare, de precizare sau unele întrebări 
ajutătoare!!. Investigatorul poate adresa victimei şi întrebări de control în scopul de a verifica unele afirmaţii din 
punctul de vedere al exactităţii şi veridicităţii. Întrebările de control sunt utile deoarece permit investigatorului să 
verifice poziţia de fidelitate sau de nesinceritate pe care o are victima traficului de persoane”. 

Investigatorul, în timpul etapei de adresare a unor întrebări trebuie să aibă o conduită tactică specifică şi să 
respecte următoarele reguli tactice:!* audierea victimei trebui să se desfăşoare cu atenţie şi seriozitate, evitându-se 
gesturile de enervare, expresiile ori gesturile de aprobare sau dezaprobare; investigatorii trebuie să evite reacțiile 
bruşte la contradicții, incoerențe, stări de agitaţie ale victimei traficului de persoane şi să nu-şi exteriorizeze 
surprinderea ori nemulțumirea; observarea cu atenție a modului în care victima traficului de persoane reacționează la 
întrebări asociate cu posibili indici de nesinceritate. 


3.4. Verificarea şi aprecierea declarației victimei traficului de persoane 

În această fază se stabileşte veridicitatea declariției victimei, urmârindu-se a se realiza o apreciere corectă a 
declarației. Evaluarea declaraţiilor victimei se realizează prin compararea declaraţiei acesteia cu celelalte mijloace de 
probă administrate în cauza respectivă, precum şi prin efectuarea altor acte de urmărire penală, cum ar fi, de exemplu, 
audierea traficanților de persoane, audierea martorilor, cercetările la faţa locului, percheziţiile, constatările, 
expertizele, reconstituirile, confruntările‘. 

Declaraţiile victimei traficului de persoane se consemnează în scris. În declarație se consemnează toate întrebările 
adresate pe parcursul audierii, menţionându-se atât cine le-a formulat, cât şi ora începerii şi ora încheierii audierii. 

În declaraţie se consemnează întrebările adresate pe parcursul audierii menţionându-se cine le-a formulat şi se 
menţionează de fiecare dată ora începerii şi ora încheierii audierii. Dacă este de acord cu conţinutul declarației scrise, 
victima o semnează. În situaţia, în care victima va efectua completări, rectificări, ori precizări, acestea sunt indicate la 
finalul declarației, fiind urmate de semnătura victimei. 


? Stancu Em., Procedee tactice folosite în investigațiile penale. Evoluții, Editura AIT Laboratories SRL, Bucureşti, 201 1, p.278-279. 
10 Stancu Em., op. cit., p.279 şi urm. 

!! Stancu Em., Moise A.C., op. cit., p.230-231. 

12 Suciu C., Criminalistica, Ed. Didactică şi Pedagogică, Bucureşti, 1972, p.585. 

13 Stancu Em., op. cit., p.231 şi urm. 

14 Moise A.C., Stancu Em., op. cit., p.327. 

Declaraţia scrisă este semnată de organul judiciar care a procedat la audierea victimei, de avocații suspectului, 
inculpatului, al victimei, dacă aceştia au fost prezenţi, precum şi de interpret în situaţia, în care declarația a fost luată 
printr-un interpret. 

În cursul urmăririi penale, în situaţia, în care investigatorii apreciază a fi necesară şi este posibilă, audierea 
victimei se înregistrează prin intermediul mijloacelor tehnice audio sau audiovideo. 

Evaluarea declarației victimei traficului de persoane presupune o analiză minuțioasă, pe baza căreia organul 
judiciar va interpreta în mod ştiinţific tot materialul de date adunat, în scopul aflării adevărului în cazul investigat. 


4. Concluzii 

Investigatorii identifică cu dificultate victimele traficului de persoane, întrucât acestea de cele mai multe ori nu 
pot sau nu doresc să coopereze cu investigatorii, ezitând de multe ori şi să sesizeze organelor judiciare competente 
comiterea infracțiunilor de trafic de persoane. Suntem de părere că regulile şi procedeele tactice criminalistice de 
audiere a victimelor traficului de persoane, aplicate de investigatori trebuie să se realizeze în concordanță cu 
respectarea drepturilor şi nevoilor victimelor. 


